
॥ नमो तस्स भगवतो अरहतो सम्मासम्बुद्धस्स॥ 


विनयपिटके 
विमतिविनोदनी-टीका (पठमो भागो) 


गन्थारम्भकथा 


करुणापुण्णहदयं, सुगतं हितदायकं। 
नत्वा धम्मञ्च विमलं, सङ्घञ्च गुणसम्पदं॥ 


वण्णना निपुणाहेसुं, विनयट्ठकथाय या। 
पुब्बकेहि कता नेका, नानानयसमाकुला॥ 


तत्थ काचि सुवित्थिण्णा, दुक्खोगाहा च गन्थतो। 
विरद्धा अत्थतो चापि, सद्दतो चापि कत्थचि॥ 


काचि कत्थचि अपुण्णा, काचि सम्मोहकारिनी। 
तस्मा ताहि समादाय, सारं सङ्घेपरूपतो॥ 


लीनत्थञ्च पकासेन्तो, विरद्भञ्च विसोधयं। 
उपड्डितनयञ्चापि, तत्थ तत्थ पकासयं॥ 


विनये विमति छेतुं, भिक्खूनं लहुवुत्तिनं । 
सङ्घेपेन लिखिस्सामि, तस्सा लीनत्थवण्णनं॥ 


गन्थारम्भकथावण्णना 


विनयसंवण्णनारम्भे रतनत्तयं नमस्सितुकामो तस्स विसिट्ठगुणयोगसन्दस्सनत्थं यो कप्पकोटीहिपीतिआदिमाह। विसिट्गुणयोगेन हि वन्दनारहभावो, वन्दनारहे च कता वन्दना यथाधिप्पेतमत्थं 
साधेति। एत्थ च संवण्णनारम्भे रतनत्तयपणामकरणप्पयोजनं तत्थ तत्थ बहुधा पपञ्चेन्ति आचरिया, मयं पन इधाधिप्पेतमेव पयोजनं दस्सयिस्साम। तस्मा संवण्णनारम्भे रतनत्तयपणामकरणं 
यथापटिञ्जातसंवण्णनाय अनन्तरायेन परिसमापनत्थन्ति वेदितब्बं । तथा हि वुत्तं “तस्सानुभावेन हतन्तरायो"ति। रतनत्तयपणामकरणेन हि रागादिदोसविगमतो पञ्जादिगुणपाटवतो आयुआदिवड्डनतो 
पुञ्जातिसयभावादितो च होतेव यथापटिञ्ञातसंवण्णनाय अनन्तरायेन परिसमापनं । 


आचरियस्स पकति, यदिदं आरम्भानुरूपथोमना। करुणाग्गहणेन चेत्थ अपरिमेस्यप्पभावा सब्बेपि बुद्धगुणा नयतो सङ्गहिताति दट्ठब्बा तंमूलकत्ता सेसबुद्धगुणानं । तत्थ योति इमस्स अनियमवचनस्स 
नाथोति इमिना सम्बन्धो । कप्पकोटीहिपि अण्पमेय्यं कालन्ति कप्पकोटिगणनावसेनपि “एत्तका कप्पकोटियों"ति पमेतुं असक्कुणेय्यं कालं । अपि-सद्देन पगेव वस्सगणनायाति दस्सेति । अप्पमेय्यं 
कालन्ति च अच्चन्तसंयोगे उपयोगवचनं, तेन कप्पकोटिगणनावसेन परिच्छिन्दितुमसक्कुणेय्यमपि, असङ्ख्येव्यवसेन पन परिच्छिन्दितब्बतो सलक्खं चतुरसङ्ख्येस्यकप्पकालं अच्चन्तमेव निरन्तरं 
पञ्चमहापअच्चागादिअतिदुक्करानि करोन्तो खेदं कायिकं परिस्समं पत्तोति दस्सेति। 


लोकहितायाति सत्तलोकस्स हिताय। नाथतीति नाथो, वेनेय्यानं हितसुखं आसीसतीति अत्थो। अथ वा नाथति वेनेय्यगते किलेसे उपतापेति, नाथति वा याचति वेनेय्ये अत्तनो हितकरणे याचित्वापि 
नियोजेतीति नाथो, लोकपटिसरणो लोकसामी लोकनायकोति वुत्तं होति । महाकारुणिकस्साति यो करुणाय कम्पितहदयत्ता लोकहितत्थं अतिदुक्करकिरियाय अनेकप्पकारं तादिसं दुक्खं अनुभवित्वा 
आगतो, तस्स महाकारुणिकस्साति अत्थो। तत्थ किरतीति करुणा, परदुक्खं विविखिपति अपनेतीति अत्थो। दुक्खितेसु वा किरियति पसारियतीति करुणा। अथ वा किणातीति करुणा, परदुक्खे सति 
कारुणिक हिंसति विबाधेति, विनासेति वा परस्स दुक्खन्ति अत्थो । परदुक्खे सति साधूनं कम्पनं हदयखेदं करोतीति वा करुणा। अथ वा कमिति सुखं, तं रुन्धतीति करुणा। एसा हि 
परदुक्खापनयनकामतालक्खणा अत्तसुखनिरपेक्खताय कारुणिकानं सुखं रुन्धति विबाधेति। करुणाय नियृत्तो कारुणिको, महन्तो कारुणिको महाकारुणिको, तस्स नमो अत्थूति पाठसेसो। 


एवं करुणामुखेन सङ्घेपतो सकलसनब्बञ्जुगुणेहि भगवन्तं थोमेत्वा इदानि सङद्भम्मं थोमेतुं असम्बुधन्तिआदिमाह । तत्थ बुद्धनिसेवितं यं असम्बुधं जीवलोको भवा भवं गच्छति, तस्स धम्मवरस्स 
नमोति सम्बन्धो । तत्थ असम्बुधन्ति असम्बुज्झन्तो, यथासभावं अप्पटिविज्झनतोति वृत्तं होति। हेतुअत्थो हेत्थ अन्तपच्चयो। यन्ति अनियमतो सपरियत्तिको नवलोकुत्तरधम्मो कम्मभावेन निददिट्टो। 
बुद्धनिसेवितन्ति तस्सेव विसेसनं, सम्मासम्बुद्धेन, पच्चेकबुद्धसावकबुद्रेहिपि वा गोचरासेवनभावनासेवनाहि यथारहं निसेवितं, अजहितन्ति अत्थो। तत्थ परियत्तिफलनिब्बानानि गोचरासेवनवसेनेव 
निसेबितानि, मग्गो पन भावनासेवनवसेनापि पच्चवेक्खणजाणादिवसेन गोचरासेवनवसेनापि निसेवितो। भवाभवन्ति भवतो भवं । अथ वा हीनपणीतादिवसेन खुद्दक महन्तञ्च भवन्ति अत्थो। वुडत्योपि 
हि अ-कारो दिस्सति असेक्खा धम्मातिआदीसु (ध० स० तिकमातिका ११) विय। अथ वा भवोति बुड़ि, अभवोति हानि। भवोति वा सस्सतदिट्टि, अभवोति उच्छेददिट्टि। वृत्तपपकारो भवो च अभवो च 
भवाभवो, तं भवाभवं। गच्छतीति उपगच्छति । जीबलोकोति सत्तलोको । अविज्जादिकिलेसजालविद्धंसिनोति धम्मविसेसनं । तत्थ न बिदति धम्मानं यथासभावं न विजानातीति अविज्जा, अञ्ञाणं। सा 
आदि येसं तण्हादीनं, तेयेव किलिस्सन्ति एतेहि सत्ताति किलेसा, तेयेव च सत्तानं विबाधनड्रेन जालसदिसाति जालं, तं विद्धंसेति सब्बसो विनासेति सीलेनाति अविज्जादिकिलेसजालविद्धंसी, तस्स। 


ननु चेत्थ सपरियत्तिको नवलोकुत्तरधम्मो अधिप्पेतो, तत्थ च मग्गोयेव किलेसे विद्धंसेति, नेतरेति चे? वुच्चते - मग्गस्सापि निब्बानमागम्म किलेसविद्धंसनतो निब्बानम्पि किलेसे विद्धंसेति नाम, 
मग्गस्स किलेसविद्धंसनकिच्चं फलेन निड्टितन्ति फलम्पि “किलेसविद्धंसी" ति वुच्चति, परियत्तिधम्मोपि किलेसविद्धंसनस्स उपनिस्सयपच्चयत्ता “किलेसविद्धंसी "ति वत्तुं अरहतीति न कोचि दोसो। 
धम्मवरस्स तस्साति पुब्बे अनियमितस्स नियामकवचनं । तत्थ यथानुसिट्टं पटिपज्जमाने चतूसु अपायेसु संसारदुक्खे च अपतमाने धारेतीति धम्मो। वुत्तप्पकारो धम्मो एव अत्तनो उत्तरितराभावेन वरो पवरो 
अनुत्तरोति धम्मवरो, तस्स धम्मवरस्स नमो अत्थूति अत्थो। 


एवं सङ्केपनयेनेव सब्बधम्मगुणेहि सद्धम्मं थोमेत्वा इदानि अरियसङ्घं थोमेतुं गुणेहीतिआदिमाह । तत्थ गुणेहि यो यृत्तो, तमरियसङ्घं नमामीति सम्बन्धो। सीलादयो गुणा चेत्थ लोकियलोकुत्तरा 
अधिप्पेता । “विमुत्तिविमुत्तिजाण” न्ति वत्तब्बे एकदेससरूपेकसेसनयेन “विमुत्तिजाण” न्ति वृत्तं, आदिसद्दपरियायेन पभुतिसद्देन वा विमुत्तिग्गहणं वेदितन्बं । तत्थ विमुत्तीति फलं । विमुत्तिञाणन्ति 
पच्चवेक्खणजाणं । पभुति-सद्देन छळभिञ्ञाचतुपटिसम्भिदादयो गुणा सङ्गहिताति दट्टुब्बा । कुसलत्थिकानं जनानं पुञ्जातिसयवुट्टिया खेत्तसदिसत्ता खेत्तन्ति आह “खेत्तं जनानं कुसलत्थिकान'न्ति। खित्तं 
बीजं महप्फलभावकरणेन तायतीति हि खेत्तं। अरियसङ्कन्ति एत्थ आरकत्ता किलेसेहि, अनये न इरियनतो, अये च इरियनतो, सदेवकेन लोकेन “सरण''न्ति अरणीयतो उपगन्तब्बतो, उपगतानञ्च 

तदत्थसिद्धितो अरिया, अट्ट अरियपुग्गला, अरियानं सङ्घो समूहोति अरियसङ्घो, तं अरियसङ्घं । 


इदानि रतनत्तयपणामजनितं कुसलाभिसन्दं यथाधिप्पेते पयोजने नियोजेत्वा अत्तना संबण्णियमानस्स विनयस्स सकलसासनमूलभावदस्सनमुखेन संवण्णनाकरणस्सापि सासनमूलतं दस्सेतुं 
इच्चेवमिच्चादिगाथाद्वयमाह । पुञ्जाभिसन्दन्ति पुञ्ञोघं, पुञ्जप्पवाहं पुञ्जरासिन्ति अत्थो। तस्सानुभावेनाति तस्स यथावुत्तस्स पुञ्जप्पवाहस्स आनुभावेन बलेन हतन्तरायो विनयं वण्णयिस्सन्ति 
सम्बन्धो। 


अट्टितस्स सुसण्ठितस्स भगवतो सासनं यस्मिं ठिते पतिड्डितं होतीति योजेतब्बं। तत्थ यस्मिन्ति यस्मिं विनयपिटके । ठितेति पाळितो च अत्थतो च अनूनं हुत्वा लज्जीपुग्गलेसु पवत्तनड्टेन ठिते। 
सासनन्ति सिकखत्तयसङ्गहितं सासनं । अट्रितस्साति कामसुखल्लिकत्तकिलमथानुयोगसङ्घाते अन्तद्वये अट्डितस्स, “परिनिब्बुतस्सपि भगवतो”तिपि वदन्ति। सुसण्ठितस्साति अन्तद्वयविरहिताय 
मज्झिमाय पटिपदाय सुडु ठितस्स। अमिस्सन्ति भावनपुंसकनिददेसो, निकायन्तरलद्धीहि असम्मिस्सं कत्वा अनाकुलं कत्वा वण्णयिस्सन्ति वृत्तं होति। निस्साय पुब्बाचरियानुभावन्ति पुब्बाचरियेहि 
संवण्णितं अट्ठकथं निस्साय, न अत्तनो बलेनाति अधिप्पायो। 


अथ पोराणट्टुकथासु विज्जमानासु पुन विनयसंवण्णना किंपयोजनाति? आह कामञ्चातिआदि। तत्थ कामन्ति एकन्तेन, यथिच्छकं वा, सब्बसोति वृत्तं होति, तस्स संवण्णितोयं विनयोति इमिना 
सम्बन्धो। पुब्बाचरियासभेहीति महाकस्सपत्थेरादयो पुब्बाचरिया एव अकम्पियट्टेन उत्तमड्ठेन च आसभा, तेहि पुब्बाचरियवरेहीति वुत्तं होति । कीदिसा पन ते पुब्बाचरियाति? आह जाणम्बूतिआदि। 
अग्गमग्गजाणसङ्कातेन अम्बुना सलिलेन निद्धोतानि निस्सेसतो आयतिं अनुप्पत्तिधम्मतापादनेन धोतानि विसोधितानि रागादीनि तीणि मलानि कामासवादयो च चत्तारो आसवा येहि ते 
आाणम्बुनिद्धोतमलासवा, तेहि खीणासवेहीति अत्थो। खीणासवभावेपि न एते सुक्खविपस्सकाति आह “विसुद्धविज्जापटिसम्भिदेही' ति । तत्थ बिज्जाति तिस्सो विज्जा, अट्ठ विज्जा वा। 
पटिसम्भिदाप्पत्तेसुपि महाकस्सपत्थेरादीनं उच्चिनित्वा गहितताय तेसं सद्धम्मसंवण्णने सामत्थियं सातिसयन्ति दस्सेन्तो आह “सद्धम्मसंवण्णनकोविदेही 'ति। 


किलेसजातं, परिक्खारबाहुल्लं वा सल्लिखति तनुं करोतीति सल्लेखो, अप्पिच्छतादिगुणसमूहो, इध पन खीणासवाधिकारत्ता परिक्खारबाहुल्लस्स सल्लिखनवसेनेव अत्थो गहेतब्बो। सल्लेखेन 
निब्वत्तं सल्लेखियं, तस्मिं सल्लेखिये, धुतङ्गपरिहरणादिसल्लेखपअपत्तियन्ति वृत्तं होति। नोसुलभूपमेहीति सल्लेखपटिपत्तिया “ असुकसदिसा"ति नत्थि सुलभा उपमा एतेसन्ति नोसुलभूपमा, तेहि। 
महाविहारस्साति इमिना निकायन्तरं पटिक्खिपति। विहारसीसेन हेत्थ तत्थ निवासीनञ्चेव तेहि समलद्भधिकानञ्च सब्बेसं भिकखूनं गहणं दडुब्बं । तस्मा तेसं महाविहारवासीनं दिट्विसीलविसुद्धिया पभवत्तेन 
सञ्जाणभूतत्ता धम्मसङ्गाहका महाकस्सपत्थेरादयो “महाबिहारस्स धजूपमा” ति वृत्ता, तेहि अयं विनयो संवण्णितो सम्मा अनूनं कत्वा वण्णितो। कथन्ति आह “चित्तेहि नयेही”ति। बिचित्तेहि नयेहि 
सम्बुद्धवरन्वयेहि सब्बञ्ुबुद्भवरं अनुगतेहि, भगवतो अधिप्पायानुगतेहि नयेहीति वृत्तं होति। 


एवं पोराणड्कथाय अनूनभावं दस्सेत्वा इदानि अत्तनो संवण्णनाय पयोजनविसेसं अज्झेसकञ्च दस्सेतुं संवण्णनातिआदिमाह । तत्थ सङ्कतत्ताति रचितत्ता। न कञ्चि अत्थं अभिसम्भुणातीति न 
कञ्चि अत्थं साधेति। 


संबण्णनं तञ्चातिआदिना अत्तनो संवण्णनाय करणप्पकारं दस्सेति। तत्थ तञ्च इदानि वुच्चमानं संवण्णनं समारभन्तो सकलायपि महाअट्ठकथाय इध गहेतब्बतो महाअट्टकथं तस्सा इदानि 
बुच्चमानाय संवण्णनाय सरीरं कत्वा महापच्चरियं यो विनिच्छयो वृत्तो, तथेव कुरुन्दीनामादीसु बिस्सुतासु अट्ठकथासु यो विनिच्छयो वुत्तो, ततोपि विनिच्छयतो युत्तमत्थं अपरिच्चजन्तो 
अन्तोगधत्थेरवादं कत्वा संबण्णनं सम्मा समारभिस्सन्ति पदत्थसम्बन्धो वेदितब्बो। एत्थ च अत्थो कथीयति एतायाति अट्ठकथा त्थ-कारस्स इ-कारं कत्वा। महापच्चरियन्ति महापच्चरीनामिकं । एत्थ च 
पच्चरीति उळुम्पं वुच्चति, तस्मिं निसीदित्वा कतत्ता तमेव नामं जातं। “कुरुन्दीवल्लिविहारो नाम अत्थि, तत्थ कतत्ता 'कुरुन्दीति नामं जातः न्ति वदन्ति। आदिसद्देन अन्धकट्ठकथं सङ्घेपट्टकथञ्च 
सङ्गण्हाति। 


युत्तमत्थन्ति महाअट्टकथानयेन, चतुब्त्रिधविनययुत्तिया वा युत्तमत्यं । “अट्टुकथंयेव गहेत्वा संवण्णनं करिस्सामी ति वृत्ते अट्टकथासु वुत्तत्थेरवादानं बाहिरभावो सियाति तेपि अन्तोकत्तुकामो 
““अन्तोगधथेरवाद "न्ति आह, थेरवादेपि अन्तोकत्चाति वुत्तं होति। 


तं मेति गाथाय सोतूहि पटिपज्जितब्नविधिं दस्सेति । तत्थ धम्मष्पदीपस्साति धम्मो एव मोहन्धकारविद्धंसनतो पदीपसदिसत्ता पदीपो अस्साति धम्मप्पदीपो, भगवा, तस्स | पतिमानयन्ताति पूजेन्ता 
मनसा गरु करोन्ता निसामेन्तु सुणन्तु। 


बुद्धेनातिआदिना अत्तनो संवण्णनाय आगमनसुद्धिदस्सनमुखेन पमाणभावं दस्सेत्वा अनुसिक्खितब्बतं दस्सेति। तत्थ यथेव बुद्धेन यो धम्मो विनयो च वृत्तो, सो तस्स बुद्भस्स येहि पृत्तेहि 
महाकस्सपत्थेरादीहि तथेव जातो, तेसं बुद्धपुत्तानं मतिमच्चजन्ता सीहळइकथाचरिया यस्मा पुरे अद्टकथा अकंसूति सम्बन्धो वेदितब्बो। तत्थ धम्मोति सृत्ताभिधम्मे सङ्गण्हाति। बिनयोति सकलं 
विनयपिटकं । बुत्तोति पाळितो च अत्थतो च बुद्धेन भगवता वुत्तो। न हि भगवता अब्याकतं नाम तन्तिपदं अत्थि, तत्थ तत्थ भगवता पवत्तितपकिण्णकदेसनायेव हि अट्ठकथा। तथेब जातोति यथेव बुद्धेन 
वुत्तो, तथेव एकपदम्पि एकक्खरम्पि अविनासेत्वा अधिप्पायञ्च अविकोपेत्वा जातो विदितोति अत्थो। तेसं मतिमच्चजन्ताति तेसं बुद्धपुत्तानं मतिसङ्कातं थेरपरम्पराय उग्गहेत्वा आभतं अब्बोच्छिन्नं 
पाळिवण्णनावसेन चेव पाळिमुत्तकवसेन च पवत्तं सब्बं अट्ठकथाविनिच्छयं अपरिच्चजन्ता। अहुकथा अकंसूति महाअट्टकथामहापच्चरि आदिका सीहळटुकथायो अकंसु। “अट्कथामकंसू "तिपि पाठो, 
तत्थापि सोयेवत्थो। 


तस्माति यस्मा तेसं बुद्भपृत्तानं अधिप्पायं अविकोपेत्वा पुरे अट्टकथा अकंसु, तस्मा। यं अट्टकथासु वुत्तं, तं सब्बम्पि पमाणन्ति योजना। हीति निपातमत्तं हेतुअत्थस्स तस्माति इमिनायेव पकासितत्ता, 
अवधारणत्थो वा, पमाणमेवाति। यदि अट्टकथासु वत्तं सब्बम्पि पमाणं, एवं सति तत्थ पमादलेखापि पमाणं सियाति आह “वज्जयित्वान पमादलेख'न्ति, अपरापरं लिखन्तेहि पमादेन सतिं अपच्चुपट्टपेत्वा 
अञ्जत्थ लिखितब्बं अञ्जत्थ लिखनादिवसेन पवत्तिता पमादलेखा नाम, सा च समन्तपासादिकायं तत्थ तत्थ सयमेव आविभविस्सति। पुन यस्माति पदस्स सम्बन्धदस्सनवसेन अयं अत्थयोजना - यस्मा 
अट्टकथासु वृत्तं इध इमस्मिं सासने सिक्खासु सगारवानं पण्डितानं पमाणमेव, यस्मा च अयं वण्णनापि भासन्तरपरिच्चागादिमत्तविसिट्ताय अत्थतो अभिन्ना, ततो एव पमाणभूताव हेस्सति, तस्मा 
अनुसिविखितब्बाति। 


ततोति ताहि अट्टकथाहि । भासन्तरमेव हित्वाति सीहळभासंयेव अपनेत्वा। बित्थारमग्गञ्च समासयित्वाति पोराणट्टकथासु यथाठाने वत्तब्बम्पि पदत्थविनिच्छयादिकं अतिवित्थिण्णेन 
वचनक्कमेन चेव वुत्तमेव अत्थनयं अप्पमत्तकविसेसेन पुनप्पुनं कथनेन च तत्थ तत्थ पपञ्चितं तादिसं वित्थारमग्गं पहाय सल्लहुकेन अत्थविञ्ञापकेन पदक्कमेन चेव वुत्तनयसदिसं वत्तब्बं अतिदिसित्वा 


एत्थ अपलोकनादीनं चतुन्नम्पि कम्मानं वित्थारकथा विय तादिसं वित्थारमग्गं सङ्किपित्चा' ति वुत्तं, तं तन्तिक्कमं कञ्चि अवोक्कमित्वाति एत्थेव वत्तुं युत्तं। अञ्ञत्थ पाळिया वत्तब्बं अञ्ञत्थ कथनञ्हि 
तन्तिक्कमं वोक्कमित्वा कथनं नाम । तथा हि वुत्तं “तथेव वण्णितुं युत्तरूपं हुत्वा अनुक्कमेन आगतं पाळिं परिच्चजित्वा संवण्णनतो सीहव्ठट्ठकथासु अयुत्तद्वाने वण्णितं यथाठानेयेव वण्णनतो च वुत्तं 
"तन्तिककमं कञ्चि अवोक्कमित्वा””ति । तस्मा यथावुत्तनयेनेव अत्थो गहेतब्बो। कथं पन वित्थारमग्गस्स सङ्किपने विनिच्छयो न हीयतीति? आह “विनिच्छयं सब्बमसेसयित्वा"ति। सङ्किपन्तोपि पुनप्पुनं 
वचनादिमेव सङ्किपन्तो, विनिच्छयं पन अट्टकथासु सब्बासुपि वुत्तं सब्बम्पि असेसयित्वा, किञ्चिमत्तम्पि अपरिहापेत्वाति वृत्तं होति। तन्तिक्कमं कञ्चि अबोक्कमित्वाति कञ्चि पाळिक्कमं 
अनतिक्कमित्वा, अनुक्कमेनेव पाळि वण्णयिस्सामाति अत्थो। 


सुत्तन्तिकानं वचनानमत्थन्ति वेरञ्जकण्डादीसु आगतानं झानकथादीनं सुत्तन्तवचनानं सीहव्ठट्ठकथासु “सुत्तन्तिकानं भारो^ति वत्वा अवण्णितब्बद्ठानं अत्थं तंतंसुत्तानुरूपं सब्बसो 
परिदीपयिस्सामाति अधिप्पायो। हेस्सतीति भविस्सति, करीयिस्सतीति वा अत्यो। एत्थ च पठमस्मिं अत्थविकप्पे “भासन्तरपरिच्चागादिकं चतुब्बिधं किच्चं निप्फादेत्वा सुत्तन्तिकानं वचनानमत्थं 

परिदीपयन्ती अयं वण्णना भविस्सती”ति वण्णनावसेन समानकत्तुकता वेदितब्बा। पच्छिमस्मिं अत्थविकण्पे पन “हेट्ठा वृत्तभासन्तरपरिच्चागादिकं कत्वा सुत्तन्तिकानं वचनानमत्थं परिदीपयन्ती 
अयं वण्णना अम्हेहि करीयिस्सती”ति एवं आचरियवसेन समानकत्तुकता वेदितब्बा । 


गन्थारम्भकथावण्णनानयो निट्टितो। 
बाहिरनिदानकथा 


इदानि संवरविनयपहानविनयादीसु बहूसु विनयेसु अत्तना “तं वण्णयिस्सं विनयः न्ति एवं संवण्णेतब्बभावेन पटिञ्ञातं विनयं दस्सेन्तो आह तत्थातिआदि। तत्थ तत्थाति यथावुत्तासु गाथासु । ताव- 
सद्दो पठमन्ति इमस्मिं अत्थे दडुब्बो, तेन पठमं विनयं ववत्थपेत्वा पच्छा तस्स वण्णनं करिस्सामाति दीपेति। ववत्थपेतब्बोति नियमेतब्बो । तेनेतं बुच्चतीति यस्मा ववत्थपेतब्बो, तेन हेतुना एतं विनयो 
नामातिआदिकं नियामकवचनं वुच्चतीति अत्थो। अस्साति विनयस्स। मातिकाति उद्देसो। सो हि निद्देसपदानं जननीठाने ठितत्ता माता वियाति “मातिका'ति वुच्चति। 


इदानि संवण्णेतब्बमत्थं मातिकं पट्ठपेत्वा दस्सेन्तो आह वुत्तं येनातिआदि। इदं वुत्तं होति - एतं तेन समयेन बुद्धो भगवा वेरञ्जायं विहरतीतिआदिनिदानवचनपटिमण्डितं विनयपिटकं येन पुग्गलेन 
वुत्तं, यस्मिं काले वुत्तं, यस्मा कारणा वुत्तं, येन धारितं, येन च आभतं, येसु पतिद्वितं, एतं यथावुत्तविधानं वत्वा ततो तेन समयेनातिआदिपाठस्स अत्थं अनेकप्पकारतो दस्सेन्तो विनयस्स अत्थवण्णनं 
करिस्सामीति। 


एत्थ च वुत्तं येन यदा यस्माति इदं वचनं तेन समयेन बुद्धो भगवातिआदिनिदानवचनमत्तं अपेविखित्वा वत्तुकामोपि विसुं अवत्चा “निदानेन आदिकल्याणं, इदमवोचाति निगमनेन 
परियोसानकल्याण न्ति वचनतो निदाननिगमनानिपि सत्थुदेसनाय अनुविधानत्ता तदन्तोगधानेवाति निदानस्सापि विनयपाळियंयेव अन्तोगधत्ता वुत्तं येन यदा यस्माति इदम्पि विनयपिटकसम्बन्ध॑येव कत्वा 
मातिकं ठपेति। मातिकाय हि एतन्ति वृत्तं विनयपिटकंयेव सामञ्ञतो सब्बत्थ सम्बन्धमृपगच्छति। 


इदानि पन तं विसुं नीहरित्वा दस्सेन्तो तत्थ वुत्तं येनातिआदिमाह । तत्थाति तेसु मातिकापदेसु। इदन्ति तेन समयेनातिआदिनिदानवचनं । हि-सद्दो यस्माति अत्थो दड॒ब्बो, यस्मा बुद्भस्स भगवतो 
अत्तपच्चक्खवचनं न होति, तस्माति वुत्तं होति अत्तपच्चक्खबचनं न होतीति अत्तना पच्चक्खं कत्वा वुत्तवचनं न होति। अथ वा अत्तनो पच्चक्खकाले धरमानकाले वुत्तवचनं न होति। तदुभयेनापि 
भगवतो वुत्तवचनं न होतीति अत्थो। 


पठममहासङ्गीतिकथाबण्णना 


पठममहासङ्गीति नाम चेसाति एत्य च-सद्दो वत्तब्बसम्पिण्डनत्थो, उपञ्ञासत्थो वा, उपञ्जासोति च वाक्यारम्भो वुच्चति | एसा हि गन्थकारानं पकति, यदिदं किञ्चि वत्वा पुन अपरं वत्तुमारभन्तानं 
च-सहप्पयोगो। यथापच्चयं तत्य तत्थ देसितत्ता विप्पकिण्णानं धम्मविनयानं सभागत्थवसेन सङ्गहेत्वा गायनं कथनं सङ्गीति, महाविसयत्ता पूजनीयत्ता च महती सङ्गीति महासङ्गीति। दुतियादिं उपादाय चेसा 
““पठममहासङ्गीती ति वुत्ता। निददाति देसनं देसकालादिवसेन अविदितं विदितं कत्वा निदस्सेतीति निदानं, तत्थ कोसल्लत्थं। 


वेनेय्यानं मग्गफलुप्पत्तिहेतुभूताव किरिया निप्परियायेन बुद्धकिच्चन्ति आह “धम्मचक्कप्पवत्तनञ्हि आदिं कत्चा"ति। तत्थ सतिपट्ठानादिधम्मो एव पवत्तनट्ठेन चक्कन्ति धम्मचक्कं, चक्कन्ति वा 
आणा, तं धम्मतो अनपेतत्ता धम्मचक्कं, धम्मेन ञायेन चक्कन्तिपि धम्मचक्कं । कतबुद्धकिच्चेति निट्टितबुद्धकिच्चे भगवति लोकनाथेति सम्बन्धो। कुसिनारायन्ति समीपत्थे एतं भुम्मवचनं। उपवत्तने 
मल्लानं सालवनेति तस्स नगरस्स उपवत्तनभूतं मल्लराजूनं सालवनुय्यानं दस्सेति। तत्थ नगरं पविसन्ता उय्यानतो उपेच्च वत्तन्ति गच्छन्ति एतेनाति “उपवत्तन' न्ति उय्यानस्स च नगरस्स च मज्झे 
सालवनं वुच्चति। कुसिनाराय हि दक्खिणपच्छिमदिसाय तं उय्यानं होति, ततो उय्यानतो सालवनराजिविराजितो मग्गो पाचीनाभिमुखो गन्त्वा नगरस्स दक्खिणद्वाराभिमुखो उत्तरेन निवत्तो, तेन मग्गेन 
मनुस्सा नगरं पविसन्ति, तस्मा तं “उपवत्तन' न्ति वुच्चति। तत्थ किर उपवत्तने अञ्जमञ्जसंसडविटपानं सम्पन्नछायानं सालपन्तीनमन्तरे भगवतो परिनिब्बानमञ्चो पञ्जत्तो, तं सन्धाय वुत्तं 
“गयमकसालानमन्तरे ति । उपादीयति कम्मकिलेसेहीति उपादि, विपाककखन्धा कटत्ता च रूपं। तदेव कम्मकिलेसेहि सम्मा अप्पहीनताय सेसो, नत्थि एत्थ उपादिसेसोति अनुपादिसेसा, निब्बानधातु, 
ताय। इत्थम्भूतलक्खणे चायं करणनिद्देसो। परिनिब्बानेति निमित्तत्थे भुम्मं, परिनिब्बानहेतु तस्मिं ठाने सन्निपतितानन्ति अत्थो। सङ्घस्स थेरो जेट्ठो सङ्घत्थेरो । एत्थ च सङ्घसद्दस्स 
भिक्खुसतसहस्ससद्दसापेक्खत्तेपि गमकत्ता थेरसद्देन समासो यथा देवदत्तस्स गरुकुलन्ति। आयस्मा महाकस्सपो धम्मविनयसङ्गायनत्थं भिकखूनं उस्साहं जनेसीति सम्बन्धो। 


तथा उस्साहं जननस्स कारणमाह सत्ताहपरिनिब्बुतेतिआदि। सत्त अहानि समाहटानि सत्ताहं, सत्ताहं परिनिब्बुतस्स अस्साति सत्ताहपरिनिब्बुतो, सत्ताहपरिनिब्बुते सुभद्देन बुड्ड॒पब्बजितेन 
वृत्तवचनमनुस्सरन्तोति सम्बन्धो। अलं, आवुसोतिआदिना तेन वृत्तवचनं दस्सेति। तत्थ अलन्ति पटिक्खेपवचनं । तेन महासमणेनाति निस्सक्के करणवचनं, ततो महासमणतो सुटु मृत्ता मयन्ति अत्थो, 
उपहुता च होम तदाति अधिप्पायो, होमाति वा अतीतत्थे वत्तमानवचनं, अहुम्हाति अत्थो। ठानं खो पनेतं बिज्जतीति तिट्ठति एत्थ फलं तदायत्तवृत्तितायाति ठानं, हेतु। खोति अवधारणे, एतं कारणं 
विज्जतेव, नो न विज्जतीति अत्थो। किं तं कारणन्ति? आह यं पापभिक्खूतिआदि। एत्थ यन्ति निपातमत्तं, कारणनिद्देसो वा, येन कारणेन अन्तरधापेय्युं, तदेतं कारणं विज्जतीति अत्थो। अतीतो 
अतिक्कन्तो सत्था एत्थ, एतस्साति वा अतीतसत्थुकं, पावचनं । पधानं वचनं पावचनं, धम्मविनयन्ति वुत्तं होति। पक्खे लभित्वाति अलज्जीपकखं लभित्वा। न चिरस्सेवाति न चिरेनेव। याव च 
धम्मविनयो तिट्रुतीति यत्तकं कालं धम्मो च विनयो च लज्जीपुग्गलेसु तिट्ठति। 


वुत्तञ्हेतं भगवताति परिनिब्बानमञ्चे निपन्नेन भगवता वुत्तन्ति अत्थो। देसितो पञ्ञत्तोति सुत्ताभिधम्मपिटकसङ्गहितस्स धम्मस्स चेव विनयपिटकसङ्गहितस्स विनयस्स च अतिसज्जनं पबोधनं 
देसना। तस्सेव पकारतो जापनं असङ्करतो ठपनं पञ्ञापनं। सो वो ममच्चयेन सत्थाति सो धम्मविनयो तुम्हाकं ममच्चयेन सत्था मयि परिनिब्बुते सत्थुकिच्चं साधेस्सति। सासनन्ति 
परियत्तिपटिपत्तिपटिवेधवसेन तिविधं सासनं, निप्परियायतो पन सत्तत्तिस बोधिपविखियधम्मा। अद्धनियन्ति अद्धानक्खमं, तदेव चिरट्रितिकं अस्स भवेय्याति सम्बन्धो। 


इदानि सम्मासम्बुद्धेन अत्तनो कतं अनुग्गहविसेसं विभावेन्तो आह यञ्चाहं भगवतातिआदि। तत्थ यञ्चाहन्ति एतस्स अनुग्गहितोति एतेन सम्बन्धो । तत्थ यन्ति यस्मा, येन कारणेनाति वुत्तं होति। 
किरियापरामसनं वा एतं, तेन अनुग्गहितोति एत्थ अनुग्गहणं परामसति। धारेस्ससीतिआदिकं भगवता महाकस्सपत्थेरेन सद्धि चीवरपरिवत्तनं कातुकामेन वुत्तवचनं। धारेस्ससि पन मे त्वं कस्सपाति 
“कस्सप, त्वं इमानि परिभोगजिण्णानि पंसुकूलानि पारुपितुं सक्खिस्ससी"ति वदति, तञ्च खो न कायबलं सन्धाय, पटिपत्तिपूरणं पन सन्धाय एवमाह | साणानि पंसुकूलानीति मतकळेवरं पलिवेठेत्वा 
छ्टितानि तुम्बमत्ते किमयो पप्फोटेत्वा गहितानि साणवाकमयानि पंसुकूलचीवरानि । रथिकादीनं यत्थ कत्थचि पंसूनं उपरि ठितत्ता अग्मुग्गतट्टेन तेसु कूलमिवाति पंसुकूलं। अथ वा पंसु विय कुच्छितभावं 
उलति गच्छतीति पंसुकूलन्ति पंसुकूलसद्दस्स अत्थो दड्ठब्बो निब्बसनानीति निट्टिवसनकिच्चानि, परिभोगजिण्णानीति अत्थो। एकमेव तं चीवरं अनेकावयवत्ता बहुवचनं कतं । साधारणपरिभोगेनाति 
अत्तना समानपरिभोगेन, साधारणपरिभोगेन च समसमट्टुपनेन च अनुग्गहितोति सम्बन्धो। 


इदानि नवानुपुब्बविहारछळभिञ्ञाप्पभेदे उत्तरिमनुस्सधम्मे अत्तना समसमट्टपनत्थाय भगवता वुत्तं कस्सपसंयुत्ते (सं० नि० २.१५२) आगतं पाळिं पेय्यालमुखेन आदिग्गहणेन च सङ्किपित्वा दस्सेन्तो 
आह अहं, भिक्खवेतिआदि। तत्थ यावदे आकङ्कघामीति यावदेव आकङ्कामि, यत्तकं कालं इच्छामीति अत्थो, “यावदेवा''तिपि पाठो। नवानुपुब्बविहारछळभिञ्ञाप्पभेदेति एत्य नवानुपुब्बविहारो नाम 
अनुपटिपाटिया समापज्जितब्बभावतो एवंसञ्जिता निरोधसमापत्तिया सह अड रूपारूपसमापत्तियो। छळभिञ्ञा नाम आसवक्खयजाणेन सद्धिं पञ्चाभिञ्ञायो। अत्तना समसमट्टुपनेनाति “अहं यत्तकं 
कालं यत्तके समापत्तिविहारे अभिञ्ञायो च वळञ्जेमि, तथा कस्सपोपी "ति एवं यथावुत्तउत्तरिमनुस्सधम्मे अत्तना समसमं कत्वा ठपनेन, इदञ्च उत्तरिमनुस्सधम्मसामञ्जेन थेरस्स पसंसामत्तेन वुत्तं, न 
भगवता सद्धि सब्बथा समताय। भगवतो हि गुणविसेसं उपादाय सावका पच्चेकबुद्भा च कलम्पि कलभागम्पि न उपेन्ति, तस्स किमञ्जं आणण्यं भविस्सति अञ्ञत्र धम्मविनयसङ्गायनाति अधिप्पायो। 
तत्थ तस्साति तस्स अनुग्गहस्स, तस्स मेति वा अत्थो गहेतब्बो । पोत्थकेसु हि केसुचि “तस्स मे "ति पाठो दिस्सति। आणण्यं अणणभावो। सककवचइस्सरियानुप्पदानेनाति एत्थ चीवरस्स 
निदस्सनवसेन कवचस्सेव गहणं कतं, समापत्तिया निदस्सनवसेन इस्सरियं गहितं। 

इदानि यथावुत्तमत्यं पाळिया विभावेन्तो आह यथाहातिआदि । तत्थ एकमिदाहन्ति एत्थ इदन्ति निपातमत्तं। एकं समयन्ति एकस्मिं समयेति अत्थो। पाबायाति पावानगरतो। 
अद्धानमग्गप्पटिपन्नोति दीघमग्गप्पटिपन्नो । दीघपरियायो हेत्थ अद्धानसद्दो । सब्बं सुभदकण्डं वित्थारतो वेदितब्बन्ति पञ्चसतिकक्खन्धके आगतं सुभद्दकण्डं इध आनेत्वा वित्थारेतब्बं। 


ततो परन्ति सुभइकण्डतो परं। सब्बं सुभहकण्डं वित्थारतो वेदितब्बन्ति इमिना “यं न इच्छिस्साम, न तं करिस्सामा ति एतं परियन्तं सुभहकण्डपाळि दस्सेत्वा इदानि अवसेसं 
उस्साहजननप्पकारप्पवत्तं पाळिमेव दस्सेन्तो हन्द मयं आवुसोतिआदिमाह । तत्थ पुरे अधम्मो दिप्पतीति एत्थ “अधम्मो नाम दसकुसलकम्मपथपटिपक्खभूतो अधम्मो "ति सारत्थदीपनियं (सारत्थ० 
टी० १,पठममहासङ्गीतिकथावण्णना) वुत्तं। धम्मसङ्गहणत्थं उस्साहजननप्पसङ्गत्ता पन धम्मविनयानं असङ्गायनहेतुदोसगणो सम्भवति, सो एव एत्थ अधम्मो दिप्पति तप्पटिपक्खो धम्मो च पटिबाहीयतीति 
वत्तब्बं। अपि च “अधम्मवादिनो बलवन्तो होन्ति धम्मवादिनो दुब्बला होन्ती" ति वुच्चमानत्ता येन अधम्मेन ते सुभहवज्जिपुत्तकादयो अधम्मवादिनो, येन च धम्मेन इतरे धम्मवादिनोव होन्ति। तेयेव इध 
“अधम्मो” “धम्मो ति च वत्तब्बा। तस्मा सीलविपत्तिआदिहेतुको पापिच्छतादिदोसगणो अधम्मो, तप्पटिपक्खो सीलसम्पदादिहेतुको अप्पिच्छतादिगुणसमूहो धम्मोति च गहेतब्बं। पुरे दिप्पतीति अपि 
नाम दिप्पति। अथ वा याव अधम्मो धम्मं पटिबाहितुं समत्थो होति, ततो पुरेतरमेवाति अत्थो। दिप्पतीति दिप्पिस्सति। पुरेसदयोगेन हि अनागतत्थे अयं वत्तमानप्पयोगो, यथा पुरा वस्सति देवोति। 
अविनयोति पहानविनयादीनं पटिपक्खभूतो अविनयो। 


तेन हीति उय्योजनत्थे निपातो। सकलनवङ्गसत्थुसासनपरियत्तिधरेति सकलं सुत्तगेय्यादिनवङ्गं एत्थ, एतस्स वा अत्थीति सकलनवङ्गं, सत्थुसासनं । अत्थकामेन परियापुणितब्बतो 
दि्टधम्मिकादिपुरिसत्थपरियत्तिभावतो च “परियत्ती ति तीणि पिटकानि वुच्चन्ति, तं सकलनवङ्गसत्थुसासनसङ्कातं परियत्ति धारेन्तीति सकलनवङ्गसत्थुसासनपअयत्तिधरा, तादिसेति अत्थो। 
समथभावनासिनेहाभावेन सुक्खा लूखा असिनिद्धा विपस्सना एतेसन्ति सुक्खविपस्सका | तिपिटकसब्ब्रपरियत्तिप्पभेदधरेति तिण्णं पिटकानं समाहारो तिपिटकं, तदेव नवङ्गादिवसेन अनेकभेदभिन्नं 
सब्बं परियत्तिप्पभेदं धारेन्तीति तिपिटकसब्बपरियत्तिप्पभेदधरा। 


किस्स पनाति कस्मा पन। सिकखतीति सेक्खो | तमेवाह “सकरणीयो”ति। उपरिमग्गत्तयकिच्चस्स अपरियोसितत्ता सकिच्चोति अत्थो। अस्साति अनेन। बहुकारत्ताति बहुपकारत्ता। अस्साति 
भवेय्य। अतिविय विस्सत्थोति अतिविय विस्सासिको। नन्ति आनन्दत्थेरं ओवदतीति सम्बन्धो। आनन्दत्थेरस्स कदाचि असञ्जताय नवकाय सद्भिविहारिकपरिसाय जनपदचारिकाचरणं, तेसञ्च 
सद्धिबिहारिकानं एकक्खणे उप्पन्बज्जनञ्च पटिच्च महाकस्सपत्थेरो तं निग्गण्हन्तो एवमाह “न वायं कुमारको मत्तमञ्जासी”ति। एत्थ च बा-सद्दो पदपूरणो, अयं कुमारो अत्तनो पमाणं न पटिजानातीति 
थेरं तज्जेन्तो आह । तत्राति एवं सति। 


किञ्चापि सेक्खोति इदं न सेक्खानं अगतिगमनसब्मावेन वृत्तं, असेक्खानञ्जेव पन उच्चिनित्वा गहितत्ताति ददुब्बं । तस्मा “किञ्चापि सेक्खो, तथापि थेरो आयस्मन्तम्पि आनन्दं उच्चिनतू "ति 
एवमेत्थ सम्बन्धो वेदितब्बो, न पन किञ्चापि सेक्खो, तथापि अभब्बो अगति गन्तुन्ति योजेतब्बं। अभव्बोतिआदि पनस्स सभावकथनं । तत्थ छन्दाति छन्देन सिनेहेन। अगतिं गन्तुन्ति अकत्तब्बं कातुं | 
परियत्तोति अधीतो उग्गहितो। 


राजगह खो महागोचरन्ति एत्थ गावो चरन्ति एत्थाति गोचरो, गुन्नं गोचरड्टानं। गोचरो वियाति गोचरो, भिक्खाचरणड्टानं। सो महन्तो अस्साति महागोचरं, राजगहं। उक्कोटेय्याति निवारेय्य। 
सत्तसु साधुकीळनदिवसेसूति एत्थ संवेगवत्थुं कित्तेत्वा कित्तेत्वा साधुकं एव पूजावसेन कीळनतो साधुकीळनं । उपकद्ठाति आसन्ना। वस्सं उपनेति उपगच्छति एत्थाति बस्सूपनायिका। 


तत्र सुदन्ति तस्सं सावत्थियं, सुदन्ति निपातमत्तं । उस्सन्नधातुकन्ति उपचितपित्तसेम्हादिधातुकं । समस्सासेतुन्ति सन्तप्पेतुं । दुतियदिवसेति जेतवनविहारं पविट्टदिवसतो दुतियदिवसेति वदन्ति। 
विरिच्चति एतेनाति विरेचनं। ओसधपरिभावितं खीरमेव विरेचनन्ति खीरबिरेचनं। यं सन्धायाति यं भेसज्जपानं सन्धाय वृत्तं। भेसज्जमत्ताति अप्पमत्तकं भेसज्जं। अप्पत्थो हि अयं मत्ता-सद्दो मत्ता 
सुखपरिच्चागातिआदीसु (ध० प० २९०) विय। 


खण्डफुल्लप्पटिसङ्करणन्ति एत्थ खण्डन्ति छिन्नं, फुल्लन्ति भिन्नं, तेसं पटिसङ्करणं अभिनवकरणं। 


परिच्छेदवसेन वेदियति दिस्सतीति परिबेणं। तत्थाति तेसु विहारेसु खण्डफुल्लप्पटिसङ्घरणन्ति सम्बन्धो। पठमं मासन्ति वस्सानस्स पठमं मासं, अच्चन्तसंयोगे चेतं उपयोगवचनं । सेनासनवत्तानं 


दुतियदिबसेति 'खण्डफुल्लप्पटिसङ्करणं करोमा ति चिन्तितदिवसतो दुतियदिवसे वस्सूपनायिकदिवसेयेव ते एवं चिन्तेसुं। सिरिया निकेतनमिवाति सिरिया निवासनङट्ठानं विय। एकस्मिं 
पानीयतित्थे सन्निपतन्ता पक्खिनो विय सब्बेसं जनानं चक्खूनि मण्डपेयेव निपतन्तीति वृत्तं 7 एकनिपाततित्थमिव च देवमनुस्सनयनविहङ्गान ˆ न्ति। लोकरामणेय्यकन्ति लोके रमणीयभावं, रमणं अरहतीति 
वा लोकरामणेय्यकं। दडुब्बसारमण्डन्ति दडुब्बेसु सारं दइन्बसारं, ततो विप्पसन्नन्ति दटइब्बसारमण्डं। अथ वा दट्टुब्बो सारभूतो विसिइतरो मण्डो मण्डनं अलङ्कारो एतस्साति दइब्बसारमण्डो, मण्डपो। 
मण्डं सूरियरस्मिं पाति निवारेतीति मण्डपो। विविधानि कुसुमदामानि चेव मुत्तोलम्बकानि च विनिग्गलन्तं वमेन्तं निक्खामेन्तमिव चारु सोभनं वितानं एत्थाति 
विविधकुसुमदामोलम्बकविनिग्गलन्तचारुवितानो । नानापुप्फूपहारविचित्तसुपरिनिद्ठितभूमिकम्मत्ता एव “'रतनविचित्तमणिकोट्टिमतलमिवा' ति वुत्तं। एत्थ च मणियो कोट्टेत्वा कततलं मणिकोट्टिमतलं 
नाम, तमिवाति वुत्तं होति। आसनारहन्ति निसीदनारहं । दन्तखचितन्ति दन्तेहि खचितं। 


आवज्जेसीति उपनामेसि। अनुपादायाति तण्हादिट्टिवसेन कञ्चि धम्मं अग्गहेत्वा । कथादोसोति कथाय असच्चं नाम नत्थि। 


यथाबुइन्ति वुइपटिपाटिं अनतिक्कमित्वा। एकेति मज्झिमभाणकानंयेव एके । पुब्बे वुत्तम्मि हि सब्बं मज्झिमभाणका वदन्तियेवाति वेदितब्बं । दीघभाणका पन “पदसाव थेरो सन्निपातमागतो"ति 
बदन्ति। तेसु केचि “आकासेना' ति, “ते सब्बेपि तथा तथा आगतदिवसानम्पि अत्थिताय एकमेकं गहेत्वा तथा तथा वदिंसू"ति वदन्ति। 


कं धुरं कत्वाति कं जेट्ट्क कत्वा। बीजनिं गहेत्वाति एत्थ बीजनीगहणं परिसाय धम्मकथिकानं हत्थकुक्कुच्चविनोदनमुखविकारपटिच्छादनत्थं धम्मतावसेन आचिण्णन्ति वेदितन्बं । तेनेव हि 
अच्चन्तसञ्जतणत्ता बुद्धापि सावकापि धम्मकथिकानं धम्मतादस्सनत्थमेव चित्तबीजनिं गण्हन्ति। पठमं, आवुसो उपालि, पाराजिकं कत्थ पञ्जत्तन्ति एत्थ कथं सङ्गीतिया पुब्बे पठमभावो सिद्धोति? 
पातिमोकखुहदेसानुक्कमादिना पुब्बे पठमभावस्स सिद्भत्ता। येभुय्येन हि तीणि पिटकानि भगवतो धरमानकालेयेव इमिना अनुक्कमेन सज्झायितानि, तेनेव कमेन पच्छापि सङ्गीतानि विसेसतो 
विनयाभिधम्मपिटकानीति दब्बं । किस्मिं वत्थुस्मिन्ति निमित्तत्थे भृम्मं। अन्तरा च, भन्ते, राजगहं अन्तरा च नाळन्दन्ति राजगहस्स च नाळन्दाय च अन्तरा, विवरे मज्झेति अत्थो। अन्तरा-सद्देन पन 
युत्तत्ता उपयोगवचनं कतं । राजागारकेति रञ्जो कीळनत्थाय कते अगारके। अम्बलड्टिकायन्ति रञ्जो एवंनामकं उय्यानं। केन सद्धिन्ति इध कस्मा वुत्तन्ति? यस्मा पनेतं न भगवता एव वुत्तं, रञ्जापि 
किञ्चि किञ्चि वुत्तमत्थि, तस्मा “कमारब्भा"ति अवत्वा एवं वुत्तन्ति दब्बं । वेदेहिपुत्तेनाति अयं कोसलरञ्जो धीताय पुत्तो, न विदेहरञ्ञो धीताय। यस्मा माता पनस्स पण्डिता, तस्मा सा वेदेन जाणेन 
ईहति घटति वायमतीति “वेदेही "ति पाकटनामा जाताति वेदितब्बा । 


एवं निमित्तपयोजनकालदेसदेसककारककरणप्पकारेहि पठममहासङ्गीति दस्सेत्वा इदानि तत्थ ववत्थापितेसु धम्मविनयेसु नानप्पकारकोसल्लत्यं एकविधादिभेदे दस्सेतुं तदेतं सब्बम्पीतिआदिमाह। 
तत्थ अनुत्तरं सम्मासम्बोधिन्ति एत्थ अनावरणञाणपदट्ठानं मग्गञाणं, मग्गजाणपदद्वानञ्च अनावरणञाणं “सम्मासम्बोधी”ति वुच्चति। पच्चवेक्खन्तेन वाति उदानादिवसेन पवत्तधम्मं सन्धायाह। 
विमुत्तिरसन्ति अरहत्तफलस्साद॑, विमुत्तिसम्पत्तिकं वा अग्गफलनिप्फादनतो, विमुत्तिकिच्चं वा किलेसानं अच्चन्तविमृत्तिसम्पादनतो। अवसेसं बुद्धवचनं धम्मोति एत्थ यदिपि धम्मो एव विनयोपि 
परियत्तियादिभावतो, तथापि विनयसहसन्निधानेन भिन्नाधिकरणभावेन पयुत्तो धम्म-सह्दो विनयतन्तिविरहितं तन्तिं दीपेति, यथा पुञ्जञाणसम्भारो गोबलिबइन्तिआदि। 

अनेकजातिसंसारन्ति इमिस्सा गाथाय अयं सङ्घेपत्थो - अहं इमस्स अत्तभावगेहस्स कारकं तण्हावडुकिं गवेसन्तो येन जाणेन तं दडुं सक्का, तं बोधिञाणं अनिब्बिसं अलभन्तो एव अभिनीहारतो 
पभुति एत्तकं कालं अनेकजातिसतसहस्ससङ्ख्यं इमं संसारव्ट सन्धाविस्सं संसरिं, यस्मा जराब्याधिमरणमिस्सताय जाति नामेसा पुनप्पुनं उपगन्तुं दुक्खा, न च सा तस्मिं अदिट्ठे निवत्तति, तस्मा तं 
गवेसन्तो सन्धाविस्सन्ति अत्थो। दिट्टोसीति इदानि मया सब्बज्जुतज्ञाणं पटिविज्झन्तेन दिट्ठो असि। पुन गेहन्ति पुन इमं अत्तभावसङ्कातं मम गेहं । न काहसीति न करिस्ससि । कारणमाह सब्बा 
तेतिआदि। तव सब्बा अवसेसकिलेसफासुका मया भग्गा। इमस्स तया कतस्स अत्तभावगेहस्स अविज्जासङ्कातं कूटं कण्णिकमण्डलं बिसङ्कतं विद्धंसितं। विसङ्कारं निब्बानं आरम्मणकरणवसेन गतं 
मम चित्तं। अहञ्च तण्हानं खयसङ्घातं अरहत्तमग्गफलं अज्झगा पत्तोस्मीति अत्थो। केचि पन “विसङ्कारगतं चित्तमेव तण्हानं खयं अज्झगा "ति एवम्पि अत्थं वदन्ति। 


केचीति खन्धकभाणका। पाटिपददिवसेति इदं पच्चवेक्खन्तस्स उप्पन्नाति एतेन सम्बन्धितब्बं, न सब्बञ्ञुभावण्पत्तस्साति एतेन सोमनस्समयञाणेनाति सोमनस्ससम्पयुत्तजाणेन। 
आमन्तयामीति निवेदयामि, बोधेमीति अत्थो। अन्तरेति अन्तराळे, वेमज्झेति अत्थो। 


सुत्तन्तपिटकन्ति यथा कम्ममेव कम्मन्तं, एवं सुत्तमेव सुत्तन्तन्ति वेदितब्बं । असङ्गीतन्ति सङ्गीतिक्खन्धक (चूळव० ४३७ आदयो) कथावत्थुप्पकरणादिकं । सोळसहि वारेहि उपलक्खितत्ता “सोळस 
परिवारा" ति वुत्तं। तथा हि परिबारपाळियं (परि० १ आदयो) पठमं पाराजिकं कत्थ पञ्जत्तन्तिआदिना वुत्तं । पञ्जत्तिवारो कथापत्तिवारो विपत्तिवारो सङ्गहवारो समुट्ठानवारो अधिकरणवारो समथवारो 
समुच्चयवारोति इमे अट्ट वारा, तदनन्तरं ` मेथुनं धम्मं पटिसेवनपच्चया पाराजिकं कत्थ पञ्जत्त" न्ति (परि० १८८) एवं पच्चयमत्तविसेसेन पुन वृत्ता तेयेव अट्ट वारा चाति इमेसं सोळसन्नं वारानं वसेन 
भिक्खुविभङ्गस्स च भिक्खुनीविभङ्गस्स च पकासितत्ता सोळसहि वारेहि उपलक्खितो परिवारो 'सोळसपरिवारो "ति वुत्तोति वेदितब्नो। 


दळहीकम्मसिथिलकरणप्पयोजनाति इदं लोकवज्जपण्णत्तिवज्जेसु यथाक्कमं योजेतब्बं। सञ्जमवेलं अभिभवित्वा पवत्तो आचारो अज्झाचारो, वीतिक्कमो। तेनाति विविधनयत्तादिहेतुना । एतन्ति 
विविधविसेसनयत्तातिआदिगाथावचनं । एतस्साति विनयस्स। 


इतरं पनाति सृत्तं। अत्तत्थपरत्थादिभेदेति एत्य आदि-सद्देन दिटटधम्मिकसम्परायिकत्थे लोकियलोकुत्तरादिअत्थे च सङ्गण्हाति। वेनेयज्झासयानुलोमेन वुत्तत्ताति विनयं विय इस्सरभावतो 
आणापतिट्ठापनवसेन अदेसेत्वा वेनेय्यानं अज्झासयानुलोमेन चरितानुरूपं वृत्तत्ता। अनुपुब्बसिक्खादिवसेन अवेसेत्वा वेनेय्यानं कालन्तरे अभिनिब्बत्ति दस्सेन्तो आह “सस्समिव फल न्ति। 
उपायसमङ्गीनंयेव निप्पज्जनभावं दस्सेन्तो “धेनु विय खीर "न्ति आह। न हि धेनुं विसाणादीसु, अकाले वा अविजातं वा दोहन्तो खीरं पटिलभति। 


यन्ति यस्मा। एत्थाति अभिधम्मे। अभिधम्मेति सुपिनन्तेन सुक्कविस्सङ्टिया अनापत्तिभावेपि अकुसलचेतना उपलब्मतीतिआदिना विनयपञ्जत्तिया सङ्करविरहिते धम्मे, “पुब्बापरविरोधाभावतो 
सङ्करविरहिते धम्मे "तिपि वदन्ति। आरम्मणादीहीति आरम्मणसम्पयुत्तकम्मद्वारपटिपदादीहि । लक्खणीयत्ताति सञ्जानितन्बत्ता। यं पनेत्थ अविसिट्ठन्ति एत्थ विनयपिटकन्तिआदीसु तीसु सह्देसु यं 
अविसिड्टं समानं, तं पिटकसहन्ति अत्थो। मा पिटकसम्पदानेनाति पाळिसम्पदानवसेन मा गण्हित्थाति वुत्तं होति। यथावुत्तेनाति एवं दुविधत्थेनातिआदिना वुत्तप्पकारेन। 


देसनासासनकथाभेदन्ति एत्थ देसनाभेदं सासनभेदं कथाभेदन्ति भेदसद्दो पच्चेकं योजेतब्बो। भेदन्ति च नानत्तन्ति अत्थो। तेसूति पिटकेसु। सिक्खा च पहानानि च गम्भीरभावो च 
सिक्खापहानगम्भीरभावो, तञ्च यथारहं परिदीपयेति अत्थो। परियत्तिभेदन्ति परियापुणनभेदं विभावयेति सम्बन्धो । यहिं यस्मिं विनयादिके यं सम्पत्तिञ्च विपत्तिञ्च यथा पापुणाति, तम्पि सब्बं 
विभावयेति सम्बन्धो । अथ वा यं परियत्तिभेदं सम्पत्ति विपत्तिञ्च यहिं यथा पापृणाति, तम्पि सब्बं विभावयेति योजेतब्बं । परिदीपना विभावना चाति हेट्ठा गाथासु वृत्तस्स अनुरूपतो वृत्तं, अत्थतो पन 
एकमेव। 


आणारहेनाति आणं पणेतुं अरहतीति आणारहो, भगवा सम्मासम्बुद्भत्ता । सो हि महाकारुणिकताय च अविपरीततो देसकभावेन पमाणवचनत्ता च आणं पणेतुं अरहति। वोहारपरमत्थानम्पि 
सम्भवतो आह “आणाबाहुल्लतो ति । इतो परेसुपि एसेव नयो। पठमन्ति विनयपिटकं । पचुरापराधा सेय्यसकत्थेरादयो। ते हि दोसबाहुल्लतो “पचुरापराधा'ति वुत्ता। पचुरो बहुको बहुलो अपराधो दोसो 
बीतिक्कमो येसन्ते पचुरापराधा। अनेकज्झासयातिआदीसु आसयोव अज्झासयो, सो च अत्थतो दिड्टि ञाणञ्च। चरियाति रागचरियादिका छ मूलचरिया। अथ वा चरियाति चरितं, तं 
सुचरितदुच्चरितवसेन दुविधं। अधिमुत्ति नाम सत्तानं पुब्बपरिचयवसेन अभिरुचि, सा दुविधा हीनपणीतभेदेन। यथानुलोमन्ति अज्झासयादीनं अनुरूपं। यथाधम्मन्ति धम्मसभावानुरूपं | 


संवरासंवरोति एत्थ खुद्दको महन्तो च संवरोति अत्थो। बुट्टिअत्थो हेत्य अ-कारो। दिट्टिविनिवेठनाति दिट्टिया विमोचनं । सुत्तन्तपाळियं विविच्चेव कामेहीतिआदिना (दी० नि० १.२२६; सं० नि० 
२.१५२) समाधिदेसनाबाहुल्लतो सुत्तन्तपिटके “अधिचित्तसिकखा” ति वृत्तं । बीतिक्कमण्पहानं किलेसानन्ति संकिलेसधम्मानं, कम्मकिलेसानं वा यो कायवचीद्वारेहि बीतिक्कमो, तस्स पहानं। 
अनुसयवसेन सन्तानमनुवत्तन्ता किलेसा परियुट्टितापि सीलभेदवसेन वीतिक्कमितुं न लभन्तीति आह “वीतिक्कमपटिपक्खत्ता सीलस्सा ति । परियुट्ठानप्पहानन्ति ओकासदानवसेन चित्ते कुसलप्पवत्ति 
परियादियित्वा समुप्मत्तिवसेन ठानं परियुद्वानं, तस्स पहानं। अनुसयप्पहानन्ति अरियमग्गेन अप्पहीनभावेन सन्ताने कारणलाभे उप्पज्जनारहा थामगता कामरागादयो सत्त किलेसा सन्ताने अनु अनु 
सयनतो अनुसया नाम, तेसं पहानं। 


तदङ्गप्पहानन्ति तेन तेन दानसीलादिकुसलङ्गेन तस्स तस्स अकुसलङ्गस्स पहानं तदङ्गप्पहानं। दुच्चरितसंकिलेसस्स पहानन्ति कायवचीदुच्चरितमेव यत्थ उप्पज्जति, तं सन्तानं सम्मा किलेसेति 
उपतापेतीति संकिलेसो, तस्स तदङ्गवसेन पहानं। समाधिस्स कामच्छन्दपटिपक्खत्ता सुत्तन्तपिटके तण्हासंकिलेसस्स पहानं वृत्तं । अत्तादिसुञ्जसभावधम्मप्पकासनतो अभिधम्मपिटके दिट्टिसंकिलेसस्स 
पहानं वृत्तं । 


एकमेकस्मिञ्चेत्थाति एत्थ एतेसु तीसु पिटकेसु एकेकस्मिं पिटकेति अत्थो। धम्मोति पाळीति एत्थ धम्मस्स सीलादिविसिइत्थयोगतो, बुद्धानं सभावनिरुत्तिभावतो च पकट्ठानं उक्कट्ठानं 
बचनप्पबन्धानं आळि पन्तीति पाळि, परियत्तिधम्मो। सम्मुतिपरमत्थभेदस्स अत्थस्स अनुरूपवाचकभावेन परमत्थसद्देसु एकन्तेन भगवता मनसा ववत्थापितो नामपञ्जत्तिप्पबन्धो पाळिधम्मो नाम। 
देसनाय धम्मस्स च को विसेसोति चे? यथावृत्तनयेन मनसा ववत्थापितधम्मस्स परेसं बोधनभावेन अतिसज्जना वाचाय पकासना “देसना"ति वेदितब्बा। तेनाह - “देसनाति तस्सा मनसा ववत्थापिताय 
पाळिया देसना ति । तदुभयम्पि पन परमत्थतो सद्दो एव परमत्थविनिमृत्ताय सम्मुतिया अभावा। इममेव नयं गहेत्वा केचि आचरिया “धम्मो च देसना च परमत्थतो सद्दो एवा”ति बोहरन्ति, तेपि 
अनुपवज्जायेव। यथा “कामावचरपटिसन्धिविपाका परित्तारम्मणा ति वुच्चन्ति, एवंसम्पदमिदं दडुब्बं । न हि “कामावचरपटिसन्धिविपाका निब्बत्तितपरमत्थविसयायेवा”ति सक्का वत्तु 
इत्थिपुरिसादिआकारपरिवितक्कपुब्बकानं रागादिअकुसलानं मेत्तादिकुसलानञ्च आरम्मणं गहेत्वापि समुप्पज्जनतो। परमत्थधम्ममूलकत्ता पनस्स परिकप्पस्स परमत्थविसयता सक्का पञ्जपेतुं, 
एवमिधापीति दट्ब्बं तीसुपि चेतेसु एते धम्मत्थदेसनापटिवेधा गम्भीराति सम्बन्धो । एत्थ च पिटकावयवानं धम्मादीनं वुच्चमानो गम्भीरभावो तंसमुदायस्स पिटकस्सापि वृत्तो येवाति दइब्बो । दुक्खेन 
ओगग्हन्ति, दुक्खो वा ओगाहो ओगाहनं अन्तोपविसनमेतेसूति दुक्खोगाहा। एत्थाति एतेसु पिटकेसु, निद्धारणे चेतं भुम्मवचनं। 


हेतुनो फलं हेतुफलं। धम्माभिलापोति अत्थब्यञ्जनको अविपरीताभिलापो। विसयतो असम्मोहतो चाति लोकियलोकुत्तरानं यथाक्कमं अवबोधप्पकारदस्सनं, एतस्स अवबोधोति इमिना 
सम्बन्धो। लोकियो हि धम्मत्थादिं आलम्बित्वाव पवत्तनतो विसयतो अवबोधोति वुच्चति । लोकुत्तरो पन निब्बानारम्मणताय तं अनालम्बमानोपि तब्बिसयमोहविद्धंसनेन धम्मादीसु पवत्तनतो असम्मोहतो 
अवबोधोति वुच्चति । अत्थानुरूपं धम्मेसूति कारियानुरूपं कारणेसूति अत्थो । पञ्जत्तिपथानुरूपं पञ्जत्तीसृति छब्बिधनामपञ्जत्तिया पथो पञ्जत्तिपथो, तस्स अनुरूपं पञ्जत्तीसूति अत्थो। 


धम्मजातन्ति कारणप्पभेदो कारणमेव वा। अत्थजातन्ति कारियप्पभेदो, कारियमेव वा। या चायं देसनाति सम्बन्धो। यो चेत्थाति एतासु धम्मत्थदेसनासु यो पटिवेधोति अत्थो। एत्थाति एतेसु तीसु 
पिटकेसु। 


अलगद्ृषमाति एत्थ अलगद्दसद्देन अलगद्दग्गहणं वुच्चति वीणावादनं वीणातिआदीसु विय, गहणञ्चेत्थ यथा डंसति, तथा दुग्गहणं दडुब्बं, इतरग्गहणे विरोधाभावा। तस्मा अलगद्दस्स गहणं उपमा 
एतिस्साति अलगद्दपमा । अलगद्दोति चेत्य आसिविसो वुच्चति। सो हि अलं परियत्तो, जीवितहरणसमत्थो वा विससङ्घातो गदो अस्साति “अलंगदो "ति वत्तब्बे “अलगद्दो ति वुच्चति । 

वट्टतो निस्सरणं अत्थो पयोजनं एतिस्साति निस्सरणत्था। भण्डागारिको वियाति भण्डागारिको, धम्मरतनानुपालको, तस्स अत्थनिरपेक्खस्स परियत्ति भण्डागारिकपरियत्ति। दुग्गहितानीति दुट्ठु 
गहितानि। तेनाह “उपारम्भादिहेतु परियापुटा''ति । एत्थ च उपारम्भो नाम परियत्ति निस्साय परवम्भनं। आदि-सद्देन इतिवादप्पमोक्खलाभसक्कारादिं सङ्गण्हाति। यं सन्धायाति यं परियत्तिदुग्गहणं सन्धाय। 
बुत्तन्ति अलगद्दूपमसुत्ते (म० नि० १.२३८) वुत्तं। तञ्चस्स अत्थं नानुभोन्तीति तञ्च अस्स धम्मस्स सीलपरिपूरणादिसङ्खातं अत्थं एते दुग्गहितगाहिनो नानुभोन्ति न विन्दन्ति। पटिविद्धाकुप्पोति 
पटिविद्धअरहत्तफलो । 


इदानि तीसु पिटकेसु यथारहं सम्पत्तिविपत्तियो निद्धारेत्वा दस्सेन्तो आह विनये पनातिआदि । तत्थ तासंयेवाति अवधारणं छळभिञ्ञाचतुपटिसम्भिदानं विनये पभेदवचनाभावं सन्धाय वृत्तं। 
वेरञ्जकण्डे (पारा० १२) हि तिस्सो विज्जाव विभत्ता। दुतिये तासंयेवाति अवधारणं चतस्सो पटिसम्भिदा अपेविखत्वा कतं तिस्सन्नम्पि विज्जानं छसु अभिञ्ञासु अन्तोपविटटत्ता। तासञ्चाति एत्थ च- 
सद्देन सेसानम्पि तत्थ अत्थिभावं दीपेति। अभिधम्मपिटके हि तिस्सो विज्जा छ अभिञ्जा चतस्सो पटिसम्भिदा च वुत्ता एव। पटिसम्भिदानं तत्थेव सम्मा विभत्तभावं दीपेतुं तत्थेबाति अवधारणं कतं । 
उपादिन्नफस्सोति मग्गेन मग्गपटिपादनफस्सो। तेसन्ति तेसं पिटकानं । एतन्ति एतं बुद्धवचनं। 


चतुत्तिसेव सुत्तन्ताति गाथाय अयमत्थयोजना - यस्स निकायस्स सुत्तगणनतो चतुत्तिसेव सुत्तन्ता वग्गसङ्गहवसेन तयो वग्गा यस्स सङ्गहस्साति तिवग्गो सङ्गहो, एस पठमो निकायो इध 
दीघनिकायोति। अनुलोमिकोति अपच्चनीको, अत्थानुलोमनतो अन्वत्थनामोति वुत्तं होति। एकनिकायम्पीति एकसमूहम्पि। एवं चित्तन्ति एवं विचित्तं। यथयिदन्ति यथा इमे । पोणिकचिक्खल्लिका 
खत्तिया, तेसं निवासो “पोणिकनिकायो चिक्खल्लिकनिकायोति वृच्चति। पञ्चदसवग्गपरिग्गहोति पञ्चदसहि वग्गेहि परिग्गहितो । सृत्तन्तानं सहस्सानि सत्त सुत्तसतानि चाति पाठ सुत्तन्तानं 
सत्तसहस्सानि सत्त सुत्तसतानि चाति योजेतब्बं। कत्थचि पन “सत्त सुत्तसहस्सानि, सत्त सुत्तसतानि चा”ति पाठो। पुब्बे निदस्सिताति सुत्तन्तपिटकनिषद्देसे निदस्सिता। 


वेदन्ति जाणं। तुट्टिन्ति पीतिं। धम्मक्खन्धवसेनाति धम्मरासिवसेन। द्वासीतिसहस्सानि बुद्धतो गण्हिन्ति सम्बन्धो । द्वे सहस्सानि भिक्खुतोति धम्मसेनापतिआदीनं भिक्खूनं सन्तिका तेहियेव 
देसितानि द्रे सहस्सानि गण्हिं। मेति मम हदये, इति आनन्दत्थेरो अत्तानं निहिसति। ये धम्मा मम हदये पवत्तिनो, ते चतुरासीतिसहस्सानीति योजना । इदञ्च भगवतो धरमानकाले 
उग्गहितधम्मक्खन्धवसेन वुत्तं, परिनिब्बुते पन भगवति आनन्दत्थेरेन देसितानं सुभसुत्त(दई० नि० १.४४४ आदयो) गोपकमोग्गल्लानसुत्तानं (म° नि० ३.७९ आदयो), ततियसङ्गीतियं 
मोग्गलिपुत्ततिस्सत्थेरेन कथितकथावत्थुप्पकरणस्स च वसेन धम्मक्खन्धानं चतुरासीतिसहस्सतोपि अधिकता वेदितब्बा। 


एकानुसन्धिकं सुत्तन्ति सतिपट्टानादि (दी० नि० २.३७२ आदयो; म° नि० १.१०५ आदयो) | अनेकानुसन्धिकन्ति परिनिब्बानसुत्तादि (दी० नि० २.१३४ आदयो)। तञ्हि नानाठानेसु नानाधम्मदेसनानं 
बसेन पवत्तं। तिकदुकभाजनं धम्मसङ्गणियं निक्खेपकण्ड(ध० स० ९८५ आदयो) अट्ठकथाकण्डवसेन (ध० स० १३८४ आदयो) गहेतब्बं । चित्तवारभाजनन्ति इदं चित्तुप्पादकण्डवसेन (ध० स० १ 
आदयो) वुत्तं। अत्थि वत्थूतिआदीसु वत्थु नाम सुदिन्नकण्डादि (पारा० २४ आदयो)। मातिकाति सिक्खापदं। अन्तरापत्तीति सिक्खापदन्तरेसु अञ्जस्मिं वत्थुस्मि पञ्जत्ता आपत्ति | तिकच्छेदोति 
तिकपाचित्तियादितिकपरिच्छेदो। बुद्धवचनं सङ्गहितन्ति सम्बन्धो । अस्साति बुद्धवचनस्स। सङ्गीतिपरियोसाने साधुकारं ददमाना वियाति सम्बन्धो। अच्छरं पहरितुं युत्तानि अच्छरियानि, 
पुप्फवस्सचेलुक्खेपादीनि। या “पञ्चसता"ति च “थेरिका”ति च पवुच्चति, अयं पठममहासङ्गीति नामाति सम्बन्धो । 


इति समन्तपासादिकाय विनयट्टकथाय विमतिविनोदनियं 
पठममहासङ्गीतिकथावण्णनानयो निड्टितो। 
दुतियसङ्गीतिकथावण्णना 


एवं पठममहासङ्गीति दस्सेत्चा यदत्थं सा इध दस्सिता, तं निगमनवसेन दस्सेन्तो इमिस्सातिआदिमाह। तत्रायं आचरियपरम्पराति तस्मिं जम्बुदीपे अयं आचरियानं पवेणी पटिपाटि । बिजिताविनोति 
विजितसब्बकिलेसपटिपक्खत्ता विजितवन्तो । जम्बुसिरिव्हयेति जम्बुसदिसो सिरिमन्तो अव्हयो नामं यस्स दीपस्स, तस्मिं जम्बुदीपेति वृत्तं होति। महन्तेन हि जम्बुरुक्खेन अभिलक्खितत्ता दीपोपि 
“जम्बू”ति वुच्चति । अच्छिज्जमानं अविनस्समानं कत्वा | विनयवंसन्तिआदीहि तीहि विनयपाळियेब कथिता परियायवचनत्ता तेसं । पकतञ्ञुतन्ति वेस्यत्तियं, पटुभावन्ति वुत्तं होति। धुरग्गाहोति 
पधानग्गाही, सब्बेसं पामोक्खो हुत्वा गण्हीति वुत्तं होति । भिकखूनं समुदायो समूहो भिक्खुसमुदायो । 


यदाति निब्बायिंसूति सम्बन्धो। जोतयित्वा च सब्बधीति तमेव सद्भम्मं सब्बत्थ पकासयित्वा। जुतिमन्तोति पञ्जाजुतिया युत्ता, तेजवन्तो वा, महानुभावाति अत्थो । निब्बायिंसूति अनुपादिसेसाय 
निब्बानधातुया निब्बायिंसु। अनालयाति असङ्गा। 


अथाति पच्छा, यदा परिनिब्बायिसु, ततो परन्ति अत्थो। कप्पति सिङ्गीलोणकप्पोति एत्थ कप्प-सद्दो विकप्पत्थो, तेन सिङ्गीलोणविकप्पोपि कप्पति। इदम्पि पक्खन्तरं कप्पतीति अत्थो, एवं सब्बत्थ। 
तत्थ सिङ्गेन लोणं परिहरित्वा अलोणकपिण्डपातेन सद्भि भुञ्जितुं कप्पति, सन्निधिं न करोतीति अधिप्पायो। कप्पति इड्डुलकप्पोति द्रङ्गलं अतिक्कन्ताय छायाय विकाले भोजनं भुञ्जितुं कप्पतीति 
अत्थो। कप्पति गामन्तरकप्पोति “गामन्तरं गमिस्सामी"ति पवारितेन अनतिरित्तभोजनं भुञ्जितुं कप्पतीति अत्थो। कप्पति आवासकण्पोति एकसीमाय नानासेनासनेसु विसुं विसुं उपोसथादीनि 
सङ्घकम्मानि कातुं वट्टतीति अत्थो। कप्पति अनुमतिकप्पोति  अनागतानं आगतकाले अनुमतिं गहेस्सामा "ति तेसु अनागतेसुयेव वग्गेन सङ्घेन कम्मं कत्वा पच्छा अनुमति गहेतुं कप्पति, वग्गकम्मं न 
होतीति अधिप्पायो। कप्पति आचिण्णकप्पोति आचरियुपज्झायेहि आचिण्णो कप्पतीति अत्थो। सो पन एकच्चो कप्पति धम्मिको, एकच्चो न कप्पति अधम्मिकोति वेदितब्बो। कप्पति अमथितकप्पोति 
यं खीरं खीरभावं विजहितं दधिभावं असम्पत्तं, तं भुत्ताविना पवारितेन अनतिरित्तं भुञ्जितुं कप्पतीति अत्थो। कप्पति जळोगिं पातुन्ति एत्य जळोगीति तरुणसुरा, यं मज्जसम्भारं एकतो कतं 
मज्जभावमसम्पत्तं, तं पातुं वट्टतीति अधिप्पायो। जातरूपरजतन्ति एत्थ सरसतो विकारं अनापज्जित्वा सब्बदा जातरूपमेव होतीति जातं रूपं एतस्साति जातरूपं, सुवण्णं। धवलसभावताय राजतीति 
रजतं, रूपियं। सुसुनागपुत्तोति सुसुनागस्स पृत्तो। काकण्डकपुत्तोति काकण्डकस्स ब्राह्मणस्स पृत्तो । बज्जीसूति जनपदनामत्ता बहुवचनं कतं । 


तदहुपोसथेति एत्थ तदहूति तस्मिं अहनि। उपवसन्ति एत्थाति उपोसथो, उपवसन्तीति च सीलसमादानेन वा अनसनादिना वा उपेता हुत्वा वसन्तीति अत्यो। कंसपातिन्ति सुवण्णपातिं। 
मासकरूपन्ति मासको एव। सब्बं ताव वत्तब्बन्ति इमिना सत्तसतिकक्खन्धके (चूळव० ४४६ आदयो) आगता सब्बापि पाळि इध आनेत्वा वत्तब्बाति दस्सेति। सङ्गायितसदिसमेव सङ्गायिसूति 
सम्बन्धो। 


सा पनायं सङ्गीतीति सम्बन्धो। तेसूति तेसु सङ्गीतिकारकेसु थेरेसु । विस्सुता एते सद्धिविहारिका जेय्याति सम्बन्धो । साणसम्भूतोति साणदेसवासी सम्भूतत्थेरो। दुतियो सङ्गहोति सम्बन्धितब्बं । 
पन्नभाराति पतितक्खन्धभारा। 


अब्बुदन्ति उपहवं वदन्ति। “भगवतो वचनं थेनेत्वा अत्तनो वचनस्स दीपनतो अब्बुदन्ति चोरकम्म" न्ति एके । इदन्ति वक्खमाननिदस्सनं । सन्दिस्समाना मुखा सम्मुखा। भावितमग्गन्ति 
उप्पादितज्झानं । साधु सप्पुरिसाति एत्य साधूति आयाचनत्थे निपातो, तं याचामीति अत्थो। हट्ुपहट्ठोति पुनप्पुनं सन्तुट्ठो । उदग्गुदग्गोति सरीरविकारुप्पादनपीतिवसेन उदग्गुदग्गो, पीतिमा हि पुग्गलो 
कायचित्तानं उग्गतत्ता “उदग्गुदग्गो"ति वुच्चति। 


तेन खो पन समयेनाति यस्मिं समये दुतियं सङ्गीतिं अकरिंसु, तस्मिं समयेति अत्थो। तं अधिकरणं न सम्पापुणिसूति तं वज्जिपृत्तकेहि उप्पादितं अधिकरणं विनिच्छिनितुं न सम्मापुणिसु 
नागमिंसु । नो अहुवत्थाति सम्बन्धो । यावतायुकं ठत्वा परिनिब्बुताति सम्बन्धो। कि पन कत्वा थेरा परिनिब्बुताति? आह दुतियं सङ्गहं कत्वातिआदि। अनिच्चतावसन्ति अनिच्चताधीनतं । जम्मिन्ति 
लामकं। दुरभिसम्भवं अनभिभवनीयं अतिक्कमितुं असक्कुणेय्यं अनिच्चतं एवं जत्वाति सम्बन्धो। 

दुतियसङ्गीतिकथावण्णनानयो निट्टितो। 
ततियसङ्ीतिकथावण्णना 


सत्त वस्सानीति अच्चन्तसंयोगे उपयोगवचनं। अतिच्छथाति अतिक्कमित्वा इच्छथ, इतो अञ्जत्थ गन्त्वा भिक्खं परियेसथाति अत्थो। भत्तविस्सग्गकरणत्थायाति भत्तस्स अज्झोहरणकिच्चत्थाय, 
भुञ्जनत्थायाति अत्थो। “सोळसवस्सो”ति उद्देसो कथनं अस्स अत्थीति सोळसवस्सुद्देसिको, “सोळसवस्सिको”ति अत्थो। 


तीसु वेदेसूतिआदीसु इरुवेदयजुवेदसामवेदसङ्कातेसु तीसु वेदेसु। तयो एव किर वेदा अट्ठकादीहि धम्मिकेहि इसीहि लोकस्स सग्गमग्गविभावनत्थाय कता । तेनेव हि ते तेहि वुच्चन्ति। आथब्बणवेदो 
पन पच्छा अधम्मिकेहि ब्राह्मणेहि पाणवधादिअत्थाय कतो। पुरिमेसु च तीसु वेदेसु तेहेव धम्मिकसाखायो अपनेत्वा यागवधादिदीपिका अधम्मिकसाखा पक्खित्ताति वेदितब्बा। निघण्डूति रुक्खादीनं 
वेवचनप्पकासकं परियायनामानुरूपं सत्थं । तञ्हि लोके “निघण्डू "ति वुच्चति। केटुभन्ति किटति गमेति किरियादिविभागन्ति केटुभं, किरियाकप्पविकप्पो कवीनं उपकारसत्थं | एत्थ च 
किरियाकप्पविकप्पोति वचीभेदादिलक्खणा किरिया कप्पीयति विकप्पीयति एतेनाति किरियाकप्पो, सो पन वण्णपदबन्धपदत्थादिविभागतो बहुविकप्पोति “किरियाकप्पविकप्पो"ति वुच्चति। इदञ्च 
मूलकिरियाकप्पगन्थं सन्धाय वत्तं। सह निघण्डुना केटुभेन च सनिघण्डुकेटुभा, तयो वेदा, तेसु सनिघण्डुकेटुभेसु । ठानकरणादिविभागतो च निब्बचनविभागतो च अक्खरा पभेदीयन्ति एतेनाति 
अक्खरप्पभेदो, सिक्खा च निरुत्ति च। सह अक्खरप्पभेदेनाति साक्खरण्पभेदा, तेसु साक्खरप्पभेदेसु। आथब्बणवेदं चतुत्थं कत्वा “इतिह आस इतिह आसा ति ईदिसवचनपटिसंयुत्तो पोराणकथासङ्घातो 
इतिहासो पञ्चमो एतेसन्ति इतिहासपञ्चमा, तयो वेदा, तेसु इतिहासपञ्चमेसु। 


यस्स चित्तन्तिआदि पञ्हद्वयं खीणासवानं चुतिचित्तस्स उप्पादकखणं सन्धाय वृत्तं। तत्थ पठमपज्हे उप्पज्जतीति उप्पादक्खणसमङ्गिताय उप्पज्जति। न निरुज्झतीति निरोधवखणं अप्पत्तताय न 
निरुज्झति । तस्स चित्तन्ति तस्स पुग्गलस्स तं चित्तं कि निरुज्झिस्सति आयतिञ्च नुप्पज्जिस्सतीति पुच्छा, तस्सा च विभज्जब्याकरणीयताय एवमेत्थ विस्सज्जनं वेदितब्बं । अरहतो पच्छिमचित्तस्स 
उप्पादक्खणे तस्स चित्तं उप्पज्जति, न निरुज्झति, आयतिञ्च नुप्पज्जिस्सति, अवस्समेव निरोधक्खणं पत्वा निरुज्झिस्सति, ततो अप्पटिसन्धिकत्ता अज्जं नुप्पज्जिस्सति। ठपेत्वा पन पच्छिमचित्तसमङ्गिं 
खीणासवं इतरेसं उप्पादक्खणसमङ्गिचित्तं उप्पादकखणसमङ्गिताय उप्पज्जति भङ्गं अप्पत्तताय न निरुज्झति, भङ्गं पन पत्वा निरुञ्झिस्सतेव, अञ्ञं पन तस्मिं वा अञ्जस्मिं वा अत्तभावे उप्पज्जिस्सति चेव 
निरुज्झिस्सति चाति। यस्स वा पनातिआदि दुतियपञ्हे पन निरुज्झिस्सति नुप्पज्जिस्सतीति यस्स चित्तं उप्पादकखणसमङ्गिताय भङ्गव्खणं पत्वा निरुज्झिस्सति अप्पटिसन्धिकताय नुप्पज्जिस्सति, तस्स 
खीणासवस्स तं चित्तं कि उप्पज्जति न निरुज्झतीति पुच्छा, तस्सा एकंसब्याकरणीयताय “आमन्ता ति विस्सज्जनं वेदितब्बं | उद्ध वा अधो वा हरितुं असक्कोन्तोति उपरिमपदे वा हेट्टिमपदं हेट्टिमपदे वा 
उपरिमपदं अत्थतो समन्नाहरितुं घटेतुं पुब्बेनापरं योजेत्वा अत्थं परिच्छिन्दितुं असक्कोन्तोति अत्थो। 


सोतापन्नानं सीलेसु परिपूरकारिताय समादिन्नसीलतो नत्थि परिहानीति आह “अभब्बो दानि सासनतो निवत्तितु' न्ति। बड्डेत्वाति उपरिमग्गत्थाय कम्मड्ठानं उड़ेत्वा। दन्ते पुनन्ति विसोधेन्ति एतेनाति 
दन्तपोनं वुच्चति दन्तकट्ं । अभिनवानं आगन्तुकानं लज्जीसभावं खन्तिमेत्तादिगुणसमङ्गितञ्च कतिपाहं सुहु वीमंसित्वाव हत्थकम्मादिसम्पटिच्छनं सङ्गहकरणञ्च युत्तन्ति सामणेरस्स चेव अञ्जेसञ्च 
भिकखूनं दिट्ठानुगति आपज्जन्तानं जापनत्थं थेरो तस्स भब्बरूपतं अभिञ्ञाय जत्चापि पुन सम्मज्जनादिं अकासि। “तस्स चित्तदमनत्थ' न्तिपि वदन्ति। बुद्धवचनं पट्टुपेसीति बुद्भवचनं उग्गण्हापेतुं 
आरभि। सकलविनयाचारपटिपत्ति उपसम्पन्नानमेब विहिताति तप्परियापुणनमपि तेसञ्जेव अनुरूपन्ति आह “ठपेत्वा विनयपिटक' न्ति। तस्स चित्ते ठपितम्पि बुद्धवचनं सङ्गोपनत्थाय निय्यातितभावं 
दस्सेतुं “हत्थे पतिट्ठापेत्वा“ति वृत्तं। 


एकरज्जाभिसेकन्ति सकलजम्बुदीपे एकाधिपच्चवसेन करियमानं अभिसेकं । राजिद्धियोति राजानुभावानुगतप्पभावा। यतोति यतो सोळसघटतो । देवता एव दिवसे दिवसे आहरन्तीति सम्बन्धो । 
देवसिकन्ति दिवसे दिवसे। अगदामलकन्ति अप्पकेनेव सरीरसोधनादिसमत्थं सब्बदोसहरं ओसधामलकं । छइन्तदहतोति छद्दन्तदहसमीपे ठितदेवविमानतो, कप्परुक्खतो वा, तत्थ तादिसा 
कप्परुक्खविसेसा सन्ति, ततो वा आहरन्तीति अत्थो। असुत्तमयिकन्ति सुत्तेहि अबद्धं दिव्बसुमनपुप्फेहेव कतं सुमनपुण्फपटं । उड्टितस्स सालिनोति सयंजातसालिनो, समुदायापेक्खञ्चेत्थ एकवचनं, 
सालीनन्ति अत्थो। नव बाहसहस्सानीति एत्थ चतस्सो मुड्टियो एको कुडुवो, चत्तारो कुडुवा एको पत्थो, चत्तारो पत्था एको आळहको, चत्तारो आळहका एकं दोणं, चत्तारि दोणानि एका मानिका, चतस्सो 
मानिका एका खारी, वीसति खारिका एको वाहो, तदेव “एकं सकट न्ति सुत्तनिपातडुकथादीसु (सु० नि० अट्ठ० २.कोकालिकसुत्तवण्णना) वुत्तं। नित्थुसकणे करोन्तीति थुसकुण्डकरहिते करोन्ति। तेन 
निम्मितं बुद्धरूपं पस्सन्तोति सम्बन्धो। पुञ्जप्पभावनिब्बत्तग्गहणं नागराजनिम्मितानं पुञ्जप्पभावनिब्बत्तेहि सदिसताय कतं | विमलकेतुमालाति एत्थ केतुमाला नाम सीसतो निक्खमित्वा उपरिमुद्धनि 
पुञ्जो हुत्वा दिस्समानरस्मिरासीति वदन्ति। 


बाहिरकपासण्डन्ति बाहिरकप्पवेदितं समयवादं । परिग्गण्हीति वीमंसमानो परिग्गहेसि। भहपीठकेसूति वेत्तमयपीठेसु । सारोति गुणसारो। सीहपञ्जरेति महावातपानसमीपे। 
किलेसविप्फन्दरहितचित्तताय दन्तं । निच्चं पच्चुपट्टितसतारक्खताय गुत्तं। खुरग्गेयेबाति केसोरोपनावसाने। अतिविय सोभतीति सम्बन्धो। वाणिजको अहोसीति मधुवाणिजको अहोसि। 


पुब्बे व सन्निवासेनाति पुब्बे वा पुब्बजातियं वा सहवासेनाति अत्थो। पच्चुप्पन्नहितेन वाति वत्तमानभवे हितचरणेन वा। एबं इमेहि द्वीहि कारणेहि तं सिनेहसङ्घातं पेमं जायते। किं वियाति? आह 
“उप्पलं व यथोदके ति। उप्पलं वाति रस्सकतो वा-सद्दो अवुत्तसम्पिण्डनत्थो। यथा-सद्दो उपमायं । इदं वुत्तं होति - यथा उप्पलञ्च सेसञ्च पदुमादि उदके जायमानं द्वे कारणानि निस्साय जायति 
उदकञ्चेव कललञ्च, एवं पेमम्पीति (जा० अट्ट० २.२.१७४)। 


धुवभत्तानीति निच्चभत्तानि। बज्जावज्जन्ति खुद्दक महन्तञ्च वज्जं । मोग्गलिपुत्ततिस्सत्थेरस्स भारमकासीति थेरस्स महानुभावतं, तदा सासनकिच्चस्स नायकभावेन सङ्कपरिणायकतञ्च रञ्जो 
जापेतुं सङ्घो तस्स भारमकासीति वेदितब्बं, न अञ्जेसं अजाननताय। सासनस्स दायादोति सासनस्स अब्भन्तरो जातको होमि न होमीति अत्थो। ये सासने पब्बजितु पुत्तधीतरो परिच्चजन्ति, ते बुद्धसासने 
सालोहितजातका नाम होन्ति, सकलसासनधारणे समत्थानं अत्तनो ओरसपुत्तानं परिच्चत्तत्ता न पच्चयमत्तदायकाति इममत्थं सन्धाय थेरो “न खो, महाराज, एत्तावता सासनस्स दायादो होतीति आह। 
कथञ्चरहीति एत्य चरहीति निपातो अक्खन्तिं दीपेति तिस्सकुमारस्साति रञ्जो एकमातुकस्स कनिट्टस्स। सक्खसीति सक्खिस्ससि। सिक्खाय पतिट्ठापेसुन्ति पाणातिपाता वेरमणिआदीसु 
विकालभोजना वेरमणिपरियोसानासु छसु सिक्खासु पाणातिपाता वेरमणि द्वे वस्सानि अवीतिक्कम्म समादानं समादियामीतिआदिना (पाचि० १०७९) समादानवसेन सिक्खासम्मुतिदानानन्तरं सिक्खाय 
पतिड्टापेसुं। छ वस्सानि अभिसेकस्स अस्साति छवस्साभिसेको। 


सब्बं थेरवादन्ति द्वे सङ्गीतियो आरुळहा पाळि। सा हि महासङ्गिकादिभिन्नलद्भिकाहि विवेचेतुं “थेरवादो ति वुत्ता। अयञ्हि विभज्जवादो महाकस्सपत्थेरादीहि असङ्करतो रक्खितो आनीतो चाति 
“शेरवादों”ति वुच्चति, “सथेरवाद न्तिपि लिखन्ति। तत्थ “अट्ठकथासु आगतथेरवादसहितं साइकथं तिपिटकसङ्गहितं बुद्धवचन' न्ति आनेत्वा योजेतब्बं। तेजोधातुं समापज्जित्वाति तेजोकसिणारम्मणं 
झानं समापज्जित्वा। 


सभायन्ति नगरमज्झे विनिच्छयसालायं। दिट्टिगतानीति दिट्टियोव। न खो पनेतं सक्का इमेसं मज्झे वसन्तेन वृपसमेतुन्ति तेसञ्हि मज्झे वसन्तो तेसुयेव अन्तोगधत्ता आदेय्यवचनो न होति, 
तस्मा एवं चिन्तेसि। अहोगङ्गपब्बरतन्ति एवंनामकं पब्बतं। “ अधोगङ्गापब्बत”न्तिपि लिखन्ति, तं न सुन्दरं । पञ्चातपेन तप्पेन्तीति चतूसु ठानेसु अग्गिं जालेत्वा मज्झे ठत्वा सूरियमण्डलं उल्लोकेन्ता 
सूरियातपेन तप्पेन्ति। आदिच्चं अनुपरिवत्तन्तीति उदयकालतो पभुति सूरियं ओलोकयमाना याव अत्थङ्गमना सूरियाभिमुखाव परिवत्तन्ति। बोभिन्दिस्सामाति पग्गण्हिसूति विनासेस्सामाति 
उस्साहमकंसु। 


बिस्सट्ठोति मरणसङ्कारहितो, निब्भयोति अत्थो। मिगबं निक्खमित्वाति अरज्जे विचरित्वा मिगमारणकीळा मिगवं, तं उद्दिस्स निक्खमित्वा मिगवधत्थं निक्खमित्वाति अत्थो। अहिनागादितो 
विसेसनत्थं “हत्थिनागेना "ति वृत्तं । तस्स पस्सन्तस्सेबाति अनादरे सामिवचनं, तस्मिं पस्सन्तेयेवाति अत्थो। आकासे उप्पतित्वाति एत्थ अयं विकुब्बनिद्धि न होतीति गिहिस्सापि इमं इद्धि दस्सेसि 

अधिट्ठानिद्धिया अप्पटिक्खित्तत्ता। पकतिवण्णञ्हि विजहित्वा नागवण्णादिदस्सनं विकुब्बनिद्धि । छणवेसन्ति उस्सववेसं | पधानघरन्ति भावनानुयोगवसेन वीरियारम्भस्स अनुरूपं विवित्तसेनासनं । 
सोपीति रञ्जो भागिनेय्यं सन्धाय वुत्तं । 


कुसलाधिप्पायोति मनापज्झासयो । द्वेळहकजातोति संसयमापन्नो। एकेकं भिक्खुसहस्सपरिवारन्ति एत्थ “गण्हित्वा आगच्छथा”ति आणाकारेन वृत्तेपि थेरा भिक्खू सासनहितत्ता गता। 
कप्पियसासनञ्हेतं, न गिहीनं गिहिकम्मपटिसंयुत्तं। थेरो नागच्छीति किञ्चापि “राजा पक्कोसती “ति वुत्तेपि धम्मकम्मत्थाय आगन्तुं वटति, द्विक्त्तुं पन पेसितेपि “अनुरूपा याचना”ति नागतो, 
““महानुभावो थेरो यथानुसिट्ं पटिपत्तिको पमाणभूतो'ति रञ्जो चेव उभयपक्खिकानञ्च अत्तनि बहुमानुप्पादनवसेन उद्धं कत्तब्बकम्मसिद्धि आकङ्कन्तो असारुप्पवचनलेसेन नागच्छि। एकतो सङ्घटिता 
नावा नावासङ्घाटं । सासनपच्चत्थिकानं बहुभावतो आह “आरक्खं संविधाया"ति। यन्ति यस्मा। अब्बाहिंसृति आकङ्डिसु । बाहिरतोति उय्यानस्स बाहिरतो। पस्सन्तानं अतिदुक्करभावेन उपट्ठानं सन्धाय 
““पदेसपथवीकम्पनं दुक्कर न्ति आह। अधिट्ठाने पनेत्थ विसुं दुक्करता नाम नत्थि। 


दीपकतित्तिरोति साकुणिकेहि समजातिकानं गहणत्थाय पोसेत्वा सिवखेत्वा पासट्ठाने ठपनकतित्तिरो। न पटिच्च कम्मं फुसतीति गाथाय यदि तव पापकिरियाय मनो नप्पदुस्सति, लुद्देन तं निस्साय 
कतम्मि पापकम्मं तं न फुसति। पापकिरियाय हि अण्पोस्सुक्कस्स निरालयस्स भद्रस्स सतो तव तं पापं न उपलिम्पति, तव चित्तं न अल्लीयतीति अत्थो। 


किं वदति सीलेनाति किंबादी। अथ वा को कतमो वादो किंवादो, सो एतस्स अत्थीति किंबादी। अत्तानञ्च लोकञ्च सस्सतोति वादो एतेसन्ति सस्सतबादिनो । सत्तेसु सङ्घारेसु वा एकच्चं 
सस्सतन्ति पवत्तो वादो एकच्चसस्सतो, तस्मिं नियृत्ता एकच्चसस्सतिका। “अन्तो, अनन्तो, अन्तानन्तो, नेवन्तो नान्तो ति एवं अन्तानन्तं आरब्भ पवत्ता चत्तारो वादा अन्तानन्ता, तेसु नियुत्ता 
अन्तानन्तिका। न मरति न उपच्छिज्जतीति अमरा, एवन्तिपि मे नो, तथातिपि मे नोतिआदिना (दी० नि० १.६२) पवत्ता दिड्टि चेव वाचा च, तस्सा विक्खेपो एतेसन्ति अमराविक्खेपिका। अथ वा अमरा 
नाम मच्छजाति दुग्गहा होति, तस्सा अमराय विय विकखेपो एतेसन्ति अमराविक्खेपिका। अधिच्च यदिच्छकं यं किञ्चि कारणं अनपेक्खित्वा समुप्पन्नो अत्ता च लोको चाति वादे नियृत्ता 
अधिच्चसमुप्पन्निका । सञ्ज अत्ताति वादो येसन्ते सञ्जीबादा। एवं असञ्जीबादा नेबसञ्जीनासञ्जीबादाति एत्थापि। “कायस्स भेदा सत्तो उच्छिज्जती”ति (दी० नि० १.८५-८६) एवं उच्छेदं 
वदन्तीति उच्छेदवादा। दिट्ठधम्मोति पच्चकखो यथासकं अत्तभावो, तस्मिंयेव यथाकामं पञ्चकामगुणपरिभोगेन निन्बानं दुक्खूपसमं वदन्तीति दिइुधम्मनिब्बानबादा। विभजित्वा वादो एतस्साति 
विभज्जवादी, भगवा। सब्बं एकरूपेन अवत्चा यथाधम्मं विभजित्वा निज्जटं निगुम्बं कत्वा यथा दिट्टिसन्देहादयो विगच्छन्ति, सम्मुतिपरमत्था च धम्मा असङ्करा पटिभन्ति, एवं एकन्तविभजनसीलोति वुत्तं 
होति। परप्पवादं महमानोति तस्मिं काले उप्पन्नं, आयतिं उप्पज्जनकञ्च सब्बं परवादं कथावत्थुमातिकाविवरणमुखेन निम्महनं करोन्तोति अत्थो। 


ततियसङ्गीतिकथावण्णनानयो निड्टितो। 
आचरियपरम्परकथावण्णना 


केनाभतन्ति इमं पञ्हं विस्सज्जेन्तेन जम्बुदीपे ताव याव ततियसङ्गीति, ताव दस्सेत्वा इदानि सीहळदीपे आचरियपरम्परं दस्सेतुं ततियसङ्गहतो पन उद्धन्तिआदि आरद्धं । इमं दीपन्ति 
तम्बपण्णिदीपं। तस्मिं दीपे निसीदित्वा आचरियेन अट्टकथाय कतत्ता “इमं दीप” न्ति वुत्तं। कञ्चि कालन्ति अच्चन्तसंयोगे उपयोगवचनं, किस्मिञ्चि कालेति अत्थो। पोराणाति सीहळदीपे 
सीहळडुकथाकारका। भद्दनामोति भइसालत्थेरो। आगुं पापं न करोन्तीति नागा । विनयपिटकं वाचयिंसृति सम्बन्धो । तम्बपण्णियाति भुम्मवचनं । निकाये पञ्चाति विनयाभिधम्मानं विसुं गहितत्ता 
तब्बिनिमृत्ता पञ्च निकाया गहेतब्बा। पकरणेति अभिधम्मपकरणे वाचेसुन्ति योजना । तीणि पिटकानि स्वागतानि अस्साति “तेपिटको"ति वत्तब्बे “तिपेटको'ति छन्दानुरक्खणत्थं वृत्तं । तारकराजाति 
चन्दिमा। पुण्फनामोति एत्य महापदुमत्थेरो सुमनत्थेरो च ञातब्बोति ट्रिकखत्तुं “पुण्फनामो “ति वुत्तं । 


वनवासिन्ति वनवासीरडुं | करकवस्सन्ति हिमपातनकवस्सं, करकधारासदिसं वा वस्सं। हरापेत्वाति उदकोघेन हरापेत्वा । छिन्नभिन्नपटधरोति सत्थकेन छिन्नं रङ्गेन भिन्नं पटं धारणको । भण्डूति 
मुण्डको। मक्खे असहमानोति थेरस्स आनुभावं पटिच्च अत्तनो उप्पन्नं परेसं गुणमक्खनलक्खणं मक्खं तथा पवत्तं कोधं असहमानो। असनियो फलन्तीति गज्जन्ता पतन्ति। मे मम भयभेरवं जनेतुं 
पटिबलो न अस्स न भवेय्याति योजना। अञ्ञदत्थूति एकंसेन । कस्मीरगन्धाराति कस्मीरगन्धाररड्टवासिनो। इसिवातपटिवाताति भिकखूनं चीवरचलनकायचलनेहि सञ्जनितवातेहि परितो समन्ततो 
बीजयमाना अहेसुं। धम्मचकखुन्ति हेट्टामग्गत्तये जाणं। अनमतग्गियन्ति अनमतग्गसंयुत्तं (सं० नि० २.१२४ आदयो) | समधिकानीति साधिकानि । पञ्च रट्ठानीति पञ्च चिनरट्ठानि । वेगसाति वेगेन। 
समन्ततो रक्खं ठपेसीति तेसं अप्पवेसनत्थाय अधिट्ठानवसेन रक्खं ठपेसि । अट्ड्ानि सहस्सानीति अड्डेन चतुत्थानि अड्डड्ानि, अतिरेकपञ्चसतानि तीणि सहस्सानीति अत्थो। दियड्डसहस्सन्ति अड्डेन 
दुतियं दियड्ं, अतिरेकपञ्चसतिकं सहस्सन्ति अत्थो। निद्धमेत्वानाति पलापेत्वा। 


राजगहनगरपरिवत्तकेनाति राजगहनगरं परिवत्तेत्वा ततो बहि तं पदक्खिणं कत्वा गतमग्गेन, गमनेन वा। आरोपेसीति पटिपादेसि। पळिनाति आकासं पक्खन्दिंसु । नगुत्तमेति चेतियगिरिमाह। 
पुरतोति पाचीनदिसाभागे। पुरसेडुस्साति सेट्टस्स अनुराधपुरस्स। सिलकूटम्हीति एवंनामके पब्बतकूटे | सीहकुमारस्स पुत्तोति एत्थ “कलिङ्गराजधीतु कुच्छिस्मिं सीहस्स जातो सीहकुमारो"ति वदन्ति। 
जेट्टमासस्स पुण्णमियं जेट्टुनक्खत्त वा मूलनक्खत्त वा होतीति आह “जेट्टमूलनकखत्तं नाम होती ति। मिगानं वानतो हिंसनतो बाधनतो मिगबं, मिगविज्झनकीळा । रोहितमिगरूपन्ति गोकण्णमिगवेसं। 
रथयट्टिप्पमाणाति रथपतोदप्पमाणा। एका लतायट्टि नामाति एका रजतमया कञ्चनलताय पटिमण्डितत्ता एवं लद्धनामा। पुप्फयङ्ियं नीलादीनि पुप्फानि, सकुणयट्टियं नानप्पकारा मिगपक्खिनो 
विचित्तकम्मकता विय खायन्तीति दब्बं । राजककुधभण्डानीति राजारहउत्तमभण्डानि। सङ्कन्ति दविखिणावट्टं अभिसेकसङ्घं । वड्डमानन्ति अलङ्कारचुण्णं, “नहानचुण्ण” न्ति केचि । बटंसकन्ति 
कण्णपिळन्धनं वटंसकन्ति वुत्तं होति। नन्दियाबटन्ति नन्दियावट्टपुप्फाकारेन मङ्गलत्थं सुवण्णेन कतं । कञ्जन्ति खत्तियकुमारिं | हत्थपुञ्छनन्ति पीतवण्णं महग्घहत्थपुञ्छनवत्थं । अरुणवबण्णमत्तिकन्ति 
नागभवनसम्भवं। बत्थकोटिकन्ति वत्थयुगमेव। नागमाहटन्ति नागेहि आहटं । अमतोसधन्ति एवंनामिका गुळिकजाति। अमतसदिसकिच्चत्ता एवं वुच्चति | भूमत्थरणसङ्घेपेनाति भूमत्थरणाकारेन। 
उप्पातपाठकाति निमित्तपाठका। अलं गच्छामाति “पुरस्स अच्चासन्नत्ता सारुप्पं न होतीति पटिक्खिपन्तो आह । अड्डनवमानं पाणसहस्सानन्ति (अ० नि० ६.५३) पञ्चसताधिकानं अडुन्नं 
पाणसहस्सानं। अप्पमादसुत्तन्ति अङ्गुत्तरनिकाये महाअप्पमादसुत्तं, राजोवादसुत्तन्ति वृत्तं होति। 


महच्चाति महता। उपसङ्कमन्तोति अतिविय किलन्तरूपो हुत्वा उपसङ्कमीति अत्थो। तुम्हे जाननत्थन्ति सम्बन्धो। पञ्चपण्णासायाति एत्थ “चतुपञ्ञासायाति वत्तब्बं। एवञ्हि सति उपरि वुच्चमानं 
द्वासट्टि अरहन्तोति वचनं समेती”ति सारत्थदीपनियं (सारत्थ० टी० १,आचरियपरम्परकथावण्णना) वुत्तं । दसभातिकसमाकुलन्ति मुटसिवस्स पृत्तेहि देवानंपियतिस्सादीहि दसहि भातिकेहि समाकिण्णं । 
चिरदिट्टो सम्मासम्बुद्धोति धातुयो सन्धायाह। सब्बताळावचरेति सब्बानि तुरियभण्डानि, तंसहचरिते वा वादके । उपट्ठापेत्वाति उपहारकारापनवसेन सन्निपातेत्वा। वड्डमानकच्छायायाति पच्छाभत्तं। 
पोक्खरवस्सन्ति पोक्खरपत्ते विय अतेमितुकामानं उपरि अतेमेत्वा पवत्तनकवस्सं । महावीरोति सत्थुवोहारेन धातु एव वुत्ता । पच्छिमदिसाभिमुखोव हुत्वा अपसक्कन्तोति एत्थ पुरत्थाभिमुखो ठितोव 
पिट्टितो अपसक्कनेन पच्छिमदिसाय गच्छन्तो तादिसोपसङ्कमनं सन्धाय “पच्छिमदिसाभिमुखो "ति वुत्तो। “महेजवत्थु नाम एवंनामकं देवट्ठान न्ति वदन्ति। 


पज्जरकेनाति अमनुस्ससमुट्टापितेन पज्जरकरोगेन। देवोति मेघो । अनुष्पवेच्छीति विमुच्चि। विवादो होतीति एत्थ किरियाकालमपेक्खित्वा वत्तमानप्पयोगो दट्टुब्बो । एवं ईदिसेसु सब्बत्थ । तदेतन्ति 
ठानं तिट्ठतीति सम्बन्धो। “छन्नं वण्णानं सम्बन्धभूतानं रेसियो चा^ति अज्झाहरितब्बं, “छन्नं वण्णानं उदकधारा चा"ति एवम्पेत्थ सम्बन्धं वदन्ति। परिनिब्बुतेपि भगवति तस्सानुभावेन एवरूपं पाटिहारियं 
अहोसि एवाति दस्सेतुं एबं अचिन्तियातिआदिगाथमाह। रकखं करोन्तोति अत्तना उपायेन पलापितानं यक्खानं पुन अप्पविसनत्थाय परित्तानं करोन्तो। आविज्जीति परियायि। 


रज्ञो भाताति रञ्ञो कनिट्ठभाता। अनुळादेवी नाम रञ्जो जेट्टभातु जाया। सरसरंसिजालविस्सज्जनकेनाति सिनिद्भताय रसवन्तं ओजवन्तं रंसिजालं विस्सज्जेन्तेन। एकदिवसेन अगमासीति 
सम्बन्धो। अप्पेसीति लेखसासनं पतिट्ठापेसि। उदिक्खतीति अपेक्खति पत्थेति। भारियन्ति गरुकं, अनतिक्कमनीयन्ति अत्थो। मं पटिमानेत्रीति मं उदिक्खति। कम्मारवण्णन्ति रञ्जो 
पकतिसुवण्णकारवण्णं । तिहत्थविक्खम्भन्ति तिहत्थवित्थारं । सकलजम्बुदीपरज्जेनाति एत्थ रञ्जो इदन्ति रज्जं, सकलजम्बुदीपतो उप्पज्जनकआयो चेव आणादयो च, तेन पूजेमीति अत्थो, न 
सकलपथवीपासादादिवत्थुना तस्स सत्ताहं देमीतिआदिना कालपरिच्छेदं कत्वा दातुं अयुत्तत्ता। एवञ्हि देन्तो तावकालिकं देति नाम वत्थुपरिच्चागलकखणत्ता दानस्स, पथवादिवत्थुपरिच्चागेन च पुन 

गहणस्स अयुत्तत्ता। नियमितकाले पन आयादयो परिच्चत्ता एवाति ततो परं अपरिच्चत्तत्ता गहेतुं वट्टति । तस्मा वुत्तनयेनेत्थ इतो परम्पि आयादिदानवसेनेव रज्जदानं वेदितन्बं । पुप्फुळका हुत्वाति 
केतकीपारोहङ्कुरा विय उदकपुप्फुळकाकारा हुत्वा। गबक्खजालसदिसन्ति भावनपुंसकं, वातपानेसु जालाकारेन उपितदारुपटसदिसन्ति अत्थो, गवक्खेन च सुत्तादिमयजालेन च सदिसन्ति वा अत्थो। 


देवदुन्दुभियोति एत्थ देवोति मेघो, तस्स अच्छसुक्खताय आकासमिव खायमानस्स अनिमित्तगज्जितं देवदुन्दुभि नाम, यं “आकासदुन्दुभी "तिपि वदन्ति। फलिंसूति थनिंसु । पब्बतानं नच्चेहीति 
पथवीकम्पेन इतो चितो च भमन्तानं पब्बतानं नच्चेहि। विम्हयजाता यक्खा “हि” न्तिसहं निच्छारेन्तीति आह “यक्खानं हिङ्कारेही"ति। सकसकपटिभानेहीति अत्तनो अत्तनो सिप्पकोसल्लेहि। अभिसेकं 
दत्वाति अनोतत्तदहोदकेन अभिसेकं दत्वा। 


देवताकुलानीति महाबोधिं परिवारेत्वा ठितनागयक्खादिदेवताकुलानि दत्वाति सम्बन्धो । गोपकराजकम्मिनो तथा “तरच्छा ति वदन्ति। इमिना परिवारेनाति सहत्थे करणवचनं, इमिना परिवारेन 
सहाति अत्थो। तामलित्तिन्ति एवंनामकं समुद्दतीरे पट्टनं। इदमस्स ततियन्ति सुवण्णकटाहे पतिड्टिसाखाबोधिया रज्जसम्पदानं सन्धाय वृत्तं । ततो पन पुब्बे एकवारं रज्जसम्पदानं अच्छिन्नाय साखाय 
महाबोधिया एव कतं, तेन सद्धि चतुक्खत्तुं राजा रज्जेन पूजेसि। रज्जेन पूजितदिवसेसु किर सकलदीपतो उपपन्नं आयं गहेत्वा महाबोधिमेव पूजेसि। 


पठमपाटिपददिवसेति सुक्कपक्खपाटिपददिवसे | तञ्हि कण्हपक्खपाटिपददिवसं अपेक्खित्वा “पठमपाटिपददिवस' न्ति वृत्तं, इदञ्च तस्मिं तम्बपण्णिदीपे वोहारं गहेत्वा वृत्तं, इध पन पुण्णमितो 
पट्ठाय याव अपरा पुण्णमी, ताव एको मासोति वोहारो। तस्मा इमिना वोहारेन “दुतियपाटिपददिवसे”ति वत्तब्बं सिया कण्हपक्खपाटिपदस्स इध पठमपाटिपदत्ता। गच्छति वतरेति एत्थ अरेति खेदे। 
समन्तायोजनन्ति अच्चन्तसंयोगे उपयोगवचनं, योजनप्पमाणे पदेसे सब्बत्थाति अत्थो । सुपण्णरूपेनाति महाबोधि बलक्कारेन गहेत्वा नागभवनं नेतुकामानि नागराजकुलानि इद्धिया गहितेन गरुळरूपेन 
सन्तासेति। तं विभूतिं पस्सित्वाति देवतादीहि करीयमानं पूजामहत्तं, महाबोधिया च आनुभावमहत्तं दिस्वा सयम्पि तथा पूजेतुकामा थेरिं याचित्वाति योजना । समुद्दसालवत्थुस्मिन्ति यस्मिं पदेसे ठत्वा 
राजा समुद्दे आगच्छन्तं बोधिं थेरानुभावेन अदस, यत्थ च पच्छा समुद्दस्स दिट्ठद्डानन्ति पकासेतुं समुहदसालं नाम सालं अकंसु, तस्मिं समुहसालाय वत्थुभूते पदेसे। थेरस्साति महामहिन्दत्थेरस्स। 
पुप्फअग्धियानीति कूटागारसदिसानि पुण्फचेतियानि। आगतो वतरेति एत्थ अरेति पमोदे। अट्टहि अमच्चकुलेहि अइट॒हि ब्राह्मणकुलेहि चाति सोळसहि जातिसम्पन्नकुलेहि। रज्जं विचारेसीति रज्जं 
विचारेतुं विस्सज्जेसि। राजवत्थुद्वारकोटुकट्ठानेति राजुय्यानस्स द्वारकोट्ठकट्टाने। अनुपुब्बविपस्सनन्ति उदयब्बयादिअनुपुब्बविपस्सनं । “सह बोधिपतिट्ठानेना"ति करणवचनेन वत्तब्बे विभत्तिपरिणामेन 
“सह बोधिपतिट्ठाना"ति निस्सक्कवचनं कतं । सति हि सहसद्दप्पयोगे करणवचनेनेव भवितब्बं । दस्सिंसृति पञ्जायिंसु। महाआसनद्ठानेति पुब्बपस्से महासिलासनेन पतिट्टितड्ठाने। पूजेत्वा वन्दीति 
आगामिनं महाचेतियं वन्दि । पुरिमे पन महाविहारड्टाने पूजामत्तस्सेव कतत्ता अनागते सङ्घस्सपि नवकता अवन्दितब्बता च पकासिताति वेदितब्बा । अनागते पन मेत्तेय्यादिबुद्धा पच्चेकबुद्धा च 
बुद्धभावक्खणं उद्दिस्स वन्दितब्बाव सभावेन विसिट्ठपुग्गलत्ताति गहेतन्बं । 


महाअरिट्टोति पञ्चपञ्ञासाय भातुकेहि सद्भि चेतियगिरिम्हि पब्बजितं सन्धाय वुत्तं । मेघवण्णाभयअमच्चस्स परिवेणट्ठानेति मेघवण्णअभयस्स रञ्जो अमच्चेन कत्तब्बस्स परिवेणस्स वत्थुभूते 
ठाने। मङ्गलनिमित्तभावेन आकासे समुप्पन्नो मनोहरसद्दो आकासस्स रवो विय होतीति वुत्तं “आकासं महाविरवं रवी"ति। न हि आकासो नाम कोचि धम्मो अत्थि, यो सहं समुट्टापेय्य, 
आकासगतउतुविसेससमुट्टितोव सो सद्दोति गहेतब्बो । पठमकत्तिकपबारणदिवसे..पे०... विनयपिटकं पकासेसीति इदं विनयं वाचेतुं आरद्धदिवसं सन्धाय वुत्तं। अनुसिट्रिकरानन्ति अनुसासनीकरानं। 
राजिनोति उपयोगत्थे सामिवचनं, देवानंपियतिस्सराजानन्ति अत्थो। अञ्ञेपीति महिन्दादीहि अट्ठसट्टिमहाथेरेहि अञ्ञेपि, तेसं सरूपं दस्सेन्तो आह तेसं थेरानन्तिआदि। तत्थ तेसं थेरानं अन्तेवासिकाति 
महिन्दत्थेरादीनं अ्डसट्टिमहाथेरानं अरिट्टादयो अन्तेवासिका च महाआरिटत्थेरस्स अन्तेवासिका तिस्सदत्तकाळसुमनादयो चाति योजेतब्बं। अन्तेबासिकानं अन्तेबासिकाति उभयत्थ वृत्तअन्तेवासिकानं 
अन्तेवासिकपरम्परा चाति अत्थो। पुब्बे वुत्तप्पकाराति महिन्दो इट्टियो उत्तियोतिआदिगाथाहि (पारा० अट्ठ० १.ततियसङ्गीतिकथा) पकासिता आचरियपरम्परा। 


न पग्घरतीति न गळति, न पमुस्सतीति अत्थो। सतिगतिधितिमन्तेसूति एत्थ सतीति उग्गहधारणे सति। गतीति सद्दत्थविभागग्गहणे जाणं । धितीति उग्गहपरिहरणादीसु वीरियं। कुक्कुच्चकेसूति 
“कप्पति न कप्पती”ति वीमंसकुक्कुच्चकारीसु। मातापितुट्ठानियोति वत्वा तमेवत्थं समत्थेतुं आह तदायत्ताहीतिआदि। विनयपरियत्ति निस्सायाति विनयपिटकपरियापुणनं निस्साय । अत्तनो 
सीलक्खन्धो सुगुत्तोति लज्जिनो विनयधारणस्स अलज्जिअञ्ञाणतादीहि छहि आकारेहि आपत्तिया अनापज्जनतो अत्तनो सीलक्खन्धो खण्डादिदोसविरहितो सुगुत्तो सुरक्खितो होति। 
कुक्कुच्चपकतानन्ति कप्पियाकप्पियं निस्साय उप्पन्नेन कुक्कुच्चेन पकतानं उपहुतानं अभिभूतानं यथाविनयं कुक्कुच्चं विनोदेत्वा सुद्धन्ते पतिट्ठापनेन पटिसरणं होति। विगतो सारदो भयमेतस्साति 
बिसारदो। “एवं कथेन्तस्स दोसो एवं न दोसो”ति जत्वाव कथनतो निब्मयोव सङ्घमज्झे बोहरति । पच्चत्थिकेति अत्तपच्चत्थिके चेव वज्जिपुत्तकादिसासनपच्चत्थिके च । सहधम्मेनाति सकारणेन 
वचनेन सिक्खापदं दस्सेत्वा यथा ते असद्भम्मं पतिट्ठापेतुं न सक्कोन्ति, एवं सुनिग्गहितं कत्वा निग्गण्हाति। सद्धम्मट्टितियाति परियत्तिपटिपत्तिपटिवेधसङ्कातस्स तिविधस्सापि सद्धम्मस्स ठितिया, 
पवत्तियाति अत्थो। 


बिनयो संबरत्थायातिआदीसु विनयपरियापुणनं बिनयो, विनयपञ्जत्ति वा कायवचीकद्वारसंवरत्थाय । अविप्पटिसारोति कताकतं निस्साय विप्पटिसाराभावो सन्तापाभावो। पामोज्जं तरुणपीति। 
पीति नाम बलवपीति। पस्सद्धीति कायचित्तपस्सद्धि। यथाभूतञाणदस्सनन्ति सप्पच्चयनामरूपपरिग्गहो । निब्बिदाति विपस्सना। बिरागोति अरियमग्गो। विमुत्तीति अग्गफलं। विमुत्तिजाणदस्सनन्ति 
पच्चवेक्खणजाणं । अनुपादाति कञ्चि धम्मं अनुपादियित्वा परिच्चजित्वा | परिनिब्बानत्थायाति पच्चवेक्खणञाणे अनुप्मन्ने अन्तरा परिनिब्बानाभावेन तंपरिनिब्बानत्थायाति पच्चयत्तेन वुत्तं 
अनन्तरादिपच्चयत्ता। एतदत्था कथाति अयं विनयकथा नाम एतस्स अनुपादापरिनिब्बानस्स अत्थायाति अत्थो। मन्तनाति विनयमन्तनायेव, भिक्खूनं “एवं करिस्साम, एवं न करिस्सामा"ति 
विनयपटिबद्धमन्तना। उपनिसाति उपनिसीदति एत्थ फलन्ति उपनिसा, कारणं । विनयो संवरत्थायातिआदिकारणपरम्परापि एतदत्थाति अत्थो। सोतावधानन्ति इमिस्सा परम्परपच्चयकथाय अत्तानं 
समनत्थाय सोतावधानं, तम्पि एतमत्थं | यदिदन्ति निपातो। यो अयं चतूहि उपादानेहि अनुपादियित्वा चित्तस्स अरहत्तमग्गसङ्कातो, तप्फलसङ्घातो वा विमोक्खो, सोपि एतदत्थाय अनुपादापरिनिब्बानत्थाय। 
अथ वा यो अयं कञ्चि धम्मं अनुपादाचित्तस्स बिमोक्खो विमुच्चनं विगमो परिनिब्बानं एतदत्था कथाति एवं उपसंहरणवसेन योजेतुम्पि वट्टति मग्गफलविमोक्खस्स पुब्बे वुत्तत्ता। आयोगोति 
उग्गहणादिवसेन पुनप्पुनं अभियोगो। 


आचरियपरम्परकथावण्णनानयो निट्टितो। 
इति समन्तपासादिकाय विनयट्टकथाय विमतिविनोदनियं 


बाहिरनिदानकथावण्णनानयो निड्टितो। 


वेरञ्जकण्डवण्णना 


सेस्यथिदन्ति तं कतमं, तं कथन्ति वा अत्थो। अनियमनिद्देसबचनन्ति अत्तनो अत्थं सरूपेन नियमेत्वा निद्दिसतीति नियमनिद्देसो, न नियमनिद्देसो अनियमनिद्देसो । सोव वुच्चते अनेनाति वचनन्ति 
अनियमनिद्देसवचनं । तस्साति तेनातिपदस्स। परिवितक्कोति `“ कतमेसानं खो बुद्धानं भगवन्तानं ब्रह्मचरियं न चिरट्टितिकं अहोसी"तिआदिना (पारा० १८) पवत्तो। पुब्बे वा पच्छा वाति तेनातिपदतो हेट्ठा 
बुत्तपाठे वा उपरि वक्खमानपाठे वाति अत्थो। अत्थतो सिद्धेनाति सामत्थियतो सिद्धेन। तत्रिदं मुखमत्तनिदस्सनन्ति तस्सा यथावृत्तयुत्तिया परिदीपने इदं उपायमत्तनिदस्सनं। मुखं द्वारं उपायोति हि 
अत्थतो एकं। 


समयसद्दो दिस्सतीति सम्बन्धो। अस्साति समयसद्दस्स समवायो अत्थोति सम्बन्धो । कालञ्च समयञ्च उपादायाति एत्थ कालो नाम उपसङ्कमनस्स युत्तकालो, समयो नाम 
सरीरबलादिकारणसमवायो, ते उपादाय पटिच्चाति अत्थो। खणोति ओकासो । बुद्धुप्पादादयो हि मग्गब्रह्मचरियस्स ओकासो । सो एव समयो। तेनेव “एकोवा' ति वुत्तं । महासमयोति महासमूहो। 
पबनस्मिन्ति वनसण्डे। समयोपि खो ते भद्दालीति एत्थ समयोति सिकखापदाविलङ्घनस्स हेतु, को सो? अत्तनो विप्पटिपत्तिया भगवतो जाननं, सो समयसङ्घातो हेतु तस्सा अप्पटिबिद्धोति अत्थो। 

भगवातिआदि तस्स पटिविज्झनाकारदस्सनं। उग्गहमानोति किञ्चि किञ्चि उग्गहेतुं समत्थताय उग्गहमानो, सुमनपरिब्बाजकस्सेवेतं नामं | समयं दिट्ठि पवदन्ति एत्थाति समयप्पवादको, 
मल्लिकाय आरामो । स्वेव तिन्दुकाचीरसङ्घाताय तिम्बरुरुक्खपन्तिया परिकिखित्तत्ता “तिन्दुकाचीर न्ति च, एकाव निवासा साला एत्थाति “एकसालको ति च वुच्चति । अत्थाभिसमयाति यथावुत्तस्स 
दिइधम्मिकसम्परायिकस्स अत्थस्स हितस्स पटिलाभतो। मानाभिसमयाति मानप्पहाना। पीढनट्ठीति पीळनं तंसमङ्गिनो हिंसनं, अविप्फारिकताकरणं, पीळनमेव अत्थो पीळनड्टो। सन्तापोति 
दुक्खदुक्खतादिवसेन सन्तापनं | विपरिणामोति जराय मरणेन चाति द्विधा विपरिणामेतब्बता अभिसमेतब्बो पटिविज्झितब्बोति अभिसमयो, सोव अभिसमयट्टो, पीळनादीनि। 


एत्थ च उपसग्गानं जोतकमत्तत्ता समयसहस्स अत्थुद्धारेपि सउपसग्गो अभिसमयसह्दो उद्धटो । तत्थ सङ्गमवसेन पच्चयानं फलुप्पादनं पटि अयनं एकतो पवत्ति एत्थाति समयो, समवायो। 
विवटूपनिस्सयसङ्गमे सति एन्ति एत्थ सत्ता पवत्तन्तीति समयो, खणो । समेति एत्थ सङ्घतधम्मो, सयं वा एति आगच्छति विगच्छति चाति समयो, कालो । समेन्ति अवयवा एतस्मिं, सयं वा तेसूति समयो, 
समूहो। पच्चयन्तरसङ्गमे एति आगच्छति एतस्मा फलन्ति समयो, हेतु । सञ्जावसेन विपल्लासतो धम्मेसु एति अभिनिविसतीति समयो, दिट्टि। समीपं अयनं उपगमनं समयो, पटिलाभो। सम्मदेव 
सहितानं वाचानं अयनं विगमोति समयो, पहानं। सम्मदेव, सहितानं वा सच्चानं अयनं जाननन्ति समयो, पटिबेधो। एवं तस्मिं तस्मिं अत्थे समयसद्दस्स पवत्ति वेदितब्बा। 


एत्थ च समयसद्दस्स सामञ्जेन अनेकत्थता वृत्ता। न हि एकस्मिं अत्थविसेसे वत्तमानो सद्दो तदञ्जेपि वत्तति। तस्मा अत्था विय तंतंवाचका समयसद्दापि भिन्ना एवाति गहेतब्बा । एवं सब्बत्थ 
अत्थुद्धारेसु। 


तत्थ तथाति तेसु सुत्ताभिधम्मेसु उपयोगभुम्मवचनेहि। इधाति विनये, अञ्ञथाति करणवचनेन। अच्चन्तमेवाति निरन्तरमेव। भावो नाम किरिया, किरियाय किरियन्तरूपलक्खणं 
भावेनभावलक्खणं, यथा उदये सति चन्दे जातो राजपुत्तोति। अधिकरणञ्हीतिआदि अभिधम्मे समयसद्दो कालसमूहखणसमवायहेतुसङ्कातेसु पञ्चसु अत्थेसु वत्तति, न विनये विय काले एव, तेसु च 
कालसमूहत्था द्वे तत्थ वृत्तानं फस्सादिधम्मानं अधिकरणभावेन निद्दिसितु युत्ता। खणसमवायहेतुअत्था पन तयोपि अत्तनो भावेन फस्सादीनं भावस्स उपलक्खणभावेन निद्दिसितु युत्ताति विभावनमुखेन 
यथावृत्तमत्थं समत्थेतुं वुत्तं। तत्थ यस्मिन्हि काले, धम्मसमूहे वा समये अधिकरणभूते कुसलं उप्मन्नं, तस्मिज्जेव काले, धम्मसमूहे वा समये फस्सादयो होन्तीति एवं अधिकरणत्थयोजना, यस्मिं पन खणे, 
समवाये हेतुम्हि वा समये सति विज्जमाने कुसलं उप्पन्नं, तस्मिञ्जेव खणादिम्हि समयेपि विज्जमाने फस्सादयो होन्तीति भावेनभावलक्खणत्थयोजना च वेदितब्बा। 


होति चेत्थाति एत्य यथावृत्तअत्थविसये सङ्गहगाथा होति। अञ्ञत्राति सुत्ताभिधम्मेसु। अभिलापमत्तभेदोति देसनाविलासतो सद्दमत्तेनेव भेदो, न अत्थतो। 


अविसेसेनाति सामञ्जेन। इरियापथोतिआदीसु इरियाय सब्बद्वारिककिरियाय पथो पवत्तनट्ठानं तब्बिनिमुत्तकम्मस्स अभावाति ठानादयो इरियापथो, सोव विहारो । ब्रह्मभूता सेट्टुभूता 
परहितचित्तादिवसप्पवत्तितो मेत्तादयो ब्रह्मबिहारो नाम । तदवसेसा पन महग्गता सब्बनीवरणविगमनादिसिद्धेन जोतनादिअत्थेन दिब्बबिहारो नाम। ब्रह्मविहारभावेन विसुं गहितत्ता मेत्तादयो इध 
असङ्गहिता। अरियानमेव बिहारोति फलसमापत्तियो अरियब्रिहारो नाम। 


रुक्खादिमूलेयेव मूलसइस्स निरुळहभावं दस्सेतुं अपरेन मूलसद्देन विसेसेत्वा “मूलमूले "ति वुत्तं, यथा दुक्खदुक्खन्ति (विभ० अट्ठ० १९०) । लोभादीनं दोसमूलादिचित्तासाधारणत्ता 
“असाधारणहेतुम्ही''ति वृत्तं । 


तत्थ सियाति तत्थ वेरञ्जायन्तिआदीसु पदेसु कस्सचि चोदना सियाति अत्थो। उभयथा निदानकित्तनस्स पन कि पयोजनन्ति? आह गोचरगामनिदस्सनत्थन्तिआदि। तत्थ अस्साति भगवतो। 


किलमोव किलमथो, अत्तनो अत्तभावस्स किलमथो अत्तकिलमथो, तस्स अनु अनु योगो पुनप्पुनं पवत्तनं अत्तकिलमथानुयोगो। वत्युकामारम्मणे सुखे सम्पयोगवसेन लीना युत्ता, कामतण्हा, 
तंसहचरिते कामे सुखे वा आरम्मणभूते अल्लीना पवत्ततीति कामसुखल्लिका तण्हा, तस्सा कामसुखल्लिकाय अनु अनु योगो कामसुखल्लिकानुयोगो। लोके संबडभावन्ति आमिसोपभोगेन 
संबड्टितभावं । उप्पज्जमानो बहुजनहितादिअत्थायेव उप्पज्जतीति योजना। 


दिट्टिसीलसामञ्जेन संहतत्ता सङ्घोति इममत्थं विभावेन्तो आह दिट्टीतिआदि। एत्थ च “यायं दिट्टि अरिया निय्यानिका निय्याति तक्करस्स सम्मा दुक्खक्खयाय, तथारूपाय दिट्टिया दिड्िसामञ्जगतो 
बिहरती”ति (दी० नि० ३.३२४, ३५६; म० नि० १.४९२; ३.५४; अ० नि० ६.१२; परि० २७४) एवं वुत्ताय दिट्टिया। “यानि तानि सीलानि अखण्डानि...पे०... समाधिसंवत्तनिकानि, तथारूपेसु सीलेसु 
सीलसामञ्जगतो विहरती"ति (दी० नि० ३.३२४, ३५६; म० नि० १.४९२; ३.५४; ३० नि० ६.१२; परि० २७४) एवं वृत्तानञ्च सीलानं सामञ्ञसङ्कातेन सङ्घातो सङ्घटितो समणगणो, तेनाति अत्थो। 
“दिड्िसीलसामञ्जसङ्घातसङ्घातेना "ति वा पाठेनेत्य भवितब्बं, तस्स दिड्टिसीलसामञ्जभूतेन संहननेन सङ्घातो समणगणो, तेनाति अत्थो। एवञ्हि पाठे सहतो अत्थो युत्ततरो होति। अस्साति महतो 
भिक्खुसङ्कस्स। 


ब्रह्मं अणतीति एत्य ब्रह्म-सद्देन वेदो वुच्चति, सो मन्तब्रह्मकप्पवसेन तिविधो । तत्थ इरुवेदादयो तयो वेदा मन्ता, ते च पधाना, इतरे पन सन्निस्सिता, तेन पधानस्सेव गहणं । मन्ते सज्झायतीति 
इरुवेदादिके मन्तसत्थे सज्झायतीति अत्थो। इरुवेदादयो हि गुत्तभासितब्बताय “मन्ता' ति वुच्चन्ति। “बाहितपापत्ता ब्राह्मणो, समितपापत्ता समणो "ति यथावृत्तमत्थद्वयं उदाहरणद्वयेन विभावेतुं 
बुत्तञ्हेतन्तिआदि वुत्तं । “समितत्ता हि पापानं “समणो' ति पवुच्चती”ति हि इदं वचनं गहेत्वा “समितपापत्ता 'समणो'ति वुच्चती ˆति वुत्तं, बाहितपापोति इदं पन अञ्जस्मिं गाथाबन्धे वुत्तवचनं । 
यथाभुच्चगुणाधिगतन्ति यथाभूतगुणाधिगतं । सकिञ्चनोति सदोसो। 


गोत्तवसेनाति एत्थ गं तायतीति गोत्तं, गो-सद्देन चेत्थ अभिधानं बुद्धि च वुच्चति। केनचि पारिजुञ्जेनाति जातिपारिजुञ्जादिना केनचि पारिजुञ्चेन, परिहानियाति अत्थो। तततो परन्ति 
वेरञ्जायन्तिआदिवचनं | इत्थम्भूताख्यानत्थे उपयोगवचनन्ति इत्थं इमं पकारं भूतो आपन्नोति इत्थम्भूतो, तस्स आख्यानं इत्थम्भूताख्यानं, सोयेवत्थो इत्थम्भूताख्यानत्थो। अथ वा “इत्थं एवंपकारो भूतो 
जातो "ति एवं कथनत्थो इत्थम्भूताख्यानत्थो, तस्मिं उपयोगवचनन्ति अत्थो। एत्थ च अब्भुग्गतोति एत्थ अभि-सद्दो इत्थम्भूताख्यानत्यजोतको अभिभवित्वा उग्गमनप्पकारस्स दीपनतो, तेन योगतो तं खो 
पन भवन्तं गोतमन्ति इदं उपयोगवचनं सामिअत्थेपि समाने इत्थम्भूताख्यानदीपनतो “इत्थम्भूताख्यानत्थे' ति वृत्तं, तेनेवाह “तस्स खो पन भोतो गोतमस्साति अत्थो"ति। 


इदं वुत्तं होति - यथा साधु देवदत्तो मातरमभीति एत्थ अभिसद्दयोगतो इत्थम्भूताख्याने उपयोगवचनं कतं, एवमिधापि तं खो पन भवन्तं गोतमं अभि एवं कल्याणो कित्तिसद्दो उग्गतोति अभिसद्दयोगतो 
इत्थम्भूताख्याने उपयोगवचनन्ति। साधु देवदत्तो मातरमभीति एत्य हि “देवदत्तो मातरमभि मातरि विसये मातुया वा साधू "ति एवं अधिकरणत्थे वा सामिअत्थे वा भुम्मवचनस्स सामिवचनस्स वा पसङ्गे 
इत्थम्भूताख्यानत्थजोतकेन अभिसद्देन योगे उपयोगवचनं कतं, यथा चेत्थ देवदत्तो मातुविसये मातुसम्बन्धी वा सो वृत्तप्पकारप्पत्तोति अयमत्थो विञ्जायति, एवमिधापि भोतो गोतमस्स सम्बन्धी कित्तिसद्दो 
अब्भुग्गतो अभिभवित्वा उग्गमनपकारण्पत्तोति अयमत्यो विञ्ञायति। तत्थ हि देवदत्तग्गहणं विय इध कित्तिसद्दग्गहणं, तत्थ मातरन्ति वचनं विय इध तं खो पन भवन्तं गोतमन्ति वचनं, तत्थ 
साधुसद्दग्गहणं विय इध उग्गतसहृग्गहणं वेदितब्बं । कित्तिसद्दोति कित्तिभूतो सद्दो, न केवलोति दस्सनत्थं विसेसितन्ति आह “कित्ति एवा”ति। ततो कित्तीति थुति, तस्सा पकासको सद्दो कित्तिसद्दोति 
दस्सेतुं “थुतिघोसो वा"'ति वुत्तं। 


सो भगवाति एत्थ सोति पर्सिद्भियं, यो सो समत्तिस पारमियो पूरेत्वा सब्बकिलेसे भञ्जित्वा दससहस्सिलोकधातुं कम्पेन्तो अनुत्तरं सम्मासम्बोधि अभिसम्बुद्रो, सो लोके अतिपाकटोति “सो 
भगवा ति वृत्तं। भगवाति च इदं सत्थु नामकित्तनं, न गुणकित्तनं। परतो पन भगवाति गुणकित्तनमेव। इमिना च इमिना चाति एतेन अरहन्तिआदिपदानं पच्चेकं अनेकगुणगणं पटिच्च पवत्तभावं 
दस्सेति। 


सुविदूरविदूरेति द्रीहि सद्देहि अतिविय दूरेति दस्सेति, सुविदूरता एव हि विदूरता। सवासनानं किलेसानं विद्धेसितत्ताति इमिना पच्चेकबुद्धादीहि असाधारणं भगवतो अरहत्तन्ति दस्सेति तेसं 
वासनाय अप्पहीनत्ता, वासना च नाम निक्किलेसस्सापि सकलजेय्यानवबोधादिद्रारत्तयप्पयोगविगुणताहेतुभूतो किलेसनिहितो आकारो चिरनिगळितपादानं निगळमोक्खेपि सङ्कचिततागमनहेतुको 

निगळनिहितो आकारो विय । याय पिलिन्दवच्छादीनं वसलवोहारादिविगुणता होति, अयं वासनाति गहेतब्बा। आरकाति एत्थ आकारस्स रस्सत्तं क-कारस्स च ह-कारं सानुस्सरं कत्वा निरुत्तिनयेन 
“अरह''न्ति पदसिद्धि वेदितब्बा। एवं उपरिपि यथारहं निरुत्तिनयेन पदसिद्धि वेदितब्बा । यञ्चेतं संसारचक्कन्ति सम्बन्धो । पुञ्जादीति आदि-सद्देन अपुञ्जाभिसङ्कार आनेञ्जाभिसङ्घारे सङ्गण्हाति। आसवा 
एव अविज्जादीनं कारणत्ता समुदयोति आह “आसवसमुदयमयेना''ति। “आसवसमुदया अविज्जासमुदयो ति (म० नि० १.१०३) हि वुत्तं । विपाककटत्तारूपप्पभेदो तिभवो एव रथो, तस्मिं तिभवरथे। 
संसारचक्कन्ति यथावुत्तकिलेसकम्मविपाकसमुदयो। 


“खन्धानञ्च पटिपाटि, धातुआयतनान च। 

अब्बोच्छिन्नं वत्तमाना, 'संसारो'ति पवुच्चती"ति॥ (विसुद्धि० २.६१८; दी० नि० अट्ठ० २.९५ अपसादनावण्णना; सं० नि० अट्ठ० २.२.६०; ० नि० अट्ठ० २.४.१९९; ध० स० अट्टु० 
निदानकथा; विभ० अट्ठ० २२६ सङ्घारपदनिद्देस; सु० नि० अट्ट २.५२३; उदा० अट्ट० ३९; इतिवु० अट्ठ० १४, ५८; थेरगा० अट्टु० १.६७, ९९; बु० वं० अट्टु० ५८; पटि० म० अट्ट० २.१.११७; 
चूळनि० अट्ठ० ६) - 


एवं वुत्तो संसारोव चक्कं विय परिब्भमनतो चक्कं, तस्स चक्कस्स सब्बे अरा हताति सम्बन्धो। अनेनाति भगवता। बोधीति जाणं, तं एत्थ मण्डं पसन्नं जातन्ति बोधिमण्डो। कम्मक्खयकरं 
जाणफरसुन्ति अरहत्तमग्गञाणं वृत्तं, तं छिन्दितब्बं अभिसङ्घारसङ्कातं कम्मं परिच्छिन्दतीति दस्सेतुं कम्मक्खयकरविसेसनविसिट्रु वुत्तन्ति वेदितब्बं। 


एवं कतिपयङ्गेहि संसारचक्कं तदवसेसङ्गेहि फलभूतनामरूपधम्मेहि तिभवरथञ्च तस्मिं रथे योजितसंसारचक्कारानं हननप्पकारञ्च दस्सेत्वा इदानि सब्बेहिपि द्वादसहि पटिच्चसमुप्पादङ्गेहि 
रथविरहितमेव केवलं संसारचक्कं, तस्स अरघातनप्पकारभेदञ्च दस्सेतुं अथबातिआदि वुत्तं। तत्थ अनमतग्गन्ति अनु अनु अमतग्गं, सब्बथा अनुगच्छन्तेहिपि अविञ्जातकोटिकन्ति अत्थो। 
अविज्जामूलकत्ता जरामरणपरियोसानत्ताति इदं सङ्घारादीनं दसन्नं अरभावेन एकत्तं समारोपेत्वाति वृत्तं । न हि तेसं पच्चेकं अविज्जामूलकता जरामरणपरियोसानता च अत्थि तथा 
पटिच्चसमुप्पादपाळियं अवुत्तत्ता। अथ वा तेसम्पि यथारहं अत्थतो अविज्जामूलकत्तं, अत्तनो अत्तनो लक्खणभूतखणिकजरामरणवसेन तप्परियोसानतञ्च सन्धायेतं वृत्तन्ति वेदितब्बं। एवञ्च तेसं 
पच्चेकं अरभावो सिद्धो होति। 


एवं सब्बाकारं संसारचक्कमेव दस्सेत्वा इदानि येन जाणेन इमस्स संसारचक्कस्स अरानं छेदो भगवतो सिद्धो, तस्स धम्मट्ठितिआणस्स “पच्चयपरिग्गहे पञ्जा धम्मट्टितिजाण”'न्ति (पटि० म० ४; 
१.४५) मातिका वृत्तत्ता भवचक्कावयवेसु अविज्जादीसु पच्चयपच्चयुप्पन्नत्ता परिग्गहवसेन पवत्तिआकारं दस्सेत्वा परतो तस्स अत्थस्स निगमनवसेन वृत्तेन एवमयं अविज्जाहेतूतिआदिकेन 
पटिसम्भिदापाळिसहितेन (पटि० म० १.४५) पाठेन सरूपतो धम्मट्टितिञाणं, तस्स च तेसुयेव अविज्जादीसु चतुसङ्केपादिवसेन पवत्तिविभागञ्च दस्सेत्वा ततो परं इति भगबातिआदिपाठेन भगवतो तेन 
धम्मट्वितिजाणेन पटिच्चसमुप्पादस्स सब्बाकारतो पटिविद्धभावं दस्सेत्वा पुन इमिना धम्मट्वितिञाणेनातिआदिना भगवतो तेन जाणेन संसारचक्कारानं विद्धंसितभावं दस्सेतुं तत्थ दुक्खादीसु अञ्ञाणं 
अबिज्जातिआदि वृत्तं । तत्थ तिण्णं आयतनानन्ति चकखुसोतमनायतनानं तिण्णं। एस नयो तिण्णं फस्सानन्तिआदीसुपि। रूपतण्हादिवसेन छ तण्हाकाया एव वेदितब्बा। 


सग्गसम्पत्तिन्ति कामसुगतीसु सम्पत्ति । तथेबाति कामुपादानपच्चया एव । ब्रह्मलोकसम्पत्तिन्ति रूपीब्रह्मलोकसम्पत्ति । तेभूमकधम्मविसयस्स सब्बस्सापि रागस्स किलेसकामभावतो भवरागोपि 
कामुपादानमेवाति आह “कामुपादानपच्चयायेव मेत्तं भावेती ति । सेसुपादानमूलिकासुपीति दिटुपादानसीलब्बतुपादानअत्तवादुपादानमूलिकासुपि योजनासु । तत्रायं योजनानयो -- इधेकच्चो “नत्थि 
परलोको उच्छिज्जति अत्ता'ति (दी० नि० १.८५-८६ अत्थतो समानं) दिट्ठि गण्हाति, सो दिडुपादानपच्चया कायेन दुच्चरितं चरतीतिआदिना, अपरो “असुकस्मिं भवे अत्ता उच्छिज्जती"ति दि गहेत्वा 
कामरूपारूपभवूपपत्तिया तं तं कुसलं करोतीतिआदिना च दिद्वुपादानमूलिका योजना, इमिनाव नयेन अत्तवादुपादानमूलिका योजना वेदितब्बा। अपरो “सीलेन सुद्धि वतेन सुद्धी"ति असुद्धिमग्गं 
“सुद्धिमग्गो 'ति परामसन्तो सीलब्बतुपादानपच्चया कायेन दुच्चरितं चरतीतिआदिना सब्बभवेसु सीलब्बतुपादानमूलिका योजना वेदितब्बा। 


इदानि यस्स संसारचक्कारानं घातनसमत्थस्स धम्मट्टितिजाणस्स अविज्जादिपच्चयपअग्गहाकारं दस्सेतुं कामभवे च अबिज्जा कामभवे सङ्कारानं पच्चयो होतीतिआदिना अविज्जादीनं 
पच्चयपच्चयुप्पन्नभावो दस्सितो, तमेव जाणं अविज्जादीसु पवत्तिआकारेन सद्धिं पटिसम्भिदामग्गपाळिं आनेत्वा निगमनवसेन दस्सेन्तो एबमयन्तिआदिमाह । विसुद्धिमग्गटीकायं पन “इदानि स्वायं 
संसारचक्कं दस्सेन्तेन कामभवे अविज्जा कामभवे सङ्घारानं पच्चयो होतीतिआदिना अविज्जादीनं पच्चयभावो सङ्घारादीनं पच्चयुप्पन्नभावो दस्सितो, तमेव पटिसम्भिदामग्गपाळिं आनेत्वा निगमनवसेन 
दस्सेन्तो एवमयन्तिआदिमाहा “ति वुत्तं । सारत्थदीपनिया विनयटीकायपि अयमेव पाठो लिखितो। तत्थ च कामभवे च अविज्जातिआदिना अविज्जादीनं पच्चयपच्चयुष्पन्नभावो संसारचककं दस्सेन्तेन 
वृत्तो न होति तस्स च अविज्जा नाभि, मूलत्तातिआदिना पुब्बेव दस्सितत्ता उपरि चक्करूपतो पयोगत्तेन उपसंहाराभावा च। “अपि च तमेव पच्चयपच्चयुप्पन्नभावं निगमनवसेन दस्सेन्तो"ति च वृत्तं, न 
चेत्थ पच्चयपच्चयुप्पन्नभावो निगमनवसेन पधानत्तेन दस्सितो, अथ खो पच्चयपरिग्गहवसप्पवत्तं धम्मट्वितिआणमेव यथावुत्तपच्चयपरिग्गहाकारस्स निगमनवसेन दस्सितं । तथा हि “एवमयं अविज्जा हेतु, 
सङ्घारा हेतुसमुप्पन्ना, उभोपेते धम्मा हेतुसमृप्पन्नाति पच्चयपरिग्गहे पञ्जा धम्मट्वितिजाणं। अतीतम्पि अद्धानं। अनागतम्पि अद्धानं अविज्जा हेतु...पे०... धम्मड्टितिञाण' न्ति (पटि० म० १.४६) 
धम्मड्टितिजाणमेव पधानत्तेन दस्सितं । “अविज्जा हेतु, सङ्कारा हेतुसमुप्पन्ना”तिआदि पन पच्चयपरिग्गहे पञ्जा धम्मङ्कितिआणन्ति (पटि० म० मातिका ४; १.४५) वुच्चमानत्ता तस्स 
पच्चयपरिग्गहाकारपरिदीपनत्थं विसयत्तेन वृत्तं, न पधानत्तेन। 


अयज्हेत्थ अत्थो - एवन्ति अनन्तरे वुत्तनयेन अयं अविज्जा सङ्घारानं हेतु, सङ्कारा च तेन हेतुना समुप्पन्ना। उभोपेतेति यस्मा अयं अविज्जा परपरिकप्मितपकतिइस्सरादि विय अहेतुका निच्चा 
धुवा न होति, अथ खो “आसवसमुदया अविज्जासमुदयो”ति (म० नि० १.१०३) वचनतो सयम्पि सहेतुका सङ्घता अनिच्चायेव होति, तस्मा उभोपेते अबिज्जासङ्कारा हेतुसमुप्पन्नायेव। इतीति एवं 
यथावुत्तनयेन पच्चयपरिग्गण्हने या पञ्ञा, तं धम्मानं ठितिसङ्घाते कारणे याथावतो पवत्तत्ता धम्मट्टितिञाणं नामाति। 


एत्थ हि जाणस्स विसयविभावनवसेनेव अविज्जादीनं पच्चयादिभावो वुत्तो, न पधानत्तेन, जाणमेव पनेत्थ पधानतो वुत्तं, तस्मा एतस्स जाणस्स पच्चयपरिग्गहाकारदस्सनत्थमेव हेट्टापि कामभबे च 
अविज्जातिआदिना अविज्जादीनं पच्चयादिभावो वृत्तो, इधापि निगमनवसेन उपसंहटो, न भवचक्कदस्सनत्थन्ति अयमेत्थ अत्तनो मति। 


तत्थ च पच्चयृप्पन्नधम्मेसु अदिट्ठेसु हेतूनं पच्चयभावोपि न सक्का दडुन्ति “सङ्कारा हेतुसमुप्पन्ना“ति पच्चयपरिग्गहजाणनिद्देसे (पटि० म° १.४५) पच्चयुप्पन्नधम्मानम्पि गहणं कतन्ति वेदितब्बं । 
एतेन नयेनाति अविज्जायं वुत्तनयेन सङ्कारा हेतु, विञ्ञाणं हेतुसमुप्पन्नन्तिआदिना सब्बानि जातिपरियोसानानि पदानि वित्थारेतब्बानि। 


एवं पटिसम्भिदामग्गपाळिया धम्मट्ितिजाणस्स अविज्जादीसु पवत्तिआकारं दस्सेत्वा इदानि तस्स तेसु पच्चयेसु अञ्जेहिपि आकारेहि पवत्तिआकारं दस्सेतुं तत्थातिआदि वुत्तं। तत्थ तत्थाति तेसु 
पटिच्चसमुप्पादङ्गेसु । सङ्किप्पन्ति एत्थ अविज्जादयो हेतुसामञ्जेन फलसामञ्जेन वाति सङ्केपो, सङ्गहो, कोट्ठासो रासीति अत्थो। सो पन जातितो दुविधोपि कालभेदवसेन चतुब्बिधो जातो । पच्चुप्पन्नो 
अद्धाति अनुवत्तति। तण्हुपादानभवा गहिता किलेसकम्मसामञ्ञतो तदविनाभावतो च। अविज्जादिकिलेसवट्टम्पि विपाकधम्मधम्मतासरिक्खताय इध कम्मवट्टमेवाति आह इमे पञ्च धम्मातिआदि। 
विपाका धम्मातिआदीसु कम्मजअरूपक्खन्धानमेव विपाकसह्दवचनीयत्तेपि नामरूपादिपदेसु रूपमिस्सम्पि फलपञ्चकं अरूपप्पधानताय च तब्बहुलताय च “विपाकवट्ट न्ति वृत्तं। विपाकप्पधानं वटं, 
विपाकबहुलं वा वट्टन्ति अत्थो। कम्मजपरियायो वा एत्थ विपाक-सद्दो दट्टब्बो । जातिजरामरणापदेसेनाति परमत्यधम्मविनिमुत्तनातिजरामरणं नाम नत्थीति तदपदेसेन तेसं कथनेन तंमुखेनाति अत्थो। 
आकिरीयन्ति पकासीयन्तीति आकारा, अविज्जादिसरूपा, ततो पच्चयाकारतोति अत्यो। एको सन्धीति अविच्छेदप्पवत्तिहेतुभूतो हेतुफलसन्धि, दुतियो फलहेतुसन्धि, ततियो हेतुफलसन्धीति दटुब्बं 


एवं धम्मट्टितिजाणस्स अविज्जादीसु अनेकेहि पकारेहि पवत्तिआकारं दस्सेत्चा इदानि तेहि, अवुत्तेहि च सब्बेहि आकारेहि भगवतो पटिच्चसमुप्पादस्स पटिविद्धभावं, तस्स च जाणस्स 
धम्मट्वितिजाणसहप्पवत्तिनिमित्ततं पटिसम्भिदापाळिनयेन दस्सेतुं उपसंहारवसेन इति भगवातिआदि वृत्तं । तत्य इतीति वुत्तप्पकारपरामसनं, तेनाह चतुसङ्केपन्तिआदि । सब्बाकारतोति इध कामभवे च 
अविज्जा कामभवे सङ्घारानं पच्चयोतिआदिना इध वृत्तेहि च अवृत्तेहि च पटिच्चसमुष्पादविभङ्गादीसु (विभ० २२५ आदयो) आगतेहि सब्बेहि पकारेहि पटिविज्झति | तन्ति येन ञाणेन भगवा एवं जानाति, 
तं जाणं । जातट्टेनाति जाननट्टेन। पजाननट्रेनाति पटिविज्झनट्ठेन। 

इदानि यमिदं धम्मट्टितिञाणं पच्चयपरिग्गहाकारभेदेहि सद्भि पपञ्चतो दस्सितं, तस्मिं अरघाते एतस्स उपयोगितं दस्सेतुं इमिना धम्मट्वितिआणेनातिआदि वृत्तं। तत्थ धम्मद्डितिजाणेन अरे हनीति 
सम्बन्धो। कथन्ति? आह “ते धम्मे”तिआदि। ते अविज्जादिके धम्मे महावजिरञाणावुधेन तेन धम्मट्वितिआणेन यथाभूतं जत्वा तेन बलवविपस्सनावुधेन निब्बिन्दन्तो अरियमग्गावुधेन विरज्जन्तो 
विमुच्चन्तो अरे हनीति योजना। अरियमग्गजाणम्मि हि किच्चतो समुदयसच्चादिबोधतो “धम्मट्वितिआण''न्ति वुच्चति। 


एकेकं धम्मक्खन्धं एकेकविहारेन पूजेमीति धम्मक्खन्धं आरब्भ पवत्तापि विहारकरणपूजा भगवति पेमेनेव पवत्तत्ता सधातुकादिचेतियपटिमण्डितत्ता च भगवतोव पूजाति आह भगवन्तं 
उद्दिस्सातिआदि । किलेसारीन सो मुनीति एत्थ निग्गहीतलोपो, किलेसारीनं हतत्ताति अत्थो। पच्चयादीन चारहोति एत्थापि निग्गहीतलोपो दट्ठुब्बो। 


सम्मासम्बुद्धोति एत्थ सं-सद्दो सयन्ति अत्थे पवत्ततीति आह “साम''न्ति, अपरनेय्यो हुत्चाति अत्थो। सब्बधम्मानन्ति इदं कस्सचि विसयविसेसस्स अग्गहितत्ता सिद्ध । पदेसग्गहणे हि असति 
गहेतब्बस्स निप्पदेसताव विज्ञायति, यथा दिक्खितो न ददातीति। एवञ्च कत्वा अत्थविसेसानपेक्खा कत्तरियेव बुद्ध-सद्दसिद्धि वेदितब्बा कम्मवचनिच्छाय अभावतो। “सम्मा सामं बुद्धत्ता 
सम्मासम्बुद्धो "ति एत्तकमेव हि इध सहतो लब्मति। सब्ब्रधम्मानन्ति इदं पन अत्थतो लब्भमानं गहेत्वा वुत्तं, न हि बुज्झनकिरिया अविसया युज्जति। अभिञ्जेय्येति लक्खणादितो अनिच्चादितो च 
अभिविसिट्टेन लोकियलोकुत्तरजाणेन जानितब्बे चतुसच्चधम्मे। परिज्जेय्येति अनिच्चादिवसेन परिच्छिन्दित्वा जानितब्बं दुखं अरियसच्चमाह । पहातब्ब्रेति समुदयसच्चं | सच्छिकातब्बेति निरोधसच्चं । 
बहुवचननिद्देसो पनेत्थ सोपादिसेसादिकं परियायसिद्धं भेदं अपेक्खित्वा कतो। 


अभिञ्ञेय्यन्ति गाथाय पहातब्बभावेतब्बानं समुदयमग्गसच्चानं हेतुधम्मानं गहणेनेव तप्फलानं दुक्खसच्चनिरोधसच्चानम्पि सिद्धितो परिञ्जातब्बञ्च परिञ्ञातं सच्छिकातब्बञ्च सच्छिकतन्ति 
इदम्पेत्थ सङ्गहितमेवाति दडब्बं, तेनाह “तस्मा बुद्धोस्मी”ति। यस्मा चत्तारिपि सच्चानि मया बुद्धानि, तस्मा सब्बम्पि जेय्यं बुद्धोस्मि, अब्भञ्जासिन्ति अत्थो। 


विचित्तविसयपत्थनाकारप्पवत्तिया तण्हा दुक्खविचित्तताय पधानकारणन्ति आह “मूलकारणभावेना”ति। उभिन्नन्ति चक्खुस्स तंसमुदयस्स च। अप्पवत्तीति अप्पवत्तिनिमित्तं, न अभावमत्तं । तस्स 
अवत्थुत्ता सप्पच्चयत्तादिअनेकभेदा सब्बसङ्गहिता । निरोधप्पजाननाति सच्छिकिरियाभिसमयवसेन निरोधस्स पटिविज्झना । एकेकपदुद्धारेनापीति चक्खु चक्खुसमुदयोतिआदिना 
एकेककोड्टासनिद्धारणेनापि, न दुकखसच्चादिसामञ्जतो एवाति अधिप्पायो। तण्हायपि सङ्घारदुक्खपरियापन्नताय परिञ्ञेय्यत्ता दुक्खसच्चभावं दस्सेतुं “छ तण्हाकाया' ति वृत्तं। यस्मिं पन अत्तभावे सा 
उप्पज्जति, तस्स मूलकारणभावेन समुट्टापिका पुरिमभर्वसिद्धा तण्हा समुदयसच्चन्ति गहेतब्बा। कसिणानीति कसिणारम्मणानि झानानि। द्वत्तिसाकाराति केसादयो तदारम्मणज्झानानि च। नव भवाति 
कामभवादयो तयो सञ्जीभवादयो तयो एकवोकारभवादयो तयो चाति नव भवा। चत्तारि झानानीति आरम्मणविसेसं अनपेविखत्वा सामञ्जतो चत्तारि झानानि वुत्तानि। विपाककिरियानम्पि यथारहं 
सब्बत्थ सङ्गहो दडुब्बो । एत्थ च कुसलधम्मानं उपनिस्सयभूता तण्हासमुद्ठापिकाति वेदितब्बा, किरियधम्मानं पन तस्स अत्तभावस्स कारणभूता तण्हा। अनुलोमतोति एत्थ अविज्जा दुकखसच्चं, 
तंसमुट्टापिका पुरिमतण्हा आसवा समुदयसच्चन्ति योजेतब्बं । सङ्कारादीसु पन अविज्जादयोव समुदयसच्चभावेन योजेतब्बा । तेनाति तस्मा। 


बिज्जाति अत्तनो विसयं विदितं करोतीति विज्जा। सम्पन्नत्ताति समन्नागतत्ता, सम्पुण्णत्ता वा । तत्राति अम्बइसुत्ते। मनोमयिद्धियाति एत्य “इध भिवखु इमम्हा काया अञ्ञं कायं 
अभिनिम्मिनाती'ति (दी० नि० १.२३६) वुत्तत्ता सरीरब्भन्तरझानमनेन अञ्ञस्स सरीरस्स निब्बत्तिवसेन पवत्ता मनोमयिद्धि नाम, सा अत्थतो झानसम्पयृत्ता पञ्ञायेव । सत्त सद्धम्मा नाम सद्धा हिरी 
ओत्तप्पं बाहुसच्चं वीरियं सति पञ्जा च। गच्छति अमतं दिसन्ति दुक्खनित्थरणत्थिकेहि दट्टुब्बतो अमतं निब्बानमेव दिसं गच्छति, इमिना च चरणानं सिक्खत्तयसङ्गहितअरियमग्गभावतो निब्बानत्थिकेहि 
एकंसेन इच्छितब्बतं दस्सेति। इदानिस्सा विज्जाचरणसम्पदाय सावकादिअसाधारणतं दस्सेतुं तत्थ बिज्जासम्पदातिआदि वृत्तं । तत्थ आसवक्खयविज्जावसेन सब्बञ्ञुता सिज्झति, चरणधम्मभूतेसु 


नियोजेति, तथा अयम्पीति अत्थो। तेनाति अनत्थपरिवज्जनअत्थनियोजनेन। अत्तन्तपादयोति आदि-सद्देन परन्तपउभयन्तपा गहिता। असज्जमानो भवेसु अपच्चागच्छन्तोति पहीनानं पुनानुप्पत्तितो न 
पुन उपगच्छन्तो। 


तत्राति युत्तवाचाभासने साधेतब्बे चेतं भुम्मं । अभूतन्ति अभूतत्थं । अतच्छन्ति तस्सेव वेवचनं । अनत्थसंहितन्ति पिसुणादिदोसयुत्तं। सम्मागदत्ताति सुन्दरवचनत्ता, गदनं गदो, कथनन्ति अत्थो। 
सुन्दरो गदो वचनमस्साति “सुगदो"'ति वत्तब्बे निरुत्तिनयेन द-कारस्स त-कारं कत्वा “सुगतो' ति वुत्तं। 


सभावतोति दुक्खसभावतो | लोकन्ति खन्धादिलोकं । यथावुत्तमत्थं सुत्ततो आह यत्थातिआदि। तत्थ यत्थाति यस्मिं लोकन्तसङ्काते निब्बाने । तन्ति लोकस्सन्तं, ओकासलोके कायगमनेन ञातब्बं 
पत्तब्बन्ति नाहं वदामीति योजना । इदञ्च रोहितदेवपुत्तेन लोकस्स कायगतिवसेन अन्तगमनस्स पुच्छितत्ता वृत्तं। अप्पत्वा लोकस्सन्तन्ति खन्धादिलोकं सन्धाय वृत्तं। 


किन्ते पदसा ओकासलोकपरिब्भमनेन, परिमितड्टाने एव तं जाणगमनेन गच्छन्तानं दस्सेमीति दस्सेन्तो अपि चातिआदिमाह । तत्थ ब्याममत्ते कढेवरेति सरीरे। तेन रूपक्खन्धं दस्सेति। 
ससञ्जिम्हीति सञ्ञासीसेन वेदनादयो तयो खन्धे। समनकेति विञ्जाणक्खन्धं । लोकन्ति खन्धादिलोकं, दुकखन्ति अत्थो । लोकनिरोधन्ति निब्बानेन लोकस्स निरुज्झनं, निब्बानमेव वा। अदेसम्पि हि 
निब्बानं येसं निरोधाय होति, उपचारतो तन्निस्सितं विय होतीति “ब्याममत्ते कळेवरे लोकनिरोधम्पि पञ्ञपेमी"ति वुत्तं, चक्खु लोके पियरूपं, सातरूपं, एत्थेसा तण्हा निरुज्झमाना निरुज्झतीतिआदीसु 
(दी० नि० २.४०१; विभ० २०४) विय। कुदाचनन्ति कदाचिपि। अप्पत्वाति अग्गमग्गेन अनधिगन्त्वा। तस्माति यस्मा तं गमनेन पत्तुं न सक्का, तस्मा । हवेति निपातमत्तं, एकंसत्थे वा। लोकविदूति 
सभावादितो खन्धादिजाननको । चतुसच्चधम्मानं अभिसमितत्ता समितावी, समितकिलेसोति वा अत्थो। नासीसति न पत्थेति अप्पटिसन्धिकत्ता। 


एवं सङ्केपतो लोकं दस्सेत्वा इदानि वित्थारतो तं दस्सेतुं अपि च तयो लोकातिआदि वुत्तं । तत्थ इन्द्रियबद्धानं खन्थानं समूहसन्तानभूतो सत्तलोको । सो हि रूपादीसु सत्तविसत्तताय “सत्तो”ति च, 
लोकियन्ति एत्थ कम्मकिलेसा तब्बिपाका चाति “लोको'ति च वुच्चति । अनिन्द्रियबद्धानं उतुजरूपानं समूहसन्तानभूतो ओकासलोको । सो हि सत्तसङ्घारानं आधारतो “ओकासो"'ति च, लोकियन्ति एत्थ 
तस्साधारा च आधेस्यभूताति '-लोको"ति च पवुच्चति। इन्द्रियानिन्द्रियबद्धा पन सब्बेव उपादानक्खन्धा पच्चयेहि सङ्कतड्डेन लुज्जनपलुज्जनट्रेन च “सङ्घारलोको”ति च वुच्चति। आहरति अत्तनो फलन्ति 
आहारो, पच्चयो। तेन तिइनसीला उप्पज्जित्वा याव भङ्गा पवत्तनसीलाति आहारट्टितिका, सब्बे सङ्घतधम्मा । सब्बे सत्ताति च इमिनापि वेनेय्यानुरूपतो पुग्गलाधिट्ठानत्ता देसनाय सङ्घाराव गहिता। 


यावता चन्दिमसूरिया परिहरन्तीति यत्तके ठाने चन्दिमसूरिया परिवत्तन्ति पवत्तन्ति। बिरोचनाति तेसं विरोचनहेतु ओभासनहेतूति हेतुम्हि निस्सक्कवचनं । दिसा भन्तीति सब्बा दिसा यावता 
विगतन्धकारा पञ्जायन्ति। अथ वा दिसाति उपयोगबहुवचनं। तस्मा विरोचमाना चन्दिमसूरिया यत्तका दिसा भन्ति ओभासेन्तीति अत्थो। ताब सहस्सधा लोकोति तत्तकेन पमाणेन सहस्सप्पकारो 
ओकासलोको, सहस्सचक्कवाळानीति अत्थो। एत्थाति सहस्सचक्कवाळे । बसोति इद्धिसङ्घातो वसो वत्ततीति अत्थो। 


तम्पीति तिविधम्पि लोकं । अस्साति अनेन भगवता सङ्घारलोकोपि सब्बथा विदितोति सम्बन्धो। एको लोकोति स्वायं हेट्ठा वुत्तनयेन सब्बसङ्कतानं पच्चयायत्तवुत्तितो तेन सामञ्चेन सङ्घारलोको एको 
एकविधो, एस नयो सेसेसुपि। सब्बत्थापि लोकियधम्माव लोकोति अधिप्पेता लोकुत्तरानं परिञ्जेस्यत्ताभावा। उपादानानं आरम्मणभूता खन्धा उपादानक्खन्धा। सत्त विज्ञाणट्वितियोति तथा तथा 
समुप्पन्ना पजायेव बुच्चन्ति । नानत्तकाया नानत्तसञ्जिनो, नानत्तकाया एकत्तसञ्जिनो, एकत्तकाया नानत्तसञ्जिनो, एकत्तकाया एकत्तसञ्जिनो, हेड्टिमा च तयो आरुप्पाति इमा सत्तविधा पजायेव विञ्ञाणं 
तिट्ठति एत्थाति विज्ञाणट्वितियो नाम । तत्थ नानत्तं कायो एतेसमत्थीति नानत्तकाया। नानत्तं सञ्ञा एतेसन्ति नानत्तसञ्जिनो। सञ्ञासीसेनेत्थ पटिसन्धिविञ्ञाणं गहितं, एस नयो सेसेसुपि। 


तत्थ सब्बमनुस्सा च छ कामावचरदेवा च नानत्तकाया नानत्तसञ्जिनो नाम | तेसञ्हि अञ्ञमञ्जं विसदिसताय नाना कायो, पटिसन्धिसञ्जा च नवविधताय नाना। तीसु पठमज्झानभूमीसु 
ब्रह्मकायिका चेव चतूसु अपायेसु सत्ता च नानत्तकाया एकत्तसञ्जिनो नाम । तेसु हि ब्रह्मपारिसज्जादीनं तिण्णम्पि सरीरं अञ्ञमञ्जं विसदिसं, पटिसन्धिसञ्जा पन पठमज्झानविपाकवसेन एकाव, तथा 
आपायिकानम्पि, तेसं पन सब्बेसं अकुसलविपाकाहेतुकाव पटिसन्धिसञ्ञा। दुतियज्झानभूमिका च परित्ताभ अप्पमाणाभ आभस्सरा एकत्तकाया नानत्तसञ्जिनो नाम। तेसञ्हि सब्बेसं एकप्पमाणोव 
कायो, पटिसन्धिसञ्ञा पन दुतियततियज्झानविपाकवसेन नाना होति। ततियज्झानभूमियं परित्तसुभादयो तयो, चतुत्थज्झानभूमियं असञ्ञसत्तवज्जिता वेहप्फला, पञ्च च सुद्धावासाति नवसु भूमीसु सत्ता 

एकत्तकाया एकत्तसञ्ञिनो नाम । आभानानत्तेन पन सब्बत्थ कायनानत्तं न गस्हति, सण्ठाननानत्तेनेव गय्हतीति। असञ्ञसत्ता विञ्ञाणाभावेन विञ्ञाणट्टितिसङ्ख्यं न गच्छन्ति । नेबसञ्ञा 
नासञ्ञायतनं पन यथा सञ्जाय, एवं विञ्ञाणस्सापि सुखुमत्ता नेवविञ्ञाणं नाविञ्ञाणं, तस्मा परिब्यत्तविञ्जाणकिच्चवन्तेसु विज्ञाणट्वितीसु गय्हति। तस्मा सेसानि आकासानञ्चायतनादीनि तीणियेव 
गहितानि, तेहि सद्भि इमा सत्त विञ्ञाणट्रितियोति वेदितब्बा। 


अट्टु लोकधम्माति लाभो अलाभो यसो अयसो निन्दा पसंसा सुखं दुक्खन्ति इमे अट्ट लोकस्स सभावत्ता लोकधम्मा। लाभालाभादिपच्चया उप्पज्जनका पनेत्थ अनुरोधविरोधा वा लाभादिसददेहि 
बुत्ताति वेदितब्बा। नव सत्तावासाति हेट्ठा वृत्ता सत्त विज्ञाणट्वितियो एव असञ्जसत्तचतुत्थारुप्पेहि सद्भि “नव सत्तावासा"ति वुच्चन्ति। सत्ता आवसन्ति एत्थाति सत्तावासा, सत्तनिकायो, अत्थतो तथा 
पवत्ता पजा एव इध सङ्घारलोकभावेन गस्हन्तीति वेदितब्बा। दसायतनानीति धम्मायतनमनायतनवज्जितानि दस। 


एत्थ च तीसु भवेसु अस्साददस्सनवसेन तिस्सो वेदनाव लोकभावेन वुत्ता, तथा पच्चयदस्सनवसेन चत्तारोव आहारा। अत्तग्गाहनिमित्तदस्सनवसेन छ अज्झत्तिकानेव आयतनानि। 
थूलसञ्जीभवदस्सनवसेन सत्त विज्ञाणट्वितियोव, अनुरोधविरोधदस्सनवसेन अट्ट लोकधम्मा वा, थूलायतनदस्सनवसेन दसायतनानेव लोकभावेन वृत्तानि। तेसं गहणेनेव तन्निस्सयतप्पटिबद्धा 
तदारम्मणा सब्बे तेभूमका नामरूपधम्मा अत्थतो गहिता एव होन्ति। सेसेहि पन एकविधादिकोड्टासेहि सरूपेनेव ते गहिताति वेदितब्बं। 


आसयं जानातीतिआदीसु आहच्च चित्तं एत्थ सेतीति आसयो, अञ्जस्मिं विसये पवत्तित्वापि चित्तं यत्थ सरसेन पविसित्वा तिइति, सो वट्टासयो विवट्टासयोति दुविधो। तत्थ वट्टासयोपि 
सस्सतुच्छेददिड्टिवसेन दुविधो। विवट्टासयो पन विपस्सनासङ्घाता अनुलोमिका खन्ति, मग्गसङ्घातं यथाभूतजाणञ्चाति दुविधो। यथाह - 


“सस्सतुच्छेददिद्टि च, खन्ति चेवानुलोमिकं । 
यथाभूतञ्च यं जाणं, एतं आसयसद्दित''न्ति॥ (सारत्थ० टी० १.वेरञ्जकण्डवण्णना)। 


एतं दुविधम्पि आसयं सत्तानं अप्पवत्तिक्खणेयेव भगवा सब्बथा जानाति । अनुसयन्ति कामरागानुसयादिवसेन सत्तविधं अनुसयं | चरितन्ति “सुचरितदुच्चरित' न्ति निद्देसे वृत्तं। अथ वा चरितन्ति 
चरिया, ते रागादयो छ मूलचरिया, संसग्गसन्निपातवसेन अनेकविधा होन्ति। अधिमुत्तिन्ति अज्झासयधातुं, तत्थ तत्थ चित्तस्स अभिरुचिवसेन निन्नता, सा दुविधा हीनाधिमुत्ति पणीताधिमुत्तीति। याय 
दुस्सीलादिके हीनाधिमुत्तिके सेवन्ति, सा हीनाधिमृत्ति। याय पणीताधिमुत्तिके सेवन्ति, सा पणीताधिमुत्ति। तं दुविधम्पि अधिमृत्ति भगवा सब्बाकारतो जानाति। अप्पं रागादिरजं एतेसन्ति अप्परजक्खा, 
अनुस्सदरागादिदोसा । उस्सदरागादिदोसा महारजक्खा । उपनिस्सयभूतेहि तिक्खेहि सद्भादिइनद्रियेहि मुदुकेहि च समन्नागता तिक्खिन्द्रिया मुदिन्द्रिया च । हेट्ठा वुत्तेहि आसयादीहि सुन्दरेहि असुन्दरेहि च 
समन्नागता स्वाकारा द्वाकारा च वेदितब्बा। सम्मत्तनियामं विञ्ञापेतुं सुकरा सुविञ्ञापया, विपरीता दुविञ्ञापया । मग्गफलपटिवेधाय उपनिस्सयसम्पन्ना भब्बा, विपरीता अभब्बा। एवं 
सत्तसन्तानगतधम्मविसेसजाननेनेव सत्तलोकोपि विदितो धम्मविनिमुत्तस्स सत्तस्स अभावाति वेदितब्बं। 


एकं चक्कवाळं...पे०... पञ्ञासञ्च योजनानीति एत्य होतीति सेसो। परिक्खेपतो पमाणं वुच्चतीति सेसो। चक्कवाळस्स सब्बं परिमण्डलं छत्तिस सतसहस्सानि...पे०... सतानि च होन्तीति 
योजेतब्बं। तत्थाति चक्कवाळे, द्वे सतसहस्सानि चत्तारि नहुतानि च योजनानि यानि एत्तकं एत्तकप्पमाणं बहलत्तेन अयं वसुन्धरा सङ्घाताति योजना । तत्थ एत्तकन्ति किरियाविसेसनं दडुब्बं । सन्धारकं जलं 
एत्तकं एत्तकप्पमाणं हुत्वा पतिट्टितन्ति योजना । एत्थाति चक्कवाळे । अज्झोगाळहुग्गताति अज्झोगाळहा च उग्गता च। ब्रहाति महन्ता। योजनानं सतानुच्चो, हिमवा पञ्चाति योजनानं पञ्चसतानि 
उच्चो उब्बेधो । तिपञ्चयोजनक्खन्धपरिक्खेपाति पन्नरसयोजनप्पमाणक्खन्धपरिणाहा । नगव्हयाति रुक्खाभिधाना जम्बूति योजना । समन्ततोति सब्बसोभागेन, आयामतो च वित्थारतो च 
सतयोजनवित्थाराति अत्थो। यस्सानुभावेनाति यस्सा महन्तताकप्पट्ठायिकादिप्पकारेन पभावेन। परिक्खिपित्वा तं सब्ब, लोकधातुमयं ठितोति हेट्ठा वृत्तं सब्बम्पि तं परिक्खिपित्वा 
चक्कवाळसिलुच्चयो ठितो, अयं एका लोकधातु नामाति अत्यो, म-कारो पदसन्धिवसेन वुत्तो। अथ वा तं सब्बं लोकधातुं परिक्खिपित्वा अयं चक्कवाळसिलुच्चयो ठितोति योजेतब्बं। 


तत्थाति तस्सं लोकधातुयं । तावतिंसभवनन्ति तिदसपुरं । असुरभवनन्ति असुरपुरं। अवीचिमहानिरयो च तथा दससहस्सयोजनो, सो पन चतुन्नं लोहभित्तीनमन्तरा योजनसतायामवित्थारोपि समन्ता 
सोळसहि उस्सदनिरयेहि सद्धिं दससहस्सयोजनो वृत्तोति वेदितब्बो। तदनन्तरेसूति तेसं चक्कवाळानं अन्तरेसु। लोकानं चक्कवाळानं अन्तरे विवरे भवत्ता लोकन्तरिका। तिण्णञ्हि सकटचक्कानं पत्तानं 
वा आसन्नइपितानं अन्तरसदिसे तिण्णं तिण्णं चक्कवाळानं अन्तरेसु एकेको लोकन्तरिकनिरयो अङ्टयोजनसहस्सप्पमाणो सीतनरको सत्तानं अकुसलविपाकेन निब्बत्तति। अनन्तानीति तिरियं अट्ठसु 
दिसासु चक्कवाळानि आकासो विय अनन्तानि। उद्धं पन अधो च अन्तानेव। अनन्तेन बुद्धञाणेनाति एत्थ अनन्तञेय्यपटिवेधसामत्थिययोगतोव जाणं “अनन्त” न्ति वेदितब्बं। 


अत्तनोति निस्सक्के सामिवचनमेतं, अत्ततोति अत्थो। गुणेहि अत्तनो विसिट्ठतरस्साति सम्बन्धो, तरग्गहणञ्चेत्थ अनुत्तरोति पदस्स अत्थनिद्देसवसेन कतं, न विसिइस्स कस्सचि अत्थिताय। सदेवके 
हि लोके सदिसकप्पोपि नाम कोचि तथागतस्स नत्थि, कुतो सदिसो, तेनाह सीलगुणेनापि असमोतिआदि । तत्थ असमेहि सम्मासम्बुद्रेहि समो असमसमो । नत्थि पटिमा एतस्साति अप्पटिमो। एस नयो 
सेसेसुपि। तत्थ उपमामत्तं पटिमा, सदिसूपमा पटिभागो। युगग्गाहवसेन ठितो पटिमो पुग्गलोति वेदितब्बो। अत्तनाति अत्ततो। पुरिसदम्मेतिआदीसु दमितब्बा दम्मा, “दम्मपुरिसा “ति वत्तब्बे विसेसनस्स 
परनिपातं कत्वा “पुरिसदम्मा” ति वुत्तं, पुरिसग्गहणञ्चेत्थ उक्कट्ठवसेन इत्थीनम्पि दमेतब्बतो। निब्बिसा कता दोसविसस्स विनोदनेन। अत्थपदन्ति अत्थाभिब्यञ्जनकं पदं, वाक्यन्ति अत्थो। 
एकपदभावेन च अनञ्ञसाधारणो सत्थु पुरिसदम्मसारथिभावो दस्सितो होति, तेनाह भगवा हीतिआदि। अट्ट दिसाति अट्ट समापत्तियो। असज्जमानाति वसीभावप्पत्तिया निस्सङ्गचारा। 


दिट्ठधम्मो वुच्चति पच्चक्खो अत्तभावो, तत्थ नियुत्तोति दिटुधम्मिको, इधलोकत्थो। कम्मकिलेसवसेन सम्परेतब्बतो समागन्तब्बतो सम्परायो, परलोको, तत्थ नियुत्तोति सम्परायिको, परलोकत्थो। 
परमो उत्तमो अत्थो परमत्थो, निब्बानं। सह अत्थेन वत्ततीति सत्थो, भण्डमूलेन वाणिज्जाय देसन्तरं गच्छन्तो जनसमूहो। सो अस्स अत्थीति सत्था, सत्थवाहोति निरत्तिनयेन। सो विय भगवाति आह 
“सत्था, भगवा सत्थवाहो ति । इदानि तमत्थं निद्देसपाळिनयेन दस्सेतुं यथा सत्थवाहोतिआदि वृत्तं। तत्थ सत्थेति सत्थिके जने। कं उदकं तारेन्ति एत्थाति कन्तारो, निरुदको अरञ्जप्पदेसो। चोरादीहि 
अधिड्टितअरञ्जप्पदेसापि दुग्गमनट्डेन तंसदिसताय कन्तारात्वेव निरुळहाति सामञ्ञतो “कन्तारं तारेती ति वत्वा तं विवरन्तो चोरकन्तारन्तिआदिमाह। 


भगवतोति निस्सक्के सामिवचनं, भगवन्ततो धम्मस्सवनेनाति अत्थो। यथा “उपज्झायतो अज्झेती"ति, भगवतो सन्तिकेति वा अत्थो। सरे निमित्तं अग्गहेसीति पुब्बबुद्धुप्पादेसु 
सद्भम्मस्सवनपरिचयेन “धम्मो एसो वुच्चती"ति सरे आकारं गण्हि। पुब्बाभियोगवसेनेव हि ईदिसानं तिरच्छानानं धम्मस्सवनादीसु पसादो उप्पज्जति वग्गुलिआदीनं विय । इतरथा सब्बतिरच्छानानम्पि 
तथा पसादुप्पत्तिप्पसङ्गतो । यदि हि उप्पज्जेय्य, भगवा अनन्तचक्कवाळेसु सब्बसत्तानम्पि एकक्खणे सप्पाटिहारियधम्मं सावेतुं सक्कोतीति सब्बसत्तानम्पि इतो पुब्बेव विमुत्तिप्पसङ्गो सिया। ये पन 
देवमनुस्सनागसुपण्णादयो पकतियाव कम्मस्सकतञ्जाणादियृत्ता होन्ति, तेयेव पुब्बे अनुपनिस्सयापि भगवतो सद्धम्मस्सवनादिना पठमं विवट्टपनिस्सयं पसादं उप्पादेतुं सक्कोन्ति, न इतरेति गहेतब्बं । अरे 
अहम्पि नामाति एत्य “कुतोहं इध निब्बत्तोति ओलोकेत्वा मण्डूकभावतोति जत्वा”ति इदं एत्तकम्पि अरे अहम्पि नामाति विम्हयवचनेनेव सिज्झतीति अवुत्तन्ति वेदितब्बं । जलन्ति जलन्तो विज्जोतमानो। 
मण्डूकोहन्ति गाथाय उदकेति सञ्जातट्ठानदस्सनं, तेन थलमण्डूकता निवत्तनं कतं होति। उदके जातानम्पि कच्छपादीनं थलगोचरतापि अत्थीति तं निवत्तनत्थं “वारिगोचरो "ति वुत्तं, उदकसञ्चारीति 
अत्थो। 


विमोक्खन्तिकजाणबसेनाति एत्थ सब्बसो किलेसेहि विमुच्चतीति विमोक्खो, अग्गमग्गो, तस्स अन्तो, अग्गफलं, तत्थ भवं विमोक्खन्तिकं, सब्बञ्जुतञ्जाणेन सद्धि सब्बम्पि बुद्धजाणं । इदानि 
सम्मासम्बुद्धपदतो बुद्भपदस्स विसेसं दस्सेतुं यस्मा वातिआदि वुत्तं । सम्मासम्बुद्भपदेन हि सत्थु पटिवेधञाणानुभावो वृत्तो, इमिना पन बुद्भपदेन देसनाजाणानुभावोपि, तेनाह अञ्ञेपि सत्ते 
बोधेसीतिआदि। 


गुणविसिइुसत्तुत्तमगरुगारवाधिवचनन्ति सब्बेहि सीलादिगुणेहि विसिट्टस्स ततो एव सब्बसत्तेहि उत्तमस्स गरुनो गारववसेन वुच्चमानवचनमिदं भगवाति । सेइन्ति सेट्टवाचर्क वचनं 
सेड्ठगुणसहचरणतो। अथ वा वुच्चतीति वचनं, अत्थो, सो सेट्ठोति अत्थो। उत्तमन्ति एत्थापि एसेव नयो। गरुगारवयुत्तोति एत्थ गरुभावो गारवं, गरुगुणयोगतो गरुकरणं वा गारवं, तेन सावकादीनं 

असाधारणताय गरुभूतेन महन्तेन गारवेन युत्तोति गरुगारवयुत्तो। अथ वा गरु च सब्बलोकस्स सिकखकत्ता तेनेव गारवयुत्तो चातिपि योजेतब्बं । 


अवत्थाय विदितं आवत्थिकं । एवं लिङ्गिकं । निमित्ततो आगतं नेमित्तिकं । अधिच्च यंकिञ्चि निमित्तं अधिवचनवसेन अनपेविखत्वा पवत्तं अधिच्चसमुष्पन्नं, तेनाह “वचनत्थमनपेक्खित्वा”ति। 
यदिच्छाय आगतं यादिच्छकं । एत्थ च बाहिर दण्डादि लिङ्गं, अब्भन्तरं तेविज्जादि निमित्तं । पचुरजनविसयं वा दिस्समानं लिङ्गं, तब्बिपरीतं निमित्तन्ति वेदितब्बं । सच्छिकापञ्जत्तीति सब्बधम्मानं 
सच्छिकिरियानिमित्ता पञ्जत्ति। अथ वा सच्छिकापञ्ञत्तीति पच्चक्खसिद्धा पञ्जत्ति। यंगुणनिमित्ता हि सा, ते गुणा सत्थु पच्चकखभूताति गुणा विय सापि सच्छिकता एव नाम होति, न परेसं, 
बोहारमत्तेनाति अधिप्पायो। यंगुणनेमित्तिकन्ति येहि गुणेहि निमित्तभूतेहि एतं नामं नेमित्तिकञ्च जातं। वदन्तीति धम्मसेनापतिस्स गरुभावतो बहुवचनेनाह, सङ्गीतिकारेहि वा कतमनुवादं सन्धाय। 


इस्सरियादिभेदो भगो अस्स अत्यीति भगी। मग्गफलादिअरियगुणं अरञ्ञादिविवेकट्टानञ्च भजि सेवि सीलेनाति भजी। चीवरादिपच्चयानं अत्थरसादीनञ्च सीलादिगुणानञ्च भागी, दायादोति 
अत्थो। विभजि उद्देसनिद्देसादिप्पकारेहि धम्मरतनं पविभजीति बिभत्तबा। रागादिपापधम्मं भग्गं अकासीति भगवाति वुच्चतीति सब्बत्थ सम्बन्धो। गरुपि लोके भगवाति वुच्चतीति आह “गरू "ति, यस्मा 
गरु, तस्मापि भगवाति अत्थो। पारमितासङ्कातं भग्यमस्स अत्थीति भग्यवा। बहूहि ञायेहीति कायभावनादिकेहि अनेकेहि भावनाक्कमेहि । सुभावितत्तनोति पच्चत्ते एतं सामिवचनं, तेन 
सुभावितसभावोति अत्थो। भवानं अन्तं निब्बानं गतोति भवन्तगो। तत्थ तत्य भगवाति सहसिद्धि निरुत्तिनयेनेव वेदितब्बा। 


इदानि भगी भजीति निद्देसगाथाय नवहि पदेहि दस्सितमत्थं भग्यवाति गाथाय छहि पदेहि सङ्गहेत्वा पदसिद्धि अत्थयोजनानयभेदेहि सद्भि दस्सेतुं अयं पन अपरो नयोतिआदि वुत्त । तत्थ 
बण्णबिपरिययोति एत्थ इति-सद्दो आदिअत्थो, तेनेव वण्णविकारो वण्णलोपो धातुअत्थेन नियोजनञ्चाति इमं तिविधं लक्खणं सङ्गण्हाति । सद्दनयेनाति सहलक्खणनयेन। पिसोदरादीनं सद्दानं 
आकतिगणभावतो वृत्तं “पिसोदरादिपक्खेपलक्खणं गहेत्वा”ति। पक्खिपनमेव लक्खणं। तप्परियापन्नताकरणञ्हि पक्खिपनं। भग्यन्ति कुसलं । 


लोभादयो चत्तारो दोसा एककवसेन गहिता। अहिरिकादयो दुकवसेन। अक्कोच्छिमन्तिआदिना (ध० प० ३-४) पुनप्पुनं कुज्झनवसेन चित्तपरियोनन्धनो कोधोव उपनाहो। परेसं 
पुब्बकारितालक्खणस्स गुणस्स निपुञ्छनो मक्खो नाम। बहुस्सुतादीहि सद्भि युगग्गाहो अत्तनो समकरणं पलासो। अत्तनो विज्जमानदोसपटिच्छादना माया | अविज्जमानगुणप्पकासनं साठेव्यं। गरूसुपि 
थद्धता अनोनतता थम्भो । तदुत्तरिकरणलक्खणो सारम्भो। जातिआदिं निस्साय उन्नतिलक्खणो मानो। अब्मुन्नतिलक्खणो अतिमानो। जातिआदिं निस्साय मज्जनाकारप्पत्तो मानोव मदो नाम। सो 
सत्तवीसतिविधो। कामगुणेसु चित्तस्स वोस्सग्गो पमादो । कायदुच्चरितादीनि तिविधदुच्चरितानि। तण्हादिद्टिदुच्चरितवसेन तिविधसंकिलेसा । रागदोसमोहाव मलानि। तेयेव कायदुच्चरितादयो च 
तिविधविसमानि। कामब्यापादविहिंसासञ्ञा तिविधसञ्ञा नाम । तेयेव वितक्का । तण्हादिट्टिमाना पपञ्चा। सुभसुखनिच्चअत्तविपरियेसा चतुब्ब्रिधविपरियेसा। छन्दादयो अगति। चीवरादीसु पच्चयेसु 
लोभा चत्तारो तण्हुपादा। बुद्धधम्मसङ्घसिक्खासु कङ्का, सब्रह्मचारीसु कोपो च पञ्च चेतोखीला। कामे काये रूपे च अवीतरागता, यावदत्थं भुञ्जित्वा सेय्यसुखादिअनुयोगो, अञ्जतरं देवनिकायं 
पणिधाय ब्रह्मचरियचरणञ्च पञ्च चेतोविनिबन्धा । रूपाभिनन्दनादयो पञ्च अभिनन्दना। कोधमक्खइस्सासाठेय्यपापिच्छतासन्दिट्टिपरामासा छ विवादमूलानि। रूपतण्हादयो छ तण्हाकाया। 
मिच्छादिड्टिआदयो अट्टमग्गङ्गपटिपक्खा मिच्छत्ता। तण्हं पटिच्च परियेसना, परियेसनं पटिच्च लाभो, लाभं पटिच्च विनिच्छयो, तं पटिच्च छन्दरागो, तं पटिच्च अज्झोसानं, तं पटिच्च परिग्गहो, तं पटिच्च 
मच्छरियं, तं पटिच्च आरक्खा, आरक्खाधिकरणं दण्डादानादिअनेकाकुसलरासीति नब तण्हामूलका धम्मा। पाणातिपातादयो दस अकुसलकम्मपथा। चत्तारो सस्सतवादा तथा एकच्चसस्सतवादा 
अन्तानन्तिका अमराविक्खेपिका द्वे अधिच्चसमुप्पन्निका सोळस सञ्जीवादा अइ असञ्जीवादा अड नेवसञ्जीनासञ्जीवादा सत्त उच्छेदवादा पञ्च दिटइधम्मनिब्बानवादाति एतानि द्वासट्टि दिट्टिगतानि। 
रूपतण्हादिछतण्हा एव पच्चेकं कामतण्हाभवतण्हाविभवतण्हावसेन अट्ठारस होन्ति, ता अज्झत्तबहिद्धरूपादीसु पवत्तिवसेन छत्तिस, पुन कालत्तयवसेन अटुसततण्हाविचरितानि होन्ति। पभेद-सद 
पच्चेकं सम्बन्धित्वा लोभप्पभेदोति आदिना योजेतब्बं। सब्बदरथपरिळाहकिलेससतसहस्सानीति सब्बानि सत्तानं दरथसङ्कातपरिळाहकरानि किलेसानं अनेकानि सतसहस्सानि, आरम्मणादिविभागतो 
पवत्तिआकारविभागतो च नेसं एवं पभेदो वेदितब्बो पञ्च मारे अभञ्जीति सम्बन्धो । परिस्सयानन्ति उपद्दवानं । 


एवं भग्यवा भग्गवाति द्विन्नं पदानं अत्थं विभजित्वा इदानि तेहि द्वीहि गहितमत्थं दस्सेतुं भग्यवन्तताय चस्सातिआदि वृत्तं । तत्थ सतपुञ्जजलक्खणधरस्साति 
अनेकसतपुञ्जनिब्बत्तमहापुरिसलक्खणधरस्स भगवतो। सकचित्ते इस्सरियं नाम पटिक्कूलादीसु अप्पटिक्कूलसञ्जितादिवसप्पवत्तिया चेव चेतोसमाधिवसेन च अत्तनो चित्तस्स वसीभावापादनमेव। 
अणिमा लघिमादिकन्ति आदि-सद्देन महिमा पत्ति पाकम्मं ईसिता वसिता यत्थकामावसायिताति इमे छपि सङ्गहिता । तत्थ कायस्स अणुभावकरणं अणिमा। आकासे पदसा गमनादिअरहभावेन लहुभावो 
लघिमा। कायस्स महन्ततापादनं महिमा । इटुदेसस्स पापुणनं पत्ति। अधिट्ठानादिवसेन इच्छितत्थनिप्फादनं पाकम्मं । सयंवसिता इस्सरभावो ईसिता। इद्धिविधे वसीभावो बसिता। आकासेन वा गच्छतो, 
अञ्जं वा किञ्चि करोतो यत्थ कत्थचि वोसानणत्ति यत्थकामावसायिता, “कुमारकरूपादिदस्सन” न्तिपि वदन्ति। सब्बङ्गपच्चङ्गसिरीति सब्बेसं अङ्गपच्चङ्गानं सोभा । अत्थीति अनुवत्तति। लहुसाधनं तं 
तं कालिकं इच्छितं, गरुसाधनं चिरकालिकं बुद्धत्तादिपत्थितं । भगा अस्स सन्तीति भगवाति इदं सहसत्थनयेन सिद्धं, सेसं सब्बं निरुत्तिनयेन सिद्धन्ति वेदितब्बं। 


पीळनसङ्कतसन्तापबिपरिणामड्रेनातिआदीसु पीळनड्ठो सङ्कतड्डोतिआदिना अत्थ-सद्दो पच्चेकं योजेतब्बो। तत्थ अत्तनो सभावेन पीळनलक्खणं दुक्खं । तस्स यो पीळनमेव अत्थो “पीळनङ्टो "ति 
बुच्चति, सो सभावो। यस्मा पन तंसमुदयेन सङ्घतं, तस्मा सङ्कतड्टो समुदयदस्सनेन आविभूतो। यस्मा च मग्गो किलेससन्तापहरत्ता सुसीतलो, तस्मास्स मग्गदस्सनेन सन्तापट्ठो आविभूतो तप्पटियोगत्ता। 
अविपरिणामधम्मस्स पन निरोधस्स दस्सनेन बिपरिणामड्टो आविभूतोति। एकस्सेव सभावधम्मस्स सकभावतो इतरसच्चत्तयनिवत्तितो च परिकप्पेतब्बत्ता चत्तारो अत्था वुत्ता। समुदयस्स पन 
रासिकरणतो आयूहनट्टो सभावो, तस्सेव दुक्खदस्सनेन निदानट्टो आविभूतो। विसंयोगभूतस्स निरोधस्स दस्सनेन संयोगड्टो। निय्यानभूतस्स मग्गस्स दस्सनेन पलिबोधट्टो आविभूतो। 


निरोधस्स पन निस्सरणट्टो सभावो, तस्सेव समुदयदस्सनेन विवेकट्टो आविभूतो। सङ्घतस्स मग्गस्स दस्सनेन असङ्कतट्टो, विसयभूतस्स मरणधम्मस्स वा दुक्खस्स दस्सनेन अमतद्ठो। मग्गस्स पन 
निय्यानट्टो सभावो, तस्सेव समुदयदस्सनेन दुकखस्सेवायं हेतु, निब्बानप्पत्तिया पन अयमेव हेतूति हेत्वट्टो, अतिसुखुमनिरोधदस्सनेन इधमेव दस्सनन्ति दस्सनट्ठो, अधिकपणस्स दुक्खस्स दस्सनेन 
अधिपतेस्यट्ठो आविभूतो। एते एव च पीळनादयो सोळस आकाराति वुच्चन्ति। 


कामेहि विवेकट्ठकायता कायविवेको। नीवरणादीहि विवित्ता अट्ट समापत्तियो चित्तविबेको । उपधीयन्ति एत्थ यथासकं फलानीति उपधयो, पञ्चकामगुणसङ्घातकामखन्धकिलेसअभिसङ्घारा, तेहि 
चतूहि विवित्तं निब्बानं उपधिविवेको नाम । 


अनत्तानुपस्सनाय पटिलद्भो दुकखानिच्चानुपस्सनाहि च पटिलद्भो अरियमग्गो आगमनवसेन यथाक्कमं सुञ्जतअप्पणिहितअनिमित्तविमोक्खसञ्ञं पटिलभति, किलेसेहि विमुत्तत्ता हि एस 
विमोक्खोति। 


यथा लोके एकेकपदतो एकेकमक्खरं गहेत्वा “मेखला' ति वुत्तं, एवमिधापीति अत्थो। मेहनस्साति गुय्हप्पदेसस्स। खस्साति ओकासस्स। 


सह देवेहीतिआदीसु सह देवेहि वत्ततीति सदेवको लोको। तं सदेवकन्तिआदिना योजना वेदितब्बा। सदेवकवचनेनाति सदेवक-सद्दे विसेसनभावेन ठितदेववचनेन। तस्सापि सदेवकपदे 

अन्तोभूतत्ता अवयवे समुदायोपचारवसेन वोहारो कतो । इतरथा तेन देवविसिट्ठलोकस्सेव गहणतो पञ्चकामावचरदेवग्गहणं न सिया, एवं उपरिपि। समारकबचनेन मारसद्देन तेन सहचरिता सब्बे 
वबसवत्तिदेवा च गहिताति आह “छट्टकामावचरदेवग्गहण "न्ति । ब्रह्मकायिका नाम पठमज्झानभूमिका। ते आदि येसं आरुप्पपरियन्तानं ब्रह्मानं तेसं ब्रह्मानं गहणं ब्रह्मकायिकादिब्रह्मग्गहणं । लोक-सद्दस्स 
ओकासलोकादीनम्पि साधारणत्ता सत्तलोकावेणिकमेव पजागहणं कतन्ति आह “पजावचनेन सत्तलोकग्गहण"न्ति। सदेवकादिवचनेन उपपत्तिदेवानं, सस्समणवचनेन विसुद्भिदेवानञ्च गहितत्ता आह 
“सदेवमनुस्सवचनेन सम्मुतिदेवअवसेसमनुस्सग्गहण न्ति। तत्थ सम्मुतिदेवा राजानो, अवसेसमनुस्सा सम्मुतिदेवसमणब्राह्मणेहि अवसिट्ठा। सत्तलोकावेणिकस्स पजासहस्स विसुं गहितत्ता सदेवकं 
लोकन्ति एत्थ लोकसद्दग्गहणं ओकासलोकमेव नियमेतीति आह “तीहि पदेहि ओकासलोको'ति। इदञ्च सदेवकादिपदत्तयवचनीयस्स पधानत्थस्स वसेन वुत्तं। ओकासलोकविसेसनस्स पनेत्थ 
देवमारादिसत्तलोकस्सापि गहणं वेदितब्बं सामत्थियतो गम्यमानत्ता सपुत्तो आगतोतिआदीसु पुत्तादीनं विय। इमस्मिञ्च नये सदेवकं समारकं सब्रह्मकं ओकासलोकं सस्समणब्राह्मणि सदेवमनुस्सं 
पजञ्चाति च-कारं आनेत्वा योजेतब्बं, ओकाससत्तलोकानं गहणेन चेत्थ तदुभयसम्मुतिनिमित्तभूतो सङ्घारलोकोपि तदविनाभावतो गहितो एवाति दडब्बो। अपरे पन “सदेवकन्तिआदीहि पञ्चहि पदेहि 

सत्तलोकोव अत्तनो अवयवभूतदेवादिविसेसनेहि विसेसेत्वा गहितो, तग्गहणेन तदाधारो ओकासलोको, तदुभयपञ्जत्तिविसयो सङ्घारलोको च गहिता एव होन्ती "ति वदन्ति। तेसञ्च पजन्ति इदं 
लोकसहदस्स विसेसनं कत्वा सदेवकं पजं लोकं...पे०... सदेवमनुस्सं पजं लोकन्ति योजेतब्बं । 


अरूपावचरलोको गहितो पारिसेसञायेन इतरेसं पदन्तरेहि गहितत्ता। मारग्गहणेन तप्पधाना तंसदिसा च उपपत्तिदेवा सङ्गय्हन्तीति आह “छकामावचरदेवलोको”ति। खत्तियपरिसा 
ब्रा्मणगहपतिसमणचातुमहाराजिकतावतिंसमारब्रह्मपरिसाति इमासु अट्सु परिसासु चातुमहाराजिकादीनं चतुन्नं परिसानं सदेवकादिपदेहि सङ्गहितत्ता इध सस्समणब्राह्मणिन्ति इमिना समणपरिसा 
ब्राह्मणपरिसा च, सदेवमनुस्सन्ति इमिना खत्तियपरिसा गहपतिपरिसा च वुत्ताति आह “'चतुपरिसवसेना"ति। तस्स मनुस्सलोको गहितोति इमिना सम्बन्धो। तत्थ मनुस्सलोकोति मनुस्ससमूहो, तेनाह 
““अवसेससब्बसत्तलोको वा”ति। 


विकप्पन्तरं दस्सेन्तो आह “सम्मुतिदेवेहि वा सह मनुस्सलोकोˆति। देवपदेन सम्मुतिदेवा, समणब्राह्मणमनुस्सपदेहि सेसमनुस्सा च गहिताति एवं विकप्पद्रयेपि मनुस्सं पजं मनुस्सिं पजन्ति पजा-सहं 
मनुस्स-सद्देन विसेसेत्वा तं पुन सह देवेहि वत्ततीति सदेवा, पजा। सदेवा च सा मनुस्सा चाति सदेवमनुस्सा, तं सदेवमनुस्सं पजं । पुन कि भूतं सस्समणब्राह्मणिन्ति एवं यथा पजासद्देन मनुस्सानञ्जेव गहणं 
सिया, तथा निब्बचनं कातब्बं, इतरथा मनुस्सानञ्जेव गहणं न सम्पज्जति सब्बमनुस्सानं विसेसनभावेन गहितत्ता अञ्जपदत्थभूतस्स कस्सचि मनुस्सस्स अभावा। इदानि पजन्ति इमिना 
अवसेसनागादिसत्तेपि सङ्गहेत्वा दस्सेतुकामो आह “अवसेससब्बसत्तलोको वा”ति। एत्थापि चतुपरिसवसेन अवसेससब्बसत्तलोको सम्मुतिदेवमनुस्सेहि वा सह अवसेससब्बसत्तलोकोति योजेतब्बं। 


एत्तावता भागसो लोकं गहेत्वा योजनं दस्सेत्वा इदानि एकेकपदेन अभागसो सब्बलोकानं गहणपक्खेपि तस्स तस्स विसेसनस्स सप्फलतं दस्सेतुं अपि चेत्थातिआदि वृत्तं। उक्कडुपरिच्छेदतोति 
उक्कड्ठानं देवगतिपरियापन्नानं परिच्छिन्नवसेन जाननवसेन कित्तिसद्दो सयं अत्तनो अवयवभूतेन सदेवकवचनेन तं सुणन्तानं सावेन्तो अन्भुग्गतोति योजना। अनुसन्धिक्कमोति अत्थानञ्चेव पदानञ्च 
अनुसन्धानक्कमो, जाननक्कमोति अत्थो। 


अभिञ्जाति य-कारलोपेन निद्देसोति आह “अभिञ्जाया ति । समन्तभद्रकत्ताति सब्बभागेहि सुन्दरत्ता। सासनधम्मोति पटिपत्तिपटिवेधसासनस्स पकासको परियत्तिधम्मो । बुद्धसुबोधिततायाति इदं 
तिकं धम्मस्स हेतुसरूपफलवसेन वुत्तं, तथा नाथपभवत्तिकम्पि। मज्झे तिकद्वयं फलवसेनेव वृत्तन्ति वेदितब्बं । किच्चसुद्धियाति धम्मं सुत्वा यथासुतवसेन पटिपज्जन्तानं सुप्पटिपत्तिसङ्घातकिच्चसुद्भिया। 


इदानि आदिकल्याणादिप्पकारमेव धम्मं देसेन्तो भगवा सोतूनं यं सासनब्रह्मचरियं मग्गब्रह्मचरियञ्च पकासेति, तप्पकासकस्स ब्रह्मचरियपदस्स सात्थन्तिआदीनि पदानि विसेसनभावेन वृत्तानि, न 
धम्मपदस्साति दस्सनमुखेन नानप्पकारतो अत्थं विवरितुकामो सात्थं सब्यञ्जनन्ति एवमादीसु पनातिआदिमाह । तत्य तिस्सो सिखा सकलो च तन्तिधम्मो सासनब्रह्मचरियं नाम। भगवा हि धम्मं 
देसेन्तो सीलादिके विय तप्पकासकं तन्तिधम्मम्पि पकासेति एव सहत्थसमुदायत्ता परियत्तिधम्मस्स। यथानुरूपन्ति यथारहं । सिक्खत्तयसङ्गहितञ्हि सासनब्रह्मचरियं मग्गब्रह्मचरियञ्च अत्थसम्पत्तिया 
सम्पन्नत्थताय, उपरूपरि अधिगन्तब्बविसेससङ्घातअत्थसम्पत्तिया च सह अत्थेन पयोजनेन वत्ततीति सात्थमेव, न तु सब्यञ्जनं, तन्तिधम्मसङ्घातं सासनब्रह्मचरियं यथावुत्तेन अत्थेन सात्थं सब्यञ्जनञ्च। 
किरातादिमिलक्खवचनानम्पि सात्यसब्यञ्जनत्ते समानेपि विसिङ्टत्थब्यञ्जनयोगं सन्धाय सहत्थो देवदत्तो सवित्तोतिआदि विय “सात्थं सब्यञ्जन' न्ति वुत्तन्ति आह “अत्थसम्पत्तिया सात्थं, 
ब्यञ्जनसम्पत्तिया सब्यञ्जन'न्ति। तत्थ यं अत्थं सुत्वा तथा पटिपज्जन्ता सब्बदुक्खक्खयं पापुणन्ति, तस्स तादिससम्पत्ति अत्थसम्पत्ति नाम, सम्पन्नत्थताति अत्थो। ब्यञ्जनसम्पत्ति नाम 
सिथिलधनितादिब्यञ्जनपरिपुण्णाय मागधिकाय सभावनिरुत्तिया गम्भीरम्पि अत्थं उत्तानं कत्वा दस्सनसमत्थता सम्पन्नब्यञ्जनताति अत्थो। 


इदानि नेत्तिप्पकरणनयेनापि (नेत्ति ४ द्वादसपद) अत्थं दस्सेतुं सङ्कासनातिआदि वुत्तं। तत्थ सङ्केपतो कासीयति दीपीयतीति सङ्कासनन्ति कम्मसाधनवसेन अत्थो दइब्बो, एवं सेसेसुपि। पठमं कासनं 
पकासनं। उभयम्पेतं उद्देसत्थवचनसङ्कातस्स वित्थारवचनं। सकि वृत्तस्स पुन वचनञ्च बिबरणविभजनानि। उभयम्पेतं निद्देसत्थवचनं | विवटस्स वित्यारतराभिधानं विभत्तस्स च पकारेहि ञापनं 
उत्तानीकरणपञ्ञत्तियो। उभयम्पेतं पटिनिद्देसत्थवचनसङ्घातस्स वित्थारवचनं । अत्थपदसमायोगतोति यथावृत्तानि एव छ पदानि परियत्तिया अत्थविभागत्ता अत्थपदानि, तेहि सहितताय 
अत्थकोड्ठासयुत्तत्ताति अत्थो। अपरियोसिते पदे आदिमज्झगतवण्णो अक्खरं, एकक्खरं, पदं वा अक्खरं । विभत्तियन्तं पदं | पदाभिहितं अत्थं ब्यञ्जेतीति ब्यञ्जनं, वाक्यं । कथितस्सेवत्थस्स अनेकविधेन 
विभागकरणं आकारो नाम। आकाराभिहितस्स निब्बचनं निरुत्ति। निब्बचनत्थवित्थारो निद्देसो। अथ वा “अक्खरेहि सङ्कासेति, पदेहि पकासेति, ब्यञ्जनेहि विवरति, आकारेहि विभजति, निरुत्तीहि 
उत्तानिं करोति, निद्देसेहि पञ्ञपेती 'ति वचनतो सङ्कासनपकासनसङ्घआतउद्देसत्थवाचकानि वचनानि अकखरपदानि नाम | विवरणविभजनसङ्घातनिद्देसत्थवाचकानि वचनानि ब्यञ्जनाकारा नाम। 
उत्तानीकरणपञ्जत्तिसङ्कातपटिनिद्देसत्थवाचकानि वचनानि निरुत्तिनिद्देसा नाम, तेसं सम्पत्तिया सब्यञ्जनन्ति अत्थो। 


अत्थगम्भीरतातिआदीसु अत्थो नाम तन्तिअत्थो, हेतुफलं वा। धम्मो नाम तन्ति, हेतु वा। देसना नाम यथाधम्मं धम्माभिलापो। पटिवेधो नाम यथावृत्तअत्थादीनं अविपरीतावबोधो । ते पनेते 
अत्थादयो यस्मा ससादीहि विय महासमुद्दो मन्दबुद्धीहि दुक्खोगाहा अलब्भनेय्यपतिट्ठा च, तस्मा गम्भीरा। तेसु पटिवेधस्सापि अत्थसन्निस्सितत्ता अत्थसभागत्ता च वृत्तं “ अत्थगम्भीरतापटिवेधगम्भीरताहि 
सात्थ”'न्ति। धम्मदेसनानं अत्थसन्निस्सितत्तेपि सयं ब्यञ्जनरूपत्ता वुत्तं “धम्मगम्भीरतादेसनागम्भीरताहि सब्यञ्जन'न्ति। यथावुत्तअत्थादीसु पभेदगतानि जाणानि अत्थपटिसम्भिदादयो । तत्थ निरुत्तीति 
तन्तिपदानं निद्धारेत्वा वचनं, निब्बचनन्ति अत्थो। तीसु पटिसम्भिदासु जाणं पटिभानपटिसम्भिदा । लोकिया सद्धेय्यवचनमुखेनेव अत्थेसु पसीदन्ति, न अत्थमुखेनाति आह सद्धेव्यतोतिआदि। केवलसद्दो 
सकलाधिवचनन्ति आह “सकलपरिपुण्णभावेना”ति। ब्रह्मचरिय-सह्दो इध सिक्खत्तयसङ्गहं सकलं सासनं दीपेतीति आह सिक्खत्तयपरिग्गहितत्तातिआदि। 


यथावुत्तमेवत्थं अपरेनापि परियायेन दस्सेतुं अपि चातिआदि वृत्तं । तत्थ सनिदानन्ति देसकालादिवीपकेन निदानवचनेन सनिदानं । सउप्पत्तिकन्ति अङुप्पत्तिआदिदयुत्तियुत्तं। तत्रायं पाळियोजनाक्कमो 


परियोसानकल्याणं, देसेन्तो च सात्थसब्यञ्जनादिगुणसंयृत्त ब्रह्मचरियं पकासेती “ति च, “साधु खो पन तथारूपानं अरहतं दस्सनं होती ”ति च अस्सोसि, सुत्वा च अथ खो वेरञ्जो ब्राह्मणो येन भगवा 
तेनुपसङ्कमीति। 


अट्टकथायं पन किञ्चापि “दस्सनमत्तम्पि साधु होतीति एवं अज्झासयं कत्वा अथ खो वेरञ्जो...पे०... उपसङ्कमी ति एवं साधु खो पनातिआदिपाठस्स ब्राह्मणस्स परिवितक्कनभावेन वुत्त्ता ब्रह्मचरियं 
पकासेतीति पदानन्तरमेव अस्सोसीति पदं सम्बन्धितब्बं विय पञ्जायति, तथापि “साधु खो पन तथारूपानं अरहतं दस्सनं होतीति एवं यथावुत्तनिदस्सनत्थेन इति-सद्देन परिच्छिन्दित्वा वुत्तत्ता पन अञ्ञत्थ 
इति-सद्दस्स अदस्सनतो च अथ खो वेरञ्जोतिआदिना कत्तब्बन्तरदस्सनमुखेन पाळिया पकारन्तरे पवत्तितो च यथावुत्तवसेनेव “साधु खो पन तथारूपानं अरहतं दस्सनं होती ति वचनानन्तरमेव 
अस्सोसीति पदं आनेत्वा सम्बन्धनं यृत्तं। अट्टकथाचरियेन हि ब्राह्मणस्स अत्तना सुतवसेनेव अज्झासयो उप्पज्जतीति उपसङ्कमनहेतुदस्सनमुखेन दस्सनमत्तम्पि साधु होतीति एवं अज्झासयं 
कत्वातिआदि वुत्तन्ति गहेतब्बं। 


२. सीतोदकं विय उण्होदकेनाति इदं उक्कमेन मुखारुळहवसेन वुत्तं, अनुपसन्तसभावताय ब्राह्मणस्सेव उण्होदकं विय सीतोदकेनाति अत्थो गहेतब्बो, जाणतेजयुत्तताय वा भगवा उण्होदकोपमोति 
कत्वा तब्बिरहितं ब्राह्मणं सीतोदकं विय कत्वा तथा वुत्तन्ति गहेतब्बं । एकीभावन्ति सम्मोदनकिरियाय एकरूपतं । यायातिआदीसु याय कथाय सम्मोदि ब्राह्मणो, तं सम्मोदनीयं कथन्ति योजना। तत्थ 
खमनीयन्ति दुक्खबहुलं इदं सरीरं, कच्चि खमितुं सक्कुणेय्यं । यापनीयन्ति चिरप्पबन्धसङ्काताय यापनाय यापेतुं सक्कुणेय्यं । रोगाभावेन अप्पाबाधं । दुकखजीविताभावेन अप्पातङ्कः । तंतंकिच्चकरणत्थाय 
लहुं अकिच्छेन उट्ठातुं योग्गताय लहुट्टानं। बलन्ति सरीरस्स सब्बकिच्चक्खमं बलं कच्चि अत्थीति पुच्छति। फासुबिहारोति सुखविहारो। सरणीयमेव दीघं कत्वा “सारणीय न्ति वृत्तन्ति आह 
“सरितब्बभावतो च सारणीय”न्ति। परियायेहीति कारणेहि । 


भावोति किरिया, तस्मिं वत्तमानो नपुंसक-सद्दो भावनपुंसकनिद्देसो नाम, किरियाविसेसनसद्दोति अत्थो। एकमन्ते एकस्मिं अन्ते युत्तप्पदेसेति अत्थो । खण्डिच्चादिभावन्ति 
खण्डितदन्तपलितकेसादिभावं। राजपरिवट्टेति राजूनं परिवत्तनं, पटिपाटियोति अत्थो। पुरातनुच्चकुलप्पसुतताय जिण्णता, न वयसाति आह “चिरकालप्पवत्तकुलन्वये"ति। विभवानं महन्तत्तं लाति 
गण्हातीति महल्लकोति आह “विभवमहत्तताय समन्नागते”ति। विभावने नाम अत्थेति पकतिविभावनसङ्काते अत्थे। न अभिवादेति वाति अभिवादेतब्बन्ति न सल्लक्खेति, एवं 

असल्लक्खणपकतिकोति वुत्तं होति । रूपं निच्चं वा अनिच्चं वाति एत्थापि निच्चपकतिकं अनिच्चपकतिकं वाति अत्थो। अनिच्चं वाति एत्थ वा-सद्दो अवधारणत्थो। 


सम्पतिजातोति मुहुत्तजातो, जातसमनन्तरमेवाति अत्थो। सत्तपदबीतिहारेन गन्त्वा...पे०... ओलोकेसीति एत्थ द्वारं पिधाय निवखन्तोतिआदीसु विय गमनतो पुरे कतम्पि ओलोकनं पच्छा कतं विय 
बुत्तन्ति दडुब्बं। ओलोकेसिन्ति च लोकविवरणपाटिहारिये जाते मंसचकखुना वोलोकेसीति अत्थो। सेट्ठोति पसत्थतरो। पतिमानेसीति पूजेसि। आसभिन्ति उत्तमं। 


३. तं बचनन्ति नाहं तं ब्राह्मणातिआदिवचनं। अञ्ञाय सण्ठहेय्याति अरहत्ते पतिट्ठहेय्य । जातिबसेनाति खत्तियादिजातिवसेन। उपपत्तिवसेनाति देवेसु उपपत्तिवसेन। आविञ्छन्तीति आकडन्ति। 
यस्स अभिवादादिकरणसङ्घातस्स सामग्गिरसस्स भगवति अभावं मञ्जमानो ब्राह्मणो “अरसरूपो ति आह, तब्बिधुरस्स रूपतण्हादिकस्सेव सामग्गिरसस्स अभावेन भगवा “अरसरूपो ति दस्सेतुं 
सामग्गिरससहस्स रूपरसादीसु वत्तनप्पकारं दस्सेन्तो आह वत्थारम्मणादीतिआदि। 


तालावत्थुकताति उच्छिन्नमूलानं तालानं वत्थु विय नेसं रूपरसादीनं वत्थु चित्तसन्तानं कतन्ति इमस्मिं अत्थे मज्झेपदलोपं दीघञ्च कत्वा निद्देसोति आह तालवत्थु वियातिआदि । तालवत्थु विय 
येसं वत्थु कतं ते तालावत्थुकताति विसेसनस्स परनिपातो दड्ठब्बो, कततालवत्थुकाति अत्थो । मत्थकच्छिन्नतालोयेव पत्तफलादीनं अकारणताय अवत्थूति तालावत्थु, तं विय येसं वत्थु कतं ते रूपरसादयो 
तालावत्थुकता, अयं अञ्जपदत्थवसेन अत्थग्गाहो हेट्ठा वुत्तनयेन सुगमोति विसेसमत्थं दस्सेन्तो आह “मत्थकच्छिन्नतालो विय कता"ति। एवञ्च मत्थकसदिसेसु रूपरसादीसु रागेसु छिन्नेसुपि 
तब्बत्थुभूतस्स तालावत्थुसदिसस्स चित्तसन्तानस्स याव परिनिब्बानट्टानं उपपन्नमेव होति। यथारुततो पन विसेसनसमासवसेन अत्थे गय्हमाने रूपरसादीनं तालावत्थुसदिसताय ठानं आपज्जति। यं पन 
सारत्थदीपनियं (सारत्थ० टी० १.३) एतं दोसं परिहरितुं रूपरसादीनं कुसलाकुसलत्तं वुत्तं, तं ते तथागतस्स पहीनातिआदिपाळिया, कामसुखस्सादसङ्काता रूपरसातिआदिअट्ठकथाय च न समेति, 
खीणासवानम्पि याव परिनिब्बाना कुसलाकुसलानं फलुप्पत्तितो तेसं मत्थकच्छिन्नतालसदिसतापि न युत्ताति गहेतब्बं। अथ वा मत्थकच्छिन्नतालस्स ठितं अट्टितञ्च अमनसिकत्वा पुन 
अनुप्पत्तिधम्मतासदिसमत्तं उपमेत्वा तालावत्थु विय कताति विसेसनसमासवसेन अत्थग्गहणेपि न कोचि दोसो। अनु-सद्दो पच्छाति अत्थे वत्ततीति आह पच्छाभावो न होतीतिआदि। अनु अभावं 
गताति पच्छा अनुप्पत्तिधम्मतावसेन अभावं गता। अनच्छरियाति अनु अनु उपरूपरि विम्हयकताति अत्थो। यञ्च खो त्वं बदेसीति यं वन्दनादिसामग्गीरसाभावसङ्घातं कारणं अरसरूपताय वदेसि, तं 
कारणं न विज्जतीति अत्थो। 


४. सन्धाय भासितमत्थन्ति यं अत्थं सन्धाय ब्राह्मणो निब्मोगो भवं गोतमोतिआदिमाह, भगवा च यं सन्धाय निब्मोगतादिं अत्तनि अनुजानाति, तं सन्धाय भासितमत्थं। 
५. कुलसमुदाचारकम्मन्ति कुलाचारकम्मं । कायतो कायद्वारतो पवत्तं दुच्चरितं कायदुच्चरितं। अनेकविहिताति अनेकप्पकारा। 


६. पञ्चकामगुणिकरागस्साति रूपादीसु पञ्चसु कामकोट्टासेसु अतिविय सङ्गवसेन नियुत्तस्स कामरागस्स, एतेन अनागामीनं वत्थाभरणादीसु सङ्गनिकन्तिवसेन उप्पज्जनकामरागस्स 
कामरागताभावं दस्सेति तस्स रूपरागादीसु सङ्गहतो। अवसेसानन्ति एत्थ सक्कायदिट्टिविचिकिच्छानं पठमेन मग्गेन, सेसानं चतूहिपि उच्छेदं वदति, तेनाह “यथानुरूप'न्ति। 


७. जिगुच्छति मञ्ञेति जिगुच्छति विय, “जिगुच्छती”ति वा सल्लक्खेमि । अकोसल्लसम्भूतट्टेनाति अञ्जाणसम्भूतट्ठेन। 
८-९०. तत्राति यथावृत्तेसु द्रीसु अत्थविकप्पेसु । पटिसन्धिपरियायोपि इध गब्भसद्दोति आह “देवलोकपटिसन्धिपटिलाभाया”ति। अपुनब्भवभूताति खणे खणे उप्पज्जमानानं धम्मानं अभिनिब्बत्ति। 


११. धम्मधातुन्ति सब्बञ्जुतञ्जाणं। तञ्हि धम्मे याथावतो धारेति उपधारेतीति “धम्मधातू "ति वुच्चति। देसनाविलासप्पत्तोति अभिरुचिवसेन परिवत्तेत्वा देसेतुं समत्थता देसनाविलासो, तं पत्तो। 
करुणाविप्फारन्ति सब्बसत्तेसु महाकरुणाय फरणं। तादिगुणलक्खणमेव उपमाय विभावेन्तो आह “पथवीसमचित्तत न्ति। ततोयेव अकुज्झनसभावतो अकुप्पधम्मता। जातिया अनुगतन्ति जातिया 
अनुबद्धं । जराय अनुसटन्ति जराय पलिवेठितं । बट्टखाणुभूतन्ति वट्टतो उद्धरितुं असक्कुणेय्यताय वड्टे निच्चलभावेन ठितं खाणु विय भूतं । जातानं मच्चानं निच्चं मरणतो भयन्ति आह अज्ज 
मरित्वातिआदि। अप्पटिसमं पुरेजातभावन्ति असदिसं अरियाय जातिया पठमजातभावं, सब्बजेट्ठभावन्ति अत्थो। 


“अपी"ति अवत्वा “पी"ति वदन्तो पि-सद्दो विसुं अत्थि निपातोति दस्सेति। सम्मा अधिसयितानीति पादादीहि उपघातं अकरोन्तिया सम्मदेव उपरि सयितानि, अकम्मकस्सापि सयतिधातुनो 
अधिपुब्बताय सकम्मकता दडुब्बा। नखसिखाति नखग्गानि। सकुणानं पक्खा हत्थपादद्वानियाति आह “सङ्कुटितहत्थपादा^ति। एत्थाति आलोकट्ठाने। निक्खमन्तानन्ति निकखमन्तेसु, निद्धारणे हेतं 
सामिवचनं। अण्डकोसन्ति अण्डकपालं। 


लोकोयेव लोकसन्निबासो। अबुज्झि एत्थाति रुक्खो बोधि, सयं बुज्झति, बुज्झन्ति वा तेनाति मग्गोपि सब्बञ्जुतञ्जाणम्पि बोधि। बुज्झीयतीति निब्बानं बोधि। अन्तरा च बोधिन्ति दुतियमुदाहरणं 
विनापि रुक्ख-सद्देन बोधि-सह्स्स रुक्खप्पवत्तिदस्सनत्थं । बरभूरिमेधसोति महापथवी विय पत्थटपञ्जोति अत्थो। तिस्सो बिज्जाति अरहत्तमग्गो अत्तना सह वत्तमानं सम्मादिटटिसङ्कातं 
आसवक्खयजाणञ्चेव इतरा द्वे महग्गतविज्जा च तब्बिनिबन्धककिलेसविद्धंसनवसेन उप्पादनतो “तिस्सो विज्जा“ति बुच्चति। छ अभिञ्ञाति एत्थापि एसेव नयो। सावकपारमीञाणन्ति अग्गसावकेहि 
पटिलभितब्बं सब्बमेव लोकियलोकुत्तरजाणं। पच्चेकबोधिञाणन्ति एत्थापि एसेव नयो। 


ओपम्मसम्पटिपादनन्ति ओपम्मत्थस्स उपमेय्येन समं पटिपादनं । अत्थेनाति उपमेय्यत्थेन । तिक्खखरविप्पसन्नसूरभावोति इमिना सङ्कारुपेक्खापत्ततं विपस्सनाय दस्सेति। परिणामकालोति 
इमिना वुड्डानगामिनिभावापत्ति। तदा च सा मग्गजाणगम्मं धारेन्ती विय होतीति आह “'गब्भग्गहणकालो"ति। अनुपुब्बराधिगतेनाति पठममग्गादिपटिपाटिया अधिगतेन। चतुरङ्गसमन्नागतन्ति “कामं तचो 
च न्हारु च अद्ढि च अवसिस्सतु (म० नि० २.१८४; सं० नि० २.२२; ० नि० २.५; महानि० १९६), सरीरे उपसुस्सतु मंसलोहित न्ति एवं वृत्तचतुरङ्गसमन्नागतं वीरियं। 


छन्दो कामोतिआदीसु पत्थनाकारेन पवत्तो दुब्बलो लोभो इच्छनड्डेन छन्दो । ततो बलवा रञ्जनड्डेन रागो। ततोपि बलवतरो छन्दरागो । निमित्तानुब्यञ्जनसङ्कप्पवसेन पवत्तो सङ्कप्पो। ततोपि 
बलवसङ्कप्पवसेनेव पवत्तो रागो। ततोपि बलवतरो सङ्कप्परागो । स्वायं पभेदो एकस्सेव लोभस्स पवत्तिआकारभेदेन अवत्थाभेदेन च वृत्तो। 


पठमज्झानकथावण्णना 


सेस्यथिदन्ति तं कथन्ति अत्थो। एतन्ति पुब्बपदेयेव अवधारणकरणं, एतं अत्थजातं वा। तन्निस्सरणतोति तेसं कामानं निस्सरणत्ता। एसाति एव-कारो। कामधातु नाम कामभवो, नेक्खम्मन्ति 
पठमज्झानं । एसाति नियमो। तदङ्गविकखम्भनसमुच्छेदपटिप्परस्सद्भनिस्सरणविवेका तदङ्गविवेकादयो। कायचित्तउपधिविवेका कायविवेकादयो, तयो एव इध झानकथाय, समुच्छेदविवेकादीनं 
असम्भवा। निद्देसेति महानिद्देसे । तत्थेबाति महानिद्देसे एव । बिभङ्गेति झानविभङ्गे । एबञ्हि सतीति उभयेसम्पि कामानं सङ्गहे सति। 


पुरिमेनाति कायविवेकेन। एत्थाति एतस्मिं कायचित्तविवेकद्रये। दुतियेनाति चित्तविवेकेन। एतेसन्ति यथावुत्तनयेन वत्थुकामकिलेसकामविवेकद्वयस्स वाचकभूतानं विविच्चेव कामेहि विविच्च 
अकुसलेहीति इमेसं पदानं, निद्धारणे चेतं सामिवचनं। बालभावस्स हेतुपरिच्चागोति अनुवत्तति। अकुसलधम्मो हि बालभावस्स हेतु । आसयपोसनन्ति आसयस्स विसोधनं वड्डनञ्च | विभङ्गे नीवरणानेव 
बुत्तानीति सम्बन्धो । तत्थ कारणमाह उपरिझानङ्गपच्चनीकपटिपक्खभावदस्सनतोति। तत्थ उपरि सवितक्कन्तिआदिना वुच्चमानानि झानङ्गानि, तेसं अत्तनो पच्चनीकानं पटिपक्खभावदस्सनतोति 
अत्थो। उपरिझानङ्गानं पच्चनीकपटिपक्खभावस्स दस्सनतोतिपि पाठो। तत्थ “उपरि वुच्चमानझानङ्गानं उजुविपच्चनीकवसेन पटिपक्खभावदस्सनतो ति “नीवरणानं तानेव विभङ्गे वृत्तानी "तिपि अत्थं 
वदन्ति। पेटकेति महाकच्चायनत्थेरेन कतं नेत्तिप्पकरणनयानुसारिपकरणं, तं पन पिटकानं वण्णनाभूतत्ता “पेटक न्ति वुत्तं, तस्मिन्ति अत्थो। 


वितक्कनं नाम आरम्मणपरिकप्पनन्ति आह “ऊहन''न्ति। रूपं रूपन्तिआदिना विसये आकोटेन्तस्स विसयप्पवत्तिआहननं उपरि आहननन्ति वेदितब्बं। आरम्मणे चित्तस्स आनयनं नाम 

आरम्मणाभिमुखकरणं। अनुसञ्चरणन्ति अनुपरिब्भमनं, तञ्च खणन्तरस्स तथाकारेन उप्पादनमेव, न हि परमत्थतो एकस्स सञ्चरणमत्थि, एवमञ्जत्थापि ईदिसेसु । अनुमज्जनन्ति परिमज्जनं। 
तत्थाति आरम्मणे। सहजातानुयोजनं सकिच्चानुवत्तिताकरणेन। कत्थचीति दुतियज्झानविरहितेसु सविचारचित्तेसु सब्बत्थाति अत्थो। विचारेन सह उप्पज्जमानोपि वितक्को आरम्मणे 
अभिनिरोपनाकारेन पवत्ति सन्धाय “पठमाभिनिपातो "ति वृत्तो। विप्फारवाति अवूपसन्तसभावताय वेगवा, तेनेवेस दृतियज्झाने पहानङ्गं जातं । पठमदुतियज्झानेसृति पञ्चकनयं सन्धाय वृत्तं । 
अङ्गविनिमुत्तस्स झानस्स अभावं दस्सेन्तो रुक्खो वियातिआदिमाह। 


विवेक-सद्दस्स भावसाधनपक्खे “तस्मा विवेका "ति वृत्तं, इतरपकखे “तस्मिं विवेके”ति। पिनयतीति तप्पेति, वड्टेति वा। फरणरसाति पणीतरूपेहि काये ब्यापनरसा। सातलक्खणन्ति इट्ठसभावं, 
मधुरन्ति अत्थो। सम्पयुत्तानं पीळनज्झुपेक्खनं अकत्वा अनु अनु गण्हनं उपकारिता वा अनुग्गहो। वनमेव बनन्तं । उदकमेव उदकन्तं। तस्मिं तस्मिं समये पाकटभावतोति इमिना 
इट्टारम्मणादिपटिलाभसमयेपि सुखं विज्जमानम्पि अपाकटं, पीतियेव तत्थ पाकटा, पटिलद्धरसानुभवनसमये च विज्जमानपीतितोपि सुखमेव पाकटतरन्ति दस्सेति। एत्थ च चेतसिकसुखवसेनेव 
पटिलद्धरसानुभवनं वेदितब्बं, न कायिकसुखवसेन तस्स पीतिसम्पयोगस्सेव अभावेन इधानधिप्पेतत्ता। अयञ्च पीतीतिआदि अञ्जपदत्थसमआसदस्सनं, अस्सत्थिपकखे तद्भितपच्चयदस्सनं वा। 
दुतियविकप्पेन अञ्जपदत्थसमासवसेनेव “विवेकजं पीतिसुख' न्ति इदं एकं पदन्ति दस्सेति, विभत्तिया च अलोपं। 


गणनानुपुब्बताति देसनाक्कमं सन्धाय वुत्तं। पठमं समापज्जतीति इदं आदिकम्मिकवसेन वुत्तं, चिण्णवसीनं पन योगीनं उप्पटिपाटियापि झानं उप्पज्जतेव | झापेतीति दहति। 
अनिच्चादिलक्खणविसयाय विपस्सनाय उपनिज्झायनं कथं निब्बानालम्बनस्स मग्गस्स होतीति आह बिपस्सनायातिआदि । तत्थ मग्गेन सिज्झतीति निच्चादिविपल्लासप्पहायकेन सह मग्गेनेव तं 
लक्खणूपनिज्झानं असम्मोहतो अत्तनो सिज्झति। अथ वा मग्गेनाति मग्गकिच्चेन, विपल्लासप्पहानेनाति अत्थो। 


अञ्जोति सत्तो। अवुत्तत्ताति “सचित्तेकग्गत' न्ति झानपाळियं (विभ० ५०८ आदयो) अवुत्तत्ता। वुत्तत्ताति तस्सा झानपाळिया विभङ्गे वृत्तत्ता। 
दुतियज्झानकथावण्णना 


अज्झत्तन्ति झानविसेसनत्ता वुत्तं “इध नियकज्झत्तमधिप्पेत” न्ति। झानञ्हि अज्झत्तज्झत्तं न होति छळिन्द्रियानमेव तब्भावतो । खुद्दका ऊमियो बीचियो। महतियो तरङ्गा। सन्ता होन्ति 
समितातिआदीनि अञ्जमञ्जवेवचनानि, झानबलेन समतिक्कन्ताति अधिप्पायो। अप्पित्ताति गमिता विनासं पापिता। परियायोति झानपरिक्खारे झानवोहारत्ता अपरमत्थतो। 


ततियज्झानकथावण्णना 


तदधिगमायाति ततियमग्गाधिगमाय। उपपत्तितो इक्खतीति पञ्ञाय सहचरणपरिचयेन यथा समवाहिभावो होति, एवं यृत्तितो पस्सति। विपुलायाति महग्गतभावप्पत्ताय । थामगतायाति 
वितक्कविचारपीतिविगमेन थिरभावण्पत्तिया, तेनेव वक्खति “वितक्कविचारपीतीहि अनभिभूतत्ता"तिआदि। (पारा० अट्ट० १.११ ततियज्झानकथा) । उपेक्खाभेदं दस्सेत्वा इधाधिप्पेतं उपेक्खं पकासेतुं 
उपेक्खा पनातिआदि वृत्तं। तत्थ तत्रमज्झत्तताव खीणासवानं इट्ठानिडुछळारम्मणापाथे परिसुद्भपकतिभावाविजहनाकारेन अज्झुपेक्खनतो “छळङ्गृपेक्खा"ति च, सत्तेसु मञ्झत्ताकारप्पवत्तत्ता 
“ब्रह्मविहारुपेक्खा”ति च, सहजातधम्मानं मज्झत्ताकारभूता “बोज्झङ्गुपेक्खा'ति च, केवला “तत्रमज्झत्तुपेकखा "ति च, ततियज्झानसहगता अग्गसुखेपि तस्मिं अपक्खपातभूता “झानुपेक्खा”ति च, 
चतुत्यज्झानसहगता सब्बपच्चनीकपरिसुद्भिताय “पारिसुद्भुपेक्खा"ति च तेन तेन अवत्थाभेदेन छधा वृत्ता। 


वीरियमेव पन अनच्चारद्धअनतिसिथिलेसु सहजातेसु सङ्घारेसु उपेक्खनाकारेन पवत्तं “वीरियुपेक्खा''ति वुत्तं। अइन्नं रूपारूपज्झानानं पटिलाभतो पुब्बभागे एव नीवरणवितक्कविचारादीनं 
पहानाभिमुखीभूतत्ता तेसं पहानेपि अब्यापारभावूपगमनेन मज्झत्ताकारप्पवत्ता समाधिवसेन उपपन्ना अट्ट पञ्जा चेव उपादानक्खन्धभूतेसु सङ्घारेसु अज्झुपेक्खनाकारप्पवत्ता विपस्सनावसेन उप्पन्ना चतुन्नं 
मग्गानं पुब्बभागे तस्स तस्स अधिगमाय चतस्सो चतुन्नं फलसमापत्तीनं पुब्बभागे तस्स तस्स अधिगमाय अप्पणिहितविमोकखवसेन पवत्ता चतस्सो सुञ्जतअनिमित्तविमोक्खवसेन द्वेति दस पञ्जा चाति 
इमे अट्टारस पञ्ञा सङ्कारुपेक्खा नाम | यथावुत्तविपस्सनापञ्ञाव लक्खणविचिननेपि मज्झत्तभूता बिपस्सनुपेक्खा नाम अदुक्खमसुखवेदना वेदनुपेक्खा नाम | इमासं पन दसन्नम्पि उपेक्खानं तत्थ 
तत्थ आगतनयतो विभागो धम्मसङ्गहटुकथायं वुत्तनयेन वेदितब्बो ति दस्सेन्तो आह एवमयं दसविधापीतिआदि। तत्थ तत्थ आगतनयतोति इदम्पि हि तासं विभागदस्सनस्स भूमिपुग्गलादिपदं विय विसुं 
मातिकापदवसेन वुत्तं, न पन भूमिपुग्गलादिवसेन विभागदस्सनस्स आगतड्ानपरामसनं आगतड्डानस्स अड्टसालिनियातिआदिना वृत्तत्ता, तस्मा सारत्थदीपनियं (सारत्थ० टी० १.११ ततियज्झानकथा) यं 
बुत्तं “इमासं पन दसन्नम्पि उपेक्खानं भूमिपुग्गलादिवसेन विभागो तत्थ तत्थ वुत्तनयेनेव वेदितब्बोति दस्सेन्तो आह एवमयं दसविधातिआदी "ति, तं अमनसिकत्वा वुत्तन्ति गहेतब्बं। तत्थ तत्थ 
आगतनयतोति “इध (खीणासवो) भिक्खु चक्खुना रूपं दिस्वा नेव सुमनो होति, न दुम्मनो, उपेक्खको विहरति सतो सम्पजानो"तिआदिना (दी० नि० ३.३४८; ० नि० ६.१) छळङ्गुपेक्खा आगता, 
““उपेक्खासहगतेन चेतसा एकं दिसं फरित्वा विहरती "ति (दी० नि० ३.३०८; म० नि० १.७७; २.३०९; ३.२३०) एवं ब्रह्मनिहारुपेक्खा आगताति इमिना नयेन दसन्नम्पि उपेक्खानं तत्थ तत्थ वृत्तपदेसेसु 
आगतनयदस्सनतो च अयं दसविधापि उपेक्खा धम्मसङ्गहट्ठकथायं वुत्तनयेनेव वेदितब्बाति सम्बन्धो। 


भूमीतिआदीसु पन छळङ्गुपेक्खा कामावचरा, ब्रह्मनिहारुपेक्खा रूपावचरातिआदिना भूमितो च, छळङ्गुपेक्खा असेक्खानमेव, ब्रह्मनिहारुपेक्खा पुथुज्जनादीनं तिण्णम्मि पुग्गलानन्तिआदिना 
पुग्गलतो च, छळङ्गुपेक्खा सोमनस्सुपेक्खासहगतचित्तसम्पयुत्तातिआदिना चित्ततो च, छळङ्गुपेक्खा छळारम्मणातिआदिना आरम्मणतो च, “वेदनुपेक्खा वेदनाक्खन्धेन सङ्गहिता, इतरा नव 
सङ्घारक्खन्धेना"ति खन्धसङ्कहवसेन च, “छळङ्गुपेक्खा ब्रह्मविहारबोज्झङ्गजझान पारिसुद्भितत्रमज्झत्तुपेक्खा च अत्थतो एका । तस्मा एकक्खणे च तासु एकाय सति इतरा न उप्पज्जन्ति, तथा सङ्घारुपेक्खा 
विपस्सनुपेक्खापि वेदितब्बा। वेदनावीरियुपेक्खानमेकक्खणे सिया उप्पत्ती "ति एकक्खणवसेन च, “छळङ्गुपेक्खा अब्याकता ब्रह्मविहारुपेक्खा कुसलाब्याकता, तथा सेसा। वेदनुपेक्खा पन सिया 
अकुसलापी' ति एवं कुसलत्तिकवसेन च, “सङ्घेपतो चत्तारो च धम्मा वीरियवेदनातत्रमज्झत्तताजाणवसेना”ति एवं सङ्केपवसेन च अयं दसविधापि उपेक्खा धम्मसङ्गहट्ुकथायं वृत्तनयेनेव वेदितब्बाति 
योजना। 


एत्थ चेता किञ्चापि अट्टुसालिनियं भूमिपुग्गलादिवसेन सरूपतो उद्धरित्वा न वुत्ता, तथापि तत्थ वुत्तप्पकारेहेव तासं भूमिपुग्गलादिविभागो नयतो उद्धरित्वा सक्का जातुन्ति तत्थ सरूपतो वृत्तञ्च 
अवुत्तञ्च एकतो सङ्गहेत्वा तत्थ तत्थ आगतनयतोतिआदीहि नवहि पकारेहि अतिदेसो कतो, तेनेव ““धम्मसङ्गहट्ठकथायं वृत्तवसेना "ति अवत्वा “वुत्तनयेनेवा'ˆति वुत्तं । तथाहि खीणासवो भिक्खु चक्खुना 
रूपं दिस्वाति आदिम्हि वृत्ते छळङ्गुपेक्खा रूपादिआरम्मणताय भूमितो कामावचरा च पुग्गलतो असेक्खानमेव च उप्पज्जति, चित्ततो सोमनस्सुपेक्खाचित्तसम्पयत्ता, आरम्मणतो छळारम्मणा, 
कुसलत्तिकतो अब्याकता चाति पण्डितेहि सक्का जातुं, तथा छळङ्गुपेक्खा च ब्रह्मविहारुपेक्खा च तत्रमज्झत्तुपेक्खा च झानुपेक्खा च पारिसुद्भपेकखा च अत्थतो एकातिआदिग्हि वृत्ते पनस्स 
सङ्घारक्खन्थसङ्गहितत्ता ब्रह्मविहारुपेक्खादीहि सह एकक्खणे अनुप्पत्तिआदयो च सक्का जातुं, यथा च छळङ्गपेक्खा, एवं सेसानम्पि यथारहं अट्टसालिनियं वृत्तनयतो भूमिआदिविभागुद्धारनयो जातब्बो। 
अनाभोगरसाति पणीतसुखेपि तस्मिं अवनतिपटिपक्खकिच्चाति अत्थो। 


पुग्गलेनाति पुग्गलाधिट्ठानेन। किलेसेहि सम्पयुत्तानं आरक्खा। तीरणं किच्चस्स पारगमनं। पविचयो वीमंसा । इदन्ति सतिसम्पजञ्ञं । यस्मा तस्स नामकायेन सम्पयत्तं सुखन्ति इमस्स तस्मा 
एतमत्थन्तिआदिना सम्बन्धो। तस्साति झानसमङ्गिनो। तंसमुट्ठानेनाति तं यथावुत्तनामकायसम्पयुत्तं सुखं समुट्ठानं कारणं यस्स रूपस्स तेन तंसमुट्ठानेन रूपेन। अस्साति योगिनो। यस्साति रूपकायस्स। 
फुटत्ताति अतिपणीतेन रूपेन फुटत्ता। एतमत्थं दस्सेन्तोति कायिकसुखहेतुभूतरूपसमुद्ठापकनामकायसुखं पटिसंवेदियमानो एव झानसमङ्गिताकरणे कारियोपचारतो “सुखञ्च कायेन पटिसंवेदेती"ति 
वुच्चतीति इममत्थं दस्सेन्तोति अत्थो। यन्ति हेतुअत्थे निपातोति आह “यंझानहेतू ति | सुखपारमिष्पत्तेति सुखस्स उक्कंसपरियन्तं पत्ते। एवमेतेसं पहानं वेदितब्बन्ति सम्बन्धो । अथ कस्मा झानेस्वेव 
निरोधो वुत्तोति सम्बन्धो। 


चतुत्थज्झानकथावण्णना 

कत्थ चुप्पन्नन्ति एत्य कत्थाति हेतुम्हि भुम्मं, कस्मिं हेतुम्हि सतीति अत्थो। नानावज्जनेति अप्पनावीथिआवज्जनतो नाना भिन्नं पुरिमबीथीसु आवज्जनं यस्स उपचारस्स, तस्मिं नानावज्जने। 
विसमनिसज्जाय उप्पन्नकिलमथो विसमासनुपतापो। उपचारे वातिआदि पक्खन्तरदस्सनं एकावज्जनूपचारेपि वाति अत्थो। पीतिफरणेनाति इमिना अप्पनावीथिया विय एकवीथियम्पि कामावचरपीतिया 
फरणमत्तस्स अभावं दस्सेति। दोमनस्मसिन्द्रियस्स अस्स सिया उप्पत्तीति सम्बन्धो। एतन्ति दोमनस्सिन्द्रियं उप्पज्जतीति सम्बन्धो । बितक्कविचारप्पच्चयेपीति पि-सद्दो अट्ठानप्पयुत्तो। सो “पहीनस्सा”ति 
हेट्ठा वुत्तपदानन्तरं योजेतब्बो “पहीनस्सापि दोमनस्सिन्द्रियस्सा"ति। बितक्कविचारभावेति एत्थ “उप्पज्जति दोमनस्सिन्द्रिय "न्ति आनेत्वा सम्बन्धितब्बं । निमित्तत्थे चेतं भुम्मं, वितक्कविचारभावहेतूति 


उप्पज्जति। यस्मा च अप्पहीनायेव दुतियज्झानूपचारे वितक्कविचारा, तस्मा तत्थस्स सिया उप्पत्तीति एवमेत्थ योजना वेदितब्बा । 


तत्थाति दुतियज्झानूपचारे । अस्साति दोमनस्सिन्द्रियस्स। सिया उप्पत्तीति इदञ्च पच्चयमत्तदस्सनेन सम्भावनमत्ततो वुत्तं । दोमनस्सुप्पत्तिसम्भावनापि हि उपचारक्खणेयेव कातुं युत्ता, 
वितक्कविचाररहिते पन दुतियज्झानक्खणे तदुप्पत्तिसम्भावनापि न युत्ता कातुन्ति। इतरथा कुसलचित्तकखणे अकुसलदोमनस्सुप्पत्तिया असम्भवतो “तत्थस्स सिया उप्पत्ती "ति न वत्तब्बं सिया। समीपत्थे 
वा एतं भुम्मं, उपचारज्झानानन्तरवीथीसूति अत्थो। दुतियज्झानेति एत्थापि अनन्तरवीथीसुपि न त्वेव उप्पज्जतीति अत्थो, एवं उपरि सुखिन्द्रियेपि । सोमनस्सिन्द्रियस्स उप्पत्तीति सम्बन्धो । पहीनाति 
बुत्ताति इदं “पञ्चन्नं ओरम्भागियानं संयोजनानं परिकखया'ति वृत्तत्ता वुत्तं। दुक्खाभावेनाति दुकखताभावेन। एवं सुखाभावेनाति एत्थापि। एतेनाति दुकखसुखपटिक्खेपवचनेन। 
इट्ठानिइविपरीतानुभवनलक्खणाति अतिइटुअतिअनिट्ठान विपरीतस्स मज्झत्तारम्मणस्स अनुभवनलक्खणा, मज्झत्तारम्मणम्पि हि इट्टानिट्ठेसु एव पिटं तब्बिनिमुत्तस्स अभावा। 


झानचतुक्ककथावण्णनानयो निट्टितो। 
पुब्बेनिवासकथावण्णना 


१२. अरूपज्झानानम्पि अङ्गसमताय चतुत्थज्झाने सङ्गहोति आह केसञ्चि अभिञ्ञापादकानीतिआदि, तेनेव ववखति “अट्ठ समापत्तियो निब्बत्तेत्वा”तिआदि (पारा० अट्ठ० १.१२) । तेसु च 
चतुत्यज्झानमेव अभिञ्ञापादकं निरोधपादकं होति, न इतरानि। दूरकारणतं पन सन्धाय “चत्तारि झानानीति नेसम्पि एकतो गहणं कतन्ति दब्बं । चित्तेकग्गतत्थानीति इदं दिटुधम्मसुखविहारं सन्धाय 
बुत्तन्ति आह खीणासवानन्तिआदि। सब्बकिच्चसाधकन्ति दिब्बविहारादिसब्बबुद्धकिच्चसाधकं | सब्बलोकियलोकुत्तरगुणदायकन्ति इमिना यथावृत्तं विपस्सनापादकत्तादिसब्बं सम्पिण्डेति । इदञ्हि झानं 
भगवतो सब्बबुद्धगुणदायकस्स मग्गजाणस्स पदद्ठानत्ता एवं वृत्तन्ति दडुब्बं। यथयिदन्ति यथा इदं। अभिनीहारक्खमन्ति इद्धिविधादिअत्थं तदभिमुखं नीहरणयोग्गं । 


झानप्पटिलाभपच्चयानन्ति झानप्पटिलाभहेतुकानं झानप्पटिलाभं निस्साय उप्पज्जनकानं | पापकानन्ति लामकानं | इच्छाबचरानन्ति इच्छाय वसेन ओतिण्णानं नीवरणभावं तदेकट्टतञ्च अणत्तानं 
अत्तुक्कंसनादिवसप्पवत्तानं अहो वत ममेव सत्था पटिपुच्छित्वा भिकखूनं एवरूपं धम्मं देसेय्यातिआदिनयप्पवत्तानं मानादीनं । पोत्थकेसु पन “झानप्पटिलाभपच्चनीकान'न्तिपि पाठं लिखन्ति, सो 
पमादपाठोति गहेतब्बो “झानप्पटिलाभपच्चनीकानं नीवरणानं अभावस्स नीवरणदूरीभावेन परिसुद्धो”ति एवं पुब्बे परिसुद्भपदेयेव वृत्तत्ता । सारत्थदीपनियं (सारत्थ° टी० १.१२) पन “इच्छावचरानन्ति 
इच्छाय अवचरानं इच्छावसेन ओतिण्णानं पवत्तानं नानप्पकारानं कोपअप्पच्चयानन्ति अत्थोति अयम्मि पाठो अयुत्तो एवाति गहेतब्बं। ततो एव च बिसुद्धिमग्गे अयं पाठो सब्बेन सब्ब न दस्सितो ति वुत्तं । 
तत्थ च नानप्पकारानं कोपअप्पच्चयानन्ति एवं नीवरणभावप्पत्तदोसानं परामद्गत्ता अयं पाठो पटिक्खित्तोति वेदितब्बो। 


अभिज्झादीनन्ति एत्थ अभिज्झा-सद्देन च अनीवरणसभावस्सेव लोभस्स मानादीनञ्च गहणं झानप्पटिलाभपच्चयानन्ति अनुवत्तमानत्ता। उभयम्पीति अनङ्गणत्तं विगतूपक्किलेसत्तञ्चाति एतं 
उभयम्मि यथाक्कमं अनङ्गणसुत्तवत्थसुत्तानुसारेनेव वेदितब्बं । तेसु च सुत्तेसु किञ्चापि नीवरणसभावप्पत्ता थूलदोसापि वुत्ता, तथापि अधिगतचतउत्थज्झानस्स वसेन वृत्तत्ता इध सुखुमा एव ते गहिता। 
अङ्गणुपक्किलेससामञ्जेन पनेत्थ सुत्तानं अपदिसनं। तथा हि “सुत्तानुसारेना “ति वुत्तं, न पन सुत्तवसेनाति। 


पुब्बेनिवासानुस्सतियं जाणं पुब्बेनिवासानुस्सतिञाणन्ति निब्बचनं दस्सेन्तो आह पुब्बेनिवासानुस्सतिम्हीतिआदि। इदानि पुब्बेनिवासं पुब्बेनिवासानुस्सतिं तत्थ जाणञ्च विभागतो दस्सेतुं 
तत्थातिआदि वृत्तं । पुब्ब-सद्दो अतीतभवविसयो, निवास-सद्दो च कम्मसाधनोति आह “पुब्बे अतीतजातीसु निवुत्थक्खन्धा“ ति । निवुत्थता चेत्थ सकसन्ताने पवत्तता, तेनाह अनुभूतातिआदि। इदानि 
सपरसन्तानसाधनवसेन निवास-सहदस्स अत्थं दस्सेतुं “निवुत्थधम्मा वा निवुत्था''ति वत्वा तं विवरितुं गोचरनिवासेनातिआदि वुत्तं । गोचरभूतापि हि धम्मा जाणेन निवुत्था नाम होन्ति, ते पन 
सपरविञ्ञाणगोचरताय दुविधाति दस्सेतुं अत्तनोतिआदि वृत्तं। परविञ्जाणविञ्जातापि वा निवुत्थाति सम्बन्धो। इधापि परिच्छिन्नाति पदं आनेत्वा सम्बन्धितब्बं। अनमतग्गेपि हि संसारे अत्तना 
अविञ्जातपुन्बानं सत्तानं खन्धा परेहेव केहिचि विञ्ञातत्ता परविज्ञाणविज्ञाता नाम वृत्ता, तेसं अनुस्सरणं पुरिमतो दुक्करं येहि परेहि विञ्ञातताय ते परविञ्जाणविञ्ञाता नाम जाता, तेसं 
वत्तमानसन्तानानुसारेन विञ्ञातब्बतो। ते च परविञ्ञाणविञ्ञाता दुविधा परिनिब्बुता अपरिनिब्बुताति । तेसु च परिनिन्बुतानुस्सरणं दुक्करं सब्बसो सुसमुच्छिन्नसन्तानत्ता। तं पन सिखाप्पत्तपरविञ्ञातं 
पुब्बेनिवासं दस्सेतुं “छिन्नवटुमकानुस्सरणादीसू”ति वृत्तं। तत्थ छिन्नवटुमका अतीते परिनिब्बुता खीणासवा छिन्नसंसारमग्गत्ता। आदि-सद्देन अपरिनिब्बुतानं परविज्ञाणविज्ञातानम्पि 
सीहोक्कन्तिकवसएन अनुस्सरणं गहितं। याय सतिया पुब्बेनिवासं अनुस्सरति, सा पुब्बेनिवासानुस्सतीति आनेत्वा सम्बन्धितब्बं। 


बिहित-सद्दो विध-सददपरियायोति आह “अनेकविध"न्ति, भवयोनिआदिवसेन बहुविधन्ति अत्थो। बिहितन्ति वा पयुत्तं वण्णितन्ति अत्थं गहेत्वा “अनेकेहि पकारेहि विहित न्ति वत्तब्बे मज्झेपदलोपं 
कत्वा निद्दिइन्ति आह “अनेकेहि...पे०... संवण्णित”न्ति। पकारेहीति नामगोत्तादिपकारेहि | संबण्णितन्ति बुद्रादीहि कथितं । अनु-सद्दो अनन्तरत्थदीपकोति आह “ अभिनिन्नामितमत्ते एवा ति, एतेन च 
परिकम्मस्स आरद्धतं दस्सेति। पूरितपारमीनञ्हीतिआदिना परिकम्मं विनापि सिद्धि दस्सेति। 


आरद्भप्पकारदस्सनत्थेति अनुस्सरितुं आरद्धानं पुब्बे निवुत्थक्खन्धानं दस्सनत्थे। जायतीति जाति, भवो। सो एककम्ममूलको आदाननिक्खेपपरिच्छिन्नो खन्धप्पबन्धो इध “जातीति अधिप्पेतोति 
आह एकम्पीतिआदि। कप्पोति असङ्ख्येस्यकप्पो, सो पन अत्थतो कालो तथापवत्तधम्ममुपादाय पञ्जत्तो, तेसं वसेनस्स परिहानि च वड्डि च वेदितब्बा । संवट्टो संवटटनं विनासो अस्स अत्थीति संवट्टो, 
असङ्ख्येय्यकप्पो। संवट्टेन विनासेन सह तिट्ठति सीलेनाति संबट्टट्टायी। एवं बिवट्टोतिआदीसुपि। तत्थ विवट्टनं विवट्टो, उप्पत्ति, बड्डि वा । तेजेन विनासो तेजोसंबट्टो। वित्थारतो पनाति पृथुलतो पन 
संबट्टसीमाभेदो नत्थि, तेनाह “सदापी”ति। एकनगरिया विय अस्स जातवखणे विकारापज्जनतो जातिक्खेत्तवोहारोति दस्सेतुं “पटिसन्धिआदीसु कम्पती" ति वृत्तं। आनुभाबो पवत्ततीति तदन्तोगधानं 
सब्बेसं सत्तानं रोगादिउपद्दवो वूपसम्मतीति अधिप्पायो। यं यावता वा पन आकङ्केय्याति वुत्तन्ति यं विसयक्खेत्तं सन्धाय एकस्मिं एव खणे सब्बत्थ सरेन अभिविञ्ञापनं, अत्तनो रूपकायदस्सनञ्च 
पटिजानन्तेन भगवता “यावता वा पन आकङ्केय्या”ति वुत्तं। 


एतेसूति निद्धारणे भुम्मं। पवत्तफलभोजनोति सयंपतितफलाहारो, इदञ्च तापसकालं सन्थाय वृत्तं । इधूपपत्तियाति इध चरिमभवे उपपत्तिया। एकगोत्तोति तुसितगोत्तेन एकगोत्तो। इतरेति 
वण्णादयो | तित्थियाति कम्मफलवादिनो। अभिनीहारोति अभिनीहारोपलक्खितो पुञ्जञाणसम्भरणकालो वृत्तो । चुतिपटिसन्धिवसेनाति अत्तनो परस्स वा तस्मिं तस्मिं अत्तभावे चुति दिस्वा अन्तरा 
किञ्चि अनामसित्वा पटिसन्धिया एव गहणवसेन एवं जाननं इच्छितप्पदेसोक्कमनन्ति आह तेसञ्हीतिआदि। उभयथापीति खन्धपटिपाटियापि चुतिपटिसन्धिवसेनपि। सीहोक्कन्तवसेनपीति 
सीहनिपातवसेनपि। किलेसानं आतापनपरितापनट्ठेन वीरियं आतापोति आह ““वीरियातापेना"ति। 


दिब्बचक्खुजाणकथावण्णना 


१३. दिवि भवत्ता दिब्बन्ति देवानं पसादचकखु वुच्चतीति आह “दिब्बसदिसत्ता''ति। दूरेपीति पि-सद्देन सुखुमस्सापि आरम्मणस्स गहणं । वीरियारम्भवसेन इज्झनतो सब्बापि भावना, 
पधानसङ्घारसमन्नागतो वा इद्धिपादभावनाविसेसतो वीरियभावनाति आह ““वीरियभावनाबलनिब्बत्त न्ति दिब्बबिहारवसेनाति कसिणादिज्झानचतउक्कवसेन। इमिना दूरकारणत्थे अस्स दिब्बभावमाह। 
दिब्बविहारसन्निस्सितत्ताति इमिना आसन्नकारणभूतपादकज्झानतो निब्बत्तन्ति दिब्बविहारसन्निस्सितत्ताति इमस्स दिब्बविहारपअयापन्नं अत्तना सम्पयुत्तं रूपावचरचतुत्थज्झानं निस्सयपच्चयभूतं 
निस्साय दिब्बचक्खुजाणस्स पवत्तत्तातिपि अत्थो । दिवुधातुस्स जुतिगतियोगं सन्धाय आलोकपअग्गहेनातिआदि वृत्तं । तत्य आलोकपरिग्गहेनाति कसिणालोकपरिग्गहवसेन। दस्सनड्रेनाति 

रूपदस्सनभावेन, इमिना “चक्खति रूपं विभावेती ति निब्बचनतो चकखुत्तं दस्सेति। चक्खुकिच्चकरणेनाति इदं चक्खुमिव चकखूति उपमाय सदिसनिमित्तदस्सनं, समविसमादिदस्सनसङ्कातस्स 
चक्खुकिच्चस्स करणतोति अत्थो। 


यथाहाति उपक्किलेससुत्तप्पदेसं (म० नि० ३.२४२) निदस्सेति। तत्थ विचिकिच्छातिआदीसु भगवतो बोधिमूले अनभिसम्बुद्धस्सेव दिब्बचक्खुना नानाविधानि रूपानि पस्सन्तस्स “इदं नु खो किं, 
इदं नु खो किन्ति विचिकिच्छा उप्पन्ना, ततो पन विचिकिच्छानिवत्तनत्थं तानि रूपानि अमनसिकरोतो अमनसिकरोन्तस्स थिनमिद्धं उप्पन्नं, ततो निवत्तनत्थं पुन सब्बरूपानि मनसिकरोतो रक्खसादीसु 
छम्मितत्तं उप्पन्नं, “किमेत्थ भायितब्ब" न्ति भयविनोदनवसेन मनसिकरोतो अत्तनो मनसिकारकोसल्लं पटिच्च उप्पिलसङ्घाता समाधिदूसिका गेहसितपीति उप्पन्ना, तन्निसेधाय मनसिकारवीरियं सिथिलं 
करोन्तस्स कायालसियसङ्कातं दुटुल्लं, तन्निसेधाय पुन वीरियं पग्गण्हतो अच्चारद्धवीरियं, पुन तन्निसेधाय वीरियं सिथिलयतो अतिलीनवीरियं उप्पन्नं, तन्निसेधेत्वा दिब्बरूपानि पस्सतो अभिजप्पासङ्काता 
तण्हा उप्पन्ना, तन्निसेधाय हीनादिनानारूपानि मनसिकरोतो नानारम्मणविक्खेपसङ्घाता नानत्तसञ्जा उप्पन्ना। पुन तं विहाय एकमेव मनसिकरोतो अतिनिज्झायितत्तं रूपानं अतिविय चिन्तनं उप्पन्नं। 
ओभासन्ति परिकम्मसमुट्टित ओभासं । न च रूपानि पस्सामीति “परिकम्मोभासमनसिकारपसुतताय दिब्बचक्खुना रूपानि न पस्सामी”ति एवं उप्पत्तिक्कमसहितो अत्थो वेदितब्बो, मनुस्सानं इदन्ति 
मानुसकं मानुसकचक्खुगोचरं थूलरूपं बुच्चति। तदेव मनुस्सानं दस्सनूपचारत्ता मनुस्सूपचारोति आह “मनुस्सृपचारं अतिक्कमित्वा'ति। रूपदस्सनेनाति दूरसुखुमादिरूपदस्सनेन। 


यस्मा नियमेन पुरेजातद्टितरूपारम्मणं दिव्बचक्खुआणं आवज्जनपरिकम्मेहि विना न उप्पज्जति, न च उप्पज्जमानं भिज्जमानं रूपमस्स आरम्मणं होति दुब्बलत्ता, चुतिचित्तञ्च कम्मजरूपस्स 
भङ्गक्खणे एव उप्पज्जति, पटिसन्धिचित्तञ्च उपपत्तिक्खणे, तस्मा आह चुतिक्खणेतिआदि । रूपदस्सनमेवेत्थ सत्तदस्सनन्ति चबमानेतिआदिना पुग्गलाधिट्ठानेन वुत्तं । अभिरूपे बिरूपेतिपीति इदं वण्ण- 
सहस्स सण्ठानवाचकतं सन्धाय वुत्तं महन्तं हत्थिराजवण्णं अभिनिम्मिनित्वातिआदीसु (सं० नि० १.१३८) विय। सुन्दरं गतिं गता सुगताति आह “सुगतिगते' ति । इमिना पन पदेनाति यथाकम्मुपगेति 
इमिना पदेन। 


नेरयिकानं अग्गिजालसत्थनिपातादीहि विभिन्नसरीरवण्णं दिस्वा तदनन्तरेहि कामावचरजवनेहेव जातं तेसं दुक्खानुभवनम्पि दस्सनफलायत्तताय “दिब्बचक्खुकिच्चमेवा' ति वृत्तं। एवं 
मनसिकरोतीति तेसं कम्मस्स जातुकामतावसेन पादकज्झानं समापज्जित्वा वुद्ठाय परिकम्मवसेन किन्नु खोति आदिना मनसिकरोति। अथस्स तं कम्मं आरम्मणं कत्वा आवज्जनपरिकम्मादीनं उपरि 
उप्पन्नेन रूपावचरचतुत्थज्झानेन सम्पयुत्तं यं जाणं उप्पज्जति, इदं यथाकम्मुपगजाणं नामाति योजना। देवानं दस्सनेपि एसेव नयो। बिसुं परिकम्मन्ति पुब्बेनिवासादीनं विय दिब्बचक्खुजाणपरिकम्मं विना 
विसुं परिकम्मं नत्यि। केचि पनेत्थ “पादकज्झानसमापज्जनपरिकम्मेहि कच्चं नत्थि, किन्नु खो कम्मन्तिआदिमनसिकारानन्तरमेव कम्मं। कम्मसीसेन तंसम्पयृत्ते च धम्मे आरम्मणं कत्वा अप्पनावीथि 


अनुप्पत्तितो। पादकज्झानादिमत्तेन च विसुं परिकम्मं नाम न होतीति दिब्बचक्खुनाव एतानि जाणानि सिद्धानीति गहेतब्बं । एवं अनागतंसञाणस्सापीति दिव्बचकखुना दिट्ठस्स सत्तस्स अनागते पवत्ति 
जातुकामताय पादकज्झानादीनमनन्तरं जाणबलानुरूपं अनागतेसु अनेककण्पेसु उप्पज्जनारहे पुब्बे अत्तभावपरियापन्ने पञ्चक्खन्धे तप्पटिबद्धे तदारम्मणे च सब्बे लोकियलोकुत्तरधम्मे सम्मुतिञ्च 
एकक्खणे आलम्बित्वा उप्पज्जनकस्स चतुत्थज्झानसम्पयुत्तस्स अनागतंसञआणस्सापि विसुं परिकम्मं नाम नत्थीति योजना। 


केचि पनेत्य “पुब्बेनिवासानुस्सतियं विय नामगोत्तादिगहणम्पि अत्थेव, तञ्च न अभिञ्ञाक्खणे, अथ खो तदनन्तरेसु कामावचरजवनक्खणेसु एव होति नामपरिकप्पकाले इतरपरिकप्पासम्भवा 
कम्मेनुप्पत्तियञ्च परियन्ताभावा । सब्बपरिकम्मनिमित्तेसु पन धम्मेसु अत्थेसुपि एकक्खणे अभिञ्ञाय दिङ्टेसु यथारुचिवसेन पच्छा एवंनामोतिआदिना कामावचरचित्तेन विकप्पो उप्पज्जति चकखुना दिट्ठेसु 
बहूसु रूपेसु थम्भकुम्भादिविकप्पो विय। यञ्च कत्थ अविकप्पितं, तम्मि विकप्पनारहन्ति सब्बं नामगोत्तादितो विकप्पितमेव होति। यथा चेत्थ, एवं पुब्बेनिवासानुस्सतियम्पि परिकप्पारहतम्पि सन्धाय 
पाळियं एवंनामोतिआदिना अपदेससहितमेव वुत्त' न्ति वदन्ति। अञ्जे पन “नामगोत्तादिकं सब्बम्पि एकक्खणे पञ्जायति, अभिरुचितं पन वचसा वोहरन्ती”ति वदन्ति, तेपि अत्थतो पुरिमेहि सदिसा एव, 
पुब्बे दिट्टस्स पुन वोहारकालेपि परिकप्पेतब्बतो परिकप्पारहधम्मदस्सनमेव तेहिपि अत्थतो उपगतं। एके पन “सो ततो चुतो अमुत्र उदपादिन्तिआदिवचनतो कमेनेव अतीतानागतधम्मजाननेन 
नामगोत्तादीहि सद्धिं गहणं सुकर "न्ति वदन्ति, तं अयुत्तमेव बुद्धानम्पि सब्बं जातुं असक्कुणेय्यताय सब्बञ्जुताहानिप्पसङ्गतो । पाळियं इमे वत भोन्तोतिआदि यथाकम्मुपगजाणस्स पवत्तिआकारदस्सनं । 
कायवाचादि चेत्थ कायवचीविञ्जत्तियो। 


भारियन्ति आनन्तरियसदिसत्ता वुत्तं। खमापने हि असति आनन्तरियमेव। तस्साति भारियसभावस्स उपवादस्स। महल्लकोति केवलं वयसाव महल्लको, न जाणेन, “नायं किञ्चि 
लोकवोहारमत्तम्मि जानाति, परिसदूसको एव अम्हाकं लज्जितब्बस्स करणतो'ति अधिप्पायेन हीळेत्वा वुत्तत्ता गुणपरिधंसनेन उपवदतीति वेदितब्बं । आबुसोतिआदिना थेरो उपरिमग्गुप्पत्तिमस्स 
आकङ्कन्तो करुणाय अत्तानमाविकासि। पाकतिकं अहोसीति मग्गावरणं नाहोसीति अधिप्पायो। अत्तना वुडतरोति सयम्पि बुड्डो। एत्थापि “उक्कुटिकं निसीदित्वा”ति विसुद्धिमग्गे वुत्तं। अनागामी अरहा 
च आयतिं संवरत्थाय न खमेय्युं, सेसा दोसेनपीति आह “सचे सो न खमती"ति। 


ये च..पे०... समादपेन्ति, तेपि मिच्छादिड्टिकम्मसमादानाति योजेतब्बं । सीलसम्पन्नोतिआदीसु निप्परियायतो अग्गमग्गट्ठी अधिप्पेतो तस्सेव अञ्ञाराधना नियमतो, सेसापि वा पच्छिमभविका 
सीलादीसु ठिता तेसम्पि अञ्जुप्पत्तिनियमतो। अञ्ञन्ति अरहत्तफलं। एवं सम्पदन्ति एवं निब्बत्तिकं । यथा तं अविरज्झनकनिब्बत्तिकं, एवमिदम्पि एतस्स निरये निब्बत्तनन्ति अत्थो। यं सन्धाय 
“एवंसम्पदमिद' न्ति निदिट्ठं, तं दस्सेतुं तं बाचन्तिआदि वृत्तं। तं वाचन्ति अरियूपवादं । चित्तन्ति अरियूपवादकचित्तं । दिट्टिन्ति अरियूपवादे दोसाभावदस्सनदिङ्टिं। “सब्बमेतं पजहिस्सामी "ति चित्तेन 
अच्चयं देसेत्वा खमापनवसेन अप्पहाय अप्पटिनिस्सज्जित्वा। यथाभतं निक्खित्तो एवं निरयेति यथा निरयपालेहि आहरित्वा निरये ठपितो, एवं निरये ठपितो एव, अरियूपवादेनेवस्स इदं नियमेन निरये 
निब्बत्तनं यथा मग्गेन फलं सम्पज्जति, एवं सम्पज्जनकन्ति अधिप्पायो। 


मिच्छादिट्टि सब्नपापमूलत्ता परमा पधाना येसं वज्जानं तानि मिच्छादिद्विपरमानि बज्जानि, सब्बवज्जेहि मिच्छादिङ्टियेव परमं वज्जन्ति अत्थो । अवीतरागस्स मरणतो परं नाम भवन्तरुपादानमेवाति 
आह “परं मरणाति तदनन्तरं अभिनिन्बत्तकखन्धग्गहणे"ति। येन तिइति, तस्स उपच्छेदेनेव कायो भिज्जतीति आह “कायस्स भेदाति जीवितिन्द्रियस्सपच्छेदा"ति। एति एतस्मा सुखन्ति अयो, पुञ्जं । 
आयस्साति आगमनस्स, हेतुस्स वा। अयति इट्टारम्मणादीहि पवत्ततीति आयो, अस्सादो। असुरसदिसन्ति पेतासुरसदिसं। 


आसवक्खयञाणकथावण्णना 


१४. सरसलक्खणपटिवेधेनाति सभावसङ्घातस्स लक्खणस्स असम्मोहतो पटिविज्झनेन । निब्बत्तिकन्ति निप्फादनं। यं ठानं पत्वाति यं निब्बानं मग्गस्स आरम्मणपच्चयङ्डेन ठानं कारणभूतं 
आगम्म। अप्पवत्तिन्ति अप्पवत्तिहेतु । किलेसबसेनाति येसं आसवानं खेपनेन इदं जाणं आसवक्खयजाणं जातं, तेसं किलेसानं वसेन, तेसं आसवानं वसेन सब्बकिलेसानं सङ्गहणतो परियायतो 
पकारन्तरतोति अत्थो। पाळियं अतीतकालवसेन “अब्भज्ञासि'न्ति वत्वापि अभिसमयकाले तस्स तस्स जाननस्स पच्चुप्पन्नतं उपादाय “एवं जानतो एवं पस्सतो"ति वत्तमानकालेन निद्देसो कतो। 
कामासवादीनं विमुच्चनेनेव तदविनाभावतो दिट्टासवस्सापि विमृत्ति वेदितब्बा। 


“खीणा जाती"ति जाननं किलेसक्खयपच्चवेक्खणवसेन, बुसितं ब्रह्मचरियन्तिआदिजाननं मग्गफलनिब्बानपच्चवेक्खणवसेन होतीति आह “खीणा जातीतिआदीहि तस्स भूमि "न्ति। तत्थ भूमिन्ति 
विसयं, तीसु कालेसुपि जातिक्खयं पति उजुकमेव वायामासम्भवेपि तं पति वायामकरणस्स सात्थकतं, तस्स अनागतक्खन्धानुप्पत्तिफलतञ्च दस्सेतुं या पनातिआदि वुत्तं । या पन मग्गस्स 
अभावितत्तातिआदिना हि मग्गेनाविहतकिलेसेहेव आयतिं खन्धानं जाति हेस्सति, तेसञ्च किलेसानं मग्गेन विनासे सति खन्धा न जायिस्सन्ति, किलेसानञ्च तेकालिकताय जातियं वुत्तनयेन केनचि 
पच्चयेन विनासयोगेपि चित्तसन्ताने किलेसविरुद्धअरियमग्गक्खणुप्पादनमेव तब्बिनासो विरुद्धपच्चयोपनिपातेन आयतिं अनुप्पज्जनतो बीजसन्ताने अग्गिक्खन्धोपनिपातेन आयतिं बीजत्तानुप्पत्ति विय, 
इति मग्गक्खणुप्पत्तिसङ्कातकिलेसाभावेन किलेसफलानं खन्धानं आयतिं अनुप्पत्तियेव जातिक्खयोति अयमत्थो विभावीयति, तेनाह “मग्गस्स भावितत्ता अनुप्पादधम्मतं आपज्जनेन खीणा ति । एत्थ 
चायमत्यो किलेसाभावसङ्कातस्स मग्गस्स भावितत्ता उप्पादितत्ता पच्चयाभावेन अनुप्पज्जन्ती खन्धानं जाति तेन आयतिं अनुप्पज्जनसङ्कातेन अनुप्पादधम्मतं आपज्जनेन वोहारतो खीणा मे जातीति। न हि 
सङ्कतधम्मानं पच्चयन्तरेन विनासो सम्भवति, सम्भवे च तस्स पच्चयन्तरतादिप्पसङ्गतो। तब्बिरुद्धक्खणुप्पादनमेव तब्बिनासुप्पादनं । तन्ति खीणजातिं अब्भञ्ञासिन्ति सम्बन्धो । इत्थत्तायाति इमे पकारा 

इत्थं, तब्भावो इत्थत्तं, तदत्थाय। दस्सेन्तोति निगमनवसेन दस्सेन्तोति । 
विज्जात्तयकथावण्णनानयो निड्टितो। 
उपासकत्तपटिवेदनाकथावण्णना 


१५. अञ्ञाणन्ति धि-सद्दयोगेन सामिअत्थे उपयोगवचनं। पादानीति पादे। यससाति परिवारेन। कोतूहलच्छरेति कोतूहले अच्छरे च। अयन्ति अमिक्कन्त-सद्दो । नयिदं आमेडितवसेन द्विक्खत्तुं, 
अथ खो अत्थद्वयवसेनाति दस्सेन्तो अथ वातिआदिमाह | अविसेसेन अत्थसामञ्जेन निप्फन्नो अभिक्कन्तन्ति भावनपुंसकनिद्देसो, देसनापसादादिविसेसापेक्खायपि तथेव तिट्ठति पुब्बे निप्फन्नत्ताति आह 
““अभिक्कन्तं...पे०... पसादो"ति। अधोमुखठपितं केनचि । हेट्ठामुखजातं सयमेव। परियायेहीति पकारेहि, अरसरूपत्तादिपटिपादककारणेहि वा। 


गमुधातुस्स द्विकम्मकत्ताभावा गोतमं सरणन्ति इदं पदद्वयम्पि न उपयोगवचनं। अपि च खो पुरिममेव, पच्छिमं पन पच्चत्तवचनन्ति दस्सेतुं “गोतमं सरणन्ति गच्छामीति वृत्तं । तेन च इति-सद्दो 
लुत्तनिद्दिड्टोति दस्सेति। अघस्साति अघतो पापतो। ताताति हि पदं अपेक्खित्वा निस्सक्कस्सेव युत्तत्ता। अधिगतमग्गे सच्छिकतनिरोधेति पदद्वयेनापि फलट्ठा एव दस्सिता, न मग्गट्ठाति दस्सेन्तो 
““यथानुसिट्टं पटिपज्जमाने चाति आह । वित्थारोति इमिना “यावता, भिक्खवे, धम्मा सङ्घता वा असङ्घता वा, विरागो तेसं अग्गमक्खायती' ति (इतिवु० ९०; ३० नि० ४.३४) वृत्तपदं सङ्गण्हाति। 
अनेजन्ति नित्तण्हं। अप्पटिकूलन्ति अविरोधत्थदीपनतो अविरुद्धसुचि पणीतं वा। वाचाय पगुणीकत्तब्बतो, पकट्ठेहि सद्दत्थगुणेहि योगतो वा पगुणं। संहतोति घटितो समेतो। यत्थाति येसु पुरिसयुगेसूति 
सम्बन्धो। अट्ट च पुग्गलधम्मदसा तेति ते अङ पुग्गला अरियधम्मस्स दित्ता धम्मदसा। 


सरणन्तिआदीसु अयं सङ्घेपत्थो - भयहिंसनादिअत्थेन रतनत्तयं सरणं नाम, तदेव मे रतनत्तयं ताणं लेणं परायणन्ति बुद्धसुबुद्धतादिगुणवसेन तप्परायणताकारप्पवत्तो चित्तुप्पादो सरणगमनं नाम । 
यथावृत्तेन इमिना चित्तुप्पादेन समन्नागतो सरणं गच्छति नाम । एतस्स च सरणगमनस्स लोकियलोकुत्तरवसेन दुविधो पभेदो । तत्थ लोकुत्तरं सरणगमनूपक्किलेससमुच्छेदेन मग्गक्खणेयेव सिज्झति। 
लोकियसरणगमनं चतुधा पवत्तति अहं अत्तानं बुद्धस्स परिच्चजामीतिआदिना अत्तनिय्यातनेन, यथावुत्ततप्परायणताय, सिस्सभावूपगमनेन, पणिपातेन चाति। सब्बत्थापि चेत्थ सेट्टदक्खिणेय्यभाववसेनेव 
सरणगमनं होति, न जातिभयाचरियादिवसेनाति वेदितब्बं | एवं जातिआदिवसेन तित्थियं वन्दतो सरणं न भिज्जति, दक्खिणेस्यभावेन अज्ञं वन्दतो सरणं भिज्जति। लोकियस्स सरणगमनस्स 
निब्बानप्पत्तिनियमं सदिसफलं सरणगतस्स अनागते निब्बानप्पत्तिनियमतो। सब्बलोकियसम्पत्तिसमधिगमो पन अपायदुक्खादिसमतिक्कमो च आनिसंसफलं । तीसु वत्थूसु चस्स संसयमिच्छाजाणादि 
संकिलेसो। भेदोपिस्स सावज्जानवज्जवसेन दुविधो। तत्थ पठमो मिच्छादिद्विपुब्बकेहि तित्थियपणिपातादीहि होति, सो च अनिट्ठफलत्ता सावज्जो। अनवज्जो पन कालकिरियाय होति। 
लोकुत्तरसरणगमनस्स सब्बथा संकिलेसो वा भेदो वा नत्थीति वेदितब्बं। 


को उपासकोतिआदि उपासकत्तसरूपकारणादिपुच्छा। तत्थ यो गहट्टो मनुस्सो वा अमनुस्सो वा वृत्तनयेन तिसरणं गतो, अयं उपासको । यो च सरणगमनादिकिरियाय रतनत्तयं उपासनतो 
““उपासको"ति वुच्चति। पञ्च वेरमणियो चस्स सीलं । पञ्चमिच्छावाणिज्जादिपापाजीवं पहाय धम्मेन समेन जीवितकप्पनमस्स आजीवो। अस्सद्भियदुस्सीलतादयो उपासकत्तस्स विपत्ति, तदभावो 
सम्पत्तीति वेदितब्बा। 


बिहारग्गेनाति ओवरकादिवसनड्ठानकोड्टासेन। अज्जभावन्ति अस्मिं अहनि पवत्तं पसादादिं | कायविञ्जत्तिहेतुको सरीरावयवो कायङ्गं। वचीविञ्जत्तिहेतुकं ओइजिव्हादि बाचङ्गं। अचोपेत्वाति 
अचालेत्चा। एतेन च वचीपवत्तिया पुब्बभागे ठानकरणानं चलनपच्चयो वायोधातुया विकाराकारो विसुं कायविञ्जत्ति न होति, तेन विसुं विज्ञापेतब्बस्स अधिप्पायस्स अभावा वचीविञ्जत्तियमेव सङ्गय्हति 
तदुपकारत्ता। यथा कायेन कायकण्डुयनादीसु सहुप्पत्तिहेतुभूतो पथवीधातुया आकारविकारो विसुं अधिप्पायस्स अविञ्ञापनतो वचीविञ्जत्ति न होति, एवमयम्पीति दस्सेति। अधिप्पायविञ्ञापनतो हेता 
विञ्जत्तियो नाम जाता, न केवलं वायुपथवीनं चलनसह्दुप्पत्तिपच्चयभूतविकाराकारमत्तताय। एवञ्च बहिद्धा रुकखादीसु चलनसह्दप्पत्तिपच्चयानं यथावुत्तप्पकारानं विकाराकारानं अविञ्जत्तिता समत्थिता 
होतीति वेदितब्बा। केचि वाचङ्गन्ति “होतु साधू "ति एवमादिवाचाय अवयवन्तिआदिं वदन्ति, तं अचोपेत्वाति इमिना न समेति। खन्ति चारेत्वाति अनुमतिं पवत्तेत्वा। “खन्तिं धारेत्वा”तिपि पाठो, बहि 
अनिक्खमनवसेन गण्हित्वाति अत्थो। पटिमुखोति भगवति पटिनिवत्तमुखो, तेनाह “अपक्कमित्वा ति। 


१६. याचधातुस्स द्विकम्मकत्ता “भगवा वस्सावासं याचितो”ति वुत्तं । सुसस्सकालेपीति वुत्तमेवत्थं पाकटं कातुं “अतिसमग्धेपी"ति वुत्तं । अतिविय अप्पग्घेपि यदा किञ्चिदेव दत्वा बहुं 
पुब्बण्णापरण्णं गण्हन्ति, तादिसे कालेपीति अत्थो। भिक्खमानाति याचमाना। वुत्तसस्सन्ति वपितसस्सं। तत्थाति वेरञ्जायं, एतेन “वृत्तं सलाका एव होति एत्थाति सलाकावुत्ता^ति विसेसनस्स 
परनिपातेन निब्बचनं दस्सेति। अथ वा “सब्बं सस्सं सलाकामत्तमेव वुत्तं निब्बत्त सम्पन्नं एत्थाति सलाकावुत्ता"तिपि निब्बचनं दडुब्बं, तेनाह “सलाका एव सम्पज्जती"ति। “सलाकाय वुत्तं जीविका 
एतिस्सन्ति सलाकावृत्ता”तिपि निब्बचनं दस्सेतुं सलाकाय वातिआदि वृत्तं । धञ्ञकरणडट्ठानेति धञ्जमिननट्ठाने । बण्णज्झक्खन्ति कहापणपरिक्खकं । 


उञ्छेन पग्गहेनाति एत्थ पग्गहेनाति पत्तेन, तं गहेत्वाति अत्थो। पग्गय्हति एतेन भिक्खाति हि पग्गहो, पत्तो। तेनाह पग्गहेन यो उञ्छोतिआदि। अथ वा पग्गहेनाति गहणेन, उञ्छत्थाय गहेतब्बो 
पत्तोति सिज्झतीति आह “पत्तं गहेत्वा”ति। 


गङ्गाय उत्तरदिसापदेसो उत्तरापथो, सो निवासो एतेसं, ततो वा आगताति उत्तरापथका, तेनाह उत्तरापथवासिकातिआदि। “उत्तराहका "तिपि पाठो, सो एव अत्थो निरुत्तिनयेन। मन्दिरन्ति 
अस्ससालं। “मन्दर न्तिपि लिखन्ति, तं न सुन्दरं । सा च मन्दिरा यस्मा परिमण्डलाकारेन बहुविधा च कता, तस्मा “अस्समण्डलिकायो-ति वुत्ता। 


गङ्गाय दक्खिणाय दिसाय देसो दविखणापथो, तत्थ जाता मनुस्सा दक्खिणापथमनुस्सा । बुद्धं ममायन्ति ममेवायन्ति गण्हनसीला बुद्धमामका, एवं सेसेसुपि। एवन्ति पच्छा वुत्तनयेन अत्थे गस्हमाने। 
पटिबीसन्ति कोट्ठासं | तदुपियन्ति तदनुरूपं तप्पहोनकं । लद्धाति लभित्वा नो होतीति सम्बन्धो । “लद्धो ति वा पाठो, उपट्ठाकट्ठानं नेव लभिन्ति अत्थो। जाति च पसत्थतमगुणयोगतो सेट्ठो चाति 
जातिसेट्टो। एवरूपेसु ठानेसु अयमेव पतिरूपोति आमिसस्स दुल्लभकालेसु परिकथोभासादि अकत्वा परमसल्लेखवुत्तिया आजीवसुद्धियं ठत्वा भगवतो अधिप्पायानुगुणं आमिसं विचारेन्तेन नाम 
जातिसिनेहयृत्तेन अरियसावकेनेव कातुं युत्तन्ति अधिप्पायो। 


मारावट्टनायाति मारेन कतचित्तपरिवट्टनेन, चित्तसम्मोहनेनाति अत्थो। तम्पीति उत्तरकुरुं वा तिदसपुरं वा आवट्टेय्य। 


““फुस्सस्साहं पावचने, सावके परिभासयि। 
यवं खादथ भुञ्जथ, मा च भुञ्जथ सालयो"ति॥ (अप° थेर १.३९.८८) - 


अपदाने वुत्तस्स अकुसलस्स तदा ओकासकतत्ता। निबद्धदानस्साति “दस्सामा”ति वाचाय नियमितदानस्स। अप्पितवत्तस्साति कायेन अतिहरित्वा दिन्नवत्थुनोपि । विसहतीति सक्कोति । सङ्केपेनाति 
नीहारेन । ब्यामप्पभायाति समन्ततो हेठ्ठा च उपरि च असीतिहत्थमत्ते ठाने घनीभूताय छब्बण्णाय पभाय, यतो छब्बण्णरंसियो तळाकतो मातिकायो विय निक्खमित्वा दससु दिसासु धावन्ति, सा यस्मा 
ब्याममत्ता विय खायति, तस्मा “ब्यामप्पभा”ति वुच्चति। यस्मा अनुब्यञ्जनानि च पच्चेकं भगवतो सरीरे पभासम्पत्तियृत्ता आकासे चन्दसूरियादयो विय विभाता विरोचन्ति, तस्मा तानि ब्यामप्पभाय सह 
केनचि अनभिभवनीयानि वुत्तानि। 


अनत्थसञ्हितेति घातापेक्खं सामिअत्थे भुम्मवचनं, तेनाह “तादिसस्स वचनस्स घातो"ति। अत्थो धम्मदेसनाय हेतु उप्पज्जति एत्थ, धम्मदेसनादिको वा अत्थो उप्पज्जति एतायाति अद्ठुप्पत्ति, 
पच्चुप्पन्नवत्थु। 

एकं गहेत्वाति धम्मदेसनासिक्खापदपञ्जत्तिसङ्कातेसु द्वीसु धम्मदेसनाकारणं गहेत्वा । रत्तिच्छेदो वाति सत्ताहकरणीयवसेन गन्त्वा बहि अरुणुट्ठापनवसेन वृत्तो, न वस्सच्छेदवसेन तस्स विसुं 
बुच्चमानत्ता। एतेन च वस्सच्छेदपच्चये सत्ताहकरणीयेन गमनं अनुञ्ञातन्ति वेदितब्बं । न किस्मिञ्चीति किस्मिञ्चि गुणे सम्भावनावसेन न मञ्जन्ति । पच्छा सीलं अधिइहेव्यामाति आजीवहेतु 
सन्तगुणप्पकासनेन आजीवविपत्ति सन्धाय वृत्तं। अतिमञ्जिस्सतीति अवमञ्जिस्सति। 


१७. आयस्माति पियवचनमेत' न्ति उच्चनीचजनसामञ्जवसेन वत्वा पुन उच्चजनावेणिकवसेनेव दस्सेन्तो “गरुगारवसप्पतिस्साधिवचन न्ति आह । तत्थ सह पतिस्सयेन निस्सयेनाति 
सप्पतिस्सो, सनिस्सयो, तस्स गरुगुणयृत्तेसु गारववचनन्ति अत्थो। इध पन वचनमेव अधिवचनं। पप्पटकोजन्ति आदिकप्पे उदकूपरि पठमं पथवीभावेन सञ्जातं नवनीतपिण्डसदिसं उदकेपि 
उप्पिलनसभावं अविलीयनकं अतिसिनिद्धमधुरं अनेकयोजनसहस्सबहलं रसातलसङ्घातं पथवोजं। यं आदिकण्पिकेहि मनुस्सेहि रसतण्हाय गहेत्वा भुञ्जमानं तेसं कम्मबलेन उपरिभागे कक्खळभावं 
आपज्जित्वा हेट्ठा पुरिमाकारेनेव ठितं, यस्स च बलेन अयं महापथवी सपब्बतसमुद्दकानना हेट्ठाउदके अनिमुज्जमाना अविकिरियमाना कुल्लुपरि विय निच्चला तिट्ठति, तं पथवीसारमण्डन्ति अत्थो, तेनाह 
पथवीमण्डोतिआदि। सम्पन्नन्ति मधुरसेन उपेतं, तेनाह “सादुरस''न्ति उपपन्नफलोति बहुफलो | “निम्मविखिक न्ति वत्वा पुन “निम्मविखिकण्ड न्ति मक्खिकण्डानम्पि अभावं दस्सेति। ये 
पथवीनिस्सिता पाणा, ते तत्थ सङ्कामेस्सामीति एत्थ मनुस्सामनुस्सतिरच्छानगतित्यीनम्पि हत्थसङ्कामने कि अनामासदोसो न होतीति? न होति, कस्मा? “अनापत्ति, भिक्खवे, इद्धिमस्स इद्रिविसये”ति 
(पारा० १५९) वचनतो, तेनेव भगवापि अनामासदोसं अदस्सेत्वा “विपल्लासम्पि सत्ता पटिलभेय्यु" न्ति आह, खुद्दको गामो । महन्तो सापणो निगमो। पदबीतिहारेनाति पदनिकखेपेन। 


विनयपञ्ञत्तियाचनकथावण्णना 


१८. बिनयपञ्ञत्तिया मूलतो पभुतीति पाराजिकादिगरुकानं, तदञ्जेसञ्च सिक्खापदानं पातिमोक्खुद्देसक्कमेन येभुय्येन अपञ्जत्ततं सन्धाय वृत्तं, न सब्बेन सब्बं अपञ्जत्तताय। तेनेव थेरो भगवन्तं 
“सावकानं सिक्खापदं पञ्जपेस्य उद्दिसेय्य पातिमोक्ख न्ति पातिमोक्खुद्देसेन सह सिक्खापदपञ्ञत्ति याचि। खन्धके हि आनन्दत्थेरादीनं पब्बज्जतो पुरेतरमेव राहुलभद्दस्स पब्बज्जाय “न, भिवखवे, 
अननुञ्ञातो मातापितूहि पुत्तो पब्बाजेतब्बो, यो पब्बाजेय्य आपत्ति दुक्कटस्सा”ति (महाव० १०५) पञ्जत्तसिकखापदं दिस्सति। इधेव अट्टकथायम्पि “सामम्मि पचनं...पे०... न वट्टती”ति च, “रत्तिच्छेदो 
बस्सच्छेदो वा न कतो"ति च वृत्तत्ता पुब्बेव सामपाकादिपटिक्खेपो अत्थीति पञ्जायति। एवं कतिपयसिक्खापदानं पञ्जत्तिसब्भावेपि अपञ्जत्तपाराजिकादिके सन्धाय “न ताव, सारिपृत्त, सत्था सावकानं 
सिक्खापदं पञ्ञपेती "ति वुत्तन्ति गहेतब्बं । पुथुत्तारम्मणतो पटिनिवत्तित्वा सम्मदेव एकारम्मणे चित्तेन लीनो पटिसल्लीनो नामाति आह “एकीभावं गतस्सा"ति, चित्तविवेकं गतस्साति अत्थो। चिरन्ति 
अच्चन्तसंयोगे उपयोगवचनं। 


सोळसविधाय पञ्ञायाति मज्झिमनिकाये अनुपदसुत्तन्तदेसनायं “महापञ्ञो, भिक्खवे, सारिपृत्तो पृथुपञ्जो हासपञ्जो जवनपञ्जो तिक्खपञ्जो निब्बेधिकपञ्जो”ति आगता छ पञ्जा च 
नवानुपुब्बविहारसमापत्तिपञ्ञा च आरहत्तमग्गपञ्ञा चाति एवं सोळसविधेन आगताय पञ्ञाय । येसं बुद्धानं सावका सुद्धावासेसु सन्दिस्सन्ति, तेयेव लोके पाकटाति विपस्सीआदयोव इध उद्धटा, न इतरे 
पुब्बबुद्धा । तेनेव आटानाटियसुत्ते (दी० नि० ३.२७५ आदयो) देवापि अत्तनो पाकटानं तेसञ्जेव गहणं अकंसु, नाञ्जेसन्ति वेदितब्बं । 


१९. किलासुनोति अप्पोस्सुक्का पयोजनाभावेन निरुस्साहा अहेसुं, न आलसियेन, तेनाह न आलसियकिलासुनोतिआदि। निद्दोसतायाति कायवचीवीतिक्कमसमुट्ठापकदोसाभावा | पाणं न हने न 
चादिन्नमादियेतिआदिना (सु? नि० ४०२) ओवादसिक्खापदानं विज्जमानत्ता वुत्तं सत्तापत्तिक्खन्धवसेनातिआदि। छन्नं छन्नं वस्सानं ओसानदिवसं अपेक्खित्वा “सकि सकिः न्ति वृत्तत्ता तदपेक्खमेत्थ 
सामिवचनं। सकलजम्बुदीपे सब्बोपि भिक्खुसङ्घो उपोसथं अकासीति सम्बन्धो। 


खन्ती परमन्तिआदीसु तितिवखासङ्घाता खन्ति सत्तसङ्घारेहि निब्बत्तानिड्टावमनकिलेसतपनतो परमं तपो नाम | वानसङ्घाताय तण्हाय निक्खन्तत्ता निब्बानं सब्बधम्मेहि परमं उत्तमन्ति बुद्धा वदन्ति। 
यथावुत्तखन्तिया अभावेन पाणवधं वा छेदनताळनादि वा करोन्तो परूपघाती परस्सहरणपरदारातिक्कमनादीहि मुसापेसुञ्जफरुसादीहि च परं बिहेठयन्तो च बाहितपापताय अभावेन पब्बजितो वा 
समितपापताय अभावेन समणो वा न होतीति अत्थो। सीलसंवरेन सब्बपापस्स अनुप्पादनं लोकियसमाधिविपस्सनाहि कुसलस्स उपसम्पादनं निप्फादनं सब्बेहि मग्गफलेहि अत्तनो चित्तस्स परिसोधनं 
पभस्सरभावकरणं यं, तमेतं बुद्धानं सासनं अनुसिट्टि। अनुपवादोति वाचाय कस्सचि अनुपवदनं। अनुपघातोति कायेन कस्सचि उपघाताकरणं वुत्तावसेसे च पातिमोक्खसङ्घाते सीले अत्तानं संवरणं । 
भत्तस्मि मत्तञ्जुतासङ्वातआजीवपारिसुद्धिपच्चयसन्निस्सितसीलसमायोगो तम्मुखेन इन्द्रियसंवरो पन्तसेनासनसङ्घातं अरञ्जवासं तम्मुखेन पकासिते चतुपच्चयसन्तोसभावनारामतासङ्घातमहाअरियवंसे 
पतिट्टानञ्च अधिचित्तसङ्घाते लोकियलोकुत्तरसमाधिम्हि तदुप्पादनवसेन आयोगो अनुयोगो च यं, तमेतं बुद्धानं अनुसिट्डीति योजना। 


“याव सासनपरियन्ता“ति आणापातिमोक्खस्स अभावतो वुत्तं | परिनिब्बानतो पन उद्धं ओवादपातिमोक्खुद्देसोपि नत्थेव, बुद्धा एव हि तं उद्दिसन्ति, न सावका। पठमबोधियन्ति बोधितो 
बीसतिवस्सपरिच्छिन्ने काले, आचरियधम्मपालत्थेरेन पन “पञ्चचत्तालीसाय वस्सेसु आदितो पन्नरस वस्सानि पठमबोधी "ति वुत्तं, सिक्खापदपञ्ञत्तिकआलतो पन पभुति आणापातिमोक्खमेव 
उद्दिसन्तीति इदं पातिमोक्खुद्देसक्कमेनेव परिपुण्णं कत्वा सिकखापदपञ्जत्तिकालं सन्धाय वुत्तं। अद्वाने अनवकासोति यथाक्कमं हेतुपच्चयपटिक्खेपवसेन कारणपटिक्खेपो । यन्ति येन कारणेन। 
अपरिसुद्धाय परिसायाति अलज्जीपुग्गलेहि वोमिस्सताय असुद्धाय परिसाय, न केवलं बुद्धानञ्जेव अपरिसुद्धाय परिसाय पातिमोक्खुद्देसो अयृत्तो, अथ खो सावकानम्पि। चोदनासारणादिवसेन पन 
सोधेत्वा संवासकरणं सावकानञ्जेव भारो, बुद्धा पन सिक्खापदानि पञ्जपेत्वा उपोसथादिकरणविधानं सिक्खापेत्वा विस्सज्जेन्ति, चोदनासारणादीनि न करोन्ति, तेनेव भगवा असुद्धाय परिसाय पातिमोक्खं 
अनुद्दिसित्वा सकलरत्ति तुण्हीभूतो निसीदि। भिक्खू च भगवतो अधिप्पायं जत्वा असुद्धपुग्गलं बहि नीहरिंसु। तस्मा सावकानम्पि असुद्धाय परिसाय जत्वा उपोसथादिसङ्घकम्मकरणं ब्रह्मचरियन्तरायकरणं 
विना न वट्टतीति वेदितब्बं। 


सम्मुखसावकानन्ति बुद्धानं सम्मुखे धरमानकाले पब्बजितानं सब्बन्तिमानं सावकानं। उळारातिसयजोतनत्थं “उळारुळारभोगादिकुलवसेन वा"ति पुन उळारसहग्गहणं कतं । आदि-सद्देन 
उळारमज्झत्तअनुळारादीनं गहणं वेदितब्बं । ते पच्छिमा सावका अन्तरधापेसुन्ति सम्बन्धो। 


अपञ्जत्तेपि सिक्खापदे यदि सावका समानजाति आदिका सियुं, अत्तनो कुलानुगतगन्थं विय भगवतो वचनं न नासेय्युं । यस्मा पन सिक्खापदञ्च न पञ्जत्तं, इमे च भिक्खू न समानजातिआदिका, 
तस्मा विनासेसुन्ति इममत्यं दस्सेतुं यस्मा एकनामा...पे०... तस्मा अञ्ञमञ्ञं विहेठेन्तातिआदि वुत्तं । चिरद्ितिकवारे पन सावकानं नानाजच्चादिभावे समानेपि सिकखापदपञ्जत्तिया परिपुण्णताय 
सासनस्स चिरप्पवत्ति वेदितब्बा। यदि एवं कस्मा सब्बेपि बुद्धा सिक्खापदानि न पञ्ञपेन्तीति? यस्मा च सासनस्स चिरप्पवत्तिया न केवलं सिक्खापदपञ्जत्तियेव हेतु, अथ खो आयतिं धम्मविनयं गहेत्वा 
सावकेहि विनेतब्बपुग्गलानं सम्भवोपि, तस्मा तेसं सम्भवे सति बुद्धा सिकखापदं पञ्जपेन्ति, नासतीति परिपुण्णापञ्जत्तियेव वेनेय्यसम्भवस्सापि सूचनतो सासनस्स चिरप्पवत्तिया हेतु वुत्ताति वेदितब्बा। 
पाळियं सहस्सं भिक्खुसङ्घं...पे०... ओवदतीति एत्थ सहस्ससङ्ख्यापरिच्छिन्नो सङ्घो सहस्सो सहस्सिलोकधातूतिआदीसु (दी० नि० २.१८) विय। तं सहस्सं भिक्खुसङ्घन्ति योजना। सहस्ससद्दस्स 
एकवचनन्तताय “भिक्खुसहस्सस्सा"ति वत्वा अवयवापेक्खाय “ओवदियमानान” न्ति बहुवचननिद्देसो कतोति दटुब्बो। 


अनुपादाय आसवेहि चित्तानि बिमुच्चिसूति एत्थ आसवेहीति कत्तुअत्थे करणवचनं । चित्तानीति पच्चत्तबहुवचनं । विमुच्चिसूति कम्मसाधनं । तस्मा आसवेहि कत्तुभूतेहि अनुपादाय 
आरम्मणकरणवसेन अग्गहेत्वा चित्तानि विमोचितानीति एवमेत्थ अत्थो गहेतब्बोति आह तेसञ्हि चित्तानीतिआदि। येहि आसबेहीति एत्थापि कत्तुअत्थे एव करणवचनं । विमुच्चिसूति कम्मसाधनं। 
तेति आसवा। तानीति चित्तानि, उपयोगबहुवचनञ्चेतं । विमुच्चिंसूति कत्तुसाधनं, विमोचेसुन्ति अत्थो। अग्गहेत्वा विमुच्चिंसूति आरम्मणवसेन तानि चित्तानि अग्गहेत्वा आसवा तेहि चित्तेहि मृत्तवन्तो 
अहेसुन्ति अत्थो। अथ वा आसवेहीति निस्सक्कवचनं, विमुच्चिंसूति कत्तुसाधनं । तस्मा कञ्चि सङ्घतधम्मं तण्हादिवसेन अनुपादियित्वा चित्तानि विमृत्तवन्तानि अहेसुन्ति अत्थो गहेतब्बो। 
पुरिमवचनापेक्खन्ति अञ्जतरस्मिं भिंसनके वनसण्डेति वुत्तवचनस्स अपेक्खनं तस्मिं पुरिमबचनेति एवं अपेक्खनन्ति अत्थो, तेनाह यं वुत्तन्तिआदि। भिंसनस्स भयस्स कतं करणं किरिया भिंसनकतं, 
तस्मि भिंसनकिरियायाति अत्थं दस्सेन्तो आह “भिंसनकिरियाया"ति। भिसयतीति भिंसनो, सोव भिसनको, तस्स भावो “भिसनकत्त' न्ति वत्तब्बे त-कारस्स लोपं कत्वा वुत्तन्ति पकारन्तरेन अत्थं दस्सेन्तो 
आह “अथ वा तिआदि। बहुतरानं सत्तानं वाति येभुय्येनाति पदस्स अत्थदस्सनं। तेन च यो कोचीति पदस्सापि यो यो पविसतीति विच्छावसेन नानत्थेन अत्थो गहेतब्बोति दस्सेति, यो यो पविसति, तेसु 
बहुतरानन्ति अत्थसम्भवतो। 

निगमनन्ति पकते अत्थे यथावुत्तस्स अत्थस्स उपसंहारो। अयज्हेत्थ निगमनक्कमो - या हि, सारिपुत्त, विपस्सीआदीनं तिण्णं बुद्धानं अत्तनो परिनिब्बानतो उपरि परियत्तिवसेन विनेतब्बानं पुग्गलानं 
अभावेन तेसं अत्थाय वित्थारतो सिकखापदपञ्जत्तियं किलासुता अप्पोस्सुक्कता, या च उपनिस्सयसम्पन्नानं वेनेय्यानं चेतसा चेतो परिच्च भिंसनकवनसण्डेपि गन्त्वा ओवदन्तानं तेसं 
मग्गफलुप्पादनत्थाय धम्मदेसनाय एव अकिलासुता सउस्साहता, न वित्थारतो धम्मविनयदेसनाय, अयं खो, सारिपृत्त, हेतु, अयं पच्चयो, येन विपस्सीआदीनं तिण्णं बुद्धानं ब्रह्मचरियं न चिरट्टितिकं 
अहोसीति। पुरिसयुगवसेनाति पुरिसानं युगं पवत्तिकालो, तस्स वसेन, पुरिसवसेनाति अत्यो । सब्ब्रपच्छिमकोति परिनिब्बानदिवसे पब्बजितो सुभदसदिसो। सतसहस्सं सट्टिमत्तानि च वस्ससहस्सानीति 
इदं भगवतो जातितो पट्टाय वुत्तं, बोधितो पट्टाय पन गणियमानं ऊनं होतीति दडुब्बं। द्वेयेबाति धरमाने भगवति एकं, परिनिन्बुते एकन्ति द्वे एव पुरिसयुगानि। 


२०-९. असम्भुणन्तेनाति अपापुणन्तेन। को अनुसन्धीति पुरिमकथाय इमस्स को सम्बन्धोति अत्थो। यं वुत्तन्ति यं याचितन्ति अत्थो। येसूति वीतिक्कमधम्मेसु। नेसन्ति दिटुधम्मिकादिआसवानं । 
तेति बीतिक्कमधम्मा | जातियेव पितामहपितुपृत्तादिवसेन परिवट्टनतो परिवट्टोति ञातिपरिवट्टो। लोकामिसभूतन्ति लोकपरियापन्नं हुत्वा किलेसेहि आमसितब्बतो लोकामिसभूतं । पब्बज्जासङ्केपेनेवाति 
दससिक्खापददानादिपब्बज्जामुखेन। एतन्ति मेथुनादीनं अकरणं । थामन्ति सिक्खापदपञ्ञापनसामत्थियं । सञ्छविन्ति सुक्कच्छविं पकतिच्छविं, सुन्दरच्छविं वा। सेसन्ति सेसपदयोजनदस्सनं। इदानि 
अत्थयोजनं दस्सेन्तो आह अयं वा हेत्थातिआदि । तत्थ बा-सद्दो अवधारणे । हि-सद्दो पसिद्धियं, अयमेव हेत्थाति अत्थो। अथ सत्थाति पदस्स अत्थं दस्सेति “तदा सत्था ति । रोपेत्वाति फालितट्टाने निन्नं 
मंसं समं वड्टेत्वा। सके आचरियकेति अत्तनो आचरियभावे, आचरियकम्मे वा। 


विपुलभावेनाति बहुभावेन। अयोनिसो उम्मुज्जमानाति अनुपायेन अभिनिविसमाना, विपरीततो जानमानाति अत्यो। रसेन रसं संसन्दित्वाति अनवज्जसभावेन सावज्जसभावं सम्मिस्सेत्वा। 
उद्घम्मं उब्बिनयन्ति उग्गतधम्मं उग्गतविनयञ्च, यथा धम्मो च विनयो च विनस्सिस्सति, एवं कत्वाति अत्थो। इमस्मिं अत्थेति इमस्मिं सङ्घाधिकारे । पभस्सरोति पभासनसीलो। एवंनामो एवंगोत्तोति 
सोयमायस्मा सोतापन्नोतिनामगोत्तेन समन्नागतो, अयं वुच्चति सोतापन्नोति पकतेन सम्बन्धो। अविनिपातधम्मोति एत्थ धम्म-सद्दो सभाववाची, सो च अत्थतो अपायेसु खिपनको 
दिड्टिआादिअकुसलधम्मो एवाति आह “ये धम्मा”तिआदि। इदानि सभाववसेनेव अत्थं दस्सेतुं बिनिपतनं वातिआदि वृत्तं। नियतोति सत्तभवन्भन्तरे नियतक्खन्धपरिनिब्बानो। तस्स कारणमाह 
““सम्बोधिपरायणो"ति। 


२२. अनुधम्मताति लोकुत्तरधम्मानुगतो सभावो। पवारणासङ्गहं दत्वाति “आगामिनिया पुण्णमिया पवारेस्सामा”ति अनुमतिदानवसेन दत्वा, पवारणं उक्कड्टित्वाति अत्थो, एतेन नयेन केनचि 
पच्चयेन पवारणुक्कडनं कातुं वट्टतीति दीपितं होति। मागसिरस्स पठमदिवसेति चन्दमासवसेन वुत्तं, अपरकत्तिकपुण्णमाय अनन्तरे पाटिपददिवसेति अत्थो। फुस्समासस्स पठमदिवसेति एत्थापि एसेव 
नयो। इदञ्च निदस्सनमत्तं वेनेस्यानं अपरिपाकं पटिच्च फुस्समासतो परञ्च एकद्वितिचतुमासम्पि तत्थेव वसित्वा सेसमासेहि चारिकाय परियोसापनतो। दससहस्सचक्कवाळेति इदं देवब्रह्मानं वसेन वृत्तं। 
मनुस्सा पन इमस्मिंयेव चक्कवाळे बोधनेय्या होन्ति । इतरचक्कवाळेसु पन मनुस्सानं इमस्मिं चक्कवाळे उप्पत्तिया छन्दुप्पादनत्थं अनन्तम्पि चक्कवाळं ओलोकेत्वा तदनुगुणानुसासनी पाटिहारियं 
करोन्तियेव। 


आयामाति एत्थ आ-सद्दो आगच्छाति इमिना समानत्थोति आह “आगच्छ यामा”ति, एहि गच्छामाति अत्थो। सुवण्णरसपिञ्जराहीति विलीनसुवण्णजलं विय पिञ्जराहि सुबण्णवण्णाहीति अत्थो। 
पाळियं निमन्तितम्हातिआदीसु “निमन्तिता वस्संवुत्था अम्हा“ति च, “निमन्तिता वस्संवुत्था अत्था^ति च सम्बन्धो। 


यन्ति देय्यधम्मजातं, यं किञ्चीति अत्थो। नो नत्थीति अम्हाकं नत्थि, नोति वा एतस्स विवरणं नत्थीति। एत्थाति घरावासे । तन्ति तं कारणं, किच्चं वा । कुतोति कतरहेतुतो । यन्ति येन कारणेन, 
किच्चेन वा। दुतिये अत्थविकप्पे एत्थाति इमस्स विवरणं इमस्मिं तेमासब्भन्तरेति। तन्ति तं देय्यधम्मं । 


तत्थ चाति कुसले | तिक्खविसदभावापादनेन समुत्तेजेत्वा। वस्सेत्वाति आयति वासनाभागियं धम्मरतनवस्सं ओतारेत्वा। यं दिवसन्ति यस्मिं दिवसे। 


२३. पत्तुण्णपत्तपटे चाति पत्तुण्णपटे चीनपटे च । तुम्बानीति चम्ममयतेलभाजनानि। अनुबन्धित्वाति अनुपगमनं कत्वा। अभिरन्त-सद्दो इध अभिरुचिपरियायोति आह “यथाज्झासय''न्तिआदि। 
सोरेव्यादीनि महामण्डलचारिकाय मग्गभूतानि सोरेय्यनगरादीनि | पयागपतिट्ठानन्ति गङ्गाय एकस्स तित्थविसेसस्सापि, तंसमीपे गामस्सापि नामं । समन्तपासादिकायाति समन्ततो सब्बसो पसादं 
जनेतीति समन्तपासादिका, तस्सा। 


ये पन पकारे सन्धाय “समन्ततोति वुच्चति, ते पकारे वित्थारेत्वा दस्सेतुं तत्रिदन्तिआदि वृत्तं । तत्य “समन्तपासादिका"ति या संवण्णना वुत्ता, तत्र तस्सं समन्तपासादिकायं समन्तपसादिकभावे इदं 
वबक्खमानगाथावचनं होतीति योजना । बाहिरनिदानअब्भन्तरनिदानसिक्खापदनिदानानं वसेन निदानप्पभेददीपनं वेदितब्बं । “थेरवादप्पकासनं वत्थुप्पभेददीपन"न्तिपि वदन्ति । “सिक्खापदानं 
पच्चुप्पन्नवत्थुप्पभेददीपन'न्तिपि वत्तुं वट्टति। सिकखापदनिदानन्ति पन वेसालीआदि सिक्खापदपञ्जत्तिया कारणभूतदेसविसेसो वेदितब्बो। एत्थाति समन्तपासादिकाय | सम्पस्सतं विञ्ञूनन्ति सम्बन्धो, 
तस्मा अयं समन्तपासादिकात्वेव पवत्ताति योजेतब्बा। 


इति समन्तपासादिकाय विनयट्टकथाय विमतिविनोदनियं 


बेरञ्जकण्डवण्णनानयो निङ्टितो। 


९. पाराजिककण्डो 


१. पठमपाराजिकं 
सुदिन्नभाणवारवण्णना 


२४. विक्कायिकभण्डस्स विक्किणनं इणदानञ्च भण्डप्पयोजनं नाम । एवं पयोजितस्स मूलस्स सह वड्डिया गहणवायामो उद्धारो नाम। असुकदिवसे दिन्नन्तिआदिना पमुदुस्स सतुप्पादनादि 
सारणं नाम | चतुब्ब्रिधायाति खत्तियब्राह्मणगहपतिसमणानं वसेन, भिक्खुआदीनं वा वसेन चतुब्बिधाय । दिस्वानस्स एतदहोसीति हेतुअत्थे अयं दिस्वान-सद्दो असमानकत्तुकत्ता, यथा घतं पिवित्वा बलं 
होतीति, एवमञ्ञत्थापि एवरूपेसु । भब्बकुलपुत्तोति उपनिस्सयमत्तसभावेन वृत्तं, न पच्छिमभविकताय। तेनेवस्स मातादिअकल्याणमित्तसमायोगेन कतवीतिक्कमनं निस्साय उप्पन्नविप्पटिसारेन 
अधिगमन्तरायो जातो। पच्छिमभविकानं पुब्बबुद्धुप्पादेसु लद्धब्याकरणानं न सक्का केनचि अन्तरायं कातुं। तेनेव अङ्कुलिमालत्थेरादयो अकुसलं कत्वापि अधिगमसम्पन्ना एव अहेसुन्ति। 
चरिमकचित्तन्ति चुतिचित्तं। सङ्गं विय लिखितं घंसित्वा धोवितं सङ्कलिखितन्ति आह धोतइच्चादि। अज्झावसताति अधि-सद्दयोगेन अगारन्ति भुम्मत्थे उपयोगवचनन्ति आह “ अगारमज्झे^ति। 
कसायरसरत्तानि कासायानीति आह “कसायरसपीतताया''ति। कसायतो निब्बत्तताय च हि रसोपि “कसायरसो"ति वुच्चति । 


२६. यदा जानाति-सद्दो बोधनत्थो न होति, तदा तस्स पयोगे सप्पिनो जानाति मधुनो जानातीतिआदीसु विय करणत्थे सामिवचनं सद्दसत्थविदू इच्छन्तीति आह “किञ्चि दुक्खेन नानुभोसी"ति। केनचि 
दुक्खेन नानुभोसीति अत्थो, किञ्चीति एत्थापि हि करणत्थे सामिवचनस्स लोपो कतो, तेनेव वक्खति “विकप्पद्वयेपि पुरिमपदस्स उत्तरपदेन समानविभत्तिलोपो दड्ठब्बो ति । यदा पन जानाति-सद्दो सरणत्थो 
होति, तदा मातु सरतीतिआदीसु विय उपयोगत्थे सामिवचनं सद्दसत्थविदू वदन्तीति आह “अथ वा किञ्चि दुक्खं नस्सरतीति अत्थो”ति, कस्सचि दुक्खस्स अननुभूतताय नस्सरतीति अत्थो। 
विकण्पद्दयेपीति अनुभवनसरणत्थवसेन वृत्ते दुतियततियविकण्पद्वये। पुरिमपदस्साति किञ्चीति पदस्स। उत्तरपदेनाति दुक्खस्सातिपदेन। समानाय सामिवचनभूताय विभत्तिया “कस्सचि दुक्खस्सा”ति 
वत्तब्बे “किञ्चि दुक्खस्सा ति लोपोति दटुब्बो। मरणेनपि मयं तेति एत्थ तेति पदस्स सहत्थे करणवसेनपि अत्थं दस्सेतुं तया वियोगं वा पापुणिस्सामाति अत्थन्तरं वुत्ं। 

२८. गन्धब्बा नाम गायनका। नटा नाम रङ्गनटा। नाटका लङ्घनकादयो। सुखूपकरणेहि अत्तनो परिचरणं करोन्तो यस्मा लळन्तो कीळन्तो नाम होति, तस्मा दुतिये अत्थविकप्पे लळातिआदि वृत्तं। 
दानप्पदानादीनीति एत्य निच्चदानं दानं नाम, विसेसदानं पदानं नाम, आदि-सद्देन सीलादीनि सङ्गण्हाति। 


३०. चुद्दस भत्तानीति सङ्घभत्तं उद्देसभत्तं निमन्तनं सलाकं पक्खिकं उपोसथिकं पाटिपदिकं आगन्तुकं गमिकं गिलानं गिलानुपट्टाकं विहार-धुर-वारभत्तन्ति इमानि चुद्दस भत्तानि। एत्थ च 
सेनासनादिपच्चयत्तयनिस्सितेसु आरञ्जकङ्गादिपधानङ्गानं गहणवसेन सेसधुतङ्गानिपि गहितानेव होन्तीति वेदितव्बं । बज्जीनन्ति वज्जीराजूनं । बज्जीसूति जनपदापेक्खं बहुवचनं, वज्जीनामके जनपदेति 
अत्थो। पञ्चकामगुणायेव उपभुञ्जितब्बतो परिभुञ्जितब्बतो च उपभोगपरिभोगा, इत्थिवत्थादीनि च तदुपकरणानीति आह “येहि तेस" न्तिआदि। उक्कटुपिण्डपातिकत्ताति सेसधुतङ्गपरिवारितेन 
उक्कट्टपिण्डपातिकधुतङ्गेन समन्नागतत्ता, तेनाह “सपदानचारं चरितुकामोति। 


३९. दोसाति रत्ति। तत्थ अभिवुत्थं परिवुसितं आभिदोसिकं, अभिदोसं वा पच्चूसकालं गतो पत्तो अतिक्कन्तो आभिदोसिको, तेनाह एकरत्तातिक्कन्तस्स वातिआदि। 
३२. उदककञ्जियन्ति पानीयपरिभोजनीयउदकञ्च यागु च। तथाति समुच्चयत्थे । अनोकप्पनं असद्ृहनं, अमरिसनं असहनं । 


३४. तद्धितलोपन्ति पितामहतो आगतं “पेतामह" न्ति वत्तब्बे तद्भितपच्चयनिमित्तस्स ए-कारस्स लोपं कत्वाति अत्थो। येसं सन्तकं धनं गहितं, ते इणायिका। पलिबुद्धोति “मा गच्छ मा 
भुञ्जातिआदिना कतावरणो, पीळितोति अत्थो। 


३५. अत्तनाति सयं। सपतिनो धनसामिनो इदं सापतेय्यं, धनं । तदेव विभवो। 


३६. भिज्जन्तीति अगहितपुब्बा एव भिज्जन्ति। दिन्नापि पटिसन्धीति पितरा दिन्नं सुक्कं निस्साय उप्पन्नस्स सत्तस्स पटिसन्धिपि तेन दिन्ना नाम होतीति वृत्तं। सुक्कमेव वा इध पटिसन्धिनिस्सयत्ता 
““पटिसन्धी" ति वृत्तं, तेनाह “खिप्पं पतिट्ठाती”ति। न हि पितु संयोगक्खणेयेव सत्तस्स उप्पत्तिनियमो अत्थि सुक्कमेव तथा पतिट्ठाननियमतो। सुक्के पन पतिड्टिते याव सत्त दिवसानि, अड्डमासमत्तं वा, तं 
गब्भसण्ठानस्स खेत्तमेव होति मातु मंसस्स लोहितलेसस्स सब्बदापि विज्जमानत्ता। पुब्बेपि पञ्जत्तसिक्खापदानं सब्भावतो अपञ्जत्ते सिक्खापदेति इमस्स पठमपाराजिकसिक्खापदे अट्टपितेति अत्थो 
बुत्तो। एबरूपन्ति एवं गरुकसभावं, पाराजिकसङ्घादिसेसवत्थुभूतन्ति अत्थो, तेनाह “अवसेसे पञ्चखुद्दकापत्तिक्खन्धे एव पञ्ञपेसी 'ति। यं आदीनवन्ति सम्बन्धो । कायविञ्जत्तिचोपनतोति 
कायविञ्जत्तिया निब्बत्तचलनतो। 


तेनेबाति अवधारणेन यानि गब्भग्गहणकारणानि निवत्तितानि, तानिपि दस्सेतुं किं पनातिआदि वृत्तं। तत्य उभयेसं छन्दरागवसेन कायसंसग्गो वृत्तो। इत्थिया एव छन्दरागवसेन नाभिपरामसनं विसुं 
वुत्तं। सामपण्डितस्स हि माता पृत्तुप्पत्तिया सञ्जातादरा नाभिपरामसनकाले कामरागसमाकुलचित्ता अहोसि, इतरथा पुत्तुप्पत्तिया एव असम्भवतो। “सक्को चस्सा कामरागसमुप्पत्तिनिमित्तानि 
अकासी"तिपि वदन्ति, वत्थुवसेन वा एतं नाभिपरामसनं कायसंसग्गतो विसुं वृत्तन्ति दडुब्बं । मातङ्गपण्डितस्स दिइमङ्गलिकाय नाभिपरामसनेन मण्डब्यस्स निब्बत्ति अहोसि। चण्डपज्जोतमातु नाभियं 
विच्छिका फरित्वा गता, तेन चण्डपज्जोतस्स निब्बत्ति अहोसीति आह एतेनेब नयेनातिआदि। 


अयन्ति सुदिन्नस्स पुराणदुतियिका। यं सन्धायाति यं अज्झाचारं सन्धाय । मातापितरो च सन्निपतिता होन्तीति इमिना सुक्कस्स सम्भवं दीपेति, माता च उतुनी होतीति इमिना सोणितस्स। 
गन्धब्बोति ततुपगो सत्तो अधिप्पेतो, गन्तब्बोति वुत्तं होति, त-कारस्स चेत्थ ध-कारो कतो । अथ वा गन्धब्बा नाम रङ्गनटा, ते विय तत्र तत्र भवेसु नानावेसग्गहणतो अयम्पि “गन्धब्बो ति वृत्तो, सो 
मातापितूनं सन्निपातक्खणतो पच्छापि सत्ताहब्भन्तरे तत्र उपपन्नो “पच्चुपट्टितो' ति वुत्तो। गब्भस्साति कललरूपसहितस्स पटिसन्धिविञ्ञाणस्स। तञ्हि इध “गब्भो”ति अधिप्पेतं सा तेन गन्भं 


उप्पादितोति योजना वेदितब्बा। इतिहाति निपातसमुदायस्स एवन्ति इदं अत्थभवनं । मुहुत्तेनाति इदं खणेनाति पदस्स वेवचनं । याव ब्रह्मलोका अब्मुग्गतोपि देवानं तावमहन्तो सद्दो तेसं रूपं विय मनुस्सानं 
गोचरो न होति। तस्मा पच्छा सुदिन्नेन वृत्ते एव जानिसूति ददुब्बं । 


३७. मग्गब्रह्मचरियन्ति मग्गपदद्ठानं सिक्खत्तयमेव उपचारतो वुत्तं तस्सेव यावजीवं चरितब्बत्ता। अविष्फारिकोति उद्देसादीसु अब्यावटो। बहच्छिन्नोति छिन्नपादो, छिन्नखन्धो वा। चिन्तयीति 
इमिना पज्झायीति पदस्स किरियापदत्तं दस्सेति तेन “किसो अहोसि...पे०... पज्झायि चा''ति च-कारं आनेत्वा पाळियोजना कातब्बा । 


३८. गणे जनसमागमे सन्निपातनं गणसङ्गणिका, साव पपञ्चा, तेन गणसङ्गणिकापपञ्चेन। यस्साति ये अस्स। कथाफासुकाति विस्सासिकभावेन फासुककथा, सुखसम्भासाति अत्थो। उपादारूपं 
भूतरूपमुखेनेव मन्दनं पीननञ्च होतीति आह पसादइच्चादि। दानीति निपातो इध पन-सहत्थे वत्तति तक्कालवाचिनो एतरहि-पदस्स विसुं वुच्चमानत्ताति आह “सो पन त्व'न्ति। नो-सद्दोपि नु-सद्दो विय 
पुच्छनत्थोति आह “कच्चि नु त्व'न्ति। तमेवाति गिहिभावपत्थनालक्खणमेव। अनभिरतिमेवाति एव-कारेन निवत्तिताय पन तदञ्जाय अनभिरतिया विज्जमानत्तं दस्सेतुं अधिकुसलानन्तिआदि वत्तं, 
समथविपस्सना अधिकुसला नाम | इदं पनातिआदि उपरि वत्तब्बविसेसदस्सनं। परियायवचनमत्तन्ति सहत्थकथनमत्तं। 


तस्मिन्ति धम्मे, एवं विरागाय देसिते सतीति अत्थो। नामाति गरहायं । लोकुत्तरनिब्बानन्ति विरागायातिआदिना वुत्तकिलेसक्खयनिब्बानतो विसेसेति । जातिं निस्साय उप्पज्जनकमानो एव 
मदजननट्टेन मदोति मानमदो। “अहं पुरिसो"ति पवत्तो मानो पुरिसमदो। “ असद्धम्मसेवनासमत्थतं निस्साय मानो, रागो एव वा पुरिसमदो”ति केचि । आदि-सद्देन बलमदादिं सङ्गण्हाति। तेभूमकवद्वन्ति 
तीसु भूमीसु कम्मकिलेसविपाका पवत्तनट्टेन वट्ट । बिरज्जतीति विगच्छति। योनियोति अण्डजादयो, ता पन यवन्ति ताहि सत्ता अमिस्सितापि समानजातिताय मिस्सिता होन्तीति “योनियो' ति वुत्ता। 


जाततीरणपहानवसेनाति एत्थ लक्खणादिवसेन सप्पच्चयनामरूपपरिग्गहो जातपरिज्ञा नाम | कलापसम्मसनादिवसेन पवत्ता लोकियविपस्सना तीरणपरिञ्ञा नाम । अरियमग्गो पहानपरिञ्ञा 
नाम। इध पन जाततीरणकिच्चानम्पि असम्मोहतो मग्गक्खणे सिज्झनतो अरियमग्गमेव सन्धाय तिविधापि परिञ्ञा वृत्ता, तेनेव “लोकुत्तरमग्गोव कथितो "ति वुत्तं। कामेसु पातब्यतानन्ति वत्थुकामेसु 
पातब्यतासङ्कातानं सुभादिआकारानं तदाकारगाहिकानं तण्हानन्ति अत्थो। विसयमुखेन हेत्थ विसयिनो गहिता। तीसु ठानेसूति “विरागाय धम्मो देसितो...पे०... नो सउपादानाया”ति एवं वुत्तेसु। 


३९. कलिसासनारोपनत्थायाति दोसारोपनत्याय। कलीति कोधस्स नामं, तस्स सासनं कलिसासनं, कोधवसेन वुच्चमाना गरहा। अज्झाचारोव वीतिक्कमो। समणकरणानं धम्मानन्ति 
समणभावकरानं हिरोत्तप्पादिधम्मानं। पाळियं कथं-सहदयोगेन न सक्खिस्ससीति अनागतवचनं कतं, “नाम-सह्दयोगेना”तिपि वदन्ति। अतिविय दुक्खविपाकन्ति गहट्ठानं नातिसावज्जम्पि कम्मं 
पब्बजितानं भगवतो आणावीतिक्कमतो चेव समादिन्नसिक्खत्तयविनासनतो च महासावज्जं होतीति वुत्तं। उदके भवं ओदकं, धोवनकिच्चन्ति आह उदककिच्चन्तिआदि। समापज्जिस्ससीति 
अनागतवचनं नाम-सद्दयोगेन कतन्ति आह “नाम-सद्देन योजेतब्ब'न्ति। दुब्भरतादीनं हेतुभूतो असंवरो इध दुब्भरतादि-सद्देन वृत्तो कारणे कारियोपचारेनाति आह “दुब्भरतादीनं वत्थुभूतस्स 
असंवरस्सा”ति। अत्ताति अत्तभावो। दुब्भरतन्ति अत्तना उपट्ठाकेहि च दुवखेन भरितब्बतं। सत्तेहि किलेसेहि च सङ्गणनं समोधानं सङ्गणिकाति आह गणसङ्गणिकायातिआदि। 
अट्टकुसीतवत्थुपारिपूरियाति एत्थ कम्मं कातब्बन्ति एकं, तथा अकासिन्ति, मग्गो गन्तब्बोति अगमासिन्ति, नालत्थं भोजनस्स पारिपूरिन्ति, अलत्थन्ति, उप्पन्नो मे आबाधोति, अचिरवुद्टितो गेलञ्जाति 
एकन्ति इमानि अट्ट कुसीतवत्थूनि नाम । एत्थ च कोसज्जं कुसीत-सद्देन वृत्तं। विनापि हि भावजोतनपच्चयं भावत्थो विञ्जायति यथा पटस्स सुक्कन्ति । सब्बकिलेसापचयभूताय विवट्टायाति 
रागादिसब्बकिलेसानं अपचयहेतुभूताय निब्बानाय, निब्बानत्थन्ति अत्थो। संवरप्पहानपटिसंयुत्तन्ति सीलसंवरादीहि पञ्चहि संवरेहि चेव तदङ्गप्पहानादीहि पञ्चहि पहानेहि च उपेतं । असुत्तन्त 
विनिबद्धन्ति तीसु पिटकेसु पाळिसङ्घातसुत्तन्तवसेन अरचितं, सङ्गीतिकारेहि च अनारोपितं, तेनाह “पाळिविनिमृत्त न्ति | तेन च अट्टुकथासु यथानुरूपं सङ्गहितन्ति दस्सेति। एवरूपा हि पकिण्णकदेसना 
अट्टुकथाय मूलं । ओक्कन्तिकधम्मदेसना नाम तस्मिं तस्मिं सङ्गे ओतारेत्वा ओतारेत्वा नानानयेहि कथियमाना धम्मदेसना, तेनाह भगवा किरातिआदि | पटिक्खिपनाधिप्पायाति पञ्जत्तम्पि सिक्खापदं 
“किमेतेना”ति मददनचित्ता। 


www.tipitaka.org Vipassana Research Institute 


Page 24 sur 167 


बुत्तत्थवसेनाति पतिट्ठाअधिगमुपायवसेन। सिक्खापदविभड़े या तस्मिं समये कामेसुमिच्छाचारा आरति विरतीतिआदिना (विभ० ७०६) निदिट्वविरतियो चेव, या तस्मिं समये चेतना 


सिक्खापदविभङ्गे वुत्तनयेनेव वेदितब्बो "ति वुत्तं । “यो तत्थ नामकायो पदकायोति इदं महाअट्ठकथायं वुत्त” न्ति वदन्ति। नामकायोति नामसमूहो नामपञ्जत्तियेव, सेसानिपि तस्सेव वेवचनानि। 
सिक्खाकोड्टासोति विरतिआदयो वुत्ता तप्पकासकञ्च वचनं । 


अत्थवसेति हितविसेसे आनिसंसविसेसे, ते च सिक्खापदपञ्जत्तिया हेतूति आह “कारणवसे”ति। सुखविहाराभावे सहजीवनस्स अभावतो सहजीविताति सुखनिहारोव वृत्तो । दुस्सीलपुग्गलाति 
निस्सीला दूसितसीला च। पाराजिकसिक्खापदप्पसङ्गे हि निस्सीला अधिप्पेता, सेससिक्खापदपसङ्गे तेहि तेहि वीतिक्कमेहि खण्डछिद्दादिभावप्पत्तिया दूसितसीला अधिप्पेता। उभयेनपि अलज्जिनोव इध 
““दुस्सीला”ति वृत्ताति वेदितब्बा । सब्बसिक्खापदानम्पि दस अत्थवसे पटिच्चेव पञ्जत्तत्ता उपरि दुस्सीलपुग्गले निस्सायाति एत्थापि एसेव नयो, तेनेव “ये मङ्कतं...पे०... निग्गहेस्सती"ति 
सब्बसिक्खापदसाधारणवसेन अत्थो वृत्तो। तत्थ मङ्कुतन्ति नित्तेजतं अधोमुखतं । धम्मेनातिआदीसु धम्मोति भूतं वत्थु । विनयोति चोदना चेव सारणा च। सत्थुसासनन्ति जत्तिसम्पदा चेव 
अनुसावनसम्पदा च। सन्दिडुमानाति संसयं आपज्जमाना । उब्बाळहाति पीळिता । दुस्सीलपुग्गले निस्साय हि उपोसथो न तिट्ठति, पवारणा न तिइति, सङ्घकम्मानि नप्पवत्तन्ति, सामग्गी न 
होतीति इमिना अलज्जीहि सद्भि उपोसथादिसकलसङ्घकम्मं कातुं न वट्टति धम्मपरिभोगत्ताति दस्सेति। उपोसथपवारणानं नियतकालिकताय च अवस्सं कत्तब्बत्ता सङ्घकम्मतो विसुं गहणं वेदितब्बं । 
अकित्ति गरहा। अयसो परिवारहानि। 


चुइस खन्धकवत्तानि नाम वत्तक्खन्धके (चूळव० ३५६ आदयो) वृत्तानि आगन्तुकवत्तं 
आवासिकगमिकअनुमोदनभत्तग्गपिण्डचारिकआरञ्ञकसेनासनजन्ताघरवच्चकुटिउपज्झायसद्भिविहारिकआचरियअन्तेवासिकवत्तन्ति इमानि चुद्दस वत्तानि, एतानि च सब्बेसं भिक्खूनं सब्बदा च यथारहं 
चरितब्बानि। द्वे असीति महावत्तानि पन तज्जनीयकम्मकतादिकालेयेव चरितब्बानि, न सब्बदा | तस्मा विसुं गणितानि। तानि पन “पारिवासिकानं भिक्खूनं वत्तं पञ्ञपेस्सामी”ति (चूळव० ७५) 


मूलायपटिकस्सनारहेन, मानत्तचारिकेन, मानत्तारहेन, अन्भानारहेन भिक्खुना सद्धिं एकच्छन्ने आवासे वत्थब्ब 'न्तिआदिना (चूळव० ८२) वृत्तवत्तानि पकतत्तेन चरितब्बेहि अनञ्जत्ता विसुं अगणेत्वा 
पारिवासिकवुडतरादीसु पुग्गलन्तरेसु चरितब्बत्ता तेसं वसेन सम्पिण्डेत्वा एकेकं कत्वा गणितानि पञ्चाति एकसत्ततिवत्तानि च उकखेपनीयकम्मकतवत्तेसु च वुत्तं “न पकतत्तस्स भिक्खुनो अभिवादनं 


वत्तानि होन्ति, एतेस्वेब पन कानिचि तज्जनीयकम्मादिवत्तानि कानिचि पारिवासिकादिवत्तानीति अग्गहितग्गहणेन द्वासीतियेब। अञ्ञत्थ पन अट्ठकथापदेसे अप्पकं ऊनमधिकं वा गणनूपगं न होतीति 
असीतिखन्धकवत्तानीति आगतं। अथ वा पुरिमेहि चुद्दसवत्तेहि असङ्गहितानि विनयागतानि सब्बानि वत्तानि यथा द्वासीति वत्तानि, असीति वत्तानि एव वा होन्ति, तथा सङ्गहेत्वा जातब्बानि। 


संबरविनयोति सीलसंवरो सतिसंवरो जाणसंवरो खन्तिसंवरो वीरियसंवरोति पञ्चविधोपि संवरो यथासकं संवरितब्बानं विनेतब्बानञ्च कायदुच्चरितादीनं संवरणतो संवरो, विनयनतो विनयोति 
बुच्चति। पहानविनयोति तदङ्गप्पहानं विक्खम्भनप्पहानं समुच्छेदप्पहानं पटिप्पस्सद्धिप्पहानं निस्सरणप्पहानन्ति पञ्चविधम्पि पहानं, यस्मा चागट्ठेन पहानं, विनयनड्डेन विनयो, तस्मा “पहानविनयो^ति 
बुच्चति। समथविनयोति सत्त अधिकरणसमथा। पञ्जत्तिविनयोति सिक्खापदमेव | तम्पि हि भगवतो सिक्खापदपञ्जत्तियाव अनुग्गहितं होति तब्भावे एव भावतो। सङ्कलिकनयं कत्वा दसक्खत्तु 
योजनञ्च कत्वा यं वृत्तन्ति सम्बन्धो। तत्थ पुरिमपुरिमपदस्स अनन्तरपदेनेव योजितत्ता अयोसङ्कलिकसदिसन्ति “सङ्कलिकनयः न्ति वुत्तं। दससु पदेसु एकमेकं पदं तदवसेसेहि नवनवपदेहि योजितत्ता 
“एकेकपदमूलिक' न्ति वृत्तं। 


अत्थसतं धम्मसतन्ति एत्थ यो हि सो परिवारे (परि० ३३४) यं सङ्घसुहु, तं सङ्घफासूति आदिंकत्वा यं सद्भम्मट्टितिया, तं विनयानुग्गहायाति परियोसानं खण्डचक्कवसेनेव सङ्घलिकनयो वृत्तो, तस्मिं 
एकमूलकनये आगतबद्धचक्कनयेन यं विनयानुग्गहाय, तं सङ्घसुटुति इदम्पि योजेत्वा बद्धचक्के कते पुरिमपुरिमानि दस धम्मपदानि, पच्छिमपच्छिमानि दस अत्थपदानि चाति वीसति पदानि होन्ति। 
एकमूलकनये पन एकस्मिं वारे नवेव अत्थपदानि लब्मन्ति। एवं दसहि वारेहि नवुति अत्थपदानि नवुति धम्मपदानि च होन्ति, तानि सङ्कलिकनये वृत्तेहि दसहि अत्थपदेहि दसहि धम्मपदेहि च सद्धि 
योजितानि यथावुत्तं अत्थसतं धम्मसतञ्च होन्तीति वेदितब्बं। यं पनेत्थ सारत्थदीपनियं (सारत्थ टी० पाराजिककण्ड २.३९) सङ्कलिकनयेपि एकमूलकनयेपि पच्चेकं अत्थसतस्स धम्मसतस्स योजनामुखं 
वुत्तं, तं तथा सिद्धेपि अत्यसतं धम्मसतन्ति (परि० ३३४) गाथाय न समेति द्वे अत्थसतानि द्वे धम्मसतानि चत्तारि निरुत्तिसतानि अट्ट जाणसतानीति वत्तब्बतो । तस्मा इध वृत्तनयेनेव अत्थसतं धम्मसतन्ति 
बुत्तन्ति गहेतब्बं । द्वे च निरुत्तिसतानीति अत्थजोतिकानं निरुत्तीनं वसेन निरुत्तिसतं, धम्मभूतानं निरुत्तीनञ्च वसेन निरुत्तिसतन्ति द्वे निरुत्तिसतानि। चत्तारि च जाणसतानीति अत्थसते जाणसतं, 
धम्मसते जाणसतं द्वीसु निरुत्तिसतेसु द्वे जाणसतानीति चत्तारि जाणसतानि। अतिरेकानयनत्थोति अवुत्तसमुच्चयत्थो। 


पठमपञ्जत्तिकथावण्णनानयो निट्टितो। 
सुदिन्नभाणवारवण्णना निट्टिता। 
मक्कटीवत्थुकथावण्णना 


४०. पचुरत्थे हि वत्तमानवचनन्ति एकदा पटिसेवित्वा पच्छा अनोरमित्वा दिवसे दिवसे सेवनिच्छाय वत्तमानत्ता सेवनाय अभावक्खणेपि इह मल्ला युज्झन्तीतिआदीसु विय अब्बोच्छिन्नतं 
बाहुल्लवुत्तितञ्च उपादाय पटिसेवतीति वत्तमानवचनं कतन्ति अत्थो। आहिण्डन्ताति विचरन्ता। 


४१. सहोडग्गहितोति सभण्डग्गहितो, अयमेव वा पाठो। तं सिक्खापदं तथेव होतीति मनुस्सामनुस्सादिपुग्गलविसेसं किञ्चि अनुपादियित्वा सामञ्जतो “यो पन भिक्खु मेथुनं धम्मं पटिसेवेस्या”ति 
(पारा० ३९) वृत्तत्ता मनुस्सामनुस्सतिरच्छानगतानं इत्थिपुरिसपण्डकउभतोब्यञ्जनानं तिंसविधेपि मग्गे मेथुनं सेवन्तस्स तं सिकखापदं मूलच्छेज्जकरं होति एवाति अधिप्पायो। एतेन यं 
अनुपञ्जत्तिमूलपञ्जत्तिया एव अधिप्पायप्पकासनवसेन सुबोधत्थाय वत्थुवसेन पवत्तानं विसेसत्थजोतकवसेनाति दस्सितं होति। आमसनं आमड्टमत्तं। ततो दळहतरं फुसनं। घट्टनं पन ततो दळहतरं 
कत्वा सरीरेन सरीरस्स सङ्घटनं । तं सब्बम्पीति अनुरागेन पवत्तितं दस्सनादिसब्बम्पि। 


४२. पाणातिपातादिसचित्तकसिक्खापदानं सुरापानादि अचित्तकसिक्खापदानञ्च (पाचि० ३२६ आदयो) एकेनेव लक्खणवचनेन लोकवज्जतं दस्सेतुं “यस्स सचित्तकपकखे चित्तं अकुसलमेव 
होति, तं लोकवज्जं नामा ति वुत्तं। तत्थ सचित्तकपक्खेति इदं किञ्चापि अचित्तकसिक्खापदं सन्धायेव वत्तं यृत्तं तस्सेव सचित्तकपवखसम्भवतो, तथापि सचित्तकसिक्खापदानम्पि असञ्चिच्च 
चङ्कमनादीसु लोके पाणघातवोहारसम्भवेन अचित्तकपक्खं परिकप्पेत्वा उभिन्नम्पि सचित्तकाचित्तकसिक्खापदानं साधारणवसेन “सचित्तकपक्खे ति वुत्तं । इतरथा सचित्तकसिक्खापदानं इमस्मिं वाक्ये 
लोकवज्जतालक्खणं न वृत्तं सिया। “सचित्तकपकखे चित्तं अकुसलमेवा" ति वृत्ते पन सचित्तकसिक्खापदानं चित्तं अकुसलमेव, इतरेसं सचित्तकपकखेयेव अकुसलनियमो, न अचित्तकपक्खे। तत्थ पन 
यथासम्भवं कुसलं वा सिया, अकुसलं वा, अब्याकतं वाति अयमत्थो सामत्थियतो सिज्झतीति वेदितब्बं। सचित्तकपक्खेति वत्थुवीतिक्कमविजाननचित्तेन सचित्तकपक्खेति गहेतब्बं, न 
पण्णत्तिविजाननचित्तेन तथा सति सब्बसिकखापदानम्पि लोकवज्जतापसङ्गतो। “पटिक्खित्तमिदं कातु न वट्टती ति जानन्तस्स हि पण्णत्तिवज्जेपि अनादरियवसेन पटिधचित्तमेव उप्पज्जति, तस्मा इदं वाक्यं 
निरत्थकमेव सिया सब्बसिक्खापदानिपि लोकवज्जानीति एत्तकमत्तस्सेव वत्तब्बतापसङ्गतो। 


एत्थ च सचित्तकपक्खेयेव चित्तं अकुसलन्ति नियमस्स अकतत्ता सुरापानादीसु अचित्तकपक्खे चित्तं अकुसलं न होतेवाति न सक्का नियमेतुं, केवलं पन सचित्तकपकखे चित्तं अकुसलमेव, न 
कुसलादीति एवमेत्थ नियमो सिज्झति, एवञ्च सुराति अजानित्वा पिवन्तानम्पि अकुसलचित्तेनेव पानं गन्धवण्णकादिभावं अजानित्वा लिम्पन्तीनं भिक्खुनीनं विनापि अकुसलचित्तेन लिम्पनञ्च, 
उभयत्थापि आपत्तिसम्भवो च समत्थितो होति। यं पन सारत्थदीपनियं (सारत्थ° टी० पाराजिककण्ड २.४२) “सचित्तकपक्खे चित्तं अकुसलमेवाति वचनतो अचित्तकस्स वत्थुअजाननवसेन 

अचित्तकपकखे चित्तं अकुसलमेवाति अयं नियमो नत्थीति विञ्ञायती ति वुत्तं, तं न युत्तं। अचित्तकेसु हि तेरससु लोकवज्जेसु सुरापानस्सेव अचित्तकपक्खेपि अकुसलचित्तनियमो, न इतरेसं 
द्वादसन्नं अकुसलादिचित्तेनापि आपज्जितब्बतो । यं पन एवं केनचि अनिच्छमानं सद्दतोपि अपतीयमानमिमं नियमं पराधिप्पायं कत्वा दस्सेतुं “यदि हि अचित्तकस्स अचित्तकपकखेपि चित्तं अकुसलमेव 
सिया, सचित्तकपकखेति इदं विसेसनं निरत्थकं सिया”तिआदि वृत्तं, तं निरत्थकमेव एवं नियमस्स केनचि अनधिप्पेतत्ता। न हि कोचि सहसत्थविदू नियमं इच्छति, येन सचित्तकपक्खेति इदं विसेसनं 
निरत्थकं सियातिआदि वुत्तं भवेय्य, किन्तु सचित्तकपक्खे चित्तं अकुसलमेव, अचित्तकपक्खे पन चित्तं अनियतं अकुसलमेव वा सिया, कुसलादीसु वा अञ्ञतरन्ति एवमेव इच्छति । तेन सचित्तकपक्खेति 
विसेसनम्पि सात्थकं सिया। अचित्तकसिकखापदानं सचित्तकपक्खेसु अकुसलनियमेन लोकवज्जता च सिज्झति। तेसु च सुरापानस्सेव अचित्तकपक्खेपि लोकवज्जता अकुसलचित्तता च, इतरेसं पन 
सचित्तकपक्खे एवाति वादोपि न विरुज्झतीति न किञ्चेत्थ अनुपपन्नं नाम। 


गण्ठिपदेसु आगतवचनं दस्सेत्वा बहुं पपञ्चितं, तं न सारतो पच्चेतब्बं अद्टुकथाहि विरुद्धत्ता । तथा हि “वत्थुअजाननताय चेत्थ अचित्तकता वेदितब्बा अकुसलेनेव पातब्बताय लोकवज्जता' ति वृत्तं। 
यञ्चेतस्स “सचित्तकपक्खे अकुसलेनेव पातब्बतो लोकवज्जता"ति वृत्तं अट्ठकथावचनं, तं न सुन्दरं । “सचित्तकपक्खे चित्तं अकुसलमेवा"ति सब्बेसं लोकवज्जानं इधेव पाराजिकटुकथाय सामञ्जतो 
बत्वा सुरापानसिक्खापदट्ठकथायं “अकुसलेनेव पातब्बताया”ति एवं अचित्तकपवखेपि अकुसलचित्तताय विसेसेत्वा वृत्तत्ता। न हि “सामञ्ञतो इध वृत्तोव अत्थो पुन सुरापानटुकथायम्पि वृत्तो”ति 
सक्का वततु वृत्तस्सेव पुन वचने पयोजनाभावा, तदञ्जेसुपि अचित्तकलोकवज्जेसु वत्तब्बतापसङ्गतो च, नापि एकत्थ वुत्तो नयो तदञ्नेसुपि एकलवखणताय वुत्तो एव होतीति “सुरापानसिक्खापदेयेव 
(पाचि० ३२६ आदयो) वृत्तो”ति सक्का वत्तुं अचित्तकलोकवज्जानं सब्बपठमे उय्युत्तसिक्खापदेयेव (पाचि० ३११ आदयो) वत्तब्बतो, सुरापानसिक्खापदेयेव वा वत्वा एसेव नयो सेसेसु 
अचित्तकलोकवज्जेसुपीति अतिदिसितब्बतो च। 


अपिच वृत्तमेवत्थं वदन्तेन “सचित्तकपक्खे अकुसलेनेव पातब्बताया" ति पुब्बे वुत्तक्कमेनेव वत्तब्बं सन्देहादिविगमत्थत्ता पुन वचनस्स। सिक्खापदविसये च विसेसितब्बं विसेसेत्वाव वुच्चति, 
इतरथा आपत्तानापत्तादिभेदस्स दुविञ्जेय्यत्ता । तथा हि भिक्खुनीविभङ्गहुकथायं “विनापि चित्तेन आपञज्जितब्बत्ता अचित्तकानि, चित्ते पन सति अकुसलेनेव आपज्जितब्बत्ता लोकवज्जानि चेव 
अकुसलचित्तानि चा”ति गिरग्गसमज्जादीनं सचित्तकपक्खे एव लोकवज्जता अकुसलचित्तता च विसेसेत्वा वुत्ता, न एवं सुरापानस्स। तस्स पन पक्खद्वयस्सापि साधारणवसेन “अकुसलेनेव 
पातब्बताया''ति वुत्तं, न पन “सचित्तकपक्खे"ति विसेसेत्वा । तस्मा इदं सुरापानं सचित्तकाचित्तकपक्खद्रयेपि लोकवज्जं अकुसलचित्तञ्चाति दस्सेतुमेव “ अकुसलेनेव पातब्बताय लोकवज्जता"ति विसुं 
वृ्तन्ति सुडु सिज्झति । एतेनेव यं सारत्थदीपनियं “सचित्तकपक्खे अकुसलेनेव पातब्बताय लोकवज्जता"ति वृत्तस्स इमस्सेव अधिप्पायस्स पटिपादकमेतन्ति सञ्जाय इमिना एव हि अधिप्पायेन 
अञ्चेसुपि लोकवज्जेसु अचित्तकसिकखापदेसु अकुसलचित्तता एव वुत्ता, न पन तिचित्तता। तेनेव भिक्खुनीविभङ्गडुकथायं वृत्तं “गिरग्गसमज्जं चित्तागारसिकखापदं सङ्घाणि इत्थालङ्कारो गन्धवण्णको 
वासितकपिञ्ञाको भिक्खुनीआदीहि उम्मद्दनपरिमद्दनानीति इमानि दस सिक्खापदानि अचित्तकानि अकुसलचित्तानि, अयं पनेत्थ अधिप्पायो विनापि चित्तेन आपज्जितब्बत्ता अचित्तकानि, चित्ते पन सति 
अकुसलेनेव आपज्जितब्बत्ता लोकवज्जानि चेव अकुसलचित्तानि चा" ति वुत्तं, तम्पि पटिसिद्धं होति तब्बिपरीतस्सेव अत्थस्स यथावुत्तनयेन साधनतो। तस्मा सुरापानस्स अचित्तकपक्खेपि चित्तं 
अकुसलमेवाति इमं विसेसं दस्सेतुमेव इदं वचनं वुत्तन्ति गहेतब्बं। अयज्हेत्थ अत्थो वत्थुअजाननताय चेत्थाति एत्थ च-कारो विसेसत्थजोतको अपिचाति इमिना समानत्थो। तस्मा यदिदं अञ्जेसु 
अचित्तकलोकवज्जेसु विनापि चित्तेन आपज्जितब्बत्ता अचित्तकानि, चित्ते पन सति अकुसलेनेव आपज्जितनब्बत्ता लोकवज्जानि चेव अकुसलचित्तानि चाति लोकवज्जताय अकुसलचित्तताय च लक्खणं 
बुच्चति, तं एत्थ सुरापानसिक्खापदे नागच्छति, इध पन विसेसो अत्थीति वृत्तं होति। सो कतरोति चे? वत्थुअजाननताय एव वत्थुजाननचित्तेन विनापि आपज्जितब्बताय एव अचित्तकता वेदितब्बा, नत्थेत्य 
अचित्तकताय विसेसो। किन्तु वत्थुअजाननसङ्घातअचित्तकपक्खेपि अकुसलचित्तेनेव सुरामेरयस्स अज्झोहरितब्बतायाति इमस्स सिक्खापदस्स सचित्तकपक्खेपि अचित्तकपक्खेपि लोकवज्जता 
अकुसलचित्तता च वेदितब्बाति अयमेत्थ विसेसो। इध हि “चित्ते पन सतीति अविसेसेत्वा  अकुसलेनेवा^ति सामञ्ञतो वुत्तत्ता उभयपक्खेपि लोकवज्जता अकुसलचित्तता च सिद्धाति वेदितब्बा । तेनेव 
परमत्थजोतिकाय (खु० पा० अट्ट० २.पच्छिमपञ्चसिक्खापदवण्णना) खुद्दकट्टकथाय सिक्खापदवण्णनाय ““सुरामेरयमज्जपमादड्टानं कायतो च कायचित्ततो चाति द्विसमुट्ठान' न्ति वुत्तं। सुराति 
जाननचित्ताभावेनेव हेत्थ चित्तङ्गविरहितो केवलोपि कायो एकसमुड्डानं वुत्तो, तस्मिञ्च एकसमुड्ठानकखणेपि याय चेतनाय पिवति, सा एकन्तअकुसला एव होति। तेनेव तत्थेव अट्टकथायं “पठमा चेत्थ 
पञ्च एकन्तअकुसलचित्तसमुट्टानत्ता पाणातिपातादीनं पकतिवज्जतो वेरमणियो, सेसा पण्णत्तिवज्जतो”ति एवं पञ्चन्नम्पि सामञ्ञतो अकुसलचित्तता लोकवज्जतासङ्काता पकतिवज्जता च वुत्ता। अङ्गेसु 
च जाननङ्गं न वृत्तं । तथा हि “सुरामेरयमज्जपमादट्ठानस्स पन सुरादीनं अञ्ञतरं होति मदनीयं, पातुकामताचित्तञ्च पच्चुपट्टितं होति, तज्जञ्च वायामं आपज्जति, पीते च पविसतीति इमानि चत्तारि 
अङ्गानीति वुत्तं, न पन सुराति जाननङ्गेन सद्धि पञ्चाति। यदि हि सुराति जाननम्पि अङ्गं सिया, अवस्समेव तं वत्तब्बं सिया, न च वृत्तं। यथा चेत्थ, एवं अञ्ञासुपि सुत्तपिटकादिअटकथासु कत्थचि 
जाननङ्गं न वुत्तं । तस्मा “अकुसलेनेव पातब्बताय लोकवज्जता "ति इमस्स अट्टकथापाठस्स अचित्तकपकखेपि “ अकुसलेनेव पातब्बताय लोकवज्जता”ति एवमेव अत्थोति निट्ठुमेत्थ गन्तब्बं। 


अपिच यं गण्ठिपदेसु “एतं सत्तं मारेस्सामीति तस्मिंयेव पदेसे निपन्नं अञ्ञं मारेन्तस्स पाणसामञ्जस्स अत्थिताय यथा पाणातिपातो होति, एवं एतं मज्जं पिविस्सामीति अञ्ञं मज्जं पिवन्तस्स 
मज्जसामञ्जस्स अत्थिताय अकुसलमेव होति, यथा पन कट्टसञ्ञाय सप्पं घातेन्तस्स पाणातिपातो न होति, एवं नाळिकेरपानसञ्जाय मज्जं पिवन्तस्स अकुसलं न होतीति पाणातिपातेन सद्भि सब्बथा 
समानत्तेन उपमेत्वा वृत्तं, तं अतिविय अयृत्तं सब्बेसं सिक्खापदानं पाणातिपातादिअकुसलानञ्च अञ्जमञ्ञं समानताय नियमाभावा । पाणातिपातो हि परियायेनापि सिज्झति, न तथा अदिन्नादानं । तं पन 
आणत्तियापि सिज्झति, न च मेथुनादीसु । तस्मा पयोगङ्गादीहिपि भिन्नानमेव संसट्ठं सब्बथा समीकरणं अयुत्तमेव। “पाणातिपातो विय अदिन्नादानमेथुनादीनिपि परियायकथादीहि सिज्झन्ती''ति केनचि वृत्ते 
तं किन्ति न गय्हति तथा वचनाभावाति चे? इधापि “तथा पाणातिपातसदिसं सुरापान" न्ति वचनाभावा इदम्पि न गहेतब्बमेव। किञ्चि अट्ठकथावचनेनेव सिद्धमेवत्थं पटिबाहन्तेन विनयञ्जुना 
सुत्तसुत्तानुलोमादीहि तस्स विरोधं दस्सेत्वा पटिबाहेतब्बं, न पन पयोगङ्गादीहि अच्चन्तविभिन्नेन सिक्खापदन्तरेन सह समीकरणमत्तेन। न हि “सुराति अजानित्वा पिवन्तस्सापि अकुसलमेवा”ति एत्थ 
सुत्तादिविरोधो अत्थि, विनयपिटके ताव एतस्स अत्थस्स विरुद्धं सुत्तादिकं न दिस्सति, नापि सुत्तपिटकादीसु। 


यं पनेत्थ केचि वदन्ति “मनोपुब्बङ्गमा धम्माति (ध० प० १, २) वुत्तत्ता सब्बानि अकुसलानि पुब्बे वीतिक्कमवत्युं जानन्तस्सेव होन्ती ति । तं तेसं सुत्ताधिप्पायानभिञ्जातमेव पकासेति। न हि 
““मनोपुब्बङ्गमा धम्मा”ति इदं वचनं पुब्बे वीतिक्कमवत्थुं जानन्तस्सेव अकुसला धम्मा उप्पज्जन्तीति इममत्थं दीपेति, अथ खो कुसलाकुसला धम्मा उप्पज्जमाना उप्पादपच्चयट्वेन पुब्बङ्गमभूतं 
सहजातचित्तं निस्सायेव उप्पज्जन्ति, न विना चित्तेनाति इममत्यं दीपेति । न हेत्य “सुराति अजानित्वा पिवन्तस्स अकुसलमेवा' ति वृत्ते सहजातचित्तं विनापि लोभादिअकुसलचेतसिका धम्मा उप्पज्जन्तीति 
अयमत्यो आपज्जति। येन तं निसेधाय इदं सुत्तं आहरणीयं सिया, अभिधम्मविरोधोपेत्थ नत्थि पुब्बे नामजातिआदिवसेन अजानन्तस्सेव पञ्चविञ्जाणवीथियं कुसलाकुसलजवनुप्पत्तिवचनतो। 


अपिच बालपुथुज्जनानं छसु द्वारेसु उप्पज्जमानानि जवनानि येभुय्येन अकुसलानेव उप्पज्जन्ति। कुसलानि पन तेसं कल्याणमित्तादिउपनिस्सयबलेन अप्पकानेव उप्पज्जन्ति, तुण्हीभूतानम्पि 
निद्दायित्वा सुपिनं पस्सन्तानम्मि उद्धच्चादिअकुसलजवनस्सेव येभुय्यप्पवत्तितो कुसलाकुसलविरहितस्स जवनस्स तेसं अभावा। अकुसला हि विसयानुगुणं वासनानुगुणञ्च यथापच्चयं समुप्पज्जन्ति, 
तत्थ कि पुब्बे जाननाजानननिबद्धेन | ये पन जाननादिअङ्गसम्पन्ना पाणातिपातादयो, ये च जाननादिं विनापि सिज्झमाना सुरापानमिच्छादिट्टिआदयो, ते ते तथा तथा याथावतो जत्वा सम्मासम्बुद्रेन निदिट्ठा, 
तेसञ्च यथानिदिट्टुवसेन गहणे को नाम अभिधम्मविरोधो। एवं सुत्तादिविरोधाभावतो, अट्ठकथाय च वृत्तत्ता यथावुत्तवसेनेवेत्थ अत्थो गहेतब्ो । यदि एवं कस्मा “सामणेरो जानित्वा पिवन्तो सीलभेदं 
आपज्जति, न अजानित्वा"ति अट्टकथायं वुत्तन्ति? नायं दोसो सीलभेदस्स भगवतो आणायत्तत्ता उक्खित्तानुवत्तिकादीनं सीलभेदो विय। न हि तासं अकुसलुप्पत्तिया एव सीलभेदो होति 
सङ्घायत्तसमनुभासनानन्तरेयेव विहितत्ता। एवमिधापि जानित्वा पिवने एव विहितो, न अजानित्वा पिवने। अञ्जो हि सिक्खापदविसयो, अञ्जो अकुसलविसयो। तेनेव सामणेरानं पुरिमेसु पञ्चसु 
सिक्खापदेसु एकस्मिं भिन्ने सब्बानिपि सिक्खापदानि भिज्जन्ति। अकुसलं पन यं भिन्नं, तेन एकेनेव होति, नाञ्जेहि। तस्मा सामणेरस्स अजानित्वा पिवन्तस्स सीलभेदाभावेपि कम्मपथप्पत्तं 
अकुसलमेवाति गहेतब्बं । 


यं पन सारत्थदीपनियं (सारत्थ° टी० पाराजिककण्ड २.४२) “सामणेरस्स सुराति अजानित्वा पिवन्तस्स पाराजिकं नत्थि, अकुसलं पन होती”ति केहिचि वुत्तवचनं “तं तेसं मतिमत्त न्ति 
पटिक्खिपित्वा “भिक्खुनो अजानित्चापि बीजतो पट्टाय मज्जं पिवन्तस्स पाचित्तियं । सामणेरो जानित्वा पिवन्तो सीलभेदं आपज्जति, न अजानित्वाति एत्तकमेव हि अट्टकथायं वुत्तं, अकुसलं पन होतीति न 
वुत्त न्ति तत्थ कारणं वुत्तं, तं अकारणं। न हि अट्ठकथायं सामणेरानं जानित्वा पिवने एव सीलभेदो, न अजानित्वाति सीलभेदकथनद्ठाने अकुसलं पन होतीति अवचनं अजाननपक्खे अकुसलाभावस्स 
कारणं होति, तत्थ पसङ्गाभावा, वत्तब्बट्ठाने एव “अकुसलेनेव पातब्बताय लोकवज्जता/ ति वृत्तत्ता च। न च ते “अकुसलं पन होती"ति वदन्ता आचरिया इमं सामणेरानं सीलभेदप्पकासकं 

खन्धकड्टकथापाठमेव गहेत्वा अवोचुं, येन “एत्तकमेव अइकथायं वृत्त”न्ति वत्तब्बं सिया, अथ खो सुरापानट्टकथागतं सुत्तपिटकइकथागतञ्च अनेकविधं वचनं, महाविहारवासीनं परम्परोपदेसञ्च 
गहेत्वा अवोचुं। भिन्नलद्धिकानं अभयगिरिकादीनं मतञ्हेतं, यदिदं जानित्वा पिवन्तस्सेव अकुसलन्ति गहणं । तस्मा यं वुत्तं केहिचि “सामणेरस्स सुराति अजानित्वा पिवन्तस्स पाराजिकं नत्थि, अकुसलं 
पन होतीति, तं सुवुत्तन्ति गहेतब्बं। 


यञ्च सारत्थदीपनियं (सारत्थ° टी० पाराजिककण्ड २.४२) “अजानित्वा पिवन्तस्सापि सोतापन्नस्स मुखं सुरा न पविसति कम्मपथप्पत्तअकुसलचित्तेनेव पातब्बतो ति केहिचि वुत्तवचनं “न 
सुन्दर”न्ति पटिक्खिपित्वा “बोधिसत्ते कुच्छिगते बोधिसत्तमातु सीलं विय हि इदम्पि अरियसावकानं धम्मतासिद्धन्ति वेदितब्बः न्ति वत्वा धम्मतासिद्भत्तंयेव समत्थेतुं “भवन्तरेपि हि अरियसावको 
जीवितहेतुपि नेव पाणं हनति, न सुरं पिवति। सचे पिस्स सुरञ्च खीरञ्च मिस्सेत्वा मुखे पक्खिपन्ति, खीरमेव पविसति, न सुरा। यथा कि? यथा कोञ्चसकुणानं खीरमिस्सके उदके खीरमेव पविसति, न 
उदकं । इदं योनिसिद्धन्ति चे, इदम्पि धम्मतासिद्धन्ति वेदितब्ब न्ति इदं अट्टकथावचनं दस्सितं, तम्पि न यृत्तमेव। यथा हि बोधिसत्तमातु सीलं विय अरियसावकानं धम्मतासिद्धन्ति एत्थ बोधिसत्तमातु 
धम्मता नाम बोधिसत्तस्स च अत्तनो च पारमितानुभावेन अकुसलानुप्पत्तनियमो एव। तथा अरियसावकानम्पि भवन्तरे पाणातिपातादीनं दसन्नं कम्मपथानं अञ्जेसञ्च अपायहेतुकानं अकुसलानं 
अच्चन्तप्पहायकस्स मग्गस्स आनुभावेन तंतंसीलवीतिक्कमहेतुकस्स अकुसलस्स अनुप्पत्तिनियमो एव धम्मता। न हि सभाववादीनं धम्मता विय अहेतुकता इध धम्मता नाम। यथा वा एवंधम्मतानये 
कारणस्स भावे अभावे च कारियस्स भावो अभावो च धम्मता, न अहेतुअप्पच्चयाभावाभावो, एवमिधापि पाणातिपातादिकम्मपथानं हेतुभूतस्स किलेसस्स अच्चन्ताभावेन तेसं अभावो, तदवसेसानं 
अकुसलानं हेतुनो भावेन भावो च धम्मता, न अहेतुकता। तस्मा अपायहेतुनो रागस्स अभावेनेव अरियानं अजानित्वापि सुराय अनज्झोहरणन्ति सुवुत्तमेविदं केहिचि “अजानित्वा पिवन्तस्सापि 
सोतापन्नस्स मुखं सुरा न पविसति कम्मपथप्पत्तअकुसलचित्तेनेव पातब्बतो ति, तं केन हेतुना न सुन्दरं जातन्ति न जायति, धम्मतासिद्भन्ति वा कथनेन कथं तं पटिक्खित्तन्ति। 


यम्पि दीघनिकायट्टकथायं (दी? नि० अट्ट? १.३५२) “सुरञ्च खीरञ्च मिस्सेत्वा...पे०... इदं धम्मतासिद्ध” न्ति वचनं, तम्पि सुरापानस्स अचित्तकपक्खेपि अकुसलचित्तञ्जेव साधेति। तथा हि 
“भवन्तरेपि हि अरियसावको जीवितहेतुपि पाणं न हनति, नादिन्नं आदियति...पे०... न सुरं पिवती"ति वत्ते “पुरिमानं ताव चतुन्नं कम्मपथानं सचित्तकत्ता विरमणं सुकरं, पच्छिमस्स पन सुरापानस्स 
अचित्तकत्ता कथं विरमणं भवेय्या "ति चोदनासम्भवं मनसिकत्वा वत्थुअजाननवसेन अचित्तकत्तेपि यस्मा कम्मपथप्पत्तअकुसलेनेव सुरा अज्झोहरितब्बा, तादिसी च अकुसलप्पवत्ति अरियसावकस्स 
मग्गेनेव हता, तस्मास्स परगलं सुराय पविसनं नत्थीति अत्थतो गम्यमानत्थं परिहारवचनं वदता “सचे पिस्स सुरञ्च खीरञ्चा"तिआदि वुत्तं । तत्थ खीरमेव पविसति, न सुराति इदं सुराय सब्बथापि 
परगलप्पवेसाभावदस्सनपरं, न पन सुरामिस्सखीरस्स सुराय वियोजनसामत्थियदस्सनपरं । अयञ्हेत्थ अधिप्पायो -- यदि हि सुरामिस्से खीरे किञ्चि पविसेय्य, खीरमेव पविसेस्य, न सुरा। खीरे पन सुराय 
अवियुत्ते न किञ्चि पविसतीति। इदं योनिसिद्धन्ति उदकस्स मुखे अप्पविसनं योनिसिद्धं । योनीति चेत्थ जाति अधिप्पेता । तस्मा कोञ्चजातिकानं मुखतुण्डसङ्कातानं रूपधम्मानं 
खीरमिस्सउदकज्झोहरणहेतुत्ताभावेन तं अप्पबिसनं सिद्धन्ति अत्थो। इदम्पि हि खीरमिस्साय सुराय खीरे पविसन्तेपि परगलापविसनन्ति। धम्मतासिद्धन्ति अरियसावकस्स अरूपधम्मानं 
सुरापिवनहेतुभूतकिलेससहितत्ताभावसङ्काताय धम्मताय सिद्धं । एवमेत्थ अचित्तकपक्खेपि सुराय अकुसलचित्तेनेव पातब्बतो अरियसावकानं अपिवनं समत्यितन्ति वेदितब्बं। अथापि सिया अजाननपक्खे 
अकुसलतचित्तेन विनाव पातब्बत्तेपि सुराय अपिवनं अरियानं धम्मताति समत्थनपरमेतन्ति, तं न, अद्टकथावचनन्तरेहि विरुज्झनतो। यथा हि वचनन्तरेहि न विरुज्झति, तथायेव अत्थो गहेतब्नो। 


अपिच पाणातिपातादीनं पञ्चन्नं कम्मपथानं भवन्तरेपि अकरणं अरियानं धम्मतासीलमेव, तेसञ्च यदि सचित्तकतं समानं। सुरापानं विय इतरानिपि चत्तारि अजानन्तेनापि अरियसावकेन न 
कत्तब्बानि सियुं, तथा च अजानन्तानं अरियानं कुसलाब्याकतचित्तेहिपि विरमणपरमारणपरसन्तकगहणादीसु कायवचीपवत्ति न सम्पज्जेस्य, नो चे सम्पज्जति, चक्खुपालत्थेरस्स चङ्कमनेन पाणवियोगस्स, 
उप्पलवण्णत्थेरिया बलक्कारेन मग्गेनमग्गफुसनस्स च पवत्तत्ता। तस्मा सुरापानस्स अचित्तकपक्खेपि अकुसलेनेव पातब्बताय सुरा अरियानं परगलं न पविसतीति विसेसेत्वा वुत्तन्ति वेदितब्बं। 


ननु वत्थुं जानन्तस्सेव सब्बे कम्मपथा वुत्ताति? न, मिच्छादिट्टिया विपरीतग्गहणेनेव पवत्तत्ता। कथञ्हि नाम असनब्बञ्जुं सब्बञ्ञुतो, अनिच्चादिं निच्चादितो च गहणन्ती दिट्टि वत्थुं विजानाति। यदि हि 
जानेय्य, मिच्छादिट्टियेव न सिया। सा च कम्मपथेसु गणिताति कुतो जानन्तस्सेव कम्मपथप्पवत्तिनियमो । अथ सब्बञ्नुं सब्बञ्जूति गण्हन्तीपि “अयं सत्तो ति तस्स सरूपग्गहणतो दिद्टिपि वत्थुं 
विजानातीति चे? न, सुरापानस्सपि “अयं न सुरा”ति सरूपग्गहणस्स समानत्ता। “अय”न्ति च वत्थुपरामसनेपि “सुरा "ति विसेसविजाननाभावा न जानातीति चे? “अयः न्ति पुग्गलत्तं जानन्तीपि 
“असब्बज्जू”तिपि विसेसजाननाभावा दिट्टिपि वत्थुं न जानातीति समानमेव। एवञ्दि तेसं बुद्धाति अहितोति अहितं वा पूरणकस्सपादिं हितो पटिघस्स वा अनुनयस्स वा उप्पादनेपि एसेव नयो। 
विपल्लासपुब्बकञ्हि सब्बं अकुसलं । 


अपिच सुराय पीयमानाय नियमेन अकुसलुप्पादनं सभावो पीताय विय | खीरादिसञ्जाय पीतसुरस्स पुग्गलस्स मातुभगिनिआदीसुपि रागदोसादिअकुसलप्पबन्धो वत्थुसभावेनेव उप्पज्जति, एवं 
पीयमानक्खणेपि तिखिणो रागो उप्पज्जतेव, तेनेव सागतत्थेरस्स अजानित्वा पिवनकाले पञ्चाभिञ्ञादिझानपरिहानि, पच्छा च बुद्धादीसु अगारवादिअकुसलप्पबन्धो याव सुराविगमा पवत्तित्थ। तेनेव 
भगवापि तस्स अगारवादिअकउसलप्पवत्तिदस्सनमुखेन सुरादोसं पकासेत्वा सिक्खापदं पञ्ञपेसि | न हि पञ्चनीवरणुप्पत्ति विना झानपरिहानि होति। तस्मा अजानन्तस्सापि सुरा पीयमाना पीता च अत्तनो 
सभावेनेव अकुसलुप्पादिकाति अयमत्यो सागतत्थेरस्स झानपरिहानिया अन्वयतोपि, अरियानं किलेसाभावेन मुखेन सुराय अप्पवेससङ्घातब्यतिरेकतोपि सिज्झतीति निट्ठमेत्थ गन्तब्बं, एवं गहणमेव हि 
विभज्जवादीमतानुसारं । 


यं पन “जानित्वा पिवन्तस्सेव अकुसल" न्ति गहणं, तं भिन्नलद्धिकानं अभयगिरिकादीनमेव मतं, तं पन गण्ठिपदकारकादीहि “परवादो ति अजानन्तेहि अत्तनो मतिया संसन्दित्वा लिखितं 
विभज्जवादीमण्डलम्पि पविसित्वा यावज्जतना सासनं दूसेति, पुरापि किर इमस्मिम्पि दमिळरड्टे कोचि भिन्नलद्धिको नागसेनो नाम थेरो कुण्डलकेसीवत्थुं परवादमथननयदस्सनत्थं दमिळकब्बरूपेन 
कारेन्तो “इमं सुरापानस्स जानित्वाव पिवने अकुसलनयं, अञ्जञ्च देसकालादिभेदेन अनन्तम्पि जेय्यं सब्बञ्जुतञ्जाणं सलक्खणवसेनेव जातुं न सक्कोति जाणेन परिच्छिन्नत्तेन जेय्यस्स 
अनन्तत्तहानिप्पसङ्गतो। अनिच्चादिसामञ्जलक्खणवसेनेव पन जातुं सक्कोती"ति च, “परमत्थधम्मेसु नामरूपन्तिआदिभेदो विय पुग्गलादिसम्मुतिपि विसुं वत्थुभेदो एवा^ति च एवमादिकं बहुं 
विपरीतत्थनयं कब्बाकारस्स कविनो उपदिसित्वा तस्मिं पबन्धे कारणाभासेहि सति सम्मोहेत्वा पबन्धापेसि, तञ्च कब्बं निस्साय इमं भिन्नलद्भिकमतं इध विभज्जवादीमते सम्मिस्सं चिरं पवत्तित्थ। तं पन 
पच्छा आचरियबुद्धप्पियमहाथेरेन बाहिरब्भरिकं दिड्िजालं विघाटेत्वा इध परिसुद्धं सासनं पतिट्ठापेन्तेन सोधितम्पि सारत्थदीपनिया (सारत्थ० टी० पाराजिककण्ड २.४२) विनयटीकाय सुरापानस्स 
सचित्तकपकखेयेव चित्तं अकुसलन्ति समत्थनवचनं निस्साय केहिचि विपल्लत्तचित्तेहि पुन उक्खित्तसिरं जातं, तञ्च महाथेरेहि विनिच्छिनित्वा गारय्हवादं कत्वा मद्दित्वा लद्धिगाहके च भिक्खू वियोजेत्वा 
धम्मेन विनयेन सत्थुसासनेन चिरेनेव वूपसमितं । तेनेवेत्थ मयं एवं वित्थारतो इदं पटिक्खिपिम्ह “मा अञ्जेपि विभज्जवादिनो अयं लद्धि दूसेसी"ति। तस्मा इध वृत्तानि अवृत्तानि च कारणानि सुदु 
सल्लक्खेत्वा यथा आगमविरोधो न होति, तथा अत्थो गहेतब्बो। 


सेसन्ति यस्स वत्थुविजाननचित्तेन सचित्तकपक्खेपि चित्तं अकुसलमेवाति नियमो नत्थि, तं सब्बन्ति अत्थो। रुन्धन्तीति “तिरच्छानगतित्थिया दोसो नत्थी”तिआदिना अनापत्तिया लेसग्गहणं 
निवारेन्ती। द्वारं पिदहन्तीति “तञ्च खो मनुस्सित्थिया”तिआदिना (पारा० ४१) लेसग्गहणस्स कारणसङ्कातं द्वारं पिदहन्ती। सोतं पच्छिन्दमानाति तदुभयलेसग्गहणद्वारानं वसेन अविच्छिन्नं 
बीतिक्कमसोतं पच्छिन्दमाना। गाळहतरं करोन्तीति यथावुत्तेहि कारणेहि पठमपञ्जत्तिसिद्धं आपत्तिञ्जेव दळहं करोन्ती, अनापत्तिया ओकासं अददमानाति अत्थो। सा च यस्मा वीतिक्कमाभावे, 
अविसयताय अब्बोहारिके वीतिक्कमे च लोकवज्जेपि सिथिलं करोन्ती उप्पज्जति, तस्मा तथा उत्ति उप्पत्तिकारणञ्च दस्सेन्तो आह अञ्ञत्र अधिमानातिआदि। अञ्जत्र अधिमानाति इमिस्सा 
अनुपञ्जत्तिया “वीतिक्कमाभावा ति कारणं वृत्तं। अज्जत्र सुपिनन्ताति इमिस्सा “ अब्बोहारिकत्ता^ति कारणं वुत्तं। तत्थ बीतिक्कमाभावाति पापिच्छाय अविज्जमानस्स उत्तरिमनुस्सधम्मस्स 
विज्जमानतो पकासनवसप्पवत्तविसंवादनाधिप्पायसङ्कातस्स वीतिक्कमस्स अभावतो। अधिमानिकस्स हि अनधिगते अधिगतसञ्जिताय यथावुत्तवीतिक्कमो नत्थि। अब्बोहारिकत्ताति “अत्थेसा, 
भिक्खवे, चेतना, सा च खो अब्बोहारिका”ति (पारा० २३५) वचनतो मोचनस्सादचेतनाय उपक्कमनस्स च विज्जमानत्तेपि थिनमिद्धेन अभिभूतताय अवसत्तेन अब्बोहारिकत्ता, 
आपत्तिकारणवोहाराभावाति अत्थो। वा-सद्दो चेत्थ समुच्चयत्थो दटब्बो, “ अब्बोहारिकत्ता चा"ति वा पाठो । वुत्ताति दुविधापि चेसा अनुपञ्जत्ति अनापत्तिकरा वृत्ताति अधिप्पायो। 


अकते बीतिक्कमेति आपदासुपि भिकखूहि सिकखापदवीतिक्कमे अकते, कुक्कुच्चा न भुञ्जिसूतिआदीसु विय वीतिक्कमं अकत्वा भिक्खूहि अत्तनो दुक्खुप्पत्तिया आरोचितायाति अत्थो । सिथिलं 
करोन्तीति पठमं सामञ्ञतो बद्धसिक्खापर्द मोचेत्वा अत्तनो विसये अनापत्तिकरणवसेन सिथिल करोन्ती । द्वारं ददमानाति अनापत्तिया द्वारं ददमाना । अपरापरम्पि अनापत्ति कुरुमानाति दिन्नेन तेन 

द्वारेन उपरूपरि अनापत्तिभाबं दीपेन्ती । पञ्जत्तेपि सिक्खापदे उदायिना “मुहुत्तिकाय वेसिया न दोसो”ति लेसेन वीतिक्कमित्वा सञ्चरित्तापज्जनवत्थुस्मिं (पारा० २९६ आदयो) पञ्चत्तत्ता “कते 
वीतिक्कमे ति वृत्तं। पञ्जत्तिगतिकाति अत्थतो मूलपञ्जत्तियेवाति अधिप्पायो। 


मक्कटीवत्थुकथावण्णनानयो निड्टितो। 
सन्थतभाणवारो 
बज्जिपृत्तकवत्थुकथावण्णना 


४३-४४. वज्जिपुत्तकवत्थुकथाय पाळियं “वेसालिका...पे०... मेथुनं धम्मं पटिसेविंसू”ति एत्थ ते जातिकुलं गन्त्वा गिहिलिङ्गं गहेत्वा “गिहिभूता मय न्ति सञ्जाय मेथुनं पटिसेविंसूति गहेतब्बं, 
तेनाह ञातिब्यसनेनपि फुट्टातिआदि | जातीनं विनासो राजदण्डादिकारणेन होतीति आह राजदण्डइच्चादि। धञ्ञहिरञ्जदासिदासगोमहिंसादिधनानि भोगा नाम, तेसम्पि राजदण्डादिनाव विनासोति आह 
“एस नयो दुतियपदेपी”ति। न सब्बञ्ञुबुद्धोतिआदिना तीसु वत्थूसु अप्पसन्नाव सासने अभब्बाति सञ्जाय अत्तनो भब्बतं पकासेन्ता न मयन्तिआदिमाहंसूति वेदितब्बं। “ अट्टतिंसारम्मणेसू "ति पाळियं 
अनागते आलोकाकासकसिणे वज्जेत्वा वृत्तं, तेहि पन सद्धिं चत्तालीस होन्ति। विभत्ता कुसला धम्माति “इमस्मिं आरम्मणे इदं होतीति विभागसो दस्सिता सउपचारज्झाना महग्गतकुसला धम्मा। 
गिहिपलिबोधन्ति सहसोकितादिवसेन गिहीसु ब्यावटतं। आवासपलिबोधन्ति सेनासनेसु नवकम्मादिवसेन निच्चब्यावटतं । दुप्परिच्चागानं इमेसं द्विन्नं पलिबोधानं वसेन सब्बेपि पलिबोधा सङ्गहिता एवाति 
वेदितब्बं । 


येनाति कारणेन। असंवासोति इदं तस्मिं अत्तभावे केनचिपि परियायेन भिकखु हुत्वा भिक्खूहि सद्धि संवासं नारहतीति इममत्थं सन्धाय वृत्तन्ति आह ““असंवासो "ति। पञ्त्तं समूहनेव्याति “सो 
आगतो न पब्बाजेतब्बो”ति अवत्वा “न उपसम्पादेतब्बो”ति एत्तकस्सेव वृत्तत्ता पाराजिकस्स सामणेरभूमि अनुञ्जाताति विञ्ञायति, तेनाह सामणेरभूमियं पन ठितोतिआदि। “यो पन भिक्खू''ति वुत्तत्ता 
(पारा० ३९) पच्चक्खातसिक्खो यस्मा भिक्खु न होति, मेथुनसेवने च पाराजिकं नापज्जति, तस्मास्स “आगतो उपसम्पादेतब्बो”ति उपसम्पदं अनुजानन्तो पाराजिकं न समूहनति नाम, तेनाह “भिक्खुभावे 
ठत्वा अविपन्नसीलताया*ति। उत्तमत्थं आरहत्तं, निब्बानमेव वा। 


चतुब्ब्रिधविनयादिकथावण्णना 


४५. नीहरित्वाति पाळितो उद्धरित्वा, तथा हि “पञ्चहुपालि, अङ्गेहि समन्नागतेन भिवखुना नानुयुञ्जितब्बं। कतमेहि पञ्चहि? सुत्तं न जानाति, सुत्तानुलोमं न जानाती”तिआदिपाछितो सुत्तं 
सृत्तानुलोमञ्च नीहरिंसु। “अनापत्ति एवं अम्हाकं आचरियानं उग्गहो परिपुच्छाति भणती"ति एवमादितो आचरियवादं। “आयस्मा उपालि एवमाह - “अनापत्ति, आवुसो, सुपिनन्तेना'ति” एवमादितो 
अत्तनो मति नीहरिंसु, सा च थेरस्स अत्तनोमति सुत्तेन सङ्गहितत्ता सुत्तं जातं, एवमञ्ञापि सृत्तादीहि सङ्गहिताव गहेतब्बा, नेतराति वेदितब्बं। अथ वा नीहरित्वाति विभजित्वा साइकथं सकलं विनयपिटकं 
सुत्तादीसु चतूसु पदेसेसु पक्खिपित्वा चतुधा विभजित्वा विनयं पकासेसुं तब्बिनिमुत्तस्स अभावाति अधिप्पायो । वुत्तन्ति नागसेनत्थेरेन मिलिन्दपञ्हे वुत्तं । कण्ठादिवण्णुप्पत्तिट्ठानकरणादीहि आहरित्वा 
अत्तनो वचीविञ्जत्तियाव भासितवचनं आहच्चपदं। रसोति सारो “पत्तरसोतिआदीसु (ध० स° ६२८-६३०) विय, पटिक्खित्तअनुञ्जातसुत्तसारोति अत्थो, रसोति वा लक्खणं पटिवत्थुकं अनुद्धरित्वा 
लक्खणानुलोमेन वुत्तत्ता। धम्मसङ्गाहकादिआचरियवंसेन आभता अट्ठकथा आचरियवंसोति आह “आचरियवंसोति आचरियवादो”ति। 


विनयपिटके पाळीति इध अधिकारवसेन वुत्तं। सेसपिटकेसुपि सुत्तादिचतुनया यथानुरूपं लब्भन्तेव । महापदेसाति महाओकासा महाविसया, ते अत्थतो “यं, भिक्खवे'तिआदिपाळिवसेन 
अकण्पियानुलोमतो कप्पियानुलोमतो च पुग्गलेहि नयतो तथा तथा गय्हमाना अत्थनया एव। ते हि भगवता सरूपतो अवृत्तेसुपि पटिक्खित्तानुलोमेसु, अनुञ्ञातानुलोमेसु च सेसेसु किच्चेसु 


सृत्तमेव बलवतर'न्ति (पारा० अट्ट० १.४५) हि वुत्तं, न हेसा साधिप्पाया पाळि सुत्ते ओतारेतब्बा, न गहेतब्बा वा होति, येनायं सुत्तानुलोमं सिया । तस्मा इमं पाळिअधिप्पायं निस्साय पुग्गलेहि गहिता 
यथावुत्तअत्थाव सृत्तानुलोमं। तप्पकासकत्ता पन अयं पाळिपि सुत्तानुलोमन्ति गहेतब्बं, तेनाह ये भगवता एवं वुत्तातिआदि। यं भिकखवेतिआदिपाळिनयेन हि पुग्गलेहि गहेतब्बा ये अकण्पियानुलोमादयो 
अत्था वृत्ता, ते महापदेसाति अत्थो। 


भगवतो पकिण्णकदेसनाभूता च सुत्तानुलोमभूता च अट्ठकथा। यस्मा धम्मसङ्गाहकत्थेरेहि पाळिवण्णनाक्कमेन सङ्गहेत्वा वुत्ता, तस्मा “आचरियवादो"ति वुत्ता, एतेन च अट्ठकथा सुत्तसुत्तानुलोमेसु 
अत्थतो सङ्गस्हतीति वेदितब्बा । यथा च एसा, एवं अत्तनोमतिपि पमाणभूता । न हि भगवतो वचनं वचनानुलोमञ्च अनिस्साय अग्गसावकादयोपि अत्तनो जाणबलेन सृत्ताभिधम्मविनयेसु कञ्चि 
सम्मुतिपरमत्थभेदं अत्थं वत्तुं सक्कोन्ति, तस्मा सब्बम्पि वचनं सुत्ते सुत्तानुलोमे च सङ्गय्हति। विसुं पन अट्टकथादीनं सङ्गहितत्ता तदवसेसं सुत्तसुत्तानुलोमतो गहेत्वा चतुधा विनयो निद्दिटठो। सुत्तादयो 
निस्सायेव पवत्तापि अत्तनोमति तेसु सरूपेन अनागतत्ता वुत्तं “सुत्तसुत्तानुलोमआचरियवादे मुञ्चित्वाति, तेनाह “अनुबुद्धिया नयग्गाहेना”ति । तत्थ सुत्तादीनि अनुगताय एव बुद्धिया तेहि लद्धनयग्गाहेन 
चाति अत्थो। 


थेरवादोति महासुमत्थेरादीनं गाहो । सृत्तादिं निस्सायेव विपरीततोपि अत्तनोमति उप्पज्जतीति आह तं पनातिआदि। अत्थेनाति अत्तना नयग्गहितेन अत्थेन। पाळिन्ति अत्तनो गाहस्स निस्सयभूतं 
साइकथं पाळिं। पाळियाति तप्पटिक्खेपत्थं परेनाहटाय साइकथाय पाळिया, अत्तना गहितं अत्थं निस्साय पाळिञ्च संसन्दित्वाति अत्थो। आचरियबादेति अत्तना परेन च समुद्धटअइकथाय। ओतरति 
चेव समेति चाति अत्तना उद्धटेहि संसन्दनवसेन ओतरति, परेन उद्धटेन समेति । सब्बदुब्बलाति असब्बञ्नुपुग्गलस्स दोसवासनाय याथावतो अत्थसम्मटिपत्तिअभावतो वत्तं । पमादपाठवसेन 
आचरियवादस्स सुत्तानुलोमेन असंसन्दनापि सियाति आह “इतरो न गहेतब्बो”ति। 


समेन्तमेव गहेतब्बन्ति ये सुत्तेन संसन्दन्ति, एवरूपाव अत्था महापदेसतो उद्धरितब्बाति दस्सेति तथा तथा उद्धटअत्थानमेव सत्तानुलोमत्ता, तेनाह “सुत्तानुलोमतो हि सुत्तमेव बलवतर 'न्ति। 
अप्पटिवत्तियन्ति अप्पटिबाहियं । कारकसङ्कसदिसन्ति पमाणत्ता सङ्गीतिकारकसङ्घसदिसं । बुद्धानं ठितकालसदिसन्ति धरमानकबुद्धसदिसन्ति अत्थो। सकवादी सुत्तं गहेत्वा कथेतीतिआदीसु यो 
यथाभूतमत्थं गहेत्वा कथनसीलो, सो सकवादी। सुत्तन्ति सङ्गीतित्तयारुळहं पाळिवचनं । परवादीति महाविहारवासी वा होतु अञ्जनिकायवासौ वा, यो विपरीतो अत्थं गहेत्वा कथनसीलो, सोव इध 
“परवादी" ति वुत्तो। सुत्तानुलोमन्ति सङ्गीतित्तयारुळहं वा अनारुळहं वा यंकिञ्चि विपल्लासतो वा वञ्चनाय वा “सङ्गीतित्तयागतमिद ˆ न्ति दस्सियमानं सुत्तानुलोमं। केचि “ अञ्जनिकाये सुत्तानुलोम "न्ति 
वदन्ति, तं न यृत्तं सकवादीपरवादीनं उभिन्नम्पि सङ्गीतित्तयारुळहसुत्तादीनं एव गहेतब्बतो। तथा हि वक्खति “तिस्सो सङ्गीतियो आरुळहं पाळिआगतं पञ्जायति, गहेतब्ब'न्तिआदि। न हि सकवादी 


सम्पटिच्छित्वा अकप्पियेयेव ठातब्ब'न्ति (पारा० अट्टु० १.४५) । तस्मा परवादिनापि सङ्गीतित्तये अनारुळहम्पि अनारुळहमिच्चेव दस्सीयति, केवलं तस्स तस्स सृत्तादिनो सङ्गीतित्तये अनागतस्स कूटता, 
आगतस्स च ब्यञ्जनच्छायाय अञ्ञथा अधिप्पाययोजना च विसेसो । तत्थ च यं कूटं, तं अपनीयति। यं अञ्ञथा योजितं, तस्स विपरीततासन्दस्सनत्थं तदञ्जेन सृत्तादिना संसन्दना करीयति। यो पन 
परवादिना गहितो अधिप्पायो सुत्तन्तादिना संसन्दति, सो सकवादिनापि अत्तनो गाह विस्सज्जेत्वा गहेतब्बोति उभिन्नम्पि सङ्गीतित्तयागतमेव सुत्तादिपमाणन्ति वेदितब्बं। तेनेव कथावत्थुप्पकरणे सकवादे 
पञ्च सृत्तसतानि परवादे पञ्चाति (ध० स० अट्ट० निदानकथा; कथा० अट्ठ० निदानकथा) सुत्तसहस्सम्पि अधिप्पायग्गहणनानत्तेन सङ्गीतित्तयागतमेव गहितं, न निकायन्तरे किञ्चीति। 


खेपन्ति “कि इमिना"ति पटिक्खेपं छड्नं। गरहन्ति “किमेस बालो जानातीति निन्दनं । सुत्ते ओतारेतब्बन्ति यस्स सुत्तस्स अनुलोमनतो इदं सुत्तानुलोमं अकासि, तस्मिं, तदनुरूपे वा अञ्ञतरस्मिं 
सुत्ते अत्तना गहितं सुत्तानुलोमं अत्थतो संसन्दनवसेन आतारेतब्बं, “इमिना च इमिना च कारणेन इमस्मिं सुत्ते संसन्दती "ति संसन्दित्वा दस्सेतब्बन्ति अत्थो। अयन्ति सकवादी। परोति परवादी। 
आचरियवादो सुत्ते ओतारेतब्बरोति यस्स सुत्तस्स वण्णनावसेन अयं आचरियवादो पवत्तो, तस्मिं, तादिसे च अञ्जतरसिमि सुत्ते पुब्बापर अत्थसंसन्दनवसेन ओतारेतब्बं। गारव्हाचरियवादोति 
पमादलिखितो, भिन्नलद्भिकेहि वा ठपितो, एस नयो सब्बत्थ। 

यं किञ्चि कूटसुत्तं बाहिरकसुत्तादिवचनं न गहेतब्बन्ति दस्सेतुं सुत्तं सुत्तानुलोमे आतारेतब्बन्तिआदि वुत्तं । गुळहवेस्सन्तरादीनि महासङ्गिकादिभिन्नलद्भिकानं पकरणानि। आदि-सददेन 
गुळहउम्मग्गादीनं गहणं । सकवादी सुत्तं गहेत्वा कथेति, परवादीपि सुत्तन्तिआदिना अञ्जेपि वादालम्बना वुत्तनयेन सक्का जातुन्ति इध न वुत्ता। 


एवं सुत्तसुत्तानुलोमादिमुखेन सामञ्ञतो विवादं दस्सेत्वा इदानि विसेसतो विवादवत्थुं तब्बिनिच्छयमुखेन सुत्तादीनञ्च दस्सेतुं अथ पनायं कप्पियन्तिआदि वृत्तं । सुत्ते च सुत्तानुलोमे चाति एत्थ च- 
कारो विकप्पत्थो, तेन आचरियवादादीनम्पि सङ्गहो, तेनाह “कारणञ्च विनिच्छयञ्च दस्सेतीति। तत्थ कारणन्ति सुत्तादिनयं निस्साय अत्तनोमतिया उद्धट हेतुं । विनिच्छयन्ति अट्टकथाविनिच्छयं। 
कारणच्छायाति सुत्तादीसु “कप्पिय” न्ति गाहस्स, “अकप्पिय”न्ति गाहस्स च निमित्तभूतं कच्छेन पटिपादनीयं अविभूतकारणं कारणच्छाया, कारणपतिरूपकन्ति अत्थो। बिनयञ्हि पत्वाति इमस्स 
विवरणं कप्पियाकप्पियविचारणमागम्माति । रुन्धितब्बन्ति कप्पियसञ्जाय वीतिक्कमकरणं रुन्धितब्बं, तंनिवारणचित्तं दळहतरं कातब्बं । सोतं पच्छिन्दितब्बन्ति तत्थ वीतिक्कमप्पवत्ति पच्छिन्दितब्बा। 
गरुकभावेति अकप्पियभावे। सुत्तविनिच्छयकारणेहीति सुत्तेन अट्ठकथाविनिच्छयेन च लद्भकारणेहि। एवन्तिआदि यथावुत्तस्स अत्थस्स निगमनवचनं। अतिरेककारणन्ति सुत्तादीसु पुरिमं पुरिमं 
अतिरेककारणं नाम, बहुकारणं वा। 


वाचुग्गतन्ति वाचाय उग्गतं, तत्थ निरन्तरं ठितन्ति अत्थो। “सुत्तं नाम सकलं विनयपिटक न्ति वुत्तत्ता पुन सुत्ततोति तदत्थपटिपादकं सुत्ताभिधम्मपाळिवचनं अधिप्पेतं। अनुब्यञ्जनतोति इमस्स 
विवरणं परिपुच्छतो च अटुकथातो चाति। तत्थ परिपुच्छाति आचरियस्स सन्तिका पाळिया अत्थसवनं। अद्ुकथाति पाळिमुत्तकविनिच्छयो। तदुभयम्पि हि पाळि अनुगन्त्चा अत्थस्स ब्यञ्जनतो 
““अनुब्यञ्जन' न्ति वुत्तं । बिनयेति विनयाचारे, तेनेव वक्खति विनयं अविजहन्तो अवोक्कमन्तोतिआदि । तत्थ पतिट्ठानं नाम सञ्चिच्च आपत्तिया अनापज्जनादि होतीति आह “लज्जीभावेन 
पतिङ्टितो”ति, तेन लज्जी होतीति वुत्तं होति। विनयधरस्स लक्खणे वत्तब्बे किं इमिना लज्जीभावेनाति आह अलज्जी हीतिआदि । तत्थ बहुस्सुतोपीति इमिना पठमलवखणसमन्नागमं दस्सेति। 
लाभगरुतायातिआदिना विनये ठितताय अभावे पठमलक्खणयोगो किच्चकरो न होति, अथ खो अकिच्चकरो अनत्थकरो एवाति दस्सेति। सङ्घ भेदस्स पुब्बभागो कलहो सङ्घराजि। 


वित्थुनतीति वित्थम्भति, नित्थुनति वा सन्तिड्टितुं न सक्कोति, तेनाह यं यन्तिआदि। आचरियपरम्पराति आचरियानं विनिच्छयपरम्परा, तेनेव वक्खति “अत्तनो मतिं पहाय...पे०... यथा आचरियो च 
आचरियाचरियो च पाळिञ्च परिपुच्छञ्च वदन्ति, तथा जातुं वट्टती”ति। न हि आचरियानं नाममत्ततो परम्पराजानने पयोजनमत्थि । पुब्बापरानुसन्धितोति पुब्बवचनस्स अपरवचनेन सह 
अत्थसम्बन्धजाननतो। अत्थतोति पदत्थपिण्डत्थअधिप्पेतत्थादितो। कारणतोति तदत्थुपपत्तितो । थेरबादङ्गन्ति थेरवादपटिपाटिं, तेसं विनिच्छयपटिपाटिन्ति अत्थो। 


इमेहि च पन तीहि लक्खणेहीति एत्थ पठमेन लक्खणेन विनयस्स सुहु उग्गहितभावो वृत्तो। दुतियेनस्स लज्जीभावेन चेव अचलताय च पतिट्टितता। ततियेन पाव्ठिअट्ठकथासु अनुरूपेन 
अनागतम्पि तदनुलोमतो आचरियेहि दिन्ननयतो विनिच्छिनितुं समत्थता। ओतिण्णे वत्थुस्मिन्ति चोदनावसेन बीतिक्कमवत्थुस्मिं सङ्घमज्झे ओतिण्णे। चोदकेन चुदितकेन च वुत्ते वत्तब्बेति एवं 
ओतिण्णे वत्थुं निस्साय चोदकेन “दिट्ठुं सुत न्तिआदिना चुदितकेन “अत्थि नत्थी"तिआदिना च यं वत्तब्बं, तस्मिं वत्तब्बे वुत्तेति अत्थो। थुल्लच्चयदुब्मासितानं मातिकाय अनागतत्ता “पञ्चन्नं 
आपत्तीन' न्ति वृत्तं। तिकदुक्कटन्ति “ अनुपसम्पन्ने उपसम्पन्नसञ्जी उज्झायति वा खीयति वा आपत्ति दुक्कटस्सा"तिआदिना (पाचि० १०६ थोकं विसदिसं) आगतं तिकदुक्कटं । अञ्ञतरं वा 
आपत्तिन्ति “काले विकालसञ्ञजी आपत्ति दुक्कटस्स, काले वेमतिको आपत्ति दुक्कटस्सा"तिआदिकं (पाचि० २५०) दुकदुक्कटं सन्धाय वुत्तं। अन्तरापत्तिन्ति तस्मिं तस्मिं सिक्खापदे 
आगतवत्थुवीतिक्कमं विना अञ्जस्मिं वत्थुवीतिक्कमे निदानतो पभुति विनीतवत्थुपरियोसाना अन्तरन्तरा वुत्तं आपत्ति । इध पन “वत्थुं ओलोकेती ति विसुं गहितत्ता तदवसेसा अन्तरापत्तीति गहिता। 
पटिलातं उक्खिपतीति इदं विसिब्बनसिक्खापदे (पाचि० ३५०-३५१) आगतं। तत्थ डय्हमानं अलातं अग्गिकपालादितो बहि पतितं अविज्झातमेव पटिउविखिपति, पुन यथाठाने ठपेतीति अत्थो। विज्झातं 
पन पक्खिपन्तस्स पाचित्तियमेव। अनापत्तिन्ति एत्थ अन्तरन्तरा वृत्ता अनापत्तिपि अत्थि, “अनापत्ति, भिक्खवे, इद्धिमस्स इद्धिविसये”तिआदि (पारा० १५९) विय सापि सङ्गस्हति। 


पाराजिकापत्तीति न ताव वत्तब्बन्ति इदं आपन्नपुग्गलेन लज्जीधम्मे ठत्वा यथाभूतं आविकरणेपि दुब्बिनिच्छयं अदिन्नादानादिं सन्धाय वृत्तं । यं पन मेथुनादीसु विजाननं, तं वत्तब्बमेव, तेनाह 
मेथुनधम्मवीतिक्कमो हीतिआदि। यो पन अलज्जिताय पटिञ्ञं अदत्वा विक्खेपं करोति, तस्स आपत्ति न सक्का ओळारिकापि विनिच्छिनितुं, याव सो यथाभूतं नावि करोति, सङ्घस्स च आपत्तिसन्देहो न 
विगच्छति, ताव नासितकोव भविस्सति। सुखुमाति चित्तपरिवत्तिया सुखुमताय सुखुमा। तेनाह “चित्तलहुका'ति, चित्तं तस्स लहुकन्ति अत्थो। तेति वीतिक्कमे। तंवत्थुकन्ति अदिन्नादानादिमूलकं । यं 
आचरियो भणति, तं करोहीतिआदि सब्बं लज्जीपेसलं कुक्कुच्चकमेव सन्धाय वुत्तं । यो याथावतो पकासेत्वा सुद्धिमेव गवेसति, तेनापि, पाराजिकोसीति न वत्तब्बोति अनापत्तिकोटियापि 
सङ्कियमानत्ता वृत्तं, तेनेव “पाराजिकच्छाया"ति वुत्तं । सीलानि सोधेत्वाति यस्मिं वीतिक्कमे पाराजिकासङ्का वत्तति, तत्थ पाराजिकाभावपकखं गहेत्वा देसनावुड्ठानगामिनीनं आपत्तीनं सोधनवसेन सीलानि 
सोधेत्वा। द्वत्तिसाकारन्ति पाकटभावतो उपलक्खणवसेन वुत्तं, यं किञ्चि अभिरुचितं मनसिकातुं वट्टतेव । कम्मट्ठानं घटियतीति विप्पटिसारमूलकेन विक्खेपेन अन्तरन्तरा खण्डं अदस्सेत्वा पबन्धवसेन 
चित्तेन सङ्घटियति। सङ्घाराति विपस्सनाकम्मट्डानवसेन वृत्तं । सापत्तिकस्स हि पगुणम्पि कम्मट्ठान न सुढु उपट्टाति, पगेव पाराजिकस्स । तस्स हि विप्पटिसारनिन्नताय चित्तं एकग्गं न होति। एकस्स पन 
वितक्कविक्खेपादिबहुलस्स सुद्धसीलस्सपि चित्तं न समाधियति, तं इध पाराजिकमूलकन्ति न गहेतब्बं। कतपापमूलकेन विप्पटिसारेनेवेत्थ चित्तस्स असमाधियनं सन्धाय “कम्मट्ठानं न घटियती' ति वुत्तं, 
तेनाह बिष्पटिसारग्गिनातिआदि । अत्तनाति चित्तेन करणभूतेन पुग्गलो कत्ता जानाति, पच्चत्ते वा करणवचनं, अत्ता सयं पजानातीति अत्थो। 


चतुब्त्रिधविनयादिकथावण्णनानयो निड्टितो। 
पदभाजनीयवण्णना 


यो विय दिस्सतीति यादिसो, यं-सहत्थे यथा-सद्दो वत्ततीति आह “येन वा तेन वा युत्तो ति । येन तेनाति हि पदद्वयेन अनियमतो यं-सहत्थोव दस्सितो। वासधुरयुत्तोति विपस्सनाधुरयुत्तो। या जाति 
अस्साति यंजाति, पुग्गलो, सोव यंजच्चो सकत्थे यपच्चयं कत्वा । गोत्तवसेन येन वा तेन वा गोत्तेन यथागोत्तो वा तथागोत्तो वा होतूति सम्बन्धो । सीलेसूति पकतीसु । अथ खोति इदं किन्तूति इमस्मिं 
अत्थे। कि वुत्तं होतीति अत्यो। इमस्मिं अत्थेति इमस्मिं पाराजिकविसये। एसोति यथावृत्तेहि पकारेहि युत्तो। अरियायाति “उद्दिस्स अरिया तिइन्ति, एसा अरियानं याचना”ति एवं वुत्ताय, न, “देहि मे”ति 
कपणाय। लिङ्गसम्पटिच्छनेनाति “भिक्खं चरिस्सामी”ति चित्ताभावेपि भिकखाहारनिस्सितपब्बज्जालिङ्गस्स सम्पटिच्छनेन। काजभत्तन्ति काजेहि आनीतभत्तं। अधम्मिकायाति 
अधिसीलसिक्खादिभिकखुगुणाभावतो वुत्तं, तेनाह “अभूताया''ति। “मयं भिक्खू "ति वदन्ता पटिञ्ञामत्तेनेव भिक्खू, न अत्थतोति अत्थो। इदञ्च “मयं भिक्खू""ति पटिजाननस्सापि सम्भवतो वुत्तं । “मयं 
भिक्खू "ति अप्पटिजानन्तापि हि भिकखुवोहारनिमित्तस्स लिङ्गस्स गहणेन चेव भिकखूनं दिन्नपच्चयभागग्गहणादिना च भिक्खुपटिञ्जा एव नाम होन्ति। तथा हि वुत्तं पुग्गलपञ्ञत्तिअटुकथायं - 


** अब्रह्मचारी ब्रह्मचारिपटिञ्ञोति अज्ञे ब्रह्मचारिनो सुनिवत्थे सुपारुते सुम्भकपत्तधरे गामनिगमजनपदराजधानीसु पिण्डाय चरित्वा जीविकं कण्पेन्ते दिस्वा सयम्मि तादिसेन आकारेन तथा 
पटिपज्जनतो “अह ब्रह्मचारी'ति पटिञ्ञं देन्तो विय होति। “अहं भिक्खू'ति वत्वा उपोसथग्गादीनि पविसन्तो पन ब्रह्मचारिपटिञ्जो होतियेव, तथा सङ्किकं लाभं गण्हन्तो "ति (पु० प० अट्टः ९१)। 


तस्मा एवरूपेहि पटिञ्जाय भिक्खूहि गोत्रभुपरियोसानेहि सद्भि सम्भोगपरिभोगो न वट्टति, अलज्जीपरिभोगोव होति । सञ्चिच्च आपत्तिआपज्जनादिअलज्जीलक्खणं पन उक्कट्टानं भिक्खूनं वसेन 
बुत्तं सामणेरादीनम्पि अलज्जीवोहारदस्सनतो । “अलज्जीसामणेरेहि हत्थकम्मम्पि न कारेतब्ब न्ति हि वृत्तं। यथाविहितपटिपत्तियं अतिट्टनञ्हि सब्बसाधारणं अलज्जीलक्खणं । दुस्सीला लिङ्गग्गहणतो 
पट्ठाय यथाविहितपटिपत्तिया अभावतो एकन्ता लज्जिनोव महासङ्गिकादिनिकायन्तरिका विय, लिङ्गत्थेनकादयो विय, च। याव ११ च तेसं भिक्खुपटिञ्ञा अनुवत्तति, ताव भिक्खु एव, तेहि च परिभोगो 
अलज्जिपअभोगोव, तेसञ्च भिक्खुसङ्घसञ्ञाय दिन्नं सङ्घे दिन्नं नाम होति। वुत्तञ्हि भगवता - 


“भविस्सन्ति खो पनानन्द, अनागतमद्धानं गोत्रभुनो कासावकण्ठा दुस्सीला पापधम्मा, तेसु दुस्सीलेसु सङ्घं उददिस्स दानं दस्सन्ति, तदापाहं, आनन्द, सङ्घगतं दविखणं असङ्ख्येय्यं अप्ममेय्यं 
वदामीति (म० नि० ३.३८०) । 


भगवतो सङ्घं उददिस्स दिन्नत्ता दक्खिणा असङ्ख्येय्या अप्पमेय्या जाता । दुस्सीलानं दिन्नत्ता नाति चे? न, तेसु सङ्घं उद्दिस्साति गोत्रभूनं पटिग्गाहकत्तेन परामट्वुत्ता, इतरथा “येसु केसुचि गहङ्ठेसु वा 

पब्बजितेसु वा सङ्घं उद्दिस्सा ति वत्तब्बतापसङ्गतो, तथा च “तदापाहं, आनन्दाति हेट्टिमकोटिदस्सनस्स पयोजनं न सिया । तस्मा गोत्रभूनम्पि अभावे सङ्घं उद्दिस्स दानं नत्थि, हेड्टिमकोटिया तेसुपि 
दिन्ना सङ्घगता दक्खिणा असङ्ख्येय्या, न ततो परं सिज्झतीति तेपि पटिञ्जाय भिक्खु एवाति गहेतब्बं । 


ब्रह्मघोसन्ति उत्तमघोसं, ब्रह्मनो घोससदिसं वा घोसं । एहि भिक्खूति “भिक्खू” तिसम्बोधनं। संसारे भयइक्खक तस्स भयस्स सब्बसो विनासनत्थं तिसरणं, सासनं वा एहि मनसा “ताणं लेण" न्ति 
पविस उपगच्छ। उपगन्त्वापि चर ब्रह्मचरियन्ति सासनत्रह्मचरियं मग्गत्रह्मचरियञ्च चरस्सु। भण्डूति मुण्डितकेसो। वासीति दन्तकट्टादिच्छेदनवासि । बन्धनन्ति कायबन्धनं। यृत्तो योगो 
समाधिपञ्जावसेन सो युत्तयोगो, तस्स अट्टेते परिक्खाराति सेसो। सरीरे पटिमुक्केहियेव उपलक्खितोति सेसो। “तीणि सतानी"ति वत्तब्बे गाथाबन्धसुखत्थं “तीणि सत न्ति वुत्तं। 


तस्माति भगवा हेट्ठा वुत्तं परामसति। हेट्ठा हि “अहं खो पन, कस्सप, जानञ्ञेव वदामि 'जानामी'ति, पस्सञ्चेव वदामि 'पस्सामी "ति (सं० नि० २.१५४) वृत्तं, तं परामसति, यस्मा अहं जानं वदामि, 
तस्माति अत्थो। इहाति इमस्मिं सासने । तिब्बन्ति महन्तं । पच्चुपट्टितं भविस्सतीति थेरादिउपसङ्कमनतो पुरेतरमेव तेसु यंनून मे हिरोत्तप्पं उपट्टितं भविस्सतीति अत्थो। कुसलूपसंहितन्ति 
अनवज्जधम्मनिस्सितं । अट्टिं कत्वाति अत्तानं तेन धम्मेन अट्टिकं कत्वा, तं वा धम्मं “एस मे अत्थो"ति अत्थं कत्वा। ओहितसोतोति धम्मे निहितसोतो। एवञ्हि ते, कस्सप, सिक्खितब्बन्ति 
जाणसोतञ्च पसादसोतञ्च ओदहित्वा “धम्मं सक्कच्चमेव सुणिस्सामी”ति एवमेव तया सिक्खितब्बं । सातसहगता च मे कायगतासतीति असुभेसु चेव आनापाने च पठमज्झानवसेन 
सुखसम्पयृत्तकायगतासति। यं पनेतस्स ओवादस्स सक्कच्चपटिग्गहणं, अयमेव थेरस्स पब्बज्जा च उपसम्पदा च अहोसि (सं० नि० अट्ट? २.२.१५४)। 


उद्मातकपटिभागारम्मणं झानं उद्धुमातकसञ्जा। कसिणारम्मणं रूपावचरज्झानं रूपसञ्ञा। इमेति सञ्ञासीसेन निदिट्ठा इमे द्वे झानधम्मा। सोपाको च भगवता पुठ्ठो “रूपावचरभावेन एकत्था, 
ब्यञ्जनमेव नान"न्ति आह । आरद्धचित्तोति आराधितचित्तो। गरुधम्मपटिग्गहणादिउपसम्पदा उपरि सयमेव आवि भविस्सति। 


सब्बन्तिमेन परियायेनाति सब्बन्तिमेन परिच्छेदेन । जत्तिचतुत्था कम्मवाचा उपसम्पदाकम्मस्स कारणत्ता ठानं, तस्स ठानस्स अरहं अनुच्छविकन्ति वत्थुदोसादिविनिमुत्तकम्मं “ठानारह" न्ति वुत्तं 
वत्थादिदोसयुत्तस्स कम्मस्स सभावतो कम्मवाचारहत्ताभावा। अथ वा ठानन्ति निब्बानप्पत्तिहेतुतो सिक्खत्तयसङ्गहं सासनं वुच्चति, तस्स अनुच्छविकं कम्मं ठानारहं । यथाविहितलक्खणेन हि कम्मेन 
उपसम्पन्नोव सकलं सासनं समादाय परिपूरेतुमरहति। तस्मा परिसुद्भकम्मवाचापरियोसानं सब्बं सङ्घकिच्चं ठानारहं नाम, तेनाह “सत्थुसासनारहेना "ति, सीलादिसकलसासनपरिपुण्णस्स 
अनुच्छविकेनाति अत्थो। अयं इमस्मिं अत्थेति जत्तिचतुत्थकम्मेन उपसम्पन्नस्सेव सब्बसिक्खापदेसु वृत्तत्ता किञ्चापि एहिभिकखूपसम्पदादीहि उपसम्पन्नानं सुद्धसत्तानं 
पण्णत्तिवज्जसिक्खापदवीतिक्कमेपि अभन्बता वा दोसाभावो वा सद्दतो पञ्ञायति, तथापि अत्थतो तेसम्पि पण्णत्तिवज्जेसु, लोकवज्जेसुपि वा सुरापानादिलहुकेसु मग्गुप्पत्तितो पुब्बे असञ्चिच्चादिना 
आपत्तिआपज्जनं सिज्झतियेव। तथा हि “द्वे पुगगला अभब्बा आपत्ति आपज्जितुं बुद्धा च पच्चेकबुद्धा च । द्वे पुग्गला भब्बा आपत्ति आपज्जितुं भिक्खू च भिक्खुनियो चाति (परि० ३२२) वुत्तं। 
जत्तिचतुत्थेन कम्मेन उपसम्पन्नोति इदं पन सब्बसिक्खापदवीतिक्कमारहे सब्बकालिके च भिक्खू गहेत्वा येभुस्यवसेन वुत्तं । निरुत्तिवसेनाति निब्बचनवसेन। अभिलापवसेनाति वोहारवसेन। 
गुणवसेनाति भिक्खुवोहारनिमित्तानं गुणानं वसेन। 


साजीवपदभाजनीयवण्णना 


विवट्टपनिस्सया सौलादयो लोकियेहि अभिविसिइत्ता अधिसीलादिवोहारेन वृत्ताति दस्सेतुं कतमं पनातिआदि आरद्धं | तत्थ पञ्चङ्गदसङ्गसीलन्ति अबुद्धुप्पादकाले सौलं सन्धाय वृत्तं तस्स 
विवटूपनिस्सयत्ताभावा। यं पन बुद्भुप्पादे रतनत्तयगुणं तथतो जत्वा सासने सुनिविट्टसद्धाहि उपासकोपासिकाहि चेव सामणेरसिक्खमानाहि च रक्खियमानं पञ्चङ्गअङुङ्गदसङ्गसीलं, तम्पि अधिसीलमेव 
मग्गुप्पत्तिहेतुतो। विपस्सनामग्गुप्पत्तिनिमित्तताय हि पातिमोकखसंवरसीलं लोकियानं सीलेहि अधिसीलं जातं अधिचित्तं विय। न हि विपस्सनामग्गनिमित्ततं मुञ्चित्वा लोकियचित्ततो अधिचित्तस्स अञ्जो 
कोचि विसेसो उपलब्भति, तदुभयञ्च अनादिमतो संसारवट्टस्स अत्तादिसारविरहितताय तिलक्खणब्माहतत्तं, “अहं ममा"ति आकारेन पवत्तअविज्जातण्हादिदोसमूलकत्तञ्च, तंदोसमूलविद्धंसनसमत्थाय 
सीलचित्तबलोपत्थद्भाय विपस्सनाय उक्कंसेनेव तस्स संसारवट्टस्स विगमञ्च, तदुपदेसकस्स सम्मासम्बुद्भस्स सब्नञ्जुतादिअपरिमितगुणगणयोगेन अविपरीतसद्भम्मदेसकत्तञ्च याथावतो जत्वा 
पटिपन्नेन समादाय सिक्खितब्बताय विवटूपनिस्सयं जातं, न अज्जेन कारणेन, तञ्च विवटूपनिस्सयत्तं यदि सासने पञ्चसीलादिस्सापि समानं, किमिदं अधिसीलं न सिया। पञ्चसीलादिमत्ते ठितानञ्हि 
अनाथपिण्डिकादीनं गहट्ठानम्पि मग्गो उप्पज्जति। न हि अधिसीलाधिचित्तं विना मग्गुप्पत्ति होति, तञ्च किञ्चापि केसञ्चि अनुपनिस्सयताय तस्मिं अत्तभावे मग्गुप्पत्तिया हेतु न होति, तथापि भवन्तरे 
अवस्सं होतेवाति अधिसीलमेव कालं करोन्तानं कल्याणपुथुज्जनानं पातिमोक्खसंवरसीलं विय, तेनाह बुद्धुष्पादेयेब च पवत्ततीतिआदि। विवट्ं पत्थेत्वा रक्खियमानम्पि पञ्चसीलादि बुद्भुप्पादेयेव 
पवत्तति। न हि तं पञ्जत्तिन्तिआदि पन उक्कट्टवसेन सब्बं पातिमोक्खं सन्धाय वुत्तं । तदेकदेसभूतम्पि हि पाणातिपातादिन्नादानादिगहट्टसीलम्पि। बुद्धायेव विनये पाराजिकसुत्तविभङ्गादीसु आगतवसेन 
सब्बसो कायवचीद्वारेसु मग्गुप्पत्तिया विबन्धकअज्झाचारसोतं विच्छिन्दित्वा मग्गुप्पत्तिया पदट्टानभावेन पञ्जपेतुं सक्कोन्ति, न अज्जे। मग्गुप्पत्ति सन्धाय हिस्स अधिसीलता वुत्ता। तेनाह 
““पातिमोक्खसंवरतोपि च मग्गफलसम्पयृत्तमेव सीलं अधिसील'न्ति। तस्सेव हि अधिसीलन्ति अब्यवधानेन मग्गाधिट्ठानाति। इध अनधिप्पेतन्ति इमस्मिं पठमपाराजिकविसये “सिक्खा'ति अनधिप्पेतं । 


लोकियअइुसमापत्तिचित्तानीति सासनसभावं अजानन्तेहि लोकियजनेहि समापज्जितब्बानि अट रूपारूपज्झानसम्पयुत्तचित्तानि सन्धाय वत्तं। न हि महग्गतेसु लोकियलोकुत्तरभेदो अत्थि, येन 
लोकियविसेसनं लोकुत्तरनिवत्तनं सिया । तस्मा सासनिकेहि समापज्जितब्बमहग्गतज्झाननिवत्तनमेव लोकियविसेसनं कतं । यथा चेत्थ, एवं कामावचरानि पन अट्ट कुसलचित्तानीति एत्यापि 
लोकियविसेसनं कातब्बमेव। अयमेव हि अधिचित्ततो चित्तस्स भेदो, यं सासनं अजानन्तस्स पुग्गलस्स समुप्पज्जनं। एवञ्च अबुद्धुप्पादेपि सासनसभावं जानन्तानं पच्चेकबुद्धादीनम्पि सीलचित्तानं 
अधिसीलाधिचित्तता समत्थिता होति। न बिना बुद्धुप्पादाति इदं पन अञ्जेसं अभिसमयहेतुभावेन पच्चेकबुद्धबोधिसत्तादीनं देसनासामत्थियाभावतो वुत्तं। आयतिं वासनाहेतुं पन सीलचित्तं तेपि 
देसेन्तियेव, तञ्च मग्गहेतुताय अधिसीलाधिचित्तम्पि होन्तं अप्पकताय विप्फारिकताबाहुजञ्नत्ताभावेन अब्बोहारिकन्ति “बुद्भुप्पादेयेवा"ति अवधारणं कतन्ति वेदितब्बं। न हि 
तंसमापन्नोतिआदिअइकथावचनेहि इध अधिचित्तनिद्देसे, उपरि अधिपञ्जानिद्देसे च मग्गफलसम्पयुत्तअधिचित्तअधिपञ्जानमेव पटिक्खेपतो लोकियाधिचित्ताधिपञ्ञानं इध अधिप्पेतता, तं द्वयं 
समापन्नस्सापि मेथुनधम्मसमापज्जनसभावो च विञ्जायति, पाळियं पन “यायं अधिसीलसिक्खा, अयं इमस्मिं अत्थे अधिप्पेता सिक्खा ति वुत्तत्ता लोकियापि अधिचित्ताधिपञ्जा अनधिप्पेताति 
विज्ञायति | तस्मा पाळियं अट्टकथायञ्च एवमधिप्पायो वेदितब्बो - “मेथुनं धम्मं पटिसेविस्सामी “ति चित्ते उप्पन्नमत्ते लोकियं अधिचित्तं अधिपञ्ञा च परिहायति, अधिसीलं पन चित्तुप्पादमत्तेन न 
परिहायतीति पाळियं अधिसीलसिक्खाव वुत्ता। अट्टकथायं पन पटिलद्धलोकुत्तरमग्गस्स भिक्खुनो “मेथुनं पटिसेविस्सामी ति चित्तम्पि न उप्पज्जति सब्बसो अकुप्पधम्मत्ता, पुथुज्जनानं 
समापत्तिलाभीनम्पि केनचि कारणेन उप्पज्जति कुप्पधम्मत्ताति इमं विसेसं दस्सेतुं “न हि तंसमापन्नो”ति लोकुत्तराव पटिक्खित्ताति वेदितब्बं। 


अत्थि दिन्नन्ति एत्थ दिन्नन्ति दानचेतना अधिप्पेता, तस्स दिन्नस्स फलं अत्थीति अत्थो। एस नयो अत्थि दिट्ठन्ति एत्थापि। आदि-सद्देन हुतादीनं सङ्गहो। तत्थ यिटटुन्ति महायागो सब्बसाधारणं 
महादानमेव। हतन्ति पहोनकसक्कारो, अत्तनो वा होतु, परेसं वा दस अकुसलकम्मपथा, सब्बेपि वा अकुसला धम्मा अनत्थुप्पादनतो न सकं कम्मं नाम, तब्बिपरीता कुसला धम्मा सकं नाम, तदुभयम्पि वा 
कुसलाकुसलं कम्मस्सकोम्हीतिआदिवचनतो सति संसारप्पवत्तियं अधिमुच्चनट्टेन सत्तानं सकन्ति एवं कम्मस्सकताय सकभावे अत्तनो सन्तकताय उप्पज्जनकजाणं कम्मस्सकतञ्ञाणं, 
उपलवखणमत्तञ्चेतं । सासननिस्सिता पन सब्बापि वट्टगामिनिकुसलपञ्ञा कम्मस्सकतञ्ञाणे पविट्ठा। सासननिस्सिता हि विवट्टगामिनी सब्बापि पञ्जा “सच्चानुलोमिकजाण*न्ति वुच्चति। सा एव च 
अधिपञ्जा तदवसेसं सब्बं कम्मस्सकतञ्जाणन्ति वेदितब्बं, तेनेव भगवा “कम्मस्सकतञ्जाणं सच्चानुलोमिकजाणं मग्गसमङ्गिस्स जाणं फलसमङ्गिस्स जाण न्ति सब्बम्पि जाणचतुक्केयेव सङ्गहेसि। 
तिलक्खणाकारपरिच्छेदकं पन विपस्सनाजाणन्ति इदं पन मग्गस्स आसन्नपच्चयताय उक्कट्टवसेन वुत्तं । तदितरासञ्हि रतनत्तयानुस्सरणादिपञ्ञानम्पि मग्गहेतुताय अधिपञ्जता समानावाति गहेतब्बं। 


साजीवपदभाजनीयवण्णनानयो निड्टितो। 
पच्चक्खानविभङ्गवण्णना 


दुब्बल्ये आविकतेति यंनूनाहं बुद्धं पच्चक्खेय्यन्तिआदिना दुब्बलभावे पकासिते। मुखारुळहताति लोकजनानं सत्तद्ठातिआदीसु मुखारुळहञायेनाति अधिप्पायो । दिरत्ततिरत्तन्ति (पाचि० ५२) एत्थ 

यथा अन्तरन्तरा सहसेय्यावसेन तिरत्तं अग्गहेत्वा निरन्तरमेव तिस्सो रत्तियो अनुपसम्पन्नेन सद्भि सहसेय्याय अरुणुट्ठापनवसेन तिरत्तग्गहणत्थं “दिरत्ततिरत्त न्ति अब्यवधानेन वृत्तन्ति 
दिरत्तग्गहणस्स पयोजनम्मि सक्का गहेतुं, एवमिधापि दुब्बल्यं अनाविकत्वाति इमस्सापि गहणस्स पयोजनमत्येवाति दस्सेतुं यस्मा वा सिक्खापच्चक्खानस्सातिआदि वुत्तं । 


इदानि दुब्बल्यं अनाविकत्चाति इमस्स पुरिमपदस्सेव विवरणभावं विनापि विसुं अत्थसब्भावं दस्सेतुं अपिचातिआदि वृत्तं। बिसेसाविसेसन्ति एत्थ येन वाक्येन दुब्बल्याविकम्ममेव होति, न 
सिक्खापच्चक्खानं, तत्थ सिक्खापच्चक्खानदुब्बल्याविकम्मानं अञ्जमञ्जं विसेसो होति। येन पन वचनेन तदुभयम्पि होति, तत्थ नेवत्थि विसेसो अविसेसोपि, तं विसेसाबिसेसं । “कठ किच्छजीवने "ति 
धातूसु पठितत्ता वृत्तं “किच्छजीविकप्पत्तो'ति। उक्कण्ठनञ्हि उक्कण्ठा, तं इतो गतोति उक्कण्ठितो, किच्छजीविकं पत्तोति अत्थो। उद्धं गतो कण्ठो एतिस्साति उक्कण्ठा, अनभिरतिया वजे निरुद्धगोगणो 
विय गमनमग्गं गवेसन्तो पुग्गलो उक्कण्ठो होति, तं उक्कण्ठं। अनभिरतिं इतोतिपि उक्कण्ठितोति अत्थं दस्सेन्तो आह -- “उद्ध कण्ठं कत्वा विहरमानो"ति। सा च उक्कण्ठता विक्खेपेनेवाति 
विक्खित्तोतिआदि वृत्तं। 


समणभावतोति उपसम्पदतो। भावविकप्पाकारेनाति भिकखुभावतो चवित्वा यं यं गिहिआदिभावं पत्तुकामो “अहं अस्स' न्ति अत्तनो भवनं विकप्पेति, तेन तेन गिहिआदिआकारेन, अत्तनो भवनस्स 
विकप्पनाकारेनाति अधिप्पायो। 


४६. पाळियं यदि पनाहन्ति अहं यदि बुद्धं पच्चक्खेय्यं, साधु वतस्साति अत्थो। अपाह, हन्दाहन्ति एत्थापि वृत्तनयेनेव अत्थो गहेतब्बो। “होति मे बुद्धं पच्चक्खेय्य"'न्ति मम चित्तं उप्पज्जतीति 
वदति। 


५०. न रमामीति पब्बज्जाय दुक्खबहुलताय सुखाभावं दस्सेति। नाभिरमामीति पब्बज्जाय विज्जमानेपि अनवज्जसुखे अत्तनो अभिरतिअभावं दस्सेति। 


५१. तेनेव वचीभेदेनाति वचीभेदं कत्वापि अञ्जेन कायप्पयोगेन विज्ञापन निवत्तेति। अयं सासनं जहितुकामोतिआदिना भासाकोसल्लाभावेन सब्बसो पदत्थावबोधाभावेपि “अयं अत्तनो 
पब्बजितभावं जहितुकामो इमं वाक्यभेदं करोती" ति एत्तकं अधिप्पेतत्थमत्तं चेपि सो ताव जानाति, पच्चक्खानमेव होतीति दस्सेति। तेनाह “एत्तकमत्तम्पि जानाती''ति । पदपच्छाभट्टुन्ति पदपरावत्ति, 
मागधभासतो अवसिट्ठा सब्बापि भासा “मिलक्खभासा”ति वेदितब्बा। खेत्तमेव ओतिण्णन्ति सिक्खापच्चक्खानस्स रुहनट्टानभूतं खेत्तमेव ओतिण्णं । 


दूतन्ति मुखसासनं। सासनन्ति पण्णसासनं, भित्तिथम्भादीसु अक्खरं वा छिन्दित्वा दस्सेति। पच्चक्खातुकामताचित्ते धरन्तेयेव वचीभेदसमुप्पत्ति सन्धाय “चित्तसम्पयुत्त' न्ति वृत्तं, चित्तसमुट्ठानन्ति 
अत्थो। नियमितानियमितवसेन विजाननभेदं दस्सेतुमाह यदि अयमेव जानातूतिआदि। अयञ्च विभागो वदति बिञ्ञापेतीति एत्थ यस्स वदति, तस्सेव विजाननं अधिप्पेतन्ति इमिना वृत्तनयेन लद्धोति 
दट्ठुब्बं, न हेत्थ एकस्स वदति अञ्जस्स विञ्ञापेतीति अयमत्थो सम्भवति। “तेसु एकस्मिं जानन्तेपी' ति वुत्त्ता “द्वेयेव जानन्तु एको मा जानातू'ति एवं द्विन्नम्पि जनानं नियमेत्वा आरोचितेपि तेसु 
एकस्मिम्पि जानन्ते पच्चक्खानं होतियेवाति गहेतब्बं । परिसङ्कमानोति “वारेस्सन्ती"ति आसङ्कमानो। समयञ्ञूति सासनसङ्केतञ्ञू, इध पन अधिप्पायमत्तजाननेनापि समयञ्जू नाम होति, तेनाह 
उक्कण्ठितोतिआदि। तस्मा बुद्धं पच्चकखामीतिआदिखेत्तपदानं सब्बसो अत्थं जत्वापि सचे “भिक्खुभावतो चवितुकामताय एस वदती”ति अधिप्पायं न जानाति, अप्पच्चक्खाताव होति सिक्खा। अत्थं 
पन अजानित्वापि “उक्कण्ठितो वदती”ति तं जानाति, पच्चक्खाताव होति सिक्खा । सोतविञ्जाणवीथिया सहदमत्तग्गहणमेव, अत्थग्गहणं पन मनोविञ्जाणवीथिपरम्परायाति आह तङ्काणञ्ञेबातिआदि। 


५३. वण्णपट्ठानन्ति सत्थुगुणवण्णप्पकासकं पकरणं । उपालिगाथासूति उपालिसुत्ते उपालिगहपतिना धीरस्स विगतमोहस्सातिआदिना वृत्तगाथासु। यथारुतन्ति पाळियं वुत्तमेवाति अत्थो। 
अनन्तबुद्धीतिआदीनि वण्णपट्ठाने आगतनामानि । धीरन्तिआदीनि (म० नि० २.७६) पन उपालिगाथासु । तत्थ बोधि वुच्चति सब्बञ्ञुतञ्जाणं, सा जाननहेतुत्ता पञ्जाणं एतस्साति बोधिपञ्जाणो। 
स्वाक्खातं धम्मन्तिआदीसु धम्म-सद्दो स्वाकखातादिपदानं धम्मवेवचनभावं दस्सेतुं वुत्तो । तस्मा स्वाकखातं पच्चकखामीतिआदिना वृत्तेयेव वेबचनेन पच्चक्खानं नाम होति। धम्म-सद्देन सह योजेत्वा वृत्त 
पन यथारुतवसेन पच्चक्खानन्ति वेदितब्बं। सुष्पटिपन्नं सङ्घन्तिआदीसुपि एसेव नयो। कुसलं धम्मन्तिआदीनिपि कुसला धम्मा अकुसला धम्मातिआदिधम्ममेव (ध० स० तिकमातिका १) सन्धाय 
बुत्तनामानि, इतरथा अकुसलधम्मपच्चक्खाने दोसाभावप्पसङ्गतोति, तेनाह चतुरासीतिधम्मक्खन्धसहस्सेसूतिआदि। पठमपाराजिकन्तिआदिना सिक्खापदानंयेव गहणं वेदितब्बं, न आपत्तीनं। 


यस्स मूलेनाति यस्स सन्तिके । आचरियवेवचनेसु यो उपज्झं अदत्वा आचरियोव हुत्वा पब्बाजेसि, तं सन्धाय “यो मं पब्बाजेसी"ति वुत्तं। तस्स मूलेनाति तस्स सन्तिके। ओकल्लकोति 
खुप्पिपासादिदुक्खातुरानं किसलूखसरीरवेसानं गहट्टुमनुस्सानं अधिवचनं। मोळिबद्धोति बद्धकेसकलापो गहट्ठो । कुमारकोति कुमारावत्थो अतिविय दहरो सामणेरो। चेल्लकोति ततो किञ्चि महन्तो। 
चेटकोति मज्झिमो। मोळिगल्लोति महासामणेरो। समणुद्देसोति अविसेसतो सामणेराधिवचनं। असुचिसङ्कस्सरसमाचारोति असुचि हुत्वा “मया कतं परे जानन्ति नु खो, न नु खो"ति अत्तना, “असुकेन 
नु खो इदं कत” न्ति परेहि च सङ्काय सरितब्बेन अनुस्सरितब्बेन समाचारेन युत्तो। सञ्जातरागादिकचवरत्ता कसम्बुजातो। कोण्ठोति दुस्सीलाधिवचनमेतं । 


५४. तिहेतुकपटिसन्धिकाति अतिखिप्पं जाननसमत्थे सन्धाय वुत्तं, न दुहेतुकानं तत्थ असम्भवतो। सभागस्साति पुरिसस्स। विसभागस्साति मातुगामस्स। पोत्थकरूपसदिसस्साति मत्तिकादीहि 
कतरूपसदिसस्स। गरुमेधस्साति आरम्मणेसु लहुप्पवत्तिया अभावतो दन्धगतिकताय गरुपञ्ञस्स, मन्दपञ्जस्साति वुत्तं होति। 


इदानेत्थ सिक्खापच्चकखानवारस्स पाळियं अट्ठकथायज्च वृत्तनयानं सम्पिण्डनत्थवसेन एवं विनिच्छयो वेदितब्बो _ तत्थ हि सामञ्जा चवितुकामोतिआदीहि पदेहि चित्तनियमं दस्सेति। 
बुद्धन्तिआदीहि पदेहि खेत्तनियमं, पच्चक्खामि धारेतीति एतेन कालनियमं, वदतीति इमिना पयोगनियमं, अलं मे बुद्धेन, कि नु मे, न ममत्थो, सुमत्ताहन्तिआदीहि अनामट्टकालवसेनपि पच्चक्खानं होतीति 
दस्सेति, विञ्जापेतीति इमिना विजानननियमं, उम्मत्तको सिक्खं पच्चक्खाति उम्मत्तकस्स सन्तिकेतिआदीहि पुग्गलनियमं, सो च नप्पटिविजानातीतिआदीहि विजानननियमाभावेन पच्चक्खानाभावं 
दस्सेति, दवायातिआदीहि चित्तनियमाभावेन, सावेतुकामो न सावेतीति इमिना पयोगनियमाभावेन, अविञ्जुस्स सावेति विञ्जुस्स न सावेतीति एतेहि यं पुग्गलं उद्दिस्स सावेति, तस्सेव सवने सीसं एति, 
नाञ्ञस्साति। सब्बसो वा पन न सावेति अप्पच्चक्खाता होति सिक्खाति इदं पन चित्तादिनियमेनेव सिक्खापच्चक्खानं होति, न अञ्जथाति दस्सनत्थं वुत्तं । तस्मा चित्तखेत्तकालपयोगपुग्गलविजाननवसेन 
सिक्खाय पच्चक्खानं जत्वा तदभावेन अप्पच्चकखानं वेदितब्बं । 


कथं? उपसम्पन्नभावतो चवितुकामताचित्तेनेव हि सिकखापच्चक्खानं होति, न दवा वा रवा वा भणन्तस्स। एवं चित्तवसेन सिक्खापच्चक्खानं होति, न तदभावेन। तथा बुद्धं पच्चकखामीतिआदिना 
वुत्तानं बुद्धादीनं सब्रह्मचारिपरियोसानानं चतुह्दसन्नञ्चेव गिहीति मं धारेहीतिआदिना वुत्तानं गिहिआदीनं असक्यपुत्तियपरियोसानानं अट्ुन्नञ्चाति इमेसं द्वावीसतिया खेत्तपदानं यस्स कस्सचि सवेवचनस्स 
बसेन तेसु यं किञ्चि वत्तुकामस्स यं किञ्चि वदतोपि सिक्खापच्चक्खानं होति। एवं खेत्तवसेन सिक्खापच्चक्खानं होति, न तदभावेन। तत्थ यदेतं “पच्चक्खामीति च मं धारेहीति चाति वृत्तं 
वत्तमानकालवचनं, यानि च “अलं मे बुद्धेन, कि नु मे बुद्धेन, न ममत्थो बुद्धेन, सुमृत्ताहं बुद्धेनातिआदिना नयेन आख्यातवसेन कालं अनामसित्वा पुरिमेहि चुद्दसहि पदेहि सद्धि योजेत्वा वृत्तानि अलं 
मेतिआदीनि चत्तारि पदानि, तेसंयेव च सवेवचनानं वसेन पच्चकखानं होति, न पन “पच्चक्खासि'न्ति वा, “पच्चविखिस्स न्ति वा, “मं धारेसीति वा, “मं धारेस्ससी 'ति वा, “यंनून पच्चक्खेय्य न्ति 
वातिआदीनि अतीतानागतपरिकप्पवचनानि भणन्तस्स। एवं वत्तमानकालवसेन चेव अनामट्ठकालवसेन च पच्चक्खानं होति, न तदभावेन। पयोगो पन दुविधो कायिको वाचसिको, तत्थ बुद्ध 
पच्चक्खामीतिआदिना नयेन याय कार्यच भासाय वचीभेदं कत्वा वाचसिकपयोगेनेव पच्चक्खानं होति, न अक्खरलिखनं वा हत्थमुह्दादिदस्सनं वा कायपयोगं करोन्तस्स। एवं वाचसिकपयोगेनेव 
पच्चक्खानं होति, न तदभावेन। 


पुग्गलो पन दुविधो यो च पच्चकखाति, यस्स च पच्चक्खाति, तत्थ यो पच्चकखाति, सो सचे उम्मत्तकखित्तचित्तवेदनट्टानं अञ्ञतरो न होति, यस्स पन पच्चक्खाति, सो सचे मनुस्सजातिको होति, न च 
उम्मत्तकादीनं अञ्जतरो सम्मुखीभूतो च, सिक्खापच्चक्खानं होति। न हि असम्मुखीभूतस्स दूतेन वा पण्णेन वा आरोचनं रुहति । एवं यथावृत्तपुग्गलवसेन पच्चक्खानं होति, न तदभावेन | विजाननम्पि 
नियमितानियमितवसेन दुविधं। तत्थ यस्स येसं वा नियमेत्वा इमस्स इमेसं वा आरोचेमीति वदति, सचे ते यथा पकतिया लोके मनुस्सा वचनं सुत्वा आवज्जनसमये जानन्ति, एवं तस्स वचनानन्तरमेव 
“अयं उक्कण्ठितो^ति वा, “गिहिभावं पत्थयती”ति वा येन केनचि आकारेन मनुस्सजातिको वचनत्थं जानाति, पच्चक्खाताव होति सिक्खा। अथ अपरभागे “कि इमिना वुत्त" न्ति चिन्तेत्वा जानन्ति, 

अज्जे वा जानन्ति, अप्पच्चक्खाताव होति। अनियमेत्वा आरोचेन्तस्स पन सचे वुत्तनयेन यो कोचि मनुस्सजातिको वचनत्थं जानाति, पच्चक्खाता होति सिक्खा, एवं जाननवसेन पच्चक्खानं होति, न 
तदभावेन। इति इमेसं वुत्तप्पकारानं चित्तादीनं वसेनेव सिकखापच्चक्खानं होति, न अञ्ञथाति दडुब्बं 


सिक्खापच्चक्खानवण्णनानयो निट्टितो। 
मूलपञ्जत्तिवण्णना 


५५. इतो पट्ठायाति दुहुल्लपदतो पट्ठाय । मेथुनधम्मो यथा सरूपेनेव दुटुल्लं, एवं दस्सनादिदुडुल्लधम्मपरिवारत्तापि दुहुल्लन्ति दस्सेतुं यस्मातिआदि वृत्तं । अवस्सुतानन्ति मेथुनरागेन तिन्तानं। 
परियुट्टितानन्ति मेथुनरागेन अभिभूतचित्तानं। मेथुन-सद्दस्स सदिससहपअयारत्ता वुत्तं “सदिसान न्ति, रत्ततादीहि सदिसानन्ति अत्थो। इदञ्च येभुस्यतो वुत्तं उभोसु अञ्ञतरस्स रागाभावेपि इतरस्स 
मेथुनसेवनसंसिद्धितो। मेथुन-सद्दो वा उभयसद्दपअयायो, मेथुनं युगळं यमकं उभयन्ति हि अत्थतो एकं, तेनाह ““उभिन्नं रत्तान 'न्ति। “द्वयंद्रयसमापत्ती”ति हि पाळियम्पि वृत्तं । निमित्तेनाति भुम्मत्थे 
करणवचनं, इत्थिनिमित्ते अत्तनो निमित्तं पवेसेतीति अत्थो। निमित्तं अङ्गजातन्ति अत्थतो एकं। तिलफलन्ति सासपमत्तं तिलबीजं अधिप्पेतं, न कोससहितं फलन्ति आह “तिलबीजमत्तम्पी”ति। 
अल्लोकासेति सभावेन पिहितस्स निमित्तस्स पकतिवातेन असम्फुट्ठे तिन्तप्पदेसे। तादिसो पदेसो सचेपि केनचि वातादिविकारेन सुक्खति, तथापि अनल्लोकासोति उपक्कमतो पाराजिकमेव। 


वेमज्झन्ति यथा चत्तारि पस्सानि अफुसन्तो पवेसेति, एवं कतविवरस्स इत्थिनिमित्तस्स अब्भन्तरतलं वुच्चति । पुरिसनिमित्ते पन मज्झन्ति अग्गकोटिं सन्धाय वदति। उपरीति मज्झिमपब्बेन 
समिञ्जित्वा पवेसियमानस्स अङ्गजातस्स समिञ्जितङ्गुलिया मञ्झिमपब्बपिट्टिसदिसअग्गकोटियेव । हेट्ठा पबेसेन्तोति इत्थिनिमित्तस्स हेट्टाभागेन छुपियमानं पवेसेन्तो, यथा इत्थिनिमित्तस्स अल्लोकासं 
हेड्टितलं तिलबीजमत्तम्पि अत्तनो निमित्तेन छुपति, एवं पवेसेन्तोति अत्थो । छुपनमेव हेत्थ पवेसनं, एवं सेसेसुपि। मज्झेन पवेसेन्तोति अब्मन्तरतलेन छुपियमानं पवेसेन्तो, यथा अब्भन्तरतलं छुपति, एवं 
पवेसेन्तोति अत्थो। कत्थचि अच्छुपन्तं पवेसेत्वा आकासगतमेव नीहरन्तस्स नत्थि पाराजिकं, दुक्कटं पन होति छिन्नसीसवत्थुस्मिं (पारा० ७३) विय । मज्झेनेव छुपन्तं पवेसेन्तोति अग्गकोटिया छुपन्तं 
पवेसेन्तो। मज्झिमपब्बपिट्टिया सङ्कोचेत्वाति निमित्तं अत्तनो मज्झिमपब्बपिट्टिया समिञ्जित्वा उपरिभागेन छुपन्तं पवेसेन्तोपि। किं विय? समिञ्जितङ्गलि वियाति योजना। अथ वा मञ्झिमपब्बपिट्टिया 
समिञ्जितङ्गुलि वियाति सम्बन्धो, समिञ्जितङ्गुलि वा मज्झिमपब्बपिट्टिया पवेसेन्तो वियातिपि योजेतब्बं । उपरिभागेनाति सङ्कोचितस्स निमित्तस्स उपरिकोटिया। 


इदानि पुरिसनिमित्तस्स हेट्ठा वुत्तेसु छसु उपरी" ति वुत्तस्स छट्टस्स ठानस्स वसेन विसुं चत्तारि पस्सानि गहेत्वा पुरिसनिमित्ते दसट्ठानभेदं दस्सेन्तो तत्थातिआदिमाह । हेड्ठा पन अगहितग्गहणवसेन छ 
ठानानि वृत्तानि । तुलादण्डसदिसं पवेसेन्तस्सापीति असमिञ्जित्वा उजुकं पवेसेन्तस्स | चम्मखीलन्ति एळकादीनं गीवाय विय निमित्ते जातं चम्मङ्करं, “ उण्णिगण्डो”तिपि वदन्ति। 
““उपहतकायप्पसाद” न्ति अवत्वा नट्टकायप्पसादन्ति वचनेन उपादिन्नभावे सति केनचि पच्चयेन उपहतेपि कायप्पसादे उपहतिन्द्रियवत्थुस्मिं (पारा० ७३) विय पाराजिकमेवाति दस्सेति । इत्थिनिमित्तस्स 
पन नड्डेपि उपादिन्नभावे सति मतसरीरे विय पाराजिकक्खेत्तता न विजहतीति वेदितब्बा । मेथुनस्सादेनाति इदं कायसंसग्गरागे सति सङ्घादिसेसो होतीति वुत्तं । बीजानीति अण्डानि। 


मुखं अपिधायाति पमादेन समुप्पन्नम्मि हासं बीजनिया पटिच्छादनम्पि अकत्वा निसीदनं अगारवन्ति वुत्तं । अथ वा अपिधायाति पिदहित्वा, बीजनिया मुखं पटिच्छादेत्वा हसमानेन न निसीदितब्बन्ति 
अत्थो। दन्तविदंसकन्ति दन्ते दस्सेत्वा। गन्भितेनाति “अयुत्तकथा''ति सङ्कोचं अनापज्जन्तेन, निरवसेसाधिप्पायकथने सञ्जातुस्साहेनाति अत्थो। 


अनुपञ्जत्तिवण्णना 


पाराजिकवत्थुभूताति येसं तीसु मग्गेसु तिलबीजमत्तम्पि निमित्तस्स पवेसोकासो होति, ते इत्थिपुरिसादिभेदा सब्बे सङ्गष्हन्ति, न इतरे। इध पन तिरच्छानगतायाति-पाळिपदानुरूपतो न 
सब्बातिआदिना इत्थिलिङ्गवसेन वुत्तं । गोनसाति सप्पविसेसा, येसं पिट्ठीसु महन्तमहन्तानि मण्डलानि होन्ति। कच्छपमण्डूकानं चतुप्पदत्तेपि ओदकतासामञ्जेन अपदेहि सह गहणं। मुखसण्ठानन्ति 
ओइुचम्मसण्ठानं । बणसङ्केपन्ति वणसङ्गहं । वणे थुल्लच्चयञ्च “ अमग्गेन अमग्गं पवेसेति, आपत्ति थुल्लच्चयस्सा"ति (पारा० ६६) इमस्स सुत्तस्स वसेन वेदितब्बं । मङ्गुसाति नकुला । एतमेव हि 
अत्थन्ति यो नं अज्झापज्जति, तं पराजेतीति इममत्थं वुत्तानंयेव पाराजिकादिसह्दानं निब्बचनप्पसङ्गे इमिस्सा परिवारगाथाय पवत्तत्ता। भट्टोति सासनतो परिहीनो । निरङ्कतोति निराकतो। एतन्ति आपत्तिरूपं 
पाराजिकं। छिन्नोति अन्तराखण्डितो। 


पकतत्तेहि भिक्खूहीति एत्थ पकतत्ता नाम पाराजिकं अनापन्ना अनुक्खित्ता च। केचि पन “पकतत्तेहि भिक्खूहि एकतो कत्तब्बत्ताति अट्टकथायं वृत्तत्ता पकतत्तभूतेहि अलज्जीहिपि सद्भि 
उपोसथादिसङ्घकम्मकरणे दोसो नत्थी”ति वदन्ति, तं न युत्तं, इमिना वचनेन तस्स अत्थस्स असिज्झनतो। यदि हि सङ्घकम्मं करीयति, पकतत्तेहेव करीयति, न अपकतत्तेहीति एवं अपकतत्तेहि 
सहसंवासपटिक्खेपपरं इदं वचनं, न पन पकतत्तेहि सब्बेहि अलज्जीआदीहि एकतो सङ्घकम्मं कत्तब्बमेवाति। एवं संवासविधानपरं पकतत्तेसुपि सभागापत्ति आपन्नेहि अञ्जमञ्जञ्च अलज्जीहि च सद्भि 
एकतो कम्मकरणस्स पटिक्खित्तत्ता। वुत्तञ्हि “सचे सब्बो सङ्घो सभागापत्तिया सति वुत्तविधि अकत्वा उपोसथं करोति, वुत्तनयेनेव सब्बो सङ्घो आपत्ति आपज्जती"तिआदि (कङ्का० अट्ट० निदानवण्णना) 
। “यत्थ आमिसपरिभोगो वट्टति, धम्मपरिभोगोपि तत्थ वट्टती”ति अलज्जीहि सह परिभोगो च अट्ठकथायं पटिक्खित्तो एकतो कम्मकरणस्सापि धम्मपरिभोगत्ता। तस्मा यथा हि पाळियं 


पाराजिकापज्जनकपुग्गलायेवाति नियमो न सिज्झति पाराजिकानापज्जनकानम्पि सेक्खादीनं सम्भवा, अथ खो जत्तिचतुत्थकम्मेन उपसम्पन्नेसुयेव पाराजिकापत्तिआपज्जनका अलज्जी बालपुथुज्जना 
लब्भन्ति, न पन एहिभिकखुआदीसूति एवं नियमो सिज्झति, एवमिधापि पकतत्तेसुयेव एकतो कम्मकरणारहा अनापत्तिका लज्जी कुक्कुच्चका सिक्खाकामा उपलब्भन्ति, न अपकतत्तेसूति एवमेव नियमो 
सिज्झति अपकतत्तानं गणपूरणत्ताभावेन असंवासिकत्तनियमतो। अलज्जिनो पन गणपूरका हुत्वा कम्मस्स साधनतो असंवासिकेसु न गहिता कत्तब्बविधि अकत्वा तेहि सह महित्वा कम्मं करोन्तानं 
आपत्ति अलज्जिता च न विगच्छतीति वेदितब्बं। “एको अलज्जी अलज्जीसतम्पि करोती ति (पारा० अट्टः २.५८५) हि वुत्तं, तेनेव वक्खति “सब्बेपि लज्जिनो एतेसु कम्मादीसु सह वसन्ती"तिआदि। 
अयञ्चत्थो उपरि वित्थारतो आवि भविस्सति। 


तथाति सीमापरिच्छिन्नेहीतिआदिं परामसति। एकतो वन्दनभुञ्जनगामप्पवेसनवत्तापटिवत्तकरणउग्गहपरिपुच्छासज्झायकरणादिसामग्गिकिरियावसेन भगवता पञ्जत्तसिक्खापदसिक्खनं 
समसिक्खता नाम, तञ्च लज्जीहेव समं सिक्खितब्बं, न अलज्जीहीति दस्सेतुं “पञ्जत्तं पन...पे०... समसिक्खता नामा" ति वुत्तं। तत्थ अनतिक्कमनवसेन उग्गहपरिपुच्छादिवसेन च लज्जीपुग्गलेहि समं 
एकतो सिक्खितब्बा समसिक्खाति सिक्खापदानि वृत्तानि, तासं समसिक्खनं यथावुत्तनयेन लज्जीहि सिक्खितब्बभावो समसिक्खता नामाति अधिप्पायो । यथावुत्तेसु एककम्मादीसु अलज्जीनं लज्जिधम्मे 
अनोक्कन्ते लज्जीहि सह संवासो नत्थि, ततो बहियेव ते सन्दिस्सन्तीति आह सब्बेपि लज्जिनोतिआदि। 


५६. यं तं वुत्तन्ति सम्बन्धो। वत्थुमेव न होतीति सुवण्णादीहि कतइत्थिरूपानं अङ्गजातेसुपि निमित्तवोहारदस्सनतो तत्थ पाराजिकासङ्कानिवत्तनत्थं वुत्तं । तेनेव विनीतवत्थूसु लेपचित्तादिवत्थूसु 
सञ्जातकुक्कुच्चस्स पाराजिकेन अनापत्ति वृत्ता। 


पठमचतुक्कवण्णना 
५७. अस्साति आख्यातपदन्ति तस्स अत्थं दस्सेन्तो “होतीति आह, भवेय्याति अत्थो, होतीति वृत्तं होति। दुतिये अत्थविकप्पे “होती"ति इदं वचनसेसो। 


५८. सादियन्तस्सेवाति एत्थ सादियनं नाम सेवेतुकामताचित्तस्स उप्पादनमेवाति आह “पटिसेवनचित्तसमङ्गिस्सा”ति। पटिपक्खन्ति अनिट्टं अहितं। “भिक्खूनं पच्चत्थिका 
भिक्खुपच्चत्थिका ति वृत्ते उपरि वुच्चमाना राजपच्चत्थिकादयोपि इधेव पविसन्तीति तं निवत्तनत्थं भिक्खू एब पच्चत्थिकाति राजपच्चत्थिकानुरूपेन अत्यो दस्सितो। तस्मिं खणेति पवेसनक्खणे। 
अग्गतो हि याव मूला पवेसनकिरियाय वत्तमानकालो पवेसनक्खणो नाम | पविट्ठकालेति अङ्गजातस्स यत्तकं ठानं पवेसनारहं, तत्तकं अनवसेसतो पविट्टकाले, पवेसनकिरियाय निड्टिक्खणेति अत्थो। एवं 

पविइस्स उद्भरणारम्भतो अन्तरा ठितकाले ठितं अङ्गजातं, तस्स ठिति वा ठितं नाम, अट्ठकथायं पन मातुगामस्स सुक्कविस्सट्टि पत्वा सब्बथा वायामतो ओरमित्वा ठितकालं सन्धाय 
““सुक्कविस्सङ्किसमये' ति वुत्तं, तदुभयम्पि ठितमेवाति गहेतब्बं । उद्धरणं नाम याव अग्गा नीहरणकिरियाय वत्तमानकालोति आह “नीहरणकाले पटिसेवनचित्तं उपट्ठापेती^ति। 


एत्थ च यस्मा परेहि उपक्कमियमानस्स अङ्गजातादिकायचलनस्स विज्जमानत्ता सेवनचित्ते उपट्टितमत्ते तस्मिं खणे चित्तजरूपेन सञ्जायमानं अङ्गजातादिचलनं इमिना सेवनचित्तेन उप्पादितमेव 
होति। अपिच सेवनचित्ते उप्पन्ने परेहि अनुपक्कमियमानस्सापि अङ्गजाते चलनं होतेव, तञ्च तेन कतं नाम होति, तस्मा कायचित्ततो समुट्टितं पाराजिकापत्ति सो आपज्जतियेव उब्भजाणुमण्डलिका 


“कायसंसग्गं समापज्जेय्या"ति (पारा० २७०) अत्तनो उपक्कमस्स आपत्तिनिमित्तभावेन वृत्तत्ता इत्थिया फुसियमानस्स कायसंसग्गरागे च इत्थिया सञ्जनितकायचलने च विज्जमानेपि अत्तनो 
पयोगाभावेन अनापत्तियेव वृत्ताति गहेतब्बं। केचि पन “पठमसङ्घादिसेसविसयेपि परेहि बलक्कारेन हत्थादीहि उपक्कमियमानस्स मोचनस्सादो च उप्पज्जति, तेन च असुचिम्हि मुत्ते सङ्घादिसेसो, अमुत्ते 
थुल्लच्चयं एवा”ति वदन्ति। अङ्गारकासुन्ति अङ्गाररासि, अङ्गारपुण्णावाटं वा । इत्थिया उपक्कमियमाने असादियनं नाम न सब्बेसं विसयोति आह इमञ्हीतिआदि। एकादसहि अग्गीहीति 
रागदोसमोहजातिजरामरणसोकपरिदेवदुकखदोमनस्सुपायाससङ्घातेहि एकादसग्गीहि । अस्साति असादियन्तस्स। चतुक्कं नीहरित्वा ठपेसीति एत्थ एकपुग्गलविसयताय एकोपि अनापत्तिवारो 
पवेसनपविट्टठितउद्धरणसङ्घआतानँ चतुन्नं पदानं वसेन “चतुक्कः न्ति वुत्तो। पठमचतुक्ककथाति एत्थ पन अनापत्तिवारेन सद्भि पञ्चन्नं वारानं वृत्तनयेन “पञ्च चतुक्का”ति वत्तब्बेपि 
एकमग्गबिसयताय तेसं एकत्तं आरोपेत्वा पठमचतुक्कता वृत्ता । तेनेव वक्खति तिण्णं मग्गानं वसेन तीणि सुद्धिकचतुक्कानीतिआदि। 


एकूनसत्ततिद्विसतचतुक्ककथावण्णना 


५९-६०. मत्तन्ति सुरादीहि मत्तं। अकखायितनिमित्ता इध उत्तरपदलोपेन अक्खायितसद्देन वृत्तात आह ““अक्खायितनिमित्त "न्ति । जागरन्तिन्तिआदि विसेसनरहितत्ता “सुद्धिकचतुक्कानी' ति वृत्तं। 
समानाचरियकाथेराति एकाचरियस्स उद्देसन्तेवासिका। गङ्गाय अपरभागो अपरगङ्गं। बतरेति गरहत्थे निपातो। एबं बिनयगरुकानन्ति इमिना उपरि उपतिस्सत्थेरेन बुच्चमानविनिच्छयस्स 
गरुकरणीयताय कारणं वुत्तं। सब्बै परियादियित्वाति सब्बं पाराजिकखेत्तं अनवसेसतो गहेत्वा। यदि हि सावसेसं कत्वा पञ्ञपेय्य, अलज्जीनं तत्थ लेसेन अज्झाचारसोतो पवत्ततीति आह “सोतं 
छिन्दित्वा”ति। सहसेय्यादिपण्णत्तिवज्जसिक्खापदेसुयेव (पाचि० ४९-५१) सावसेसं कत्वापि पञ्ञजापनं सम्भवति, न लोकवज्जेसूति आह इदञ्हीतिआदि। सहसेय्यसिक्खापदे हि (पाचि० ४९ आदयो) 
किञ्चापि येभुस्यच्छन्ने येभुय्यपरिच्छन्ने हेट्टिमपरिच्छेदतो पाचित्तियं दस्सितं, उपडच्छन्ने उपट्टपरिच्छन्ने दुक्कटं, तथापि सावसेसत्ता पञ्जत्तिया येभुय्यच्छन्नउपट्टपरिच्छन्नादीसुपि अट्ठकथायं पाचित्तियमेव 
दस्सितं। इध पन निरवसेसत्ता पञ्जत्तिया भगवता दस्सितं येभुय्येन अकखायितनिमित्ततो हेट्टा पाराजिककखेत्तं नत्थि, थुल्लच्चयादिमेव तत्थ लब्भति। 


उपतिस्सत्थेरेन वृत्तस्सेव विनिच्छयस्स अज्ञम्पि उपत्थम्भकारणं दस्सेन्तो अपिचातिआदिमाह । निमित्ते अप्पमत्तिकापि मंसराजि सचे अवसिट्ठा होति, तं येभुय्यक्खायितमेव होति, ततो परं पन 
सब्बसो खायिते निमित्ते दुक्कटमेवाति दस्सेन्तो आह “ततो परं थुल्लच्चयं नत्थी"ति। केचि पनेत्थ वच्चमग्गादिं चत्तारो कोट्ठासे कत्वा “तेसु द्वे कोट्ठासे अतिक्कम्म याव ततियको्ठासस्स परियोसाना 
खायितं येभुय्यक्खायितं नाम, ततो परं थुल्लच्चयं नत्थि, याव चतुत्थकोट्ठासस्स परियोसाना खायितं, तम्पि दुक्कटवत्थुयेवा”ति च वदन्ति, तं न युत्तं। मतसरीरस्मिंयेब वेदितब्बन्ति मतं येभुय्येन 
अकखायितन्तिआदिवचनतो वुत्तं। यदिपि निमित्तन्तिआदि जीवमानकसरीरमेव सन्धाय वुत्तं तस्सेव अधिकतत्ता। तेनेव मातिकाइकथायं (कङ्का अट्ट० पठमपाराजिकवण्णना) “जीवमानकसरीरस्स 
बुत्तप्पकारे मग्गे सचेपि तचादीनि अनवसेसेत्वा सब्बसो छिन्ने तिआदि वृत्तं। सब्बसो खायितन्ति निमित्तमंसं सब्बं छिन्नन्ति अत्थो। निमित्तसण्ठानन्ति छिन्नमंसस्स अन्तो याव मुत्तवत्थिकोसा 
छिद्दाकारो अब्भन्तरछविचम्ममत्तो इत्थिनिमित्ताकारो, तेनाह “पवेसनं जायती"ति। निमित्तसण्ठानं पन अनवसेसेत्वाति पवेसनारहछिद्दाकारेन ठितअब्भन्तरमंसादि अनवसेसेत्वा। एतेन याव पवेसो 
लब्भति, ताव मग्गोयेवाति दस्सेति। निमित्ततो पतिताय मंसपेसियाति इदं निमित्तसण्ठानविरहितं अब्मन्तरमंसखण्डं सन्धाय वुत्तं । निमित्तसण्ठानं अकोपेत्वा समन्ततो छिन्दित्वा उद्भटमंसपेसिया पन 
मतसरीरे येभुय्येन अक्खायितनिमित्ते विय उपक्कमन्तस्स पाराजिकमेव। 


एवं जीवमानकमनुस्ससरीरे लब्भमानविसेसं दस्सेत्वा इदानि मतसरीरे दस्सेतुं मतसरीरे पनातिआदिमाह। बत्थिकोसेसूति पुरिसानं अङ्गजातकोसचसम्मेसु । “नवद्वारो महावणो”तिआदि (मि० प° 
२.६.१) वचनतो मनुस्सानं अविखिनासादीनि वणसङ्घेपेन थुल्लच्चयक्खेत्तानीति तेसुपि थुल्लच्चयं वुत्तं, एवं मनुस्सानं मतसरीरेपि, तेनाह मते अल्लसरीरेतिआदि। तत्थ अल्लसरीरेति अकुथितं सन्धाय 
वुत्तं। पाराजिकक्खेत्तेति येभुय्येन अकखायितम्मि सन्धाय वुत्तं । थुल्लच्चयक्खेत्तेति उपड्डक्खायितादिम्पि सन्धाय वुत्तं। एत्थ च अक्खिनासादिथुल्लच्चयकखेत्तेसु येभुय्येन अकखायितेसुपि थुल्लच्चयं, 
उपड्डक्खायितादीसु दुक्कटन्ति वेदितब्बं । सब्ब्रेसम्पीति यथावुत्तहत्थिआदीहि अञ्चेसं तिरच्छानानं सङ्गण्हनत्थं वृत्तं। तिरच्छानगतानं अक्खिकण्णवणेसु दुक्कटं पन अट्ठकथाप्पमाणेन गहेतब्बं, “अमग्गेन 
अमग्गं पवेसेति, आपत्ति थुल्लच्चयस्सा ति (पारा० ६६) हि सामञ्ञतो वृत्तं, न पन मनुस्सानन्ति विसेसेत्वा। यदि हि मनुस्सानञ्जेव वणेसु थुल्लच्चयं सिया, हत्थिअस्सादीनं नासवत्थिकोसेसुपि 
पटङ्गमुखमण्ड्कस्स मुखसण्ठानेपि च वणसङ्घेपतो थुल्लच्चयं न वत्तब्बं सिया, वुत्तञ्च। तस्मा अट्टकथाचरिया एवेत्य पमाणं । मतानं तिरच्छानगतानन्ति मतकेन सम्बन्धो। 


मेथुनरागेन वत्थिकोसं पवेसेन्तस्स थुल्लच्चयं वुत्तन्ति आह “वत्थिकोसं अप्पवेसेन्तोति। मेथुनरागो च नाम कायसंसग्गरागं मोचनस्सादञ्च मुञ्चित्वा विसुं दरयंद्रयसमापत्तिया रागो, सो च 
पुरिसादीसुपि उप्पज्जति, तेन च अपाराजिककखत्ते इत्थिसरीरेपि उपक्कमन्तस्स असुचिम्हि मुत्तेपि सङ्घादिसेसो न होति, खेत्तानुरूपं थुल्लच्चयदुक्कटमेव होतीति वेदितब्बं। अप्पवेसेन्तोति इमिना तीसु 
मग्गेसु पवेसनाधिप्पाये असतिपि मेथुनरागेन बहि घट्टनं सम्भवतीति दस्सेति, तेनेव थुल्लच्चयं वृत्तं, इतरथा पवेसनाधिप्पायेन बहि छुपन्तस्स मेथुनस्स पुब्बपयोगत्ता दुक्कटमेव वत्तब्बं सिया । निमित्तेन 
निमित्तं छुपति थुल्लच्चयन्ति इदञ्च “न च, भिक्खवे, रत्तचित्तेन अङ्गजातं छुपितब्बं, यो छुपेय्य, आपत्ति थुल्लच्चयस्सा"ति (महाव० २५२) इमस्स चम्मक्खन्धके आगतस्स सुत्तस्स वसेन वुत्तं। तत्थ च 
केसञ्चि अञ्जथापि अत्थविकप्पस्स बीजं दस्सेन्तो महाअड्डकथायं पनातिआदिमाह। मुखेनेव छुपनं सन्धायाति ओइजिव्हादिमुखावयवेन छुपनं सन्धाय। ओळारिकत्ताति अज्झाचारस्स थुल्लत्ता। तं 
सन्धायभासितन्ति तं यथावृत्तसुत्तं । सुत्तञ्हि अज्झाचारं सन्धाय पटिच्च वृत्तत्ता “सन्धायभासित न्ति वुच्चति। सुहुसल्लक्खेत्वाति पिट्ठिं अभिरुहन्तानं अङ्गजातमुखेनेव निमित्तछुपनस्स सम्भवं 
मेथुनरागीनञ्च अङ्गजातेन छुपनस्सेव अनुरूपतञ्च सुत्ते च “मुखेना"ति अवृत्ततञ्च अञ्जञ्च नयं यथाबलं सुहु सल्लक्खेत्वाति अत्थो । सङ्घादिसेसोति मनुस्सित्थिं सन्धाय वृत्तं । पस्सावमग्गन्ति इदं 
चम्मक्खन्धके निदानवसेन वुत्तं। इतरमग्गद्वयं पन निमित्तमुखेन छुपन्तस्स वणसङ्घेपेन थुल्लच्चयमेव। वुत्तनयेनेवाति मेथुनरागेनेव। निमित्तमुखेन पन विना मेथुनरागेन मनुस्सित्थिया वा 
तिरच्छानगतित्थिया वा पस्सावमग्गं पकतिमुखेन छुपन्तस्स दुक्कटमेव पकतिमुखेन पकतिमुखछुपने विय, इतरथा तत्थापि थुल्लच्चयेन भवितनब्बं, तञ्च न युत्तं खन्धकसुत्तेपि तथा अवुत्तत्ता। 
कायसंसग्गरागेन दुक्कटन्ति निमित्तमुखेन वा पकतिमुखादिं इतरकायेन वा कायसंसग्गरागेन छुपन्तस्स दुक्कटमेव। 


एत्थ च कायसंसग्गरागेन बहिनिमित्ते उपक्कमतो अजानन्तस्सेव अङ्गजातं यदि पाराजिककखेत्तं छुपति, तत्थ किं होतीति? केचि ताव “मेथुनरागस्स अभावा मनुस्सित्थिया सङ्घादिसेसो, सेसेसु 
वत्थुवसेन थुल्लच्चयदुक्कटानी"ति वदन्ति। अज्जे पन “पवेसनक्खणे फस्सस्स सादियनसम्भवतो बलक्कारेन उपक्कमनक्खणे विय पाराजिकमेवा”ति वदन्ति, इदमेव युत्ततरं । मग्गत्तयतो हि अञ्जस्मिं 
पदेसेयेव कायसंसग्गादिरागभेदतो आपत्तिभेदो लब्भति, न मग्गत्तये। तत्थ पन येन केनचि आकारेन फस्सस्स सादियनक्खणे पाराजिकमेव, तेनेव परोपक्कमेन पवेसनादीसु रागभेदं अनुद्धरित्चा 
सादियनमत्तेन पाराजिकं वुत्तं । 


सन्थतचतुक्कभेदकथावण्णना 


६१-२. पटिपन्नकस्साति आरद्भविपस्सकस्स। उपादिन्नकन्ति कायिन्द्रियं सन्धाय वुत्तं । उपादिन्नकेन फुसतीति उपादिन्नकसरीरेन फुसीयतीति कम्मसाधनेन अत्थो दट्ठब्बो। अथ वा एवं करोन्तो 
भिक्खु किञ्चि उपादिन्नकं उपादिन्नकेन न फुसतीति अत्थो। लेसं ऑओह्टेस्सन्तीति लेसं ठपेस्सन्ति, परिकप्पेस्सन्तीति अत्थो । सन्थतादिभेदेहि भिन्दित्वाति सन्थतादिविसेसनेहि विसेसेत्वा । सन्थतायाति 
समुदाये एकदेसवोहारो दड्डस्स पटस्स छिद्दन्तिआदीसु विय। यथा हि पटस्स एकदेसोव वत्थतो दड्टोति वुच्चति, तं एकदेसवोहारं समुदाये पटे उपचारतो आरोपेत्वा पुन तं समुदायं 
दडटप्पदेससङ्घातछिइ्सम्बन्धीभावेन “दड्टस्स पटस्स छिद्द“न्ति वोहरन्ति, एबमिधापि इत्थिया मग्गप्पदेसवोहारं समुदायभूताय इत्थिया आरोपेत्वा पुन तं इत्थिं सन्थतमग्गसम्बन्धिनिं कत्वा सन्थताय इत्थिया 
बच्चमग्गेनातिआदि वृत्तं। सारत्थदीपनियं (सारत्थ० टी० पाराजिककण्ड २.६१-६२) पनेत्थ “एकदेसे समुदायवोहारो "ति वत्तं, तं न युत्तं अवयववोहारेन समुदायस्सेव पतीयमानत्ता। इतरथा हि सन्थताय 
बच्चमग्गेनाति इत्थिलिङ्गता मग्गसम्बन्धिता च न सिया, एकदेसे समुदायोपचारस्स पन एकदेसोव अत्थो साखाय छिज्जमानाय रुक्खो छिज्जतीतिआदीसु विय। 

वत्थादीनि मग्गस्स अन्तो अप्पवेसेत्वा बहियेव वेठनं सन्धाय “पलिवेठेत्वा ति वृत्तं । समुदाये अवयवूपचारेनेव भिक्खुपि सन्थतो नामातिआदि वृत्तं। यत्तके पविद्वेति तिलबीजमत्ते पविङ्ठे। 
अक्खिनासादीनं सन्थतत्तेपि यथावत्थुकमेवाति आह थुल्लच्चयक्खेत्ते थुल्लच्चयन्तिआदि। खाणुं घट्टेन्तस्स दुक्कटन्ति इत्थिनिमित्तस्स अन्तो खाणुं पवेसेत्वा समतलं, अतिरित्तं वा ठितं खाणुं सचे 
घट्टेति, घट्टेन्तस्स दुक्कटं पवेसाभावतो। सचे पन ईसकं अन्तो अल्लोकासे पवेसेत्वा ठितं अनुपादिन्नमेव खाणुसीसं अङ्गजातेन छुपति, पाराजिकमेव। तस्स तलन्ति वेळुनळादिकस्स अन्तोतलं। बहिद्धा 
खाणुकेति अन्तो पवेसितवेळुपब्बादिकस्स बहि निक्खन्तसीसं सन्धाय वुत्तं। यथा च इत्थिनिमित्तेतिआदीसु यथा इत्थिया पस्सावमग्गे खाणुं कत्वा घट्टनादिकं वुत्तं, एवं सब्बत्थ वच्चमग्गादीसुपि लक्खणं 
वेदितब्बन्ति अत्थो। 


राजपच्चत्थिकादिचतुक्कभेदकथावण्णना 
६५. केराटिकाति वञ्चका। पठमं इत्यिधृत्तमेव दस्सेत्वा इदानि इतरधृत्तेपि सङ्गहेत्वा दस्सेतुं “इत्थिधृत्तसुराधृत्तादयो वाति वृत्तं। 
आपत्तानापत्तिवारवण्णना 


६६. पटिञ्जातकरणं नत्थि सेवेतुकामता मग्गेन मग्गप्पटिपत्तीति द्विन्नं अङ्गानं सिद्भत्ता। दूसितस्स पन मग्गेन मग्गप्पटिपत्ति एवमेकं अङ्गं सिद्धं, सेवेतुकामतासङ्घातं सादियनं असिद्धं । तस्मा सो 
पुच्छित्वा “सादियि”न्ति वुत्तपटिञ्ञाय नासेतब्बो | तत्थेबाति वेसालियं महावने एव । सब्बङ्गगतन्ति सब्बकायगतं। “लोहितं विया''ति वृत्तत्ता केसादीनं विनिमुत्तट्वाने सब्बत्थाति गहेतब्बं। निच्चमेव 
उम्मत्तको होतीति यस्स पित्तकोसतो पित्तं चलित्वा सब्बदा बहि निक्खन्तं होति, तं सन्धाय वृत्तं । यस्स पन पित्तं चलित्वा पित्तकोसेयेव ठितं होति, कदाचि वा निक्खन्तं पुन निक्खमति, सोपि अन्तरन्तरा 
सञ्जं पटिलभति भेसज्जेन च पकतिआरोग्यं पटिलभतीति वेदितब्बं । 


पदभाजनीयवण्णनानयो निट्टितो। 
पकिण्णककथावण्णना 


पकिण्णकन्ति वोमिस्सकनयं। समुट्ठानन्ति उप्पत्तिकारणं। किरियातिआदि निदस्सनमत्तं अकिरियादीनम्पि सङ्गहतो। वेदनाय सह कुसलञ्च वेदितब्बन्ति योजेतब्बं। सब्बसङ्गाहकवसेनाति सब्बेसं 
सिक्खापदानं सङ्गाहकवसेन “कायो वाचा कायवाचा कायचित्तं वाचाचित्तं कायवाचाचित्त न्ति एवं वुत्तानि छ आपत्तिसमुड्डानानि । समुड्ठानादयो हि आपत्तिया एव होन्ति, न सिक्खापदस्स। 
तंतंसिक्खापदस्स नियतआपत्तिया एव गहणत्थं पन सिक्खापदसीसेन समुट्टानादीनं कथनं | एवञ्हि आपत्तिविसेसो पञ्जायति आपत्ति-सहस्स सब्बापत्तिसाधारणत्ता, इमेसु पन छसु समुद्वानेसु पुरिमानि तीणि 
अचित्तकानि, पच्छिमानि सचित्तकानि। समासतो तं इमं पकिण्णकं विदित्वा वेदितब्बन्ति सम्बन्धो । छ समुट्ठानानि एतस्साति छसमुट्ठानं। एवं सेसेसुपि। 


अत्थि कथिनसमुट्टानन्तिआदि समुट्ठानसीसवसेन द्विसमुट्ठानएकसमुट्ठानानं दस्सनं । तेरस हि समुटड्डानसीसानि पठमपाराजिकसमुट्टानं अदिन्नादानसमुट्ठानं सञ्चरित्तसमुट्ठानं समनुभासनसमुट्ठानं 
कथिनसमुट्टानं एळकलोमसमुट्टानं पदसोधम्मसमुट्ठानं अद्धानसमुट्ठानं थेय्यसत्थसमुट्टानं धम्मदेसनासमुट्ठानं भूतारोचनसमुट्टानं चोरीवुद्ठापनसमुट्ठान॑ अननुञ्जातसमउट्टानन्ति | तत्थ अत्थि छसमुठ्ठानन्ति 
इमिना सञ्चरित्तसमुडटानं वुत्तं, पञ्चसमुट्ठानस्स अभावतो “अत्थि पञ्चसमुट्टान' न्ति अवत्वा “अत्थि चतुसमुड्टान' न्ति वुत्तं, इमिना च अद्धानसमुट्टानं अननुञ्ञातसमुट्ठानञ्च सङ्गहितं । यञ्हि 
पठमततियचतुत्थछट्टेहि समुट्टानेहि समुट्ठाति, इदं अद्धानसमुट्ठानं । यं पन दुतियततियपञ्चमछड्टेहि समुद्ठाति, इदं अननुञ्जातसमुट्ठानं । अत्थि तिसमुट्ठानन्ति इमिना अदिन्नादानसमुट्ठानं 
भूतारोचनसमुट्ठानञ्च सङ्गहितं । यञ्हि सचित्तकेहि तीहि समुट्ठाति, इदं अदिन्नादानसमुट्ठानं । यं पन अचित्तकेहि तीहि समुट्टाति, इदं भूतारोचनसमुट्ठानं । अत्थि कथिनसमुट्ठानन्ति आदिना पन 
अवसेससमउट्टानसीसवसेन द्विसमुट्ठानं एकसमुट्ठानञ्च सङ्गण्हाति। तत्थ हि यं ततियछट्टेहि समुद्टाति, इदं कथिनसमुट्ठानं नाम | यं पन पठमचतुत्थेहि समुट्ठाति, इदं एळकलोमसमुट्ठानं । यं छट्टेनेव समुड्ठाति, 
इदं धुरनिकखेपसमुट्ठानं,  समनुभासनसमउट्टान 'न्तिपि तस्सेव नामं । इति सरूपेन अट्ट आपत्तिसीसानि दस्सितानि। आदिसहदेन पनेत्थ अवसेसानि 
पठमपाराजिकसमुद्ठानपदसोधम्मथेव्यसत्यधम्मदेसनाचोरीवुड्ठापनसमुट्ठानानि पञ्चपि समुट्ठानसीसानि सङ्गहितानि। तत्थ यं कायचित्ततो समुद्ठाति, इदं पठमपाराजिकसमुट्ठानं । यं दुतियपञ्चमेहि समुट्टाति, 
इदं पदसोधम्मसमुट्ठानं । यं चतुत्थछट्ठेहि समुट्ठाति, इदं थेय्यसत्थसमुट्ठानं । यं पञ्चमेनेव समुट्ठाति, इदं धम्मदेसनासमउडट्ठानं। यं पञ्चमछट्टेहि समुट्टाति, इदं चोरीवुट्टापनसमुट्ठानं । एत्थ च पच्छिमेसु तीसु 
सचित्तकसमुट्टानेसु एकेकसमुट्ठानवसेन एकसमुट्ठानानि तिविधानि । द्विसमुट्ठानानि पन पठमचतुत्थेहि वा दुतियपञ्चमेहि वा ततियछट्टेहि वा चतुत्थछट्ठेहि वा पञ्चमछट्टेहि वा समुट्डानवसेन पञ्चविधानीति 
वेदितब्बानि। 


एवं समुद्ठानवसेन सब्बसिक्खापदानि तेरसधा दस्सेत्वा इदानि किरियावसेन पञ्चधा दस्सेतुं तत्रापीतिआदि वुत्तं। किञ्चीति सिक्खापदं | किरियतोति पथवीखणनादि (पाचि० ८४-८५) विय 
कायवचीविञ्जत्तिजनितकम्मतो। अकिरियतोति पठमकथिनादि (पारा० ४५९ आदयो) विय कत्तब्बस्स अकरणेनेव। किरियाकिरियतोति अञ्जातिकाय भिक्खुनिया हत्थतो चीवरपटिग्गहणादि (पारा० 
५०८ आदयो) विय। सिया किरियतो, सिया अकिरियतो रूपियपटिग्गहणादि (पारा० ५८२ आदयो) विय, सिया किरियतो, सिया किरियाकिरियतो कुटिकारादि (पारा० ३४२) विय। 
वीतिक्कमसञ्ञाय अभावेन विमोक्खो अस्साति सञ्ञाविमोक्खन्ति मञ्झेपदलोपीसमासो दट्टुब्बो । चित्तङ्गं लभति सचित्तकसमुड्डानेहेव समुइहनतो । इतरन्ति यस्स चित्तङ्गनियमो नत्ति, तं, 
अनापत्तिमुखेन चेतं सञ्जादुकं वुत्तं, आपत्तिमुखेन सचित्तकदुकन्ति एत्तकमेव विसेसो, अत्थतो समानाव। 


कायवचीद्वारेहि आपज्जितब्बम्पि कायकम्मे वा वचीकम्मे वा सङ्गय्हति। तत्य बाहुल्लवुत्तितो अदिन्नादानमुसावादादयो वियाति अत्थि सिक्खापदं कायकम्मन्तिआदिना कायकम्मं वचीकम्मञ्चाति 
दुकमेव वुत्तं, विभागतो पन कायवचीकम्मेन सद्भि तिकमेव होति । तेनेव मातिकाइुकथायं (कङ्का० अट्टु० पठमपाराजिकवण्णना) वुत्तं “सब्बा च कायकम्मवचीकम्मतदुभयवसेन तिविधा होन्ती"ति। 
ततोयेव इधापि अदिन्नादानादीसु (पारा० ८९) कायकम्मवचीकम्मन्ति तदुभयवसेन दस्सितं। अत्थि पन सिक्खापदं कुसलन्तिआदि आपत्तिसमुट्टापकचित्तवसेन कारिये कारणोपचारेन वुत्तं, न पन 
आपत्तिया कुसलादिपरमत्थधम्मतावसेन आपत्तिया सम्मुतिसभावत्ता। कुसलाकुसलादिपरमत्थधम्मे उपादाय हि भगवता आपत्तिसम्मुति पञ्जत्ता। वक्खति हि “यं कुसलचित्तेन आपज्जति, तं 
कुसल" न्तिआदि (पारा० अट्ट० १.६६ पकण्णककथा) । न हि भगवतो आणायत्ता आपत्ति कुसलादिपरमत्थसभावा होति अनुपसम्पन्नानं आदिकम्मिकानञ्च आपत्तिप्पसङ्गतो, तस्सा देसनादीहि 
विसुद्भधिअभावप्पसङ्गतो च। न हि कारणबलेन उप्पज्जमाना कुसलादिसभावा आपत्ति अनुपसम्पन्नादीसु निवत्तति, उप्पन्नाय च तस्सा केनचि विनासो न सम्भवति। सरसविनासतो देसनादिना च आपत्ति 
विगच्छतीति वचनमत्थि, न पन तेन अकुसलादि विगच्छति । पितुघातादिकम्मेन हि पाराजिकं आपन्नस्स भिक्खुनो गिहिलिङ्गं गहेत्वा भिक्खुभावपरिच्चागेन पाराजिकापत्ति विगच्छति, न 
पाणातिपातादिअकुसलं आनन्तरियादिभावतो । तस्मा दुम्मङ्कूनं निग्गहादिदसअत्थवसे (पारा० ३९; परि० २) पटिच्च भगवता यथापच्चयं समुप्पज्जमाने कुसलाकुसलादिनामरूपधम्मे उपादाय पञ्जत्ता 
सम्मुतियेव आपत्ति, सा च यथाविधिपटिकम्मकरणेन विगता नाम होतीति वेदितब्बं, तेनाह द्त्तिसेव हि आपत्तिसमुट्टापकचित्तानीतिआदि। आपत्तिसमुट्टापकत्तेनेव हेत्थ कुसलादीनं आपत्तितो भेदो 
सिद्धो। न हि तंसमुट्टितस्स ततो अभेदो यत्तो समुड्ठानसमुट्टितभेदब्यवहारुपच्छेदप्पसङ्गतो। सारत्थदीपनियं (सारत्थ° टी० पाराजिककण्ड २.६६ पकिण्णककथावण्णना) पन आपत्तिया परमत्थतो 
कुसलत्तमेव न सम्भवति “आपत्ताधिकरणं सिया अकुसलं, सिया अब्याकतं, नत्थि आपत्ताधिकरणं कुसल''न्ति वचनतो, “अकुसलत्त पन अब्याकतत्तञ्च आपत्तिया सम्भवतीति सञ्जाय 
कुसलचित्तसमुद्ठानक्खणेपि रूपाब्याकतत्तं आपत्तिया समत्थेतुं यं कुसलचित्तेन आपज्जति, तं कुसलं, इतरेहि इतरन्ति (पारा० अट्ट १.६६ पकिण्णककथा) इमं अट्टकथावचनं निस्साय वृत्तं “यं 
कुसलचित्तेन आपज्जतीति यं सिक्खापदसीसे गहितं आपत्ति कुसलचित्तसमङ्गी आपज्जति, इमिना पन वचनेन तं कुसलन्ति आपत्तिया वुच्चमानो कुसलभावो परियायतो, न परमत्थतोति दस्सेति। 
कुसलचित्तेन हि आपत्ति आपज्जन्तो सविञ्त्तिकं अविञ्जत्तिकं वा सिक्खापदवीतिक्कमाकारप्पवत्तं रूपकखन्धसङ्कातं अब्याकतापत्ति आपज्जती"ति। तत्थ यं कुसलचित्तेन आपज्जतीति इमं वचनं 
उद्दिस्स “इमिना पन वचनेन तं कुसलन्ति आपत्तिया वुच्चमानो कुसलभावो परियायतो, न परमत्थतोति दस्सेती"ति वृत्तं, एवं इतरेहि इतरन्ति वचनेन “यं अकुसलचित्तेन आपज्जहि, तं अकुसलं, यं 
अब्याकतचित्तेन आपज्जति, तं अब्याकत' न्ति इमस्स अत्थस्स वृत्तत्ता इतरेहीति वचनं उद्दिस्स “इमिनापि वचनेन इतरन्ति आपत्तिया वुच्चमानो अकुसलभावो अब्याकतभावो च परियायतो दस्सेती”ति 
वत्तब्बं। एवं अवत्वा कुसलपक्खे एव कथनस्स कारणं न पस्साम। यं पन आपत्ताधिकरणं सिया अकुसलन्तिआदिवचनं कारणत्तेन वुत्तं, तम्पि अकारणं यं अकुसलचित्तेन आपज्जति, तं 
अकुसलन्तिआदिना हेट्ठा वुत्तनयेन अकुसलादिभावस्स परियायदेसितत्ता, आपत्तिया कुसलवोहारस्स अयुत्तताय नत्थि आपत्ताधिकरणं कुसलन्ति वृत्तत्ता च। आपत्तिया हि कुसलचित्तसमुट्टितत्तेपि भगवता 

पटिक्खित्तभावेन सावज्जधम्मत्ता कारणूपचारेनापि अनवज्जकुसलवोहारो न युत्तो सावज्जानवज्जानं अञ्ञमञ्ञविरुद्धत्ता। यथा आकासादिसम्मुतिसच्चानं उप्पन्नतादिवोहारो विय जातिजराभङ्गानं 
उप्मन्नतादिवोहारो अनवट्ठानादिदेसतो अयुत्तो, एवमिधापि कुसलवोहारो अयृत्तो विरुद्धत्ता। अकुसलादिवोहारो पन युत्तो, कारणूपचारेन पन अकुसलादिसभावता यथावुत्तदोसानतिवत्तनतो। सुत्तस्सापि हि 
यथा सुत्तसृत्तानुलोमादीहि विरोधो न होति, तथेव अत्थो गहेतब्बो। 


यं पन वुत्तं “कुसलचित्तेन हि आपत्ति आपज्जन्तो...पे०... रूपक्खन्धसङ्कातं अब्याकतापत्ति आपज्जती "ति, तं अयुत्तमेव रूपक्खन्धस्स खणिकताय आपत्तियापि देसनादिपटिकम्मं विनाव 
पटिपस्सद्धिप्पसङ्गतो । रूपपरम्परा आपत्तीति चे? तन्न, पटिकम्मेनापि अविगमप्पसङ्गतो। न हि रूपसन्ततिदेसनादीहि विगच्छति सकारणायत्तत्ता, इति सब्बथा आपत्तिया परमत्थता अयुत्ता, एतेनेव यं वृत्तं 
““निपज्जित्वा निरोधसमापन्नस्स सहसेव्यवसेन तथाकारप्पवत्तरूपधम्मस्सेव आपत्तिभावतोतिआदि, तम्मि पटिसिद्धन्ति वेदितब्बं। इध पन निरोधसमापन्नानं रूपधम्ममेव पटिच्च उप्पन्नत्ता आपत्ति 
अचित्ता अवेदना, अञ्जत्थ पन सचित्ता सवेदनाव, सब्बत्थापि पञ्जत्तिसभावाति वेदितब्बा। तेनेव दुइदोससिक्खापदटकथायं आपत्तिया अकुसलादिसभावं परपरिकण्पितं निसेधेतुं “ आदिकम्मिकस्स 
अनापत्तिवचनतो...पे०... पण्णत्तिमत्तमेव आपत्ताधिकरणन्ति वेदितब्ब"न्ति सयमेव वक्खति, तस्मा “तंतंकुसलादिधम्मसमुप्पत्तिया भगवता पञ्जत्ता आपत्तिसम्मुति समुङ्टिता"ति च, “याव 
पटिप्पस्सद्धिकारणा तिट्ठती “ति च, “पटिप्पस्सद्धिकारणेहि विनस्सती ति च वोहरीयति। आपत्तिया च सम्मुतिसभावत्तेपि हि सञ्चिच्च तं आपज्जन्तस्स, पटिकिरियं अकरोन्तस्स च अनादरे अकुसलरासि 
चेव सग्गमग्गन्तरायो च होतीति लज्जिनो यथाविधि नातिक्कमन्ति, अनतिक्कमनप्पच्चया च तेसं अनन्तप्पभेदा सीलादयो धम्मा परिवडन्तीति गहेतब्बं । ्रत्तिसेवाति नियमो आपत्तिनिमित्तानं 
कायवचीविञ्जत्तीनं एतेहेव समुप्पज्जनतो कतो, न पन सब्बापत्तीनम्पि एतेहेव समुप्पज्जनतो । निपज्जित्वा निद्दायन्तानञ्हि झाननिरोधसमापन्नानञ्च अविञ्ञत्तिजनकेहि विपाकअप्पनाचित्तेहि चेव 
रूपधम्मेहि च सहसेय्यादिआपत्ति सम्भवति। 


दसाति किरियाहेतुकमनोविञ्ञाणधातुद्टयेन सह अट्ट महाकिरियचित्तानि। पञ्ञत्ति अजानित्वा इद्भिविकुब्बनादीसु अभिञ्ञानं आपत्तिसमुट्टापकत्तं वेदितब्बं । एत्थ च किञ्चि सिक्खापदं 
अकुसलचित्तमेव, किञ्चि कुसलाब्याकतवसेन ट्विचित्तं, किञ्चि तिचित्तन्ति अयमेव भेदो लब्भति, नाञ्जोति वेदितब्बं। किरियासमुट्ठानन्ति परूपक्कमेन जायमानं अङ्गजातादिचलनं सादियनचित्तसङ्काते 
सेवनचित्ते उप्णन्ने तेन चित्तेन समुप्पादितमेव होतीति वुत्तं इतरथा “सिया किरियसमुट्टानं, सिया अकिरियसमुट्ठान' न्ति वत्तब्बतो। 


यं पन सारत्थदीपनियं (सारत्थ० टी० पाराजिककण्ड २.६६ पकिण्णककथावण्णना) वृत्तं “किरियसमुट्टानन्ति इदं येभुय्यवसेन वुत्तं परूपक्कमे सति सादियन्तस्स अकिरियसमुट्डानभावतो”तिआदि, 
तं न गहेतब्बं पठमपाराजिकस्स अकिरियसमुट्ठानताय पाव्ठिअट्ठकथासु अवृत्तत्ता। “मनोद्वारे आपत्ति नाम नत्थी"ति (कङ्का० अट्टु० पठमपाराजिकवण्णना; पारा० अट्टु० २.५८३-४) हि वुत्तं। कथञ्हि नाम 
परूपक्कमेन मेथुनं सादियन्तो अत्तनो अङ्गजातादिकायचलनं न सादियेय्य, सादियनचित्तानुगुणमेव पन सकलसरीरे चित्तजरूपसमुप्पत्तिया विज्जत्तिपि सुखुमा समुप्पन्ना एव होतीति दडुब्बं, तेनाह 
कायद्वारेनेव समुट्ठानतो कायकम्मन्तिआदि । चित्तं पनेत्थ अङ्गमत्तं होतीति कायविञ्ञत्ति एव कायकम्मभावे कारणं, न चित्तं । तं पनेत्थ कायसङ्घाताय विञ्चत्तियायेव अङ्गमत्तं, न कायकम्मभावस्स, 
इतरथा मेथुनस्स ““मनोकम्म” न्ति वत्तब्बतो, तेनाह “न तस्स वसेन कम्मभावो लब्मती”ति। कम्मभाबोति कायकम्मभावो । सब्बञ्चेतन्ति एतं समुट्ठानादिकं | सिक्खापदसीसेनाति 
तंतंसिक्खापदनियतआपत्तिया एव गहणत्थं सिक्खापदमुखेन । 


पकिण्णककथावण्णनानयो निड्टितो। 
विनीतवत्थुवण्णना 


इदं किन्ति कथेतुकामतापुच्छा। इमातिआदि विस्सज्जनं । विनीतानि आपत्ति त्वं भिक्खु आपन्नोतिआदिना (पारा० ६७) भगवता विनिच्छिनितानि वत्थूनि विनीतवत्थूनि । तं तं वत्थुं उद्धरित्वा 
दानतो दस्सनतो उद्दानभूता गाथा उद्दानगाथा, सङ्गहगाथा, उद्देसगाथाति वृत्तं होति। वत्थु गाथाति तेन खो पन समयेन अञ्जतरो भिकखूतिआदिका विनीतवत्थुपाळियेव तेसं तेसं विनीतवत्थूनं गन्थनतो 
““वत्थुगाथा ति वृत्ता, न छन्दोविचितिलक्खणेन । उद्दानगाथानं वत्थु वत्थुगाथाति एवं वा एत्थ अत्थो दट्ठुब्बो । एत्थाति विनीतवत्थूसु । दुतियादीनन्ति दुतियपाराजिकादीनं । यं पस्सित्वा चित्तकारादयो 
सिप्पिका चित्तकम्मादीनि सिक्खन्ति, तं पटिच्छन्नकरूपं, पटिमारूपन्ति अत्थो। 


६७. पुरिमानि द्वेति मक्कटीवज्जिपुत्तकवत्थूनि द्वे । तानिपि भगवता विनीतभावेन पुन विनीतवत्थूसु पक्खित्तानि। तत्थ तस्स कुक्कुच्चं अहोसीतिआदि पन किञ्चापि तेसं पठमं कुक्कुच्चं न उप्पन्नं, 
भिक्खूहि पन भगवता च गरहित्वा वुत्तवचनं सन्धाय पच्छा उप्पन्नत्तं सन्धाय वुत्तं। भगवतो एतमत्थं आरोचेसुन्तिआदि च भिक्खूहि आनन्दत्थेरेन च पठमं भगवतो आरोचिते, भगवता च तेसं पाराजिकत्ते 
पकासिते भीता ते सयम्मि गन्त्वा अत्तनो कुक्कुच्चं पच्छा आरोचेन्ति एव। “सच्चं किर त्व न्तिआदिना भगवता पुठ्ठा पन “सच्चं भगवा ति पटिजाननवसेनापि आरोचेन्ति। भगवापि आपत्ति 
त्वन्तिआदिना तेसं पाराजिकत्तं विनिच्छिनोति एव । अनुपञ्ञत्तिकथायं पन तं सब्बं अवत्वा अनुपञ्जत्तिया अनुगुणमेव किञ्चिमत्तं वुत्तं, इधापि तेसं वत्थूनं भगवता विनीतभावदस्सनत्थं एवं वुत्तन्ति 
वेदितब्बं। केचि इमं अधिप्पायं अमनसिकत्वा “अञ्जानेवेतानि वत्थूनी”ति वदन्ति। कुसेति कुसतिणानि। केसेहीति मनुस्सकेसेहि। 


६८. वण्णपोक्खरतायाति एत्थ पोक्खलं नाम समिद्धं सुन्दरञ्च, तस्स भावो “पोकखरता"ति र-कारं कत्वा वृत्तो, समिद्धता सुन्दरताति अत्थो। पधं॑सेसीति अभिभवि। न लिम्पतीति न अल्लीयति। 


६९. एवरूपा परिवत्तलिङ्गा भिक्खुनियो अत्थतो एकतो उपसम्मन्नापि उभतोसङ्घे उपसम्पन्नासुयेव सङ्गय्हन्ति भिकखूपसम्पदाय भिक्खुनीउपसम्पदतोपि उक्कटुत्ता । पाळियं “ताहि आपत्तीहि 
अनापत्ति न्ति उपयोगवचनं कत्वा अनुजानामीति पदेन सम्बन्धितब्बं । इत्थिलिङ्गन्ति थनादिकं इत्थिसण्ठानं वृत्तन्ति आह - “पुरिस...पे०... इत्थिसण्ठानं उप्पन्नन्ति। तं नानन्तरिकतो पन 
“पुरिसिन्द्रियम्पि अन्तरहितं, इत्थिन्द्रियञ्च उप्मन्न न्ति वृत्तमेव होति, एवं उपरिपि लिङ्गग्गहणेनेव इत्थिन्द्रियादिग्गहणं वेदितब्बं। ताति आपत्तियो, तस्स वुद्ठातुन्ति इमिना सम्बन्धो, ताहि आपत्तीहि 
बुटटापेतुन्ति अत्थो। कथन्ति आह ता सब्बापि भिक्खुनीहि कातब्बन्तिआदि। तेन पटिच्छन्नायपि अप्पटिच्छन्नायपि गरुकापत्तिया पकखमानत्तचरणादिकं विधिं दस्सेति। 


ओक्कन्तिकविनिच्छयोति पसङ्गानुगुणं ओतरणकविनिच्छयो। बलवअकुसलेनाति परदारिककम्मादिना । दुब्बलकुसलेनाति यथावुत्तबलवाकुसलोपहतसत्तिना ततो एव दुब्बलभूतेन कुसलेन। 
दुब्बलअकुसलेनाति पुरिसभावुप्पादकब्रह्मचरियादिबलवकुसलोपहतसत्तिना ततो एव दुब्बलभूतेन परदारिकादिअकुसलेन। सुगतियं भावद्रयस्स कुसलकम्मजत्ता अकुसलेनेव विनासो कुसलेनेव 
उप्पत्तीति आह उभयम्पीतिआदि। दुग्गतियं पन अकुसलेनेव उभिन्नम्पि उप्पत्ति च विनासो च, तत्थ दुब्बलबलवभावोव विसेसो। 


“एहि मयं गमिस्सामा”ति भिक्खुनिया सद्धि संविधाय एकद्धानगमने पाचित्तियापत्तिपरिहारत्यं वुत्तं “संविदहनं परिमोचेत्वा'ति। तेन एकगामकखेत्तेपि बहिगामतो अन्तरघरं संविधाय गमनम्पि 
आपत्तिकरमेवाति दस्सेति। परिमोचनविधिं दस्सेन्तो आह मयन्तिआदि। बहिगामेति गामन्तरे | दुतियिका भिक्खुनी पक्कन्ता वा होतीतिआदिना (पाचि० ६९३) वुत्तअनापत्तिलक्खणं अनुलोमेतीति वुत्तं 
“गामन्तर...पे०... अनापत्ती”ति। कोपेत्वाति परिच्चजित्वा । लज्जिनियो...पे०... लब्भतीति लिङ्गपरिवत्तनदुकखपीळितस्स सङ्गहेपि असति हीनायावत्तनम्पि भवेय्याति “आपदासू "ति 
बुत्तअनापत्तिअनुलोमेन वुत्तं । ताय दुतियिकं गहेत्वाव गन्तब्बं। अलज्जिनियो...पे०... लब्भतीति अलज्जिनीहि सद्धि एककम्मादिसंवासे आपत्तिसम्भवतो ता असन्तपक्खं भजन्तीति वुत्तं, इमिनापेतं 
वेदितब्बं “अलज्जिनीहि सद्धि परिभोगो न वट्टती”ति। यदि हि वट्टेय्य, ततोपि दुतियिकं विना गामन्तरगमनादीसु आपत्ति एव सिया सङ्गाहिकत्ता तासं सङ्गाहिकलज्जिनिगणतो विय जातिका न होन्ति... 
पे०... बट्टतीति वदन्तीति इमिना अट्ठकथासु अनागतभावं दीपेति। तत्थापि विस्सासिकजातिकभिक्खुनियो विना भिक्खुनिभावे अरमन्तस्स मानपकतिकस्स आपदाट्टानसम्भवेन तं वचनं अप्पटिक्खित्तम्पि 
तदञ्जेसं न बट्टतियेवाति गहेतब्बं। भिक्खुभावेपीति भिक्खुकालेपि। तं निस्सायाति तं निस्सयाचरियं कत्वा । उपज्झा गहेतब्बाति उपसम्पदागहणत्थं उपज्ञा गहेतब्बा । 


विनयकम्मन्ति विकप्पनं सन्धाय वुत्तं । पुन कातब्बन्ति पुन विकप्पेतब्बं । पुन पटिग्गहेत्वा सत्ताहं वट्टतीति “अनुजानामि, भिवखवे, भिक्खुनीनं सन्निधिं भिक्खूहि, भिकखूनं सन्निधिं भिकखुनीहि च 
पटिग्गाहापेत्वा परिभुञ्जितु "न्ति (चूळव० ४२१) वचनतो पुन पटिग्गहेत्वा परिभुञ्जितुं वट्टतीति दस्सनत्थं वृत्तं । सत्तमे दिवसेति इदञ्च निस्सग्गियं अनापज्जित्वाव पुनपि सत्ताहं परिभुञ्जितुं वट्टतीति 
दस्सनत्थं वुत्तं। पकतत्तोति अपरिवत्तलिङ्गो। रक्खतीति तं पटिग्गहणविजहनतो रक्खति, अविभत्तताय पटिग्गहणं न विजहतीति अधिप्पायो। 

सामं गहेत्वान निक्खिपेय्याति सहत्थेन पटिग्गहेत्वान निक्खिपेय्य । परिभुञ्जन्तस्स आपत्तीति लिङ्गपरिवत्ते जाते पुन अप्पटिग्गहेत्वा परिभुञ्जन्तस्स आपत्ति। 


हीनायावत्तनेनाति एत्थ केचि “पकतत्तस्स भिक्खुनो सिक्ख अप्पच्चकखाय 'गिही भविस्सामी ति गिहिलिङ्गग्गहणं हीनायावत्तन" न्ति वदन्ति, तं न युत्तं तत्तकेन भिक्खुभावस्स अविजहनतो। अज्जे 
पन “पाराजिकं आपन्नस्स भिक्खुपटिञ्ञं पहाय गिहिलिङ्गभावूपगमनम्मि हीनायावत्तन' न्ति वदन्ति, त॑ युत्तमेव | पाराजिकं आपन्नो हि तं पटिच्छादेत्वा याव भिक्खुपटिञ्ञो होति, ताव भिक्खु एव होति 
भिकखूनमेव पाराजिकस्स पञ्जत्तत्ता। “यो पन भिकखू”ति हि वुत्तं। तथा हि सो संवासं सादियन्तोपि थेय्यसंवासको न होति, सहसेय्यादिआपत्तिञ्च न जनेति, अत्तानं ओमसन्तस्स पाचित्तियञ्च जनेति। 
वुत्तज्हि - 


“असुद्धो होति पुग्गलो अञ्जतरं पाराजिकं धम्मं अज्झापन्नो, तञ्चे सुद्धदिड्टि समानो ओकासं कारापेत्वा अक्कोसाधिप्पायो वदेति, आपत्ति ओमसवादस्सा"ति (पारा० ३८९)। 


एके पन “पाराजिकं आपन्नानं दोसं पटिजानित्वा गिहिलिङ्गग्गहणं नाम सिक्खापच्चक्खाने समोधानं गच्छति तेनापि पटिञ्ञाय भिक्खुभावस्स विजहनतो । तेनेव विनयविनिच्छयादीसु हीनायावत्तनं 
सिक्खापच्चक्खाने समोधानेत्वा विसुं तं न वुत्तं । तस्मा भिकखुनीनं विब्भमितुकामताय गिहिलिङ्गगगहणं इध हीनायावत्तनं तासं सिक्खापच्चक्खानस्स अभावतो । तासं पटिग्गहणविजहनस्सापि सब्बसो 
वत्तब्बत्ता"ति वदन्ति, तम्पि अप्पटिबाहियमेव। तस्मा पाराजिकानं भिक्खुनीनञ्च “उप्पब्बजिस्सामी ति गिहिलिङ्गग्गहणं हीनायावत्तनन्ति गहेतब्बं। विब्भमोतिपि एतस्सेव नामं, तेनेव तं खुद्दसिक्खायं 
“अच्छेदविस्सज्जनगाहविब्भमा "ति अधिट्ठानविजहने विब्भमनामेन वुत्तं। 


अनपेक्खविस्सज्जनेनाति अञ्ञस्स अदत्वाव अनत्थिकस्सेव पटिग्गहितवत्थूनं बहि छइनेन। केचि “पटिग्गहितवत्थूसु सापेक्खस्स पुरे पटिग्गहितभावतो परिमोचनत्थं तत्थ पटिग्गहमत्तस्स 
विस्सज्जनम्पि अनपेक्खविस्सज्जनमेव चीवरादिअधिट्टानपच्चुद्धारो विया''ति वदन्ति, तं न सुन्दरं तथावचनाभावा। यथेव हि चीवरादीसु अनपेक्खविस्सज्जनेन अधिट्ठानविजहनं वत्वापि विसुं पच्चुद्धारो च 
वुत्तो, एवमिधापि वत्तब्बं, यथा च चीवरादीसु कायपटिबद्धेसुपि पच्चुद्धारेन अधिट्ठानं विगच्छति, न एवमिध। इध पन पटिग्गहितवत्थुस्मिं अनपेक्खस्सापि कायतो मुत्तेयेव तस्मिं पटिग्गहणं विजहति। तथा 
हि वुत्तं “सतक्खत्तुम्पि परिच्चजतु, याव अत्तनो हत्थगतं पटिग्गहितमेवा"ति। अनपेक्खविस्सज्जनेनाति एत्थ च “अनपेक्खाया”'ति एत्तकमेव वत्तब्बं अनपेक्खतं मुञ्चित्वा इध विसुं विस्सज्जनस्स 
अभावा। न हेत्थ पच्चुद्धारे विय विस्सज्जनविधानमत्थि । अपिच पटिग्गहणमत्तविस्सज्जने सति पुरे पटिग्गहितोपि आहारो भुञ्जितुकम्यताय उप्पन्नाय पटिग्गहणमत्तं विस्सज्जेत्वा पुन पटिग्गहेत्वा यथासुखं 
भुञ्जितब्बो सियाति, तथा च सन्निधिकारकसिक्खापदे वृत्ता सब्बापि विनिच्छयभेदा निरत्थका एव सियुं। वृत्तञ्हि तत्थ - 


“गण्ठिकपत्तस्स वा गण्ठिकन्तरे स्रेहो पविड्डो होति...पे०... तादिसे पत्तेपि पुनदिवसे भुञ्जन्तस्स पाचित्तिय'न्तिआदि (पाचि० अट्० २५३)। 


तत्थ पन “पटिग्गहणं अनपेक्खचित्तेन विस्सज्जेत्वा भुञ्जितब्ब न्ति एत्तकमेव वत्तब्बं, न च वुत्तं। कत्थचि ईदिसेसु च गण्ठिकपत्तादीसु पटिग्गहणे अपेक्खा कस्सचिपि नत्थेव तप्पहानाय वायामतो, 
तथापि तत्थगतआमिसे पटिग्गहणं न विगच्छति। कस्मा? भिकखुस्स पत्ते पुन भुज्जितुकामतापेक्खाय विज्जमानत्ता पत्तगतिके आहारेपि तस्सा वत्तनतो। न हि पत्तं अविस्सज्जेत्वा तग्गतिकं आहारं 
विस्सज्जेतुं सक्का, नापि आहारं अविस्सज्जेत्वा तग्गतिकं पटिग्गहणं विस्सज्जेतुं। तस्मा वत्थुनो विस्सज्जनमेव अनपेक्खविस्सज्जनं, न पटिग्गहणस्साति निट्ठमेत्थ गन्तब्बं। तेनेव सन्निधिसिक्खापदस्स 
अनापत्तिवारे - 


“*अन्तोसत्ताहं अधिट्ठेति, विस्सज्जेति, नस्सति, विनस्सति, डय्हति, अच्छिन्दित्वा गण्हन्ति, विस्सासं गण्हन्ति, अनुपसम्पन्नस्स चत्तेन वन्तेन मृत्तेन अनपेक्खो दत्वा पटिलभित्वा 
परिभुञ्जती"ति - 


एवं सब्बत्थ वत्थुविस्सज्जनमेव वुत्तं। एत्थ च “अन्तोसत्ताहं अधिद्टेती”ति बाहिरपरिभोगाय अधिट्ठानवचनतो वत्थुं अविस्सज्जेत्वापि केवलं अनज्झोहरितुकामताय सुद्भचित्तेन बाहिरपरिभोगत्थाय 
नियमनम्पि विसुं एकं पटिग्गहणविजहनकारणमेव, इदञ्च सन्धाय पटिग्गहणमत्तविस्सज्जनं वुत्तं सिया, सुवुत्तमेव सिया, तथा च “पुन पटिग्गहेत्वा परिभुज्जिस्सामी”ति पटिग्गहणविस्सज्जनं न वत्तब्बं 
सिया बाहिरपरिभोगाधिट्टानस्स इधाधिप्पेतत्ता। 


सारत्थदीपनियञ्हि (सारत्थ० दी० पाराजिककण्ड २.६९) “अनपेक्खविस्सज्जनेनाति एत्थ अञ्जस्स अदत्वाव अनत्थिकताय 'नत्थि इमिना कम्मं न दानि नं परिभुञ्जिस्सामी'ति वत्थूसु वा, “पुन 
पटिग्गहेत्वा पटिभुञ्जिस्सामी ति पटिग्गहणे वा अनपेक्खविस्सज्जनेना "ति एवं परिभुञ्जितुकामस्सेव पटिग्गहणमत्तविस्सज्जनम्पि पटिग्गहणविजहनकारणं वृत्तं, तं न गहेतब्बं । पुरिममेव पन 
बाहिरपरिभोगाधिट्ठानं गहेतब्बं । इदं पन अट्टकथासु “ अनपेक्खविस्सज्जनसङ्काते विस्सज्जेती “ति वृत्तपाळिपदत्थे सङ्गहेत्वा विसुं वृत्तं। नस्सति, विनस्सति, डय्हति, विस्सासं वा गण्हन्तीति इमानि पन 
पदानि अच्छिन्दित्वा गण्हन्तीति इमस्मिं पदे सङ्गहितानीति वेदितब्ब । 


अच्छिन्दित्वा गहणेनाति अनुपसम्पन्नानं बलक्कारादिना अच्छिन्दित्वा गहणेन। उपसम्पन्नानञ्हि अच्छिन्दनविस्सासग्गाहेसु पटिग्गहणं न विजहति। एत्थाति भिक्खुविहारे । उपरोपकाति तेन 
रोपिता रुक्खगच्छा। तेरससु सम्मुतीसूति 
भत्तुद्ेसकसेनासनपञ्ञापकभण्डागारिक चीवरपटिग्गाहकचीवरभाजकयागुभाजकफलभाजकखज्जभाजक अप्पमत्तकविस्सज्जक सादियगाहापकपत्तगाहापक आरामिकपेसकसामणेरपेसकसम्मुतिसङ्घातासु 
तेरससु सम्मुतीसु। 


पच्छिमिकाय सेनासनग्गाहे पटिप्पस्सद्भेपि अप्पटिप्पस्सद्धेपि कथिनत्थारस्स, तम्मूलकानं पञ्चानिसंसानञ्च अभावस्स समानत्ता तत्थ विज्जमानम्पि सेनासनग्गाहपटिप्पस्सद्भि अदस्सेत्वा तत्थ 
भिक्खूहि कत्तब्बं सङ्गहमेव दस्सेतुं सचे पच्छिमिकायातिआदि वृत्तं। सचे अकुसलविपाके ...पे०... छारत्तं मानत्तमेव दातब्बन्ति इदं पटिच्छन्नाय साधारणापत्तिया परिवसन्तस्स असमादिन्नपरिवासस्स 
वा लिङ्गे परिवत्ते पक्खमानत्तं चरन्तस्स वसेन वुत्तं। सचे पनस्स पक्खमानत्ते असमादिन्ने एव पुन लिङ्गं परिवत्तति, परिवासं दत्वा परिवुत्थपरिवासस्सेव छारत्तं मानत्तं दातब्बं। परिबासदानं नत्थि 
भिक्खुकाले अप्पटिच्छन्नभावतो। सचे पन भिक्खुकालेपि सञ्चिच्च नारोचेति, आपत्ति पटिच्छन्नाव होति, आपत्तिपटिच्छन्नभावतो परिवासो च दातब्बोति वदन्ति। पाराजिकं आपन्नानं इत्थिपुरिसानं लिङ्गे 
परिवत्तेपि पाराजिकत्तस्स एकस्मिं अत्तभावे अविजहनतो पुन उपसम्पदा न दातब्बाति गहेतब्बं । तेनेव तेसं सीसच्छिन्नपुरिसादयो निदस्सिता। 


७९. तथेवाति मुच्चतु वा मा वाति इममत्यं अतिदिसति। अञ्जेसन्ति पुथुज्जने सन्धाय वृत्तं । तेसञ्हि ईदिसे ठाने असादियनं दुक्करं सोतापन्नादिअरियानं तत्थ दुक्करत्ताभावा। न हि अरिया 
पाराजिकादिलोकवज्जापत्ति आपज्जन्ति। 


७३. सुफुसिताति उपरिमाय दन्तपन्तिया हेट्टिमा दन्तपन्ति आहच्च ठिता, अविवटाति अत्थो। तेनाह “अन्तोमुखे ओकासो नत्थी”ति। उप्पाटिते पन ओढुमंसे दन्ते सुयेव उपक्कमन्तस्स 
थुल्लच्चयन्ति निमित्तेन बहिनिमित्ते छुपनत्ता वृत्तं । बहिनिक्खन्तदन्तजिव्हासुपि एसेव नयो। निज्झामतण्हिका नाम लोमकूपेहि समुद्वितअग्गिजालाहि दइटसरीरताय अतिविय तसितरूपा। आदि-सद्देन 
खुप्पिपासासुरा अट्टिचम्मावसिट्डा भयानकसरीरा पेतियो सङ्गहिता। बिसञ्ञं कत्वाति यथा सो कतम्पि उपक्कमं न जानाति, एवं कत्वा । तेन च विसञ्जी अहुत्वा सादियन्तस्स पाराजिकमेवाति दस्सेति। 
उपहतकायप्पसादोति वातपित्तादिदोसेहि कायविञ्ञाणानुप्पादकभावेन दूसितकायप्पसादो, न पन विनट्टकायप्पसादो। सीसे पत्तेति मग्गेन मग्गप्पटिपादने जाते। अप्पवेसेतुकामताय एव निमित्तेन 
निमित्तछुपने थुल्लच्चयं वुत्तं, सेवेतुकामस्स पन तत्थापि दुक्कटमेवाति आह “दुक्खटमेव सामन्त'न्ति। 


७४. जाति-सद्देन सुमनपुप्फपरियायेन तन्निस्सयो गुम्बो अधिप्पेतोति आह “जातिपुप्फगुम्बान”न्ति। तेन च जातिया उपलक्खितं वनं जातियावनन्ति अलुत्तसमासोति दस्सेति। एकरसन्ति 
बीथिचित्तेहि असम्मिस्सं । 

७७. उप्पन्ने वत्थुम्हीति इत्थीहि कतअज्झाचारवत्थुस्मिं। रुक्खसूचिकण्टकद्वारन्ति रुक्खसूचिद्वारं कण्टकद्वारं, एवमेव वा पाठो। तत्थ यं उभोसु पस्सेसु रुक्खथम्भे निखनित्चा तत्थ मज्झे 
विज्झित्वा द्रे तिस्सो रुक्खसूचियो पवेसेत्वा करोन्ति, तं रुक्खसूचिद्वार नाम | पवेसननिक्खमनकाले पन अपनेत्वा थकनकयोग्गेन कण्टकसाखापटलेन युत्तं द्वारं कण्टकद्दारं नाम । गामद्रारस्स पिधानत्थं 
पदरेन कण्टकसाखादीहि वा कतस्स कवाटस्स उदुक्खलपासरहितताय एकेन संवरितुं विवरितुञ्च असक्कुणेय्यस्स हेट्ठा एकं चक्कं योजेन्ति, येन परिवत्तमानेन तं कवाटं सुखथकनं होति, तं सन्धाय वृत्तं 
“-चक्कलकयूत्तद्वार "न्ति। चक्कमेव हि लातब्बट्ठेन संवरणविवरणत्थाय गहेतब्बड्टेन चक्कलकं, तेन युत्तम्पि कवाटं चक्कलकं नाम, तेन युत्तं द्वारं चक्कलकयुत्तद्वारं । महाद्वारेसु पन द्वे तीणिपि 
चक्कलकानि योजेन्तीति आह फलकेसूतिआदि। किटिकासूति वेळुपेसिकाहि कण्टकसाखादीहि च कतथकनकेसु । संसरणकिटिकद्वारन्ति चक्कलकयन्तेन संसरणकिटिकायुत्तमहाद्वारं । गोप्फेत्वाति 
आवुणित्वा, रज्जूहि गन्थेत्वा वा। एकं दुस्ससाणिद्वारमेवाति एत्थ किलञ्जसाणिद्वारम्पि सङ्गहं गच्छति तग्गतिकत्ता। अथ भिक्खू...पे०... निसिन्ना होन्तीति इदं भिकखूनं सन्निहितभावदस्सनत्थं वृत्तं । 
निपन्नेपि आभोगं कातुं वटति, निपज्जित्वा निद्दायन्ते पन आभोगं कातुं न वट्टति असन्तपक्खे ठितत्ता। रहो निसज्जाय विय द्वारसंवरणं नाम मातुगामानं पवेसननिवारणत्थं अनुञ्जातन्ति आह भिक्खुनिं 
बातिआदि। निस्सेणि आरोपेत्वाति इदं हेट्ठिमतलस्स सद्वारबन्धताय वुत्तं । चतूसु दिसासु परिक्खित्तस्स कुट्टस्स एकाबद्धताय “एककुट्टके' ति वृत्तं । पच्छिमानं भारोति पाळिया आगच्छन्ते सन्धाय वृत्तं । 
येन केनचि परिक्खित्तेति एत्य परिक्खेपस्स उब्बेधतो पमाणं सहसेय्यप्पहोनके वृत्तसदिसमेव। 


महापरिवेणन्ति महन्तं अङ्गणं, तेन च बहुजनसञ्चारं दस्सेति, तेनाह महाबोधीतिआदि। अरुणे उग्गते वुटुहति, अनापत्ति अनापत्तिखेत्तभूताय रत्तिया सुद्धचित्तेन निपन्नत्ता । पबुज्झित्वा पुन 
सुपति आपत्तीति अरुणे उग्गते पबुज्झित्वा अरुणुग्गमनं जत्वा वा अजत्वा वा अनुदुहित्वा सयितसन्तानेन सुपति उद्ुहित्वा कत्तब्बस्स द्वारसंवरणादिनो अकतत्ता अकिरियसमुद्दाना आपत्ति होति 
अनापत्तिखेत्ते कतनिपज्जनकिरियाय अनङ्गत्ता। अयञ्हि आपत्ति ईदिसे ठाने अकिरिया, दिवा असंवरित्वा निपज्जनक्खणे किरिया च अचित्तका चाति वेदितब्बा । पुरारुणा पबुज्झित्वापि याव अरुणुग्गमना 
सयन्तस्सापि पुरिमनयेन आपत्तियेव। अरुणे उग्गते बुटुहिस्सामीति...पे०... आपत्तियेवाति एत्थ कदा तस्स आपत्तीत? वुच्चते - न ताव रत्तियं “दिवा आपज्जति नो रत्ति” न्ति (परि० ३२३) वृत्तत्ता। 
“अनादरियदुक्कटा न मुच्चती"ति वृत्तदुक्कटं पन दिवासयनदुक्कटमेव न होति अनादरियदुक्कटत्ता। एवं अरुणुग्गमने पन अचित्तकं अकिरियसमुट्टानं आपत्ति आपज्जतीति वेदितब्बं । सो सचे द्वारं 
संवरित्वा “अरुणे उग्गते बुइहिस्सामी”ति निपज्जति, द्वारे च अञ्जेहि अरुणुग्गमनकाले विवटेपि तस्स अनापत्तियेव द्वारपिदहनस्स रत्तिदिवाभागेसु विसेसाभावा। आपत्तिआपज्जनस्सेव कालविसेसो 
इच्छितब्बो, न तप्परिहारस्साति गहेतब्बं, “द्वारं असंवरित्वा रत्ति निपज्जती "ति (पारा० अट्टः १.७७) हि वुत्तं । दिवा संवरित्वा निपन्नस्स केनचि विवटेपि द्वारे अनापत्तियेव। अत्तनापि अनुट्टुहित्वाव सति 
पच्चये बिवटेपि अनापत्तीति वदन्ति। यथापरिच्छेदमेव च न बुट्टातीति अरुणे उग्गतेयेव उड्डाति। आपत्तियेवाति मूलापत्तियेव सन्धाय वृत्तं, अनादरियआपत्ति पन पुरारुणा उट्टितस्सापि तस्स होतेव 
“दुक्कटा न मुच्चती' ति वृत्तत्ता, दुक्कटा न मुच्चतीति च पुरारुणा उद्टहित्वा मूलापत्तिया मुत्तोपि अनादरियदुक्कटा न मुच्चतीति अधिप्पायो। 


निद्दावसेन निपज्जतीति वोहारवसेन वृत्तं, पादानं पन भूमितो अमोचितत्ता अयं निपन्नो नाम न होति, तेनेव अनापत्ति वुत्ता। अपस्साय सुपन्तस्साति कटिट्ठितो उद्धं पिट्टिकण्टके अप्पमत्तकम्पि पदेसं 
भूमि अफुसापेत्वा थम्भादिं अपस्साय सुपन्तस्स। कटिट्टि पन भूमि फुसापेन्तस्स सयनं नाम होति। पिट्टिपसारणलक्खणा हि सेय्या। दीघवन्दनादीसुपि तिरियं पिट्टिकण्टकानं पसारितत्ता निपज्जनमेवाति 
आपत्ति परिहरितब्बाव “वन्दामीति पादमूले निपज्जीतिआदीसु निपज्जनस्सेव वृत्तत्ता। तस्सापि अनापत्ति पतनक्खणे अविसयत्ता, विसये जाते सहसा वुद्ठितत्ता च। यस्स पन विसञ्जिताय पच्छापि 
अविसयो, एतस्स अनापत्तियेव पतितक्खणे विय। तत्थेब सयति न बुद्ठातीति इमिना विसयेपि अकरणं दस्सेति, तेनेव “तस्स आपत्ती”ति वुत्तं। 


एकभङ्गेनाति उभो पादे भूमितो अमोचेत्वाव एकपस्सेन सरीरं भञ्जित्वा निपन्नो। महाअट्टकथायं पन महापदुमत्थेरेन वुत्तन्ति सम्बन्धो, तेन “महाअड्डकथाय लिखितमहापदुमत्थेरवादो अय'न्ति 
दस्सेति। तत्थ सुपन्तस्सापि अविसयत्तमत्थीति महापदुमत्थेरेन “अविसयत्ता पन आपत्ति न दिस्सती"ति वृत्तं। आचरिया पन सुपन्तस्स विसञ्जत्ताभावेन विसयत्ता अनापत्ति न कथयन्ति। विसञ्जत्ते सति 
अनापत्तियेव। द्वे पन जनातिआदिपि महाअट्टकथायमेव वचनं, तदेव पच्छा वुत्तत्ता पमाणं | यक्खगहितग्गहणेनेव चेत्थ विसञ्जीभूतोपि सङ्गहितो। एकभङ्गेन निपन्नो पन अनिपन्नत्ता आपत्तितो 
मुच्चतियेवाति गहेतब्बं । 


७८. अपदेति आकासे। पदन्ति पदवळञ्जं, तेनाह “आकासे पद” न्ति । एतदग्गन्ति एसो अग्गो। यदिदन्ति यो अयं। सेसं उत्तानमेव। 
इति समन्तपासादिकाय विनयट्टकथाय विमतिविनोदनियं 
पठमपाराजिकवण्णनानयो निट्टितो। 
२. दुतियपाराजिकं 
अदुतियेनाति असदिसेन जिनेन यं दुतियं पाराजिकं पकासितं, तस्स इदानि यस्मा संवण्णनाक्कमो पत्तो, तस्मा अस्स दुतियस्स अयं संवण्णना होतीति योजना। 
धनियवत्थुवण्णना 


८४. राजूहि गहितन्ति राजगहन्ति आह “मन्धातू' ति । राजपुरोहितेन परिग्गहितम्मि राजपरिग्गहितमेवाति महागोविन्दग्गहणं, नगरसद्दापेक्खाय चेत्थ “राजगह न्ति नपुंसकनिद्देसो। अञ्जेपेत्थ 
पकारेति सुसंविहितारकखत्ता राजूनं गहं गेहभूतन्ति राजगहन्तिआदिके पकारे। बसन्तवनन्ति कोळावनं, वसन्तकाले कीळाय येभुय्यत्ता पन वसन्तवनन्ति वृत्तं । 


सद्वारबन्धाति वस्सूपगमनयोग्गतादस्सनं। नालकपटिपदन्ति सुत्तनिपाते (सु? नि० ६८४ आदयो) नालकत्थेरस्स देसितं मोनेव्यपटिपदं । पञ्चन्नं छदनानन्ति तिणपण्णइट्टकसिलासुधासङ्कातानं 
पञ्चन्नं। नो चे लभति...पे०... सामम्पि कातब्बन्ति इमिना नावासत्थवजे ठपेत्वा अञ्जत्थ “असेनासनिको अह” न्ति आलयकरणमत्तेन उपगमनं न वट्टति | सेनासनं परियेसित्वा वचीभेदं कत्वा वस्सं 
उपगन्तब्बमेवाति दस्सेति। “न, भिक्खवे, असेनासनिकेना"तिआदिना (महाव० २०४) हि पाळियं “नालकपटिपदं पटिपन्नेनापी"ति अइकथायञ्च अविसेसेन दळहं कत्वा वृत्तं, नावासत्थवजेसुयेव च 
“अनुजानामि, भिक्खवे, नावाय वस्सं उपगन्तु”न्तिआदिना (महाव० २०३) असतिपि सेनासने आलयकरणवसेन वस्सूपगमनं अनुञ्जातं, नाञ्जत्थाति गहेतब्बं। अयमनुधम्मताति सामीचिवत्तं। 
कतिकवत्तानीति भस्सारामतादिं विहाय सब्बदा अप्पमत्तेहि भवितब्बन्तिआदिकतिकवत्तानि। खन्धकवत्तानीति “ आगन्तुकादिखन्धकवत्तंपूरेतब्ब'न्ति एवं खन्धकवत्तानि च अधिटइहित्वा। 


वस्संबुत्थाति पदस्स अट्टकथायं “पुरिमिकाय उपगता महापवारणाय पवारिता पाटिपददिवसतो पट्टाय 'वुत्थवस्सा'ति वुच्चन्तीति वुत्तत्ता महापवारणादिवसे पवारेत्वा वा अप्पवारेत्चा वा अञ्जत्थ 
गच्छन्तेहि सत्ताहकरणीयनिमित्ते सति एव गन्तब्बं, नासति, इतरथा वस्सच्छेदो दुक्कटञ्च होतीति वेदितब्बं। “इमं तेमासं वस्सं उपेमी"ति हि “न, भिक्खवे, वस्सं उपगन्त्वा पुरिमं वा तेमासं पच्छिमं वा 
तेमासं अवसित्वा चारिका पक्कमितब्बा”ति (महाव० १८५) च वृत्तं। इधेव च वस्संवुत्था तेमासच्चयेन...पे०... पक्कमिंसूति वृत्तं । पवारणादिवसोपि तेमासपरियापन्नोव। केचि पन “अनुजानामि, भिक्खवे, 
वस्संवुत्थानं भिकखूनं तीहि ठानेहि पवारेतुन्ति (महाव० २०९) पवारणाकम्मस्स पुब्बेयेव वस्संवुत्थानन्ति वुत्थवस्सताय वुत्तत्ता महापवारणादिवसे सत्ताहकरणीयनिमित्तं विनापि यथासुखं गन्तुं वट्टती”ति 
वदन्ति, तं तेसं मतिमत्तं, वुत्थवस्सानञ्हि पवारणानुजाननं अनुपगतछिन्नवस्सादीनं निवत्तनत्थं कतं, न पन पवारणादिवसे अवसित्वा पक्कमितब्नन्ति दस्सनत्थं तदत्थस्स इध पसङ्गाभावा, पवारणं कातुं 
अनुच्छविकानं पवारणा इध विधीयति, ये च वस्सं उपगन्त्वा वस्सच्छेदञ्च अकत्वा याव पवारणादिवसा वसिंसु, ते तत्तकेन पवारणाकम्मं पति परियायतो बुत्थवस्साति वुच्चन्ति, अप्पकं ऊनमधिकं वा 
गणनूपगं न होतीति जायतो, न कथिनकम्मं पति तेमासस्स अपरिपुण्णत्ता, इतरथा तस्मिं महापवारणादिवसेपि कथिनत्थारप्पसङ्गतो। अनुजानामि, भिक्खवे, वस्संवुत्थानं भिक्खूनं कथिनं अत्थरितु' न्ति 
(महाव० ३०६) इदं पन “न, भिक्खवे, वस्सं उपगन्त्वा पुरिमं वा तेमासं पच्छिमं वा तेमासं अवसित्वा चारिका पक्कमितब्बा”तिआदि (महाव० १८५) च निप्परियायतो महापवारणाय 
अनन्तरपाटिपददिवसतो पड्डाय कथिनत्थारं पक्कमनञ्च सन्धाय वृत्तं, परिवारे च “कथिनस्स अत्थारमासो जानितब्बो"ति (परि० ४१२) वत्वा “वस्सानस्स पच्छिमो मासो जानितब्नो "ति (परि० ४१२) 
वुत्तं। यो हि कथिनत्थारस्स कालो, ततो पट्ठायेव चारिकापक्कमनस्सापि कालो, न ततो पुरे वस्संवुत्थानंयेब कथिनत्थारारहत्ता। यदग्गेन हि पवारणादिवसे कथिनत्थारो न वट्टति, तदग्गेन भिक्खूपि 
बुत्यवस्सा न होन्ति पवारणादिवसस्स अवुत्थत्ता। 

यं पन सारत्थदीपनियं (सारत्थ° टी० पाराजिककण्ड २.८४) “एकदेसेन अबुत्थम्पि तं दिवसं वुत्थभागापेक्खाय वुत्थमेव होती 'तिआदि वुत्तं, तं न यृत्तं, तंदिबसपरियोसाने अरुणुग्गमनकाले 
वसन्तोव हि तं दिवसं वुत्थो नाम होति परिवासअरञ्ञवासादीसु विय, अयञ्च विचारणा उपरि वस्सूपनायिकक्खन्धके आवि भविस्सतीति तत्थेव तं पाकटं करिस्साम। 


महापवारणाय पवारिताति पुरिमिकाय वस्सं उपगन्त्चा अच्छिन्नवस्सतादस्सनपरं एतं केनचि अन्तरायेन अप्पवारितानम्पि वुत्थवस्सत्ता। न ओवस्सियतीति अनोवस्सकन्ति कम्मसाधनं दटुब्बं, 
यथा न तेमियति, तथा कत्चाति अत्थो। अनवयोति एत्थ अनुसद्दो विच्छायं वत्ततीति आह अनु अनु अवयोतिआदि। आचरियस्स कम्मं आचरियकन्ति आह “आचरियकम्मे”ति। कट्ठकम्मं थम्भादि। 
तेलतम्बमत्तिकायाति तेलमिस्साय तम्बमत्तिकाय। 


८५. कुटिकाय करणभावन्ति कुटिया कतभावं। किं-सद्दप्पयोगे अनागतप्पच्चयविधानं सन्धाय तस्स लक्खणन्तिआदि वुत्तं। किञ्चापि थेरस्स पाणघाताधिप्पायो नत्थि, अनुपपरिक्खित्वा करणेन 
पन बहूनं पाणानं मरणत्ता पाणे ब्याबाधेन्तस्सातिआदि वुत्तं। पातब्यभावन्ति विनासेतब्बतं । पाणातिपातं करोन्तानन्ति थेरेन अकतेपि पाणातिपाते पाणकानं मरणमत्तेन पच्छिमानं लेसेन गहणाकारं 
दस्सेति, तेन च “मम तादिसं अकुसलं नत्थी"ति पच्छिमानं विपल्लासलेसग्गहणनिमित्तकिच्चं न कत्तब्बन्ति दीपितं होति । दिट्ठानुगतिन्ति दिट्ठस्स कम्मस्स अनुपगमनं अनुकिरियं, दिट्टिया वा लद्धिया 
अनुगमनं गाहं । घंसितब्बेति मददितब्ने, विनासितब्बेति अत्थो। कतं लभित्वा तत्थ वसन्तानम्पि दुक्कटमेवाति इदं भगवता कुटिया भेदापनवचनेन सिद्धं, सापि तिणदब्बसम्भारेहि तुलाथम्भादीहि 
अमिस्सा सुद्धमत्तिकामयापि इट्ठकाहि कता वट्टति। केचि हि इट्टकाहियेव थम्भे चिनित्वा तदुपरि इट्टकाहियेव वितानादिसण्ठानेन तुलादिदारुसम्भारविरहितं छदनम्पि बन्धित्वा इड्डकामयमेव आवसथं 
करोन्ति, तादिसं वट्टति । गिञ्जकाबसथसङ्केपेन कताति एत्थ गिञ्जका वुच्चन्ति इड्डका, ताहियेव कतो आवसथो गिञ्जकावसथो। बयकम्मम्पीति मत्तिकुद्धारणइडकदारुच्छेदनादिकारकानं 
दिन्नभत्तवेत्तनादिवत्थुब्नयेन निप्फन्नकम्मम्पि अत्थि, एतेन कुटिभेदकानं गीवादिभावं परिसङ्कति। तित्थियधजोति तित्थियानमेव सञ्ञाणभूतत्ता वृत्तं । ते हि ईदिसेसु चाटिआदीसु वसन्ति। अञ्ञानिपीति 
पि-सद्देन अत्तना वुत्तकारणद्वयम्पि महाअट्ठकथायमेव वुत्तन्ति दस्सेति। यस्मा सब्बमत्तिकामया कुटि सीतकाले अतिसीता उण्हकाले च उण्हा सुकरा च होति चोरेहि भिन्दितुं, तस्मा तत्थ 
ठपितपत्तचीवरादिकं सीतुण्हचोरादीहि बिनस्सतीति वुत्तं “पत्तचीवरगुत्तत्थाया^ति। छिन्दापेय्य वा भिन्दापेय्य वा अनुपवज्जोति इदं अयं कुटि विय सब्बथा अनुपयोगारहं सन्धाय वुत्तं। यं पन 
पञ्चवण्णसृत्तेहि विनद्भछत्तादिकं, तत्य अकप्पियभागोव छिन्दितब्बो, न तदवसेसो तस्स कप्पियत्ता, तं छिन्दन्तो उपवज्जोव होति। तेनेव वक्खति “घटकम्पि वाळरूपम्मि भिन्दित्वा धारेतब्ब `न्तिआदि। 


पाळिमृत्तकविनिच्छयवण्णना 


छत्तदण्डग्गाहकं सलाकपञ्जरन्ति एत्थ यो पञ्जरसलाकानं मज्झट्ठो बुन्दे पुथुलो अहिच्छत्तकसदिसो अग्गे सछिद्दो यत्थ दण्डन्तरं पवेसेत्वा छत्तं गण्हन्ति, यो वा सयमेव दीघताय गहणदण्डो होति, 
अयं छत्तदण्डो नाम, तस्स अपरिगळनत्थाय छत्तसलाकानं मूलप्पदेसदण्डस्स समन्ततो दळहपञ्जरं कत्वा सुत्तेहि विनन्धन्ति, सो पदेसो छत्तदण्डगाहकसलाकपञ्जरं नाम, तं विनन्धितुं बट्टति। न 
बण्णमडुत्थायाति इमिना थिरकरणत्थमेव एकवण्णसुत्तेन विनन्धियमानं यदि वण्णमड्टं होति, न तत्थ दोसोति दस्सेति। आरग्गेनाति निखादनमुखेन। दण्डबुन्देति दण्डमूले कोटियं | छत्तमण्डलिकन्ति 
छत्तपञ्जरे मण्डलाकारेन बद्धदण्डवलयं। उक्किरित्वाति निन्नं, उन्नतं वा कत्वा। 


नानासुत्तकेहीति नानावण्णेहि सुत्तेहि । इदञ्च तथा करोन्तानं वसेन वुत्तं, एकवण्णसुत्तकेनापि न वट्टतियेव, “पकतिसूचिकम्ममेव वट्टती' ति हि वुत्तं। पट्टमुखेति द्विन्नं पट्टानं सङ्घटितट्टानं सन्धायेतं 
बुत्तं। परियन्तेति चीवरपरियन्ते, अनुवातं सन्धायेतं वुत्तं। वेणिन्ति वरकसीसाकारेन सिब्बनं । सङ्घलिकन्ति दिगुणसङ्कलिकाकारेन सिब्बनं, वेणि वा सङ्कलिकं वा करोन्तीति पकतेन सम्बन्धो । अग्धियं 
नाम चेतियसण्ठानं, यं अग्धियत्थम्भोति वदन्ति । उक्किरन्तीति उट्डपेन्ति । चतुकोणमेव वट्टतीति गण्ठिकपासकपट्टानि सन्धाय वुत्तं । कोणसुत्तपिळकाति गण्ठिकपासकपट्टानं कोणेहि बहि निग्गतसुत्तानं 
पिळकाकारेन ठपितकोटियोति केचि वदन्ति, ते पिळके छिन्दित्वा दुविञ्जेय्या कातब्बाति तेसं अधिप्पायो। केचि पन “कोणसुत्ता च पिळकाति द्वेयेवा"ति वदन्ति, तेसं मतेन गण्ठिकपासकपट्टानं कोणतो 
कोणेहि नीहतसुत्ता कोणसुत्ता नाम। समन्ततो पन परियन्तेन कता चतुरस्ससृत्ता पिळका नाम। तं दुविधम्पि केचि चीवरतो विसुं पञ्जायनत्थाय विकारयत्तं करोन्ति, तं निसेधाय “दुविञ्जेस्यरूपा वट्टन्ती”ति 
वुत्तं, न पन सब्बथा अचकखुगोचरभावेन सिब्बनत्थाय तथासिब्बनस्स असक्कुणेय्यत्ता। यथा पकतिचीवरतो विकारो न पञ्जायति, एवं सिब्बितब्बन्ति अधिप्पायो । रजनकम्मतो पुब्बे पञ्जायमानोपि 
विसेसो चीवरे रत्ते एकवण्णताय न पञ्ञायतीति आह “चीवरे रत्ते'ति। मणिनाति नीलमणिआदिमड्टपासाणेन, अंसवद्धककायबन्धनादिकं पन अचीवरत्ता सङ्घादीहि घंसितुं वट्टतीति वदन्ति। 
कण्णसुत्तकन्ति चीवरस्स दीघतो तिरियञ्च सिब्बितानं चतूसु कण्णेसु कोणेसु च निक्खन्तानं सुत्तसीसानमेतं नामं, तं छिन्दित्वाव पारुपितन्बं, तेनाह “रजितकाले छिन्दितब्ब''न्ति। भगवता अनुञ्ञातं एकं 
कण्णसृत्तम्पि अत्थि, तं पन नामेन सदिसम्पि इतो अञ्जमेवाति दस्सेतुं यं पनातिआदि वुत्तं । लग्गनत्थायाति चीवररज्जुयं चीवरबन्धनत्थाय। गण्ठिकेति दन्तादिमये। पीळकाति बिन्दुं बिन्दुं कत्वा 
उट्ठापेतब्बपीळका। 


थालके वाति तम्बादिमये पुग्गलिके तिविधेपि कप्पियथालके। न वट्टतीति मणिवण्णकरणप्पयोगो न वट्टति, तेलवण्णकरणत्थं पन वट्टति। पत्तमण्डलेति तिपुसीसादिमये। “न, भिक्खवे, चित्तानि 
पत्तमण्डलानि धारेतब्बानि रूपकाकिण्णानि भित्तिकम्मकतानी ति (चूळव° २५३) वुत्तत्ता “भित्तिकम्मं न वट्टती' ति वुत्तं। “अनुजानामि, भिक्खवे, मकरदन्तकं छिन्दितु न्ति (चूळव० २५३) वृत्तत्ता 
““मकरदन्तकं पन वट्टती' ति वुत्तं, इदं पन पाळिया लद्धम्पि इध पाळिया मुत्तत्ता पाळिमुत्तकनये वृत्तं । एवमञ्ञम्पि ईदिसं। 


लेखा न बट्टतीति आरग्गेन दिन्नलेखाव न वट्टति, जातिहिङ्गलिकादिवण्णेहि कतलेखा वट्टति | छत्तमुखवट्टियन्ति धमकरणस्स हत्थेन गहणछत्ताकारस्स मुखवट्टियं, “परिस्सावनचोळबन्धन्ठाने"ति 
केचि। 


देइभसीसन्ति उदकसप्पसीसं । अच्छीनीति कुञ्जरच्छिसण्ठानानि। एकमेव वट्टतीति एत्थ एकरज्जुकं दिगुणं तिगुणं कत्वापि बन्धितुं न वट्टति, एकमेव पन सतवारम्पि सरीरं परिक्खिपित्वा बन्धितुं 
वट्टति, बहुरज्जुके एकतो कत्वा एकेन निरन्तरं वेठेत्वा कतं “बहुरज्जुक* न्ति न वत्तब्बं “वट्टती ति वृत्तत्ता, तं मुरजसङ्घं न गच्छतीति वेदितब्बं। मुरजञ्हि नानावण्णेहि सृत्तेहि मुरजवट्टिसण्ठानं वेठेत्वा 
कतं, इदं पन मुरजं महवीणसङ्कातं पामङ्गसण्ठानञ्च दसासु वट्टति “कायबन्धनस्स दसा जीरन्ति; अनुजानामि, भिक्खवे, मुरजं मद्दवीण'न्ति (चूळव० २७८) वुत्तत्ता। 


विधेति दसापरियोसाने थिरभावाय दन्तविसाणसुत्तादीहि कत्तब्बे विधे। अहु मङ्कलानि नाम सङ्घो चक्कं पुण्णकुम्भो गया सिरीवच्छो अङ्कसो धजं सोवत्तिकन्ति वदन्ति। 
मच्छयुगळछत्तनन्दियावट्टादिवसेनपि वदन्ति। परिच्छेदलेखामत्तन्ति दन्तादीहि कतविधस्स उभोसु कोटीसु कतपरिच्छेदराजिमत्तं। 


“उजुकमेवा' ति वृत्तत्ता चतुरस्सादिसण्ठानापि अञ्जनी वङ्कगतिका न वट्टति । सिपाटिकायाति वासिआदिभण्डनिक्खिपनपसिब्वके। आरकण्टकं नाम पोत्थकादिअअसङ्घारणत्थं 
कतदीघमुखसत्थकन्ति वदन्ति। “भमकारानं दारुआदिलिखनसत्थक न्ति केचि। बट्टमणिकन्ति वट्टं कत्वा उइपेतब्बं पुप्फुळकं । अञ्जन्ति इमिना पिळकादिं सङ्गण्हाति। पिष्फलिकेति यं किञ्चि छेदनके 
खुद्दकसत्थे । वलितकन्ति नखच्छेदनकाले दळहग्गहणत्थं वलीहि युत्तमेव करोन्ति। तस्मा तं बट्टतीति इमिना यं अञ्ञम्मि विकारं दळ्हीकम्मादिअत्थाय करोन्ति, न वण्णमङ्टत्थाय, तं वट्टतीति दीपितं, तेन 
च कत्तरदण्डकोटियं अञ्जमञ्जम्पि घट्टनेन सइनिच्छरणत्थाय कतं अयोबलयादिकं संयृत्तम्पि कप्पियतो उपपन्नं होति। मण्डलन्ति उत्तरारणिया पवेसनत्थं आवाटमण्डलं होति। उजुकमेव बन्धितुन्ति 
सम्बन्धो, उभोसु वा पस्सेसु एकपस्से वाति वचनसेसो। वासिदण्डस्स उभोसु पस्सेसु दण्डकोटीनं अचलनत्थं बन्धितुन्ति अत्थो। 


आमण्डसारकेति आमलकफलानि पिसित्वा तेन कक्केन कततेलभाजने । तत्थ किर पक्खित्त तेलं सीतलं होति। भूमत्थरणेति कटसारादिमये परिकम्मकताय भूमिया अत्थरितब्बअत्थरणे। 
पानीयघटेति सब्बं भाजनविकतिं सङ्गण्हाति । सब्बं...पे०... बट्टतीति यथावुत्तेसु मञ्चादीसु इत्यिपुरिसरूपम्पि बट्टति तेलभाजनेसुयेव इत्थिपुरिसरूपानं पटिक्खित्तत्ता, तेलभाजनेन सह अगणेत्वा विसुं 
मञ्चादीनं गहितत्ता चाति वदन्ति, किञ्चापि वदन्ति, एतेसं पन मञ्चादीनं हत्थेन आमसितब्बभण्डत्ता इत्थिरूपमेवेत्थ न वट्टतीति गहेतब्बं । अञ्ञेसन्ति सीमसामिकानं। राजबल्लभेहीति लज्जीपेसलादीनं 
उपोसथादिअन्तरायकरा अलज्जिनो भिन्नलद्धिका च भिक्खू अधिप्पेता तेहि सह उपोसथादिकरणायोगा, तेनेव ““सीमाया” ति वृत्तं। तेसं लज्जीपरिसाति तेसं सीमासामिकानं अनुबलं दातुं समत्था 
लज्जीपरिसा। भिक्खूहि कतन्ति यं अलज्जीनं सेनासनभेदनादिकं लज्जीभिक्खूहि कतं, सब्बञ्चेतं सुकतमेव अलज्जीनिग्गहत्थाय पवत्तितब्बतो। 

८८. अवज्झायन्तीति नीचतो चिन्तेन्ति। उज्झायनत्थोति भिक्खुनो थेय्यकम्मनिन्दनत्थो “कथञ्हि नाम अदिन्नं आदियिस्सतीति, न पन दारु-सद्दविसेसनत्थो तस्स बहुवचनत्ता। बचनभेदेति 
एकवचनबहुवचनानं भेदे । सब्बावन्तन्ति भिवखुभिक्खुनी आदिसब्बावयववन्तं | बिम्बिसारोति तस्स नामन्ति एत्थ बिम्बीति सुवण्णं। तस्मा सारसुवण्णसदिसवण्णताय “बिम्बिसारो ”ति वुच्चतीति 
वेदितब्ब । पोराणसत्थानुरूपं उप्पादितो वीसतिमासप्पमाणउत्तमसुवण्णग्धनको लक्खणसम्पन्नो नीलकहापणोति वेदितब्बो । रुद्रदामेन नाम केनचि उप्पादितो रुद्रदामको । सो किर नीलकहापणस्स तिभागं 
अग्घति । यस्मिं पन देसे नीलकहापणा न सन्ति, तत्थापि काळकविरहितस्स निद्धन्तसुवण्णस्स पञ्चमासग्धनकेन भण्डेन पादपरिच्छेदो कातब्बो। तेनाति नीलकहापणस्स चतुत्थभागभूतेन। 
पाराजिकवत्थुम्हि वातिआदि पाराजिकानं सब्बबुद्धेहि पञ्जत्तभावेन वुत्तं, सङ्घादिसेसादीसु पन इतरापत्तीसुपि तब्बत्थूसु च नानत्तं नत्थेव, केवलं केचि सब्बाकारेन पञ्जपेन्ति, केचि एकदेसेनाति एत्तकमेव 
विसेसो। न हि कदाचिपि सम्मासम्बुद्धा यथापराधं अतिक्कम्म ऊनमधिकं वा सिक्खापदं पञ्ञपेन्ति। 


पदभाजनीयवण्णना 


९२. पुनपि “आगन्तुकामा "ति वुत्तत्ता च सब्बथा मनुस्सेहि अनिवुत्थपुब्बे अभिनवमापिते, “पुन न पविसिस्सामा"ति निरालयेहि परिच्चत्ते च गामे गामवोहाराभावा गामप्पवेसनापुच्छनादिकिच्चं 
नत्थीति वेदितब्बं। अरञ्ञपरिच्छेददस्सनत्थन्ति गामगामूपचारेसु दस्सितेसु तदञ्ञं अरञ्ञन्ति अरञ्ञपरिच्छेदो सक्का जातुन्ति वृत्तं । मातिकायं पन गामग्गहणेनेव गामूपचारोपि गहितोति दट्ठुब्बो। 
इन्दखीलेति उम्मारे । अरञ्ञसङ्केषं गच्छति तथा अभिधम्मे वृत्तत्ता। असतिपि इन्दखीले इन्दखीलङट्ठानियत्ता “वेमञ्झमेव इन्दखीलोति वुच्चती'ति वुत्तं। यत्थ पन द्वारबाहापि नत्थि, तत्थ पाकारवेमज्झमेव 
इन्दखीलोति गहेतब्बं । लुठित्वाति पवट्टित्वा। 


मञ्झिमस्स पुरिसस्स सुष्पपातो वातिआदि मातुगामस्स काकुट्टापनवसेन गहेतब्बं, न बलदस्सनवसेन “मातुगामो भाजनधोवनउदकं छड्टेती"ति (पारा० अट्ठ० १.९२) उपरि वुच्चमानत्ता, तेनेव 
“लेड्डपातो 'ति अवत्वा सुष्पपातोतिआदि वृत्तं। कुरुन्दटटकथायं महापच्चरियञ्च घरूपचारोव गामोति अधिप्पायेन “घरूपचारे ठितस्स लेडुपातो गामूपचारो"ति वृत्तं। कतपरिक्खेपोति इमिना 
परिक्खेपतो बहि उपचारो न गहेतब्बोति दस्सेति। सुप्पमुसलपातोपि अपरिक्खित्तगेहस्सेव, सो च यतो पहोति, तत्थेव गहेतब्बो, अप्पहोनड्टाने पन विज्जमानड्टानमेव गहेतब्बं | यस्स पन घरस्स समन्ततो 
पाकारादीहि परिक्खेपो कतो होति, तत्थ सोव परिक्खेपो घरूपचारोति गहेतब्बं। 


पुब्बे वुत्तनयेनाति परिविखत्तगामे वृत्तनयेन । सङ्करीयतीति मिस्सीयति। विकाले गामप्पवेसने “परिक्खित्तस्स गामस्स परिक्खेपं अतिक्कमन्तस्स आपत्ति पाचित्तियस्स। अपरिकिखत्तस्स गामस्स 
उपचारं ओक्कमन्तस्स आपत्ति पाचित्तियस्सा"ति (पाचि० ५१३) वृत्तत्ता गामगामृपचारानं असङ्करता इच्छितब्बाति आह असङ्करतो चातिआदि। केचि पनेत्थ पाळियं “अपरिक्खित्तस्स गामस्स उपचारं 
ओक्कमन्तस्साति इदं परिक्खेपारहट्टानं सन्धाय वृत्तं, न ततो परं एकलेहुपातपरिच्छिन्नं उपचारं । तस्मा परिक्खेपारहट्ठानसङ्घातं गामं ओक्कमन्तस्सेव आपत्ति, न उपचार न्ति वदन्ति, तं न गहेतब्बं 
“घरूपचारे ठितस्स मज्झिमस्स पुरिसस्स लेडुपातब्भन्तरं गामो नाम। ततो अञ्जस्स लेडुपातस्स अब्मन्तरं गामूपचारो नामा"ति (पारा० अट्ठ० १.९२) इधेव अडुकथायं वृत्तत्ता। विकाले 
गामप्पवेसनसिक्खापदड्टकथायञ्हि अपरिक्खित्तस्स गामस्स उपचारो अदिन्नादाने वृत्तनयेनेव वेदितब्बोति (पाचि० अट्टः ५१२) अयमेव नयो अतिदिसितो। तेनेव मातिकाइकथायम्पि स्वायं 
अपरिक्खित्तस्स गामस्स उपचारो दस्सितो, तस्स वसेन विकाले गामप्पवेसनादीसु आपत्ति परिच्छिन्दितब्बा ति (कङ्का० अट्ट० दुतियपाराजिकवण्णना) वुत्तं, तस्मा परिक्खित्तस्स गामस्स परिक्खेपं 
अतिक्कमन्तस्स, अपरिक्खित्तस्स गामस्स घरूपचारतो पट्टाय दुतियलेडटपातसङ्घातं गामूपचारं ओक्कमन्तस्स विकाले गामप्पवेसनापत्ति होति, मातिकायञ्च विकाले गामं पविसेय्याति गामग्गहणेनेव 
गामूपचारोपि गहितोति वेदितब्बं । विकाले गामप्पवेसनादीसृति आदि-सद्देन घरघरूपचारादीसु ठितानं उप्पन्नलाभभाजनादिं सङ्गण्हाति। 


निक्खमित्वा बहि इन्दखीलाति इन्दखीलतो बहि निक्खमित्वा ठितं यं ठानं सब्बमेतं अरञ्जन्ति योजना । आचरियधनु नाम पकतिहत्थेन नवविदत्थिपमाणं, जियाय पन आरोपिताय 
सत्तद्विदत्थिमत्तन्ति वदन्ति। 


कप्पियन्ति अनुरूपवसेन वुत्तं अकप्पियस्सापि अप्पटिग्गहितस्स परिभोगे पाचित्तियत्ता। परिच्चागादिम्हि अकते “इदं मय्हं सन्तक न्ति वत्थुसामिना अविदितम्पि परिग्गहितमेव बालुम्मत्तादीनं 
सन्तकं विय, तादिसं अवहरन्तोपि ञातकादीहि पच्छा जत्वा वत्थुसामिना च अनुबन्धितब्बतो पाराजिकोव होति। यस्स वसेन पुरिसो थेनो होति, तं थेय्यन्ति आह '“अवहरणचित्तस्सेतं अधिवचन" 'न्ति। 
पपञ्चसङ्काति तण्हामानदिड्टिसङ्घाता पपञ्चकोड्टासा । एको चित्तकोड्रासोति ठानाचावनपयोगसमुट्टापको एको चित्तकोट्ठासोति अत्थो। 


अभियोगवसेनाति अट्टकरणवसेन | सविञ्ञाणकेनेवाति इदं सविञ्जाणकानञ्जेव आवेणिकविनिच्छयं सन्धाय वृत्तं। पाणो अपदन्तिआदीसु हि “पदसा नेस्सामी ति पठमं पादं सङ्कामेति, आपत्ति 
थुल्लच्चयस्सातिआदिना पाळियं (पारा० १११), भिक्खु दासं दिस्वा सुखदुक्खं पुच्छित्वा वा अपुच्छित्वा वा “गच्छ, पलायित्वा सुखं जीवा"ति वदति, सो चे पलायति, दुतियपदवारे पाराजिकन्तिआदिना 
(पारा० अट्टु० १.११४) अटुकथायञ्च यो सविञ्ञाणकानञ्जेव आवेणिको विनिच्छयो वुत्तो, सो आरामादिअविञ्ञाणकेसु न लब्भतीति तादिसं सन्धाय “सविञ्जाणकेनेवा' ति वुत्तं । यो पन विनिच्छयो 
आरामादिअविञ्जाणकेसु लब्भति, सो यस्मा सविञ्ञाणकेसु अलब्भनको नाम नत्थि, तस्मा वुत्तं “नानाभण्डवसेन सविञ्ञाणकाविञ्ञजाणकमिस्सकेना"ति। सविञ्जाणकेन च अविञ्ञाणकेन चाति 
अत्थो। यस्मा चेत्थ अविञ्जाणकेनेव आदियनादीनि छपि पदानि न सक्का योजेतुं इरियापथविकोपनस्स सविञ्जाणकवसेनेव योजेतब्बतो, तस्मा “अविञ्ञाणकेनेवा"ति ततियं पकारं न वुत्तन्ति दुब्बं 


आरामन्ति इदं उपलक्खणमत्तं दासादिसविञ्जाणकस्सापि इध सङ्गहेतब्बतो, नानाभण्डवसेन हेत्थ योजना दस्सियति। परिकप्पितट्ठानन्ति परिकप्पितोकासं । सुङ्कघातन्ति एत्थ मग्गं गच्छन्तेहि 
सत्थिकेहि अत्तना नीयमानभण्डतो रञ्जो दातब्बभागो सुङ्को नाम, सो एत्थ हञ्ञति अदत्वा गच्छन्तेहि अवहरीयति, तं वा हन्ति एत्थ राजपुरिसा अददन्तानं सन्तकं बलक्कारेनाति सुङ्कघातो, “एत्थ पविद्ठेहि 
सुङ्को दातब्बो ति रुक्खपब्बतादिसञ्ञजाणेन नियमितप्पदेसस्सेतं अधिवचनं । 


पञ्चवीसतिअवहारकथावण्णना 


कत्थचीति एकिस्सा अट्ठकथायं | एकं पञ्चकं दस्सितन्ति “परपरिग्गहितञ्च होति, परपरिग्गहितसञ्ञी च, गरुको च होति परिक्खारो पञ्चमासको वा अतिरेकपञ्चमासको वा, थेय्यचित्तञ्च 
पच्चुपड्टितं होति, ठाना चावेती”ति (पारा० १२२) वुत्तपञ्चअवहारङ्गानि एकं पञ्चकन्ति दस्सितं । द्वे पञ्चकानि दस्सितानीति “छहि आकारेहि अदिन्नं आदियन्तस्स आपत्ति पाराजिकस्स। न च 
सकसञ्जी, न च विस्सासग्गाही, न च तावकालिकं, गरुको च होति परिक्खारो पञ्चमासको वा अतिरेकपञ्चमासको वा, थेय्यचित्तञ्च पच्चुपड्टितं होति, ठाना चावेति, आपत्ति पाराजिकस्सा "ति (पारा 
१२५) एवं वृत्तेसु छसु पदेसु एकं अपनेत्वा सेसानि पञ्च पदानि एकं पञ्चकं कत्वा हेट्ठा वुत्तपञ्चकञ्च गहेत्वा द्वे पञ्चकानि दस्सितानि। एत्थ पनाति पञ्चहाकारेहीतिआदीसु। सब्ब्रेहिपि पदेहीति 
परपरिग्गहितञ्च होतीतिआदीहि सब्बेहि पञ्चहि पदेहि । 


पञ्चन्नं अवहारानं समूहो पञ्चकं । सको हत्थो सहत्थो, तेन निब्बत्तो, तस्स वा सम्बन्धीति साहत्थिको, अवहारो। साहत्थिकादि पञ्चकं साहत्थिकपञ्चकन्तिआदिपदवसेन नामलाभो दटुब्बो। एवं 
सेसेसुपि। ततियपञ्चमेसु पञ्चकेसूति साहत्थिकपञ्चकथेव्यावहारपञ्चकेसु । लब्भमानपदवसेनाति साहत्थिकपञ्चके लब्भमानस्स निस्सग्गियावहारपदस्स वसेन, थेय्यावहारपञ्चके लब्भमानस्स 
परिकप्पावहारपदस्स च वसेन योजेतब्बन्ति अत्थो। 


निस्सग्गियो नाम...पे०... पाराजिकस्साति इमिना बहिसुङ्कघातपातनं निस्सग्गियपयोगोति दस्सेति। “हत्थे भारं थेय्यचित्तो भूमियं निविखिपति, आपत्ति पाराजिकस्सा”ति (पारा० १०१) वृत्तत्ता पन 
सुद्धचित्तेन गहितपरभण्डस्स थेस्यचित्तेन गुम्बादिपटिच्छन्नट्टाने खिपनम्मि इमस्मिं निस्सग्गियपयोगे सङ्गय्हतीति दट्ठुब्बं । किरियासिद्धितो पुरेतरमेव पाराजिकापत्तिसङ्घातं अत्थं साधेतीति अत्थसाधको। 
अथ वा अत्तनो वत्तमानक्खणे अविज्जमानम्पि किरियासिद्भिसङ्कातं अत्थं अवस्सं आपत्ति साधेतीतिपि अत्थसाधको। असुकं नाम भण्डं यदा सक्कोसीति इदं निदस्सनमत्तं परस्स तेलकुम्भिया 
उपाहनादीनं निक्खेपपयोगस्सापि अत्थसाधकत्ता। तथा हि वुत्तं मातिकाटुकथायं - 


“अत्थसाधको नाम 'असुकस्स भण्डं यदा सक्कोति, तदा तं अवहरा ति अञ्जं आणापेति। तत्थ सचे परो अनन्तरायिको हुत्वा तं अवहरति, आणापकस्स आणत्तिक्खणेयेव पाराजिकं। 

परस्स वा पन तेलकुम्भिया पादग्घनकतेलं अवस्सं पिवनकानि उपाहनादीनि पक्खिपति, हत्थतो मुत्तमत्तेयेव पाराजिक न्ति (कङ्घा० अट्ट० दुतियपाराजिकवण्णना)। 


इमस्स अत्थसाधकस्स आणत्तिया च को विसेसोति? तङ्कणञ्ञेव गहणे नियुञ्जनं आणत्तिकपयोगो, कालन्तरेन गहणत्थं नियोगो अत्थसाधकोति अयं नेसं विसेसो। तेनेवाह “असुकं नाम भण्डं 
यदा सक्कोसी”तिआदि। धुरनिक्खेपो पन उपनिक्खित्तभण्डवसेन वेदितब्बोति इदं निदस्सनमत्तं, आरामाभियुञ्जनादीसुपि तावकालिकभण्डदेय्यानं अदानेपि एसेव नयो। भण्डग्गहणप्पयोगतो 
आणत्तिया पुब्बत्ता आह “आणत्तिवसेन पुब्बपयोगो वेदितब्बो''ति पयोगेन सह वत्तमानो अवहारो सहपयोगोति आह “ठानाचावनवसेना "ति, इदञ्च निदस्सनमत्तं खीलसङ्कमनादीसुपि असति ठानाचावने 
सहपयोगत्ता। वुत्तञ्हि मातिकाइुकथायं “ठानाचावनवसेन खीलादीनि सङ्कामेत्वा खेत्तादिग्गहणवसेन च सहपयोगो वेदितब्बो"ति (कङ्का० अट्ट० दुतियपाराजिकवण्णना)। 


तुलयित्वाति उपपरिक्खित्वा। सामीचीति वत्तं। सकसञ्ञाय अदेन्तस्स आपत्ति नत्थीति वदन्ति। सम्मद्दोति निविद्धतासङ्घोभो । भट्टे जनकायेति अपगते जनसमूहे। अत्तनो सन्तकं कत्वा एतस्सेव 
भिक्खुनो देहीति इदं उभिन्नम्पि कुक्कुच्चविनोदनत्थं वृत्तं। अवहारकस्स हि “मया सहत्थेन न दिन्नं, भण्डदेय्यं एत" न्ति कुक्कुच्चं उप्पज्जेस्य, इतरस्स च “मया पठमं धुरनिक्खेपं कत्वा पच्छा अदिन्नं 
गहित" न्ति कुक्कुच्चं उप्पज्जेस्याति। 


समग्घन्ति अप्पग्घं । दारुअत्थं फरतीति दारूहि कत्तब्बकिच्चं साधेति। एकदिवसं दन्तकडच्छेदनादिना या अयं अग्घहानि वृत्ता, सा सब्बा भण्डसामिना किणित्वा गहितमेव सन्धाय वुत्ता। सब्बं पनेतं 
अट्ठकथाचरियप्पमाणेन वेदितब्बं। पासाणञ्च सक्खरञ्च पासाणसक्खरं । 


अक्खदस्साति एत्थ अक्ख-सद्देन किर विनिच्छयसाला वुच्चति, तत्थ निसीदित्वा वज्जावज्जं निरूपयन्तीति “अक्खदस्सा"ति वुच्चन्ति धम्मविनिच्छनका । हननं नाम हत्थपादादीहि पोथनञ्चेव 
हत्थनासादिच्छेदनञ्च होतीति आह “'हनेय्युन्ति पोथेय्युञ्चेव छिन्देय्युञ्चा“ति। 


पदभाजनीयञ्च “हत्थेन वा पादेन वा कसाय वा वेत्तेन वा अड्डवण्डकेन वा छज्जाय वा हनेय्यु” न्ति (पारा० ९२) वुत्तं। तत्थ अड्डवण्डकेनाति द्विहत्थप्पमाणेन रस्समुग्गरेन, वेळुपेसिकाय वा। छेज्जाय 


वेदितब्बोति आह “चोरोसि...पे०... परिभासेय्यु''न्ति। यं तं भण्डं दस्सितन्ति सम्बन्धो । 
९३. यत्थ यत्थ ठितन्ति भूमियादीसु यत्थ यत्थ ठितं। यथा यथा आदानं गच्छतीति येन येन आकारेन गहणं उपगच्छति। 
भूमहुकथावण्णना 


९४. बाचाय वाचायाति एकेकत्थदीपिकाय वाचाय वाचाय। उपलद्धोति जातो। पाळियं सेसअट्ठकथासु च कुदालं वा पिटकं वाति इदमेव द्वयं वत्वा वासिफरसूनं अवुत्तत्ता तेसम्पि सङ्घेपट्ठकथादीसु 
आगतभावं दस्सेतुं सङ्केपटुकथायन्तिआदि वुत्तं । थेय्यचित्तेन कतत्ता “दुक्कटेहि सद्भि पाचित्तियानी' ति वृत्तं । 


अद्दविधं हेतन्तिआदीसु एतं दुक्कटं नाम थेरेहि धम्मसङ्गाहकेहि इमस्मिं ठाने समोधानेत्वा अट्टविधन्ति दस्सितन्ति योजना । सब्बेसम्पि दुक्कटानं इमेसुयेव अट्टसु सङ्गहेतब्बभावतो पन इतरेहि सत्तहि 
दुक्कटेहि विनिमुत्तं विनयदुक्कटेयेव सङ्गहेतब्बं । दसविधं रतनन्ति “मुत्ता मणि वेळुरियो सङ्घो सिला पवाळं रजतं जातरूपं लोहितको मसारगल्ल' न्ति एवमागतं दसविधं रतनं । 


“मुत्ता मणि वेळुरियो च सङ्घो, 
सिला पवाळं रजतञ्च हेमं । 
लोहितकञ्च मसारगल्लं, 

दसेते धीरो रतनानि जञ्जा”ति॥ - 


हि वृत्तं । सत्तविधं धञ्ञन्ति सालि वीहि यवो कङ्गु कुदूसं वरको गोधुमोति इमं सत्तविधं धञ्ञं। आवुधभण्डादिन्ति आदि-सद्देन तुरियभण्डइत्थिरूपादिं सङ्गण्हाति। अनामसितब्बे वत्थुम्हि दुक्करं 
अनामासदुक्कटं। दुरूपचिण्णदुक्कटन्ति ` अकत्तब्ब "न्ति वारितस्स कतत्ता दुहु उपचिण्णं चरितन्ति दुरूपचिण्णं, तस्मिं दुक्कटं दुरूपचिण्णदुक्कटं । विनये पञ्जत्तं अवसेसं दुक्कटं बिनयदुक्कटं। 
एकादस समनुभासना नाम भिक्खुपातिमोक्खे चत्तारो यावततियका सङ्घादिसेसा अरिट्टसिक्खापदन्ति पञ्च, भिक्खुनीपातिमोक्खे एकं यावततियकपाराजिकं चत्तारो सङ्घादिसेसा चण्डकाळीसिकखापदन्ति 
छ। 


सहपयोगतो पट्टाय चेत्थ पुरिमपुरिमा आपत्तियो पटिप्पस्सम्भन्तीति आह अथ धुरनिक्खेपं अकत्वातिआदि। “धुरनिक्खेपं अकत्वा ति वृत्तत्ता धुरनिक्खेपं कत्वा पुन खणन्तस्स पुरिमापत्तियो न 
पटिप्पस्सम्भन्तीति वदन्ति। “छेदनपच्चया दुक्कटं देसेत्वा मुच्चती''ति वत्वा पुब्बपयोगे आपत्तीनं देसेतब्बताय अवुत्तत्ता सहपयोगे पत्ते पुब्बपयोगे आपत्तियो पटिप्पस्सम्भन्तीति वेदितब्बं। 


अपरद्धं विरद्धं खलितन्ति सब्बमेतं यञ्च दुक्कटन्ति एत्थ वुत्तस्स दुक्कटस्स परियायवचनं, यं मनुस्सो करेतिआदि पनेत्थ ओपम्मनिदस्सनं । संयोगभावोति द्वितं सन्धाय वत्तं, तेन रस्सत्तस्सापि 
निमित्तं दस्सितन्ति वेदितब्बं। एकस्स मूलेति एकस्स सन्तिके । सब्बत्थापि आमसने दुक्कटं, फन्दापने थुल्लच्चयञ्च विसुँ विसुं आमसनफन्दापनपयोगं करोन्तस्सेव होति, एकपयोगेन गण्हन्तस्स पन 
उद्धारे पाराजिकमेव, न दुक्कटथुल्लच्चयानीति वदन्ति, एकपयोगेन गण्हन्तस्सापि आमसनफन्दापनानम्पि लब्भमानत्ता तं न गहेतब्बं। न हि सक्का अनामसित्चा अफन्दापेत्वा च किञ्चि गहेतुं। “एकमेव 
देसेत्वा मुच्चती "ति पंसुखणनादिसमानपयोगेपि पुरिमा आपत्ति उत्तरमुत्तरं आपत्ति पत्वा पटिप्पस्सम्भन्तीति सञ्जाय कुरुन्दट्ुकथायं वृत्तं, इतरटुकथासु पन खणनपयोगभेदेहि पयोगे पयोगे आपन्ना 
आपत्तियो उत्तरमुत्तरं पत्वा न पटिप्पस्सम्भन्ति अञ्ञमञ्ञं सदिसत्ता वियूहनं पत्वा ता सब्बापि पटिप्पस्सम्भन्ति विसदिसपयोगत्ताति इमिना अधिप्पायेन पटिप्पस्सद्धिविधान वुत्तन्ति वेदितब्बं। इमिना हि 
अवहारकस्स आसन्नं ओरिमन्तं परामसति। 


तत्थेवाति मुखवङट्टियमेव । बुन्देनाति कुम्भिया हेद्ठिमतलेन | एकट्ठाने ठिताय कुम्भिया ठाना चावनं छहि आकारेहि वेदितब्बन्ति सम्बन्धो। एकट्ठानेति च सङ्घलिकबद्भभावेन एकस्मिं 
पतिङ्टितोकासङट्ठानेति अत्थो। खाणुकं केसग्गमत्तम्पि ठाना चावेतीति खाणुकं अत्तनो पतिद्ठितद्वानतो पञ्चहि आकारेहि ठाना चावेति । छिन्नमत्ते पाराजिकन्ति अवस्सं चे पतति, छिन्नमत्ते पाराजिकं। 
परिच्छेदोति पञ्चमासकादिगरुभावपरिच्छेदो। अपब्यूहन्तोति ठितद्वानतो अपनयनवसेन वियूहन्तो रासिं करोन्तो। एवं कत्वाति भाजनमुखवट्टिया कुम्भिगतेन भाजनगतस्स एकाबद्धभावं वियोजेत्वाति 
अत्थो । उपड्डकुम्भीयन्ति उपड्टपुण्णाय कुम्भिया । बिनयधम्मताति अधिककारणालाभे विनयविनिच्छयधम्मताति अधिप्पायो। न केवलञ्चेत्थ गरुकताव, सुत्तानुगमनम्पि अत्थीति दस्सेन्तो 
अपिचातिआदिमाह। कण्ठेन पन परिच्छिन्नकालेति मुखगतं अज्झोहटकालेति अत्यो। अज्झोहरणमेव हेत्थ परिच्छिन्दनं, न कण्ठपिदहनं । चिक्कनन्ति थद्धं, बहलं घनन्ति अत्थो। 


योपि थेव्यचित्तेन परस्स कुम्भिया पादग्घनकं सप्पि वा तेलं वा अवस्सं पिवनकं यं किञ्चि दुकूलसाटकं वा चम्मखण्डादीनं वा अञ्ञतरं पक्खिपति, हत्थतो मुत्तमत्ते पाराजिकन्ति 
एत्थ अवहारो वीमंसितब्नो। यदि च दुकूलादीसु सप्पितेलानं पविसनं सन्धाय पाराजिकं भवेय्य, तत्थ पविट्टतेलादिनो कुम्भिगतेन एकाबद्भताय न ताव अवहारो भाजनन्तरं पवेसेत्वा गहणकाले विय। तथा 
हि वुत्तं - “भाजनं पन निमुज्जापेत्वा गण्हन्तस्स याव एकाबद्धं होति, ताव रक्खती'तिआदि। अथ तेलादिविनासेन पाराजिकं भवेय्य, तदापि तिणज्झापनादीसु विय अवहारो नत्थि, दुक्कटेन सद्भि 
भण्डदेय्यमेव होति, तथा च पादग्घनकं तेलादिं पीतं दुकूलादिं उद्धरन्तस्सापि पाराजिकं न सिया तत्थ पविट्टस्स तेलादिनो विनइट्टेन गहणक्खणे अविज्जमानत्ता, विज्जमानत्तेन च उद्धारेयेव पाराजिकं 
वत्तब्बं, न हत्थतो मुत्तमत्तेति। सब्बअटुकथासु च दुकूलादीनं पक्खिपने हत्थतो मुत्तमत्ते पाराजिकस्स वृत्तत्ता न तं पटिक्खिपितुं सक्का । अट्टकथाप्पमाणेन पनेतं गहेतन्बं, युत्ति पनेत्थ पण्डितेहि पुब्बापरं 
संसन्दित्वा उद्धारेतब्बा। 

पलिबुज्झिस्सतीति निवारेस्सति। बुत्तनयेन पाराजिकन्ति हत्थतो मुत्तमत्तेयेव पाराजिकं । नेव अवहारो, न गीवाति अत्तनो भाजनत्ता वृत्तं, अनापत्तिमत्तमेव वृत्तं, न पन एवं विचारितन्ति 
अधिप्पायो। बहिगतं नाम होतीति ततो पट्ठाय तेलस्स अट्ठानतो अधोमुखभावतो च बहिगतं नाम होति। अन्तो पट्टाय छिद्दे करियमाने तेलस्स निकखमित्वा गतगतद्ठानं भाजनसङ्ख्यमेव गच्छतीति आह 
““बाहिरन्ततो पादग्घनके गळिते पाराजिक' न्ति। यथा तथा वा कतस्साति बाहिरन्ततो वा अब्भन्तरन्ततो वा पट्टाय कतस्स। मज्झे ठपेत्वा कतछिद्देति मज्झे थोक कपालं ठपेत्वा पच्छा तं छिन्दन्तेन 
कतछिद्दे। 


पत्यीनस्स खादनं इतरस्स पानञ्च सप्पिआदीनं परिभोगोति आह “अखादितब्ब वा अपातब्बं वा करोती''ति। कस्मा पनेत्थ दुक्करं वुत्तन्ति आह “ठानाचावनस्स नत्थिताय दुक्कट”न्ति। 
पुरिमद्वयन्ति भेदनं छइनञ्च । कुम्भिजज्जरकरणेनाति पुण्णकुम्भिया जज्जरकरणेन। मातिकाउजुकरणेनाति उदकपुण्णाय मातिकाय उजुकरणेन। एकलक्खणन्ति भेदनं कुम्भिया जज्जरकरणेन, छडुनं 
मातिकाय उजुकरणेन च सद्धि एकसभावं। पच्छिमं पन द्यन्ति झापनं अपरिभोगकरणञ्च। एत्थ एवं बिनिच्छयं वदन्तीति एतस्मिं महाअटुकथायं वृत्ते अत्थे एके आचरिया एवं विनिच्छयं वदन्ति। 
पच्छिमद्दयं सन्धाय वुत्तन्ति एत्थ पुरिमपदद्वये विनिच्छयो हेट्ठा वुत्तानुसारेन सक्का विञ्ञातुन्ति तत्थ किञ्चि अवत्चा पच्छिमपदद्ठयं सन्धाय “ठानाचावनस्स नत्थिताय दुक्कट' न्ति इदं वुत्तन्ति 
अधिप्पायो। थेस्यचित्तेनाति अत्तनो वा परस्स वा कातुकामतावसेन उप्पन्नथेय्यचित्तेन। बिनासेतुकामतायाति हत्थपादादीनि छिन्दन्तो विय केवलं विनासेतुकामताय । वुत्तनयेन भिन्दन्तस्स वा 
छट्टेन्तस्स वाति मुग्गरेन पोथेत्वा भिन्दन्तस्स वा उदकं वा वालिकं वा आकिरित्वा उत्तरापेन्तस्स वाति अत्थो। अयुत्तन्ति चेति पाळियं पुरिमद्वयेपि दुक्कटस्सेव वृत्तत्ता “पुरिमद्वये पाराजिक न्ति इदं 
अयुत्तन्ति यदि तुम्हाकं सियाति अत्थो। नाति अयृत्तभावं निसेधेत्वा तत्थ कारणमाह “अञ्ञथा गहेतब्बत्थतोति। 


एवमेके वदन्तीति हेट्ठा वुत्तस्स अत्थनयस्स अत्तना अनभिमतभावं दस्सेत्वा सयं अञ्ञथापि पाळिं अट्टकथञ्च संसन्दित्चा अत्थं दस्सेतुकामो अयं पनेत्थ सारोतिआदिमाह। अचावेतुकामोवाति 
थेय्यचित्तेन ठाना अचावेतुकामोव। अछट्टेतुकामोयेबाति एत्थापि थेस्यचित्तेनाति सम्बन्धितब्बं । इदञ्हि थेय्यचित्तपक्खं सन्धाय वुत्तं नासेतुकामतापक्खस्स वकखमानत्ता। तेनेवाह नासेतुकामतापक्खे 
पनातिआदि। इतरथापि युज्जतीति थेस्यचित्ताभावा ठाना चावेतुकामस्सापि दुक्कटं युज्जतीति वुत्तं होति। 


भूमट्ठकथावण्णनानयो निद्टितो। 
आकासटुकथावण्णना 


९६. आकासट्टुकथायं अन्तोवत्थुम्हीति परिक्खित्तस्स वत्थुस्स अन्तो। अन्तोगामेति परिक्खित्तस्स गामस्स अन्तो। अपरिक्खित्ते पन वत्थुम्हि गामे वा ठितट्वानमेव ठानं । अटविमुखं करोति...पे०... 
रक्खतीति तेन पयोगेन तस्स इच्छितड्वानं आगतत्ता रक्खति । गामतो निक्खन्तस्साति परिक्खित्तगामतो निक्खन्तस्स । कपिञ्जरो नाम अञ्ञमञ्ञं युज्ञापनत्थाय बालजनेहि पोसावनियपक्खिजाति । 


वेहासटुकथावण्णना 
९७. वेहासट्टकथायं छिन्नमत्ते मुत्तमत्तेति यथा छिन्नं मुत्तञ्च पकतिट्ठाने न तिट्ठति, तथा छेदनं मोचनञ्च सन्धाय वुत्त। 
उदकडुकथावण्णना 


९८. उदकट्टकथायं सन्दमानउदके निक्खित्तं न तिद्ठतीति आह “असन्दनके उदके”ति। अनापत्तीति हत्थवारपदवारेसु दुक्कटापत्तिया अभावं सन्धाय वत्तं। कड्डतीति हेट्टतो ओसारेति। 
सकलमुदकन्ति दण्डेन फुट्टोकासगतं सकलमुदकं । न उदकं ठानन्ति अत्तना कतद्ठानस्स अट्ठानत्ता। पदुमिनियन्ति पदुमगच्छे। कलापबन्धन्ति हत्थकवसेन खुद्दक॑ कत्वा बद्धं कलापबद्धं । भारबद्धं नाम 
सीसभारादिवसेन बद्धं । मुळालन्ति कन्दं पत्तं वा पुप्फं बाति इदं कद्दमस्स अन्तो पविसित्वा ठितं सन्धाय वृत्तं। निद्धमनतुम्बन्ति वापिया उदकस्स निक्खमननाळं | उदकवाहकन्ति महामातिकं । 
अवहारेन सो न कारेतब्बोति इमिना पाणं जीविता वोरोपने आपत्तिया सब्बत्थ न मुच्चतीति दीपेति। मातिकं आरोपेत्वाति खुहकमातिकं आरोपेत्वा । मरित्वा...पे०... तिटुन्तीति एत्थ मतमच्छानंयेव तेसं 
सन्तकत्ता अमते गण्हन्तस्स नत्थि अवहारो। 


नावइुकथावण्णना 


९९. नावट्टकथायं थुल्लच्चयम्पि पाराजिकम्पि होतीति एत्थ पठमं ठाना अचावेत्वा मुत्ते थुल्लच्चयं, पठमं पन ठाना चावेत्वा मुत्ते पाराजिकन्ति वेदितब्बं । पासे बद्भसूकरो वियातिआदिना वुत्तं 
सन्धायाह “तत्थ युत्ति पुब्बे वुत्ताएवा”ति | विपन्नटुनावाति विसमवातेहि देसन्तरं पलाता, भिज्जित्वा वा विनासं पत्वा उदके निमुज्जित्वा हेट्ठा भूमितलं अप्पत्वा सामिकेहि च अपरिच्चत्तालया वुच्चति । 
बलवा च वातो आगम्माति इमिना असति वाते अयं पयोगो कतोति दस्सेति। पुग्गलस्स नत्थि अबहारोति सुक्खमातिकायं उजुकरणनयेन वुत्तं। तं अत्तनो पादेन अनक्कमित्वा हत्थेन च अनुक्खिपित्वा 
अञ्जस्मिं दण्डादीसु बन्धित्वा ठपिते युज्जति, अत्तनो पादेन अक्कमित्वा हत्थेन च उक्खिपित्वा ठितस्स पन बलववातेन छत्तचीवरादीसु पहटेसु पकति विजहित्वा दळहतरं अक्कमनगहणादिपयोगो 
अभिनवो कातब्बो सिया । इतरथा छत्तचीवरादीनि वा विगच्छन्ति, अवहारको वा सयं पतिस्सति, नावा च तदा न गमिस्सति । तस्मा ईदिसे अभिनवप्पयोगे सति अबहारेन भवितब्बं। सुक्खमातिकायं 
उजुकताय उदकागमनकाले कातब्बकिच्चं नत्थीति तं इध निदस्सनं न होति। दासं पन पकतिया पलायन्तं “सीघं याहीति वत्वा पकतिगमनतो तुरितगमनुप्पादनादिना इध निदस्सनेन भवितब्बन्ति अम्हाकं 
खन्ति, वीमंसित्वा गहेतब्बं । वाते आगतेपि यत्थ अतिलहुकत्ता नावाय कञ्चि पयोगं अकत्वा पकतिया अवहारको तिट्टति, तत्थिदं अट्टुकथायं वुत्तन्ति गहेतब्बं। 


यानटुकथावण्णना 


१००. यानट्टकथायं उभोसु पस्सेसूति चतुन्नं थम्भानं उपरि चतुरस्सं दारुसङ्घाटं आरोपेत्वा तस्स वामदक्खिणपस्सेसु उभोसु वातातपादिपरिस्सयविनोदनत्थं गरुव्ठपक्खिनो उभो पक्खा विय कता 
सन्दमानिका। दुकयुत्तस्साति द्वीहि गोणेहि युत्तस्स । अयुत्तकन्ति गोणेहि अयुत्त । कप्पकताति द्विन्ने सिखानं सन्धिट्ठाने गोसिङ्गानि विय द्रे कोटियो ठपेत्वा उपत्थम्भनी कप्पकता नाम, सा द्वीहिपि कोटीहि 
भूमियं पतिट्ठाति, तेनाह “छ ठानानी”ति। तीणि वा चत्तारि वा ठानानीति अकप्पकताय उपत्थम्भनिया च द्विन्नं चक्कानञ्च वसेन तीणि ठानानि, कप्पकताय वसेन चत्तारि ठानानि, तथा पथवियं 
ठपितस्स तीणि ठानानीति सम्बन्धो । अक्खसीसेहीति अक्खदारुनो द्वीहि कोटीहि। अक्खुद्धीहीति अक्खदारुना सम्पटिच्छका हेट्टिमभागे कप्पकता द्वे दारुखण्डा अक्खुद्धियो नाम, तासं कप्पकतानं द्विन्नं 
कप्पसीसानि चत्तारि इध “अक्खुद्धियो'ति वुच्चन्ति, तेनाह “चतूहि च अक्खुद्धीही''ति। ताहि पतिट्टिताहि पतिट्ठितद्वानानि चत्तारि धुरेन पतिट्ठितड्वानं एकन्ति पञ्च ठानानि होन्ति । उद्धियोव 
““उद्धिखाणुका ति वुत्ता, उद्धिखाणुकानं अभावे अक्खसीसानं पतिट्ठानोकासं दस्सेन्तो आह सममेव बाहं कत्वातिआदि । तत्य सममेवाति उद्धियो हेट्ठा अनोलम्बेत्वा बाहुनो हेट्टिमभागं समं कत्वा द्विन्नं 
बाहुदारूनं मज्झे अक्खसीसप्पमाणेन छिद्दं कत्वा तत्थ अक्खसीसानि पवेसितानि होन्ति, तेन बाहानं हेट्टाभागं सब्ब भूमि फुसित्वा तिट्ठति, तेनाह “सब्बं पथवि फुसित्वा तिट्टती'ति। सेसं नावायं 
बुत्तसदिसन्ति इमिना यदि पन तं एवं गच्छन्तं पकतिगमनं पच्छिन्दित्वा अज्जं दिसाभागं नेति, पाराजिकं | सयमेव यं किञ्चि ठानं सम्पत्तं ठाना अचालेन्तोव विक्किणित्वा गच्छति, नेवत्थि अवहारो, 
भण्डदेय्यं पन होतीति इमं नयं अतिदिसति। 


भारटुकथावण्णना 


१०१. भारइकथायं भारइन्ति मातिकापदस्स भारो नामाति इदं अत्थदस्सनन्ति आह “भारोयेव भारङ्टन्ति। पुरिमगलेति गलस्स पुरिमभागे | गलबाटकोति गीवाय उपरिमगलवाटको । 
उरपरिच्छेदमज्झेति उरपरियन्तस्स मज्झे। सामिकेहि अनाणत्तोति इदं यदि सामिकेहि “इमं भारं नेत्वा असुकट्ठाने देही”ति आणत्तो भवेय्य, तदा तेन गहितभण्डं उपनिक्खित्त सिया, तञ्च थेय्यचित्तेन 
सीसादितो ओरोपेन्तस्सापि अवहारो न सिया, सामिकानं पन धुरनिक्खेपे एव सियाति ततो उपनिक्खित्तभण्डभावतो वियोजेतुं वुत्तं, तेनेव वक्खति “तेहि पन अनाणत्तत्ता पाराजिक न्ति । घंसन्तोति सीसतो 
अनुविखिपन्तो, यदि उक्खिपेय्य, उविखत्तमत्ते पाराजिकं, तेनाह सीसतो केसग्गमत्तम्पीतिआदि। यो चायन्ति यो अयं विनिच्छयो। 

आरामट्टुकथावण्णना 


१०२. आरामट्ठकथायं आरामं अभियुञ्जतीति इदं अभियोगकरणं परेसं भूमट्टभण्डादीसुपि कातुं वट्टतियेव। आरामादिथावरेसु पन येभुय्येन अभियोगवसेनेव गहणसम्भवतो एत्थेव पाळियं 
अभियोगो वुत्तो, इति इमिना नयेन सब्बत्थापि सक्का जातुन्ति गहेतब्बं । अदिन्नादानस्स पयोगत्ताति सहपयोगमाह। वत्थुम्हियेव कतपयोगत्ता सहपयोगवसेन हेतं दुक्कटं । सयम्पीति अभियुञ्जकोपि। 
“किं करोमि कि करोमी"ति एवं किङ्कारमेव पटिस्सुणन्तो विय चरतीति किङ्कारपटिस्सावी, तस्स भावो किङ्कारपटिस्साबिभाबो, तस्मिं, अत्तनो वसवत्तिभावेति वुत्तं होति । उक्कोचन्ति लञ्जं । सब्बेसं 
पाराजिकन्ति कूटविनिच्छयिकादीनं। अयं वत्थुसामीतिआदिकस्स उभिन्नं धुरनिक्खेपकरणहेतुनो पयोगस्स करणक्खणेव पाराजिकं होतीति वेदितब्बं । सचे पन सामिकस्स विमति च धुरनिकखेपो च कमेन 
उप्पज्जन्ति, पयोगसमुट्ठापकचित्तकखणे पाराजिकमेव होति, न थुल्लच्चयं । यदि विमतियेव उप्पज्जति, तदा थुल्लच्चयमेवाति वेदितब्बं, अयं नयो सब्बत्थ यथानुरूपं गहेतब्बो। धुरनिक्खेपवसेनेव 
पराजयोति सामिको “अहं न मुच्चामी'ति धुरं अनिक्खिपन्तो अट्टो पराजितो नाम न होतीति दस्सेति। 


विहारटुकथावण्णना 


१०३. विहारट्कथायं बिहारन्ति उपचारसीमासङ्घातं सकलं विहारं | परिवेणन्ति तस्स विहारस्स अब्भन्तरे विसुं विसुं पाकारादिपरिच्छिन्नट्ठानं। आवासन्ति एकं आवसथमत्तं । गणसन्तके 
परिच्छिन्नसामिकत्ता सक्का धुरं निक्खिपापेतुन्ति आह “दीघभाणकादिभेदस्स पन गणस्सा”ति। इधापि सचे एकोपि धुरं न निक्खिपति, रक्खतियेव । एस नयो बहूनं सन्तके सब्बत्थ। 


खेत्तदुकथावण्णना 


१०४. खेत्तइ्कथायं निरुम्भित्वा वातिआदीसु गण्हन्तस्साति पच्चेकं योजेतब्बं, तत्थ निरुम्भित्वा गहणं नाम वीहिसीसं अच्छिन्दित्वा यथाठितमेव हत्थेन गहेत्वा आकङ्ित्वा बीजमत्तस्सेव गहणं। 
एकमेकन्ति एकं वीहिसीसं। यस्मिं बीजे वातिआदि निरुम्भित्वा गहणादीसु यथाक्कमं योजेतब्बं। “तस्मिं बन्धना मोचितमत्ते ति वचनतो तस्मिं बीजादिम्हि बन्धना मुत्ते सति ततो अनपनीतेपि ठानन्तरस्स 
अभावा पाराजिकमेव । यस्स पन सीसादिकस्स सन्तरादिना सह संसिब्बनं वा एकाबद्धता वा होति, तस्स बन्धना मोचिते थुल्लच्चयं, इतरड्ठानतो मोचिते पाराजिकन्ति गहेतब्बं, तेनाह बीहिनाळन्तिआदि। 
सभुसन्ति पलालसहितं । खीलेनाति खाणुकेन। एत्थ च खीलसङ्कमनादीसु सहपयोगो धुरनिकखेपो चाति उभयं सम्भवति। खीलसङ्कमनादि एत्थ सहपयोगो। तस्मिञ्च कते यदि सामिका धुरं न 
निक्खिपन्ति पुन गण्हितुकामाव होन्ति, न ताव अवहारो, “'खीलं सङ्कामेत्वा खेत्तादिं असुको राजवल्लभो भिक्खु गण्हितुकामो "ति जत्वा तस्स बलं ककखळादिभावञ्च निस्साय 
खीलसङ्कमनादिकिरियानिट्ठानतो पठममेव सामिका धुरं निक्खिपन्ति, न अवहारो एतस्स पयोगनिट्ठानतो पुरेतरमेव धुरस्स निक्खित्तत्ता। यदा पन खीलसङ्कमनादिपयोगेनेव धुरनिक्खेपो होति, तदायेव 
अवहारो, तेनेवेत्थ “तञ्च खो सामिकानं धुरनिक्खेपेना”ति वृत्तं। खीलादीनं सङ्कमितभावं अजानित्वा सामिकानं सम्पटिच्छनम्पेत्थ धुरनिक्खेपोति वेदितब्बो। एवं सब्बत्थाति यथावृत्तमत्यं 
रज्जुसङ्कमनादीसुपि अतिदिसति । यट्टिन्ति मानदण्डं । एकस्मिं अनागते थुल्लच्चयं, तस्मिं आगते पाराजिकन्ति सचे दारूनि निखणित्वा तत्तकेनेव गण्हितुकामो होति, अवसाने दारुम्हि पाराजिकं । सचे 
तत्थ कण्टकसाखादीहि पादानं अन्तरं पटिच्छादेत्वा कस्सचि अप्पवेसारहं कत्वा गहेतुकामो होति, अवसानसाखाय पाराजिकं, तेनाह “साखापरिवारेनेव अत्तनो कातुं सक्कोती"ति, दारूनि च निखणित्चा 
साखापरिवारञ्च कत्वा एव अत्तनो सन्तकं कातुं सक्कोतीति अत्थो। खेत्तमरियादन्ति वुत्तमेवत्थं विभावेतुं “केदारपाळिः न्ति वृत्तं । इदञ्च खीलसङ्कमनादिना गहणं आरामादीसुपि लब्भतेव। 


वत्थुइकथावण्णना 

१०५. वत्थुइ॒कथायं तिण्णं पाकारानन्ति इड्डकसिलादारूनं वसेन तिण्णं पाकारानं। 

१०६. गामट्टकथायं “गामो नामा “ति पाळियं न वृत्तं सब्बसो गामलक्खणस्स पुब्बे वृत्तत्ता। 
अरञ्जटुकथावण्णना 


१०७. अरञ्जड्टकथायं बिनिविज्झित्वाति उजुकमेव विनिविज्झित्वा । लक्खणच्छिन्नस्साति अरञ्जसामिकानं हत्थतो किणित्वा गण्हन्तेहि कतअक्खरादिसञ्जाणस्स | छल्लिया परियोनद्धन्ति 
इमिना सामिकानं निरापेक्खताय चिरछड्डितभावं दीपेति, तेनाह “गहेतुं वट्टती”ति । यदि सामिकानं सापेक्खता अत्थि, न वट्टति। तानि कतानि अज्झावुत्थानि च होन्तीति तानि गेहादीनि कतानि 
परिनिड्टितानि मनुस्सेहि च अज्झावुत्थानि च होन्ति। दारूनीति गेहादीनं कतत्ता अवसिट्टदारूनि। गहेतुं वट्टतीति सामिकानं अनालयत्ता वुत्तं, ते च यदि गहणकाले दिस्वा सालया हुत्वा वारेन्ति, गहेतुं न 
बट्टतियेव। “देही”ति वुत्ते दातब्बमेवाति “देही” ति वृत्ते “दस्सामी”ति आभोगं कत्वा गच्छन्तस्स “देहीति अवुत्ते अदत्वा गमने आपत्ति नत्थि । पच्छापि तेहि चोदिते दातब्बमेव। 


अदिस्वा गच्छति, भण्डदेय्यन्ति सुद्रचित्तेन गतस्स भण्डदेय्यं। आरक्खड्ठानम्पि सुद्भचित्तेन अतिक्कमित्वा थेय्यचित्ते उप्पन्नेपि अवहारो नत्थि आरक्खट्ठानस्स अतिक्कन्तत्ता। केचि पन “यत्थ 
कत्था नीतानम्पि दारूनं अरञ्जसामिकानञ्चेव सन्तकत्ता पुन थेय्यचित्तं उप्पादेत्वा गच्छति, पाराजिकमेवा ति वदन्ति, तं न युत्तं ‹आरक्खट्टानं पत्वा...पे०... अस्सतिया अतिक्कमती' ति, सहसा तं ठानं 
अतिक्कमतीतिआदिना (पारा० अट्ट० १.१०७) च आरक्खड्डानातिक्कमेयेव आपत्तिया बुच्चमानत्ता, आरक्खट्टानातिक्कममेव सन्धाय “इदं पन थेय्यचित्तेन परिहरन्तस्स आकासेन गच्छतोपि 
पाराजिकमेवा'ति वुत्तं । यञ्च “यत्थ कत्थचि नीतानम्पि दारूनं अरञ्जसामिकानञ्चेव सन्तकत्ता^ति कारणं वृत्तं, तम्पि आरक्खट्टानतो बहि पाराजिकापज्जनस्स कारणं न होति भण्डदेय्यभावस्सेव 
कारणत्ता। तेसं सन्तकत्तेनेव हि बहि कतस्सापि भण्डदेय्यं जातं, इतरथा च भण्डदेय्यम्पि न सिया सुङ्कघातातिक्कमे विय। अद्धिकेहि दिन्नमेव सुङ्किकानं सन्तकं होति, नादिन्नं, तेन तं ठानं यतो कुतोचि 
पच्चयतो सुद्भचित्तेन अतिक्कन्तस्स भण्डदेव्यम्पि न होति। इध पन अरञ्जसामिकानं सन्तकत्ता सब्बत्थापि भण्डदेय्यमेव होति, तेनेवेतं अरञ्जे आरक्खट्टानं सुङ्कघाततोपि गरुतरं जातं। यदि हि 
आरक्खट्टानतो बहिपि थेस्यचित्ते सति अवहारो भवेय्य, आरक्खट्टानं पत्वातिआदिना ठाननियमो निरत्थको सिया यत्थ कत्थचि थेस्यचित्ते उप्पन्ने पाराजिकन्ति वत्तब्बतो। तस्मा आरक्खट्टानतो बहि 
थेय्यचित्तेन गच्छन्तस्स अवहारो न भवति एवाति निट्ठमेत्थ गन्तब्बं। इदं पन थेय्यचित्तेन परिहरन्तस्साति यस्मिं पदेसे अतिक्कन्ते तेसं अरञ्जं आरक्खट्ठानञ्च अतिक्कन्तो नाम होति, तं पदेसं 
आकासेनापि अतिक्कमनवसेन गच्छन्तस्सापीति अत्थो। 


-उदककथावण्णना 


१०८. उदककथायं महाकुच्छिका उदकचाटि उदकमणिको, “समेखला चाटि उदकमणिको"तिपि वदन्ति । तत्थाति तेसु भाजनेसु। भूतगामेन सद्धिम्पीति पि-सद्देन अकप्पियपथविम्पि सङ्गण्हाति। 
तळाकरक्खणत्थायाति “महोदकं आगन्त्वा तळाकमरियादं मा छिन्दी "ति तळाकरक्खणत्थं। निब्बहनउदकन्ति एत्थ तळाकस्स एकेन उन्नतेन पस्सेन अधिकजलं निब्बहति निगच्छति एतेनाति 
“निब्बहनन्ति अधिकजलनिक्खमनमातिका वुच्चति। तत्थ गच्छमानं उदकं निब्बहनउदकं नाम | निद्धमनतुम्बन्ति सस्सादीनं अत्थाय इट्टकादीहि कतं उदकनिक्खमनपनाळि । मरियादं दुब्बलं कत्वाति 
एत्थ दुब्बलं अकत्वापि यथावुत्तप्पयोगे कते मरियादं छिन्दित्वा निकखन्तउदकग्घानुरूपेन अवहारेन कत्तब्बमेव। यत्तकं तप्पच्चया सस्सं उप्पज्जतीति बीजकसिकम्मादिन्बयं ठपेत्वा यं अधिकलाभं 
उप्पज्जति, तं सन्धाय वुत्तं । न हि तेहि कातब्बं वयकरणम्पि एतस्स दातब्बं । इदञ्च तरुणसस्से जाते उदकं विनासेन्तस्स युज्जति, सस्से पन सब्बथा अकतेयेव उदकं विनासेन्तेन च उदकग्घमेव दातब्बं, न 
तप्पच्चया सकलं सस्सं तेन विनासितभण्डस्सेव भण्डदेय्यत्ता, इतरथा वाणिज्जादिअत्थाय परेहि ठपितभण्डं अवहरन्तस्स तदुभयम्मि गहेत्वा भण्डग्घं कातब्बं सिया, तञ्च न युत्तन्ति अम्हाकं खन्ति। 
सामिकानं धुरनिक्खेपेनाति एत्थ एकस्स सन्तके तळाके खेत्ते च जाते तस्सेव धुरनिकखेपेन पाराजिकं, यदि पन तं तळाकं सब्बसाधारणं, खेत्तानि पाटिपुग्गलिकानि, तस्स तस्स पुग्गलस्सेव धुरनिक्खेपे 
अवहारो, अथ खेत्तानिपि सब्बसाधारणानि, सब्बेसं धुरनिकखेपेयेव पाराजिकं, नासतीति दडब्बं। 


अनिग्गतेति अनिक्खन्ते, तळाकेयेव ठितेति अत्थो। परेसं मातिकामुखन्ति खुद्दकमातिकामुखं । असम्पत्तेवाति तळाकतो निक्खमित्वा महामातिकायं एव ठिते। अनिक्खन्ते बद्धा सुबद्धाति 
तळाकतो अनिक्खन्ते भण्डदेय्यम्पि न होति सब्बसाधारणत्ता उदकस्साति अधिप्पायो। निक्खन्ते पन पाटिपुग्गलिकं होतीति आह “निक्खन्ते बद्धा भण्डदेस्य''न्ति। इध पन खुहकमातिकायं अप्पविटटत्ता 

अवहारो न जातो, “तळाकतो अनिग्गते परेसं मातिकामुखं असम्पत्तेवा ति हेट्ठा वुत्तस्स विकप्पद्वयस्स “अनिक्खन्ते बद्धा सुबद्धा, निक्खन्ते बद्धा भण्डदेय्य' न्ति इदं द्वयं यथाक्कमेन योजनत्थं वुत्तं । 
नत्थि अबहारोति एत्थ “अवहारो नत्थि, भण्डदेय्यं पन होती”ति केचि वदन्ति, त॑ न यृत्तं। वत्थुं...पे०... न समेतीति एत्थ तळाकगतउदकस्स सब्बसाधारणत्ता परसन्तकवत्थु न होतीति अधिप्पायो। 


दन्तपोनकथावण्णना 


१०९. दन्तकइकथायं ततो पट्टाय अवहारो नत्थीति “यथासुखं भिकखुसङ्घो परिभुञ्जतू'ति अभाजेत्वाव यावदिच्छकं गहणत्थमेच ठपितत्ता अरक्खितत्ता सब्बसाधारणत्ता च अज्जं सङ्गिकं विय न 
होतीति थेस्यचित्तेन गण्हन्तस्सापि नत्थि अवहारो। खादन्तु, पुन सामणेरा आहरिस्सन्तीति केचि थेरा वदेय्युन्ति योजेतब्बं । 


वनप्पतिकथावण्णना 


११०. वनप्पतिकथायं सन्धारितत्ताति छिन्नस्स रुक्खस्स पतितुं आरद्भस्स सन्धारणमत्तेन वृत्तं, न पन मरिचवल्लिआदीहि पुब्बे बेठेत्वा ठितभावेन । तादिसे हि छिन्नेपि अवहारो नत्थि अरञ्ञट्टकथायं 
बेठितवल्लियं विय | उजुकमेब तिट्ठतीति इमिना सब्बसो छिन्दनमेव वल्लिआदीहि असम्बद्धस्स रुक्खस्स ठानाचावनं पुब्बे विय आकासादीसु फुट्टसकलपदेसतो मोचनन्ति आवेणिकमिध ठानाचावनं 
दस्सेति। केचि पन “रुक्खभारेन किञ्चिदेव भस्सित्वा ठितत्ता होतियेव ठानाचावन'न्ति वदन्ति, तन्न, रुक्खेन फुट्टस्स सकलस्स आकासपदेसस्स पञ्चहि छहि वा आकारेहि अनतिक्कमितत्ता। वातमुखं 
सोधेतीति यथा वातो आगन्त्वा रुक्ख पातेति, एवं वातस्स आगमनमग्गं रुन्धित्वा ठितानि साखागुम्बादीनि छिन्दित्वा अपनेन्तो सोधेति। मण्डूककण्टकं वाति मण्डूकानं नङ्गुड्ठे अग्गकोटियं ठितकण्टकन्ति 
वदन्ति, एके “विसमच्छकण्टक'न्तिपि वदन्ति। 


'हरणककथावण्णना 


१११. हरणककथायं हरणकन्ति वत्थुसामिना हरियमानं। सो च पादं अग्घति, पाराजिकमेवाति “अन्तं न गण्हिस्सामी ति असल्लक्खितत्ता सामञ्ञतो “गण्हिस्सामि एत" न्ति सल्लक्खितस्सेव 
पटस्स एकदेसताय तम्पि गण्हितुकामोवाति पाराजिकं वुत्तं। सभण्डहारकन्ति सहभण्डहारकं, सकारादेसस्स विकप्पत्ता सह सद्दोव ठितो, भण्डहारकेन सह तं भण्डन्ति अत्थो। सासङ्कोति “यदि 
उपसङ्कमित्वा भण्डं गण्हिस्सामि, आवुधेन मं पहरेय्या^ति भयेन सञ्जातासङ्को। एकमन्तं पटिक्कम्माति भयेनेव अनुपगन्त्वा मग्गतो सयं पटिक्कम्म। सन्तज्जेत्वाति फरुसवाचाय चेव 
आवुधपरिवत्तनादिकायविकारेन च सन्तज्जेत्वा । अनज्झाबुत्थकन्ति अपरिग्गहितकं । आलयेन अनधिमुत्तम्पि भण्डं अनज्झावुत्थकं नाम होतीति आह ““आहरापेन्ते दातब्बˆन्ति, इमिना पठमं 
परिच्चत्तालयानम्पि यदि पच्छापि सकसञ्ञा उप्पज्जति, तेसञ्जेव तं भण्डं होति, बलक्कारेनापि सकसञ्ञाय तस्स गहणे दोसो नत्थि, अददन्तस्सेव अवहारोति दस्सेति। यदि पन सामिनो “परिच्चत्तं मया 
पठमं, इदानि मम सन्तकं वा एतं, नोति आसङ्का होति, बलक्कारेन गहेतु न वट्टति सकसञ्जाबलेनेव पुन गहेतब्बभावस्स आपन्नत्ता। “अदेन्तस्स पाराजिक "न्ति वचनतो चोरस्स सकसञ्ञाय 
विज्जमानायपि सामिकेसु सालयेसु अदातुं न वट्टतीति दीपितं होति। अञ्ञेसूति महापच्चरियादीसु। बिचारणायेब नत्थीति इमिना तत्थापि पटिक्खेपाभावतो अयमेव अत्थोति दस्सेति। 


उपनिधिकथावण्णना 


११२. उपनिधिकथायं सङ्गोपनत्थाय अत्तनो हत्थे निक्खित्तस्स भण्डस्स गुत्तद्वाने पटिसामनप्पयोगं विना नाहं गण्हामीतिआदिना अञ्जस्मिं पयोगे अकते रज्जसङ्घोभादिकाले “न दानि तस्स दस्सामि, 
न मर दानि दस्सती 'ति उभोहिपि सकसकट्ठाने निसीदित्वा धुरनिक्खेपे कतेपि अवहारो नत्थि। केचि पनेत्थ “पाराजिकमेव पटिसामनप्पयोगस्स कतत्ता"ति वदन्ति, तं तेसं मतिमत्तं, न सारतो पच्चेतब्बं। 
पटिसामनकाले हिस्स थेस्यचित्तं नत्थि, “न दानि तस्स दस्सामी ति थेय्यचित्तुप्पत्तिक्खणे पन सामिनो धुरनिकखेपचित्तुप्त्तिया हेतुभूतो कायवचीपयोगो नत्थि, येन सो आपत्ति आपज्जेय्य। न हि 
अकिरियसमुट्ठानायं आपत्तीति। दाने सउस्साहो, रक्खति तावाति अवहारं सन्धाय अवृत्तत्ता नाहं गण्हामीतिआदिना मुसावादकरणे पाचित्तियमेव होति, न दुक्कटं थेस्यचित्ताभावेन सहपयोगस्सापि 
अभावतोति गहेतब्बं। यदिपि मुखेन दस्सामीति वदति...पे०... पाराजिकन्ति एत्थ कतरपयोगेन आपत्ति, न ताव पठमेन भण्डपटिसामनप्पयोगेन तदा थेय्यचित्ताभावा, नापि “दस्सामी ति कथनप्पयोगेन 
तदा थेय्यचित्ते विज्जमानेपि पयोगस्स कप्पियत्ताति? बुच्चते -- सामिना “देहीति बहुसो याचियमानोपि अदत्वा येन पयोगेन अत्तनो अदातुकामतं सामिकस्स जापेति, येन च सो “अदातुकामो अयं 
विक्खिपती "ति जत्वा धुरं निक्खिपति, तेनेव पयोगेनस्स आपत्ति। न हेत्थ उपनिक्खित्तभण्डे परियायेन मुत्ति अत्थि। अदातुकामताय हि कदा ते दिन्नं, कत्थ ते दिन्नन्तिआदिपरियायवचनेनापि सामिकस्स 
धुरे निक्खिपापिते आपत्तियेव। तेनेव अटुकथायं वुत्तं - “कि तुम्हे भणथ...पे०... एवं उभिन्नं धुरनिक्खेपेन भिक्खुनो पाराजिक ` न्ति (पारा० अट्टु० १.१११) । परसन्तकस्स परेहि गण्हापने एव परियायतो 
मुत्ति, न सब्बत्थाति गहेतब्बं। अत्तनो हत्थे निक्खित्तत्ताति एत्थ अत्तनो हत्थे सामिना दिन्नताय भण्डागारिकट्ठाने ठितत्ता च ठानाचावनेपि नत्थि अवहारो, थेस्यचित्तेन पन गहणे दुक्कटतो न मुच्चतीति 
वेदितब्बं । 


एसेब नयोति उद्धारेयेव चोरस्स पाराजिकं, कस्मा? अञ्जेहि साधारणस्स अभिञ्ञाणस्स वुत्तत्ता। अञ्ञं तादिसमेव गण्हन्ते युज्जतीति सञ्जाणतो ओकासतो च तेन सदिसमेव अज्ञं गण्हन्ते 
युज्जति, चोरेन सल्लक्खितप्पदेसतो तं अपनेत्वा केहिचि तत्थ तादिसे अञ्जस्मि पत्ते ठपिते तं गण्हन्तेयेव युज्जतीति अधिप्पायो, तेन चोरेन दिवा सल्लक्खितपत्तं अञ्जत्थ अपनेत्वा तदञ्जे तादिसे पत्ते 
तत्थ ठपितेपि चोरस्स पच्छा रत्तिभागे उप्पज्जमानं थेस्यचित्तं दिवा सल्लक्खितप्पदेसे ठपितं अञ्ञं तादिसं पत्तमेव आलम्बित्वा उप्पज्जतीति दस्सितं होति। पदवारेनाति थेरेन नीहरित्वा दिन्नं पत्तं गहेत्वा 
गच्छतो चोरस्स पदवारेन। अतादिसमेव गण्हन्ते युज्जतीति अतादिसस्स थेरेन गहणक्खणे अवहाराभावतो पच्छा हत्थपत्तं “त” न्ति वा “अञ्जन्ति वा सञ्जाय “इदं गहेत्वा गच्छामीति गमने 
पदवारेनेव अवहारो युज्जतीति अधिप्पायो। 


पाराजिकं नत्थीति पदवारेपि पाराजिकं नत्थि उपनिधिभण्डे वियाति गहेतब्बं । गामद्वारन्ति बहिगामे विहारस्स पतिट्वितत्ता गामप्पवेसस्स आरम्भप्पदेसदस्सनवसेन वुत्तं, अन्तोगामन्ति अत्थो। 
ह्विन्नम्पि उद्धारेयेव पाराजिकन्ति थेरस्स अभण्डागारिकत्ता वृत्तं। यदि हि सो भण्डागारिको भवेय्य, सब्बम्पि उपनिक्खित्तमेव सिया, उपनिबिखत्तभण्डे च थेय्यचित्तेन गण्हतोपि न ताव थेरस्स अवहारो 
होति, चोरस्सेव अवहारो | उभिन्नम्पि दुक्कटन्ति थेरस्स अत्तनो सन्तकताय चोरस्स सामिकेन दिन्नत्ता अबहारो न जातो, उभिन्नम्पि असुद्धचित्तेन गहितत्ता दुक्कटन्ति अत्थो। 


आणत्तिया गहितत्ताति “पत्तचीवरं गण्हा"ति एवं थेरेन कतआणत्तिया गहितत्ता। अटविं पविसति, पदवारेन कारेतब्ब्रोति “पत्तचीवरं गण्ह, असुकं नाम गामं गन्त्वा पिण्डाय चरिस्सामा”ति थेरेन 
बिहारतो पड्डाय गाममग्गेपि सकलेपि गामे विचरणस्स नियमितत्ता मग्गतो ओक्कम्म गच्छन्तस्सेव पदवारेन आपत्ति वृत्ता। विहारस्स हि परभागे उपचारतो पट्ठाय याव तस्स गामस्स परतो उपचारो, ताव 
सब्बं दहरस्स थेराणत्तिया सञ्चरणूपचारोव होति, न पन ततो परं । तेनेव “उपचारातिक्कमे पाराजिकं । गामूपचारातिक्कमे पाराजिक न्ति च वृत्तं। पटिनिवत्तने चीवरधोवनादिअत्थाय पेसनेपि एसेव नयो। 
अदत्वा अनिसीदित्वाति एत्थ विहारं पविसित्वा सीसादीसु भारं भूमियं अनिक्खिपित्वा तिट्ठन्तो वा निसीदन्तो वा विस्समित्वा थेय्यचित्ते वूपसन्ते पुन थेय्यचित्तं उप्पादेत्वा गच्छति चे, पादुद्भारेन कारेतब्बो। 
सचे भूमियं निक्खिपित्वा पुन तं गहेत्वा गच्छति, उद्धारेन कारेतब्बो । कस्मा? आणापकस्स आणत्तिया यं कत्तब्बं, तस्स तावता परिनिड्टितत्ता। “असुकं नाम गाम" न्ति अनियमेत्वा “अन्तोगामं 
गमिस्सामा "ति अविसेसेन वृत्ते विहारसामन्ता पुब्बे पिण्डाय पविद्टपुब्बा सब्बे गोचरगामापि खेत्तमेवाति वदन्ति। सेसन्ति मग्गुक्कमनविहाराभिमुखगमनादि सब्बं । पुरिमसदिसमेवाति अनाणत्तिया गहितेपि 
सामिकस्स कथेत्वा गहितत्ता हेट्ठा वृत्तविहारूपचारादि सब्बं खेत्तमेवाति कत्वा वुत्तं। एसेव नयोति अन्तरामग्गे थेय्यचित्तं उप्पादेत्वातिआदिना (पारा० अट्टु० १.११२) वुत्तं नयं अतिदिसति। 


निमित्ते वा कतेति चीवरं मे किलिट्ठं, को नु खो रजित्चा दस्सतीतिआदिना निमित्ते कते। वुत्तनयेनेवाति अनाणत्तस्स थेरेन सद्धि पत्तचीवरं गहेत्वा गमनवारे वुत्तनयेनेव। एकपस्सेति विहारस्स 
महन्तताय अत्तानं अदस्सेत्वा एकस्मिं पस्से । थेय्यचित्तेन परिभुञ्जन्तो जीरापेतीति थेय्यचित्ते उप्पन्ने ठानाचावनं अकत्वा निवत्यपारुतनीहारेनेव परिभुञ्जन्तो जीरापेति, ठाना चावेन्तस्स पन थेय्यचित्ते 
सति पाराजिकमेव सौसे भारं खन्धे करणादीसु विय (पारा० १०१)। यथा वा तथा वा नस्सतीति अग्गिआदिना नस्सति, अञ्जो वा कोचीति इमिना येन ठपितं, सोपि सङ्गहितोति वेदितब्बं | 


इतरस्साति चोरस्स। इतरं गण्हतो उद्धारे पाराजिकन्ति एत्थ “पविसित्वा तव साटकं गण्हाही ति इमिनाव उपनिधिभावतो मोचितत्ता, सामिकस्स इतरं गण्हतो अत्तनो साटके आलयस्स सब्मावतो 
च “उद्धारे पाराजिक' न्ति वृत्तं। सामिको चे “मम सन्तकं इदं वा होतु, अञ्जं वा, किं तेन, अलं मय्हं इमिना"ति एवं सुहु निरालयो होति, चोरस्स पाराजिकं नत्थीति गहेतब्बं । न जानन्तीति तेन वुत्तवचनं 

असुणन्ता न जानन्ति। एसेब नयोति एत्थ सचे जानित्वापि चित्तेन न सम्पटिच्छन्ति, एसेव नयोति दडुब्बं । पटिक्खिपन्तीति एत्थ चित्तेन पटिक्खेपोपि सङ्गहितोवाति वेदितब्बं। उपचारे विज्जमानेति 
भण्डागारस्स समीपे उच्चारपस्सावट्ठाने विज्जमाने। मयि च मते सङ्घस्स च सेनासने विनद्वेति एत्थ “तं मारेस्सामा"ति एत्तके वृत्तेपि विवरितुं वट्टति गिलानपक्खे ठितत्ता अविसयोति वुत्तत्ता। मरणतो हि 
परं गेलञ्ञं अविसयत्तञ्च नत्थि। “द्वारं छिन्दित्वा परिक्खारं हरिस्सामा'ति एत्तके वुत्तेपि विवरितुं वट्टतियेव | सहायेहि भवितब्बन्ति तेहिपि भिक्खाचारादीहि परियेसित्वा अत्तनो सन्तकेपि किञ्चि किञ्चि 
दातब्बन्ति वृत्तं होति। अयं सामीचीति भण्डागारे वसन्तानं इदं वत्तं। 


लोलमहाथेरोति मन्दो मोमूहो आकिण्णविहारी। इतरेहीति तस्मिंयेव गब्मे वसन्तेहि इतरभिकखूहि । विहाररक्खणवारे नियृत्तो बिहारवारिको, वुइपटिपाटिया अत्तनो वारे विहाररक्खणको । निबापन्ति 
भत्तवेतनं | चोरानं पटिपथं गतेसूति चोरानं आगमनं जत्वा “पठमतरञ्जेव गन्त्वा सहं करिस्सामा ति चोरानं अभिमुखं गतेसु, “चोरेहि हटभण्डं आहरिस्सामा"ति तदनुपथं गतेसुपि एसेव नयो। निबद्धं 
कत्वाति “असुककुले यागुभत्तं विहारवारिकानञ्जेवा”ति एवं नियमनं कत्वा । द्वे तिस्सो यागुसलाका चत्तारि पञ्च सलाकभत्तानि च लभमानोवाति इदं निदस्सनमत्तं, ततो ऊनं वा होतु अधिकं वा 
अत्तनो वेय्यावच्चकरस्स च यापनमत्तं लभनमेव पमाणन्ति गहेतब्बं। निस्सितके जग्गेन्तीति तेहि विहारं जग्गापेन्तीति अत्थो। असहायकस्साति सहायरहितस्स। अत्तदुतियस्साति अप्पिच्छस्स अत्ता 
सरीरमेव दुतियो अस्स नाञ्जोति अत्तदुतियो। तदुभयस्सापि अत्थस्स विभावनं यस्सातिआदि, एतेन सब्बेन एकेकस्स वारो न पापेतब्बोति दस्सितन्ति वेदितब्बं। पाकवत्तत्थायाति निच्चं 
पचितब्बयागुभत्तसङ्कातवत्तत्थाय । ठपेन्तीति दायका ठपेन्ति। तं गहेत्वाति तं आरामिकादीहि दिय्यमानं भागं गहेत्वा। न गाहापेतब्बोति एत्थ अब्भोकासिकस्सापि अत्तनो अधिकपरिक्खारो वा ठपितो 
अत्थि, चीवरादिसङ्किकभागेपि आलयो वा अत्थि, सोपि गाहापेतब्बोव। दिगुणन्ति अज्जेहि लब्भमानतो दिगुणं | पक्खवारेनाति अड्डमासवारेन । 


सुङ्कघातकथावण्णना 


११३. सुङ्कघातकथायं सुङ्कं यत्थ राजपुरिसा हनन्ति अददन्तानं सन्तकं अच्छिन्दित्वापि गण्हन्ति, तं ठानं सुङ्कघातन्ति एवम्पि अत्थो दडन्बो । वुत्तमेवत्थं पाकटं कातुं तञ्हीतिआदि वृत्तं। दुतियं पादं 
अतिक्कामेतीति एत्थ पठमपादं परिच्छेदतो बहि ठपेत्वा दुतियपादे उद्धटमत्ते पाराजिकं। उद्धरित्वा बहि अट्टपितेपि बहि ठितो एव नाम होतीति कत्वा एवं सब्बत्थ पदवारेसुपीति दटुब्बं । परिवत्तित्वा 
अब्भन्तरिमं बहि ठपेति, पाराजिकन्ति इदं सयं बहि ठत्वा पठमं अब्भन्तरिमं उक्खिपित्वा वा समकं उक्खिपित्वा वा परिवत्तनं सन्धाय वृत्तं। बहि ठत्वा उक्खित्तमत्ते हि सब्बं बहिगतमेव होतीति। सचे पन 
सो बहि ठत्वापि बाहिरपुटकं पठमं अन्तो ठपेत्वा पच्छा अन्भन्तरिमं उक्खिपित्वा बहि ठपेति, तदापि एकाबद्धताय अविजहितत्ता अवहारो न दिस्सति। केचि पन “भूमियं पतित्वा वत्तन्तं पुन अन्तो पविसति, 
पाराजिकमेवाति (पारा० अट्टु० १.११३) वृत्तत्ता बाहिरपुटके अन्तोपविद्देपि बहिगतभावतो न मुच्चति, अन्तोगतं पन पुटकं पठमं, पच्छा एव वा बहि ठपितमत्ते वा पाराजिकमेवा"ति वदन्ति, तं न यृत्तं । बहि 
भूमियं पातितस्स केनचि सद्भि एकाबद्भताय अभावेन अन्तोपविट्ठेपि पाराजिकमेवाति वततु यृत्तं, इदं पन एकाबद्भत्ता तेन सद्धि न समेति। तस्मा यथा अन्तोभूमिगतेन एकाबद्भता न होति, एवं उभयस्सापि 
बहिगतभावे साधितेयेव अवहारोति विज्ञायति, वीमंसित्वा गहेतब्बं । ये पन परिवत्तित्वाति इमस्स निवत्तित्वाति अत्थं वदन्ति, तेहि पन अब्भन्तरिमं बहि ठपेतीति अयमत्थो गहितो होतीति तत्थ सङ्कायेव 
नत्थि। एकाबद्धन्ति काजकोटियं रज्जुया बन्धनं सन्धाय वुत्तं । अबन्धित्वा काजकोटियं ठपितमत्तमेव होति, पाराजिकन्ति बहि गहितकाजकोटियं ठपितं यदि पादं अग्धति, पाराजिकमेव, अन्तोठपितेन 
एकाबद्भताय अभावाति अधिप्पायो। गच्छन्ते याने वा...पे०... ठपेतीति सुङ्कघातं पविसित्वा अप्पविसित्वा वा ठपेति। सुङ्कट्ठानस्स बहि ठितन्ति यानादीहि नीहटत्ता बहि ठितं। केचि पन “बहि ठपित"न्ति 
पाठं विकप्पेत्वा सुङ्कद्वानतो पुब्बेब बहि ठपितन्ति अत्थं वदन्ति, तं न सुन्दरं; सुङ्कड्डाने पविसित्वा याने ठपितेपि पवत्तित्वा गते विय दोसाभावतो। यो पन सुङ्कड्ठानस्स अन्तोव पविसित्वा “सुङ्क्ठान न्ति जत्वा 
थेय्यचित्तेन आगतमग्गेन पटिनिवत्तित्वा गच्छति, तस्सापि यदि तेन दिसाभागेन गच्छन्तानम्पि हत्थतो सुङ्कं गण्हन्ति, पाराजिकमेव। इमस्मिं ठानेति यानादीहि नीहरणे। तत्राति तस्मिं एळकलोमसिक्खापदे 
(पारा० ५७१ आदयो)। 


पाणकथावण्णना 


११४. पाणकथायं आठपितोति मातापितूहि इणं गण्हन्तेहि “याव इणदाना अयं तुम्हाकं सन्तिके होतू”ति इणदायकानं निय्यातितो। अबहारो नत्थीति मातापितूहि पुत्तस्स अपरिच्चत्तत्ता 
मातापितूनञ्च असन्तकत्ता अवहारो नत्थि। धनं पन गतट्ठाने बड़तीति इमिना आठपेत्वा गहितधनं वड्डिया सह आठपितपुत्तहारकस्स गीवाति दस्सितन्ति वदन्ति । दासस्स जातोति उक्कट्टलक्खरण दस्सेतुं 
बुत्तं। दासिकुच्छियं पन अदासस्स जातोपि एत्थेव सङ्गहितो। परदेसतो पहरित्वाति परदेसविलुम्पकेहि राजचोरादीहि पहरित्वा। सुखं जीबाति वदतीति थेय्यचित्तेन सामिकानं सन्तिकतो पलापेतुकामताय 
बदति, तथा पन अचिन्तेत्वा कारुञ्जेन “सुखं गन्त्वा जीवा“ ति वदन्तस्स नत्थि अवहारो, गीवा पन होति। दुतियपदवारेति यदि दुतियपदं अवस्सं उद्धरिस्सति, भिक्खुस्स “पलायित्वा सुखं जीवाति 
वचनक्खणेयेव पाराजिकं । अनापत्ति पाराजिकस्साति तस्स वचनेन वेगवड्डने अकतेपि दुक्कटा न मुच्चतीति दस्सेति। “अदिन्नं थेस्यसङ्कातं आदियेय्या“ति (पारा० ८९, ९१) आदानस्सेव वुत्तत्ता 
बुत्तपरियायेन मुच्चतीति। 


-चतुप्पदकथावण्णना 


११७. चतुप्पदकथायं पाळियं आगतावसेसाति पाळियं आगतेहि हत्थि आदीहि अज्जे पसु-सद्दस्स सब्बसाधारणत्ता। भिङ्कच्छापन्ति “भिङ्का भिङ्का ति सद्दायनतो एवं लद्धनामं हत्थिपोतकं । 
अन्तोवत्थुम्हीति परिविखत्ते । बहिनगरे ठितस्साति परिविखत्तनगरं सन्धाय वृत्तं, अपरिक्खित्तनगरे पन अन्तोनगरे ठितस्सापि ठितट्ठानमेव ठानं। खण्डद्वारन्ति अत्तना खण्डितद्वारं । एको निपन्नोति 
एत्थापि बन्धोति आनेत्वा सम्बन्धितब्बं, तेनाह “निपन्नस्स द्वे"ति। घातेतीति एत्थ थेय्यचित्तेन विनासेन्तस्स सहपयोगत्ता दुक्कटमेवाति वदन्ति। 


ओचरककथावण्णना 
११८. ओचरककथायं परियायेन हि अदिन्नादानतो मुच्चतीति इदं आणत्तिकपयोगं सन्धाय वुत्तं, सयमेव पन अभियुञ्जनादीसु परियायेनपि मोक्खो नत्थि। 
ओणिरक्खकथावण्णना 


ओणिरक्खकथायं ओणिन्ति ओणीतं, आनीतन्ति अत्यो। ओणिरक्खस्स सन्तिके ठपितभण्डं उपनिधि (पारा० ११२) विय गुत्त्ाने ठपेत्वा सङ्गोपनत्थाय अनिक्खिपित्वा यथाठपितड्ठाने एव मुहुत्तमत्तं 
ओलोकनत्थाय ठपितत्ता तस्स भण्डस्स ठानाचावनमत्तेन ओणिरक्खकस्स पाराजिकं होति। 


संबिदाबहारकथावण्णना 


संविदावहारकथायं संबिधायाति संविदहित्वा। तेन नेसं दुक्कटापत्तियोति आणत्तिवसेन पाराजिकापत्तिया असम्भवे सतीति वुत्तं । यदि हि तेन आणत्ता यथाणत्तिवसेन हरन्ति, आणत्तिक्खणे एव 
पाराजिकापत्ति आपज्जन्ति। पाळियं सम्बहुला संविदहित्वा एको भण्डं अवहरति, आपत्ति सब्बेसं पाराजिकस्सा”ति (पारा० ११८) एत्थाप आणापकानं आणत्तिक्खणेयेव आपत्ति, अवहारकस्स 
उद्धारेति गहेतब्बो सम्बहुला भिक्खू एकं आणापेन्ति 'गच्छेतं आहरा ति, तस्सुद्धारे सब्बेसं पाराजिकन्तिआदीसुपि एवमेव अत्थो गहेतब्बो। साहत्थिकं वा आणत्तिकस्स आणत्तिकं वा 
साहत्थिकस्स अङ्गं न होतीति भिन्नकालिकत्ता अञ्जमञ्ञस्स अङ्गं न होति। तथा हि सहत्था अवहरन्तस्स ठानाचावनक्खणे आपत्ति, आणत्तिया पन आणत्तिकखणेयेवाति भिन्नकालिकत्ता 
आपत्तियोति। 


सङ्केतकम्मकथावण्णना 


११९. सङ्केतकम्मकथायं ओचरके वुत्तनयेनेवाति एत्थ अवस्सं हारिये भण्डेतिआदिना (पारा० अट्ठ० १.११८) वुत्तनयेनेव। पाळियं “तं सङ्केतं पुरे वा पच्छा वा“ति तस्स सङ्केतस्स पुरे वा पच्छा वाति 
अत्थो। “तं निमित्तं पुरे वा पच्छा वा"ति एत्थापि एसेव नयो। 

निमित्तकम्मकथावण्णना 


१२०. निमित्तकम्मकथायं अविखिनिखणनादिनिमित्तकम्मं पन लहुकं इत्तरकालं, तस्मा तङ्कणेयेव तं भण्डं अवहरितुं न सक्का । निमित्तकम्मानन्तरमेव गण्हितुं आरद्भत्ता तेनेव निमित्तेन अवहरतीति 
बुच्चति। यदि एवं पुरेभत्तप्पयोगोव एसोति वादो पमाणभावं आपज्जतीति? नापज्जति। न हि सङ्केतकम्मं (पारा० ११९) विय निमित्तकम्मं कालपरिच्छेदयुत्तं। कालवसेन हि सङ्केतकम्मं वुत्तं, किरियावसेन 
निमित्तकम्मन्ति अयमेव तेसं विसेसो। “तं निमित्तं पुरे वा पच्छा वा तं भण्डं अवहरति, मूलङ्टस्स अनापत्ती "ति इदं पन निमित्तकरणतो पुरे गण्हन्तस्स चेव निमित्तकम्मे च कतेपि गण्हितुं अनारभित्वा पच्छा 
सयमेव गण्हन्तस्स च वसेन वृत्तं। 


आणत्तिकथावण्णना 


१२९. आणत्तिकथायं असम्मोहत्थन्ति यस्मा सङ्केतकम्मनिमित्तकम्मानि करोन्तो न केवलं पुरेभत्तादिकालसङ्केतकम्मं अविखिनिखणनादिनिमित्तकम्ममेव वा करोति, अथ खो एवंवण्णसण्ठानभण्डं 
गण्हाति, भण्डनियमम्पि करोति, त्वं इत्थन्नामस्स पावद, सो अञ्ञस्स पावदतूतिआदिना पुग्गलपटिपाटिया च आणापेति, तस्मा पुब्बण्हादिकालवसेन अक्खिनिखणनादिकिरियावसेन 
भण्डपुग्गलपटिपाटिवसेन च आणत्ते एतेसु सङ्केतकम्मनिमित्तकम्मेसु विसङ्केता विसङ्केतभावे सम्मोहो जायति, तदपगमेन असम्मोहत्थं । यं आणापकेन निमित्तसञ्ञं कत्वा वृत्तन्ति पुब्बण्हादीसु 
अक्खिनिखणनादीसु वा गहणत्थं आणापेन्तेन ईदिसवण्णसण्ठानादियुत्तं गण्हाति एवं गहणस्स निमित्तभूतसञ्ञाणं कत्वा यं भण्डं वृत्तं । अयं युत्ति सब्बत्थाति हेट्ठा वृत्तेसु उपरि वक्खमानेसु च सब्बत्थ 
आणत्तिप्पसङ्गेसु आणत्तिक्खणेयेव पाराजिकादीनं भावसङ्घाता विनययुत्ति, सा च आणत्तस्स किरियानिट्ठापनक्खणे आणापकस्स पयोगे थेस्यचित्तानं अभावा आणत्तिकखणे एका एव आपत्ति होतीति एवं 
उपपत्तिया पवत्तत्ता युत्तीति वुत्ता। “मूलड्टस्स थुल्लच्चय' न्ति वृत्तत्ता सङ्घरक्खितेन पटिग्गहितेपि बुद्भरक्खितधम्मरक्खितानं दुक्कटमेव, कस्मा पनेत्थ आचरियस्स थुल्लच्चयन्ति आह “महाजनो 
ही 'तिआदि। महाजनोति च बुद्धरक्खितधम्मरक्खितसङ्घरक्खिते सन्धाय वृत्तं। मूलइुस्सेव दुक्कटन्ति बुद्धरक्खितस्स दुक्कटं । इदञ्च मूलड्टस्स थुल्लच्चयाभावदस्सनत्थं पठमं आणत्तिक्खणे दुक्कटं 
सन्धाय वुत्तं, न पन सङ्घरक्खितस्स पटिग्गहणपच्चया पुन दुक्कटसम्भवं सन्धाय। न हि सो एकपयोगेन दुक्कटद्वयं आपज्जति। केचि पन “विसङ्केतत्ता पाळियं “मूलङ्टस्सा'ति अवत्वा 'पटिग्गण्हाति, 
आपत्ति दुक्कटस्सा'ति सामञ्जेन वुत्त्ता इदं सङ्करक्खितस्स दुक्कटं सन्धाय वुत्त न्ति वदन्ति, तं किञ्चापि अट्टकथाय न समेति, पाळितो पन युत्तं विय दिस्सति । न हि तस्स पटिग्गहणप्पयोगे अनापत्ति 
होतीति। इमिनाव हेड्ठा आगतवारेसुपि पटिग्गण्हन्तानं दुक्कटं वेदितब्बं। “पण्णे वा सिलादीसु वा 'चोरियं कातब्न न्ति लिखित्वा ठपिते पाराजिकमेवा"ति केचि वदन्ति, तं पन “असुकस्स गेहे भण्डः न्ति 
एवं नियमेत्वा लिखिते युज्जति, न अनियमेत्वा लिखितेति वीमंसितब्बं | मग्गानन्तरफलसदिसाति इमिना यथा अरियपुग्गलानं मग्गानन्तरे फले उप्पन्ने किलेसपटिप्पर्स्साद्भपरियोसानं भावनाकिच्चं 
निप्फन्नं नाम होति, एवमेतिस्सा अत्थसाधकचेतनाय उप्पन्नाय आणत्तिकिच्चं निप्फन्नमेवाति दस्सेति, तेनाह “तस्मा अयं आणत्तिक्खणेयेव पाराजिको "ति, आणत्तिवचीपयोगसमुट्टापकचेतनाक्खणेयेव 
पाराजिको होतीति अत्थो। 


आणत्तिकथावण्णनानयो निट्टितो। 
आपत्तिभेदवण्णना 


१२२. तत्थ तत्थाति भूमट्टथलट्वादीसु । पाळियं मनुस्सपरिग्गहितं सन्धाय “परपरिग्गहित' न्ति वुत्तं। आमसति फन्दापेति ठाना चावेतीति इमेहि तीहि पदेहि पुब्बपयोगसहितं पञ्चमं अवहारङ्गं वुत्तं, 
ठाना चावेतीति च इदं उपलक्खणमत्तं। आणत्तिकादयो सब्बेपि पयोगा धुरनिक्खेपो च इध सङ्गहेतब्बावाति दडुब्बं । 


१२५. ठानाचावनन्ति इदं पाळिअनुसारतो वुत्तं धुरनिक्खेपस्सापि सङ्गहेतब्बतो। एस नयो उपरिपि सब्बत्थ | तत्थ हि न च सकसञ्जीति इमिना परपरिग्गहितता वुत्ता, न च विस्सासग्गाही न च 
तावकालिकन्ति इमेहि परपरिग्गहितसञ्जिता, तीहि वा एतेहि परपरिग्गहितता परपरिग्गहितसञ्जिता च वुत्ताति वेदितब्बा। अनज्झावुत्थकन्ति “ममेद” न्ति परिग्गहवसेन अनज्झावुत्थकं अरञ्जे 
दारुतिणपण्णादि। छड्डितन्ति पठमं परिग्गहेत्वा पच्छा अनत्थिकताय छट्टितं यं किञ्चि। छिन्नमूलकन्ति नट्ट परियेसित्वा आलयसङ्कातस्स मूलस्स छिन्नत्ता छिन्नमूलकं । अस्सामिकन्ति 
अनज्झावुत्थकादीहि तीहि आकारेहि दस्सितं अस्सामिकवत्थु। उभयम्पीति अस्सामिकं अत्तनो सन्तकञ्च। 


अनापत्तिभेदवण्णना 


१३१. तस्मियेव अत्तभावे निब्बत्ताति तस्मिंयेव मतसरीरे पेतत्तभावेन निब्बत्ता । रुक्खादीसु लग्गितसाटके वत्तब्बमेव नत्थीति मनुस्सेहि अगोपितं सन्धाय वुत्तं, सचे पनेतं देवालयचेतियरुक्खादीसु 
नियुत्तेहि पुरिसेहि रविखितगोपितं होति, गहेतुं न वट्टति। थोके खायिते...पे०... गहेतुं वट्टतीति इदं अदिन्नादानाभावं सन्धाय वृत्तं। जिघच्छितपाणिना खादियमानमंसस्स अच्छिन्दित्वा खादनं नाम 
कारुञ्जहानितो लोलभावतो च असारुप्पमेव। तेनेव हि अरियबंसिका अत्तनो पत्ते भत्तं खादन्तम्पि सुनखादिं तज्जेत्वा न वारेन्ति, तिरच्छानानं आमिसदाने कुसलं विय तेसं आमिसस्स अच्छिन्दनेपि 
अकुसलमेवाति गहेतब्बं, तेनेव वक्खति “परानुदह्दयताय च न गहेतब्ब''न्ति (पारा० अट्टु० १.१४०)। 


पकिण्णककथावण्णना 


बहु एकतो दारुआदिभारियस्स एकस्स भण्डस्स उविखिपनकाले “गण्हथ उबिखिपथा "ति वचीपयोगेन सद्भि कायपयोगसन्भावड्टानं सन्धाय “साहत्थिकाणत्तिक न्ति वुत्तं। “त्वं एतं वत्थु गण्ह, अहं 
अञ्जन्ति एवं पवत्ते पन अवहारे अत्तना गहितं साहत्थिकमेव, परेन गाहापितं आणत्तिकमेव, तेनेव तदुभयग्धेन पञ्चमासेपि पाराजिकं न होति, एकेकभण्डग्धवसेन थुल्लच्चयादिमेव होति । वुत्तञ्हि 
““साहत्थिकं वा आणत्तिकस्स अङ्गं न होतीतिआदि। उपनिक्खित्तभण्डं भण्डदेय्यञ्च अदातुकामताय “देमि दम्मी"ति विक्खिपन्तो तुण्हीभावेन विहेठेन्तोपि तेन तेन कायविकारादिकिरियाय परस्स धुरं 
निक्खिपापेसीति “किरियासमुट्टानञ्चा'ति वृत्तं। 


पदभाजनीयवण्णनानयो निड्टितो। 
विनीतवत्थुवण्णना 


१३५. विनीतवत्थूसु निरुत्तियेव तंतंअत्थग्गहणस्स उपायताय पथोति निरुत्तिपथो, तेनेवाह “वोहारवचनमत्ते"ति। यथाकम्मं गतोति ततो पेतत्तभावतो मतभावं दस्सेति। अब्भुण्हेति आसन्नमरणताय 
सरीरस्स उण्हसमङ्गितं दस्सेति, तेनेवाह “अल्लसरीरेति। कुणपभावं उपगतम्पि भिन्नमेव अल्लभावतो भिन्नत्ता। बिसभागसरीरेति इत्थिसरीरे। सीसे वातिआदि अधक्खके उब्मजाणुमण्डले पदेसे 
चित्तविकारप्पत्ति सन्धाय वृत्तं, यत्थ कत्थच अनामसन्तेन कतं सुकतमेव। मतसरीरम्पि हि येन केनचि आकारेन सञ्चिच्च फुसन्तस्स अनामासदुक्कटमेवाति वदन्ति, तं युत्तमेव। न हि 
अपाराजिकवत्थुकेपि चित्तादिइत्थिरूपे भवन्तं दुक्कटं पाराजिकवत्थुभूते मतित्थिसरीरे निवत्तति। 


कुससङ्कामनवत्थुकथावण्णना 


१३८. बलसाति बलेन। साटको भविस्सति, गण्हिस्सामीति अनागतवचनं पसिब्बकग्गहणतो पुरेतरं समुप्पन्नपरिकप्पदस्सनवसेन वुत्तं । गहणक्खणे पन “साटको चे, गण्हामी”ति पसिब्बकं 
गण्हातीति एवमेत्थ अधिप्पायो गहेतब्बो, न पन बहि नीहरित्वा साटकभावं जत्वा गहेस्सामीति, तेनाह “उद्धारेयेव पाराजिकन्ति। इतरथा “इदानि न गण्हामि, पच्छा अन्धकारे जाते विजाननकाले वा 
गण्हिस्सामि, इदानि ओलोकेन्तो विय हत्थगतं करोमीति गण्हन्तस्सापि गहणक्खणे अवहारो भवेय्य, न च तं युत्तं तदा गहणे सन्निट्टानाभावा। सन्निट्टापकचेतनाय एव हि पाणातिपातादिअकुसलं विय। न 
हि “पच्छा वधिस्सामी''ति पाणं गण्हन्तस्स तदेव तस्मिं मतेपि पाणातिपातो होति वधकचेतनाय पयोगस्स अकतत्ता, एवमिधापि अत्थङ्गते सूरिये अवहरिस्सामीतिआदिना कालपरिकप्पनवसेन ठाना 

चावितेपि तदापि अवहारो न होति ओकासपरिकण्पे (पारा० अट्टु० १.१३८) विय, तस्मिं पन यथापरिकप्पितट्ठाने काले आगते भण्डं भूमियं अनिविखिपित्वापि थेय्यचित्तेन गच्छतो पदवारेन अवहारोति 
खायति। तस्मा भण्डपरिकप्पो ओकासपरिकप्पो कालपरिकप्पोति तिविधोपि परिकप्पो गहेतब्बो। अटुकथायं पन ओकासपरिकप्पे समोधानेत्वा कालपरिकण्पो विसुं न वुत्तोति अम्हाकं खन्ति, वीमंसित्वा 
गहेतब्बं । पदवारेन कारेतब्बोति भूमियं अनिक्खिपित्वा वीमंसितत्ता वृत्तं। परियुट्टितोति अनुबद्धो । 


परिकप्पो दिस्सतीति गहणक्खणे परिकप्पो दिस्सति, न तदा तेसं मतेन अवहारोति दस्सेति। दिस्वा हटत्ता परिकप्पाबहारो न दिस्सतीति पच्छा पन बहि वीमंसित्वा साटकभावं जत्वा ततो पच्छा 
थेय्यचित्तेन हटत्ता पुब्बे कतस्स परिकप्पस्स अवहारानङ्गत्ता “सुत्त'न्ति जत्वा हरणे विय थेय्यावहारो एव सिया। तस्मा परिकप्पावहारो न दिस्सति। साटको चे भविस्सतीतिआदिकस्स परिकप्पस्स तदा 
अविज्जमानत्ता केवलं अवहारो एव, न परिकप्पावहारोति अधिप्पायो, तेन भण्डपरिकप्पावहारस्स “साटको चे भविस्सति, गहेस्सामी”ति एवं भण्डसन्निड्रानाभावक्खणेयेव पवत्ति दस्सेति, तेनाह “यं 
परिकप्पितं, तं अदिं परिकप्पितभावे ठितंयेव उद्धरन्तस्स अवहारो ति । यदि एवं कस्मा ओकासपअप्पावहारो भण्डं दिस्वा अवहरन्तस्स परिकप्पावहारो सियाति? नायं दोसो अभण्डविसयत्ता तस्स 
परिकप्पस्स, पुब्बेव दिस्वा जातभण्डस्सेव हि ओकासपरिकण्पो वृत्तो । तं मञ्जमानो तं अबहरीति इदं सुत्तं किञ्चापि “तञ्जेवेत "न्ति नियमेत्वा गण्हन्तस्स वसेन वुत्तं, तथापि “तञ्चे गण्हिस्सामी”ति एवं 
पवत्ते इमस्मिं परिकप्पेपि “ गण्हिस्सामी "ति गहणे नियमसब्भावा अवहारत्थसाधकं होतीति उद्भटं, तेनेव “समेती'ति वृत्तं । 


केचीति महाअट्ठकथायमेव एकच्चे आचरिया। महापच्चरियं पनातिआदिनापि केचिवादो गारय्हो, महाअइकथावादोव युत्ततरोति दस्सेति। 


अलङ्कारभण्डन्ति अङ्गुलिमुदिकादि । कुसं पातेत्वाति विलीवमयं वा तालपण्णादिमयं वा कतसञ्जाणं पातेत्वा । परकोट्टासतो कुसे उद्धटेपि न ताव कुसस्स परिवत्तनं जातन्ति वत्तं “उद्धरे 
रक्खती'ति। हत्थतो मुत्तमत्ते पाराजिकन्ति इमिना ठानाचावनं धुरनिक्खेपञ्च विना कुससङ्कामनं नाम विसुं एकोयं अवहारोति दस्सेति। सब्बेपि हि अवहारा साहत्थिकाणत्तिकाधिप्पाययोगेहि 
निप्फादियमाना अत्थतो ठानाचावनधुरनिक्खेपकुससङ्कामनेसु तीसु समोसरन्तीति दडब्बं । इतरो तस्स भागं उद्धरति, उद्धारे पाराजिकन्ति पुरिमस्स अत्तनो कोट्ठासे आलयस्स अविगतत्ता वुत्तं, आलये 
पन सब्बथा असति अवहारो न होति, तेनाह “विचिनितावसेसं गण्हन्तस्सापि अवहारो नत्थेवा"ति। 


नायं ममाति जानन्तोपीति एत्थ पि-सद्देन तत्थ वेमतिकोपि हुत्वा थेस्यचित्तेन गण्हन्तोपि सङ्ग्हति। सिवेव्यकन्ति सिविरड्टे जातं । 


१४०-१. कप्पियं कारापेत्वाति पचापेत्वा। तस्मिं पाचित्तियन्ति अदिन्नादानभावेन सहपयोगस्सापि अभावा दुक्करं न वुत्तन्ति वेदितब्बं । आणत्तेहीति सम्मतेन आणत्तेहि । आणत्तेनाति सामिकेहि 
आणत्तेन। भण्डदेय्यन्ति सम्मतादीहि दिन्नत्ता न पराजिकं जातं, असन्तं पुग्गलं वत्वा गहितत्ता पन भण्डदेय्यं वुत्तं। अञ्ञेन दिव्यमानन्ति सम्मतादीहि चतूहि अञ्जेन दिय्यमानं। गण्हन्तोति “अपरस्स 
भागं देहीति वत्वा गण्हन्तो। अपरस्साति असन्तं पुग्गलं अदस्सेत्वा पन “अपरं भागं देहीति वा कूटवस्सानि गणेत्वा वा गण्हतो गिहिसन्तके सामिना च इमस्स देहीति एवं आणत्तेन च दिन्ने 
भण्डदेस्यम्पि न होति, सङ्घ सन्तके पन होतीति इमं विसेसं दस्सेतुं असम्मतेन वा अनाणत्तेन वातिआदि पुन वुत्तं। इतरेहि दिव्यमानन्ति सम्मतेन आणत्तेन वा दिव्यमानं। एवं गण्हतोति “अपरम्पि भागं 
देही ति वत्वा कूटवस्सानि गणेत्वा वा गण्हतो। सामिकेन पनाति एत्थ पन-सद्दो विसेसत्थजोतको, तेन “अपरम्पि भागं देही "ति वा कूटवस्सानि गणेत्वा वा गण्हन्ते सामिकेन सयं देन्ते वा दापेन्ते वा 
विसेसो अत्थीति वृत्तं होति। सुदिन्नन्ति भण्डदेय्यं न होतीति अधिप्पायो। हेट्ठा पन सामिकेन तेन आणत्तेन वा दिय्यमानं गिहिसन्तकं  अपरस्स भागं देही”ति वत्वा गण्हतो अपरस्स अभावतो 
सामिसन्तकमेव होतीति भण्डदेय्यं जातं, इध पन तेहियेव दिय्यमानं “अपरम्पि भागं देहीति वत्वा वा कूटवस्सानि गणेत्वा वा गण्हतो “देहीति वुत्तत्ता अञ्जातकविञ्जत्तिमत्तं ठपेत्वा भण्डदेय्यं न होतीति 
सुदिन्नमेवाति वुत्तं। अस्सामिकेन पन आणत्तेन दिन्नं भण्डं गण्हतो भण्डदेय्यमेवाति वदन्ति, पत्तचतुक्के विय अवहारतावेत्थ युत्ता, सङ्घसन्तके पन “देही”ति वुत्तेपि सामिकस्स कस्सच अभावा सम्मतेन 
दिन्नेपि भण्डदेय्यं वुत्तन्ति गहेतब्बं । 


१४६-९. आहरापेन्तेसु भण्डदेव्यन्ति “गहिते अत्तमनो होतीति वचनतो अनत्तमनस्स सन्तकं गहितम्पि पुन दातब्बमेवाति वुत्तं । “सम्मुखीभूतेहि भाजेतब्ब"न्ति वचनतो भाजनीयभण्डं 
उपचारसीमट्टानमेव पापुणातीति आह “अन्तोउपचारसीमायं ठितस्सेव गहेतुं वट्टती ति । भण्डदेय्यन्ति उभिन्नं सालयभावेपि चोरस्स अदत्वा सामिकस्सेव दातब्बं चोरेनापि सामिकस्सेव दातब्बतो। एसेव 
नयोति पंसुकूलसञ्जाय गहिते भण्डदेय्यं, थेय्यचित्तेन पाराजिकन्ति अत्थो। 


बुडुहन्तेसूति गामं छट्टेत्वा पलायन्तेसु। अविसेसेनाति सउस्साहतादिविसेसं अपरामसित्वा सामञ्जतो । सउस्साहमत्तमेव आपत्तिभावस्स पमाणं सामिकानं परिच्छिन्नभावतो । ततोति 
गणसन्तकादितो । कुलसङ्गहणत्थाय देतीति पंसुकूलविस्सासिकादिसञ्जाय गहेत्वा देति, तदा कुलसङ्गहपच्चया च दुक्कटं भण्डदेय्यञ्च, थेय्यचित्ते पन सति कुलसङ्गहणत्थाय गण्हतोपि पाराजिकमेव। 
ऊनपञ्चमासकादीसु कुलदूसकदुक्कटेन सद्धि थुल्लच्चयदुक्कटानि | सेनासनत्थाय नियमितन्ति इदं इस्सरवताय ददतो थुल्लच्चयदस्सनत्थं वृत्तं । इतरपच्चयत्थाय दिन्नम्पि अथेय्यचित्तेन इस्सरवताय 
कुलसङ्गहणत्थाय वा जातकादीनं वा ददतो दुक्कटं भण्डदेय्यञ्च होतेव। इस्सरवतायाति “मयि देन्ते को निवारेस्सति, अहमेवेत्थ पमाण न्ति एवं अत्तनो इस्सरियभावेन। थुल्लच्चयन्ति कुलसङ्गहणत्थाय 
वा अञ्जथा वा कारणेन ददतो सेनासनत्थाय नियमितस्स गरुभण्डताय थुल्लच्चयं भण्डदेय्यञ्च। गीवाति एत्थ सेनासनत्थाय नियमिते थुल्लच्चयेन सद्धि गीवा, इतरस्मिं दुक्कटेन सद्धिन्ति वेदितब्बं 
सुखादितमेवाति अन्तोउपचारसीमायं ठत्वा भाजेत्वा अत्तनो सन्तकं कत्वा खादितत्ता वुत्तं। सङ्गिकञ्हि विहारपटिबद्धं वेभङ्गियं बहिउपचारसीमट्टं भण्डं अन्तोउपचारड्टेहि भिक्खूहि एव भाजेतब्बं, न बहि 
ठितेहि उपचारसीमाय भाजेतब्बन्ति। 


१५०. “वृत्तो वज्जेमी"ति वुत्तभिक्खुस्मि “वुत्तो वज्जेही "ति वृत्तस्स पच्छा उप्पज्जनकपाराजिकादिदोसारोपनतो, गहट्ठानं वा “भदन्ता अपरिच्छेदं कत्वा वदन्तीति एवं दोसारोपनतो। 


१५३-५. छातज्झत्तन्ति तेन छातेन जिघच्छाय उदरग्गिना इत्तं, दड़ं पीळितन्ति अत्थो। धनुकन्ति खुहकधनुसण्ठानं लग्गनकदण्डं। महन्तो गच्छति, भण्डदेय्यन्ति एत्थ एकसूकरग्घनकभण्डं दातब्बं 
एकस्मिं बन्धे अञ्जेसं तत्य अबज्झनतो। अदूहलन्ति यन्तपासाणो, येन अज्झोत्थटत्ता मिगा पलायितुं न सक्कोन्ति। पच्छा गच्छतीति तेन कतपयोगेन अगन्त्वा पच्छा सयमेव गच्छति, हेट्ठा वृत्तेसुपि 
ईदिसेसु ठानेसु एसेव नयो। रक्खं याचित्वाति राजपुरिसानं सन्तिकं गन्त्वा अनुद्दिस्स रकखं याचित्वा। कुमीनमुखन्ति कुमीनस्स अन्तो मच्छानं पविसनमुखं। 


१५६. थेरानन्ति आगन्तुकत्थेरानं । तेसम्पीति आवासिकभिक्खूनम्पि। परिभोगत्थायाति सङ्गिके कत्तब्बविधिं कत्वा परिभुञ्जनत्थाय। गहणेति पाठसेसो दद्ुब्बो । यत्थाति यस्मिं आवासे। 
अञ्ञेसन्ति अञ्जेसं आगन्तुकानं। तेसुपि आगन्तुका अनिस्सराति सेनासने निरन्तरं वसन्तानं चीवरत्थाय दायकेहि भिक्खूहि वा नियमेत्वा दिन्नत्ता भाजेत्वा खादितुं अनिस्सरा, आगन्तुकेहिपि इच्छन्तेहि 
तस्मि विहारे वस्सानादीसु पविसित्वा चीवरत्थाय गहेतन्बं । तेसं कतिकाय ठातब्बन्ति सब्बानि फलाफलानि अभाजेत्वा “एत्तकेसु रुक्खेसु फलानि भाजेत्वा परिभुञ्जिस्साम, अञ्जेसु फलाफलेहि 
सेनासनानि पटिजग्गिस्सामा"ति वा, “पिण्डपातादिपच्चयं सम्पादेस्सामा^ति वा, “किञ्चिपि अभाजेत्वा चतुपच्चयत्थायेव उपनेमा"ति वा एवं सम्मा उपनेन्तानं आवासिकानं कतिकाय आगन्तुकेहि 
ठातब्बं । महाअडुकथायं ` अनिस्सरा"ति वचनेन दीपितो एव अत्थो, महापच्चरियं चतुन्नं पच्चयानन्तिआदिना वित्थारेत्वा दस्सितो। परिभोगवसेनेबाति एत्थ एव-सद्दो अट्ठानप्पयृत्तो, परिभोगवसेन तमेव 
भाजेत्वाति योजेतब्बं। एत्थाति एतस्मिं विहारे, रट्टे वा। 


सेनासनपच्चयन्ति सेनासनञ्च तदत्थाय नियमेत्वा ठपितञ्च। एकं वा द्वे वा वरसेनासनानि ठपेत्वाति वृत्तमेवत्थं पुन ब्यतिरेकमुखेन दस्सेतुं “मूलवत्थुच्छेदं पन कत्वा न उपनेतब्ब न्ति वुत्तं, 
सेनासनसङ्घातवत्थुनो मूलच्छेदं कत्वा सब्बानि सेनासनानि न विस्सज्जेतब्बानीति अत्थो। केचि पनेत्थ “एकं वा द्वे वा वरसेनासनानि ठपेत्वा लामकतो पट्ठाय विस्सज्जेन्तेहिपि सेनासनभूमियो न 
विस्सज्जेतब्बाति अयमत्थो वुत्तो”ति वदन्ति, तम्पि यृत्तमेव इमस्सापि अत्थस्स अवस्सं वत्तब्बतो, इतरथा केचि सह वत्थुनापि विस्सज्जेतब्बं मञ्जेय्युं 


पण्णं आरोपेत्वाति “एत्तके रुक्खे रविखत्वा ततो एत्तकं गहेतब्ब''न्ति पण्णं आरोपेत्वा । निमित्तसञ्ञं कत्वाति सङ्केतं कत्वा। दारकाति तेसं पुत्तनत्तादयो ये केचि गोपेन्ति, ते सब्बेपि इध 
“दारका”ति वुत्ता। ततोति यथावुत्तदारुसम्भारतो। आपुच्छित्वाति कारकसङ्घं आपुच्छित्वा। तं सब्बम्पि आहरित्वाति अनापुच्छित्वापि तावकालिकं आहरित्वा। अयमेव भिक्खु इस्सरोतिआदितो 
पट्टाय अत्तनो सन्तकेहि दारुसम्भारादीहि च कारापितत्ता पटिजग्गितत्ता च सङ्गिकसेनासने भागिताय च अयमेव इस्सरो, न च सो ततो वुद्टापेतब्बोति वृत्तं होति। उदकपूजन्ति चेतियङ्गणे सिञ्चनादिपूजं । 

बत्तसीसेनाति केवलं सद्धाय, न वेतनादिअत्याय। सवत्थुकन्ति सह भूमिया। कुट्टन्ति गेहभित्ति। पाकारन्ति परिक्खेपपाकारं । ततोति छड्डितविहारतो। ततो आहरित्वा सेनासनं कतं होतीति 
सामन्तगामवासीहि भिक्खूहि छड्डितविहारतो दारुसम्भारादिं आहरित्वा सेनासनं कतं होति। 


१५७. “पुग्गलिकपरिभोगेन परिभुञ्जती” ति वृत्तमत्थंयेव पाकटं कातुं “आगतागतानं वुइतरानं न देती"ति वुत्तं । चतुभागउदकसम्भिन्नेति चतुत्थभागेन सम्भिन्ने। पाळियं “अनापत्ति, भिक्खवे, 
पाराजिकस्सा”ति (पारा० १५७) सामिकेहि थुल्लनन्द॑ उद्दिस्स एतिस्सा हत्थे दिन्नत्ता, अथेय्यचित्तेन परिभुञ्जितत्ता च वुत्तं । थेय्यचित्तेन परिभृत्तेपि चस्सा भण्डदेय्यमेव उपनिक्खित्तभण्डट्ठानियत्ता। 
ओदनभाजनीयवत्थुस्मिन्ति “अपरस्स भागं देहीति आगतवत्थुस्मिं (पारा० १४१)। 


१५९. तस्स कुलस्स अनुकम्पाय पसादानुरक्खणत्थायातिआदिना कुलसङ्गहत्थं नाकासीति दस्सेति। “याव दारका पासादं आरोहन्ति, ताव पासादो तेसं सन्तिके होतू'ति पुब्बे कालपरिच्छेदं 
कत्वा अधिट्ठितत्ता एव यथाकालपरिच्छेदमेव तत्थ तिइति, ततो परं पासादो सयमेव यथाठानं गच्छति, तथागमनञ्च इद्धिविस्सज्जनेन सञ्जातं विय होतीति वुत्तं “थेरो इद्धि पटिसंहरीति। यस्मा एवं 
इद्भिविधञाणेन करोन्तस्स कायवचीपयोगा न सन्ति थेस्यचित्तञ्च नत्थि पासादस्सेव विचारितत्ता, तस्मा “एत्थ अवहारो नत्थी “ति थेरो एवमकासीति दडुब्बं। अथ वा दारकेसु अनुकम्पाय आनयनत्थमेव 
पासादे उपनीते पासे बद्भसूकरादीनं आमिसं दस्सेत्वा ठानाचावनं विय करमरानीतेसु दारकेसु पासादं आरुळहेसुपि पुन पटिसंहरणे च इध अवहारो नत्थि कारुञ्जाधिप्पायत्ता, भण्डदेय्यम्पि न होति 
कायवचीपयोगाभावा। कायवचीपयोगे सतियेव हि आपत्ति भण्डदेय्यं वा होति, तेनेव भगवा “अनापत्ति, भिकखवे, अथेय्यचित्तस्सा"तिआदिं अवत्वा “अनापत्ति, भिक्खवे, इद्भिमस्स इद्भिविसये "ति 
(पारा० १५९) एत्तकमेव अवोच। इद्धिबिसयेति चेत्थ परभण्डादायककायवचीपयोगासमुड्टापकस्स केवलं मनोद्वारिकस्स अथेय्यचित्तभूतस्स इद्धिचित्तस्स विसये आपत्ति नाम नत्यीति अधिप्पायो 
गहेतब्ो। कि पन पटिक्खित्तं इद्भिपाटिहारियं कातुं वट्टतीति चोदनं सन्धायाह “ईदिसाय अधिट्ठानिद्धिया अनापत्ती”ति । “अनापत्ति, भिक्खवे, इद्भिमस्स इद्भिविसये "ति हि इमिनायेव सुत्तेन अधिट्ठानिद्धिया 
अप्पटिक्खित्तभावो सिज्झति। अत्तनो पकतिवण्णं अविजहित्वा बहिद्धा हत्थिआदिदस्सनं, “एकोपि हुत्वा बहुधा होतीति (दी० नि० १.२३८, २३९; म० नि० १.१४७; पटि० म० १.१०२) आगतञ्च 


पकतिवण्णविजहनविकारवसेन पवत्तत्ता बिकुब्बनिद्धि नाम । अत्तनो पन पकतिरूपं यथासभावेन ठपेत्वाव बहि हत्थिआदिदस्सनं विकुब्बनिद्भि नाम न होति, अत्तनो रूपमेव हत्थिआदिरूपेन निम्मानं 
विकुब्बनिद्धीति वेदितब्बं। 


पराजितकिलेसेनाति विजितकिलेसेन, निक्किलेसेनाति अत्थो। इधाति इमस्मिं सासने, तेन दुतियपाराजिकसिक्खापदेन समं अञ्ञं अनेकनयवोकिण्णं गम्भीरत्थविनिच्छयं किञ्चि सिक्खापर्द न 
विज्जतीति योजना । तत्थ अत्थो नाम पाळिअत्थो, विनिच्छयो पाळिमुत्तकविनिच्छयो, ते गम्भीरा यस्मिं, तं गम्भीरत्थविनिच्छयं। वत्थुम्हि ओतिण्णेति चोदनावसेन वा अत्तनाव अत्तनो 
बीतिक्कमारोचनवसेन वा सङ्घमज्झे अदिन्नादानवत्थुस्मिं ओतिण्णे । एत्थाति ओतिण्णवत्थुम्हि। बिनिच्छयोति आपत्तानापत्तिनियमनं । कप्पियेपि च वत्थुस्मिन्ति अत्तना गहेतु युत्ते मातापितादीनं 
सन्तकेपि। 


इति समन्तपासादिकाय विनयट्टकथाय विमतिविनोदनियं 
दुतियपाराजिकवण्णनानयो निड्टितो। 
३. ततियपाराजिकं 
तीहीति कायवचीमनोद्वारेहि । 
पठमपञ्ञत्तिनिदानवण्णना 


१६२. या अयं हेट्ठा तं पनेतं बुद्धकाले च चक्कवत्तिकाले च नगरं होतीतिआदिना (पारा० अट्ट० १.८४) राजगहस्स बुद्धुप्पादेयेव वेपुल्लप्पत्ति वुत्ता, सा एत्थापि समानाति दस्सेतुं “इदम्पि च नगर”न्ति 
वुत्त, तेन च न केवलं राजगहादयो एवाति दस्सेति। महावनं नामातिआदि मञ्झिमभाणकसंयृत्तभाणकानं मतेन वृत्तं, दीघभाणका पन “हिमवन्तेन सद्धि एकाबद्धं हुत्वा ठितं महावन”न्ति वदन्ति। 
हंसबट्टकच्छदनेनाति हंसवट्टकपटिच्छन्नेन, हंसमण्डलाकारेनाति अत्थो। कायविच्छन्दनियकथन्ति करजकाये विरागुप्पादनकथं । छन्दोति दुब्बलरागो । रागोति बलवरागो। “केसलोमादि' न्ति सङ्घेपतो 
बुत्तमत्थं विभागेन दस्सेतुं येपि हीतिआदि वुत्तं । पञ्चपञ्चप्पभेदेनाति एत्थ पञ्च पञ्च पभेदा एतस्स परियायस्साति पञ्चपञ्चप्पभेदो, तेन पञ्चपञ्चप्पभेदेनाति एवं बाहिरत्थसमासवसेन 
परियायविसेसनता दटुब्बा। 


असुभायाति असुभमातिकाय। वण्णेतब्बमातिकञ्हि अपेक्खित्वा इत्थिलिङ्गे सामिवचनं, तेनाह मातिकं निक्खिपित्वातिआदि। तं विभजन्तोति मातिकं विभजन्तो। फातिकम्मन्ति निप्फत्तिकरणं। 
पञ्चङ्गविप्पहीनन्ति कामच्छन्दादिपञ्चनीवरणङ्गविगमेन पञ्चङ्गविष्पहीनता, अप्पनाप्पत्तवितक्कादिज्झानङ्गानं उप्पत्तिवसेन पञ्चङ्गसमन्नागतता च वेदितब्बा । तिविधकल्याणं दसलक्खणसम्पन्नन्ति 
एत्थ पन झानस्स आदिमज्झपरियोसानानं वसेन तिविधकल्याणता, तेसंयेव आदिमज्झपरियोसानानं लक्खणवसेन दसलक्खणसम्पन्नता च वेदितब्बा। अटुकथायं पन “दसलक्खणविभावनेनेव 
तन्निस्सयभूता तिविधकल्याणतापि झानस्स पाकटा होतीति तत्रिमानीतिआदि वृत्तं । 


तत्रायं पाळीति तस्मिं दसलक्खणविभावनविसये अयं पाळि। पटिपदाविसुद्धीति गोत्रभुपरियोसानाय पुब्बभागपटिपदाय झानस्स नीवरणादिपरिबन्धतो विसुद्धि, सायं यस्मा उपेक्खानुबूहनादीनम्पि 
पच्चयत्तेन पधाना पुरिमकारणसिद्धा च, तस्मा वृत्तं “पटिपदाविसुद्धि आदी"ति । उपेक्खानुबूहनाति विसोधेतब्बतादीनं अभावतो तत्रमज्झत्तुपेक्खाय किच्चनिप्फत्तिया अनुबूहना, सा पन 
परिबन्धविसुद्धिसमकालविभाविनीपि तब्बिसुद्धियाव निप्फन्नाति दीपनत्थमाह “उपेक्खानुबूहना मज्झे"ति। सम्पहंसनाति वत्युधम्मादीनं अनतिवत्तनादिसाधकस्स जाणस्स किच्चनिप्फत्तिवसेन 
परियोदपना, सा पन यस्मा कत्तब्बस्स सब्बकिच्चस्स निप्फत्तियाव सिद्धा नाम होति, तस्मा वृत्तं “सम्पहंसना परियोसान 'न्ति। तीणिपि चेतानि कल्याणानि एकक्खणे लब्भमानानिपि 
पच्चयपच्चयुप्पन्नतादिवसेन पवत्तन्तीति दस्सनत्थं आदिमञ्झपरियोसानभावेन वृत्तानि, न पन झानस्स उप्पादादिक्खणत्तये यथाक्कमं लब्भमानत्ताति दइब्बं । मञ्झिमं समाधिनिमित्तं 
पटिपज्जतीतिआदीसु मज्झिमं समाधिनिमित्तं नाम समप्पवत्तो अप्पनासमाधियेव । सो हि लीनुद्धच्चसङ्कातानं उभिन्नं अन्तानं अनुपगमनेन मञ्झिमो, सविसेसं चित्तस्स एकत्तारम्मणे ठपनतो समाधियेव 
उपरिविसेसानं कारणभावतो “समाधिनिमित्त' न्ति वुच्चति, तं पटिपज्जति पटिलन्भतीति अत्थो। एवं पटिपन्नत्ता मज्झिमेन समाधिनिमित्तेन तत्थ एकत्तारम्मणे अप्पनागोचरे पक्खन्दति उपतिइति, एवं 
बिसुद्धस्स पन तस्स चित्तस्स पुन विसोधेतब्बाभावतो विसोधने ब्यापारं अकरोन्तो पुग्गलो विसुद्धं चित्तं अज्झुपेक्खति नाम | समथभावृपगमनेन समथपटिपन्नस्स पुन समाधाने ब्यापारं अकरोन्तो 
समथपटिपन्नं अज्झुपेवखति, समथपटिपन्नभावतो एवमस्स किलेससंसग्गं पहाय एकत्तेन उपट्टितस्स पुन एकत्तुपट्ठाने ब्यापारं अकरोन्तो एकत्तुपट्ठानं अज्झुपेक्खति नाम। 


तत्थ जातानन्तिआदीसु ये पन ते एवं उपेक्खानुबूहिते तस्मिं झानचित्ते जाता समाधिपञ्ञासङ्घाता युगनद्धधम्मा, तेसं अञ्जमञ्जं अनतिवत्तनसभावेन सम्पहंसना विसोधना परियोदपना च, सद्धादीनं 
इन्द्रियानं किलेसेहि विमुत्तत्ता विमृत्तिरसेन एकरसताय सम्पहंसना च, यञ्चेतं तदुपगं तेसं अनतिवत्तनएकरसभावानं अनुच्छविकं वीरियं, तस्स तदुपगवीरियस्स वाहनड्डेन पवत्तनड्डेन सम्पहंसना च, तस्मि 
खणे यथावुत्तधम्मानं आसेवनड्टेन सम्पहंसना च, परियोदपना च परियोदपनकस्स जाणस्स किच्चनिप्फत्तिवसेनेव इज्झतीति वेदितब्बं। एबं तिविधत्तगतं चित्तन्तिआदीनि तस्सेव चित्तस्स थोमनवचनानि। 
बितक्कसम्पन्नन्ति वितक्कङ्गेन सुन्दरभावमुपगतं । चित्तस्स अधिट्ठानसम्पन्नन्ति तस्मिञ्जेव आरम्मणे चित्तस्स निरन्तरप्पवत्तिसङ्कातेन समाधिना सम्पन्नं, इदं झानङ्गवसेन वुत्तं । समाधिसम्पन्नन्ति इदं 
पन इन्द्रियवसेनाति वेदितब्बं । 


पटिकुटतीति सङ्कचति | पटिबट्टतीति पटिनिवट्टति। न्हारुदहुलन्ति न्हारुखण्डं । पयुत्तवाचन्ति पच्चयपरियेसने नियुत्तवाचं। दण्डवागुराहीति दण्डपटिबद्धाहि दीघजालसङ्काताहि वागुराहि। 

समणकुत्तकोति कासायनिवासनादिसमणकिच्चको । वग्गुमुदाति एत्थ “वग्गुमता''ति वत्तब्बे लोकिका “मुदा"ति वोहरिंसूति दस्सेन्तो आह “वग्गुमता"ति। “वग्गू "ति मता, सुद्धसम्मताति अत्थो, 
तेनाह “पुञ्जसम्मता”ति। सत्तानं पापुननेन सोधनेन सा पुञ्जसम्मता। 


१६३. मारस्स धेय्यं ठानं, वत्थु वा निवासो मारधेय्यं, सो अत्थतो तेभूमकधम्मा एव, इध पन पञ्च कामगुणा अधिप्पेता, तं मारधेय्यं। “अयं समणकुत्तको यथासमुप्पन्नसंवेगमूलकेन 
समणभावूपगमनेन अतिक्कमितुं सक्खिस्सती "ति चिन्तेत्वा अवोच, न पन “अरहत्तपत्तिया तीसु भवेसु अप्पटिसन्धिकताय तं अतिक्कमितुं सक्खिस्सती ति मरणेनेव सत्तानं संसारमोचनलद्धिकत्ता 
देवताय। न हि मतानं कत्थचि पटिसन्धि गच्छति। इमिना अत्थेन एवमेव भवितब्बन्ति इमिना परेसं जीविता वोरोपनत्थेन एवमेव संसारमोचनसभावेनेव भवितब्बं। “ अत्तनापि अत्तानं जीविता वोरोपेन्ति, 
अञ्जमञ्जम्पि जीविता वोरोपेन्ती”ति (पारा० १६२) वुत्तत्ता सब्बानिपि तानि पञ्चभिक्खुसतानि जीविता वोरोपेसीति इदं येभुय्यवसेन वुत्तन्ति गहेतब्बं । तस्मा ये अत्तनापि अत्तानं अञ्जमञ्जञ्च 
जीविता वोरोपेसुं, ते पुथुज्जनभिकखू ठपेत्वा तदवसेसे च पुथुज्जनभिकखू, सब्बे च अरिये अयं जीविता वोरोपेसीति वेदितन्बं । 


१६४. एकीभावतोति पविवेकतो। उद्देसं परिपुच्छं गण्हन्तीति अत्तनो अत्तनो आचरियानं सन्तिके गण्हन्ति, गहेत्वा च आचरियेहि सद्धिं भगवन्तं उपट्टुहन्ति। तदा पन उद्देसादिदायका तनुभूतेहि 
भिक्खूहि भगवन्तं उपगता, तं सन्धाय भगवा पुच्छति। 


आनापानस्सतिसमाधिकथावण्णना 


१६५. दसानुस्सतीसु अन्तोगधापि आनापानस्सति तदा भिकखूनं बहूनं सप्पायतं दस्सेतुं पुन गहिता। तथा हि तं भगवा तेसं देसेसि। आहारे पटिक्कूलसञ्जा असुभकम्मट्ठानसदिसा, चत्तारो पन 
आरुप्पा आदिकम्मिकानं अननुरूपाति तेसं इध अग्गहणं दइब्बं। अञ्ञं परियायन्ति अरहत्ताधिगमत्याय अञ्ञं कारणं। अत्थयोजनाक्कमन्ति अत्थञ्च योजनाक्कमञ्च। अस्सासवसेनाति अस्सासं 
आरम्मणं कत्वाति वुत्तं होति। उपट्ठानं सतीति अप्पमुस्सनताय तमेव अस्सासं पस्सासञ्च उपगन्त्वा ठानं, तथा तिइनकधम्मो सति नामाति अत्थो । इदानि सतिवसेनेव पुग्गलं निद्दिसितुकामेन यो 
अस्ससतीतिआदि वृत्तं। तत्थ यो अस्ससति, तस्स सति अस्सासं उपगन्त्वा तिद्ठतीतिआदिना अत्यो गहेतब्बो। अकोसल्लसम्भूतेति अविज्जासम्भूते । खणेनेबाति अत्तनो पवत्तिक्खणेनेव । अरियमग्गस्स 
पादकभूतो अयं समाधि अनुक्कमेन वट्टित्वा अरियमग्गभावं उपगतो विय होतीति आह “अरियमग्गवुड्डिप्पत्तो"ति। ओपम्मनिदस्सनन्ति एत्थ उपमाव ओपम्मं, तस्स निदस्सनं । 


बाहिरका आनापानस्सतिं जानन्ता आदितो चतुप्पकारमेव जानन्ति, न सब्बं सोळसप्पकारन्ति आह सब्बप्पकारइच्चादि। एवमस्सेतं सेनासनन्ति एत्य एवन्ति भावनासतिया यथावुत्तनयेन आरम्मणे 
चित्तस्स निबन्धने सतियेव, नासतीति अत्थो, तेन मुट्टस्सतिस्स अरञ्जवासो निरत्थको अननुरूपोति दस्सेति। अवसेससत्तविधसेनासनन्ति “पब्बतं कन्दरं गिरिगुहं सुसानं वनपत्थं अब्मोकासं 
पलालपुञ्ज''न्ति (विभ० ५०८) एवं वृत्तं । उतुत्तयानुकूलं धातुचरियानुकूलन्ति गिम्हानादिउतुत्तयस्स सेम्हादिधातुत्तयस्स मोहादिचरियत्तयस्स च अनुकूलं । निसज्जाय दळहभावं पल्लङ्काभुजनेन, 
अस्सासपस्सासानं पवत्तनसुखतं उपरिमकायस्स उजुकं ठपनेन, आरम्मणपरिग्गहूपायं परिमुखं सतिया ठपनेन उपदिसन्तो। न पणमन्तीति न ओणमन्ति । परिग्गहितनिय्यानं सतिन्ति सब्बथा गहितं 
सम्मोसपटिपक्खतो निग्गमनसङ्घातं सतिं कत्वा, परमं सतिनेपक्कं उपटुपेत्वाति अत्थो। 


सतोवाति सतिया समन्नागतो एव। बात्तिसाय आकारेहीति चतूसु चतुक्केसु आगतानि दीघरस्सादीनि सोळस पदानि अस्सासपस्सासवसेन द्विधा विभजित्वा वृत्तेहि द्वत्तिसाकारेहि । 
दीघंअस्सासवसेनाति दीघअस्सासवसेन, विभत्तिअलोपं कत्वा निद्देसो, दीघन्ति वा भगवता वुत्तअस्सासवसेन । चित्तस्स एकग्गतं अविक्खेपन्ति विक्खेपपटिपक्खभावतो “अविकखेपो”ति लद्धनामं 
चित्तस्स एकग्गभावं पजानतो। पटिनिस्सग्गानुपस्सी अस्सासवसेनाति पटिनिस्सग्गानुपस्सी हुत्वा अस्सासवसेन, “पटिनिस्सग्गानुपस्सिअस्सासनवसेना”ति वा पाठो, तस्स पटिनिस्सग्गानुपस्सिनो 
अस्सासवसेनाति अत्थो। आ पठमं बहिमुखं ससनं अस्सासो, ततो अन्तोमुखं पटिससनं पस्सासोति आह अस्सासोति बहिनिक्खमनवातोतिआदि, सृत्तन्तटुकथासु पन आकड्डनवसेन अन्तो ससनं 
अस्सासो, बहि पटिससनं पस्सासोति कत्वा उप्पटिपाटिया वुत्तं । 


तत्थाति बहिनिकखमनअन्तोपविसनवातेसु, तस्स च पठमं अब्मन्तरवातो निक्खमतीति इमिना सम्बन्धो। “सब्बेसम्पि गब्भसेव्यकानन्तिआदिना दारकानं पवत्तिक्कमेन अस्सासो 
बहिनिक्खमनवातोति गहेतब्बन्ति दीपेती"ति केचि वदन्ति। सुत्तनयो एव चेत्थ “अस्सासादिमज्झपरियोसानं सतिया अनुगच्छतो अज्झत्तं विक्खेपगतेन चित्तेन कायोपि चित्तम्पि सारद्धा च होन्ति इञ्जिता च 
फन्दिता च पस्सासादिमज्झपरियोसानं सतिया अनुगच्छतो बहिद्धा विकखेपगतेन चित्तेन कायोपि चित्तम्पि सारद्भा च होन्ति इञ्जिता च फन्दिता चाति इमाय पाळिया समेतीति गहेतब्बं। अद्धानवसेनाति 
कालद्धानवसेन। अयञ्हि अद्धान-सद्दो कालस्स देसस्स च वाचको । तत्थ यथा हीतिआदिना देसद्धानं उपमावसेन दस्सितं । इदानि तब्बिसिट्ठकालद्धानवसेन अस्सासपस्सासानं दीघरस्सतं उपमेय्यवसेन 
विभावेतुं एवन्तिआदि वृत्तं। चुण्णबिचुण्णा अनेककलापभावेन। एत्थ च हत्थिआदिसरीरे सुनखादिसरीरे च अस्सासपस्सासानं देसद्धानविसिट्टकालद्धानवसेनेव दीघरस्सता वुत्ताति वेदितब्बा 
अत्तभावसङ्कातं दीघं अद्भानं सणिकं पूरेत्वातिआदिवचनतो। तेसन्ति सत्तानं। तेति अस्सासपस्सासा । इत्तरमद्धानन्ति अप्पकं कालं। नबहाकारेहीति भावनमनुयुञ्जन्तस्स पुब्बेनापरं अलद्भविसेसस्स 
केवलं अद्धानवसेन आदितो वुत्ता तयो आकारा, ते च कस्सचि अस्सासोव, कस्सचि पस्सासोव, कस्सचि तदुभयम्पि उपट्ठातीति तिण्णं पुग्गलानं वसेन वुत्ता, तथा छन्दवसेन तयो, तथा पामोज्जवसेनाति 
इमेहि नवहि आकारेहि। एकेनाकारेनाति दीघं अस्सासादीसु एकेनाकारेन। 


अद्धानसङ्कातेति दीधे ओकासद्भानसङ्काते अत्तभावे कालद्भानेपि वा, एवं उपरि इत्तरसङ्कातेति एत्थापि। छन्दो उप्पज्जतीति भावनाय पुब्बेनापरं विसेसं आवहन्तिया लद्भस्सादत्ता तत्थ सातिसयो 
कत्तुकामतालक्खणो कुसलच्छन्दो उप्पज्जति । छन्दबसेनाति तथापवत्तछन्दस्स वसेन। पामोज्जं उप्पज्जतीति अस्सासपस्सासानं सुखुमतरभावे आरम्मणस्स सन्ततरताय, कम्मट्ठानस्स च 
बीथिपटिपन्नताय भावनाचित्तसहगतो पमोदो खुद्दकादिभेदा तरुणा पीति उप्पज्जति । चित्तं विवत्ततीति पटिभागनिमित्ते उप्पन्ने पकतिअस्सासपस्सासतो चित्तं निवत्तति। उपेक्खा सण्ठातीति तस्मिं 
पटिभागनिमित्ते उपचारप्पनाभेदे समाधिम्हि उप्पन्ने पुन झाननिब्बत्तनत्थं ब्यापाराभावतो अज्झुपेक्खनं होति, सा पनायं उपेक्खा तत्रमज्झत्तुपेक्खाति वेदितब्बा। अनुपस्सनाञाणन्ति समथवसेन निमित्तस्स 
अनुपस्सना, विपस्सनावसेन अस्सासपस्सासमुखेन तन्निस्सयनामरूपस्स अनुपस्सना च जाणं। कायो उपड्टानन्ति अस्सासपस्साससङ्घातो कायो उपगन्त्वा तिट्टुति एत्थ सतीति उपड्ठानं, नो सति, सति पन 
सरसतो उपतिइनड्रेन सरणड्रेन च उपट्ठानञ्चेव सति च। तेन बुच्चतीतिआदीसु या अयं यथावुत्तअस्सासपस्सासकाये, तन्निस्सयभूते करजकाये च कायस्सेव अनुपस्सना निच्चादिभावं वा 
इत्थिपुरिससत्तजीवादिभावं वा अननुपस्सित्वा अस्सासपस्सासकायमत्तस्सेव अनिच्चादिभावस्स च अनुपस्सना, ताय कायानुपस्सनाय सतिसङ्घातस्स पड्ठानस्स भावना वडना काये कायानुपस्सना 
सतिपड्रानभावनाति अयं सङ्घेपत्थो। 


इत्तरवसेनाति परित्तकालवसेन। तादिसोति दीघो रस्सो च। वण्णाति दीघादिआकारा। नासिकग्गेव भिक्खुनोति नासिकग्गे वा, वा-सद्देन उत्तरोड्ठे वाति अत्थो। तस्माति यस्मा 
“आदिमज्झपरियोसानवसेन सब्बं अस्सासपस्सासकायं विदितं पाकटं करिस्सामी "ति पुब्बे पवत्तआभोगवसेन पच्छा तथा समुप्पन्नेन जाणसम्पयुत्तचित्तेन तं अस्सासपस्सासकायं एवं विदितं पाकटं 
करोन्तो अस्ससति चेव पस्ससति च, तस्मा एवंभूतो सब्बकायपटिसंवेदी अस्ससिस्सामि पस्ससिस्सामीति सिक्खति नाम, न पन “अनागते एवं करिस्सामी "ति चिन्तनमत्तेन सो एवं वुच्चतीति अधिप्पायो। 
तथाभूतस्साति आदिमज्झपरियोसानं विदितं करोन्तस्स। संबरोति सति वीरियम्पि वा। न अञ्ञं किञ्चीति सब्बकायं विदितं करिस्सामीतिआदिकं पुब्बाभोगं सन्धाय वदति। ञाणुप्पादनादीसूति आदि- 
सद्देन कायसङ्कारपस्सम्भनपीतिपटिसंवेदनादिं सङ्गण्हाति। कायसङ्कारन्ति अस्सासपस्सासं। सो हि चित्तसमुट्ठानोपि समानो करजकायपटिबद्भवृत्तिताय तेन सङ्करीयतीति कायसङ्घारोति वुच्चति। 
अपरिग्गहितकालेति कम्मड्ठानस्स अनारद्भकाले, तदारम्भत्थाय कायचित्तानम्पि अपरिग्गहितकालेति अत्थो। निसीदति पल्लङ्कं आभुजित्वा उजुं कायं पणिधायाति हि इमिना कायपरिग्गहो, परिमुखं सतिं 
उपडपेत्वाति इमिना चित्तपरिग्गहो वुत्तो। अधिमत्तन्ति बलवं ओळारिकं, लिङ्गविपल्लासेन वुत्तं। कायसङ्कारो हि अधिप्पेतो। अधिमत्तं हुत्वा पवत्ततीति किरियाविसेसनं वा एतं । सब्बेसंयेवाति उभयेसम्पि। 


महाभूतपरिग्गहे सुखुमोति चतुधातुमुखेन विपस्सनाभिनिवेसं सन्धाय वृत्तं । लक्खणारम्मणिकविपस्सनायाति कलापसम्मसनमाह । निब्बिदानुपस्सनतो पट्ठाय बलवविपस्सना, ततो ओरं 
दुब्बलविपस्सना। पृब्बे वुत्तनयेनाति अपरिग्गहितकालेतिआदिना समथनये वृत्तनयेन। 


चोदनासोधनाहीति अनुयोगपरिहारेहि । कथन्तिआदि पटिसम्भिदापाळि, तत्थ कथं सिक्खतीति सम्बन्धो । इति किरातिआदि चोदकवचनं। इति किराति एवञ्चेति अत्यो। अस्सासपस्सासो सब्बथा 

अभावं उपनेति चेति चोदकस्स अधिप्पायो। वातूपलद्धियाति अस्सासपस्सासवातस्स अभावेन तब्बिसयाय उपलद्धिया भावनाचित्तस्स उप्पादो वड्डि च न होतीति अत्थो। न च नन्ति एत्य नन्ति 
निपातमत्तं । पुन इति किरातिआदि यथावृत्ताय चोदनाय विस्सज्जना, तत्थ इति किर सिक्खतीति मया वृत्ताकारेन यदि सिकखतीति अत्थो। पभावना होतीति यदिपि ओळारिका कायसङ्घारा 
पटिप्पस्सम्भन्ति, सुखुमा पन अत्थेवाति भावनायपि वड्डि होतेवाति अधिप्पायो। कंसेति कंसभाजने। निमित्तन्ति निमित्तस्स, तेसं सद्दानं पवत्तिआकारस्साति अत्थो। सुखुमका सद्दाति अनुरवे आह। 
सुखुमसहनिमित्तारम्मणतापीति सुखुमो सद्दोव निमित्तं तदारम्मणतायपि। 


आभिसमाचारिकसीलन्ति एत्थ अभिसमाचारोति उत्तमसमाचारो, तदेव आभिसमाचारिकं सीलं, खन्धकवत्तपरियापन्नस्स सीलस्सेतं अधिवचनं। अहं सीलं रकखामीति उभतोविभङ्गपरियापन्नं 
सीलं सन्धाय वृत्तं। आवासोति आवासपलिबोधो। कुलन्तिआदीसुपि एसेव नयो। कम्मन्ति नवकम्मं । इद्धीति पोथुज्जनिका इद्धि, सा विपस्सनाय पलिबोधो । सो उपच्छिन्दितब्ब्रोति विसुद्धिमग्गे 
(विसुद्धि० १.४१) वृत्तेन तस्स तस्स पलिबोधस्स उपच्छेदप्पकारेन उपच्छिन्दितब्बो । योगानुयोगोति योगस्स भावनाय अनुयुञ्जनं । अइतिंसारम्मणेसृति आलोकाकासकसिणद्वयं वज्जेत्वा पाळियं 
आगतानं अइन्नं कसिणानं वसेन वुत्तं, चत्तारीसञ्जेव पन कम्मट्ठानानि। यथावुत्तेनेव नयेनाति योगानुयोगकम्मस्स पदद्ठानत्ताति इममत्थं अतिदिसति। इमिनाव कम्मट्ठानेनाति इमिना 
आनापानस्सतिकम्मड्टानेन। महाहत्थिपथं नीहरन्तो वियाति कम्मड्ानवी्थि महाहत्थिमग्गं कत्वा दस्सेन्तो विय। 


वुत्तप्पकारमाचरियन्ति “इमिनाव कम्मट्ठानेन चतुत्थज्झानं निब्बत्तेत्वा विपस्सनं वड्टेत्वा अरहत्तं पत्तस्सा"तिआदिना हेट्टा वृत्तप्पकारं आचरियं। “पियो गरु भावनीयो"तिआदिना (३० नि० ७.३७; 
नेत्ति० ११३; मि० प° ६.१.१०) विसुद्धिमग्गे (विसुद्धि० १.४२) वुत्तप्पकारमाचरियन्तिपि वदन्ति । पञ्चसन्धिकन्ति पञ्चपब्बं, पञ्चभागन्ति अत्थो। कम्मट्ठानस्स उग्गण्हनन्ति कम्मट्ठानगन्थस्स उग्गण्हनं। 
तदत्थपरिपुच्छा कम्मट्ठानस्स परिपुच्छा, तत्थ संसयपरिपुच्छा वा। कम्मट्ठानस्स उपट्टठानन्ति एवं भावनमनुयुञ्जन्तस्स एवमिध निमित्तं उपतिट्ठतीति उपधारणं। तथा कम्मड्ठानप्पना एवं झानमप्पेतीति। 
कम्मट्ठानस्स लक्खणन्ति गणनानुबन्धनाफुसनानं वसेन भावनं उस्सुक्कापेत्वा ठपनावसेन मत्थकप्पत्ति इध भावनाति कम्मट्ठानसभावस्स सल्लक्खणं, तेनाह “कम्मट्ठानसभावूपधारणन्ति वृत्तं होती 'ति। 


अट्टारससेनासनदोसविवज्जितन्ति महत्तं नवत्तं जिण्णत्तं पन्थनिस्सितत्तं सोण्डिपण्णपुप्फफलयुत्तता पत्थनीयता नगरदारुखेत्तसन्निस्सितता विसभागानं पुग्गलानं अत्थिता पट्टनसन्निस्सितता 
पच्चन्तसन्निस्सितता रज्जसीमसन्निस्सितता असप्पायता कल्याणमित्तानं अलाभोति इमेहि अट्टारसहि सेनासनदोसेहि विवज्जितं । पञ्चसेनासनङ्ञसमन्नागतन्ति - 


“इध, भिक्खवे, सेनासनं नातिदूरं होति नाच्चासन्नं गमनागमनसम्पन्नं दिवा अप्पाकिण्णं रत्ति अप्पसहं अप्पनिग्घोसं अप्पडंसमकसवातातपसरीसपसम्फस्सं, तस्मिं खो पन सेनासने 
बिहरन्तस्स अप्पकसिरेन उप्पज्जन्ति चीवरपिण्डपातसेनासनगिलानपच्चयभेसज्जपरिक्खारा, तस्मिं खो पन सेनासने थेरा भिक्खू विहरन्ति ...पे०... एवं खो, भिक्खवे, सेनासनं पञ्चङ्गसमन्नागतं 
होती”ति (अ० नि० १०.११) - 


एवं भगवता वृत्तेहि पञ्चहि सेनासनङ्गेहि समन्नागतं, एत्थ च नातिदूरतादि एकं, दिवा अप्पाकिण्णतादि एकं, अप्पडंसादिता एकं, चीवरादिलाभो एकं, थेरानं भिकखूनं निवासो एकन्ति एवं पञ्चङ्गानि 
वेदितब्बानि। 


उपच्छिन्नखुइकपलिबोधेनाति दीघानं केसादीनं हरणेन पत्तचीवरादीनं पचनतुन्नकरणरजनादिकरणेहि च उपच्छिन्ना खुद्दका पलिबोधा येन, तेन। भत्तसम्मदन्ति भोजननिमित्तं परिस्समं । आचरियतो 
उग्गहो आचरियुग्गहो, सब्बोपि कम्मट्ठानविधि, न पुब्बे वृत्तउग्गहमत्तं, ततो । एकपदम्पीति एककोद्वासम्पि । 


अनुबहनाति अस्सासपस्सासानं अनुगमनवसेन सतिया निरन्तरं अनुप्पवत्तना। यस्मा पन गणनादिवसेन विय फुसनावसेन विसुं मनसिकारो नत्थि, फुट्ठ फुड््ान एव गणनादि कातब्बन्ति दस्सेतुं इध 
फुसनागहणन्ति दीपेन्तो “फुसनाति फुटट्ठान न्ति आह। ठपनाति समाधानं, समाधिप्पधाना पन अप्पनाति आह “ठपनाति अप्पना”ति। अनिच्चतादीनं लक्खणतो सल्लक्खणा विपस्सना। पवत्ततो 
निमित्ततो च विनिवट्टनतो विनिवट्टना मग्गो। किलेसपटिप्पर्स्सद्भिभावतो पारिसुद्धि फलं। तेसन्ति विनिवट्टनापारिसुद्धीनं । खण्डन्ति “एकं तीणि पञ्चाति एकन्तरिकादिभावेन गणनाय खण्डनं। अथ 
वा खण्डन्ति अन्तरन्तरा कतिपयकालं अगणेत्वा पुन गणनवसेन अन्तरा ओधिपरिच्छेदो न दस्सेतब्बो। तथा खण्डं दस्सेन्तस्स हि कम्मट्ठाननिन्नं पवत्तति नु खो मे चित्तं, नोति वीमंसुप्पत्तिया विक्खेपो 
होति, तेनाह सिखाप्पत्तं नु खो मेतिआदि, इदञ्च एवं खण्डं दस्सेत्वा चिरतरं गणनाय मनसिकरोन्तस्स वसेन वुत्तं। सो हि तथा लद्धं अविकखेपमत्तं निस्साय एवं मज्जेय्य । यो उपट्ठाति, तं गहेत्वाति इदं 
अस्सासपस्सासेसु यस्स एकोव पठमं उपड्टाति, तं सन्धाय वुत्तं, यस्स पन उभोपि उपट्टहन्ति, तेन उभयम्पि गहेत्वा गणितब्बं । यो उपट्ठातीति इमिनाव द्वीसु नासापुटवातेसु यो पाकटो होति, सो गहेतब्बोति 
अयम्पि अत्यो दीपितोति गहेतब्बं। पठमं एकेकस्मिं उपट्टितेपि उपलक्खेत्वा गणन्तस्सेव कमेन उभोपि पाकटा होन्तीति आह “अस्सासपस्सासा पाकटा होन्ती”ति। एवं सीघं सीघं गणेतब्बमेवाति 
सम्बन्धो । एवं सीघगणनारम्भस्स ओकासं दस्सेतुं इमस्सापि पुरिमनयेन गणयतोतिआदि वृत्तं । तत्थ पुरिमनयेनाति दन्धगणनाय, पाकटा हुत्वाति इमिना दन्धगणनाय आरद्धकाले चित्तस्स अविसदताय 
सुखुमस्सासादीनं अपाकटतं, पच्छा विसदकाले पाकटतञ्च तेसु च पाकटेसु दन्धगणनं पहाय सीघगणना कातब्बाति दस्सेति। सीघगणनाय निप्परियायतो निरन्तरप्पवत्ति अप्पनावीथियमेव, न कामावचरे 
भवङ्गन्तरिकत्ताति आह “निरन्तरप्पवत्तं विया”ति। पुरिमनयेनेबाति सीघगणनाय। अन्तो पविसन्तं वातं मनसिकरोन्तो अन्तो चित्तं पवेसेति नाम। 


एतन्ति एतं अस्सासपस्सासजातं । अनुगमनन्ति फुट्टुट्ठाने मनसिकरणमेव, न अस्सासपस्सासानं अनुवत्तनं, तेनाह “तञ्च खो न आदिमज्झपरियोसानानुगमनवसेना"ति। फुसनाठपनावसेन विसुं 
मनसिकारो नत्थीति इमिना यथा गणनाय फुसनाय च मनसिकरोति, एवं अनुबन्धनं विना केवलं ठपनाय च फुसनाय च मनसिकारोपि नत्थीति दस्सेन्तेन गणनं पटिसंहरित्वा याव अप्पना उप्पज्जति, ताव 
अनुबन्धनाय च फुसनाय च मनसिकरोति, अप्पनाय पन उपपन्नाय अनुबन्धनाय ठपनाय च मनसिकरोति नामाति दीपितं होति, अट्ठकथायं पन अनुबन्धनाय विना ठपनाय मनसिकारो नत्थीति दस्सनत्थं 
““अनुबन्धनाय च फुसनाय च ठपनाय च मनसिकरोतीति बुच्चती "ति एत्तकमेव वृत्तन्ति गहेतब्बं। या अच्चन्ताय न मिनोति न विनिच्छनति, सा मानस्स समीपेति उपमानं सिद्धभसादिसेन साध्यसाधनं यथा 
गो विय गवयोति। पङ्कुळोति पीठसप्पी। दोलाति पेङ्लोलो । कीळतन्ति कीळन्तानं | उपनिबन्धनत्थम्भमूलेति नासिकग्गं मुखनिमित्तञ्च सन्धाय वृत्तं। आदितो पभुतीति उपमेय्यत्थदस्सनतो पट्ठाय। 
निमित्तन्ति उपनिबन्धननिमित्तं नासिकग्गं, मुखनिमित्तं वा। अनारम्मणमेकचित्तस्साति अस्सासपस्सासानं एकक्खणे अप्पवत्तनतो एकस्स चित्तस्स तयोपि आरम्मणं न होन्ति, निमित्तेन सह अस्सासो 
पस्सासो वाति ्रेयेव एकक्खणे आरम्मणं होन्तीति अत्थो। अजानतो च तयो धम्मेति निमित्तं अस्सासो पस्सासोति इमे तयो धम्मे आरम्मणकरणवसेन अविन्दन्तस्स, च-सद्दो व्यतिरेको, तेन एवञ्च सति 
अयं अनिङ्टप्पसङ्गोति ब्यतिरेकं दस्सेति। भावनाति आनापानस्सतिभावना। 


कथं विसेसमधिगच्छती”ति। पधानन्ति भावनानिप्फादकं वीरियं। पयोगन्ति नीवरणविक्खम्भकं भावनानुयोगं। विसेसन्ति अरहत्तपरियोसानविसेसं | पधानन्ति रुक्खस्स छेदनवीरियं | पयोगन्ति तस्सेव 
छेदनककिरियं । किञ्चापेत्थ “विसेसमधिगच्छती "ति उपमायं न वुत्तं, तथापि अत्थतो योजेतब्बमेव। यथा रुक्खोतिआदि उपमासंसन्दनं। नासिकग्गे वा मुखनिमित्ते बाति दीघनासिको नासिकग्गे, इतरो 
मुखं निमियति छादियति एतेनाति मुखनिमित्तन्ति लद्धनामे उत्तरोड्ठे। 


इदं पधानन्ति येन वीरियारम्भेन कायोपि चित्तम्पि भावनाकम्मस्स अरहं इध पधानन्ति फलेन हेतुं दस्सेति। उपक्किलेसाति नीवरणा। बितक्काति कामवितक्कादिमिच्छावितक्का, नीवरणप्पहानेन 
वा पठमज्झानाधिगमं दस्सेत्वा वितक्कूपसमापदेसेन दुतियज्झानादीनमधिगममाह। अयं पयोगोति अयं झानाधिगमस्स हेतुभूतो कम्मट्ठानानुयोगसङ्घातो पयोगो। संयोजना पहीयन्तीति दसपि संयोजनानि 
मग्गपअपाटिया समुच्छेदवसेन पहीयन्ति । ब्यन्ती होन्तीति तथा सत्तपि अनुसया भङ्गमत्तस्सपि अनवसेसतो विगतन्ता होन्ति। अयं विसेसोति इमं समाधिं निस्साय अनुक्कमेन लब्भमानो अयं 
संयोजनप्पहानादिको इमस्स समाधिस्स विसेसोति अत्थो। एवं इमे तयो धम्मातिआदि निगमनवचनं। परिपुण्णाति सोळसन्नं वत्थूनं पारिपूरिया सब्बसो पुण्णा। अनुपुब्बन्ति अनुक्कमेन। परिचिताति 
परिचिण्णा। इमं लोकन्ति खन्धादिलोकं पञ्जापभासेन पभासेति। 


इधाति इमस्मिं ठाने । अस्साति उपमाभूतस्स ककचस्स। आनयने पयोजनन्ति योजेतब्बं । निमित्तन्ति पटिभागनिमित्तं। अबसेसझानङ्गपटिमण्डिताति वितक्कादिअवसेसझानङ्गपटिमण्डिताति 
बदन्ति। विचारादीहीति पन वत्तब्बं निप्परियायेन वितक्कस्स अप्पनाभावतो। सो हि “अप्पना ब्यप्पना”ति निहिट्ठो। एवञ्हि सति अवसेस-सद्दो उपपन्नो होति, वितक्कसम्पयोगतो वा झानङ्गेसु पधानभूतो 

समाधि अप्पनाति कत्वा “अवसेसझानङ्गपटिमण्डिता अप्पनासङ्काता ठपना च सम्पज्जती “ति वृत्तं। कस्सचि पन गणनावसेनेव मनसिकारकालतो पभुतीति एत्थ “अनुक्कमतो...पे०... पत्तं विय 
होतीति उपरि वक्खमानो गन्थो पुराणपोत्थकेसु दिस्सति, तस्मा अयं पाठो एत्थापि लिखितब्बो, लेखकानं पन दोसेन गळितोति वेदितब्बो। 


ओळारिके अस्सासपस्सासे निरुद्धेतिआदि हेट्ठा वुत्तनयम्पि विचेतब्बाकारप्पत्तस्स कायसङ्कारस्स विचयनविधिं दस्सेतुं आनीतं । देसतोति पुब्बे फुसनवसेन गहितट्ठानतो । निमित्तं पटुपेतब्बन्ति 
पुब्बे गहिताकारनिमित्तग्गाहिका सञ्ञा फुसनड्टाने पट्टुपेतब्बा । इममेब हि अत्थबसन्ति इमं अनुपट्टहन्तस्स आरम्मणस्स उपट्ठानविधिसङ्घातं कारणं पटिच्च। इतोति आनापानकम्मड्डानतो। गरुकता च 
भावनादुक्करतायाति आह “गरुकभावन'न्ति। चरित्वाति गोचरं गहेत्वा । निमित्तन्ति उग्गहनिमित्तं, पटिभागनिमित्तं वा। उभयम्पि हि इध एकज्झं वृत्तं । तथा हि तूलपिचुआदिउपमत्तयं उग्गहे युज्जति, सेसं 
उभयत्थ। 


तारकरूपं वियाति तारकाय सरूपं विय । सञ्जानानतायाति निमित्तुपट्डानतो पुब्बे पवत्तसञ्ञानं नानताय। सञ्ञजन्ति भावनासञ्ञाय परिकप्पितं, न उप्पादितं अविज्जमानत्ता, तेनाह “नानतो 
उपट्टाती”ति। एबं होतीति भावनमनुयुत्तस्स एवं उपट्ठाति। एबन्ति एवं सति, यथावुत्तनयेन निमित्ते एव चित्तस्स ठपने सतीति अत्थो। इतो पभुतीति इतो पटिभागनिमित्तु्त्तितो पट्टाय । निमित्तेति 
पटिभागनिमित्ते। ठपयन्ति ठपनावसेन चित्तं ठपन्तो । नानाकारन्ति “चत्तारो वण्णा“ति एवं वृत्तं नानाकारं । विभावयन्ति विभावेन्तो अन्तरधापेन्तो। निमित्तुप्पत्तितो पट्ठाय हि ते आकारा अमनसिकरोतो 
अन्तरहिता विय होन्ति। अस्सासपस्सासेति अस्सासे पस्सासे च यो नानाकारो, तं विभावयं अस्सासपस्साससम्भूते वा निमित्ते चित्तं ठपयं सकं चित्तं निबन्धति नामाति योजना। केचि पन विभावयन्ति 
एतस्स विभावेन्तो विदितं पाकटं करोन्तोति अत्थं वदन्ति, तं पुब्बभागवसेन युज्जेय्य। अयज्हेत्थ अत्थो - अस्सासपस्सासे नानाकारं विभावेन्तो पजानन्तो तत्थ यं लद्धं निमित्तं, तस्मिं चित्तं ठपेन्तो 
अनुक्कमेन सकं चित्तं निबन्धति अप्पेतीति। 


किलेसाति अवसेसकिलेसा। सन्निसिन्नायेबाति अलद्धनीवरणसहाया ओलीनायेव। उपचारभूमियन्ति उपचारावत्थायं । लक्खणतोति विक्खम्भनादिसभावतो वा अनिच्चादिसभावतो वा। 
गोचरोति भिक्खाचारगामो। यत्थ दुल्लभा सप्पायभिक्खा, सो असप्पायो, इतरो सप्पायो। भस्सन्ति दसकथावत्थुनिस्सितं भस्सं, तं सप्पायं, इतरमसप्पायं। सेसेसु आवासादीसु यत्थ यत्थ असमाहितं चित्तं 
समाधियति, तं तं सप्पायं, इतरमसप्पायन्ति गहेतब्बं । यस्स पन एवं सत्तविधं असप्पायं वज्जेत्वा सप्पायमेव सेवन्तस्सपि अप्पना न होति, तेन सम्पादेतब्बं दसविधं अप्पनाकोसल्लं दस्सेन्तो 
बत्थुविसदकिरियातिआदिमाह । तत्थ बत्थुविसदकिरिया नाम केसनखच्छेदनादीहि अज्झत्तिकस्स सरीरवत्थुस्स, चीवरसेनासनादिधोवनपरिकम्मादीहि बाहिरवत्थुस्स च विसदभावकरणं । एवञ्हि 
जाणम्पि विसदकिच्चनिप्फत्तिकरं होति । इन्द्रियसमत्तपटिपादनता नाम सद्धादीनं इन्द्रियानं समभावकरणं । निमित्तकुसलता नाम भावनाय लद्धनिमित्तस्स रक्‍्खणकोसल्लं । यस्मिं समये चित्तं 
निग्गहेतब्बन्तिआदीसु यस्मिं समये चित्तं अच्चारद्भतादीहि कारणेहि उद्धतताय निग्गहेतब्बं, तदा धम्मविचयसम्बोज्झङ्गादयो तयो अभावेत्वा पस्सद्भादीनं तिण्णं भावनेन चित्तस्स निग्गण्हना होति। यदास्स 
चित्तं अतिसिथिलवीरियतादीहि लीनताय पग्गहेतब्बं, तदा पस्सद्भिसम्बोज्झङ्गादयो तयो अभावेत्वा धम्मविचयादीनं तिण्णं भावनेन चित्तस्स पग्गण्हनं होति यदास्स पञ्जापयोगमन्दतादीहि निरस्सादं चित्तं 
होति, तदा तस्स चित्तस्स अट्टसंवेगवत्थुपच्चवेक्खणादिना (अ० नि० अट्ठ० १.१.४१८) सम्पहंसनसङ्घाता संवेजना होति | यदा पनस्स एवं पटिपज्जनतो अलीनं अनुद्धतं अनिरस्सादं आरम्मणे समप्पवत्तं 
समथवीथिपटिपन्नञ्च चित्तं होति, तदा तस्स पग्गहनिग्गहसम्महंसनेसु अब्यापारतासमापज्जनेन अज्झुपेक्खना होति। 


तदधिमुत्तता नाम समाधिअधिमुत्तता, समाधिनिन्नपोणपब्मारताति अत्थो। एत्थाति एतिस्सं कायानुपस्सनायं। 


पारिसुद्धिं पत्तुकामोति फलं अधिगन्तुकामो समापज्जितुकामो च। तत्थ सल्लक्खणाविवट्टनावसेन पठमं मग्गानन्तरफलं अधिगन्तुकामो । ततो परं सल्लक्खणवसेन फलसमापत्ति 
समापज्जितुकामोपीति एवमत्थो गहेतब्बो। आवज्जनसमापज्जन...पे०... बसिप्पत्तन्ति एत्थ पटिलद्भझानतो वुड्ठाय वितक्कादीसु झानङ्गेसु एकेकं आवज्जयतो भवङ्गं उपच्छिन्दित्वा उप्पन्नावज्जनानन्तरं 
वितक्कादीसु यथावज्जितझानङ्गारम्मणानि कामावचरजवनानि भवङ्गन्तरितानि यदा निरन्तरं पवत्तन्ति, अथस्स आवज्जनवसी सिद्धा होति । तं पन झानं समापज्जितुकामतानन्तरं सीघं 
समापज्जनसमत्थता समापज्जनबसी नाम। अच्छरामत्तं वा दसच्छरामत्तं वा खणं झानं ठपेतुं समत्थता अधिट्ठानवसी नाम | तथेव लहुं खणं झानसमङ्गी हुत्वा झानतो भवङ्गप्पत्तिवसेन वुट्ठातुँ समत्थता 
बुद्ठानवसी नाम। “एत्तकमेव खणं समापज्जिस्सामी”ति, “एत्तकमेव खणं झानसमङ्गी हुत्वा झानतो वुइहिस्सामी”ति च पवत्तपुब्बपरिकम्मभेदेनेत्थ अधिट्ठानवुद्ठानवसियो भिन्ना, न सरूपभेदेन, या 
“समापत्तिकुसलता, वुद्ठानकुसलता ति वुच्चन्ति। पच्चवेक्खणबसी पन आवज्जनवसिया एव वुत्ता। पच्चवेकखणवीथियञ्हि सीघं आवज्जनुप्पत्तिया आवज्जनवसी तदनन्तरानं जवनानं समुप्पत्तिया 
पच्चवेक्खणवसीति आवज्जनवसीसिद्धियाव पच्चवेक्खणवसी सिद्धा एव होतीति वेदितब्बा। झानङ्गानि परिग्गहेत्वाति झानचित्तसम्पयुत्तानि झानङ्गानि लक्खणादिवसेन परिग्गहेत्वा। तेसञ्च 
निस्सयन्ति तेसं वत्थुनिस्सयानं भूतानं निस्सयं। इदञ्च करजकायस्स वत्थुदसकस्स भूतनिस्सयत्ता सृत्तन्तनयेन वुत्तं, न पट्ठाननयेन। न हि कलापन्तरगतानि भूतानि कलापन्तरगतानं भूतानं निस्सयपच्चया 
होन्ति, सुत्तन्तनयेन पन उपनिस्सयपच्चयोति वेदितब्बानि। पड्ठाने हि असङ्गहिता सब्बे पच्चया सुत्तन्तिकनयेन उपनिस्सयपच्चये सङ्गय्हन्तीति वेदितब्बं । तंनिस्सितरूपानीति उपादारूपानि। 
यथापरिग्गहितरूपवत्थुद्दारारम्मणं वाति एत्थ यथापरिग्गहितकेसादिरूपारम्मणं ततो पुब्बे वुत्तनयवत्थारम्मणञ्च तन्निस्सयकरजकायपअग्गहमुखेन उपट्वितचक्खादिद्वारञ्च ससम्पयुत्तधम्मविञ्ञाणं 
वाति योजेतब्बं । कम्मारगग्गरीति कम्मारानं अग्गिधमनभस्ता । तज्जन्ति तदनुरूपं । तस्साति नामरूपस्स। तं दिस्वाति अविज्जातण्हादिपच्चयं दिस्वा। कङ्कं वितरतीति अहोसिं नु खो अहं 
अतीतमद्धानन्तिआदिनयप्पवत्तं (म० नि० १.१८; सं० नि० २.२०) सोळसवत्थुकं विचिकिच्छं अतिक्कमति। कलापसम्मसनवसेनाति यं किञ्चि रूपं अतीतानागतपच्चुप्पन्नन्तिआदिना (म° नि० १.३६१; 
३.८६, ८९; ३० नि० ४.१८१) पञ्चसु खन्धेसु अतीतादिकोट्ठासं एकेककलापतो गहेत्वा अनिच्चादिवसेन सम्मसनं कलापसम्मसनं, तस्स वसेन। पुब्बभागेति पटिपदाजाणदस्सनविसुद्धिपरियापन्नाय 
उदयब्बयानुपस्सनाय पुब्बभागे । ओभासादयोति ओभासो जाणं पीति पस्सद्धि सुखं अधिमोक्खो पग्गहो उपेक्खा उपट्ठानं निकन्ति च। तत्थ अधिमोक्खोति सद्धा | उपट्ठानन्ति सति उपेक्खाति 
तत्रमज्झत्तता। एत्थ च ओभासादयो नव निकन्तिसङ्घाततण्हुपक्किलेसवत्थुताय उपक्किलेसा वुत्ता, निकन्ति पन उपक्किलेसताय तब्बत्थुताय च । निब्बिन्दन्तो आदीनवानुपस्सनापुब्बङ्गमाय 
निब्बिदानुपस्सनाय निब्बिन्दन्तो। मुञ्चितुकम्यतापटिसङ्घानुपस्सनासङ्कारुपेक्खानुलोमञाणानं चिण्णपरियन्ते उप्पन्नगोत्रभुजाणानन्तरं उप्पन्नेन मग्गजाणेन सब्बसङ्घारेसु विरज्जन्तो विमुच्चन्तो। 
फलक्खणे हि विमत्तो नाम वुच्चति, मग्गक्खणे विमुच्चन्तोति । एकूनवीसतिभेदस्साति चतुन्नं मग्गवीथीनं अनन्तरं पच्चेकं उप्पज्जन्तस्स मग्गफलनिब्बानपहीनावसिट्टकिलेसानं पञ्चन्नं 
पच्चवेक्खितब्बानं वसेन एकूनवीसतिभेदस्स। अरहतो हि अवसिट्ठकिलेसाभावेन एकूनवीसतिता। अस्साति आनापानकम्मट्ठानिकस्स। 


सप्पीतिके द्वे झानेति पीतिसहगतानि चतुक्कनये द्वे पठमदुतियज्झानानि। तस्साति तेन योगिना । समापत्तिक्खणेति समापन्नक्खणे। आरम्मणतोति पटिभागारम्मणग्गहणमुखेन पीति 
पटिसंबिदिता होति, आरम्मणस्स पटिसंविदितत्ता। आरम्मणे हि विदिते तब्बिसया चित्तचेतसिका धम्मा सयं अत्तनो पटिसंविदिता नाम होति सलक्खणतो सामञ्ञजलक्खणतो च पच्छा गहणे 
सन्देहाभावतो। विपस्सनाक्खणेति विपस्सनापञ्जाय विसयतो दस्सनक्खणे । एवं पीतिं अनिच्चादिवसेन गहणमेव असम्मोहतो पीतिपटिसंवेदनं नाम। 


दीघं अस्सासवसेनाति दीघस्स अस्सासस्स आरम्मणभूतस्स वसेन, पजानतो सा पीति पटिसंविदिता होतीति सम्बन्धो । चित्तस्स एकग्गतं अविक्खेपं पजानतोति झानपरियापन्नं अविक्खेपापन्नं 
नाम चित्तस्सेकग्गतं तंसम्पयुत्ताय पञ्ञाय पजानतो। यथेव हि आरम्मणमुखेन पीति पटिसंविदिता होति, एवं तंसम्मयृत्तधम्मापि पटिसंविदिता एव होन्तीति। सति उपद्विता होतीति दीघं अस्सासवसेन 
झानसम्पयृत्ता सति तस्स आरम्मणे उपड्टिता तदारम्मणज्झानेपि उपट्टिता नाम होतीति। दीघं पस्सासबसेनातिआदीसुपि इमिनाव नयेन अत्थो वेदितब्बो। एवं दस्सितं पीतिपटिसंवेदनं आरम्मणतो 
असम्मोहतो च विभागतो दस्सेतुं आवज्जतोतिआदि वुत्तं। तत्थ आवज्जतोति झानं आवज्जन्तस्स। सा पीतीति सा झानपरियापन्ना पीति । जानतोति समापन्नवखणे आरम्मणमुखेन जानतो, तस्स सा 
पीति पटिसंविदिता होतीति सम्बन्धो। पस्सतोति दस्सनभूतेन जाणेन झानतो बुट्ठाय पस्सन्तस्स। पच्चवेक्खतोति झानं पच्चवेक्खन्तस्स । चित्तं अधिट्टुहतोति “एत्तकं वेलं झानसमङ्गी भविस्सामी"ति 
झानचित्तं अधिट्ठहन्तस्स | एवं पञ्चन्नं वसिभावानं वसेन झानस्स पजाननमुखेन आरम्मणतो पीतिया पटिसंवेदना दस्सिता । अधिमुच्चतोति सद्दहन्तस्स, समथविपस्सनावसेनाति अधिप्पायो। वीरियं 
पग्गण्हतोतिआदीसुपि एसेव नयो। अभिञ्ञेय्यन्ति विसिट्टाय पञ्ञाय जानितब्बं चतुसच्चं विपस्सनापञ्ञापुब्बङ्गमाय मग्गपञ्जाय अभिजानतोतिआदि योजना। एवं परिञ्ञेय्यन्तिआदीसुपि 
परिजानतोतिआदिना योजना वेदितब्बा । तत्थ परिञ्ञेय्यन्ति दुक्खसच्चं । अबसेसपदानीति सुखपटिसंवेदी चित्तसङ्घारपटिसंवेदीति पदानि। 


वेदनादयोति आदि-सद्देन सञ्ञा गहिता, तेनाह “द्वे खन्धा"ति। विपस्सनाभूमिदस्सनत्थन्ति कायिकसुखादिसीसेन पकिण्णकसङ्घारदस्सनतो वुत्तं समथे कायिकसुखाभावतो। सोति 
पस्सम्भनपरियायेन वुत्तो निरोधो । बुत्तनयेनाति इमस्स हि भिक्खुनो पुब्बे अपरिग्गहितकालेतिआदिना (पारा० अइ० २.१६५) कायसङ्कारे वुत्तनयेन। पीतिसीसेन वेदना बुत्ताति पीतिअपदेसेन वेदना वृत्ता, 

सुखग्गहणतो वेदनानुपस्सनापसङ्गतोति अधिप्पायो । द्वीसु चित्तसङ्कारपदेसूति ` चित्तसङ्घारपटिसंवेदी पस्सम्भयं चित्तसङ्कार ` न्ति इमेसु द्वीसु कोट्ठासेसु । सञ्ञासम्पयुत्ता वेदनाति 
बेदनानुपस्सनाभावतो वृत्तं । चित्तपटिसंबेदिता वेदितब्बाति आरम्मणतो असम्मोहतोतिआदिना वृत्तनयं सन्धाय वुत्तं । चित्तन्ति झानसम्पयुत्तं विपस्सनासम्पयुत्तञ्च चित्तं। आमोदेतीति सम्पयृत्ताय पीतिया 
झानविसयाय मोदेति। विपस्सनाक्खणेतिआदिना वुत्तभङ्गानुपस्सनक्खणे। 


आनापानस्सतिसमाधिकथावण्णनानयो निट्टितो। 


१६७. यदिपि अरिया नेव अत्तनाव अत्तानं अञ्ञमञ्ञं वा जीविता वोरोपेन्ति, नापि परेहि समादपेन्ति, तथापि यथावुत्तेहि तीहि पकारेहि मतानं पृथुज्जनानं अन्तरे मिगलण्डिकेन मारितानं 
अरियपुग्गलानम्पि अत्थिताय “अरियपुग्गलमिस्सकत्ता ति वुत्तं। अथ वा पृथुज्जनकाले अत्तनाव अत्तानं घातेत्वा मरणसमये विपस्सनं वड्टेत्वा अरियमग्गं पटिलभित्वा मतानम्पि सब्भावतो एवं वृत्तन्ति 
गहेतब्बं । 


पदभाजनीयवण्णना 


१७२. ब्यञ्जने आदरं अकत्वाति जानित्वा सञ्जानित्वातिआदिना ब्यञ्जनानुरूपं अवृत्तत्ता वृत्तं । पाणोति जानन्तोति इदं मनुस्सोति अजानित्वापि केवलं सत्तसञ्ञाय एव पाराजिकभावदस्सनत्थं 
वुत्तं। वधकचेतनावसेन चेतेत्वाति “इमं मारेमी "ति वधकचेतनाय चिन्तेत्वा। पकण्पेत्वाति “वधामि नन्ति एवं चित्तेन परिच्छिन्दित्वा। अभिवितरित्वाति सन्निट्ठानं कत्वा, तेनाह “निरासङ्कचित्तं 
पेसेत्वा"ति। सिखाप्पत्तो अत्थोति सञ्चिच्चाति पुब्बकालकिरियावसेन वृत्तस्सपि वीतिक्कमभूतस्स अपरकालकिरियायृत्तदस्सनेन कोटिप्पत्तो अत्थो। जातिउण्णा नाम तदहुजातएळकस्स लोमं । एबं 
बण्णप्पटिभागन्ति एवं वण्णसण्ठानं। ततो वा उद्धन्ति दुतियसत्ताहादीसु अब्बुदादिभावप्पत्तं सन्धाय वुत्तं । परिहीनवेगस्स सन्तानस्स पच्चयो होतीति सहकारीपच्चयो होति, न जनको। कम्ममेव हि 
खणे खणे उप्पज्जमानानं कम्मजरूपानं जनकपच्चयो, तञ्च पवत्तियं पुब्बे उप्पज्जित्वा ठितं अनुपहतं चतुसन्ततिरूपं सहकारीपच्चयं लभित्चाव कातुं सक्कोति, न अञ्जथा, येन केनचि विरोधिपच्चयेन 
निरुद्धभचक्खादिप्पसादानं पुग्गलानं विज्जमानम्पि कम्मं चक्खादिकं जनेतुं न सक्कोतीति सिद्धमेव होति। 


अतिपातेन्तोति अतिपातेन्तो विनासेन्तो। बुत्तपकारमेबाति जीवितिन्द्रियातिपातनविधानं वुत्तप्पकारमेव। सरसेनेव पतनसभावस्स सणिकं पतितुं अदत्वा अतीव पातनं सीघपातनं अतिपातो, पाणस्स 
अतिपातो पाणातिपातो। आथब्बणिकाति अथब्बणवेदिनो । अथब्बणन्ति अथनब्बणवेदविहितं । मन्तं पयोजेन्तीति अलोणभोजनदब्बसयनसुसानगमनादीहि पयोगेहि मन्तं परिवत्तेन्ति, तेन 
यथिच्छितपाणवधादिफलं उपपज्जति, तस्मा तं कायवचीकम्मेसु पविट्ठ । ईतिन्ति पीळं । उपद्ववन्ति ततो अधिकतरं पीळं। पज्जरकन्ति विसमज्जरं | सूचिकन्ति सूचीहि विय विज्झमानं सूलं । बिसूचिकन्ति 
ससूलं आमातिसारं। पक्खन्दियन्ति रत्तातिसारं । बिज्जं परिवत्तेत्वाति गन्धारविज्जादिकं अत्तनो विज्जं कतूपचारं मन्तपठनक्कमेन परिजप्पित्वा । तेहीति तेहि वत्थूहि । पयोजनन्ति पवत्तनं। अहो 
बतायन्ति अयं तं कुच्छिगतं । गब्भन्ति इदं कुच्छिगतं गब्भ॑ । कुलुम्बस्साति गब्भस्स, कुलस्सेव वा, कुटुम्बस्साति वुत्तं होति। भावनामयिद्धियाति अधिट्ठानिद्धि सन्धाय वृत्तं। तं तेसं इच्छामत्तन्ति 
सुत्तत्थतो न समेतीति अधिप्पायो। अथब्बणिद्भिवसेनेव हि सृत्ते “इद्धिमा चेतोवसिप्पत्तों ति वुत्तं, न भावनामयिद्धिवसेनाति दद्ुब्बं 


इतरथाति परियेसेय्याति पदस्स गवेसनमत्तमेव यथारुतवसेन अत्थो सिया, तदा परियिट्ठमत्तेन परियेसित्वा सत्थादीनं लद्भमत्तेनाति अत्थो। ससन्ति हिंसन्ति एतेनाति सत्थन्ति वधोपकरणस्स 
पासाणरज्जुआदिनो सब्बस्सापि नामन्ति आह लगुळातिआदि। लगुळन्ति मुग्गरस्सेतं अधिवचनं । सत्थसङ्गहोति मातिकायं सत्थहारकन्ति एत्थ वृत्तसत्थसङ्गहो। परतो वुत्तनयत्ताति परतो निगमनवसेन 
बुत्तस्स दुतियपदस्स पदभाजने वुत्तनयत्ता। चित्तसहस्स अत्थदीपनत्थं बुत्तोति चित्त-सहस्स विचित्तादिअनेकत्थविसयत्ता इतरेहि निवत्तेत्वा विज्ञाणत्थं नियमेतुं वुत्तो। 


१७४. कम्मुना बज्झतीति पाणातिपातकम्मुना बज्झति, तं कम्ममस्स सिद्धन्ति अत्थो। उभयथापीति उद्दिसकानुद्दिसकवसेन | पच्छा वा तेन रोगेनाति एतेन अनागतम्मि जीवितिन्द्रियं आरब्भ 
पाणातिपातस्स पवत्ति दस्सेति। एवञ्च “यदा सक्कोति, तदा तं जीविता वोरोपेही ति आणत्तिया चिरेन समिद्धियम्पि आणत्तिक्खणेयेव पाणातिपातो। ओपातखणनादिथावरपयोगेसु पयोगकरणतो पच्छा 
गहितपटिसन्धिकस्सापि सत्तस्स मरणे पाणातिपातो च अनागतारम्मणो उपपन्नो होति। यं पन सिक्खापदविभङ्के “पञ्च सिक्खापदानि पच्चुप्पन्नारम्मणायेवा ति वुत्तं, तं पाणातिपातादितो विरतिं सन्धाय 
वुत्तं, न पाणातिपातादिन्ति गहेतब्बं । अञ्ञचित्तेनाति अमारेतुकामताचित्तेन। दुतियप्पहारेन मरतीति पठमप्पहारं विना दुतियेनेव मरतीति अत्थो। पठमण्पहारेनेवाति 
पठमप्पहारसमुद्ठापकचेतनाक्खणेयेवाति अत्थो। किञ्चापि पठमप्पहारो सयमेव न सक्कोति मारेतुं, दुतियं पन लभित्वा सक्कोन्तो जीवितविनासहेतु होति, तस्मा पठमप्पहारं विना मरणस्स असिद्भत्ता 
““पयोगो तेन च मरण न्ति इमिना संसन्दनतो पठमप्पहारेनेव कम्मबद्धो यृत्तो, न दुतियेन तस्स अञ्जचित्तेन दिन्नत्ता। यथा चेत्थ, एवं अञ्जेन पुग्गलेन दुतियप्पहारदानादीसु विय। यदि पन 
दुतियप्पहारदायकस्सापि पुग्गलस्स वधकचेतना अत्थि, तस्सापि अत्तनो पयोगेनापि मतत्ता पयोगक्खणे पाणातिपातोति वेदितब्बं। 


कम्मापत्तिब्यत्तिभावत्थन्ति आनन्तरियादिकम्मविभागस्स पाराजिकादिआपत्तिविभागस्स च पाकटभावत्थं। “एळकं मारेमी”ति विपरीतग्गहणेपि “इम”न्ति यथानिपन्नस्सेव परमत्थतो गहितत्ता 
यथावत्थुकं कम्मबद्धो होतियेवाति आह इमं वत्थुन्तिआदि। घातको च होतीति पाणातिपातकम्मेन बद्धोति अत्थो। मातादिगुणमहन्ते आरब्भ पवत्तवधकचेतनाय महासावज्जताय वुत्तं “इध पन चेतना 
दारुणा होती”ति। 


लोहितकन्ति लोहितमक्खितं। कम्मं करोन्तेति युद्भकम्मं करोन्ते। यथाधिप्पायं गतेति योधं विज्झित्वा पितरि विद्धे, योधं पन अविज्झित्वा केवलं पितरि विद्धेपि विसङ्केतो नत्थियेब पितरिपि 
वधकचित्तस्स अत्थिताय, केवलं योधे विद्धेपि एसेव नयो। आनन्तरियं पन नत्थीति पितुविसयं पाणातिपातकम्मं नत्थीति अत्थो। 


एबं बिज्झाति एवं पादेहि भूमियं ठत्वा एवं धनुं गहेत्वा आकड्टित्वातिआदिना विज्झनप्पकारसिवखापनमुखेन आणापेतीति अत्थो। एवं पहराति दळहं असिं गहेत्वा एवं पहर । एवं घातेहीति एवं 
कम्मकारणं कत्वा मारेहि। तत्तका उभिन्नं पाणातिपाताति अनुद्दिसित्वा येसं केसञ्चि मारणत्थाय उभोहि पयोगस्स कतत्ता वृत्तं। सचे हि आणापको “एवं विद्धे असुको एवं मरती”ति सञ्जाय “एवं 
बिज्झा"ति आणापेति, नियमितस्सेव मरणे आणापकस्स कम्मबद्धोति वदन्ति। सचे आणत्तो “असुक' न्ति नियमेत्वा उद्दिस्स सरं खिपति, आणापको अनियमेत्वा आणापेति, आणापकस्स येसं केसञ्चि 
मरणेपि कम्मबद्भो, आणत्तस्स पन नियमितमरणेयेवाति वेदितब्बं । मज्झेति हत्थिनो पिट्टिनो मज्झे । एतेनाति अधिट्टहित्वा आणापेतीतिआदिपाळिवचनेन । तत्थाति आणत्तिकपयोगे। 


किञ्चापि किरियाविसेसो अट्टकथासु अनागतो, पाळियं पन “एवं विज्झ, एवं पहर, एवं घातेही”ति (पारा० १७४) किरियाविसेसस्स परामइत्ता आचरियपरम्परा आगतं किरियाविसेसम्पि 
पाळिसंसन्दनतो गहेत्वा दस्सेन्तो अपरो नयोतिआदिमाह। विज्झनन्ति उसुसत्तिआदीहि विज्झनं। छेदनन्ति असिआदीहि हत्थपादादिच्छेदनं। भेदनन्ति मुग्गरादीहि सीसादिभेदनं द्विधाकरणं । 
सङ्घमुण्डकन्ति सीसकटाहे चम्मं सह केसेहि उप्पाटेत्वा थूलसक्खराहि सीसकटाहं घंसित्वा सङ्कवण्णकरणवसेन सङ्घमुण्डकम्मकरणं । एवमादीति आदि-सद्देन बिळङ्गथालिकादिं सङ्गण्हाति। उरे पहरित्वा 
पिट्टियं पहरित्वा गीवायं पहरित्वातिआदिना सरीरावयवप्पदेसेसु पहरणविज्झनादिनियमोपि किरियाविसेसेयेव सङ्गस्हति अट्ठकथासु सङ्घमुण्डकादिसरीरप्पदेसविसयायपि घातनाय तत्थ पवेसितत्ता, यं पन 
सारत्थदीपनियं (सारत्थ० टी० पाराजिककण्ड २.१७४ पयोगकथावण्णना) पुरतो पहरित्वा मारेहीतिआदिकस्स अट्टकथापाठस्स “पुरिमपस्सादीनम्पि वत्थुसभागतो वत्थुग्गहणेनेव गहणन्ति आह पुरतो 
पहरित्वातिआदी"ति एवमधिप्पायकथनं, तं सङ्क मुण्डकादिकस्स सरीरण्पदेसे कम्मकारणाकरणस्स अट्टकथाय किरियाविसेसविसये वुत्तत्ता युज्जति। यथाणत्तं मुञ्चित्वा पुग्गलन्तरमारणमेव हि 


किरियाविसेसबिसङ्केतेन कम्मबद्धाभावं दस्सेत्‌ं वृत्तन्ति पञ्जायति। तेन “वत्थुं अविसंवादेत्वा मारेन्ती”ति एत्तकमेव अवत्वा “यथाणत्तिया^ति किरियाविसेसनियमोपि दस्सितो, इतरथा यथाणत्तियाति 
वचनस्स निरत्थकतापत्तितो। वत्थुनिद्देसे च “वत्थूति मारेतब्बो सत्तो”ति (पारा० अट्टु० २.१७४) एत्तकमेव वुत्तं, न पन “यथाणत्तस्स पहरितब्बसरीरप्पदेसोपी” ति वृत्तं । तस्मा पुरतो पहरणादिपि 
किरियाविसेसे एव सङ्गय्हतीति अम्हाकं खन्ति, वीमंसित्वा गहेतब्बं । वत्थुविसेसेनाति मातुआदिमतसत्तविसेसेन। कम्मविसेसोति आनन्तरियादिकम्मविसेसो। आपत्तिविसेसोति 
पाराजिकादिआपत्तिविसेसो। 

यदा कदाचि पुब्बण्हेति आणत्तदिवसतो अञ्जस्सपि यस्स कस्सचि दिवसस्स पुब्बण्हे। एतं गामे ठितन्ति गामो पुग्गलनियमनत्थं वुत्तो, न ओकासनियमनत्थं, तस्मा “यत्थ कत्थचि मारेति, नत्थि 
विसङ्केतो ति वुत्तं, एतेन कालोकासआवुधइअयापथकिरियाविसेसानं नियमिच्छाय असति येन केनचि पकारेन मरणमेव इच्छन्तस्स आणापकस्स मुखारुळहवसेन वुत्तस्स देसकालादिनियमस्स विसङ्केतेपि 
कम्मबद्धोयेवाति ञापितं होति। यो पन चित्तेन यत्थ कत्थचि यदा कदाचि येन केनचि पकारेन मरणमेव इच्छन्तोपि कालादिविसङ्केतेन अकुसलतो चोदनतो वा मुच्चितुकामो लेसेन कालादिनियमं करोति, 
तस्स मनुस्सविग्गहपाराजिकतो परियायेन अमुच्चनतो कालादिविसङ्केतेपि कम्मबद्धोवाति गहेत्वा विचारणतो गहेतब्बं, केचि पनेतं न इच्छन्ति, वीमंसितन्बं। तुण्डेनाति अग्गकोटिया। थरुनाति 
खग्गमुट्टिना। एतं गच्छन्तन्ति गमनेन पुग्गलोव नियमितो, न इरियापथो, तेनाह “नत्थि विसङ्केत ` न्ति। 


“दीघं मारेही ति वुत्तेपि दीघसण्ठानानं बहुभावतो “इत्थन्नामं एवरूपञ्च दीघ”न्ति अञ्जेसं असाधारणलक्खणेन अनिदिद्वत्ता “अनियमेत्वा आणापेती “ति वृत्तं, तेनेवाह “यं किञ्चि तादिसं 
मारेमी 'ति। एत्थ च चित्तेन बहूसु दीघसण्ठानेसु एकं नियमेत्वा वुत्तेपि वाचाय अनियमितत्ता अञ्जस्मिं तादिसे मारिते नत्थि विसङ्केतोति वदन्ति। अत्तानं मुञ्चित्वा परपाणिम्हि पाणसञ्जितालक्खणस्स 
अङ्गस्स अभावतो नेवत्थि पाणातिपातोति आह “आणापको मुच्चती”ति। अत्तानं उद्दिस्स “असुकट्ठाने निसिन्नन्ति ओकासनियमे तस्मिं पदेसे निसिन्नस्स यस्स कस्सचि जीवितिन्द्रियं आरब्भ 
वधकचित्तं उप्पज्जतीति वृत्तं “नेव वधको मुच्चति न आणापको"ति। ओकासञ्हि नियमेत्वा निदिसन्तो तस्मिं ओकासे निसिन्नं मारेतुकामो होति, सयं पन तदा तत्थ नत्थि, तस्मा ओकासेन सह तत्थ 
निसिन्नस्सेव जीवितिन्द्रियं आरम्मणं होति, न अत्तनोति गहेतब्बं। सचे पन सयं तत्थेव निसीदित्वा अत्तनो निसिन्नट्डानमेव नियमेत्वा “मारेही" ति वुत्तेपि अञ्जो तत्थ निसिन्नो मारियति, तस्सापि अत्तनोपि 
जीवितं आरब्भ वधकचेतना पवत्तति, परस्मिं तत्थ मारिते आणापकस्स कम्मबद्धोति गहेतब्बं । एवरूपे ठाने चित्तप्पवत्तिनियमो बुद्धविसयो, न अञ्जेसं विसयोति आह “तस्मा एत्थ न अनादरियं 
कातब्ब न्ति। 


एवं आणापेन्तस्स आचरियस्स ताव दुक्कटन्ति सचे आणत्तिको यथाधिप्पायं न गच्छति, आचरियस्स आणत्तिक्खणे दुक्कटं । सचे पन सो यथाधिप्पायं गच्छति, यं परतो थुल्लच्चयं वृत्तं, 
आणत्तिक्खणे तदेव होति। अथ सो अवस्सं घातेति, यं परतो “आपत्ति सब्बेसं पाराजिकस्सा”ति (पारा० १७४) वृत्तं, ततो इमस्स आणत्तिक्खणेयेव पाराजिकं होति, न दुक्कटथुल्लच्चयानीति गहेतब्बं। 
तेसम्पि दुक्कटन्ति बुद्धरक्खितादीनम्पि आरोचनपच्चया दुक्कटं, इदञ्च यथाणत्तिवसेन सङ्घरक्खितस्स जीविता वोरोपने असति युज्जति, वोरोपने सति तेसम्पि आरोचनक्खणेयेव पाराजिकं । 
पटिग्गहितमत्तेति इदं अवस्सं पटिग्गहणसभावदीपनत्थं वुत्तं, न पटिग्गहितव्खणेयेव थुल्लच्चयन्ति दस्सनत्थं। सचे हि सो अवस्सं पटिग्गहेस्सति, कम्मं पन न निप्फादेस्सति, तदा आचरियस्स 
आणत्तिक्खणेयेव थुल्लच्चयं होतीति दडुब्बं 


मूलइस्सेव दुक्कटन्ति इदं महाअट्टुकथायं आगतनयदस्सनमत्तं, न पनेतं अत्तना अधिप्पेतं, तेनाह एवं सन्तेतिआदि, एवं महाअटुकथायं वुत्तनयेन अत्थे सतीति अत्थो। पटिग्गहणे आपत्तियेव न 
सियाति वधकस्स “साधु सुहु”ति मरणपटिग्गहणे दुक्कटापत्ति नेव सिया, एवं अनोळारिकविसयेपि ताव दुक्कटं, किमङ्गं पन मरणपटिग्गहणेति दस्सनत्थं सञ्चरित्तपटिग्गहणादि निदस्सितं । “अहो वत 
इत्थन्नामो हतो अस्सा ति एवं मरणाभिनन्दनदस्सनत्थं सञ्चरित्तपटिग्गहणादिभिनन्दने दुक्कटे सति पगेव “अहं तं मारेस्सामी "ति मरणपटिग्गहणेति अधिप्पायो। पटिग्गण्हन्तस्सेवेतं दुक्कटन्ति 
अवधारणेन सङ्घरक्खितस्स पटिग्गहणपच्चया मूलइस्स नत्थेव आपत्तीति दस्सेति, विसङ्केतत्ता पठमं आणत्तदुक्कटमेवस्स होति । केचि पन ““मूलडस्सापि दुक्कटमेवा”ति वदन्ति, तं न यूत्तं एकेन पयोगेन 
विन्नं दुक्कटानं असम्भवा । पुरिमनयेति समनन्तरातीते अविसक्कियदूतनिद्देसे। एतन्ति दुक्कटं । ओकासाभावेनाति मूलट्टस्स थुल्लच्चयस्स वुच्चमानत्ता पटिग्गण्हन्तस्स दुक्कटं न वुत्तं ओकासाभावेन, 
न पन आपत्तिअभावतोति अधिप्पायो। 


१७५. सयं सङ्घत्थेरत्ता “ उपट्ठानकाले' ति वुत्तं। वाचाय वाचाय दुक्कटन्ति “यो कोचि मम वचनं सुत्वा इमं मारेतू"ति इमिना अधिप्पायेन अवत्वा केवलं मरणाभिनन्दनवसेनेव वृत्तत्ता चोरापि 
नाम तं न हनन्तीतिआदिवाचायपि दुक्कटमेव वुत्तं । द्विन्नं उद्दिस्साति दवे उद्दिस्स, द्विन्नं वा मरणं उद्दिस्स। उभो उद्दिस्स मरणं संवण्णेन्तस्स पयोगसमुट्ठापिकाय चेतनाय एकत्तेपि “ष्ठे पाणातिपाता ति 
वत्तब्बतासङ्घातं बलवभावं आपज्जित्वा पटिसन्धिपवत्तीसु महाविपाकत्ता “अकुसलरासी ˆति वुत्तं, बहू उद्दिस्स मरणसंवण्णनेपि एसेव नयो। तत्तका पाणातिपाताति यत्तका संवण्णनं सुत्वा मरिस्सन्ति, 
तत्तकानम्पि वत्तमानं अनागतञ्च जीवितिन्द्रियं सब्बं आलम्बित्वाव चेतनाय पवत्तनतो तत्तका पाणातिपाता होन्ति, तत्तकाहि चेतनाहि दातब्बं पवत्तिविपाकं एकाव सा चेतना दातुं सक्कोतीति अत्थो, 
पटिसन्धिविपाकं पन सयञ्च पुब्बापरचेतना च एकेकमेव दातुं सक्कोतीति गहेतब्बं । 


१७६. येसं हत्थतोति येसं जातकपवारितादीनं हत्थतो, इदञ्च भिक्खुनो रूपियमूलस्स अभावं सन्धाय वुत्तं, अत्तनोव धनञ्चे, सयमेव मूलं गहेत्वा मुञ्चति, मूलं पन अग्गहेत्वापि पोत्थकस्स 
पोत्यकसामिनो सन्तकत्तापादनमेवेत्थ पमाणन्ति गहेतब्बं । लेखादस्सनकोतूहलकाति सुन्दरक्खरं दिस्वा वा “कोदिसं नु खो पोत्थक न्ति वा ओलोकेतुकामा। 


पाणातिपातस्स पयोगत्ताति सरीरतो पाणवियोजनस्स निट्टापकपयोगत्ता। ओपातखणनत्थं पन कुदालादिअत्थाय अयोबीजसमुद्ठापनत्थं अकप्पियपथवि वा कुदालदण्डादीनं अत्थाय भूतगामं 
विकोपेन्तस्स पाचित्तियमेव। पाणातिपातपयोगत्ताभावा अदिन्नादानपुब्बपयओगे विय दुतियपरियेसनादीसुपि एत्थ दुक्कटट्ठाने दुक्कटं, मुसावादादिपाचित्तियट्ठाने पाचित्तियमेवाति गहेतब्बं। पमाणेति अत्तना 
सल्लक्खिते पमाणे । तच्छेत्वाति उन्नतप्पदेसं तच्छेत्वा। पंसुपच्छिन्ति सब्बन्तिमं पंसुपच्छिं। एत्तकं अलन्ति निट्ठापेतुकामताय सब्बन्तिमपयओगसाधिका चेतना सन्निट्ठापकचेतना, महाअटुकथायं 
“एकस्मिं दिवसे अवूपसन्तेनेव पयोगेन खणित्वा निड्ठापेन्तं सन्धाय सब्बन्तिमा सन्निट्ठापकचेतना वृत्ता, इतरासु पन अट्ठकथासु “इमस्मिं पतित्वा मरन्तू"ति अधिप्पायेन एकस्मिं दिवसे किञ्चि खणित्चा 
अपरस्मिम्पि दिवसे ततो किञ्चि किञ्चि खणित्वा निङट्ठापेन्तं सन्धाय वृत्तन्ति एवं अट्डकथानं अञ्जमञ्जविरोधो जातब्बो। अत्तनो धम्मतायाति अजानित्वा, पकखलित्वा वा। अरहन्तापि सङ्घह गच्छन्तीति 
अञ्जेहि पातियमानानं अमरितुकामानम्पि अरहन्तानं मरणं सम्भवतीति वुत्तं। पुरिमनयेति “मरितुकामा इध मरिस्सन्ती ति वुत्तनये | बिसङ्केतोति मरितुकामानं मारेतुकामानञ्च उद्दिस्स खतत्ता 
अमरितुकामानं मरणे कम्मबद्भो नत्थीति अत्थो। 


तत्थ पतितं बहि नीहरित्वाति इदं तत्थ पतनपच्चया मरणस्स पवत्तत्ता वुत्तं । आवाटे पतित्वा थोकं चिरायित्वा गच्छन्तं गहेत्वा मारिते तत्थ पतितरोगेन पीळितस्स गच्छतो पकखलित्वा पासाणादीसु 
पतनेनापि मरणेपि ओपातखणको न मुच्चतीति वेदितब्बं । अमरितुकामा वाति अधिप्पायस्स सम्भवतो ओपपातिके उत्तरितुं असक्कुणित्वा मतेपि पाराजिकं वृत्तं। “निब्बत्तित्वा^ति वृत्तत्ता पतनं न 
दिस्सतीति चे? तत्थस्स निब्बत्तियेव पतनन्ति नत्थि विरोधो। यस्मा मातुया पतित्वा परिवत्तितलिङ्गाय मताय सो मातुघातको होति, न केवलं मनुस्सपुरिसघातको, तस्मा पतितस्सेब वसेन आपत्तीति 
अधिप्पायेन “पतनरूपं पमाण' न्ति वुत्तं, इदं पन अकारणं “लिङ्गे परिवत्तेपि एकसन्तानत्तस्स अविगतत्ता। मनुस्सभूतं मातरं वा पितरं वा अपि परिवत्तलिङ्गं जीविता वोरोपेन्तस्स कम्मं आनन्तरियःन्ति हि 
अडुकथायं वुत्तं । येन पन सभावेन सत्ता जायन्ति, तेनेव मरन्ति, सोव तेसं रूपन्तरग्गहणेपि सभावोति “मरणरूपमेव पमाणं, तस्मा पाचित्तिय' न्ति वुत्तो । पच्छिमो वादो पमाणं, एवं सन्ते पाळियं “यक्खो 
वा पेतो वा तिरच्छानगतमनुस्सविग्गहो वा तस्मिं पतति, आपत्ति दुक्कटस्स । पतिते दुक्खा वेदना उप्पज्जति, आपत्ति दुक्कटस्स। मरति, आपत्ति थुल्लच्चयस्सा”ति कस्मा वुत्तन्ति चे? नायं दोसो। “यक्खो 
वा पेतो वा“ ति हि पठमं सकरूपं दस्सेत्वा रूपन्तरं गहेत्वापि ठितेयेव यक्खपेते दस्सेतुं “तिरच्छानगतमनुस्सविग्गहो वा" ति वृत्तं । तस्मा तिरच्छानगतविग्गहो मनुस्सविग्गहो वा यक्खो वा पेतो वाति 
एवमेत्थ योजना कातब्बा। केचि पन “मनुस्सविग्गहेन ठिततिरच्छानगतानं आवेणिकं कत्वा थुल्लच्चयं वृत्तं विय दिस्सती^ति वदन्ति, तं न युत्तं तिरच्छानो वा मनुस्सविग्गहोति वत्तब्बतो, अट्टकथासु च 
इमस्स विसेसस्स अवृत्तत्ता। यक्खपेतरूपेन मतेपि एसेव नयोति इमिना मरणरूपस्सेव पमाणत्ता थुल्लच्चयं अतिदिसति। 


मुधाति अमूलेन। सो निद्दोसोति तेन तत्थ कतपयोगस्स अभावतो, यदि पन सोपि तत्थ किञ्चि करोति, न मुच्चति एवाति दस्सेन्तो एवं पतितातिआदिमाह। तत्थ एवन्ति एवं मया कतेति अत्थो। न 
नस्सिस्सन्तीति अदस्सनं न गमिस्सन्ति, न पलायिस्सन्तीति अधिप्पायो। सुउद्धरा वा भविस्सन्तीति इदं गम्भीरस्स ओपातस्स पूरणे पयोजनदस्सनं । उत्ताने कते ओपाते सीघं अम्हेहि गहेत्वा मारेतुं 
सुउद्धरा भविस्सन्तीति अधिप्पायो। बिष्पटिसारे उप्पन्नेति मूलइं सन्धाय वृत्तं। यदि पन पच्छिमोपि लभित्वा तत्थ वुत्तप्पकारं किञ्चि कत्वा पुन विप्पटिसारे उप्पन्ने एवं करोति, तस्सापि एसेव नयो। 
जातपथवी जाताति ईदिसे पुन अञ्जेन ओपाते खते तदा मुच्चतीति दस्सनत्थं वृत्तं, जातपथवीसदिसं कत्वा पुन सुहु कोट्रेत्वा दळहतरं पूरितेपि मुच्चतियेवाति गहेतब्बं। 


थद्धतरन्ति थिरकरणत्थं अपरापराय पासयट्टिया सद्धिं बन्धित्वा वा तमेव वा सिथिलभूतपासं थद्धतरं बन्धित्वा उपेति । खाणुकन्ति पासयट्टिबन्धनखाणुकं | तत्थजातकयद्टि छिन्दित्वा मुच्चतीति इदं 
अरञ्जे यथाठितमेव दण्डं मूले अच्छिन्दित्वा पासबन्धनयोग्गं कत्वा ठपितत्ता तत्थ अञ्जोपि कोचि पासं बन्धेय्य, मूलड्ठो न मुच्चति, तं पन मूलेपि छिन्दित्वा खण्डाखण्डं कत्वा मुच्चतीति दस्सनत्थं वुत्तं। 
रज्जुकेति वाकेहि एकवारं वट्टितरज्जुके | सयं बद्टितन्ति तनुकवट्टितं दिगुणतिगुणतापादनेन अत्तना व्टितं। उब्ब्टेत्वाति पाकतिकं कत्वा। गोपेन्तोपीति हीरं हीरं कत्वा गोपेन्तोपि। 

१७७. आलम्बनरुक्खो बाति तत्थजातकं सन्धाय वुत्तं। तदत्थमेव कत्वाति मारणत्थमेव अयोबीजसमुट्टापनादिना वासिआदिं सत्थं कारेत्वा। पाकतिकन्ति अञ्ञेहि कतं पकतिसत्थमेव लभित्वा 
मूलड्डेन ठपितं होतीति अत्थो । मुच्चतीति मूलड्ठो मुच्चति । विसमण्डलन्ति मञ्चपीठादीसु आलित्तं विसमण्डलं । 


वत्वा असिं उपनिक्खिपतीति एत्थ मुखेन अवत्वा मनसाव चिन्तेत्वा उपनिकिखिपनेपि एसेव नयो। पुरिमनयेनाति येसं हत्थतो मूलं गहितन्तिआदिना। विसभागरोगो नाम कुट्ठादिविरूपभावतो, 
गण्डपीळकादि वा जीवितप्पवत्तिया पच्चनीकत्ता। 


१७८. मनापियेपि एसेव नयोति एतेन मनापियं रूपं उपसंहरतीति एत्थ यं वा मनापरूपं, तस्स समीपे ठपेति, अत्तना वा मनापियेन रूपेन समन्नागतो तिट्ठतीतिआदि योजेतब्बन्ति दस्सेति। 
अलङ्करित्वा उपसंहरतीति “अलाभकेन सुस्सित्वा मरतू”ति इमिना अधिप्पायेन उपसंहरति, तेनेव “सचे उत्तसित्वा मरति, विसङ्केतो”ति वुत्तं। अलाभकेन सुस्सित्वा मरतीति एत्थ पाराजिकोति 
पाठसेसो दडब्बो। महाकच्छु नाम वल्लिफलविसेसो, यस्स मज्जारपादस्सेव सण्ठानं दुकखसम्फस्सानि सुखुमलोमानि च होन्ति। हंसपुप्फन्ति हंसादीनं पकखलोमं सन्धाय वदन्ति। अत्तनो धम्मताय मरति, 
अनापत्तीति पाराजिकं सन्धाय वुत्तं दुक्कटा न मुच्चनतो। 


१७९. असञ्चिच्चाति इदं मरणसंवत्तनिकउपक्कमस्स असल्लक्खणं सन्धाय वृत्तन्ति आह इमिना उपक्कमेनातिआदि। अजानन्तस्साति इदं पन मरणसंवत्तनिकविसादिउपक्कमकरणस्स अजाननं 
सन्धाय वृत्तन्ति आह इमिना अयं मरिस्सतीतिआदि। न मरणाधिप्पायस्साति इदं दुक्खुप्पादकं उपक्कमन्ति जानन्तस्सापि मरणाधिप्पायस्स अभावं सन्धाय वुत्तन्ति आह मरणं अनिच्छन्तस्सातिआदि। 
अनुप्पबन्धाभावाति दोमनस्सवीथीनं निरन्तरप्पवत्तिअभावा। 


पदभाजनीयवण्णनानयो निट्टितो। 
विनीतवत्थुवण्णना 


१८०. बोहारबसेनाति पुब्जभागवोहारवसेन, मरणाधिप्पायस्स सन्निट्टापकचेतनाक्खणे करुणाय अभावतो कारुञ्जेन पासे बद्धसूकरमोचनं (पारा? १५३) विय न होतीति अधिप्पायो। “यथायुना"ति 
बुत्तमेवत्थं “'यथानुसन्धिना "ति परियायन्तरेन वुत्तं । हेड्डा किस्मिञ्चि विज्जमाने साटकं वलिं गण्हातीति आह “यस्मिं वलि न पञ्जायती"ति। पटिवेक्खणञ्चेतं गिहीनं सन्तके एवाति दट्ठब्बं। पाळियं मुसले 
उस्सितेति अञ्जमञ्ञं उपत्यम्भेत्वा द्वीसु मुसलेसु भित्ति अपस्साय ठपितेसूति अत्यो। उदुक्खलभण्डिकन्ति उदुक्खलत्थाय आनीतं दारुभण्डं । परिबन्धन्ति भोजनपरिबन्धं, भोजनन्तरायन्ति वृत्तं होति। 


१८९. अग्गकारिकन्ति एत्थ कारिक-सद्दस्स भाववचनत्ता “अग्गकिरिय”'न्ति अत्थं वत्वापि यस्मा किरियं दातुं न सक्का, तस्मा दानसङ्घाताय अग्गकिरियाय युत्तपिण्डपातमेव इध उपचारयृत्तिया 
अग्गकिरियाति गहेतब्बन्ति आह पठमं लद्धपिण्डपातन्तिआदि। 


१८२-३. दण्डमुग्गरनिखादनवेमादीनं वसेनाति एत्थ दण्डो नाम दीघदण्डो। मुग्गरो नाम रस्सो। चेमं नाम तन्तवायानं वत्थवायनउपकरणं, येन वीतं तन्तं घट्टेन्ति विभत्तिव्यत्तयेनाति 
विभत्तिविपरिणामेन। विसेसाधिगमोति समाधि विपस्सना च। विसेसाधिगमन्ति लोकुत्तरधम्मपटिलाभं | ब्याकरित्वाति आरोचेत्वा, इदञ्च विसेसस्स अधिगतभावदस्सनत्थं वुत्तं। अधिगतविसेसा हि 
दिड्टानुगतिआपज्जनत्थं लज्जीभिकखूनं अवस्सं अधिगमं व्याकरोन्ति, अधिगतविसेसेन पन अब्याकरित्वापि आहारं उपच्छिन्दितुं न वट्टति, अधिगमन्तरायविनोदनत्थमेव आहारूपच्छेदस्स अनुञ्ञातत्ता 
तदधिगमे सो न कातब्बोव। कि पनाधिगमं आरोचेतुं वतीति आह सभागानन्तिआदि। भण्डकं वा धोवन्ताति चीवरं वा धोवन्ता। धोवनदण्डकन्ति चीवरधोवनदण्डं | 


१८५. मद्दापेत्वा पातेति, विसङ्केतोति यथाणत्तिया अकतत्ता वुत्तं, यदि पन आणापको मद्दनम्पि मद्दापनम्पि सन्धाय वोहारवसेन “मद्दित्वा पातेही”ति वदति, विसङ्केतो नत्थीति वेदितब्बं । 
“मरणवण्णं वा संवण्णेय्या"ति (पारा० १७१) वुत्तत्ता आह “परियायो नाम नत्थी ति, परियायेन आपत्तिमोक्खो न होतीति अधिप्पायो। अविजायनत्थाय गब्भग्गहणतो पुरेतरमेव भेसज्जं देन्तस्स कुच्छियं 
उप्पज्जित्वा गब्भो विनस्सतीति इमिना अधिप्पायेन दिन्ने तथामरन्तानं वसेन कम्मबद्धो, कुच्छियं न उप्पज्जिस्सतीति इमिना अधिप्पायेन दिन्ने उप्पज्जित्वा मरतु वा मा वा, नेवत्थि कम्मबद्भो। 


सहधम्मिकानन्ति एकस्स सत्यु सासने सहसिक्खमानधम्मानं, सहधम्मे वा सिक्खापदे सिकखनभावेन नियुत्तानं । समसीलसद्धानन्तिआदिना दुस्सीलानं भिन्नलद्धिकानञ्च अकातुम्पि लब्भतीति 
दस्सेति। जातकपवारितड्टानतोति अत्तनो तेसं वा जातकपवारितट्ठानतो। अरियेहि अकता अयुत्तवसेन अकतपुन्बा विञ्ञत्ति अकतविञ्जत्ति। 


पटियादियतीति सम्पादियति। अकातुं न वट्टतीति एत्य दुक्कटं वदन्ति, अयुत्ततावसेनेव पनेत्थ अकरणपटिकखेपो यृत्तो, न आपत्तिवसेनाति गहेतब्बं । याव जातका पस्सन्तीति याव तस्स जातका 
पस्सन्ति। 


पितुभगिनी पितुच्छा। मातुभाता मातुलो। नप्पहोन्तीति कातुं न सक्कोन्ति। न याचन्तीति लज्जाय न याचन्ति। “आभोगं कत्वा” ति वुत्तत्ता अञ्जथा देन्तस्स आपत्तियेव। केचि पन “आभोगं 
अकत्वापि दातुं वट्टती "ति वदन्ति, तं न युत्तं भेसज्जकरणस्स पाळियं “अनापत्ति भिक्खु पाराजिकस्स, आपत्ति दुक्कटस्सा "ति (पारा० १८७) एवं अन्तरापत्तिदस्सनवसेन सामञ्ञतो पटिविखत्तत्ता, 
अट्टुकथायं अवृत्तप्पकारेन करोन्तस्स सुत्तेनेव आपत्ति सिद्धाति दट्ठुब्बा, तेनेव अट्टकथायम्पि “तेसञ्जेव सन्तक "न्तिआदि वुत्तं। अञ्जेसन्ति असालोहितानं, तेनाह एतेसं पुत्तपरम्परायातिआदि। 
कुलपरिबट्टोति कुलस्मि ञातिपरम्परा। भेसज्जं करोन्तस्साति यथावुत्तविधिना करोन्तस्स, “तावकालिकं दस्सामी”ति आभोगं अकत्वा देन्तस्सापि पन अन्तरापत्ति दुक्कटं विना मिच्छाजीवं वा कुलदूसनं 
वा न होतियेव, तेनाह -- “वेज्जकम्मं वा कुलदूसकापत्ति वा न होतीति । जातकानज्हि सन्तकं याचित्वापि गहेतुं वट्टति, तस्मा तत्थ कुलदूसनादि न सिया। सब्बपदेसूति “चूळमातुया”तिआदीसु 
सब्बपदेसु। 


उपज्झायस्स आहरामाति इदं उपज्झायेन “मम जातकानं भेसज्जं आहरथा”ति आणत्तेहि कत्तब्बविधिदस्सनत्थं वुत्तं, इमिना च सामणेरादीनं अपच्चासायपि परजनस्स भेसज्जकरणं न वट्टतीति 
दस्सेति। वुत्तनयेन परियेसित्वाति इमिना “भिक्खाचारवत्तेन वा“ति इमिना, ““जातिसामणेरेही"ति इमिना च वृत्तमत्थं अतिदिसति। अपच्चासीसन्तेनाति आगन्तुकचोरादीनं करोन्तेनापि “मनुस्सा नाम 
उपकारका होन्ती"ति अत्तनो तेहि लाभं अपत्थयन्तेन। पच्चासाय करोन्तस्स पन वेज्जकम्मकुलदूसनादिदोसो होतीति अधिप्पायो। “एवं उपकारे कते सासनगुणं जत्वा पसीदन्ति, सङ्घस्स वा उपकारका 
होन्ती“ति करणे पन दोसो नत्थि। केचि पन “अपच्चासीसन्तेन आगन्तुकादीनं पटिक्खित्तपुग्गलादीनम्मि दातुं वट्टती"ति वदन्ति, त॑ न युत्तं कत्तब्बाकत्तब्बट्ठानविभागस्सनिरत्थकत्तप्पसङ्गतो 
“अपच्चासीसन्तेन सब्बेसं दातुं कातुञ्च वट्टती "ति एत्तकमत्तस्सेव वत्तब्बतो। अपच्चासीसनञ्च मिच्छाजीवकुलवूसनादिदोसनिसेधनत्थमेव वुत्तं भेसज्जकरणसङ्कताय इमिस्सा अन्तरापत्तिया मुच्चनत्थं 
आगन्तुकचोरादीनं अनुञ्जातानं दानेनेव ताय आपत्तिया मुच्चनतोति गहेतब्बं । तेनेव अपच्चासीसन्तेनापि अकातब्बद्दानं दस्सेतुं सद्धं कुलन्तिआदि वृत्तं। पुच्छन्तीति इमिना दिटटदिट्टरोगीनं परियायेनापि 
वत्वा विचरणं अयुत्तन्ति दस्सेति। पुच्छितस्सापि पन पच्चासीसन्तस्स परियायकथापि न वट्टतीति वदन्ति । 


समुल्लपेसीति अपच्चासीसन्तो एवं अञ्ञमञ्जं कथं समुट्ठापेसि । आचरियभागोति विनयाचारं अकोपेत्वा भेसज्जाचिक्खणेन वेज्जाचरियभागोति अत्थो। पुण्फपूजनत्थाय सम्पटिच्छियमानं रूपियं 
अत्तनो सन्तकत्तभजनेन निस्सग्गियमेवाति आह “कप्पियवसेन गाहापेत्वा”ति, “अम्हाकं रूपियं न बट्टति, पुप्फपूजनत्थं पुप्फं वट्टतीतिआदिना पटिक्खिपित्वा कप्पियेन कम्मेन गाहापेत्वाति अत्थो। 


यदि “परित्तं करोथा ति वृत्ते करोन्ति, भेसज्जकरणं विय गिहिकम्मं विय होतीति “न कातब्बः न्ति वृत्तं । “परित्तं भणथा“ति वृत्ते पन धम्मज्झेसनत्ता अनजञ्झिद्देनपि भणितब्बो धम्मो, पगेव 
अज्झिट्ठेनापीति “कातब्ब”न्ति वृत्तं । चालेत्वा सुत्तं परिमज्जित्वाति इदं “परित्ताणं एत्थ पवेसेमी”ति चित्तेन एवं कते परित्ताणा तत्थ पवेसिता नाम होतीति वुत्तं । बिहारतो...पे०... दुक्कटन्ति इदं 
अञ्जातकगहह्ठे सन्धाय वृत्तन्ति वदन्ति। पादेसु उदकं आकिरित्वाति इदं तस्मिं देसे चारित्तवसेन वृत्तं । वुत्तञ्हि “तत्थ पाळिया निसिन्नानं भिकखूनं पादेसु रोगवूपसमनादिअत्थाय उदकं सिञ्चित्वा परित्तं 
कातुं सुत्तञ्च ठपेत्वा 'परित्तं भणथाःति वत्वा गच्छन्ति। एवञ्हि करियमाने यदि पादे अपनेन्ति, मनुस्सा तं अवमङ्गलन्ति मञ्जन्ति, रोगो वा न वूपसमिस्सती'ति। तेनाह “न पादा अपनेतब्बा^ति। 

मतसरीरदस्सने विय केवलं सुसानदस्सनेपि “इदं जातानं सत्तानं खयगमनट्ठान”न्ति मरणसञ्ञा उप्पज्जतीति आह “सीवथिकदस्सने...पे०... 'मरणस्सति पटिलभिस्सामा'ति कम्मट्ठानसीसेन गन्तुं 
वट्टती 'ति। लेसकप्पं अकत्वा समुप्पन्नसुद्भचित्तेन “परिवारत्थाय आगच्छन्तू''ति वुत्तेपि गन्तुं वट्टति। 


अनामडुपिण्डपातोति अग्गहितअग्गो, अपरिभुत्तोति अत्थो। कहापणग्घनको होतीति इमिना दायकेहि बहुब्यञ्जनेन सम्पादेत्वा सक्कच्चं दिन्नभावं दीपेति। थालकेति सङ्किके कंसादिमये थालके, 
पत्तोपि एत्थ सङ्गय्हति। न बड्टतीति इमिना दुक्कटन्ति दस्सेति। दामरिकचोरस्साति रज्जं पत्थेन्तस्स पाकटचोरस्स। अदीयमानेपि “न देन्ती "ति कुज्झन्तीति सम्बन्धो । आमिसस्स धम्मस्स च अलाभेन 
अत्तनो परस्स च अन्तरे सम्भवन्तस्स छिद्दस्स च विवरस्स पटिसन्थरणं पिदहनं पटिसन्थारो, सो पन धम्मामिसवसेन दुविधो। तत्थ आमिसपटिसन्थारं सन्धाय “कस्स कातब्बो, कस्स न कातब्बो”ति 
बुत्तं। “आगन्तुकस्स वा...पे०... कत्तब्बो येवा”ति सङ्घेपतो वृत्तमत्थं पाकटं कातुं आगन्तुकं तावातिआदिमाह | खीणपरिब्बयन्ति इमिना अगतिभावं कारुञ्ञभाजनतञ्च दस्सेति, तेन च तब्बिधुरानं 


नामातिआदि वुत्तं। अननुञ्ञातानं पन अपच्चासीसन्तेनापि दातुं न बट्टति सद्धादेय्यविनिपातत्ता, पच्चासीसाय पन सति कुलदूसनम्पि होति। 
उब्बासेत्वाति समन्ततो तियोजनं विलुम्पन्ते मनुस्से पलापेत्वा। वरपोत्थकचित्तत्थरणन्ति अनेकप्पकारइत्थिपुरिसादिउत्तमरूपविचित्तं अत्थरणं। 


१८७. सत्तरसवग्गियेसु पुब्बे एकस्स अङ्गुलिपतोदकेन मारितत्ता सेसेसु सोळसजनेसु उदरं आरहित्वा निसिन्नमेकं ठपेत्वा “सेसापि पन्नरस जना" ति वुत्तं। अदूहलपासाणा वियाति अदूहले 
आरोपितपासाणा विय। कम्माधिप्पायाति तज्जनीयादिकम्मकरणाधिप्पाया। 


आवाहेत्वाति आविसापेत्वा। रूपं कत्वा हत्थपादादीनि छिन्दन्तीति तस्मिं पिड्ठादिमये रूपे अमनुस्सं आवाहेत्वा तस्स हत्थपादादीनि छिन्दन्ति। सक्कं देवराजानं मारेय्याति इदं सम्भावनवसेन 
बुत्तं। न हि तादिसा महानुभावा यक्खा सत्थघातारहा होन्ति देवासुरयुद्रेपि तेसं सत्थप्पहारेन मरणाभावा। 


१८८. पहारो न दातब्बोति सम्बन्धो। अमनुस्सं कोधचित्तेन पहरन्तस्स दुक्कटमेव | चिकिच्छाधिप्पायेन पहरन्तस्स अनाचारोति गहेतब्बो। तालपण्णं...पे०... बन्धितब्बन्ति अमनुस्सा 
तालपण्णबन्धनेन पलायन्तीति कत्वा वृत्तं, इदञ्च गिहीनं वेज्जकम्मवसेन कातु न वट्टति। 


१८९. यो रुक्खेन ओत्थतोपि न मरतीतिआदीसु यं वत्तब्बं, तं भूतगामसिक्खापदइकथायं सयमेव वक्खति, तं तत्थेव गहेतब्बं । 


१९०. दब्बूपकरणानीति केहिचि छिन्दित्वा उपितानि सपरिग्गहितानि सन्धाय वुत्तं। तत्थ हि ठानाचावनाभावेन विनासाधिप्पायस्स दुक्कटं वृत्तं । खिट्टाधिप्पायेनापि दुक्कटन्ति सुक्खतिणादीसु 
अग्गिकरणं सन्धाय वुत्तं, अल्लेसु पन कीळाधिप्पायेनपि करोन्तस्स पाचित्तियमेव। पटिपक्खभूतो, पटिमुखं गच्छन्तो वा अग्गि पटग्गि, तस्स अल्लतिणादीसुपि दानं अनुञ्ञातं, तं देन्तेन दूरतो आगच्छन्तं 
दावग्गिं दिस्वा विहारस्स समन्ततो एकवखणे अदत्वा एकदेसतो पट्टाय विहारस्स समन्ततो सणिकं झापेत्वा यथा महन्तोपि अग्गि विहारं पापुणितुं न सक्कोति, एवं विहारस्स समन्ता अब्भोकासं कत्वा 
पटग्गि दातब्बो, सो दावग्गिनो पटिपथं गन्त्चा एकतो हुत्वा तेन सह निब्बाति। परित्तकरणन्ति समन्ता रुक्खतिणादिच्छेदनपरिखाखणनादिआरक्खकरणं, तेनाह तिणकुटिकानं समन्ता 
भूमितच्छनन्तिआदि। 


१९१. खेत्तमेव ओतिण्णत्ता पाराजिकन्ति द्वीसु एकस्सापि अन्तोगधत्ता “द्वीही' ति वुत्तखेत्ते एकस्सापि ओतिण्णत्ता पाराजिकं, “द्वीहि एव मारेहि न एकेना"ति नियमिते पन एकेनेव मारिते नत्थि 
पाराजिकन्ति वदन्ति, एवं द्वे एव पुरिसातिआदीसुपि। पुब्बे कतसीसच्छेदपयोगतो अञ्ञो पयोगो जीवितिन्द्रियपच्छेदको न उपलब्भति, पठमेन पयोगेनस्स जीवितिन्द्रियं उपच्छिज्जतीति 
“सीसच्छेदकस्सा” ति वृत्तं, यं पन सारत्थदीपनियं “जीवितिन्द्रियस्स अविज्जमानत्ता” ति कारणं वुत्तं, तं अकारणं जीवितिन्द्रियसन्निस्सितचित्तसन्ततिं विना उविखिपनसन्निरुज्झनादिवसप्पवत्तस्स 
गमनस्स असम्भवतो। न हि वायुवेगेन पण्णपटादयो विय कायो गच्छति, न च उक्खिपने पवत्ताव चित्तजविञ्जत्तिआदयोव निक्खिपनादिनोपि हेतुभूताति सक्का वत्तुं विच्छिन्दित्वा पवत्तनतो । पुब्बे 
अनाहितवेगापि हि काचि सरीसपजाति द्विधा छिन्ना छेदनमत्ता द्रीहि विभागेहि कतिपयक्खणं द्रीसु दिसासु गच्छति, तत्थ च यस्मिं भागे हदयवत्थु तिट्ठति, तत्रद्ठं पञ्चद्वारावज्जनचित्तं द्रीसुपि भागेसु 
कायप्पसादे घट्टितं फोइब्बं आलम्बित्वा उप्पज्जति, ततो तदारम्मणमेव यथारहमेकस्मिं भागे एकदा अञ्ञस्मिं अञ्जदाति एवं परियायेन कायविञ्ञाणं उप्पज्जति, ततो हदयवत्थुस्मियेब 
सम्पटिच्छनादिवीथिचित्तानि भवङ्गन्तरितानि मनोद्वारवीथिविञ्जाणानि च विञ्जत्तिजनकानि उप्पज्जन्ति, ये हि उभयभागा गच्छन्ति वा चलन्ति वा फन्दन्ति वा । चित्तस्स पन लहुपरिवत्तिया एकक्खणे 
उभयभागापि चलन्ता विय उपट्ठहन्ति, सेय्यथापि नाम कुक्कुळादिनरकेसु निमुग्गसकलसरीरस्स सत्तस्स एकस्मिं खणे सकलसरीरेपि कायविञ्ञाणदुक्खं उप्पज्जमानं विय उपट्ठाति, एवंसम्पदमिदं दटुब्बं, 
ततो पन यस्मिं भागे जीवितिन्द्रियं ससेसकम्मजरूपं निरुज्झति, तत्थ कायविञ्जाणं नप्पवत्तति, हदयवत्थुसहितभागेयेव याव जीवितिन्द्रियनिरोधा पवत्तति। 


ननु नरकादीसु एकाबद्धे सरीरे सब्बत्थ परियायेन कायविञ्ञाणसमुप्पत्ति यृत्ता होतु, द्विधा हुत्वा विच्छिन्ने पन भागद्वये कथन्ति? नायं दोसो। सरीरे हि एकाबद्धता नाम परमत्थधम्मब्यतिरित्ता काचि 
नत्थि परवादीनं अवयवीआदि विय, कम्मादिएककारणपुञ्जायत्तताय बहूनं सहुप्पत्तियेव एकाबद्धता । तत्थ च सत्थप्पहारादिविरुद्भपच्चयोपनिपातेन विभिन्नानम्पि कम्मादिएककारणानं पुञ्जायत्तता न 
विगच्छति, याव सा न विगच्छति, ताव अविच्छिन्नाव तत्थ विञ्जाणप्पवत्ति। विभिन्नानं पन कम्मजरूपानं अञ्चेसञ्च सेसतिसन्ततिरूपानञ्च उपत्थम्भनभावेन चिरं पवत्तितुं न सक्कोन्ति, याव च धरन्ति, 
ताव विञ्जाणपच्चया होन्ति, विञ्ञाणेन च तेसं चलनगमनादिदेसन्तरुप्पत्ति। तस्मा कबन्धस्सपि धावक्खणे सविञ्ञाणजीवितिन्द्रियं अत्थेव, तञ्च सीसच्छेदकप्पयोगेनेव सीघं पतति, ततो अञ्जप्पयोगस्स 
सरीरे बिसेसुप्पादनतो पुरेतरमेब पठमेनेव किच्चनिप्फत्तितो सीसच्छेदकस्सेव कम्मबद्धोति गहेतब्बो । एवरूपानीति कबन्धवत्थुसदिसानि। इमस्स वत्थुस्साति आघातनवत्युस्स। अत्थदीपनेति एकेन 
पुरिसेन पयोगेन वा मारिततासङ्घातस्स अत्थस्स दीपने। 


१९२. पानपरिभोगेन वट्टतीति सम्बन्धो । एवं पन वुत्तत्ता “लोणसोवीरकं यामकालिक* न्ति केचि वदन्ति, केचि पन “गिलानानं पाकतिकमेव, अगिलानानं पन उदकसम्मिन्न' न्ति वुत्तत्ता “गुळं विय 
सत्ताहकालिक 'न्ति। 


इति समन्तपासादिकाय विनयट्टकथाय विमतिविनोदनियं 
ततियपाराजिकवण्णनानयो निद्ठितो। 
४. चतुत्थपाराजिकं 
बग्गुमुदातीरियभिक्खुवत्थुवण्णना 


१९३. अधिट्टेमाति संविदहाम। इरियापथं सण्ठपेत्वाति पधानानुरूपं कत्वा। अनागतसम्बन्धे पन असतीति भासितो भविस्सतीति पाठसेसं कत्वा अनागतसम्बन्धे असति। भासितोति अतीतवचनं 
कथं अनागतवचनेन सम्बन्धमुपगच्छतीति आह लक्खणं पनातिआदि। ईदिसे हि ठाने धातुसम्बन्धे पच्चयाति इमिना लक्खणेन धात्वत्थसम्बन्धे सति अयथाकालविहितापि पच्चया साधवो भवन्तीति 
सहदसत्थविदू वदन्ति। 


१९४. बण्णवाति इमिना अभिनवुप्पन्नवण्णता वुत्ता । पसन्नमुखवण्णाति इमिना मुखवण्णस्स अतिपणीतता वुत्ता। विष्पसन्नच्छविवण्णाति इमिना पकतिसरीरवण्णस्सेव यथावुत्तनयेन 
विप्पसन्नता वुत्ता। यस्मा इन्द्रियानं उपादारूपत्ता निस्सयवसेनेव पीणनन्ति आह ““अभिनिविट्टोकासस्स परिपुण्णत्ता"ति। पञ्चप्पसादानं विय हदयरूपस्सापि परिपुण्णता वुत्तायेवाति आह “मनच्छट्ठानं 
इन्द्रियान'न्ति। उददेसं परिपुच्छं अनुयुञ्जन्ता इमं सरीरसोभं नेव पापुणिसूति सम्बन्धो। यथा तन्ति एत्थ तन्ति निपातमत्तं । चतुचक्कन्ति एत्थ पवत्तनट्ठेन इरियापथोव चक्कन्ति वृत्तो। 

१९५. उपलब्भन्तीति दिस्सन्ति, आयन्तीति अत्थो । पचन्तोति पीळेन्तो, गेहादीनि वा सयं डहन्तो, अज्जेहि वा पाचेन्तो । उद्धतेति उद्धच्चपकतिके । उन्नळेति उग्गतनव्ठसदिसेन उग्गततुच्छमानेन 
सहिते । चपलेति पत्तचीवरमण्डनादिना चापल्लेन युत्ते । मुखरेति खरवचने। पाकतिन्द्रियेति असंवुतत्ता गिहिकाले विय पकतियं ठितिन्द्रिये । इरियापथसण्ठपनादीनीति आदि-सद्देन 
पच्चयपटिसेवनसामन्तजप्पानं गहणं वेदितब्बं। परमसल्लेखवुत्तीहि महाअरियवंसेहि भिक्खूहि निवुत्थसेनासनानि लोकसम्मतसेनासनानि नाम | परिपाचेतुन्ति विम्हापनवसेन परिणामेतुं। भिक्खाचारे 
असम्पज्जमानेति इदं जनपदचारिकं चरन्तीति इमिना सम्बन्धितब्बं, न पन पाळिं वाचेन्तोतिआदीहि, तानि पन पदानि अत्तनो निरन्तरवासट्टानेपि जनपदेसुपि कत्तब्बकिच्चदस्सनवसेन वृत्तानि, तानि च ते 
वत्तसीसेन करोन्ति, न लाभनिमित्तं, तेनाह तन्तीतिआदि। किच्छेनाति इमस्सेव वेवचनं कसिरेनाति । तदुभयम्पि पारमीपूरणवायामं सन्धाय वृत्तं । साधारणपरिक्खारभावेनाति सङ्गिकपरिवखारभावेन। 
तथाभावतो थेनेत्वाति अविस्सज्जियअवेभङ्गियभावतो थेनेत्वा, न ठानाचावनवसेनाति अधिप्पायो, तेनाह “कुलदूसकदुक्कटं आपज्जती"ति। असन्तन्ति इमस्स अभूतन्ति इदं कारणवचनं, अनुप्पन्नत्ता 
अविज्जमानन्ति अत्थो। कितवस्सेवाति कितवस्स सकुणगहणमिव। केराटिकस्साति सठस्स। समणोति गोत्तमत्तं अनुभोन्ति धारेन्तीति गोत्रभुनो, नाममत्तसमणाति अत्थो। दुज्जानपरिच्छेदन्ति 
अनन्तदुक्खत्ता “एत्तकं दुक्ख''न्ति सङ्ख्यावसेन परिच्छिन्दित्वा ञातुं सब्बञ्जुतञ्जाणेनापि दुक्करं, न पन सरूपवसेन जातुं बुद्धजाणस्स अविसयभावा। 


अधिमानवत्थुवण्णना 


१९६. अरहत्तेति अग्गफले । जाणचक्खुनाति पच्चवेक्खणञाणसङ्कातेन चक्खुना, अथ वा फलचित्तसम्पयुत्तेनेव जाणचक्खुना । अत्तना सम्पयुत्तेनापि हि जाणेन असम्मोहतो सयं दिट्ठु नाम होति, 
तथा तस्मिं अदिट्टेति अत्थो । सब्बेसं किलेसानं पहायकवसेन आजानाति, समन्ततो सब्बेन वा पकारेन जानातीति “अञ्ञा“ति अग्गमग्गो वुच्चति, तद्पचारेन पन तप्फलम्पीति आह “अज्ञं ब्याकरिंसूति 
अरहत्तं ब्याकरिंसूति। अन्तरा ठपेतीति सेखभूमियं अधिमानो ठपेति। किलेससमुदाचारं अपस्सन्तोति पुरिममग्गत्तयवज्झानंयेव किलेसानं वसेन वुत्तं, न भवरागादीनं। 


सविभङ्गसिक्खापदवण्णना 


१९७. पकतिमनुस्सेहि उत्तरितरानं बुद्धादिउत्तमपुरिसानं अधिगमधम्मो उत्तरिमनुस्सधम्मोति आह उत्तरिमनुस्सानन्तिआदि। पाळियं (पारा० १९८) “अत्थि च मे एते धम्मा मयीति एत्थ मेति इदं 
पदपूरणमत्तं। अधिगन्तब्बतो अधिगमसङ्घातस्स झानादिनो पुच्छा अधिगमपुच्छा, सा च झानादीसु सामञ्ञतो पवत्ताति इदानि तत्थ पठमज्झानं वा दुतियादीसु अञ्ञतरं वा तत्थापि कसिणादि आरम्मणेसु 
कतरमारम्मणं झानं वा लोकुत्तरेसु च सोतापत्तिमग्गं वा सकदागामिमग्गादीसु अञ्ञतरं वा तत्थापि सुञ्जतविमोक्खं वा अप्पणिहितविमोक्खादीसु अञ्ञतरं वाति एवं पच्चेकं भेदनिद्धारणवसेन पुच्छनाकारं 
दस्सेतुं पाळियं (पारा० १९८) “पुन कतमेसं त्वं धम्मानं लाभी"ति अयं पुच्छा दस्सिताति दडुब्बा, तेनाह पठममग्गादीसूतिआदि। याय अनुक्कमपटिपत्तिया लोकुत्तरो अधिगमो आगच्छति, सा 
पुब्बभागपटिपत्ति आगमनपटिपदा। न सुज्झतीति पुच्छियमानो पटिपत्तिक्कमं उल्लङ्कित्वा कथेति । अपनेतब्ब्रोति तया वुत्तक्कमेनायं न सक्का अधिगन्तुन्ति अधिगतमानतो अपनेतब्बो । सन्निहितेसु 
कप्पियेसुपि चतूसु पच्चयेसु अलग्गत्ता “आकासे पाणिसमेन चेतसा”ति वृत्तं। वृत्तसदिसं व्याकरणं होतीति योजना । खीणासवपटिपत्तिसदिसा पटिपदा होति सुविक्खम्भितकिलेसत्ता। इदञ्च अरहत्तं 
पटिजानन्तस्स बसेन वृत्तं, तेनाह खीणासवस्स नामातिआदि। एवं सुविक्खम्भितकिलेसस्स वत्तनसेक्खधम्मपटिजाननं इमिना भयुप्पादनेन, अम्बिलादिदस्सने खेळुप्पादादिना च न सक्का वीमंसितुं, तस्मा 
तस्स वचनेनेव तं सद्भातब्बं। अयं भिक्खु सम्पन्नब्याकरणोति इदं न केवलं अभायनकमेव सन्धाय वुत्तं एकच्चस्स सूरजातिकस्स पृथुज्जनस्सापि अभायनतो, रज्जनीयारम्मणानं 
बदरसाळवादिअम्बिलमददनादीनं उपनयनेपि खेळुप्पादादितण्हापवत्तरहितं सब्बथा सुसोधितमेव सन्धाय वुत्तन्ति गहेतब्बं । 


असन्तगुणसम्भावनलक्खणा पापिच्छाति आह या सा इधेकच्चोतिआदि। आदि-सद्देन अस्सद्धोतिआदिपाठं सङ्गण्हाति। सामञ्ञं दुष्परामटुन्ति समणधम्मसङ्घातं सामञ्ञं खण्डसीलादिताय 
दुष्परामडं दुठु गहितं निरयाय निरयदुक्खाय तं पुग्गलं तत्थ निरये उपकड्डृति निब्बत्तापेतीति अत्थो । सिथिलोति ओलीयित्वा करणेन सिथिलगाहेन कतो, सथेन वा साठेय्येन आदिण्णो सिथिलो। 
परिब्बजोति समणभावो। भिव्योति पुब्बे विज्जमानानं रागरजादीनं उपरि अपरम्पि रजं आकिरतीति अत्थो। भिक्खुभावोति अधम्मिकपटिञ्ञामत्तसिद्धो भिक्खुभावो। अजानमेवाति एत्थ एव-सद्दो 
अवधारणे अजानन्तो एवाति, “अजानमेव” न्तिपि पाठो, तत्थ पन एवं जानामि एवं पस्सामीति योजेतब्बं । 


पदभाजनीयवण्णना 


१९९. एवन्ति च पठमज्झानादिपरामसनं पठमज्झानं जानामि दुतियादिझानन्ति। असुभज्झानादीनीति आदि-सद्देन कायगतासतिज्झानं कसिणज्झानं कसिणमूलकानि आरुप्पज्झानानि च सङ्गण्हाति। 
विमोक्खोति चतुब्बिधो मग्गो, तस्स सगुणतो सुञ्ञतादिनामं दस्सेन्तो आह सो पनायन्तिआदि। मग्गो हि नाम पञ्चहि कारणेहि नामं लभति सरसेन वा पच्चनीकेन वा सगुणेन वा आरम्मणेन वा 
आगमनेन वा। सचे हि सङ्घारुपेकखा अनिच्चतो सङ्कारे सम्मसित्वा बुड्ठाति, मग्गो अनिमित्तविमोक्खेन विमुच्चति। सचे दुक्खतो सम्मसित्वा वुट्ठाति, अप्पणिहितविमोक्खेन विमुच्चति। सचे अनत्ततो 
सम्मसित्वा बुट्ठाति, सुञ्जतविमोक्खेन विमुच्चति, इदं सरसतो नामं नाम । यस्मा पनेस सङ्घारेसु अनिच्चानुपस्सनाय निच्चनिमित्तं पजहन्तो आगतो, तस्मा अनिमित्तो। दुक्खानुपस्सनाय सुखसञ्जं पणिधि 
पत्थनं पहाय आगतत्ता अप्पणिहितो। अनत्तानुपस्सनाय अत्तसञ्ञं पहाय अत्तसुञ्जतादस्सनवसेन सुञ्जता होति, इदं पच्चनीकतो नामं नाम । रागादीहि पनेस सुञ्जतत्ता सुञ्जतो, रूपनिमित्तादीनं, 
रागनिमित्तादीनं एव वा अभावेन अनिमित्तो, रागपणिधिआदीनं अभावतो अप्पणिहितोति वुच्चति, इदं अस्स सगुणतो नामं। रागादिसुञ्ञं अनिमित्तं अप्पणिहितञ्च निब्बानं आरम्मणं करोतीति सुञ्जतो 
अनिमित्तो अप्पणिहितोति वुच्चति, इदमस्स आरम्मणतो नामं । आगमनं पन दुविधं विपस्सनागमनं मग्गागमनञ्च । तत्थ मग्गे विपस्सनागमनमेव, फले पन मग्गानन्तरे मग्गागमनं, फलसमापत्तियं 
विपस्सनागमनम्पि। अनत्तानुपस्सनावसेन मग्गो सुञ्जतो अनिच्चदुक्खानुपस्सनाहि अनिमित्तो अप्पणिहितोति एवं विपस्सना अत्तनो नामं मग्गस्स देति, मग्गो फलस्साति इदं आगमनतो नामं । 


सुञ्ञत्ताति विवित्तत्ता। रागादयोव पतिट्वानद्वेन पणिधीति आह “-रागदोसमोहपणिधीन " न्ति। इमिस्सा विज्जायाति दिब्बचक्खुविज्जायातिआदिना एकेकविज्जं सन्धाय वदन्ति। एवं एकिस्सापि 
नामं अग्गहेत्वापि ता एव सन्धाय “विज्जानं लाभिम्ही "ति भणन्तोपि पाराजिको होतीति सङ्केपकथायं अधिप्पायो । वत्थुविज्जादीनि पन सन्धाय वदन्तो न होति। एकेककोड्रासवसेनाति महाअट्टकथायं 
बुत्तनयेन लोकुत्तरविसेसं अकत्वा केवलं “सतिपट्टानानं लाभी”ति एकेककोड्ठासवसेनाति अधिप्पायो। तत्थाति तेसु कोट्ठासेसु । किलेसानं पहानं नाम अभावमत्तम्पि लोकुत्तरकिच्चत्ता लोकुत्तरन्ति 
समत्थेतुं तं पनातिआदि वुत्तं। रागा चित्तं विनीवरणताति रागतो चित्तस्स विनीवरणता, ततो रागतो विमुत्तत्ता एव वीतरागनीवरणताति अत्थो, या च पञ्च विज्जाति योजेतब्बं। न आगताति इध 
पदभाजने “जाणन्ति तिस्सो विज्जा”ति (पारा० १९९) वुत्तत्ता सेसा पञ्च विज्जा न आगताति अत्थो। निब्बत्तितलोकुत्तरत्ताति लोकियधम्मसाधारणसङ्कतस्सापि अभावा लोकियेहि सब्बथा 
असम्मिस्सलोकुत्तरत्ता। अञ्जन्ति सङ्घेपट्टकथादि वदन्ति, तम्पि तत्थेव पटिक्खित्तन्ति सम्बन्धो। 


२००. पुन आनेत्वा पठमज्झानादीहि न योजितन्ति एत्थ “पठमज्झानेनाति पाठो”ति केचि वदन्ति, त॑ यृत्तमेव आदि-सद्देन गहेतब्बस्स झानस्स अभावा। पठमज्झानमूलकञ्हि एकमेव खण्डचक्कं । 
कत्तुसाधनोपि भणित-सद्दो होतीति आह अथ वातिआदि । येन चित्तेन मुसा भणति, तेनेव चित्तेन न सक्का “मुसा भणामी "ति जानितुं, अन्तरन्तरा पन अञ्जाहि मनोद्वारवीथीहि “मुसा भणामी"ति 
जानातीति वुत्तं “भणन्तस्स होति मुसा भणामी”ति। अयमेत्थ अत्थो दस्सितोति तीहि अङ्गेहि समन्नागतो मुसावादोति अयमत्थो दस्सितो। दवाति सहसा । रवाति अज्जं वत्तुकामस्स खलित्वा 
अञ्जभणनं। तं जानातीति तंञाणं, तस्स भावो तंञाणता, जाणस्स विसयविसयीभावेन अत्तसंवेदनन्ति अत्थो। जाणसमोधानन्ति बहूनं जाणानं एकस्मिं खणे समोधानं, सहप्पत्तीति अत्थो। येन चित्तेन 
“मुसा भणिस्स 'न्ति जानातीति इदं पुब्बभागचेतनञ्च सन्निट्ठानचेतनञ्च एकतो कत्वा वुत्तं । येन चित्तेन पुब्बभागचेतनाभूतेन सन्निट्ठानचेतनाभूतेन च विसंवादितब्बसत्तसङ्कारे जानाति, येन चित्तेन मुसा 
भणिस्सन्ति अत्थो । तेनेब...पे०... परिच्चजितब्बाति तेनेव चित्तेन “एवं अहं मुसा भणामी"ति वा “भणितः न्ति वा तदेव मुसावादचित्तमारम्मणं कत्वा भिक्खु जानातीति एवं 
पुब्बापरसन्निट्ठानचेतनाक्खणेसु तीसु एकेनेव चित्तेन ञाणविसयञ्च जाणञ्चाति उभयम्पि एककखणे पुग्गलो जानातीति अयं तंजाणता परिच्चजितब्बा विसयस्सेव तदा पकासनतोति अधिप्पायो, तेनाह न 
हीतिआदि। यदि जाणस्स अत्तनो सरूपं न जायति, कथं पच्छिमं चित्तं जानातीति आह पुरिमं पुरिमन्तिआदि। तत्थ भणिस्सामीतिआदिना तीसु कालेसु उप्णन्नं पुरिमपुरिमचित्तं अत्तानं विसयं कत्वा 
उप्पज्जमानस्स पच्छिमस्स पच्छिमस्स चित्तस्स तथा उप्पत्तिया पच्चयो होतीति अत्थो। तेनाति येन कारणेन तीसु खणेसु चित्तानि तदञ्नेहेव चित्तेहि जानितब्बानि, तानि च पुरिमपुरिमचित्तेनेव अवस्सं 
उप्पज्जन्ति, तेन कारणेनाति अत्थो। तस्मिं सतीति भणिस्सामीति पुब्बभागे सति । सेसद्वयन्ति भणामि, भणितन्ति इदं द्वयं न हेस्सतीति एतं नत्थीति योजना होतियेवाति अत्थो। एकं विय पकासतीति 
भिन्नक्खणानम्पि निरन्तरुप्पत्तिया “तदेवेद' न्ति गहेतब्बतं सन्धाय वदति। 

बलवधम्मविनिधानवसेनाति बलवगाहस्स विनिधानवसेन। दुब्बलदुब्बलानन्ति दुब्बलदुब्बलानं गाहानं। सकभावपरिच्चजनवसेनाति अत्तनो सन्तकभावस्स परिच्चजनवसेन। 


२०७. उत्तासितत्ताति भयं जनेत्वा विय पलापितत्ता । एवं पलापितो न पुन तं ठानं आगच्छतीति आह “पुन अनल्लीयनभावदस्सनवसेना"ति। खेट-सइं सहत्थविदू उत्तासत्थे पठन्तीति आह 
स्वायमत्थोतिआदि। अणु एव अणुसहगतं, अणुत्तेन वा युत्तन्ति अत्थो। 


वत्तुकामवारकथावण्णना 


२१५. केवलञ्हियन्ति केवलञ्हि अयं वारोति अज्झाहरितब्बं | तङ्कणञ्जेब जानातीति पकतिया वचनानन्तरं विजाननं सन्धाय वुत्तं । एवं पन वचीभेदं अकत्वा “यो इमम्हा आवासा पठमं 
पक्कमिस्सति, नं मयं “अरहा'ति जानिस्सामा ति एवं कतसङ्केता विहारा पठमं पक्कमनेन तस्मिं खणे अवीतिवत्तेपि निक्खन्तमत्तेपि पाराजिकं अञ्ञतरो भिक्खु “मं “अरहा'ति जानन्तू "ति तम्हा आवासा 
पठमं पक्कामीति आगतवत्थुम्हि (पारा० २२७) विय । बिञ्ञत्तिपथेति कायवचीविञ्जत्तीनं गहणयोग्गे पदेसे, तेन विञ्जत्तिपथं अतिक्कमित्वा ठितो कोचि दिन्बेन चक्खुना कायविकारं दिस्वा दिब्बाय 
सोतधातुया वचीभेदञ्च सुत्वा जानाति, न पाराजिकन्ति दीपेति। पाळियं “पटिविजानन्तस्स आपत्ति पाराजिकस्सा"ति (पारा० २१५) इमस्मिं पटिविजाननवारे यस्मिं अक्खरे वा उच्चारिते कायप्पयोगे वा 
कतेयेव अयं पठमज्झानं समापन्नोतिआदिअत्थं परो विजानाति, ततो पुरिमेसु अक्खरुच्चारणादिप्पयोगेसु थुल्लच्चयं आपज्जित्वा पच्छिमेव पटिविजाननपयोगक्खणे पाराजिकं आपज्जतीति वेदितब्बं 
थुल्लच्चयस्सेवेत्थ सामन्तत्ता, तेनेव बुद्धदत्ताचरियेन - 


“दुक्कटं पठमस्सेव, सामन्तमिति वण्णितं। 
सेसानं पन तिण्णम्पि, थुल्लच्चयमुदीरित "न्ति - 


वुत्तं, अयञ्चत्थो “न पटिविजानन्तस्स आपत्ति थुल्लच्चयस्सा ति इमिना सुत्तेन सङ्गहितोति दडुब्बो। उग्गहपरिपुच्छादिवसेनातिआदिना झानसमाधिआदिसहानमत्थेसु पुब्बे अकतपरिचयत्ता सुत्वा “अत्थं 
ईदिस'न्ति अजानित्वा केवलं “विसिट्ठो कोचि समणगुणो अनेन लद्धोति परेन जातेपि पाराजिकमेवाति दस्सेति। 


अनापत्तिभेदकथावण्णना 


२२०. अनुल्लपनाधिप्पायस्साति “एवं वुत्ते उत्तरिमनुस्सधम्मो मया पकासितो होतीति अमनसिकत्वा “नाहं, आवुसो, मच्चुनो भायामी"तिआदिकं कथेन्तस्स। एवं कथेन्तो च वोहारतो अञ्ञं 
ब्याकरोन्तो नाम होतीति वृत्तं “अज्जं ब्याकरोन्तस्सा"ति। भायन्तोति “अत्वा गरहन्ति नु खो ति भायन्तो। 


पदभाजनीयवण्णनानयो निट्टितो। 
विनीतवत्थुवण्णना 


२२३. सेक्खभूमियन्ति इमिना झानभूमिम्पि सङ्गण्हाति। तिण्णं विवेकानन्ति कायचित्तउपधिविवेकानं । पिण्डाय चरणस्स भोजनपरियोसानताय वृत्तं “याव भोजनपअयोसान'न्ति। अन्तरघरे भुत्वा 
आगच्छन्तस्सापि वृत्तनयेनेव सम्भावनिच्छाय चीवरसण्ठापनादीनि करोन्तस्स दुक्कटमेव, पाळियं पन दुक्करादिवत्थूसु “अनापत्ति अनुल्लपनाधिप्पायस्सा "ति इदं थुल्लच्चयेनापि अनापत्तिदस्सनत्थं वृत्तं। 
उल्लपनाधिप्पायस्सापि हि “नावुसो, दुक्करं अञ्ञं ब्याकातुः न्ति वृत्ते थुल्लच्चयमेव अत्तुपनायिकत्ताभावतोति दडुब्बं । 


२२७. न दानाहं तत्थ गमिस्सामीति पुन तत्थ वसितड्टाने न गमिस्सामि, एवं सति पठमं गतो अयं पुन च नागतो, तस्मा अरहाति मञ्जिस्सन्तीति अधिप्पायो। तं ठानन्ति आवासं वातिआदिना पुब्बे 
परिच्छिन्नड्टानं । पदसा गमनं सन्धाय कतिकाय कतत्ता यानेनातिआदि वुत्तं । विज्जामयिद्धि सन्धाय “इद्धिया“ति वत्तं उल्लपनाधिप्पायस्स अभिञ्जिद्धिया असम्भवतो। अञ्ञमञ्ञं रक्खन्तीति 
उल्लपनाधिप्पाये सतिपि एकस्सापि पठमगमनाभावा रक्खन्ति । सचे पन कतिकं कत्वा निसिन्नेसु एकं द्वे ठपेत्वा अवसेसा उल्लपनाधिप्पायेन एकतो गच्छन्ति, गतानं सब्बेसं पाराजिकमेव। तेसु यस्स 
उल्लपनाधिप्पायो नत्थि, तस्स अनापत्ति। एतन्ति हेट्ठा वुत्तं सब्बं कतिकवत्तं । नानाबेरज्जकाति नानाजनपदवासिनो । सङ्घलाभोति यथावुईं पापुणनककोड्टासो। अयञ्च पटिक्खेपो अविसेसेत्वा करणं 
सन्धाय कतो, विसेसेत्वा पन “एत्तको असुकस्सा”ति परिच्छिन्दित्वा अपलोकेत्वा दातुं वट्टति। 


२२८. धम्मधातूति सब्बञ्जुतञ्ञाणं, धम्मानं सभावो वा। उपपत्तीति अत्तभावं सन्धाय वदति। दुस्सद्धापया होन्तीति पृथुज्जने सन्धाय वुत्तं, न लक्खणत्थेरादिके अरियपुग्गले। बितुडेन्तीति 
विनिविज्झित्वा डेन्ति गच्छन्ति, फासुळन्तरिकायो छिद्दावछिइं कत्वा ताहि गच्छन्तीति निस्सक्कवसेन अत्थो। वितुदेन्तीति पाठे फासुळन्तरिकाहीति आधारत्थे निस्सक्कवचनं । लोहतुण्डेहीति 
काळलोहमयेहि तुण्डेहि। अच्छरियं वताति गरहितब्बताय अच्छरं पहरितुं यृत्तरूपं । चक्खुभूताति लोकस्स चक्खु विय भूता सञ्जाता, चक्खुसदिसातिपि अत्यो। तस्सेव कम्मस्साति येन 
गोघातककम्मेनेव निरये निब्बत्तो, तस्सेवाति अत्थे गस्हमाने एकाय चेतनाय बहुपटिसन्धियो होन्तीति आपज्जति, न चेतं युत्तं एकस्स अम्बादिबीजस्स अनेकङ्कुरुप्पत्ति वियाति तं परिहरन्तो आह तस्स 
नानाचेतनाहि आयूहितस्सातिआदि, तेन गोघातककम्मकखणे पुब्बचेतना अपरचेतना सन्निट्टापकचेतनाति एकस्मिम्पि पाणातिपाते बहू चेतना होन्ति, नानापाणातिपातेसु वत्तब्बमेव नत्थि। तत्थ एकाय 
चेतनाय नरके पचित्वा तदञ्जचेतनासु एकाय अपरापरियचेतनाय इमस्मिं पेतत्तभावे निब्बत्तोति दस्सेति, तेनाह “अवसेसकम्मं वा कम्मनिमित्तं वा“ति । एत्थ च कम्मसरिक्खविपाकुप्यत्ति सन्धाय 
कम्मकम्मनिमित्तानमेव गहणं कतं, न गतिनिमित्तस्स, तेनाह “अट्विरासियेव निमित्तं अहोसी"ति। पाळियं वितच्छेन्तीति तुण्डेहि तच्छेन्तो विय लुञ्चन्ति। बिराजेन्तीति विलिखन्ति। 


२२९. बल्लूरविक्कयेनाति सुवखापितमंसविक्कयेन । निष्पक्खचम्मेति विगतपवखलोमचम्मे। एकं मिगन्ति दीपकमिगं । कारणाहीति घातनाहि । ञत्वाति कम्मड्ठानं जत्वा। 
२३०. मङ्गनवसेन उलतीति मङ्कुलि, विरूपबीभच्छभावेन पवत्ततीति अत्थो। चित्तकेळिन्ति चित्तरुचियं अनाचारकीळं । 


२३९. निस्सेवालपणककहमोति तिलबीजकादिसेवालेन नीलमण्डूकपिट्टिवण्णेन उदकपिट्ठे उदकं नीलवण्णं कुरुमानेन पणकेन कद्दमेन च विरहितो। उण्हभावेन तपनतो तपं उदकं अस्साति 
तपोदकाति वत्तब्बे क-कारलोपं कत्वा “तपोदा"ति वुच्चति। पेतलोकोति पकट्टेन अकुसलकम्मेन सुगतितो दुग्गतिं इतानं गतानं लोको समूहो, निवासङ्ठानं वा। कतहत्थाति धनुसिप्पे सुदु सिक्खितहत्था, 
अविरज्झनलक्खवेधाति अत्थो । सिप्पदस्सनवसेन राजकुलादीसु राजसमूहं उपेच्च कतं असनं सरक्खेपो एतेसन्ति कतुपासना, सब्बत्थ दस्सितसिप्पाति अत्थो। पभग्गोति पभञ्जितो, पराजितोति अत्थो। 


२३२. आनेञ्जसमाधिन्ति अरूपसमापत्तियं निरुद्धे सतिपि सद्दकण्टकेन उड्टानारहो रूपावचरसमाधियेव इध वत्तब्बोति आह अनेजं अचलन्तिआदि। समाधिपरिपन्थकेति वितक्कादिके सन्धाय 
वदति, इदं पन पठमबोधियं उप्पन्नम्पि वत्थु अनाचारमत्तवसेन भिक्खूहि चोदितेपि भगवता “अनापत्ति, भिक्खवे, मोग्गल्लानस्सा"ति (पारा० २२८) एवं आयतिं अत्तना पञ्ञपियमानपाराजिकानुगुणं तदा 
एव विनीतन्ति धम्मसङ्गाहकत्थेरेहि पच्छा पञ्जत्तस्स इमस्स सिक्खापदस्स विनीतवत्थुभावेन सङ्गहमारोपितन्ति दडब्बं । सावकानं उप्पटिपाटिया अनुस्सरणाभावं दस्सेतुं “न उप्पटिपाटिया'"ति वुत्तं। दुक्करं 
कतन्ति अनन्तरे पञ्चकप्पसतिके काले विञ्ञाणसन्तति अदिस्वापि असम्मुस्हित्वा परतो ततियत्तभावे दिट्टचुतिचित्तेन सद्धि वत्तमानभवपटिसन्धिया अनुमानेनापि कारियकारणाभावगहणं नाम सावकानं 
दुक्करत्ता वृत्तं । पटिबिद्धाति पटिविद्धसदिसा। यथा नाम सत्तधा फालितस्स चामरवाललोमस्स एकाय अग्गकोटिया अपरस्स वाललोमंसुनो कोटिं दूरे ठत्वा विज्झेय्य आवुनन्तो विय पटिपादेय्य, एवमेव 
इमिनापि दुक्करं कतन्ति वृत्तं होति। एतदग्गन्ति एसो अग्गो। यदिदन्ति यो अयं। 


निगमनवण्णना 

२३३. इधाति भिक्खुविभङ्गे । उद्दिडुपाराजिकपरिदीपनन्ति सिवखापदेसु पातिमोवखुद्देसवसेन उद्दिट्टपाराजिकपरिदीपनं, न पन सब्बस्मिं पाराजिकविभङ्गे आगतआपत्तिपरिदीपनं तत्थ 
थुल्लच्चयादीनम्पि आगतत्ता तेनेव उद्दिट्ट-सददेन वुत्तविभङ्गस्स निद्देसत्ता । भिक्खुनीनं असाधारणानि चत्तारीति उब्मजाणुमण्डलिका (पाचि० ६५८) वज्जप्पटिच्छादिका (पाचि० ६६५) 
उक्खित्तानुवत्तिका (पाचि० ६६९) अङट्टवत्थुकाति (पाचि० ६७५) इमानि भिक्खूहि असाधारणानि भिक्खुनीनं एव पञ्जत्तानि पाराजिकानीति अत्थो। वत्थुविपन्नाति पब्बज्जुपसम्पदानं वत्थुभावो वत्थु नाम, 
तेन वत्थुमत्तेन विपन्ना, विपन्नवत्थुकाति अत्थो। अहेतुकपटिसन्धिकाति मग्गानुप्पत्तिकारणमाह। किञ्चापि दुहेतुकानम्पि मग्गो नुप्पज्जति, ते पन पब्नज्जुपसम्पदासु ठत्वा आयतिं मग्गहेतुं सम्पादेतुं 
सक्कोन्ति, अहेतुका पन परिसुद्धे चतुपारिसुद्धिसीले ठत्वा सम्पादेतुं न सक्कोन्ति, तस्मा ते तम्पि पटिच्च वत्थुविपन्नावाति वेदितब्बा। पाराजिकाति कम्मविपत्तिया पटिसन्धिक्खणेयेव पराजयं आपन्ना। 
थेस्यसंवासकादीनं गिहिभावे ठत्वा विपस्सनाय वायमन्तानम्पि तस्मिं अत्तभावे मग्गुप्पत्तिअभावतो “मग्गो पन वारितो” ति वृत्तं। दीघताय लम्बमानं अङ्गजातं लम्बं नाम, तं यस्स अत्थि सो लम्बी। सो 
एत्तावता न पाराजिको, तं पन दीघं अङ्गजातं अत्तनो मुखे वा वच्चमग्गे वा सेवनाधिप्पायेन पवेसेन्तोव पाराजिको, इध पन वच्चमग्गे पवेसेन्तोव अधिप्पेतो मुदुपिट्टिकेनेव मुखे पवेसनस्स वृत्तत्ता। सोपि हि 
कतपरिकम्मताय मुदुभूताय पिट्टिया ओनमित्वा अत्तनो अङ्गजातं मुखेन गण्हन्तोब पाराजिको होति, न केवलो। यो पन मुखेन अत्तनो वच्चमग्गं वा परेसं वच्चमग्गमुखं वा इत्थीनं पस्सावमग्गं वा गण्हाति, 
तस्स च पुरिसनिमित्तेन पुरिसनिमित्तं छुपन्तस्स च मग्गेन मग्गपटिपादनेपि पाराजिकं न होति पुरिसनिमित्तेन तदितरमग्गसम्पटिपादनेनेव मेथुनधम्मवोहारतो । परस्स अङ्गजाते अभिनिसीदतीति परस्स 
उत्तानं सयन्तस्स कम्मनिये अङ्गजाते अत्तनो वच्चमग्गं पवेसेन्तो तस्सूपरि निसीदति, इदञ्च उपलक्खणमत्तं परेसं अङ्गजातं वच्चमग्गे पवेसेन्तो सादियन्तोपि पाराजिकोव, बलक्कारेन पन वच्चमग्गे वा 
मुखे वा परेन पवेसियमानो यदि न सादियति, अनापत्तिकोव। एत्थ असादियनं नाम दुक्करं विरज्जितब्बतो। एत्थ च अनुपसम्पन्नभावे ठत्वा मातुपितुअरहन्तेसु अञ्जतरं घातेन्तो भिक्खुर्नि दूसेन्तो च 
सामणेरपब्बज्जम्पि न लभतीति दस्सनत्थं विसुं गहितत्ता मातुघातकादीनं चतुन्नं ततियपठमपाराजिकेसु अन्तोगधता वेदितब्बा। यथा एत्थ, एवं गिहिभावे ठत्वा लोहितुप्पादं करोन्तो लोहितुप्पादकोवाति 
गहेतब्बं। एतेन परियायेनाति उभिन्नं रागपरियुट्ठानसङ्कातेन परियायेन। दुतियविकप्पे कच्चि अत्थाति पदच्छेदो वेदितब्बो। 


इति समन्तपासादिकाय विनयट्टकथाय विमतिविनोदनियं 
चतुत्थपाराजिकवण्णनानयो निट्टितो। 


निट्टितो च पाराजिककण्डवण्णनानयो। 


२. सङ्घादिसेसकण्डो 
९. सुक्कविस्सट्विसिक्खापदवण्णना 


२३४. तेरसकस्साति तेरस सिकखापदानि परिमाणानि अस्साति तेरसको, कण्डो, तस्स। समथे विपस्सनाय वा अभिरतिरहितो इध अनभिरतो, न पब्बज्जायाति आह “विक्खित्तचित्तो”ति। 
विक्खित्तताय कारणमाह कामरागाइच्चादि । 


२३५. अब्बोहारिकाति सीलविपत्तिवोहारं नारहतीति कत्वा वुत्तं। अकुसलभावे पनस्सा अब्बोहारता नत्थि। 


२३६-७. चेतना-सद्दतो विसुं सं-सद्दस्स अत्थाभावं इक-पच्चयस्स च अत्थवन्ततं दस्सेतुं सञ्चेतना वातिआदि दुतियविकण्पो वृत्तो । सिखाण्पत्तो अत्थोति अधिप्पेतत्थं सन्धाय वुत्तं। 
आसयभेदतोति पित्तसेम्हपुब्बलोहितानं चतुन्नं आसयानं भेदेन । धातुनानत्ततोति रसरुहिरादीनं सत्तन्नं, पथवादीनं वा चतुन्नं धातूनं नानत्तेन। बत्थिसीसन्ति मुत्तवत्थितो मत्थकपस्सं । हत्थिमदचलनं 
नामञ्च सम्भवोति आह “सम्भवो निवखमती”ति। सम्भववेगन्ति सम्भवस्स ठानतो चवित्वा दकसोताभिमुखं ओतरणेन सञ्जातसरीरक्खोभवेगं । बाहुसीसन्ति खन्धप्पदेसं। दस्सेसीति एत्थ इति-सद्दो 


अङ्गजातप्पदेसन्ति वुत्तं होति। सुक्कञ्च नामेतं रसरुहिरादिसत्तदेहधातूसु मज्झिमधातुचतुजं अद्ठिमिञ्जादि विय पथवीधातुसङ्गहितं आहारूपजीवीनं सकलकायगतं अतिदहरदारकानम्पि अत्थेव, तं पन 
पन्नरससोळसवस्सुद्देसतो पड्टाय सत्तानं समुप्पज्जनककामरागेहेव ठानतो चलति, चलितञ्च आपोधातुभावेन चित्तजमेव हुत्वा दकसोतं ओतरति, दकसोततो पन पट्टाय चित्तपच्चयउतुजं होति मत्थलुङ्गतो 
चलितसिङ्घाणिका विय । येसं पन समुच्छेदनविक्खम्भनादीहि रागपरियुटठानं नत्थि, तेसं सुक्कविस्सट्टि न सिया। इति यथाठानतो सुक्कस्स विस्सड्टियेव रागचित्तसमुट्टाना, न पकतिरूपं, तेनेव 
कथावत्थुअट्टुकथायं (कथा० अट्ठ० ३०७) “सुक्कविस्सट्डि नाम रागसमुट्ठाना होती ति सुक्कस्स विस्सट्डि एव रागसमुट्ठाना वृत्ता, न पकतिरूपं । छन्नं पन कामावचरदेवानं विज्जमानापि सुक्कधातु 
द्वयंद्रयसमापत्तिवसेन परियुड्टितरागेनापि ठानतो न गळति, यथाठाने एव ठत्वा किञ्चि विकारं आपज्जमाना तङ्कणिकपरिळाहवूपसमावहा मेथुनकिच्चनिट्टापिता होतीति वेदितब्बं। केचि पन 
“कायसम्फस्ससुखमेव तेसं कामकिच्च' न्ति वदन्ति। खीणासवानं पन अनागामीनञ्च सब्बसो कामरागाभावेन सुक्कधातुविकारम्पि नापज्जतीति वेदितब्ब । रूपीब्रह्मानं पन विक्खम्भितकामरागेन 
जनितत्ता अनाहारूपजीवितत्ता च सब्बथा सुक्कधातुपि नत्थेव। तथेबाति मोचनस्सादेन निमित्ते उपक्कमतोतिआदिं अतिदिसति। “विस्सट्टीति ठानाचावना वुच्चती"ति पदभाजने (पारा० २३७) वृत्तत्ता 
“दकसोतं ओतिण्णमत्ते"ति कस्मा वृत्तन्ति आह दकसोतोरोहणञ्चेत्थातिआदि। एत्थाति तीसुपि वादेसु । अधिवासेत्वाति निमित्ते उपक्कमित्वा पुन विप्पटिसारे उप्पन्ने मोचनस्सादं विनोदेत्वा। अन्तरा 
निवारेतुन्ति अत्तनो निमित्ते कतूपक्कमेन ठाना चुतं दकसोतं ओतरितुं अदत्वा अन्तरा निवारेतुं। मोचनस्सादेन हत्थपरिकम्मादिं करोन्तस्स मुत्तेपि दुक्कटमेव, निमित्ते उपक्कमाभावतो पन सङ्घादिसेसो न 
होतीति आह “हत्थ...पे०... अनापत्ती"ति। दकसोतोरोहणञ्चेत्थातिआदिना वुत्तविनिच्छयं सन्धाय “ अयं सब्बाचरियसाधारणविनिच्छयों ति वुत्तं । 


खोभकरणपच्चयो नाम विसभागभेसज्जसेनासनाहारादिपच्चयो। नानाविधं सुपिनन्ति खुभितवातादिधातूनं अनुगुणं । अनुभूतपुब्बन्ति पुब्बे भूतपुब्बं मनसा परिकप्पितपुब्बञ्च। 
सग्गनरकदेसन्तरादीनम्पि हि सङ्गहेत्वा वत्तं । अत्थकामताय वा अनत्थकामताय वाति इदं देवतानं हिताहिताधिप्पायतं दस्सेतुंवृत्तं। अत्थाय वा अनत्थाय वाति सभावतो भवितब्बं हिताहितं सन्धाय 
बुत्तं। ननु देवताहि उपसंहरियमानानि आरम्मणानि परमत्थतो नत्थि, कथं तानि पुरिसो पस्सति, देवता वा तानि अविज्जमानानि उपसंहरन्तीति चोदनं मनसि कत्वा आह सो तासन्तिआदि । तेन “एवमेसो 
परिकप्पतू'ति देवताहि चिन्तितमत्तेन सुपन्तस्स चित्तं भवङ्गसन्ततितो निपतित्वा देवताहि चिन्तितनियामेनेव परिकप्पमानं पवत्तति, एवं तेन परिकप्पमानानि आरम्मणानि देवताहि उपसंहटानि नाम होन्ति, 
तानि च सो देवतानुभावेन पस्सति नामाति दस्सेति। बोधिसत्तमाता विय पुत्तपटिलाभनिमित्तन्तिआदीसु बोधिसत्तस्स गब्मोक्कन्तिदिवसे महामायादेविया अत्तनो दक्खिणपस्सेन एकस्स सेतवरवारणस्स 
अन्तोकुच्छिपविट्ुभावदस्सनं पृत्तपटिलाभनिमित्तं सुपिनं नाम। अम्हाकं पन बोधिसत्तस्स “स्वे बुद्धो भविस्सती"ति चातुद्दसियं पक्खस्स रत्तिविभायनकाले हिमवन्तं बिब्बोहनं कत्वा पुरत्थिमपच्छिमसमुददेसु 
वामदविखिणहत्थे दविखिणसमुद्दे पादे च ओदहित्वा महापथविया सयनं एको, दब्बतिणसङ्घाताय तिरिया नाम तिणजातिया नङ्गलमत्तरत्तदण्डाय नाभितो उग्गताय खणेन अनेकयोजनसहस्सं नभं आहच्च 
ठानं एको, सेतानं कण्हसीसानं किमीनं पादेहि उस्सक्कित्वा याव जाणुमण्डलं आहच्च ठानं एको, नानावण्णानं चतुन्नं सकुणानं चतूहि दिसाहि आगन्त्वा पादमूले सेतवण्णतापज्जनं एको, बोधिसत्तस्स 
महतो मीळहपब्बतस्स उपरि अलिम्पमानस्स चड्कमनं एकोति इमे पञ्च महासुपिना नाम, इमे च यथाक्कमं सम्बोधिया, देवमनुस्सेसु अरियमग्गप्पकासनस्स, गिहीनञ्च सरणूपगमनस्स, 
खत्तियादिचतुवण्णानं पब्बजित्वा अरहत्तपटिलाभस्स, चतुन्नं पच्चयानं लाभे अलित्तभावस्स च पुब्बनिमित्तानीति वेदितब्बं। सोळस सुपिना पाकटा एव । एकन्तसच्चमेबाति फलनियमुप्पत्तितो वृत्तं । 
दस्सनं पन सब्बत्थ विपल्लत्थमेव। धातुक्खोभादीसु चतूसु मूलकारणेसु द्वीहि तीहिपि कारणेहि कदाचि सुपिनं पस्सन्तीति आह “संसग्गभेदतो'ति। सुपिनभेदोति सच्चासच्चत्थताभेदो। 


रूपनिमित्तादिआरम्मणन्ति एत्थ कम्मनिमित्तगतिनिमित्ततो अञ्जरूपमेव विञ्ञाणस्स निमित्तन्ति रूपनिमित्तं, तं आदि येसं सत्तनिमित्तादीनं तानि रूपनिमित्तादीनि आरम्मणानि यस्स भवङ्गचित्तस्स 
तं रूपनिमित्तादिआरम्मणं । ईदिसानीति रूपनिमित्तादिआरम्मणानि रागादिसम्पयुत्तानि च । सब्बोहारिकचित्तेनाति पटिबुद्धस्स पकतिवीथिचित्तेन। को नाम पस्सतीति सुत्तपटिबुद्धभाववियृत्ताय 
चित्तप्पवत्तिया अभावतो सुपिनं पस्सन्तो नाम न सियाति अधिप्पायो, तेनाह “सुपिनस्स अभावोव आपज्जती”ति । कपिमिद्धपरेतोति इमिना निद्दावसेन पवत्तमानभवङ्गसन्ततिब्यवहिताय कुसलाकुसलाय 
मनोद्वारवीथिया च पस्सतीति दस्सेति, तेनाह या निद्दातिआदि । द्वीहि अन्तेहि मुत्तोति कुसलाकुसलसङ्कातेहि द्वीहि अन्तेहि मृत्तो। आवज्जनतदारम्मणक्खणेति सुपिने पञ्चट्रारवीथिया अभावतो मनोद्वारे 
उप्पज्जनारहं गहेत्वा वुत्तं । 

एत्थ च सुपिनन्तेपि तदारम्मणवचनतो अनुभूतेसु सुतपुब्बेसु वा रूपादीसु पुरापत्तिभावेन परिकप्पेत्वा विपल्लासतो पवत्तमानापि कामावचरविपाकक्चम्मा परित्तधम्मे निस्साय परिकप्पेत्वा पवत्तत्ता 
परित्तारम्मणा वुत्ता, न पन सरूपतो परित्तधम्मे गहेत्वा पवत्तत्ता एवाति गहेतब्बं। एवञ्च इत्थिपुरिसादिआकारं आरोपेत्वा पवत्तमानानं रागादिसविपाकधम्मानम्पि तेसं आरम्मणं गहेत्वा उप्पन्नानं 
पटिसन्धादिविपाकानम्पि परित्तारम्मणता कम्मनिमित्तारम्मणता च उपपन्ना एव होति । वत्थुधम्मविनिमृत्तं पन सम्मुतिभूतं कसिणादिपटिभागारम्मणं गहेत्वा उप्पन्ना उपचारप्पनादिवसप्पवत्ता 
चित्तचेतसिकध्चम्मा एव परित्तत्तिके (ध० स० तिकमातिका १२) न वत्तब्बारम्मणाति गहेतब्बा। 


स्वायन्ति सुपिनो। विपल्लासेन परिकप्पितपरित्तारम्मणत्ता “दुब्बलवत्थुकत्ता' ति वृत्तं, अविज्जमानारम्मणे अवसवत्तितोति अधिप्पायो, तेनाह अविसये उप्पन्नत्तातिआदि। 


आपत्तिनिकायस्साति इदं सङ्घादिसेसोति पुल्लिङ्ग-सद्दस्स अनुरूपवसेन वृत्तं । अस्साति अस्स आपत्तिनिकायस्स, बुद्दापेतुं इच्छितस्साति अत्थो, तेनाह किं वुत्तन्तिआदि। रुळिहसद्देनाति एत्थ 
समुदाये निप्फन्नस्सापि सहस्स तदेकदेसेपि पसिद्धि इध रुळही नाम, ताय रुळिहया युत्तो सहो रुळहीसद्दो, तेन। रुळिहया कारणमाह अवयवेइच्चादिना। 


कालञ्चाति “रागूपत्थम्भे"तिआदिना दस्सितकालञ्च, “रागूपत्थम्भे ति वुत्ते रागूपत्थम्भे जाते तस्मिं काले मोचेतीति अत्थतो कालो गम्मति। नवमस्स अधिप्पायस्साति वीमंसाधिप्पायस्स। 
बत्थूति विसयं। 


२३८. लोमा एतेसं सन्तीति लोमसा, बहुलोमपाणका। 


२३९. मोचनेनाति मोचनप्पयोगेन। मोचनस्सादसम्पयुत्तायाति एत्थ मोचनिच्छाव मोचनस्सादो, तेन सम्मयृत्ता चेतना मोचनस्सादचेतनाति अत्थो, न पन मोचने अस्सादं सुखं पत्थेन्तिया चेतनायाति 
एवं अत्थो गहेतब्बो, इतरथा सुखत्थाय मोचेन्तस्सेव आपत्ति, न आरोग्यादिअत्थायाति आपज्जति। तस्मा आरोग्यादीसु येन केनचि अधिप्पायेन मोचनिच्छाय चेतनायाति अत्थोव गहेतब्बो। 


२४०. बायमतोति अङ्गजाते कायेन उपक्कमतो । द्वे आपत्तिसहस्सानीति खण्डचक्कादीनि अनामसित्वाव वृत्तं, इच्छन्तेन पन खण्डचक्कादिभेदेनापि गणना कातब्बा। एकेन पदेनाति 
गेहसितपेमपदेन। तथेवाति मोचनस्सादचेतनाय एव गाळहं पीळनादिप्पयोगं अविजहित्वा सुपनेन सङ्घादिसेसोति वृत्तं । सुद्धचित्तोति मोचनस्सादस्स निमित्ते ऊरुआदीहि कतउपक्कमस्स विजहनं सन्धाय 
बुत्तं। तेन असुभमनसिकाराभावेपि पयोगाभावेनेव मोचनेपि अनापत्ति दीपिताति वेदितब्बा । 


तेन उपक्कमेन मुत्तेति मुच्चमानं विना अञ्ञस्मिम्पि सुक्के ठानतो मृत्ते। यदि पन उपक्कमे कतेपि मुच्चमानमेव दकसोतं ओतरति, थुल्लच्चयमेव पयोगेन मुत्तस्स अभावा। जग्गनत्थायाति 
चीवरादीसु लिम्पनपरिहाराय हत्थेन अङ्गजातग्गहणं वट्टति, तप्पयोगो न होतीति अधिप्पायो। अनोकासन्ति अङ्गजातप्पदेसं। 


२६२. सुपिनन्तेन कारणेनाति सुपिनन्ते पवत्तउपक्कमहेतुना। आपत्तिट्ठानेयेव हि अयं अनापत्ति अविसयत्ता वुत्ता। तेनाह “सचस्स विसयो होति निच्चलेन भवितवब्ब''न्तिआदि। 


२६३. विनीतवत्थुपाळियं अण्डकण्डुवनवत्थुस्मिं मोचनाधिप्पायेन अण्डचलनेन अङ्गजातस्सापि चलनतो निमित्ते उपक्कमो होतीति सङ्घादिसेसो वुत्तो। यथा पन अङ्गजातं न चलति, एवं अण्डमेव 
कण्ड्वनेन फुसन्तस्स मुत्तेपि अनापत्ति अण्डस्स अनङ्गजातत्ता। 


२६४. वत्थिन्ति अङ्गजातसीसच्छादकचम्मं । उदरं तापेन्तस्स...पे०... अनापत्तियेबाति उदरतापनेन अङ्गजातेपि तत्ते तावत्तकेन निमित्ते उपक्कमो कतो नाम न होतीति वुत्तं । 


२६५. एहि मे त्वं, आवुसो, सामणेराति वत्थुस्मिं अञ्ञं आणापेतु, तेन करियमानस्स अङ्गजातचलनस्स मोचनस्सादेन सादियनतो तं चलनं भिकखुस्स सादियनचित्तसमुद्टितम्पि होतीति 
सुक्कविस्सट्विपच्चयस्स अङ्गजातचलनस्स हेतुभूता अस्सादचेतनाव आपत्तिया अङ्गं होति, न आणापनवाचा तस्सा पवत्तिक्खणे सङ्घादिसेसस्स असिज्झनतो। एवं आणापेत्वापि योनिसोमनसिकारेन 
मोचनस्सादं पटिविनोदेन्तस्स आपत्तिअसम्भवतो इदं सिक्खापदं अनाणत्तिकं, कायकम्मं, किरियसमुट्डानञ्च जातन्ति गहेतब्बं, आणापनवाचाय पन दुक्कटं आपज्जति। यो पन परेन अनाणत्तेन 
बलक्कारेनापि करियमानप्पयोगं मोचनस्सादेन सादियति, तस्सापि मुत्ते पठमपाराजिके विय सङ्घादिसेसोव, अमुत्ते थुल्लच्चयं। मोचनस्सादे चेतनाय पन असति कायसंसग्गरागेन सादियन्तस्सापि मुत्तेपि 
सङ्घादिसेसेन अनापत्तीति आचरिया वदन्ति, तञ्च युत्तमेव। 


२६६. कायत्थम्भनवत्थुस्मि चलनवसेन यथा अङ्गजाते उपक्कमो सम्भवति, तथा विजम्भितत्ता आपत्ति वुत्ता। 
उपनिज्झायनवत्थुस्मिं अङ्कजातन्ति जीवमानइत्थीनं पस्सावमग्गोव अधिप्पेतो, नेतरो। 


२६७. पुप्फावलीति कीळाविसेसो। तं किर कोळन्ता नदीआदीसु छिन्नतटं उदकेन चिवखल्लं कत्वा तत्थ उभो पादे पसारेत्वा निसिन्ना पतन्ति, “पुप्फावलिय''न्तिपि पाठो । पवेसेन्तस्साति 
पयोजकत्तेन द्विकम्मिकत्ता “वालिकं अङ्गजात "न्ति उभयत्थापि उपयोगवचनं कतं। चेतना, उपक्कमो, मुच्चनन्ति इमानेत्थ तीणि अङ्गानि वेदितब्बानि। 


सुक्कविस्सड्डिसिक्खापदवण्णना निङ्टिता। 
२. कायसंसग्गसिक्खापदवण्णना 


२६९. दृतिये केसुचि वातपानेसु विवटेसु बहिपि अन्धकारत्ता आलोको न पविसति, विवटकवाटेन अञ्जतो आगच्छन्तस्स आलोकस्स निवारणतो कवाटस्स पिद्टिपस्से घनन्धकारोव होति, तादिसानि 
सन्धाय “येसु विवटेसु अन्धकारो होती”तिआदि वुत्तं। 


ब्राह्मणी अत्तनो अङ्गमङ्गानं परामसनक्खणे अनाचारानुकूला हुत्वा न किञ्चि वत्वा भिक्खुनो वण्णभणनक्खणे वुत्तत्ता आह “पब्बजितुकामो मञ्जेति सल्लक्खेत्वा ति, पब्बजितुकामो वियाति 
सल्लक्खेत्वाति अत्थो। कुलित्थीनं एवं परेहि अभिभवनं नाम अच्चन्तावमानोति आह “अत्तनो विष्पकार 'न्ति। 


२७०. ओतिण्णसद्दस्स कम्मसाधनपक्खं सन्धाय “यक्खादीही”तिआदि वृत्तं, कत्तुसाधनपक्खं सन्धाय “कृपादीनी 'तिआदि वृत्तं । तस्मिं बत्थुस्मिन्ति इत्थिसरीरसङ्घाते वत्थुस्मिं। 
२७९. अस्साति हत्थग्गाहादिकस्स सब्बस्स। 


२७३. एतेसं पदानन्ति आमसनादिपदानं । इत्थिसञ्जीति मनुस्सित्थिसञ्जी। नं-सहस्स कायविसेसनभावेन एतं कायन्ति अत्थं दस्सेतुं “अथ वा” तिआदि वुत्तं। ओमसन्तो...पे०... एकाव 
आपत्तीति अनिवत्थं सन्धाय वृत्तं, न निवत्थं। सनिवत्थाय पन मत्थकतो पट्ठाय हत्थं ओतारेन्तस्स निवत्थसाटकोपरि हत्थे आरुळहे थुल्लच्चयं | साटकतो हत्थं ओतारापेत्वा जङ्कतो पड्ठाय ओमसन्तस्स 
पुन सङ्घादिसेसो। 


यथानिद्दिइनिद्देसेति यथावृत्तकायसंसग्गनिददेसे। तेनाति येन कारणेन वत्थुसञ्ञादयो होन्ति, तेन कारणेन। यथावुत्तसिक्खापदनिद्रेसे वृत्तं गरुकं भिक्खुनो करेय्य पकासेय्याति योजना। 

सञ्ञाय विरागितम्हीति सञ्जाय विरद्धाय | इदं नाम वत्थुन्ति इमस्मिं सिक्खापदे आगतं, अनागतञ्च यं किञ्चि सबिञ्जाणकाविञ्ञाणकं फुसन्तस्स अनापत्तिअभावं सन्धाय वुत्तं । 


सारत्तन्ति कायसंसग्गरागेनेव सारत्तं। विरत्तन्ति कायसंसग्गरागरहितं मातुआदिं सन्धाय वदति। दुक्कटन्ति मातुपेमादिवसेन गण्हन्तस्स वसेन वुत्तं, विरत्तम्पि इत्थिं कायसंसग्गरागेन गण्हन्तस्स पन 
सङ्घादिसेसो एव। इमाय पाळिया समेतीति सम्बन्धो। कथं समेतीति चे? यदि हि “इत्थिया कायप्पटिबद्धं गण्हिस्सामी “ति चित्ते उप्पन्ने इत्थिसञ्जा विरागिता भवेय्य | कायप्पटिबद्धग्गहणेपि थुल्लच्चयेनापि 
न भवितब्बं इत्थिसञ्जाय एव पाळियं (पारा० २७६) थुल्लच्चयस्स वृत्तत्ता, तस्मा “इत्थिया कायप्पटिबद्धं गण्हिस्सामीति कायं गण्हन्तस्स इत्थिसञ्ञा विरागिता नाम न होतीति कायप्पटिबद्धं 
गण्हिस्सामीति कायं गण्हतो इत्थिसञ्ञजाय चेव कायसंसग्गरागस्स च कायग्गहणस्स च सम्भवा यथावत्थुकं सङ्घादिसेसमेव आपज्जती"ति महासुमत्थेरेन वुत्तवादोव इमाय पाळिया समेति। अट्ठकथायज्हि 
“सम्बहुला इत्थियो बाहाहि परिविखिपित्वा गण्हामी"ति सञ्जाय परिक्खिपतो मज्झगतानं वसेन थुल्लच्चयं वृत्तं । न हि तस्स “मज्झगता इत्थियो कायप्पटिबद्धेन गण्हामी "ति सञ्ञा अत्थि, तस्मा 
अट्टकथायपि समेतीति गहेतब्बं । नीलेन दुविञ्चेय्यभावतो काळित्थी वत्ता । 


२७९. सेवनाधिप्पायोति फस्ससुखसेवनाधिप्पायो। कायप्पटिबद्धामसनवारे कायप्पटिबद्धवसेन फस्सपटिविजाननं वेदितब्बं । चित्तुप्पादमत्ते आपत्तियाभावतो अनापत्तीति इदं 
कायसंसग्गरागमत्तेन कायचलनस्स अनुप्पत्तितो इत्थिया करियमानकायचलनं सादियतोपि पयोगाभावं सन्धाय वुत्तं। पठमपाराजिके पन परेहि उपक्कमियमानस्स अभावतो सेवनाधिप्पाये उप्पन्ने तेन 
अधिप्पायेन अङ्गजातक्खोभो सयमेव अवस्सं सञ्जायति, सो च तेन कतो नाम होतीति पाराजिकं वृत्तं, तेनेव नयेन पठमसङ्घादिसेसेपि परेन करियमानपयोगसादियमानेपि अङ्गजातक्खोभसम्भवेन आपत्ति 
होतीति वेदितब्ब । चतुत्थेति “न च कायेन वायमति, न च फस्सं पटिविजानाती 'ति इमस्मिं वारे । फस्सपटिविजाननम्पीति अपि-सद्देन ततियवारे विय वायामोपि नत्थीति दस्सेति । निस्सग्गियेन 
निस्सग्गियामसने वियाति इदं पन फस्सपटिविजाननाभावमत्तस्सेव निदस्सनं, न पयोगाभावस्साति ददुब्बं । मोक्खाधिष्पायोति एत्थ चित्तस्स लहुपरिवत्तिताय अन्तरन्तरा कायसंसग्गरागे समुप्पन्नेपि 
मोक्खाधिप्पायस्स अविच्छिन्नताय अनापत्तियेव, विच्छिन्ने पन तस्मिं आपत्ति एव। 


पदभाजनीयवण्णनानयो। 


२८१. एत्थ गण्हाहीति न वत्तब्बाति गेहसितपेमेन कायप्पटिबद्धेन फुसने दुक्कटं सन्धाय वृत्तं, कारुञ्जेन पन वत्थादिं गहेतुं असक्कोन्तिं “गण्हा”ति वदन्तस्सापि अवससभावप्पत्तं उदके 
निमुज्जन्तिं कारुञ्जेन सहसा अनामासन्ति अचिन्तेत्वा केसादीसु गहेत्वा मोक्खाधिप्पायेन आकड्डतोपि अनापत्तियेव। न हि मीयमानं मातरं उक्खिपितुँ न वट्टति । अञ्जातिकाय इत्थियापि एसेव नयो। 
उक्कट्ठाय मातुयापि आमासो न वट्टतीति दस्सनत्थं ““मातर' न्ति वुत्तं । तस्सा कातनब्बं पन अञ्ञासम्पि इत्थीनं करोन्तस्सापि अनापत्तियेव अनामासत्ते विसेसाभावा। 


तिणण्डुपकन्ति हिरिवेरादिमूलेहि केसालङ्कारत्थाय कतचुम्बटकं । परिवत्तेत्वाति अत्तनो निवासनादिभावतो अपनेत्वा। पूजादिअत्थं पन तावकालिकम्पि आमसितुं वट्टति। 
सीसपसाधनकदन्तसूचिआदीति इदं सीसालङ्कारत्थाय पटपिलोतिकादीहि कतं सीसपसाधनकञ्चेव दन्तसूचि आदि चाति द्विधा योजेत्वा सीसपसाधनं सिपाटिकोपकरणत्थाय चेव दन्तसूचिउपकरणत्थाय 
च गहेतब्बन्ति यथाक्कमं अत्थं दस्सेति। केसकलापं बन्धित्वा तत्थ तिरियं पवेसनत्थाय कता दन्तसूचि एव सीसपसाधनकदन्तसूचीति एकमेव कत्वा सिपाटिकाय पक्खिपित्वा परिहरितब्बसूचियेव तस्स 
तस्स किच्चस्स उपकरणन्ति सिपाटिकासूचिउपकरणन्ति एवं वा योजना कातब्बा। पोत्थकरूपन्ति सुधादीहि कतं, पाराजिकवत्थुभूतानं तिरच्छानगतित्थीनं सण्ठानेन कतम्पि अनामासमेव। इत्थिरूपादीनि 
दस्सेत्वा कतं, वत्थभित्तिआदिञ्च इत्थिरूपं अनामसित्वा वळन्नेतुं वट्टति। एवरूपेहि अनामासे कायसंसग्गरागे असति कायप्पटिबद्धेन आमसतो दोसो नत्थि । भिन्दित्वाति एत्थ अनामासम्पि 
दण्डपासाणादीहि भेदनस्स अट्ठकथायं वृत्तत्ता, पाळियम्पि आपदासु मोक्खाधिप्पायस्स आमसनेपि अनापत्तिया वुत्तत्ता च। सप्पिनीआदीहि वाळमिगीहि च गहितपाणकानं मोचनत्थाय तं सप्पिनीआदिं 
बत्थदण्डादीहि परिक्खिपित्वा गहेतुं, मातुआदिं उदके मीयमानं वत्थादीहि गहेतुं, असक्कोन्तिं केसादीसु गहेत्वा कारुञ्जेन उक्खिपितुं वट्टतीति अयमत्थो गहेतब्बोव। अट्टकथायं “न त्वेव आमसितब्बा ति 
इदं पन वचनं अमीयमानवत्थुं सन्धाय वुत्तन्ति अयं अम्हाकं खन्ति। 


मग्गं अधिट्टायाति “मग्गो अयन्ति मग्गसञ्ञं उप्पादेत्वाति अत्थो । पञ्जपेत्वा देन्तीति इदं सामीचिवसेन वत्तं, तेहि पन आसनं अपञ्चपेत्वाव निसीदथाति वुत्ते सयमेव पञ्ञपेत्वा निसीदितुम्पि 
वट्टति। तत्थजातकानीति अच्छिन्दित्वा भूतगामभावेनेव ठितानि। कीळन्तेनाति वुत्तत्ता सति पच्चये आमसन्तस्स अनापत्ति। भिक्खुसन्तकं पन परिभोगारहं सब्बथा आमसितुं न वट्टति दुरुपचिण्णत्ता। 
अनुपसम्पन्नानं दस्सामीति इदं अप्पटिग्गहेत्वा गहणं सन्धाय वृत्तं। अत्तनोपि अत्थाय पटिग्गहेत्वा गहणे दोसो नत्थि अनामासत्ताभावा। 


मणीति वेळुरियादितो अञ्ञो जोतिरसादिभेदो सब्बोपि मणि । वेळुरियोति अल्लवेळुवण्णोमणि, “मज्जारक्खि मण्डलवण्णो”तिपि वदन्ति । सिलाति मुग्गमासवण्णा अतिसिनिद्धा काळसिला, 
मणिबोहारं आगता रत्तसेतादिवण्णा सुमट्ठापि सिला अनामासा एवाति वदन्ति। रजतन्ति कहापणमासादिभेदं जतुमासादिं उपादाय सब्बं वुत्तावसेसं रूपियं गहितं । लोहितङ्कोति रत्तमणि। मसारगल्लन्ति 
कबरवण्णो मणि, “मरकत न्तिपि वदन्ति। भेसज्जत्थाय पिसित्वा योजितानं मुत्तानं रतनभावविरहतो गहणक्खणेपि रतनाकारेन अपेविखिताभावा “भेसज्जत्थाय पन वट्टती”ति वुत्तं। याव पन ता मृत्ता 
रतनरूपेन तिइन्ति, ताव आमसितुं न वट्टति एव। एवं अञ्ञम्पि रतनपासाणं पिसित्वा भेसज्जे योजनत्थाय गहेतुं वट्टति एव, जातरूपरजतं पन पिसित्वा योजनभेसज्जत्थायपि सम्पटिच्छितुं न वट्टति, 
गहट्ठेहि योजेत्वा दिन्नम्पि यदि भेसज्जे सुवण्णादिरूपेन तिट्ठति, वियोजेतुञ्च सक्का, तादिसं भेसज्जम्पि न वट्टति। तं अब्बोहारिकत्तं गतं चे, वट्टति। ““जातिफलिकं उपादाया ति वृत्तत्ता, 
सूरियकन्तचन्दकन्तादिकं जातिपासाणं मणिम्हि एव सङ्गहितन्ति दडब्बं । धमनसङ्घो च धोतविद्धो च रतनमिस्सो चाति योजेतब्बं। बिद्धोति मणिआदिभावेन कतछिद्दो। 


रतनमिस्सोति कञ्चनलतादिविचित्तो, मुत्तादिरतनखचितो च, एतेन धमनसङ्कतो अञ्जो रतनमिस्सोव अनामासोति दस्सेति। सिलायम्पि एसेव नयो। पानीयसङ्कोति इमिनाव थालकादिआकारेन 
कतसङ्कमयभाजनानि भिकखूनं सम्पटिच्छितुं वट्टतीति सिद्धं । सेसाति रतनसंयृत्तं ठपेत्वा अवसेसा। 


बीजतो पड्टायाति धातुपासाणतो पट्ठाय । पटिक्खिपीति सुवण्णमयधातुकरण्डकस्स, बुद्धरूपादिस्स च अत्तनो सन्तककरणे निस्सग्गियत्ता वृत्तं । “रूपियछड्डकट्टाने' ति वुत्तत्ता रूपियछड्डकस्स 
जातरूपरजतं आमसित्वा छड्डेतु वट्टतीति सिद्धं । केळापयितुन्ति आमसित्वा इतो चितो च सञ्चारेतुं। बुत्तन्ति महाअट्ठकथायं वुत्तं । कचवरमेव हरितुं वट्टतीति गोपका वा होन्तु अञ्ने वा, हत्थेन पुञ्छित्वा 
कचवरं अपनेतुं वट्टति, मलम्पि पमज्जितुं वट्टति एवाति वदन्ति, तं अट्डकथाय न समेति केळायनसदिसत्ता। आरकूटलोहन्ति सुवण्णवण्णो कित्तिमलोहविसेसो। तिविधञ्हि कित्तिमलोहं कंसलोहं वट्टलोहं 
हारकूटलोहन्ति। तत्थ तिपुतम्बे मिस्सेत्वा कतं कंसलोहं नाम । सीसतम्बे मिस्सेत्वा कतं बडटलोहं। रसतम्बे मिस्सेत्वा कतं हारकूटलोहं नाम । तं पन “जातरूपगतिक न्ति वृत्तत्ता उग्गण्हतो निस्सग्गियम्पि 
होतीति केचि वदन्ति। रूपियेसु पन अगणितत्ता निस्सग्गियं न होति, आमसने, सम्पटिच्छने च दुक्कटमेवाति वेदितब्बं। सब्त्रकप्पियोति यथावुत्तसुवण्णादिमयानं सेनासनपरिक्खारानं 
आमसनगोपनादिवसेन परिभोगो सब्बथा कप्पियोति अधिप्पायो। तेनाह “तस्मा”तिआदि। “भिक्खूनं धम्मविनयवण्णनट्ठाने ति वृत्तत्ता सङ्विकमेव सुवण्णादिमयं सेनासनं, सेनासनपरिक्खारा च 
वट्टन्ति, न पुग्गलिकानीति गहेतब्बं। 


भिन्दित्वाति पठममेव अनामसित्वा पासाणादिना किञ्चिमत्तं भेदं कत्वा पच्छा कप्पियभण्डत्थाय अधिइहित्वा हत्थेन गहेतुं वट्टति । तेनाह “कष्पियभण्डं करिस्सामीति सब्बम्पि सम्पटिच्छितुं 
बड्टती”ति। एत्थापि किञ्चि भिन्दित्वा, वियोजेत्वा वा आमसितब्ब । 


फलकजालिकादीनीति एत्थ सरपरित्ताणाय हत्थेन गहेतब्बं किटिकाफलकं अक्खिरक्खणत्थाय अयलोहादीहि जालाकारेन कत्वा सीसादीसु पटिमुञ्चितब्बं जालिकं नाम । आदि-सद्देन कवचादिं 
सङ्गण्हाति। अनामासानीति मच्छजालादिपरूपरोधकं सन्धाय वृत्तं, न सरपरित्ताणं तस्स आवुधभण्डत्ताभावा । तेनेव वक्खति “परूपरोधनिवारणं ही”तिआदि। आसनस्साति चेतियस्स समन्ता 
कतपरिभण्डस्स। बन्धिस्सामीति काकादीहि अदूसनत्थाय बन्धिस्सामि। 


“*भेरिसङ्घाटोति सङ्घटितचम्मभेरी। बीणासङ्घाटोति सङ्घटितचम्मवीणा”ति सारत्थदीपनियं (सारत्थ० टी० २.२८१) वुत्तं । “चम्मविनद्धानि वीणाभेरिआदीनी”ति महाअट्टुकथायं वुत्तवचनतो 
विसेसाभावा, “कुरुन्दियं पना”तिआदिना ततो विसेसस्स वत्तुमारद्भत्ता च भेरिआदीनं विनद्धनोपकरणसमूहो भेरिबीणासङ्घाटोति वेदितन्बं सङ्घटितब्बोति सङ्घाटोति कत्वा । तुच्छपोक्खरन्ति 

अविनद्भचम्मभेरिवीणानं पोक्खरं। आरोपितचम्मन्ति पुब्बे आरोपितं हुत्वा पच्छा ततो अपनेत्वा विसुं ठपितमुखचम्ममत्तं, न सेसोपकरणसहितं | सहितं पन सङ्घाटोति अयं विसेसो। ओनहितुन्ति 
भेरिपोकखरादीनि चम्मं आरोपेत्वा चम्मवट्टिआदीहि सब्बेहि उपकरणेहि विनन्धितुं । 


पाळियं पण्डकस्साति पण्डकेन। पाराजिकप्पहोनककालेति अकुथितकाले। कायसंसग्गरागादिभावे सब्बावत्थायपि इत्थिया सण्ठाने पञ्जायमाने अनामासदुक्कटं न विगच्छतीति दडब्बं । सङ्कमादीनं 
ठानाचावनवसेन अचालेतब्बताय न कायप्पटिबद्धवोहारोति दुक्कटं वुत्तं। 


२८२. एकपदिकसङ्कमोति तनुकसेतु । “आविञ्छन्तो ति वुत्तत्ता चालेतु युत्ताय एव रज्जुया थुल्लच्चयं, न इतराय भित्तिथम्भादिगतिकत्ताति आह “या महारज्जु होती तिआदि। तेन चालेतुं यत्ते 
तनुकरज्जुदण्डके अचालेत्वा फुसन्तस्सापि थुल्लच्चयमेवाति दीपितन्ति वेदितब्बं । पटिच्छादेतब्बाति छादनादिवसेन गूहितब्बा । मनुस्सित्थी, मनुस्सित्थिसञ्जिता, कायसंसग्गरागो, वायामो, तेन हत्थादीसु 
फुसनन्ति इमानेत्थ पञ्च अङ्गानि। 


कायसंसग्गसिक्खापदवण्णना निट्टिता। 
३. दुडुल्लबाचासिक्खापदवण्णना 


२८५. ततिये असद्धम्मपटिसञ्जुत्तन्ति मेथुनधम्मपटिसंयुत्तं । बालाति सुभासितदुब्भासितं अजानन्ती, सुरामदमत्तताय उम्मत्तकादिभावेन च अजानन्तीपि एत्थेव सङ्गय्हति। न ताव सीसं एतीति 
सङ्घादिसेसपच्चयत्तसङ्कातं मत्थकं पारिपूरि न होति, मग्गमेथुनेहि अघटितत्ता दुक्कटं पन होति एव। 


अपसादेतीति अपसादकरवचनं करोति। दोसं देतीति दोसं पतिट्टापेति। तीहीति अनिमित्तासौतिआदीनं पदानं अदुहुल्लभावेनापि अत्थयोजनारहत्ता पस्सावमग्गादिपटिसञ्चुत्ततानियमो नत्थीति वुत्तं, 
तेहि पन अट्ठहि पदेहि परिब्बाजिकावत्थुस्मिं (पारा० २८९) विय थुल्लच्चयन्ति वेदितब्बं। 


कुञ्चिकपनाळिमत्तन्ति कुञ्चिकाछिइमत्तं । सुक्खसोताति दकसोतस्स सुक्खताय लोहितवण्णविगमो होतीति वुत्तं | 


सुद्धानीति मेथुनादिपदेहि अयोजितानिपि। मेथुनधम्मेन घटितानेवाति इदं उपलक्खणमत्तं, वच्चमग्गपस्सावमग्गेहिपि अनिमित्ते “तव वच्चमग्गो, पस्सावमग्गो वा ईदिसो तिआदिना घटितेपि 
आपत्तिकरानेव। 


२८६. गरुकापत्तिन्ति भिक्खुनिया उब्मजाणुमण्डलिकाय पाराजिकापत्ति सन्धाय वदति। 
२८७. हसन्तो हसन्तोति उपलक्खणमत्तं, अहसन्तोपि येन केनचि आकारेन अत्तनो विपरिणतचित्ततं इत्थिया पकासेन्तो वदति, आपत्तियेव। 
कायचित्ततोति हत्थमुद्दाय ओभासेन्तस्स कायचित्ततो समुट्ठाति। 


२८८. तस्मा दुक्कटन्ति अप्पटिविजाननतो दुक्कटं, पटिबिजानने पन सति थुल्लच्चयमेव परिब्बाजिकावत्थुस्मिं (पारा० २८९) विय अखेत्तपदत्ता। खेत्तपदे हि पटिविजानन्तिया सङ्घादिसेसोव सिया 
मेथुनधम्मयाचनवत्थुद्वये (पारा० २८९) विय, तं पन वत्थुद्वयं मेथुनयाचनतो चतुत्थसङ्घादिसेसे वत्तब्बम्पि दुहुल्लवाचस्सादमत्तेन पवत्तत्ता इध वुत्तन्ति वेदितब्बं । एवं खेत्तपदेन वदन्तस्स इत्थिया 
अप्पटिविजानन्तिया किं होतीति? किञ्चापि अयं नाम आपत्तीत पाव्ठिअट्ठकथासु न वुत्तं, अथ खो थुल्लच्चयेनेवेत्थ भवितब्बं। तथा हि अखेत्तपदे अप्पटिविजानन्तिया दुक्कटं, पटिविजानन्तिया थुल्लच्चयं 
वुत्तं। खेत्तपदे पन पटिविजानने सङ्घादिसेसोव वृत्तो, अप्पटिविजानने थुल्लच्चयमेव भवितुं युत्तं, न दुक्कटं, अखेत्तपदतो विसेसाभावप्पसङ्गोति गहेतब्बं। यथा चेत्थ, एवं चतुत्थसिक्खापदेपि अखेत्तपदे 
पटिविजानन्तिया थुल्लच्चयं, अप्पटिविजानन्तिया दुक्कटं, खेत्तपदे पन अप्पटिविजानन्तिया थुल्लच्चयन्ति वेदितब्बं | पाळियं नवावुतन्ति नववीतं। 


२८८. असद्धम्मं सन्धायाति मेथुनं सन्धाय वुत्तं । तड्हि पृत्तसमुप्पत्तिया बीजनिक्खेपतो वप्पपरियायं लभतीति। 
संसीदतीति वहति, संसरीयतीति वा अत्थो। मनुस्सित्थी, तथासञ्जिता, दुडुल्लवाचस्सादरागो, तेन ओभासनं, तङ्कणविजाननन्ति इमानेत्थ पञ्च अङ्गानि। 
दुडुल्लवाचासिक्खापदवण्णना निद्ठिता। 
४. अत्तकामपारिचरियसिक्खापदवण्णना 


२९०. चतुत्थे परेहि पत्ते पातियमानानं भिक्खापिण्डानं पातो सन्निपातोति पिण्डपातोति भिकखाहारो वुच्चति, तंसदिसताय अञ्जोपि यो कोचि भिकखाचरियं विना भिक्खूहि लद्धो पिण्डपातोत्वेव 
बुच्चति। पति एति एतस्माति पच्चयोति आह “पतिकरणट्वेन पच्चयो”ति। रोगदुक्खान वा पटिपक्खभावेन अयति पवत्ततीति पच्चयो। सप्पायस्साति हितस्स। नगरपरिक्खारेहीति नगरं परिवारेत्वा 
रक्खणकेहि । राजूनं गेहपरिकखेपो परिखा उद्दापो पाकारो एसिका पलिघो अट्टोति इमे सत्त नगरपरिक्खाराति वदन्ति । सेतपरिक्खारोति विसुद्धिसीलालङ्कारो। अरियमग्गो हि इध “रथोति अधिप्पेतो, तस्स 
च सम्मावाचादयो अलङ्कारड्रेन “परिक्खारा” ति वृत्ता । चक्कवीरियोति वीरियचक्को । जीवितपरिक्खाराति जीवितस्स पवत्तिकारणानि। समुदानेतब्बराति सम्मा उद्धं आनेतब्बा परियेसितब्बा। 


२९१. उपचारेति यत्थ ठितो विञ्ञापेतुं सक्कोति, तादिसे ठाने कामो चेव हेतु च पारिचरिया च अत्थोति पाळियं “अत्तनो कामं, अत्तनो हेतुं, अत्तनो अधिप्पायं, अत्तनो पारिचरिय"'न्ति (पारा० 
२९२) वुत्तेसु इमेसु चतूसु पदेसु कामो, हेतु, पारिचरिया च अटुकथायं वुत्ते पठमे अत्यविकप्पे विग्गहवाक्याधिप्पायसूचनतो अत्थो। सेसन्ति अधिप्पायपदमेकं । ब्यञ्जनन्ति ब्यञ्जनमत्तं, 
पठमविकप्पानुपयोगिताय वचनमत्तन्ति अत्थो। दुतिये अत्थविकप्पेपि एसेव नयो। 


यथावत्तमेव अत्थं पदभाजनेन संसन्दित्वा दस्सेतुं “अत्तनो कामं अत्तनो हेतुं अत्तनो पारिचरियन्ति हि वृत्ते जानिस्सन्ति पण्डिता”तिआदि आरद्धं । इदं वुत्तं होति - “अत्तनो हेतु" न्ति वृत्त 
अत्तनो अत्थायाति अयमत्थो विञ्जायति, “अत्तनो कामं अत्तनो पारिचरिय"न्ति वृत्ते कामेन पारिचरियाति अयमत्यो विञ्ञायति। तस्मा इमेहि तीहि पदेहि अत्तनो अत्थाय कामेन पारिचरिया 
अत्तकामपारिचरियाति इमं अत्थविकणप्पं विञ्जू जानिस्सन्ति। “अत्तनो अधिप्पाय' न्ति वत्ते पन अधिप्पाय-सद्दस्स कामित-सद्देन समानत्थभावतो अत्तना अधिप्पेतकामितट्डेन अत्तकामपारिचरियाति इममत्थं 
विकप्पं विञ्ञू जानिस्सन्ति। 


एतदग्गन्ति एसा अग्गा। दुइुल्लबाचासिकखापदेपि (पारा० २८५) कामं “याचतिपि आयाचतिपी ति एवं मेथुनयाचनं आगतं, तं पन दुडुल्लवाचस्सादरागवसेन वृत्तं, इध पन अत्तनो 
मेथुनस्सादरागवसेनाति अयं विसेसो। 


विनीतवत्थूसु “अग्गदानं देहीति इदं अत्तनो अत्थाय वुत्तं, दुडुल्लवाचासिक्खापदे पन परत्थायपि वृत्ते सीसं एतीति वेदितब्बं। सुभगाति इस्सरियादीहि सुन्दरेहि भगेहि समन्नागता। मनुस्सित्थी, 
तथासञ्जिता, अत्तकामपारिचरियाय रागो, तेन कामपारिचरिययाचनं, तङ्खणविजाननन्ति इमानेत्थ पञ्च अङ्गानि। 

अत्तकामपारिचरियसिक्खापदवण्णना निट्टिता। 
५. सञ्चरित्तसिक्खापदवण्णना 


२९६. पञ्चमे पण्डिच्चेनाति सभावजाणेन। गतिमन्ताति सभावजाणगतियुत्ता। वेव्यत्तियेनाति इत्थिकत्तब्बेसु सिक्खितआणेन । मेधायाति असिक्खितेसुपि तंइत्थिकत्तब्बेसु ठानुप्पत्तिया पञ्जाय। 
छेकाति कायेन पचनादिकुसला। 


आवहनं आवाहो, दारिकाय गहणं । विधिना परकुले वहनं पेसनं बिबाहो, दारिकाय दानं। 
२९७. रन्धापनं भत्तपचापनं। ब्यञ्जनादिसम्पादनं पचापनं। न उपाहटन्ति न दिन्नं। कयो नाम गहणं। विक्कयो नाम दानं। तदृभयं सङ्गहेत्वा “वोहारो ति वत्तं। 


३००. “अब्भुतं कातुं न वट्टती”ति इमिना दुक्कटं होतीति दीपेति। “पराजितेन दातब्ब न्ति वुत्त्ता अदेन्तो धुरनिक्खेपेन कारेतब्बो। अचिरकाले अधिकारो एतस्स अत्थीति 
अचिरकालाधिकारिकं, सञ्चरित्तं। “अचिरकालाचारिक "न्ति वा पाठो। अचिरकाले आचारो अज्झाचारो एतस्साति योजना। 


३०१. किञ्चापि एहिभिक्खुआदिकापि सञ्चरित्तादिपण्णत्तिवज्जं आपत्ति आपज्जन्ति, तेसं पन असब्बकालिकत्ता, अप्पकत्ता च इधापि जत्तिचतुत्थेनेव कम्मेन उपसम्पन्नं सन्धाय 
“य्वाय न्तिआदिपदभाजनमाह | सञ्चरणं सञ्चरो, सो एतस्स अत्थीति सञ्चरी, तस्स भावो सञ्चरित्तं। तेनाह “सञ्चरणभाव "न्ति । सञ्चरतीति सञ्चरणो, पुग्गलो, तस्स भावो सञ्चरणभावो, तं 
इत्थिपुरिसानं अन्तरे सञ्चरणभावन्ति अत्थो। 


जायाभावेति भरियभावाय। जारभावेति सामिभावाय, तंनिमित्तन्ति अत्थो। निमित्तत्थे हि एतं भुम्मवचनं। किञ्चापि “जारत्तने"ति पदस्स पदभाजने “जारी भविस्ससीति (पारा० ३०२) 
इत्थिलिङ्गवसेन पदभाजनं वुत्तं, “सञ्चरित्तं समापज्जेय्या "ति पदस्स पन निद्देसे “इत्थिया वा पहितो पुरिसस्स सन्तिके गच्छति, पुरिसेन वा पहितो इत्थिया सन्तिके गच्छतीति वुत्तत्ता पुरिसस्सापि सन्तिके 
वत्तब्बाकारं दस्सेतुं “जारत्तने”ति निद्देसस्स इत्थिपुरिससाधारणत्ता “इत्थिया मतिं पुरिसस्स आरोचेन्तो जारत्तने आरोचेती”ति वुत्तं। पाळियं पन पुरिसस्स मतिं इत्थिया आरोचनवसेनेव पदद्वयेपि 
योजना कता, तदनुसारेन इत्थिया मतिं पुरिसस्स आरोचनाकारोपि सक्का विञ्ञातुन्ति। 


इदानि पाळियं वृत्तनयेनापि अत्थं दस्सेन्तो “अपिचा”तिआदिमाह । “पति भविस्ससी”ति इदं जायासहस्स इत्थिलिङ्गनियमतो पुरिसपरियायेन वृत्तं, निबद्धसामिको भविस्ससीति अत्थो। जारो 
भविस्ससीति मिच्छाचारभावेन उपगच्छनको भविस्ससीति अधिप्पायो। 


३०३. सेरिविहारन्ति सच्छन्दचारं। अत्तनो वसन्ति अत्तनो आणं। गोत्तवन्तेसु गोत्त-सद्दो, धम्मचारीसु च धम्म-सद्दो वत्ततीति आह “सगोत्तेही”तिआदि। तत्थ सगोत्तेहीति समानगोत्तेहि। 
सहधम्मिकेहीति एकस्स सत्थु सासने सहचरितब्बधम्मेहि, समानकुलधम्मेहि वा । तेनेवाह “एकं सत्थार 'न्तिआदि। एकगणपरियापन्नेहीति मालाकारादिएकगणपरियापन्नेहि। 


सस्सामिका सारक्खा। यस्सा गमने रज्ञा दण्डो ठपितो, सा सपरिदण्डा। पच्छिमानं द्विन्नन्ति सारकखसपरिदण्डानं। मिच्छाचारो होतीति तासु गतपुरिसानं विय तासम्पि मिच्छाचारो होति 
सस्सामिकभावतो। न इतरासन्ति मातुरक्खितादीनं अइन्नं मिच्छाचारो नत्थि अस्सामिकत्ता, तासु गतानं पुरिसानमेव मिच्छाचारो होति मातादीहि रक्खितत्ता। पुरिसा हि परेहि येहि केहिचि गोपितं इत्थिं 
गन्तुं न लभन्ति, इत्थियो पन केनचि पुरिसेन भरियाभावेन गहिताव पुरिसन्तरं गन्तुं न लभन्ति, न इतरा अत्तनो फस्सस्स सयं सामिकत्ता। न हि मातादयो सयं तासं फस्सानुभवनत्थं ता रकखन्ति, केवलं 
पुरिसगमनमेव तासं वारेन्ति। तस्मा केनचि अपरिग्गहितफस्सत्ता, अत्तनो फस्सत्ता च इत्थीनं न मिच्छाचारो, पुरिसानं पन परेहि वारिते अत्तनो असन्तकट्वाने पविद्ठत्ता मिच्छाचारोति वेदितब्बो । 


भोगेनाति भोगहेतु। उदपत्तं आमसित्वा गहिता ओदपत्तकिनी। धज-सद्देन सेना एव उपलविखताति आह “उस्सितद्धजाया तिआदि। 


३०५. बहिद्धा विमट्ठन्ति अञ्जत्थ आरोचितं। तं किरियं सम्पादेस्सतीति तस्सा आरोचेत्वा तं किच्चं सम्पादेतु वा मा वा, तं किरियं सम्पादने सामत्थियं सन्धाय वुत्तं । दारकं, दारिकञ्च 
अजानापेत्वा मातापितुआदीहि मातापितुआदीनञ्ञेव सन्तिकं सासने पेसितेपि पटिग्गण्हनवीमंसनपच्चाहरणसङ्घाताय तिवङ्गसम्पत्तिया सङ्घादिसेसो होति एवाति दडुब्बं। 


यं उद्दिस्स सासनं पेसितं, तं एव सन्धाय तस्सा मातुआदीनं आरोचितेपि खेत्तमेव ओतिण्णभावं दस्सेतुं “बुद्ध पच्चक्खामी”तिआदि उदाहटं, इदञ्च वचनब्यत्तयहेतुब्यत्तयानं भेदेपि ब्यत्तयसामञ्जतो 
उदाहटन्ति दडब्बं । तम्पि उदाहरणदोसं परिहरित्वा सृत्तानुलोमतं दस्सेतुं “तं पना” तिआदि वृत्तं। इमिना समेतीति एत्थायमधिप्पायो - यथा सयं अनारोचेत्वा अञ्जेसं अन्तेवासिकादीनं वत्वा वीमंसापेत्वा 
पच्चाहरन्तस्स नत्थि विसङ्केतो, एवं तस्सा सयं अनारोचेत्वा आरोचनत्थं मातुआदीनं वदन्तस्सापि मातुआदयो तं किरियं सम्पादेन्तु वा मा वा। यदि हि तेसं मातुआदीनं तुण्हीभूतभावम्पि पच्चाहरति, 
विसङ्केतो नत्थीति। 


घरकिच्चं नेतीति घरणी। अञ्ञतरं वदन्तस्स विसङ्केतं अदिन्नादानादीसु आणत्तियं वत्थुसङ्केतो वियाति अधिप्पायो। मूलद्वानञ्च वसेनाति एत्थ पुरिसस्स मातुआदयो सासनपेसने मूलभूतत्ता 
“मूलड्टा' ति वृत्ता। 


३२२. पाळियं मातुरक्खिताय माता भिक्खु पहिणतीति एत्य अत्तनो वा धीतु सन्तिकं “इत्थन्नामस्स भरिया होतू”ति भिक्खुं पहिणति, पुरिसस्स वा तस्स जातकानं वा सन्तिकं “मम धीता 
इत्थन्नामस्स भरिया होतू "ति पहिणतीति गहेतब्बं। एसेव नयो सेसेसुपि। पुब्बे वुत्तनयत्ताति पठमसङ्घादिसेसे वुत्तनयत्ता । 


३३८. अन्ते एकेनाति एकेन पदेन । एत्तोव पक्कमतीति अपच्चाहरित्वा ततोव पक्कमति । “अनभिनन्दित्वा ति इदं तथा पटिपज्जमानं सन्धाय वृत्तं। सतिपि अभिनन्दने सासनं अनारोचेन्तो पन न 
बीमंसति नाम | ततियपदे वुत्तनयेनाति “सो तस्सा वचनं अनभिनन्दित्वा”तिआदिना वुत्तनयेन । पाळियं अन्तेवासि वीमंसापेत्वाति “अयं तेसं वत्तुं समत्यो^ति अन्तेवासिना वीमंसापेत्वा । सचे पन सो 
अन्तेवासिको तं वचनं आदियित्वा तुण्ही होति, तस्सापि तं पवत्ति पच्चाहरन्तस्स आचरियस्स सङ्घादिसेसोव मातुआदीसु तुण्हीभूतेसु तेसं तुण्हिभावं पच्चाहरन्तस्स वियाति दडुब्बं 


पाळियं चतुत्थवारे असतिपि गच्छन्तो सम्पादेति, आगच्छन्तो विसंवादेति अनापत्तीति अत्थतो आपन्नमेवातिकत्वा वुत्तं “चतुत्थे अनापत्ती”ति। 
३४०. कारुकानन्ति वड्डकीआदीनं तच्छकअयोकारतन्तवायरजकन्हापितका पञ्च कारवो “कारुका” ति वुच्चन्ति। एवरूपेन...पे०... अनापत्तीति तादिसं गिहिवेय्यावच्चम्पि न होतीति कत्वा वृत्तं । 


कायतो समुट्टातीति पण्णत्ति वा अलंवचनीयभावं वा तदुभयं वा अजानन्तस्स कायतो समुट्टाति । एस नयो इतरट्रयेपि। अलंबचनीया होन्तीति इत्थी वा पुरिसो वा उभोपि वा जायाभावे, सामिकभावे 
च निक्खित्तछन्दताय अच्चन्तवियुत्तत्ता पुन अञ्जमञ्ञं समागमत्थं “मा एवं अकरित्था"तिआदिना वचनीयताय वत्तब्बताय अलं अरहाति अलंवचनीया, अलं वा कत्तुं अरहं सन्धानवचनमेतेसु 
इत्थिपुरिसेसूति अलंवचनीया, सन्धानकारस्स वचनं विना असङ्गच्छनका परिच्चत्तायेवाति अधिप्पायो। 


पण्णत्तिं पन जानित्वाति एत्थ अलंवचनीयभावं वाति वत्तब्बं। तेनेव मातिकाइुकथायञ्च “तदुभयं पन जानित्वा"तिआदि वृत्तं । भिकखुं अजानापेत्वा अत्तनो अधिप्पायं पण्णे लिखित्वा “इमं पणणं 
असुकस्स देहीति दिन्नं हरन्तस्स सञ्चरित्तं न होति। पण्णत्तिअलंवचनीयभावअजाननवसेनेव हि इमं सिक्खापदं अचित्तकं, न सब्बेन सब्बं सञ्चरणभावम्पि अजाननवसेन, पाळियञ्च अट्टुकथायञ्च 

आरोचनमेव दस्सितं । तस्मा सन्दस्सनत्थं जत्वा पण्णसन्दस्सनवसेनापि कायेन वा वाचाय वा आरोचेन्तस्सेव आपत्ति होतीति गहेतब्बं । 


३४१. यथा यथा येसु येसु जनपदेसूति परिच्चत्तभावप्पकासनत्थं कत्तब्बं पण्णदानजातिजनिस्सरादिजानापनादितंतंदेसनियतं पकारं दस्सेति, इदञ्च निबद्धभरियाभावेन गहितं सन्धाय वृत्तं । अत्तनो 
रुचिया सङ्गतानं पन इत्थीनं, मुहुत्तिकाय च पुरिसे चित्तस्स विरज्जनमेव अलंवचनीयभावे कारणन्ति दडुब्बं। दुडुल्लादीसुपीति आदि-सद्देन अत्तकामसञ्चरित्तानि सङ्गण्हाति, एत्थ पन पाळियं किञ्चापि 
“इत्थी नाम मनुस्सित्थी न यक्खी"तिआदिना मनुस्सित्थिपुरिसा न दस्सिता, तथापि “दस इत्थियो मातुरक्खिता 'तिआदिना मनुस्सित्थीनञ्जेव दस्सितत्ता पुरिसानम्पि तदनुगुणानमेव गहेतब्बतो 
मनुस्सजातिकाव इत्थिपुरिसा इधाधिप्पेता । तस्मा येसु सञ्चरित्तं समापज्जति, तेसं मनुस्सजातिकता, न नालंवचनीयता, पटिग्गण्हन, वीमंसन, पच्चाहरणानीति इमानेत्थ पञ्च अङ्गानि। 


सञ्चरित्तसिक्खापदवण्णना निट्टिता। 
६. कुटिकारसिक्खापदवण्णना 


३४२. छट्टे एत्तकेनाति एत्तकेन दारुआदिना। अपरिच्छिन्नप्पमाणायोति अपरिच्छिन्नदारुआदिपमाणायो। मूलच्छेज्जायाति परसन्तकभावतो मोचेत्वा अत्तनो एव सन्तककरणवसेनाति अत्यो। एवं 
याचतो अञ्जातकविञ्जत्तिदुक्कटञ्चेव दासपटिग्गहणदुक्कटञ्च होति “दासिदासपटिग्गहणा पटिविरतो होतीति (दी० नि० १.१०, १९४) वचनं निस्साय अट्ठकथासु पटिक्खित्तत्ता। सककम्मन्ति 
पाणवधकम्मं । इदञ्च पाणातिपातदोसपरिहाराय दुक्कटं वृत्तं, न विञ्जत्तिपरिहाराय। अनियमेत्वापि न याचितब्बाति सामीचिदस्सनत्थं वुत्तं, सुद्धचित्तेन पन हत्थकम्मं याचन्तस्स आपत्ति नाम नत्थि। 
यदिच्छकं कारापेतुं बट्टतीति “हत्थकम्मं याचामि, देथा"तिआदिना अयाचित्चापि वट्टति | सकिच्चपसुतम्मि एवं कारापेन्तस्स विञ्जत्ति नत्थि एव, सामीचिदस्सनत्थं पन विभजित्वा वृत्तं । 


सब्बकप्पियभावदीपनत्थन्ति सब्बसो कप्पियभावदीपन त्थं । मूलं देथाति बत्तुं वट्टतीति “मूलं दस्सामा ति पठमं वृत्तत्ता विञ्जत्ति वा मूलन्ति वचनस्स कप्पियाकप्पियवत्थुसामञ्ञवचनत्तेपि 
निड्टितभतिकिच्चानं दापनतो अकप्पियवत्थुसादियनं वा न होतीति कत्वा वृत्तं। अनज्झावुत्थकन्ति अपरिग्गहितं। 


मञ्च...पे०... चीवरादीनि कारापेतुकामेनापीतिआदीसु चीवरं कारापेतुकामस्स अञ्जातकअप्पवारिततन्तवायेहि हत्थकम्मयाचनवसेन वायापने विञ्ञत्तिपच्चया दुक्कटाभावेपि 
चीवरबायापनसिक्खापदेन यथारहं पाचित्तियदुक्कटानि होन्तीति वेदितब्बं । अकप्पियकहापणादि न दातब्बन्ति कप्पियमुखेन लद्भम्पि हत्थकम्मकरणत्थाय इमस्स कहापणं देहीति वत्वा दानं न वट्टतीति 
वुत्तं। पुब्बे कतकम्मस्स दापने किञ्चापि दोसो न दिस्सति, तथापि असारुप्पमेवाति वदन्ति। कतकम्मत्थायपि कातब्बकम्मत्थायपि कप्पियवोहारेन परियायतो भतिं दापेन्तस्स नत्थि दोसो। वत्तन्ति चारित्तं, 
आपत्ति न होतीति अधिप्पायो। 


कण्पियं कारापेत्वा पटिग्गहेतब्बानीति साखाय मविखिकबीजनेन पण्णादिच्छेदे बीजगामकोपनस्स चेव तत्थ लग्गरजादिअप्पटिग्गहितस्स च परिहारत्थाय वृत्तं। तदुभयासङ्काय असति तथा अकरणे 
दोसो नत्थि। नदीयादीसु उदकस्स अपरिग्गहितताय “आहराति वन्नु बट्टती” ति वृत्तं। “न आहं परिभुञ्जितुन्ति वचनतो विज्जत्तिया आपन्नं दुक्कटं देसेत्वापि तं वत्थुं परिभुञ्जन्तस्स पुन परिभोगे 
दुक्कटमेव, पञ्चन्नम्पि सहधम्मिकानं न वट्टति। “अलज्जीहि पन भिक्खूहि वा सामणेरेहि वा हत्थकम्मं न कारेतब्ब "न्ति सामञ्ञतो वृत्तत्ता अत्तनो अत्थाय यंकिञ्चि हत्थकम्मं कारेतुं न वट्टति। यं 
पन अलज्जी निवारियमानोपि बीजनादिं करोति, तत्थ दोसो नत्थि। चेतियकम्मादीनि पन तेहि कारापेतुं वट्टति। एत्थ च “अलज्जीहि सामणेरेही ˆति वुत्तत्ता “सञ्चिच्च आपत्ति आपज्जती"तिआदि (परि? 
३५९) अलज्जीलक्खणं उक्कट्टुवसेन उपसम्पन्ने पटिच्च उपलक्खणतो वुत्तन्ति तंलक्खणविरहितानं सामणेरादीनं लिङ्गत्थेनकगोत्रभुपरियोसानानं भिक्खुपटिञ्ञानं दुस्सीलानम्पि साधारणवसेन 
अलज्जितालक्खणं यथाविहितपटिपत्तियं सञ्चिच्च अतिट्ठनमेवाति गहेतब्बं । 


आहरापेन्तस्स दुक्कटन्ति विञ्ञत्तिक्खणे विञ्त्तिपच्चया, पटिलाभक्खणे गोणानं सादियनपच्चया च दुक्कटं | गोणञ्हि अत्तनो अत्थाय अविञ्जत्तिया लद्भम्पि सादितुं न वट्टति 
“हत्थिगवस्सवळवपटिग्गहणा पटिविरतो होती" ति (दी० नि० १.१०, १९४) वृत्तत्ता। तेनेवाह “आतिपवारितट्ठानतोपि मूलच्छेज्जाय याचितुं न बट्ठती 'ति। एत्थ च विञ्जत्तिदुक्कटाभावेपि 
अकप्पियबत्थुयाचनेपि पटिग्गहणेपि दुक्कटमेव । रक्खित्वाति चोरादिउपद्ववतो रक्खित्वा । जग्गित्वाति तिणदानादीहि पोसेत्वा। 


जातिपवारितट्ठाने पन वट्टतीति सकटस्स सम्पटिच्छितब्बत्ता मूलच्छेज्जवसेन याचितुं वट्टति। ताबकालिकं वट्टतीति उभयत्थापि वट्टतीति अत्थो। वासिआदीनि पुग्गलिकानिपि वट्टन्तीति आह 
“एस नयो वासी”तिआदि। वल्लिआदीसु च परपरिग्गहितेसु च एसेव नयोति योजेतब्बं । “गरुभण्डप्पहोनकेसुयेवा "ति इदं विञ्जत्ति सन्धाय वुत्तं। अदिन्नादाने पन तिणसलाकं उपादाय परपरिग्गहितं 
थेय्यचित्तेन गण्हतो अवहारो एव, भण्डग्घेन कारेतब्बो। बल्लिआदीसूति एत्य आदि-सद्देन पाळिआगतानं (पारा० ३४९) वेळुआदीनं सङ्गहो । तत्थ यस्मिं पदेसे हरितालजातिहिङ्गुलादि अप्पकम्पि महग्घं 
होति, तत्थ तं तालपक्कपमाणतो ऊनम्पि गरुभण्डमेव, विञ्ञापेतुञ्च न वट्टति। 


साति विञ्जत्ति। परिकथादीसु “सेनासनं सम्बाध''न्तिआदिना (विसुद्धि० १.१९) परियायेन कथनं परिकथा नाम | उजुकमेव अकथेत्वा “भिक्खूनं किं पासादो न वट्टती'तिआदिना (विसुद्धि० १.१९) 
अधिप्पायो यथाविभूतो होति, एवं भासनं ओभासो नाम | सेनासनादिअत्थं भूमिपरिकम्मादिकरणवसेन पच्चयुप्पादाय निमित्तकरणं निमित्तकम्मं नाम । उक्कमन्तीति अपगच्छन्ति। 


३४४. मणि कण्ठे अस्साति मणिकण्ठो। देववण्णन्ति देवत्तभावं। 


३४५. पाळियं पत्तेन मे अत्थोति (पारा० ३४५) अनत्थिकम्पि पत्तेन भिक्खुं एवं वदापेन्तो भगवा सोत्थिया मन्तपदवसेन वदापेसि। सोपि भिक्खु भगवता आणत्तवचनं वदेमीति अवोच, तेनस्स मुसा 
न होति। अथ वा “पत्तेन मे अत्थो”ति इदं “पत्तं ददन्तू ति इमिना समानत्थन्ति दडुब्बं । एस नयो मणिना मे अत्थोति एत्थापि। तस्मा अञ्जेसम्पि एवरूपं कथेन्तस्स, कथापेन्तस्स च वचनदोसो 
नत्थीति गहेतब्बं। 


३४९. उद्धंमुखं लित्ता उल्लित्ता, छदनस्स अन्तो लिम्पन्ता हि येभुय्येन उद्धमुखा लिम्पन्ति। तेनाह ““अन्तोलित्ता”ति। अधोमुखं लित्ता अवलित्ता। बहि लिम्पन्ता हि येभुय्येन अधोमुखा लिम्पन्ति । 
तेनाह “बहिलित्ता”ति। 


ब्यञ्जनं विलोमितं भवेय्याति यस्मा “कारयमानेना”ति इमस्स हेतुकत्तुवचनस्स “करोन्तेना ति इदं सुद्धकत्तुवचनं परियायवचनं न होति, तस्मा “करोन्तेन वा कारापेन्तेन वाति कारयमानेनाति 
बहुउद्देसपदानुगुणं करणवचनेनेव पदत्थं कत्वा निद्देसे कते ब्यञ्जनं विरुद्धं भवेय्य, तथा पन पदत्थवसेन अदस्सेत्वा सामत्थियतो सिद्भमेवत्थं दस्सेतुं पच्चत्तवसेन “करोन्तो वा कारापेन्तो वा”ति पदभाजनं 
बुत्तन्ति अधिप्पायो । तेनाह “अत्थमत्तमेवा”तिआदि। पदत्थतो, सामत्थियतो च लब्भमानं अत्थमत्तमेवाति अत्थो। यञ्हि कारयमानेन पटिपज्जितब्बं, तं करोन्तेनापि पटिपज्जितब्बमेवाति इदमेत्थ 
सामत्थियं ददुब्बं 


उद्देसोति सामिभावेन उद्दिसितब्बो। सेतकम्मन्ति सेतवण्णकरणत्थं सेतवण्णमत्तिकाय वा सुधाय वा कततनुकलेपो, तेन पन सह मिनियमाने पमाणातिक्कन्तं होतीति सङ्कानिवारणत्थं आह 
“अब्बोहारिक न्ति। तेन पमाणातिक्कन्तवोहारं न गच्छति कुटिया अनङ्गत्ताति अधिप्पायो। 


यथावृत्तस्स अत्थस्स वुत्तनयं दस्सेन्तेन “बुत्तञ्हेत ˆ न्तिआदि वुत्तं। तत्थ “आयामतो च वित्थारतो चा“ति अवत्चा “आयामतो वा वित्थारतो वाति विकप्पत्थस्स वा-सहस्स वुत्तत्ता एकतोभागे 


विरुज्झति वडट्टकीहत्थेन तिहत्थायपि कुटिया पमाणयुत्तस्स मञ्चस्स सुखेन परिवत्तनतो। ““ऊनकचतुहत्था वा ति इदञ्च पच्छिमप्पमाणयुत्तस्स मञ्चस्स अपरिवत्तनारहं सन्धाय वुत्तं । यदि हि पकतिहत्थेन 

चतुहत्थायपि कुटिया पमाणयुत्तो मञ्चो न परिवत्तति, सा अकुटीयेव, तस्मा मञ्चपरिवत्तनमत्तेनेव पमाणन्ति गहेतब्बं | पमाणयुत्तो मञ्चोति सब्बपच्छिमप्पमाणयुत्तो मञ्चो। सो हि पकतिविदत्थिया 
नवविदत्थिको, अइविदत्थिको वा होति, ततो खुद्दको मञ्चो सीसूपधानं ठपेत्वा पादं पसारेत्वा निपज्जितुं न पहोति। पमाणतो ऊनतरम्पीति उक्कट्टप्पमाणतो ऊनतरम्पि, इदञ्च हेड्टिमप्पमाणयुत्तायपि 
वत्थुदेसना कातब्बा, न वाति सन्देहनिवत्तनत्थं वुत्तं । 


कलललेपोति केनचि सिलेसेन कतलेपो, सेतरत्तादिवण्णकरणत्थं कततम्बमत्तिकादिकलललेपो वा। तेनाह “अलेपो एवा”ति। तेन तळाकादीसु घनेन कललेन कतबहललेपो मत्तिकालेपने एव 
पविसति लेपवोहारगमनतोति दस्सेति। पिटुसङ्घाटो नाम द्वारबाहसङ्घातो चतुरस्सदारुसङ्घाटो, यत्थ सउत्तरपासं कवाटं अपस्साय द्वारं पिदहन्ति। 


ओलोकेत्वापीति अपलोकेत्वापि, अपलोकनकम्मवसेनापीति अत्यो, अपसद्दस्सापि ओआदेसो कतोति दद्टुब्बो। 


३५३. निबद्धगोचरट्ठानम्पीति एत्थ गोचराय पक्कमन्तानं हत्थीनं निबद्धगमनमग्गोपि सङ्गय्हति। एतेसन्ति सीहादीनं। गोचरभूमीति आमिसम्गहणट्ठानं। न गहिताति पटिक्खिपितब्बभावेन न 
गहिता, न वारिताति अत्थो। सीहादीनञ्हि गोचरग्गहणड्टानं हत्थीनं विय निबद्धं न होति, यत्य पन गोमहिंसादिपाणका सन्ति, दूरम्पि तं ठानं सीघं गन्त्वा गोचरं गण्हन्ति। तस्मा तेसं तं न वारितं, 
निबद्धगमनमग्गोव वारितो आसयतो गमनमग्गस्स निबद्धत्ता। अञ्ञेसम्पि वाळानन्ति अरञ्जमहिंसादीनं । आरोग्यत्थायाति निरुपद्दवाय । सेसानीति पुब्बण्णनिस्सितादीनि सोळस । तानि च 
जनसम्मद्दमहासम्मददकुटिविलोपसरीरपीळादिउपद्दवेहि सउपद्दवानीति वेदितब्नानि। अभिहनन्ति एत्थाति अब्भाघातं । “वेरिघर न्ति वुत्तमेवत्थं विभावेतुं “चोरानं मारणत्थाय कत" न्ति वृत्तं 


धम्मगन्धिकाति धम्मेन दण्डनीतिया हत्थपादादिच्छिन्दनगन्धिका । गन्धिकाति च यस्स उपरि हत्थादिं ठपेत्वा छिन्दन्ति, तादिसं दारुखण्डफलकाति वुच्चति, तेन च उपलक्खितं ठानं । पाळियं 
रच्छानिस्सितन्ति रथिकानिस्सितं | चच्चरनिस्सितन्ति चतुन्नं रथिकानं सन्धिनिस्सितं । सकटेनाति इड्टकसुधादिभण्डाहरणसकटेन। 


पाचिनन्ति सेनासनस्स भूमितो पट्ठाय याव तलावसानं चिनितब्बवत्थुकं अधिट्ठानं, यस्स उपरि भित्तिथम्भादीनि च पतिट्टपेन्ति । तेनाह “ततो पट्ठाया”तिआदि। किञ्चापि इध पुब्बपयोगसहपयोगानं 
अदिन्नादाने विय विसेसो नत्थि, तथापि तेसं विभागेन दस्सनं भिन्दित्वा वा पुन कातब्बाति एत्थ कुटिया भेदेन परिच्छेददस्सनत्थं कतं । तदत्थायाति तच्छनत्थाय। एवं कतन्ति अदेसितवत्थुकं 
पमाणातिक्कन्तं वा कतं । पण्णसालन्ति पण्णकुटिया तिणपण्णचुण्णस्स अपरिपतनत्थाय अन्तो च बहि च लिम्पन्ति, तं सन्धायेतं वुत्तं । तेनेव वक्खति “पण्णसालं लिम्पती”ति। 


अन्तोलेपेनेव निटटापेतुकामं सन्धाय “अन्तोलेपे वा तिआदि वुत्तं। बहिलेपे वाति एत्थापि एसेव नयो। तस्मिन्ति द्वारबन्धे वा वातपाने वा ठपितेति योजेतब्बं । तस्सोकासन्ति तस्स द्वारबन्धादिस्स 
ओकासभूतं छिइं। पुन वड्डेत्वाति पुब्बे ठपितोकासं खुद्दक चे, तं द्वारवातपानच्छिहभेदनेन पुन वड्जेत्वा । ठपितेति द्रारबन्धे वा गवक्खसङ्घाटे वा आनेत्वा तस्मिं बड्टिते वा अवड्रिते वा छिद्दे पतिट्ठापिते। लेपो 
न घटीयतीति समन्ततो दिन्नो लेपो तथा ठपितेन द्वारबन्धनेन वा वातपानेन वा सद्भि न घटीयति, एकाबद्धं न होतीति वुत्तं होति । तन्ति द्वारबन्धं वा वातपानं वा। पठममेब सङ्घादिसेसोति तेसं समन्ततो 
पुब्बेव लेपस्स घटेत्वा निट्ठापितत्ता द्वारबन्धवातपानानं ठपनतो पुब्बे एव सङ्घादिसेसो। 


लेपघटनेनेबाति इट्टकाहि कतवातपानादीनि विना समन्ता लेपघटनेनेव आपत्ति वातपानादीनं अलेपोकासत्ता, इड्ठकाहि कतत्ता वा, वातपानादीसुपि लेपस्स भित्तिलेपेन सदधि घटनेनेवातिपि अत्थं 
वदन्ति । तत्थाति पण्णसालायं। आलोकत्थाय अङुङ्कुलमत्तं ठपेत्वा लिम्पतीति दारुकुट्टस्स दारूनमन्तरा अट्ड्जुलमत्तं विवरं याव लिम्पति, ताव आलोकत्थाय ठपेत्वा अवसेसं सकुट्टच्छदनं लिम्पति, 
पच्छा एतं विवरं लिम्पिस्सामीति एवं ठपने अनापत्तीति अधिप्पायो। सचे पन एवं अकत्वा सब्बदापि आलोकत्थाय वातपानवसेन ठपेति, वातपानब्वारसङ्घाटे घटिते लेपो च घटीयति, पठममेव सङ्घादिसेसोति 
दस्सेन्तो आह “सचे”तिआदि। मत्तिकाकुट्रमेव मत्तिकालेपसङ्ख्यं गच्छतीति आह “सचे मत्तिकाय कुट्टं करोति, छदनलेपेन सद्धि घटने आपत्ती”ति। उभिन्नं अनापत्तीति पुरिमस्स लेपस्स 
अघटितत्ता दुतियस्स अत्तुद्रेसिकताय असम्भवतो। 


३५४. आपत्तिभेददस्सनत्थन्ति तत्थ “सारम्भे च अपरिक्कमने च दुक्कटं अदेसितवत्थुकताय, पमाणातिक्कन्तताय च सङ्घादिसेसो ति एवं आपत्तियेव विभागदस्सनत्थं। 


३६१. अनिट्टिते कुटिकम्मेति लेपपरियोसाने कुटिकम्मे एकपिण्डमत्तेनपि अनिद्ठिते। “अञ्ञस्स पुग्गलस्स वाति इदं मूलट्टस्स अनापत्तिदस्सनत्थं वृत्तं। येन पन लद्धं, तस्सापि तं निट्ठापेन्तस्स 
“परेहि विप्पकतं अत्तना परियोसापेति, आपत्ति सङ्घादिसेसस्सा"तिआदिवचनतो (पारा० ३६३) आपत्तियेव। पुब्बे कतकम्मम्पि लद्भकालतो पट्ठाय अत्तनो अत्थायेव कतं नाम होति, तस्मा तेनापि सङ्घस्स 
वा सामणेरादीनं वा दत्वा निड्टापेतब्बं। “अञ्ञस्स वाति इदं अनुपसम्पन्नंयेव सन्धाय वुत्तन्ति गहेतब्बं, केचि पन “परतो लद्धाय कुटिया निट्टापने अनापत्तिआदितो पट्ठाय अत्तनो अत्थाय अकतत्ता”ति 
बदन्ति। अपचिनितब्बाति याव पाचिना विद्धंसेतब्बा। भूमिसमं कत्वाति पाचिनतलावसानं कत्वा। 


३६४. लेणन्ति पब्बतलेणं । न हेत्थ लेपो घटीयतीति छदनलेपस्स अभावतो वृत्तं, विसुं एव वा अनुञ्जातत्ता। सचे लेणस्स अन्तो उपरिभागे चित्तकम्मादिकरणत्थं लेपं देन्ति, उल्लित्तकुटिसङ्ख्यं न 
गच्छति, वट्टति एव। इड्टकादीहि कतं चतुरस्सकूटागारसण्ठानं एककण्णिकाबद्धं नातिउच्चं पटिस्सयविसेसं “गुहा "ति वदन्ति, तादिसं महन्तम्पि उल्लित्ताबलित्तं करोन्तस्स अनापत्ति। भूमिगुहन्ति 
उमङ्गगुहं। 


जालबद्धं कत्वाति दीघतो, तिरियतो च ठपेत्वा वल्लियादीहि बद्भदण्डकेहि जालं विय कत्चा। सो चाति उल्लित्तादिभावो। छदनमेव सन्धाय वुत्तोति छदनस्स अन्तो च बहि च लिम्पनमेव सन्धाय वुत्तो। 
मत्तिकाकुट्टे भित्तिलेपं विनापि भित्तिया सदधि छदनलेपस्स घटनमत्तेनापि आपत्तिसम्भवतो छदनलेपोव पधानन्ति वेदितब्बं । किञ्चापि एवं, अथ खो “उपचिकामोचनत्थमेव हेट्ठा पासाणकुट्ट कत्वा तं 
अलिम्पित्वा उपरि लिम्पति, लेपो न घटीयति नाम, अनापत्तियेवा”तिआदिवचनतो पन छदनलेपघटनत्थं सकलायपि भित्तिया लेपो अवस्सं इच्छितब्बोव तस्सा एकदेसस्स अलेपेपि छदनलेपस्स 
अघटनतो। तेनाह “लेपो न घटीयती”ति। एत्थाति तिणकुटिकायं। न केवलञ्च तिणकुटिकायं एव, लेणगुहादीसुपि सारम्भापरिक्कमनपच्चयापि अनापत्ति एव, इमिना पन नयेन अञ्ञस्सत्थाय कुटिं 
करोन्तस्सापि सारम्भादिपच्चयापि अनापत्तिभावो अत्थतो दस्सितो एव होतीति। 


तत्थ पाळिविरोधं परिहरितुं “यं पना”तिआदि वुत्तं। अयञ्हेत्थ अधिप्पायो - अञ्जस्स उपज्झायादिनो अत्थाय करोन्तस्स सारम्भादिपच्चयापि अनापत्ति एव, यं पन पाळियं “आपत्तिकारुकानं 
तिण्णं दुक्कटान 'न्तिआदिवचनं, तं अञ्ञस्सत्थाय करोन्तस्स, न सारम्भादिपच्चया आपत्तिदस्सनत्थं वृत्तं, किञ्चरहि यथासमादिट्ठाय कुटिया अकरणपच्चया आपत्तिदस्सनत्थन्ति। तत्थ 
यथासमादिट्टायाति “भिक्खु समादिसित्वा पक्कमति, `कुटिं मे करोथा ति समादिसति च, देसितवत्थुका च होतु अनारम्भा च सपरिक्कमना चा“ ति एवं कारापकेन आणत्तिक्कमं मुञ्चित्वा 


युत्ततरो। एवञ्हि सति तत्थ अधिप्पायो पाकटो होति। 


अनापत्तीति वत्वाति वासागारत्थाय एव अनियमितत्ता अनापत्तीति वत्वा। अदेसापेत्वा करोतोति पमाणयुत्तम्पि करोतो। अचित्तकन्ति पण्णत्तिअजाननचित्तेन अचित्तकं । उल्लित्तादीनं अञ्जतरता, 
हेड्रिमप्पमाणसम्भवो, अदेसितवत्थुकता, पमाणातिक्कन्तता, अत्तुद्देसिकता, वासागारता, लेपघटनाति सत्त वा पमाणयुत्तङ्गादीसु छ वा अङ्गानि। 


कुटिकारसिक्खापदवण्णना निट्टिता। 


७. बिहारकारसिक्खापदवण्णना 

३६५. सत्तमे पूजावचनप्पयोगे कत्तरि सामिवचनस्सपि इच्छितत्ता “गामस्स वा पूजित'न्ति वृत्तं । रूपिन्द्रियेसु विज्जमानं सन्धाय एकिन्द्रियता वुच्चतीति आह “कायिन्द्रियं सन्धाया”ति। ते हि 
मनिन्द्रियम्पि भूतगामानं इच्छन्ति। 


३६६. किरियतो समुट्ठानाभावोति वत्थुनो अदेसनासङ्कातं अकिरियं विना न केवलं किरियाय समुट्ठानभावो । किरियाकिरियतो हि इदं समुट्ठाति । इमस्मिं सिकखापदे भिक्खू वा अनभिनेय्याति एत्थ 
बा-सद्दो समुच्चयत्थो, तेन “महल्लकञ्च विहारं करेय्य, भिक्खू च अनभिनेय्या”ति किरियञ्च अकिरियञ्च समुच्चिनोति। 


विहारकारसिक्खापदवण्णना निड्टिता। 
८. पठमदुइदोससिक्खापदवण्णना 
३८०. अट्ठमे पाकारेन च परिक्खित्तन्ति सम्बन्धो। गोपुरट्टालकयुत्तन्ति एत्थ पाकारेसु युद्धत्थाय कतो वङ्कसण्ठानो सरक्खेपछिद्दसहितो पतिस्सयविसेसो अट्टालको नाम। 


सोळसविधस्साति चतूहि मग्गेहि पच्चेकं चतूसु सच्चेसु कत्तब्बस्स परिञ्जापहानसच्छिकिरियाभावनासङ्घातस्स सोळसविधस्स। ते गारवेनाति ते किलन्तरूपा भिक्खू भत्तुद्ेसकट्टाने सन्निपतितानं 
भिकखूनं पुरतो अत्तनो किलन्तसरीरं दस्सेत्वा उद्दिसापने गारवेन, लज्जायाति अत्थो। तेरसपीति 
भत्तुद्ेसकसेनासनगाहापकभण्डागारिकचीवरपटिग्गाहक चीवरभाजकयागुभाजकफलभाजकखज्जभाजकअप्पमत्तकविस्सज्जकसाटियगाहापकपत्तगाहापक आरामिकपेसकसामणेरपेसकसम्मुतीनं वसेन 
तेरसपि। 


पाळियं “अपिसू ति इदं “अपिचा”ति इमिना समानत्थो निपातो। एवं सब्बपदेसूति पीठादीसु सेनासनसाधारणेसु, कतिकसण्ठानपवेसनिक्खमनकालादीसु पन विसुं विसुं अधिट्ठहित्वा कथापेतीति 
वेदितब्बं। अयञ्हि निम्मितानं धम्मताति अनियमेत्वा निम्मितानं वसेन वुत्तं, नियमेत्वा पन “एत्तका इदञ्चिदञ्च कथेन्तु, एत्तका तुण्ही भवन्तु, नानाप्पकारं इरियापथं, किरियञ्च कण्पेन्तु, 
नानावण्णसण्ठानवयोनियमा च होन्तू"ति परिकम्मं कत्वा समापज्जित्वा वुद्ठाय अधिट्टिते इच्छितिच्छितप्पकारा अञ्जमञ्ञम्मि विसदिसाव होन्ति। अवत्थुकवचनन्ति निरत्थकवचनं। 


३८३. एकचारिकभत्तन्ति अतिमनापत्ता सब्बेसम्पि पटिलाभत्थाय विसुं ठितिकाय पापेतब्बभत्तं । तद्धितवोहारेनाति चत्तारि पमाणमस्स चतुक्कन्ति एवं तद्धितवोहारेन। भवोति भवितब्वो। अतीतं 
दिवसभागन्ति तस्मिञ्जेव दिवसे सलाकदानक्खणं सन्थाय वृत्तं । हिव्योति इमस्स अज्ज इच्चेव अत्थो। तेनेवाहंसु “स्वे अम्हेतिआदि। पधूपायन्ताति पुनप्पुनं उप्पज्जनकोधवसेन पधूपायन्ता । पाळियं 
किस्स मन्ति केन कारणेन मयाति अत्थो। 


३८४. “सरसि त्वः न्ति इदं एकं वाक्यं कत्वा, “कत्ता^ति इदञ्च कत्तरि रितुपच्चयन्तं कत्वा, “असी”ति अज्झाहारपदेन सह एकवाक्यं कत्वा, “एवरूपः न्ति इदं, “यथायं भिक्खुनी आहा“ति 
इदञ्च द्वीसु वाक्येसु पच्चेकं योजेतब्बन्ति दस्सेतुं “अथ वा”तिआदिमाह। उजुकमेवाति त्वा-पच्चयन्तवसेन पठमं अत्थग्गहणं उजुकन्ति अधिप्पायो। 


दुतियो दब्ब-सद्दो पण्डितादिवचनोति आह “न खो दब्ब दब्बा पण्डिता”ति। निब्बेठेन्तीति दोसतो मोचेन्ति। विनयलक्खणे तन्तिन्ति विनयविनिच्छयलक्खणविसये आगमं ठपेन्तो। पाळियं यतो 
अहन्तिआदीसु यस्मिं काले अहं जातो, ततो पभुति सुपिनन्तेनपि मेथुनं धम्मं नाभिजानामि, न च तस्स मेथुनधम्मस्स पटिसेविता अहोसिन्ति अत्थो दडुब्बो । तेनाह “सुपिनन्तेनपी”तिआदि। इदानि 
एकवाक्यवसेन योजनं दस्सेतुं “अथ वा”तिआदि वृत्तं। न घटतीति यस्मा खीणासवस्स वचनेन एतिस्सा वचनं न समेति, तञ्च न घटनं यस्मा पुब्बे भिक्खूसु पसिद्धाय एव अच्चन्तदुस्सीलताय एव 
अहोसि, तस्मा मेत्तियं भिक्खुनि नासेथाति अधिप्पायो। 


चर पिरेति चर गच्छ पिरे पर अमामक त्वं। बिनस्साति अदस्सनं गच्छ। अकारिकाति अमूलकेन चोदनाय न कारिका। कारको होतीति “अय्येनम्हि दूसिता"ति इमाय पटिञ्ञाय यदि नासिता, तदा 
थेरो भिक्खुनीदूसकत्तसिद्धितो तस्स दोसस्स कारको होति। अकारको होतीति ताय कतपटिञ्ञं अनपेविखत्वा सामञ्ञतो “मेत्तियं भिक्खुनिं नासेथा”ति भगवता वुत्तत्ता अकारको होति। यदि हि थेरो 
कारको भवेय्य, अवस्सं तमेव दोसं अपदिसित्वा इमिना नाम कारणेन “मेत्तियं भिक्खुनिं नासेथा”ति वत्तब्बं सिया, तथा अवृत्तत्ता, “दब्बञ्च अनुयुञ्जथा”ति अवत्वा “इमे च भिक्खू अनुयुञ्जथा"ति 
बुत्तत्ता च सामत्थियतो मेत्तियाय भिक्खुनिया अञ्जेन दोसेन नासनारहता, वत्थुस्स च अमूलकभावो, थेरस्स अकारकभावो च सिद्धो होतीति अधिप्पायो। 


अत्तनो सुत्तन्ति “सकाय पटिञ्ञाया”ति इमिना पकखेपवचनेन सहितं कूटसुत्तं। थेरो कारको होतीति एत्थ अयमधिप्पायो - “सकाय पटिञ्जाया^ति अवत्वा सामञ्जतो “मेत्तियं भिक्खुनि 
नासेथा ति ओतिण्णवत्थुस्मियेव तस्सा नासना विहिताति तुम्हाकं वादे थेरो कारको होति, “सकाय पटिञ्ञाया”ति पन वृत्ते पुब्बेयेव सिद्धस्स पाराजिकस्स सुचिकाय अस्सा सकाय पटिञ्जाय नासेथाति 
सिज्झनतो अम्हाकं वादे थेरो अकारको होतीति। महाविहारवासीनम्पि पन “सकाय पटिञ्ञाया*ति वृत्ते ओतिण्णवत्थुस्मियेव तस्सा नासना विहिता होति, न सामञ्ञतोति अधिप्पायो। एत्थाति इमेसु द्वीसु 


वक्खमाननयेन विनिच्छितन्ति अत्यो। “भिक्खुर्नि अनुद्ध॑सेति दुक्कट न्ति इमिना महाअट्टकथावादो दस्सितो। 


तत्राति तेसु दुक्कटपाचित्तियेसु । दुक्कटन्ति वुत्तमहाअट्ठकथावादस्स अधिप्पायं दस्सेत्वा “पाचित्तिय न्ति पवत्तस्स कुरुन्दिवादस्स अधिप्पायं दस्सेतुं “पच्छिमनयेपी”तिआदि वृत्तं । 
बचनप्पमाणतोति विसंवादनाधिप्पाये समानेपि अनुद्धंसनादिविसेसे सङ्घादिसेसादिनो विधायकवचनबलेनाति अत्थो। भिक्खुस्स पन भिक्खुनिया दुक्कटन्ति भिकखुनिं अनुद्धंसेन्तस्स भिक्खुस्स 
दुक्कटं । 


एवं द्वीसुपि अट्टकथावचनेसु अधिप्पायं विभावेत्वा इदानि पच्छिमे पाचित्तियवादे दोसं दस्सेत्वा पुरिमदुक्कटवादमेव पतिट्ठापेतुं “तत्र पना”तिआदि वुत्तं। तत्थ विसुन्ति सम्पजानमुसावादे 
पाचित्तियतो (पाचि० १) विसुं पाचित्तियं वुत्तं, तत्थ अनन्तोगधभावाति अधिप्पायो। तस्माति यस्मा अमूलकानुद्धंसने विसुञ्जेव पाचित्तियं पञ्चत्तं, तस्मा पुरिमनयोति दुक्कटवादो। एवं अन्तरा पवि 
दुक्कटपाचित्तियवादं दस्सेत्वा इदानि पाकटमेव अत्थं विभावेतुं “तथा भिक्खुनी ”तिआदि आरद्धं। तत्थ तथाति यथा भिक्खुस्स भिक्खु, भिकखुनिञ्च अनुद्धंसेन्तस्स सङ्घादिसेसदुक्कटानि वृत्तानि, तथाति 
अत्यो। एतेहि नासना नत्थीति सामञ्जतो वुत्तं, दुक्कटेन इमिस्सा पन नासना नत्थीति अधिप्पायो। दुस्सीलाति पाराजिका। 


३८६. आकारनानत्तेनाति दूसिताकारस्स, दूसकाकारस्स च नानत्तेन। अनभिरद्धोति अतुट्टो। तेनाह “न सुखितो”ति। न पसादितोति अनुप्पादितप्पसादो। खील-सद्दो थद्भभाववचनो, 
कचवरपरियायो च होतीति आह “चित्त...पे०... खील” न्ति। नप्पतीतोति पीतिसुखादीहि न अभिगतो न उपगतो। तेनाह “न अभिसटो”ति। 


येन दुड्टेति च कुपितोति च वुत्तोति एत्थ येन दुट्ठोति च वृत्तो येन कुपितोति च वृत्तो, तं मातिकायञ्च पदभाजने (पारा० ३८६) च वुत्तं उभयम्पेतन्ति योजेतब्बं । द्वीहीति “तेन च कोपेन, तेन च 
दोसेना”ति वुत्तकोपदोसपदेहि द्वीहि, अत्थतो पन ट्वीहिपि दोसोव दस्सितोति आह ““सङ्कारक्खन्धमेव दस्सेती”ति। यायाति अनत्तमनताय। 


न चुदितकवसेनाति यदि चुदितकवसेनापि अमूलकं अधिप्पेतं सिया, अमूलकं नाम अनज्झापन्नन्ति पदभाजनं वदेय्याति अधिप्पायो। यं पाराजिकन्ति भिक्खुनो अनुरूपेसु एकूनवीसतिया 
पाराजिकेसु अञ्ञतरं। पदभाजने (पारा० ३८६) पन भिक्खुविभङ्गे आगतानेव गहेत्वा “'चतुन्नं अञ्ञतरेना ति वुत्तं। एतं इध अप्पमाणन्ति एतं आपन्नानापन्नतं इधानुद्धंसने आपत्तिया अनङ्गं, आपत्ति 
पन आपन्ने वा अनापन्ने वा पुग्गले “अनापन्नो एसो सुद्भो"ति सुद्धसञ्जाय वा विमतिया वा चावनाधिप्पायोव इध अङ्गन्ति अधिप्पायो। 


तथेवाति पसादसोतेन, दिब्बसोतेन वाति इममत्थं अतिदिसति। दिट्ठानुसारेनेव समुप्पन्ना परिसङ्काव दिट्टुपरिसङ्कितं नाम । एवं सेसेसुपि। “अदिस्वा वा”ति इदं उक्कट्टुवसेन वुत्तं, दिस्वा पक्कन्तेसुपि 

दोसो नत्थियेव। इमेसन्ति इमेहि। करिस्सन्तीति तस्मिं खणे उप्पज्जनाकारदस्सनं, पच्छा पन एत्तकेन कालेन कतं वाति सङ्काय चोदेति। न हि करिस्सन्तीति चोदना अत्थि। “अरिटुँ पीत न्ति इदं 
मुखे सुरागन्धवायननिमित्तदस्सनं। अरिट्टञ्हि सुरासदिसवण्णगन्धं कप्पियभेसज्जं। 


दिइ अत्थि समूलकन्तिआदीसु अज्झाचारस्स सम्भवासम्भवानं मूलामूलभावदस्सनं । अत्थि सञ्जासमूलकन्तिआदि पन दिट्टसञ्ञाय सम्भवासम्भवानं मूलामूलभावदस्सनं । दिस्वाव दिटुसञ्जी 
हृत्वा चोदेतीति एत्थ यं चोदेति, ततो अञ्जं पुग्गलं वीतिक्कमन्तं, पटिच्छन्नोकासतो निक्खमन्तं वा दिस्वा “ अयं सोति सञ्जाय चोदेन्तोपि सङ्गय्हति। एस नयो सुतादीसुपि। समूलकेन वा 
सञ्जासमूलकेन वाति एत्थ पाराजिकमापन्नं दिट्ठादिमूलकेन च “अयं आपन्नो”ति असुद्धसञ्ञाय चोदेन्तो समूलकेन चोदेति नाम। सञ्जासमूलकत्ते एव अनापत्तिसम्भवतो आपन्ने वा अनापन्ने वा 
पुग्गले आपन्नसञ्जी दिट्ठादीसु, अदिट्ठादीसु वा मूलेसु दिट्टसुतादिसञ्जी तेन दिट्ठादिमूलकेन तं पुग्गलं चोदेन्तो सञ्जासमूलकेन चोदेति नाम । इमेसं अनापत्ति, वुत्तविपरियायेन आपत्तिवारे अत्थो वेदितब्बो। 


समीपे ठत्वाति हत्थविकारवचीघोसानं चोदनावसेन पवत्तियमानानं दस्सनसवनूपचारे ठत्वाति अत्थो। केचि पन “द्वादसहत्थन्भन्तरे ठत्वा"ति (सारत्थ० टी० २.३८५-३८६) वदन्ति, तं न यूत्तं। परतो 
ब्यतिरेकतो अनापत्ति दस्सेन्तेन “दूतं वा पण्णं वा सासनं वा पेसेत्वा ति एत्तकमेव वृत्तं, न पन “द्रादसहत्थं मुञ्चित्वा चोदेन्तस्स सीसं न एती" ति वुत्तं। वाचाय वाचायाति सकि आणत्तस्स सकलम्पि 
दिवसं वदतो वाचाय वाचाय चोदापकस्सेव आपत्ति । सोपीति आणत्तोपि। तस्स च “मयापि दिट्ठ न्तिआदिं अवत्वापि “अमूलक "न्ति सञ्जाय चावनाधिप्पायेन “त्वं पाराजिकं धम्मं अज्झापन्नोसी”ति 
इदमेव वाचं परस्स वचनं विय अकत्वा सामञ्जतो वदन्तस्सापि सङ्घादिसेसो एव। सतिपि पन अनुद्धंसनाधिप्पाये “असुकेन एवं वुत्त" न्ति परेन वृत्तमेव वदन्तस्स नत्थि सङ्घादिसेसो। सचे पन परेन 
अवुत्तम्मि वृत्तन्ति वदति, आपत्ति एव। 


सम्बहुला सम्बहुले सम्बहुलेहि वत्थूहीति एत्य सम्बहुलेति चुदितकबहुत्तनिददेसेन पुरिमेसु तीसु वारेसु चुदितकबहुत्तेनापि वारभेदसब्भावं जापेति। एकस्मिञ्हि चुदितकवत्थुचोदकभेदेन इदं चतुक्कं 
वुत्तं, चुदितकबहुत्तेनापि चतुक्कन्तरं लब्भतीति अङ्कं होति एव। 


अमूलकचोदनापसङ्गेन समूलकचोदनालक्खणादिं दस्सेतुं “चोदेतुं पन को लभती”तिआदि आरद्धं । भिक्खुस्स सुत्वा चोदेतीतिआदि सुत्तं यस्मा ये चोदकस्स अज्जेसं विपत्ति पकासेन्ति, तेपि 
तस्मि खणे चोदकभावे ठत्वाव पकासेन्ति, तेसञ्च वचनं गहेत्वा इतरोपि यस्मा चोदेतुञ्च असम्पटिच्छन्तं तेहि तित्थियसावकपरियोसानेहि पठमचोदकेहि सम्पटिच्छापेतुञ्च लभति, तस्मा इध सावकभावेन 
उद्भटन्ति वेदितब्बं 


दूतं वातिआदीसु “त्वं एवं गन्त्चा चोदेही' ति दूतं वा पेसेत्वा यो चोदेतुं सक्कोति, तस्स पण्णं, मूलसासनं वा पेसेत्वा। समयेनाति पकतिया जाननक्खणे। 


गरुकानं द्विन्नन्ति पाराजिकसङ्घादिसेसानं। मिच्छादिट्टि नाम “नत्थि दिन्न" न्तिआदिनयप्पवत्ता (म० नि० १.४४५; २.९४, ९५, २२५; ३.९१, ११६, १३६; सं० नि० ३.२१०) दसवत्थुका दिट्ि, 
सस्सतुच्छेदसङ्कातं अन्तं गण्हापकदिट्टि अन्तग्गाहिका नाम। आजीवहेतु पञ्जत्तानं छन्नन्ति आजीवहेतुपि आपज्जितन्बानं उत्तरिमनुस्सधषम्मपाराजिकं (पारा० १९५), सञ्चरित्ते (पारा० ३०१, ३०२) 
सङ्घादिसेसो, “यो ते विहारे वसति, सो अरहा”ति (पारा० २२०) परियायेन थुल्लच्चयं, भिक्खुस्स पणीतभोजनविञ्जत्तिया पाचित्तियं (पाचि० २५७), भिक्खुनियापणीतभोजनविञ्जत्तिया पाटिदेसनीयं 
(पाचि० १२३६), सूपोदनविञ्जत्तिया (पाचि० ६१२-६१३) दुक्कटन्ति इमेसं परिवारे (परि० २८७) वृत्तानं छन्नं। न हेता आपत्तियो आजीवहेतु एव पञ्ञत्ता सञ्चरित्तादीनं अञ्जथापि आपज्जितब्बतो। 
आजीवहेतुपि एतासं आपज्जनं सन्धाय एवं वृत्तं, आजीवहेतुपि पञ्चत्तानन्ति अत्यो। न केवलञ्च एता एव, अञ्ञापि अदिन्नादानकुलदूसनपाणवधवेज्जकम्मादिवसेन आजीवहेतु आपज्जितब्बापि सन्ति, 
ता पन आपत्तिसभआगताय पाराजिकादीसु छसु एव सङ्गस्हन्तीति विसुं न वुत्ताति वेदितब्बा। 


एत्तावता पन सीसं न एतीति सङ्घादिसेसं सन्धाय वुत्तं, चोदना पन कता एव होति। तिंसानीति तिंसं एतेसमत्थीति तिंसानि, तिंसाधिकानीति वृत्तं होति । नबुतानीति एत्थापि एसेव नयो। 
अत्तादानं आदातुकामेनाति एत्थ अत्तना आदातनब्बतो दिट्ठादिमूलकेहि गहेतब्बतो परस्स विप्फन्दितुं अदत्वा पग्गण्हनतो अत्तादानन्ति चोदना वुच्चति, तं आदातुकामेन, चोदनं कत्तुकामेनाति अत्थो। 


उब्बाहिकायाति उब्बहन्ति वियोजेन्ति एताय अलज्जीनं तज्जनिं वा कलहं वाति उब्बाहिका, सङ्घसम्मुति, ताय। विनिच्छिननं नाम ताय सम्मतभिक्खूहि विनिच्छननमेव। अलज्जुस्सन्नाय हि परिसाय 
समथक्खन्धके (चूळव० २२७) आगतेहि दसङ्गेहि समन्नागता द्वे तयो भिक्खू तत्थेव वुत्ताय जत्तिदुतियकम्मवाचाय सम्मन्नितब्बा, तेहि च सम्मतेहि विसुं वा निसीदित्वा, तस्सा एव वा परिसाय “अज्जेहि 
न किञ्चि कथेतब्ब''न्ति सावेत्वा तं अधिकरणं विनिच्छितब्बं । 


किम्हीति किस्मिं वत्थुस्मिं, कतरविपत्तियन्ति अत्थो। “किम्हि नं नामा”ति इदं “कतराय विपत्तिया एतं चोदेसी”ति याय कायचि विज्ञायमानाय भासाय वृत्तेपि चोदकस्स विनये अपकतञ्चुताय 
“सीलाचारदिड्टिआाजीवविपत्तीसु कतरायाति मं पुच्छती ति ञातुं असक्कोन्तस्स पुच्छा, न पन किम्हीतिआदिपदत्थमत्तं अजानन्तस्स। न हि अनुविज्जको चोदकं बालं अपरिचितभासाय “किम्हि नन्ति 
पुच्छति। “किम्हि नम्पि न जानासी”ति इदम्पि वचनमत्तं सन्धाय वुत्तं न होति, “कतरविपत्तिया”ति वुत्ते “ असुकाय विपत्तिया”ति वत्तुम्पि न जानासीति वचनस्स अधिप्पायमेव सन्धाय वुत्तन्ति गहेतब्बं । 
तेनेव वक्खति “बालस्स लज्जिस्स नयो दातब्बो”ति वत्वा च “किम्हि नं चोदेसीति सीलविपत्तिया"तिआदि अधिप्पायप्पकासनमेव नयदानं वृत्तं, न पन किम्हि-नं-पदानं परियायमत्तदस्सनं। न हि बालो 
“कतरविपत्तियं नं चोदेसीति इमस्स वचनस्स अत्थे जातेपि विपत्तिप्पभेदनं, अत्तना चोदियमानं विपत्तिसरूपञ्च जानितुं सक्कोति, तस्मा तेनेव अजाननेन अलज्जी अपसादेतब्बो। “किम्हि न” न्ति इदम्पि 
उपलक्खणमत्तं, अञ्जेन वा येन केनचि आकारेन अविञ्जुतं पकासेत्वा विस्सज्जेतब्बोव। 


“दुम्मङ्वनं पुग्गलानं निग्गहाया'तिआदिवचनतो (पारा० ३९; परि० २) “अलज्जीनिग्गहत्थाय...पे०... पञ्जत्त' न्ति वृत्तं। एहितीति हि-कारो एत्थ आगमो दडुब्बो, आगमिस्सतीति अत्थो। 
दिटुसन्तानेनाति दिइनियामेन। अलज्जिस्स पटिञ्ञाय एव कातब्बन्ति वचनपटिवचनक्कमेनेव दोसे आविभूतेपि अलज्जिस्स “असुद्धोह”न्ति दोससम्पटिच्छनपअञ्जाय एव आपत्तिया कातब्बन्ति 
अत्थो। केचि पन “अलज्जिस्स एतं नत्थीति सुद्धपटिञ्जाय एव अनापत्तिया कातब्बन्ति अयमेत्थ अत्थो सङ्गहितो ति वदन्ति, तं न यत्तं अनुविज्जकस्सेव निरत्थकत्तापत्तितो चोदकेनेव अलज्जिपटिञ्जाय 
ठातब्बतो। दोसापगमपटिञ्ञा एव हि इध पटिञ्जाति अधिप्पेता। तेनेव वक्खति “एतम्पि नत्थीति पटिञ्ञं न देती तिआदि (पारा० अट्ट० २.३८५-३८६)। 


तदत्थदीपनत्थन्ति अलज्जिस्स दोसे आविभूतेपि तस्स दोसापगमपटिञ्जाय एव कातन्बतादीपनत्थं । विवादवत्थुसङ्काते अत्थे पच्चत्थिका अत्थपच्चत्थिका। सञ्जं दत्वाति नेसं कथापच्छेदत्यं, 
अभिमुखकरणत्थञ्च सहं कत्वा । विनिच्छिनितुं अननुच्छविकोति “असुद्धो”ति सञ्जाय चोदकपवखे पविटइत्ता अनुविज्जकभावतो बहिभूतत्ता अनुविज्जितुं असक्कुणेय्यतं सन्धाय वृत्तं। सन्देहे एव हि 
सति अनुविज्जितुं सक्का, असुद्धदिड्टिया पन सति चुदितकेन वृत्तं सब्बं असच्चतोपि पटिभाति, कथं तत्थ अनुविज्जना सियाति। 


““तथा नासितकोव भविस्सती”ति इमिना विनिच्छयं अदत्वा सङ्घतो वियोजनं नाम लिङ्गनासना विय अयम्पि एको नासनप्पकारोति दस्सेति। विरद्धं होतीति सञ्चिच्च आपत्ति सहसा आपन्नो 
होति। “आदितो पट्ठाय अलज्जी नाम नत्थी”ति इदं “पक्खानुरक्खणत्थाय पटिञ्जं न देती”ति इमस्स अलज्जिलक्खणसम्भवस्स कारणवचनं । पटिच्छादितकालतो पट्ठाय अलज्जी नाम एव, पुरिमो 
लज्जिभावो न रक्खतीति अत्थो। पटिञ्ञं न देतीति सचे मया कतदोसं वक्खामि, मय्हं अनुवत्तका भिज्जिस्सन्तीति पटिञ्जं न देति। ठाने न तिट्टुतीति लज्जि्ठाने न तिइति, कायवाचासु वीतिक्कमो होति 
एवाति अधिप्पायो। तेनाह “बिनिच्छयो न दातब्ब्रो”ति, पुब्बे पविखकानं पटिञ्ञाय वूपसमितस्सापि अधिकरणस्स दुवूपसन्तताय अयम्पि तथा नासितकोव भविस्सतीति अधिप्पायो। 


चुदितकचोदकेसु पटिपत्ति जत्वाति “तुम्हे अम्हाकं विनिच्छयेन तुद्ठा भविस्सथा'तिआदिना वुत्तं चुदितकचोदकेसु अनुविज्जकेन पटिपज्जितब्बकम्मं जत्वा। बिनिच्छयो मज्झेति आपत्तीति वा 
अनापत्तीति वा विनिच्छयपरियोसानअनुविज्जनानं मज्झं नामाति अत्थो। 


अमूलकम्पि समूलकं कत्वा वदन्तीति आह “द्वे मूलानी”ति। कालेन वक्खामीतिआदीसु ओकासं कारापेत्वा वदन्तो कालेन बदति नाम । सलाकग्गयागुअग्गभिक्खाचारड्रानादीसु चोदेन्तो 

अकालेन वदति नाम। दोसतो वुट्टापेतुकामताय वदन्तो अत्थसंहितेन बदति नाम। दोसन्तरोति दोसचित्तो। पन्नरससु धम्मेसूति “परिसुद्भकायसमआचारता, तथा वचीसमाचारता, सब्रह्मचारीसु 
मेत्तचित्तता, बहुस्सुतता, उभिन्नं पातिमोक्खानं स्वागतादिता, कालेन वकखामी"तिआदिना (परि० ३६२) वुत्तपञ्चधम्मा च कारुञ्जता, हितेसिता, अनुकम्पता, आपत्तिवुद्ठानता, विनयपुरेक्खारताति 
(चूळव० ४०१) इमेसु पन्नरससु। तत्थ ““कारुञ्ञता "ति इमिना करुणा दस्सिता। हितेसिताति हितगवेसनता। अनुकम्पताति तेन हितेन संयोजनता, इमेहि द्वीहिपि मेत्ता दस्सिता। आपत्तिबुद्ठानताति 
सुद्धन्ते पतिट्ठापनता। वत्थुं चोदेत्वा सारेत्वा पटिञ्ञं आरोपेत्वा यथापटिञ्जाय कम्मकरणं विनयपुरेक्खारता नाम | 


अधिकरणड्रेनाति अधिकातब्बट्ेन, समथेहि वूपसमेतब्बट्ठेनाति अत्थो। तं नानत्तं दस्सेतुन्ति इध अनधिप्पेतम्मि अत्थुद्धारवसेन तं नानत्तं दस्सेतुन्ति अधिप्पायो। तेनेव वक्खति “सेसानि 
अत्थुद्धारवसेन वुत्तानी ति (पारा० अट्टु० २.३८५-३८६)। यं अधिकिच्चातिआदिना अधिकरणसद्दस्स कम्मसाधनता वुत्ता। 


गाहन्ति “असुकं चोदेस्सामी”ति मनसा चोदनाकारस्स गहणं । चेतनन्ति “चोदेस्सामी”ति उप्पन्नचित्तब्यापारसङ्कातं चित्तकम्मं । अक्खन्तिन्ति चुदितकस्स विपत्ति दिस्वा उप्पन्नं कोधं असहनं, तथा 
पवत्तं वा यं किञ्चि चित्तचेतसिकरासिं। बोहारन्ति चोदनावसप्पवत्तवचनं । पण्णत्तिन्ति चोदनावसप्पवत्तं मनसा परिकप्पितं नामपण्णत्ति। अत्तादानं गहेत्वाति चोदनं मनसा गहेत्वा। तं अधिकरणन्ति तं 
गाहलक्खणं अधिकरणं । निरुज्झति चेतनाय खणिकत्ता, सा च समथप्पत्ता होतीति एवमेत्थ अनिड्टप्पसङ्गो वेदितब्बो। एवं उपरिपि “तुण्ही होती” ति इमिना वोहारवचनस्स निरोधं दस्सेति । तेनाह “तं 
अधिकरणं समथप्पत्तं भविस्सती”ति। “तस्मा पण्णत्ति अधिकरण'न्ति अट्टकथासु कतसन्निटठानं दस्सेत्वा इदानि तस्सापि एकच्चेहि पटिक्खित्तभावं दस्सेत्वा पुन तम्पि पटिसेधेत्वा अट्टकथासु 
बुत्तपण्णत्तिया एव अधिकरणतं समत्थेतुं “तं पनेत न्तिआदिमाह। तत्थ तं पनेतन्ति पण्णत्ति अधिकरणन्ति एतं गहणं विरुज्झतीति सम्बन्धो । पाराजिकादिआपत्ति एकन्तअकुसलसभावा वा 
अब्याकतसभावा वा होतीति सञ्जाय “मेथुनधम्मपाराजिकापत्तीँतिआदिकं सुत्तं पण्णत्तिअधिकरणवादेन विरुज्झतीति दस्सेतुं उद्भटं । तेनाह “न हि ते...पे०... अच्चन्तअकुसलत्ता”तिआदि। तेति 
अट्टकथाचरिया। 


अमूलकञ्चेव तं अधिकरणन्ति एत्य अमूलकपाराजिकमेव अधिकरण-सद्देन अधिप्पेतन्ति दस्सेतुं “यञ्चेत”न्तिआदि वुत्त । यस्मा पनातिआदि पन इधाधिप्पेताय अमूलकपाराजिकापत्तिया एव 
पण्णत्तिभावो युज्जतीति दस्सेतुँ आरद्धं । तत्थ याय पण्णत्तियाति सभावतो परिसुद्धेपि पुग्गले “पाराजिकोतिआदिना चोदकेन पवत्तितं नामपण्णत्ति सन्धाय वदति। पञ्ञत्तोति कथितो। अधिकरणे 
पवत्तत्ताति अविज्जमानेपि मनसा आरोपितमत्ते आपत्ताधिकरणे वाचकभावेन पवत्तत्ता। 


एवं नामपण्णत्तिवसेन इमस्मिं सिक्खापदे आपत्ताधिकरणस्स पञ्ञत्तिभावं दस्सेत्वा इदानि अत्थपण्णत्तिवसेनापि दस्सेतु “यस्मा वाय न्तिआदि वृत्तं । पञ्ञत्तिमत्तमेवाति अविज्जमानस्स 
विज्जमानाकारेन मनसा आरोपितअत्थपण्णत्तिमत्तमेवाति अत्थो। तञ्च खो इधेवाति तञ्च यथावुत्तपरियायेन पण्णत्तिया अधिकरणत्तं इधेव इमस्मिं एव सिक्खापदे। एकेति केचि। तं न युत्तन्ति यं 
एकच्चेहि अट्ठकथासु वुत्तं, अधिकरणस्स पण्णत्तिभावं निसेधेत्वा कुसलादिपरमत्थभावं साधेतुं “तं पनेतं मेथुनधम्मपाराजिकापत्ती”तिआदिना पपञ्चतो दस्सितो, तं न यृत्तन्ति अत्थो। तत्थ कारणमाह 
“आदिकम्मिकस्सा”तिआदिना, तेन च तस्मिं वादे यदि आपत्ति नाम अकुसला वा अब्याकता वा भवेय्य, कथं आदिकम्मिकस्स अनापत्ति भवेय्य? तस्सापि अकुसलादीनं उप्पन्नत्ता भगवतो 
सिक्खापदपञ्जत्तितो पड्टाय याव आपत्तीतिपि न सक्का वत्तु, मेथुनादीसु अकुसलादीनं सिक्खापदपञ्जत्तितो पुब्बेपि समुप्पत्तितो। ततो एव अनुपसम्पन्नानम्पि आपत्तिप्पसङ्गो, गिलानादीनं उप्पन्नत्ता 
अनुपञ्जत्तियापि अनापत्तिअभावप्पसङ्गो च सिया। अथ मतं “न केवलं अकुसलादि एव, अथ खो भगवता पटिक्खित्तभावं जानन्तस्स समुप्पज्जमाना एव अकुसलादयो आपत्ती" ति, तम्पि असारं, 
सिक्खापदपञ्जत्ति अजानित्वा वीतिक्कमन्तस्स मेथुनादीसु अनापत्तिप्पसङ्गतो, अकुसलादिसभावाय च आपत्तिया एकपयोगादीसु एकत्तादिपि न सिया। न हि सकलम्पि दिवसं इत्थिं कायतो अमोचेत्वा 
फुसन्तस्स एकमेवाकुसलं उप्पज्जति, बहू वा इत्थियो फुसित्वा अपगच्छन्तस्स बहूनि, येनापत्तिया एकत्तं, बहुत्त वा सियाति एवमादिकं अयुत्ति सङ्गहेत्वा दस्सितन्ति वेदितन्बं । 


तत्थ बत्थुञ्चाति वीतिक्कमो । तञ्हि आपत्तिसम्मुतिपञ्ञापनस्स ओकासङट्टेन “वत्थू^ति वुच्चति । गोत्तन्ति अदिन्नादानादितो बुद्धिसद्दनिवत्तनट्ेन परिकप्पितसामञ्ञाकारो गोत्तं। नामन्ति 
अविज्जमाननामपञ्जत्ति। तस्स पन पाराजिकन्ति नामस्स अत्थभूता आपत्ति अत्थपञ्जत्ति एवाति ददुब्बं । यं पन “विवादाधिकरणं सिया कुसल" न्तिआदि (चूळव० २२०; परि० ३०३), “आपत्ताधिकरणं 
सिया अकुसल'न्तिआदि (चूळव० २२२) च सुत्तं तेहि समुद्धटं, तम्पि न विवादादीनं कुसलादिभावस्स परियायदेसितत्ताति यं एत्थ वत्तब्बं, तं हेट्ठा पठमपाराजिकसमुट्डानादिवण्णनाय सारत्थदीपनियं 
विरद्भट्ठानसोधनत्थं वित्थारतो वुत्तन्ति तत्थेव तं गहेतब्बं, सारत्यदीपनीकारकस्स अकुसलादिरूपाव आपत्तीति लद्धि, तेनेव सो इधापि “तस्मा पण्णत्तिअधिकरणन्ति अट्ठकथासु कतसन्निट्ठानं दस्सेत्वा 
इदानि तम्मि न युत्तन्ति दस्सेतुं 'तं पनेत'न्तिआदिमाहा'ति (सारत्थ० टी० २.३८५-३८६) एवं अत्तनो लद्धि अट्ठडकथाचरियस्सपि लद्धि कत्वा गन्थविरोधम्पि अनोलोकेत्वा दस्सेसि । न हेत्थ बुद्धघोसाचरियो 
अट्ठकथावादं अयुत्तन्ति दस्सेतुं “तं पनेतन्तिआदिमारभि “पण्णत्तिमत्तमेव आपत्ताधिकरणन्ति वेदितब्बˆन्ति सयमेव उपरि कथनतो, अथ खो दुल्लद्धिकानं एकच्चानं तत्थ विप्पटिपत्ति दस्सेत्वा पुन तं 
पटिसेधेतुकामो आरभि, तेनेव अन्ते “एके” ति वुत्तन्ति वेदितब्बं । विवादादीनं कुसलादिकत्ते तंसमथानम्पि तब्मावो आपज्जति परमत्थेसु पण्णत्तिया समथायोगाति आह “कुसलादिसमथेही 'ति। 
पञ्जत्तिसभावानमेव चतुन्नं अधिकरणानं समथेहि अधिकरणीयता, न पन कुसलादिपरमत्थरूपानं तेसं तेसं खणिकताय सयमेव समथप्पत्तितोति हेट्ठा समत्थितमत्थं निगमनवसेन दस्सेन्तेन “इति इमिना 
अधिकरणट्टेना ति वृत्तं, तस्स यथावृत्तनयेन समथेहि अधिकरणीयतायाति अत्थो। “इधेकच्चो ”ति इमिना इधाधिप्पेतं विवादं निवत्तेति। 


अनुवादोति विपत्तीहि उपवदना चेव चोदना च। तत्थ उपवदना नाम गरहा, अक्कोसो च | पञ्चपीति मातिकापरियापन्नापत्तियो सन्धाय वृत्तं । किच्चयताति कत्तब्बता। सपदानुक्कमनिद्देसस्साति 
एत्थ पदानुक्कमनिद्देसोति पदभाजनं वुच्चति, तेन सहितस्स सिवखापदस्साति अत्थो। 


३८७. अस्साति कत्तुअत्थे सामिवचनन्ति आह “एतेन चोदकेना”तिआदि। दिइमूलके पनाति “दिट्ठस्स होति पाराजिकं धम्मं अज्झापज्जन्तो”तिआदि (पारा० ३८७) पाळिवारं सन्धाय वृत्तं । तत्थ 
इत्थिया सद्धि रहोनिसज्जादिदस्सनमत्तवसेन पाराजिकं धम्मं अज्झापज्जन्तो पुग्गलो तेन दिट्ठो, न पन मग्गेन मग्गप्पटिपादनादिदस्सनवसेन। यदि हि तेन सो तथा दिट्टो भवेय्य, असुद्धसञ्जी एवायं तस्मिं 
पुग्गले सिया, असुद्भसञ्ञाय च सुद्ध वा असुद्धं वा चोदेन्तस्स सङ्घादिसेसो न सिया “अनापत्ति सुद्धे असुद्भदिट्टिस्स, असुद्धे असुद्भदिड्टिस्सा'तिआदिवचनतो (पारा० ३९०) । तस्मा इत्थिया सद्भि 
रहोनिसज्जादिमत्तमेव दिस्वापि “सद्धो कुलपुत्तो, नायं पाराजिकं आपज्जती “ति तस्मिं सुद्धसञ्जिस्स वा वेमतिकस्स वा “सुतो मया पाराजिकं धम्मं अज्झापज्जन्तोतिआदिना नियमेत्वा चोदेन्तस्सेव 
सङ्घादिसेसो, न असुद्भसञ्जिस्स, तस्स पन दिटं सुतन्ति मुसावादादिपच्चया लहुकापत्ति एवाति वेदितब्बं। यदि पन सो तस्मिं सुद्धदिट्टिचावनाधिप्पायोपि दिट्ु रहोनिसज्जादिमत्तमेव वदति, अदिट्ठु पन 
मग्गेनमग्गप्पटिपादनादिपाराजिकवत्थुं वा “अस्समणोसीतिआदिकं वा न वदति, तस्स अनापत्ति। अधिकं वदन्तस्स पन आपत्तियेव “अदिं दिट्ट न्ति (पारा० ३८६-३८७) वृत्तत्ता। यो पन दिट्टेन 
रहोनिसज्जादिना पठमपाराजिकेन असुद्धसञ्जी हुत्वा चावनाधिप्पायो अदिन्नादानं अज्झापज्जन्तो “दिट्टो'ति वा “सुतो "ति वा आदिं वदति, तस्सापि न सङ्घादिसेसो असुद्धे असुद्भदि्टितायाति केचि 
वदन्ति। अञ्जे पन “येन पाराजिकेन चोदेति, तेन सुद्भसञ्जाभावा आपत्तियेवा"ति वदन्ति, इदं युत्तं। तथा हि वृत्तं मातिकाटुकथायं (कङ्का० अइ दुडदोससिक्खापदवण्णना) “येन पाराजिकेन चोदेति, तं 
“अयं अनज्झापन्नो'ति जत्वा चावनाधिप्पायेन...पे०... सङ्घादिसेसो”ति। इमिना नयेन सुतादिमूलकेसुपि विनिच्छयो वेदितब्बो। अञ्ञत्र आगतेसूति ओमसवादादीसु आगतेसु । अवस्सुतोति तीहिपि द्रारेहि 
पाराजिकवत्थुभूतदुच्चरितानुवस्सनेन तिन्तो। कसम्बुजातोति कचवरभूतो, निस्सारोति अत्थो। 


कोण्ठोति चोरो, दुस्सीलोति अत्थो। जेटुब्बतिकोति काळकण्णिदेवीवते नियृत्तो तित्थियोति वदति, सा किर काळकण्णिसिरिदेविया जेट्टाति वुत्ता। यदग्गेनाति येन कारणेन, यत्तकेनाति अत्थो। 
तदग्गेनाति एत्थापि एसेव नयो। नो कप्पेतीतिआदि वेमतिकभावदीपनत्थमेव वुत्तन्ति महापदुमत्थेरस्स अधिप्पायो। 


३८९. एत्थाति चोदनायं | तज्जनीयादिकम्मं करिस्सामीतिआपत्तिया चोदेन्तस्स अधिप्पायो कम्माधिप्पायो नाम | परिवासदानादिक्कमेन आपत्तितो बुद्ठापेतुं आपत्तिया चोदेन्तस्स अधिप्पायो 
बुड्टानाधिप्पायो। उपोसथं, पवारणं वा सङ्घे कातुं अदानत्थाय आपत्तिया चोदयतो अधिप्पायो उपोसथपवारणडुपनाधिप्पायो। असम्मुखा...पे०... दुक्कटन्ति अनुद्धसेन्तस्सपि अक्कोसन्तस्सपि दुक्कटं । 


सब्बत्थेवाति सब्बासु अट्टकथासु | उपोसथपवारणानं जत्तिकम्मभावतो जत्तिया वत्तमानाय एव उपोसथपवारणट्ठपनं होति, न निद्धिताय, सा च य्य-कारे पत्ते निद्धिता नाम होतीति आह “य्य-कारे पत्ते 
न लब्भती ति। 

अनुपासकोति उपासकोपि सो भिक्खु न होति सरणगमनस्सापि पटिप्पस्सद्भत्ताति वदन्ति। “अनोदिस्स धम्मं कथेन्तस्सा”ति इमिना ओदिस्स कथेन्तेन ओकासं कारेतब्बन्ति दस्सेति। आपत्ति 
देसेत्वाति ओकासाकारापनापत्ति देसेत्वा। यं चोदेति, तस्स उपसम्पन्नोति सङ्ख्युपगमनं, तस्मिं सुद्धसज्जिता वेमतिकता वा, येन पाराजिकेन चोदेति, तस्स दिट्टादिवसेन अमूलकता, चावनाधिप्पायेन “त्वं 
पाराजिको"तिआदिना नियमेत्वा सम्मुखा चोदना चोदापना, तस्स तङ्कणविजाननन्ति इमानेत्थ पञ्च अङ्गानि। 


पठमदुडुदोससिकखापदवण्णना निद्टिता। 
९. दुतियदुटदोससिक्खापदवण्णना 


३९१. नवमे मेत्तियं भिक्खुनिन्ति लिङ्गनासनाय नासितायपि तस्सा भूतपुब्बवोहारं गहेत्वा वृत्तं । अञ्जभागस्साति थेरस्स मनुस्सजातिभिकखुभावतो अञ्ञस्स तिरच्छानजातिछगलकभावसङ्घातस्स 
कोट्ठासस्स | इदन्ति सामञ्जतो नपुंसकलिङ्गेन वृत्तं, अयं छगलकोति अत्थो। अञ्ञभागोति यथावुत्ततिरच्छानजातिछगलकभावसङ्घातो अञ्जो कोट्ठासो, अञ्जभागस्स इदन्ति अञ्जभागियन्ति 
पठमविग्गहस्स अत्थो, अञ्जभागमत्थीति दुतियविग्गहस्स, द्वीहिपि छगलकोव वृत्तो। इदानि द्वीहिपि विग्गहेहि वृत्तमेवत्थं वित्थारतो दस्सेन्तो “यो हि सो”तिआदिमाह। तत्थ यो हि सो छगलको वृत्तो, सो 
अञ्जस्स भागस्स होतीति च अञ्जभागियसङ्ख्यं लभतीति च योजना । दुतियविग्गहस्स अत्थं दस्सेतुं “सो वा तिआदि वृत्तं। अधिकरणन्ति वेदितब्बोति एत्थापि यो हि सो “दब्बो मल्लपुत्तो नामा”ति 
छगलको वृत्तो, सोति आनेत्वा सम्बन्धितब्बं । तञ्हि सन्धायाति “दब्बो"ति नामकरणस्स अधिट्ठानभूतं छगलकं सन्धाय। ते भिक्खूति ते अनुयुञ्जन्ता भिक्खू । आपत्तियापि पुग्गलाधिट्ठानत्ता 
““पुग्गलानंयेव लेसा”ति वुत्तं। 


३९३. या च सा अवसाने...पे०... चोदना वुत्ताति “भिक्खु सङ्घादिसेसं अज्झापज्जन्तो दिट्ठो होति सङ्घादिसेसे सङ्घादिसेसदिट्टि होति, तञ्चे पाराजिकेन चोदेती"तिआदिं (पारा० ४०७) चोदनाभेदं 
सन्धाय वदति । सत्तन्नम्पि आपत्तीनं पच्चेकं पाराजिकत्तादिसामञ्नेपि मेथुनादिन्नादानादिवत्थुतो, रागदोसत्तादिसभावतो च विसभागतापि अत्थीति आह “यस्मा पन...पे०... न होती”ति। 


बुत्तनयेनेवाति “सभागविसभागवत्थुतोतिआदिना (पारा० अट्ठ० २.३९३) वृत्तनयेन। कम्मलक्खणं, तंमनसिकारो च अविपन्नकम्मस्स निमित्ततो फलूपचारेन कम्मन्ति वुच्चतीति आह “तं 
निस्साय उप्पज्जनतो”ति। परिवासादिं निस्साय मानत्तादीनं उप्पज्जनतो “पुरिमं पुरिम न्तिआदि वुत्तं । 


३९५. सबत्थुकं कत्वाति पुग्गलाधिट्ठानं कत्वा । दीघादिनोति दीघरस्सादिलिङ्गस्स। दिट्टादिनोति दिट्ठुपुब्बादिनो । 
४०८. एबं तथासञ्ञजीति अञ्ञस्स मेथुनादिकिरियं दिस्वा “अयं सो”ति एवं तथासञ्जी। अङ्गानि पठमदुङुदोसे वुत्तसदिसानि, इध पन किञ्चिदेसं लेसमत्तं उपादियना अधिका। 
दुतियदुडुदोससिक्खापदवण्णना निट्टिता। 
१०. पठमसङ्घभेदसिक्खापदबण्णना 


४१०. दसमे बहूनन्ति दुब्बलताय अरञ्ञादिसेवाय चित्तं समाहितं कातुं असक्कोन्तानं। दुक्खस्सन्तकिरियाय तस्मिं अत्तभावे बुद्धवचनग्गहणधारणादिसङ्कातं ब्यञ्जनपदमेव परमं अस्स, न 
मग्गलाभोति पदपरमो। अभिसम्भुणित्वाति निप्फादेत्वा । धम्मतो अपेतं उद्धम्मं। पटिक्खित्तमेवाति “न, भिक्खवे, असेनासनिकेन वस्सं उपगन्तब्ब''न्ति (महाव० २०४) वचनतो वृत्तं, इदमेव वचनं 
सन्धाय पाळियम्पि “अट्ट मासे/तिआदि (पारा० ४०९) वृत्तं । 


तीहि कोटीहीति असुद्भमूलेहि। एत्थ च भिक्खूनं चतूसु कुलेसु पक्कपिण्डियालोपभोजननिस्सितताय, मच्छमंसभोजनविरहितस्स च कुलस्स दुल्लभताय तत्थ लद्धेसु भत्तब्यञ्जनेसु 
मच्छमंससंसग्गसङ्काय, दुन्निवारणताय च भिकखूनं सरीरयापनम्पि न सियाति भगवता मच्छमंसं सब्बथा अप्पटिक्खिपित्वा तीहि कोटीहि अपरिसुद्धमेव पटिक्खित्तं। यदि हि तं भगवा सब्बथा पटिक्खिपेय्य, 
भिक्खू मरमानापि मच्छादिसंसग्गसङ्कितं भत्तं न भुञ्जेय्युं, ततो तण्डुलधञ्जादिं पटिग्गहेत्वा निदहित्वा सयं पचित्वा भुञ्जितुं तदुपकरणभूतं दासिदासं, उदुखलमुसलादिकञ्च भिक्खूनं पत्तादि विय अवस्सं 
गहेतुं अनुजानितब्बं सियाति तित्थियानं विय गहट्डावासो एव सिया, न भिकखुआवासोति वेदितब्बं । जालं मच्छबन्धनं । वागुरा मिगबन्धनी । कप्पतीति यदि तेसं वचनेन सङ्का न वत्तति, वट्टति, न तं वचनं 
लेसकण्पं कातुं वट्टति। तेनेव वक्खति “यत्थ च निब्बेमतिको होति, तं सब्बं कप्पती 'ति। 


पवत्तमंसन्ति आपणादीसु पवत्तं विक्कायिकं मतमंसं । भिक्खूनंयेव अत्थाय अकतन्ति एत्थ अट्ठानप्पयृत्तो एव-सद्दो, भिक्खूनं अत्थाय अकतमेवाति सम्बन्धितब्बं, तस्मा भिक्खूनञ्च 
मङ्गलादीनञ्चाति मिस्सेत्वा कतम्पि न वट्टतीति वेदितब्बं । केचि पन यथाठितवसेन अवधारणं गहेत्वा “वट्टती ति वदन्ति, तं न सुन्दरं । “बत्त''न्ति इमिना आपत्ति नत्थीति दस्सेति। 


कप्पन्ति असङ्घे्यकप्पं, “आयुकप्प” न्तिपि (सारत्थ० टी० २.४१०) केचि। महाकण्पस्स हि चतुत्थभागो असङ्घेव्यकप्पो, ततो वीसतिमो भागो सङ्घभेदकस्स आयुकप्पन्ति वदन्ति, तं अट्ठकथासु 
कप्पट्टकथाय न समेति “कप्पविनासे एव मुच्चती”तिआदि (विभ० अट्ट० ८०९) वचनतो । ब्रह्मं पुञ्जन्ति सेटरु पुञ्ञं । कप्पं सग्गम्हीति एत्थ पटिसन्धिपरम्पराय कप्पट्ठता वेदितब्बा। 


४११. लद्धिनानासंवासकेनाति उव्खित्तानुवत्तकभावेन भावप्पधानत्ता निद्देसस्स। कम्मनानासंवासकेनाति उक्खित्तभावेन । “भेदाय परक्कमेय्या"ति विसं वुत्तत्ता भेदनसंवत्तनिकस्स अधिकरणस्स 
समादाय पग्गण्हनतो पुब्बेपि पकखपरियेसनादिवसेन सङ्घभेदाय परक्कमन्तस्स समनुभासनकम्मं कातुं वट्टतीति वेदितब्बं। योपि चायं सङ्घभेदो होतीति सम्बन्धो। 


कम्मेनाति अपलोकनादिना। उद्देसेनाति पातिमोकखुददेसेन । बोहारेनाति ताहि ताहि उपपत्तीहि “अधम्मं धम्मो”तिआदिना (० नि० ३.१०-३९, ४२; चूळव० ३५२) वोहारेन, परेसं पञ्जापनेनाति 
अत्थो। अनुसावनायाति अत्तनो लद्धिया गहणत्थमेव अनु पुनप्पुनं कण्णमूले मन्तसावनाय, कथनेनाति अत्थो। सलाकग्गाहेनाति एवं अनुसावनाय तेसं चित्तं उपत्थम्भेत्वा अत्तनो पकखे पविट्ठभावस्स 
सञ्ञाणत्थं “गण्हथ इमं सलाक "न्ति सलाकग्गाहेन। एत्थ च कम्ममेव, उद्देसो वा सङ्घभेदे पधानं कारणं, वोहारादयो पन सङ्घभेदस्स पुब्बभागाति वेदितब्बा । अब्भुस्सितन्ति अब्भुग्गतं। अच्छेय्याति 
विहरेय्य। 


“लज्जी रक्खिस्सती' ति (विसुद्धि० १.४२; पारा० अट्ठ० १.४५) वचनतो आपत्तिभयेन आरोचनं लज्जीनं एव भारोति आह “लज्जीहि भिकखूही ति, अलज्जिस्सपि अनारोचेन्तस्स आपत्तियेव। 
अप्पटिनिस्सज्जतो दुक्कटन्ति विसुं विसुं वदन्तानं गणनाय दुक्कटं । पहोन्तेनाति गन्तुं समत्थेन, इच्छन्तेनाति अत्थो। आपत्ति पन अड्डयोजनब्भन्तरेनेव अगिलानस्स वसेन वेदितब्बा। 


४१६. जत्तियादीहि दुक्कटादिसब्भावं सन्धाय “सङ्घादिसेसेन अनापत्ती”ति वृत्तं । अस्साति देवदत्तस्स । अपञ्ञत्ते सिक्खापदे समनुभासनकम्मस्सेव अभावतो “न हि पञ्ञत्तं सिक्खापदं 
वीतिक्कमन्तस्सा "ति वुत्तं । सिक्खापर्द पञ्जपेन्तेनेव हि समनुभासनकम्मं अनुञ्ञातं। उद्दिस्स अनुञ्ञाततोति “अनुजानामि, भिक्खवे, रोमन्थकस्स रोमन्थन''न्तिआदिं (चूव्ठव० २७३) उहिस्सानुज्ञातं 
सन्धाय वदति। अनापत्तियन्ति अनापत्तिवारे। आपत्ति रोपेतब्बोति समनुभासनाय पाचित्तियआपत्ति रोपेतब्बो। आपत्तियेव न जाताति सङ्घादिसेसापत्ति न जाता एव। 


“न पटिनिस्सज्जामी "ति सञ्जाय अभावेन मुच्चनतो सञ्जाविमोक्खं। सचित्तकन्ति “न पटिनिस्सज्जामी''ति जाननचित्तेन सचित्तकं । यो विसञ्जी वा भीतो वा विक्खित्तो वा 
““पटिनिस्सज्जितब्ब”न्तिपि, “कम्मं करिस्सती”ति वा न जानाति, तस्स अनापत्ति। भेदाय परक्कमनं, धम्मकम्मेन समनुभासनं, कम्मवाचापरियोसानं, न पटिनिस्सज्जामीति चित्तेन अप्पटिनिस्सज्जनन्ति 
इमानेत्थ चत्तारि अङ्गानि। 

पठमसङ्घभेदसिक्खापदवण्णना निड्टिता। 
१९. दुतियसङ्कभेदसिक्खापदवण्णना 


४१८. एकादसमे यस्मा उब्बाहिकादिसम्मुतिकम्मं बहूनम्पि कातुं वट्टति, तस्मा “न हि सङ्घो सङ्घस्स कम्मं करोतीति इदं निग्गहवसेन कत्तब्बकम्मं सन्धाय वुत्तन्ति वेदितब्बं । अङ्गानि पनेत्थ 
भेदाय परक्कमनं पहाय अनुवत्तनं पक्खिपित्वा हेड्ठा वृत्तसदिसानेव गहेतब्बानि। 


दुतियसङ्घभेदसिक्खापदवण्णना निद्टिता। 
९२. दुब्बचसिक्खापदवण्णना 


४२४. द्वादसमे बम्भनवचनन्ति गरहवचनं । सट-सद्दो पतितसद्देन समानत्थो, तस्स च विसेसनस्स परनिपातोति आह “तत्थ तत्थ पतितं तिणकटुपण्ण””न्ति केनापीति वातादिसदिसेन 
उपज्झायादिना। 


४२६. चित्तपरियोनाहो दळहकोधोव उपनाहो। ततोपि बलवतरो दुम्मोचनीयो कोधाभिसङ्गो। चोदकं पटिप्फरणताति चोदकस्स पटिविरुद्धो हुत्वा अवट्ठानं। चोदकं अपसादनाति वाचाय घट्ना । 
पच्चारोपनाति “त्वम्पि सापत्तिको "ति चोदकस्स आपत्तिआरोपना। पटिचरणताति पटिच्छादनता । अपदानेनाति अत्तनो चरियाय । न सम्पायनताति “यं त्वं चोदको वदेसि “मया एस आपत्ति आपन्नो 
दिट्ठों ति, त्वं तस्मिं समये कि करोसि, अयं कि करोति, कत्थ च त्वं अहोसि, कत्थ अय'न्तिआदिना नयेन चरियं पुद्ठेन सम्पादेत्वा अकथनं । 


“यस्स सिया आपत्ती”ति (महाव० १३४) इमिना निदानवचनेन सब्बापि आपत्तियो सङ्गहिताति आह “यस्स सिया”तिआदि। अङ्गानि चेत्थ पठमसङ्घभेदसदिसानि, अयं पन विसेसो यथा तत्थ भेदाय 
परक्कमनं, इध अवचनीयकरणता दट्ठब्बा। 


दुब्बचसिक्खापदवण्णना निद्टिता। 
९३. कुलदूसकसिक्खापदवण्णना 


४३१. तेरसमे कीटागिरीति तस्स निगमस्स नामं । तञ्हि सन्धाय परतो “न अस्सजिपुनब्बसुकेहि भिवखूहि कीटागिरिस्मिं वत्थब्ब न्ति वृत्तं, गामनिगमतो च पब्बाजनं, न जनपदतो । तेन पन योगतो 
जनपदोपि “कोटागिरि''इच्चेव सङ्ख्यं गतोति आह “एवंनामके जनपदे 'ति। 


तत्राति सावत्थियं। धुरइनेति अभिमुखट्टाने, जेतवनद्वारसमीपेति अत्थो। द्वीहि मेघेहीति वस्सिकेन, हेमन्तिकेन चाति द्वीहि मेघेहि । गणाचरियेहि छहि अधिकताय “समधिक न्ति वृत्तं । 


उदकस्साति अकप्पियउदकस्स “कप्पियडदकसिञ्चन' न्ति विसुं वकखमानत्ता, तञ्च “आरामादिअत्थाय रुक्खरोपने अकप्पियवोहारेसुपि कप्पियउदकसिञ्चनादि वट्टती'ति वक्खमानत्ता इधापि 
विभागं कत्वा कप्पियउदकसिञ्चनादि विसुं दस्सितं। यथा कोटनखणनादिकायिककिरियापि अकण्पियवोहारे सङ्गहिता, एवं मातिकाउजुकरणादिकप्पियवोहारेपीति आह ““सुक्खमातिकाय 
उजुकरण'”न्ति। एत्थ पुराणपण्णादिहरणम्पि सङ्गय्हति । महापच्चरियवादोव पमाणत्ता पच्छा वृत्तो। अकप्पियवोहारेपि एकच्चं बट्टतीति दस्सेतुं “न केवलञ्च सेस” न्तिआदिमाह। यंकिञ्चि मातिकन्ति 
सुक्खं वा असुक्खं वा। तत्थाति आरामादिअत्थाय रुक्खरोपने। तथाति कप्पियवोहारपरियायादीहि गन्थापनं सन्धाय वुत्तं। इमिना च कुलसङ्गहत्थाय गन्थापनादिपि न वट्टतीति दस्सेति। 


वत्थुपूजनत्थाय सयं गन्थनं कस्मा न वट्टतीति चोदेन्तो “ननु चा”तिआदिमाह। यथा आरामादिअत्थं कप्पियपथवियं सयं रोपेतुम्पि वट्टति, तथा वत्थुपूजनत्थाय सयं गन्थनम्पि कस्मा न वट्टतीति 
चोदकस्स अधिप्पायो। वुत्तन्तिआदि परिहारो। अथ “न पन महाअटुकथाय'न्ति कस्मा वदति? महापच्चरिआदीसु वृत्तम्पि हि पमाणमेवाति नायं विरोधो, महाअट्ठकथायं अवुत्तस्स सयं रोपनस्स तत्थेव 
बुत्तेन उदकसिञ्चनेन सह संसन्दननयदस्सनमुखेन पमाणमेवाति पतिट्टपेतु वुत्तत्ता। “मञ्जेय्यासी”ति पदं “तं कथ''न्ति इमिना सम्बन्धितब्बं । तत्थायं अधिप्पायो - किञ्चापि महाअट्ठकथायं सयं रोपनं न 
वुत्तं, कप्पियउदकस्स सयं आसिञ्चनं वृत्तमेव, तस्मा यथा आरामादिअत्थाय कप्पियउदकं सयं सिञ्चितुम्पि वट्टति, तथा वत्थुपूजनत्थाय गन्थनम्पि कस्मा न वट्टतीति। तम्पि न विरुज्झतीति यदेतं 
बत्थुपूजनत्थायपि गन्थनादिं पटिक्खिपित्वा आरामादिअत्थाय सयं रोपनसिञ्चनं वुत्तं, तम्पि पाळिया संसन्दनतो पुब्बापरं न विरुज्झति। 


तं कथं न विरुज्झतीति आह “तत्र ही तिआदि। तत्राति रोपनसिञ्चनविसये। पुप्फादीहि कुलसङ्गहप्पसङ्गे “मालावच्छ' न्ति विसेसितत्ता कुलसङ्गहत्थमेव रोपनं अधिप्पेतन्ति विञ्जायतीति आह 
““मालावच्छन्ति वदन्तो/तिआदि। एतं वुत्तन्ति “मालावच्छं रोपेन्तिपि रोपापेन्तिपि, सिञ्चन्तिपि सिञ्चापेन्तिपी”ति एतं वृत्तं। अञ्ञत्र पनाति आरामादिअत्थाय मालावच्छादीनं रोपने पन। परियायोति 
सयंकरणकारापनसङ्घातो परियायो वोहारो अत्थविसेसोति अत्थो अत्थि उपलब्मति, कुलसङ्गहत्थत्ताभावाति अधिप्पायो। एवमेत्थ परियायसदस्स करणकारापनवसेन अत्थे गय्हमाने “गन्थेन्तिपि 
गन्थापेन्तिपी ति पाळियं पटिविखत्तगन्थनगन्थापनं ठपेत्वा यं परतो “एवं जान, एवं कते सोभेय्या"तिआदिकप्पियवचनेहि गन्थापनं वृत्तं, तत्थ दोसाभावो समत्थितो होति, “गन्थेही "ति आणत्तिया 
कारापनस्सेव गन्थापनन्ति अधिप्पेतत्ता। तत्थ परियायं इध च परियायाभावं ञत्वाति तत्थ “मालावच्छं रोपेन्तीतिआदीसु “मालावच्छ''न्ति कुलसङ्गहत्थतासूचनकस्स विसेसनस्स सब्भावतो 
करणकारापनसङ्घातपरियायसन्भावं । इध “गन्थेन्ती”तिआदीसु तथाविधविसेसवचनाभावतो तस्स परियायस्स अभावञ्च जत्वा। तं सुवुत्तमेवाति वेदितब्न्ति योजना। 


सब्बं वुत्तनयेनेव वेदितब्बन्ति अद्टुकथासु आगतनयेनेव रोपनादि, गन्थापनादि च सब्बं वेदितब्बं । न हेत्थ सन्देहो कातब्बोति निगमेति। 


हरणादीसूति वत्थुपूजनत्थाय हरणादीसु। कुलित्थिआदीनं अत्थाय हरणतोति कुलित्थिआदीनं हरणस्सेव विसेसेत्वा पटिक्खित्तत्ताति अधिप्पायो। तेनाह “हरणाधिकारे ही”तिआदि। मञ्जरीति 
पुप्फगोच्छं | बटंसकोति कण्णस्स उपरि पिळन्धनत्थं कतपुप्फविकति, सो च “वटंसो”ति वुच्चति। कण्णिकाति बहूनं पुप्फानं वा मालानं वा एकतो बन्धितस्स नामं, “कण्णाभरण”न्तिपि वदन्ति। 
हारसदिसन्ति मृत्ताहारसदिसं। 


कप्पियेनाति कप्पियउदकेन। तेसंयेब द्विन्नन्ति कुलदूसनपरिभोगानं द्विन्ने । दुक्कटन्ति कुलसङ्गहत्थाय सयं सिञ्चने, कप्पियवोहारेन वा अकण्पियवोहारेन वा सिञ्चापने च दुक्कटं, परिभोगत्थाय 
पन सयं सिञ्चने, अकप्पियवोहारेन सिञ्चापने च दुक्कटं । पयोगबहुलतायाति सयं करणे, कायपयोगस्स कारापने च वचीपयोगस्स च बहुत्तेन। 


गन्थेन निब्बत्तं दामं गन्थिमं । एसेव नयो सेसेसुपि। न वट्टतीति वत्थुपूजनत्थायपि न वट्टति, दुक्कटन्ति अत्थो। वट्टतीति वत्थुपूजनत्थाय वट्टति, कुलसङ्गहत्थाय पन कप्पियवोहारेन कारापेन्तस्सापि 
दुक्कटमेव। 


नीपपुष्फं नाम कदम्बपुप्फं । पुरिमनयेनेवाति “भिक्खुस्स वा”तिआदिना वुत्तनयेन। 


कदलिक्खन्धम्हीतिआदिना वत्तं सब्बमेव सन्धाय “तं अतिओळारिकमेवा'ति वृत्तं, सब्बत्थ करणे, अकप्पियवचनेन कारापने च दुक्कटमेवाति अत्थो। “पुष्फविज्झनत्थं कण्टकं बन्धितुम्पि न 
बड्टती”ति इमस्स उपलक्खणत्ता पुप्फदामोलम्बनादिअत्थाय रज्जुबन्धनादिपि न वड्टतीति केचि वदन्ति, अञ्जे पन “पुप्फविज्झनत्थं कण्टकन्ति विसेसितत्ता तदत्थं कण्टकमेव बन्धितुं न वट्टति, तञ्च 
अट्ठकथापमाणेना”'ति वदन्ति, वीमंसित्वा गहेतब्बं । पुप्फपटिच्छकं नाम दण्डादीहि कतं पुप्फाधानं, एतम्पि नागदन्तकम्पि सछिद्दकमेव गहेतब्बं । असोकपिण्डियाति असोकसाखानं, पुप्फानं वा समूहे । 

धम्मरज्जु नाम चेतियादीनि परिक्खिपित्वा तेसञ्च रज्जुया च अन्तरा पुप्फप्पवेसनत्थाय बन्धरज्जु। “सिथिलवट्टिता वा रज्जुवट्टिअन्तरे पुप्फप्पवेसनत्थाय एवं बन्धा^तिपि वदन्ति। 


मत्थकदामन्ति धम्मासनादिमत्थकलम्बकदामं। तेसंयेवाति उप्पलादीनं एव। वाकेन वा दण्डकेन वाति पुप्फनाळं फालेत्वा पुप्फेन एकाबद्धं ठितवाकेन, दण्डकेन च एकबन्धनेनेव, एतेन पुप्फं 
बीजगामे सङ्गहं न गच्छति पञ्चसु बीजेसु अप्पविद्ठत्ता पण्णं विय, तस्मा कप्पियं अकारापेत्वापि कोपने दोसो नत्थि। यञ्च छिन्नस्सापि मकुळस्स विकसनं, तम्पि अतितरुणस्स अभावा वुट्टिलक्खणं न 
होति, परिणतस्स पन मकुळस्स पत्तानं सिनेहे परियादानं गते विसुंभावो एव विकासो, तेनेव छिन्नमकुळविकासो अच्छिन्नमकुळविकासतो परिहीनो, मिलातयृत्तो वा दिस्सति । यञ्च मिलातस्स 
उदकसञ्जोगे अमिलानतापज्जनं, तम्पि तम्बुलपण्णादीसु समानन्ति बुड्टिलक्खणं न होति, पाळिअट्टकथादीसु च न कत्थचि पुप्फानं कप्पियकरणं आगतं, तस्मा पुप्फं सब्बथा अबीजमेवाति विञ्ञायति, 
वीमंसित्वा गहेतब्बं। “पसिब्बके वियाति वृत्तत्ता पुष्फपसिब्बके वा पसिब्बकसदिसबन्धे वा यत्थ कत्थचि चीवरे वा पक्खिपितुं वट्टतीति सिद्धं । बन्धितुं न वट्टतीति रज्जुआदीहि बन्धनं सन्धाय वुत्तं, 
पुप्फस्सेव पन अच्छिन्नदण्डवाकेहि बन्धितुं वट्टति एव। 


पुप्फपटे च दडुब्बन्ति पुप्फपटं करोन्तस्स दीघतो पुण्फदामस्स हरणपच्चाहरणवसेन पूरणं सन्धाय वुत्तं, तिरियतो हरणं पन वायिमं नाम होति, न पूरिमं । “पुरिमट्ठानं अतिक्कामेती”ति सामञ्जतो 
वुत्तत्ता पुरिमं पुप्फकोटि फुसापेत्वा वा अफुसापेत्वा वा परिविखिपनवसेन पन अतिक्कमन्तस्स आपत्तियेव । बन्धितुं बट्टतीति पुप्फरहिताय सुत्तवाककोटिया बन्धितुं वट्टति। “एकवारं हरित्वा वा 
परिक्खिपित्वा बा”ति इदं पुब्बे वृत्तचेतियादिपरिकखेपं, पृप्फपटकरणञ्च सन्धाय वुत्तं। 


परेहि पूरितन्ति दीघतो पसारितं। बायितुन्ति तिरियतो हरितुं, तं पन एकवारम्पि न लब्भति। पुप्फानि ठपेन्तेनाति अगन्थितपुप्फानि अञ्जमञ्ं फुसापेत्वापि ठपेन्तेन। घटिकदामओलम्बकोति 
हेड्ठाभागे घटिकाकारयुत्तो, दारुघटिकाकारो वा ओलम्बको । सुत्तमयं गेण्डुकं नाम । सब्बत्थाति गन्थिमादीसु सब्बत्थ। 


रेचकन्ति अभिनयं, “एवं नच्चाही”ति नटनाकारदस्सनन्ति अत्थो, “चक्कं विय अत्तानं भमापन" न्तिपि केचि। आकासेयेव कीळन्तीति “अयं सारी असुकपदं मया नीता”ति एवं मुखेनेव उभोपि 
वदन्ता कीळन्ति । जूतफलकेति जूतमण्डले । पासककीळायाति द्वन्नं तिवङ्कुलप्पमाणानं दारुदन्तादिमयानं पासकानं चतूसु पस्सेसु एककादिवसेन बिन्दूनि कत्वा फलके खिपित्वा उपरिभागे दिट्ठुबिन्दूनं 
बसेन सारियो अपनेत्वा कौळनकजूतकीळाय। 


मञ्जट्टि नाम मञ्जइरुक्खसारकसावं। सलाकहत्थन्ति नाळिकेरहीरादीनं कलापस्सेतं नामं। पाळियं थरुस्मिन्ति खग्गे । उस्सेळेन्तीति मुखेन उस्सेळनसह्दं पमुञ्चन्ति, महन्तं अब्यत्तसहं पवत्तेन्तीति 
अत्यो। अप्फोटेन्तीति द्विगुणतवामहत्थे दक्खिणहत्थेन ताळेत्वा सहं करोन्ति। मुखडिण्डिमन्ति मुखभेरी। 


४३२. तेसन्ति समासे गुणीभूतानि पब्बानिपि परामसति। बोन्दोति लोलो, मन्दधातुकोति अत्थो। भकुटिं कत्वाति भमुकभेदं कत्वा । नेलाति निद्दोसा। 
४३३. पाळियं “सारिपृत्ता”ति इदं एकसेसनयेन सारिपृत्तमोग्गल्लानानं उभिन्नं आलपनं, तेनेव बहुवचननिद्देसो कतो। 


४३५. अट्टारस वत्तानीति “न उपसम्पादेतब्ब”न्तिआदीनि “न भिक्खूहि सम्पयोजेतब्ब''न्ति परियोसानानि कम्मक्खन्धके (चूळव° ७) आगतानि अट्ठारस वत्तानि। न पन्नलोमाति न 
पतितमानलोमा, अननुकूलवत्तिनोति अत्थो। 


४३७. परसन्तकं देति दुक्कटमेवाति विस्सासगाहेन दानं सन्धाय वृत्तं। थुल्लच्चयन्ति एत्थ भण्डदेय्यम्पि होति एव। 


तञ्च खो वत्थुपूजनत्थायाति मातापितूनम्मि पुप्फं देन्तेन वत्थुपूजनत्थायेव दातब्बन्ति दस्सेति। मण्डनत्थाय पन सिवलिङ्घादिपूजनत्थायाति एत्तकमेव वृत्तत्ता “इमं विक्किणित्वा जीविस्सन्ती"ति 
मातापितूनं दातुं वट्टति, सेसञातीनं पन तावकालिकमेव दातुं वट्टति | जातिसामणेरेहेवाति तेसं गिहिकम्मपरिमोचनत्थं वुत्तं । इतरेति अञ्ञातका, तेहिपि सामणेरेहि आचरियुपज्झायानं वत्तसीसेन हरितब्बं। 
चूळकन्ति उपड्डभागतोपि उपडं। 


सामणेरा...पे०... ठपेन्तीति अरक्खितागोपितं सन्धाय वुत्तं। तत्थ तत्थाति मग्गे वा चेतियङ्गणे वा। “सामणेरेहि दापेतुं न लभन्ती”ति इदं सामणेरेहि गिहीनं कम्मं कारितं विय होतीति वृत्तं, न पन 
पुण्फदानं होतीति सामणेरानम्मि न वट्टनतो। वुत्तञ्च “सयमेवा”तिआदि। “अविसेसेन वुत्त न्ति इमिना सब्बेसम्पि न वट्टतीति दस्सेति। 


खीणपरिब्बयानन्ति आगन्तुके सन्धाय वृत्तं। परिच्छिन्नेसुपि रुक्खेसु “इध फलानि सुन्दरानी”तिआदिं वदन्तेन कुलसङ्गहो कतो नाम होतीति आह “एबं पन न वत्तब्बन्ति। 
रुक्खच्छल्लीति रुक्खत्तचो। अभाजनीयत्ता गरुभण्डं वृत्तं । वुत्तनयेनाति पण्णदानम्पि पुप्फफलादीसु वृत्तनयेन कुलसङ्गहो होतीति दस्सेति। 


पुब्बे वुत्तप्पकारन्ति मम वचनेन भगवतो पादे वन्दथातिआदिना वुत्तप्पकारसिक्खापदे पठमं वुत्तं। “पक्कमतायस्मा' ति इदं पब्बाजनीयकम्मवसेन वुत्तं । पुन “पक्कमतायस्मा ति इदम्पि 
पब्बाजनीयकम्मकतस्स वत्तवसेन वृत्तं। एत्थ च अस्सजिपुनब्बसुकेहि आचरियेसु अनेकविधेसु अनाचारेसु पञ्जपेतब्बा आपत्तियो सिक्खापदन्तरेसु पञ्जत्ता एवाति ता इध अपञ्जपेत्वा कुलदूसकानं 
पब्बाजनीयकम्मवसेन निग्गहं कातुं तत्थेव सम्मा अवत्तित्वा कारकसङ्घं छन्दगामितादीहि पापेन्तानं समनुभासनाय सङ्घादिसेसं आरोपितञ्च इदं सिक्खापदं पञ्जत्तन्ति वेदितब्बं 
पठमसङ्घभेदसदिसानेबाति एत्थ अङ्गेसुपि यथा तत्थ परक्कमनं, एवमिध छन्दादीहि पापनं दुब्बं । सेसं तादिसमेवाति। 


कुलदूसकसिक्खापदवण्णना निड्टिता। 


निगमनवबण्णना 


४४२. इतरे पन यावततियकाति वेदितब्बाति सम्बन्धो । यो हि जरो एकस्मिं दिवसे आगन्त्वापि गतो अनन्तरेसु द्वीसु दिवसेसु अनुप्पज्जित्वा ततिये दिवसे उप्पज्जति, सो ततियको । यो पन ततियेपि 
अनुप्पज्जित्वा चतुत्थे एव दिवसे उप्पज्जति, सो चतुत्थको चाति वुच्चति। तं सन्धायाह “यथा ततिये”तिआदि। अकामेन अवसेना”ति इमिना अपटिकम्मकरणं नाम यस्मा अलज्जिलक्खणं, 
सग्गमोक्खावरणञ्च, तस्मा आपन्नो पुग्गलो “पच्छा परिवसिस्सामी ति विक्खिपितुं न लभति, सङ्घेन च अनिच्छन्तस्सेव परिवासो दातब्बोति दस्सेति। पाळियं चिण्णमानत्तो भिक्खु...पे०... 
अब्भेतब्बोति एत्थ यो भिक्खु चिण्णमानत्तो, सो भिक्खु अब्मेतब्बोति एवं भिक्खुसद्दद्वयस्स योजना वेदितब्बा। ते च भिक्खू गारस्हाति ऊनभावं जत्वा अब्भेन्ति, दुक्कटापज्जनेन गरहितब्बा। सामीचीति 
वत्तं । 


इति समन्तपासादिकाय विनयट्टकथाय विमतिविनोदनियं 


तेरसकवण्णनानयो निड्टितो। 


३. अनियतकण्डो 

९. पठमअनियतसिक्खापदवण्णना 
४४३. पुत्तसद्देन सामञ्जनिद्देसतो, एकसेसनयेन वा पुत्तीपि गहिताति आह “बहू धीतरो चा”ति। तदनन्तरन्ति भिकखूनं भोजनानन्तरं। 


४४४-५. तं कम्मन्ति तं मेथुनादिअज्झाचारकम्मं। पाळियं “सोतस्स रहो ति इदं अत्थुद्धारवसेन वृत्तं, उपरि सिक्खापदे “न हेव खो पन पटिच्छन्न'न्तिआदिना (पारा० ४५४) एतस्स 
सिक्खापदस्स विसयं पटिक्खिपित्वा “अलञ्च खो होति मातुगामं दुदुल्लाहि वाचाहि ओभासितु''न्ति विसयन्तरभूतसोतरहस्स विसुं ववखमानत्ता, इध पन चक्खुरहोव अधिप्पेतो “पटिच्छन्ने 
आसने"तिआदिवचनतो, “सक्का होति मेथुनं धम्मं पटिसेवितु' न्ति वुत्तत्ता च। तेनाह ““किञ्चापी”तिआदि | परिच्छेदोति रहोनिसज्जापत्तिया ववत्थानं। 


इदानि चक्खुरहेनेव आपत्ति परिच्छिन्दित्वा दस्सेन्तो “सचेपि ही”तिआदिमाह। “पिहितकबाटस्सा”ति इमिना पटिच्छन्नभावतो चक्खुस्स रहोव अधिप्पेतो, न सोतस्स रहोति दस्सेति। तेनाह 
“अपिहितकबाटस्स...पे०... अनापत्तिन्ति। न हि कवाटपिदहनेन सोतस्स रहो विगच्छति, चक्खुस्स रहो एव पन विगच्छति । 'अन्तोद्वादसहत्थेपी "ति इदं दुतियसिक्खापदे आगतसोतस्स रहेन 
आपज्जितब्बदुडुल्लवाचापत्तिया सब्बथा अनापत्तिभावं दस्सेतुं वुत्तं । द्वादसहत्थतो बहि निसिन्नो हि तत्थ सोतस्स रहसब्मावतो दुहुल्लवाचापत्तिया अनापत्ति न करोति, तथा च “अनापत्ति न करोतीति 
सामञ्जतो न वत्तब्बं सिया, “मेथुनकायसंसग्गापत्तीहि अनापत्ति करोतीति विसेसेत्वा वत्तब्बं भवेय्य। तस्मा तथा तं अवत्वा सब्बथा अनापत्ति दस्सेतुमेव “द्वादसहत्थे' ति वुत्तन्ति गहेतब्बं। यदि हि 
चकखुस्सेव रहभावं सन्धाय वदेय्य, “अन्तोद्वादसहत्थे'ति न वदेय्य अप्पटिच्छन्ने ततो दूरे निसिन्नेपि चक्खुस्स रहासम्भवतो । यस्मा निसीदित्वा निद्दायन्तो कपिमिद्धपरेतो किञ्चि कालं चक्खूनि 
उम्मीलेति, किञ्चि कालं निम्मीलेति । तस्मा “निद्दायन्तोपि अनापत्ति करोतीति वुत्तं । 


पटिलद्धसोतापत्तिफलाति अन्तिमपरिच्छेदतो वृत्तं । निसज्जं पटिजानमानोति मेथुनकायसंसग्गादिवसेन रहो निसज्जं पटिजानमानोति अत्थो। तेनाह “पाराजिकेन वा तिआदि। न 
अप्पटिजानमानोति अलज्जीपि अप्पटिजानमानो आपत्तिया न कारेतब्बोव। सो हि याव दोसं न पटिजानाति, ताव “नेव सुद्धो, नासुद्धो'ति वा वत्तब्बो, वत्तानुसन्धिना पन कारेतब्बो | वुत्तञ्हेतं - 


““पटिञ्ञा लज्जीसु कता, अलज्जीसु एवं न विज्जति। 
बहुम्पि अलज्जी भासेय्य, वत्तानुसन्धितेन कारये"ति॥ (परि० ३५९)। 


निसज्जादीसु...पे०... पटिजानमानोव तेन सो भिक्खु कारेतब्बोति एत्थ पटिजानमानोति पाळियं अनागतम्पि अधिकारतो आगतमेवाति कत्वा वृत्तं । 


बदापेथाति तस्स इद्धिया विगतासङ्कोपि तं ओवदन्तो आह, अनुपपरिक्खित्वा अदेसे निसिन्ना “मातुगामेन सद्धिं एकासने थेरो रहो निसिन्नो"ति एवं मादिसेहिपि तुम्हे तुम्हाकं अवण्णं वदापेथ 
कथापयित्थ, मा पुन एवं करित्थाति अधिप्पायो। एबमकासिन्ति निगूहितब्नम्पि इमं विसेसाधिगमं पकासेन्तो तं सद्भापेतुमेव एवमकासिन्ति अत्थो। रक्खेय्यासिमन्ति इमं उत्तरिमनुस्सधम्मं अञ्जेसं मा 
पकासयि। 


४७५१. निसज्जाय पाचित्तियन्ति रहोनिसज्जस्सादे वत्तमाने पाचित्तियं। सचे पन सो रहोनिसज्जस्सादं पटिविनोदेत्वा कम्मट्ठानमनसिकारादिना अञ्ञविहितो, निद्दपगतो वा अनापत्ति एव। तेनाह 
“अस्सादे उप्पन्ने”ति। “निसिन्नाय इत्थिया”ति इमिना निसीदनक्खणे अस्सादाभावं दस्सेति। यदि हि निसीदनक्खणे अस्सादो उप्पज्जेय्य, तेन उद्डातब्बं। इतरथा आपत्ति एव इत्थिया उड्ठायुट्टाय पुनप्पुनं 
निसीदने विय, तत्थापि भिक्खुस्स उट्ठहतो अनापत्ति, तेन रहोनिसज्जापत्ति अकिरियसमुट्टानापि होतीति वदन्ति। इदं पन अनियतसिक्खापदं, अनन्तरञ्चाति द्वेपि विसुं आपत्तिपञ्जापनवसेन पञ्जत्तानि न 
होन्ति रहोनिसज्जादीसु आपत्तिया सिक्खापदन्तरेसु पञ्जत्तत्ता। पाराजिकादिआपत्तीहि पन केनचि चोदितस्स अनुविज्जकेहि विनिच्छयकारणनयदस्सनत्थं एवं वत्थुवसेन द्विधा विभजित्वा पञ्जत्तानि, 
इमानेव च यस्मा भिक्खुनीनम्पि विनिच्छयनयग्गहणाय अलं, तस्मा तासं विसुं न वृत्तानीति वेदितब्बं। यं पन आपत्ति पटिजानाति, तस्स वसेनेत्थ अङ्गभेदो वेदितब्बो । तेनेव “अयं धम्मो अनियतोति वृत्तं। 


इध अनियतवसेन वुत्तानं पाराजिकसङ्घादिसेसपाचित्तियानं तिण्णम्पि अञ्जमञ्ञं सदिससमुट्ठानादिताय वुत्तं “समुट्ठानादीनि पठमपाराजिकसदिसानेवा”ति। 
पठमअनियतसिक्खापदवण्णना निट्टिता। 


२. दुतियअनियतसिक्खापदवण्णना 


वत्तब्बोति साधेन्तो आह “इतरथा ही”तिआदि। 


४५३. परिबेणङ्कणादीति परिवेणस्स माळकं । आदि-सद्देन पाकारादिपरिकिखित्तं चेतियमाळकादिं सङ्गण्हाति। अन्तोगधन्ति अप्पटिच्छन्नद्वाने एव परियापन्नं। इध इत्थीपि अनापत्ति करोतीति 
सम्बन्धो । कस्मा पन इत्थी इधेव अनापत्ति करोति, न पुरिमसिक्खापदेति? इमस्स सिक्खापदस्स मेथुनं विना दुडुल्लवाचाय वसेन आगतत्ता। मेथुनमेव हि इत्थियो अञ्जमञ्जं पटिच्छादेन्ति महावने द्वारं 
विवरित्वा निद्दपगतम्हि भिक्खुम्हि विय । दुहुल्ल पन न पटिच्छादेन्ति, तेनेव दुडुल्लवाचासिक्खापदे “या ता इत्थियो हिरिमना, ता निक्खमित्वा भिकखू उज्झापेसु“न्ति (पारा० २८३) वृत्तं, तस्मा “इत्थीपि 
अनापत्ति करोती ति वृत्तं, “ अप्पटिच्छन्नट्ठानत्ता”तिपि कारणं वदन्ति। 


कायेनापि दुडुल्लोभाससम्भवतो इमस्मिं सिक्खापदे चक्खुस्स रहो, सोतस्स रहो च अधिप्मेतोति आह “अनन्धो अबधिरो”तिआदि। केचि पन विभङ्गे “नालं कम्मनियन्ति न सक्का होति मेथुनं 
धम्मं पटिसेवितुःन्ति (पारा० ४५४) एत्तकमेव वत्वा “न सक्का होति कायसंसग्गं समापज्जितुःन्ति अवुत्तत्ता अप्पटिच्छन्नेपि ठाने रहो अञ्चेसं अभावं दिस्वा एकाय इत्थिया कायसंसग्गोपि सक्का 
आपञ्जितुन्ति अन्तोद्वादसहत्थे सवनूपचारे ठितो अबधिरोपि अन्धो कायसंसग्गस्सापि सब्मावाभावं न जानातीति कायेन दुहुल्लोभासनसब्मावं अमनसिकत्वापि कायसंसग्गापत्तियापि परिहाराय अनन्धो 
अबधिरोतिआदि वुत्त''न्ति वदन्ति । यं पन सारत्थदीपनियं “कायसंसग्गवसेन अनन्धो वृत्तो "ति (सारत्थ० टी० २.४५३) वृत्तं, तं पन कायेन दुडुल्लोभासनसम्भवं अमनसिकत्वा वृत्तं, 
कायसंसग्गवसेनापीति गहेतब्बं । तेनेव “इमस्मिं सिक्खापदे सोतस्स रहो एव अधिप्पेतो...पे०... केनचि पन 'द्रेपि रहा इध अधिप्पेता'ति वुत्तं, तं न गहेतब्ब” न्ति वृत्तं । यं पन चक्खुस्स रहाभावसाधनत्थं “न 
हि अप्पटिच्छन्ने ओकासे चक्खुस्स रहो सम्भवती"तिआदि वृत्तं, तं न युत्तं अतिदूरतरे ठितस्स कायेन ओभासनम्पि हत्थग्गाहादीनिपि सल्लकखेतुं असक्कुणेय्यत्ता। तेनेव पाळियं “चक्खुस्स रहो" ति वुत्तं, 
अट्टकथायं अप्पटिक्खित्तं । न केवलञ्च अप्पटिक्खित्तं, अथ खो “अनन्धो बधिरोति च अन्धो वा अबधिरोपि न करोतीति च वृत्तं, तस्मा द्वेपि रहा इध गहेतब्बा। “अन्तोद्वादसहत्थे तिइमिना सोतस्स रहो 
द्वादसहत्थेन परिच्छिन्नोति इदं दस्सेति। चक्खुस्स रहो पन यत्थ ठितस्स कायविकारादयो न पञ्ञायन्ति, तेन परिच्छिन्दितब्बोति दडुब्बं । बधिरो पन चक्खुमापीति दुहुल्लवाचासङ्घादिसेसं सन्धाय वृत्तं। 
दुडुल्लापत्ति वुत्ताति पुरिमसिक्खापदे वृत्तेहि अधिकवसेन दुडुल्लापत्ति च वृत्ताति एवमत्थो गहेतब्बो, न पन दुहुल्लापत्ति एवाति कायसंसग्गस्सापि इथ गहेतब्बतो । तेनेव “पाराजिकापत्तिञ्च 
परिहापेत्वा”ति एत्तकमेव वुत्तं, इतरथा “कायसंसग्गज्चा''ति वत्तब्बं भवेय्य। 


तिसमुट्ठानन्तिआदि पन पुरिमसिक्खापदे आगतेहि अधिकस्स दुहुल्लवाचासङ्घादिसेसस्स वसेन वुत्तं कायसंसग्गादीनम्मि पुरिमसिक्खापदे एव वुत्तत्ता, इध पन न वृत्तन्तिपि वदन्ति, वीमंसित्वा 
गहेतब्बं । 


दुतियअनियतसिक्खापदवण्णना निड्टिता। 


निड्डितो अनियतवण्णनानयो। 

४. निस्सग्गियकण्डो 


१. चीवरवग्गो 
९. पठमकथिनसिक्खापदवण्णना 
४५९. समिताविनाति समितपापेन। गोतमकचेतियं नाम गोतमयक्खस्स चेतियट्ठाने कतविहारो वुच्चति। 


४६१. नवमं वा दसमं वाति भुम्मत्थे उपयोगवचनं । सचे भवेय्याति सचे कस्सचि कङ्का भवेस्य। वुत्तसदिसन्ति दसमं वाति वुत्तसदिसं परिच्छेदसदिसं, “वुत्तसदिसमेवा' तिपि लिखन्ति। धारेतुन्ति 
एत्थ आहाति पाठसेसो दट्ठब्बो। 


४६३. सूचिया पटिसामनन्ति सूचिघरे संगोपनं, इदञ्च सूचिकम्मस्स सब्बस्स परिनिट्टिभावदस्सनत्थं वुत्तं। एतन्ति नट्ुचीवरं । एतेसम्पीति नट्टुचीवरादीनि परामसति, तेन चीवरपलिबोधाभावं 
दस्सेति। दुतियस्स पलिबोधस्साति आवासपलिबोधस्स। एत्थ च निट्टितचीवरस्मिं, उब्भतस्मिं कथिनेति द्वीहि पदेहि द्विन्नं पलिबोधानं अभावदस्सनेन अत्थतकथिनस्स पञ्चमासब्भन्तरे याव 
चीवरपलिबोधआवासपलिबोधेसु अञ्ञतरं न उपच्छिज्जति, ताव अतिरेकचीवरं धारेतुं वट्टतीति दीपेति। पक्कमनं अन्तो अस्साति पक्कमनन्तिका, एवं सेसापि वेदितब्बा । वित्थारो पनेत्थ आगतट्टाने 
आवि भविस्सति। 


दसाहपरमं कालन्ति अच्चन्तसंयोगवचनं। इदञ्हि वुत्तं होति...पे०... दसाहपरमभावोति इदं दसाहपरमतापदस्स अत्थमत्तदस्सनं, दसाहपरमभावोति इदड्हि वुत्तं होतीति एवमेत्थ योजना वेदितब्बा। 
अयमत्योतिआदि दसाहपरमपदस्सेव अधिप्पेतत्थदस्सनवसेन वुत्तं । तत्थ एत्तको कालोति “दसाहपरमता' ति वुत्तो यो कालो, सो एत्तको कालोति अत्थो। 


खोमन्ति खोमसुत्तेहि वायितं खोमपटचीवरं, तं वाकमयन्ति वदन्ति । कप्पाससृत्तेहि वायितं कप्पासिकं, एवं सेसानिपि। कम्बलन्ति एळकादीनं लोममयसृत्तेन वायितपटं । भङ्गन्ति खोमसुत्तादीनि 
सब्बानि, एकच्चानि वा मिस्सेत्वा वायितं चीवरं । भङ्गम्पि वाकमयमेवाति केचि । दुकूलं पत्तुण्णं सोमारपटं चीनपटं इद्धिजं देवदिन्नन्ति इमानि पन छ चीवरानि एतेसञ्जेव अनुलोमानीति विसुं न वुत्तानि। 
दुकूलञ्हि साणस्स अनुलोमं वाकमयत्ता। “पत्तुण्णं कोसेय्यविसेसो"ति अभिधानकोसे वुत्तै । सोमारदेसे, चीनदेसे च जातवत्थानि सोमारचीनपटानि। पत्तुण्णादीनि तीणि कोसेय्यस्स अनुलोमानि 
पाणकेहि कतसुत्तमयत्ता। इद्धिजन्ति एहिभिकखूनं पुञ्ञिद्धिया निब्बत्तचीवरं। कप्परुक्खे निब्बत्त, देबदिन्नञ्च खोमादीनं अञ्ञतरं होतीति तेसं सब्बेसं अनुलोमानि। मनुस्सानं पकतिविदत्थिं सन्धाय “द्वे 
बिदत्थियो”तिआदि वृत्तं। इमिना दीघतो वडकीहत्थप्पमाणं वित्थारतो ततो उपडप्पमाणं विकप्पनुपगन्ति दस्सेति। तथा हि “सुगतविदत्थि नाम इदानि मज्झिमस्स पुरिसस्स तिस्सो विदत्थियो, वड्डकीहत्थेन 
दियड्डो हत्थो होती”ति (पारा० अट्ठ० २.३४८-३४९) कुटिकारसिक्खापददुकथायं वृत्तं, तस्मा सुगतङ्गुलेन द्वादसङ्गुला सुगतविदत्थि वड्कीहत्थेन दियड्डो हत्थोति सिद्धं । एवञ्च कत्वा “सुगतङ्गुलेन 
अहुङगुलं वङ़्कीहत्थप्पमाण' न्ति आगतट्वानेहि च समेति। 


तं अतिक्कामयतोति एत्थ तन्ति चीवरं, कालं वा परामसति। तस्स यो अरुणोति चीवरुप्पाददिवसस्स यो अतिक्कन्तो अरुणो। चीबरुप्पाददिवसेन सद्धिन्ति चीवरुप्पाददिवसस्स आदिभूतेन 
अतिक्कन्तअरुणेन सद्भिन्ति अत्थो, इदञ्च भगवता “दसाहपरम' न्ति वत्वा पुन “एकादसे अरुणुग्गमने'ति वुत्तत्ता पुब्बापरसंसन्दनत्थं सहतो गम्ममानम्पि “चीवरुप्पाददिवसेन सद्भि "न्ति एवं वृत्तं । 
“दसमे अरुणे”ति वृत्ते एव हि दसाहपरमेन सद्धि समेति। दिवसपरियोसानस्स अवधिभूतअनागतारुणवसेन हि दिवसं अतिक्कन्तं नाम होति, न पन दिवसस्स आदिभूतारुणवसेन परिवासादीसु तथा 
अग्गहणतो, इध पन भगवता दिवसस्स आदिअन्तपरिच्छेददस्सनवसेन “एकादसे अरुणुग्गमने ति वुत्तं, तस्मा अटुकथायं दिवसस्स आदिभूतं तंदिवसनिस्सितम्पि अरुणं गहेत्वा “एकादसे अरुणुग्गमने 
निस्सग्गियं होती" ति वुत्तं। अरुणोति चेत्थ सूरियुग्गमनस्स पुरेचरो वड्डनघनरत्तो पभाविसेसोति दइब्बो। 


बचनीयोति सङ्घापेक्खो। बचनभेदोति “जत्तियं द्रे आपत्तियो सरती"तिआदिना वत्तब्बन्ति अधिप्पायो। 


४६८. “न इध सञ्ञा रक्खती”ति इदं वेमतिकञ्च अनतिक्कन्तसञ्जञ्च सन्धाय वुत्तं। योपि एबंसञ्जी तस्सपीति यो अनतिक्कन्तसञ्ञी, वेमतिको वा, तस्सपीति अत्थो। अनड्टतो अविलुत्तस्स 
विसेसमाह “पसय्हावहारवसेना ति । थेय्यावहारवसेन गहितम्मि इध नई । 


अनापत्ति अञ्जेन कतं पटिलभित्वातिआदि निसीदनसन्थतं सन्धाय वुत्तं। येन हि पुराणसन्थतस्स सामन्ता सुगतविदत्थिं अनादियित्वा नवं निसीदनसन्थतं कतं, तस्स तं निस्सग्गियम्पि ततो 
अञ्जस्स पटिलभित्वा परिभुञ्जन्तस्स अनापत्तिकरन्ति सिज्झनतो अयमत्थो सब्बनिस्सग्गियेसुपि सिज्झति। 


४६९. तिचीवरं अधिद्ठातुन्ति सङ्घाटिआदिनामेन अधिट्ठातुं । “न विकप्पेतु”न्ति इमिना नामेन न विकप्पेतुं, एतेन विकप्पिततिचीवरो तेचीवरिको न होति। तस्स तस्मिं अधिट्टिततिचीवरे विय 
अविप्पवासादिना कत्तब्बविधि न कातब्बोति दस्सेति, न पन विकप्पने दोसोति। ततो परन्ति चतुमासतो परं विकप्पेत्वा परिभुञ्जितुं अनुञ्जातन्ति केचि वदन्ति, अञ्ञे पन “विकण्पेत्वा याव 
आगामिवस्सानं, ताव ठपेतुमेव वड्टती"ति वदन्ति, अपरे पन “विकप्पने न दोसो, तथा विकप्पितं परिक्खारादिनामेन अधिट्टुहित्वा परिभुञ्जितब्ब''न्ति वदन्ति। 


मुड्टिपञ्चकन्ति मुड्डिया उपलक्खितं पञ्चकं, चतुहत्थे मिनित्वा पञ्चमं हत्थं मुद्।ि कत्वा मिनितब्बन्ति अधिप्पायो। केचि पन “मुद्ठिहत्थानं पञ्चकं मुद्टिपञ्चकं, तस्मा पञ्चपि हत्थे मुट्ठि कत्वाव 
मिनितब्बा ति वदन्ति। मुद्वित्तिकन्ति एत्थापि एसेव नयो। द्रिहत्थेन अन्तरवासकेन तिमण्डलं पटिच्छादेतुं सक्काति आह “पारुपनेना ˆतिआदि। अतिरेकन्ति सुगतचीवरप्पमाणतो अधिकं | ऊनकन्ति 
मुड्टिपञ्चकादितो ऊनकं, तेन च तेसु तिचीवराधिट्टानं न रुहतीति दस्सेति। 


इमं सङ्घाटिं पच्चुद्धरामीति इमं सङ्घाटिअधिट्ठानं उक्खिपामि परिच्चजामीति अत्थो। कायविकारं करोन्तेनाति हत्थेन चीवरं परामसन्तेन, चालेन्तेन वा। वाचाय अधिट्ठातब्बाति एत्थ कायेनपि 
चालेत्वा वाचम्पि भिन्दित्वा कायवाचाहि अधिट्ठानम्पि सङ्गहितन्ति वेदितब्बं “कायेन अफुसित्वा' ति वत्तत्ता। दुविधन्ति अहत्थपासहत्थपासवसेन दुविधं । तत्थ हत्थपासो नाम अड्टतेय्यहत्थो वुच्चति । 
द्वादसहत्थन्ति केचि वदन्ति, तं इध न समेति। “सामन्तबिहारे "ति इदं ठपितट्डानसल्लक्खणयोग्गे ठितं सन्धाय वृत्तं । ततो दूरे ठितम्पि ठपितट्ठानं सल्लक्खेन्तेन अधिट्ठातब्बमेव । तत्थपि चीवरस्स 
ठपितभावसल्लक्खणमेव पमाणं। न हि सक्का सब्बथा ठानं सल्लक्खेतुं। एकस्मिं विहारे ठपेत्वा ततो अञ्जस्मिं ठपितन्ति अधिट्ठातुं न वट्टति। केचि पन “तथापि अधिड्टिते न दोसो"ति वदन्ति, तं 
अट्टुकथाय न समेति, वीमंसितब्बं । अधिट्ठुहित्वा ठपितवत्थेहीति परिक्खारचोळनामेन अधिट्टुहित्वा ठपितवत्थेहि, तेनेव “इमं पच्चुदद्भरामी "ति परिकखारचोळस्स पच्चुद्धारं दस्सेति। एतेन च तेचीवरधुतङ्ग 
परिहरन्तेन पंसुकूलादिवसेन लद्धं वत्यं दसाहब्भन्तरे कत्वा रजित्वा पारुपितुं असक्कोन्तेन परिक्खारचोळवसेन अधिट्टुहित्वाव दसाहं अतिक्कमेतब्बं, इतरथा निस्सग्गियं होतीति दस्सेति। तेनेव 
“रजितकालतो पन पट्ठाय निक्खिपितुं न वट्टति, धुतङ्गचोरो नाम होती”ति (विसुद्धि० १.२५) विसुद्धिमग्गे वृत्तं । “पुन अधिट्ठातब्बानी”ति इदञ्च सङ्घाटिआदितिचीवरनामेन अधिट्टहित्वा 
परिभुञ्जितुकामस्स वसेन वुत्तं, इतरस्स पन पुरिमाधिट्ठानमेव अलन्ति वेदितब्बं । “पुन अधिट्टातब्ब "न्ति इमिना कप्पबिन्दुपि दातब्बन्ति दस्सेति। 


बद्भसीमायं अविप्पवाससीमासम्मुतिसम्भवतो न तत्थ दुप्परिहारताति आह “अबद्धसीमायं दुप्परिहार न्ति। 


अतिरित्तप्पमाणाय छेदनकं पाचित्तियन्ति आह “अनतिरित्तप्पमाणा 'ति। ततो परं पच्चुद्धरित्वा विकप्पेतब्बाति वस्सिकमासतो परं अधिद्ठानं पच्चुद्भरित्वा विकप्पेतब्बा, इमिना चतुन्नं 
वस्सिकमासानं उपरि अधिट्ठानं तिट्ठतीति विञ्ञायति ततो पच्चुद्भरायोगा । यञ्च मातिकाइुकथायं “वस्सिकसाटिका वस्सानमासातिक्कमेनापि, कण्डुपटिच्छादि आबाधवूपसमेनापि अधिट्ठानं विजहती "ति 
(कङ्का० अट्ट कथिनसिक्खापदवण्णना) वुत्तं, तं समन्तपासादिकायं नत्यि। परिवारटुकथायञ्च “अत्थापत्ति हेमन्ते आपज्जति, नो गिम्हे ति एत्थ इदं वुत्तं “कत्तिकपुण्णमासिया पच्छिमे पाटिपददिवसे 

विकप्पेत्वा ठपितं वस्सिकसाटिकं निवासेन्तो हेमन्ते आपज्जति, कुरुन्दियं पन 'कत्तिकपुण्णमदिवसे अपच्चुद्धरित्वा हेमन्ते आपज्जती ति वृत्तं, तम्पि सुवृत्तं, चतुमासं अधिद्ठातुं ततो परं विकप्पेतुःन्ति 
हि वृत्तन्ति (परि० अट्ठ० ३२३)। तत्थ महाअट्डकथायं निवासनपच्चया दुक्कटं वुत्तं, कुरुन्दटुकथायं पन अपच्चुद्धारपच्चया, तस्मा कुरुन्दियं वृत्तनयेनापि वस्सिकसाटिका वस्सानमासातिक्कमेपि 
अधिट्ठान न विजहतीति पञ्जायति। अधिट्ठानविजहनेसु च वस्सानमासआबाधानं विगमेन विजहनं मातिकाटुकथायम्पि न उद्धटं, तस्मा समन्तपासादिकायं आगतनयेन याव पच्चुद्धारा अधिद्ठानं तिट्ुतीति 
गहेतब्बं । नहानत्थाय अनुञ्ञातत्ता “बण्णभेदमत्तरत्तापि चेसा बट्टती” ति वृत्तं । “द्वे पन न वट्टन्ती "ति इमिना सङ्घाटिआदीसु विय दुतिये अधिट्ठानं न रुहति, अतिरेकचीवरं होतीति दस्सेति। 
महापच्चरियं चीवरवसेन परिभोगकिच्चस्स अभावं सन्धाय अनापत्ति वुत्ता सेनासनपरिक्खारत्थाय दिन्नपच्चत्थरणे विय। यं पन “पच्चत्थरणम्पि अधिट्ठातब्बः न्ति वृत्तं, तं सेनासनत्थायेवाति नियमितं न 
होति नवसु चीवरेसु गहितत्ता, तस्मा अत्तनो नामेन अधिटइहित्वा निदहित्वा परिकखारचोळं विय यथा तथा विनियुज्जितब्बमेवाति गहेतब्बं । पाबारो कोजवोति इमेसम्पि पच्चत्थरणादीनं लोकेपि वोहरणतो 
सेनासनपरिक्खारत्थाय दिन्नपच्चत्थरणतो विसुं गहणं कतं। 


“"हीनायावत्तनेना”ति इदं अन्तिमवत्थुं अज्झापज्जित्वा भिक्खुपटिञ्ञाय ठितस्स चेव तित्थियपक्कन्तस्स च भिवखुनिया च भिवखुनिभावे निरपेक्खताय गिहिलिङ्गतित्थियलिङ्गग्गहणं सन्धाय वुत्तं। 
सिक्खं अपच्चक्खाय गिहिभावूपगमनं सन्धाय वुत्तन्ति केचि वदन्ति, तं न युत्तं तदापिस्स उपसम्पन्नत्ता, चीवरस्स च तस्स सन्तकत्ताविजहनतो | पमाणचीवरस्साति पच्छिमप्पमाणं सन्धाय वत्तं । द्वे 
चीवरानि पारुपन्तस्साति गामप्पवेसे दिगुणं कत्वा सङ्घाटियो पारुपनं सन्धाय वुत्तं। “एस नयो”ति इमिना पमाणयुत्तेसु यत्थ कत्थचि छिद्दं अधिट्डानं विजहतीतिआदिअत्थं सङ्गण्हाति। 


अञ्ञं पच्छिमष्पमाणं नाम नत्थीति सुत्ते आगतं नत्यीति अधिप्पायो। इदानि तमेव विभावेतुं “यञ्ही”तिआदि वुत्तं, तं न समेति, सङ्घाटिआदीनं मुट्टिपञ्चकादिहेट्टिमप्पमाणस्स सत्ते अनागतत्ताति 
अधिप्पायो। 


महन्तं वा खुद्दक करोतीति एत्थ अतिमहन्तं चीवरं मुट्टिपञ्चकादिपच्छिमप्पमाणयुत्तं कत्वा समन्ततो छिन्दनेनापि विच्छिन्दनकाले छिज्जमानट्ठानं छिद्दसङ्ख्यं न गच्छति अधिद्ठानं न विजहति एवाति 
सिज्झति, “घटेत्वा छिन्दति, न भिज्जती”ति वचनेन च समेति। परिक्खारचोळं पन विकप्पनुपगपच्छिमप्पमाणतो ऊनं कत्वा छिन्नं अधिट्ठानं विजहति अधिट्ठानस्स अनिस्सयत्ता। तानि पुन बद्धानि 
घटितानि अधिट्टातब्बमेवाति वेदितब्बं। केचि पन “वस्सिकसाटिकचीवरे द्विधा छिन्ने यदिपि एकेकं खण्डं पच्छिमपच्छिमप्पमाणं पहोति, एकस्मिंयेव खण्डे अधिट्टानं तिट्ठति, न इतरे, “द्वे पन न वट्टन्ती'ति 
वुत्तत्ता। निसीदनकण्ड्प्पटिच्छादीसुपि एसेव नयोति वदन्ति। 


सम्मुखे पवत्ता सम्मुखाति पच्चत्तवचनं, तञ्च विकप्पनविसेसनं, तस्मा सम्मुखे" ति भुम्मत्थे निस्सक्कवचनं कत्वापि अत्थं वदन्ति, अभिमुखेति अत्थो। अथ वा सम्मुखेन अत्तनो वाचाय एव 
विकप्पना सम्मुखाविकप्पना | परम्मुखेन विकप्पना परम्मुखाविकप्पनाति करणत्थेनापि अत्थो दट्ठुब्बो, अयमेव पाळिया समेति। सन्निहितासन्निहितभावन्ति आसन्नदूरभावं । एत्ताबता निधेतुं 
बट्टतीति एत्तकेनेव विकप्पनाकिच्चस्स निट्टितत्ता, अतिरेकचीवरं न होतीति दसाहातिक्कमे न निस्सग्गियं जनेतीति अधिप्पायो । परिभुञ्जितुं...पे०... न बट्टतीति सयं अपच्चुद्धरणं परिभुञ्जने पाचित्तियं, 
अधिट्ठाने परेसं विस्सज्जने दुक्कटञ्च सन्धाय वृत्तं। 


परिभोगादयोपि वट्टन्तीति परिभोगविस्सज्जनअधिट्ठानानिपि। अपि-सद्देन निधेतुम्पि वट्टतीति अत्थो, एतेन च पच्चुद्धारेपि कते चीवरम्पि विकप्पितचीवरमेव होति, न अतिरेकचीवरं । तं पन 
तिचीवरादिनामेन अधिट्ठातुकामेन अधिट्ठहितब्बं, इतरेन विकप्पितचीवरमेव कत्वा परिभुञ्जितब्बन्ति दस्सेति। केचि पन “यं विकप्पितचीवरं, तं याव अपरिभोगकाला अपच्चुद्भरापेत्वाव निदहितन्बं, 
परिभोगकाले पन सम्पत्ते पच्चुद्धरापेत्वा अधिट्टुहित्वा परिभुञ्जितब्बं । यदि हि ततो पुरेपि पच्चुद्भरापेय्य, पच्चुद्धारेनेव विकप्पनाय विगतत्ता अतिरेकचीवरं नाम होति, दसाहातिक्कमे च निस्सग्गियं 
पाचित्तियं | तस्मा यं अपरिभुञ्जित्वाव ठपेतन्बं, तदेव विकप्पेतब्बं, पच्चुद्धारे च कते अन्तोदसाहेयेव अधिट्ठातब्बं । यञ्च अट्टकथायं “ततो पभुति परिभोगादयोपि वट्टन्ती तिआदि वुत्तं, तं पाळिया 
विरुज्झती"ति वदन्ति, तं तेसं मतिमत्तमेव। पाळियञ्हि “अन्तोदसाहं अधिट्टेति, विकप्पेती "ति (पारा० ४६९) च “सामं चीवरं विकप्पेत्वा अपच्चुद्धारणं परिभुञ्जेय्य पाचित्तिय न्ति (पाचि० ३७३) च 
“अनापत्ति सो वा देति, तस्स वा विस्सासन्तो परिभुञ्जती”ति (पाचि० ३७४) च सामञ्जतो वुत्तत्ता, अट्डकथायज्च “इमं चीवरं वा विकप्पनं वा पच्चुद्भरामी”तिआदिना पच्चुद्धारं अदस्सेत्वा “मय्हं सन्तकं 
परिभुञ्ज वा विस्सज्जेहि वा"ति एवं अत्तनो सन्तकत्तं अमोचेत्वाव परिभोगादिवसेनेव पच्चुद्भारस्स वुत्तत्ता, “ततो पभुति परिभोगादयोपि वट्टन्ती”ति अधिट्ठानं विनापि विसुं परिभोगस्स, निदहनस्स च 
वुत्तत्ता विकप्पनानन्तरमेव पच्चुद्धरापेत्वा अनधिट्टुहित्वा एव तिचीवरविरहितं विकप्पनारहं चीवरं परिभुञ्जितुं, निदहितुञ्च इदं पाटेक्कं विनयकम्मन्ति खायति। अपिच बहूनं पत्तानं विकप्पेतुं, 
पच्चुद्धारेतुञ्च वृत्तत्ता पच्चुद्भारेन तेसं अतिरेकपत्तता दस्सिताति सिज्झति तेसु एकस्सेव अधिट्ठातब्बतो । तस्मा अट्ठकथायं आगतनयेनेव गहेतब्बं। 


पञ्जत्तिकोविदो न होतीति एवं विकप्पिते अनन्तरमेव एवं पच्चुद्धरितब्ब न्ति विनयकम्मं न जानाति। तेनाह “न जानाति पच्चुद्धरितु''न्ति, इमिनापि चेतं वेदितब्बं “विकप्पनानन्तरमेव 
पच्चुद्धारो कातब्बो"ति। 


अविसेसेन वुत्तवचनन्ति तिचीवरादीनं साधारणवचनेन वृत्तवचनं। यं पनेत्थ “विरुद्धं विय दिस्सती"ति वत्वा तं विरोधासङ्कं निवत्तेतुं “तिचीवरसङ्केपेन...पे०... विकप्पनाय ओकासो दिन्नो 
होती ति वुत्तं, तं “अधिट्ेति विकप्पेतीति सामञ्ञतो वुत्तेपि तिचीवरम्पि विकप्पेतीति अयमत्थो न सिज्झति, “तिचीवरं अधिद्टातुं न विकण्पेतु "न्ति (महाव० ३५८) विसेसेत्वा वत्तत्ता। यं पन अधिट्टातब्बं, 
तं अधिट्टाति। यं तिचीवरविरहितं, तं विकप्पेतब्बं, तं विकप्पेतीति एवमत्थो सिज्झतीति। तस्मा एत्थ पुब्बापरविरोधो न दिस्सति सामञ्जवचनस्स वृत्तावसेसेयेव अवतिट्टनतो । यं पनेत्थ तिचीवरस्सापि 
विकप्पनविधिं दस्सेतुं “तिचीवरं तिचीबरसङ्केपेना”तिआदि वुत्तं । तत्थ तिचीवरसङ्केपेन परिहरियमानेसु एकम्पि पच्चुद्धरित्वा विकप्पेतुं न वटति, तिचीवरतो पन एकं वा सकलमेव वा अपनेत्वा अपरं 
तिचीवरं तिचीवरसङ्केपेन परिहरितुकामस्स वा तिचीवराधिट्ठानं मुञ्चित्वा परिक्खारचोळवसेनेव सब्बचीवरं परिभुञ्जितुकामस्स वा पुरिमं अधिट्टितचीवरं पच्चुद्धरित्वा विकप्पेतुं वट्टतीति एवमधिप्पायेन 
“तिचीवरे एकेन चीवरेन विप्पवसितुकामो होती”तिआदि वृत्तं सिया, इच्चेतं पाळिया सद्धि समेति। अथ पुनपि तदेव तिचीवराधिट्ठानेन अधिट्ठातुकामो हुत्वा विप्पवाससुखत्थं पच्चुद्धरित्वा विकप्पेतीति 
इमिना अधिप्पायेन वुत्तं सिया, तं “तिचीवरं अधिट्ठातुं न विकप्पेतु न्ति (महाव° ३५८) इमिना वचनेन न समेति। यदि हि सेसचीवरानि विय तिचीवरम्मि पच्चुद्धरित्वा विकप्पेतब्बं सिया, “तिचीवरं 
अधिट्ठातु न विकप्पेतु' न्ति इदं वचनमेव निरत्थकं सिया सेसचीवरेहि तिचीवरस्स विसेसाभावा। तस्मा “विकप्पेती "ति इदं तिचीवरविरहितमेव सन्धाय वुत्तं । तिचीवरं पन विकप्पेतुं न वट्टतीति विञ्ञायति, 
तेनेव दुतियकथिनसिक्खापदस्स अनापत्तिवारे “विकप्पेती”ति इदं न वुत्तं, वीमंसित्वा यथा पाळिया सद्धि न विरुज्झति, तथा एत्थ अधिप्पायो गहेतब्नो। 


तुस्हं देमीतिआदीसु परिच्चत्तत्ता मनसा असम्पटिच्छन्तेपि सम्पदानभूतस्सेव सन्तकं होति, सो इच्छितवखणे गहेतुं लभति । इत्थन्नामस्साति परम्मुखे ठितं सन्धाय वदति। यस्स पन रुच्चतीतिआदि 
उभोहिपि परिच्चत्तताय अस्सामिकतं सन्धाय वृत्तं । 


“तं न युज्जती”ति इदं अन्तोदसाहे एव विस्सासग्गहणं सन्धाय अनापत्तिवारस्स आगतत्ता, इध निस्सग्गियचीवरस्स कप्पियभावकरणत्थं लेसेन गहितत्ता च वुत्तं, केचि पन “परेहि सभागेन 
अच्छिन्ने, विस्सासग्गहिते च पुन लद्धे दोसो न दिस्सती”ति वदन्ति। अनधिट्टानेनाति कायवाचाहि कत्तब्बस्स अकरणेनाति अधिप्पायो। चीवरस्स अत्तनो सन्तकता, जातिपमाणयुत्तता, 
छिन्नपलिबोधभावो, अतिरेकचीवरता, दसाहातिक्कमोति इमानेत्थ पञ्च अङ्गानि। 


पठमकथिनसिक्खापदवण्णना निट्टिता। 
२. उदोसितसिक्खापदवण्णना 
४७३. दृतिये अविप्पवासेति अविप्पवासे निप्फादेतब्बे, विप्पवासदोसाभावे साधेतब्बे कत्तब्बा सम्मुतीति अत्थो। 
४७५. पटिसिद्धपरियापन्नेनाति विप्पवसितुं पटिसिद्धेसु तीसु चीवरेसु अन्तोगधेन, एकेन च अवयवे समुदायोपचारं दस्सेति। 

४७८-९. एत्ताबताति “परिक्खित्तो"ति इमिना। “सभायेति लिङ्गब्यत्तयेन सभा वुत्ता^ति वत्वा पुन सयम्पि “सभाये "ति इमिना वोहरन्तो सभा-सद्दस्स परियायो सभाय-सद्दो नपुंसर्कलङ्गयुत्तो 
अत्थीति दस्सेति। “सभायन्ति लिङ्गब्यत्तयेन सभा वुत्ता^ति वा पाठो। लिङ्गब्यत्तयेन सभाति च लिङ्गन्तरयृत्तो सभासहपरियायो सभायसद्दोति अत्थो। 


सभायं गच्छतीति सभं गच्छति। वसितब्बं नत्थीति चीवरहत्थपासेयेव वसितब्बं नत्थीति अत्थो। तस्साति वीथिया। सभायस्स च द्वारस्स च हत्थपासा न विजहितब्बन्ति एत्थ सभायद्वारानमन्तरे 
वीथि गेहापि गहिता एव होन्ति आदिपरियोसानानं गहितत्ता। एत्थ च द्वारवीथिघरेसु वसन्तेन गामप्पवेसनसहसेय्यादिदोसं परिहरित्वा सुपटिच्छन्नतादियुत्तेनेव भवितब्बं, सभा पन यदि सब्बेसं वसनत्थाय 
सालासदिसा कता, अन्तरारामे विय यथासुखं वसितुं वट्टतीति वेदितब्बं। परिक्खित्तताय च एकूपचारतं, अपरिक्खित्तताय नानूपचारतञ्च निवेसनादीसुपि अतिदिसन्तो आह “एतेनेवूपायेना”तिआदि। 
निवेसनादीनि बहिगामतो सन्निविद्डानि गहितानि अन्तोगामे ठितानं गामग्गहणेनेव गहितत्ता। सब्बत्थाति गामनिगमनिवेसनादीसु पन्नरससु। परिक्खेपादीति आदि-सद्देन अपरिकखेपस्सेव गहणं, न 
एककुलादीनम्पि तेसं एकूपचारतानानूपचारतानिमित्तताभावा। एत्थ च सत्थस्स कतिपाहं कत्थचि निविट्टस्सेव परिक्खेपो होति, न गच्छन्तस्स। 


४८२-७. गामतो बहि इस्सरानं समुद्दतीरादीसु कतभण्डसाला उदोसितोति आह “यानादीन'”न्तिआदि । मुण्डच्छदनपासादोति नातिउच्चो चन्दिकङ्गणयृत्तो सिखरकूटमालादिविरहितो पासादो। 


४८९. परियादियित्वाति अज्झोत्थरित्वा। नदीपरिहारोति विसुंगामादीनं विय नदीपरिहारस्स अवुत्तत्ता चीवरहत्थपासो एवाति वदन्ति, अञ्ञे पन “इमिना अट्टकथावचनेन नदीपरिहारोपि विस सिद्धो, 
नदिया हत्थपासो न विजहितब्बरो”ति वदन्ति । बिहारसीमन्ति अविप्पवाससौमं सन्धायाह । एत्थ च बिहारस्स नानाकुलसन्तकभावेपि अविप्पबाससीमापरिच्छेदब्भन्तरे सब्बत्थ चीवरअविप्पबाससम्भवतो 
तस्सा पधानत्ता तत्थ सत्थपरिहारो न लब्भतीति “विहार गन्त्वा वसितब्ब न्ति वृत्तं। “सत्थसमीपे”ति इदं यथावुत्तं अब्मन्तरपरिच्छेदवसेन वुत्तं। पाळियं नानाकुलस्स सत्थो होति, सत्थे चीवरं 
निक्खिपित्वा हत्थपासा न विजहितब्बन्ति एत्थ सत्थहत्थपासो गहितो। 


४९०. एककुलस्स खेत्तेति अपरिक्खित्तं सन्धाय वदति। 


४९१-४. विहारो नाम उपचारसीमा। तत्थ यस्मिं बिहारेति तस्स अन्तोपरिवेणादिं सन्धाय वुत्तं, एककुलादिसन्तकता चेत्थ कारापकानं वसेन। छायाय फुट्टोकासस्साति उजुकं 
अवक्खित्तलेडुपातब्मन्तरं सन्धाय वदति। 


अगमनपथेति तदहेव गन्त्वा निवत्तेतुं न सक्कुणेय्यके समुद्दमज्झे ये दीपका, तेसूति योजना । इतरस्मिन्ति पुरत्थिमदिसाय चीवरे। “उपोसथकाले...पे०... बडुती”ति इमिना 
चीवरविप्पवाससत्तब्भन्तरतो समानसंवासाय सत्तब्भन्तरसीमाय अच्चन्तविसदिसतं दस्सेति। तथा हि बहूसु भिकखूसु एकतो निसीदित्वा समन्ता सत्तब्भन्तरपरिच्छेदेसु यथासकं चीवरं ठपेत्वा परिहरन्तेसु 
एकेकस्स भिक्खुनो निसिन्नोकासतो पट्ठाय पच्चेकं सत्तब्भन्तरस्स परिच्छेदो अञ्जमञ्जविसदिसो अनेकविधो होति, न एको परिसपरियन्ततो पट्टाय अनिमितब्बत्ता। तेनेव तत्थ परिसवसेन वुड़ि, हानि वा न 
होति, न एवं सत्तब्भन्तरसीमाय। सा हि योजनिकायपि परिसपरियन्ततोव पट्ठाय समन्ता सत्तब्भन्तरपअच्छिन्ना एकाव होति। तेनेव सा परिसवसेन वड़ति, हायति च, तस्मा अञ्ञाव सत्तब्मन्तरसीमा अञ्जो 
सत्तब्मन्तरतो परिच्छिन्नो चीवरविप्पवासपरिहारो अब्मोकासोति वेदितब्बं। यञ्चेत्थ वत्तब्बं, तं खन्धके सीमाकथायमेव (महाव° १४३) वक्खाम। 


४९५. नदिं ओतरतीति हत्यपासं मुञ्चित्वा ओतरति । बहिगामे ठपेत्वाति अपारुपितब्बताय वुत्तं। विनयकम्मं कातब्बन्ति उत्तरासङ्गे च बहिगामे ठपितसङ्घाटियञ्च पठमं विनयकम्मं कत्वा पच्छा 
उत्तरासङ्गं निवासेत्वा अन्तरवासके कातब्बं। एत्थ च बहिगामे ठपितस्सापि विनयकम्मवचनतो परम्मुखापि ठितं विस्सज्जितुं, निस्सट्टं दातुञ्च वट्टतीति वेदितब्बं । दहरानं गमने सउस्साहत्ता “निस्सयो पन 
न पटिप्पस्सम्भती'”ति वुत्तं ।मुहुततं...पे०... पटिप्पस्सम्भतीति सउस्साहत्ते गमनस्स उपच्छिन्नत्ता वुत्तं । तेसं पन पुरारुणाव उद्टहित्वा सउस्साहेन गच्छन्तानं अरुणे अन्तरा उट्टितेपि न पटिप्पस्सम्भति 
“याव अरुणुग्गमना सयन्ती”ति वुत्तत्ता। तेनेव “गामं पविसित्वा...पे०... न पटिप्पस्सम्भती”ति वृत्तं। अञ्ञमञ्ञस्स वचनं अग्गहेत्वातिआदिम्हि सउस्साहत्ता गमनक्खणे पटिप्पस्सद्धि न वुत्ता। 
धेनुभयेनाति तरुणवच्छगावीनं अभिधावित्वा सिङ्गेन पहरणभयेन । निस्सयो च पटिप्पस्सम्भतीति एत्थ धेनुभयादीहि ठितानं याव भयवूपसमा ठातब्बतो “अन्तोअरुणेयेव गमिस्सामी”ति नियमेतुं 
असक्कुणेय्यत्ता वुत्तं। यत्थ पन एवं नियमेतुं सक्का, तत्थ अन्तरारुणे उग्गतेपि निस्सयो न पटिप्पस्सम्भति भेसज्जत्थाय गामप्पविठुदहरानं विय। अन्तोसीमायं गामन्ति अविप्पवाससीमासम्मुतितो पच्छा 
पतिट्टापितगामं सन्धाय वदति गामञ्च गामूपचारञ्च ठपेत्वा सम्मन्नितब्बतो । पविट्टानन्ति आचरियन्तेवासिकानं विसुं विसुं गतानं अविप्पवाससीमत्ता नेव चीवरानि निस्सग्गियानि होन्ति, सउस्साहताय 
निस्सयो न पटिप्पस्सम्भति। अन्तरामग्गेति धम्मं सुत्वा आगच्छन्तानं अन्तरामग्गे। 


“इध अपच्चुद्धरण "न्ति इमिना अधिट्ठानविकप्पनानि विय पच्चुद्धरणम्पि कायेन वा वाचाय वा कत्तब्बन्ति दस्सेति। कायवाचाहि कत्तब्बस्स अकरणतोति इदं कायवाचासमुट्ठानं वुत्तं 
अधिड्टिततिचीवरता, अनत्यतकथिनता, अलद्धसम्मुतिता, रत्तिविप्पवासोति इमानेत्थ चत्तारि अङ्गानि। 


उदोसितसिक्खापदवण्णना निड्टिता। 


३. ततियकथिनसिक्खापदवण्णना 


४९७. ततिये पाळियं चीवरपच्चासा निक्खिपितुन्ति चीवरपच्चासाय सतिया निविखिपितुन्ति अत्थो। निड्टितचीवरस्मिं भिक्खुनाति एत्थ दुतियकथिने विय सामिवसेनेव करणवचनस्स अत्यो 
वेदितब्बो। 


४९९-५००. तुय्हं दम्मीति दिन्नन्ति “तुस्हं, भन्ते, अकालचीवरं दम्मी”ति एवं दिन्नं, एतम्पि काले आदिस्स दिन्नं नाम होतीति अधिप्पायो। इदं पन अट्ठकथावचनं, पाळियं “कालेपि आदिस्स 
दिन्न" न्ति इदञ्च “ अकालचीवर "न्ति वचनसामञ्ञतो लब्भमानं सब्बम्पि दस्सेतुं अत्थुद्धारवसेन वुत्तं पठमअनियते सोतस्स रहो विय। सङ्घस्स हि कालेपि आदिस्स दिन्नं अकाले उप्पन्नचीवरं विय 
सम्मुखीभूतेहि बुत्थवस्सेहि, अवुत्थवस्सेहि च सब्बेहिपि भाजेतब्बतासामञ्जेन अकालचीवरं नाम होतीति दस्सनत्थं अत्थुद्धारवसेन पाळियं “कालेपि आदिस्स दिन्न” न्ति वृत्तं, न पन “ततो भाजेत्वा 
लबद्भचीवरम्पि अकाले लद्धचीवरम्पि वुत्थवस्सानं एकमासपरिहारं, पञ्चमासपरिहारं वा न लभति, पच्चासाचीवरे असति दसाहपरिहारमेव लभती"ति दस्सनत्थं वुत्तं, अट्टकथायम्पि “आदिस्स दिन्नः न्ति 
वचनसामञ्ञतो लब्भमानं सब्बं अत्थुद्धारवसेन दस्सेतुं “एकपुग्गलस्स वा इदं तुय्हं दम्मीति दिन्न“ न्ति वृत्तं, न पन तथालद्धं वा अकाले लद्धं वा अनत्थतकथिनानं दसाहब्भन्तरे अधिट्ठातब्बन्ति दस्सेतुन्ति 
वेदितब्बं इतरथा पाळिअइकथाहि विरुज्झनतो। तथा हि अच्चेकचीवरसिक्खापदे अकाले उप्पन्नम्पि अच्चेकचीवरं “यावचीवरकालसमयं निक्खिपितब्बन्ति (पारा० ६४८) वृत्तं, तस्स अइ॒कथायञ्च 
“पवारणमासस्स जुण्हपक्खपञ्चमियं उप्पन्नस्स अच्चेकचीवरस्स अनत्थते कथिने एकादसदिवसाधिको मासो, अत्थते कथिने एकादसदिवसाधिका पञ्च मासा च परिहारो वृत्तो, तमेव परिहारं सन्धाय 
'छट्टितो पट्टाय पन उप्पन्नं अनच्चेकचीवरम्पि पच्चुद्धरित्वा ठपितचीवरम्पि एतं परिहारं लभतियेवा ति (पारा० अट्ट? २.६४६-६४९) वुत्तं । तस्मा कालेपि अकालेपि च यथातथा लद्धं अतिरेकचीबरं 
बुत्थवस्सानं एकमासं, पञ्चमासं वा यथारहं परिहारं लभति एवाति गहेतब्बं । 


एवं पन अवत्वा पदभाजनं वुत्तन्ति सम्बन्धो । तत्थ एवन्ति यं अट्ठकथायं “ततो चे उत्तरी”ति इमस्स मासपरमतो उत्तरीति अत्थो वुत्तो, तं परामसति। पदभाजनियं एवमत्थं अवत्वा अञ्जथा अत्थो 
बुत्तोति अधिप्पायो। ताव उप्पन्नं पच्चासाचीवरन्ति पच्चत्तवचनं। “मूलचीवर' "न्ति इदं उपयोगवचनं। अत्तनो गतिकं करोतीति अनन्तरा दुतियदिवसादीसु उप्मन्नं पच्चासाचीवरं मासपरमं मूलचीवरं 
ठपेतुं अदत्वा अत्तनो दसाहपरमताय एव पतिट्ठापेतीति अत्तनो गतिकं करोतीति । ततो उद्धं मूलचीवरन्ति एत्थ पन मूलचीवरन्ति पच्चत्तवचनं । तञ्हि वीसतिमदिवसतो उद्धं द्रावीसतिमदिवसादीसु उप्पन्नं 
पच्चासाचीवरं अत्तना सद्धिं एकतो सिब्बेत्वा घटितं दसाहपरमं गन्तुं अदत्वा नवाहपरमतादिवसेन अत्तनो गतिकं करोति, एकतो असिब्बेत्वा विसुं ठपितं पन पच्चासाचीवरं दसाहपरममेव। 


पाळियं दसाहाति दसाहेन। एकादसे उप्पन्नेतिआदीसु एकादसाहे उप्पन्नेतिआदिना अत्थो, अयमेव वा पाठो गहेतब्बो। एकवीसे उप्पन्ने...पे०... नबाहा कारेतब्बन्तिआदि पच्चासाचीवरस्स 
उप्पन्नदिवसं ठपेत्वा वुत्तं । तेनेव “तिसे...पे०... तदहेब अधिट्ठातब्ब”न्ति वुत्तं। “अञ्ञं पच्चासाचीवरं...पे०... कारेतब्ब न्ति इदं सतिया एव पच्चासाय वृत्तं। सचे पन “इतो पट्ठाय चीवरं न 


www.tipitaka.org Vipassana Research Institute 


Page 73 sur 167 


लभिस्सामी"ति इच्छितड्टानतो पच्चासाय उपच्छिन्नाय अञ्जत्थापि येन केनचि उपायेन पच्चासं उप्पादेति, मूलचीवरं न अधिट्टातन्बं, सब्बथा पच्चासाय उपच्छिन्नाय दसाहातिक्कन्तं मूलचीवरं 
तदहेव अधिट्टातब्बं। पच्चासाचीवरम्पि परिक्खारचोळं अधिट्ठातब्बन्ति पठमतरं उप्पन्नं विसभागं सन्धाय वदति। अञ्ञमञ्ञन्ति अञ्जं अज्जं, अयमेव वा पाठो। अङ्गं पनेत्य पठमकथिने 
बुत्तसदिसमेव। केवलज्हि तत्थ दसाहातिक्कमो, इध मासातिक्कमोति अयं विसेसो। 


ततियकथिनसिक्खापदवण्णना निट्टिता। 
४. पुराणचीवरसिक्खापदवण्णना 


५०३-५. चतुत्थे पाळियं भत्तविस्सग्गन्ति भत्तस्स उदरे विस्सज्जनं, पवेसनं अज्झोहरणं भत्तकिच्चन्ति अत्थो, भोजनपरियोसानेन भत्तस्स विस्सज्जनन्तिपि वदन्ति । तत्थ नाम त्वन्ति सो नाम त्वं, 
ताय नाम त्वन्ति वा अत्थो। पिता च माता च पितरो, पितूनं पिता च माता च पितामहा, ते एव युगळट्टेन युगो, तस्मा याव सत्तमा पितामहयुगा पितामहावट्टाति एवमेत्थ अत्थो दडुब्बो। एवञ्हि 
पितामहग्गहणेन मातामहो च पितामही मातामही च गहिताव होन्ति। सत्तमयुगतो परं “अञ्ञातका ति वेदितन्बं । याति भिक्खुनी । पितु माता पितामही, मातु पिता मातामहो। 


पयोगे पयोगे भिक्खुस्स दुक्कटन्ति “धोवा”ति आणापनवाचाय एकाय एव तदनुगुणस्स सब्बस्सापि पयोगस्स आणत्तत्ता वुत्तं। 


५०६. तदविनाभावतो धोवनस्स “कायविकारं कत्वा ति च ““अन्तोद्वादसहत्थे ति च वृत्तत्ता कायेन धोवापेतुकामतं अप्पकासेत्वा दानखिपनपेसनादिं करोन्तस्स च द्वादसहत्थं उपचारं मुञ्चित्वा 
बहि ठत्वा कायवाचाहि आणापेत्वा खिपनपेसनादिं करोन्तस्स च अनापत्ति एव। 


एकेन बत्थुनाति पठमकतेन। पञ्चसतानि पमाणं एतासन्ति पञ्चसता | भिकखुभावतो परिवत्तलिङ्गापि भिक्खुनी भिकखूनं सन्तिके एकतोउपसम्पन्ना एव। 


५०७. ताबकालिकं गहेत्वाति अत्तना कतिपाहं पारुपनादिअत्थाय तावकालिकं याचित्वा। पुराणचीवरता, उपचारे ठत्वा अञ्जातिकाय भिक्खुनिया आणापनं, तस्सा धोवापनादीनि चाति इमानेत्थ 
तीणि अङ्गानि। 


पुराणचीवरसिक्खापदवण्णना निट्टिता। 
५. चीवरपटिग्गहणसिक्खापदवण्णना 


५०८. पञ्चमे अपञ्ञत्ते सिक्खापदेति गणम्हा ओहीयनसिक्खापदे (पाचि ६९१-६९२) अपञ्चत्ते। कोड्ठाससम्पत्तीति केसादिपञ्चकोड्टासानं कल्याणता। हत्थतलेयेव दस्सेत्वाति हत्थतलतो 
सेसकायस्स अदस्सनं दीपेति। 


५१०. बिहत्थतायाति विहतताय, अमिस्सितताय अपटिसरणतायाति अत्थो। तेनाह “समभितुन्नत्ता ति, ब्यधितत्ताति अत्थो । परिवत्तेतब्बं परिवत्तं, तदेव पारिवत्तकं, परिवत्तेत्वा दिय्यमानन्ति 
अत्थो। 


पुरिमसिक्खापदे विय इध द्वादसहत्थो उपचारनियमो नत्थीति आह “उपचारं मुञ्चित्वा”ति। अञ्ञत्र पारिवत्तकाति यं अन्तमसो हरीटकखण्डम्पि दत्वा वा “दस्सामी”ति आभोगं कत्वा वा 
परिवत्तकं गण्हाति, तं ठपेत्वा। “तं अचित्तकभावेन न समेती”ति इमिना जातिभावाजाननादीसु विय भिकखुनीभावाजाननादिवसेनापि अचित्तकतं पकासेति। 


५१३-४. तिकञ्च तं पाचित्तियञ्चाति तिकपाचित्तियं, पाचित्तियतिकन्ति अत्थो । पत्तत्थविकादीति अनधिट्ठानुपगं सन्धाय वदति। को पन वादो पत्तत्थविकादीसूति महतियापि ताव भिसिच्छविया 
अनधिट्ठानुपगत्ता अनापत्ति, विकप्पनुपगपच्छिमप्पमाणविरहितताय अनधिट्ठातब्बेसु किमेव वत्तब्बन्ति दस्सेति। पत्तत्थविकादीनि पन विकप्पनुपगपच्छिमानि गण्हितुं न वट्टति एव। पटिग्गहणं किरिया, 
अपरिवत्तनं अकिरिया | विकप्पनुपगचीवरता, पारिवत्तकाभावो, अञ्जातिकाय हत्थतो गहणन्ति इमानेत्थ तीणि अङ्गानि। 


चीवरपटिग्गहणसिक्खापदवण्णना निड्टिता। 
६. अञ्ञातकविञ्ञत्तिसिक्खापदवण्णना 


५१५. छट्ठे पटु एव पट्टो। पाळियं धम्मनिमन्तनाति समणेसु वत्तब्बाचारधम्ममत्तवसेन निमन्तना, दातुकामताय कतनिमन्तना न होतीति अत्थो। तेनेव ““बिञ्ञापेस्सती "ति वुत्तं । 
अञ्जातकअप्पवारिततो हि विञ्जत्ति नाम होति। 


५१७. “तिणेन वा पण्णेन वा पटिच्छादेत्वा आगन्तब्ब"'न्ति इमिना भूतगामविकोपनं अनुञ्ञातन्ति आह “नेव भूतगामपातब्यताया”तिआदि । पठमं सुद्भचित्तेन लिङ्ग गहेत्वा पच्छा लद्धि गण्हन्तोपि 
तित्थियपक्कन्तको एवाति आह “निबासेत्वापि लद्धि न गहेतब्बा”ति। 


यं आवासं पठमं उपगच्छतीति एत्थापि विहारचीवरादिअत्थाय पविसन्तेनपि तिणादीहि पटिच्छादेत्वाव गन्तब्बं, न त्वेव नग्गेन आगन्तब्बन्ति सामञ्ञतो दुक्कटस्स वृत्तत्ता। चिमिलिकाहीति 
पटपिलोतिकाहि । परिभोगेनेबाति अञ्जं चीवरं अलभित्वा परिभुञ्जनेन। परिभोगजिण्णन्ति यथा तं चीवरं परिभुञ्जियमानं ओभग्गविभग्गताय असारुप्पं होति, एवं जिण्णं। 


५२१. अञ्ञस्सत्थायाति एत्थापि “जातकानं पवारितानः न्ति इदं अनुवत्तति एवाति आह “अत्तनो जातकपवारिते तिआदि। इध पन अञ्जस्स अच्छिन्ननट्टचीवरस्स अत्थाय 
अञ्जातकअप्पवारिते विञ्ञापेन्तस्स निस्सग्गियेन अनापत्तीति अत्थो गहेतब्बो, इतरथा “जातकानं पवारितान "न्ति इमिना विसेसो न भवेय्य। तेनेव अनन्तरसिक्खापदे वक्खति “अट्ठकथासु पन 
जातकपरिवातड्ाने...पे०... पमाणमेव वट्टतीति वुत्तं, तं पाळिया न समेती"ति (पारा० अट्ट० २.५२६) च “यस्मा पनिदं सिक्खापदं अञ्जस्सत्थाय विज्ञापनवत्थुस्मिंयेव पञ्जत्तं, तस्मा इध 
"अञ्जस्सत्थाया'ति न वुत्त' न्ति (पारा० अट्टु० २.५२६) च । विकप्पनुपगचीवरता, समयाभावो, अञ्जातकविञ्चत्ति, ताय पटिलाभोति इमानेत्थ चत्तारि अङ्गानि। 


अञ्जातकविञ्जत्तिसिक्खापदवण्णना निङ्टिता। 
७. ततुत्तरिसिक्खापदवण्णना 


५२२-५२४. सत्तमे पाळियं पग्गाहिकसालन्ति दुस्सापणं | तञ्हि वाणिजकेहि दुस्सानि पग्गहेत्वा दस्सनट्ठानताय “पग्गाहिकसाला ति वुच्चति। अस्स चीवरस्साति सादितब्बचीवरस्स। 
“तिचीवरिकेना”ति इमिना अच्छिन्नतिचीवरतो अञ्ञस्स बिहारादीसु निहितस्स चीवरस्स अभावं दस्सेति। यदि भवेय्य, बिञ्जापेतुं न वट्टेस्य । तावकालिकं निवासेत्वा अत्तनो चीवरं गाहेतब्बं, 
तावकालिकम्पि अलभन्तस्स भूतगामविकोपनं कत्वा तिणपण्णेहि छदनं विय विञ्जापनम्पि वटति एव। अञ्जेनाति अच्छिन्नअसब्बचीवरेन। द्वे नट्टानीति अधिकारतो वृत्तं “द्वे सादितब्बानी”ति। 


५२६. पाळिया न समेतीति “अनापत्ति जातकानं पवारितान"न्ति इमाय पाळिया न समेति ततुत्तरिविञ्ञापनआपत्तिप्पसङ्गे एव वुत्तत्ता। “अञ्ञस्सत्थायाति न वुत्त''न्ति इदं अञ्जस्सत्थाय ततुत्तरि 

विञ्ञापने निस्सग्गियं पाचित्तियं होतीति इममत्थं दीपेति, तञ्च पाचित्तियं येसं अत्थाय विञ्ञापेति, तेसं वा सिया, विञ्जापकस्सेव वा, न ताव तेसं तेहि अविञ्ञापितत्ता, नापि विञ्जापकस्स अत्तानं 
उद्दिस्स अविञ्ञापितत्ता। तस्मा अञ्जस्सत्थाय विञ्ञापेन्तस्सापि निस्सग्गियं पाचित्तियं न दिस्सति। पाळियं पन इमस्स सिक्खापदस्स अत्तनो सादियनपटिबद्भतावसेन पवत्तत्ता “ अञ्जस्सत्थाया”ति 
अनापत्तिवारे न वुत्तन्ति वदन्ति, तञ्च युत्तं विय दिस्सति, वीमंसित्वा गहेतब्बं। ततुत्तरिचीवरता, अच्छिन्नादिकारणता, अञ्जातकविञ्जत्ति, ताय च पटिलाभोति इमानेत्थ चत्तारि अङ्गानि। 


ततुत्तरिसिक्खापदवण्णना निड्टिता। 
८. पठमउपक्खटसिक्खापदवण्णना 


५२८-५३९. अट्ठमे यो कत्ताति दायकं सन्धाय वृत्तं । पटो एव पटको। “अप्पग्घं चेतापेती 'ति इदं निस्सग्गियपाचित्तिया अनापत्ति सन्धाय वृत्तं, विञ्जत्तिपच्चया पन दुक्कटमेव । “पुब्बे 
अप्पवारितो"ति हि सुत्ते विञ्जत्तिकारणं वृत्तं । मातिकाटुकथायम्पि “चीवरे भिय्योकम्यता, अञ्जातकविञ्जत्ति, ताय च पटिलाभोति इमानेत्थ तीणि अङ्गानी”ति (कङ्का० अट्ठ० उपक्खटसिक्खापद) 
अञ्जातकविञ्जत्तिता पकासिता, केचि पन “दायकेन दातुकामोम्हीति अत्तनो सन्तिके अवृत्तेपि यदग्घनकं सो दातुकामो, तदग्घनकं आहरापेतुं वट्टति एवा”ति वदन्ति, तं राजसिक्खापदटकथायपि न 
समेति, दूतेन वा दायकेन वा “आयस्मन्तं उद्दिस्स चीवरचेतापन्नं आभत न्ति आरोचितेपि मुखवेवटियकप्पियकारकादीनं सन्तिका आहरापनस्स तत्थ पटिविखत्तत्ता। वुत्तञ्हि तत्थ “इमे द्वे 


ददन्तेसुपि एसेव नयो”ति। मुखवेवटियकप्पियकारकादयो हि दायकेन परिच्चत्तेपि वत्थुम्हि “असुकस्स सन्तिके चीवरपिण्डपातादिं गण्हथा''ति अनिदिद्त्ता एव “न किञ्चि वत्तब्बा'ति वुत्तं, न पन तस्स 
बत्थुनो मुखवेवटियादीनं सन्तकत्ता, तस्मा इधापि दायकेन वा दूतेन वा “यं इच्छथ, तं वदथा^ति अप्पवारितस्स वदतो दुक्कटमेव। अग्घवड्डनकन्ति चीवरे अग्घवड्डनकं निस्साय पवत्तं इदं सिक्खापदं, न 
पिण्डपातादीसु तेसु अग्घवड्डनस्स दुक्कटमत्तत्ता, पणीतपिण्डपाते सुद्धिकपाचित्तियत्ता चाति गहेतब्बं। तेनेव “चीवरे भिस्योकम्यता”ति अङ्गं वुत्तं । 


पठमउपक्खटसिक्खापदवण्णना निड्टिता। 
९. दुतियउपक्खटसिक्खापदवण्णना 


५३३. नवमे पाळियं पच्चेकचीवरचेतापन्नाति पच्चेकं नियमेत्वा चीवरचेतापन्ना, एकेकेन विसुं विसुं नियमिता चीवरचेतापन्नाति अत्थो। उभोब सन्ता एकेनाति उभो एकतोव सन्ता, उभो एकतो 
हुत्वाति अत्थो। 


दुतियउपक्खटसिक्खापदवण्णना निड्टिता। 
१०. राजसिक्खापदवण्णना 
५३७. दसमे “अज्जण्हो”ति “अज्ज नो"ति वत्तब्बे ह-कारागमं, न-कारस्स च ण-कारं कत्वा वुत्तोति आह “अज्ज एकदिवसं अम्हाक ”न्ति। 


५३८-९. यं वृत्तं मातिकाइकथायं (कङ्का० अट्टः राजसिक्खापदवण्णना) “इमिना चीवरचेतापन्नेन चीवरं चेतापेत्वा इत्थन्नामं भिकखुं चीवरेन अच्छादेहीति इदं आगमनसुद्धि दस्सेत्‌ं वृत्तं, सचे हि 
"इदं इत्थन्नामस्स भिकखुनो देहीति पेसेय्य, आगमनस्स असुद्रत्ता अकप्पियवत्थुं आरब्भ भिक्खुना कप्पियकारकोपि निद्विसितब्बो न भवेय्या"ति, तं निस्सग्गियवत्थुदुक्कटवत्थुभूतं 
अकप्पियचीवरचेतापन्नं “असुकस्स भिक्खुनो देहीति एवं आगमनसुद्धिया असति, सिकखापदे आगतनयेन दूतवचने च असुद्धे सब्बथा पटिक्खेपो एव कातुं वट्टति, न पन “चीवरञ्च खो मयं 
पटिग्गण्हामा”ति वत्तुं, तदनुसारेन न वेय्यावच्चकरञ्च निहिसितुं आगमनदूतवचनानं उभिन्नं असुद्भत्ता। पाळियं आगतनयेन पन आगमनसुद्धिया सति दूतवचने असुद्धेपि सिक्खापदे आगतनयेन सब्बं 
कातुं वट्टतीति दस्सनत्थं वुत्तं। तेन च यथा दूतवचनासुद्धियम्पि आगमने सुद्धे वेय्यावच्चकरम्पि निद्विसितुँ वट्टति, एवं आगमनासुद्धियम्पि दूतवचने सुद्धे वट्टति एवाति अयमत्थो अत्थतो सिद्धोव होति, 
उभयसुद्धियं वत्तब्बमेव नत्थीति उभयासुद्धिपक्खमेव सन्धाय मातिकाइुकथायं (कङ्घा० अट्ट० राजसिक्खापदवण्णना) “कप्पियकारकोपि निद्विसितब्बो न भवेय्या' ति वृत्तन्ति वेदितब्बं। 


यं पनेत्थ सारत्थदीपनियं (सारत्थ° टी० २.५३७-५३९) “आगमनस्स सुद्धिया वा असुद्धिया वा विसेसप्पयोजनं न दिस्सती"तिआदि वुत्तं, तं मातिकाइकथावचनस्स अधिप्पायं असल्लवखेत्वा वुत्तं 
यथावृत्तनयेन आगमनसुद्धिआदिना सप्पयोजनत्ता। यो पनेत्थ “मूलसामिकेन कप्पियवोहारवसेन, पेसितस्स दूतस्स अकप्पियवोहारवसेन च वदतोपि कप्पियकारको निद्दिसितब्बो भवेय्या“ति 
अनिद्टप्पसङ्गो वुत्तो, सो अनिद्टप्पसङ्गो एव न होति अभिमतत्ता। तथा हि सिक्खापदे एव “पटिग्गण्हातु आयस्मा चीवरचेतापन्न "न्ति अकप्पियवोहारेन वदतो दूतस्स कप्मियेन कम्मेन वेस्यावच्चकरो 
निद्विसितब्बो वुत्तो आगमनस्स सुद्भत्ता, आगमनस्सापि असुद्धियं पन कप्मियेनापि कम्मेन वेय्यावच्चकरो न निद्दिसितब्बोति अत्थेव आगमनस्स सुद्धिअसुद्धीसु पयोजनं। कथं पन दूतवचनेन आगमनसुद्धि 
विञ्ञायतीति? नायं भारो। दूतेन हि अकप्मियवोहारेनेव वृत्ते एव आगमनसुद्धि गवेसितब्बा, न इतरथा, तत्थ च तस्स वचनक्कमेन पुच्छित्वा च युत्तिआदीहि च सक्का विज्ञातुं । इधापि हि सिक्खापदे 
““चीवरचेतापन्नं आभत' न्ति दूतवचनेनेव चीवरं किणित्वा दातुं पेसितभावो विज्ञायति | यदि हि सब्बथा आगमनसुद्धि न विज्ञायति, पटिक्खेपो एव कत्तब्बोति । 


पाळियञ्च “चीवरञ्च खो मयं पटिग्गण्हामाँतिआदि दूतवचनस्स अकण्पियत्तेपि आगमनसुद्धिया सति पटिपज्जनविधिदस्सनत्थं वृत्तं। “एसो खो...पे०... न वत्तब्बो तस्स देही”तिआदि 
अकप्पियवत्थुसादियनपरिमोचनत्थं वुत्तं । “सञ्जत्तोतिआदि “एवं दूतेन पुन वृत्ते एव चोदेतुं वट्टति, न इतरथा^ति दस्सनत्थं वृत्तं । “न वत्तब्बो `देहि मे चीवरं..पे०... चेतापेहि मे चीवर न्ति इदं 


समापज्जन्तो नाम होतीति तं दोसं दूरतो परिवज्जेतुं वृत्तं रूपियपटिग्गहणेन सङ्घमज्झे निस्सट्टरूपिये विय। वुत्तञ्हि तत्थ “न वत्तब्बो इमं वा इमं वा आहरा”ति। तस्मा न इदं विञ्जत्तिदोसं परिवज्जेतुं वुत्तन्ति 
वेदितब्बं, “अत्थो मे, आवुसो, चीवरेना“तिपि अवत्तब्बतापसङ्गतो, तेनेव दूतनिद्विट्देसु रूपियसंवोहारसङ्काभावतो अञ्ञं कप्पियकारकं ठपेत्वापि आहरापेतब्बन्ति वृत्तं । तत्थापि “दूतेन ठपितरूपियेन 
चेतापेत्वा चीवरं आहरापेही”ति अवत्वा केवलं “चीवरं आहरापेही'ति एवं आहरापेतब्बन्ति अधिप्पायो गहेतब्बो। ठानं भञ्जतीति एत्थ ठानन्ति ठितिया च कारणस्स च नामं, तस्मा आसने निसीदनेन 
ठानम्पि कुप्पति, आगतकारणम्मि तेसं न विज्ञायति | ठितं पन अकोपेत्वा आमिसपटिग्गहणादीसु आगतकारणमेव भञ्जति, न ठानं । तेनाह “आगतकारणं भञ्जती”ति। केचि पन 

* आमिसपटिग्गहणादिना ठानम्पि भञ्जती"ति वदन्ति, तं अट्टकथाय न समेति। 


यतस्स चीवरचेतापन्नन्तिआदि येन अत्तना वेस्यावच्चकरो निहिट्टो, चीवरञ्च अनिप्फादितं, तस्स कत्तब्बविधिदस्सनं | एवं भिकखुना वत्थुसामिकानं वृत्ते ते चोदेत्वा देन्ति, वट्टति “सामिका चोदेत्वा 
देन्ती”ति अनापत्तियं वृत्तत्ता। तेन च यो सयं अचोदेत्वा उपासकादीहि परियायेन वत्वा चोदापेति, तेसु सत्तक्खत्तुम्पि चोदेत्वा चीवरं दापेन्तेसु तस्स अनापत्ति सिद्धा होति सिक्खापदस्स अनाणत्तिकत्ता। 


केनचि अनिहिट्टो अत्तनो मुखेनेव ब्यावटभावं वेस्यावच्चकरत्तं पत्तो मुखवेवटिको। “अविचारेतुकामताया”ति इमिना विज्जमानम्मि दातुं अनिच्छन्ता अरियापि वञ्चनाधिप्पायं विना वोहारतो 
नत्थीति वदन्तीति दस्सेति। भेसज्जक्खन्धके मेण्डकसेड्टिवत्थुम्हि (महाव० २९९) वृत्तं “सन्ति, भिक्खवे'तिआदिवचनमेव (महाव० २९९) मेण्डकसिक्खापदं नाम | कप्पियकारकानं हत्थेति दूतेन 
निद्दिइकण्पियकारके सन्धाय वृत्तं, न पन भिक्खुना निहिड्ठे, अनिदिद्दे वाति । तेनाह “एत्थ च चोदनाय पमाणं नत्थी”तिआदि। 


सयं आहरित्वा ददन्तेसूति सम्बन्धो । ““पिण्डपातादीनं अत्थाया”ति इमिना चीवरत्थायेव न होतीति दस्सेति। “एसेव नयो^ति इमिना वत्थुसामिना निह्विट्टकप्पियकारकभेदेसुपि पिण्डपातादीनम्पि 
अत्थाय दिन्ने च ठानचोदनादि सब्बं हेट्ठा वृत्तनयेनेव कातब्बन्ति दस्सेति। 


“सङ्घ बा...पे०... अनामसित्वा'”ति वुत्तत्ता “सङ्घस्स विहारत्थाय देमा”तिआदिना आमसित्वा वदन्तेसु पटिक्खिपितब्बमेव। “सङ्घो सम्पटिच्छती”ति इदं उक्कट्टवसेन वुत्तं, गणादीसुपि 

सङ्घस्सत्थाय सम्पटिच्छन्तेसुपि पटिग्गहणेपि परिभोगेपि दुक्कटमेव | सारत्थदीपनियं “पटिग्गहणे पाचित्तिय न्ति (सारत्थ० टी० २.५३७-५३९) वृत्तं, तं न युत्तं सङ्घचेतियादीनं अत्थाय दुक्कटस्स 
वुत्तत्ता। चोदेतीति तस्स दोसाभावं जत्वापि कोधेन वा लोभेन वा भण्डदेय्यन्ति चोदेति। सो एव हि मुसावादादिपच्चया पाचित्तियदुक्कटादिआपत्तीहि सापत्तिको होति, गीवातिसञ्ञाय पन वत्वा निद्दोसभावं 
जत्वा विरमन्तस्स नत्थि आपत्ति। 


तळाकं खेत्ते पविद्ठत्ता “न सम्पटिच्छितब्ब न्ति वृत्तं । चत्तारो पच्चये सङ्घो परिभुञ्जतूति देति, बट्टतीति एत्थ “भिक्खुसङ्घस्स चतुपच्चयपरिभोगत्थाय तळाकं दम्मी"ति वा “भिक्खुसङ्घो चत्तारो 
पच्चये परिभुञ्जितुं तळाकं दम्मीति वा “इतो तळाकतो उपपन्ने चत्तारो पच्चये दम्मी"ति वा वत्तुम्पि वट्टति, इदञ्च सङ्घस्स परिभोगत्थाय दिय्यमानञ्ञेव सन्धाय वुत्तं, पुग्गलस्स पन एवम्पि दिन्नं 
तळाकखेत्तादि न वट्टति। सुद्धचित्तस्स पन उदकपरिभोगत्थं कूपपोक्खरणीआदयो वट्टन्ति। “सङ्घस्स तळाकं अत्थि, तं कथन्ति हि आदिना सब्बत्थ सङ्घवसेनेव वृत्तं । हत्थेति वसे। 


“«ठपेथाति वुत्ते”ति इदं सामीचिवसेन वुत्तं, अवुत्तेपि ठपेन्तस्स दोसो नत्थि। तेनाह “उदकं वारेतुं लब्भती”ति। सस्सकालेपि तासेत्वा मुञ्चितुं वट्टति, अमुञ्चतो पन भण्डदेय्यं । पुन देतीति 
अच्छिन्दित्वा पुन देति, एवम्मि वट्टतीति सम्बन्धो। इमिना “येन केनचि इस्सरेन 'परिच्चत्तमिदं भिक्खूहि, अस्सामिक न्तिसञ्जाय अत्तना गहेत्वा दिन्नं वट्टती "ति दस्सेति। कप्पियवोहारेपि विनिच्छयं 
वक्खामाति पाठसेसो। 


उदकवसेनाति उदकपरिभोगत्थं। “सुद्धचित्तान''न्ति इदं सहत्थेन च अकप्पियवोहारेन च करोन्ते सन्धाय वृत्तं। सस्ससम्पादनत्थन्ति एवं असुद्धचित्तानम्पि पन सयं अकत्वा कप्पियवोहारेन 
आणापेतुं वट्टति एव। “कप्पियकारकं ठपेतुं न वट्टती”ति इदं सहत्थादिना कततळाकत्ता “असारुप्प' न्ति वुत्तं, ठपेन्तस्स, पन तं पच्चयं परिभुञ्जन्तस्सपि वा सङ्घस्स आपत्ति न विञ्ञायति, 
अट्ठकथापमाणेन वा एत्थ आपत्ति गहेतब्बा । लज्जिभिक्खुनाति लज्जिनापि, पगेव अलज्जिना मत्तिकुद्धरणादीसु कारापितेसूति अधिप्पायो। नवसस्सेति अकतपुन्बे केदारे । “कहापणे”ति इमिना 
धज्जुद्दापने तस्सेव अकप्पियन्ति दस्सेति, धञ्जुद्ठापने चस्स पयोगेपि दुक्कटमेव, न कहापणुट्ठापने विय। 


“कसथ बपथा”ति वचने सब्बेसम्पि अकप्पियं सियाति आह “अवत्वा”ति । एत्तको नाम भागोति एत्य एत्तको कहापणोति इदम्पि सन्धाय वदति । तथा वृत्तेपि हि तदा कहापणानं अविज्जमानत्ता 
आयतिं उप्पन्नं अञ्जेसं वट्टति एव। तेनाह “तस्सेब तं अकप्पिय ˆ न्ति। तस्स पन सब्बपयोगेसु, परिभोगेसुपि दुक्कटं । केचि पन “धज्जपरिभोगे एव आपत्ति, न पुब्बपयोगे "ति वदन्ति, तं न युत्तं, येन 
मिननरक्खणादिपयोगेन पच्छा धञ्जपरिभोगे आपत्ति होति, तस्स पयोगस्स करणे अनापत्तिया अयुत्तत्ता। परियायकथाय पन सब्बत्थ अनापत्ति। तेनेव “एत्तकेहि बीहीहि इदञ्चिदञ्च आहरथा”ति 
नियमवचने अकण्पियं वुत्तं, कहापणविचारणेपि एसेव नयो । वत्थु च एवरूपं नाम संविज्जति, कप्पियकारको नत्थीति वत्तब्बन्तिआदिवचनञ्चेत्य साधकं । 


बनं दम्मि...पे०... वट्टतीति एत्थ निवासङ्डानत्ता पुग्गलस्सापि सुद्धचित्तेन गहेतुं वट्टति। सीमं देमाति विहारसीमादिसाधारणवचनेन वृत्तत्ता “बढती ति वृत्तं । 


“'बेय्याबच्चकर 'न्तिआदिना वृत्तेपि पुग्गलस्सपि दासं गहेतुं वट्टति अनुजानामि, भिकखवे, आरामिक न्ति (पारा० ६१९; महाव० २७०) विसेसेत्वा अनुञ्ञातत्ता, तञ्च खो पिलिन्दवच्छेन 
गहितपरिभुत्तककमेन, न गहट्ठानं दासपरिभोगक्कमेन। खेत्तादयो पन सब्बे सङ्घस्सेव वट्टन्ति पाळियं पुग्गलिकवसेन गहेतुं अननुञ्ञातत्ताति दडुब्बं। विहारस्स देमाति सङ्गिकविहारं सन्धाय वृत्तं, 
“खेत्तवत्थुपटिग्गहणा पटिविरतो होती”तिआदिना (दी० नि० १.१०, १९४) सृत्तन्तेसु आगतपटिक्खेपो भगवता आपत्तियापि हेतुभावेन कतोति भगवतो अधिप्पायं जानन्तेहि सङ्गीतिमहाथेरेहि 
खेत्तपटिग्गहणादिनिस्सितो अयं सब्बोपि पाळिमुत्तविनिच्छयो वुत्तोति गहेतब्बो। कप्पियकारकस्स निदिट्ठभावो, दूतेन अप्पितता, ततुत्तरि वायामो, तेन पटिलाभोति इमानेत्थ चत्तारि अङ्गानि। 


राजसिक्खापदवण्णना निड्टिता। 
निट्टितो चीवरवग्गो पठमो। 
२. कोसियवग्गो 
१. कोसियसिक्खापदवण्णना 
५४२. दुतियस्स पठमे पाळियं कोसियकारकेति कोसकारकपाणानं कोसतो निब्बत्तत्ता कोसियेन सुत्तेन वत्थादिं करोन्ते। सङ्घातन्ति विनासं। 


५४४. “अवायिम न्ति वृत्तत्ता वायित्वा करणे अनापत्ति। मिस्सेत्वाति एळकलोमेहि मिस्सेत्वा। पटिलाभेनाति परिनिट्ठानेन “परियोसापेति, निस्सग्गिय "न्ति (पारा० ५४५) वुत्तत्ता, 
कोसियमिस्सकता, अत्तनो अत्थाय सन्थतस्स करणकारापनं, पटिलाभो चाति इमानेत्थ तीणि अङ्गानि। 


कोसियसिक्खापदवण्णना निड्टिता। 


५४७-५५२. दुतियञ्च ततियञ्च उत्तानमेव। तत्थ पन ओदातादिमिस्सकसञ्ञाय सुद्भकाळकानञ्जेव सन्थतस्स करणवसेन चेत्थ द्वेभागतो अधिकेसु सुद्धकाळकेसु अनधिकसञ्जाय सन्थतस्स 
करणवसेन च अचित्तकता वेदितब्बा। 


४. छब्बस्ससिक्खापदबण्णना 
५५७. चतुत्थे हद करीसुस्सग्गे, मिह सेचनेति धातुअत्थं सन्धायाह “वच्चम्पि पस्साबम्पि करोन्ती'ति। ऊनकछनब्बस्सेसु अतिरेकछब्बस्ससङ्कितादिवसेनेत्थ अचित्तकता वेदितब्बा। 
छब्बस्ससिक्खापदवण्णना निट्टिता। 
५. निसीदनसन्थतसिक्खापदबण्णना 


५६५. पञ्चमे तत्थ सन्दिस्सिस्सतीति सकाय कतिकाय अयुत्तकारितावसेन विज्जूहि सन्दिस्सिस्सतीति अत्थो। अरञ्जकङ्गादीनि तीणि पाळियं सेनासनादिपच्चयत्तयस्स आदिअङ्गवसेन वुत्तानि, 
सेसानिपि ते समादियिंसु एवाति वेदितब्बं । 


५६६. पिहयन्ताति पत्थयन्ता। सन्थतस्स अवायिमत्ता, सेनासनपरिक्खारत्ता च चीवरता, अधिट्ठातब्बता च नत्थीति आह “चतुत्थचीवरसञ्जिताया”ति, विपल्लाससञ्जायाति अत्यो। केचि पन 
“इदं निसीदनसन्थतं नाम नवसु चीवरेसु निसीदनचीवरमेव, नाञ्ञं । निसीदनसिक्खापदेपि (पाचि० ५३१ आदयो) इमस्मिं सिवखापदे विय “निसीदनं नाम सदसं वुच्चती ति च अट्कथायञ्चस्स 
“सन्थतसदिसं सन्थरित्वा एकस्मिं अन्ते सुगतविदत्थिया विदत्थिमत्ते पदेसे द्वीसु ठानेसु फालेत्वा तिस्सो दसा करीयन्ति, ताहि दसाहि सदसं नाम वुच्चती'ति (पाचि० अट्टः ५३१) च वृत्तत्ता"ति वदन्ति, तं न 
युत्तं इध पमाणनियमस्स अवृत्तत्ता, सन्थतस्स च अवायिमचीवरत्ता, अधिट्टानुपगत्ताभावा अट्ठकथायं अवुत्तत्ता च । निसीदनचीवरं पन छन्नं चीवरानं खण्डपिलोतिकानि पमाणयुत्तमेव सन्थरित्वा सन्थतं 
विय करोन्ति। तेनेव “सन्थतसदिस"न्ति सदिसग्गहणं कतं, तस्मा तदेव चीवरं अधिट्ठानुपगञ्च, न इदन्ति गहेतब्बं । 


५६७. सुगतविदत्थिकं अनादाय आदियन्तिसञ्ञाय, सुगतविदत्थिऊने अनूनन्तिसञ्जाय च वसेनेत्थ अचित्तकता वेदितब्बा। वितानादीनञ्ञेव अत्थाय करणे अनापत्तिवचनतो निपज्जनत्थाय 

करोतोपि आपत्ति एव। परिभुञ्जितुं न वट्टतीति कोसियेसु सुद्धकाळकानञ्च वत्थूनं अकप्पियत्ता वुत्तं । तेनेव पाळियं “अञ्जेन कतं पटिलभित्वा परिभुञ्जति, आपत्ति दुक्कटस्सा”ति (पारा० 
५४५, ५५०) तत्थ तत्थ वुत्तं, इतरेसु पन द्वीसु “अनापत्ती ति वुत्तं। तत्थ चतुत्थे अञ्जस्सत्थाय करणेपि अनापत्ति, पञ्चमे तत्थ दुक्कटन्ति दडुब्बं । निस्सट्टदानवचनतो पन गहणे दोसो नत्थि, परिभुञ्जने 
च विजटेत्वा कप्पियवसेन कते न दोसो। 


निसीदनसन्थतसिक्खापदवण्णना निड्टिता। 
६. एळकलोमसिक्खापदवण्णना 


५७२. छट्ठे पाळियं “ अद्धानमग्गप्पटिपन्नस्सा” ति इदं वत्थुवसेन वृत्तं। निवासट्टाने लद्भानिपि तियोजनतो परं हरितुं न वट्टति एव। असन्ते हारकेति अनुरूपतो वृत्तं। सन्तेपि हारके हरतो नत्थि 
दोसो। आपत्तियेवाति अनाणत्तेन हटत्ता। पक्खद्वयस्सपि कारणमाह “सउस्साहत्ता”ति, अनुपरतगमनिच्छत्ताति अत्थो। सुद्धचित्तपक्खस्सेव कारणमाह “अचित्तकत्ता ति। न समेतीति “अनापत्ति, 
अञ्जं हरापेतीˆति एत्तकस्सेव परिहरणे वृत्तत्ता। अगच्छन्तेति ठिते। हेट्ठाति भूमिया। 


५७५. तं हरन्तस्साति पठमं पटिलाभट्टानतो पट्ठाय तियोजनतो उद्धं हरन्तस्साति अत्थो। तथा हरन्तस्स हि चोरेहि अच्छिन्दित्वा पुन दिन्नट्ठानतो तियोजनं हरितुं वट्टति। केचि पन “मातिकाइकथायं 
अङ्गेसु पठमप्पटिलाभो ति वुत्तत्ता दुतियपटिलाभट्ठानतो तियोजनातिक्कमेपि अनापत्ती "ति वदन्ति, तं न युत्तं, दुतियपटिलाभस्सापि पटिलाभट्ठाने पविसनतो वासत्थाय गमनट्ठानतो पुन गमने विय। 
कायबन्धनादीनन्ति द्रिपटलकायबन्धनादीनं अन्तरे पक्खित्तं पसिब्बके पक्खित्तसदिसं, न कतभण्डन्ति वृत्तं, तथा निधानमुखन्ति। अकतभण्डता, पठमप्पटिलाभो, तियोजनातिक्कमनं, 
आहरणपच्चाहरणं, अवासाधिप्पायताति इमानेत्थ पञ्च अङ्गानि। 


एळकलोमसिक्खापदवण्णना निट्टिता। 
७. एळकलोमधोवापनसिक्खापदवण्णना 


५८९. सत्तमे पाळियं अनापत्तिवारे अपरिभृत्तं कतभण्डं धोवापेतीति एत्य परिभृत्तस्स कम्बलादिकतभण्डस्स धोवापनं पुराणचीवरधोवापनसिक्खापदेन आपत्तिकरन्ति तन्निवत्तनत्थं “अपरिभुत्तं 
कतभण्ड'न्ति वृत्तं । सेसमेत्य उत्तानत्थमेव। 


एळकलोमधोवापनसिक्खापदवण्णना निड्टिता। 
८. रूपियसिक्खापदबण्णना 


५८३-४. अटमे सुवण्णमयकहापणेन कहापणोपि रजते एव सङ्गय्हतीति आह “सोवण्णमयो बा”ति। रूपियमयो बाति रजतेन रूपं समुटुपेत्वा कतकहापणो | पाकतिको नाम एतरहि 
पकतिकहापणो। 


इच्चेतं सब्बम्पीति सिकखापदेन, विभङ्गेन च वुत्तं सब्बम्पि निदस्सेति । तस्स चतुब्बिधं निस्सग्गियवत्थूति इमिनाव सम्बन्धो, न पन अनन्तरेन “रजतः न्ति पदेन। इदानि तं चतुब्बिधं निस्सग्गियवत्थुं 
सरूपतो दस्सेन्तो “रजत 'न्तिआदिमाह। तत्थ किञ्चापि हेट्ठा रजतमासकोव वृत्तो, न केवलं रजतं, तथापि सिक्खापदे “जातरूपरजत' न्ति पदेनेव वृत्तन्ति तम्पि दस्सेतुं “रजतः न्ति इदं विसुं वुत्तं । 
पदभाजने पन मातिकापदेनेव सिद्भत्ता तं अवत्वा तेन सह सङ्गय्हमानमेव दस्सेतुं “रजतं नाम कहापणो"तिआदि वृत्तन्ति वेदितब्बं । जातरूपमासकोति सुवण्णमयकहापणो । वुत्तप्पभेदोति “रूपियमयो वा 
पाकतिको वा"तिआदिना वुत्तप्पभेदो। पटोव पटको, वत्थं। दुक्कटमेवाति पटिग्गाहकस्सेव पटिग्गहणपच्चया दुक्कटं, परिभोगे पन पञ्चसहधम्मिकेहि पटिग्गहितानं धञ्जविरहितमुत्तादीनं कारणा 
उप्मन्नपच्चयं परिभुञ्जन्तानं सब्बेसम्पि दुक्कटमेव। केचि पन “धञ्जम्पि पञ्चसहधम्मिकेहि पटिग्गहितं मुत्तादिखेत्तादि विय सब्बेसम्पि परिभुञ्जितुं न वटति, केवलं सङ्गिकभूमियं कप्पियवोहारेन च 
उप्पन्नस्स धञ्जस्स विचारणमेव सन्धाय 'तस्सेवेतं अकप्पिय न्ति वृत्त''न्ति वदन्ति। 


एको सतं वा सहस्सं बातिआदि रूपिये हेट्टिमकोटिया पवत्तनाकारं दस्सेत्‌ं वृत्तं, न पन “एवं पटिपज्जितब्बमेवा"ति दस्सेतुं । “इध निक्खिपाही ति वृत्ते उग्गण्हापनं होतीति आह “इध 
निक्खिपाहीति न वत्तब्ब' न्ति कप्पियञ्च...पे०... होतीति यस्मा असादितत्ता ततो उप्पन्नपच्चया वडन्ति, तस्मा कप्पियं निस्साय ठितं। यस्मा पन दुब्बिचारणाय सति ततो उप्पन्नम्पि न कप्पति, तस्मा 
अकपियं निस्साय ठितन्ति वेदितब्बं। 


“न तेन किञ्चि कप्पियभण्डं चेतापित "न्ति इमिना चेतापितं चे, नत्थि परिभोगूपायो उग्गहेत्वा अनिस्सट्टरूपियेन चेतापितत्ता। ईदिसञ्हि सङ्घमज्झे निस्सज्जनं कत्वाव छट्ठेत्वा पाचित्तियं 
देसेतब्बन्ति दस्सेति। केचि पन “यस्मा निस्सग्गियवत्थुं पटिग्गहेत्वापि चेतापितं कप्पियभण्डं सङ्घे निस्सट्टं कप्पियकारकेहि निस्सट्टरूपियं परिवत्तेत्वा आनीतकप्पियभण्डसदिसं होति, तस्मा विनाव उपायं 
भाजेत्वा परिभुञ्जितुं वट्टती "ति वदन्ति, तं पत्तचतुक्कादिकथाय (पारा० अट्टः २.५८९) न समेति। तत्थ रूपियेन परिवत्तितपत्तस्स अपरिभोगोव दस्सितो, न निस्सज्जनविधानन्ति। उपनिकखेषं ठपेत्वाति 
कप्पियकारकेहि वड्डिया पयोजनं सन्धाय वुत्तं। अकप्पियन्ति तेन वत्थुना गहितत्ता वृत्तं । 


५८५. “पतितोकासं असमन्नाहरन्तेना ति इदं निरपेक्खभावदस्सनपरन्ति वेदितब्बं । असन्तसम्भावनायाति परियायादिना अभूतारोचनं सन्धाय वृत्तं । थेव्यपरिभोगोति पच्चयसामिना भगवता 
अननुञ्ञातत्ता वृत्तं । इणपरिभोगोति भगवता अनुञ्ञातम्पि कत्तब्बं अकत्वा परिभुञ्जनतो वृत्तं, तेन च पच्चयसन्निस्सितसीलं विपज्जतीति दस्सेति। परिभोगे परिभोगेति कायतो मोचेत्वा मोचेत्वा 
परिभोगे। पच्छिमयामेसु पच्चवेविखतब्बन्ति योजना । इणपरिभोगट्ठाने तिट्ठतीति एत्थ “हिय्यो यं मया चीवरं परिभृत्तन्तिआदिनापि अतीतपच्चवेवखणा वट्टतीति वदन्ति। परिभोगे परिभोगेति 
उदकपतनट्ठानतो अन्तोपवेसनेसु, निसीदनसयनेसु च। सतिपच्चयता वट्टतीति पच्चवेकखणसतिया पच्चयत्तं लद्धूं वट्टति । पटिग्गहणे च परिभोगे च पच्चवेक्खणासति अवस्सं लद्भब्बाति दस्सेति। तेनाह 
“सतिं कत्वा”तिआदि। केचि पन “सतिपच्चयता पच्चये सति भेसज्जपरिभोगस्स कारणे सती"ति एवम्मि अत्थं वदन्ति, तेसम्पि पच्चये सतीति पच्चयसब्मावसल्लक्खणे सतीति एवमत्थो गहेतब्बो 
पच्चयसब्भावमत्तेन सीलस्स असुज्झनतो। “परिभोगे अकरोन्तस्सेब आपत्ती”ति इमिना पातिमोवखसंवरसीलस्स भेदो दस्सितो, न पच्चयसन्निस्स्सिसीलस्स, तस्स अतीतपच्चवेक्खणाय विसुज्झनतो। 
एतस्मिं, पन सेसपच्चयेसु च इणपरिभोगादिवचनेन पच्चयसन्निस्सितसीलस्सेव भेदोति एवमिमेसं नानाकरणं वेदितब्बं 


एवं पच्चयसन्निस्सितसीलस्स विसुद्धि दस्सेत्वा तेनेव पसङ्गेन सब्बापि विसुद्धियो दस्सेतुं “चतुब्बिधा हि सुद्धी तिआदिमाह। तत्थ सुज्झति देसनादीहि, सोधीयतीति वा सुद्धि, चतुब्बिधसीलं । 
तेनाह “देसनाय सुज्झनतो”तिआदि। एत्थ देसनाग्गहणेन वुद्ठानम्पि छिन्नमूलानं अभिक्खुतापटिञ्जापि सङ्गहिता। छिन्नमूलानम्पि हि पाराजिकापत्तिबुद्दानेन हेट्ठा परिरक्खितं भिक्खुसीलं विसुद्धं नाम 
होति, तेन तेसं मग्गपटिलाभोपि सम्पज्जति। 


दातब्बट्टेन दायं, तं आदियन्तीति दायादा। सत्तन्नं सेक्खानन्ति एत्थ कल्याणपुथुज्जनापि सङ्गहिता तेसं आणण्यपरिभोगस्स दायज्जपरिभोगे सङ्गहितत्ताति वेदितब्बं। धम्मदायादसुत्तन्ति 
“धम्मदायादा मे, भिक्खवे, भवथ, मा आमिसदायादा"तिआदिना (म० नि० १.२९) पवत्तं सुत्तं । तत्थ मा मे आमिसदायादाति एवं मे-सहं आनेत्वा अत्थो गहेतब्बो। एवञ्हि तथा वुत्तत्थसाधकं होति। 


लज्जिना सद्धिं परिभोगोति धम्मामिसवसेन मिस्सभावो। अलज्जिना सद्धिन्ति एत्थापि एसेव नयो। “आदितो पट्ठाय हि अलज्जी नाम नत्थी”ति इमिना दिइदिड्रेसु आसङ्का नाम न कातब्बा, 
दिइसुतादिकारणे सति एव कातब्बाति दस्सेति । अत्तनो भारभूता सद्धिविहारिकादयो। सचे न ओरमतीति अगतिगमनेन धम्मामिसपरिभोगतो न ओरमति। “आपत्ति नाम नत्थी”ति इदं अलज्जीनं 

धम्मेन उप्पन्नपच्चयं, धम्मकम्मञ्च सन्धाय वृत्तं। तेसम्पि हि कुलदूसनादिसमुप्पन्नपच्चयं परिभुञ्जन्तानं, वग्गकम्मादिं करोन्तानञ्च आपत्ति एव। 


“धम्मियाधम्मियपरिभोगो पच्चयवसेन वेदितब्बरो”ति वृत्तत्ता हेड्ठा लज्जिपरिभोगो पच्चयवसेन च एककम्मादिवसेन च वृत्तो एवाति वेदितब्बं । तेनेव दुटुदोससिक्खापदटुकथायं 
चोदकचुदितकभावे ठिता द्रे अलज्जिनो धम्मपरिभोगम्पि सन्धाय “एकसम्भोगपरिभोगा हुत्वा जीबथा "ति (पारा० अट्टु० २.३८५-३८६) वुत्ता तेसं अञ्जमञ्जं धम्मामिसपरिभोगे विरोधाभावा। लज्जीनमेव 
हि अलज्जिना सह तदुभयपरिभोगा न वट्टन्तीति। 


धम्मपरिभोगोति “एककम्मं एकुद्देसोतिआदिना (पारा० ५५, ९२, १७२) वृत्तसंवासो चेव निस्सयग्गहणदानादिको सब्बो निरामिसपरिभोगो च वेदितब्बो। “न सो आपत्तिया कारेतब्ब्रो”ति वुत्तत्ता 
लज्जिनो अलज्जिपग्गहे आपत्तीति वेदितब्बं। इतरोपीति लज्जीपि। तस्सापि अत्तानं पग्गण्हन्तस्स अलज्जिनो, इमिना च लज्जिनो वण्णभणनादिलाभं पटिच्च आमिसगरुकताय वा गेहसितपेमेन वा तं 
अलज्जिं पग्गण्हन्तो लज्जी सासनं अन्तरधापेति नामाति दस्सेति। एवं गहट्डादीसु उपत्थम्भितो अलज्जी बलं लभित्वा पेसले अभिभवित्वा नचिरस्सेव सासनं उद्भम्मं उब्बिनयं करोतीति। 


“धम्मपरिभोगोपि तत्थ वट्टती”ति इमिना आमिसपरिभोगतो धम्मपरिभोगोव गरुको, तस्मा अतिविय अलज्जिविवेकेन कातब्बोति दस्सेति। “धम्मानुग्गहेन उग्गण्हितुं बट्टती ति वृत्तत्ता 
अलज्जुस्सन्नताय सासने ओसक्कन्ते, लज्जीसु च अप्पहोन्तेसु अलज्जिम्पि पकतत्तं गणपूरकं गहेत्वा उपसम्पदादिकरणेन चेव केचि अलज्जिनो धम्मामिसपरिभोगेन सङ्गहेत्वा सेसालज्जिगणस्स 
निग्गहेन च सासनं पग्गण्हितुं वट्टति एव। 


केचि पन “कोटियं ठितो गन्थोति वुत्तत्ता गन्थपरियापुणनमेव धम्मपरिभोगो, न एककम्मादि | तस्मा अलज्जीहिपि सद्भि उपोसथादिकं कम्मं कातुं वटति, आपत्ति नत्थी”ति वदन्ति, त॑ न युत्त, 
एककम्मादीसु बहूसु धम्मपरिभोगेसु अलज्जिनापि सदधि कत्तब्बावत्थायुत्तं धम्मपरिभोगं दस्सेतुं इध निदस्सनवसेन गन्थस्सेव समुद्धटत्ता न हि एककम्मादिको विधि धम्मपरिभोगो न होतीति सक्का वत्तु 


दातब्बा, पब्बज्जारहो पब्बाजेतब्बो, उपसम्पदारहो उपसम्पादेतब्बो...पे०... अयं धम्मपटिसन्धारो नामा ति एवं सङ्घकम्मादिपि धम्मकोड्ठासे दस्सितं। तेसु पन धम्मकोट्ठासेसु यं गणपूरणादिवसेन अलज्जिनो 
अपेक्खित्वा उपोसथादि वा तेसं सन्तिका धम्मुग्गहणनिस्सयग्गहणादि वा करीयति, तं धम्मो चेव परिभोगो चाति धम्मपरिभोगोति वुच्चति, एतं तथारूपपच्चयं विना कातुं न वट्टति, करोन्तस्स 
अलज्जिपरिभोगो च होति दुक्कटञ्च। यं पन अलज्जिसतं अनपेक्खित्वा तज्जनीयादिनिग्गहकम्मं वा परिवासादिउपकारकम्मं वा उग्गहपरिपुच्छादानादि वा करीयति, तं धम्मो एव, नो परिभोगो। एतं 
अनुरूपानं कातुं वट्टति, आमिसदानं विय आपत्ति नत्थि । निस्सयदानम्पि तेरससम्मुतिदानादि च वत्तपटिवत्तसादियनादिपरिभोगस्सापि हेतृत्ता न वट्टति। 


यो पन महाअलज्जी उद्भम्मं उब्बिनयं सत्थु सासनं करोति, तस्स सद्धिविहारिकादीनं उपसम्पदादिउपकारकम्मम्पि उग्गहपरिपुच्छादानादि च कातुं न वट्टति, आपत्ति एव होति, निग्गहकम्ममेव 
कातब्बं। तेनेव अलज्जिपग्गहोपि पटिक्खित्तो । धम्मामिसपरिभोगविवज्जनेनापि हि दुम्मङ्कनं पुग्गलानं निग्गहो अधिप्पेतो, सो च पेसलानं फासुविहारसद्धम्म्वितिविनयानुग्गहादिअत्थाय एतदत्थत्ता 
सिक्खापदपञ्जत्तिया । तस्मा यं यं दुम्मङ्कूनं उपत्थम्भाय पेसलानं अफासुविहाराय सद्धम्मपरिहानादिअत्थाय होति, तं सब्बम्पि परिभोगो वा होतु अपरिभोगो वा कातुं न वट्टति, एवं करोन्ता सासनं 
अन्तरधापेन्ति, आपत्तिञ्च आपज्जन्ति। धम्मामिसपरिभोगेसु चेत्थ अलज्जीहि एककम्मादिधम्मपरिभोगो एव पेसलानं अफासुविहारसद्भम्मपरिहानादिअत्थाय होति, न तथा आमिसपरिभोगो। न हि 
अलज्जीनं पच्चयपरिभोगमत्तेन पेसलानं अफासुविहारादि होति, यथावुत्तधम्मपरिभोगेन पन होति, तप्परिवज्जनेन च फासुविहारादयो। तथा हि कतसिक्खापदवीतिक्कमा अलज्जिपुग्गला उपोसथादीसु 
पविद्ठा “तुम्हे कायद्वारे, वचीद्वारे च वीतिक्कमं करोथा "तिआदिना भिक्खूहि वत्तब्बा होन्ति, यथा विनयञ्च अतिइन्ता सङ्घतो बहिकरणादिवसेन सुहु निगाहेतब्बा, तथा अकत्वा तेहि सह संवसन्तापि 
अलज्जिनोव होन्ति “एकोपि अलज्जी अलज्जिसतम्पि करोती"तिआदिवचनतो (पारा० अट्ठ ० २.५८५) । यदि हि ते एवं न निग्गहिता सियुं, सङ्घे कलहादिं वड्डेत्वा उपोसथादिसामग्गीकम्मपटिबाहनादिना 
पेसलानं अफासुं कत्वा कमेन ते देवदत्तवज्जिपुत्तकादयो विय परिसं वड्डेत्वा अत्तनो विप्पटिपत्ति धम्मतो विनयतो दीपेन्ता सङ्घभेदादिम्पि कत्वा नचिरस्सेव सासनं अन्तरधापेय्युं, तेसु पन सङ्घतो 
बहिकरणादिवसेन निग्गहितेसु सब्बोपायं उपद्दवो न होति। वृत्तञ्हि - 


भिक्खू फासु विहरन्ती"ति (पारा० अट्ट १.३९)। 
तस्मा एककम्मादिधम्मपरिभोगोव आमिसपरिभोगतोपि अतिविय अलज्जिविवेकेन कातब्बो, आपत्तिकरो च सद्भम्मपरिहानिहेतुत्ताति वेदितब्बं । 


अपिच उपोसथो न तिट्ठति, पवारणा न तिइति, सङ्घकम्मानि नप्पवत्तन्तीति एवं अलज्जीहि सद्धि सङ्घकम्माकरणस्स अट्ठकथायं पकासितत्तापि चेतं सिज्झति, तथा परिवत्तलिङ्गस्स भिक्खुनो 
भिकखुनुपस्सयं गच्छन्तस्स पटिपत्तिकथायं “आराधिका च होन्ति सङ्गाहिका लज्जिनियो, ता कोपेत्वा अञ्जत्थ न गन्तब्बं। गच्छति चे, गामन्तरनदीपाररत्तिविप्पवासगणओहीयनापत्तीहि न मुच्चति...पे०... 
अलज्जिनियो होन्ति, सङ्गहं पन करोन्ति, तापि परिच्चजित्वा अञ्जत्थ गन्तुं लब्मती"ति एवं अलज्जिनीसु दुतियिकागहणादीसु संवासापत्तिपरिहाराय नदीपारगमनादिगरुकापत्तिड्ठानानं अनुञ्जातत्ता ततोपि 
अलज्जिसंवासापत्ति एव सद्भम्मपरिहानिहेतुतो गरुकतराति विञ्ञायति । न हि लहुकापत्तिड्ठानं, अनापत्तिठानं वा परिहरितुं गरुकापत्तिट्ठानवीतिक्कमं आचरिया अनुजानन्ति, तथा असंबासपदस्स 
अइुकथायं “सब्बेहिपि लज्जिपुग्गलेहि समं सिक्खितब्बभावतो समसिक्खाता नाम। एत्थ यस्मा सब्बेपि लज्जिनो एतेसु कम्मादीसु सह वसन्ति, न एकोपि ततो बहिद्भा सन्दिस्सति, तस्मा तानि सब्बानिपि 
गहेत्वा एसो संवासो नामा”ति एवं लज्जीहेव एककम्मादिसंवासो वट्टतीति पकासितो। 


यदि एवं, कस्मा असंवासिकेसु अलज्जी न गणितोति? नायं विरोधो, ये गणपूरके कत्वा कतं कम्मं कुप्पति, तेसं पाराजिकादिअपकतत्तानञ्जेव असंवासिकत्ते गहितत्ता। अलज्जिनो पन 
पकतत्तभूतापि सन्ति, ते चे गणपूरणा हुत्वा कम्मं साधेन्ति, केवलं कत्वा अगतिगमनेन करोन्तानं आपत्तिकरा होन्ति सभागापत्तिआपन्ना विय अञ्ञमञ्ञं। यस्मा अलज्जितञ्च लज्जितञ्च पुथुज्जनानं 
चित्तकखणपटिबद्ध, न सब्बकालिकं । सञ्चिच्च हि वीतिक्कमचित्ते उप्पन्ने अलज्जिनो “न पुन ईंदिसं करिस्सामी "ति चित्तेन लज्जिनो च होन्ति, तेसु च ये पेसलेहि ओवदियमानापि न ओरमन्ति, पुनप्पुनं 
बीतिक्कमन्ति, ते एव असंवसितब्बा, न इतरे लज्जिधम्मे ओक्कन्तत्ता । तस्मापि अलज्जिनो असंवासिकेसु अगणेत्वा तप्परिवज्जनत्यं सोधेत्वाव उपोसथादिकरणं अनुञ्ञातं । तथा हि “पारिसुद्धि 
आयस्मन्तो आरोचेथ, पातिमोक्खं उद्दिसिस्सामी"तिआदिना (महाव० १३४) अपरिसुद्धाय परिसाय उपोसथकरणस्स अयुत्तता पकासिता, “यस्स सिया आपत्ति सो आविकरेय्य..पे०... फासु होतीति 


पारिसुद्धिउपोसथे “परिसुद्धो अहं भन्ते, परिसुद्धोति मं धारेथा”ति (महाव० १६८) च एवं उपोसथं करोन्तानं परिसुद्भता च पकासिता, वचनमत्तेन अनोरमन्तानञ्च उपोसथपवआरणट्टपनविधि च वुत्ता, 
सब्बथा लज्जिधम्मं अनोक्कमन्तेहि संवासस्स अयुत्तताय निस्सयदानग्गहणपटिक्खेपो, तज्जनीयादिनिग्गहकम्मकरणञ्च उक्खेपनीयकम्मकरणेन सानुवत्तकपरिसस्स अलज्जिस्स 
असंवासिकत्तपापनविधि च वृत्ता। तस्मा यथावृत्तेहि सुत्तनयेहि, अट्टकथावचनेहि च पकतत्तेहिपि अपकतत्तेहिपि सब्बेहि अलज्जीहि एककम्मादिसंवासो न वट्टति, करोन्तानं आपत्ति एव दुम्मङ्कनं पुग्गलानं 
निग्गहत्थायेव सब्बसिक्खापदानं पञ्जत्तत्ताति निटमेत्थ गन्तन्बं । तेनेव दुतियसङ्गीतियं पकतत्तापि अलज्जिनो वज्जिपुत्तका यसत्थेरादीहि महन्तेन वायामेन सङ्घतो वियोजिता। न हि तेसु 
पाराजिकादिअसंवासिका अत्थि तेहि दीपितानं दसन्नं बत्थूनं (चूळव° ४५२) लहुकापत्तिविसयत्ता। 


तस्स पन सन्तिकेति महारक्खितत्थेरस्स सन्तिके । खरपत्तन्ति खरसङ्घातं सुवण्णपतिरूपकं वत्थु । दायकेहि असतिया दिन्नं रूपियं तेहि पुन सकसञ्ञाय गण्हन्ते अदातुं, निस्सग्गियवत्थुं गण्हाहीति 
दातुञ्च न वट्ठतीति आह “तब चोळकं पस्साही”ति। एवं वत्वापि पन नडवत्थुस्मिं विय निस्सज्जितब्बाभावेपि आपत्ति देसेतब्बाव। असतियापि हि तं वत्थुं वत्थादिना सहत्थेन गहेत्वा “इदं देमी”ति दिन्नं, 
तदा परिच्चागसब्भावतो दानमेव होति “अप्पग्घं दस्सामी "ति महग्घस्स दाने विय । पटिग्गण्हन्तस्स च असतिया दिय्यमानत्ते जातेपि अदिन्नादानं न होति दायकेहि दिन्नत्ता, तस्मा रूपियं निस्सग्गियमेव 
होति। केचि पन “ईदिसं नाम न होति, तेनेव चेत्थ “तव चोळकं पस्सा'ति वृत्त'न्ति वदन्ति, तं नो नक्खमति, वीमंसितब्बं । 


५८६. एकपरिच्छेदानीति सिया किरियत्तं, सिया अकिरियत्तञ्च सन्धाय वृत्तं। जातरूपरजतभावो, अत्तुद्ेसिकता, गहणादीसु अञ्जतरभावोति इमानेत्थ तीणि अङ्गानि। 

रूपियसिक्खापदवण्णना निड्टिता। 
९. रूपियसंवबोहारसिक्खापदवण्णना 


५८७. नवमे जातरूपादिचतुन्बिधनिस्सग्गियवत्थु इध रूपियग्गहणेनेव गहितन्ति आह “जातरूपरजतपरिवत्तन ”न्ति। पटिग्गहितपरिवत्तनेति कप्पियवोहारेन, अकप्पियवोहारेन वा पटिग्गहितस्स 
रूपियस्स परिवत्तने। 


५८९. पाळियं घनकतन्ति इट्ठकादि | रूपियं नाम सत्थुवण्णोतिआदीसु किञ्चापि केवलं रजतं न गहितं, तथापि रूपियपदेनेव तं गहितन्ति दुब्बं । सुद्धो रूपियसंवोहारो एव वुत्तोति अज्झाहरितब्बं । 
रूपिये रूपियसञ्जीतिआदिम्हि विनिच्छयं वक्खामाति पाठसेसो। 


५९१. पाळियं रूपिये रूपियसञ्ञजीति अत्तना दिय्यमानं सकसन्तकं सन्धाय वुत्तं। रूपियं चेतापेतीति परसन्तकं । एस नयो सेसेसुपि। तत्थ अरूपिय-सद्देन दुक्कटवत्थुम्पि सङ्गण्हाति | पच्छिमे पन 
तिके “अरूपिये रूपियसञ्जी अरूपियं चेतापेति, आपत्ति दुक्कटस्सा"ति इमिना नयेन सब्बत्थ योजना वेदितब्बा। इमस्मिञ्च तिके अरूपिय-सद्देन कप्पियवत्थुयेव गहितं, न मृत्तादिदुक्कटवत्थु अन्ते 
““पञ्चन्नं सह अनापत्ती ति वुत्तत्ता। किञ्चापि दुक्कटवत्थु न गहितं, तथापि दुक्कटवत्थुना दुक्कटवत्थुं, कप्पियवत्थुना दुक्कटवत्थुञ्च परिवत्तयतो दुक्कटं, नयतो सिद्धमेव होति। तञ्च दुक्कटवत्थुम्हि 
तथसञ्जाय वा अतथसञ्ञाय वा विमतिया वा परिवत्तेन्तस्सपि होतियेव अचित्तकत्ता इमस्स सिक्खापदस्स। पञ्चन्नं सहाति पञ्चहि सहधम्मिकेहि सह। 


इदानि “निस्सग्गियवत्थुना दुक्कटवत्युं वा"तिआदिना वृत्तस्स अत्थस्स पाळियं सरूपेन अनागतत्तेपि नयतो लब्भमानतं दस्सेतुं “यो हि अय'न्तिआदि वृत्तं। एत्थ च यस्मा रूपियेन परिवत्तितं 
अरूपियं निस्सट्टम्पि सब्बेसम्पि अकप्पियत्ता निस्सग्गियमेव न होति निस्सज्जित्वा परिभुञ्जितब्बस्सेव निस्सज्जितब्बतो, केवलं पन इदं छड्टेत्वा पाचित्तियमेव परिवत्तकेन देसेतब्बं, तस्मा “रूपिये 
रूपियसञ्जी अरूपियं चेतापेति, निस्सग्गियं पाचित्तियन्तिआदि तिको भगवता न वुत्तो, तीसुपि पदेसु परिवत्तियमानस्स अरूपियत्तेन निस्सग्गियवचनायोगा रूपियस्सेव निस्सज्जितब्बतो। रूपियस्सेव हि 
निस्सट्टस्स आरामिकादीहि पटिपज्जनविधि पाळियं दस्सितो, न अरूपियस्स। तस्मा पाचित्तियमत्तसम्भवदस्सनत्थमेव पनेत्य अट्टकथायं “अवुत्तोपि अयं...पे०... तिको वेदितब्बो'ति वृत्तं, न पन तस्स 
वत्थुनो निस्सग्गियतादस्सनत्थं। तेनेव पत्तचतुक्के “न सक्का केनचि उपायेन कप्पियं कातु" न्तिआदि वृत्तं। अयं अम्हाकं खन्ति। अत्तनो बा हीतिआदि दुतियतिकानुलोमेनेव ततियत्तिकस्स 
सिज्झनप्पकारं समत्थेतुं वत्तं । तत्रायं अधिप्पायो -- यस्मा हि यथा अत्तनो अरूपियेन परस्स रूपियं चेतापेन्तस्स एकस्मिं अन्ते रूपियसम्भवतो “रूपियसंवोहारो कतो एव होती" ति दुतियत्तिको वुत्तो, एवं 
अत्तनो रूपियेन परस्स अरूपियं चेतापेन्तस्सापि होतीति ततियो तिको वत्तब्बो भवेय्य, सो पन दुतियत्तिकेनेव एकतो रूपियपक्खसामञ्जेन सिज्झतीति पाळियं न वुत्तोति। तत्य एकन्तेन रूपियपक्खेति 
एकेन अन्तेन रूपियपक्खे, “एकतो रूपियपक्खे "ति वा पाठो। 


इदानि दुतियत्तिके अरूपियपदस्स अत्थभूतेसु दुक्कटवत्थुकप्पियवत्थूसु दुक्कटवत्थुना रूपियादिपरिवत्तने आपत्तिभेदं दस्सेतुं “दुक्कटवत्थुना”तिआदि आरद्धं। दुक्कटवत्थुना 
दुक्कटवत्थुन्तिआदि पन दुक्कटवत्थुना परिवत्तनप्पसङ्गे पाळियं अवुत्तस्सापि अत्थस्स नयतो लब्भमानतं दस्सेतुं वृत्तं। तत्थ इमिनाति रूपियसंवोहारसिक्खापदेन, तेन च दुक्कटस्स अचित्तकतम्मि 


सम्बन्धो। इधाति इमस्मिं सिक्खापदे। तत्थाति कयविक्कयसिक्खापदे (पारा० ५९३)। 


एवं दुक्कटवत्थुना रूपियादिपरिवत्तने आपत्तिभेदं दस्सेत्वा इदानि कप्पियवत्थुनापि दस्सेतुं “कप्पियवत्थुना पना”तिआदि आर्धं । तत्थ तेनेबाति कप्पियवत्थुना एव। “रूपियं उग्गण्हित्वा/ति 
इदं उक्कट्ठवसेन वुत्तं । मुत्तादिदुक्कटवत्थुम्पि उग्गहेत्वा कारितम्पि पञ्चन्नम्पि न वट्टति एव। समुद्ठापेतीति सयं गन्त्वा, “इमं कहापणादिं कम्मकारानं दत्वा बीजं समुट्ठापेही "ति एवं अञ्ञं आणापेत्वा वा 
समुट्ठापेति। महाअकप्पियोति अत्तनाव बीजतो पड्डाय दूसितत्ता अञ्जस्स मूलसामिकस्स अभावतो वुत्तं। सो हि चोरेहि अच्छिन्नोपि पुन लद्धो जानन्तस्स कस्सचिपि न वड्टति। यदि हि वट्टेय्य, तळाकादीसु 
विय अच्छिन्नो वट्टतीति आचरिया वदेय्युं। न सक्का केनचि उपायेनाति सङ्घे निस्सज्जनेन, चोरादिअच्छिन्दनादिना च कण्पियं कातुं न सक्का, इदञ्च तेन रूपेन ठितं, तम्मूलिकेन वत्थुमुत्तादिरूपेन 
ठितञ्च सन्धाय वुत्तं। दुक्कटवत्थुम्पि हि तम्मूलिककप्पियवत्थुञ्च न सक्का केनचि उपायेन तेन रूपेन कप्पियं कातुं। यदि पन सो भिक्खु तेन कप्पियवत्थुदुक्कटवत्थुना पुन रूपियं चेतापेय्य, तं रूपियं 
निस्सज्जापेत्वा अञ्जेसं कप्पियं कातुम्पि सक्का भवेय्याति दटुब्ब। 


पत्तं किणातीति एत्थ “इमिना कहापणादिना कम्मारकुलतो पत्तं किणित्वा एही"ति आरामिकादीहि किणापनम्पि सङ्गहितन्ति वेदितन्बं । तेनेव राजसिक्खापदटुकथायं “एत्तकेहि कहापणेहि साटके 
आहर, एत्तकेहि यागुआदीनि सम्पादेहीति वदति, यं ते आहरन्ति, सब्बेसं अकप्पियं। कस्मा? कहापणानं विचारितत्ता"ति (पारा० अट्ठ० २.५३८-५३९) वुत्तं। इमिना पन वचनेन यं मातिकाइुकथायं 
रूपियसंवोहारसिक्खापदं ` अनाणत्तिक' न्ति वुत्तं, तं न समेति। न केवलञ्च इमिना, पाळियापि तं न समेति। पाळियञ्हि निस्सट्टरूपियेन आरामिकादीहि सप्पियादिं परिवत्तापेतुं “सो वत्तब्नो “आवुसो, इमं 
जानाही'ति। सचे सो भणति इमिना कि आहरीयतू'ति, न वत्तब्बो 'इमं वा इमं वा आहरा'ति। कप्पियं आचिक्खितब्बं 'सप्पि वा"तिआदिना रूपियसंवोहारं परिमोचेत्वाव वुत्तं। “इमिना रूपियेन कि 
आहरीयतू'ति पुच्छन्तो “इमं आहरा'ति वुत्तेपे अधिकारतो “इमिना रूपियेन इमं आहरा"ति भिक्खूहि आणत्तो एव होतीति तं रूपियसंवोहारं परिवज्जेतुं “न वत्तब्बो इमं वा इमं वा आहरा”ति 
पटिकखेपो कतो, अनापत्तिवारेपि “कप्पियकारकस्स आचिक्खती"ति न वृत्तं। कयविक्कयसिक्खापदे (पारा० ५९५) पन तथा वुत्तं, तस्मा इदं साणत्तिकं कयविक्कयमेव अनाणत्तिकन्ति गहेतब्बं। 


मूलस्स अनिस्सदुत्ताति येन उग्गहितमूलेन पत्तो कोतो, तस्स मूलस्स सङ्घमज्झे अनिस्सहुत्ता, एतेन रूपियमेव निस्सज्जितब्बं, न तम्मूलिकं अरूपियन्ति दस्सेति। यदि हि तेन रूपियेन अञ्ञं रूपियं 
चेतापेय्य, तं रूपियसंवोहारसिक्खापदे आगतनयेनेव निस्सज्जापेत्वा सेसेहि परिभुञ्जितब्बं भवेय्याति। “मूलस्स असम्पटिच्छितत्ता”ति इमिना मूलस्स गिहिसन्तकत्तं, तेनेव पत्तस्स 
रूपियसंवोहारानुप्पन्नतञ्च दस्सेति। पञ्चसहध्षम्मिकसन्तकेनेव हि रूपियसंवोहारदोसो। तत्थ च अत्तनो सन्तके पाचित्तियं, इतरत्थ दुक्कटं। 


निस्सज्जीति दानवसेन वृत्तं, न विनयकम्मवसेन। तेनेव ““सप्पिस्स पूरेत्वा "ति वृत्तं | यं अत्तनो धनेन परिवत्तेति, तस्स वा धनस्स रूपियभावो, परिवत्तनपरिवत्तापनेसु अञ्जतरभावो चाति इमानेत्थ 
द्रे अङ्गानि। 
रूपियसंवोहारसिक्खापदवण्णना निड्टिता। 


१०. कयविक्कयसिक्खापदवण्णना 


५९३-५. दसमे पाळियं जानाहीति इदानेव उपधारेहि, इदं पच्छा छट्टेतुं न सक्काति अधिप्पायो। इमिनाति भिवखुना दिय्यमानं वुत्तं । इमन्ति परेन पटिदिय्यमानं। सेसजातकेसु 
सद्धादेय्यविनिपातसम्भवतो तदभावद्वानम्पि दस्सेतुं “मातरं पन पितरं वा ति वुत्तं । न सक्का तं पटिक्खिपितुन्ति एत्थ यथा रूपियं भतकानं दत्वा अस्सामिकभूमियं अयोबीजसमुट्टापने भतिया 
खणन्तानं सन्तिका गहितभण्डकभावेपि पाचित्तियं होति, एवमिधापीति केचि वदन्ति, तं न युत्तं। यञ्हि अस्सामिकभूमि खणित्वा समुट्टापितं अयोबीजं, तं भतकानं सन्तकं नाम होति, तदत्थञ्च तेसं रूपियं 
देन्तस्स रूपियसंवोहारोव होति अकप्पियवोहारेन रजनच्छल्लिआदीनं आहरापने कयविक्कयो विय, तादिसम्पि परभण्डं इध वत्थधोवनादीसु नत्थि, तस्मा अट्ठकथापमाणेनेवेत्थ पाचित्तियं गहेतब्बं । 


५९७. पुञ्ञं भविस्सतीति देतीति एत्थ सचे भिक्खु अत्तनो भण्डस्स अण्पग्घतं जत्वापि अकथेत्वा “इदानेव उपपरिक्खित्वा गण्ह, मा पच्छा विप्पटिसारी होही”ति वदति, इतरो च अत्तनो 
दिय्यमानस्स महग्घतं अजानन्तो “ऊनं वा अधिकं वा तुम्हाकमेवा ति दत्वा गच्छति, भिकखुस्स अनापत्ति उपनन्दस्स विय परिब्बाजकवत्थुग्गहणे । विप्पटिसारिस्स पुन सकसञ्जाय आगतस्स यं अधिकं 
गहितं, तं दातब्बं। येन यं परिवत्तेति, तेसं उभिन्नं कप्पियवत्थुता, असहध्षम्मिकता, कयविक्कयापज्जनञ्चाति इमानेत्थ तीणि अङ्गानि। 

कयविक्कयसिक्खापदवण्णना निड्टिता। 
निट्टितो कोसियवग्गो दुतियो। 
३. पत्तवग्गो 
९. पत्तसिक्खापदवण्णना 


६०२. ततियवग्गस्स पठमे अड्डतेरसपलाति मागधिकाय मानतुलाय अड्टतेरसपलपरिमितं उदकं गण्हन्तं सन्धाय वुत्तं, तथा परिमितं यवमासादिं गण्हन्तिं सन्धायाति केचि। आचरियधम्मपालत्थेरेन 
पन “पकतिचतुमुड्टिकं कुडुवं, चतुकुडुवं नाळि, ताय नाळिया सोळस नाळियो दोणं, तं पन मगधनाळिया द्वादस नाळियो होन्तीति वदन्ती” ति वुत्तं। दमिळनाळीति पुराणनाळि सन्धाय वुत्तं। सा च 
चतुमुट्टिकेहि कुडुवेहि अट्ठ कुड्वा, ताय नाळिया द्वे नाळियो मगधनाळिं गण्हाति । पुराणा पन “सीहळनाळि तिस्सो नाळियो गण्हाती' "ति वदन्ति, तेसं मतेन मगधनाळि इदानि पवत्तमानाय चतुकुडुवाय 
दमिळनाळिया चतुनाळिका होति, ततो मगधनाळितो उपड्डज्च पुराणदमिळनाळिसङ्घातं पत्थं नाम होति, एतेन च “ओमको नाम पत्तो पत्थोदनं गण्हाती”ति पाळिवचनञ्च समेति, लोकियेहिपि - 


“लोकियं मगधञ्चेति, पत्थद्वयमुदाहटं। 
लोकियं सोळसपलं, मागधं दिगुणं मत'न्ति॥ - 


एवं लोके नाळिया मगधनाळि दिगुणाति दस्सिता, एवञ्च गय्हमाने ओमकपत्तस्स च यापनमत्तोदनगाहिका च सिद्धा होति। न हि सक्का अट्टुकुडुवतो ऊनोदनगाहिना पत्तेन अथूपीकतं पिण्डपातं 
परियेसित्वा यापेतुं। तेनेव वेरञ्जकण्डटुकथायं “पत्यो नाम नाळिमत्तं होति एकस्स पुरिसस्स अलं यापनाय । वृत्तम्पि हेतं 'पत्थोदनो नालमयं दुविन्न न्ति (जा० २.२१.१९२) वृत्तं, “एकेकस्स द्विन्नं तिण्णं 
पहोती'ति च आगहं, तस्मा इध वुत्तनयानुसारेनेव गहेतब्बं। 


आलोपस्स अनुरूपन्ति एत्थ “ब्यञ्जनस्स मत्ता नाम ओदनतो चतुत्थभागो' ति (म० नि० अट्ट० २.३८७) ब्रह्मायुसुत्तद्कथायं वुत्तत्ता आलोपस्स चतुत्थभागमेव ब्यञ्जनं अनुरूपन्ति ददुब्बं 
ओदनगतिकानेवाति ओदनस्स अन्तो एव पविसनसीलानि सियुं, अत्तनो ओकासं न गवेसन्तीति अत्थो। नाममत्तेति “मज्झिमो पत्तो मज्झिमोमकोतिआदिनाममत्ते। 


६०७-८. एवं पयोगे पयोगेति परियोसानालोपज्झोहरणपयोगे पयोगे, आलोपे आलोपेति अत्थो। कत्बाति पाकपरियोसानं कत्वा। पचित्वा ठपेस्सामीति काळवण्णपाकं सन्धाय वुत्तं । छिद्दन्ति 
मुखवट्टितो द्रङुलस्स हेट्टाछिई वृत्तं। सेसं पठमकथिने वृत्तनयमेव। 


पत्तसिक्खापदवण्णना निड्टिता। 
२. ऊनपञ्चबन्धनसिक्खापदबण्णना 


६०९-६९३. दुतिये पाळियं अहं पत्तेन ते भिक्खू सन्तपेस्सामीति सेसो। “अपत्तो "ति इमिना अधिट्ठानविजहनम्पि दस्सेति। पञ्चबन्धनेपि पत्ते अपरिपुण्णपाके पत्ते विय अधिट्ठानं न रुहति। 
“तिपुपट्टकेन वा ति वुत्तत्ता तम्बलोहादीहि कप्पियलोहेहि अयोपत्तस्स छिइं छादेतुं वट्टति। तेनेव ““लोहमण्डलकेना' ति वुत्तं । इमस्मिं सिकखापदे अकाळवण्णम्पि कप्मियपत्तं विञ्ञापेन्तस्स आपत्ति 
एवाति दडुब्बं । अधिट्ठानुपगपत्तस्स ऊनपञ्चबन्धनता, अत्तुद्देसिकता, अकतविञ्जत्ति, ताय च पटिलाभोति इमानेत्थ चत्तारि अङ्गानि। 


ऊनपञ्चबन्धनसिक्खापदवण्णना निड्टिता। 
३. भेसज्जसिक्खापदबण्णना 


६१८-६२१. ततिये पाळियं पिलिन्दवच्छत्थेरेन “न खो, महाराज, भगवता आरामिको अनुञ्जातो"ति पठमं पटिक्खिपित्वा “अनुजानामि, भिक्खवे, आरामिक न्ति पुग्गलानम्पि आरामिकनामेन 
दासग्गहणे अनुञ्ञाते एव आरामिकानं गहितत्ता खेत्तवत्थादीनि कप्पियवोहारेनपि पुग्गलानं गहेतुं न वट्टति, तथा अननुञ्जातत्ताति विञ्जायति। “खेत्तवत्थुपटिग्गहणा पटिविरतो होती 'तिआदिना (दी० नि० 
१.१०, १९४) हि पटिक्खित्तेसु एकस्सेव पुग्गलिकवसेन गहणे अनुञ्जाते इतरीतरानं तथा न गहेतब्बता सिद्भाव होति । यञ्च पिलिन्दवच्छत्थेरेन दायककुलस्स दारिकाय सुवण्णमालावसेन तिणण्डुपकस्स 
निम्मानं, तं “अनापत्ति, भिक्खवे, इद्भिमस्स इद्धिविसये "ति (पारा० १५९) वचनतो कुलसङ्गहादि न होतीति कतन्ति दब्बं, केचि पन “खीणासवानं लाभिच्छाय अभावतो कुलसङ्गहेपि आजीवकोपो 
नत्यी"ति वदन्ति, तं न यत्तं खीणासवानम्पि आजीवविपत्तिहेतूनं पिण्डपातादीनं परिवज्जेतब्बतो। वुत्तञ्हि धम्मसेनापतिना “नेव भिन्देय्यमाजीवं, चजमानोपि जीवित न्ति (मि० प° ६.१.५) । भगवता च 
“गाथाभिगीतं मे अभोजनीय" न्तिआदि वुत्तं (सु? नि० ८१, ४८४; मि० प° ४.५.९; सं० नि० १.१९७) । 


६२२. उग्गहितकन्ति परिभोगत्थाय सयं गहितं। सयं करोतीति पचित्वा करोति। पुरेभत्तन्ति तदहुपुरेभत्तमेव वट्टति सवत्थुकपटिग्गहितत्ता। सयंकतन्ति खीरनवनीतं पचित्वा कतं । निरामिसमेवाति 
तदहुपुरेभत्तं सन्धाय वुत्तं। अज्ज सयंकतं निरामिसमेव भुञ्जन्तस्स कस्मा सामपाको न होतीति आह “नवनीतं तापेन्तस्सा/तिआदि। पटिग्गहितेहीति खीरदधीनि सन्धाय वुत्तं। उग्गहितकेहि कतं 
अब्भञ्जनादीसु उपनेतब्बन्ति योजना। एसेब नयोति निस्सग्गियापत्ति सन्धाय वुत्तं। अकप्पियमंससण्पिम्हीति हत्थिआदीनं सप्पिम्हि। 


एत्थ पनाति नवनीते विसेसो अत्थीति अत्यो। धोतं वट्टतीति धोतमेव पटिग्गहितुम्पि न वट्टति, इतरथा सवत्थुकपटिग्गहितं होतीति थेरानं अधिप्पायो। 


महासिवत्थेरस्स पन वत्थुनो वियोजितत्ता दधिगुळिकादीहि युत्ततामत्तेन सवत्थुकपटिग्गहितं नाम न होति, तस्मा तक्कतो उद्धटमत्तमेव पटिग्गहेत्वा धोवित्वा, पचित्वा वा निरामिसमेव कत्वा 
परिभुञ्जिसूति अधिप्पायो, न पन दधिगुळिकादीहि सह विकाले भुञ्जिसु। तेनाह “तस्मा नवनीतं परिभुञ्जन्तेन...पे०... सवत्थुकपटिग्गहितं नाम न होती”ति। तत्थ अधोतं पटिग्गहेत्वापि तं नवनीतं 
परिभुञ्जन्तेन दधिआदीनि अपनेत्वा परिभुञ्जितब्बन्ति अत्थो। खयं गमिस्सतीति निरामिसं होति, तस्मा विकालेपि वट्टतीति अत्थो। एत्तावताति नवनीते लग्गमत्तेन विसुं दधिआदिवोहारं अलब्धेन 
अप्पमत्तेन दधिआदिनाति अत्थो, एतेन विसुं पटिग्गहितदधिआदीहि सह पक्कं सवत्थुकपटिग्गहितसङ्ख्यमेव गच्छतीति दस्सेति। तस्मिम्पीति निरामिसभूतेपि। कुक्कुच्चकानं पन अयं अधिप्पायो - 
पटिग्गहणे ताव दधिआदीहि असम्भिन्नरसत्ता भत्तेन सहितेन गुळपिण्डादि विय सवत्थुकपटिग्गहितं नाम न होति, तं पन पचन्तेन धोवित्वाव पचितब्बं, इतरथा पचनक्खणे पच्चमानदधिगुळिकादीहि 
सम्भिन्नरसताय सामंपक्कं जातं, तेसु खीणेसु सामंपक्कमेव होति, तस्मा निरामिसमेव पचितब्बन्ति। तेनेव “आमिसेन सह पक्कत्ता”ति कारणं वुत्तं 


एत्थ चायं विचारणा - सवत्थुकपटिग्गहितत्ताभावे आमिसेन सह भिक्खुना पक्कस्स सयंपाकदोसो वा परिसङ्कीयति यावकालिकता वा, तत्थ न ताव सयंपाकदोसो एत्थ सम्भवति सत्ताहकालिकत्ता। 
यञ्हि तत्थ दधिआदि आमिसगतं, तं परिक्खीणन्ति। अथ पटिग्गहितदधिगुळिकादिना सह अत्तना पक्कत्ता सवत्थुकपक्क विय भवेय्याति परिसङ्कीयति, तदा आमिसेन सह पटिग्गहितत्ताति कारणं वत्तब्बं, 
न पन पक्कत्ताति। तथा च उपडत्थेरानं मतमेव अङ्गी कतं सिया। तत्थ च सामणेरादीहि पक्कम्पि यावकालिकमेव सिया पटिग्गहितखीरादिं पचित्वा अनुपसम्पन्नेहि कतसप्पिआदि विय च, न च तं युत्त, 
भिक्खाचारेन लद्भनवनीतादीनं तक्कादिआमिससंसग्गसम्भवेन अपरिभुञ्जितब्बतापसङ्गतो। न हि गहट्ठा धोवित्वा, सोधेत्वा वा पत्ते आकिरन्तीति नियमो अत्थि, अद्टकथायञ्च “यथा तत्थ 


एवं “लज्जी सामणेरो यथा तत्थ पतिततण्डुलकणादयो न पच्चन्ति, एवं सामिसपाकं मोचेन्तो अग्गिम्हि विलीयापेत्चा...पे०... वट्टती”ति वचनस्सापि निमित्तं न दिस्सति। यदि हि एतं 

यावकालिकसंसग्गपरिहाराय वुत्तं सिया, अत्तनापि तथा कातब्बं भवेय्य। गहट्ेहि दिन्नसप्मिआदीसु च आमिससंसग्गसङ्का न विगच्छेय्य। न हि गहट्ठा एवं विलीयापेत्वा पन तण्डुलादिं अपनेत्वा पुन 
पचन्ति, अपिच भेसज्जेहि सद्धि खीरादिं पक्खिपित्वा यथा खीरादि खयं गच्छति, एवं परेहि पक्कभेसज्जतेलादिपि यावकालिकमेव सिया, न च तम्पि युत्तं दधिआदिखयकरणत्थं “पुन पचित्वा देती "ति 
वुत्तत्ता। तस्मा महासिवत्थेरवादे कुक्कुच्चं अकत्वा अधोतम्मि नवनीतं तदहुपि पुनदिवसादीसुपि पचितुं, तण्डुलादिमिस्सं सप्पिआदिं अत्तनापि अग्गिम्हि विलीयापेत्वा परिस्सावेत्वा पुन तक्कादिखयत्थं 
पचितुञ्च वट्टति। 


तत्थ विज्जमानस्सपि पच्चमानक्खणे सम्भिन्नरसस्स यावकालिकस्स अब्बोहारिकत्तेन सवत्थुकपटिग्गहितपुरेपटिग्गहितानम्पि अब्बोहारिकतोति निट्टमेत्थ गन्तब्बन्ति तेनेव “एत्तावता 
सबत्थुकपटिग्गहितं नाम न होती ति वृत्तं। विसुं पटिग्गहितेन पन खीरादिआमिसेन नवनीतादिं मिस्सेत्वा भिक्खुना वा अञ्ञेहि वा पक्कतेलादिभेसज्जं सवत्थुकपटिग्गहितसङ्ख्यमेव गच्छति, तत्थ 
पविट्टयावकालिकस्स अब्बोहारिकत्ताभावा । यं पन पुरेपरिग्गहितभेसज्जेहि अप्पटिग्गहितं खीरादिं पक्खिपित्वा पक्कतेलादिकं अनुपसम्पन्नेहेव पक्कम्पि सवत्थुकपटिग्गहितम्पि सन्निधिपि न होति, तत्थ 
पक्खित्तखीरादिकस्सपि तस्मिं खणे सम्भिन्नरसताय पुरेपटिग्गहितत्तापत्तितो। सचे पन अप्पटिग्गहितेहेव, अञ्जेहि वा पक्कतेलादीसुपि सचे आमिसरसो पञ्ञायति, तं यावकालिकमेव होतीति वेदितब्बं । 
उग्गहेत्वाति सयमेव गहेत्वा। 


परिस्सावेत्वा गहितन्ति तण्डुलादिविगमत्थं परिस्सावेत्वा, तक्कादिविगमत्थं पुन पचित्वा गहितन्ति अत्थो। पटिग्गहेत्वा ठपितभेसज्जेहीति अतिरेकसत्ताहपटिग्गहितेहि, एतेन तेहि युत्तम्पि 
सप्पिआदि अतिरेकसत्ताहपटिग्गहितं न होतीति दस्सेति। बह्दलिसमयेति वस्सकालसमये, अनातपकालेति अत्थो। 


निब्बट्टितत्ताति यावकालिकवत्थुतो विवेचितत्ता, एतेन तेले सभावतो यावकालिकत्ताभावं, भिक्खुनो सवत्थुकपटिग्गहणेन यावकालिकत्तुपगमनञ्च दस्सेति। उभयम्पीति अत्तना, अञ्जेहि च कतं। 


६२३. अच्छवसन्ति दुक्कटवत्थूनञ्जेव उपलक्खणन्ति आह “ठपेत्वा मनुस्सवस ”न्ति। संसइुन्ति परिस्सावितं। तिण्णं दुक्कटानन्ति अज्झोहारे अज्झोहारे तीणि दुक्कटानि सन्धाय वुत्तं। किञ्चापि 
परिभोगत्थाय विकाले पटिग्गहणपचनपरिस्सावनादीसु पुब्बपयोगेसु पाळियं, अट्टकथायञ्च आपत्ति न वुत्ता, तथापि एत्थ आपत्तिया एव भवितब्बं पटिविखित्तस्स करणतो आहारत्थाय विकाले 
यामकालिकादीनं पटिग्गहणे विय। यस्मा खीरादिं पक्खिपित्वा पक्कभेसज्जतेले कसटं आमिसगतिकं, तेन सह तेलं पटिग्गहेतुं, पचितुं वा भिक्खुनो न वट्टति। तस्मा वृत्तं “पक्कतेलकसटे विय 
कुक्कुच्चायती”ति। सचे वसाय सह पक्कत्ता न वट्टति, इदं कस्मा न वट्टतीति पुच्छन्ता “भन्ते ...पे०... बट्टती”ति आहंसु । थेरो अतिकुक्कुच्चताय च “एतम्पि, आबुसो, न वट्टती”ति आह। 
रोगनिग्गहत्थाय एव वसाय अनुञ्ञातत्तं सल्लक्खेत्वा पच्छा “साधू ति सम्पटिच्छि। 


“मधुकरीहि नाम मधुमक्खिकाही ति इदं खुहकभमरानं द्विन्नं एव विसेसनन्ति केचि वदन्ति, अञ्जे पन “दण्डकेसु मधुकारिका मधुकरीमक्खिका नाम, ताहि सह तिस्सो मधुमकिखिकाजातियो”ति 
बदन्ति। भमरमक्खिकाति महापटलकारिका । सिलेससदिसन्ति सुक्खताय वा पक्कताय वा घनीभूतं । इतरन्ति तनुकमधु। 


उच्छुरसं उपादायाति निक्कसटरसस्सपि सत्ताहकालिकतं दस्सेति “उच्छुम्हा निब्बत्त न्ति पाळियं सामञ्जतो वृत्तत्ता। यं पन सुत्तन्तट्ुकथायं उच्छु चे, यावकालिको। उच्छुरसो चे, यामकालिको। 
फाणितं चे, सत्ताहकालिकं | तचो चे, यावजीवको ति वुत्तं, तं अम्बफलरसादिमिस्सताय यामकालिकत्तं सन्धाय वुत्तन्ति गहेतब्बं, अविनयवचनत्ता तं अप्पमाणन्ति। तेनेव “पुरेभत्तं पटिग्गहितेन 
अपरिस्सावितउच्छुरसेना”तिआदि वृत्तं। निरामिसमेव वट्टति तत्थ पविद्टयावकालिकस्स अब्बोहारिकत्ताति इदं गुळे कते तत्थ विज्जमानम्पि कसटं पाकेन सुक्खताय यावजीविकत्तं भजतीति वृत्तं । तस्स 
यावकालिकत्ते हि सामंपाकेन पुरेभत्तेपि अनज्झोहरणीयं सियाति। “सवत्थुकपटिग्गहितत्ता” ति इदं उच्छुरसे चुण्णविचुण्णं हुत्वा ठितकसटं सन्धाय वुत्तं, तेन च अपरिस्सावितेन अप्पटिग्गहितेन 
अनुपसम्पन्नेहि कतं सत्ताहं वट्टतीति दस्सेति । झामउच्छुफाणितन्ति अग्गिम्हि उच्छुं तापेत्वा कतं । कोड्टितउच्छुफाणितन्ति खुद्दानुखुद्दक छिन्दित्वा कोट्देत्वा निप्पीळेत्वा पक्कं । 


तं तत्थ बिज्जमानम्पि कसटं पक्ककाले यावकालिकत्तं विजहतीति आह “तं युत्त”न्ति। सीतोदकेन कतन्ति मधुकपुप्फानि सीतोदकेन मद्दित्वा परिस्सावेत्वा पचित्वा कतं, अमददित्वा कतन्ति केचि, 
तत्थ कारणं न दिस्सति। खीरजल्लिकन्ति खीरफेणं । मधुकपुण्फं पनातिआदि यावकालिकरूपेन ठितस्सपि अवट्टनकमेरयबीजवत्थुं दस्सेतुं आरद्धं। 


सब्बानिपीति सप्पिआदीनि पञ्चपि। आहारकिच्चं करोन्तानि एतानि कस्मा एवं परिभुञ्जितब्नानीति चोदनापरिहाराय भेसज्जोदिस्सं दस्सेन्तेन तप्पसङ्गेन सब्बानिपि ओदिस्सकानि एकतो दस्सेतुं 
“सत्तविधं ही तिआदि वृत्तं। अपकतिभेसज्जत्ता विकटानि विरूपानि विसहरणतो महाविसयत्ता महन्तानि चाति महाविकटानि। उपसम्पदादीनीति आदि-सद्देन गणङ्गणूपाहनादिं सङ्गण्हाति। 


अधिट्टेतीति बाहिरपरिभोगत्थमेतन्ति चित्तं उप्पादेति, एवं परिभोगे अनपेक्खताय पटिग्गहणं विजहतीति अधिप्पायो। एवं अञ्जेसुपि कालिकेसु अनज्झोहरितुकामताय सुद्भचित्तेन बाहिरपरिभोगत्थाय 
नियमेपि पटिग्गहणं विजहतीति इदम्पि विसुं एकं पटिग्गहणविजहनकारणन्ति ददुब्बं 


६२५. सचे द्विन्नं...पे०... न बट्टतीति एत्थ पाठो गळितो, एवं पनेत्थ पाठो वेदितब्नो “सचे ट्विन्नं सन्तकं एकेन पटिग्गहितं अविभत्तं होति, सत्ताहातिक्कमे द्विन्नम्पि अनापत्ति, परिभुञ्जितुं पन न 
बट्टती”ति। अञ्जथा हि सहप्पयोगोपि न सङ्गहं गच्छति। ““गण्ठिपदेपि च अयमेव पाठो दस्सितो"ति (सारत्थ° टी० २.६२५) सारत्थदीपनियं वृत्तं । द्विन्नम्पि अनापत्तीति अविभत्तत्ता वुत्तं । “परिभुञ्जितुं 
पन न बढती ”ति इदं “सत्ताहपरमं सन्निधिकारकं परिभुञ्जितब्ब''न्ति वचनतो वृत्तं। “येन पटिग्गहितं, तेन विस्सज्जितत्ता”ति इमिना उपसम्पन्नस्स दानम्पि सन्धाय “विस्सज्जेती"ति इदं वुत्तन्ति 
दस्सेति। उपसम्पन्नस्स निरपेक्खदिन्नवत्थुम्हि पटिग्गहणस्स अविगतत्तेपि सकसन्तकता विगताव होति, तेन निस्सग्गियं न होति। अत्तनाव पटिग्गहितत्तं, सकसन्तकत्तञ्चाति इमेहि द्रीहि कारणेहि 
निस्सग्गियं होति, न एकेन । अनुपसम्पन्नस्स निरपेक्खदाने पन तदुभयम्पि विजहति, परिभोगोपेत्थ वट्टति, न सापेक्खदाने दानलक्खणाभावतो। “विस्सज्जेती"ति एतस्मिञ्च पाळिपदे कस्सचि अदत्वा 
अनपेक्खताय छड्डुनम्पि सङ्गहितन्ति वेदितब्बं । “अनपेक्खो दत्वा”ति इदञ्च पटिग्गहणविजहनविधिदस्सनत्थमेव वृत्तं । पटिग्गहणे हि विजहिते पुन पटिग्गहेत्वा परिभोगो सयमेव वट्टिस्सति, तब्बिजहनञ्च 
वत्थुनो सकसन्तकतापरिच्चागेन होतीति, एतेन च वत्थुम्हि अज्झोहरणापेक्खाय सति पटिग्गहणविस्सज्जनं नाम विसुं न लब्भतीति सिज्झति। इतरथा हि “पटिग्गहणे अनपेक्खोव पटिग्गहणं विस्सज्जेत्वा 
पुन पटिग्गहेत्वा भुञ्जती "ति वत्तब्बं सिया। ““अप्पटिग्गहितत्ता”ति इमिना एकस्स सन्तकं अञ्जेन पटिग्गहितम्पि निस्सग्गियं होतीति दस्सेति। 


एवन्ति “पुन गहेस्सामी ति अपेक्खं अकत्वा सुद्भचित्तेन परिच्चत्ततं परामसति। परिभुञ्जन्तस्स अनापत्तिदस्सनत्थन्ति निस्सग्गियमूलिकाहि पाचित्तियादिआपत्तीहि अनापत्तिदस्सनत्थन्ति 
अधिप्पायो। परिभोगे अनापत्तिदस्सनत्थन्ति एत्य पन निस्सद्पटिलद्धस्स कायिकपरिभोगादीसु या दुक्कटापत्ति वृत्ता, ताय अनापत्तिदस्सनत्थन्ति अधिप्पायो। सप्पिआदीनं पटिग्गहितभावो, अत्तनो 
सन्तकता, सत्ताहातिक्कमोति इमानेत्थ तीणि अङ्गानि। 


भेसज्जसिक्खापदवण्णना निड्टिता। 
४. वस्सिकसाटिकसिक्खापदवण्णना 


६२८. चतुत्थे जेइमूलपुण्णमासिया...पे०... करणक्खेत्तञ्चाति पठमद्धमासम्पि करणक्खेत्त वुत्तं । तं “कत्वा निवासेतब्ब''न्ति इमस्स पुरिमद्धमासे वा पच्छिमद्धमासे वा कत्वा पच्छिममासेव 
निवासेतब्बन्ति एवमत्थं गहेत्वा वुत्तं निवासनेयेव आपत्तिया वृत्तत्ताति। यं पन मातिकाइुकथायं “गिम्हानं पच्छिमो मासो परियेसनक्खेत्तं, पच्छिमो अद्भमासो करणनिवासनकखेत्तम्पी”ति (कङ्का० अट्ट° 
वस्सिकसाटिकसिक्खापदवण्णना) वुत्तं, तं तस्मियेव अद्धमासे कत्वा निवासेतब्बन्ति एवमत्थं गहेत्वा वुत्तं । इध वुत्तनयेनेव अत्थे गहिते विरोधो नत्थि। 


“वत्तभेदे दुक्कट'न्ति इदं वस्सिकसाटिकअदिन्नपुब्बे सन्धाय वृत्तं । तेनाह “ये मनुस्सा”तिआदि। पकतिया वस्सिकसाटिकदायका नाम सङ्घं वा अत्तानं वा अप्पवारेत्वाव अनुसंवच्छरं दायका। 

६३०. “छ मासे परिहारं लभती”ति एतेन अन्तोवस्सेपि याव वस्सानस्स पच्छिमदिवसा अकता परिहारं लभतीति दीपितं होति। एकमासन्ति हेमन्तस्स पच्छिमुपोसथेन सह गणेत्वा वृत्तं । तस्मिं 
उपोसथदिवसे एव हि तं मूलचीवरं कातब्बं, इतरथा हि निस्सग्गियतो। एकाहद्वीहादिबसेन...पे०... लद्धा चेव निट्टिता चाति एत्थ एकाहानागताय वस्सूपनायिकाय लद्धा चेव निद्ठिता च द्वीहानागताय... 
पे०... दसाहानागताय वस्सूपनायिकाय लद्धा चेव निड्टिता च, अन्तोवस्से वा लद्धा चेव निद्धिता चाति एवमत्थो दइब्बो। तत्थ आसळ्हीमासस्स जुण्हपक्खपुण्णमियं लद्धा, तदहेव रजनकणप्पपरियोसानेहि 
निट्टिता च बस्सिकसाटिका “एकाहानागताय वस्सूपनायिकाय लद्धा चेव निड्टिता चा”ति बुच्चति। एतेनेव नयेन जुण्हपक्खस्स छट्टियं लद्धा, निड्टिता च “दसाहानागताय वस्सूपनायिकाय लद्धा चेव निट्टिता 
चाति बुच्चति। याव पठमकत्तिकतेमासिपुण्णमा, ताव लब्धा, निड्टिता च “अन्तोवस्से लद्भा चेव निट्टिता चा”ति वुच्चति। पठमकत्तिकतेमासिपुण्णमितो परं लद्धा चेव निट्टिता च याव चीवरकालो 
नातिक्कमति, ताव अनधिट्टहित्वापि ठपेतुं वट्टतीति अधिप्पायो। 


एत्थ च “तस्मिंयेव अन्तोदसाहे अधिट्टातब्बा'ति अविसेसेन वृत्तेपि वस्सानतो पुब्बे एकाहद्वीहादिवसेन अनागताय वस्सूपनायिकाय लद्धा तेहि दिवसेहि दसाहं अनतिक्कमन्तेन वस्सूपनायिकदिवसतो 
पट्टाय अधिट्टानक्खेत्तं सम्मत्ता एव अधिट्टातब्बा, ततो पन पुब्बे दसाहातिक्कमेन निट्टितापि न अधिट्ठातब्बा अधिट्ठानस्स अखेत्तत्ता। तादिसा पन वस्सूपनायिकदिवसे एव अधिट्ठातब्बा, अनधिट्ठहतो 
अरुणुग्गमनेन निस्सग्गियं होति। यदि एवं “दसाहानागताया ति इमिना किं पयोजनन्ति चे? वस्सानतो पुब्बे एव दसाहे अतिक्कन्ते निट्टिता वस्सूपनायिकदिवसे एव अधिट्टातब्बाति दस्सनत्थं वृत्तं । तेनेवाह 
“{दसाहातिक्कमे निट्टिता तदहेब अधिट्टातब्बा/ति। 


दसाहे अप्पहोन्ते चीवरकालं नातिक्कमेतब्ब्राति तेमासब्मन्तरे दसाहे अप्पहोन्ते नवाहानागताय कत्तिकतेमासिपुण्णमाय सत्तमितो पट्टाय लद्धा, निट्टिता च चीवरकालं नातिक्कमेतब्बाति अत्थो। 
तथा हि “मासो सेसो गिम्हानन्ति भिकखुना वस्सिकसाटिकचीवरं परियेसितब्ब'न्ति परियेसनक्खेत्तं वत्वा “वस्सिकसाटिकं वस्सानं चातुमासं अधिट्टातु "न्ति (महाव० ३५८) वुत्तत्ता कतायपि अकतायपि 
मासमत्तं अनधिट्टातब्बता सिद्धा । यस्मा च अकता वस्सिकसाटिकसङ्ख्यं न गच्छति, अकरणञ्च केनचि वेकल्लेन, न अनादरेन, तस्मा चातुमासं अकतत्ता एव परिहारं लभति, कता पन अधिट्ठानक्खेत्ते, 
अकता च चीवरकाले दसाहपरमसिकखापदेनेव परिहारं लभतीति अयमत्थो लब्भति। कस्माति अत्तनो मतिया कारणपुच्छा । तस्माति वस्सानेयेव वस्सिकसाटिकाय अधिट्टातब्बतावचनतो। “तिचीवरं 
अधिट्टातु न्ति सुत्तं पनेत्थ सेसचीवरानं एवं कालनियमाभावं साधेतुं उद्धटं । न हि तेनेत्थ अञ्ञं पयोजनं अत्थि। 


कदा अधिट्टातब्बातिआदिकुरुन्दिवचनेनापि “यदा वा तदा वा अधिट्ठातुं वट्टती”ति इदं पटिक्खिपित्वा दसाहब्मन्तरे एव कताय अधिट्टातब्बतं दस्सेति । 


पाळियं अच्छिन्नचीवरस्सातिआदीसु अच्छिन्नसेसचीवरस्स नट्टसेसचीवरस्स। एतेसञ्हि असमये परियेसननिवासनापत्तिया एव अनापत्ति वुत्ता। तेनेव मातिकाइुकथायं “अच्छिन्नचीवरस्स वा 
नटचीवरस्स वा अनिवत्थं चोरा हरन्तीति एवं आपदासु वा निवासयतो उम्मत्तकादीनञ्च अनापत्ती "ति (कङ्का अट्ट वस्सिकसाटिकसिक्खापदवण्णना) वुत्तं, इध पन समन्तपासादिकायं अयं निस्सग्गिया 
अनापत्ति पाळितो सयमेव सिज्झतीति इमं अदस्सेत्वा असिज्झमानं नग्गस्स न्हायतो दुक्कटापत्तिया एव अनापत्ति दस्सेतुं “अच्छिन्नचीवरस्सा”तिआदि वुत्तन्ति गहेतब्बं। न हि एसा अनापत्ति अवुत्ते 
सिज्झतीति। वस्सिकसाटिकाय अत्तुद्देसिकता, असमये परियेसनता, ताय च पटिलाभोति इमानि ताव परियेसनापत्तिया तीणि अङ्गानि। निवासनापत्तिया पन सचीवरता, आपदाभावो, वस्सिकसाटिकाय 
सकभावो, असमये निवासनन्ति चत्तारि अङ्गानि। 


वस्सिकसाटिकसिक्खापदवण्णना निड्टिता। 
५. चीवरअच्छिन्दनसिक्खापदवण्णना 
६३१. पञ्चमे यम्पि...पे०... अच्छिन्दीति एत्थ यं ते अहं चीवरं अदासि, तं “मया सद्धि पक्कमिस्सती”ति सञ्जाय अदासि, न अञ्जथाति कुपितो अच्छिन्दीति एवं अज्झाहरित्वा योजेतब्बं । 


६३३. एकं दुक्कटन्ति यदि आणत्तो अवस्सं अच्छिन्दति, आणत्तिक्खणे पाचित्तियमेव | यदि न अच्छिन्दति, तदा एव दुक्कटन्ति दट्ठुब्बं । एकवाचाय सम्बहुला आपत्तियोति यदि आणत्तो 
अनन्तरायेन अच्छिन्दति, आणत्तिक्खणेयेव वत्थुगणनाय पाचित्तियआपत्तियो पयोगकरणक्खणेयेव आपत्तिया आपज्जितब्बतो, चीवरं पन अच्छिन्नेयेव निस्सग्गियं होति। यदि सो न अच्छिन्दति, 
आणत्तिक्खणे एकमेव दुक्कटन्ति दडब्बं | एवं अञ्जत्थापि ईदिसेसु नयो ञातब्बो। 


६३५. उपज्झं गण्हिस्सतीति सामणेरस्स दानं दीपेति, तेन च सामणेरकाले दत्वा उपसम्पन्नकाले अच्छिन्दतोपि पाचित्तियं दीपेति। “भिक्खुस्स सामं चीवरं दत्वा”ति इदं उक्कट्टवसेन वुत्तं 
आहरापेतुं पन बट्टतीति कम्मे अकते भतिसदिसत्ता वुत्तं । विकप्पनुपगपच्छिमचीवरता, सामं दिन्नता, सकसञ्चिता, उपसम्पन्नता, कोधवसेन अच्छिन्दनं वा अच्छिन्दापनं वाति इमानेत्थ पञ्च अङ्गानि। 


चीवरअच्छिन्दनसिक्खापदवण्णना निड्टिता। 
६. सुत्तविञ्ञत्तिसिक्खापदवण्णना 
६३६. छट्ठे वीतवीतट्टानं यस्मिं चतुरस्सदारुग्हि पलिवेठेन्ति, तस्स तुरीति नामं। वायन्ता तिरियं सुत्तं पवेसेत्वा येन आकोटेन्ता वत्थे घनभावं आपादेन्ति, तं “वेम”'न्ति वुच्चति। 
“इतरस्मिं तथेव दुक्कट'न्ति इमिना वायितुं आरद्भकालतो पट्टाय यथावुत्तपरिच्छेदनिट्टितेयेव दुक्कटम्पि होति, न ततो पुब्बे वायनपयोगेसूति दस्सेति। 


तन्ते ठितंयेब अधिट्टातब्बन्ति एत्थ एकवारं अधिट्डिते पच्छा वीतं अधिड्टितगतिकमेव होति, पुन अधिट्ठानकिच्चं नत्थि। सचे पन अन्तरन्तरा दसा ठपेत्वा विसुं विसुं सपरिच्छेदं वीतं होति, पच्चेकं 
अधिट्टातब्बमेवाति दडब्बं । एत्थ च कप्पियसुत्तं गहेत्वा अञ्जातकअप्पवारितेनापि अकप्पियतन्तवायेन “सुत्तमत्थि, वायन्तो नत्थी"तिआदिपरियायमुखेन वायापेन्तस्स अनापत्ति। तेनेव मातिकाइकथायं 
(कङ्का० अट्ट० सृत्तविञ्जत्तिसिक्खापदवण्णना) ““वायापेय्या”ति पदस्स “चीवरं मे, आवुसो, वायथाति अकप्पियविञ्जत्तिया वायापेय्या”ति अत्थो वुत्तो, एवं वदन्तो अकप्पियतन्तवायेन वायापेति नाम, 
नाञ्जथा। 


६४०. अनापत्ति चीवरं सिब्ब्रेतुन्तिआदीसु इमिना सिकखापदेनेव अनापत्ति, अकतविञ्ञत्तिपच्चया पन दुक्कटमेवाति वदन्ति । अकप्पियसुत्तता, अत्तुद्देसिकता, अकप्पियतन्तवायेन 
अकप्पियविञ्जत्तिया वायापनन्ति इमानेत्थ तीणि अङ्गानि। 


सुत्तविञ्ञत्तिसिक्खापदवण्णना निङ्टिता। 
७. महापेसकारसिक्खापदवण्णना 


६४२. सत्तमे “किञ्चिमत्ते अनुपदज्जेय्या”ति इदं पयोगभेददस्सनं, दानं पनेत्थ अङ्गं न होति । तेनेव तस्स विभङ्गे “ अन्तमसो धम्मम्पि भणती"ति वृत्तं । सेसमेत्थ उत्तानमेव। 
अञ्जातकअप्पवारितानं तन्तवाये उपसङ्कमित्वा विकप्पमापज्जनता, चीवरस्स अत्तुद्देसिकता, तस्स वचनेन सुत्तवडटनं, चीवरपटिलाभोति इमानेत्थ चत्तारि अङ्गानि। 


महापेसकारसिक्खापदवण्णना निड्टिता। 


८. अच्चेकचीवरसिक्खापदवण्णना 

६४६. अट्ठमे छट्टियं उप्पन्नचीवरस्स एकादसमारुणो चीवरकाले उट्टातीति आह “छट्टितो पट्टाया तिआदि, तेन च “दसाहानागत' न्ति वुत्तत्ता पञ्चमितो पट्टाय पुण्णमितो पुब्बे दससु अरुणेसु 
उद्ठितेसुपि चीवरं निस्सग्गियं न होति। पुण्णमिया सह एकादस दिवसा लब्भन्तीति एत्तकमेव इमिना सिक्खापदेन लद्धं, छट्टितो पट्टाय उप्पन्नं सब्बचीवरं पठमकथिनसिक्खापदवसेनेव याव चीवरकालं 
निस्सग्गियं न होतीति दस्सेति। 


६५०. इदानि पठमकथिनादिसिक्खापदेहि तस्स तस्स चीवरस्स लब्भमानं परिहारं इधेव एकतो सम्पिण्डेत्वा दस्सेन्तो “अतिरेकचीवरस्सा”तिआदिमाह। “अनत्थते कथिने एकादसदिवसाधिको 
मासो, अत्थते कथिने एकादसदिवसाधिका पञ्च मासा”ति अयमेव पाठो पाळिया समेति केचि पन “दसदिवसाधिको मासो, दसदिवसाधिका पञ्च मासाति पाठेन भवितब्ब"न्ति वदन्ति, त॑ न युत्तं, 
अञ्जथा “नवाहानागत' न्ति वत्तब्बतो । यं पनेत्थ मातिकाइकथायञ्च ` कामञ्चेस 'दसाहपरमं अतिरेकचीवरं धारेतब्ब' न्ति इमिनाव सिद्धो, अङटुप्पत्तिवसेन पन अपुब्बं विय अत्थं दस्सेत्वा सिक्खापदं 
ठपित*न्ति (कङ्घा० अट्ट० अच्चेकचीवरसिक्खापदवण्णना) लिखन्ति, तं पमादलिखितं “पवारणमासस्स जुण्हपकखपञ्चमितो पट्टाय उप्पन्नस्स चीवरस्स निधानकालो दस्सितो होतीति (कङ्घा० अट्टु० 
अच्चेकचीवरसिक्खापदवण्णना) वृत्तत्ता। इममेव च पमादलिखितं हेत्वा भदन्तबुद्धदत्ताचरियेन च “परिहारेकमासोव, दसाहपरमो मतो” तिआदि वृत्तन्ति गहेतब्बं। 


अच्चेकचीवरसदिसे अञ्ञस्मिन्ति पुब्बे अधिट्टिते उप्पन्नकालाकारादि सादिसेन अच्चेकचीवरसदिसे अञ्जस्मिं चीवरे अच्चेकचीवरसञ्जाय चीवरकालं अतिक्कमेतीति अत्थो । तेनेवेत्थ दुक्कटं, 
अनापत्ति च वुत्ता, इतरथा तीसुपि पदेसु पाचित्तियस्सेव वत्तन्बतो। अनच्चेकचीवरम्पि हि चीवरकालं अतिक्कमयतो पाचित्तियमेव अच्चेकचीवरत्तिके वियाति दब्बं । विकप्पनुपगपच्छिमप्पमाणस्स 
अच्चेकचीवरस्स अत्तनो सन्तकता, दसाहानागताय कत्तिकतेमासिपुण्णमाय उप्पन्नभावो, अनधिद्टितअविकप्पितता, चीवरकालातिक्कमोति इमानेत्थ चत्तारि अङ्गानि। 


अच्चेकचीवरसिक्खापदवण्णना निट्टिता। 
९. सासङ्कसिक्खापदवण्णना 


६५२-३. नवमे अन्तरन्तरा घरमेत्थाति अन्तरघरन्ति गामो वुत्तोति आह “अन्तोगामे”ति। “पठमं झानं उपसम्पज्ज विहरती "ति (विभ० ६२४) इमस्स विभङ्गे “उपसम्पज्ज' न्ति सानुसारं उद्भटं । तं 
सन्धायाह “उपसम्पज्जन्तिआदीसु विया”ति। तस्सापीति “वृत्थवस्सान "न्ति विभङ्गपदस्सपि। बुत्थवस्सानन्ति च निद्धारणे सामिवचनं, एतेन च पुरिमसिक्खापदे अनत्यतकथिनानं कथिनमासेपि 
असमादानचारो न लब्भतीति सिद्धं होति, इतरथा सिक्खापदस्सेव निरत्थकत्ताति ददुब्बं । 


परिक्खेपारहड्ठानतोति एत्य गामपरियन्ते ठितघरूपचारतो पड्ठाय एको लेडुपातो परिक्खेपारहड्टानं नाम | बिसुद्धिमग्गेपि “अपरिक्खित्तस्स पठमलेड्डपाततो पट्ठाया''ति (विसुद्धि० १.३१) वृत्तं । तन्ति तं 
पठमसेनासनादिं । मज्झिमनिकायट्टकथायं पन विहारस्सपि गामस्सेव उपचारं नीहरित्वा उभिन्नं लेडुपातानं अन्तरा मिनितब्बन्ति वृत्त । 


“कोसम्बियं अञ्जतरो भिक्खु गिलानो होतीति आगतत्ता “कोसम्बकसम्मुति अनुञ्ञाता” ति वृत्तं। “अयञ्च पच्छिमदिसं गतो होती”ति इमिना अन्तरघरे चीवरं निक्खिपित्वा तस्मिं बिहारे 
बसन्तस्स सकलम्पि चीवरमासं विप्पवसितुं वट्टति, ततो अञ्ञत्थ गमनकिच्चे सति विहारतो बहि छारत्तं विप्पवासो अनुञ्ञातोति दीपेति। तेनाह “सेनासनं आगन्त्वा सत्तमं अरुणं उद्गापेतु न्तिआदि। 
बसित्बाति अरुणं उद्दापेत्वा | तत्थेबाति तस्मिञ्जेव गतट्ठाने। अङ्गानि पनेत्थ अड्डकथायमेव वृत्तानि। 


सासङ्कसिक्खापदवण्णना निट्टिता। 
१०. परिणतसिक्खापदवण्णना 


६६०. दसमे रोपितमालवच्छतोति केनचि नियमेत्वा रोपितं सन्धाय वुत्तं। अनोचितं मिलायमानं ओचिनित्वा यत्थ कत्थचि पूजेतुं वट्टति। ठितं दिस्वाति सेसकं गहेत्वा ठितं दिस्वा। यत्थ इच्छथ, 
तत्थ देथाति एत्थ नियमेत्वा “असुकस्स देहीति वुत्तेपि दोसो नत्थि “तुम्हाकं रुचियाति वृत्तत्ता। सङ्घे परिणतभावो, तं जत्वा अत्तनो परिणामनं, पटिलाभोति इमानेत्थ तीणि अङ्गानि। 


परिणतसिक्खापदवण्णना निड्टिता। 
निट्टितो पत्तवग्गो ततियो। 
इति समन्तपासादिकाय विनयट्टकथाय विमतिविनोदनियं 
तिंसकवण्णनानयो निट्टितो। 
पठमो भागो निट्टितो। 


॥ नमो तस्स भगवतो अरहतो सम्मासम्बुद्भस्स॥ 


विनयपिटके 
विमतिविनोदनी-टीका (दुतियो भागो) 


५. पाचित्तियकण्डं 
९. मुसावादवग्गो 
९. मुसावादसिक्खापदवण्णना 


१. मुसावादवग्गस्स पठमसिक्खापदे खुहकानन्ति एत्थ “खुद्दक-सद्दो बहु-सहपरियायो"ति वदन्ति। तत्थाति तेसु वग्गेसु, खुद्दकेसु वा। “जानितब्बतो "ति हेतुनो विपक्खेपि निब्बाने वत्तनतो 
अनेकन्तिकत्ते परेहि वृत्ते “न मया अयं हेतु वुत्तो "ति तं कारणं पटिच्छादेतुं पुन “जातिधम्मतोति मया वुत्त न्तिआदीनि वदति। “सम्पजान" न्ति वत्तब्बे अनुनासिकलोपेन निद्देसोति आह “जानन्तो”ति। 


२. सम्पजानमुसावादेति अत्तना वुच्चमानस्स अत्थस्स वितथभावं पुब्बेपि जानित्वा, वचनक्खणे च जानन्तस्स मुसावादभणने । तेनाह “जानित्वा”तिआदि। मुसाबादेति च निमित्तत्थे भुम्मं, तस्मा 
मुसाभणननिमित्तं पाचित्तियन्ति एवमेत्थ, इतो परेसुपि ईदिसेसु अत्थो वेदितब्बो। 

३. वदन्ति एतायाति वाचाति आह “मिच्छा 'तिआदि। “धनुना विज्ञती तिआदीसु विय “चक्खुना दिटु'न्ति पाकटवसेन वुत्तन्ति आह “ओढ्ारिकेना 'ति। 


११. गतो भविस्सतीति एत्थापि सन्निद्ठानतो वुत्तत्ता मुसावादो जातो। आपत्तिन्ति पाचित्तियापत्ति, न दुब्भासितं । जातिआदीहि दसहि अक्कोसवत्थूहि परं दवा वदन्तस्स हि तं होति । चारेसुन्ति 
उपनेसुं । वत्थुविपरीतता, विसंवादनपुरेक्खारता, यमत्थं वत्थुकामो, तस्स पुग्गलस्स विञ्ञापनपयोगो चाति इमानेत्थ तीणि अङ्गानि। वत्थुविपरीतताय हि असति विसंवादनपुरेक्खारताय विञ्ञापितेपि 
मुसावादो न होति, दुक्कटमत्तमेव होति। तस्मा सापि अङ्गमेवाति गहेतब्बं। उत्तरिमनुस्सधम्मारोचनत्थं मुसा भणन्तस्स पाराजिकं, परियायेन थुल्लच्चयं, अमूलकेन पाराजिकेन अनुद्धंसनत्थं सङ्घादिसेसो, 
सङ्घादिसेसेनानुद्धेसनओमसवादादीसु पाचित्तियं, अनुपसम्पन्नेसु दुक्कटं, उक्कट्टहीनजातिआदीहि दवा अक्कोसन्तस्स दुब्भासितं, केवलं मुसा भणन्तस्स इध पाचित्तियं वुत्तं। 


मुसावादसिक्खापदवण्णना निद्ठिता। 
२. ओमसवादसिक्खापदवण्णना 
१३. दुतिये पुब्बे पतिद्वितारप्पदेसं पुन अरे पत्तेति पठमं भूमियं पतिट्वितनेमिप्पदेसे परिवत्तेत्वा पुन भूमियं पतिट्वितेति अत्थो। 


१५. पुब्बेति अद्दुप्पत्तियं। पुप्फछड्डका नाम गब्भमलादिहारका । तच्छककम्मन्ति पासाणकोइनादिवड्कीकम्मं । हत्थमुद्दागणनाति अङ्गुलिसङ्कोचनेनेव गणना । अच्छिद्वकगणना नाम 
एकट्टानदसट्टानादीसु सारियो ठपेत्वा अनुक्कमेन गणना । आदि-सद्देन सङ्कलनपटउप्पादनवोक्लनभागहारादिवसेन पवत्ता पिण्डगणना गहिता। यस्स सा पगुणा, सो रुक्खम्पि दिस्वा “एत्तकानि एत्थ 
पण्णानी' ति जानाति । यभ-मेथुनेति वचनतो आह “य-कार-भ-कारे तिआदि। 


१६. न पुरिमेनाति मुसावादसिक्खापदेन। सोपि आपत्तियाति उपसग्गादिविसिट्ठेहिपि वदन्तो पाचित्तियापत्तियाव कारेतब्बो। 


२६. दुब्भासितन्ति सामञ्जतो वुत्तत्ता पाळियं अनागतेहिपि परम्मुखा वदन्तस्सपि दुब्भासितमेवाति आचरिया वदन्ति ततो लामकापत्तिया अभावा, अनापत्तियापेत्थ भवितुं अयृत्तत्ता। सब्बसत्ताति 
एत्थ वचनत्थविदूहि तिरच्छानादयोपि गहिता। 


३५. अनुसासनीपुरेक्खारताय वा पापगरहिताय वा वदन्तानं चित्तस्स लहुपरिवत्तिभावतो अन्तरन्तरा कोपे उप्पन्नेपि अनापत्ति। कायविकारमत्तेनपि ओमसनसम्भवतो “तिसमुट्ठानं, कायकम्म "न्ति 


“दुब्भासितापत्ति पनेत्थ वाचाचित्ततो समुट्ठाती”ति। दवकम्यताय हि कायवाचाचित्तेहि ओमसन्तस्सपि वाचाचित्तमेव आपत्तिया अङ्गं होति, न पन कायो विज्जमानोपि धम्मदेसनापत्ति विय केवलं 
कायविकारेनेव। ओमसन्तस्स पन किञ्चापि इध दुन्मासितापत्तिया अनापत्ति, अथ खो कायकीळापटिक्खेपसिक्खापदेन दुक्कटमेवाति दब्बं । उपसम्पन्नं जातिआदीहि अनञ्ञापदेसेन अक्कोसनं, तस्स 
जाननं, अत्थपुरेक्खारतादीनं अभावोति इमानेत्थ तीणि अङ्गानि। 


आओमसवादसिक्खापदवण्णना निड्टिता। 
३. पेसुञ्ञसिक्खापदवण्णना 
३६. ततिये भण्डनं जातं एतेसन्ति भण्डनजाता। पिसतीति पिसुणा, वाचा, समग्गे भिन्ने करोतीति अत्थो। ताय वाचाय समन्नागतो पिसुणो, तस्स कम्मं पेसुञ्जन्ति एवमेत्थ अत्थो वेदितब्बो। 


इधापि जातिआदीहि दसहि वत्थूहि पेसुञ्ञं उपसंहरन्तस्सेव पाचित्तियं, इतरेहि अक्कोसवत्थूहि दुक्कटं । अनक्कोसवत्थूहि पन उपसंहरन्तस्स दुक्कटमेवाति वदन्ति । जातिआदीहि अनञ्जापदेसेन 
अक्कोसन्तस्स भिक्खुनो सुत्वा भिक्खुस्स उपसंहरणं, पियकम्यताभेदाधिप्पायेसु अञ्जतरता, तस्स विजानाति इमानेत्थ तीणि अङ्गानि। 


पेसुञ्जसिक्खापदवण्णना निद्टिता। 
४. पदसोधम्मसिक्खापदवण्णना 
४५. चतुत्थे पुरिमब्यञ्जनेन सदिसन्ति “रूपं अनिच्च” न्ति एत्थ अनिच्च-सद्देन सदिसं “वेदना अनिच्चा”ति एत्थ अनिच्च-सदं वदति। अक्खरसमूहोति अविभत्तिको वृत्तो। पदन्ति विभत्तिअन्तं 
वुत्तं। 
एकं पदन्ति गाथापदमेव सन्धाय वदति। पदगणनायाति गाथापदगणनाय। अपापुणित्वाति सद्धि अकथेत्वा। एतेन गाथाय पच्छिमपादे वुच्चमाने सामणेरो पठमपादादिं वदति, आपत्तियेव, तस्मि 
निस्सद्दे एव इतरेन वत्तब्बन्ति दस्सेति। 


अट्टुकथानिस्सितोति सङ्गीतित्तयारुळहं पोराणट्टकथं सन्धाय वदति। इदानिपि “यथापि दीपिको नाम, निलीयित्वा गण्हते मिगे”ति (मि० प° ६.१.५; विसुद्धि० १.२१७; दी० नि० अट्ठ० २.३७४; म० 
नि० अट्ठ० १.१०७; पारा० अट्ठ० २.१६५; पटि० म० अट्ठ० २.१.१६३) एवमादिकं अट्ठकथावचनं अत्थेव, बुद्धघोसाचरियादीहि पोराणट्टकथानयेन वुत्तम्पि इध सङ्गहेतब्बन्ति वदन्ति। पाळिनिस्सितोति 
उदानवग्गसङ्गहादिको । बिबटूपनिस्सितन्ति निब्बाननिस्सितं। थेरस्साति नागसेनत्थेरस्स। मग्गकथादीनि पकरणानि। 


४६. पाळियं अक्खरायातिआदि लिङ्गविपल्लासेन वृत्तं, अक्खरेनातिआदिना अत्थो गहेतब्बो। 


४८. उपचारं मुञ्चित्वाति परिसाय द्वादसहत्थं मुञ्चित्वा एकतो ठितस्स वा निसिन्नस्स वा अनुपसम्पन्नस्स अकथेत्वा अञ्ने उद्दिस्स भणन्तस्सापि अनापत्ति। सचे पन दूरे निसिन्नम्पि उद्दिस्स 
भणति, आपत्ति एव। ओपातेतीति सद्भि कथेति। अनुपसम्पन्नता, वुत्तलवखणधम्मं पदसो वाचनता, एकतो भणनञ्चाति इमानेत्थ तीणि अङ्गानि। 


पदसोधम्मसिक्खापदवण्णना निड्टिता। 
५. सहसेय्यसिक्खापदवण्णना 


५०-५९. पञ्चमे तत्रिदं निदस्सनन्ति सेसो। दिरत्ततिरत्तन्ति एत्थ दिरत्तग्गहणं वचनालङ्कारत्थं, निरन्तरं तिस्सोव रत्तियो वसित्वा चतुत्यदिवसादीसु सयन्तस्सेव आपत्ति, न एकन्तरिकादिवसेन 
सयन्तस्साति दस्सनत्थम्पीति दडब्बं । दिरत्तविसिट्टञ्हि तिरत्तं वुच्चमानं, तेन अनन्तरिकमेव तिरत्तं दीपेतीति। पञ्चहि छदनेहीति इट्टकसिलासुधातिणपण्णेहि । वाचुग्गतवसेनाति पगुणवसेन। 
दियडहत्थुब्बेधो वड्डकीहत्थेन गहेतब्बो। एकूपचारो एकेन मग्गेन पविसित्वा अब्मोकासं अनुक्कमित्वा सब्बत्थ अनुपरिगमनयोग्गो, एतं बहुद्वारम्पि एकूपचारोव। तत्थ पन कुट्टादीहि रुन्धित्वा विसुं दवारं 
योजेन्ति, नानूपचारो होति। सचे पन रुन्धति एव, विसुं द्वार न योजेन्ति, “एतम्पि एकूपचारमेव मत्तिकादीहि पिहितद्रारो विय गब्मो "ति गहेतब्बं। अञ्जथा गब्भे पविसित्वा पमुखादीसु निपन्नानुपसम्पन्नेहि 
सहसेय्यापरिमुत्तिया गब्भद्वारं मत्तिकादीहि पिदहापेत्वा उद्टिते अरुणे विवरापेन्तस्सपि अनापत्ति भवेय्याति। 


www.tipitaka.org Vipassana Research Institute 


Page 84 sur 167 


तेसं पयोगे पयोगे भिकखुस्स आपत्तीत एत्थ केचि “अनुटुहनेन अकिरियसमुद्दाना आपत्ति वृत्ता तस्मिं खणे सयन्तस्स किरियाभावा। इदञ्हि सिक्खापदं सिया किरियाय समुट्टाति, सिया 
अकिरियाय समुट्ठाति | किरियासमुट्ठानता चस्स तब्नहुलवसेन वुत्ताति वदति। यथा चेतं, एवं दिवासयनम्पि। अनुइहनेन, हि द्वारासंवरणेन चेतं अकिरियसमउट्ठानम्पि होती "ति वदन्ति। इदञ्च युत्तं विय 
दिस्सति, वीमंसित्वा गहेतब्बं। 


“उपरिमतलेन सद्धिं असम्बद्धभित्तिकस्सा”ति इदं सम्बद्धभित्तिके वत्तब्बमेव नत्थीति दस्सनत्थं वृत्तं। उपरिमतले सयितस्स सङ्का एव नत्थीति “हेट्ठापासादेतिआदि वृत्तं। नानूपचारेति बहि 
निस्सेणिया आरोहणीये। 


सभासङ्केपेनाति सभाकारेन। “अड्डकुट्ठके "ति इमिना सण्ठानं दस्सेति। यत्थ तीसु द्वीसु वा पस्सेसु भित्तियो बद्धा, छदनं वा असम्पत्ता अड्डभित्ति, इदं अङ्टकुट्टकं नाम । वाळसङ्घाटो नाम परिकखेपस्स 
अन्तो थम्भादीनं उपरि वाळरूपेहि कतसङ्घाटो। परिक्खेपस्स बहिगतेति एत्थ यस्मिं पस्से परिक्खेपो नत्थि, तत्थ सचे भूमितो वत्थु उच्चं होति, उभतो उच्चवत्थुतो हेट्ठा भूमियं निब्बकोसन्भन्तरेपि 
अनापत्ति एव तत्थ सेनासनवोहाराभावतो। अथ वत्थु नीचं भूमिसममेव सेनासनस्स हेड्टिमतले तिट्ठति, तत्थ परिक्खेपरहितदिसाय निब्बकोसब्भन्तरे सब्बत्थ आपत्ति होति, परिच्छेदाभावतो परिक्खेपस्स 
बहि एव अनापत्तीति दडुब्बं । परिमण्डलं वातिआदि मज्झे उदकपतनत्थाय आकासङ्गणवन्तं सेनासनं सन्धाय वुत्तं । तत्थ अपरिच्छिन्नगब्भूपचारेति एकेकगब्भस्स द्वीसु पस्सेसु पमुखेन गमनं 
परिच्छिन्दित्वा दियडहत्थुब्बेधतो अनूनं कुट्टं कत्वा आकासङ्गणेन पवेसं करोन्ति, एवं अकतोति अत्थो। गब्भपरिक्खेपोति चतुरस्सपासादादीसु समन्ता ठितगब्भभित्तियो सन्धाय वुत्तं। 


पाटेक्कसन्निवेसाति एकेकदिसाय गब्भपाळियो इतरदिसासु गब्भपाळीनं अभावेन, भावेपि वा अञ्जमञ्ञभित्तिच्छदनेहि असम्बन्धताय पाटेक्कसन्निवेसा नाम वुच्चति । तं...पे०... सन्धाय वुत्तन्ति 
तत्थ पाचित्तियेन अनापत्तीति वुत्तं, न दुक्कटेन। तादिसाय हि गब्भपाळिया पमुखं तीसु दिसासु भित्तीनं अभावेन एकदिसाय गब्भभित्तिमत्तेन सब्बच्छन्नं चूळपरिच्छन्नं नाम होति। तस्मा दुक्कटमेव। यदि 
पन तस्स पमुखस्स इतरदिसासुपि एकिस्सं, सब्बासु वा भित्ति करोन्ति, तदा सब्बच्छन्नउपडूपरिच्छन्नादिभावतो पाचित्तियमेव होतीति दडुब्बं । भूमियं विना जगतिया पमुखं सन्धायाति एत्थ उच्चवत्थुं 
अकत्वा भूमियं कतगेहस्स पमुखं सन्धाय अपरिक्खित्ते पाचित्तियेन अनापत्तीति इदं कथितं। उच्चवत्थुकं चे पमुखं होति, तेन वत्थुना परिक्खित्तसङ्ख्यमेव पमुखं गच्छतीति अधिप्पायो। तत्थाति 
अन्धकट्टकथायं | जगतिया पमाणं वत्वाति पकतिभूमिया निपन्नो यथा जगतिया उपरि सयितं न पस्सति, एवं उच्चातिउच्चवत्थुस्स उब्बेधप्पमाणं वत्वा। एकदिसाय उजुकमेव दीघं कत्वा सन्निवेसितो 
पासादो एकसालसन्निबेसो । द्वीसु, तीसु वा चतूसुपि वा दिसासु सिङ्घाटकसण्ठानादिवसेन कता द्विसालादिसन्निवेसा वेदितब्बा । सालप्पभेददीपनमेव चेत्थ पुरिमतो विसेसोति। परिक्खेपो बिद्धस्तोति 
पमुखस्स परिकखेपं सन्धाय वदति। 


५३. उपट्टच्छन्नउपडटपरिच्छन्नं सेनासनं दुक्कटस्स आदिं वत्वा पाळियं दस्सितत्ता ततो अधिकं सब्बच्छन्नउपट्टपरिच्छन्नादिकम्पि सब्बं पाळियं अवुत्तम्पि पाचित्तियस्सेव वत्थुभावेन दस्सितं 
सिक्खापदस्स पण्णत्तिवज्जत्ता, गरुके ठातब्बतो चाति वेदितब्बं । सत्त पाचित्तियानीति पाळियं वुत्तपाचित्तियद्वयं सामञ्जतो एकत्तेन गहेत्वा वत्तं 


५४. पाळियं “ततियाय रत्तिया पुरारुणा निक्खमित्वा पुन वसतीति इदं उक्कट्टवसेन वुत्तं, अनिक्खमित्वा पन पुरारुणा उइहित्वा अन्तोछदने निसिन्नस्सापि पुनदिवसे सहसेय्येन अनापत्ति एव। 
सेनम्बमण्डपवण्णं होतीति सीहळदीपे किर उच्चवत्थुको सब्बच्छन्नो सब्बअपरिच्छन्नो एवंनामको सन्निपातमण्डपो अत्थि, तं सन्धायेतं वुत्तं। एत्थ चतुत्थभागो चूळकं, द्रे भागा उपड, तीसु भागेसु द्वे 
भागा येभुय्यन्ति इमिना नयेन चूळकच्छन्नपरिच्छन्नतादीनि वेदितब्बानि। पाचित्तियवत्थुकसेनासनं, तत्थ अनुपसम्पन्नेन सह निपज्जनं, चतुत्थदिवसे सूरियत्थङ्गमनन्ति इमानेत्थ तीणि अङ्गानि। 


सहसेय्यसिक्खापदवण्णना निट्टिता। 
६. दुतियसहसेव्यसिक्खापदवण्णना 


५५. छट्ठे मातुगामेन सद्भि चतुत्थदिवसे सयन्तस्सापि इमिना सिक्खापदेन एकाव आपत्ति। केचि पन पुरिमसिक्खापदेनापीति द्वे आपत्तियो वदन्ति, तं न युत्तं “अनुपसम्पन्नेना"ति अनित्थिलिङ्गेन 
वुत्तत्ता नपुंसकेन पन चतुत्थदिवसे सयन्तस्स सदुक्कटपाचित्तियं वततु युत्तं । किञ्चापेत्थ पाळियं पण्डकवसेनेव दुक्कटं वुत्तं, तदनुलोमिका पन पुरिसउभतोब्यञ्जनकेन सह सयन्तस्स इमिना दुक्कटं, पुरिमेन 
चतुत्थदिवसे सदुक्कटपाचित्तियं। इत्थिउभतोब्यञ्जनको इत्थिगतिकोवाति अयं अम्हाकं खन्ति। मतित्थिया अनापत्तीति वदन्ति। पाचित्तियवत्थुकसेनासनं, तत्थ मातुगामेन सद्धि निपज्जनं, 
सूरियत्थङ्गमनन्ति इमानेत्थ तीणि अङ्गानि। 


दुतियसहसेय्यसिक्खापदवण्णना निड्टिता। 
७. धम्मदेसनासिक्खापदवण्णना 


६०. सत्तमे न यक्खेनातिआदीनं “अञ्जत्र विञ्जुना "ति इमिना सम्बन्धो। अञ्ञत्र विञ्जुना पुरिसविग्गहेन, न यक्खादिनापीति एवमत्थो गहेतब्बोति अधिप्पायो। तादिसेनपि हि सह ठिताय देसेतुं न 
वड्टति। तंतंदेसभासाय अत्थं यथारुचि वट्टति एव। 


इरियापथापरिवत्तनं, पुरिसं वा द्वादसहत्थूपचारे अपक्कोसापनं एत्थ अकिरिया। वुत्तलक्खणस्स धम्मस्स छन्नं वाचानं उपरि देसना, वुत्तलक्खणो मातुगामो, इरियापथपअवत्तनाभावो, 
बिञ्जूपुरिसाभावो, अपञ्हविस्सज्जनाति इमानेत्थ पञ्च अङ्गानि। 


धम्मदेसनासिक्खापदवण्णना निट्टिता। 


८. भूतारोचनसिक्खापदवण्णना 


७७. अट्ठमे अन्तराति परिनिब्बानकालतो पुब्बेपि। अतिकड्टियमानेनाति “वदथ, भन्ते, कि तुम्हेहि अधिगत" न्ति एवं निप्पीळियमानेन अतिर्बद्धियमानेन। तथारूपे पच्चये सति वत्तब्बमेव। 
सुतपरियत्तिसीलगुणन्ति एत्थ अत्यकुसलता सुतगुणो, पाळिपाठकुसलता परियत्तिगुणोति दब्बं । “चित्तक्खेपस्स वा अभावा”ति इमिना खित्तचित्तवेदनाइतापि अरियानं नत्थीति दस्सेति। 


पुब्बे अवुत्तेहीति चतुत्थपाराजिके अवृत्तेहि। इदञ्च सिक्खापदं पण्णत्तिअजआननवसेन एकन्ततो अचित्तकसमुट्टानमेव होति अरियानं पण्णत्तिवीतिक्कमाभावा | झानलाभीनञ्च सत्थु 
आणावीतिक्कमपटिघचित्तस्स झानपरिहानतो भूतारोचनं न सम्भवति । उत्तरिमनुस्सधम्मस्स भूतता, अनुपसम्पन्नस्स आरोचनं, तङ्कणविजानना, अनञ्ञापदेसोति इमानेत्थ चत्तारि अङ्गानि। 


भूतारोचनसिक्खापदवण्णना निड्टिता। 
९. दुहुल्लारोचनसिक्खापदवण्णना 
७८. नवमे तत्थ भवेय्याति तत्थ कस्सचि मति एवं भवेय्य। अट्ठकथावचनमेव उपपत्तितो दळहं कत्वा पतिद्रुपेन्तो “इमिनापि चेत न्तिआदिमाह। 


८२. आदितो पञ्च सिक्खापदानीति पाणातिपातादीनि पञ्च । सेसानीति विकालभोजनादीनि। सुक्कविस्सट्टि आदि अज्झाचारोव। अन्तिमवत्थुं अनज्झापन्नस्स भिक्खुनो सवत्थुको सङ्घादिसेसो, 
अनुपसम्पन्नस्स आरोचनं, भिक्खुसम्मुतिया अभावोति इमानेत्थ तीणि अङ्गानि। 

दुढुल्लारोचनसिक्खापदवण्णना निट्टिता। 
१०. पथवीखणनसिक्खापदवण्णना 
८६. दसमे अप्पपंसुमत्तिकाय पथविया अनापत्तिवत्थुभावेन वुत्तत्ता उपड्डपंसुमत्तिकायपि पाचित्तियमेवाति गहेतब्बं। न हेतं दुक्कटवत्थूति सक्का वत्तुं जाताजातविनिमुत्ताय ततियपथविया अभावतो। 


वट्टतीति इमस्मिं ठाने पोक्खरणि खणाति ओकासस्स अनियमितत्ता वट्टति। इमं वल्लि खणाति पथवीखणनं सन्धाय वुत्तत्ता इमिनाव सिक्खापदेन आपत्ति, न भूतगामसिक्खापदेन | उभयम्पि सन्धाय 
वुत्ते पन द्वेपि पाचित्तिया होन्ति। उदकपप्पटकोति उदके अन्तोभूमियं पविट्दे तस्स उपरिभागं छादेत्वा तनुकपंसु वा मत्तिका वा पटलं हुत्वा पतमाना तिट्ठति, तस्मिं उदके सुक्खेपि तं पटलं वातेन चलमाना 
तिट्ठति, त॑ उदकपप्पटको नाम । 


अकतपब्भारेति अवळञ्जनट्टानदस्सनत्थं वृत्तं । तादिसे एव हि वम्मिकस्स सम्भवोति। मूसिकुक्कर नाम मूसिकाहि खनित्वा बहि कतपंसुरासि। अच्छदनन्तिआदिवुत्तत्ता उजुकं आकासतो 
पतितवस्सोदकेन ओवड्डमेव जातपथवी होति, न छदनादीसु पतित्वा ततो पवत्तउदकेन तिन्तन्ति वेदितब्बं । मण्डपत्थम्भन्ति साखामण्डपत्थम्भं । उच्चालेत्वाति उक्खिपित्वा । ततोति पुराणसेनासनतो। 


८८. महामत्तिकन्ति भित्तिलेपनं। जातपथविता, तथासञ्जिता, खणनखणापनानं अञ्ञतरन्ति इमानेत्थ तीणि अङ्गानि। 
पथवीखणनसिक्खापदवण्णना निड्िता। 
निड्टितो मुसावादवग्गो पठमो। 
२. भूतगामवग्गो 
९. भूतगामसिक्खापदवण्णना 


८९. दुतियवग्गस्स पठमे निग्गहेतुं असक्कोन्तोति साखट्टकविमाने साखाय छिज्जमानाय छिज्जन्ते तत्थ अछेदनत्थाय देवताय उपनीतं पृत्तं दिस्वापि कुठारिनिक्खेपवेगं निवत्तेतुं असक्कोन्तोति 
अत्थो। रुक्खधम्मेति रुवखस्स पवत्तियं । रुक्खानं विय छेदनादीसु अकुप्पनञ्हि रुक्खधम्मो नाम। 


उप्पतितन्ति उप्पन्नं । भन्तन्ति धावन्तं । बारयेति निग्गण्हेय्य । इतरोति उप्पन्नं कोधं अनिग्गण्हन्तो राजउपराजादीनं रस्मिमत्तग्गाहकजनो विय न उत्तमसारथीति अत्थो। बिसटं सप्पविसनत्ति सरीरे 
दाठावणानुसारेन वित्थिण्णं ब्यापेत्वा ठितं कण्हसप्पविसं विय। जहाति ओरपारन्ति पञ्चोरम्भागियसञ्जोजनानि ततियमग्गेन जहाति। “ओरपार ˆ न्ति हि ओरिमतीरं वुच्चति। अथ वा सोति ततियमग्गेन 
कोघं विनेत्वा ठितो भिक्खु अरहत्तमग्गेन ओरपारं जहातीति अत्थो। तत्थ ओरं नाम सकत्तभावो, अज्झत्तिकानि वा आयतनानि। पारं नाम परअत्तभावो, बाहिरानि वा आयतनानि । तदुभये पन छन्दरागं 
जहन्तो “जहाति ओरिमपार न्ति वुच्चति । 


९०. भवन्तीति वड्डन्ति। अहुवुन्तीति बभूवु । तेनाह “जाता बड़िता”ति। भूतानं गामोति महाभूतानं हरिततिणादिभावेन समग्गानं समूहो । तब्बिनिमुत्तस्स गामस्स अभावं दस्सेतुं “भूता एव वा 
गामो ति वृत्तं । पातब्य-सदस्स पा पानेति धात्वत्थं सन्धायाह “परिभुज्जितब्बता ति। सा च पातब्यता छेदनादि एव होतीति आह “तस्सा...पे०... भूतगामस्स जाता छेदनादिपच्चया”ति। 


९१. जात-सद्दो एत्थ विजातपरियायोति "पत्तं विजाता इत्थी"तिआदीसु विय पसूतवचनोति आह “पसूतानी"ति, निब्बत्तपण्णमूलानीति अत्थो। 
तानि दस्सेन्तोति तानि बीजानि दस्सेन्तो। कारियदस्सनमुखेनेव कारणञ्च गहितन्ति आह “बीजतो निब्बत्तेन बीजं दस्सित''न्ति। 


९२. “बीजतो सम्भूतो भूतगामो बीज'न्ति इमिना उत्तरपदलोपेन “पदुमगच्छतो निब्बत्तं पुप्फं पदुम'न्तिआदीसु वियायं वोहारोति दस्सेति। यं बीजं भूतगामो नाम होतीति निब्बत्तपण्णमूलं 
सन्धाय वदति | यथारुतन्ति यथापाठं। 


““सञ्चिच्चा'”ति वृत्तत्ता सरीरे लग्गभावं जत्वापि उद्टुहति, “तं उद्भरिस्सामी”तिसञ्जाय अभावतो वट्टति । अनन्तक-ग्गहणेन सासपमत्तिका गहिता, नामञ्हेतं तस्सा सेवालजातिया। मूलपण्णानं 
अभावेन “असम्पुण्णभूतगामो नामा'ति वृत्तं। सो बीजगामेन सङ्गहितोति। अवड्टमानेपि भूतगाममूलकत्ता वुत्तं “अमूलकभूतगामे सङ्गहं गच्छती” ति। नाळिकेरस्स आवेणिकं कत्वा वदति। 


सेलेय्यक नाम सिलाय सम्भूता एका गन्धजाति । पुप्कितकालतो पड्ठायाति विकसितकालतो पभुति। छत्तकं गण्हन्तोति विकसितं गण्हन्तो। मकुळं पन रुक्खत्तचं अकोपेन्तेनपि गहेतुं न वट्टति, 
फुल्लं वट्टति। हत्थकुक्कुच्चेनाति हत्थचापल्लेन। 


““पानीयं न वासेतब्ब' न्ति इदं अत्तनो पिवनपानीयं सन्धाय वुत्तं, अञ्जेसं पन वट्टति अनुग्गहितत्ता। तेनाह “अत्तना खादितुकामेना ति । येसं रुक्खानं साखा रुहतीति मूलं अनोतारेत्वा 
पण्णमत्तनिग्गमनमत्तेनपि वड्डति । तत्थ कप्पियम्पि अकरोन्तो छिन्ननाळिकेरवेळुदण्डादयो कोपेतुं वट्टति। 


““चङ्कमितद्वान दस्सेस्सामी ति वृत्तत्ता केवलं चङ्कमनाधिप्पायेन वा मग्गगमनाधिप्पायेन वा अक्कमन्तस्स, तिणानं उपरि निसीदनाधिप्पायेन निसीदन्तस्स च दोसो नत्थि। 


समणकण्पेहीति समणानं कप्पियवोहारेहि, अबीजनिब्बट्टबीजानिपि कप्पियभावतो -समणकणप्पानी ति वुत्तानि। अबीजं नाम तरुणअम्बफलादीनि । निब्बड्टेतब्बं वियोजेतब्बं बीजं यस्मिं, तं पनसादि 
निब्बट्टबीजं नाम | कप्पियन्ति वत्वावाति पुब्बकालकिरियावसेन वुत्तेपि वचनक्खणेव अग्गिसत्थादिना बीजगामे वणं कातब्बन्ति वचनतो पन पुब्बे कातुं न वट्टति, तञ्च द्विथा अकत्वा छेदनभेदनमेव 
दस्सेतब्बं। करोन्तेन च भिक्खुना “कण्पियं करोही ति याय कायचि भासाय वृत्तेयेव कातब्बं । बीजगामपरिमोचनत्थं पुन कप्पियं कारेतब्बन्ति कारापनस्स पठममेव अधिकतत्ता। “कटाहेपि कातुं 
बट्टती”ति वुत्तत्ता कटाहतो नीहताय मिञ्जाय वा बीजे वा यत्थ कत्थचि विज्झितुं वट्टति एव। भूतगामो, भूतगामसञ्चजिता, बिकोपनं वा विकोपापनं वाति इमानेत्थ तीणि अङ्गानि। 


भूतगामसिवखापदवण्णना निड्टिता। 
२. अञ्जवादकसिक्खापदवण्णना 
९४. दुतिये अञ्ञं बचनन्ति यं दोसविभावनत्थं परेहि वृत्तवचनं तं तस्स अननुच्छविकेन अञ्जेन वचनेन पटिचरति। 


९८. यदेतं अञ्चेनञ्जं पटिचरणवसेन पवत्तवचनं, तदेव पुच्छितमत्थं ठपेत्वा अञ्जं वदति पकासेतीति अञ्ञवादकन्ति आह “अञ्जेनञ्ञं पटिचरणस्सेतं नाम न्ति । तुण्हीभूतस्सेतं नामन्ति 
तुण्हीभावस्सेतं नामं, अयमेव वा पाठो। अञ्जवादकं आरोपेतुन्ति अञ्जवादे आरोपेतुं। बिहेसकन्ति विहेसकत्तं। 


www.tipitaka.org Vipassana Research Institute 


Page 86 sur 167 


९९. पाळियं न उग्घाटेतुकामोति पटिच्छादेतुकामो। 


१००. अनारोपिते अञ्ञवादकेति वुत्तदुक्कटं पाळियं आगतअञ्चेनञ्ञपटिचरणवसेन युज्जति, अट्टकथायं आगतनयेन पन मुसावादेन अञ्चेनञ्जं पटिचरन्तस्स पाचित्तियेन सद्धिं दुक्कटं, आरोपिते 
इमिनाव पाचित्तियं। केचि पन ““मुसावादपाचित्तियेन सद्भि पाचित्तियद्वय न्ति वदन्ति, वीमंसितब्बं। आदिकम्मिकस्सपि मुसावादे इमिनाव अनापत्तीति दडुब्बं । धम्मकम्मेन आरोपितता, आपत्तिया वा 
वत्थुना वा अनुयुज्जियमानता, छादेतुकामताय अञ्चेनञ्ञं पटिचरणं, तुण्हीभावो चाति इमानेत्थ तीणि अङ्गानि। 


अञ्जवादकसिक्खापदवण्णना निट्टिता। 
३. उज्झापनकसिक्खापदवण्णना 
१०३. ततिये चिन्तायनत्थस्स झे-धातुस्स अनेकत्थताय ओलोकनत्थसम्भवतो वुत्तं “ओलोकापेन्ती”ति। छन्दायाति लिङ्गविपल्लासोति आह “छन्देना”ति। 
१०५. भिकखुं लामकतो चिन्तापनत्थं अञ्जेसं तं अवण्णकथनं उज्झापनं नाम | अञ्जेसं पन अवत्वा अञ्जमञ्जं समुल्लपनवसेन भिक्खुनो दोसप्पकासनं खिय्यनं नामाति अयमेतेसं भेदो। 


१०६. अञ्ञं अनुपसम्पन्नं उज्झापेतीति अञ्जेन अनुपसम्पन्नेन उज्झापेति। तस्स वा तं सन्तिकेति तस्स अनुपसम्पन्नस्स सन्तिके तं सङ्घेन सम्मतं उपसम्पन्नं खिस्यति। इधापि मुसावादेन 
उज्झापनादीनं सम्भवतो दुक्कटट्डानानि च आदिकम्मिकस्स अनापत्ति च इमिना एव सिक्खापदेन वृत्ताति वेदितब्बं सब्बत्थ मुसावादपाचित्तियस्स अनिवत्तितो। धम्मकम्मेन सम्मतता, उपसम्पन्नता, 
अगतिगमनाभावो, तस्स अवण्णकामता, यस्स सन्तिके वदति । तस्स उपसम्पन्नता, उज्झापनं वा खिय्यनं वाति इमानेत्थ छ अङ्गानि। 


उज्झापनकसिक्खापदवण्णना निड्टिता। 
४. पठमसेनासनसिक्खापदवण्णना 


११०. चतुत्ये अपञ्ञातेति अप्पसिद्धे। इमं पन अट्ठ मासे मण्डपादीसु ठपनसङ्घातं अत्थविसेसं गहेत्वा भगवता पठममेव सिकखापदं पञ्जत्तन्ति अधिप्पायं “अनुजानामि, भिक्खवे, 
अङ्टमासे"तिआदिवचनेन अनुपञ्जत्तिसदिसेन पकासेत्वा विसुं अनुपञ्जत्ति न वुत्ता। परिवारे पनेतं अनुजाननवचनं अनुपञ्जत्तिट्ठानन्ति “एका अनुपञ्जत्ती”ति (परि० ६५-६७) वुत्तं। 


नववायिमोति अधुना सुत्तेन वीतकच्छेन पलिवेठितमञ्चो। ओनद्धोति कप्मियचम्मेन ओनद्धो । ते हि वस्सेन सीघं न नस्सन्ति। “उक्कट्ुअब्भोकासिको ति इदं तस्स सुखपटिपत्तिदस्सनमत्तं, 
उक्कट्टुस्सापि पन चीवरकुटि बट्टतेव। कायानुगतिकत्ताति भिक्खुनो तत्थेव निसीदनभावं दीपेति, तेन च वस्सभयेन सयं अञ्जत्थ गच्छन्तस्स आपत्तीत दस्सेति। अब्मोकासिकानं तेमनत्थाय नियमेत्वा 
दायकेहि दिन्नम्मि अत्तानं रक्खन्तेन रविखितब्बमेव। 


““बलाहकानं अनुट्टितभावं सल्लक्खेत्वा ति इमिना गिम्हानेपि मेघे उद्ठिते अब्भोकासे निक्खिपितुं न वट्टतीति दीपेति। तत्र तत्राति चेतियङ्गणादिके तस्मिं तस्मिं अब्भोकासे नियमेत्वा निक्खित्ता। 
मज्झतो पट्ठाय पादट्ठानाभिमुखाति यत्थ समन्ततो सम्मज्जित्वा अङ्गणमज्झे सब्बदा कचवरस्स सङ्कडनेन मज्झे वालिका सञ्चिता होति। तत्थ कत्तब्बविधिदस्सनत्थं वुत्तं । उच्चवत्थुपादड्ठानाभिमुखं वा 
वालिका हरितब्बा। यत्थ वा पन कोणेसु वालिका सञ्चिता, तत्थ ततो पट्ठाय अपरदिसाभिमुखा हरितब्बाति केचि अत्थं वदन्ति। केचि पन “सम्मटुट्ठानस्स पदवळञ्जेन अविकोपनत्थाय सयं असम्मइड्ाने 
ठत्वा अत्तनो पादाभिमुखं वालिका हरितब्बाति वृत्त न्ति वदन्ति, तत्थ “मज्झतो पट्ठाया”ति वचनस्स पयोजनं न दिस्सति। 


१११. वङ्कपादतामत्तेन कुळीरपादकस्स सेसेहि विसेसो, न अटनीसु पादप्पवेसनविसेसेनाति दस्सेतुं “यो बा पन कोची”तिआदि वृत्तं। तस्साति उपसम्पन्नस्सेव। 


निसीदित्वा...पे०... पाचित्तियन्ति एत्थ मेघुड्ठानाभावं जत्वा “पच्छा आगन्त्वा उद्धरिस्सामी'ति आभोगेन गच्छन्तस्स अनापत्ति, तेन पुनागन्तब्बमेव। कण्पं लभित्वाति “गच्छ, मा इध तिट्ठा 'ति 
बुत्तवचनं लभित्वा। 


आवासिकानंयेब पलिबोधोति आगन्तुकेसु किञ्चि अवत्वा निसीदित्वा “आवासिका एव उद्धरिस्सन्ती "ति गतेसुपि आवासिकानमेव पलिबोधो। महापच्चरिबादे पन “इदं अम्हाक "न्ति अवत्वापि 
निसिन्नानमेवाति अधिप्पायो। “सन्थरित्वा वा सन्थरापेत्वा वा" ति वृत्तत्ता अनाणत्तिया पञ्ञापितत्तापि दुक्कटे कारणं वुत्तं । उस्सारकोति सरभाणको । सो हि उद्धं उद्धं पाळिपाठं सारेति पवत्तेतीति 
उस्सारकोति वुच्चति। 


११२. वण्णानुरक्खणत्थं कताति पटखण्डादीहि सिब्बित्वा कता। भूमियं अत्थरितब्बाति चिमिलिकाय सति तस्सा उपरि, असति सुद्धभूमियं अत्थरितब्बा । “सीहचम्मादीनं परिहरणेयेव 
पटिक्खेपो ति इमिना मञ्चपीठादीसु अत्थरित्वा पुन संहरित्वा ठपनादिवसेन अत्तनो अत्थाय परिहरणमेव न वटति, भूमत्थरणादिवसेन परिभोगो पन अत्तनो परिहरणं न होतीति दस्सेति। खन्धके हि 
“अन्तोपि मञ्चे पञ्ञत्तानि होन्ति, बहिपि मञ्चे पञ्जत्तानि होन्तीति एवं अत्तनो अत्तनो अत्थाय मञ्चादीसु पञ्जपेत्वा परिहरणवत्थुस्मिं - 


“न, भिक्खवे, महाचम्मानि धारेतब्बानि सीहचम्मं व्यग्धचम्मं दीपिचम्मं । यो धारेय्य, आपत्ति दुक्कटस्सा ति (महाव० २५५) - 
पटिक्खेपो कतो। तस्मा वुत्तनयेनेवेत्थ अधिप्पायो दडुब्बो। दारुमयपीठन्ति फलकमयपीठमेव। पादकथलिकन्ति अधोतपादं यस्मिं घंसन्ता धोवन्ति, तं दारुफलकादि। 


११३. “आगन्त्वा उद्धरिस्सामीति गच्छती" ति वुत्तत्ता अञ्जेनपि कारणेन अनोतापेन्तस्सपि आगमने सापेक्खस्स अनापत्ति। तेनेव मातिकाटुकथायं “मज्चादीनं सङ्गिकता, वुत्तलक्खणे देसे सन्थरणं 
वा सन्थरापनं वा, अपलिबुद्धता, आपदाय अभावो, निरपेक्खता, लेडूपातातिक्कमो"ति (कङ्खा० अट्ठ० पठमसेनासनसिक्खापदवण्णना) एवमेत्थ निरपेक्खताय सद्धि छ अङ्गानि वृत्तानि। 


पठमसेनासनसिक्खापदवण्णना निड्टिता। 

५. दुतियसेनासनसिक्खापदवण्णना 
११६. पञ्चमे पावारो कोजवोति पच्चत्थरणत्थायेव ठपिता उग्गतलोमा अत्थरणविसेसा। एत्तकमेव वुत्तन्ति अट्ठकथासु वृत्तं । सेनासनतोति सब्बपच्छिमसेनासनतो। 
११७. कुरुन्दडुकथायं वृत्तमेवत्थं सविसेसं कत्वा दस्सेतुं “किञ्चापि वुत्तो/तिआदि आरद्धं। वत्तब्बं नत्थीति रुकखमूलस्स पाकटत्ता वुत्तं। पलुज्जतीति विनस्सति। 


११८. येन मञ्चं वा पीठं वा वीनन्ति, तं मञ्चपीठकवानं। सिलुच्चयलेणन्ति पब्बतगुहा । “आपुच्छनं पन वत्त न्ति इमिना आपत्ति नत्थीति दस्सेति। वुत्तलक्खणसेय्या, तस्सा सङ्किकता, 
बुत्तलक्खणे विहारे सन्थरणं वा सन्थरापनं वा, अपलिबुद्धता, आपदाय अभावो, अनपेक्खस्स दिसापक्कमनं, उपचारसीमातिक्कमोति इमानेत्थ सत्त अङ्गानि। 


दुतियसेनासनसिक्खापदवण्णना निट्टिता। 

६. अनुपखज्जसिक्खापदवण्णना 
११९. छट्ठे अनुपविसित्वाति समीपं पविसित्वा। 
१२२. उपचारं ठपेत्वाति दियट्टहत्थूपचारं ठपेत्वा। सङ्विकविहारता, अनुट्डापनीयभावजाननं, सम्बाधेतुकामता, उपचारे निसीदनं वा निपज्जनं वाति इमानेत्थ चत्तारि अङ्गानि। 
अनुपखज्जसिकखापदवण्णना निट्टिता। 
७. निक्कडूनसिक्खापदवण्णना 
१२६. सत्तमे कोडुकानीति द्वारकोट्ठकानि। 


१२८. “सकलसङ्घारामतो निक्कड्ितुं न बड्ती ति इदं अननुरूपतो वृत्तं । पापगरहिताय हि अकुपितचित्तेन निक्कड्टापेन्तस्स इमिना सिक्खापदेन आपत्ति नत्थि “कुपितो अनत्तमनो' ति वृत्तत्ता। 
अञ्ञापेक्खा आपत्ति न दिस्सति। पाळियं “अलज्जि निक्कड्टृती”तिआदीसु चित्तस्स लहुपरिवत्तिताय अन्तरन्तरा कोपे उप्पन्नेपि अनापत्ति अलज्जितादिपच्चयेनेव निक्कडुनस्स आरद्भत्ता। 
सङ्गिकविहारो, उपसम्पन्नस्स भण्डनकारकभावादिविनिमुत्तता, कोपेन निक्कडटनं वा निक्कड्टापनं वाति इमानेत्थ तीणि अङ्गानि। 


निक्कड्नसिक्खापदवण्णना निट्टिता। 
८. बेहासकुटिसिक्खापदवण्णना 
१२९. अइमं उत्तानमेव। सङ्किको विहारो, असीसघट्टवेहासकुटि, हेट्ठापरिभोगता, अपटाणिदिन्ने आहच्चपादके निसीदनं वा निपज्जनं वाति इमानेत्थ चत्तारि अङ्गानि। 
वेहासकुटिसिक्खापदवण्णना निड्टिता। 
९. महल्लकविहारसिक्खापदवण्णना 


१३५. नवमे “महल्लको नाम विहारो सस्सामिको"ति वुत्तत्ता सञ्जाचिकाय कुटिया अनापत्तीति वदन्ति। यस्साति विहारस्स। सा अपरिपूरूपचारापि होतीति विवरियमानं कवाटं यं भित्ति 
आहनति, सा सामन्ता कवाटवित्थारप्पमाणा उपचाररहितापि होतीति अत्थो। आलोकं वातपानं सन्धेति घटयतीति आलोकसन्धीति कवाटं वुच्चति । द्रारवातपानूपचारतो अञ्जत्थ पुनप्पुनं लिम्पनादिं 
करोन्तस्स पिण्डगणनाय पाचित्तियं । 


केचि पन ““पाळियं पाचित्तियस्स अवृत्तत्ता दुक्कट”न्ति वदन्ति । अधिद्ठातब्बन्ति संविधातब्बं। हरिते ठितो अधिट्ठाति। आपत्ति दुक्कटस्साति हरितयुत्ते खेत्ते ठत्वा छादेन्तस्स दुक्कटन्ति अत्थो। 
केचि पन “तादिसे खेत्ते विहारं करोन्तस्स दुक्कट'न्ति वदन्ति, तं पाळिया न समेति। 


१३६. उजुकमेव छादनन्ति छादनमुखवट्टितो पट्टाय याव पिट्टिवंसकूटागारकण्णिकादि, ताव इट्टकादीहि उजुकं छादनं । इमिना पन येन सब्बस्मिं बिहारे एकवारं छादिते तं छादनं एकमग्गन्ति गहेत्वा 
पाळियं “द्वे मग्गे"तिआदि वुत्तं। परियायेन छादनम्पि इमिनाव नयेन योजेतब्बन्ति वदन्ति, तं “पुनप्पुनं छादापेसी "ति इमाय पाळिया च “सब्बम्पि चेतं छदनं छदनूपरि वेदितब्ब'न्ति इमिना अट्डकथावचनेन 
च समेति। 


पाळियं “मग्गेन छादेन्तस्स परियायेन छादेन्तस्सा "ति इदञ्च इड्टकादीहि, तिणपण्णेहि च छादनप्पकारभेददस्सनत्थं वुत्तं । केचि पन “पन्तिया छादितस्स छदनस्स उपरि छदनमुखवडट्टितो पट्टाय उद्धं 
उजुकमेव एकवारं छादनं एकमग्गन्ति गहेत्वा द्रे मग्गेतिआदि वुत्तं, न पन सकलविहारछादनं । एस नयो परियायेन छादनेपी”ति वदन्ति, तं पाव्ठिअट्ठकथाहि न समेति। 


ततियाय मग्गन्ति एत्थ ततियायाति उपयोगत्थे सम्पदानवचनं, ततियं मग्गन्ति अत्थो। अयमेव वा पाठो। तिणपण्णेहि लब्भतीति तिणपण्णेहि छादेत्वा उपरि उल्लित्तावलित्तकरणं सन्धाय वुत्तं। 
केवलं तिणकुटिया हि अनापत्ति वृत्ता। तिण्णं मग्गानन्ति मग्गवसेन छादितानं तिण्णं छदनानं । तिण्णं परियायानन्ति एत्थापि एसेव नयो। महल्लकविहारता, अत्तनो वासागारता, उत्तरि अधिट्ठानन्ति 
इमानेत्थ तीणि अङ्गानि। 


महल्लकविहारसिक्खापदवण्णना निट्टिता। 
१०. सप्पाणकसिक्खापदवण्णना 


१४०. दसमे मातिकायं सप्पाणकउदकं तिणेन वा मत्तिकाय वा सिञ्चेय्य, छट्टेय्याति अत्थो। अथ वा उदकं गहेत्वा बहि सिञ्चेय्य, तस्मिञ्च उदके तिणं वा मत्तिकं वा आहरित्वा पक्खिपेय्याति 
अज्झाहरित्वा अत्थो वेदितब्बो । तेनाह “सकटभारमत्तञ्चेपी”तिआदि। इदन्ति तिणमत्तिकपविखपनविधानं । बुत्तन्ति मातिकायं “तिणं वा मत्तिकं वा”ति एवं वुत्तं, अट्ठकथासु वा वत्तं । 


इदञ्च सिक्खापदं बाहिरपरिभोगं सन्धाय वत्थुवसेन वृत्तं अब्भन्तरपरिभोगस्स विसुं वक्खमानत्ता। तदुभयम्पि “सप्पाणक न्ति कत्वा वधकचित्तं विनाव सिञ्चने पञ्जत्तत्ता “पण्णत्तिवज्ज' न्ति वुत्तं । 
वधकचित्ते पन सति सिक्खापदन्तरेनेव पाचित्तियं, न इमिनाति दडुब्बं। उदकस्स सप्पाणकता, “सिञ्चनेन पाणका मरिस्सन्ती”ति जाननं, तादिसमेव च उदकं विना वधकचेतनाय केनचिदेव करणीयेन 
तिणादीनं सिञ्चनन्ति इमानेत्थ चत्तारि अङ्गानि। 


सप्पाणकसिक्खापदवण्णना निड्टिता। 
निड्टितो सेनासनवग्गो दुतियो। 
““भूतगामवग्गो” तिपि एतस्सेव नामं । 
३. ओवादवग्गो 
१. ओवादसिक्खापदवण्णना 


१४४. ततियवग्गस्स पठमे तिरच्छानभूतन्ति तिरोकरणभूतं, बाहिरभूतन्ति अत्थो। समिद्धोति परिपुण्णो। सहितत्थो अत्थयुत्तो। अत्थगम्भीरतादिना गम्भीरो। 

१४५-१४७. परतोति उत्तरि। करोन्तोबाति परिबाहिरे करोन्तो। विभङ्गेति झानविभङ्गे । चरणन्ति निब्बानगमनाय पादं। 


यदस्साति यं अस्स। धारेतीति अविनस्समानं धारेति। परिकथनत्थन्ति पकिण्णककथावसेन परिच्छिन्नधम्मकथनत्थं । तिस्सो अनुमोदनाति सङ्घभत्तादीसु दानानिसंसप्पटिसंयृत्ता निधिकुण्डसुत्तादि 
(खु० पा० ८.१ आदयो) -अनुमोदना, गेहप्पवेसमङ्गलादीसु मङ्घलसुत्तादि (खु० पा० ५.१ आदयो; सु० नि० मङ्गलसुत्त) -अनुमोदना, मतकभत्तादिअमङ्गलेसु तिरोकुट्टादि (खु० पा० ७.१ आदयो; पे० व° १४ 
आदयो) -अनुमोदनाति इमा तिस्सो अनुमोदना। कम्माकम्मविनिच्छयोति परिवारावसाने कम्मवग्गे (परि० ४८२ आदयो) वुत्तविनिच्छयो। समाधिबसेनाति समथपुब्बकवसेन। विपस्सनावसेन बाति 
दिट्टिविसुद्धिआदिकाय सुक्खविपस्सनाय वसेन। अत्तनो सीलरक्खणत्थं अपरानपेक्खताय येन कामं गन्तुं चतस्सो दिसा अरहति, अस्स वा सन्ति, तासु वा साधूति चातुद्दिसो। 


अभिविनयेति पातिमोक्खसंवरसङ्घाते संवरविनये, तप्पकासके वा विनयपिटके । बिनेतुन्ति सिक्खापेतुं पकासेतुं। पगुणा वाचुग्गताति पाठतो च अत्थतो च पगुणा मुखे सन्निधापनवसेन वाचुग्गता 
कातब्बा। अत्थमत्तवसेनपेत्थ योजनं करोन्ति। अभिधम्मेति लक्खणरसादिवसेन परिच्छिन्ने नामरूपधम्मे। पुब्बे किर महाथेरा परियत्तिअनन्तरधानाय एकेकस्स गणस्स दीघनिकायादिएकेकधम्मकोट्ठासं 
निय्यातेन्ता “तुम्हे एतं पाळितो च अद्टकथातो च परिहरथ, सक्कोन्ता उत्तरिपि उग्गण्हथा"ति एवं सकलधम्मं गन्थवसेन निय्यातेन्ति, तत्थ ते च भिक्खू गन्थनामेन दीघभाणका मज्झिमभाणकाति 
बोहरीयन्ति, ते च अत्तनो भारभूत कोड्टासं परिच्चजित्वा अज्जं उग्गहेतुं न लभन्ति। तं सन्धायाह “सचे मञ्झिमभाणको होती 'तिआदि। 


तत्थ हेट्रिमा बा तयो बग्गाति महावग्गतो हेड्िमा सगाथकवग्गो (सं० नि० १.१ आदयो), निदानवग्गो (सं० नि० २.१ आदयो), खन्धवग्गोति (सं० नि० ३.१ आदियो) इमे तयो वग्गा। तिकनिपाततो 
पट्टाय हेट्ठाति एककनिपातदुकनिपाते सन्धाय वुत्तं। धम्मपदम्पि सह वत्थुना जातकभाणकेन अत्तनो जातकेन सद्भि उग्गहेतब्बं। ततो ओरं न वट्टतीति महापच्चरिवादस्स अधिप्पायो। ततो ततोति 
दीघनिकायादितो । उच्चिनित्वा उग्गहितं सद्धम्मस्स ठितिया, भिकखुनोपि पुब्बापरानुसन्धिआदिकुसलताय च न होतीति “तं न वट्टती”ति पटिक्खित्तं। अभिधम्मे किञ्चि उग्गहेतब्बन्ति न वुत्तन्ति एत्थ 
यस्मा विनये कुसलत्तिकादिविभागो, सुत्तन्तेसु समथविपस्सनामग्गो च अभिधम्मपाठं विना न विञ्ञायति, अन्धकारे पविट्ठकालो विय होति, तस्मा सुत्तविनयानं गहणवसेन अभिधम्मग्गहणं वुत्तमेवाति 
विसुं न वुत्तन्ति वेदितब्बं। यथा “भोजनं भुञ्जितब्ब' न्ति वुत्ते “ब्यञ्जनं खादितब्ब "न्ति अवुत्तम्मि वृत्तमेव होति तदविनाभावतो, एवंसम्पदमिदं दटुब्बं। 


परिमण्डलपदब्यञ्जनायाति परिमण्डलानि परिपुण्णानि पदेसु सिथिलधनितादिब्यञ्जनानि यस्सं, ताय। पुरस्स एसाति पोरी, नगरवासीनं कथाति अत्थो। अनेलगळायाति एत्थ एलाति खेळं 
तग्गळनविरहिताय। कल्याणवाक्करणोति एत्य वाचा एव वाक्करणं, उदाहरणघोसो। कल्याणं मधुरं वाक्करणमस्साति कल्याणवाक्करणो । उपसम्पन्नाय मेथुनेनेब अभब्बो होति, न 
सिक्खमानासामणेरीसूति आह “भिक्खुनिया कायसंसग्गं वा”तिआदि। 


१४८. गरुकेहीति गरुकभण्डेहि । एकतोउपसम्पन्नायाति उपयोगत्थे भुम्मवचनं। भिक्खूनं सन्तिके उपसम्पन्ना नाम परिवत्तलिङ्गा वा पञ्चसतसाकियानियो वा। एता पन एकतोउपसम्पन्ना 
ओवदन्तस्स पाचित्तियमेव। 


१४९. न निमन्तिता हुत्वा गन्तुकामाति निमन्तिता हुत्वा भोजनपरियोसाने गन्तुकामा न होन्ति, तत्थेव वसितुकामा होन्तीति अत्थो। यतोति भिकखुनुपस्सयतो। याचित्वाति “तुम्हेहि 
आनीतओवादेनेव मयम्पि वसिस्सामा”ति याचित्वा। तत्थाति तस्मिं भिक्खुनुपस्सये। अभिक्खुकावासे वस्सं वसन्तिया पाचित्तियं, अपगच्छन्तिया दुक्कटं। 


इमासु कतरापत्ति परिहरितब्बाति चोदनं परिहरन्तो आह “सा रक्खितब्बा”ति। सा वस्सानुगमनमूलिका आपत्ति रक्खितब्बा, इतराय अनापत्तिकारणं अत्थीति अधिप्पायो। तेनाह “आपदासु 
ही”तिआदि। 


ओवादत्थायाति ओवादे याचनत्थाय। द्वे तिस्सोति द्रीहि तीहि, करणत्थे चेतं पच्चत्तवचनं । पासादिकेनाति पसादजनकेन कायकम्मादिना । सम्पादेतूति तिविधं सिक्खं सम्पादेतु । असम्मतता, 
भिकखुनिया परिपुण्णूपसम्पन्नता, ओवादवसेन अट्टगरुधम्मदानन्ति इमानेत्थ तीणि अङ्गानि। 


ओवादसिक्खापदवण्णना निड्टिता। 
२. अत्थङ्कतसिक्खापदवण्णना 


१५३. दुतिये कोकनदन्ति पदुमविसेसं, तं किर बहुपत्तं वण्णसम्मन्नं। अयञ्हेत्थ अत्थो - यथा कोकनदसङ्कातं पदुमं, एवं फुल्लमुखपदुमं अवीतगुणगन्धं निम्मले अन्तलिक्खे आदिच्चं विय च 
अत्तनो तेजसा तपन्तं ततो एव विरोचमानं अङ्गेहि निच्छरणकजुतिया अङ्गीरसं सम्मासम्बुद्धं पस्साति। रजोहरणन्ति सरीरे रजं पुञ्छतीति रजोहरणन्ति पुञ्छनचोळस्स नामं। ओभासविस्सज्जनपुब्बका 
भासितगाथा ओभासगाथा नाम । विसुद्धिमग्गादीसु (विसुद्धि० २.३८६) पन “रागो रजो न च पन रेणु वुच्चती"तिआदि ओभासगाथा वृत्ता, न पनेसा “अधिचेतसो”ति गाथा। अयञ्च चूळपन्थकत्थेरस्स 
उदानगाथाति उदानपाळियं नत्थि, एकुदानियत्थेरस्स (थेरगा० १.६७ एकुदानियत्थेरगाथावण्णना) नायं उदानगाथाति तत्थ वृत्तं। इध पन पाळिया एव वृत्तत्ता थेरस्सापि उदानगाथाति गहेतब्बं। इध च 
अगरुधम्मेनापि ओवदतो पाचित्तियमेव। अत्यङ्गतसूरियता, परिपुण्णूपसम्पन्नता, ओवदनन्ति इमानेत्थ तीणि अङ्गानि। 


अत्थङ्गतसिक्खापदवण्णना निङ्टिता। 
३. भिक्खुनुपस्सयसिक्खापदवण्णना 
१६२. ततियं उत्तानमेव। उपस्सयूपगमनं, परिपुण्णूपसम्पन्नता, समयाभावो, गरुधम्मेहि ओवदनन्ति इमानेत्थ चत्तारि अङ्गानि। 
भिक्खुनुपस्सयसिक्खापदवण्णना निड्डिता। 
४. आमिससिक्खापदवण्णना 


१६४. चतुत्ये आमिसनिरपेक्खम्पि आमिसहेतु ओवदतीतिसञ्जाय भणन्तस्सपि अनापत्ति सचित्तकत्ता सिकखापदस्स। सेसमेत्थ उत्तानमेव। उपसम्पन्नता, धम्मेन लद्भसम्मुतिता, अनामिसन्तरता, 
अवण्णकामताय एवं भणनन्ति इमानेत्थ चत्तारि अङ्गानि। 


आमिससिक्खापदवण्णना निट्टिता। 
१६९. पञ्चमं चीवरदानसिक्खापदं उत्तानमेव। 
६. चीवरसिब्बनसिक्खापदबण्णना 


१७६. छट्ठे कथिनवत्तन्ति कथिनमासे चीवरं करोन्तानं सब्रह्मचारीनं सहायभावूपगमनं सन्धाय वुत्तं । बञ्चेत्वाति “तव जातिकाया”ति अवत्वा “एकिस्सा भिक्खुनिया ति एत्तकमेव वत्वा “एकिस्सा 
भिक्खुनिया ति सुत्वा ते अञ्जातिकसञ्जिनो अहेसुन्ति आह “अकप्पिये नियोजितत्ता”ति। अञ्जातिकाय भिक्खुनिया सन्तकता, निवासनपारुपनूपगता, वुत्तनयेन सिब्बनं वा सिब्बापनं वाति इमानेत्थ 

तीणि अङ्गानि। 
चीवरसिब्बनसिक्खापदवण्णना निट्टिता। 
७. संविधानसिक्खापदवण्णना 
१८३. सत्तमे पाळियं गच्छाम भगिनि गच्छामाय्याति भिकखुपुब्बकं संविधानं, इतरं भिक्खुनिपुब्बकं । एकद्धानमग्गन्ति एकतो अद्धानसङ्कातं मग्गं । हिव्योति सुवे। परेति ततिये दिवसे। 


द्विधा वृत्तप्पकारोति पादगमने पक्खगमनेति द्विधा वृत्तप्पकारो। उपचारो न लब्भतीति यो परिक्खित्तादिगामस्स एकलेडटपातादिउपचारो वृत्तो, सो इध न लब्भति आसन्नत्ता। एतेन च अन्तरघरेयेवेत्थ 
गामोति अधिप्पेतो, न सकलं गामखेत्तं। तत्थापि यत्थ उपचारो लब्भति, तत्थ उपचारोक्कमने एव आपत्तीति दस्सेति। तेनाह “रतनमत्तन्तरो"तिआदि। उपचारोक्कमनञ्चेत्थ उपचारब्भन्तरे पविसनमेव 
होति। तत्थ अप्पविसित्वापि उपचारतो बहि अद्भयोजनब्भन्तरगतेन मग्गेन गच्छन्तोपि मग्गस्स द्वीसु पस्सेसु अद्भयोजनब्भन्तरगतं गामूपचारं सब्बं ओक्कमित्वा गच्छतिच्चेव वुच्चति। अद्भयोजनतो बहि 
गतेन मग्गेन गच्छन्तो न गामूपचारगणनाय कारेतब्बो, अद्भयोजनगणनायेव कारेतब्बो। एवञ्च सति अनन्तरसिक्खापदे नावायेव गामतीरपस्सेन गच्छन्तस्स गामूपचारगणनाय आपत्ति समत्थिता होति। न 
हि सक्का नावाय गामूपचारब्मन्तरे पविसितुं । तिण्णं मग्गानं सम्बन्धट्ठानं सिङ्घाटकं। एत्थन्तरे संबिदहितेति एत्थ न केवलं यथावुत्तरथिकादीसु एव संविदहने दुक्कटं, अन्तरामग्गेपीति अधिप्पायो। 


अद्धयोजनं अतिक्कमन्तस्साति असति गामे अद्धयोजनं अतिक्कमन्तस्स। यस्मिञ्हि गामखेत्तभूतेपि अरञ्जे अद्धयोजनम्भन्तरे गामो न होति, तम्पि इध अगामकं अरञ्जन्ति अधिप्पेतं, न 
बिञ्झाटवादयो। 


१८५. रट्रुभेदेति रइविलोपे। चक्कसमारुळ्हाति इरियापथचक्कं, सकटचक्कं वा समारुळहा । द्विन्नम्पि संविदहित्वा मग्गप्पटिपत्ति, अविसङ्केतं, समयाभावो, अनापदा, गामन्तरोक्कमनं वा 
अद्धयोजनातिक्कमो वाति इमानेत्थ पञ्च अङ्गानि। एकतोउपसम्पन्नादीहि सद्धि संविधाय गच्छन्तस्स पन मातुगामसिक्खापदेन आपत्ति । 


संविधानसिक्खापदवण्णना निड्टिता। 
८. नावाभिरुहनसिक्खापदवण्णना 


१८९. अट्ठमे एकं तीरं...पे०... निरन्तरन्ति नदितो अद्भयोजनब्भन्तरे पदेसे निविट्टगामेहि निरन्तरता वृत्ता। एकं अगामकं अरञ्ञन्ति तथा निविट्ठगामाभावेन वृत्तं। अगामकतीरपस्सेनातिआदि पन 
अतिरेकअद्भयोजनवित्थतं नदिं सन्धाय वुत्तं । ततो ऊनवित्थाराय हि नदिया मज्झेनापि गमने तीरद्वयस्सापि अद्भयोजनब्मन्तरे गतत्ता गामन्तरगणनाय, अद्भयोजनगणनाय च आपत्तियो परिच्छिन्दितब्बा। 
तेनेव “योजनवित्थता...पे०... अद्धयोजनगणनाय पाचित्तियानी” ति वृत्तं। तेनेव हि योजनतो ऊनाय नदिया अद्धयोजनब्भन्तरगततीरवसेनेव आपत्तिगणनं वृत्तमेव होति। “सब्बअट्ठकथासू तिआदिना 
बुत्तमेवत्थं समत्थेति। तत्थ किञ्चापि समुद्दतव्ठाकादीसु पाचित्तियं न वुत्तं, तथापि कोळापुरेक्खारस्स तत्थ दुक्कटमेवाति गहेतब्बं, पठमं कोळापुरेक्खारस्सापि पच्छा नावाय निहुपगतस्स, योनिसो वा मनसि 
करोन्तस्स गामन्तरोक्कमनादीसुपि आपत्तिसम्भवतो पण्णत्तिवज्जता, तिचित्तता चस्स सिकखापदस्स वृत्ताति वेदितब्बं । सेसं सुविञ्जेय्यमेव । 


नावाभिरुहनसिक्खापदवण्णना निट्टिता। 
९. परिपाचितसिक्खापदवण्णना 


१९७. नवमे पाळियं “सिक्खमाना...पे०... पञ्च भोजनानि ठपेत्वा सब्बत्थ अनापत्ती”ति इदं इमिना सिक्खापदेन अनापत्ति सन्धाय वुत्तं। पञ्चहि सहधम्मिकेहि कतविञ्जत्तिपरिकथादीहि उप्पन्नं 
परिभुञ्जन्तस्स दुक्कटमेव । भिक्खुनिया परिपाचितता, तथा जाननं, गिहिसमारम्भाभावो, भोजनता, तस्स अज्झोहरणन्ति इमानेत्थ पञ्च अङ्गानि। 


परिपाचितसिक्खापदवण्णना निङ्टिता। 

१०. रहोनिसज्जसिक्खापदबण्णना 
१९८. दसमे उपनन्दस्स चतुत्थसिक्खापदेनाति मातुगामेन रहोनिसज्जसिक्खापदं सन्धाय वुत्तं, तं पन अचेलकवग्गे पञ्चमम्पि उपनन्दं आरब्भ पञ्जत्तेसु चतुत्थत्ता एवं वृत्तन्ति दडुब्बं | 

रहोनिसज्जसिक्खापदवण्णना निड्टिता। 

निड्टितो ओवादवग्गो ततियो। 
४. भोजनवग्गो 

१. आवसथपिण्डसिक्खापदवण्णना 

२०६. चतुत्थवग्गस्स पठमे इमेसंयेवाति इमेसं पासण्डानंयेव। एत्तकानन्ति इमस्मिं पासण्डे एत्तकानं। 


२०८. “गच्छन्तो वा आगच्छन्तो वा”ति इदं अद्भयोजनवसेन गहेतब्बं । अञ्जे उद्दिस्स पञ्जत्तञ्च भिक्खूसु अप्पसन्नेहि तित्थियेहि सामञ्ञतोपि पञ्जत्तम्पि भिकखूनं न वट्टति एव। 
आवसथपिण्डता, अगिलानता, अनुवसित्वा भोजनन्ति इमानेत्थ तीणि अङ्गानि। 


आवसथपिण्डसिक्खापदवण्णना निड्टिता। 
२. गणभोजनसिक्खापदवण्णना 


२०९. दुतिये अभिमारेति अभिभवित्वा भगवन्तं मारणत्याय पयोजिते धनुधरे । ननु “राजानम्पि मारापेसी "ति वचनतो इदं सिक्खापर्दे अजातसत्तुनो काले पञ्जत्तन्ति सिद्धं, एवञ्च सति पाळियं “तेन 
खो पन समयेन रञ्जो मागधस्स...पे०... जातिसालोहितो आजीवकेसु पब्बजितो होति...पे०... बिम्बसारं एतदवोचा”तिआदि विरुज्झतीति? न विरुज्झति। सो किर आजीवको बिम्बिसारकालतो पभुति 
अन्तरन्तरा भिक्खू निमन्तेत्वा दानं देन्तो अजातसत्तुकालेपि सिक्खापदे पञ्ञत्तेपि भिकखूनं सन्तिके दूतं पाहेसि, भिक्खू च कुक्कुच्चायन्ता निवारेसुं। तस्मा आदितो पट्ठाय तं वत्थु दस्सितन्ति वेदितब्बं । 


२१५. अञ्ञमञ्जं विसदिसं रज्जं विरज्जं, विरज्जतो आगता बेरज्जका। ते च यस्मा जातिगोत्तादितो नानाविधा, तस्मा नानावेरज्जकेतिपि अत्थो। 


२१७-८. इमस्स सिकखापदस्स वत्थुवसेनेव विञ्जत्तितो गणभोजनत्थता सिद्धाति तं अवत्वा पदभाजने असिद्धमेव निमन्तनतो गणभोजनं दस्सितन्ति वेदितब्बं । तेनाह “द्वीहाकारेही'तिआदि। “येन 

केनचि वेवचनेना'ति वुत्तत्ता “भोजनं गण्हथा"तिआदिसामञ्जनामेनापि गणभोजनं होति। यं पन पाळियं अद्धानगमनादिवत्थूसु “इधेव भुञ्जथा"ति वृत्तवचनस्स कुक्कुच्चायनं, तम्पि 
ओदनादिनामं गहेत्वा वृत्तत्ता एव कतन्ति वेदितब्बं। एकतो गण्हन्तीति अञ्जमञ्जस्स द्वादसहत्थं अमुञ्चित्वा एकतो ठत्वा गण्हन्ति। 


“*अम्हाकं चतुन्नम्पि त्तं देहीति वृत्तत्ता पाळि (वण्णना) यं “त्वं एकस्स भिक्खुनो भत्तं देही”तिआदिनो वृत्तत्ता च भोजननामेन विञ्चत्तमेव गणभोजनं होति, तञ्च अञ्चेन विञ्जत्तम्पि एकतो 
गण्हन्तानं सब्बेसम्पि होतीति दडुब्बं । विसुं गहितं पन विञ्चत्तं भुञ्जतो पणीतभोजनादिसिकखापदेहि आपत्ति एव। 


आगन्तुकपटन्ति अच्छिन्दित्वा अन्वाधि आरोपेत्वा करणचीवरं सन्धाय वृत्तं । उपेतीति एकं अन्तं चीवरे बन्धनवसेन ठपेति । पच्चागतं सिब्बतीति तस्सेव दुतियअन्तं परिवत्तित्वा आहतं सिब्बति। 
आगन्तुकपटं बन्धतीति चीवरेन लग्गं करोन्तो पुनप्पुनं तत्थ तत्थ सृत्तेन बन्धति। घट्टेतीति पमाणेन गहेत्वा दण्डादीहि घट्टेति। सुत्तं करोतीति गुणादिभावेन वट्टेति। बलेतीति अनेकगुणसृत्तं हत्थेन वा 
चक्कदण्डेन वा वट्टेति एकत्तं करोति। परिवत्तनं करोतीति परिवत्तनदण्डयन्तकं करोति, यस्मिं सुत्तगुळं पवेसेत्वा वेळुनाळिकादीसु ठपेत्वा परिब्भमापेत्वा सुत्तकोटितो पट्ठाय आकड्डन्ति। 


२२०. अनिमन्तितचतुत्थन्ति अनिमन्तितो चतुत्थो यस्स भिकखुचतुक्कस्स, तं अनिमन्तितचतुत्थं । एवं सेसेसुपि । तेनाह “पञ्चन्नं चतुक्कान न्ति। सम्पवेसेत्वाति तेहि योजेत्वा । गणो 
भिज्जतीति निमन्तितसङ्घो न होतीति अत्थो। 


अधिवासेत्वा गतेसूति एत्थ अकप्पियनिमन्तनाधिवासनकखणे पुब्बपयोगे दुक्कटम्मि नत्थि, विञ्ञत्तितो पसवने पन विञ्जत्तिक्खणे इतरसिक्खापदेहि दुक्कटं होतीति गहेतब्बं । निमन्तनं 
सादियथाति निमन्तनभत्तं पटिग्गण्हथ। तानि चाति कुम्मासादीनि च तेहि भिक्खूहि एकेन पच्छा गहितत्ता एकतो न गहितानि। 


“भत्तुदेसकेन पण्डितेन भवितब्बं...पे०... मोचेतब्बा”ति एतेन भत्तुद्देसकेन अकप्पियनिमन्तने सादिते सब्बेसम्पि सादितं होति। एकतो गण्हन्तानं गणभोजनापत्ति च होतीति दस्सेति। दूतस्स द्वारे 
आगन्त्वा पुन “भत्तं गण्हथा”ति वचनभयेन “गामद्वारे अइुत्वा ति वुत्तं। गणभोजनता, समयाभावो, अज्झोहरणन्ति इमानेत्थ तीणि अङ्गानि। 


गणभोजनसिक्खापदवण्णना निड्टिता। 


३. परम्परभोजनसिक्खापदवण्णना 


२२९. ततिये पाळियं भत्तपटिपाटि अट्टिताति कुलपटिपाटिया दातब्बा भत्तपटिपाटि अट्टिता न ठिता, अब्बोच्छिन्ना निरन्तरप्पवत्ताति अत्थो। बदरफलानि पक्खिपित्वा पक्कयागुआदिकं 
“बरदरसाळव न्ति वुच्चति। 


पाळियं परम्परभोजनेति येन पठमं निमन्तितो, तस्स भोजनतो परस्स भोजनस्स भुञ्जने। विकप्पनाव इध अनुपञ्जत्तिवसेन मातिकायं अनारोपितापि परिवारे “चतस्सो अनुपञ्त्तियो^ति (परि० 
८६) अनुपञ्जत्तियं गणिता। तत्थ किञ्चापि अट्टकथायं महापच्चरिवादस्स पच्छा कथनेन परम्मुखाविकप्पना पतिट्ठपिता, तथापि सम्मुखाविकप्पनापि गहेतब्बाव । तेनेव मातिकाइुकथायम्पि “यो भिक्खु 
पञ्चसु सहधम्मिकेसु अञ्जतरस्स 'मय्हं भत्तपच्चासं तुय्हं दम्मीति वा 'विकप्पेमी ति वा एवं सम्मुखा"तिआदि (कङ्का० अट्ठ० परम्परभोजनसिक्खापदवण्णना) वुत्तं । 


२२९. खीरं वा रसं बाति पञ्चभोजनामिसं भत्ततो उपरि ठितं सन्धाय वृत्तं । तञ्हि अभोजनत्ता उप्पटिपाटिया पिवतोपि अनापत्ति। तेनाह “भुज्जन्तेना तिआदि। 
विकप्पनाय अकरणतो अकिरियावसेन इदं वाचायपि समुट्टितन्ति आह “वचीकम्म”न्ति । परम्परभोजनता, समयाभावो, अज्झोहरणन्ति इमानेत्थ तीणि अङ्गानि। 
परम्परभोजनसिक्खापदवण्णना निड्टिता। 
४. काणमातासिक्खापदवण्णना 


२३१. चतुत्थे पाळियं पटियालोकन्ति पच्छिमदिसं, पच्छादिसन्ति अत्थो। अपाथेय्यादिअत्थाय पटियादितन्तिसञ्ञाय गण्हन्तस्सापि आपत्ति एव अचित्तकत्ता सिक्खापदस्स। अत्तनो अत्थाय “इमस्स 
हत्थे देही “ति वचनेनापि आपज्जनतो “बचीकम्म' न्ति वृत्तं। वुत्तलक्खणपूवमन्थता, असेसकता, अप्पटिप्पस्सद्भगमनता, अञ्जातकादिता, अतिरेकपटिग्गहणन्ति इमानेत्थ पञ्च अङ्गानि। 


काणमातासिक्खापदवण्णना निड्टिता। 
५. पठमपवारणासिक्खापदवण्णना 
२३७. पञ्चमे “ति-कारं अवत्वा”ति इमिना कातब्बसहसामत्थिया लद्धं इति-पदं कतकाले न वत्तब्बन्ति दस्सेति। इध पन अजानन्तेहि इति-सद्दे पयुत्तेपि अतिरित्तं कतमेव होतीति दब्बं । 


२३८-९. “पवारितो”ति इदञ्च कत्तुअत्थे निप्फन्नन्ति दस्सेतुं “कतपवारणो”तिआदि वृत्तं । भुत्तावी-पदस्स निरत्थकभावमेव साधेतुं “बुत्तम्पि चेत न्तिआदि वुत्तं। ताहीति पुथुकाहि । 
सत्तुमोदकोति सत्तु तेमेत्वा कतो अपक्को । सत्तुं पन पिसित्वा पिटं कत्वा तेमेत्वा पूवं कत्वा पचन्ति, तं न पवारेति। “पटिक्खिपितब्बद्ठाने ठितमेव पटिक्खिपति नामा'"ति वुत्तत्ता यं यं अलज्जिसन्तकं 
वा अत्तनो अपापुणकसङ्गिकादिं वा पटिक्खेपतो पवारणा न होतीति दडब्बं। 


आसन्नतरं अङ्कन्ति हत्थपासतो बहि ठत्वा ओनमित्वा देन्तस्स सीसं आसन्नतरं होति, तस्स ओरिमन्तेन परिच्छिन्दितब्बं । 


अपनामेत्वाति अभिमुखं हरित्वा। “इमं भत्तं गण्हा”ति वदतीति किञ्चि अनामेत्वा वदति। केवलं वाचाभिहारस्स अनधिप्पेतत्ता गण्हथाति गहेतुं आरद्धं कटच्छुना अनुक्खित्तम्पि पुब्बेपि एवं 
अभिहटत्ता पवारणा होतीति “अभिहटाव होती' ति वुत्तं । उद्धटमत्तेति भाजनतो वियोजितमत्ते।द्विन्नं समभारेपीति परिवेसकस्स च अञ्ञस्स च भत्तपच्छिभाजनवहने समकेपीति अत्थो। 


रसं गण्हथाति एत्थ केवलं मंसरसस्स अपवारणाजनकस्स नामेन वुत्तत्ता पटिक्खिपतो पवारणा न होति। मच्छरसन्तिआदीसु मच्छो च रसञ्चाति अत्थस्स सम्भवतो वत्थुनोपि तादिसत्ता पवारणा 
होति, “इदं गण्हथा”तिपि अवत्वा तुण्हीभावेन अभिहटं पटिक्खिपतोपि होति एव । करम्बकोति मिस्सकाधिवचनमेतं । यञ्हि बहूहि मिस्सेत्वा करोन्ति, सो “करम्बको' ति वुच्चति। 


“«उद्दिस्स कत ”न्ति मञ्जमानोति एत्थ वत्थुनो कप्पियत्ता “पबारितोब होतीति वृत्तं। तञ्चे उद्दिस्स कतमेव होति, पटिकखेपो नत्थि। अयमेत्थ अधिप्पायोति “'येनापुच्छितो”तिआदिना वुत्तमेवत्थं 
सन्धाय वदति। कारणं पनेत्थ दुद्दसन्ति भत्तस्स बहुतरभावेन पवारणासम्भवकारणं दुद्दसं, अञ्जथा करम्बकेपि मच्छादिबहुभावे पवारणा भवेय्याति अधिप्पायो। यथा चेत्थ कारणं दुं, एवं परतो 
“मिस्सकं गण्हथा”ति एत्थापि कारणं दुद्दसमेवाति दब्बं । यञ्च “इदं पन भत्तमिस्सकमेवा”तिआदि कारणं वृत्तं, तम्पि “अप्पतरं न पवारेती”ति वचनेन न समेति। विसुं कत्वा देतीति “रसं 
गण्हथातिआदिना वाचाय विसुं कत्वा देतीति अत्थो गहेतब्बो। न पन कायेन रसादिं वियोजेत्वाति। तथा अवियोजितेपि पटिक्खिपतो पवारणाय असम्भवतो अप्पवारणापहोणकस्स नामेन वुत्तत्ता 
भत्तमिस्सकयागुं आहरित्वा “यागुं गण्हथा“ति वुत्तद्वानादीसु विय, अञ्जथा वा एत्थ यथा पुब्बापरं न विरुज्झति, तथा अधिप्पायो गहेतब्बो। 

नावा वा सेतु बातिआदिम्हि नावादिअभिरुहनादिक्खणे किञ्चि ठत्वापि अभिरुहनादिकातब्बत्तेपि गमनतप्परताय ठानं नाम न होति, जनसम्मद्देन पन अनोकासादिभावेन कातुं न वट्टति। 
अचालेत्वाति वृत्तड्ठानतो अञ्ञस्मिम्पि पदेसे वा उद्ध वा अपेसेत्वा तस्मिं एव पन ठाने परिवत्तेतुं लभति। तेनाह “येन पस्सेना”तिआदि। 


अकप्पियभोजनं बाति कुलदूसनादिना उपपन्नं, तं  अकप्पियˆन्ति इमिना तेन मिस्सं ओदनादि अतिरित्तं होति एवाति दस्सेति। तस्मा यं तत्थ अकप्पकतं कन्दफलादि, तं अपनेत्वा सेसं 
भुज्जितब्बमेव। 


सो पुन कातुं न लभतीति तस्मिञ्जेव भाजने करियमानं पठमकतेन सद्धि कतं होतीति पुन सो एव कातुं न लभति, अञ्जो लभति। अञ्जेन हि कततो अञ्जो पुन कातुं लभति। अञ्जस्मिं पन भाजने 
तेन वा अज्जेन वा कातुं वट्टति । तेनाह “येन अकतं, तेन कातब्बं, यञ्च अकतं, तं कातब्ब' न्ति | एवं कतन्ति अञ्जस्मिं भाजने कतं। सचे पन आमिससंसट्ठानीति एत्थ मुखादीसु लग्गम्पि आमिसं 
सोधेत्वाव अतिरित्तं भुञ्जितब्बन्ति वेदितब्बं 


२४१. वाचाय आणापेत्वा अतिरित्तं अकारापनतो अकिरियसमुट्ठानन्ति दइब्बं । पवारितभावो, आमिसस्स अनतिरित्तता, काले अज्झोहरणन्ति इमानेत्थ तीणि अङ्गानि। 
पठमपवारणासिक्खापदवण्णना निट्टिता। 
६. दुतियपवारणासिक्खापदवण्णना 
२४३. छट्ठे “भृत्तस्मि" न्ति मातिकायं वुत्तत्ता भोजनपरियोसाने पाचित्तियं। पवारितता, तथासञ्जिता, आसादनापेक्खता, अनतिरित्तेन अभिहटपवारणा, भोजनपअयोसानन्ति इमानेत्थ पञ्च अङ्गानि। 
दुतियपवारणासिक्खापदवण्णना निट्टिता। 
७. विकालभोजनसिक्खापदवण्णना 
२४७. सत्तमे नटानं नाटकाति नटनाटका, सीताहरणादीनि। 


२४८-९. खादनीये खादनीयत्थन्ति पूवादिखादनीये विज्जमानखादनीयकिच्चं खादनीयेहि कातन्बं जिघच्छाहरणसङ्कातं अत्थं पयोजनं नेव फरन्ति न निप्फादेन्ति। एकस्मिं देसे आहारकिच्चं 
साधेन्तं वा अञ्जस्मिं देसे उद्टितभूमिरसादिभेदेन आहारकिच्चं असाधेन्तम्पि वा सम्भवेव्याति आह “तेसु तेसु जनपदेसू तिआदि। केचि पन “एकस्मिं जनपदे आहारकिच्चं साधेन्तं सेसजनपदेसुपि 
विकाले न कप्पति एवाति दस्सनत्थं इदं वृत्त न्तिपि (सारत्थ० टी० पाचित्तियकण्ड ३.२४८-२४९) वदन्ति। पकतिआहारवसेनाति अञ्जेहि यावकालिकेहि अयोजितं अत्तनो पकतियाव 
आहारकिच्चकरणवसेन। सम्मोहोयेव होतीति अनेकत्थानं नामानं, अप्पसिद्धानञ्च सम्भवतो सम्मोहो एव सिया। तेनेवेत्थ मयम्पि मूलकमूलादीनं परियायन्तरदस्सनेन अदस्सनं करिम्ह उपदेसतोव 
गहेतब्बतो। 


यन्ति वट्टकन्दं | मुळालन्ति थूलतरुणमूलमेव, रुक्खवल्लिआदीनं मत्थकोति हेट्ठा वृत्तमेव सम्पिण्डेत्वा वृत्तं । अच्छिवादीनं अपरिपक्कानेव फलानि यावजीविकानीति दस्सेतुं “अपरिपक्कानी”ति 
वुत्तं। हरीतकादीनं अट्टीनीति एत्थ मिञ्जं यावकालिकन्ति केचि वदन्ति, तं न यृत्तं अट्टकथायं अवुत्तत्ता। 


हिङ्गुरुक्खतो पग्धरितनिय्यासो हिङ्गु नाम । हिङ्गुजतुआदयो च हिङ्गुविकतियोव । तत्थ हिङ्गुजतु नाम हिङ्गुरुक्खस्स दण्डपत्तानि पचित्वा कतनिय्यासो। हिङ्गुसिपाटिका नाम हिङ्गृपत्तानि पचित्वा 
कतनिय्यासो। अञ्जेन मिस्सेत्वा कतोतिपि वदन्ति। तकन्ति अग्गकोटिया निक्खन्तसिलेसो। तकपत्तिन्ति पत्ततो निक्खन्तसिलेसो। तकपण्णिन्ति पलासे भज्जित्वा कतसिलेसो। दण्डतो 
निक्खन्तसिलेसोतिपि वदन्ति। विकालता, यावकालिकता, अज्झोहरणन्ति इमानेत्थ तीणि अङ्गानि। 


विकालभोजनसिक्खापदवण्णना निड्टिता। 
८. सन्निधिकारकसिक्खापदवण्णना 


२५२-३. अट्ठमे तादिसन्ति असूपब्यञ्जनं। याबकालिकं वा यामकालिकं वा...पे०... पाचित्तियन्ति एत्थ किञ्चापि पाळियं खादनीयभोजनीयपदेहि यावकालिकमेव सङ्गहितं, न यामकालिकं । 
तथापि “अनापत्ति यामकालिकं यामे निदहित्वा भुञ्जती ति इध चेव - 


“यामकालिकेन, भिक्खवे, सत्ताहकालिकं...पे०... यावजीविकं तदहुपटिग्गहितं यामे कप्पति, यामातिक्कन्ते न कप्पती”ति (महाव० ३०५) - 


अञ्जत्थ च वृत्तत्ता, “यामकालिक न्ति वचनसामत्थियतो च भगवतो अधिप्पायञ्जूहि अट्टकथाचरियेहि यामकालिकं सन्निधिकारककतं पाचित्तियवत्थुमेव वृत्तन्ति दट्ठुब्बं । यन्ति पत्तं, 
घंसनकिरियापेक्खाय चेतं उपयोगवचनं। अङ्गलिलेखा पञ्जायतीति सिनेहाभावेपि पत्तस्स सुच्छविताय पञ्जायति। यन्ति यावकालिकं, यामकालिकञ्च। अपरिच्चत्तमेवाति निरपेक्खताय 
अनुपसम्पन्नस्स अदिन्नं, अपरिच्चत्तञ्च यावकालिकादिवत्थुमेव सन्धाय वदति, न पन तग्गतपटिग्गहणं। न हि वत्थुं अपरिच्चजित्वा तत्थगतपटिग्गहणं परिच्चजितुं सक्का, न च तादिसं वचनमत्थि। यदि 


पन वत्तमाना अपेक्खा तग्गतिके आमिसेपि वत्तति एवनामाति आमिसे अनपेक्खता एत्थ न लब्भति, ततो आमिसे अविजहितपटिग्गहणं पुनदिवसे पाचित्तियं जनेतीति इदं वृत्तं। अथ मतं “यदग्गेनेत्थ 
आमिसानपेक्खता न लब्भति। तदग्गेन पटिग्गहणानपेक्खापि न लब्मती"ति। तथा सति यत्थ आमिसापेक्खा अत्थि, तत्थ पटिग्गहणापेक्खापि न विगच्छतीति आपन्नं, एवञ्च पटिग्गहणे 
अनपेक्खविस्सज्जनं विसुं न वत्तब्बं सिया। अहुकथायञ्चेतम्पि पटिग्गहणविजहनकारणत्तेन अभिमतं सिया, इदं सुद्दुतरं कत्वा विसुं वत्तब्बं चीवरापेक्खाय वत्तमानायपि पच्चुद्धारेन अधिट्ठानविजहनं विय। 
एतस्मिञ्च उपाये सति गण्ठिकाहतपत्तेसु अवट्टनता नाम न सियाति वुत्तोवायमत्थो । तस्मा यं वुत्तं सारत्थदीपनियं “यं परस्स परिच्चजित्वा अदिन्नम्पि सचे पटिग्गहणे निरपेक्खनिस्सज्जनेन 
विजहितपटिग्गहणं होति, तम्पि दुतियदिवसे वट्टतीतिआदि (सारत्थ० टी० पाचित्तियकण्ड ३.२५२-२५३), तं न सारतो पच्चेतब्बं। 


पकतिआमिसेति ओदनादिकप्पिययावकालिके । द्वेति पुरेभत्तं पटिग्गहितं यामकालिकं पुरेभत्तं सामिसेन मुखेन भुञ्जतो सन्निधिपच्चया एकं, यामकालिकसंसट्टताय यावकालिकत्तभजनेन 
अनतिरित्तपच्चया एकन्ति द्वे पाचित्तियानि | बिकप्पद्दयेति सामिसनिरामिसपक्खद्वये । थुल्लच्चयञ्च दुक्कटञ्चाति मनुस्समंसे थुल्लच्चयं, सेसेसु दुक्कटं। यावकालिकयामकालिकता, सन्निधिभावो, 
तस्स अज्झोहरणन्ति इमानेत्थ तीणि अङ्गानि। 


सन्निधिकारकसिक्खापदवण्णना निट्टिता। 


९. पणीतभोजनसिक्खापदवण्णना 


२५९. नवमे पणीतसंसट्ठानि भोजनानि पणीतभोजनानीति पाळियं पन भोजनानि पुब्बे वुत्तत्ता पाकटानीति अदस्सितानि, तादिसेहि पणीतेहि मिस्सत्ता पणीतभोजनानि नाम होन्ति। तेसं 

पभेददस्सनत्थं “सेस्यथिदं सप्पि नबनीत ˆ न्तिआदि वुत्तं । सप्पिभत्तन्ति एत्थ किञ्चापि सप्पिना संसट्नु भत्तं, सप्पि च भत्तञ्चातिपि अत्थो विञ्जायति, अट्ठकथायं पन “सालिभत्तं विय सप्पिभत्तं 
नाम नत्थी 'तिआदिना वुत्तत्ता न सक्का अज्जं वत्थुं। अड्डकथाचरिया एव हि ईदिसेसु ठानेसु पमाणं। 


मूलन्ति कप्पियभण्डं वुत्तं । तस्मा अनापत्तीति एत्थ विसङ्केतेन पाचित्तियाभावेपि सूपोदनदुक्कटा न मुच्चतीति वदन्ति। “कप्पियसप्पिना, अकप्पियसप्पिना”ति च इदं कप्पियाकण्पियमंससत्तानं 
वसेन वुत्तं। 


२६१. महानामसिक्खापदं नाम उपरि चातुमासपच्चयपवारणासिक्खापदं (पाचि० ३०३ आदयो) । अगिलानो हि अप्पवारितड्टाने विञ्ञापेन्तोपि कालपरिच्छेदं, भेसज्जपरिच्छेदं वा कत्वा सङ्घवसेन 
पवारितड्डानतो तदुत्तरि विञ्ञापेन्तेन, परिच्छेदब्भन्तरेपि न भेसज्जकरणीयेन रोगेन भेसज्जं विञ्ञापेन्तेन च समो होतीति “महानामसिक्खापदेन कारेतब्ब्ो”ति वुत्तं। पणीतभोजनता, अगिलानता, 
अकतविञ्त्तिया पटिलाभो, अज्झोहरणन्ति इमानेत्थ चत्तारि अङ्गानि। 


पणीतभोजनसिक्खापदवण्णना निड्टिता। 
१०. दन्तपोनसिक्खापदवण्णना 
२६३. दसमे घनबद्धोति घनमंसेन सम्बद्धो, कथिनसंहतसरीरोति अत्थो। 


२६४. मुखद्दारन्ति मुखतो हेट्टा द्वारं मुखद्वारं, गलनाळिकन्ति अत्थो। एवञ्च नासिकाय पविट्ुम्पि मुखद्वारं पविट्टमेव होति, मुखे पक्खित्तमत्तञ्च अप्पविट्ठं | आहारन्ति अज्झोहरितब्बं कालिकं 
अधिप्पेतं, न उदकं । तञ्हि भेसज्जसङ्गहितम्पि अकालिकमेव पटिग्गहितस्सेव कालिकत्ता। उदके हि पटिग्गहणं न रुहति। तेनेव भिक्खुना तापितेन उदकेन चिरपटिग्गहितेन च अकप्पियकुटियं बुत्थेन च 


“सम्मा अत्थं असल्लक्खेत्वा”तिआदि। 
२६५. रथरेणुम्पीति रथे गच्छन्ते उट्टहनरेणुसदिसरेणुं। तेन ततो सुखुमं आकासे परिब्भमनकं दिस्समानम्पि अन्बोहारिकन्ति दस्सेति। अकल्लकोति गिलानो। 


““गहेतुं बा...पे०... तस्स ओरिमन्तेना”ति इमिना आकासे उजुं ठत्वा परेन उक्खित्तं गण्हन्तस्सापि आसन्नङ्गभूतपादतलतो पट्टाय हत्थपासो परिच्छिन्दितब्बो, न पन सीसन्ततो पट्ठायाति दस्सेति। 
तत्थ “ओरिमन्तेना ति इमस्स हेट्टिमन्तेनाति अत्थो गहेतब्बो। 


एत्थ च पबारणासिक्खापदडुकथायं “सचे भिक्खु निसिन्नो होति, आसनस्स पच्छिमन्ततो पट्ठाया'तिआदिना (पाचि० अट्ट ० २३८-२३९) पटिग्गाहकानं आसन्नङ्गस्स पारिमन्ततो पट्टाय परिच्छेदस्स 
दस्सितत्ता इधापि आकासे ठितस्स पटिग्गाहकस्स आसन्नङ्गभूतपादङ्गुलस्स पारिमन्तभूततो पण्हिपरियन्तस्स हेड्टिमतलतो पट्ठाय, दायकस्स पन ओरिमन्तभूततो पादङ्गुलस्स हेट्टिमतलतो पट्टाय हत्थपासो 
परिच्छिन्दितब्बोति दइब्बं । इमिनाव नयेन भूमियं निपज्जित्वा उस्सीसे निसिन्नस्स हत्थतो पटिग्गण्हन्तस्सपि आसन्नसीसङ्गस्स पारिमन्तभूततो गीवन्ततो पट्टायेव हत्थपासो मिनितब्बो, न पादतलतो पट्ठाय। 
एवं निपज्जित्वा दानेपि यथानुरूपं वेदितब्बं । “यं आसन्नतरं अङ्गः न्ति हि वुत्त। 


पटिग्गहणसञ्ञायाति “मञ्चादिना पटिग्गहेस्सामी ति उप्पादितसञ्जाय। इमिना “पटिग्गण्हामी"ति वाचाय वत्तब्बकिच्चं नत्थीति दस्सेति। कत्थचि अट्टकथासु, पदेसेसु वा। असंहारिमे फलकेति 
थाममज्झिमेन पुरिसेन असंहारिये। पुञ्छित्वा पटिग्गहेत्वाति पुञ्छितेपि रजनचुण्णसङ्काय सति पटिग्गहणत्थाय वुत्तं, नासति। तं पनाति पतितरजं अप्पटिग्गहेत्वा उपरि गहितपिण्डपातं। अनापत्तीति 
दुरुपचिण्णादिदोसो नत्थि। “अनुपसम्पन्नस्स दस्सामी”तिआदिपि विनयदुक्कटपरिहाराय वुत्तं। तथा अकत्वा गहितेपि पटिग्गहेत्वा परिभुञ्जतो अनापत्ति एव। “अनुपसम्पन्नस्स दत्वा ति इदम्पि 
पुरिमाभोगानुगुणताय वुत्तं । 


चरुकेनाति खुद्दकभाजनेन । अभिहटत्ताति दिय्यमानक्खणं सन्धाय वृत्तं । दत्वा अपनयनकाले पन छारिका वा बिन्दूनि वा पतन्ति, पुन पटिग्गहेतब्बं अभिहारस्स विगतत्ताति वदन्ति। तं यथा न पतति, 
तथा अपनेस्सामीति परिहरन्ते युज्जति। पकतिसञ्जाय अपनेन्ते अभिहारो न छिज्जति, तं पटिग्गहितमेव होति। मुखवट्टियापि गहेतुं बट्टतीति अभिहरियमानस्स पत्तस्स मुखवट्टिया उपरिभागे हत्थं 
पसारेत्वा फुसितुं वट्टति। 


पादेन पेल्लेत्वाति “पादेन पटिग्गहेस्सामी”तिसञ्जाय अक्कमित्वा । केचीति अभयगिरिवासिनो । बचनमत्तमेवाति पटिबद्भप्पटिबद्भन्ति सद्दमत्तमेव नानं, कायपटिबद्धमेव होति। तस्मा तेसं वचनं न 
गहेतब्बन्ति अधिप्पायो। 


तेन आहरापेतुन्ति यस्स भिक्खुनो सन्तिकं गतं, तं इध आनेहीति आणापेत्वा तेन आहरापेतुं इतरस्स वट्टतीति अत्थो। न ततो परन्ति तदहेव सामं अप्पटिग्गहितं सन्धाय वुत्तं। तदहेव पटिग्गहितं पन 
पुनदिवसादीसु अप्पटिग्गहेत्वापि परिभुञ्जितुं वट्टतीति वदन्ति। 


खिय्यन्तीति खयं गच्छन्ति, तेसं चुण्णेहि थुल्लच्चयअप्पटिग्गहणापत्तियो न होन्तीति अधिप्पायो। “नबसमुट्टित "न्ति एतेनेव उच्छुआदीसु अभिनवलग्गत्ता अब्बोहारिकं न होतीति दस्सेति। एसेब 
नयोति सन्निधिदोसादिं सन्धाय वदति। तेनाह “न ही तिआदि। तेन च पटिग्गहणङ्गेसु पञ्चसुपि समिद्धेसु अज्झोहरितुकामताय गहितमेव पटिग्गहितं नाम होति अज्झोहरितब्बेसु एव पटिग्गहणस्स 
अनुञ्ञातत्ताति दस्सेति। तथा बाहिरपरिभोगत्थाय गहेत्वा ठपिततेलादिं अज्झोहरितुकामताय सति पटिग्गहेत्वा परिभुञ्जितुं वट्टति। 


केसञ्चीतिआदीसु अनुपसम्मन्नानं अत्थाय कत्थचि ठपियमानम्पि हत्थतो मुत्तमत्ते एव पटिग्गहणं न विजहति, अथ खो भाजने पतितमेव पटिग्गहणं विजहति। भाजनञ्च भिक्खुना पुनदिवसत्थाय 
अपेक्खितमेवाति तग्गतम्पि आमिसं दुद्धोतपत्तगतं विय पटिग्गहणं न विजहतीति आसङ्काय “सामणेरस्स हत्थे पक्खिपितब्बन्ति वृत्तन्ति वेदितब्बं । ईदिसेसु हि यत्ति न गवेसितब्बा, वुत्तनयेनेव 
पटिपज्जितब्बं । “पत्तगता यागू”ति इमिना पत्तमुखवट्टिया फुट्ठेपि कूटे यागु पटिग्गहिता, उग्गहिता वा न होति भिक्खुनो अनिच्छाय फुद्दत्ताति दस्सेति। आरोपेतीति हत्यं फुसापेति | पटिग्गहणूपगं भारं 
नाम मज्झिमस्स पुरिसस्स उक्खेपारहं । न पिदहितब्बन्ति हत्थतो मुत्तं सन्धाय वृत्तं, हत्थगतं पन इतरेन हत्थेन पिदहतो, हत्थतो मुत्तम्पि वा अफुसित्वा उपरिपिधानं पातेन्तस्स न दोसो। 


पटिग्गण्हातीति छायत्थाय उपरि धारयमाना महासाखा येन केनचि छिज्जेय्य, तत्थ लग्गरजं मुखे पातेय्य चाति कप्पियं कारापेत्वा पटिग्गण्हाति। कुण्डकेति महाघटे । तस्मिम्पीति चाटिघटेपि। 
गाहापेत्वाति अप्पटिग्गहितं कालिकं गाहापेत्वा। 


दुतियत्थेरस्साति “थेरस्स पत्तं मय्हं देथा^ति तेन अत्तनो परिच्चजापेत्वा दुतियत्थेरस्स देति। एत्थ पनाति पत्तपरिवत्तने। कारणन्ति एत्थ यथा “सामणेरा इतो अम्हाकम्मि देन्ती"ति वितक्को 
उप्पज्जति, न तथाति कारणं वदन्ति, तञ्च युत्तं । यस्स पन तादिसो वितक्को नत्थि, तेन अपरिवत्तेत्वापि भुञ्जितुं वट्टति। 


निच्चालेतुन्ति चालेत्वा पासाणसक्खरादिअपनयं कातुं। उद्धनं आरोपेतब्बन्ति अनग्गिकं उद्धनं सन्धाय वृत्तं। उद्धने पच्चमानस्स आलुळने उपरि अपक्कतण्डुला हेट्ठा पविसित्वा पच्चतीति आह 
““सामंपाकञ्चेव होती”ति। 

आधारके पत्तो ठपितोति अप्पटिग्गहितामिसो पत्तो पुन पटिग्गहणत्थाय ठपितो । एकग्गहणेनेबाति सामणेरानं गहितस्स पुन अच्छइनवसेन गहणेन। भुञ्जितुं बट्टतीति धूमवट्टिया तदहुपटिग्गहितत्ता 
वुत्तं। भत्तुग्गारोतिआदि अब्बोहारिकप्पसङ्गेन विकालभोजनविनिच्छयदस्सनं । समुद्दोदकेनाति अप्पटिग्गहितेन। हिमकरका नाम कदाचि वस्सोदकेन सह पतनका पासाणलेखा विय घनीभूतउदकविसेसा, 
तेसु पटिग्गहणकिच्चं नत्थि। तेनाह “उदकगतिका एवा”ति। पुरेभत्तमेव वट्टतीति अप्पटिग्गहितापत्तीहि अब्बोहारिकम्पि विकालभोजनापत्तीहि सब्बोहारिकन्ति दस्सेति। 


लग्गतीति मुखे च हत्थे च मत्तिकावण्णं दस्सेति। बहलन्ति हत्थमुखेसु अलग्गनकम्पि पटिग्गहेतब्बं । वासमत्तन्ति रेणुखीराभावं दस्सेति। आकिरति पटिग्गहेतब्बन्ति पुप्फरसस्स पञ्जायनतो वुत्तं। 


महाभूतेसूति पाणसरीरसन्निस्सितेसु पथवीआदिमहाभूतेसु। सब्बं बट्टतीति अत्तनो, परेसञ्च सरीरनिस्सितं सब्बं वट्टति । अकप्पियमंसानुलोमताय थुल्लच्चयादिं न जनेतीति अधिप्पायो। पततीति 
अत्तनो सरीरतो विच्छिन्दित्वा पतति। “रुक्खतो छिन्दित्वा ति वृत्तत्ता मत्तिकत्थाय पथवि खणितुं, अञ्जम्पि यंकिञ्चि मूलपण्णादिविसभेसज्जं छिन्दित्वा छारिकं अकत्वापि अप्पटिग्गहितम्पि परिभुञ्जितुं 
बट्टतीति दडुब्बं। अप्पटिग्गहितता, अननुञ्ञातता, धूमादिअब्बोहारिकताभावो, अज्झोहरणन्ति इमानेत्थ चत्तारि अङ्गानि। 


दन्तपोनसिक्खापदवण्णना निङ्टिता। 
निड्टितो भोजनवग्गो चतुत्थो। 
५. अचेलकवग्गो 
१. अचेलकसिक्खापदवण्णना 


२७३. पञ्चमवग्गस्स पठमे म्ह नामाति भिक्खुना भूमियं ठपेत्वा दिन्नम्पि सन्धाय वदति। अञ्जतित्थियता, अननुञ्जातता, अज्झोहरणीयता, अज्झोहरणत्थाय सहत्था अनिक्खित्तभाजने दानन्ति 
इमानेत्थ चत्तारि अङ्गानि। 


अचेलकसिक्खापदवण्णना निड्टिता। 
२. उय्योजनसिक्खापदवण्णना 
२७४. दुतिये अनाचारं आचरितुकामता, तदत्थमेव उपसम्मन्नस्स उय्योजना, तस्स उपचारातिक्कमोति इमानेत्थ तीणि अङ्गानि। 
उय्योजनसिक्खापदवण्णना निड्टिता। 
३. सभोजनसिक्खापदवण्णना 


२८१. ततिये पाळियं खुद्दके घरेति एत्थ खुद्दक घरं नाम पञ्चहत्थतो ऊनकवित्थारं अधिप्पेतं। तत्थ च पिट्टसङ्घाटतो हत्थपासे अविजहितेपि पिद्टिवंसातिक्कमो होतीति आह “पिट्डिबंसं 
अतिक्कमित्वा ति । यथा तथा वा कतस्साति पिट्टिवंसं आरोपेत्वा वा अनारोपेत्वा वा कतस्स। 


२८३. पाळियं बीतरागाति अपरियुट्टितरागानं, अनागामीनञ्च सङ्गहो । सचित्तकन्ति अनुपविसित्वा निसीदनचित्तेन सचित्तकं । परियुद्टितरागजायम्पतिकानं सन्निहितता, सयनिघरता, दुतियस्स 
भिक्खुनो अभावो, अनुपखज्ज निसीदनन्ति इमानेत्थ चत्तारि अङ्गानि। 


सभोजनसिक्खापदवण्णना निङ्टिता। 
२८४-२८९. चतुत्थपञ्चमानि वुत्तत्थानि। 
६. चारित्तसिक्खापदवण्णना 


२९८. छट्ठे “परियेसित्वा आरोचनकिच्चं नाम नत्थी”ति वृत्तत्ता यो अपरियेसितब्बो उपसङ्कमितुं युत्तद्वाने दिस्सति, सो सचेपि पकतिवचनस्स सवनूपचारं अतिक्कम्म ठितो उपगन्त्वा 
आपुच्छितब्बो। तेनाह “अपि च...पे०... यं पस्सति, सो आपुच्छितब्बोतिआदि। 


३०२. अनापत्तिवारे चेत्थ अन्तरारामादीनञ्जेव वृत्तत्ता विहारतो गामवीथि अनुञ्जातकारणं विना अतिक्कमन्तस्सापि आपत्ति होति, न पन घरूपचारं अतिक्कमन्तस्सेव। 


गन्त्वा इच्छितिच्छितघरद्वाराभिमुखे ठत्वा मनुस्से ओलोकेत्वा गच्छन्तस्सापि पाचित्तियमेव। तत्थ केचि “वीथियं अतिक्कमन्तस्स घरूपचारगणनाय आपत्तियो^ति वदन्ति । अञ्जे पन “यानि कुलानि 
उद्दिस्स गतो, तेसं गणनाया”ति। पञ्चन्नं भोजनानं अञ्जतरेन निमन्तनसादियनं, सन्तं भिक्खुँ अनापुच्छना, भत्तियघरतो अञ्जघरूपसङ्कमनं, मज्झन्हिकानतिक्कमो, समयापदानं अभावोति इमानेत्थ पञ्च 
अङ्गानि। 


चारित्तसिक्खापदवण्णना निड्टिता। 
७. महानामसिक्खापदवण्णना 
३०३. सत्तमे महानामोति सुक्कोदनस्स पुत्तो अनुरुद्भत्थेरस्स, सत्थु च जेइभाता। आनन्दत्थेरो अमितोदनस्स पुत्तो, नन्दत्थेरो पन सुद्धोदनस्सेव । 


३०५. पाळियं कालं आहरिस्सथाति अज्जतनं कालं वीतिनामेस्सथ, स्वे भेसज्जं हरिस्सथाति वा अत्थो। “अत्थि पवारणा भेसज्जपरियन्ता च रत्तिपरियन्ता चा”ति ततियकोठ्ठासे नियमितमेव 
भेसज्जं नियमितकालन्तरेयेव गहेतब्बं, न ततो बहि। इतरथा विसुं पयोजनं नत्थीति दडुब्बं । सपरियन्ता सङ्घपवारणा, तदुत्तरि भेसज्जविञ्जत्ति, अगिलानताति इमानेत्थ तीणि अङ्गानि। 


महानामसिक्खापदवण्णना निड्टिता। 
८. उय्युत्तसेनासिक्खापदवण्णना 


३१५. अट्टमे एकमेकन्ति एत्थ दुवङ्गिनीपि तिवङ्गिनीपि सेना सङ्गष्हति। उय्यृत्तचतुरङ्गसेनादस्सनाय तथारूपपच्चयादिं विना गमनं, अननुञ्ञजातोकासे दस्सनन्ति इमानेत्थ द्वे अङ्गानि। 

उय्युत्तसेनासिक्खापदवण्णना निद्टिता। 
९. सेनावाससिक्खापदवण्णना 
३१९. नवमे सेनाय चतुत्थो सूरियत्थङ्गमो, अगिलानताति इमानेत्थ द्वे अङ्गानि। 
सेनावाससिक्खापदवण्णना निड्टिता। 
९०. उय्योधिकसिक्खापदवण्णना 
३२२. दसमे पाळियं कति ते लक्खानि लद्धानीति कित्तका तया लद्धाति अत्थो। उय्योधिकादिदस्सनाय तथारूपपच्चयं विना गमनं, अननुञ्जातोकासे दस्सनन्ति इमानेत्थ द्वे अङ्गानि। 
उय्योधिकसिक्खापदवण्णना निड्टिता। 
निट्टितो अचेलकवग्गो पञ्चमो। 
६. सुरापानवग्गो 
१. सुरापानसिक्खापदवण्णना 
३२८. छट्टवग्गस्स पठमे पाळियं किण्णपक्खित्ताति पिइपूवादिं अपक्खिपित्वा किण्णसङ्कातं धञ्जङ्कुरादिसुराबीजं पक्खिपित्वा कता । सम्भारसंयुत्ताति सासपादिअनेकसम्भारेहि सञ्ञुत्ता। 


मधुकतालनाळिकेरादिपुप्फादिरसो चिरपरिवासितो पुप्फासवो नाम | तथा पनसादि फलासवो। मुद्दिकरसो मध्वासवो। उच्छुरसो गुळासवो । तिफलतिकटुकादिनानासम्भारानं रसो चिरपरिवासितो 
सम्भारसंयुत्तो। बीजतो पट्टायाति यथावत्तानं पिट्ठादीन॑ मज्जत्थाय भाजने पविखत्तकालतो पट्ठाय। 


३२९. लोणसोवीरकं सुत्तञ्च अनेकेहि दब्बसम्भारेहि अभिसङ्घतो भेसज्जविसेसो। उय्युत्तसिकखापदानं अचित्तकलोकवज्जेसु लोकवज्जता पुब्बे वुत्तनयावाति तत्थ किञ्चिपि अवत्वा इध तेहि 
असाधारणवत्थुविसेससिद्धाय अचित्तकपक्खेपि अकुसलचित्तताय तं लोकवज्जतादिविसेसं दस्सेतुमेव “वत्थुअजाननताय चेत्था”तिआदिना वृत्तन्ति वेदितब्बं। यं पनेत्थ वत्तब्बं, तं 
पठमपाराजिकवण्णनायं बित्थारतो सारत्थदीपनियं विरद्धट्ठानविसोधनवसेन वुत्तन्ति तत्थेव गहेतब्बं । मज्जभावो, तस्स पानञ्चाति इमानेत्थ द्वे अङ्गानि। 


सुरापानसिक्खापदवण्णना निट्टिता। 
२. अङ्गुलिपतोदकसिक्खापदवण्णना 
३३०. दुतिये हसाधिप्पायता, उपसम्पन्नस्स कायेन कायामसनन्ति इमानेत्थ द्वे अङ्गानि । 
अङ्गुलिपतोदकसिक्खापदवण्णना निट्टिता। 
३. हसधम्मसिक्खापदबण्णना 


३३८. ततिये पाळियं हसधम्मे हसधम्मसञ्जीतिआदीसु उप्लवादिमत्तं किं हसधम्मो होतीति गहणवसेन सति करणीये करियमानं हसधम्मं हसधम्मोति गहणवसेन अत्थो वेदितब्बो। उस्सारेन्तोति 
उदके ठितं नावं तीरे आरोपेन्तो। 


पतनुप्पतनवारेसूति उदकस्स उपरितले मण्डूकगतिया पतनुप्पतनवसेन गमनत्थं खित्ताय एकिस्सा कथलाय वसेन वुत्तं। उदकस्स उपरिगोप्फकता, हसाथिप्पायेन कीळनन्ति द्रे अङ्गानि। 
हसधम्मसिक्खापदवण्णना निद्टिता। 
४. अनादरियसिक्खापदवण्णना 
३४४. चतुत्थे सुत्तानुलोमन्ति महापदेसा। अट्ठकथातिपि वदन्ति। उपसम्पन्नस्स पञ्जत्तेन वचनं, अनादरियकरणन्ति द्रे अङ्गानि। 
अनादरियसिक्खापदवण्णना निड्टिता। 
५. भिंसापनसिक्खापदवण्णना 
३४५. पञ्चमे उपसम्पन्नता, तस्स दस्सनसवनविसये भिंसापेतुकामताय वायमनन्ति द्वे अङ्गानि। 
भिंसापनसिक्खापदवण्णना निट्टिता। 
६. जोतिसिक्खापदवण्णना 


३५४. छट्ठे अलातं पतितन्ति अग्गिकपालतो बहि पतितं | बिज्झातन्ति विज्झातं अलातं कपालग्गिम्हि पक्खिपित्वा जालेन्तस्स पाचित्तियं, तथा केवलं इन्धनं पातेन्तस्सपि विज्झातं कपालग्गिं 
मुखवातादिना उज्जालेन्तस्सपि। गिलानतादिकारणाभावो, विसिब्बेतुकामता, समादहनन्ति तीणि अङ्गानि। 


जोतिसिक्खापदवण्णना निड्टिता। 
७. नहानसिक्खापदवण्णना 


३५७. सत्तमे पाळियं नगरे थकितेति एत्थ रञ्ञा चिरं नहायितुकामेन “अहं बहि उय्याने कतारक्खो वसिस्सामि, नगरं थकेत्वा गोपेथा"ति अनुञ्जाता, ते थकिंसूति दडब्बं। असम्भिन्नेनाति अनङ्डेन, 

तं दिवसं पुन अग्गहितालङ्कारेन पबुद्भमत्तेनाति अधिप्पायो। मज्झिमदेसे ऊनकद्धमासनहानं, समयादीनं अभावोति द्वे अङ्गानि। 
नहानसिक्खापदवण्णना निड्टिता। 
८. दुब्बण्णकरणसिक्खापदवण्णना 
३६८. अट्ठमे पटिलद्धनबचीवरेनाति एत्थ पुब्बे अकतकण्पं कतिपाहं निवासनत्थाय तावकालिकवसेन लद्भम्पि सङ्गय्हतीति वदन्ति। 


३६९. “नवं नाम अकतकप्प न्ति सामञ्जतो वुत्तत्ता अञ्जेन भिकखुना कप्पबिन्दुं दत्वा परिभुत्तं चीवरं, तेन वा, ततो लभित्वा अञ्जेन वा केनचि दिन्नम्पि कतकप्पमेव नवं नाम न होतीति दडुब्बं। 
“निवासेतुं वा पारुपितुं वा ति वुत्तत्ता अंसबद्धकासावम्पि पारुपितब्बतो कण्पं कातब्बन्ति वदन्ति । चम्मकारनीलं नाम चम्मं नीलवण्णं कातुं योजियमानं नीलं। पकतिनीलमेवाति केचि। 
यथावृत्तचीवरस्स अकतकप्पता, अनट्टचीवरादिता, निवासनादिताति तीणि अङ्गानि। 


दुब्बण्णकरणसिक्खापदवण्णना निट्टिता। 
९. विकप्पनसिक्खापदवण्णना 
३७४. नवमे येनाति येन सद्भि, यस्स सन्तिकेति अत्थो। सामं विकप्पितस्स अपच्चुद्धारो, विकप्पनुपगचीवरता, अविस्सासेन परिभोगोति तीणि अङ्गानि। 
विकप्पनसिक्खापदवण्णना निड्टिता। 
१०. चीवरअपनिधानसिक्खापदवण्णना 


३७८. दसमे पाळियं अन्तमसो हसापेक्खोपीति अपि-सद्देन अथेस्यचित्तं कोधेन दुक्खापेतुकामं, अवण्णं पकासेतुकामञ्च सङ्गय्हति। तेनेव ““तिवेदन'न्ति वृत्तं । उपसम्पन्नस्स पत्तादीनं अपनिधानं, 
विहेसेतुकामतादीति द्वे अङ्गानि। 


चीवरअपनिधानसिक्खापदवण्णना निड्टिता। 
निड्टितो सुरापानठग्गो छट्ठो। 
७. सप्पाणकवग्गो 
१. सञ्चिच्चपाणसिक्खापदवण्णना 


३८२. सत्तमस्स पठमे उसुं सरं असति खिपतीति इस्सासो। न हेत्थ किञ्चि जीवितं नाम विसुं तिट्ठतीति सम्बन्धो । तत्थ पाणेति सत्ते। अप्पमत्तेन वत्तं कातब्बन्ति यथा पाणकानं विहेसापि न होति, 
एवं सल्लक्खेत्वा ओतापनसम्मज्जनादिवत्तं कातब्बं । सेसं वुत्तनयमेव। 


सञ्चिच्चपाणसिक्खापदवण्णना निड्टिता। 
२. सप्पाणकसिक्खापदवण्णना 
३८७. दुतिये उदकसण्ठानकप्पदेसेति कद्दमपासाणादिभूमियं । तत्थाति आसित्ते कप्पियउदके । सेसं वुत्तनयमेव। 
सप्पाणकसिक्खापदवण्णना निद्ठिता। 
३. उक्कोटनसिक्खापदवण्णना 
३९२. ततिये “तस्स भिक्खुनो सन्तिकं गन्त्वा”ति वुत्तत्ता यस्स अधिकरणं सङ्ककम्मेन निहतं, तस्स सम्मुखे एव उक्कोटेन्तस्स पाचित्तियं । परम्मुखे पन दुक्कटमेव । 


३९५. “धम्मकम्मे अधम्मकम्मसञ्जी उक्कोटेति, अनापत्ती”ति वुत्तत्ता अनादरियतादि विय उक्कोटनं सयं अकुसलं न होति, धम्मकम्मसञ्जाय, पन विमतिया च उक्कोटनेनेव अकुसलं होति। 
यथाधम्मं निहतता, जानना, उक्कोटनाति तीणि अङ्गानि। 


उक्कोटनसिक्खापदवण्णना निड्टिता। 
४. दुहुल्लसिक्खापदवण्णना 


३९९. चतुत्थे आपत्ति आपज्जतियेवाति धुरनिक्खेपपकखे वुत्तं। वत्थुपुग्गलोति आपन्नपुग्गलो। छादेतुकामताय हि सति एव अवस्सं अञ्ञस्स आरोचन वुत्तं, वत्थुपुग्गलस्स च आरोचना नाम न 
होतीति पटिच्छादनमेवाति अधिप्पायो। कोटि छिन्ना होतीति छादेस्सामीति धुरनिकखेपे सतिपि पुग्गलपरम्पराय गच्छन्ती आपत्तिकोटि छिज्जति। 


दुहुल्लो नाम अज्झाचारो, सेसानि अदुहुल्लो । सुक्कबिस्सड्िकायसंसग्गदुहुल्लअत्तकामा पनस्स अज्झाचारो नामा “ति (पाचि० अट्ठ० ८२) इमिना वचनेन विरुज्झतीति वीमंसितब्बं । पुग्गलपेमेन छादयतो 
चेत्थ “अज्जे गरहिस्सन्ती”ति भयवसेन छादनक्खणे पटिघोव उप्पज्जतीति “दुक्खबेदन' न्ति वृत्तन्ति दडुब्बं । उपसम्पन्नस्स दुडुल्लापत्तिजाननं, पटिच्छादेतुकामताय धुरनिक्खेपोति द्वे अङ्गानि। 


दुडुल्लसिक्खापदवण्णना निद्ठिता। 
५. ऊनवीसतिवस्ससिक्खापदवण्णना 


४०२. पञ्चमे रूपसिप्पन्ति हेरञ्जिकसिप्पं। गब्भे सयितकालेन सद्धिं वीसतिमं वस्सं परिपुण्णमस्साति गब्भवीसो। 

४०४. निक्खमनीयपुण्णमासीति सावणमासस्स पुण्णमिया आसाळहीपुण्णमिया अनन्तरपुण्णमी। पाटिपददिवसेति पच्छिमिकाय वस्सूपनायिकाय । द्वादस मासे मातु कुच्छिस्मिं वसित्वा 
महापवारणाय जातं उपसम्पादेन्तीति अत्थो। “तिस रत्तिन्दिवो मासो, द्वादसमासिको संवच्छरो "ति (३० नि० ३.७१; ८.४३; विभ० १०२३) वचनतो “चत्तारो मासा परिहायन्ती ति वृत्तं । वस्सं 
उक्कडन्तीति वस्सं उद्धं कड़न्ति, “एकमासं अधिकमास" ति छट्टेत्वा वस्सं उपगच्छन्तीति अत्थो। तस्मा ततियो ततियो संवच्छरो तेरसमासिको होति । ते द्वे मासे गहेत्वाति निक्खमनीयपुण्णमासतो याव 
जातदिवसभूता महापवारणा। ताव ये द्रे मासा अनागता, तेसं अत्थाय अधिकमासतो लद्धे द्रे मासे गहेत्वा । तेनाह “यो पवारेत्वा वीसतिवस्सो भविस्सती'तिआदि। “निक्कङ्का हुत्वा "ति इदं अट्ठारसन्नं 
वस्सानं एकअधिकमासे गहेत्वा ततो वीसतिया वस्सेसुपि चातुइदसीअत्थाय चतुन्नं मासानं परिहापनेन सब्बदा परिपुण्णवीसतिवस्सतं सन्धाय वुत्तं। पवारेत्वा बीसतिवस्सो भविस्सतीति 
महापवारणादिवसे अतिक्कन्ते गब्भवस्सेन सह वीसतिवस्सो भविस्सतीति अत्थो। तस्माति यस्मा गब्भमासापि गणनूपगा होन्ति, तस्मा। एकबीसतिबस्सोति जातिया वीसतिवस्सं सन्धाय वृत्तं । 


४०६. अञ्जं उपसम्पादेतीति उपज्झायो, आचरियो वा हुत्वा उपसम्पादेति। सोपीति उपसम्पादेन्तोपि अनुपसम्पन्नो । ऊनवीसतिवस्सता, तं जत्वा उपज्ञायेन हुत्वा उपसम्पादनन्ति द्वे अङ्गानि। 
ऊनवीसतिवस्ससिक्खापदवण्णना निट्टिता। 
६. थेय्यसत्थसिक्खापदबण्णना 
४०९. छट्टे थेय्यसत्थभावो, जत्वा संविधानं, अविसङ्केतेन गमनन्ति तीणि अङ्गानि। 
थेय्यसत्थसिक्खापदवण्णना निड्टिता। 
४१२. सत्तमं वृत्तनयमेव। 
८. अरिट्रुसिक्खापदबण्णना 


४१७. अट्टुमे अन्तरायन्ति अन्तरा वेमज्झे एति आगच्छतीति अन्तरायो, दिट्टधम्मिकादिअनत्थो। आनन्तरियधम्माति अनन्तरे भवे फलनिब्बत्तने नियृत्ता चेतनादिधम्माति अत्थो। “न सग्गस्सा ति 
इदं भिक्खुनिदूसनकम्मस्स आनन्तरियत्ताभावतो वुत्तं। अरियसाविकासु, पन कल्याणपुथुज्जनभूताय च बलक्कारेन दूसेन्तस्स आनन्तरियसअसमेव। मोक्खन्तरायिकता पन लोलायपि पकतत्तभिक्खुनिया 
दूसकस्स तस्मिं अत्तभावे मग्गुप्पत्तिया अभावतो वृत्ता। 


तस्मिं अत्तभावे अनिवत्तनका अहेतुकअकिरियनत्थिकदिड्टियोव नियतमिच्छादिट्टिधम्मा । पण्डकादीनं गहणं निदस्सनमत्तं। सब्बापि दुहेतुकाहेतुकपटिसन्धियो बिपाकन्तरायिकाव दुहेतुकानम्मि 
मग्गानुप्पत्तितो। 


अयन्ति अरिट्टो। रसेन रसन्ति अनवज्जेन पच्चयपरिभुञ्जनरसेन पञ्चकामगुणपअभोगरसं समानेत्वा। उपनेन्तो वियाति घटेन्तो विय, सो एव वा पाठो। 


अट्विकड्डलूपमाति एत्थ अडि एव निम्मंसताय कङ्कलन्ति च वुच्चति। पलिभञ्जनट्रेनाति अवस्सं पतनट्टेन। अधिकुट्टनट्टेनाति अति विय कुट्टनट्वेन । पाळियं “तथाहं भगवता...पे०... नालं 
अन्तरायाया”ति इदं बत्थुअनुरूपतो वृत्तं । एवं पन अग्गहेत्वा अञ्जेनपि आकारेन यं किञ्चि भगवता वुत्तं विपरीततो गहेत्वा परेहि वुत्तेपि अमुञ्चित्वा वोहरन्तस्सापि वुत्तनयानुसारेन तदनुगुणं 
समनुभासनकम्मवाचं योजेत्वा आपत्तिया आरोपेतुं, आपत्तिया अदस्सनादीसु तीसु यं किञ्चि अभिरुचितं निमित्तं कत्वा उकखेपनीयकम्मं कातुञ्च लब्भति। समनुभासनं अकत्वापि “मायस्मा एवं 
अवचा'ति भिक्खूहि वृत्तमत्ते लद्धिया अप्पटिनिस्सज्जनपच्चयाय दुक्कटापत्तियापि उक्खेपनीयकम्मं कातुम्पि वट्टतेवाति दब्बं । धम्मकम्मता, समनुभासनाय अप्पटिनिस्सज्जनन्ति द्वे अङ्गानि। 


अरिट्टसिक्खापदवण्णना निड्टिता। 
९. उक्खित्तसम्भोगसिक्खापदवण्णना 
४२४. नवमे “उक्खित्तो अनोसारितो”ति वुत्तत्ता अरिइस्स उक्खेपनीयकम्मं कतन्ति दटुब्बं 


४२५. पाळियं “एकच्छन्ने ति सामञ्जतो वृत्तत्ता नानूपचारेपि एकच्छन्ने निपज्जने पण्णत्ति अजानन्तस्स अरहतोपि उक्खित्तानुवत्तकानम्पि पाचित्तियमेव। अकतानुधम्मता, जत्वा 
सम्भोगादिकरणन्ति द्वे अङ्गानि। 


उक्खित्तसम्भोगसिक्खापदवण्णना निट्टिता। 
१०. कण्टकसिक्खापदवण्णना 
४२८. दसमे पिरेति सम्बोधनत्थे निपातपदं। सेसं अनन्तरसिक्खापदद्वये वुत्तनयमेव। 
कण्टकसिक्खापदवण्णना निड्टिता। 
निट्टितो सप्पाणकवग्गो सत्तमो। 
८. सहधम्मिकवग्गो 
१. सहधम्मिकसिक्खापदवण्णना 
४३४. अट्टमवग्गस्स पठमे उपसम्पन्नस्स पञ्जत्तेन वचनं, असिक्खितुकामस्स लेसेन एवं वचनन्ति द्वे अङ्गानि। 
सहधम्मिकसिक्खापदवण्णना निट्टिता। 
२. विलेखनसिक्खापदवण्णना 


४३८. दुतिये अलज्जिताति अलज्जिताय। एवं सेसेसुपि। सञ्चिच्च आपत्ति आपज्जतीतिआदि भिवखुभिकखुनीनञ्चेव वृत्तं अलज्जिलक्खणं, सामणेरादीनं, पन गहट्डानञ्च साधारणवसेन 
यथासकं सिक्खापदवीतिक्कमनपटिगूहनादितो वेदितब्बं। लज्जिलक्खणेपि एसेव नयो। किञ्चापि कुक्कुच्चे उप्पन्नेपि मद्दित्वा करोन्तो, कप्पिये अकप्पियसञ्जिताय करोन्तोपि तङ्णिकाय अलज्जिताय 
एवं करोन्ति। तथापि कुक्कुच्चादिभेदे विसुं गहिताति दडुब्बं । 

बज्जिपृत्तका दसवत्थुदीपका | परूपहारअञ्जाणकङ्घापरबितारणादिवादाति एत्थ अरहत्तं पटिजानन्तानं कुहकानं सुक्कविस्सट्टिं दिस्वा “मारकायिका देवता असुचि उपसंहरन्ती”तिगाहिनो 
परूपहारवादा नाम। अरहतो सब्बेसं इत्थिपुरिसादीनं नामादिअजानने अञ्ञाणं, तत्य सन्निड्ठानभावेन कङ्का, परतो सुत्वा नामादिजाननेन परबितारणो अत्थीतिवादिनो अञ्जाणवादा, कङ्कावादा, 
परवितारणवादा च तेसं, महासङ्गिकादीनञ्च विभागो कथावत्थुप्पकरणे वृत्तो। 


चत्तारो मग्गा च फलानि चाति एत्य च-कारेन अभिञ्ञापटिसम्भिदापि सङ्गहिताति दड्ठब्बं। केचीति परियत्तिधरा धम्मकथिका । पुन केचीति पटिपत्तिधरा पंसुकूलिकत्थेरा। इतरे पनातिआदीसु 
अयं अधिप्पायो - धम्मकथिकत्थेरा पन पंसुकूलिकत्थेरेहि आभतं सुत्तं सुत्वा - 


“याव तिइन्ति सुत्तन्ता, विनयो याव दिप्पति। 
ताव दकखन्ति आलोकं, सूरिये अब्भुट्टिते यथा॥ 


““सुत्तन्तेसु असन्तेसु, पमुट्ठे विनयम्हि च। 
तमो भविस्सति लोके, सूरिये अत्थङ्गते यथा॥ 


““सुत्तन्ते रक्खिते सन्ते, पटिपत्ति होति रक्खिता। 
पटिपत्तियं ठितो धीरो, योगक्खेमा न धंसती 'ति॥ (अ० नि० अट्ठ० १.१.१३०) - 


इदं सुत्तं आहरित्वा अत्तनोव वादं पतिट्टुपेन्ता पाराजिकानापज्जनवसेन ठिता पटिपत्तिसङ्गहिता परियत्तियेव मूलन्ति आहंसूति। तेनाह “सचे पञ्च भिक्खू चत्तारि पाराजिकानि रक्खणका...पे०... सासनं वुङ्डि 
विरुळिह गमयिस्सन्ती' ति । एतेन च परिक्खीणे काले लज्जिगणं अलभन्तेन विनयधरेन अलज्जिनोपि पकतत्ते सङ्गहेत्वा तेहि सह धम्मामिससम्भोगं संवासं करोन्तेन बहू कुलपुत्ते उपसम्पादेत्वा सासनं 
पग्गहेतुं वट्टतीति इदं सिज्झतीति दइब्बं । गरहितुकामता, उपसम्पन्नस्स सन्तिके सिक्खापदविवण्णनन्ति द्वे अङ्गानि। 


विलेखनसिक्खापदवण्णना निड्िता। 
३. मोहनसिक्खापदवण्णना 


४४४. ततिये पाळियं को पन वादो भिय्योति तेहि अञ्जेहि भिक्खूहि दिट्ठद्नत्तिवारतो भिय्यो पन वित्थारेन उद्दिसियमाने पातिमोक्खे निसिन्नपुब्बता अत्थि चे, तत्थ किमेव वत्तब्बं, आपत्तिमोक्खो 
नत्थि एवाति अधिप्पायो। तञ्च यथाधम्मो कारेतब्बोति तन्ति कारणत्थे उपयोगवचनं, तायाति अत्थो। यथा धम्मो च विनयो च ठितो, तथा ताय आपत्तिया कारेतब्बोति वुत्तं होति। मोहारोपनं, तिक्खत्तुं 
सुतभावो, मोहेतुकामस्स मोहनन्ति तीणि अङ्गानि। 


मोहनसिक्खापदवण्णना निट्टिता। 
४. पहारसिक्खापदवण्णना 
४५१. चतुत्थे पाळियं कायपटिबद्धेन वाति एत्थ पासाणादिनिस्सग्गियपहारोपि सङ्गहितो। 


४५२. रत्तचित्तोति कायसंसग्गरागेन वृत्तं । मेथुनरागेन पन पहारतो पुरिसादीसु दुक्कटमेव। मोक्खाधिप्पायेन दण्डकोटिया सप्पादिं घट्टेत्वा मण्डूकादिं मोचेन्तस्सपि अनापत्ति एव। कुपिता, 
उपसम्पन्नस्स न मोवखाधिप्पायेन पहारोति द्वे अङ्गानि। 


पहारसिक्खापदवण्णना निट्टिता। 
५. तलसत्तिकसिक्खापदवण्णना 


४५७. पञ्चमे न पहरितुकामताय दिन्नत्ता दुक्कटन्ति एत्थ किमिदं दुक्कटं, पहारपच्चया, उदाहु उग्गिरणपच्चयाति? उग्गिरणपच्चयाव, न पहारपच्चया। न हि पहरितुकामताय असति तप्पच्चया 
काचि आपत्ति युत्ता, उग्गिरणस्स पन अत्तनो सभावेन असण्ठितत्ता तप्पच्चया पाचित्तियं न जातं, असुद्भचित्तेन कतपयोगत्ता च एत्थ अनापत्ति न युत्ताति दुक्करं वृत्तन्ति गहेतब्बं । 


४५८. पुब्बेति अनन्तरसिक्खापदे। सेसं अनन्तरसदिसमेव। 
तलसत्तिकसिक्खापदवण्णना निड्टिता। 

६. अमूलकसिक्खापदवण्णना 

४५९. छट्ठे “अत्तपरित्ताणं करोन्ता”ति इदं न च वेरमूलिका अनुद्धंसनाति दस्सनत्थं वृत्तं। अनुद्धंसनक्खणे पन कोपचित्तमेव उप्पज्जति। तेनेव “दुक्खवेदन' ˆ न्ति वुत्त सेसं वृत्तनयमेव। 
अमूलकसिकखापदवण्णना निद्टिता। 
७. कुक्कुच्चुप्पादनसिक्खापदवण्णना 
४६४. सत्तमे उपसम्पन्नस्स अफासुकामता, कुक्कुच्चुप्पादनन्ति द्वे अङ्गानि। 
कुक्कुच्चुप्पादनसिक्खापदवण्णना निड्टिता। 
८. उपस्सुतिसिक्खापदवण्णना 


४७१. अट्टुमे सुस्यतीति सुति, वचनं। तस्सा समीपं उपस्सुति। सुय्यति एत्थाति सुतीति एवञ्हि अत्थे गय्हमाने सवनट्ठानसमीपे अञ्जस्मिं अस्सवनङ्टाने तिट्टतीति आपज्जति। अट्ठकथायज्च 
उपस्सुति-सद्दस्सेव अत्थं दस्सेतुं “यत्थ ठत्वा”तिआदि वुत्तं, न सुति-सहमत्तस्स। 


४७३. एकपरिच्छेदानीति कदाचि अकिरियतो, कदाचि किरियतो समुट्ठानसामज्जेन वृत्तं। उपसम्पन्नेन चोदनाधिप्पायो, सवनन्ति द्वे अङ्गानि 

उपस्सुतिसिक्खापदवण्णना निट्टिता। 
९. खिय्यनसिक्खापदबण्णना 
४७४. नवमे धम्मकम्मता, जाननं, छन्दं दत्वा खिय्यनन्ति तीणि अङ्गानि। 
खिय्यनसिक्खापदवण्णना निड्टिता। 
१०. पक्कमनसिक्खापदवण्णना 
४८१. दसमे विनिच्छयकथाय धम्मिकता, तं जत्वा कम्मतो पट्ठाय एकसीमडुस्स समानसंवासिकस्स हत्थपासविजहनन्ति द्रे अङ्गानि। 
पक्कमनसिक्खापदवण्णना निड्टिता। 
११. दुब्बलसिक्खापदवण्णना 
४८४. एकादसमे उपसम्पन्नस्स धम्मेन लद्भसम्मुतिता, सङ्घेन सद्धि चीवरं दत्वा खिय्यितुकामताय खिय्यनन्ति द्वे अङ्गानि। 
दुब्बलसिक्खापदवण्णना निट्टिता। 
४८९. द्वादसमं वुत्तनयमेव। 
निड्टितो सहधम्मिकवग्गो अट्टमो। 
९. राजवग्गो 
९. अन्तेपुरसिक्खापदवण्णना 


४९९. नवमवग्गस्स पठमे पाळियं संसुद्धगहणिकोति एत्य गहणीति गब्भासयसज्जितो मातु कुच्छिप्पदेसो, पुरिसन्तरसुक्कासम्फुट्टताय संसुद्धगहणिको। अभिसित्तखत्तियता, उभिन्नम्पि सयनिघरतो 
अनिक्खन्तता, अप्पटिसंविदितस्स इन्दखीलातिक्कमोति तीणि अङ्गानि। 


अन्तेपुरसिक्खापदवण्णना निट्टिता। 
२. रतनसिक्खापदवण्णना 


५०६. दुतिये आवसथस्साति एत्थ अन्तोआरामे वा होतु अञ्जत्थ वा, यत्थ कत्थचि अत्तनो वसनड्ठानं आवसथो नाम । छन्देनपि भयेनपीति वडकिआदीसु छन्देन, राजवल्लभेसु भयेन। 
आकिण्णमनुस्सेपि जाते...पे०... आसङ्कन्तीति तस्मिं निम्मनुस्सट्ठाने पच्छा आकिण्णमनुस्से जातेपि विसरित्वा गमनकाले अञ्जस्स अदिइत्ता तमेव भिक्खु आसङ्कन्ति | पतिरूपं नाम कप्पियभण्डे सयं 
पंसुकूलं गहेत्वा अकप्पियभण्डे पतिरूपानं उपासकादीनं दस्सेत्वा चेतियादिपुञ्चे नियोजनं वा दापेत्वा निरपेक्खगमनं वा । समादपेत्वाति याचित्वा। परसन्तकता, विस्सासग्गाहपंसुकूलसञ्ञानं अभावो, 
अननुञ्जातकारणा उग्गहणादि चाति तीणि अङ्गानि। 


रतनसिक्खापदवण्णना निड्टिता। 
३. विकालगामप्पविसनसिक्खापदवण्णना 


५०८. ततिये पाळियं भयकथन्ति राजचोरादिभयं वा रोगामनुस्सदुन्भिक्खकन्तारादिभयं वा आरब्म पवत्तं। विसिखाकथन्ति सुनिविट्ठादिवीथिकथं । कुम्भट्टानकथन्ति उदकतित्थकथं, कुम्भदासीकथं 
वा। पुब्बपेतकथन्ति अतीतजातिकथं। नानत्तकथन्ति वुत्ताहि, वकखमानाहि च विमुत्तं नानासभावं निरत्थककथं | लोकक्खायिकन्ति “अयं लोको केन निम्मितोतिआदिना लोकसभावक्खानवसेन 
पवत्तनकथा। एवं समुद्दक्खायिका वेदितब्बा। इति भवो इति अभवोति यं वा तं वा निरत्थककारणं वत्वा पवत्तितकथा इतिभवाभवकथा। एत्थ च भवो सस्सतं, बुद्दि, कामसुखञ्चाति तिविधो, अभवो 
तब्बिपरीतवसेन। इति इमाय छब्बिधाय इतिभवाभवकथाय सद्भि द्वत्तिसतिरच्छानकथा नाम होन्ति। अथ वा पाळियं सरूपतो अनागतापि अरञ्जपब्बतनदीदीपकथा इति-सद्देन सङ्गहेत्वा 
इत्तिसतिरच्छानकथाति वुच्चन्ति। इति बाति एत्थ इति-सद्दो पकारत्थे। वा-सद्दो विकण्पत्थे। तस्मा एवं पकारं इतो अज्जं वा तादिसं निरत्थककथं कथेतीति अत्थो गहेतब्बो। 


५१२. उस्साहं पटिप्पस्सम्भेत्वा विहारं गच्छन्ताति एत्थ गामूपचारतो बहि निक्खन्ते अन्तरारामादीनमुपचारं पविट्ठे सन्धाय वृत्तं। गामूपचारब्भन्तरे पन पटिपस्सद्धुस्साहानम्मि पुन तमेव वा अञ्ञं वा 
गामं पविसितुकामताय सति आपुच्छनकिच्चं नत्थि। “कुलघरे वा...पे०... गन्तब्ब न्ति इदं पन पुरेभत्तं पविट्ठानं विकाले सञ्जाते विकाले गामप्पवेसस्स आपुच्छितब्बताय वुत्तं । अदिन्नादाने 
बुत्तनयेनाति दुतियलेडुपात सन्धाय वृत्ं। 


५१५. अन्तरारामन्तिआदीसूति एत्य उस्सवदिवसादीसु मनुस्सेहि गामे पदविखणं कारेन्तं जिनबिम्बादिं पूजेतुकामेहि वा रोगवृपसमादियत्थं मनुस्सेहि याचितेहि वा भिकखूहि सुप्पटिच्छन्नादिर्विधि 
अकत्वापि वीथिमज्झेनेव गामं पदक्खिणं कातुं वट्टतीति वदन्ति, तं न गहेतब्बं अनापत्तिवारे अवृत्तत्ता, “मग्गा अनोक्कमित्वा...पे०... पाचित्तिय ˆन्ति (कङ्खा० अट्टः विकालगामप्पवेसनसिक्खापदवण्णना) 
पटिक्खित्तत्ता च। वेसालिं अनुपरियायित्चा परित्तं करोन्तेनापि आनन्दत्थेरेन सुप्पटिच्छन्नतादिं अकोपेन्तेनेव, अपञ्जत्ते वा सिक्खापदे कतन्ति दडुब्बं । केचि पन “अन्तरारामादिगामन्तरे ठितेहि 
गरुट्ठानीयानं पच्चुग्गमनानुग्गमनादिवसेन गामवीर्थि ओतरितुं वट्टती''ति वदन्ति, तम्पि अन्तरघरं पविसन्तं पति कातुं न वट्टति एव। अन्तरारामादिकप्पियभूमिं पन उद्दिस्स गच्छन्तं पति कातुं वट्टतीति 
खायति, वीमंसितन्बं । सन्तं भिकखुं अनापुच्छना, अननुञ्जातकारणा विकाले गामप्पवेसोति द्वे अङ्गानि। 


विकालगामप्पविसनसिक्खापदवण्णना निट्टिता। 
४. सूचिघरसिक्खापदवण्णना 
५२०. चतुत्थे पाळियं बासिजटेति वासिदण्डके । अट्टिमयादिसूचिघरता, करणकारापनादिवसेन अत्तनो पटिलाभोति द्वे अङ्गानि। 


सूचिघरसिक्खापदवण्णना निड्टिता। 

५. मञ्चपीठसिक्खापदवण्णना 


५२१. पञ्चमे पाळियं आसयतो, भिक्खवे, मोघपुरिसो वेदितब्बोति हीनज्झासयवसेन अयं तुच्छपुरिसोति जातब्बो, हीनाय पच्चये लोलताय पुग्गलस्स तुच्छता जातब्बाति अधिप्पायो। इमस्मिं 
सिक्खापदे, इतो परेसु च पञ्चसु अत्तना कारापितस्स पटिलाभे एव पाचित्तियं | परिभोगे पनस्स, अञ्जेसञ्च दुक्कटमेव। पमाणातिक्कन्तमञ्चपीठता, अत्तनो करणकारापनवसेन पटिलाभोति द्वे अङ्गानि। 


मञ्चपीठसिक्खापदवण्णना निड्टिता। 
६. तूलोनद्धसिक्खापदवण्णना 
५२६. छट्ठे पोटकितूलन्ति तिणगच्छजातिकानं तूलं । सेसं वुत्तनयमेव। 
तूलोनद्धसिक्खापदवण्णना निट्टिता। 
७. निसीदनसिक्खापदवण्णना 
५३१-५३६. सत्तमे निसीदनस्स पमाणातिक्कन्तता, अत्तनो करणादिना पटिलाभोति द्रे अङ्गानि। 
निसीदनसिक्खापदवण्णना निड्टिता। 
५३७-५४७. इमिना नयेन अट्टमनवमदसमेसुपि अङ्गानि वेदितब्बानि । सेसं सब्बत्थ सुविञ्जेस्यमेवाति। 
निड्डितो राजवग्गो नवमो। 


खुद्दकवण्णनानयो निट्टितो। 


६. पाटिदेसनीयकण्डं 
१. पठमपाटिदेसनीयसिक्खापदवण्णना 


५५३. पाटिदेसनीयेसु पठमे पटिदेसेतब्बाकारदस्सनन्ति एवं आपत्ति नवकस्स सन्तिके देसेतब्बाकारदस्सनं। इमिना लक्खणेन सम्बहुलानं आपत्तीनम्पि वुडुस्स सन्तिके च देसेतब्बाकारो सक्का 
विञ्ञातुन्ति। तत्रायं नयो - “गारस्हे, आवुसो, धम्मे आपज्जि असप्पाये पाटिदेसनीये "ति एवं सम्बहुलासु। वुडस्स पन सन्तिके “गाररहं, भन्ते, धम्मं...पे०... गारय्हे, भन्ते, धम्मे ति योजना वेदितब्बा। तत्थ 
असप्पायन्ति सग्गमोक्खन्तरायकरन्ति अत्थो। अञ्जातिकाय भिक्खुनिया अन्तरघरे ठिताय हत्थतो सहत्था यावकालिकग्गहणं, अज्झोहरणन्ति द्रे अङ्गानि। 


पठमपाटिदेसनीयसिक्खापदवण्णना निड्टिता। 
५५८. दुतिये परिपुण्णूपसम्पन्नाय अननुञ्ञाताकारेन वोसासना, अनिवारेत्वा भोजनज्झोहारोति द्रे अङ्गानि। 
५६३. ततिये सेक्खसम्मतता, घरूपचारे अनिमन्तितता, गिलानस्स अनिच्चभत्तादिं गहेत्वा भुञ्जनन्ति तीणि अङ्गानि 
५७०. चतुत्थे सासङ्कारञ्जसेनासनता, अननुञ्जातं यावकालिकं अप्पटिसंविदितं अज्झारामे पटिग्गहेत्वा अगिलानस्स अज्झोहरणन्ति द्वे अङ्गानि। सेसं उत्तानमेव। 


पाटिदेसनीयवण्णनानयो निट्टितो। 


७. सेखियकण्डं 
९. परिमण्डलवग्गबण्णना 


५७६. सेखियेसु यस्मा वत्तक्खन्धके (चूळव० ३५६ आदयो) वुत्तवत्तानिपि सिक्खितब्बत्ता सेखियानेव, तस्मा पाराजिकादीसु वियेत्थ पाळियं परिच्छेदो न कतो। चारित्तनयदस्सनत्थञ्च “यो पन 
भिक्खु ओलम्बेन्तो निवासेय्य, दुक्कट "न्ति अवत्वा “सिक्खा करणीया”ति सब्बत्थ पाळि आरोपिता। पदभाजने पन “आपत्ति दुक्कटस्सा ति वृत्तत्ता सब्बत्थ अनादरियकरणे दुक्कटं वेदितब्बं। 


अङुङ्कलमत्तन्ति मत्त-सद्दन ततो किञ्चि अधिकं, ऊनम्पि सङ्गण्हाति । तेनेव निसिन्नस्स चतुरङ्गुलमत्तम्पि वुत्तं। न हि निसिन्नस्स चतुरङ्गुलप्पमाणं, ठितस्स अडुङ्खलमेवाति सक्का नियमेतुं 
ऊनाधिकत्तसम्भवतो । तस्मा यथा सारुप्पं होति एवं अङङ्कलानुसारेन निवासनञ्जेव अधिप्पेतन्ति गहेतब्बं। तेनेव वक्खति “यो पन भिक्खु सुक्खजङ्घो वा"तिआदि। कुरुन्दियं “अजानन्तस्स अनापत्ती"ति 
आदरं कत्वा उग्गण्हन्तस्सापि अजाननं सन्धाय वत्तं। तेनापि निरन्तरं निवासनपारुपनवत्तं सिक्खितब्बं, असिक्खितो अनादरियमेव। परिमण्डलग्गहणेन उक्खिपित्चा निवासनम्पि पटिक्खित्तन्ति आह 
““उक्खिपित्वा वा ओतारेत्वा वा”ति। 


सचित्तकन्ति वत्थुविजाननचित्तेन सचित्तकं । सारत्थदीपनियं पन उपतिस्सत्थेरवादनयेन लोकवज्जत्तं हेत्वा “वत्थुविजाननचित्तेन, पण्णत्तिविजाननचित्तेन च सचित्तक न्ति (सारत्थ० टी० 
सेखियकण्ड ३.५७६) वृत्तं। तत्थ च वत्थुविजाननं विसुं न वत्तब्बं | पण्णत्तिविजाननेन तस्सापि अन्तोगधभावतो इदं वत्थुं एवं वीतिक्कमन्तस्स आपत्तीति विजानन्तो हि पण्णत्ति विजानातीति वुच्चति । 
उपतिस्सत्थेरवादे चेत्थ पण्णत्ति अजानित्वा अपरिमण्डलनिवासनादिवत्थुमेव जानन्तस्स पण्णत्तिबीतिक्कमानादरियाभावा सब्बसेखियेसु अनापत्ति एव अभिमता, तञ्च न युत्तं कोसम्बक्खन्धके (महाव? 
४५१ आदयो) वच्चकुटियं उदकावसेसं ठपेन्तस्स पण्णत्तिविजाननाभावेपि आपत्तिया वृत्तत्ता। वुत्तञ्हि तत्थ “तेन खो पन समयेन अञ्जतरो भिक्खु आपत्ति आपन्नो होति ...पे०... सो अपरेन समयेन तस्सा 
आपत्तिया अनापत्तिदिड्टि होती”तिआदि (महाव० ४५१) । अटुकथायञ्चस्स “त्वं एत्थ आपत्तिभावं न जानासीति, आम न जानामीति। होतु आवुसो, एत्थ आपत्तीति, सचे होति, देसेस्सामीति। सचे पन ते, 
आवुसो, असञ्चिच्च असतिया कतं, नत्थि आपत्तीति। सो तस्सा आपत्तिया अनापत्तिदिड्टि अहोसीति (महाव० अट्ठ ० ४५१) वुत्तं, तथा “अधम्मवादीति उक्खित्तानुवत्तकेसु अञ्ञतरो^ति (महाव० अट्ट? 
४५७-४५८) च वृत्तं । खन्धकवत्तानञ्हि सेखियत्ता तत्थ वृत्तो नयो इमेसं, इध वृत्तो च तेसं साधारणोव होतीति । तेनेव “असञ्चिच्च असतिया कतं, नत्थि आपत्ती "ति एवं इध वुत्तो आपत्तिनयो तत्थापि 
दस्सितो। तस्मा फुस्सदेवत्थेरवादे एव ठत्वा वत्थुविजाननचित्तेनेव सब्बसेखियानि सचित्तकानि, न पण्णत्तिविजाननचित्तेन । भिस्योकम्यतायसूपब्यञ्जनपटिच्छादनउज्झानसञ्जीति द्रे सिकखापदानि 
लोकवज्जानि अकुसलचित्तानि, सेसानि पण्णत्तिवज्जानि, तिचित्तानि, तिवेदनानि चाति गहणमेव युत्ततरं दिस्सति । तेनेवेत्थ “असञ्चिच्चाति पुरतो वा पच्छतो वा ओलम्बेत्वा निवासेस्सामीति एवं 
असञ्चिच्चा"तिआदिना वत्थुअजाननवसेनेव अनापत्तिवण्णना कता, न पण्णत्तिविजाननचित्तवसेन। 

अपिच “यस्स सचित्तकपकखे चित्तं अकुसलमेव होति, तं लोकवज्ज' न्ति (कङ्का अइ० पठमपाराजिकवण्णना) इमिना लक्खणवचनेनापि चेतं सिज्झति। वत्थुविजाननचित्तवसेनेव हेत्थ 
“सचित्तकपकखे ति वृत्तं। इतरथा पण्णत्तिविजाननचित्तवसेन सब्बसिक्खापदानम्पि सचित्तकपकखे चित्तस्स अकुसलत्तनियमेन लोकवज्जत्तप्पसङ्गतो पण्णत्तिबज्जमेव न सिया, इदञ्च वचनं निरत्थकं 
सिया इमिना वचनेन निवत्तेतब्बस्स सिक्खापदस्स अभावा। न च सेखियेसु वत्थुविजाननचित्तेन सचित्तकपक्खे चित्तं पाणातिपातादीसु विय अकुसलमेवाति नियमो अत्थि, येनेत्य लोकवज्जता पसज्जेय्य, 
“अनादरियं पटिच्चा”ति चेतं पाळिवचनं वत्थुं जानित्वा तीहि चित्तेहि वीतिक्कममेव अनादरियं कत्वा वृत्तं, न पण्णत्ति जानित्वा अकुसलचित्तेनेव वीतिक्कमन्ति गहेतब्बं। अञ्जथा खन्धकपाळिया, 
अडुकथायञ्च पुब्बापरञ्च विरुज्झनतोति अम्हाकं खन्ति। यथा वा न विरुज्झति, तथा एत्थ अधिप्पायो गवेसितब्बो। अनादरियं, अनापत्तिकारणाभावो, अपरिमण्डलनिवासनन्ति इमानेत्थ तीणि अङ्गानि। 
यथा चेत्थ, एवं सब्बत्थ। केवलं तत्थ तत्थ वृत्तपटिपक्खकरणवसेन ततियङ्गयोजनमेव विसेसो। 


५७७. दुतियादीसु गिहिपारुतन्ति सेतपटपारुतादि। बिहारेपीति सङ्घसन्निपातबुद्धुपट्ठानादिकालं सन्धाय वुत्तं। 


५७८. गण्ठिकं पटिमुञ्चित्वातिआदि पटिच्छादनविधिदस्सनं । गीवं पटिच्छादेत्वातिआदिना वुत्तत्ता सञ्चिच्च गीवं, मणिबन्धनञ्च अप्पटिच्छादेन्तस्स आपत्ति। एत्थापि परिमण्डलसिक्खापदस्स 
साधारणत्ता जाणुमण्डलतो हेट्ठा चतुरङ्गुलमत्तं ओतारेत्वा अनोलम्बेत्वा परिमण्डलमेव पारुपितब्बं । 


५७९. विवरित्वा निसीदतोति विहारे विय एकंसपारुपनं सन्धाय वुत्तं । “वासत्थाय उपगतस्सा ति वृत्तत्ता वासाथिप्पायं विना धम्मदेसनपरित्तभणनादिअत्थाय सुचिरम्पि निसीदन्तेन सब्बं 
अन्तरघरवत्तं पूरन्तेनेव निसीदितब्बं । निसीदनपटिसंयुत्तेसु एव च सिक्खापदेसु “वासूपगतस्सा"ति अनापत्तिया वृत्तत्ता वासत्थाय अन्तरघरं उपगच्छन्तेनापि सुप्पटिच्छन्नतादिसब्बं अकोपेन्तेनेव गन्तब्बं। 
““बासूपगतस्सा"ति हि वुत्तं, न पन उपगच्छमानस्साति। केचि पन “एकेकस्मि पठमं गन्त्वा वासपरिग्गहे कते ततो अञ्ञेहि यथासुखं गन्तुं वट्टती ति वदन्ति। अपरे पन “गेहस्सामिकेहि 'याव तुम्हे 
निवसिस्सथ, ताव तुम्हाकं इमं गेहं देमी ति दिन्ने अञ्जेहि अवासाधिप्पायेहि अन्तरारामे विय यथासुखं गन्तुं, निसीदितुञ्च वट्टती ति वदन्ति, तं सब्बं न गहेतब्बं तथावचनाभावा, दानलक्खणाभावा, 
तावत्तकेन विहारसङ्ख्यानुपगमनतो च। “याव निसीदिस्सथ, ताव तुम्हाकं इमं गेहं देमी' ति देन्तोपि हि तावकालिकमेव देति वत्थुपरिच्चागलक्खणत्ता दानस्स। 


५८२. चतुहत्थप्पमाणन्ति वट्टकीहत्थं सन्धाय वृत्तन्ति वदन्ति। 


५८४. उक्खित्तचीवरो हुत्वाति कटितो उद्धं कायबन्धनादिदस्सनवसेनेवुक्खिपनं सन्धाय वुत्तं पिण्डाय चरतो पत्तग्गहणादिमत्तस्स अनुञ्ञातत्ता । तेनेव “निसिन्नकाले पन धमकरण'न्तिआदि 
बुत्तं। निसिन्नकाले हि खन्धे लग्गपत्तत्यविकादितो धमकरणं नीहरन्तस्स कटितो उद्धम्मि दिस्सति, तथा अदस्सेत्वा नीहरितब्बन्ति अधिप्पायो। आसने निसीदन्तस्सापि च पारुपितचीवरं किञ्चि 
उक्खिपित्वा सङ्घाटि जङ्घपिण्डेहि अनुक्खिपित्वाव निसीदितब्बं | इमस्मिञ्जेव पन सिक्खापदे “वासूपगतस्सा' ति वृत्तत्ता निसीदनपटिसंयृत्तेसु छट्ट अट्ठमेसु अवृत्तत्ता वासूपगतेनापि सुसंवुतेन 
ओक्खित्तचक्खुनाव निसीदितब्बं । तेनेव मातिकाइकथायम्मि तेसं विसेसं अवत्वा इधेव “वासूपगतस्स पन अनापत्ती'ति (कङ्का० अट्ट० उक्खित्तकसिक्खापदवण्णना) वुत्ता। 


परिमण्डलवग्गवण्णना निड्टिता। 
२. उज्जग्धिकवग्गबण्णना 


५८६. दुतियवग्गादिउज्जग्धिकअप्पसद्देसु निसीदनपटिसंयृत्तेसुपि वासूपगतस्स अनापत्ति न वृत्ता, कायप्पचालकादीसु एव पन वृत्ता। पाळिपोत्थकेसु पनेतं केसुचि पेस्यालेन ब्यामोहितत्ता न सुटु 
विञ्ञायति। यत्थ च अन्तरघरे धम्मं वा देसेन्तस्स, पातिमोक्खं वा उद्दिसन्तस्स महासद्देन यावपरिससावनेपि अनापत्ति एवाति दडुब्बं तथा आनन्दत्येरमहिन्दत्थेरादीहि आचरितत्ता। 


उज्जग्धिकवग्गवण्णना निट्टिता। 
३. खम्भकतवग्गवण्णना 
६०३. पत्तेगहणसञ्ञा अस्स अत्थीति पत्तसञ्ञजीति इममत्थं दस्सेतुं “पत्ते सञ्ञं कत्वा "ति वृत्तं। 
६०४. ओलोणीति एका ब्यञ्जनविकति। कञ्जिकतक्कादिरसोति केचि। मंसरसादीनीति आदि-सद्देन अवसेसा सब्बापि ब्यञ्जनविकति सङ्गहिता। 


६०५. समभरितन्ति रचितं। हेट्ठा ओरोहतीति समन्ता ओकाससम्भवतो हत्थेन समं करियमानं हेट्ठा भस्सति। पत्तमत्थके ठपितानि पूवानि एव वटंसकाकारेन ठपितत्ता “पूबबटंसक' न्ति वृत्तानि। 
केचि पन “पत्तं गहेत्वा थूपीकतं पिण्डपातं रचित्वा दिय्यमानमेव गण्हतो आपत्ति, हत्थगते एव पन पत्ते दिय्यमाने थूपीकतम्पि गहेतुं बट्टती"ति वदन्ति, तं न गहेतब्बमेव “समतित्तिक "न्ति भावनपुंसकवसेन 
सामञ्जतो वृत्तत्ता। 


खम्भकतवग्गवण्णना निट्टिता। 
४. सक्कच्चवग्गबण्णना 


६०८. चतुत्यवग्गादीसु सपदानन्ति एत्थ दानं वुच्चति अवखण्डनं, अपेतं दानतो अपदानं, सह अपदानेन सपदानं, अवखण्डनविरहितं अनुपटिपाटियाति वुत्तं होति। तेनाह “तत्थ तत्थ ओधि 
अकत्वा”तिआदि। 


६११. विञ्ञत्तियन्ति सूपोदनविञ्जत्तिसिकखापदं सन्धाय वदति। “वत्तब्बं नत्थी”ति इमिना पाळियाव सब्बं विञ्जायतीति दस्सेति। तत्थ पाळियं असञ्चिच्चातिआदीसु वत्थुमत्तं जत्वा भुञ्जनेन 
आपत्ति आपज्जन्तस्सेव पुन पण्णत्ति त्वा मुखगतं छट्टेतुकामस्स यं अरुचिया पविट्ठं, तं असञ्चिच्च पविट्टं नाम, तत्थ अनापत्ति। तदेव पुन अञ्जविहितताय वा अविञ्जत्तमिदन्तिसञ्ञाय वा भुञ्जने 
“असतिया ति वुच्चति। 


६१३. “अञ्ञस्सत्थाया”ति इदमस्स सिक्खापदस्स अत्तनो अत्थाय विञ्ञापेत्वा सयं भुञ्जने एव पञ्ञत्तत्ता इमिना सिक्खापदेन अनापत्ति सन्धाय वुत्तं। पञ्चसहधम्मिकान पन अत्थाय 
अज्ञातकअप्पवारितट्ठाने विञ्ञापेन्तो विञ्ञत्तिक्खणे अट्टकथासु सुत्तानुलोमतो वुत्तअकतविञ्जत्तिदुक्कटतो न मुच्चति । सञ्चिच्च भुञ्जनक्खणे सयञ्च अज्जे च मिच्छाजीवतो न मुच्चन्तीति गहेतब्बं। 


६१५. “कुक्कुटण्डं अतिखुद्दक”न्ति इदं असारुप्पवसेन वृत्तं, अतिमहन्ते एव आपत्तीति दट्ठुब्ब । भुञ्जन्तेन पन चोरादिभयं पटिच्च महन्तम्पि अपरिमण्डलम्पि कत्वा सीघं भुञ्जनवसेनेत्थ आपदा। 
एवमञ्जेसुपि यथानुरूपं दडुब्बं 


सक्कच्चवग्गवण्णना निट्टिता। 


५. कबळवग्गवण्णना 

६१७. अनाहटे कबळे मुखद्वारविवरणे पन पयोजनाभावा “आपदासू”ति न वृत्तं। एबमञ्जेसुपि ईदिसेसृ। 
६१८. सब्बं हत्थन्ति हत्थेकदेसा अङ्गुलियो वृत्ता “हत्थमुद्दा'तिआदीसु विय, तस्मा एकङ्गुलिम्पि मुखे पक्खिपितु न वट्टति। 
कबळवग्गवण्णना निड्िता। 
६. सुरुसुरुवग्गबण्णना 
६२७. पाळियं सीतीकतोति सीतपीळितो । सिलकबुद्धोति परिहासवचनमेतं । सिलकञ्हि किञ्चि दिस्वा “बुद्धो अयन्ति वोहरन्ति। 


६२८. “अङ्कलियो मुखे पवेसेत्वा भुञ्जितुं बट्ठती ति इमिना सब्बं हत्थं अन्तोमुखे पक्खिपनसिक्खापदस्सपि पविट्ङ्गलिनिल्लेहनेन इमस्सपि सिक्खापदस्स अनापत्ति दस्सेति। एसेब नयोति 
घनयागुआदीसु पत्तं हत्थेन, ओडञ्च जिव्हाय निल्लेहितुं बट्टतीति अतिदिसति। तस्माति यस्मा घनयागुआदिविरहितं निल्लेहितुं न वट्टति। 


६३४. बिलीवच्छत्तन्ति वेणुपेसिकाहि कतं। मण्डलबद्धानीति दीघसलाकासु तिरियं वलयाकारेन सलाकं ठपेत्वा सुत्तेहि बद्धानि दीघञ्च तिरियञ्च उजुकमेव सलाकायो ठपेत्वा दळहबद्धानि चेव 
तिरियं ठपेत्वा दीघदण्डकेहेव सङ्कोचारहं कत्वा सृत्तेहेव तिरियं बद्धानि । तत्थजातकदण्डकेन कतन्ति सह दण्डकेन छिन्नतालपण्णादीहि कतं। छत्तपादुकायाति यस्मिं छत्तदण्डकोटि पवेसेत्वा छत्तं उजुकं 
ठपेत्वा हेट्ठा छायाय निसीदन्ति, तिइन्ति वा, तादिसे छत्ताधारे। 


६३७. चापोति मज्झे वङ्ककाजदण्डसदिसा धनुविकति। कोदण्डोति विद्भदण्डा धनुविकति। 
सुरुसुरुवग्गवण्णना निड्टिता। 
७. पादुकवग्गवण्णना 


६४७. सत्तमवग्गे रुक्खतो पतितोति एकं ओलम्बनसाखं गहेत्वा पतितो। पाळियाति अत्तनो आचारप्पकासकगन्थस्स। धीरत्थूति धी अत्थु, निन्दा होतूति अत्थो। विनिपातनहेतुनाति 
विनिपातनस्स हेतुभावेन । त्वन्ति उपयोगत्थे पच्चत्तवचनं, तं इच्चेव वा पाठो। अस्माति पासाणो। 


६४९. न कथेतब्बन्ति थेरेन अत्तनो कङ्वाट्ठानस्स पुच्छितत्ता वृत्तं । दहरस्स अत्थकोसल्लं ञातुं पुच्छितेन उच्चासने निसिन्नस्स आचरियस्स अनुयोगदाननयेन वत्तुं वट्टति। 
६५२. खेळेन चेत्थ सिङ्घाणिकापि सङ्घहिताति एत्थ उदकगण्डुसकं कत्वा उच्छुकचवरादिञ्च मुखेनेव हरितुं उदकेसु छड़ेतुं वट्टतीति दडब्बं । सेसं सब्बत्थ उत्तानमेव। 
पादुकवग्गवण्णना निट्टिता। 
सेखियवण्णनानयो निट्टितो। 
६५५. अधिकरणसमथेसु च इध वत्तब्बं नत्थि। 
इति समन्तपासादिकाय विनयट्टकथाय विमतिविनोदनियं 
भिक्खुविभङ्गवण्णनानयो निट्टितो। 


॥ नमो तस्स भगवतो अरहतो सम्मासम्बुद्भस्स॥ 
भिक्खुनीविभङ्गवण्णना 


९. पाराजिककण्डं 
९. उब्भजाणुमण्डलिकसिक्खापदवण्णना 


६५६. भिक्खुनीविभङ्गे मिगारमातुयाति मिगारमातु, विसाखायाति अत्थो। पाळियं “एहि भिक्खुनीति भिक्खुनी, तीहि सरणगमनेहि उपसम्पन्नाति भिक्खुनी "ति इदं भिक्खुविभङ्गपाळिया 
समदस्सनत्थं अट्टगरुधम्मप्पटिग्गहणेन लद्भूपसम्पदं महापजापतिगोतमिञ्चेव ताय सह निक्खन्ता भगवतो आणाय भिकखूनञ्ञेव सन्तिके एकतोउपसम्पन्ना पञ्चसतसाकियानियो च सन्धाय वुत्तं। ता हि 
भगवता आनन्दत्थेरस्स याचनाय पब्बज्जं अनुजानन्तेन “एथ भिक्खुनियो, मम सासने तुम्हेपि पविसथा”ति वृत्ता विय जाता साकियानियो एव सरणसीलानि दत्वा कम्मवाचाय उपसम्पादितत्ता “तीहि 
सरणगमनेहि उपसम्पन्ना"ति वुत्ता। न हि एताहि अञ्जा एहिभिक्खुनिभावादिना उपसम्पन्ना नाम सन्ति। यं पन थेरीगाथासु भद्दाय कुण्डलकेसिया - 


“निहच्च जाणुं वन्दित्वा, सम्मुखा अञ्जलिं अकं । 
“एहि भद्देति मं अवोच, सा मे आसूपसम्पदा”ति॥ (थेरीगा० १०९) - 


वुत्तं । यञ्च अपदानेपि - 


“आयाचितो तदा आह, 'एहि भद्दे ति नायको। 
तदाहं उपसम्पन्ना, परित्तं तोयमहस''न्ति॥ (अप° थेरी २.३.४४) - 


बुत्तं। तम्पि “एहि त्वं भिक्खुनीनं सन्तिके पब्बज्जं, उपसम्पदञ्च गण्हाही”ति भगवतो आणा उपसम्पदाय कारणत्ता उपसम्पदा अहोसीति इममत्थं सन्धाय वृत्तं । तथा हि वृत्तं थेरीगाथाइकथायं “एहि भद्दे, 
भिकखुनुपस्सयं गन्त्वा भिकखुनीनं सन्तिके पब्बज्ज उपसम्पज्जस्सूति मं अवच आणापेसि, सा सत्यु आणा मय्हं उपसम्पदाय कारणत्ता उपसम्पदा आसि अहोसी"ति (थेरीगा० अट्टः १११)। 


६५७. साधारणपाराजिकेहीति मेथुनादीहि चतूहि। तानि, पन अञ्जानि च साधारणसिक्खापदानि यस्मा भिक्खुविभङ्गे वृत्तनिदानवत्थादीसु एव साधारणवसेन पञ्चत्तानि, पच्छा पन तानि भिक्खुनीनं 
पातिमोक्खुद्देसं अनुजानन्तेन भगवता तासं सिक्खापच्चकखानाभावेन “या पन भिक्खुनी छन्दसो मेथुनं धम्मं पटिसेवेय्या“तिआदिना तदनुरूपवसेन परिवत्तेत्वा असाधारणसिक्खापदेहि सद्धि संसन्देत्चा 

भिक्खुनिपातिमोक्खुद्देसवसेन एकतो सङ्गहितानि। यस्मा च नेसं भिक्खुविभङ्के (पारा० ४४ आदयो) वृत्तनयेनेव सब्बोपि विनिच्छयो सक्का जातुं, तस्मा तानि वज्जेत्वा असाधारणानं एव इध विभङ्गो 
वुत्तोति वेदितब्बं। 


६५९. भिकखूनं “ कायसंसग्गं सादियेय्या"ति अवत्वा “समापज्जेय्या“ति वुत्तत्ता “भिक्खु आपत्तिया न कारेतब्बो "ति वुत्तं। तब्बहुलनयेनाति किरियासमुद्ठानस्सेव बहुलभावतो, एतेन 
अकिरियासमुट्टानापि अयं आपत्ति होतीति दस्सेति। किञ्चापि दस्सेति, मयं पनेत्थ एवं तक्कयाम “कायसंसग्गक्खणे सादियन्तिया किरियाय अभावेपि ततो पुब्बे पवत्तितानं 
पटिच्छन्नट्ठानगमनइङ्गिताकारदस्सनादिकिरियानं वसेनेव किरियासमउट्टानमेव, परेहि मग्गे करियमानुपक्कमेन निच्चलस्स सादियतो सुक्कविस्सड्डि विय पुब्बपयोगाभावेपि वा तस्मिञ्जेव खणे 
परूपक्कमेन जनियमानाय अत्तनो कायचलनादिसङ्काताय किरियाय, सा हि सादियमानेन तस्सा चित्तेनापि समुट्टिता किरिया नाम होति अवायमित्वा परूपक्कमेन मेथुनसादियने विय, भिकखूनं पन 
परूपक्कमजनितं किरियं अब्बोहारिकं कत्वा अत्तना करियमानपयोगवसेनेव 'कायसंसग्गं समापज्जेय्या'ति एवं विसेसेत्वाव सिक्खापदस्स पञ्जत्तत्ता सादियमानेपि न दोसो। इतरथा हि तब्बहुलनयेनेत्थ 
किरियत्ते गस्हमाने अञ्जेसम्पि किरियाकिरियसिक्खापदानं किरियत्तग्गहणप्पसङ्गो सिया"ति। तस्मा वीमंसित्वा गहेतब्बं । साति किरियासमुड्डानता। तथेबाति कायसंसग्गरागी एव। 


उब्भजाणुमण्डलिकसिक्खापदवण्णना निट्टिता। 
२. बज्जपटिच्छादिकसिक्खापदवण्णना 


६६६. दृतिये पुरिमेनातिआदि सुन्दरीनन्दाय वज्जपटिच्छादने पञ्जत्ततं सन्धाय वुत्तं । “'अडुन्न न्ति वुत्तत्ता वज्जपटिच्छादनस्सापि पटिच्छादने पाराजिकमेवाति दट्ठब्बं। “धुरं निक्खित्तमत्ते”ति 
वुत्तत्ता पण्णत्ति अजानन्तियापि “इदं वज्जं न पकासेस्सामी "ति छन्देन धुरं निवखेपक्खणे पाराजिकन्ति दइब्बं । तं पन पटिच्छादनं यस्मा “पेसला जत्वा गरहिस्सन्ती^ति भयेनेव होति, भयञ्च 
कोधचित्तसम्पयुत्तं, तस्मा इदं “दुक्खवेदन' न्ति वृत्तं । यं पन सारत्थदीपनियं (सारत्थ° टी० पाराजिककण्ड ३.६६६) “किञ्चापि वज्जपटिच्छादनं पेमवसेन होति, तथापि सिक्खापदबीतिक्कमचित्तं 
दोमनस्सितमेव होती”ति एवं पण्णत्तिवीतिक्कमचित्तेनेव छादनं दोमनस्सत्ते कारणं वुत्तं, तं अकारणं पण्णत्तिविजाननं विनापि आपज्जितब्बतोव। 


वज्जपटिच्छादिकसिक्खापदवण्णना निद्ठिता। 
६६९. ततियं उत्तानमेव। 
४. अटुवत्थुकसिक्खापदवण्णना 
६७५. चतुत्थे लोकस्सादसङ्घातं मित्तेहि अञ्जमञ्जं कातब्बं सन्थवं। वृत्तमेवत्थं परियायन्तरेन दस्सेतुं “कायसंसग्गरागेनाति वुत्तं। 


तिस्सित्थियो मेथुनं तं न सेवेति या तिस्सो इत्थियो, तासु वुत्तं तं मेथुनं न सेवेय्य । अनरियपण्डकेति तयो अनरिये, तयो पण्डके च उपसङ्कमित्वा मेथुनं न सेवेति अत्यो। अनरियाति चेत्थ 
उभतोब्यञ्जनका अधिप्पेता। ब्यञ्जनस्मिन्ति अत्तनो वच्चमुखमग्गेपि। छेदो एव छेज्जं, पाराजिकं। 


बण्णावण्णोति द्वीहि सुक्कविस्सट्ठि वृत्ता । गमनुष्पादनन्ति सञ्चरित्तं। “मेथुनधम्मस्स पुब्बभागत्ता पच्चयो होतीति इमिना कारियोपचारेन कायसंसग्गो मेथुनधम्मोति वुत्तोति दस्सेति। 
सब्बपदेसूति सङ्घाटिकण्णग्गहणादिपदेसु । कायसंसग्गरागो, सउस्साहता, अट्टमवत्थुस्स पूरणन्ति तीणेत्थ अङ्गानि। 


अट्टवत्थुकसिक्खापदवण्णना निड्टिता। 


पाराजिकवण्णनानयो निड्टितो। 


२. सङ्घादिसेसकण्डं 
१. पठमसङ्घादिसेससिक्खापदबण्णना 
६७९. सङ्घादिसेसकण्डे “दुतियस्स आरोचेती"ति एत्थापि द्वीसुपि अइ्कारकेसु यस्स कस्सचि दुतियस्स कथं यो कोचि आरोचेतीति एवमत्थो गहेतब्बोति आह “एसेब नयो”ति। 
गतिगतन्ति चिरकालप्पवत्तं। आपत्तीति आपज्जनं। “निस्सारणीय' न्ति इदं कत्तुअत्थे सिद्धन्ति आह ““निस्सारेती”ति। आपन्नं भिक्खुनि सङ्घतो वियोजेति, वियोजनहेतु होतीति अत्थो। 


गीवायेवाति आणत्तिया अभावतो। तेसं अनत्थकामतायाति “चोरो ति वुत्तं मम वचनं सुत्वा केचि दण्डिस्सन्ति जीविता वोरोपेस्सन्तीति एवं सञ्जाय। एतेन केवलं भयेन वा परिक्खारग्गहणत्थं वा 
सहसा “चोरो "ति वृत्ते दण्डितेपि न दोसोति दस्सेति। राजपुरिसानञ्हि “चोरो अयन्ति उद्दिस्स कथने एव गीवा, भिक्खूनं, पन आरामिकादीनं वा सम्मुखा “असुको चोरो एवमकासी”ति केनचि वृत्तवचनं 
निस्साय आरामिकादीसु राजपुरिसानं वत्वा दण्डापेन्तेसुपि भिक्खुस्स न गीवा राजपुरिसानं अवुत्तत्ता। येसञ्च वुत्तं, तेहि सयं चोरस्स अदण्डितत्ताति गहेतब्बं । “त्वं एतस्स सन्तकं अच्छिन्दा^ति आणत्तोपि 
हि सचे अञ्जेन अच्छिन्दापेति, आणापकस्स अनापत्ति विसङ्केतत्ता। “अत्तनो वचनकर "न्ति इदं सामीचिवसेन वुत्तं। वचनं अकरोन्तानं राजपुरिसानम्पि “इमिना गहितपरिक्खारं आहरापेहि, मा चस्स 
दण्डं करोही"ति उद्दिस्स वदन्तस्सापि दण्डे गहितेपि न गीवा एव दण्डग्गहणस्स पटिक्खित्तत्ता, “असुकभण्डं अबहरा ति आणापेत्वा विप्पटिसारे उप्पन्ने पुन पटिक्खिपने (पारा० १२१) विय। 


दासादीनं सम्पटिच्छने विय तदत्थाय अइकरणे भिकखूनम्पि दुक्कटन्ति आह “अकप्पियअट्टो नाम न बडटती”ति। केनचि पन भिकखुना खेत्तादिअत्थाय वोहारिकानं सन्तिकं गन्त्वा अड्डे कतेपि तं 
खेत्तादिसम्पटिच्छने विय सब्बेसं अकप्पियं न होति पुब्बे एव सङ्घस्स सन्तकत्ता, भिक्खुस्सेव पन पयोगवसेन आपत्तियो होन्ति। दासादीनम्पि पन अत्थाय रकखं याचितुं वोहारिकेन पुड्ठेन सङ्घस्स उप्पन्नं 
कप्पियक्कमं वत्तुं, आरामिकादीहि च अइ कारापेतुञ्च वट्टति एव । विहारवत्थादिकप्पियअइ्ं पन भिकखुनो सयम्पि कातुं वट्टति। 


भिकखुनीनं वुत्तोति रक्खं याचन्तीनं भिकखुनीनं वृत्तो उद्दिस्सअनुद्दिस्सवसेन रकखायाचनविनिच्छयो, न सब्बो सिक्खापदविनिच्छयो असाधारणत्ता सिक्खापदस्स । तेनाह ““भिक्खुनोपी”तिआदि। 
अनाकड्रिताय अइकरणं, अइपरियोसानन्ति द्रे अङ्गानि । 


पठमसङ्घादिसेससिक्खापदवण्णना निड्टिता। 
२. दुतियसङ्घादिसेससिक्खापदवण्णना 


६८३. पाळियं दुतिये मल्लगणभटिपुत्तगणादिकन्तिआदीसु मल्लराजूनं गणो मल्लगणो। भटिपुत्ता नाम केचि गणराजानो, तेसं गणो। केचि पन “नारायनभत्तिको पुञ्जकारगणो मल्लगणो। तथा 
कुमारभत्तिको च गणो भटिपुत्तगणो”तिपि (सारत्थ० टी० संघादिसेसकण्ड ३.६८३) वदन्ति । धम्मगणोति सासने, लोके वा अनेकप्पकारपुञ्जकारको गणो । गन्धविकतिकारको गणो गन्धिकसेणी। 
पेसकारादिगणो दुस्सिकसेणी। कप्पगतिकन्ति कप्पियभावगतं, पब्बजितपुब्बन्ति अत्यो। 

६८५. पाळियं बुद्ठापेतीति उपसम्मादेति। अकप्पगतम्मि पब्बाजेन्तिया दुक्कटन्ति वदन्ति । खीणासवायपि आपज्जितब्बतो ““तिचित्त न्ति वृत्तं। चोरिता, तं जत्वा अननुञ्जातकारणा वुट्ठापनन्ति द्वे 
अङ्गानि। 


दृतियसङ्घादिसेससिक्खापदवण्णना निट्टिता। 
३. ततियसङ्घादिसेससिक्खापदवण्णना 


६९२. ततिये परिक्खेपं अतिक्कामेन्तियाति गामन्तरस्स परिकखेपं अतिक्कामेन्तिया । “गामन्तरं गच्छेय्या”ति हि वृत्तं। विकालगामप्पवेसनसिक्खापदे विय “अपरिक्खित्तस्स उपचारं 
ओक्कमन्तिया"ति अवत्वा “अतिक्कामेन्तिया'ति पाळियं वृत्त्ता गामं पविसन्तिया घरूपचारे ठितस्स दुतियलेइपातसङ्घातस्स उपचारस्स अतिक्कमो नाम पठमलेडूपातड्ठानसङ्घातस्स परिक्खेपारहट्टानस्स 
अतिक्कमो एवाति आह ““परिक्खेपारहद्ठान॑ एकेन पादेन अतिक्कमती ति । 


मज्झेति गाममज्झे। पच्छाति अपरकाले। “चतुगामसाधारणत्ता”ति इमिना विहारतो चतूसु गामेसु यत्थ कत्थचि पविसितुं वट्टतीति एत्थ कारणमाह। 
परतीरमेव अक्कमन्तियाति नदिं अनोतरित्वा ओरिमतीरतो लङ्कित्वा वा आकासादिना वा परतीरमेव अतिक्कामेन्तिया। ओरिमतीरमेब आगच्छति, आपत्तीति पारगमनाय ओतिण्णत्ता वुत्त। 


तादिसे अरञ्ञेति इन्दखीलतो बहिभावलक्खणे अरञ्चे। “तेनेवा”तिआदिना दस्सनूपचारे विरहिते सवनूपचारस्स बिज्जमानत्तेपि आपत्ति होतीति दस्सेति। अञ्ज मग्गं गण्हातीति मग्गमूळहत्ता 
गण्हाति, न दुतियिकं ओहियितुं। तस्मा अनापत्ति। अनन्तरायेन एकभावो, अनापदाय गामन्तरगमनादीसु एकन्ति द्वे अङ्गानि। 


ततियसङ्घादिसेससिक्खापदवण्णना निङ्टिता। 
४. चतुत्थसङ्घादिसेससिक्खापदवण्णना 
६९४. चतुत्थे कारकगणस्साति इमस्स कम्मं कातब्बन्ति येहि सन्निट्ठानं कतं, ते सन्धाय वृत्तं। कम्मवाचक्खणे सहठितेति केचि । नेत्थारवत्तेति नित्थरणहेतुम्हि वत्ते। 


६९८. पाळियं असन्ते कारकसङ्केति एत्थ विज्जमानं सुदूरम्पि गन्त्वा आपुच्छितब्बं। अन्तराये पन सति सम्मा वत्तन्तं ओसारेतुं बट्टतीति। धम्मकम्मेन उक्खित्तता, अननुञ्जातकारणा ओसारणन्ति द्वे 
अङ्गानि। 


चतुत्थसङ्घादिसेससिक्खापदवण्णना निड्टिता। 
५. पञ्चमसङ्घादिसेससिक्खापदबण्णना 


७०१. पञ्चमे तन्ति महाअट्ठकथायं अवचनं “अनवस्सुतोति जानन्ती पटिग्गण्हाती"तिआदि पाळिया समेति। उभतो अवस्सुतभावो, उदकदन्तपोनतो अञ्जं सहत्था गहेत्वा अज्झोहरणन्ति द्वे 
अङ्गानि। 


पञ्चमसङ्घादिसेससिक्खापदवण्णना निड्टिता। 
६. छट्ुसङ्घादिसेससिक्खापदवण्णना 


७०५. छट्टे पटिग्गहो तेन न बिज्जतीति तेनेव “न देती”ति वुत्तकारणेन उय्योजिताय हत्थतो इतराय पटिग्गहोपि नत्थि । परिभोगपच्चयाति उय्योजिताय भोजनपरियोसानपच्चयाति अत्थो। 
मनुस्सपुरिसस्स अवस्सुतता, तं जत्वा अननुञ्जातकारणा उय्योजना, तेन इतरिस्सा गहेत्वा भोजनपरियोसानन्ति तीणि अङ्गानि। 


छट्टसङ्घादिसेससिक्खापदवण्णना निट्टिता। 
७०९-७२७. सत्तमतो यावदसमपरियोसानानि उत्तानानेव। 


सङ्घादिसेसवण्णनानयो निट्टितो। 


३. निस्सग्गियकण्डं 
२. दुतियनिस्सग्गियादिपाचित्तियसिक्खापदवण्णना 
७३३. निस्सग्गियेसुपि पठमं उत्तानमेव। 


७४०. दुतिये अय्याय दम्मीति एवं पटिलद्धन्ति निस्सट्ठपटिलद्धं, निस्सट्ठं पटिलभित्वापि यं उददिस्स दायकेहि दिन्नं, तत्थेव दातब्बं । तेनाह “यथादानेयेव उपनेतब्ब'न्ति। अकालचीवरता, तं 
जत्वा कालचीवरन्ति लेसेन भाजापनं, पटिलाभोति तीणि अङ्गानि। 


७४३. ततिये मेतन्ति ममेवेतं चीवरं । उपसम्पन्नता, परिवत्तितविकप्पनुपगचीवरस्स सकसञ्ञाय अच्छिन्दनादीति द्वे अङ्गानि। 
७४८-७५२. चतुत्थे आहटसप्पि दत्वाति अत्तनो दत्वा। यमकं पचितब्बन्ति सप्पिञ्च तेलञ्च एकतो पचितब्बं। लेसेन गहेतुकामता, अञ्ञस्स विञ्जत्ति, पटिलाभोति तीणि अङ्गानि। 


७५३. पञ्चमे साति थुल्लनन्दा। अयन्ति सिक्खमाना । चेतापेत्वाति जानापेत्वाति इध वृत्तं, मातिकाइकथायं पन “अत्तनो कप्पियभण्डेन इदं नाम आहरा'ति अञ्ञं परिवत्तापेत्वा"ति (कङ्का 
अट्ट? अञ्ञचेतापनसिक्खापदवण्णना) वुत्तं । 


७५८. छट्टे पाबारिकस्साति दुस्सवाणिजकस्स। 


७६४. सत्तमे सञ्जाचितकेनाति सयं याचितकेनपीति अत्थो। 

७६९-७८९. अट्ठमतो यावद्वादसमा उत्तानमेव। 


निस्सग्गियवण्णनानयो निट्टितो। 


४. पाचित्तियकण्डं 
१. लसुणवग्गो 
१. पठमलसुणादिसिक्खापदवण्णना 
७९७. पाचित्तियेसु लसुणवग्गस्स पठमे बदरसाळवं नाम बदरफलानि सुक्खापेत्वा तेहि कत्तब्बब्यञ्जनविकति। आमकमागधलसुणञ्चेव, अज्झोहरणञ्चाति द्रे अङ्गानि। 
७९९-८१२. दुतियादीनि उत्तानत्थानि। 
८१५. छट्ठे पाळियं आसुम्भित्वाति पातेत्वा। 
८९७. दधिमत्थूति दधिम्हि पसन्नोदकं । रसखीरादीनन्ति मंसरसखीरादीनं । भुञ्जन्तस्स भिकखुनो हत्थपासे ठानं, पानीयस्स वा विधूपनस्स वा गहणन्ति द्वे अङ्गानि। 


८२२. सत्तमे अविञ्ञत्तिया लद्धन्ति अत्तनो विञ्जत्ति विना लद्धं | पुब्बापरविरुद्धन्ति सयं करणे पाचित्तियन्ति इदं कारापने दुक्कटवचनेन विरुज्झनं सन्धाय वत्तं। तेनाह “न ही तिआदि, 
“अविज्जत्तिया लद्भन्तिआदिवचनेन वा विरुज्झनं सन्धाय वुत्तं। अञ्ञाय विञ्जत्तिपि हि इमिस्सा अविञ्जत्तिया लद्धमेवाति। आमकधञ्जविञ्ञापनादि, तं भज्जनादिना अज्झोहरणन्ति द्वे अङ्गानि। 


८२४. अट्टमे निब्बिट्टोति लद्धो। केणीति रञ्ञो दातब्बो आयो, आयुप्पत्तिद्ठानन्ति अत्थो। तेनाह “एकं ठानन्तर 'न्तिआदि। ठानन्तरन्ति च गामजनपदाणायत्तं। वळञ्जियमानतिरोकुट्टादिता, 
अनपलोकेत्वा उच्चारादीनं छडनादीति द्वे अङ्गानि। 


८३०. नवमे “मत्थकच्छिन्ननाळिकेरम्पी ति वृत्तत्ता हरितूपरि छइनमेव पटिक्खित्तं । तेनाह “अनिक्खित्तबीजेसू' तिआदि। यत्थ च छट्ेतुं वट्टति, तत्थ हरिते वच्चादिं कातुम्पि वट्टति एव। 
सब्बेसन्ति भिक्खुभिक्खुनीनं। 


८३६-७. दसमे तेसंयेबाति येसं निच्चं पस्सति। आरामे ठत्वाति ठितनिसन्नट्ठाने एव ठत्वा समन्ततो गीवं परिवत्तेत्वापि पस्सति, अनापत्ति। ठितट्ठानतो गन्त्वा पस्सितुं न वट्टति। केचि पन 
“बट्टती 'ति वदन्ति। तं पन “दस्सनाय गच्छेय्य, पाचित्तिय न्ति सामञ्जतो गमनस्स पटिक्खित्तत्ता, अनापत्तियम्पि गमनाय अवुत्तत्ता च न गहेतब्बं। नच्चादिता, अननुञ्जातकारणा गमनं, दस्सनादि चाति 
तीणि अङ्गानि 


निद्टितो लसुणवग्गो पठमो। 
२. अन्धकारवग्गो 

१. पठमादिसिक्खापदवण्णना 
८४९. दुतियवग्गस्स पठमे दाने वाति दाननिमित्तं । रत्तन्धकारे पुरिसस्स हत्थपासे ठानादि, रहोपेक्खा, सहायाभावोति तीणि अङ्गानि। 
८४२-८५०. दुतियादीनि उत्तानानि। 
८५४. पञ्चमे पल्लङ्कस्स अनोकासेति ऊरुबद्धासनस्स अप्पहोनके। पुरेभत्तं अन्तरघरे पल्लङ्कप्पहोनकासने निसज्जा, अननुञ्जातकारणा अनापुच्छा वुत्तपरिच्छेदातिक्कमोति द्वे अङ्गानि। 
८६०-८७९. छट्टादीनि उत्तानानि। 

निड्टितो अन्धकारवग्गो दुतियो। 

३. नग्गवग्गो 

१. पठमादिसिक्खापदवण्णना 

८८३-८८७. ततियवग्गस्स पठमदुतियानि उत्तानानि। 


८९३. ततिये बिसिब्बेत्वाति विजटेत्वा। धुरं निक्खित्तमत्तेति विसिब्बनदिवसतो पञ्च दिवसे अतिक्कामेत्वा धुरं निक्खित्तमत्ते। अन्तोपञ्चाहे पन धुरनिकखेपेपि अनापत्ति एव “अञ्जत्र 
चतूहपञ्चाहा ति वुत्तत्ता। उपसम्पन्नाय चीवरं सिब्बनत्थाय विसिब्बेत्वा पञ्चहातिक्कमो, अननुञ्जातकारणा धुरनिकखेपोति द्वे अङ्गानि। 


९००. चतुत्थे पञ्चन्नं चीवरानं अपरिवत्तनं, अननुञ्जातकारणा पञ्चाहातिक्कमोति द्वे अङ्गानि। 
९०३. पञ्चमं उत्तानमेव। 

९०९. छट्ठे विकप्पनुपगस्स सङ्घे परिणतता, विना आनिसंसदस्सनेन अन्तरायकरणन्ति द्वे अङ्गानि। 
९११. सत्तमं उत्तानमेव। 


९१६. अट्टुमे कुम्भथूण नाम कुम्भसद्दो, तेन कोळन्तीति कुम्भथूणिका। तेनाह “घटकेन कीळनका” ति। दीघनिकायडुकथायं पन “चतुरस्सअम्बणकताळ'ः न्ति वृत्तं । तञ्हि रुक्खसारादिमयं 
अन्तोछिद्ं चतूसु पस्सेसु चम्मोनद्धं वादितभण्डं, यं “बिम्बिसक' न्तिपि वुच्चति, तं वादेन्तापि कुम्भथूणिका । तेनाह ““बिम्बिसकवादितकातिपि वदन्ती^ति। 

९१८. पाळियं कप्पकतन्ति कप्पकतं निवासनपारुपनूपगं। समणचीवरता, अननुञ्ञातानं दानन्ति द्वे अङ्गानि। 
९२९-९३१. नवमदसमानि उत्तानानेव। 
निड्टितो नग्गवग्गो ततियो। 
४. तुवट्टवग्गो 
९०. दसमसिक्खापदवण्णना 
९७६. तुवट्टवग्गस्स दसमे चारिकाय अपक्कमनं पण्णत्तिवज्जमेव। पण्णत्तिविजाननचित्तेन सचित्तकतं सन्धाय पनेत्थ “लोकवज्ज'न्ति दडब्बं । सेसं सब्बत्थ उत्तानमेव। 
निट्टितो तुवट्टवग्गो चतुत्थो। 
५. चित्तागारवग्गो 
९. पठमादिसिक्खापदवण्णना 
९७८. चित्तागारवग्गस्स पठमे पाटेक्का आपत्तियोति गीवाय परिवत्तनप्पयोगगणनाय। 


१०१५. नवमे हत्थिआदीसु सिप्प-सद्दो पच्चेकं योजेतब्बो, तथा आथब्बणादीसु मन्त-सद्दो। तत्थ आथब्बणमन्तो नाम आथब्बणवेदविहितो परूपघातकरो मन्तो। खीलनमन्तो नाम वेरिमारणत्थाय 
सारदारुमयं खीलं मन्तेत्वा पथवियं आकोटनमन्तो । अगदप्पयोगो विसप्पयोजनं। नागमण्डलन्ति सप्पानं पवेसनिवारणत्थं मण्डलबन्धमन्तो। सेसं सब्बत्थ उत्तानमेव। 


निट्टितो चित्तागारवग्गो पञ्चमो। 
१०२५-१११६. आरामवग्गे, गन्मिनिवग्गे च सब्बं उत्तानमेव। 
८. कुमारिभूतवग्गो 
१. पठमादिसिक्खापदवण्णना 


१११९. अट्टमवग्गस्स पठमे सब्बपठमा द्वे महासिक्खमानाति गब्मिनिवग्गे (पाचि० १०६७ आदयो) सब्बपठमं वुत्ता द्वे। सिक्खमाना इच्चेव वत्तब्बाति सम्मुतिकम्मादीसु अञ्ञथा वुत्ते कम्मं 
कुप्पतीति अधिप्पायो। 


११६७. एकादसमे पारिबासियेन छन्ददानेनाति परिवुत्येन नविकप्पवुत्थेन विगतेन छन्ददानेनाति अत्थो, छन्दविस्सज्जनमत्तेन वा। 


११६८. “बुड्टिताया ति एतेन “इदानि कम्मं न करिस्सामा ति धुरं निक्खिपित्वा कायेन अवुद्द॒हित्वा निसिन्नायपि परिसाय कम्मं कातुं न वट्टतीति दस्सेति। तेनाह “छन्दं अविस्सज्जेत्वा 
अबुट्टिताया”ति। पाळियं पन “अनापत्ति अवुद्विताय परिसाया"ति सामञ्जतो वृत्तत्ता, उपोसथक्खन्धके च “न, भिक्खवे, पारिवासिकपारिसुद्धिदानेन उपोसथो कातब्बो अञ्ञत्र अबुट्टिताय परिसाया"ति 
(महाव० १८३) वृत्तत्ता, तदडुकथायम्पि “पारिवासियपारिसुद्धिदानं नाम परिसाय वुद्धितकालतो पट्ठाय न वट्टति, अवुट्टिताय पन वट्टती ति (महाव० अट्टु० १८३) वृत्तत्ता च “कम्मं न करिस्सामी ति धुरं 
निक्खिपित्वा निसिन्नायपि कम्मं कातुं वट्टतीति गहेतब्बं । सेसं उत्तानमेव। 


निट्टितो कुमारिभूतवग्गो अट्ठमो। 
११८१. छत्तवग्गो उत्तानो एव। 


खुद्दकवण्णनानयो निट्टितो। 


५. पाटिदेसनीयकण्डं 
पाटिदेसनीयसिक्खापदवण्णना 
१२२८. पाटिदेसनीयादीसु पाळिविनिमृत्तकेसृति पाळियं अनागतेसु सप्पिआदीसु। 


सत्ताधिकरणव्हयाति सत्ताधिकरणसमथनामका। तं अत्थविनिच्छयं तादिसंयेव यस्मा विदू वदन्तीति अत्थो। यथा निट्टिताति सम्बन्धो। सब्बासवपहन्ति सब्बासवविघातकं अरहत्तमग्गं । पस्सन्तु 
निब्बृतिन्ति मग्गजाणेन निब्बानं सच्छिकरोन्तु, पप्पोन्तूति वा पाठो। तत्थ निब्बुतिन्ति खन्धपरिनिब्बानं गहेतब्बं। 


इति समन्तपासादिकाय विनयट्टकथाय विमतिविनोदनियं 
भिक्खुनीविभङ्गवण्णनानयो निड्टितो। 
उभतोविभङ्गडकथावण्णना निट्टिता। 


॥ नमो तस्स भगवतो अरहतो सम्मासम्बुद्धस्स॥ 


महावग्गवण्णना 

९. महाखन्धको 
बोधिकथावण्णना 


महावग्गे उभिन्नं पातिमोक्खानन्ति उभिन्नं पातिमोक्खविभङ्गानं। यं खन्धकं सङ्गायिसूति सम्बन्धो। खन्धानं समूहो, खन्धानं वा पकासनतो खन्धको। खन्धाति चेत्थ 
पब्बज्जादिचारित्तवारित्तसिक्खापदपञ्जत्तिसमूहो अधिप्पेतो। पदभाजनीये येसं पदानं अत्था येहि अट्ठकथानयेहि पकासिताति योजना। अथ वा ये अत्थाति योजेतब्बं । हि-सद्दो चेत्थ पदपूरणे दटुब्बो। 


१. विसेसकारणन्ति “येन समयेन आयस्मतो सारिपृत्तत्थेरस्स सिक्खापदपञ्जत्तियाचनहेतुभूतो परिवितक्को उदपादि, तेन समयेना”तिआदिना वृत्तकारणं विय विसेसकारणं 
भुम्मवचननिवत्तनककारणन्ति अत्यो। एतस्साति अभिसम्बोधितो पट्ठाय सत्थु चरियाविभावनस्स विनयपञ्जत्तियं किं पयोजनं? यदि विसेसकारणं नत्थीति अधिप्पायो । निदानदस्सनं पयोजनन्ति योजना। 
निदानन्तिचेत्थ सिक्खापदपञ्जत्तिहेतुभूतं वत्थुपुग्गलादिकारणं अधिप्पेतं, न पञ्जत्तिट्ठानमेव। तेनाह “या ही”तिआदि। 


उरुवेलायन्ति एत्थ उरु-सद्दो महन्तवाची। बेला-सद्दो तीरपरियायो। उन्नतत्तादिना वेला विय वेला । उरु महन्ती वेला उरुवेला, तस्सं । तेनाह “महाबेलाय 'न्तिआदि। मरियादाति सीलादिगुणसीमा। 
पत्तपुटेनाति तालादीनं पण्णपुटेन। 


““पठमाभिसम्बुद्धो "ति अनुनासिकलोपेनायं निददेसोति आह “पठमं अभिसम्बुद्धो ˆति। पठमन्ति च भावनपुंसकनिद्देसो। तस्मा अभिसम्बुद्धो हुत्वा सब्बपठमं बोधिरुक्खमूले विहरतीति योजना 
दट्ठुब्बा। 


पाळियं अथ खोति एत्थ अथाति एतस्मिं समयेति अत्थो अनेकत्थत्ता निपातानं । सत्ताहन्ति अच्चन्तसंयोगे एतं उपयोगवचनं। अथ खोति अधिकारन्तरदस्सने निपातो । तेन विमुत्तिसुखपटिसंवेदनं 
पहाय पटिच्चसमुप्पादमनसिकारे अधिकतभावं दस्सेति। पटिच्चाति पटिमुखं गन्त्वा, अञ्ञमञ्ञं अपेविखित्वाति अत्थो। एतेन कारणबहुता दस्सिता। सहितेति कारियबहुता। अनुलोमन्ति 
भावनपुंसकनिहदेसो । स्वेवाति सो एव पच्चयाकारो। पुरिमनयेन वा वुत्तोति “अविज्जापच्चया सङ्घारातिआदिना नयेन वृत्तो पच्चयाकारो। पवत्तियाति संसारप्पवत्तिया। 


पाळियं “अविज्जापच्चया”तिआदीसु दुकखादीसु अञ्जाणं अबिज्जा। लोकियकुसलाकुसलचेतना सङ्कारा। लोकियविपाकमेव बिञ्ञाणं | लोकियवेदनादिक्खन्धत्तयं नामं, भूतृपादायभेदं रूपं 
पसादविञ्ञाणभेदं सळायतनं। विपाकभूतो सब्बो फस्सो, वेदना च। रागो तण्हा। बलवरागो, तिविधा च दिट्टि उपादानं। भवो पन दुविधो कम्मभवो, उपपत्तिभवो च। तत्थ कम्मभवो 
सासवकुसलाकुसलचेतनाव, उपपत्तिभवो उपादिन्नकक्खन्धा। तेसं उपपत्ति जाति। पाको जरा। भेदो मरणं। ते एव निस्साय सोचनं सोको। कन्दनं परिदेवो। दुक्खं कायिकं | दोमनस्सं चेतसिकं । 
अतिविय सोको उपायासो। 


पच्चेकञ्च सम्भवति-सह्दो योजेतब्बो। तेनाह “इमिना नयेना”तिआदि। “दुक्खरासिस्सा”ति इमिना न सत्तस्स। नापि सुभसुखादीनन्ति दस्सेति। 


हबेति ब्यत्तन्ति इमस्मिं अत्थे निपातो। ““अनुलोमपच्चयाकारपटिवेधसाधका बोधिपक्खियधम्मा”ति इदं पठमवारे किञ्चापि “अविज्जायत्वेव असेसविरागनिरोधा”तिआदिना 
पटिलोमपच्चयाकारोपि आगतो, तथापि “यतो पजानाति सहेतुधम्म'न्ति अनुलोमपच्चयाकारपटिवेधस्सेव कारणत्तेन वुत्तन्ति। यथा चेत्थ, एवं दुतियवारेपि “यतो खयं पच्चयानं अवेदी "ति गाथाय वृत्तत्ता 
““पच्चयानं खयसङ्कात' न्तिआदि वुत्तन्ति वेदितब्बं। नो कल्लो पञ्होति अयृत्तो न ब्याकातब्बो, अविज्जमानं अत्तानं सिद्धं कत्वा “को फुसतीति तस्स किरियाय पुदुत्ता “को वञ्झापुत्तो फुसतीतिआदि 
वियाति अधिप्पायो। सोळस कङ्काति “अहोसि नु खो अहमतीतमद्धानं, ननु खो अहोसिं, किं नु खो अहोसिं, कथं नु खो अहोसिं, किं हुत्वा कि अहोसिं नु खो अहमतीतमद्भानं, भविस्सामि नु खो अहं 
अनागतमद्धानं, ननु खो भविस्सामि, कि नु खो भविस्सामि, कथं नु खो भविस्सामि, कि हुत्वा कि भविस्सामि नु खो अहं अनागतमद्धानं, अहं नु खोस्मि, नो नु खोस्मि, कि नु खोस्मि, कथं नु खोस्मि, अयं नु 
खो सत्तो कुतो आगतो, सो कुहिं गामी भविस्सती"ति (म० नि० १.१८; सं० नि० २.२०) एवं आगता अतीते पञ्च, अनागते पञ्च, पच्चुप्पन्ने छाति सोळसविधा कङ्का । 


तत्थ कि नु खोति मनुस्सदेवादीसु, खत्तियादीसु वा अञ्जतरं निस्साय कङ्कति। कथं नु खोति पन सण्ठानाकारादीसु इस्सरादिजनकं, कारणं वा निस्साय। कि हुत्वा किं अहोसिन्ति च मनुस्सादीसु 
पठमं किं हुत्वा पच्छा किं अहोसिन्ति कङ्कति। अहं नु खोस्मीतिआदि इदानि अत्तनो विज्जमानाविज्जमानतं, सरूपपकारादिकञ्च कङ्कति । बपयन्तीति विअपयन्ति ब्यपगच्छन्ति । तेनाह “अपगच्छन्ति 
निरुज्ञन्ती ति। 


३. तस्स वसेनाति तस्स पच्चयाकारपजाननस्स, पच्चयक्खयाधिगमस्स च वसेन। एकेकमेव कोट्ठासन्ति अनुलोमपटिलोमतो एकेकमेव कोट्ठासं । पाटिपदरत्तिया एवं मनसाकासीति रत्तिया 
तीसुपि यामेसु एवं इध खन्धकपाळिया आगतनयेन अनुलोमपटिलोमंयेव मनसाकासि। 


अजपालकथावण्णना 


४. तस्स सत्ताहस्स अच्चयेनाति पल्लङ्कसत्ताहस्स अपगमनेन। तम्हा समाधिम्हाति अरहत्तफलसमापत्तिसमाधिम्हा। अन्तरन्तरा एव हि पच्चयाकारमनसिकारो। अवसेसकालं पन सब्बं भगवा 
फलसमापत्तियापि वीतिनामेसि । तं सन्धाय “तम्हा समाधिम्हा ति वृत्तं । रतनचङ्कमेति भगवतो चिरं ठितस्स चङ्कमनाधिप्पायं जत्वा देवताहि मापिते रतनचङ्कमे। रतनघरन्ति भगवतो निसीदनाधिप्पायं 
जत्वा देवताहि मापितं रतनमयं गेहं 


तत्रापीति न केवलं रतनघरेयेव । तत्राप अजपालनिग्रोधमूलेपि अभिधम्मं विचिनन्तो एव अन्तरन्तरा विमुत्तिसुखं पटिसंवेदेन्तोति अत्थो। तत्थापि हि अनन्तनयसमन्तपट्ठानं सम्मसतो सम्मासम्बुद्भस्स 
पीतिसमुड्टिता छब्बण्णा बुद्धरस्मियो रतनघरे विय निच्छरिंसु एव । “हुहु 'न्ति करोन्तोति “सब्बे हीनजातिका मं मा उपगच्छन्तू”ति मानवसेन, समीपं उपगतेसु कोधवसेन च “अपेथा“ति 
अधिप्पायनिच्छारितं हुहुंकारं करोन्तो। 


ब्रह्मञ्जन्ति ब्राह्मणत्तं। अन्तन्ति निब्बानं। देवानं वा अन्तन्ति मग्गजाणानं वा अन्तभूतं अरहत्तफलं। 
मुचलिन्दकथावण्णना 


५. मुचलिन्दमूलेति एत्य च मुचलिन्दो वुच्चति नीपरुक्खो, यो “निचुलो"तिपि वुच्चति। उप्पन्नमेघोति सकलचक्कवाळगम्मं पूरेत्वा उप्पन्नो महामेघो । वद्दलिकाति वुट्टिया एव इत्थिलिङ्गवसेन 
नामं । या च सत्ताहं पवत्तत्ता सत्ताहवद्दलिकाति वुत्ताति आह “सत्ताहं अविच्छिन्नवुट्टिका अहोसी”ति। सीतवातेन दूसितं दिनमेतिस्सा वद्दलिकायाति सीतवातदुद्दिनीति आह 
““उदकफुसितसम्मिस्सेना”तिआदि। उब्बिद्धता नाम दूरभावेन उपट्टानन्ति आह “मेघविगमेन दूरीभूत'न्ति। इन्दनीलमणि विय दिब्बति जोतेतीति देवो, आकासो। 


एतमत्थं विदित्वाति विवेकस्स सुखभावं विदित्वा। सब्बसो असन्तुट्टिसमुच्छेदकत्ता मग्गजाणानं “चतुमग्गजाणसन्तोसेना ˆति वुत्तं। अकुप्पनभावोति अकुज्झनसभावो। 


राजायतनकथावण्णना 

६. पच्चग्धेति अभिनवे। अयमेव अत्थो पसत्थो, न पुरिमो। न हि बुद्धा महग्घं पत्तं परिभुञ्जन्ति। 
ब्रह्मयाचनकथावण्णना 


७. आलीयन्ति सेवीयन्तीति आलया। पञ्च कामगुणाति आह “सत्ता...पे०... बुच्चन्ती”ति। सुहु मुदिताति अतिविय पमुदिता। ठानं सन्धायाति ठान-सहं अपेक्खित्वा । इमेसन्ति सङ्घारादीनं 
फलानं । पाळियं सब्बसङ्कारसमथोतिआदीनि निब्बानवेवचनानि । अपिस्सूति सम्पिण्डनत्थे निपातो । न केवलं एतदहोसि, इमापि गाथा पटिभंसूति अत्थो। 


किच्छेन मे अधिगतन्ति पारमिपूरणं सन्धाय वुत्तं, न दुक्खापटिपदं । बुद्रानञ्हि चत्तारो मग्गा सुखापटिपदाव होन्ति । ह-इति ब्यत्तं, एकंसन्ति द्वीसु अत्थेसु निपातो, व्यत्तं, एकंसेन वा अलन्ति 
वियोजेन्ति। हलन्ति वा एको निपातो। 


८. पाळियं सहम्पतिस्साति सो किर कस्सपस्स भगवतो सासने सहको नाम थेरो पठमज्झानभूमियं ब्रह्मपति हुत्वा निन्बत्तो, तेन नं “सहम्पती”ति सञ्जानिंसु। अस्सवनताति अस्सवनताय, 
अस्सवनेनाति अत्थो। सवनमेव हि सवनता यथा देवताति। 


धम्मो असुद्धोति मिच्छादिट्टिधम्मो। समलेहीति पूरणकस्सपादीहि छहि सत्थारेहि। अपापुराति देसनाहत्थेन विवर । द्वारन्ति अरियमग्गं सन्धाय वदति। 


सेलेति घनसिलामये। तथूपमन्ति एत्थ तथा-सद्दो तं-सहत्थे दडुब्बो । तेन सो सेलपब्बतो उपमा यस्स। तं तथृपमन्ति अत्थो। तेन वा पब्बतादिना पकारेन उपमा अस्सातिपि अत्थो। धम्ममयन्ति 
लोकुत्तरधम्मभूतं । उट्ठाहीति धम्मदेसनत्थाय चारिकचरणत्थं इमम्हा आसना कायेन, अप्पोस्सुक्कभावतो वा चित्तेन उट्ठेहि, अयमेव वा पाठो। तेनेव “विचर, देसस्सू”ति दुविधेपि कायचित्तपयोगे 
नियोजेसि। बीरातिआदि चत्तारि थुतिवसेन सम्बोधनानि। 


९. बुद्धचक्खुनाति इन्द्रियपरोपरियत्तजाणेन, आसयानुसयञाणेन च । इमेसड्हि द्विन्ने “बुद्धचक्खू”ति नामं । स्वाकाराति सद्भिन्द्रियादयोव आकारा सुन्दरा येसं, ते स्वाकारा, सुविज्ञापया, 
परलोकञ्च वज्जञ्च भयतो दस्सनसीला चाति दडुब्बं । उप्पलानि एत्थ सन्तीति उप्पलिनीति गच्छलतापि पोक्खरणीपि वुच्चति । इध पन पोक्खरणी। एवमितरेसुपि। उदकानुग्गतानीति उदकतो 
अनुग्गतानि। अन्तो निमुग्गानेव हुत्वा पुसन्ति वड्डन्ति, तानि अन्तोनिमुग्गपोसीनि। अच्चुग्गम्माति उदकं अतिक्कमनवसेन उग्गन्त्वा । 


अपारुताति विवटा। तेसन्ति सउपनिस्सयानं सत्तानं । द्वाराति अरियमग्गद्वारानि। इदञ्च अत्तनो सयम्भुजाणेन सउपनिस्सयानं तेसं मग्गुप्पत्तिदिइतं सन्धाय वदति। बिहिंससञ्जीतिआदीसु एवमत्यो 
दठुब्बो - “अहज्हि अत्तनो पगुणं सुप्पवत्तितम्मि इमं पणीतं धम्मं अजानन्तेसु मनुजेसु देसनाय विहिंसा कायवाचाकिलमथो होती "ति एवं विहिंससञ्जी हुत्वा न भासिं भासितुं न इच्छिं। इदानि पन 
हेतुसम्पन्ना अत्तनो सद्धाभाजनं विवरन्तु, पूरेस्सामि नेसं सङ्कप्पन्ति। 


पञ्चबग्गियकथावण्णना 


१०. आळारोति नामं । कालामोति गोत्तं। भगवतोपि खो जाणं उदपादीति किं इदानेव उदपादि, ननु बोधिमूले तेकालिका, कालविनिमुत्ता च सब्बे धम्मा सब्बाकारतो दिट्ठाति? सच्चं दिट्ठा, तथापि 
नामादिवसेन अविकप्पिता एकचित्तकखणिकत्ता सब्बञ्जुतञ्जाणस्स। न हि एकेन चित्तेन सब्बधम्मानं नामजातिआदिकं पच्चेकं अनन्तं विभागं विकप्पेतुं सक्का विकप्पानं विरुद्धानं सहानुप्पत्तितो, 
सब्बविकप्पारहधम्मदस्सनमेव पनानेन सक्का कातुं। यथा दिट्टेसु पन यथिच्छिताकारं आरब्भ विकप्पो उप्पज्जति चक्खुविञ्ञाणेन दिट्ठे चित्तपटे विय। इधापि आळारं निस्साय आवज्जनानन्तरमेव 
सब्बाकारजाणं उदपादि। न केवलञ्च तं, अथ खो पञ्चवग्गिया एव पठमं धम्मं जानिस्सन्ति, तप्पमुखा च देवता, आळारो कालं कत्वा आकिञ्चञ्ञायतने, उदको च नेवसञ्जानासञ्ञायतने निब्बत्तोति 
एवमादिकं सब्बम्पि निस्साय जाणं उप्पज्जति एव। तं पन खणसम्पत्तिया दुल्लभभावं दस्सेतुं कमेन ओलोकेत्वा देवताय वुत्ते जाणं विय कत्वा वृत्तं । सद्दगतिया हि बन्धत्ता एकेन जाणेन जातम्पि वुच्चमानं 
कमेन जातं विय पटिभाति, देवतापि च भगवता जातमेवत्थं आरोचेसि। तेनेव “भगवतोपि खो जाणं उदपादी ति वुत्तन्ति दडुब्बं । एवमञ्जत्थापि ईदिसेसु “लोकं वोलोकेन्तो असुकं अदस, तत्थ मयि गते 
किं भविस्सती"ति एवमादिना सत्थु हितेसितासन्दस्सनवसप्पवत्तेसु । सब्बत्थ वचनगतियं कमवृत्तिते पञ्जायमानेपि एकेनेव जाणेन सकलावबोधो वेदितब्बो बहुकारा खो मे पञ्चवग्गियाति 
उपकारस्सापि विज्जमानतं सन्धाय वुत्तं, न पन धम्मदेसनाय कारणत्तेन अनुपकारानम्पि देसनतो। 


११. अन्तरा च गयं अन्तरा च बोधिन्ति गयाय, बोधिस्स च अन्तरे तिगावुते ठाने। 


सब्बाभिभूति सब्बं तेभूमकधम्मं अभिभवित्वा ठितो। अनूपलित्तोति किलेसलेपेन अलित्तो। ततो एव सब्बञ्जहो। तण्हक्खये विमुत्तोति तण्हक्खये निब्बाने आरम्मणकरणवसएन विमृत्तो। एवं सयं 
सब्बधम्मे अत्तनाव जानित्वा। कमुददिसेस्यन्ति कं अञ्जं “अयं मे आचरियो ति उद्दिसेय्यं। 


कासिनं पुरन्ति बाराणसिं। आहञ्छन्ति आहनिस्सामि। अमताधिगमाय उग्घोसनतो अमतदुन्दुभिन्ति सत्थु धम्मदेसना वृत्ता, “ अमतभेरिं पहरिस्सामी”ति गच्छामीति अत्थो। 


अरहसि अनन्तजिनोति अनन्तजिनोपि भवितुं युत्तोति अत्थो। अनन्तञाणताय अनन्तो जिनो च, अनन्तेन वा जाणेन, अनन्तं वा दोसं जितवा, उप्पादवयन्तरहितताय वा अनन्तं निब्बानं अजिनि 
किलेसारयो महित्वा गण्हीतिपि अनन्तजिनो। 


हुपेस्यापीति एवम्पि भवेय्य, एवंविधे रूपकायरतने ईदिसेन जाणेन भवितब्बन्ति अधिप्पायो। एवं नाम कथनञ्हिस्स उपनिस्सयसम्पन्नस्स अपरकाले दुक्खप्पत्तस्स भगवन्तं उपगम्म पब्बजित्वा 
मग्गफलपटिवेधाय पच्चयो जातो तथाहेस भगवा तेन समागमत्थं पदसाव मग्गं पटिपज्जि। 


१२. बाहुल्लिकोति पच्चयबाहुल्लिको। पधानविब्भन्तोति पधानतो दुक्करचरणतो परिहीनो। नत्थि एत्थ अगारियं, अगारस्स हितं कसिगोरकखादिकम्मन्ति अनगारिया, पब्बज्जा, तं अनगारियं। 
पब्बजन्तीति उपगच्छन्ति। तदनुत्तरन्ति तं अनुत्तरं | ब्रह्मचरियपरियोसानन्ति मग्गब्रह्मचरियस्स परियोसानं, अरहत्तफलन्ति अत्थो। तस्स हि अत्थाय कुलपृत्ता पब्बजन्ति । दिट्ठेव धम्मेति इमस्मिं पच्चक्खे 
अत्तभावे। सयन्ति अपरप्पच्चया। अभिज्ञा सच्छिकत्वाति अत्तनोव जाणेन पच्चक्खं कत्वा । उपसम्पज्जाति पापुणित्वा। 


इरियायाति दुक्करइरियाय । उत्तरिमनुस्सधम्मातिआदीसु मनुस्सधम्मतो लोकियञाणतो उपरि अरियं कातुं अलं समत्थो अलमरियो। जाणदस्सनविसेसोति सब्बञ्जुतञ्ञाणस्स पुब्बभागं 
अधिप्पेतं । नोति नु । भासितमेतन्ति एवरूपमेतं वाक्यभेदन्ति अत्थो। ते च “यदि एस पधानकाले “अहं अरहाःति वदेय्य, मयञ्च सद्दहाम, न चानेन तदा वुत्तं। इदानि पन विज्जमानमेव गुणं वदतीति 
एकपदेन सति लभित्वा “बुद्धो जातो"ति उप्पन्नगारवा आवुसोवादं पहाय “नो हेतं, भन्ते"ति आहंसु। अञ्ञा चित्तन्ति अञ्जाय अरहत्तप्पत्तिया चित्तं। 


१३. अन्ताति कोट्ठासा द्वे भागा। कामेसु कामसुखल्लिकानुयोगोति वत्युकामेसु किलेसकामसुखस्स अनुभवो। किलेसकामा एव वा आमिससुखेन अल्लीयनतो कामसुखल्लिकाति वुत्ताति दडब्बा। 
गम्मोति गामवासीनं सन्तको। अत्तकिलमथानुयोगोति अत्तनो किलमथस्स कण्टकसेय्यादिदुक्खस्स अनुयोगो। उभो अन्तेति यथावुत्ते लोभो वा सस्सतो वा एको अन्तो, दोसो वा उच्छेदो वा एकोति 
वेदितब्बो। 


चक्खुकरणीतिआदीसु अत्तना सम्पयृत्तनाणचक्खुं करोतीति चक्खुकरणी। दुतियं तस्सेव वेवचनं । उपसमोति किलेसुपसमो। अभिज्ञा, सम्बोधो च चतुसच्चपटिवेधोव। निब्बानं असङ्कतधातु। 

एतेसम्पि अत्थाय संवत्ततीति पटिपदं थोमेति । सम्मादिट्टीति जाणं । सम्मासङ्कप्पोति वितक्को। सेसं धम्मतो सुविञ्चेस्यमेव। 


१४. एवं चत्तारोपि मग्गे एकतो दस्सेत्वा इदानि तेहि मग्गेहि पटिविज्झितब्बानि चत्तारि अरियसच्चानि दस्सेतुं “इदं खो पन, भिक्खवेतिआदिमाह। जातिपि दुक्खातिआदीसु तत्थ तत्थ भवे 
निब्बत्तमानानं सत्तानं सब्बपठमं रूपारूपधम्मप्पवत्ति इध जाति नाम, सा च तत्थ तत्थ भवेसु उपलब्भमानानं दुक्खादीनं वत्थुभावतो दुक्खा, एवं जरादीसु दुक्खवत्थुकताय दुक्खता वेदितब्बा। 
पञ्चुपादानक्खन्धा पन दुकखदुक्खविपरिणामदुवखसङ्घारदुकखवसेन दुक्खा एव | पोनोभविकाति पुनब्मवकरणं पुनब्भवो उत्तरपदलोपेन, पुनब्भवो सीलमेतिस्साति पोनोभविका | नन्दिरागसहगताति एत्थ 
रूपादीसु नन्दति पियायतीति नन्दी, सा एव रागोति नन्दिरागोति भावप्पधानोयं निद्देसो, नन्दिरागत्तन्ति अत्थो। तेन सहगतानि नन्दिरागसहगता। तत्र तत्राति तस्मिं तस्मिं भवे। रूपादीसु छसु आरम्मणेसु 
कामस्सादनवसेन पवत्ता कामतण्हा नाम । सस्सतदिट्टिया सह पवत्ता भवतण्हा । उच्छेददिड्टिया सह पवत्ता विभवतण्हा। असेसबिरागनिरोधोतिआदिना निब्बानमेव वुच्चति । तत्थ विरज्जनं विगमनं 
बिरागो। निरुज्झनं निरोधो। उभयेनापि सुदु विगमोव वुच्चति। असेसायपि तण्हाय विरागो, निरोधो च येन होति, सो असेसबिरागनिरोधो, निब्बानमेव | यस्मा च तं आगम्म तण्हं, वट्टञ्च चजन्ति 
पटिनिस्सज्जन्ति विमुच्चन्ति न अल्लीयन्ति, तस्मा चागो पटिनिस्सग्गो मुत्ति अनालयोति वुच्चति। 


१५. चक्खुन्तिआदीनि जाणवेवचनानेव। 


१६. यावकोबञ्चाति यत्तकं कालं। तिपरिवट्टन्ति सच्चजाण, किच्चजाण, कतजाणसङ्कातानं तिण्णं परिबड्टानं वसेन तिपरिवट्टं जाणदस्सनं। एत्थ च “इदं दुक्खं अरियसच्चं, इदं दुक्खसमुदय "न्ति 
एवं चतूसु सच्चेसु यथाभूतजाणं सच्चञाणं नाम । तेसु एव “परिञ्ेय्यं पहातब्बं सच्छिकातब्बं भावेतब्ब'न्ति एवं कत्तब्बकिच्चजाननजाणं किच्चञाणं नाम । “परिज्ञातं पहीनं सच्छिकतं भावित"न्ति 
तस्स किच्चस्स कतभावजाननजाणं कतजाणं नाम । द्वादसाकारन्ति तेसमेव एकेकस्मिं सच्चे तिण्णं तिण्णं आकारानं वसेन द्वादसाकारं । 


अभिसम्बुद्धोति पच्चञ्ञासिन्ति अभिसम्बुद्धो अरहत्तं पत्तोति एवं न पटिजानिं। यत्तो च खोति यतो बोधिमूले निसिन्नकालतो पट्ठाय। अथाहन्ति ततो परं अहं। जाणञ्च पन मेति 
पच्चवेक्खणजाणं सन्धाय वदति। अकुप्पा मेतिआदि तस्स पवत्तिआकारदस्सनं । तत्थ अकुप्पा मे विमुत्तीति अरहत्तफलं तस्स मग्गसङ्घातकारणतो च आरम्मणतो च अकुप्पता वेदितब्बा। 


इमस्मिं पन वेय्याकरणस्मिन्ति निग्गाथसुत्ते। भञ्ञमानेति भणियमाने । धम्मचक्खुन्ति इध चतुसच्चधम्मेसु चक्खुकिच्चकरणतो सोतापत्तिमग्गो अधिप्पेतो । यं किञ्चीतिआदि निब्बानारम्मणत्तेपि 
किच्चवसेन असम्मोहतो पवत्तिदस्सनत्थं वुत्तं । 


१७. धम्मचक्कन्ति पटिवेधजाणधम्मञ्चेव देसनाजाणधम्मञ्च पवत्तनट्वेन चक्कन्ति धम्मचक्कं | ओभासोति सन्बञ्जुतञ्जाणानुभावेन पवत्तो चित्तपच्चयउतुसमुट्ठानो दससहस्सिलोकधातुं फरित्वा 
ठितो ओभासो। 


१८. दिट्ठो अरियसच्चधम्मो एतेनाति दिइधम्मो । एस नयो सेसेसुपि। अत्तनो पच्चकखतो अधिगतत्ता न परं पच्चेति, परस्स सद्धाय एत्थ न पवत्ततीति अपरण्पच्चयो। एहि भिक्खूति एत्तके वुत्तमत्ते 
पब्बज्जा, उपसम्पदा च सिज्झति, तेनेव तत्थ इति-सद्देन परिच्छेदो दस्सितोति वदन्ति। केचि पन “सम्मा दुक्खस्स अन्तकिरियायाति वचनपरियोसाने एव उपसम्पदा सिज्झति, अट्ठकथायं पन 'एहि 
भिक्खूति भगवतो वचनेना'ति इदं एहिभिक्खुसदह्दोपलक्खितवचनं एहिभिक्खुवचनन्तिआदिपदवसेन वृत्तं मुसावादवग्गोतिआदीसु विया^ति वदन्ति, तदेतं पठमपाराजिकट्ुकथायं “भगवा हि...पे०... एहि 
भिक्खु, चर ब्रह्मचरियं सम्मा दुक्खस्स अन्तकिरियाया"ति (पारा० अट्टु० १.४५ भिक्खूपदभाजनीयवण्णना) इमिना वचनेन समेति। यत्तकञ्हि भगवता नियमेन वुच्चति, तत्तकं सब्बम्पि अङ्गमेव। 
सेक्खपृथुज्जनानञ्हि एतं परिपुण्णं वुच्चति, असेक्खानं पन “चर ब्रह्मचरिय"न्ति परियोसानन्ति दट्ठुब्बं सिक्खत्तयसमिद्भितो। लोकियसम्पदाहि उपरिभूता सेट्ठभूता सम्पदाति उपसम्पदा। 


१९-२९. नीहारभत्तोति भिक्खूहि गामतो नीहरित्वा दिन्नभत्तो। कल्लं नूति युत्त नु। एतं ममातिआदि यथाक्कमं तण्हामानदिट्टिगाहानं दस्सनं । 


२२-२३. तस्मा तिहाति एत्थ तिहाति निपातमत्तं, तस्माति अत्थो । निब्बिन्दतीति वुड्ठानगामिनिविपस्सनावसेन उक्कण्ठति। विरज्जतीति चतुन्नं मग्गानं वसेन न रज्जति। विमुच्चतीति फलवसेन 
विमुच्चति । विमुत्तस्मिन्ति आदि पच्चवेक्खणञाणदस्सनं । ब्रह्मचरियन्ति मग्गन्रह्मचरियं । करणीयं चतूसु सच्चेसु चतूहि मग्गेहि पच्चेकं कत्तब्बं परिञ्ञादिवसेन सोळसविधं किच्चं । नापरं इत्थत्तायाति 
इत्थभावाय सोळसकिच्चभावाय, किलेसक्खयाय वा अपरं पुन मग्गभावनाकिच्चं मे नत्थीति पजानाति। अथ वा इत्थत्तायाति इत्थभावतो वत्तमानक्खन्धसन्तानतो अपरं खन्धसन्तानं मय्हं न भविस्सतीति 
अत्थो। 


पब्बज्जाकथावण्णना 


१५. आळम्बरन्ति पणवं। विकेसिकन्ति विणकिण्णकेसं । विक्खेळिकन्ति विस्सन्दमानलालं । सुसानं मञ्जेति सुसानं विय अद्दस सकं परिजनन्ति सम्बन्धो । उदानं उदानेसीति संवेगवसप्पवत्तं 
वचनं निच्छारेसि। उपस्सडुन्ति दुकखेन सम्मिस्सं, दुक्खोतिण्णं सब्बसत्तकायजातन्ति अत्थो। 


२६. इदं खो यसाति भगवा निब्बानं सन्धायाह। अनुपुब्बिं कथन्ति अनुपटिपाटिकथं। आदीनवन्ति दोसं । ओकारन्ति निहीनता निहीनजनसेवितत्ता। संकिलेसन्ति तेहि सत्तानं संकिलेसनं, 
संकिलेसविसयन्ति वा अत्थो। कल्लचित्तन्ति अरोगचित्तं। सामं अत्तनाव उक्कंसो उक्खिपनं एतिस्सन्ति सामुक्कंसिका, सच्चदेसना। तस्सा सरूपदस्सनं “दुक्ख न्तिआदि। 


२७. अस्सदूतेति अस्सआरुळहे दूते । इद्धाभिसङ्कारन्ति इद्धिकिरियं । अभिसङ्करेसि अकासि। 


२८. यथादिइन्ति पठममग्गेन दिट्ठु चतुस्सच्चभूमिं सेसमग्गत्तयेन पच्चवेक्खन्तस्स, पस्सन्तस्साति अत्थो। मातु नो जीवितन्ति एत्थ नोति निपातमत्तं, मातु जीवितन्ति अत्थो। यसस्स खीणासवत्ता 
“एहि भिक्खु, स्वाक्खातो धम्मो, चर ब्रह्मचरिय' न्ति एत्तकेनेव भगवा उपसम्पदं अदासि। खीणासवानज्हि एत्तकेनेव उपसम्पदा अनुज्ञाता पुब्बेव दुकखस्स परिक्खीणत्ता। चर ब्रह्मचरियन्ति 
सासनब्रह्मचरियसङ्घातं सिक्खापदपूरणं सन्धाय वुत्तं, न मग्गब्रह्मचरियं। 


३०. सेट्ठानुसेट्टीनन्ति सेट्टिनो च अनुसेट्टिनो च पवेणीवसेन आगता येसं कुलानं सन्ति, तेसं सेट्ठानुसेट्टीनं कुलानं। ओरकोति लामको। 
३२-३३. मा एकेन द्वेति एकेन मग्गेन ट्रे भिक्खू मा अगमित्थ । विसुद्धे सत्ते, गुणे वा मारेतीति मारो। पापे नियुत्तो पापिमा। 


सब्बपासेहीति सब्बकिलेसपासेहि। ये दिब्बा ये च मानुसाति ये दिव्वकामगुणनिस्सिता, मानुसककामगुणनिस्सिता च किलेसपासा नाम अत्थि, सब्बेहि तेहि। “त्वं बुद्धो "ति देवमनुस्सेहि 
करियमानसक्कारसम्पटिच्छनं सन्धाय वदति। 


अन्तलिक्खे चरन्ते पञ्चाभिञ्जेपि बन्धतीति अन्तलिक्खचरो, रागपासो। मारो पन पासम्पि अन्तलिक्खचरं मञ्जति। मानसोति मनोसम्पयुत्तो। 
जानाति मन्ति सो किर “महानुभावो अञ्जो देवपृत्तो निवारेतीति भीतो निवत्तिस्सति नु खो तिसज्ञाय वत्वा “निहतो त्वमसि अन्तका ति वृत्ते “जानाति मन्ति दुम्मनो पलायि। 
३४. परिवितक्को उदपादीति यस्मा एहिभिवखुभावाय उपनिस्सयरहितानम्पि पब्बजितुकामता उप्पज्जिस्सति, बुद्धा च ते न पब्बाजेन्ति, तस्मा तेसम्पि पब्बज्जाविधिं दस्सेन्तो एवं परिवितक्केसीति 

दडब्बं। उपनिस्सयसम्पन्ना पन भगवन्तं उपसङ्कमित्वा एहिभिक्खुभावेनेव पब्बजन्ति। ये पटिक्खित्तपुग्गलाति सम्बन्धो । सयं पब्बाजेतब्बोति एत्थ “केसमस्सुं ओहारेत्वातिआदिवचनतो 
केसच्छेदनकासायच्छादनसरणदानानि पब्बज्जा नाम, तेसु पच्छिमद्वयं भिक्खूहि एव कातब्बं, कारेतब्बं वा। “पब्बाजेही”ति इदं तिविधम्पि सन्धाय वुत्तं । खण्डसीमं नेत्वाति भण्डुकम्मारोचनपरिहरणत्थं । 
भिकखूनञ्हि अनारोचेत्वा एकसीमाय “एतस्स केसे छिन्दा"ति अञ्ञं आणापेतुम्पि न वट्टति | पब्बाजेत्वाति केसादिच्छेदनमेव सन्धाय वुत्तं “कासायानि अच्छादेत्वा'ति विसु वृत्तत्ता । पब्बाजेतुं न 
लभतीति सरणदानं सन्धाय वुत्तं, अनुपसम्पन्नेन भिक्खुआणत्तिया दिन्नम्पि सरणं न रुहति। 


यसस्सीति परिवारसम्पन्नो। निज्जीवनिस्सत्तभावन्ति “केसा नाम इमस्मिं सरीरे पाटियेक्को कोट्ठासो अचेतनो अब्याकतो सुञ्जो निस्सत्तो थद्धो पथवीधातू”तिआदिनयं सङ्गण्हाति, सब्बं 
विसुद्धिमग्गे (विसुद्धि० १.३११) आगतनयेन गहेतब्बं । पुब्बेति पुब्बबुद्धुप्पादेसु । मदितसङ्कारोति विपस्सनावसेन वुत्तं। भावितभावनोति समथवसेनापि। 


कासायानि तिक्खत्तुं वा...पे०... पटिग्गाहापेतब्बोति एत्थ “सब्बदुक्खनिस्सरणत्थाय इमं कासावं गहेत्वा”ति वा “तं कासावं दत्वा"ति वा वत्वा “पब्बाजेथ मं, भन्ते, अनुकम्मं उपादाया ति एवं 
याचनपुब्बक॑ चीवरं पटिच्छापेति। अथापीतिआदि तिक्खत्तुं पटिग्गाहापनतो परं कत्तब्बविधिदस्सनं । अथापीति ततो परम्पीति अत्थो। केचि पन “चीवरं अप्पटिग्गाहापेत्वा पब्बजनप्पकारभेददस्सनत्थं 
“अथापी / ति वृत्तं, अथापीति च अथ वाति अत्थो”ति वदन्ति। “अदिन्नं न वट्टती”ति इमिना पब्बज्जा न रुहतीति दस्सेति। 


पादे वन्दापेत्वाति पादाभिमुखं नमापेत्वा । दूरे वन्दन्तोपि हि पादे वन्दतीति वुच्चति | उपज्झायेन वाति एत्थ यस्स सन्तिके उपज्झं गण्हाति, अयं उपज्झायो। आभिसमाचारिकेसु विनयनत्थं यं 
आचरियं कत्वा निय्यातेन्ति, अयं आचरियो। सचे पन उपज्झायो सयमेव सब्बं सिकखापेति, अञ्जस्मिं न निय्यातेति, उपज्झायोवस्स आचरियोपि होति, यथा उपसम्पदाकाले सयमेव कम्मवाचं वाचेन्तो 
उपज्झायोव कम्मवाचाचरियोपि होति। 


अनुनासिकन्तं कत्वा दानकाले अन्तरा विच्छेदो न कातब्बोति आह “एकसम्बन्धानी ति। 
“आभिसमाचारिकेसु विनेतब्बो ति इमिना सेखियवत्तखन्धकवत्तेसु, अञ्जेसु 
च सुक्‍्कविस्सड्टिआदिलोकवज्जसिक्खापदेसु सामणेरेहि वत्तितन्बं, तत्थ अवत्तमानो अलज्जी, दण्डकम्मारहो च होतीति दस्सेति। 
पब्बज्जाकथावण्णना निट्टिता। 
दुतियमारकथावण्णना 


३५. पाळियं अनुत्तरं विमुत्तिं अनुपापुणाथाति “खीणासवा मयं, कि अम्हाकं पधानेना"ति वासनादोसेन वोसानं अनापज्जित्वा पन्तेसु सेनासनेसु फलसमापत्तियाव वीतिनामनत्थं, तं दिस्वा 
अञ्चेसम्पि दिट्ठानुगतिसमापज्जनत्थञ्च ओवदतीति वेदितब्बं । 


दुतियमारकथावण्णना निड्टिता। 
भद्वग्गियकथावण्णना 


३६. इदं नेसं पुव्बकम्मन्ति तेसं तिंसजनानं एकतो अभिसमयस्स पुब्बकम्मं । अञ्ञम्पि तेसं पच्चेकं पुब्बबुद्धुप्पादेसु सद्भम्मस्सवनसरणगमनदानसीलसमाधिविपस्सनासमायोगवसेन बहुं 
विवट्टूपनिस्सयं कुसलं अत्थेवाति गहेतब्बं। इतरथा हि तदहेव पटिवेधो, एहिभिक्खुभावादिविसेसो च न सम्पज्जेय्य। 


भद्ववग्गियकथावण्णना निट्टिता। 
उरुबेलपाटिहारियकथावण्णना 


३७-३८. पाळियं अगरूति भारियं न सियाति अत्थो । उभिन्नं सजोतिभूतानन्ति उभोसु सजोतिभूतेसु । पत्ते पक्खिपीति तं नागं निहततेजं धम्मदेसनाय सन्तप्पेत्वा सरणसीलानि दत्वा सकलरत्ति 
भगवन्तं पयिरुपासित्वा ठितं जटिलानं दस्सनत्थं पत्ते पक्खिपि, न अहितुण्डिको विय बलक्कारेनाति वेदितब्बं । यत्र हि नामाति यो नाम। 


३९. अज्जण्होति अज्ज एकदिवसं । अग्गिसालम्हीति अग्यागारे। सुमनानं बुद्धानं मनसा सदिसो मनो अस्साति सुमनमनसो। अधिचित्तोति महाकरुणादीहि अधिचित्तो | उदिच्छरेति उल्लोकेसुं, 
परिवारेसुन्ति अत्थो। अनेकवण्णा अच्चियोति छब्बण्णरंसियो वुत्ता। अहं ते धुवभत्तेन पटिमाननं करिस्सामीति सेसो। 


४०. अभिक्कन्ताय रत्तियाति परिकखीणाय रत्तिया, मज्झरत्तिसमयेति अत्थो। अभिक्कन्तबण्णाति अभिरूपच्छविवण्णा। केवलकप्पन्ति एत्थ केबल-सहस्स अनवसेसत्थो, कप्प-सद्दस्स 
समन्तभावो, तस्मा अनवसेसं समन्ततो वनसण्डन्ति अत्थो। चतुद्दिसाति चतूसु दिसासु। यत्र हि नामाति यं नाम। 


४३. अङ्गमगधाति अङ्गमगधरडुवासिनो । इद्धिपाटिहारियन्ति अभिज्जिद्धियेव पटिपक्खानं तित्थियानं, वेनेय्यसत्तगतदोसानञ्च हरणतो अपनयनतो पाटिहारियं, तं तं वा सत्तहितं पटिच्च हरितब्बं 
पवत्तेतब्बन्ति पटिहारियं, तदेव पाटिहारियं। इद्धि एव पाटिहारियं इद्भिपाटिहारियं । 


४४. पंसुकूलं उप्पन्नं होतीति पुण्णाय दासिया सरीरं परिक्खिपित्वा छट्टितं साणमयं किमिकुलाकुलं परियेसनवसेन उप्णन्नं होति, यं भगवा भूमिं कम्पेन्तो पारुपित्वा पच्छा महाकस्सपत्थेरस्स 
अदासि, तं सन्धायेतं वृत्तन्ति वदन्ति। कत्थ नु खोतिआदिपरिवितक्को जटिलानं विविधपाटिहारियदस्सनत्थं कतो। पाणिना खणन्तो विय इद्धिया मत्तिकं अपनेत्वा दिन्नत्ता वृत्तं “पाणिना पोक्खरणिं 
खणित्वा”ति। 


४६. फालियन्तु, कस्सप, कट्ठानीति उरुवेलकस्सपेन निवेदिते एवमवोचाति दड्ठब्बं। एवं सेसेसुपि । 


४९. अन्तरटुकासु हिमपातसमयेति एत्थ माघमासस्स अवसाने चतस्सो, फग्गुणमासस्स आदिम्हि चतस्सोति एवं उभिन्नं मासानं अन्तरे अट्ठरत्तियो अन्तरइका नाम । तासु अन्तरङुकासु रत्तीसु 
हिमपातकाले। उम्मुज्जननिमुज्जनम्पि सहसा तदुभयकरणवसेन वुत्तं। 


५०. उदकवाहकोति उदकोघो। रेणुहतायाति रजोकिण्णाय, अतिन्तायाति अत्थो। नावायाति कुल्लेन। इदं नु त्वं महासमणाति इध नु त्वं । ध-कारस्स द-कारं, अनुसारञ्च कत्वा “इदं नू'ति वृत्तं 
“एकमिदाह”न्तिआदीसु (दी० नि० १.१६५, २६५) विय । “इमस्मिं पदेसे त्वं नु खो ठितोसी” ति पुच्छि। अयमहमस्मीति अयमहं इध ठितोस्मीति अत्थो। 


५१. चिरपटिकाति चिरकालतो पट्ठाय। केसमिस्सं सब्बं परिक्खारं उदके पवाहेत्वातिपि योजेतब्बं। अरणिकमण्डलुआदिका तापसपरिकखारा खारी नाम, तंहरणककाजं खारिकाजं नाम | 

अग्गिहुतमिस्सन्ति अग्गिपूजोपकरणसहितं। 
५२-३. उपसग्गोति उपदवो । “अडुड्रानि पाटिहारियसहस्सानी “ति इदं नागदमनादीनि पन्नरस पाटिहारियानि वज्जेत्वा वृत्तं अप्पकमधिकं गणनूपगं न होतीति। 
५४. गयायन्ति गयानामिकाय नदिया अदूरभवत्ता गामो इत्थिलिङ्गवसेन गया नाम जातो, तस्सं | गयासीसेति एवंनामके पिट्टिपासाणे। 


“यमिदं चक्खुसम्फस्सपच्चया...पे०... सुखं वा तिआदिना चक्खुविञ्जाणवीथिचित्तेसु सोमनस्सदोमनस्सउपेक्खावेदनामुखेन सेसारूपकखन्धानम्पि आदित्ततं दस्सेति। एस नयो सेसेसुपि। मनोति 
भवङ्गचित्तं मनोद्वारस्स अधिप्पेतत्ता। मनोबिञ्ञाणन्ति मनोद्रारवीथिपअयापन्नमेव गहितं। 


उरुवेलपाटिहारियकथावण्णना निङ्टिता। 
बिम्बिसारसमागमकथावण्णना 


५५. यञ्जा अभिवदन्तीति यागहेतु इज्झन्तीति वदन्ति। उपधीसूति एत्थ दुक्खसुखादीनं अधिट्ठानट्वेन चत्तारो उपधी कामखन्धकिलेसअभिसङ्कारूपधीनं वसेन । तेसु खन्धूपधि इधाधिप्पेतोति आह 
““खन्धूपधीसु मलन्ति जत्वा”ति। यञ्ञाति यञ्जहेतु । यिट्टेति महायागे । हतेति दिवसे दिवसे कत्तब्बे अग्गिपरिचरणे। कि वक्खामीति कथं वक्खामि। 


५७-८. आसीसनाति मनोरथा । सिङ्गीसुबण्णनिक्खेनाति सिङ्गीसुवण्णस्स रासिना | सुवण्णेसु हि युत्तिकतं हीनं । ततो रसविद्धं सेटुँ, ततो आकरुप्पन्नं सेट्ठं, ततो यंकिञ्चि दिब्बसुवण्ण सेट, तत्रापि 
चामीकरं, ततो सातकुम्भं, ततो जम्बुनदं, ततोपि सिङ्गीसुवण्णं सेट्टं । तस्स निक्खं नाम पञ्चसुवण्णपरिमाणं। अ्टसुवण्णादिभेदं अनेकविधम्मि वदन्ति। दससु अरियवासेसूति - 


“इध, भिक्खवे, भिक्खु पञ्चङ्गविप्पहीनो होति छळङ्गसमन्नागतो एकारक्खो चतुरापस्सेनो पणुन्नपच्चेकसच्चो समवयसड्टेसनो अनाविलसङ्कप्पो पस्सद्धकायसङ्घारो सुविमुत्तचित्तो 
सुविमुत्तपञ्ञो"ति (दी० नि० ३.३४८, ३६०; ३० नि० १०.१९) - 


एवमागतेसु दससु अरियवासेसु। तत्थ पञ्चङ्गविष्पहीनोति पञ्चनीवरणेहि विप्पयृत्तता वृत्ता। छळङ्गसमन्नागतोति इट्टादीसु छसु आरम्मणेसु सोमनस्सितादिपटिपक्खा छळङ्गुपेक्खा वृत्ता। एकारक्खोति 
उपट्टितसतिता। सङ्घायसेवना अधिवासना परिवज्जना विनोदनासङ्कातानि चत्तारि अपस्सेना निस्सया एतस्साति चतुरापस्सेनो, एतेन च ते निस्सया दस्सिता। पणुन्नानि अपनीतानि दिट्टिगतिकेहि पच्चेकं 
गहितानि दिट्टिसच्चानि यस्स, सो पणुन्नपच्चेकसच्चो, तेन लोकियजाणेन दिट्टिप्पहानं वृत्तं। कामेसना भवेसनाब्रह्मचरियेसनासङ्घाता एसना सम्मदेव अवया अनूना सट्ठा निसट्ठा अनेनाति 
समवयसट्टेसनो। एतेन तिण्णं एसनानं अभावो वुत्तो। “अनाविलसङ्कप्पो "ति इमिना कामवितक्कादीहि अनाविलचित्तता। “पस्सद्धकायसङ्कारो "ति इमिना चतुत्थज्झानसमायोगेन विगतदरथता वृत्ता। 
““सुविमुत्तचित्तो "ति इमिना मग्गो। “सुविमुत्तपञ्ञो/ति इमिना पच्चवेक्खणञाणमुखेन फलजाणं वुत्तं। एते हि अरिया वसन्ति एत्थाति अरियवासाति वुच्चन्ति । ते पन वासा वुत्था वसिता सम्पादिता 
येन, सो बुत्थवासो, भगवा | दसबलोति दसहि कायबलेहि, जाणबलेहि च उपेतो । यानि हेतानि - 


“काव्ठावकज्च गङ्गेय्यं, पण्डरं तम्बपिङ्गलं। 
गन्धमङ्गलहेमञ्च, उपोसथछदन्तिमे दसा" ति॥ (म० नि० अट्ट० १.१४८; सं० नि० अट्ठ० २.२.२२; ० नि० अदट्ट० ३.१०.२१; विभ० अट्ट? ७६०; उदा० अट्ठ० ७५; बु० व० अट्ठ० १.३९; 
चूळनि० अट्ठ० ८१; पटि० म० अट्ठ० २.२.४४) ¬ 


एवं वृत्तानि दसहत्थिकुलानि पुरिमपुरिमतो दसबलगुणोपेतानि, तेसु सब्बजेट्ठानं दसन्नं छद्दन्तानं बलानि भगवतो कायस्स दसबलानि नाम। तञ्च काळावकसङ्घातानं पकतिहत्थीनं कोटिसहस्सस्स, 
मञ्झिमपुरिसानं पन दसन्नं कोटिसहस्सानञ्च बलं होति, तं “नारायनसङ्घातबल'न्तिपि बुच्चति। 


यानि पनेतानि पाळियं “इध, सारिपृत्त, तथागतो ठानञ्च ठानतो अट्ठानञ्च अट्ठानतो यथाभूतं पजानातीतिआदिना (म० नि० १.१४८; अ० नि० १०.२१; विभ० ७६०; पटि० म० २.४४) वृत्तानि 
ठानाठानजाणबलं, कम्मविपाकजाणबलं, सब्बत्थगामिनिपटिपदाजाणबलं, अनेकधातुनानाधातुलोकजाणबलं, सत्तानं नानाधिमुत्तिकताजाणबलं, इन्द्रियपरोपरियत्तजाणबलं, 
झानविमोवखसमाधिसमापत्तीनं संकिलेसवोदानवुड्ञाननाणबलं, पुब्बेनिवासजाणबलं, दिब्बचक्खुजाणबलं, आसवक्खयजाणबलन्ति दसबलजाणानि, इमानि भगवतो दसबलानि नाम | दसहि असेक्खेहि 
अङ्केहीति अरहत्तफलसम्पयृत्तेहि पाळियं “ असेक्खा सम्मादिट्टि...पे०... असेवखो सम्मासमाधि, असेक्खं सम्माजाणं, असेक्खा सम्माविमुत्ती”ति (दी० नि० ३.३४८, ३६०) एवं वृत्तेहि दसहि असेक्खधम्मेहि 
समन्नागतो। एत्थ च दस्सनडेन वृत्ता सम्मादिट्टि एव जाननट्टेन सम्माजाणन्तिपि वृत्ता, वृत्तावसेसा पन फलचित्तसम्पयुत्ता सब्बे फस्सादिधम्मा सम्माविमृत्तीति वृत्तात दड्डब्बं। 


बिम्बिसारसमागमकथावण्णना निड्डिता। 
सारिपुत्तमोग्गल्लानपब्बज्जाकथावण्णना 


६०. सारीब्राह्मणिया पृत्तो सारिपुत्तो। मोग्गलीब्राह्मणिया पुत्तो मोग्गल्लानो। छन्नपरिब्बाजकस्साति सेतवत्थेन हिरिकोपीनं छादेत्वा विचरणकपरिब्बाजकस्स, तेन “नायं नग्गपरिब्बाजको”ति 
दस्सेति। “उपञ्ञात”न्ति इमस्स विवरणं जातो चेबाति। “मग्ग”न्ति इमस्स विवरणं उपगतो च मग्गोति। तेन च उपञ्ञातन्ति एत्य आत-सद्दो जाणपरियायो। मग्गन्ति लिङ्गविपल्लासेन मग्गोव वृत्तो। 
उपसद्दो च उपगमनत्थो मग्गसद्देनपि सम्बन्धितब्बोति दस्सेति। इदं वृत्तं होति _ यस्मा पिट्टितो पिट्टितो अनुबन्धनं नाम अत्थिकेहि उपञ्जातं उपगतजाणञ्चेव होति, तेहि उपगतो पटिपन्नो मग्गो च, तस्मा 
यंनूनाहं अनुबन्धेय्यन्ति। उपञ्जातं निब्बानन्ति उपपत्तिया अनुमानेन ञातं निब्बानं। “मग्ग” न्ति इमस्स विवरणं मग्गन्तोति, अनुमानेन जातं पच्चक्खतो दस्सनत्थाय गवेसन्तोति अत्थो। 


निरोधो च निरोधूपायो च एकसेसेन निरोधोति वृत्तोति दस्सेन्तो “अथ वा ”तिआदिमाह । पटिपादेन्तोति निगमेन्तो। 
इतो उत्तरीति इतो मया लद्भसोतापत्तितो उत्तरि इतरमग्गत्तयं यदिपि नत्थि, तथापि एसो एव मया गवेसितो निब्बानधम्मोति अत्थो। 


६२-३. तदारम्मणायाति निब्बानारम्मणाय सोतापत्तिफलविमुत्तिया। तेसं आयस्मन्तानन्ति सपरिसानं तेसं द्विन्ने परिसानं तस्मियेव खणे भगवतो धम्मं सुत्वा अरहत्तं पापुणि, अग्गसावका पन 
अत्तनो जाणकिच्चस्स महन्तताय कतिपाहच्चयेन । तेनाह “एव "न्तिआदि। उसूयनकिरियाय कम्मभावं सन्धाय “'उपयोगत्थेवा ति वुत्तं । 


सारिपृत्तमोग्गल्लानपब्बज्जाकथावण्णना निड्टिता। 
उपज्झायवत्तकथावण्णना 


६४. वज्जावज्जन्ति खुद्दकं, महन्तञ्च वज्जं । उत्तिटटुपत्तन्ति एत्थ उत्तिट्ठ नाम पिण्डाय चरणं वुच्चति “उत्तिट्ठे नप्पमज्जेय्या'तिआदीसु (ध० प° १६८) विय। उत्तिट्ठत्थाय गहित पत्तं उत्तिङटपत्तं, तेनाह 
“पिण्डाय चरणकपत्त”न्ति। तस्स उपनामे को दोसोति आह “तस्मिं ही तिआदि। तस्माति यस्मा मनुस्सा एतस्मिंयेव एते भुञ्जन्तीति उत्तिडपत्ते उच्छिट्टसञ्जिनो, तस्मा उत्तिट्ठपत्तन्ति वृत्तं उत्तिद्व-सद्देनेव 
मनुस्सानं सञ्जाय उच्छिट्ठतापि गम्मतीति। केचि पन “उच्छिट्ठसद्देन समानत्थो उत्तिटटुसद्दो "ति वदन्ति। “उत्तिट्टा "ति त्वापच्चयन्तोपि होतीति आह ““उद्दहित्वा ति। उपज्झायं गहेतुन्ति उपज्झायत्तं मनसा 

गहेतुं, याचनवचनेन तस्स अनुमति गहेतुन्ति वा अत्थो। 


६५. पतिस्सयनं पतिस्सो, गरु निस्साय वत्तनभावो, यंकिञ्चि गारवन्ति अत्थो। सह पतिस्सेन सप्पतिस्सो, परं जें कत्वा तस्सोवादे वत्तनताति अत्थो। तेनाह “जेटुकभावञ्च उपटटुपेत्वा”ति। 
साहूति साधु सुन्दरं । लहूति अगरु, सुभरताति अत्थो। ओपायिकन्ति उपायपटिसंयृत्तं, एवं पटिपज्जनं नित्थरणूपायोति अत्थो। पतिरूपन्ति सामीचिकम्ममिदन्ति अत्थो। पासादिकेनाति पसादावहेन 
कायवचीपयोगेन सम्पादेहीति अत्थो । कायेनाति एतदत्थविञ्ञापकं हत्थमुद्दादि दस्सेन्तो कायेन विञ्जापेति। साधृति सम्पटिच्छनं सन्धायाति उपज्झायेन “साहू"तिआदीसु वृत्तेसु सद्धिविहारिकस्स 
“साधू”ति सम्पटिच्छनं वचनं सन्धाय “कायेन विञ्ञापेतीतिआदि वुत्तन्ति अधिप्पायो। आयाचनदानमत्तेनाति सद्धिविहारिकस्स पठमं आयाचनमत्तेन, ततो उपज्झायस्स च “साहू तिआदिना 
वचनमत्तेनाति अत्थो। 


६६. अस्साति सद्भिविहारिकस्स। द्वे चीबरानीति उत्तरासङ्ग, सङ्घाटिञ्च सन्धाय वदति। इतो पट्टायाति “न उपज्झायस्स भणमानस्सा”ति एत्थ न-कारतो पट्ठाय, तेन “नातिदूरे तिआदीसु न- 
कारपटिसिद्धेसु आपत्ति नत्थीति दस्सेति। सब्बत्थ दुक्कटापत्तीति आपदाउम्मत्तखित्तचित्तवेदनट्टतादीहि विना पण्णत्ति अजानित्वापि वदन्तस्स गिलानस्सपि दुक्कटमेव। आपदासु हि अन्तरन्तरा कथा 
वत्तुं वट्टति एवमञ्जेसुपि न-कारपटिसिद्धेसु ईदिसेसु, इतरेसु पन गिलानोपि न मुच्चति। पाळियं “हेष्टापीठं वा परामसित्वा”ति इदं पुब्बे तत्थ ठपितपत्तादिना असङ्घट्टनत्थाय वुत्तं, चक्खुना ओलोकेत्वापि 
अञ्जेसं अभावं जत्वापि ठपेतुं वट्टति एव । आपत्तिया आसन्नन्ति आपत्तिकरणमेव। 


गामेति अन्तोगामे तादिसे मण्डपादिम्हि। अन्तरघरेति अन्तोगेहे। पटिक्कमनेति आसनसालायं। धोतवालिकायाति उदकेन गतट्ठाने निरजाय परिसुद्धवालिकाय | निद्धूमेति जन्ताघरे 
जलियमानअग्गिधूमरहिते। जन्ताघरञ्हि नाम हिमपातबहुलेसु देसेसु तप्पच्चयरोगपीळादिनिवारणत्थं सरीरसेदापनट्वानं । तत्थ किर अन्धकारपटिच्छन्नताय बहूपि एकतो पविसित्वा चीवरं निक्खिपित्वा 
अग्गितापपरिहाराय मत्तिकाय मुखं लिम्पित्वा सरीरं यावदत्थं सेदेत्वा चुण्णादीहि उब्बट्देत्वा नहायन्ति। तेनेव पाळियं “चुण्णं सन्नेतब्ब'”न्तिआदि वृत्तं। उल्लोकन्ति उद्धं ओलोकनट्ठानं। उपरिभागन्ति 
अत्थो। 


अञ्जत्थ नेतब्ब्रोति यत्थ विहरतो सासने अनभिरति उप्पन्ना, ततो अञ्ञत्थ कल्याणमित्तादिसम्पत्तियुततट्ठाने नेतब्बो। विसभागपुग्गलानन्ति लज्जिनो वा अलज्जिनो वा उपज्झायस्स अवड्टिकामे 
सन्धाय वुत्तं। सचे पन उपज्झायो अलज्जी ओवादम्पि न गण्हाति, लज्जिनो च एतस्स विसभागा होन्ति, तत्थ उपज्झायं विहाय लज्जीहेव सद्धि आमिसादिपरिभोगो कातब्बो | उपज्झायादिभावो हेत्य न 
पमाणन्ति दटुब्बं । परिवेणं गन्त्वाति उपज्झायस्स परिवेणं गन्त्वा। “न सुसान न्ति इदं उपलक्खणं, उपचारसीमतो बहि गन्तुकामेन अनापुच्छा गन्तुं न वट्टति। 


उपज्झायवत्तकथावण्णना निड्टिता। 
सद्धिविहारिकवत्तकथावण्णना 


६७. सद्भिविहारिकवत्तकथायं सङ्गहेतब्बो अनुग्गहेतब्बोतिआदीसु अनादरियं पटिच्च धम्मामिसेहि असङ्गण्हन्तानं आचरियुपज्झायानं दुक्कटं वत्तभेदत्ता। तेनेव परिवारेपि “नदेन्तो आपज्जती"ति 
(परि० ३२२) वृत्तं । सेसं सुविञ्ञेय्यमेव । 


सद्भधिविहारिकवत्तकथावण्णना निट्टिता। 
नसम्मावत्तनादिकथाबण्णना 


६८. नसम्मावत्तनादिकथायं वत्तं न पूरेव्याति “वत्तकरणकालो"ति वत्थुविजाननवसेन जत्वा मानकोसज्जादिवसेन वा उपज्झायादीसु अनादरेन वा “अकातु न वड्टती”ति अजाननताय वा न करेय्य, 
दुक्कटमेव। असञ्चिच्च असतियातिआदीहि च अकरोन्तस्स पन अनापत्ति। सब्बानि हि वत्तानि सेखियानेव, तस्मा सेखियेसु वुत्तनयेनेवेत्थ सब्बोपि विनिच्छयो वेदितब्बो । गेहस्सितपेमन्ति मेत्तापेमं । 


सादियनं वा असादियनं वा न जानातीति “मयि सादियन्ते अकरोन्तानं आपत्ति होति, पटिक्खिपित्वा असादियन्ते आपत्ति न होती”ति एवं न जानातीति अत्थो। “तेसु एको वत्तसम्पन्नो भिक्खु... 
पे०... तेसं अनापत्ती”ति वचनतो सचे कोचि “तुम्हाकं सद्भिविहारिके, अन्तेवासिके वा गिलाने उपट्टहिस्सामि, ओवादानुसासनिआदिकं सब्बं कत्तब्बं करिस्सामी "ति वदति, ते वा सद्धिविहारिकादयो 
“अप्पोस्सुक्का होथा”ति वदन्ति, वत्तं वा न सादियन्ति, आचरियुपज्झायानम्पि अनापत्ति। 


नसम्मावत्तनादिकथावण्णना निड्टिता। 
राधव्राह्मणवत्थुकथावण्णना 


६९. राधब्राह्मणवत्थुस्मिं पाळियं उप्पण्डुप्पण्डुकजातोति सकलसरीरे सञ्जातपण्ड्बण्णो। पण्डुबण्णस्स सकलसरीरे ब्यापितभावदस्सनत्थञ्हि विच्छावचनं कतं। अधिकारन्ति उपकारं । 
कतवेदिनोति अत्तनो कतं उपकारं पटिकिरियाय जापका। उपसम्पदाकम्मवाचाय यं वत्तब्बं, तं परियोसाने वक्खाम । परिमण्डलेहीति परिपुण्णेहि । 


७१-७३. पण्णत्तिबीतिक्कमन्ति सिक्खापदवीतिक्कमं | पाळियं पिणिडियालोपभोजनन्ति जङ्घपिण्डिमंसबलेन चरित्वा आलोपालोपवसेन परियिट्ठभोजनं | अतिरेकलाभोति भिक्खाहारतो 
अधिकलाभो। सङ्घभत्तादीनं विभागो सेनासनक्खन्धके आवि भविस्सति। बिहारोति तिणकुटिकादिसहितो पाकारपरिच्छिन्नो सकलो सङ्घारामो। अड्डयोगोति एकसालो दीघपासादो। 
हत्थिपिट्ठिगरुळसण्ठानो दीघपासादोतिपि वदन्ति। पासादोति चतुरस्सो उच्चो अनेकभूमकपासादो। हम्मियन्ति मुण्डच्छदनो चन्दिकङ्गणयृत्तो नातिउच्चो पासादो। गुहाति पब्बतगुहा । पूतिमुत्तन्ति गोमुत्त । 


राधब्राह्मणवत्थुकथावण्णना निद्टिता। 
आचरियवत्तकथावण्णना 


७६. सहधम्मिकं बुच्चमानोति “एवं निवासेतब्ब'न्तिआदिना सिक्खापदेन ओवदियमानो। वादं आरोपेत्वाति “ओलम्बित्वा निवासनादीसु को दोसो? यदि दोसो भवेय्य, 
परिमण्डलनिवासनादीसुपि दोसो सिया तिआदिना निग्गहं आरोपेत्वा। तंयेव तित्थायतनन्ति दिट्टिसङ्घाततित्थमेव आयतनं दुक्खुप्पत्तिट्ठानन्ति तित्थायतनं। आयस्मतो निस्साय वच्छामीति आयस्मन्तं 
निस्साय वसिस्सामीति अत्थो। 


आचरियवत्तकथावण्णना निड्िता। 
पणामनाखमापनाकथावण्णना 


८०. यं पुब्बे लक्खणं वुत्तं, तेनेव लक्खणेन निस्सयन्तेवासिकस्स आपत्ति न वेदितब्बाति सम्बन्धयोजना दडुब्बा। पोत्थकेसु पन “न तेनेव लक्खणेना”ति एत्थ न-कारं छड्डेत्वा “तेनेव लक्खणेन 
निस्सयन्तेवासिकस्स आपत्ति वेदितब्बा"ति लिखन्ति, तं पमादलिखितं । तथा हि तेनेव लक्खणेन आपत्तिभावे गय्हमाने निस्सयमुत्तकस्सापि अमुत्तकस्सापि आपत्ति एवाति वुत्तलक्खणेन आपत्ति 

आपज्जेस्य। तथा च “निस्सयन्तेवासिकेन हि याव आचरियं निस्साय वसति, ताव सब्बं आचरियवत्तं कातब्ब''न्ति इमिना अनन्तरवचनेन विरोधो सिया । बिसुद्धिमग्गेपि च - 
“निस्सयाचरिय, उद्देसाचरिय, निस्सयन्तेवासिक, उद्देसन्तेबासिक, समानाचरियका पन याव निस्सयउद्देसा अनुपच्छिन्ना। ताव पटिजग्गितब्बा”ति (विसुद्धि० १.४१) - 
वुत्तं। तस्मा वुत्तनयेन इध परिगळितं न-कारं आनेत्वा तेनेव सद्भिविहारिकस्स वृत्तेनेव लक्खणेन निस्सयन्तेवासिकस्स आपत्ति न वेदितब्बाति एवमत्थो गहेतब्बो। 
पणामनाखमापनाकथावण्णना निट्टिता। 
निस्सयपटिप्पस्सद्धिकथावण्णना 


८३. निस्सयपटिप्पस्सद्भधिकथायं “यो वा एकसम्भोगपरिभोगो, तस्स सन्तिके निस्सयो गहेतब्बो”ति इमिना लज्जीसु एव निस्सयग्गहणं नियोजेति अलज्जीसु पटिक्खित्तत्ता । एत्थ च 
परिभोगसददेन एककम्मादिको संवासो गहितो पच्चयपरिभोगस्स सम्भोग-सहदेन गहितत्ता, एतेन च सम्भोगसंवासानं अलज्जीहि सद्धि न कत्तब्बतं दस्सेति। परिहारो नत्थीति आपत्तिपरिहारो नत्थि। 
तादिसोति यत्थ निस्सयो गहितपुब्बो, यो च एकसम्भोगपरिभोगो, तादिसो। तथा वुत्तन्ति “लहुं आगमिस्सामी' ति वुत्तञ्चेति अत्यो। “चत्तारि पञ्च दिवसानी "ति इदं उपलक्खणमत्तं । यदि एकाहद्वीहेन 
सभागता पञ्जायति, जातदिवसेन गहेतब्बोव। अथापि चतुपञ्चाहेनापि न पञ्ञायति, यत्तकेहि दिवसेहि पञ्ञायति, तत्तकानि अतिक्कमेतब्बानि । सभागतं ओलोकेमीति पन लेसो न कातब्बो। 


दहरा सुणन्तीति एत्थ असुत्वापि आगमिस्सति, केनचि अन्तरायेन चिरायतीति सञ्जाय सति लब्भतेव परिहारो। तेनाह “इधेबाहं वसिस्सामीति पहिणति, परिहारो नत्थी”ति। 
एकदिवसम्पि परिहारो नत्थीति गमने निरुस्साहं सन्धाय वुत्तं। सउस्साहस्स पन सेनासनपटिसामनादिवसेन कतिपाहे गतेपि न दोसो। 


तत्रेव वसितब्बन्ति तत्र सभागट्ठाने एव निस्सयं गहेत्वा वसितब्बं। “तयेव विहारं...पे०... वसितुँ वट्टती”ति इमिना उपज्झाये सङ्गण्हन्तेयेव तंसमोधाने निस्सयपटिप्पस्सद्भि वृत्ता, तस्मिं पन कोधेन 
वा गणनिरपेक्खताय वा असङ्गण्हन्ते अञ्जेसु गहितो निस्सयो न पटिप्पस्सम्भतीति दस्सेति। 


आचरियम्हा निस्सयपटिप्पस्सद्धियं वृत्तो “कोचि आचरियो'तिआदिको नयो उपज्झायपक्कमनादीसुपि नेत्वा तत्थ च वृत्तो इधापि नेत्वा यथारहं योजेतब्बो। 


दे लेडपाते अतिक्कम्म अञ्ञस्मिं बिहारे बसन्तीति उपचारसीमतो बहि अञ्जस्मिं बिहारे अन्तेवासिकानं वसनट्टानतो द्वे लेडुपाते अतिक्कम्म वसन्ति । तेन बहिउपचारेपि अन्तेवासिकादीनं 
वसनट्वानतो द्विन्नं लेइपातानं अन्तरे आसन्नपदेसे बसति, निस्सयो न पटिप्पस्सम्भतीति दस्सेति। अन्तोउपचारसीमायं पन द्वे लेडुपाते अतिक्कमित्वा वसतो निस्सयो न पटिप्पस्सम्भतेव। 


निस्सयपटिप्पस्सद्धिकथावण्णना निड्टिता। 
उपसम्पादेतब्बपञ्चककथावण्णना 
८४. उपज्झाचरियलक्खणकथायं न सामणेरो उपद्ठापेतब्बोति उपज्झायेन हुत्वा न पब्बाजेतब्बो। असेक्खस्स अयन्ति असेक्खो, लोकियलोकुत्तरो सीलक्खन्धो। 


अन्तग्गाहिकायाति सस्सतुच्छेदकोड्टासग्गाहिकाय । पच्छिमानि द्वेति अप्पस्सुतो होति, दुप्पञ्जो होतीति इमानि द्वे अङ्गानि। पच्छिमानि तीणीति न पटिबलो उप्पन्नं कुक्कुच्चं धम्मतो विनोदेतुं, 
आपत्ति न जानाति, आपत्तिया वुड्डानं न जानातीति इमानि तीणि | कुक्कुच्चस्स हि पाळिअइ॒कथानयसङ्घातधम्मतो विनोदेतुं अपटिबलता नाम अब्यत्तता एव होतीति सापि आपत्तिअङ्गमेव वृत्ता। 


अभिविसिड्टो उत्तमो समाचारो आभिसमाचारो, वत्तपटिवत्तसीलं। तं आरब्म पञ्जत्ता खन्धकसिक्खापदसङ्घाता सिक्खा आभिसमाचारिका सिक्खापदम्पि हि तं तत्थ पटिपूरणत्थिकेहि 
उग्गहणादिवसेन सिकिखितब्बतो “सिक्खा ति वुच्चति। मग्गब्रह्मचरियस्स आदिभूता कारणभूताति आदिब्रह्मचरियका सिकखा, उभतोविभङ्गपरियापन्नसिक्खापदं । तेनेव विसुद्धिमग्गेपि 
““उभतोविभङ्गपरियापन्नसिक्खापदं आदिब्रह्मचरियकं, खन्धकवत्तपअयापन्नं आभिसमाचारिकः न्ति (विसुद्धि० १.११) वृत्तं । तस्मा सेक्खपण्णत्तिय”न्ति एत्थ सिक्खितब्बतो सेक्खा, भगवता पञ्जत्तत्ता 
पण्णत्ति। सब्बापि उभतोविभङ्गपरियापन्ना सिक्खापदपण्णत्ति “सेक्खपण्णत्ती "ति वृत्तात गहेतब्बा। नामरूपपरिच्छेदेति एत्थ कुसलत्तिकादीहि वुत्तं 
जातिभूमिपुग्गलसम्पयोगवत्थारम्मणकम्मद्वारलक्खणरसादिभेदेहि वेदनाक्खन्धादिचतुब्बरिधं सनिब्बान॑ नामं, भूतुपादायभेदं रूपञ्च परिच्छिन्दित्वा जाननपञ्ञा, तप्पकासको च गन्थो नामरूपपरिच्छेदो 
नाम | इमिना अभिधम्मत्थकुसलेन भवितब्बन्ति दस्सेति। सिक्खापेतुन्ति उग्गण्हापेतुं । 


उपसम्पादेतब्बपञ्चककथावण्णना निङ्टिता। 
अञ्जतित्थियपुब्बवत्थुकथावण्णना 


८६. तित्थियपरिवासकथायं आजीवकस्स वातिआदीसु अकिरियवादी आजीवको नाम, किरियवादिनो पन निगण्ठापि अञ्जेपि नग्गतित्थिका अचेलकपदे सङ्गहिता। सब्बथा नग्गस्सेव 
तित्थियपरिवासो विहितो। सो च तेनेव नग्गवेसेन भिकखूनं सन्तिकं आगतस्स, न पटिच्छादेत्वा आगतस्साति दस्सेतुं “सचे सोपी”तिआदि वृत्तं। तत्थ सोपीति आजीवको । 


आमिसकिञ्चिक्खसम्पदानं नाम अप्पमत्तकस्स देय्यधम्मस्स अनुप्पदानं । रूपूपजीबिकाति अत्तनो रूपमेव निस्साय जीवन्तियो। वेसिया गोचरो बहुलं पवत्तिट्ठानं अस्साति बेसियागोचरो। एस 
नयो सब्बत्थ। योब्बन्नातीताति अनिविद्धा एव महल्लिकभावं पत्ता थुल्लकुमारी एवाति वुत्तं। आदायस्साति आदानस्स गहणस्स। 


अञ्जतित्थियपुब्बवत्थुकथावण्णना निद्टिता। 


पञ्चाबाधवत्थुकथावण्णना 


८८-९. पञ्चाबाधादिवत्थूसु पाळियं सोम्हि अरोगो, विब्भमिस्सामीति सो अहं अरोगो, विब्भमिस्सामीति अत्थो। नखपिट्टिप्पमाणन्ति कनिट्टङुलिनखपिट्ठि अधिप्पेता । “पटिच्छन्ने ठाने 
नखपिट्टिप्पमाणं अवड्डनकपक्खे ठितं होति, वट्टती'ति वुत्तत्ता अप्पटिच्छन्नड्टाने तादिसम्पि न वट्टति, पटिच्छन्नट्ठानेपि च वड्डनकपक्खे ठितोपि न वट्टतीति सिद्धमेव होति। पाकटट्डानेपि पन 
नखपिट्टिप्पमाणतो ऊनतरं अवडनकं वट्टतीति ये गण्हेय्यु, तेसं तं गहणं पटिसेधेतु “मुखे पना” तिआदि वृत्तं। 


कोलड्टिमत्तकोपीति बदरट्टिप्पमाणोपि। अवड्डनकपक्खे ठितोपि न वट्टतीति एत्थ पि-सद्देन कोलड्टिमत्ततो खुद्दकतरोपि गण्डो न वट्टतीति दस्सेति। तेनाह “सच्छविं कारेत्वा ति, विज्जमानच्छविं 
कत्चाति अत्थो। “सजउ्छवि''न्ति वा पाठो, सञ्जातच्छविन्ति अत्थो। गण्डादीसु वूपसन्तेसुपि गण्डानं विवण्णम्पि होति, तं वट्टति। 


पदुमपुण्डरीकपत्तवण्णन्ति रत्तपदुमसेतपदुमपुप्फदलवण्णं । कुट्दे बुत्तनयेनेवाति पटिच्छन्नट्ठाने अवड्डनकं वट्टति, अञ्जत्थ न किञ्चिपि वट्टतीति वृत्तनयं दस्सेति। सोसब्याधीति खयरोगो। 
यक्खुम्मारोति कदाचि कदाचि आगन्त्चा भूमियं पातेत्वा हत्थमुखादिकं अवयवं भूमियं घंसनको यक्खोव रोगो। 

पञ्चाबाधवत्थुकथावण्णना निट्टिता। 
राजभटवत्थुकथावण्णना 


९०. न दानाहं देवस्स भटोति आपुच्छतीति रञ्ञा एव दिन्नट्टानन्तरं सन्धाय वुत्तं। यो पन राजकम्मिकेहि अमच्चादीहि ठपितो, अमच्चादीनं एव वा भटो होति, तेन तं तं अमच्चादिम्पि आपुच्छितुं 
वड्टति। 


राजभटवत्थुकथावण्णना निट्टिता। 
चोरवत्थुकथावण्णना 
९१. तस्माति भगवा सयं यस्मा धम्मस्सामी, तस्मा अङ्गुलिमालं एहिभिकखुभावेन पब्बाजेसि, भिकखूनं पन सिक्खापदं पञ्जपेन्तो एवमाहाति अधिप्पायो। एवं जानन्तीति सीलवा जातोति जानन्ति। 


९२. उपरमन्ति विरमन्ति। भिन्दित्वाति अन्दुबन्धनं भिन्दित्व । छिन्दित्वाति सङ्घलिकं छिन्दित्वा । मुञ्चित्वाति रज्जुबन्धनं मुञ्चित्वा । विवरित्वाति गामबन्धनादीसु गामद्रारादीनं विवरित्वा। 
अपस्समानानन्ति पुरिसगुत्तियं गोपकानं अपस्सन्तानं। 


९५. पुरिमनयेनेबाति “कसाहतो कतदण्डकम्मो ति एत्थ वृत्तनयेनेव। 
चोरवत्थुकथावण्णना निट्टिता। 
इणायिकवत्थुकथावण्णना 


९६. पलातोपीति इणसामिकानं आगमनं जत्वा भयेन पलातो। गीवा होतीति इणायिकभावं जत्वा अनादरेन इणमुत्तके भिक्खुभावे पवेसितत्ता। उपड्डपट्टन्ति थोकथोकं । दातब्बमेवाति इणायिकेन 
धनं सम्पटिच्छतु वा मा वा, दाने सउस्साहेनेव भवितब्बं। अञ्ञेहि च भिक्खूहि “मा धुरं निक्खिपाहीति वत्वा सहायकेहि भवितब्बन्ति दस्सेति। धुरनिक्खेपेन हिस्स भण्डग्धेन कारेतब्बता सियाति। 


इणायिकवत्थुकथावण्णना निड्टिता। 


दासवत्थुकथावण्णना 


९७. “दासचारित्तं आरोपेत्वा कीतो”ति इमिना दासभावपरिमोचनत्थाय कौतकं निवत्तेति। तादिसो हि धनक्कीतोपि अदासो एव। तत्थ तत्थ चारित्तवसेनाति तस्मिं तस्मिं जनपदे 
दासपण्णज्झापनादिना अदासकरणनियामेन। अभिसेकादीसु सब्बबन्धनानि मोचापेन्ति, तं सन्धाय “सब्ब्रसाधारणेना ति वृत्तं । 


सयमेव पण्णं आरोपेन्ति, न वट्टतीति ता भुजिस्सित्थियो “मयम्पि वण्णदासियो होमा”ति अत्तनो रक्खणत्थाय सयमेव राजूनं दासिपण्णे अत्तनो नामं लिखापेन्ति, तासं पुत्तापि राजदासाव होन्ति, 
तस्मा ते पब्बाजेतुं न वट्टति। तेहि अदिन्ना न पब्बाजेतब्बाति यत्तका तेसं सामिनो, तेसु एकेन अदिन्नेपि न पब्बाजेतब्बा। 


भुजिस्से पन कत्वा पब्बाजेतुं बट्टतीति यस्स विहारस्स ते आरामिका दिन्ना, तस्मिं बिहारे सङ्घं जापेत्वा फातिकम्मेन धनानि दत्वा भुजिस्से कत्वा पब्बाजेतुं वट्टति। तक्कं सीसे आसित्तकसदिसाव 
होन्तीति केसुचि जनपदेसु अदासे करोन्ता तक्कं सीसे आसिञ्चन्ति, तेन किर ते अदासा होन्ति, एवमिदम्पि आरामिकवचनेन दानम्पीति अधिप्पायो। तथा दिन्नेपि सङ्घस्स आरामिकदासो एवाति “नेब 
पब्बाजेतब्बो ति वुत्तं । “तावकालिको नामा ति वुत्तत्ता कालपरिच्छेदं कत्वा वा पच्छापि गहेतुकामताय वा दिन्नं सब्बं तावकालिकमेवाति गहेतब्बं । निस्सामिकदासो नाम यस्स सामिकुलं अञ्ञातिकं 
मरणेन परिक्खीणं, न कोचि तस्स दायादो, सो पन समानजातिकेहि वा निवासगामवासीहि वा इस्सरेहि वा भुजिस्सो कतोव पब्बाजेतब्बो। देवदासापि दासा एव। ते हि कत्थचि देसे राजदासा होन्ति, कत्थचि 
बिहारदासा, तस्मा पब्बाजेतुं न वट्टति। दासम्पि पब्बाजेत्वा सामिके दिस्वा पटिच्छादनत्थं अपनेन्तो पदवारेन अदिन्नादानापत्तिया कारेतब्बो, दासस्स पन पलायतो अनापत्ति। 


दासवत्थुकथावण्णना निड्टिता। 
कम्मारभण्डुवत्थादिकथावण्णना 


९८. भण्ड्कम्मापुच्छानादिकथायं कम्मारभण्डूति दहरताय अमोळिबन्थो मुण्डिकसीसो कम्मारदारको एव वृत्तो। तुलाधारमुण्डकोति एत्थ तुलाधाराति तम्बसुवण्णादीनं तुलं हत्थेन धारेतीति 
कम्मारा “तुलाधारा“ति वृत्ता, तेसु एको मुण्डिकसीसो दहरोति अत्थो। तेनाह “पञ्चसिखो तरुणदारको”ति। एकाव सिखा पञ्च वेणियो कत्वा बन्धनेन पञ्चसिखाति वुच्चति, सा एतस्स अत्थीति 
पञ्चसिखो, तस्स सिखं छिन्दन्ता कञ्चि भिक्खु अजानापेत्वाव पब्बाजेसुं । तेन भण्डुकम्मापलोकनं अनुञ्ञातं । सीमापरियापन्नेति बद्भसीमाय सति तदन्तोगधे, असति उपचारसीमन्तोगधेति अत्थो। 
एत्थ च किञ्चापि “अनुजानामि, भिवखवे, सङ्घं अपलोकेतुं भण्डुकम्माया”ति एत्तकमेव वुत्तं, न पन अनपलोकेन्तस्स आपत्ति वृत्ता, तथापि अट्ठकथायं “सब्बे आपुच्छिता अम्हेहीतिसञ्जिनो..पे०... 
पब्बाजेन्तस्सपि अनापत्ती ति वुत्तत्ता सञ्चिच्च अनापुच्छा केसे ओहारेन्तस्स दुक्कटमेवाति दडुब्बं । केसोरोपनम्पि समणपब्बजनवोहारं लभतीति आह “इमस्स समणकरण "न्तिआदि। 
एकसिखामत्तधरोति एत्य एकेन केसेन सिखा एकसिखाति वदन्ति, अप्पकेसाव सिखा एवं वृत्तात गहेतब्बा। एककेसम्पि पन अनापुच्छा छिन्दितुं न वट्टतियेव । 


१००. वामहत्थेनाति दक्खिणहत्येन भुञ्जनतो वत्तं। 


जानाति, अनापत्ति जानातीति इदञ्च अत्तना जातट्टानेसु आपत्तादिं सन्धाय वुत्तन्ति न गहेतब्बं। 
कम्मारभण्ड्वत्थादिकथावण्णना निङ्टिता। 
राहुलवत्थुकथावण्णना 


१०५. पोक्खरवस्सन्ति पोकखरे पदुमगच्छे विय अतेमितुकामानं सरीरतो पवट्टनकवस्सं । तस्मिं किर वस्सन्ते तेमितुकामाव तेमेन्ति, न इतरे। “भिक्खं गण्हथा”ति वत्वा गतो नाम नत्थीति 
अत्तनो सन्तके रज्जे सब्बम्पि सापतेय्यं सयमेव परिभुञ्जिस्सतीति गारवेन सुद्भोदनमहाराजापि न निमन्तेसि, गन्त्वा पन गेहे सकलरत्ति महादानञ्चेव बुद्भप्पमुखस्स सङ्घस्स आसनपञ्जत्तिट्ठानालङ्कारञ्च 
संविदहन्तोव वीतिनामेसि। 


न कोचि...पे०... पत्तं वा अग्गहेसीति भगवा अत्तनो पितु निवेसनमेव गमिस्सतीतिसञ्जाय नग्गहेसि। कुलनगरेति जातिकुलन्तके नगरे । पिण्डचारियवत्तन्ति अत्तनो जातिगामेसुपि 

सपदानचारिकवत्तं। भिक्खाय चारो चरणं एतस्साति भिक्खाचारो, खत्तियो। 


उत्तिट्रेति उत्तिट्टत्वा परेसं घरद्वारे उद्दिस्स ठत्वा गहेतब्बपिण्डे। नप्पमज्जेय्याति निमन्तनादिवसेन लब्भमानपणीतभोजनं पटिक्खिपित्वा पिण्डाय चरणवसेन तत्थ नप्पमज्जेय्य। धम्मन्ति अनेसनं 
पहाय सपदानं चरन्तो तमेव भिक्खाचरियधम्मं सुचरितं चरेय्य। सुखं सेतीति चतूहि इरियापथेहि सुखं विहरतीति अत्थो। 


दुतियगाथायं न नं दुच्चरितन्ति वेसियादिभेदे अगोचरे चरणवसेन तं यथावुत्तं धम्मं दुच्चरितं न च चरे। सेसं वुत्तनयमेव। इमं पन गाथं सुत्वाति निवेसने निसिन्नेन भगवता जातिसमागमे अत्तनो 
पिण्डाय चरणं निस्साय पवत्ताय गाथाय वुत्तं इमं दुतियगाथं सुत्वा। 


धम्मपालजातकन्तिआदीसु पन ततो परकालेसुपि रञ्ञो पवत्ति परिनिब्बानं पापेत्वा यथापसङ्गवसेन दस्सेतुं वुत्ता। तेनाह “सोतापत्तिफलं सच्छिकत्वा/तिआदि। सिरिगब्भं गन्त्वाति एत्थ यदि हि 
भगवा तदहेव गन्त्वा न पस्सेय्य, सा हदयेन फलितेन मरेय्याति अगमासीति दटुब्बं । 


तं दिबसमेबाति तस्मिं राहलमातुदस्सनदिवसेयेव। धम्मपदटुकथायं पन “सत्था कपिलपुरं गन्त्वा ततियदिवसे नन्दं पब्बाजेसी"ति (ध० प० अट्टु० १.१२ नन्दत्थेरवत्थु) वृत्तं । केसविस्सज्जनन्ति 
राजमोळिबन्धनत्थं कुमारकाले बन्धितसिखावेणिमोचनं, तं किर करोन्ता मङ्गलं करोन्ति। सारत्थदीपनियं पन “केसविस्सज्जनन्ति कुलमरियादवसेन केसोरोपन” न्ति (सारत्थ० टी० महावग्ग ३.१०५) 
वुत्तं। पट्टबन्धोति “ असुकराजा”ति नळाटे सुवण्णपट्टबन्धनं । अभिनवपासादप्पवेसमङ्गलं घरमङ्गलं। छत्तुस्सापने मङ्गलं छत्तमङ्गलं। जनपदकल्याणीति जनपदम्हि कल्याणी परेहि असाधारणेहि 
पञ्चकल्याणादीहि सहितत्ता सा एवं वुत्ता तुवटन्ति सीघं । अनिच्छमानन्ति मनसा अरोचेन्तं, वाचाय पन भगवता “पब्बजिस्ससि नन्दा ति वुत्ते गारवेन पटिक्खिपितुँ अविसहन्तो “आमा “ति अवोच। 
भगवा च एतेन लेसेन पब्बाजेसि। 


ब्रह्मरूपवण्णन्ति ब्रह्मरूपसमानरूपं । त्यस्साति ते अस्स । निवत्तेतुं न विसहीति “मा नं निवत्तयित्था"ति भगवता वृत्तत्ता नासक्खि | सत्तविधं अरियधनन्ति - 


““सद्धाधनं सीलधनं, हिरिओत्तप्पियं धनं। 
सुतधनञ्च चागो च, पञ्जा वे सत्तमं धन" न्ति॥ (अ० नि० ७.५, ६) - 


एवं वृत्तं सत्तविधं अरियधनं । अधिमत्तं राहुलेति राहुले पब्बजिते नन्दपब्बज्जाय उप्पन्नदुक्खतोपि अधिकतरं दुक्खं अहोसीति अत्थो। इतो पच्छाति इतो वुत्तसोकुप्पत्तितो अपरदिवसेसु अनागामीनं 
जातिसिनेहपटिघचित्तुप्पादाभावा। पाळियं पुत्तपेमन्तिआदि रञ्ञा पुत्तसिनेहस्स तिब्बभावं दस्सेतुंवृत्तं। पुत्तसिनेहो हि अत्तना सहजातपीतिवेगसमुट्टितानं रूपधम्मानं सकलसरीरं खोभेत्वा पवत्तनवसेन 
“छविं...पे०... अट्टिमिञ्जं आहच्च तिट्ठती 'ति वुत्तो। अत्तनो पियतराति भगवन्तं सन्धाय वदति । पुत्तेति राहुल । सहहन्तेनाति तस्स वचनेन अवेमतिकेनाति अत्थो। विमतिया सति आपत्ति एव। 


राहुलवत्थुकथावण्णना निङ्टिता। 
सिक्खापददण्डकम्मवत्थुकथावण्णना 


१०६. सामणेरसिक्खापदादीसु पाळियं सिक्खापदानीति सिक्खाकोट्ठासा । अधिसीलसिक्खानं वा अधिगमूपाया। पाणोति परमत्थतो जीवितिन्द्रियं । तस्स अतिपातनं पबन्धवसेन पवत्तितुं अदत्वा 
सत्थादीहि अतिक्कम्म अभिभवित्वा पातनं पाणातिपातो। पाणवधोति अत्थो। सो पन अत्थतो पाणे पाणसञ्जिनो जीवितिन्द्रियुपच्छेदकउपक्कमसमुड्टापिका वधकचेतनाव । तस्मा पाणातिपाता वेरमणि, 
बेरहेतुताय वेरसङ्कातं पाणातिपातादिपापधम्मं मणति नीहरतीति विरति “वेरमणी” ति वुच्चति, विरमति एतायाति वा “विरमणी”ति वत्तब्बे निरुत्तिनयेन “वेरमणी”ति समादानविरति वृत्ता। एस नयो 
सेसेसुपि। 


अदिन्नस्स आदानं अदिन्नादानं, थेस्यचेतनाव। अब्रह्मचरियन्ति असेट्टचरियं, मग्गेन मग्गपटिपत्तिसमुद्ठापिका मेथुनचेतना। मुसाति अभूतवत्थु, तस्स वादो अभूततं जत्वाव भूततो विज्ञापनचेतना 
मुसावादो | पिट्टपूवादिनिब्बत्तसुरा चेव पुप्फासवादिभेदं मेरयञ्च सुरामेरयं। तदेव मदनीयट्ठेन मज्जञ्चेव पमादकारणड्टेन पमादट्ठानञ्च, तं याय चेतनाय पिवति, तस्स एतं अधिवचनं। 


अरुणुग्गमनतो पट्टाय याव मज्झन्हिका अयं अरियानं भोजनस्स कालो नाम, तदञ्जो विकालो। भुञ्जितब्बट्टेन भोजनन्ति इध सब्बं यावकालिकं वुच्चति, तस्स अज्झोहरणं इध उत्तरपदलोपेन 
“भोजन” न्ति अधिप्पेतं। विकाले भोजनं अज्झोहरणं विकालभोजनं, विकाले वा यावकालिकस्स भोजनं अज्झोहरणं विकालभोजनन्तिपि अत्थो गहेतब्बो, अत्थतो विकाले 
यावकालिकअज्झोहरणचेतनाव। 


सासनस्स अननुलोमत्ता विसूकं पटाणीभूतं दस्सनं विसूकदस्सनं, नच्चगीतादिदस्सनसवनानञ्चेव वट्टकयुद्धजूतकीळादिसब्बकीळानञ्च नामं । दस्सनन्ति चेत्थ पञ्चन्नम्पि विञ्जाणानं यथासकं 
विसयस्स आलोचनसभावताय दस्सन-सह्देन सङ्गहेतब्बत्ता सवनम्पि सङ्गहितं । नच्चगीतवादित-सद्देहि चेत्थ अत्तनो नच्चनगायनादीनिपि सङ्गहितानीति दइब्बं। 


मालाति बद्धमबद्धं वा अन्तमसो सुत्तादिमयम्पि अलङ्कारत्थाय पिळन्धियमानं “माला' त्वेव वुच्चति। गन्धन्ति वासचुण्णादिविलेपनतो अज्ञं यं किञ्चि गन्धजातं। बिलेपनन्ति पिसित्वा गहितं 
छविरागकरणञ्चेव गन्धजातञ्च। धारणं नाम पिळन्धनं। मण्डनं नाम ऊनट्ठानपूरणं। गन्धवसेन, छविरागवसेन च सादियनं विभूसनं नाम । मालादीसु वा धारणादीनि यथाक्कमं योजेतब्बानि । तेसं 
धारणादीनं ठानं कारणं वीतिक्कमचेतना। 


उच्चाति उच्च-सद्देन समानत्थो निपातो, उच्चासयनं वुच्चति पमाणातिक्कन्तं आसन्दादि। महासयनं अकप्पियत्थरणेहि अत्थतं, सलोहितवितानञ्च। एतेसु हि आसनं, सयनञ्च 
उच्चासयनमहासयन-सब्देहि गहितानि उत्तरपदलोपेन। जातरूपरजतपटिग्गहणाति एत्थ रजत-सद्देन दारुमासकादि सब्बं रूपियं सङ्गहितं, मुत्तामणिआदयोपेत्थ धञ्जखेत्तवत्थादयो च सङ्गहिताति दट्ठब्बा। 
पटिग्गहण-सहद्देन पटिग्गाहापनसादियनानि सङ्गहितानि। नासनवत्थूति पाराजिकट्ठानताय लिङ्गनासनाय कारणं । 


१०७. पाळियं सब्बं सङ्घारामं आवरणं करोन्तीति सब्बसङ्घारामे पवेसनिवारणं करोन्ति। सङ्घारामो आवरणं कातब्बोति सङ्घारामो आवरणो कातब्बो, सङ्घारामे वा आवरणं कातब्बन्ति अत्थो। 
तेनेव “तत्थ आवरणं कातु''न्ति भुम्मवसेन वृत्तं। आहारं आवरणन्तिआदीसुपि एसेव नयो। “यत्थ वा वसती ति इमिना सामणेरस्स वस्सग्गेन लद्धं वा सकसन्तकमेव वा निबद्धवसनकसेनासनं 
वुत्तं। यत्थ बा पटिक्कमतीति आचरियुपज्झायानं वसनद्टान॑ वुत्तं । तेनाह “ अत्तनोतिआदि। अत्तनोति हि सयं, आचरियस्स, उपज्झायस्स वाति अत्थो। दण्डेन्ति विनेन्ति एतेनाति दण्डो, सो एव 
कत्तब्बत्ता कम्मन्ति दण्डकम्मं, आवरणादि। उदकं वा पवेसेतुन्ति पोक्खरणीआदिउदके पवेसेतुं। 


सिक्खापददण्डकम्मवत्थुकथावण्णना निड्टिता। 
अनापुच्छावरणवत्थुआदिकथावण्णना 


१०८. सद्धिविहारिकअन्तेवासिकानम्पीति उपसम्पन्ने सन्धाय वृत्तं। तेसुपि हि आचरियुपज्झायेसु यथा ओरमन्ति, तथा तेसं निग्गहं अकरोन्तेसु अञ्जेहि आवरणादिनिग्गहकम्मं कातब्बमेव। 
सङ्गण्हन्तीति “परपरिसतो भिन्दित्वा गण्हिस्सामी”ति दानादिचतूहि सङ्गहवत्थूहि (दी० नि० ३.२१०; ० नि० ४.३२, २५६) उपलाळनवसेन सङ्गण्हन्ति। सो भिज्जतु वा मा वा, सङ्गण्हन्तस्स पयोगे 

आपत्ति एव। भिन्दित्वा गण्हितुं न वट्टतीति भिन्दितुम्पि न बट्टति, गण्हितुम्पि न वट्टतीति अत्थो। आदीनवं पन वन्नु बट्टतीति सासनगारवेन वा परानुद्दयताय वा वत्तुं वटति, न परिसलोलताय। 


““सेनासनग्गाहो च पटिप्पस्सम्भती”ति इमिना वस्सच्छेदं दस्सेति। उपसम्पन्नानम्पि पाराजिकसमापत्तिया सरणगमनादिसामणेरभावस्सापि विनस्सनतो सेनासनग्गाहो च पटिप्पस्सम्भति, 
सङ्घलाभम्पि ते न लभन्तीति वेदितब्बं । पुरिमिकाय पुन सरणानि गहितानीति सरणग्गहणेन सह तदहेवस्स वस्सूपगमनम्पि दस्सेति। पच्छिमिकाय वस्सावासिकन्ति 
बस्सावासिकलाभग्गहणदस्सनमत्तमेवेतं, ततो पुरेपि, पच्छापि वा वस्सावासिकञ्च चीवरमासेसु सङ्घे उप्पन्नं कालचीवरञ्च पुरिमिकाय उपगन्त्वा अविपन्नसीलो सामणेरो लभति एव। सचे पच्छिमिकाय 
गहितानीति पच्छिमिकाय वस्सूपगमनञ्च छिन्नवस्सतञ्च दस्सेति। तस्स हि कालचीवरे भागो न पापुणाति। तस्मा “अपलोकेत्वा लाभो दातब्बो' ति वृत्तं। 


वस्सावासिकलाभो पन यदि सेनासनसामिका दायका सेनासनगृत्तत्थाय पच्छिमिकाय उपगन्त्वा वत्तं कत्वा अत्तनो सेनासने वसन्तस्सपि वस्सावासिकं दातब्बन्ति वदन्ति, अनपलोकेत्वापि 
दातब्बोव। यं पन सारत्थदीपनियं “पच्छिमिकाय वस्सावासिकं लच्छतीति पच्छिमिकाय पुन वस्सं उपगतत्ता लच्छती"ति (सारत्थ० टी० महावग्ग ३.१०८) वुत्तं, तम्पि वस्सावासिके दायकानं इमं 
अधिप्पायं निस्साय वुत्तञ्चे, सुन्दरं । सङ्किकं, कालचीवरम्मि सन्धाय वृत्तञ्चे, न युज्जतीति वेदितब्बं। 


न अजानित्वाति “सुरा ति अजानित्वा पिवतो पाणातिपातवेरमणिआदिसब्बसीलभेदं, सरणभेदञ्च न आपज्जति, अकुसलं पन सुरापानवेरमणिसीलभेदो च होति मालादिधारणादीसु वियाति 
ददुब्बं । इतरानीति विकालभोजनवेरमणि आदीनि । तानिपि हि सञ्चिच्च वीतिक्कमन्तस्स तं तं भिज्जति एव, इतरीतरेसं पन अभिज्जमानेन नासनङ्गानि न होन्ति। तेनेव “तेसु भिन्नेसू "ति भेदवचनं वृत्तं। 


अच्चयं देसापेतब्बोति ` अच्चयो मं, भन्ते, अच्चगमा”तिआदिना सङ्घमज्झे देसापेत्वा सरणसीलं दातब्बन्ति अधिप्पायो पाराजिकत्ता तेसं । तेनाह “लिङ्गनासनाय नासेतब्बो”ति। अयमेव हि 
नासना इध अधिप्पेताति लिङ्गनासनाकारणेहि पाणातिपातादीहि अवण्णभासनादीनं सह पतितत्ता वुत्तं । 


ननु च कण्टकसामणेरोपि मिच्छादिट्टिको एव, तस्स च हेट्ठा दण्डकम्मनासनाव वुत्ता। इध पन मिच्छादिड्टिकस्स लिङ्गनासना वुच्चति, को इमेसं भेदोति चोदनं मनसि निधायाह “सस्सतुच्छेदानञ्हि 
अञ्ञतरदिट्टिको”ति। एत्थ चायमधिप्पायो - यो हि “अत्ता इस्सरो वा निच्चो धुवो"तिआदिना वा “अत्ता उच्छिज्जिस्सति विनस्सिस्सती"तिआदिना वा तित्थियपरिकप्पितं यं किञ्चि सस्सतुच्छेददिट्ठि 
दळहं गहेत्वा वोहरति, तस्स सा पाराजिकट्टानं होति। सो च लिङ्गनासनाय नासेतब्बो। यो पन ईदिसं दिट्ि अग्गहेत्वा सासनिकोव हुत्वा केवलं बुद्धवचनाधिण्पायं विपरीततो गहेत्वा भिक्खूहि 
ओवदियमानोपि अप्पटिनिस्सज्जित्वा वोहरति, तस्स सा दिट्टि पाराजिकं न होति, सो पन कण्टकनासनाय एव नासेतब्बोति। 


अनापुच्छावरणवत्थुआदिकथावण्णना निद्टिता। 
पण्डकवत्थुकथावण्णना 


१०९. पण्डकवत्युस्मिं आसित्तउसूयपक्खपण्डका तयोपि पुरिसभावलिङ्गादियृत्ता अहेतुकपटिसन्धिका, ते च किलेसपरियुट्डानस्स बलवताय नपुंसकपण्डकसदिसत्ता “पण्डका "ति वृत्ता। तेसु 
आसित्तउसूयपण्डकानं द्विन्नं किलेसपरियुट्ठानं योनिसोमनसिकारादीहि वीतिक्कमतो निवारेतुम्पि सक्का, तेन ते पब्बाजेतब्बा वुत्ता । पवखपण्डकस्स पन काळपकखेसु उम्मादो विय किलेसपरिळाहो 
अवत्थरन्तो आगच्छति, वीतिक्कमं पत्वा एव च निवत्तति। तस्मा सो तस्मिं पक्खे न पब्बाजेतब्बोति वृत्तो। तदेतं विभागं दस्सेतुं “यस्स परेस'न्तिआदि वुत्तं । तत्थ आसित्तस्साति मुखे आसित्तस्स 
अत्तनोपि असुचिमुच्चनेन परिळाहो वूपसम्मति । उसूयाय उप्पन्नायाति उसूयाय वसेन अत्तनो सेवेतुकामतारागे उप्पन्ने असुचिमुत्तिया परिळाहो वूपसम्मति। 


“बीजानि अपनीतानी' “ति वुत्तत्ता बीजेसु ठितेसु निमित्तमत्ते अपनीते पण्डको न होति। भिक्खुनोपि अनाबाधपच्चया तदपनयने थुल्लच्चयमेव, न पन पण्डकत्तं, बीजेसु पन अपनीतेसु अङ्गजातम्पि 
रागेन कम्मनियं न होति, पुमभावो विगच्छति, मस्सुआदिपुरिसलिङ्गम्पि उपसम्पदापि विगच्छति, किलेसपरिळाहोपि दुन्निवारवीतिक्कमो होति नपुंसकपण्डकस्स विय । तस्मा ईदिसो उपसम्पन्नोपि 
नासेतब्बोति वदन्ति। यदि एवं कस्मा बीजुद्धरणे पाराजिकं न पञ्जत्तन्ति? एत्थ ताव केचि वदन्ति “पञ्ञत्तमेवेतं भगवता 'पण्डको, भिक्खवे, अनुपसम्पन्नो न उपसम्पादेतब्बो, उपसम्पन्नो नासेतब्बो'ति 
वुत्तत्ता“ति। केचि पन “यस्मा बीजुद्धरणक्खणे पण्डको न होति, तस्मा तस्मिं खणे पाराजिकं न पञ्जत्तं। यस्मा पन सो उद्भटबीजो भिक्खु अपरेन समयेन वृत्तनयेन पण्डकत्तं आपज्जति, अभावको होति, 
उपसम्पदाय अवत्थु, ततो एव चस्स उपसम्पदा विगच्छति, तस्मा एस पण्डकत्तुपगमनकालतो पट्ठाय जातिया नपुंसकपण्डकेन सद्धि योजेत्वा उपसम्पन्नो नासेतब्बो'ति अभब्बोति वृत्तो, न ततो पुब्बे। 
अयञ्च किञ्चापि सहेतुको, भावक्खयेन पनस्स अहेतुकसदिसताय मग्गोपि न उप्पज्जती"ति वदन्ति। अपरे पन “पब्बज्जतो पुब्बे उपक्कमेन पण्डकभावमापन्नं सन्धाय “उपसम्पन्नो नासेतब्बो'ति वुत्तं, 
उपसम्पन्नस्स पन पच्छा उपक्कमेन उपसम्पदापि न विगच्छती'ति, त॑ न युत्त । यदग्गेन हि पब्बज्जतो पुब्बे उपक्कमेन अभब्बो होति, तदग्गेन पच्छापि होतीति वीमंसित्वा गहेतब्बं। 


इत्थत्तादि भावो नत्थि एतस्साति अभावको। पब्बज्जा न वारिताति एत्थ पब्बज्जागहणेनेव उपसम्पदापि गहिता। तेनाह “यस्स चेत्थ पब्बज्जा वारिता”तिआदि। तस्मियेवस्स पक्खे पब्बज्जा 
बारिताति एत्थ पन अपण्डकपक्खेपि पब्बज्जामत्तमेव लभति, उपसम्पदा पन तदापि न वट्टति, पण्डकपक्खे पन आगते लिङ्गनासनाय नासेतब्बोति वेदितब्बं। 


पण्डकवत्थुकथावण्णना निट्टिता। 
थेव्यसंवासकवत्थुकथावण्णना 


११०. थेय्यसंवासकवत्थुम्हि कोलञ्ञाति कुले जाता, तत्थ वा विदिता जाता पसिद्धा, तं वा जानन्ति कोलञ्जाति जातकानं नामं । थेय्याय लिङ्गग्गहणमत्तम्पि इध संवासो एवाति आह “तयो 
थेस्यसंवासका”ति। न यथाबुइ वन्दनन्ति भिकखूनं, सामणेरानं वा वन्दनं न सादियति। 


यथावुडं बन्दनन्ति अत्तना मुसावादेन दस्सितवस्सक्कमेन भिकखूनं वन्दनं सादियति, दहरसामणेरो पन वुडसामणेरानं, दहरभिक्खु च वुट्टानं वन्दनं सादियन्तोपि थेय्यसंवासको न होति। इमस्मिं 
अत्थेति संवासत्थेनकत्थे। 


“*भिक्खुवस्सानी”ति इदं संवासत्थेनके वुत्तपाठवसेन वुत्तं, सयमेव पन पब्बजित्वा सामणेरवस्सानि गणेन्तोपि उभयत्थेनको एव । न केवलज्च पुरिसोव, इत्थीपि भिक्खुनीसु एवं पटिपज्जति, 
थेस्यसंवासिकाव। आदिकम्मिकापि चेत्थ न मुच्चन्ति, उपसम्पन्नेसु एव पञ्जत्तापत्ति पटिच्च आदिकम्मिका वुत्ता, तेनेवेत्य आदिकम्मिकोपि न मुत्तो। 


राज...पे०... भयेनाति एत्थ भय-सह्दो पच्चेकं योजेतब्बो। याव सो सुद्धमानसोति “इमिना लिङ्गेन भिक्खू वञ्चेत्वा तेहि संवसिस्सामीति असुद्भचित्ताभावेन सुद्भचित्तो। तेन हि असुद्भचित्तेन लिङ्गे 
गहितमत्ते पच्छा भिक्खूहि सह संवसतु वा मा वा, लिङ्गत्थेनको होति। पच्छा संवसन्तोपि अभन्बो हुत्वा संवसति। तस्मा उभयत्थेनकोपि लिङ्गत्थेनके एव पविसतीति वेदितब्बं । यो पन राजादिभयेन 
सुद्धचित्तोव लिङ्गं गहेत्वा विचरन्तो पच्छा “भिक्खुवस्सानि गणेत्वा जीविस्सामीति असुद्भचित्तं उप्पादेति, सो चित्तुप्पादमत्तेन थेय्यसंवासकोपि न होति सुद्भचित्तेन गहितलिङ्गत्ता। सचे पन सो भिकखूनं 
सन्तिकं गन्त्वा सामणेरवस्सगणनादिं करोति, तदा संवासत्थेनको, उभयत्थेनको वा होतीति दडुब्बं । यं पन परतो सह धुरनिक्खेपेन “अयम्पि थेस्यसंवासको, वाति वुत्तं, तं भिक्खूहि सङ्गम्म 
संवासाधिवासनवसेन धुरनिक्खेपं सन्धाय वुत्तं । तेन वृत्तं “संबासं नाधिबासेति याबा”ति। तस्स ताव थेय्यसंवासको नाम न वुच्चतीति सम्बन्धो दट्ठुब्बो । एत्थ च चोरादिभयं विनापि कोळाधिप्पायेन लिङ्गं 
गहेत्वा भिक्खूनं सन्तिके पब्बजितालयं दस्सेत्वा वन्दनादिं असादियन्तोपि “सोभति नु खो मे पब्बजितलिङ्ग न्तिआदिना सुद्भचित्तेन गण्हन्तोपि थेस्यसंवासको न होतीति ददुब्बं 


सब्बपासण्डियभत्तानीति सब्बसामयिकानं साधारणं कत्वा पञ्जत्तभत्तानि, इदञ्च भिक्खूनञ्जेव नियमितभत्तगहणे संवासोपि सम्भवेय्याति सब्बसाधारणभत्ं वुत्तं । संवासं पन असादियित्वा 
अभिक्खुकविहारादीसु विहारभत्तादीनि भुञ्जन्तोपि थेय्यसंवासको न होति एव । कम्मन्तानुट्ठानेनाति कसिआदिकम्मकरणेन। पत्तचीवरं आदायाति भिकखुलिङ्गवेसेन सरीरेन धारेत्वा। 

“यो एवं पब्बजति, सो थेय्यसंवासको नाम होती”ति इदं निदस्सनमत्तं, “थेय्यसंवासको ति पन नामं अजानन्तोपि “एवं कातुं न वट्टती ति वा “एवं करोन्तो समणो नाम न होतीति वा “यदि 
आरोचेस्सामि, छट्टेस्सन्ति मन्ति वा “येन केनचि पब्बज्जा मे न रुहती "ति जानाति, थेय्यसंवासको होति। यो पन पठमं “पब्बज्जा एवं मे गहिता"तिसञ्जी केवलं अन्तरा अत्तनो 
सेतवत्थनिवासनादिविप्पकारं पकासेतुं लज्जन्तो न कथेति, सो थेय्यसंवासको न होति। अनुपसम्पन्नकालेयेवाति एत्य अवधारणेन उपसम्पन्नकाले थेय्यसंवासकलक्खणं जत्वा वञ्चनायपि नारोचेति, 
थेय्यसंवासको न होतीति दीपेति। सो परिसुद्भचित्तेन गहितलिङ्गत्ता लिङ्गत्थेनको न होति, लद्भूपसम्पदत्ता तदनुगुणस्सेव संवासस्स सादितत्ता संवासत्थेनकोपि न होति। अनुपसम्पन्नो पन लिङ्गत्थेनको 
होति, संवासारहस्स लिङ्गस्स गहितत्ता संवाससादियनमत्तेन संवासत्थेनको होति। 


सलिङ्गे ठितोति सलिङ्गभावे ठितो। थेय्यसंबासको न होतीति भिवखूहि दिन्नलिङ्गस्स अपरिच्चत्तत्ता लिङ्गत्थेनको न होति, भिक्खुपटिञ्ञाय अपरिच्चत्तत्ता संवासत्थेनको न होतीति। यं पन 
मातिकाइकथायं “लिङ्गानुरूपस्स संवासस्स सादितत्ता न संवासत्थेनको”ति (कङ्घा० अट्ट० पठमपाराजिकवण्णना) कारणं वृत्तं, तम्पि इदमेव कारणं सन्धाय वुत्तं। इतरथा सामणेरस्सपि 
भिक्खुवस्सगणनादीसु लिङ्गानुरूपसंवासो एव सादितोति संवासत्थेनकता न सिया भिक्खूहि दिन्नलिङ्गस्स उभिन्नम्पि साधारणत्ता। यथा चेत्थ भिक्खु, एवं सामणेरोपि पाराजिकं समापन्नो 
सामणेरपटिञ्ञाय अपरिच्चत्तत्ता संवासत्थेनको न होतीति वेदितब्बो । सोभतीति सम्पटिच्छित्वाति कासावधारणे धुरं निक्खिपित्वा गिहिभावं सम्पटिच्छित्वा । 


यो कोचि बुडपब्बजितोति सामणेरं सन्धाय वृत्तं । महापेळादीसूति विलीवादिमयेसु घरद्रारेसु उपितभत्तभाजनविसेसेसु, एतेन विहारे भिक्खूहि सद्धि वस्सगणनादीनं अकरणं दस्सेति। 
थेय्यसंबासकवत्थुकथावण्णना निट्टिता। 


तित्थियपक्कन्तककथावण्णना 


तित्थियपक्कन्तकादिकथासु तेसं लिङ्गे आदिन्नमत्तेति वीमंसादिअधिप्पायं विना “तित्थियो भविस्सामी”ति सन्निट्ठानवसेन लिङ्गे कायेन धारितमत्ते। सयमेबाति तित्थियानं सन्तिकं अगन्त्वा 
सयमेव सङ्घारामेपि कुसचीरादीनि निवासेति। आजीवको भविस्सामि...पे०... गच्छतीति आजीवकानं सन्तिके तेसं पब्बजनविधिना “आजीवको भविस्सामी”ति गच्छति । तस्स हि तित्थियभावूपगमनं 
पति सन्निट्ठाने विज्जमानेपि “गन्त्वा भविस्सामी"ति परिकप्पितत्ता पदवारे दुक्कटमेव वुत्त दुक्कटन्ति पाळिया अवुत्तेपि मेथुनादीसु वुत्तपुब्बपयोगदुक्कटानुलोमतो वुत्तं। एतेन च सन्निट्ठानवसेन लिङ्गे 
सम्पटिच्छिते पाराजिकं, ततो पुरिमपयोगे थुल्लच्चयञ्च वत्तब्बमेव, थुल्लच्चयक्खणे निवत्तन्तोपि आपत्ति देसापेत्वा मुच्चति एवाति दडब्बं । यथा चेत्थ, एवं सङ्घ भेदेपि लोहितुप्पादेपि भिक्खूनं 
पुब्बपयोगादीसु दुक्कटथुल्लच्चयपाराजिकाहि मुच्चनसीमा च वेदितब्बा। सासनविरुद्धतायेत्थ आदिकम्मिकानम्पि अनापत्ति न वुत्ता पब्बज्जायपि अभन्बतादस्सनत्थं पनेते, अञ्जे च पाराजिककण्डे विसुं 
सिक्खापदेन पाराजिकादिं अदस्सेत्वा इध अभब्बेसु एव वुत्ताति वेदितब्बं। 


तं लद्धिन्ति तित्थियवेसे सेट्ठभावग्गहणमेव सन्धाय वुत्तं। तेसञ्हि तित्थियानं सस्सतादिग्गाहं गण्हन्तोपि लिङ्गे असम्पटिच्छिते तित्थियपक्कन्तको न होति, तं लद्धि अग्गहेत्वापि “एतेसं वतचरिया 
सुन्दरा”ति लिङ्गं सम्पटिच्छन्तो तित्थियपक्कन्तको होति एव। लद्धिया अभावेनाति भिक्खुभावे सालयताय तित्थियभावूपगमनलद्धिया अभावेन, एतेन च आपदासु कुसचीरादिं पारुपन्तस्सापि नग्गस्स 
विय अनापत्ति दस्सेति । 


उपसम्पन्नभिकखुना कथितोति एत्थ सङ्घभेदकोपि उपसम्मन्नभिक्खुनाव कथितो, मातुघातकादयो पन अनुपसम्मन्नेनापीति दुब्बं 
तित्थियपक्कन्तककथावण्णना निड्टिता। 
तिरच्छानवत्थुकथावण्णना 


१११. उदकसञ्चारिकं मण्डूकभक्खं नागसरीरन्ति सम्बन्धितब्बं । विस्सरभयेनाति नागस्स सरीरं दिस्वा भिक्खुनो विरवनभयेन। कपिमिद्धादीसु नागसरीरं नुप्पज्जतीति तदुप्पत्तिसीमं दस्सेन्तो आह 
““बिस्सट्ठो/तिआदि। 


तिरच्छानवत्थुकथावण्णना निङ्टिता। 
मातुघातकादिकथावण्णना 


११२. अपवाहनन्ति सोधनं । तिरच्छानादिअमनुस्सजातितो मनुस्सजातिकानञ्नेव पुत्तेसु मेत्तादयोपि तिक्खविसदा होन्ति लोकुत्तरगुणा वियाति आह “मनुस्सित्थिभूता जनिका माता”ति। यथा 
मनुस्सानञ्जेव कुसलप्पवत्ति तिक्खविसदा, एवं अकुसलप्पवत्तिपीति आह “सयम्पि मनुस्सजातिकेनेवा/तिआदि। आनन्तरियेनाति एत्थ चुतिअनन्तरं निरये पटिसन्धिफलं अनन्तरं नाम, तस्मिं 
अनन्तरे जनकत्तेन नियत्तं आनन्तरियं, तेन। बेसिया पुत्तोति उपलक्खणमत्तं, कुलित्थिया अतिचारिनिया पुत्तोपि अत्तनो पितरं अजानित्वा घातेन्तो पितुघातकोव होति। 


११४. अवसेसन्ति अनागामिआदिकं । यं पनेत्थ वत्तब्बं, तं मनुस्सविग्गहपाराजिके वृत्तमेव। 


११५. अयं सङ्कभेदकोति पकतत्तं भिकखुं सन्धाय वृत्तं। पुब्बे एव पाराजिकं समापन्नो वा वत्थादिदोसेन विपन्नोपसम्पदो वा सङ्घं भिन्दन्तोपि अनन्तरियं न फुसति, सङ्घो पन भिन्नोव होति, पब्बज्जा 
चस्स न वारिताति दडुब्बं। 


“दुदुचत्तेना' ति वुत्तमेवत्थं विभावेति “वधकचित्तेना”ति। लोहितं उप्पादेतीति तथागतस्स वेरीहि अभेज्जकायताय केनचि बलक्कारेन चम्मादिछेदं कत्वा बहि लोहितं पग्घरापेतुं न सक्का, 
आवुधादिपहारेन पन लोहितं ठानतो चलित्वा कुप्पमानं एकत्थ सञ्चितं होति, एत्तकेन पन पहारदायको लोहितुप्पादको नाम होति देवदत्तो विय। चेतियं पन बोधि वा पटिमादिं वा भिन्दतो आनन्तरियं न 
होति, आनन्तरियसदिसं महासावज्जं होति। बोधिरुक्खस्स पन ओजोहरणसाखा चेव सधातुकं चेतियं बाधयमाना च छिन्दितब्बा, पुञ्जमेवेत्थ होति। 


मातुघातकादिकथावण्णना निद्टिता। 
उभतोब्यञ्जनकवत्थुकथावण्णना 


११६. इत्थिउभतोब्यञ्जनकोति इत्थिन्द्रिययुत्तो, इतरो पन पुरिसिन्द्रिययुत्तो । एकस्स हि भावद्वयं सह नुप्पज्जति यमके (यम° ३.इन्द्रिययमक.१८८) पटिक्खित्तत्ता | दुतियब्यञ्जनं पन कम्मसहायेन 
अकुसलतचित्तेनेव भावविरहितं उप्पज्जति। पकतित्थिपुरिसानम्पि कम्ममेव ब्यञ्जनलिङ्गानं कारणं, न भावो तस्स केनचि पच्चयेन पच्चयत्तस्स पट्ठाने अवुत्तत्ता। केवलं भावसहितानंयेव ब्यञ्जनलिङ्गानं 
पवत्तिदस्सनत्थं अहुकथासु “इत्थिन्द्रियं पटिच्च इत्थिलिङ्गादीनी तिआदिना (ध० स० अट्ठ ० ६३२) इन्द्रियं ब्यञ्जनकआरणत्तेन वुत्तं, इध पन अकुसलबलेन इन्द्रियं विनापि ब्यञ्जनं उप्पज्जतीति वुत्तं । 
उभिन्नम्पि चेसं उभतोब्यञ्जनकानं यदा इत्थिया रागो उप्पज्जति, तदा पुरिसब्यञ्जनं पाकटं होति, इतरं पटिच्छन्नं । यदा पुरिसे रागो उप्पज्जति, तदा इत्थिब्यञ्जनं पाकटं होति, इतरं पटिच्छन्नं । तत्थ 
विचारणक्कमोति पटिसन्धिक्खणे एव इत्थिपुरिसलिङ्गानम्पि पातुभावप्पकासके कुरुन्दिवचने अयृत्ततापकासनत्यं अत्थविचारणक्कमो। अट्ुसालिनियञ्हि “इत्थिलिङ्गादीनि पन इत्थिन्द्रियं पटिच्च पवत्ते 
समुट्टितानीतिआदि (ध० स० अट्ट० ६३२) वुत्तं । नेवस्स पब्बज्जा अत्थीति योजना । यो च पटिक्खित्ते अभब्बे, भब्बे च पुग्गले जत्वा पब्बाजेति, उपसम्पादेति वा, दुक्कटं । अजानन्तस्स सब्बत्थ 
अनापत्तीति वेदितब्बं। 

उभतोब्यञ्जनकवत्थुकथावण्णना निट्टिता। 
अनुपज्झायकादिवत्थुकथावण्णना 


११७. अनुपज्झायादिवत्थूसु सिक्खापदं अपञ्ञत्तन्ति “न, भिक्खवे, अनुपज्झायको उपसम्पादेतब्बो ति इधेव पञ्ञापियमानसिक्खापदं सन्धाय वुत्तं। “कम्मं पन न कुप्पती”ति इदं 
उपज्झायाभावेपि इत्थन्नामस्स उपसम्पदापेक्खो, इत्थन्नामेन उपज्झायेना"ति मतस्स वा विब्भमन्तस्स वा पुराणउपज्झायस्स, अञ्ञस्स वा यस्स कस्सचि अविज्जमानस्सापि नामेन सब्बत्थ 
उपज्झायकित्तनस्स कत्ता वुत्तं। यदि हि उपज्झायकित्तनं न करेय्य, “पुग्गलं न परामसती'ति वृत्तकम्मविपत्ति एव सिया। तेनेव पाळियं “अनुपज्ञायक' न्ति वृत्तं। अट्ठकथायम्पिस्स “ उपज्झायं 
अकित्तेत्वा"ति अवत्वा “उपज्झायं अगाहापेत्वा सब्बेन सब्बं उपज्झायविरहितं इच्चेव अत्थोति वुत्तो। पाळियं सङ्घेन उपज्झायेनाति “अयं इत्थन्नामो सङ्घस्स उपसम्पदापेक्खो, इत्थन्नामो सङ्घं उपसम्पदं 
याचति सङ्घेन उपज्झायेना”ति एवं कम्मवाचाय सङ्घमेव उपज्झायं कित्तेत्वाति अत्थो। एवं गणेन उपज्झायेनाति एत्थापि अयं इत्थन्नामो गणस्स उपसम्पदापेक्खो”ति आदिना योजना वेदितब्बा, एवं 
बुत्तेपि कम्मं न कुप्पति एव दुक्कटस्सेव वुत्तत्ता। अञ्जथा “सो च पुग्गलो अनुपसम्पन्नो "ति वदेय्य। तेनाह “सङ्घेना”तिआदि। तत्थ पण्डकादीहि उपज्झायेहि करियमानेसु कम्मेसु पण्डकादिके विनाव 
यदि पञ्चवग्गादिगणो पूरति, कम्मं न कुप्पति, इतरथा कुप्पतीति वेदितब्बं। 


अनुपज्झायकादिवत्थुकथावण्णना निट्टिता। 
अपत्तकादिवत्थुकथावण्णना 


११८. अपत्तचीवरवत्थूसुपि पत्तचीवरानं अभावेपि “परिपुण्णस्स पत्तचीवर न्ति कम्मवाचाय सावितत्ता कम्मकोपं अवत्वा दुक्कटमेव वुत्तं । इतरथा सावनाय हापनतो कम्मकोपो एव सिया। केचि 
पन “पठमं अनुञ्जातकम्मवाचाय उपसम्पन्ना विय इदानिपि 'परिपुण्णस्स पत्तचीवर' न्ति अवत्वा कम्मवाचाय उपसम्पन्नापि सूपसम्पन्नाएवा^ति वदन्ति, तं न युत्तं। अनुञ्जातकालतो पट्ठाय हि 
अपरामसनं सावनाय हापनविपत्ति एव होति “इत्थन्नामो सङ्घं उपसम्पदं याचतीति पदस्स हापने विय । तम्पि हि पच्छा अनुञ्ञातं, “सङ्घं, भन्ते, उपसम्पदं याचामी"तिआदिवाक्येन अयाचेत्वा तम्पि 
उपसम्पादेन्तो “अयं इत्थन्नामो सङ्घं उपसम्पदं याचतीति वत्वाव यदि कम्मवाचं करोति, कम्मं सुकतमेव होति, नो चे विपन्नं । सब्बपच्छा हि अनुञ्जातकम्मवाचतो किञ्चिपि परिहापेतुं न वट्टति, 
सावनाय हापनमेव होति। अज्जे वा भिक्खू दातुकामा होन्तीति सम्बन्धो । 


अनामट्टपिण्डपातन्ति भिक्खूहि लद्भभिक्खतो अग्गहितग्गं पिण्डपातं। सामणेरभागसमकोति एत्थ किञ्चापि सामणेरानम्पि आमिसभागस्स समकमेव दिय्यमानत्ता विसुं सामणेरभागो नाम नत्थि, 
पत्तचीवरपरिकम्ममत्तपटिबद्धपब्बज्जताय पन सामणेरसदिसा एते पण्डुपलासाति दस्सनत्थं एवं वुत्तन्ति दडुब्बं । नियतासन्नपब्बज्जस्सेव चायं भागो दीयति। तेनेव “याव पत्तो पच्चती 'तिआदि वुत्तं। 
आमिसभागोति विहारे दिन्नं सङ्घभत्तं, ततुप्पादञ्च सन्धाय वृत्तं, न दायकानं गेहेसु तेहि दिय्यमानं । तेनेव सलाकभत्तादि पटिक्खित्तं, दायका विप्पटिसारिनो होन्तीति । भेसज्जन्तिआदिना पन गिहीनं 
भेसज्जकरणादिदोसो एत्थ न होतीति दस्सेति। 


अपत्तकादिवत्थुकथावण्णना निद्टिता। 
हत्थच्छिन्नादिवत्थुकथावण्णना 


११९. हत्थच्छिन्नादिवत्थूसु कण्णमूलेति सकलस्स कण्णस्स छेदं सन्धाय वत्तं । कण्णसक्खलिकायाति कण्णचूळिकाय। यस्स पन कण्णाविद्धेति हेठ्ठा कुण्डलादिठपनच्छिददं सन्धाय वुत्त | तञ्हि 
सङ्घटनक्खमं । अजपदकेति अजपदनासिकट्टिकोटियं । ततो हि उद्ध न विच्छिन्दति। सक्का होति सन्धेतुन्ति अविरूपसण्ठानं सन्धाय वृत्तं, विरूपं पन परिसदूसकतं आपादेति। 


खुज्जसरीरोति वङ्कसरीरो । ब्रह्मुनो विय उजुकं गत्तं सरीरं यस्स, सो ब्रह्मुज्जुगत्तो, भगवा। 
परिवटुमोति समन्ततो वट्टकायो, एतेन एवरूपा एव वामनका न वट्टन्तीति दस्सेति। 


कूटकूटसीसोति अनेकेसु ठानेसु पिण्डिकमंसतं दस्सेतुं आमेडितं कतं । तेनाह तालफलपिण्डिसदिसेना "ति, तालफलानं मञ्जरी पिण्डि नाम। अनुपुब्बतनुकेन सीसेनाति चेतियथूपिका विय 
कमेन किसेन सीसेन, थूलवेळुपब्बं विय आदितो पट्ठाय यावपरियोसानं समथूलेन उच्चेन सीसेन समन्नागतो नाळिसीसो नाम | कप्पसीसोति गजमत्थकं विय द्विधा भिन्नसीसो। ““कण्णिककेसो वा”ति 
इमस्स बिवरणं “पाणकेही”तिआदि। मक्कटस्सेव नळाटेपि केसानं उद्ठितभाव॑ सन्धायाह “सीसलोमेही”तिआदि। 


मक्कटभमुकोति नळाटलोमेहि अविभत्तलोमभमुको। अक्खिचक्कलेहीति कण्हमण्डलेहि। केकरोति तिरियं पस्सनको। उदकतारकाति ओलोकेन्तानं उदके पटिबिम्बिकच्छाया, उदकपुन्बुळन्ति 
केचि। अक्खितारकाति अभिमुखे ठितानं छाया, अक्खिगण्डकातिपि वदन्ति । अतिपिङ्गलक्खरीति मज्जारविख । मधुपिङ्गलन्ति मधुवण्णपिङ्गलं । निप्पखुमक्खीति एत्य पखुम-सद्दो अक्खिदललोमेसु 
निरूळहो, तदभावा निप्पखुमक्खि। अक्खिपाकेनाति अक्खिदल परियन्तेसु पूतिभावापज्जनरोगेन। 


चिपिटनासिकोति अनुन्नतनासिको। पटङ्गमण्डूको नाम महामुखमण्डूको । भिन्नमुखोति उपक्कमुखपरियोसानो, सब्बदा विवटमुखो वा। वङ्कमुखोति एकपस्से अपक्कम्म ठितहेट्टिमहनुकट्टिको। 
ओइुच्छिन्नकोति उभोसु आट्टेसु यत्थ कत्थचि जातिया वा पच्छा वा सत्थादिना अपनीतमंसेन ओड्डेन समन्नागतो । एळमुखोति निच्चपग्घरितलालामुखो। 


भिन्नगलोति अवनतगतो। भिन्नउरोति अतिनिन्नउरमज्झो। एवं भिन्नपिट्टिपि । सब्बञ्चेतन्ति “ कच्छुगत्तोतिआदिं सन्धाय वुत्तं। एत्थ च विनिच्छयो कुद्ठादीसु वुत्तो एवाति आह 
“विनिच्छयो”तिआदि। 


बातण्डिकोति अण्डवातरोगेन उद्भुतबीजण्डकोसेन समन्नागतो, यस्स निवासनेन पटिच्छन्नम्पि उन्नतं पकासति, सोव न पब्बाजेतब्बो। विकटोति तिरियंगमनपादो, यस्स चङ्कमतो जाणुका बहि 
निगच्छन्ति। पण्होति पच्छतो परिवत्तनकपादो, यस्स चङ्कमतो जाणुका अन्तो पविसन्ति। महाजङ्घोति थूलजङ्घो। महापादोति महन्तेन पादतलेन यृत्तो। पादवेमज्झेति पिट्टिपादवेमज्झे, एतेन अग्गपादो च 
पण्हि च सदिसोति दस्सेति। 


मज्झे सङ्कटितपादत्ताति कुण्डपादताय कारणविभावनं । अग्गे सङ्कुटितपादत्ताति कुण्डपादताय सकुणपादस्सेव गमनविभावनं । पिट्टिपादग्गेन चङ्कमन्तोति “पादस्स बाहिरन्तेनाति च 
अब्मन्तरन्तेना"ति च इदं पादतलस्स उभोहि परियन्तेहि चङ्कमनं सन्धाय वुत्तं। 


मम्मनन्ति ठानकरणविसुद्धिया अभावेन अयुत्तक्खरवचनं। वचनानुकरणेन हि सो मम्मनो वुत्तो यो च करणसम्मन्नोपि एकमेवक्खरं हिक्कारबहुसो वदति, सोपि इधेव सङ्गय्हति। यो वा पन हिक्कं 
निग्गहेत्वापि अनामेडितक्खरमेव सिलिट्टवचनं वत्तुं समत्थो, सो पब्बाजेतब्बो। 


आपत्तितो न मुच्चतीति जत्वा करोन्तोव न मुच्चति । जीवितन्तरायादिआपदासु अरुचिया कायसामग्गिं देन्तस्स अनापत्ति। अप्पत्तो ओसारणन्ति ओसारणाय अनरहोति अत्थो। 


हत्थच्छिन्नादिवत्थुकथावण्णना निङ्टिता। 

अलज्जिनिस्सयवत्थुकथावण्णना 
१२०. निस्सयपटिसंयुत्तवत्थूसु भिक्खूहि समानो भागो दिट्टिसीलादिगुणकोड्ठासो अस्साति भिक्खुसभागो, तस्स भावो भिक्खुसभागता। 
अलज्जिनिस्सयवत्थुकथावण्णना निड्टिता। 
गमिकादिनिस्सयवत्थुकथावण्णना 


१२१. निस्सयकरणीयोति एत्थ निस्सयग्गहणं निस्सयो, सो करणीयो यस्साति विसेसनस्स परनिपातो दडुब्बो। विस्समेन्तो वा...पे०... अनापत्तीति गमनसउस्साहताय तथा वसन्तोपि अद्भिको एव, 
तत्थ निस्सयदायके असति अनापत्तीति अधिप्पायो। एतेन च परिस्समादिअभावे सेनासनादिसम्पदं पटिच्च वसतो आपत्तीति दस्सेति। तञ्च अगमनपच्चया दिवसे दिवसे आपज्जतीति वदन्ति। 
चीवररजनादिकिच्चत्थाय गरूहि पेसितस्सापि किच्चपरियोसानमेव वसितब्बं, न ततो परं। गरूहिपि तावकालिककिच्चत्थमेव पेसलदहरा पेसितब्बा, न निच्चकालकिच्चत्थन्ति दडुब्बं । “नावाय 
गच्छन्तस्स...पे०... अनापत्ती”ति वुत्तत्ता एवरूपं अविधेय्यं विना निस्सयदायकरहितट्ठाने वस्सं उपगन्तुं न वट्टतीति दडुब्बं । 


तस्स निस्सायाति तं निस्साय। आसाळहीमासे...पे०... तत्थ गन्तब्बन्ति एत्थ पन सचेपि “असुको थेरो एत्थ आगमिस्सति आगमिस्सती”ति आगमेन्तस्सेव वस्सूपनायिकदिवसो होति। होतु, 
वसितड्टाने वस्सं अनुपगम्म यत्थ निस्सयो लब्मति, दूरेपि तत्थ गन्त्वा पच्छिमिकाय उपगन्तन्बं । 


१२२. गोत्तेनपीति “आयस्मतो पिप्पलिस्स उपसम्पदापेक्खो"ति एवं नामं अवत्वा गोत्तनामेनपीति अत्थो, तेन “कोनामो ते उपञ्झायो"ति पुद्ठेन गोत्तनामेन “आयस्मा कस्सपो”ति वत्तब्बन्ति सिद्धं 
होति। तस्मा अञ्जम्पि किञ्चि तस्स नामं पसिद्धं, तस्मिं वा खणे सुखग्गहणत्थं नामं पञ्ञापितं, तं सब्बं गहेत्वापि अनुस्सावना कातब्बा । यथा उपज्झायस्स, एवं उपसम्पदापेक्खस्सपि गोत्तादिनामेन, 
तङ्कणिकनामेन च अनुस्सावनं कातुं वट्टति। तस्मिम्पि खणे “अयं तिस्सो "ति वा “नागो ति वा नामं करोन्तेहि अनुसासकसम्मुतितो पठममेव कातब्बं, एवं कत्वापि अन्तरायिकधम्मानुसासनपुच्छनकालेसु 
“किन्नामोसि, अहं भन्ते नागो नाम, कोनामो ते उपज्झायो, उपज्झायो मे भन्ते तिस्सो नामा”तिआदिना विञ्ञापेन्तेन उभिन्नम्मि चित्ते “ममेदं नामन्ति यथा सञ्ञा उप्पज्जति, एवं विञ्ञापेतब्बं । सचे पन 
तस्मिं खणे पकतिनामेन वत्वा पच्छा तिस्स-नामादिअपुब्बनामेन अनुस्सावेति, न वट्टति। 


तत्थ च किञ्चापि उपज्झायस्सेव नामं अग्गहेत्वा येन केनचि नामेन “तिस्सस्स उपसम्पदापेक्खो'तिआदिनापि पुग्गले परामड्ठे कम्मं सुकतमेव होति अनुपज्झायकादीनं उपसम्पदाकम्मं विय 
उपज्झायस्स अभावेपि अभब्बत्तेपि कम्मवाचाय पुग्गले परामड्ठे कम्मस्स सिज्झनतो। उपसम्पदापेक्खस्स पन यथासकं नामं विना अञ्जेन नामेन अनुस्साविते कम्मं कुप्पति, सो अनुपसम्पन्नोब होति। तत्थ 
ठितो अञ्ञो अनुपसम्मन्नो विय गहितनामस्स वत्थुपुग्गलस्स तत्थ अभावा, एतस्स च नामस्स अनुस्सावनाय अवुत्तत्ता। तस्मा उपसम्पदापेक्खस्स पकतिनामं परिवत्तेत्वा अनुपुब्बेन नागादिनामेन 
अनुस्सावेतुकामेन पटिकच्चेव “त्वं नागो"तिआदिना विञ्ञापेत्वा अनुसासनअन्तरायिकधम्मपुच्छनकखणेसुपि तस्स च सङ्घस्स च यथा पाकटं होति, तथा पकासेत्वाव नागादिनामेन अनुस्सावेतब्बं। 
एकस्स बहूनि नामानि होन्ति, तेसु एकं गहेतुं वट्टति। 


यं पन उपसम्पदापेक्खउपज्झायानं एकत्थ गहितं नामं, तदेव जत्तिया, सब्बत्थ अनुस्सावनासु च गहेतब्बं | गहिततो हि अञ्जस्मिं गहिते व्यञ्जनं भिन्नं नाम होति, कम्मं विपज्जति। अत्थतो, हि 
ब्यञ्जनतो च अभिन्ना एव जत्ति, अनुस्सावना च वट्टन्ति, उपज्झायनामस्स पन पुरतो “आयस्मतो तिस्सस्सा”तिआदिना आयस्मन्त-पदं सब्बत्थ योजेत्वापि अनुस्सावेति, तथा अयोजितेपि दोसो नत्थि । 


पाळियं पन किञ्चापि “इत्थन्नामस्स आयस्मतो ति पच्छतो “आयस्मतो'ति पदं वृत्तं, तथापि “आयस्मा सारिपृत्तो अत्थकुसलो'तिआदिना नामस्स पुरतो आयस्मन्त-पदयोगस्स दस्सनतो पुरतोव 
पयोगो युत्ततरो। तञ्च एकत्थ योजेत्वा अञ्जत्थ अयोजितेपि एकत्थ पुरतो योजेत्वा अञ्जत्थ पच्छतो योजनेपि सावनाय हापनं नाम न होति नामस्स अहापितत्ता। तेनेव पाळियम्पि “इत्थन्नामस्स 
आयस्मतो ति एकत्थ योजेत्वा “इत्थन्नामेन उपज्झायेना"तिआदीसु “आयस्मतो ति न योजितन्ति वदन्ति। तञ्च किञ्चापि एवं, तथापि सब्बट्टानेपि एकेनेव पकारेन योजेत्वा एव वा अयोजेत्वा वा 
अनुस्सावनं पसत्थतरन्ति गहेतब्बं। 


गमिकादिनिस्सयवत्थुकथावण्णना निट्टिता। 
द्वेउपसम्पदापेक्खादिवत्थुकथावण्णना 


१२३. एकतो सहेव एकस्मिं खणे अनुस्सावनं एतेसन्ति एकानुस्सावना, उपसम्पदापेक्खा, एते एकानुस्सावने कातुं । तेनाह “एकानुस्सावने कातु न्ति, इदञ्च एकं पदं विभत्तिअलोपेन दब्बं 
एकेन बाति द्विन्नम्पि एकस्मिं खणे एकाय एव कम्मवाचाय अनुस्सावने एकेनाचरियेनाति अत्थो। “अयं बुद्धरक्खितो च अयं धम्मरक्खितो च आयस्मतो सङ्घरविखतस्स उपसम्पदापेक्खोतिआदिना 
नयेन एकेन आचरियेन ट्विन्नं एकस्मिं खणे अनुस्सावननयो दडब्बो। इमिनाव नयेन तिण्णम्पि एकेन आचरियेन एकक्खणे अनुस्सावनं दड॒ब्बं। 


पुरिमनयेनेब एकतो अनुस्सावने कातुन्ति “एकेन एकस्स, अञ्जेन इतरस्सा"तिआदिना पुब्बे वृत्तनयेन द्रिन्नं द्वीहि वा, तिण्णं तीहि वा आचरियेहि, एककेन वा आचरियेन तयोपि एकतो 
अनुस्सावने कातुन्ति अत्थो, तञ्च खो एकेन उपज्झायेन। “न त्वेव नानुपज्झायेना”ति इदं एकेन आचरियेन द्वीहि वा तीहि वा उपज्झायेहि द्वे वा तयो वा उपसम्पदापेक्खे एकक्खणे एकाय अनुस्सावनाय 
एकानुस्साबने कातुं न वट्टतीति पटिक्खेपपदं। न पन नानाचरियेहि नानुपज्झायेहि तयो एकानुस्सावने कातुं न वट्टतीति आह “सचे पन नानाचरिया नानुपज्झाया...पे०... बट्टती”ति। यञ्चेत्थ 
“तिस्सत्थेरो सुमनत्थेरस्स सद्धिविहारिकं, सुमनत्थेरो तिस्सत्थेरस्स सद्भिविहारिक न्ति एवं उपज्झायेहि अञ्जमञ्जं सद्भिविहारिकानं अनुस्सावनकरणं वुत्तं, तं उपलक्खणमत्तं । तस्मा सचे तिस्सत्थेरो 
सुमनत्थेरस्स सद्धिविहारिकं, सुमनत्थेरो नन्दत्थेरस्स सद्भिविहारिकं अनुस्सावेति, अञ्जमञ्जञ्च गणपूरका होन्ति, वट्टति एव। सचे पन उपज्झायो सयमेव अत्तनो सद्धिविहारिकं अनुस्सावेतीति एत्थ 
वत्तब्बमेव नत्थि, कम्मं सुकतमेव होति। अनुपज्झायकस्सपि येन केनचि अनुस्साविते उपसम्पदा होति, किमङ्गं पन सउपज्झायकस्स उपज्झायेनेव अनुस्सावनेति दडुब्बं। तेनेव नवट्टनपक्खं दस्सेतुं “सचे 
पना”तिआदिमाह। 


द्रेउपसम्पदापेक्खादिवत्थुकथावण्णना निड्टिता। 
उपसम्पदाविधिकथावण्णना 


१२६. उपज्झाति उपज्झाय-सद्दसमानत्थो आकारन्तो उपज्झासद्दोति दस्सेति। उपज्झाय-सद्दो एव वा उपज्झा उपयोगपच्चत्तवचनेसु य-कारलोपं कत्वा एवं वृत्तो करणवचनादीसु उपज्झा-सद्दस्स 
पयोगाभावाति दब्बं । पाळियं अत्तनाव अत्तानं सम्मन्नितब्बन्ति अत्तनाव कत्तुभूतेन करणभूतेन अत्तानमेव कम्मभूतं पति सम्मननकिच्चं कातब्बं । अत्तानन्ति वा पच्चत्ते उपयोगवचनं, अत्तनाव अत्ता 
सम्मन्नितब्बोति अत्थो। न केवलञ्च एत्थेव, अञ्जत्रापि तेरससम्मुति आदीसु इमिनाव लक्खणेन अत्तनाव अत्ता सम्मन्नितब्बोव। अपिच सयं कम्मारहत्ता अत्तानं मुञ्चित्वा चतुवग्गादिको गणो सब्बत्थ 
इच्छितब्बो। 


सच्चकालोति “निगूहिस्सामी”ति वञ्चनं पहाय सच्चस्सेव ते इच्छितब्बकालो। भूतकालोति वञ्चनाय अभावेपि मनुस्सत्तादिवत्थुनो भूतताय अवस्सं इच्छितब्बकालो, इतरथा 
कम्मकोपादिअन्तरायो होतीति अधिप्पायो | मङ्कति अधोमुखो । उद्धरतृति अनुपसम्पन्नभावतो उपसम्पत्तियं पतिट्ठपेतृति अत्थो। 

सब्बकम्मवाचासु अत्थकोसल्लत्थं पनेत्थ उपसम्पदाकम्मवाचाय एवमत्थो दटुब्बो - सुणातूति सवनाणत्तियं पठमपुरिसेकवचनं । तञ्च किञ्चापि यो सङ्घो सवनकिरियाय नियोजीयति, तस्स 
सम्मुखत्ता “सुणाही "ति मज्झिमपुरिसेकवचनेन वत्तब्बं, तथापि यस्मा सङ्घ-सद्दसन्निधाने पठमपुरिसपयोगोब सहविधूहि समाचिण्णो भगवन्तआयस्मन्तादिसद्दसन्निधानेसु विय “अधिवासेतु मे भवं गोतमो 
(पारा० २२)। एतस्स सुगत कालो, यं भगवा सावकानं सिक्खापर्द पञ्जपेय्य (पारा० २१) । पक्कमतायस्मा (पारा० ४३६) । सुणन्तु मे आयस्मन्तोतिआदीसु विय । तस्मा इध पठमपुरिसपयोगो कतो। अथ 
वा गारववसेनेवेतं वुत्तं। गरुट्ठानीयेसु हि गारववसेन मज्झिमपुरिसपयोगुप्पत्तियम्पि पठमपुरिसपयोगं पयुज्जन्ति “देसेतु सुगतो धम्म''न्तिआदीसु (दी० नि० २.६६; म० नि० २.३३८; सं० नि० १.१७२; 
महाव० ८) वियाति दड्ठब्बं। केचि पन “भन्ते, आवुसोति सद्दे अपेक्खित्वा इध पठमपुरिसपयोगो^ति वदन्ति, तं न युत्तं “आचरियो मे भन्ते होहि, (महाव° ७७) इङ्घावुसो उपालि, इमं पब्बजितं 
अनुयुञ्जाही”तिआदीसु (पारा० ५१७) तप्पयोगेपि मञ्झिमपुरिसपयोगस्सेव दस्सनतो। 


मेति यो सावेति, तस्स अत्तनिद्देसे सामिवचनं। भन्तेति आलपनत्थे वुड्रेसु सगारववचनं। “आवुसो"ति पदं पन नवकेसु। तदुभयम्पि निपातो “तुम्हे भन्ते, तुम्हे आवुसो''ति बहूसुपि समानरूपत्ता। 
सङ्घोति अविसेसतो चतुवग्गादिके पकतत्तपुग्गलसमूहे वत्तति। इध पन पच्चन्तिमेसु जनपदेसु पञ्चवग्गतो पट्टाय, मज्झिमेसु जनपदेसु दसवग्गतो पट्ठाय सङ्घोति गहेतब्बो । तत्रायं पिण्डत्थो -- भन्ते, सङ्घो 
मम वचनं सुणातूति। इदञ्च नवकतरेन वत्तब्बवचनं । सचे पन अनुस्सावको सब्बेहि भिक्खूहि वुडतरो होति, “सुणातु मे, आवुसो, सङ्घो" ति वत्तब्बं। सोपि चे “भन्ते”ति वदेय्य, नवकतरो वा 
“आवुसो' ति, कम्मकोपो नत्थि। केचि पन “एकत्थ “आवुसो'ति वत्वा अञ्जत्थ 'भन्ते'ति वृत्तेपि नत्थि दोसो उभयेनापि आलपनस्स सिज्झनतो"ति वदन्ति। 


इदानि यमत्थं जापेतुकामो “सुणातृ”ति सङ्घं सवने नियोजेति, तं जापेन्तो “अयं इत्थन्नामो'तिआदिमाह । तत्थ अयन्ति उपसम्पदापेक्खस्स हत्थपासे सन्निहितभावदस्सनं। तेन च हत्थपासे 
ठितस्सेव उपसम्पदा रुहतीति सिज्झति हत्थपासतो बहि ठितस्स अय" न्ति न वत्तब्बतो। तेनेव अनुसासकसम्मुतियं सो हत्थपासतो बहि ठितत्ता “अय" न्ति न वृत्तो। तस्मा उपसम्पदापेक्खो अनुपसम्पन्नो 
हत्थपासे ठपेतब्बो। अयं इत्थन्नामोति अयं-सद्दो च अवस्सं पयुज्जितब्बो। सो च इमस्मिं पठमनामपयोगे एवाति गहेतनब्बं । “इत्थन्नामो”ति इदं अनियमतो तस्स नामदस्सनं। उभयेनपि अयं 
बुद्भरक्खितोतिआदिनामं दस्सेति। `-उपसम्पदापेक्खो "ति भिन्नाधिकरणविसये बहुब्बीहिसमआसो, उपसम्पदं मे सङ्घो अपेक्खमानोति अत्थो। तस्स च उपज्झायतं समङ्गिभावेन दस्सेतुं “इत्थन्नमस्स 
आयस्मतो' ति वुत्तं। एतेन “अयं बुद्धरक्खितो आयस्मतो धम्मरक्खितस्स सद्भिविहारिकभूतो उपसम्पदापेक्खो "ति एवमादिना नयेन नामयोजनाय सह अत्थो दस्सितोति। एत्थ च “आयस्मतो' ति पदं 
अवत्वापि “अयं बुद्धरक्खितो धम्मरक्खितस्स उपसम्मदापेक्खोति वत्तुं बट्टति । तेनेव पाळियं “इत्थन्नामेन उपज्झायेना”ति एत्थ “आयस्मतो"ति पदं न वृत्तं। यञ्चेत्थ वत्तब्बं, तं हेड्ठा वृत्तमेव। 


ननु चेत्थ उपज्झायोपि उपसम्पदापेक्खो विय हत्थपासे ठितो एव इच्छितब्बो, अथ कस्मा “अयं इत्थन्नामो इमस्स इत्थन्नामस्स उपसम्पदापेक्खो"ति एवं उपज्झायपरामसनेपि इम-सद्दस्स पयोगो न 
कतोति? नायं विरोधो उपज्झायस्स अभावेपि कम्मकोपाभावतो। केवलञ्हि कम्मनिप्फत्तिया सन्तपदवसेन अविज्जमानस्सपि उपज्झायस्स नामकित्तनं अनुपज्झायस्स उपसम्पदादीसुपि करीयति। तस्मा 
उपज्झायस्स असन्निहिततायपि तप्परामसनमत्तेनेव कम्मसिद्धितो “इमस्सा”ति निद्दिसितुं न वट्टति। 


परिसुद्धो अन्तरायिकेहि धम्मेहीति अभन्बतादिकेहि उपसम्पदाय अवत्थुकरेहि चेव पञ्चाबाधहत्थच्छिन्नादीहि च आपत्तिमत्तकरेहि अन्तरायिकेहि सभावेहि परिमृत्तो। एवं वृत्तो एव च 
आपत्तिमत्तकरेहि पञ्चाबाधादीहि अपरिमुत्तस्सपि उपसम्पदा रुहति, नाञ्ञथा। परिपुण्णस्स पत्तचीबरन्ति परिपुण्णमस्स उपसम्पदापेक्खस्स पत्तचीवरं। एवं वृत्ते एव अपत्तचीवरस्सापि उपसम्पदा रुहति, 
नाञ्जथा। उपसम्पदं याचतीति “सङ्घ, भन्ते, उपसम्पदं याचामी”तिआदिना (महाव० ७१, १२६) याचितभावं सन्धाय वृत्तं। एवं तेन सङ्घे अयाचितेपि “इत्थन्नामो सङ्घं उपसम्पदं याचती" ति वृत्ते एव कम्मं 
अविपन्नं होति, नाञ्जथा। उपज्झायेनाति उपज्झायेन करणभूतेन इत्थन्नामं उपज्झायं कत्वा कम्मभूतं उपसम्पदं दातुं निप्फादेतुं कततुभूतं सङ्घ याचतीति अत्थो। याचधातुनो पन द्विकम्मकत्ता “सङ्घं, 
उपसम्पद' न्ति ट्रे कम्मपदानि वुत्तानि। 


यदि सङ्घस्स पत्तकल्लन्ति एत्थ पत्तो कालो इमस्साति पत्तकालं, अपलोकनादिचतुन्बिधसङ्घकम्मं, तदेव सकत्थे य-पच्चयेन “पत्तकल्ल' न्ति वुच्चति । इध पन जत्तिचतुत्यउपसम्पदाकम्मं अधिप्पेतं, 
तं कातुं सङ्कस्स पत्तकल्लं जातं । यदीति अनुमतिगहणवसेन कम्मस्स पत्तकल्लतं जापेति। यो हि कोचि तत्थ अपत्तकल्लतं मञ्जिस्सति, सो वक्खति । इममेव हि अत्थं सन्धाय अनुस्सावनासु 
““यस्सायस्मतो खमति...पे०... सो भासेय्या”ति (महाव० १२७) वृत्तं। तं पनेतं पत्तकल्लं वत्थुसम्पदा, अन्तरायिकेहि धम्मेहि चस्स परिसुद्भता, सीमासम्पदा, परिससम्पदा, पुब्बकिच्चनिट्ठापनन्ति इमेहि 
पञ्चहि अङ्गेहि सङ्गहितं । 


तत्थ बत्थुसम्पदा नाम यथावुत्तेहि एकादसहि अभन्बपुग्गलेहि चेव अन्तिमवत्थुअज्झापन्नेहि च अञ्ञो परिपुण्णवीसतिवस्सो अनुपसम्पन्नभूतो मनुस्सपुरिसो, एतस्मिं पुग्गले सति एव इदं सङ्घस्स 
उपसम्पदाकम्मं पत्तकल्लं नाम होति, नासति। कतञ्च कुप्पमेव होति। 


अन्तरायिकेहि धम्मेहि चस्स परिसुद्धता नाम यथावृत्तस्सेव उपसम्पदावत्थुभूतस्स पुग्गलस्स ये इमे भगवता पटिक्खित्ता पञ्चाबाधफुट्ठतादयो मातापितूहि अननुञ्जाततापरियोसाना चेव 
हत्थच्छिन्नतादयो च दोसधम्मा कारकसङ्घस्स आपत्तादिअन्तरायहेतुताय “ अन्तरायिका"ति वुच्चन्ति तेहि अन्तरायिकेहि दोसधम्मेहि परिमुत्तत्ता, इमिस्सा च सति एव इदं कम्मं पत्तकल्लं नाम होति, 
नासति। कतं पन कम्मं सुकतमेव होति ठपेत्वा ऊनवीसतिवस्सपुग्गलं । 


सीमासम्पदा पन उपोसथक्खन्धके (महाव० १४७-१४८) वक्खमाननयेन सब्बदोसविरहिताय बद्भाबद्भवसेन दुविधाय सीमाय वसेनेव वेदितब्बा। तादिसाय हि सीमाय सति एव इदं कम्मं पत्तकल्लं 
नाम होति, नासति। कतञ्च कम्मं विपज्जति। 


परिससम्पदा पन ये इमे उपसम्पदाकम्मस्स सब्नन्तिमेन परिच्छेदेन कम्मप्पत्ता दसहि वा पञ्चहि वा अनूना पाराजिकं अनापन्ना, अनुक्खित्ता च समानसंवासका भिकखू, तेसं एकसीमायं हत्थपासं 
अविजहित्वा ठानं, छन्दारहानञ्च छन्दस्स आनयनं, सम्मुखीभूतानञ्च अप्पटिक्कोसनं, उपसम्पदापेक्खरहितानं उपोसथक्खन्धके पटिक्खित्तानं गह ट्ठादिअनउपसम्पन्नानञ्चेव 
पाराजिकुक्खित्तकनानासंवासकभिक्खुनीनञ्च वज्जनीयपुग्गलानं सङ्घस्स हत्थपासे अभावो चाति इमेहि चतूहि अङ्गेहि सङ्गहिता। एवरूपाय च परिससम्पदाय सति एव इदं पत्तकल्लं नाम होति, नासति। 
तत्थ पुरिमानं तिण्णं अङ्गानं अञ्जतरस्सपि अभावे कतं कम्मं विपज्जति, न पच्छिमस्स। 


पुब्बकिच्चनिट्टापनं नाम यानिमानि “पठमं उपज्झं गाहापेतब्बोतिआदिना पाळियं वृत्तानि “उपज्झं गाहापनं, पत्तचीवराचिक्खनं, ततो तं हत्थपासतो बहि ठपेत्वा अनुसासकसम्मुतिकम्मकरणं, 
सम्मतेन च गन्त्वा अनुसासनं, तेन च पठमतरं आगन्त्वा सङ्घस्स जापेत्वा उपसम्पदापेक्खं 'आगच्छाही'ति हत्थपासे एव अम्भानं, तेन च भिक्खूनं पादे वन्दापेत्वा उपसम्पदायाचापनं, ततो 
अन्तरायिकधम्मपुच्छकसम्मुतिकरणं, सम्मतेन च पुच्छन' न्ति इमानि अट्ट पुब्बकिच्चानि, तेसं सब्बेसं याथावतो करणेन निट्ठापनं। एतस्मिञ्च पुब्बकम्मनिट्टापने सति एव इदं सङ्घस्स उपसम्पदाकम्मं 
पत्तकल्लं नाम होति, नासति। एतेसु पन पुब्बकम्मेसु अकतेसुपि कतं कम्मं यथावुत्तवत्थुसम्मत्तिआदीसु विज्जमानेसु अकुप्पमेव होति। तदेवमेत्थ पत्तकल्लं इमेहि पञ्चहि अङ्गेहि सङ्गहितन्ति वेदितब्बं। 
इमिनाव नयेन हेट्ठा वृत्तेसु, वक्खमानेसु च सब्बेसु कम्मेसु पत्तकल्लता यथारहं योजेत्वा जातब्बा। 


इत्थन्नामं उपसम्पादेय्याति उपसम्पदानिप्फादनेन तंसमङ्गि करेय्य करोतूति पत्थनायं, विधिम्हि वा इदं दडुब्बं। यथा हि “देवदत्तं सुखापेय्या ति वृत्ते सुखमस्स निप्फादेत्वा तं सुखसमङ्गिनं करेस्याति 
अत्थो होति, एवमिधापि उपसम्पदमस्स निप्फादेत्वा तं उपसम्पदासमङ्गिनं करेय्याति अत्थो। पयोजकव्यापारे चेतं यथा सुखयन्तं कञ्चि सुद्धकत्तारं कोचि हेतुकत्ता सुखहेतुनिप्फादनेन सुखापेय्याति वुच्चति, 
एवमिधापि उपसम्पज्जन्तं सुद्धक त्तारं पुग्गलं हेतुकत्तुभूतो सङ्घो उपसम्मदाहेतुनिप्फादनेन उपसम्पादेय्याति वृत्तो। एतेन च सुखं विय सुखदायकेन सङ्घेन पुग्गलस्स दिव्यमाना तथापवत्तपरमत्थधम्मे उपादाय 
अरियजनपञ्जत्ता उपसम्पदा नाम सम्मुतिसच्चता अत्यीति समत्थितं होति। एत्य च “इत्थन्नामो सङ्घ उपसम्पदं याचती ˆति वृत्तत्ता परिवासादीसु विय याचनानुगुणं “इत्थन्नामस्स उपसम्पदं ददेय्या”ति 
अवत्वा “इत्थन्नामं उपसम्पादेय्या'ति वृत्तत्ता इदं उपसम्पदाकम्मं दाने असङ्गहेत्वा कम्मलक्खणे एव सङ्गहितन्ति दडब्बं । इमिना नयेन “इत्थन्नामं उपसम्पादेति, उपसम्पन्नो सङ्घेना "ति एत्थापि अत्यो 
वेदितब्बो। केवलञ्हि तत्थ वत्तमानकालअतीतकालवसेन, इध पन अनामडुकालवसेनाति एत्तकमेव विसेसो। 

एसा अत्तीति “सङ्घो ञापेतब्बो'ति वृत्तञापना एसा। इदञ्च अनुस्सावनानम्पि सब्भावसूचनत्थं वुच्चति। अवस्सञ्चेतं वत्तब्बमेव, जत्तिकम्मे एव तं न वत्तब्बं । तत्थ पन य्य-कारे वुत्तमत्ते एव 
जत्तिकम्मं निट्टितं होतीति दइब्बं । खमतीति रुच्चति । उपसम्पदाति सङ्घेन दिय्यमाना निप्फादियमाना उपसम्पदा यस्स खमति । सो तुण्हस्साति योजना । तुण्हीति च अकथनत्थे निपातो, अकथनको अस्स 
भवेय्याति अत्थो। खमति सङ्घस्स इत्थन्नामस्स उपसम्पदाति पकतेन सम्बन्धो । तत्थ कारणमाह “तस्मा तुण्हीति। तत्थ “आसी” ति सेसो। यस्मा “यस्स नक्खमति, सो भासेय्या"ति तिक्खत्तुं 
बुच्चमानोपि सङ्घो तुण्ही निरवो अहोसि, तस्मा खमति सङ्घस्साति अत्थो। एवन्ति इमिना पकारेन। तुण्हीभावेनेवेतं सङ्घस्स रुच्चनभावं धारयामि बुज्झामि पजानामीति अत्थो। इति-सद्दो परिसमापनत्थे 
कतो, सो च कम्मवाचाय अनङ्गं । तस्मा अनुस्सावकेन “धारयामीति एत्थ मि-कारपरियोसानमेव वत्वा निट्टापेतब्बं, इति-सद्दो न पयुज्जितब्बोति दडब्बं । इमिना नयेन सब्बत्थ कम्मवाचानमत्थो वेदितब्बो। 


उपसम्पदाविधिकथावण्णना निङ्टिता। 
चत्तारोनिस्सयादिकथावण्णना 


१२८. एकपोरिसा वातिआदि सत्तानं सरीरच्छायं पादेहि मिनित्वा जाननप्पकारदस्सनं । छसत्तपदपरमता हि छाया “पोरिसा”ति वुच्चति । इदञ्च उतुप्पमाणाचिक्खनादि च आगन्तुकेहि सद्भि 
बीमंसित्वा वुइनवभावं जत्वा वन्दनवन्दापनादिकरणत्थं वुत्तं । एति आगच्छति, गच्छति चाति उतु, सोव पमियते अनेन संवच्छरन्ति पमाणन्ति आह “उतुयेब उतुप्पमाण "न्ति। अपरिपुण्णाति 
उपसम्पदादिवसेन अपरिपुण्णा । यदि उतुवेमज्झे उपसम्पादितो, तदा तस्मिं उतुम्हि अवसिट्टदिवसाचिक्खनं “दिवसभागाचिक्खन' न्ति दस्सेति। तेनाह “यत्तकेहि दिवसेहि यस्स यो उतु अपरिपुण्णो, ते 
दिवसे 'ति। तत्थ यस्स तं खणं लद्भूपसम्पदस्स पुग्गलस्स सम्बन्धी यो उतु यत्तकेहि दिवसेहि अपरिपुण्णो, ते दिवसेति योजना। 


छायादिकमेव सब्बं सङ्गहेत्वा गायितब्बतो कथेतब्बतो सङ्गीतीति आह “इदमेवा 'तिआदि। तत्थ एकतो कत्वा आचिविखितब्बं। त्वं कि लभसीति त्वं उपसम्पादनकाले कतरवस्सं, कतरउतुञ्च 
लभसि, कतरस्मि ते उपसम्पदा लद्धाति अत्यो। बस्सन्ति वस्सानउतु । इदञ्च संवच्छराचिक्खनं विना वुत्तम्पि न जायतीति इमिना उतुआचिक्खनेनेव सासनवस्सेसु वा कलियुगवस्सादीसु वा सहस्सिमे वा 
सतिमे वा असुकं उतुं लभामीति दस्सितन्ति दडुब्बं । “छाया” ति इदं पाळियं आगतपटिपाटिं सन्धाय वृत्तं। वत्तब्बकमतो पन कलियुगवस्सादीसु सब्बदेसपसिद्धेसु असुकवस्से असुकउतुम्हि असुकमासे 
असुके कण्हे वा सुक्के वा पक्खे असुकतिथिवारविसेसयुत्ते नक्खत्त पुब्बण्हादिदिवसभागे एत्तके छायापमाणे, नाडिकापमाणे वा मया उपसम्पदा लद्भाति वदेय्यासीति एवं आचिक्खितब्बं । “इदं सुहु 
उग्गहेत्वा आगन्तुकेहि वुड्टपटिपाटिं जत्वा पटिपज्जाही'ति वत्तब्बं। पाळियं किस्स त्वन्ति किं त्वं एत्तकं कालं अकासीति अत्थो। 


१३०. उपसम्पदं याचीति पब्बज्जञ्च उपसम्पदञ्च याचीति अत्थो। पस्सिस्सामीति एत्थ वदतीति सेसो, एवं उपरिपि । “ओसारेतब्ब्रो/ति इमिना पुरिमो उविखित्तभावो विन्भमित्वा पुन 
लद्धूपसम्पदम्पि न मुञ्चति। तेन च सम्भुञ्जनादीसुपि भिक्खूनं पाचित्तियमेवाति दस्सेति। अनापत्ति सम्भोगे संवासेति एत्थ सहसेय्यापि सङ्गहिताति ददुब्बं । एत्थ चायमधिप्पायो - यस्मा अयं 
ओसारितत्ता पकतत्तो, तस्मा उक्खित्तसम्भोगादिपच्चयेन पाचित्तियेनेत्थ अनापत्तीति। यो पन आपत्तिड्टाने अनापत्तिदिड्टिताय आपत्ति न पस्सति, तेनेव पटिकम्मम्पि न करोति, सो यस्मा एत्तावता अलज्जी 
नाम न होति। पण्णत्ति जत्वा वीतिक्कमं करोन्तो एव हि अलज्जी नाम होति। “सञ्चिच्च आपत्ति आपज्जतीतिआदि (परि० ३५९) हि वृत्तं । तस्मा एत्थ अलज्जिसम्भोगादिपच्चया दुक्कटापत्तिनियमो 
नत्थि। तेन सापेत्थ आपत्ति न वुत्ताति ददुब्बं । यो पनेत्थ इमं अधिप्पायं असल्लक्खेन्तेन केनचि “अनापत्ति सम्भोगे संवासे ति इमिना पाचित्तियेन अनापत्ति वुत्ता, अलज्जिसम्भोगपच्चया दुक्कटं पन 
आपज्जति एवाति आपत्तिनियमो वुत्तो, सो अलज्जित्ते सति एव वुत्तो, नासतीति दडब्बं । 


१३१. विनयम्हीतिआदिगाथासु निग्गहानन्ति निग्गहकरणेसु। पापिच्छेति पापपुग्गलानं निग्गहकरणेसु, लज्जीनं पग्गहेसु च पेसलानं सुखावहे महन्ते विनयम्हि यथा अत्थकारी अत्थानुगुणं करोन्तोव 
यस्मा योनिसो पटिपज्जति नाम होति, तस्मा उद्दानं पवक्खामीति सम्बन्धयोजना दडब्बा । सेसं सब्बत्थ सुविञ्जेस्यमेव। 


चत्तारोनिस्सयादिकथावण्णना निट्टिता। 
इति समन्तपासादिकाय विनयट्टकथाय विमतिविनोदनियं 


महाखन्धकवण्णनानयो निट्टितो। 


२. उपोसथक्खन्धको 
सन्निपातानुजाननादिकथावण्णना 
१३२. उपोसथक्खन्धके तरन्ति ओतरन्ति एत्थाति तित्थं, लद्धि । इतोति सासनलद्भितो। 


१३५. आपज्जित्वा वा बुट्टितोति एत्थ देसनारोचनानम्पि सङ्गहो। तेनेव मातिकाइुकथायं “वुद्धिता वा देसिता वा आरोचिता वा आपत्ति...पे०... असन्ती नाम होती”ति (कङ्का० अट्ट० निदानवण्णना) 
वुत्तं। 


मनुजेनाति आसन्नेन सह। परेति दूरद्देपि परपुग्गले सन्धाय गिरं नो च भणेय्याति योजना। 


“आविकता हिस्स फासु होती”ति (महाव० १३४) वृत्तत्ता गरुकापत्तिपि आविकरणमत्तेन वुद्ठातीति केचि वदन्ति, तं तेसं मतिमत्तं परिवासादिविधानसुत्तेहि विरुज्झनतो । अयं पनेत्थ अधिप्पायो - 
यथाभूतज्हि अत्तानमाविकरोन्तं पेसला भिक्खू अकामा परिवत्थन्ब'न्तिआदिवचनं निस्साय अनिच्छमानम्पि नं उपायेन परिवासादीनि दत्वा अवस्सं सुद्धन्ते पतिट्ठापेस्सन्ति, ततो तस्स अविप्पटिसारादीनं 
बसेन फासु होति। पठमं पातिमोक्खुद्देसन्ति निदानुद्देसं दस्सेति। पुब्बे अविज्जमानं पञ्जापेसीति। न केवलञ्च एतं, पुब्बे पञ्जत्तम्पि पन पाराजिकादिसिक्खापदं सब्बं भगवा “तत्रिमे चत्तारो पाराजिका 
धम्मा उद्देसं आगच्छन्ती "तिआदिना पाराजिकुद्देसादिवसेन विनयमातिकं कत्वा निदानुद्देसेन सह सयमेव सङ्गहेत्वा “पातिमोक्ख' न्ति पञ्जापेसीति दडुब्बं । तदेतं सब्बम्पि सन्धाय “अनुजानामि, भिक्खवे, 
पातिमोक्खं उद्दिसितु न्ति (महाव० १३३) वुत्तं । 


१३६. एतं ३४ वेदितब्बन्ति यस्मिं तस्मिं चातुद्दसे वा पन्नरसे वाति एवं अत्थजातं। 
सन्निपातानुजाननादिकथावण्णना निट्टिता। 
सीमानुजाननकथावण्णना 


१३८. “पुरत्थिमाय दिसाया”ति इदं निदस्सनमत्तं । तस्सं पन दिसायं निमित्ते असति यत्य अत्थि, ततो पट्टाय पठमं “पुरत्थिमाय अनुदिसाय, दक्खिणाय दिसाया”तिआदिना समन्ता विज्जमानड्ठानेसु 
निमित्तानि कित्तेत्वा पुन “पुरत्थिमाय अनुदिसाया”ति पठमकित्तितं कित्तेतुं वट्टति, तीहि निमित्तेहि सिङ्घाटकसण्ठानायपि सीमाय सम्मन्नितब्बतो । तिक्खत्तुं सीमामण्डलं सम्बन्धन्तेनाति विनयधरेन सयं 
एकस्मियेव ठाने ठत्वा केवलं निमित्तकित्तनवचनेनेव सीमामण्डलं समन्ता निमित्तेन निमित्तं बन्धन्तेनाति अत्थो। तं तं निमित्तट्ठानं अगन्त्वापि हि कित्तेतुं वट्टति। तियोजनपरमाय सीमाय समन्ततो तिक्खत्तु 
अनुपरिगमनस्स एकदिवसेन दुक्करत्ता विनयधरेन सयं अदिट्ठम्पि पुब्बे भिक्खूहि यथाववत्थितं निमित्तं “पासाणो भन्तेतिआदिना केनचि वुत्तानुसारेन सल्लक्खेत्वा “एसो पासाणो निमित्त न्तिआदिना 

कित्तेतुम्पि वट्टति एव। 


सुद्धपंसुपब्बतोति न केनचि कतो सयंजातोव वृत्तो। तथा सेसापि । इतरोपीति सुद्धपंसुपब्बतादिकोपि पब्बतो। हत्थिप्पमाणतोति एत्य भूमितो उग्गतप्पदेसेन हत्थिप्पमाणं गहेतब्बं । चतूहि वा तीहि 
बाति सीमाभूमियं चतूसु, तीसु वा दिसासु ठितेहि। एकिस्सा एव पन दिसाय ठितेहि ततो बहूहिपि सम्मन्नितुं न बट्टति। द्रीहि पन द्रीसु दिसासु ठितेहिपि न बट्टति। तस्माति यस्मा एकेन न वट्टति, तस्मा। तं 
बहिद्धा कत्वाति कित्तितनिमित्तस्स असीमत्ता अन्तोसीमाय करणं अयृत्तन्ति वृत्तं । तेनाह “सचे”तिआदि। 


दरत्तिसपलगुळपिण्डप्पमाणता सण्ठानतो गहेतब्बा, न तुलगणनावसेन, भारतो पलपरिमाणञ्च मगधतुलाय गहेतब्बं। सा च लोकियतुलाय द्विगुणाति वदन्ति । अतिमहन्तोपीति भूमितो हत्थिप्पमाणं 
अनुग्गन्त्वा हेट्ठाभूमियं ओतिण्णघनतो अनेकयोजनप्पमाणोपि। सचे हि ततो हत्थिप्पमाणं कूटं उग्गच्छति, पब्बतसङ्ख्यमेव गच्छति। 


अन्तोसारानन्ति तस्मिं खणे तरुणताय सारे अविज्जमानेपि परिणामेन भविस्समानसारेपि सन्धाय वुत्तं । तादिसानञ्हि सूचिदण्डकप्पमाणपरिणाहानं चतुपञ्चमत्तम्पि वनं वट्टति। 
अन्तोसारमिस्सकानन्ति अन्तोसारेहि रुक्खेहि सम्मिस्सानं। एतेन च साररुक्खमिस्सम्मि वनं वट्टतीति दस्सेति। चतुपञ्चरुक्खमत्तम्पीति साररुक्खे सन्धाय वृत्तं। बनमज्झे विहारं करोन्तीति रुक्खघटाय 
अन्तरे रुक्खे अच्छिन्दित्वा वतिआदीहि विहारपरिच्छेदं कत्वाव अन्तोरुक्खन्तरेसु एव परिवेणपण्णसालादीनं करणवसेन यथा अन्तोबिहारम्मि वनमेव होति, एवं विहारं करोन्तीति अत्थो। यदि हि सब्बं 
रुक्खं छिन्दित्वा विहारं करेय्युं, विहारस्स अवनत्ता तं परिविखिपित्वा ठितं वनं एकत्थ कित्तेतब्बं सिया। इध पन अन्तोपि वनत्ता “वनं न कित्तेतब्ब' न्ति वुत्तं । सचे हि तं कित्तेन्ति, “निमित्तस्स उपरि विहारो 
होती 'तिआदिना अनन्तरे वृत्तदोसं आपज्जति। एकदेसन्ति वनेकदेसं, रुक्खविरहितड्डाने कतविहारस्स एकपस्से ठितवनस्स एकदेसन्ति अत्थो। 


सूचिदण्डकप्पमाणोति वंसदण्डप्पमाणो । लेखनिदण्डप्पमाणोति केचि । मातिकाइुकथायं पन अवेभङ्गियविनिच्छये “यो कोचि अङङ्गलसूचिदण्डकमत्तोपि वेळु...पे०... गरुभण्ड न्ति (कङ्का० अट्ठ० 
दुब्बत्तसिक्खापदवण्णना) वृत्तत्ता तनुतरो वेळुदण्डोति च सूचिदण्डोति च गहेतब्बं । बंसनळकसरावादीसूति वेळुपब्बे वा नळपब्बे वा कपल्लकादिमत्तिकभाजनेसु वाति अत्थो। तङ्खणम्पीति तरुणपोतके 
अमिलायित्वा विरुहनजातिके सन्धाय वुत्तं। ये पन परिणता समूलं उद्धरित्वा रोपितापि छिन्नसाखा विय मिलायित्वा चिरेन नवमूलङ्करुप्पत्तिया जीवन्ति, मीयन्तियेव वा, तादिसे कित्तेतुं न बट्टति। एतन्ति 
नवमूलसाखानिग्गमनं । 


मज्झेति सीमाय महादिसानं अन्तो। कोणन्ति सीमाय चतूसु कोणेसु द्विन्नं द्विन्नं मग्गानं सम्बन्धट्ठानं । परभागे कित्तेतुं वड्टतीति तेसं चतुन्नं कोणानं बहि निक्खमित्वा ठितेसु मग्गेसु एकिस्सा दिसाय 
एकं, अञ्जिस्सा दिसाय चापरन्ति एवं चत्तारोपि मग्गा चतूसु दिसासु कित्तेतुं वट्टतीति अधिप्पायो। एवं पन कित्तितमत्तेन कथं एकाबद्धता विगच्छतीति विज्ञायतीति | परतो गतट्ठानेपि एते एव ते चत्तारो 
मग्गा। “चतूसु दिसासु गच्छन्तीति हि वृत्तं। तस्मा एत्थ कारणं विचिनितब्बं। 


“उत्तरन्तिया भिक्खुनिया”ति इदञ्च पाळियं (पाचि० ६९२) भिक्खुनीनं नदीपारगमने नदिलक्खणस्स आगतत्ता वृत्तं। भिक्खूनं अन्तरवासकतेमनमत्तम्पि वट्टति एव। “नदिचतुक्केपि एसेव 
नयो ति इमिना एकत्थ कित्तेत्वा अञ्जत्थ परतो गतट्ठानेपि किततेतुं न वट्टतीति दस्सेति । तेनेव च “अस्सम्मिस्सनदियो चतस्सोपि कित्तेतुं वट्टती "ति असम्मिस्स-ग्गहणं कतं। मूलेति आदिकाले। नदिं 
भिन्दित्वाति यथा उदकं अनिच्छन्तेहि कस्सकेहि महोघे निवत्तेतुं न सक्का, एवं नदिकूलं भिन्दित्वा। 


उक्खेपिमन्ति दीघरज्जुना कुटेन उस्सिञ्चनीयं। 


असम्मिस्सेहीति सब्बदिसासु ठितपब्बतेहि एव, पासाणादीसु अञ्जतरेहि वा निमित्तन्तराब्यवहितेहि । सम्मिस्सेहीति एकत्थ पब्बतो, अञ्ञत्थ पासाणोति एवं ठितेहि अट्टुहिपि। “निमित्तानं 
सतेनापी 'ति इमिना एकिस्साय एव दिसाय बहुनिमित्तानि “पुरत्थिमाय दिसाय कि निमित्तं? पब्बतो भन्ते। पुन पुरत्थिमाय दिसाय किं निमित्तं? पासाणो भन्ते"तिआदिना कित्तेतुं वट्टतीति दस्सेति। 
सिङ्घाटकसण्ठानाति तिकोणा। चतुरस्साति समचतुरस्सा, मुदिङ्गसण्ठाना पन आयतचतुरस्सा। एककोटियं सङ्कोचिता, तदञ्ञाय वित्थिण्णा वा होतीति । सीमाय उपचारं ठपेत्वाति आयतिं बन्धितब्बाय 
सीमाय नेसं विहारानं परिच्छेदतो बहि सीमन्तरिकप्पहोनकं उपचारं ठपेत्वा। बद्धा सीमा येसु विहारेसु, ते बद्धसीमा। पाटेक्कन्ति पच्चेकं । बद्धसीमासदिसानीति यथा बद्भसीमासु ठिता अज्ञमज्जं छन्दादिं 
अनपेविखत्वा पच्चेकं कम्मं कातुं लभन्ति, एवं गामसीमासु ठितापीति दस्सेति । आगन्तब्बन्ति सामीचिमत्तवसेन वत्तं । तेनाह “आगमनम्पी”तिआदि। 


पब्बज्जूपसम्पदादीनन्ति एत्थ भण्ड्कम्मापुच्छनं सन्धाय पब्बज्जागहणं। एकवीसति भिक्खूति निसिन्ने सन्धाय वृत्तं। इदञ्च कम्मारहेन सह अब्मानकारकानम्पि पहोनकत्थं वृत्तं। “निमित्तुपगा 
पासाणा ठपेतब्बा”ति इदं यथारुचितड्ठाने रुक्खनिमित्तादीनं दुल्लभताय वड्टित्वा उभिन्नं बद्भसीमानं सङ्करकरणतो च पासाणनिमित्तस्स च तदभावतो यत्य कत्थच आनेत्वा ठपेतुं सुकरताय च वृत्तं। तथा 
सीमन्तरिकपासाणा ठपेतब्बाति एत्थापि । चतुरङ्कलप्पमाणापीति यथा खन्धसीमापरिच्छेदतो बहि निमित्तपासाणानं चतुरङ्गुलमत्तड्ठानं समन्ता निगच्छति, अवसेसं ठानं अन्तोखन्धसीमाय होतियेव, एवं 
तेसुपि ठपितेसु चतुरङ्गुलमत्ता सीमन्तरिका होतीति दटुब्बं 


सीमन्तरिकपासाणाति सीमन्तरिकाय ठपितनिमित्तपासाणा। ते पन कित्तेन्तेन पदक्खिणतो अनुपरियायन्तेनेव कित्तेतब्बा । कथं? खण्डसीमतो हि पच्छिमाय दिसाय पुरत्थाभिमुखेन ठत्वा “पुरत्थिमाय 
दिसाय कि निमित्त'न्ति तत्थ सब्बानि निमित्तानि अनुक्कमेन कित्तेत्वा तथा उत्तराय दिसाय दक्खिणाभिमुखेन ठत्वा “दक्खिणाय दिसाय किं निमित्त "न्ति अनुक्कमेन कित्तेत्वा तथा पुरत्थिमाय दिसाय 
पच्छिमाभिमुखेन ठत्चा “पच्छिमाय दिसाय किं निमित्त न्ति अनुक्कमेन कित्तेत्वा तथा दक्खिणाय दिसाय उत्तराभिमुखेन ठत्वा “उत्तराय दिसाय किं निमित्त न्ति तत्थ सब्बानि निमित्तानि अनुक्कमेन 
कित्तेत्वा पुन पच्छिमाय दिसाय पुरत्थाभिमुखेन ठत्वा पुरिमकित्तितं वुत्तनयेन पुन कित्तेतब्बं । एवं बहूनम्पि खण्डसीमानं सीमन्तरिकपासाणा पच्चेकं कित्तेतब्बा। ततोति पच्छा। अवसेसनिमित्तानीति 
महासीमाय बाहिरन्तरेसु अवसेसनिमित्तानि। उभिन्नम्पि न कोपेन्तीति उभिन्नम्पि कम्मं न कोपेन्ति। 


कुटिगेहेति भूमियं कततिणकुटियं । उदुक्खलन्ति उदुक्खलावाटसदिसखुहदकावाटं । निमित्तं न कातब्बन्ति तं राजि वा उदुक्खलं वा निमित्तं न कातब्बं | इदञ्च यथावृत्तेसु निमित्तेसु अनागतत्तेन न 
वट्टतीति सिद्धम्पि अविनस्सकसञ्ञाय कोचि मोहेन निमित्तं करेय्याति दूरतोपि विपत्तिपरिहारत्थं वुत्तं। एवं उपरि “भित्ति अकित्तेत्वा"तिआदीसुपि सिद्धमेवत्थं पुनप्पुनं कथने कारणं वेदितब्बं। सीमाविपत्ति 
हि उपसम्पदादिसब्बकम्मविपत्तिमूलन्ति तस्सा सब्बं द्रारं सब्बथा पिदहनवसेन वत्तब्बं। सब्बं वत्वाव इध आचरिया विनिच्छयं ठपेसुन्ति ददुब्बं 


भित्तिन्ति इड्टकदारुमत्तिकामयं । सिलामयाय पन भित्तिया निमित्तुपगं एकं पासाणं तंतंदिसाय कित्तेतुं वट्टति। अनेकसिलाहि चिनितं सकलभित्ति कित्तेतुं न वट्टति “एसो पासाणो निमित्त''न्ति 
एकवचनेन वत्तब्बतो। अन्तोकुट्टमेवाति एत्थ अन्तोकुट्टेपि निमित्तानं ठितोकासतो अन्तो एव सीमाति गहेतब्बं । पमुखे निमित्तपासाणे ठपेत्वाति गब्भाभिमुखेपि बहिपमुखे गब्भवित्थारप्पमाणे ठाने पासाणे 
ठपेत्वा सम्मन्नितब्बा । एवञ्हि गब्भपमुखानं अन्तरे ठितकुटटम्पि उपादाय अन्तो च बहि च चतुरस्ससण्ठानाव सीमा होति। बहीति सकलस्स कुटिगेहस्स समन्ततो बहि। 


अन्तो च बहि च सीमा होतीति मज्झे ठितभित्तिया सह चतुरस्ससीमा होति। 


“उपरिपासादेयेब होती”ति इमिना गब्भस्स च पमुखस्स च अन्तरा ठितभित्तिया एकत्ता तत्थ च एकवीसतिया भिक्खूनं ओकासाभावेन हेट्ठा न ओतरति, उपरिभित्ति पन सीमड्टाब होतीति दस्सेति। 
हेड्टिमतले कुट्टोति हेड्टिमतले चतूसु दिसासु ठितकुट्टो। सचे हि द्वीसु, तीसु वा दिसासु एव कुट्टो तिट्ठेय्य, हेड्डा न ओतरति । हेट्ठापि ओतरतीति चतुन्नम्पि भित्तीनं अन्तो भित्तीहि सह एकवीसतिया भिकखूनं 
पहोनकत्ता वुत्तं। ओतरमाना च उपरिसीमप्पमाणेन ओतरति, चतुन्नं पन भित्तीनं बाहिरन्तरपरिच्छेदे हेड्ठाभूमिभागे उदकपरियन्तं कत्वा ओतरति। न पन भित्तीनं बहि केसग्गमत्तम्मि ठानं । पासादभित्तितोति 
उपरितले भित्तितो। ओतरणानोतरणं वुत्तनयेनेव वेदितब्बन्ति उपरिसीमप्पमाणस्स अन्तोगधानं हेट्टिमतले चतूसु दिसासु कुट्टानं तुलारुक्खेहि एकसम्बन्धतं तदन्तो पच्छिमसीमप्पमाणतादिञ्च सन्धाय 
बुत्तं। किञ्चापेत्थ निय्यूहकादयो निमित्तानं ठितोकासताय बज्झमानक्खणे सीमा न होन्ति, बद्धाय पन सीमाय सीमड्टाव होन्तीति दडब्बा । परियन्तथम्भानन्ति निमित्तगतपासाणत्थम्भे सन्धाय वुत्तं। 
“उपरिमतलेन सम्बद्धो होती”ति इदं कुट्टानं अन्तरा सीमड्ठानं थम्भानं अभावतो वुत्तं । यदि हि भवेय्युं, कुट्टे उपरिमतलेन असम्बन्धेपि सीमड्टत्यम्भानं उपरि ठितो पासादो सीमट्ठोव होति। 


www.tipitaka.org Vipassana Research Institute 


Page 122 sur 167 


सचे पन बहूनं थम्भपन्तीनं उपरि कतपासादस्स हेट्ठा पथवियं सब्बबाहिराय थम्भपन्तिया अन्तो निमित्तपासाणे ठपेत्वा सीमा बद्धा होति, एत्थ कथन्ति? एत्थापि यं ताव सीमड्त्थम्भेहेव धारियमानानं 
तुलानं उपरिमतलं, सब्बं तं सीमट्टमेव, एत्थ विवादो नत्थि। यं पन सीमड्टत्थम्भपन्तिया, असीमट्टाय बाहिरत्थम्भपन्तिया च समधुरं धारियमानानं तुलानं उपरिमतलं, तत्थ उपड सीमाति केचि वदन्ति। 
सकलम्पि गामसीमाति अपरे। बद्धसीमा एवाति अज्जे। तस्मा कम्मं करोन्तेहि गरुके निरासङ्कड्डाने ठत्वा सब्बं तं आसङ्कड्टानं सोधेत्वाव कम्मं कातब्बं, सन्निट्ठानकारणं वा गवेसित्वा तदनुगुणं कातब्बं । 


तालमूलकपब्बतेति तालवखन्धमूलसदिसे हेट्ठा थूलो हुत्वा कमेन किसो हुत्वा उग्गतो हि तालसदिसो नाम होति। वितानसण्ठानोति अहिच्छत्तकसण्ठानो। पणबसण्ठानोति मज्झे तनुको हेट्ठा च 
उपरि च वित्थिण्णो। हेड्टा बा मज्झे बाति मुदिङ्गसण्ठानस्स हेट्ठा, पणवसण्ठानस्स मज्झे। 


सप्पफणसदिसो पब्बतोति सप्पफणो विय खुज्जो, मूलड्ठानतो अज्जत्थ अवनतसीसोति अत्थो। आकासपब्भारन्ति भित्तिया अपरिविखत्तपब्भारं । सीमप्पमाणोति अन्तोआकासेन सद्भि 
पच्छिमसीमप्पमाणो। “सो च पासाणो सीमड्टो”ति इमिना ईदिसेहि सुसिरपासाणलेणकुट्टादीहि परिच्छिन्ने भूमिभागे एव सीमा पतिट्टाति, न अपरिच्छिन्ने। ते पन सीमइत्ता सीमा होन्ति, न सरूपेन 
सीमड्टमञ्चादि वियाति दस्सेति। सचे पन सो सुसिरपासाणो भूमिं अनाहच्च आकासगतोव ओलम्बति, सीमा न ओतरति। सुसिरपासाणा पन सयं सीमापटिबद्भत्ता सीमा होन्ति। कथं पन 
पच्छिमप्पमाणरहितेहि एतेहि सुसिरपासाणादीहि सीमा न ओतरतीति इदं सद्भातब्बन्ति? अद्टकथापमाणतो । 


अपिचेत्थ सुसिरपासाणभित्तिअनुसारेन मूसिकादीनं विय सीमाय हेट्टिमतले ओतरणकिच्चं नत्थि । हेठ्ठा पन पच्छिमसीमप्पमाणे आकासे द्रङुलमत्तबहलेहि पासाणभित्तिआदीहिपि उपरिमतलं आहच्च 
ठितेहि सब्बसो, येभुय्येन वा परिच्छिन्ने सति उपरि बज्झमाना सीमा तेहि पासाणादीहि अन्तरिताय तप्परिच्छिन्नाय हेट्टाभूमियापि उपरिमतलेन सद्धिं एकक्खणे पतिट्ठाति नदिपारसीमा विय नदिअन्तरितेसु 
उभोसु तीरेसु, लेणादीसु अपनीतेसुपि हेट्ठा ओतिण्णा सीमा याव सासनन्तरधाना न विगच्छति। पठमं पन उपरि सीमाय बद्धाय पच्छा लेणादीसु कतेसुपि हेट्ठाभूमियं सीमा ओतरति एव। केचि तं न इच्छन्ति। 
एवं उभयत्थ पतिट्टिता च सा सीमा एकाव होति गोत्तादिजाति विय ब्यत्तिभेदेसूति गहेतब्बं । सब्बा एव हि बद्धसीमा, अबद्धसीमा च अत्तनो अत्तनो पकतिनिस्सयभूते गामारञ्जनदिआदिके खेत्ते यथापरिच्छेदं 
सब्बत्थ साकल्येन एकस्मिं खणे ब्यापिनी परमत्थतो अविज्जमानापि ते ते निस्सयभूते परमत्थधम्मे, तं तं किरियाविसेसम्पि वा उपादाय लोकियेहि, सासनिकेहि च यथारहं एकत्तेन पञ्जत्तताय 
निस्सयेकरूपा एव। तथा हि एको गामो अरञ्ञं नदी जातस्सरो समुद्दोति एवं लोके, 


“सम्मता सा सीमा सङ्घेन (महाव० १४३) । अगामके चे, भिक्खवे, अरञ्जे समन्ता सत्तब्मन्तरा, अयं तत्थ समानसंवासा एकूपोसथा। समन्ता उदकुक्खेपा, अयं तत्थ समानसंवासा 
एकूपोसथा”ति (महाव० १४७) - 


आदिना सासने च एकवोहारो दिस्सति। न हि परमत्यतो एकस्स अनेककषम्मेसु ब्यापनमत्थि। कसिणेकदेसादिविकप्पासमानताय एकत्तहानितोति अयं नो मति। 


अस्स हेट्टाति सप्पफणपन्बतस्स हेडा आकासपन्भारे । लेणस्साति लेणञ्चे कतं, तस्स लेणस्साति अत्थो । तमेव पुन लेणं पञ्चहि पकारेहि विकप्पेत्वा ओतरणानोतरणविनिच्छयं दस्सेतुं आह “सचे 
पन हेट्टा”तिआदि। तत्थ “हेट्टा"ति इमस्स “लेणं होती”ति इमिना सम्बन्धो । हेट्ठा लेणञ्च एकस्मिं पदेसेति आह “अन्तो” ति, पब्बतस्स अन्तो, पब्बतमूलेति अत्थो। तमेव अन्तो-सहदं सीमापरिच्छेदेन 
विसेसेतुं “उपरिमस्स सीमापरिच्छेदस्स पारतो””ति वुत्तं । पब्बतपादं पन अपेक्खित्वा “ओरतो”ति वत्तब्बेपि सीमानिस्सयं पब्बतग्गं सन्धाय “पारतो ति वुत्तन्ति दब्बं । तेनेव 'बहिलेण न्ति एत्थ बहि- 
सहं विसेसेन्तो “उपरिमस्स सीमापरिच्छेदस्स ओरतो”ति आह | बहि सीमा न ओतरतीति एत्थ बहीति पब्बतपादे लेणं सन्धाय वुत्तं, लेणस्स बहिभूते उपरिसीमापरिच्छेदस्स हेट्ठाभागे सीमा न 
ओतरतीति अत्थो। अन्तो सीमाति लेणस्स च पब्बतपादस्स च अन्तो अत्तनो ओतरणारहट्ठाने न ओतरतीति अत्थो। “बहि सीमा न ओतरति, अन्तो सीमा न ओतरती”ति चेत्थ अत्तनो ओतरणारहट्टाने 
लेणाभावेन सीमाय सब्बथा अनोतरणमेव दस्सितन्ति गहेतब्बं। तत्थापि अनोतरन्ती उपरि एव होतीति। “बहि पतितं असीमा”तिआदिना उपरिपासादादीसु अथिरनिस्सयेसु ठिता सीमापि तेसं विनासेन 
विनस्सतीति दस्सितन्ति ददुब्बं। 


पोक्खरणिं खणन्ति, सीमायेवाति एत्थ सचे हेट्ठा उमङ्गनदिसीमप्पमाणतो अनूना पठममेव च पवत्ता होति। सीमा च पच्छा बद्धा नदितो उपरि एव होति, नदिं आहच्च पोबखरणिया च खताय सीमा 
विनस्सतीति दडुब्बं । हेड्रापथबितलेति अन्तरा भूमिविवरे। 


सीमामाळकेति खण्डसीमङ्गणे। “वटरुक्खो “ति इदं पारोहोपत्थम्भेन अतिदुरम्पि गन्तुं समत्थसाखासमङ्गिताय वुत्तं । सब्बरुक्खलतादीनम्पि सम्बन्धो न वट्टति एव। तेनेव नावारज्जुसेतुसम्बन्धोपि 
पटिक्खित्तो। ततोति साखतो। महासीमाय पथवितलनत्ति एत्थ आसन्नतरम्पि गामसीमं अग्गहेत्वा बद्धसीमाय एव गहितत्ता गामसीमाबद्धसीमानं अञ्ञमञ्जं रुक्खादिसम्बन्धेपि सम्भेददोसो नत्थि, 
अञ्जमञ्जं निस्सयनिस्सितभावेन पवत्तितोति गहेतब्बं । यदि हि तासम्पि सम्बन्धदोसो भवेय्य, कथं गामसीमाय बद्धसीमा सम्मन्नितब्बा सिया? यस्सा हि सीमाय सद्भि सम्बन्धे दोसो भवेय्य, सा तत्थ 
बन्धितुमेव न वट्टति, बद्धसीमाउदकुक्खेपसीमासु बद्भसीमा विय, अत्तनो निस्सयभूतगामसीमादीसु उदकुक्खेपसीमा विय च। तेनेव “सचे पन रुक्खस्स साखा वा ततो निकखन्तपारोहो वा बहिनदितीरे 
विहारसीमाय वा गामसीमाय वा पतिट्टितो"तिआदिना (महाव० अइ० १४७) उदकुक्खेपसीमाय अत्तनो अनिस्सयभूतगामसीमादीहि एव सम्बन्धदोसो दस्सितो, न नदिसीमायं। एवमिधापीति दडब्बं । 
अयञ्चत्थो उपरि पाकटो भविस्सति। आहच्चाति फुसित्वा। 


महासीमं वा सोधेत्वाति महासीमागतानं सब्बेसं भिकखूनं हत्थपासानयनबहिकरणादिवसेन सकलं महासीमं सोधेत्वा । एतेन सब्बविपत्तियो मोचेत्वा पुब्बे सुहु बद्धानम्पि विन्नं बद्धसीमानं पच्छा 
रुक्खादिसम्बन्धेन उप्पज्जनको ईदिसो पाळिमृत्तको सम्भेददोसो अत्थीति दस्सेति। सो च “न, भिक्खवे, सीमाय सीमा सम्भिन्दितब्बा"तिआदिना बद्भसीमानं अञ्जमञ्जं सम्भेदज्झोत्थरणं पटिक्खिपित्वा 
“अनुजानामि, भिक्खवे, सीमं सम्मन्नन्तेन सीमन्तरिकं ठपेत्वा सीमं सम्मन्नितु' न्ति उभिन्नं (महाव० १४८) बद्भसीमानमन्तरा सीमन्तरिकं ठपेत्वाव बन्धितुं अनुजानन्तेन सम्भेदज्झोत्थरणं विय तासं 
अञ्जमञ्ञं फुसित्वा तिइनवसेन बन्धनम्पि न वट्टतीति सिद्धत्ता बद्भानम्पि तासं पच्छा अञ्जमञ्जं एकरुक्खादीहि फुसित्वा ठानम्पि न वट्टतीति भगवतो अधिप्पायञ्जूहि सङ्गीतिकारकेहि निद्धारितो। 
बन्धनकाले पटिक्खित्तस्स सम्बन्धदोसस्स अनुलोमेन अकण्पियानुलोमत्ता। 


अयं पन सम्बन्धदोसो - पुब्बे सुहु बद्धानं पच्छा सञ्जातत्ता बज्झमानक्खणे विय असीमत्तं कातुं न सक्कोति । तस्मा रुक्खादिसम्बन्धे अपनीतमत्ते ता सीमा पाकतिका होन्ति। यथा चायं पच्छा न 
बति, एवं बज्झमानकखणेपि तासं रुक्खादिसम्बन्धे सति ता बन्धितुं न वट्टतीति दब्बं । 


केचि पन ““महासीमं वा सोधेत्वाति एत्य महासीमागता भिक्खू यथा तं साखं वा पारोहं वा कायपटिबद्धेहि न फुसन्ति, एवं सोधनमेव इधाधिप्पेतं, न सकलसीमासोधन' न्ति वदन्ति, तं न यृत्तं 
अट्ठकथाय विरुज्झनतो। तथा हि “महासीमाय पथवितलं वा तत्थजातरुक्खादीनि वा आहच्च तिइती "ति एवं साखापारोहानं महासीमं फुसित्वा ठानमेव सम्बन्धदोसे कारणत्तेन वृत्तं, न पन तत्थ 
ठितभिक्खूहि साखादीनं फुसनं। यदि हि भिक्खूनं साखादि फुसित्वा ठानमेव कारणं सिया, तस्स साखं वा ततो निग्गतपारोहं वा महासीमाय पवि तत्रद्ठो कोचि भिक्खु फुसित्वा तिट्ठतीति भिक्खुफुसनमेव 
वत्तब्बं सिया। यञ्हि तत्थ महासीमासोधने कारणं, तदेव तस्मिं वाक्ये पधानतो दस्सेतब्बं । न हि आहच्च ठितमेव साखादिं फुसित्वा ठितो भिक्खु सोधेतब्बो आकासट्ठसाखादिं फुसित्वा ठितस्सापि 
सोधेतब्बतो, कि निरत्थकेन आहच्चट्डाननचनेन। आकासड्टसाखासु च भिक्खुनो फुसनमेव कारणत्तेन वृत्तं, सोधनञ्च तस्सेव भिक्खुस्स हत्थपासानयनादिवसेन सोधनं वृत्तं। इध पन “महासौमं 
सोधेत्वा“ति सकलसीमासाधारणवचनेन सोधनं वुत्तं । 


अपिच साखादिं फुसित्वा ठितभिक्खुमत्तसोधने अभिमते “महासीमाय पथवितल' न्ति विसेससीमोपादानं निरत्थकं सिया यत्थ कत्थच अन्तमसो आकासेपि ठत्वा साखादिं फुसित्वा ठितस्स 
विसोधेतब्बतो । छिन्दित्वा बहिटुका कातब्बाति तत्थ पतिड्टिभाववियोजनवचनतो च विसभागसीमानं फुसनेनेव सकलसीमासोधनहेतुको अट्ठकथासिद्धोयं एको सम्बन्धदोसो अत्थेवाति गहेतब्बो । तेनेव 
उदकुक्खेपसीमाकथायम्पि (महाव० अट्ठ० १४७) “विहारसीमाय वा गामसीमाय वा पतिट्टितो 'ति च “नदितीरे पन खाणुकं कोड्टेत्वा तत्थ बद्धनावाय न बट्टती "ति च “सचे पन सेतु वा सेतुपादा वा 
बहितीरे पतिद्टिता, कम्मं कातुं न वट्टती”ति च एवं विसभागासु गामसीमासु साखादीनं फुसनमेव सङ्करदोसकारणत्तेन वुत्तं, न भिक्खुफुसनं | तथा हि “ अन्तोनदियं जातरुक्खे बन्धित्वा कम्मं कातब्ब''न्ति 

नदियं नावाबन्धनं अनुञ्जातं उदकुवखेपनिस्सयत्तेन नदिसीमाय सभागत्ता। यदि हि भिकखूनं फुसनमेव पटिच्च सब्बत्थ सम्बन्धदोसो वुत्तो सिया, नदियम्पि बन्धनं पटिक्खिपितब्बं भवेय्य। तत्थापि हि 
भिक्खुफुसनं कम्मकोपकारणं होति, तस्मा सभागसीमासु पविसित्वा भूमिआदिं फुसित्वा वा अफुसित्वा वा साखादिम्हि ठिते तं साखादिं फुसन्तोव भिक्खु सोधेतब्बो । विसभागसीमासु पन साखादिम्हि 
फुसित्वा ठिते तं साखादिं अफुसन्तापि सब्बे भिक्खू सोधेतब्बा। अफुसित्वा ठिते पन तं साखादिं फुसन्तोव भिक्खु सोधेतब्बोति निट्ठुमेत्थ गन्तब्बं । 


यं पनेत्थ केचि “बद्धसीमानं द्विन्नं अञ्जमञ्ञं विय बद्भसीमागामसीमानम्पि तदञ्ञासम्पि सब्बासं समानसंवासकसीमानं अज्ञमज्जं रुक्खादिसम्बन्धे सति तदुभयम्पि एकसीमं विय सोधेत्वा 
एकत्थेव कम्मं कातब्बं, अञ्जत्थ कतं कम्मं विपज्जति, नत्थेत्थ सभागविसभागभेदो "ति वदन्ति, तं तेसं मतिमत्तं, सभागसीमानं अञ्जमञ्ञं सम्भेददोसाभावस्स विसभागसीमानमेव तब्भावस्स 
सृत्तसुत्तानुलोमादिविनयनयेहि सिद्भत्ता। तथा हि “अनुजानामि, भिक्खवे, सीमं सम्मन्नितु न्ति गामसीमायमेव बद्भसीमं सम्मन्नितुं अनुञ्जातं। तासं निस्सयनिस्सितभावेन सभागता, 
सम्भेदज्झोत्थरणादिदोसाभावो च सृत्ततोव सिद्धो। बन्धनकाले पन अनुञ्ञातस्स सम्बन्धस्स अनुलोमतो पच्छा सञ्जातरुक्खादिसम्बन्धोपि तासं वट्टति एव। “यं, भिक्खवे...पे०... कप्पियं अनुलोमेति 
अकण्पियं पटिबाहति। तं वो कप्पती ति (महाव० ३०५) वृत्तत्ता। एवं ताव बद्भसीमागामसीमानं अञ्जमञ्ञं सभागता, सम्भेदादिदोसाभावो च सुत्तसुत्तानुलोमतो सिद्धो । इमिना एव नयेन 
अरञ्जसीमासत्तब्भन्तरसीमानं, नदिआदिउदकुक्खेपसीमानञ्च सृत्तसुत्तानुलोमतो अञ्जमञ्ञं सभागता, सम्भेदादिदोसाभावो च सिद्धोति वेदितब्बो। 


बद्धसीमाय पन अञ्ञाय बद्भसीमाय, नदिआदिसीमासु च बन्धितुं पटिक्खेपसिद्धितो चेव उदकुक्खेपसत्तब्भन्तरसीमानं नदिआदीसु एव कातुं नियमनसुत्तसामत्थियेन बद्भसीमागामसीमादीसु 
करणपटिक्खेपसिद्धितो च तासं अञ्जमञ्ञं विसभागता, उप्पत्तिक्खणे, पच्छा च रुक्खादीहि सम्भेदादिदोससम्भवो च वुत्तनयेन सत्तसुत्तानुलोमतो च सिज्झन्ति। तेनेव अद्ुकथायं (महाव० अट्ट० १४८) 
विसभागसीमानमेव वटरुक्खादिवचनेहि सम्बन्धदोसं दस्सेत्वा सभागानं बद्धसीमागामसीमादीनं सम्बन्धदोसो न दस्सितो, न केवलञ्च न दस्सितो, अथ खो तासं सभागसीमानं रुक्खादिसम्बन्धेपि 
दोसाभावो पाळिअट्टकथासु जापितो एव। तथा हि पाळियं “पब्बतनिमित्तं पासाणनिमित्तं वननिमित्तं रुक्खनिमित्तन्तिआदिना वडनकनिमित्तानि अनुञ्जातानि। तेन नेसं रुक्खादीनं निमित्तानं वड्डनेपि 
बद्धसीमागामसीमानं सङ्करदोसाभावो जापितोव होति। द्विन्नं पन बद्धसीमानं ईदिसो सम्बन्धो न वट्टति। वुत्तञ्हि “एकरुक्खोपि च द्विन्नं सीमानं निमित्तं होति, सो पन वड्डन्तो सीमासङ्करं करोति, तस्मा न 
कातब्रो^ति “अनुजानामि, भिक्खवे, तियोजनपरमं सीमं सम्मन्नितु''न्ति वचनतोपि चायं जापितो। तियोजनपरमाय हि सीमाय समन्ता परियन्तेसु रुक्खलतागुम्बादीहि बद्भसीमागामसीमानं नियमेन 
अञ्जमञ्जं सम्बन्धस्स सम्भवतो “ईदिसं सम्बन्धनं विनासेत्वाव सीमा सम्मन्नितब्बा"ति अट्टकथायम्पि न वुत्तं । 


यदि चेत्थ रुक्खादिसम्बन्धेन कम्मविपत्ति भवेय्य, अवस्समेव वत्तब्बं सिया । विपत्तिपरिहारत्थञ्हि आचरिया निरासङ्कट्टानेसुपि “भित्ति अकित्तेत्वा'तिआदिना सिद्धमेवत्थं पुनप्पुनं अवोचुं। इध पन 
“वनमज्झे विहारं करोन्ति, वनं न कित्तेतब्ब"'न्तिआदिरुक्खलतादीहि निरन्तरे वनमज्झेपि सीमाबन्धनमेव अवोचुं। तथा थम्भानं उपरि कतपासादादीसु हेट्ठा थम्भादीहि एकाबद्धेसु उपरिमतलादीसु 
सीमाबन्धनं बहुधा वृत्तं। तस्मा बद्भसीमागामसीमानं रुक्खादिसम्बन्धो तेहि मुखतोव विहितो। अपिच गामसीमानम्पि पाटेक्कं बद्धसीमासदिसताय एकिस्सा गामसीमाय कम्मं करोन्तेहि दब्बतिणमत्तेनापि 
सम्बन्धा गामन्तरपरम्परा अरञ्जनदिसमुद्दा च सोधेतब्बाति सकलदीपं सोधेत्वाव कातब्बं सिया। एवं पन असोधेत्वा पठममहासङ्गीतिकालतो पभुति कतानं उपसम्पदादिकम्मानं, सीमासम्मुतीनञ्च 
विपज्जनतो सब्बेसम्पि भिकखूनं अनुपसम्पन्नसङ्कापसङ्गो च दुन्निवारो होति। न चेत॑ युत्तं। तस्मा वृत्तनयेनेव विसभागसीमानमेव रुक्खादीहि सम्बन्धदोसो, न बद्धसीमागामसीमादीनं सभागसीमानन्ति 
गहेतब्बं। 


महासीमासोधनस्स दुक्करताय खण्डसीमायमेव येभुय्येन सङ्घकम्मकरणन्ति आह “सीमामाठ्के तिआदि । महासङ्घसन्निपाते पन खण्डसीमाय अप्पहोनकताय महासीमाय कम्मे करियमानेपि अयं 
नयो गहेतब्बोव। 


**उक्खिपापेत्वा”ति इमिना कायपटिबद्धेनपि सौमं फुसन्तो सीमट्टोव होतीति दस्सेति । पुरिमनयेपीति खण्डसीमतो महासीमं पविट्टसाखानयेपि | सीमद्ठरुक्खसाखाय निसिन्नो सीमट्ठोव होतीति आह 
“हत्थपासमेव आनेतब्ब्रो”ति। एत्थ च रुक्खसाखादीहि अञ्जमञ्जं सम्बन्धासु एतासु खन्धसीमायं तयो भिक्खू, महासीमायं द्वेति एवं द्वीसु सीमासु सीमन्तरिकं अफुसित्वा, हत्थपासञ्च अविजहित्वा 
ठितेहि पञ्चहि भिक्खूहि उपसम्पदादिकम्मं कातुं वट्टतीति केचि वदन्ति। तं न यत्तं “नानासीमाय ठितचतुत्थो कम्मं करेय्य, अकम्मं, न च करणीय न्तिआदि (महाव° ३८९) वचनतो। तेनेवेत्थापि महासीमं 
सोधेत्वा माळकसीमायमेव कम्मकरणं विहितं । अञ्जथा भिन्नसीमट्ठताय तत्रस्स गणपूरकत्ताभावा कम्मकोपोव होतीति। 


यदि एवं कथं छन्दपारिसुद्धिआहरणवसेन महासीमासोधनन्ति? तम्पि विनयञ्जू न इच्छन्ति, हत्थपासानयनबहिसीमाकरणवसेनेव पनेत्थ सोधनं इच्छन्ति, दिन्नस्सापि छन्दस्स अनागमनेन महासीमड्टो 
कम्मं कोपेतीति। यदि चस्स छन्दादि नागच्छति, कथं सो कम्मं कोपेस्सतीति? द्विन्नं विसभागसीमानं सम्बन्धदोसतो। सो च सम्बन्धदोसो अद्डकथावचनप्पमाणतो। न हि विनये सब्बत्थ युत्ति सक्का जातुं 
बुद्भगोचरत्ताति वेदितब्बं। केचि पन “सचे द्रेपि सीमायो पूरेत्वा निरन्तरं ठितेसु भिक्खूसु कम्मं करोन्तेसु एकिस्सा एव सीमाय गणो च उपसम्मदापेक्खो च अनुस्सावको च एकतो तिट्ठति, कम्मं सुकतमेव 
होति। सचे पन कम्मारहो वा अनुस्सावको वा सीमन्तरट्टो होति, कम्मं विपज्जती''ति वदन्ति, तञ्च बद्धसीमागामसीमादिसभागसीमासु एव युज्जति, यासु अञ्जमञ्जं रुकखादिसम्बन्धेसुपि दोसो नत्थि। 
यासु पन अत्थि, न तासु विसभागसीमासु रुक्खादिसम्बन्धे सति एकत्थ ठितो इतरड्टानं कम्मं कोपेति एव अट्ठकथायं सामञ्ञतो सोधनस्स वृत्तत्ताति अम्हाकं खन्ति। वीमंसित्वा गहेतन्बं । 


न ओतरतीति पणवसण्ठानपब्बतादीसु हेट्ठा पमाणरहितड्ठानं न ओतरति। किञ्चापि पनेत्थ बज्झमानक्खणे उद्धम्पि पमाणरहितं पब्बतादीनि नारोहति, तथापि तं पच्छा सीमड्टताय सीमा होति । हेट्ठा 
पणवसण्ठानादि पन उपरि बद्धायपि सीमाय सीमासङ्ख्यं न गच्छति, तस्स वसेन न ओतरतीति वृत्तं, इतरथा ओरोहणारोहणानं साधारणवसेन “न ओतरती"तिआदिना वत्तब्बतो। यं किञ्चीति 
निट्टितसीमाय उपरि जातं विज्जमानं पुब्बे ठितं, पच्छा सञ्जातं, पविट्ठुञ्च यंकिञ्चि सविञ्जाणकाविञ्ञाणकं सब्बम्पीति अत्थो। अन्तोसीमाय हि हत्यिकखन्धादिसविञ्ञजाणकेसु निसिन्नोपि भिक्खु सीमट्ठोव 
होति। “बद्धसीमाया”ति इदञ्च पकरणवसेन उपलक्खणतो वुत्तं। अबद्धसीमासुपि सब्बासु ठितं तं सीमासङ्ख्यमेव गच्छति। 


एकसम्बद्धेन गतन्ति रुक्खलतादितत्रजातमेव सन्धाय वृत्तं। तादिसम्पि “इतो गतः न्ति वत्तब्बतं अरहति। यं पन “इतो गत”न्ति वा “ततो आगतः न्ति वा वत्तं असक्कुणेय्यं उभोसु 
बद्धसीमागामसीमासु, उदकुक्खेपनदिआदीसु च तिरियं पतितरज्जुदण्डादि, तत्थ किं कातब्बन्ति? एत्थ पन बद्धसीमाय पतिड्टितभागो बद्धसीमा, अबद्धगामसीमाय पतिड्टिभागो गामसीमा 
तदुभयसीमड्टपन्बतादि विय । बद्धसीमतो उड्टितवटरुक्खस्स पारोहे, गामसीमाय गामसीमतो उड्डितवटरुक्खस्स पारोहे च बद्धसीमाय पतिड्टितेपि एसेव नयो। मूलपतिड्टिकालतो हि पट्टाय “इतो गतं, ततो 
आगत न्ति वत्तुं असक्कुणेस्यतो सो भागो यथापविट्टसीमासङ्ख्यमेव गच्छति, तेसं रुक्खपारोहानं अन्तरा पन आकासट्टसाखा भूमियं सीमापरिच्छेदप्पमाणेन तदुभयसीमा होतीति केचि वदन्ति। यस्मा 
पनस्स साखाय पारोहो पविट्टसीमाय पथवियं मूलेहि पतिट्टहित्वापि याव साखं विना ठातुं न सक्कोति, ताव मूलसीमट्टत॑ न विजहति। यदा पन विना ठातुं सक्कोति, तदापि पारोहमत्तमेव पविट्टसीमङ्ठतं 
समुपेति। तस्मा सब्बोपि आकासट्टसाखाभागो पुरिमसीमट्टत॑ न विजहति, ततो आगतभागस्स अविजहितत्ताति अम्हाकं खन्ति। उदकुक्खेपनदिआदीसुपि एसेव नयो। तत्थ च विसभागसीमाय एवं पविट्ठे 
सकलसीमासोधनं, सभागाय पविड्टे फुसित्वा ठितमत्तभिक्खुसोधनञ्च सब्बं पुब्बे वुत्तनयमेव । 


१४०. पारयतीति अज्झोत्थरति, नदिया उभोसु तीरेसु पतिट्ठमाना सीमा नदिअज्झोत्थरा नाम होतीति आह “नदिंअज्झोत्थरमान न्ति | अन्तोनदियञ्हि सीमा न ओतरति। नदिलक्खणे पन असति 
ओतरति, सा च तदा नदिपारसीमा न होतीति आह “नदिया लक्खणं नदिनिमित्ते वुत्तनयमेवा”ति। अस्साति भवेय्य। अवस्सं लब्भनेय्या पन धुवनावाव होतीति सम्बन्धो। “न नावाया "ति इमिना नावं 
विनापि सीमा बद्धा सुबद्धा एव होति, आपत्तिपरिहारत्था नावाति दस्सेति। 


रुक्खसङ्घाटमयोति अनेकरुक्खे एकतो घटेत्वा कतसेतु । रुक्खं छिन्दित्वा कतोति पाठसेसो। “सब्बनिमित्तानं अन्तो ठिते भिक्खू हत्थपासगते कत्वा”ति इदं उभिन्नं तीरानं एकगामखेत्तभावं 
सन्धाय वुत्तं । पब्बतसण्ठानाति एकतो उग्गतदीपसिखरत्ता वुत्तं। 


सीमानुजाननकथावण्णना निड्टिता। 

उपोसथागारादिकथावण्णना 
१४१. समूहनित्वाति विनासेत्वा, उद्धरित्वाति अत्थो। इदञ्च आपत्तिपरिहारत्थं वुत्तं। 
१४२. यानि कानिचीति इध निमित्तानं सीमाय पाळियं सरूपतो अवुत्तत्ता वुत्तं । 
उपोसथागारादिकथावण्णना निड्टिता। 
अविष्पवाससीमानुजाननकथावण्णना 


१४३. अट्ठारसाति अन्धकविन्दविहारम्पि उपादाय वुच्चति । नेसं सीमाति तेसु महाविहारेसु। “मनन्ति इमस्स विवरणं ईसकन्ति, ईसकं वुळहोति अत्थो। इममेवत्थं दस्सेतुं “ अप्पत्तबुळहभावो 
अहोसी” ति वृत्तं। अमनसिकरोन्तोति इद्धया अनतिक्कमस्स कारणं वुत्तं। 


१४४. सोति भिकखुनिसङ्घो । द्वेपीति द्वे समानसंवासअविप्पवासायो। अविप्पबाससीमाति महासीमं सन्धाय वदति । तत्थेव येभुय्येन अविप्पवासाति। 


“अविप्पवासं अजानन्तापी”ति इदं महासीमाय विज्जमानाविज्जमानत्तं, तस्सा बाहिरपरिच्छेदञ्च अजानन्तानं वसेन वुत्तं । एवं अजानन्तेहिपि अन्तोसीमाय ठत्वा कम्मवाचाय कताय सा सीमा 
समूहताव होतीति आह “समूहनितुञ्चेव बन्धितुञ्च सक्खिस्सन्ती”ति। निरासङ्कट्ठानेति खण्डसीमारहितद्ठाने। इदञ्च महासीमाय विज्जमानायपि कम्मकरणसुखत्यं खण्डसीमा इच्छिताति तं 
चेतियङ्गणादिबहुसन्निपातड्ठाने न बन्धतीति वृत्तं । तत्थापि सा बद्धा सुबद्धा एव महासीमा विय। “पटिबन्धितुं पन न सक्खिस्सन्तेवाति इदं खण्डसीमाय असमूहतत्ता, तस्सा अविज्जमानत्तस्स 
अजाननतो च महासीमाबन्धनं सन्धाय वुत्तं। खण्डसीमं पन निरासङ्कटठाने बन्धितुं सक्खिस्सन्तेव | सीमासम्भेदं कत्वाति खण्डसीमाय विज्जमानपवखे सीमाय सीमं अज्झोत्थरणसम्भेदं कत्वा 
अविज्जमानपकखेपि सम्भेदसङ्काय अनिवत्तनेन सम्भेदसङ्कं कत्वा। अनिहारं करेय्युन्ति सङ्घकम्मानारहं करेय्युं । पुब्बे हि चेतियङ्गणादिनिरासङ्कट्ठाने कम्मं कातुं सक्का, इदानि तम्पि विनासितन्ति 
अधिप्पायो। न समूहनितब्बाति खण्डसीमं अजानन्तेहि न समूहनितब्बा। उभोपि न जानन्तीति उभिन्नं पदेसनियमं वा तासं द्विन्नम्पि वा अञ्जतराय वा विज्जमानतं वा अविज्जमानतं वा न जानन्ति, 
सब्बत्थ सङ्का एव होति। “नेव समूहनितुं, न बन्धितुं सक्खिस्सन्ती”ति इदं निरासङ्कट्ठाने ठत्वा समूहनितुं सक्कोन्तोपि महासीमं पटिबन्धितुं न सक्कोन्तीति इममत्थं सन्धाय वृत्तं । “न च सक्का...पे०... 
कम्मवाचं कातु"'न्ति इदं सीमाबन्धनकम्मवाचं सन्धाय वुत्तं । तस्माति यस्मा बन्धितुं न सक्का, तस्मा न समूहनितब्बाति अत्थो। 


केचि पन “ईदिसेसु विहारेसु छपञ्चमत्ते भिक्खू गहेत्वा विहारकोटितो पट्टाय विहारपरिक्खेपस्स अन्तो च बहि च समन्ता लेडडपाते सब्बत्थ मञ्चप्पमाणे ओकासे निरन्तरं ठत्वा पठमं अविप्पवाससीमं, 
ततो समानसंवासकसीमञ्च समूहननवसेन सीमाय समुग्घाते कते तस्मिं बिहारे खण्डसीमाय, महासीमायपि वा विज्जमानत्ते सति अवस्सं एकस्मिं मञ्चट्ठाने तासं मज्झगता ते भिक्खू ता समूहनेय्युं, ततो 
गामसीमा एव अवसिस्सेय्य । न हेत्य सीमाय, तप्परिच्छेदस्स वा जाननं अङ्गं । सीमाय पन अन्तोठानं, “समूहनिस्सामा”ति कम्मवाचाय करणञ्चेत्थ अङ्गं । अट्ठकथायं 'खण्डसीमं पन जानन्ता अविप्पवासं 
अजानन्तापि समूहनितुञ्चेव बन्धितुञ्च सक्खिस्सन्ती ति एवं महासीमाय परिच्छेदस्स अजाननेपि समूहनस्स वुत्तत्ता। गामसीमाय एव च अवसिट्ठाय तत्थ यथारुचि दुविधम्पि सीमं बन्धितुञ्चेव 
उपसम्पदादिकम्मं कातुञ्च वट्टती "ति वदन्ति, तं युत्तं विय दिस्सति। वीमंसित्वा गहेतब्बं । 


अविप्पबाससीमानुजाननकथावण्णना निड्टिता। 
गामसीमादिकथावण्णना 


१४७. पाळियं “असम्मताय, भिकखवे, सीमाया"तिआदिना गामसीमा एव बद्भसीमाय खेत्तं, अरञ्जनदिआदयो विय सत्तब्भन्तरउदकुक्खेपादीनं। सा च गामसीमा बद्भसीमाविरहितड्टाने सयमेव 
समानसंवासा होतीति दस्सेति। या तस्स वा गामस्स गामसीमाति एत्य गामसीमापरिच्छेदस्स अन्तो च बहि च खेत्तवत्थुअरञ्जपब्बतादिकं सब्बं गामखेत्तं सन्धाय “गामस्सा“ति वुत्तं, न अन्तरघरमेव। 
तस्मा तस्स सकलस्स गामखेत्तस्स सम्बन्धनीया गामसीमाति एवमत्थो वेदितब्बो । यो हि सो अन्तरघरखेत्तादीसु अनेकेसु भूमिभागेसु “गामो "ति एकत्तेन लोकजनेहि पञ्ञत्तो गामवोहारो, सोव इध 
“गामसीमा”तिपि वुच्चतीति अधिप्पायो, गामो एव हि गामसीमा। इमिनाव नयेन उपरि अरञ्जं नदी समुद्दो जातस्सरोति एवं तेसु भूमिप्पदेसेसु एकत्तेन लोकजनपञ्चत्तानमेव अरञ्ञादीनं 
अरञ्जसीमादिभावो वेदितब्बो। लोके पन गामसीमादिवोहारो गामादीनं मरियादायमेव वत्तुं वट्टति, न गामखेत्तादीसु सब्बत्थ | सासने पन ते गामादयो इतरनिवत्तिअत्थेन सयमेव अत्तनो मरियादाति कत्वा 
गामो एव गामसीमा, अरञ्जमेव अरञ्ञसीमा...पे०... समुद्दो एव समुहसीमाति सीमावोहारेन वुत्ताति वेदितब्बा । 


“निगमस्स वा ति इदं गामसीमप्पभेदं सब्बं उपलक्खणवसेन दस्सेतुं वत्तं । तेनाह “नगरम्पि गहितमेवा”ति। “बलिं लभन्ती”ति इदं येभुय्यवसेन वृत्तं, “अयं गामो एत्तको करीसभागो'तिआदिना 
पन राजपण्णेसु आरोपितेसु भूमिभागेसु यस्मिं यस्मिं तळाकमातिकासुसानपब्बतादिके पदेसे बलिं न गण्हन्ति, सोपि गामसीमा एव। राजादीहि परिच्छिन्नभूमिभागो हि सब्बोव ठपेत्वा नदिलोणिजातस्सरे 
गामसीमाति वेदितब्बो । तेनाह “परिच्छिन्दित्वा राजा कस्सचि देती”ति। सचे पन तत्थ राजा कञ्चि पदेसं गामन्तरेन योजेति, सो पविट्टगामसीमतं एव भजति, नदिजातस्सरेसु विनासेत्वा तळाकादिभावं 
वा पूरेत्वा खेत्तादिभावं वा पापितेसुपि एसेव नयो। 


ये पन गामा राजचोरादिभयपीळितेहि मनुस्सेहि छड्टिता चिरम्पि निम्मनुस्सा तिइन्ति, समन्ता पन गामा सन्ति, तेपि पाटेक्कं गामसीमाव। तेसु हि राजानो समन्तगामवासीहि कसापेत्वा वा येहि केहिचि 
कसितट्टानं लिखित्वा वा बलिं गण्हन्ति, अञ्चेन वा गामेन एकीभावं वा उपनेन्ति। ये पन गामा राजूहिपि परिच्चत्ता गामखेत्तानन्तरिका महारञ्जेन एकीभूता, ते अगामकारञ्जसीमतं पापुणन्ति, पुरिमा 
गामसीमा विनस्सति । राजानो पन एकस्मिं अरञ्जादिप्पदेसे महन्तं गामं कत्वा अनेकसहस्सानि कुलानि वासापेत्वा तत्थ वासीनं भोगगामाति समन्ता भूतगामे परिच्छिन्दित्वा देन्ति। पुराणनामं, पन 
परिच्छेदञ्च न विनासेन्ति, तेपि पच्चेकं गामसीमा एव । एत्तावता पुरिमगामसीमत्तं न विजहन्ति। सा च इतरा चातिआदि “समानसंवासा एकूपोसथा "ति पाळिपदस्स अधिप्पायविवरणं | तत्थ हि सा च 
राजिच्छावसेन परिवत्तित्वा समुप्पन्ना अभिनवा, इतरा च अपरिवत्ता पकतिगामसीमा, यथा बद्भसीमाय सब्बं सङ्घकम्मं कातुं वटति, एवमेतापि सब्बकम्मारहतासदिसेन बद्धसीमासदिसा, सा समानसंवासा 
एकूपोसथाति अधिप्पायो। सामञ्ञतो “बद्धसीमासदिसा “ति वुत्ते तिचीवराविप्पवाससीमं बद्धसीमं एव मञ्ञन्तीति तंसदिसतानिवत्तनमुखेन उपरि सत्तब्मन्तरसीमाय तंसदिसतापि अत्थीति दस्सननयस्स 
इधेव पसङ्गं दस्सेतुं “केवल”न्तिआदि वुत्तं। 


बिञ्झाटविसदिसे अरञ्ञेति यत्थ “असुकगामस्स इदं खेत्त `न्ति गामवोहारो नत्थि, यत्थ च न कसन्ति न वपन्ति, तादिसे अरञ्जे | मच्छबन्धानं अगमनपथा निम्मनुस्सावासा समुहदन्तरदीपकापि 
एत्थेव सङ्गय्हन्ति। यं यञ्हि अगामखेत्तभूतं नदिसमुद्जातस्सरविरहितं पदेसं, तं सब्बं अरञ्जसीमाति वेदितब्बं। सा च सत्तब्भन्तरसीमं विनाव सयमेव समानसंवासा बद्भसीमासदिसा | नदिआदिसीमासु 
विय सब्बमेत्थ सङ्घकम्मं कातुं वट्टति। नदिसमुद्जातस्सरानं ताव अट्ठकथायं “अत्तनो सभावेनेव बद्धसीमासदिसा^तिआदिना वुत्तत्ता सीमता सिद्धा। अरञ्ञस्स पन सीमता कथन्ति? 
सत्तब्मन्तरसीमानुजाननसुत्तादिसामत्थियतो। यथा हि गामसीमाय वग्गकम्मपरिहारत्थं बहू बद्धसीमायो अनुञ्ञाता, तासञ्च द्विन्नमन्तरा अञ्जमञ्ञं असम्भेदत्थं सीमन्तरिका अनुञ्ञाता, एवमिधारञ्ञेपि 
सत्तब्मन्तरसीमा। तासञ्च द्विन्नं अन्तरा सीमन्तरिकाय पाठ्रिअट्टकथासुपि विधानसामत्थियतो अरञ्जस्सपि सभावेनेव नदिआदीनं विय सीमाभावो तत्थ वग्गकम्मपरिहारत्थमेव सत्तब्भन्तरसीमाय 
अनुञ्ञातत्ताव सिद्धोति वेदितब्बो। तत्थ सीमायमेव हि ठिता सीमड्डानं वग्गकम्मं करोन्ति, न असीमायं आकासे ठिता विय आकासड्डानं । एवमेव हि सामत्थियं गहेत्वा “सब्बा, भिक्खवे, नदी 
असीमा"तिआदिना पटिक्खित्तबद्धसीमानम्पि नदिसमुद्दजातस्सरानं अत्तनो सभावेनेव सीमाभावो अट्टकथायं वुत्तोति गहेतब्बो। 


अथस्स ठितोकासतोति अस्स भिक्खुस्स ठितोकासतो। सचेपि हि भिकखुसहस्सं तिट्ठति, तस्स ठितोकासस्स बाहिरन्ततो पट्ठाय भिक्खूनं वग्गकम्मपरिहारत्थं सीमापेक्खाय उप्पन्नाय ताय सह 

सयमेव सञ्जाता सत्तब्भन्तरसीमा समानसंवासाति अधिप्पायो। यत्थ पन खुद्दके अरञ्जे महन्तेहि भिक्खूहि परिपुण्णताय वग्गकम्मसङ्काभावेन सत्तब्भन्तरसीमापेक्खा नत्थि, तत्थ सत्तब्भन्तरसीमा न 
उप्पज्जति, केवलारञ्जसीमायमेव, तत्थ सङ्घेन कम्मं कातब्ब । नदिआदीसुपि एसेव नयो। वक्खति हि “सचे नदी नातिदीघा होति, पभवतो पट्ठाय याब मुखद्वारा सब्बत्थ सङ्घो निसीदति, 
उदकुक्खेपसीमाकम्मं नत्थी"तिआदि (महाव० अट्ठ० १४७) | इमिना एव च वचनेन वग्गकम्मपरिहारत्थं सीमापेकखाय सति एव उदकुक्खेपसत्तब्भन्तरसीमा उप्पज्जन्ति, नासतीति द्ठब्बं। 


केचि पन “समन्ता अब्भन्तरं मिनित्वा परिच्छेदकरणेनेव सीमा सञ्जायति, न सयमेवा"ति वदन्ति, तं न गहेतब्बं । यदि हि अब्भन्तरपरिच्छेदकरणप्पकारेन सीमा उप्पज्जेय्य, अबद्धसीमा च न सिया 
भिक्खूनं किरियापकारसिद्भितो । अपिच वड्डकीहत्थानं, पकतिहत्थानञ्च लोके अनेकविधत्ता, विनये ईदिसं हत्थप्पमाणन्ति अवृत्तत्ता च येन केनचि मिनिते च भगवता अनुञ्जातेन नु खो हत्थेन मिनितं, न नु 
खोति सीमाय विपत्तिसङ्का भवेय्य। मिनन्तेहि च अणुमत्तम्पि ऊनमधिकं अकत्वा मिनितुं असक्कुणेय्यताय विपत्ति एव सिया। परिसवसेन चायं वड्टमाना तेसं मिननेन वट्टति वा हायति वा। सङ्घे च कम्मं 
कत्वा गते अयं भिक्खूनं पयोगेन समुप्पन्नसीमा तेसं पयोगेन विगच्छति न विगच्छति च। कथं बद्धसीमा विय याव सासनन्तरधाना न तिट्ठेय्य, ठितिया च पुराणविहारेसु विय सकलेपि अरञ्जे कथं 
सीमासम्भेदसङ्का न भवेय्य। तस्मा सीमापेक्खाय एव समुप्पज्जति, तब्बिगमेन विगच्छतीति गहेतब्बं । यथा चेत्थ, एवं उदकुक्खेपसीमायम्पि नदिआदीसुपि। 


तत्थापि हि मज्झिमपुरिसो न जायति। तथा सब्बथामेन खिपनं उभयत्थापि च यस्सं दिसायं सत्तब्भन्तरस्स, उदकुवखेपस्स वा ओकासो न पहोति, तत्थ कथं मिननं, खिपनं वा भवेय्य? गामखेत्तादीसु 
पविसनतो अखेत्ते सीमा पविट्ठा नामाति सीमा विपज्जेय्य। अपेक्खाय सौमुप्पत्तियं पन यतो पहोति, तत्थ सत्तब्भन्तरउदकुक्खेपसीमा सयमेव परिपुण्णा जायन्ति। यतो पन न पहोति, तत्थ अत्तनो 
खेत्तप्पमाणेनेव जायन्ति, न बहि। यं पनेत्थ अब्भन्तरमिननपमाणस्स, वालुकादिखिपनकम्मस्स च दस्सनं, तं सञ्जातसीमानं ठितट्टानस्स परिच्छेदनत्थं कतं गामूपचारघरूपचारजाननत्थं 
लेडसुप्पादिखिपनविधानदस्सनं विय । तेनेव मातिकाइकथायं “सीमं वा सम्मन्नति उदकुक्खेपं वा परिच्छिन्दती' ति वृत्तं (कङ्का० अट्ट ऊनवीसतिवस्ससिक्खापदवण्णना)। एवं कतेपि तस्स परिच्छेदस्स 
याथावतो जातुं असक्कुणेय्यत्तेन पृथुलतो जत्वा अन्तो तिइन्तेहि निरासङ्कड्ठाने ठातब्बं, अञ्ञं बहि करोन्तेहि अतिदूरे निरासङ्कट्ठाने पेसेतब्बं। 


अपरे पन “सीमापेक्खाय किच्चं नत्थि, मग्गगमननहानादिअत्थेहि एकभिकखुस्मिम्पि अरञ्जे वा नदिआदीसु वा पविट्ठे तं परिक्खिपित्वा सत्तब्भन्तरउदकुक्खेपसीमा सयमेव पभा विय पदीपस्स 
समुप्पज्जति, गामखेत्तादीसु तस्मिं ओतिण्णमत्ते विगच्छति । तेनेव चेत्थ विन्नं सङ्घानं विसुं कम्मं करोन्तानं सीमाद्वयस्स अन्तरा सीमन्तरिका अञ्ञं सत्तब्भन्तरं, उदकुक्खेपञ्च ठपेतुं अनुञ्ञातं, 
सीमापरियन्ते हि केनचि कम्मेन पेसितस्स भिक्खुनो समन्ता सञ्जातसीमा इतरेसं सीमाय फुसित्वा सीमासम्भेदं करेय्य, सो मा होतूति, इतरथा हत्थचतुर्गूलमत्तायपेत्थ सीमन्तरिकाय अनुजानितब्बतो। 
अपिच सीमन्तरिकाय ठितस्सापि उभयत्थ कम्मकोपवचनतोपि चेतं सिज्झति । तम्पि परिक्खिपित्वा सयमेव सञ्जाताय सीमाय उभिन्नम्पि सीमानं, एकाय एव वा सङ्करतो। इतरथा तस्स कम्मकोपवचनं न 
युज्जेय्य। वृत्तञ्हि मातिकाइकथायं 'परिच्छेदन्भन्तरे हत्थपासं विजहित्वा ठितोपि परिच्छेदतो बहि अज्जं तत्तकंयेव परिच्छेदं अनतिक्कमित्वा ठितोपि कम्मं कोपेती'ति (कङ्का० अट्ठ० निदानवण्णना) । 
किञ्च अगामकारञ्जे ठितस्स कम्मकरणिच्छाविरहितस्सापि भिकखुनो सत्तब्भन्तरपरिच्छिन्ने अज्झोकासे चीवरविप्पवासो भगवता अनुञ्ञातो, सो च परिच्छेदो सीमा । एवं अपेक्खं विना समुप्पन्ना। 
तेनेवेत्थ अयं सीमा तिचीवरविप्पवासपरिहारम्पि लभती ति (महाव° अट्टु० १४७) वुत्तं । तस्मा कम्मकरणिच्छं विनापि वुत्तनयेन समृप्पत्ति गहेतब्बा^ति वदन्ति, तं न यत्तं पदीपस्स पभा विय 
सब्बपुग्गलानम्पि पच्चेकं सीमासम्भवेन सङ्घे, गणे वा कम्मं करोन्ते तत्रट्ठानं भिक्खूनं समन्ता पच्चेकं समृप्पन्नानं अनेकसीमानं अञ्ञमञ्ञं सङ्करदोसप्पसङ्गतो। परिसवसेन चस्सा वड्टि, हानि च सम्भवति। 
पच्छा आगतानं अभिनवसीमन्तरुप्पत्ति एव, गतानं समन्ता ठितसीमापि विनासो च भवेय्य। 


पाळियं पन “समन्ता सत्तब्भन्तरा, अयं तत्थ समानसंवासा”तिआदिना (महाव० १४७) एका एव सत्तब्भन्तरा, उदकुक्खेपा च अनुञ्जाता, न चेसा सीमा सभावेन, कारणसामत्थियेन वा पभा विय 
पदीपस्स उप्पज्जति। किन्तु भगवतो अनुजाननेनेव, भगवा च इमायो अनुजानन्तो भिकखूनं वग्गकम्मपरिहारेन कम्मकरणसुखत्थमेव अनुञ्जासीति कथं नहानादिकिच्चेन पविट्ठानम्मि समन्ता तासं सीमानं 
समुप्पत्ति पयोजनाभावा? पयोजने च एकं एव पयोजनन्ति कथं पच्चेकं भिक्खुगणनाय अनेकसीमासमुप्पत्ति? “एकसीमायं हत्थपासं अविजहित्वा ठिता^ति (कङ्का० अट्टु० निदानवण्णना) वृत्तं। यं पन द्विन्नं 
सीमानं अन्तरा तत्तकपरिच्छेदेनेव सीमन्तरिकट्टुपनवचनं, तत्थ ठितानं कम्मकोपवचनञ्च, तम्पि इमासं सीमानं परिच्छेदस्स दुब्बोधताय सीमाय सम्भेदसङ्कं, कम्मकोपसङ्कञ्च दूरतो परिहरितुं वुत्तं। 


यो च चीवराविप्पवासत्थं भगवता अब्भोकासे दस्सितो सत्तब्भन्तरपरिच्छेदो, सो सीमा एव न होति, खेत्ततळाकादिपरिच्छेदो विय अयमेत्थ एको परिच्छेदोव। तत्थ च बहूसु भिक्खूसु एकतो ठितेसु 
तेसं विसुं वसुं अत्तनो ठितट्वानतो पट्ठाय समन्ता सत्तब्भन्तरपरिच्छेदन्भन्तरे एव चीवरं ठपेतब्बं । न परिसपरियन्ततो पट्टाय | परिसपरियन्ततो पट्ठाय हि अब्भन्तरे गस्हमाने अन्भन्तरपरियोसाने ठपितचीवरं 
मज्झे ठितस्स अब्भन्तरतो बहि होतीति तं अरुणुग्गमने निस्सग्गियं सिया। सीमा पन परिसपरियन्ततोव गहेतब्बा। चीवरविप्पवासपरिहारोपेत्थ अब्भोकासपरिच्छेदस्स विज्जमानत्ता वुत्तो, न पन याव 
सीमापरिच्छेदं लब्भमानत्ता महासीमाय अविप्पवाससीमावोहारो विय। महासीमायम्पि हि गामगामूपचारेसु चीवरं निस्सग्गियं होति। इधापि मज्झे ठितस्स सीमापरियन्ते निस्सग्गियं होति। तस्मा 
यथावुत्तसीमापेक्खवसेनेवेतासं सत्तब्भन्तरउदकुक्खेपसीमानं उप्पत्ति, तब्बिगमेन विनासो च गहेतब्बाति अम्हाकं खन्ति। वीमंसित्वा गहेतब्बं। अञ्जो वा पकारो इतो यृत्ततरो गवेसितब्बो। 


इध पन “अरञ्जे समन्ता सत्तब्भन्तरा"ति एवं पाळियं विञ्झाटविसदिसे अरञ्जे समन्ता सत्तब्भन्तराति अट्ठकथायञ्च रुक्खादिनिरन्तरेपि अरञ्चे सत्तब्भन्तरसीमाय विहितत्ता अत्तनो निस्सयभूताय 
अरञ्जसीमाय सह एतस्सा रुक्खादिसम्बन्धे दोसाभावो पगेव अगामके रुक्खेति निस्सितेपि पदेसे चीवरविप्पवासस्स रुक्खपरिहारं विनाव अब्भोकासपरिहारोब अनुमतोति सिद्धोति वेदितब्बो। 


उपचारत्थायाति सीमन्तरिकत्थाय सत्तब्भन्तरतो अधिकं वट्टति । ऊनकं पन न वट्टति एव सत्तब्मन्तरपरिच्छेदस्स दुब्बिजानत्ता। तस्मा सङ्घ विना एकेनापि भिक्खुना बहि तिइन्तेन अञ्जं सत्तन्भन्तरं 
अतिक्कमित्वा अतिदूरे एव ठातब्बं, इतरथा कम्मकोपसङ्कतो। उदकुकखेपेपि एसेव नयो। तेनेव वक्खति “ऊनकं पन न वट्टती "ति (महाव० अट्टु० १४७) | इदञ्चेत्थ सीमन्तरिकविधानं द्विन्नं बद्धसीमानं 
सीमन्तरिकानुजाननसृत्तानुलोमतो सिद्धन्ति दटुब्बं । किञ्चापि हि भगवता निदानवसेन एकगामसीमानिस्सितानं, एकसभागानञ्च विन्नं बद्भसीमानमेव अञ्जमञ्ञं सम्भेदज्झोत्थरणदोसपरिहाराय 
सीमन्तरिका अनुञ्जाता, तथापि तदनुलोमतो एकअरञ्जसीमानदिआदिसीमञ्च निस्सितानं एकसभागानं द्विन्नं सत्तब्भन्तरसीमानम्पि उदकुक्खेपसीमानम्पि अञ्जमञ्ञं सम्भेदज्झोत्थरणं, सीमन्तरिकं विना 
अब्यवधानेन ठानञ्च भगवता अनभिमतमेवाति जत्वा अट्वकथाचरिया इधापि सीमन्तरिकविधानमकंसु । विसभागसीमानम्पि हि एकसीमानिस्सितत्तं, एकसभागत्तञ्चाति द्वीहङ्गेहि समन्नागते सति एकं 
सीमन्तरिकं विना ठानं सम्भेदाय होति, नासतीति दडुब्बं । सीमन्तरिकविधानसामत्थियेनेव चेतासं रुक्खादिसम्बन्धोपि बद्भसीमानं विय अञ्जमञ्जं न वट्टतीति अयम्पि नयतो दस्सितो एवाति गहेतब्बं। 


““सभावेनेवा ति इमिना गामसीमा विय अबद्धसीमाति दस्सेति। सब्बमेत्थ सङ्घकम्मं कातुं वट्टतीति समानसंवासा एकूपोसथाति दस्सेति। येन केनचीति अन्तमसो सूकरादिना सत्तेन। महोधेन पन 
उन्नतट्टानतो निन्नट्ठाने पतन्तेन खतो खुद्दको वा महन्तो वा लक्खणयृत्तो जातस्सरोव। एत्थापि खुद्दके उदकुक्खेपकिच्चं नत्थि, समुद्दे पन सब्बथा उदकुवखेपसीमायमेव कम्मं कातब्बं सोधेतुं दुक्करत्ता। 


पुन तत्थाति लोकवोहारसिद्धासु एतासु नदिआदीसु तीसु अबद्धसीमासु पुन वग्गकम्मपरिहारत्यं सासनवोहारसिद्धाय अबद्धसीमाय परिच्छेदं दस्सेन्तोति अधिप्पायो। पाळियं यं मञ्झिमस्स 
पुरिसस्सातिआदीसु उदकं उक्खिपित्वा खिपीयति एत्थाति उदकुक्खेपो, उदकस्स पतनोकासो, तस्मा उदकुक्खेपा। अयञ्हेत्थ पदसम्बन्धवसेन अत्थो - परिसपरियन्ततो पट्टाय समन्ता याव मज्झिमस्स 
पुरिसस्स उदकुक्खेपो उदकपतनड्टानं, ताव यं तं परिच्छिन्नट्ठानं, अयं तत्थ नदिआदीसु अपरा समानसंवासा उदकुक्खेपसीमाति। 


तस्स अन्तोति तस्स उदकुक्खेपपरिच्छिन्नस्स ठानस्स अन्तो। न केवलञ्च तस्सेव अन्तो, ततो बहिपि, एकस्स उदकुकखेपस्स अन्तो ठातुं न वट्टतीति वचनं उदकुक्खेपपरिच्छेदस्स दुब्बिजानतो 
कम्मकोपसङ्का होतीति। तेनेव मातिकाइकथायं “परिच्छेदब्भन्तरे हत्थपासं विजहित्वा ठितोपि परिच्छेदतो बहि अञ्ञं तत्तकंयेव परिच्छेदं अनतिक्कमित्वा ठितोपि कम्मं कोपेति इदं सब्बअट्टकथासु 
सन्निट्ठान” न्ति (कङ्का० अट्ठ० निदानवण्णना) वृत्तं । यं पनेत्थ सारत्थदीपनियं “तस्स अन्तो हत्थपासं विजहित्वा ठितो कम्मं कोपेतीति इमिना बहिपरिच्छेदतो यत्थ कत्थचि ठितो कम्मं न कोपेती"ति 
(सारत्थ० टी० महावग्ग ३.१४७) वत्वा मातिकाइकथावचनम्पि पटिक्खिपित्वा “नेव पाळियं न अट्ठकथायं उपलब्भतीतिआदि बहु पपञ्चितं, तं न सुन्दरं इध अट्टकथावचनेन मातिकाइकथावचनस्स 
नयतो संसन्दनतो सङ्घटनतो । तथा हि द्विन्नं उदकुक्खेपपरिच्छेदानमन्तरा विदत्थिचतुरङ्गुलमत्तम्पि सीमन्तरिकं अट्ठपेत्वा “अञ्जो उदकुक्खेपो सीमन्तरिकाय ठपेतब्बो, ततो अधिकं वट्टति एव, ऊनकं पन 
न वट्टती"ति एवं इधेव वुत्तेन इमिना अट्टकथावचनेन सीमन्तरिकोपचारेन उदकुक्खेपतो ऊनके ठपिते सीमाय सीमासम्भेदतो कम्मकोपोपि वुत्तो एव । यदग्गेन च एवं वृत्तो, तदग्गेन तत्थ एकभिकखुनो 
पवेसेपि सति तस्स सीमट्भावतो कम्मकोपो वृत्तो एव होति। अट्डकथायं “ऊनकं पन न वट्टती ति कथनञ्चेतं उदकुक्खेपपरिच्छेदस्स दुब्बिजानन्तेनपि सीमासम्भेदसङ्कआपरिहारत्थं वुत्तं । 
सत्तब्भन्तरसीमानमन्तरा तत्तकपरिच्छेदेनेव सीमन्तरिकविधानवचनतोपि एतासं दुब्बिजानपरिच्छेदता, तत्थ च ठितानं कम्मकोपसङ्का सिज्झति। कम्मकोपसङ्कट्ठानम्पि आचरिया दूरतो परिहारत्थं 

कम्मकोपड्ठानन्ति वत्वाव ठपेसुन्ति गहेतब्बं । 


तन्ति सीमं । “सीघमेव अतिक्कामेतीˆति इमिना तं अनतिक्कमित्वा अन्तो एव परिवत्तमानाय कातुं वट्टतीति दस्सेति। एतदत्थमेव हि वालुकादीहि सीमापरिच्छिन्दनं, इतरथा बहि परिवत्ता नु खो, नो 
बाति कम्मकोपसङ्का भवेय्याति। अञ्जिस्सा अनुस्सावनाति केवलाय नदिसीमाय अनुस्सावना। अन्तोनदियं जातरुक्खे वाति उदकुक्खेपपरिच्छेदस्स बहि ठिते रुक्खेपि वा। बहिनदितीरमेव हि 
विसभागसीमत्ता अबन्धितब्बद्ठानं, न अन्तोनदी निस्सयत्तेन सभागत्ता। तेनेव “बहिनदितीरे विहारसीमाय वा”तिआदिना तीरमेव अबन्धितब्बड्टानत्तेन दस्सितं, न पन नदी। “रुक्खेपि ठितेही”ति इदं 
अन्तोउदकुक्खेपट्ं सन्धाय वुत्तं। न हि बहिउदकुक्खेपे भिकखूनं ठातुं वट्टति। 


रुक्खस्साति तस्सेव अन्तोउदकुक्खेपट्टस्स रुक्खस्स। सीमं वा सोधेत्वाति यथावृत्तं बिहारे बद्धसीमं, गामसीमञ्च तत्थ ठितभिक्खूनं हत्थपासानयनबहिसीमाकरणवसेनेव सोधेत्वा। यथा च 
उदकुक्खेपसीमायं कम्मं करोन्तेहि, एवं बद्भसीमायं, गामसीमायं वा कम्मं करोन्तेहिपि उदकुक्खेपसीमड्टे सोधेत्वाव कातब्बं। एतेनेव सत्तब्भन्तरअरञ्जसीमाहिपि उदकुक्खेपसीमाय, इमाय च सद्भि तासं 
रुक्खादिसम्बन्धदोसोपि नयतो दस्सितोब होति। इमिनाव नयेन सत्तब्भन्तरसीमाय बद्भसीमागामसीमाहिपि सद्धि, एतासञ्च सत्तन्भन्तरसीमाय सद्भि सम्बन्धदोसो जातब्बो। अट्टकथायं पनेतं सब्बं बुत्तनयतो 
सक्का जातुन्ति अञ्जमञ्जसमासन्नानमेवेत्थ दस्सितं। 


तत्रिदं सुत्तानुलोमतो नयग्गहणमुखं -- यथा हि बद्भसीमायं सम्मता विपत्तिसीमा होतीति तासं अञ्जमञ्ञं रुक्खादिसम्बन्धो न वट्टति, एवं नदिआदीसु सम्मतापि बद्धसीमा विपत्तिसीमाव होतीति 
ताहिपि सद्धिं तस्सा रुक्खादिसम्बन्धो न वट्टतीति सिज्झति। इमिना नयेन सत्तब्भन्तरसीमाय गामनदिआदीहि सद्धि, उदकुक्खेपसीमाय च अरञ्ञादीहि सद्धि रुक्खादिसम्बन्धस्स न वट्टनकभावो जातब्बो, 
एवमेता भगवता अनुञ्ञाता बद्भसीमा सत्तब्भन्तरउदकुक्खेपसीमा अञ्जमञ्जञ्चेव अत्तनो निस्सयविरहिताहि इतरीतरासं निस्सयसीमाहि च रुक्खादिसम्बन्धे सति सम्भेददोसमापज्जतीति सुत्तानुलोमनयो 
जातब्बोव। 


अत्तनो अत्तनो पन निस्सयभूतगामादीहि सद्धि बद्धभसीमादीनं तिस्सन्नं उप्पत्तिकाले भगवता अनुञ्ञातस्स सम्भेदज्झोत्थरणस्स अनुलोमतो रुक्खादिसम्बन्धोपि अनुञ्जातोव होतीति दडब्बं | यदि एवं 
उदकुकखेपबद्धसीमादीनं अन्तरा कस्मा सीमन्तरिका न विहिताति? निस्सयभेदसभावभेदेहि सयमेव भिन्नत्ता। एकनिस्सयएकसभावानमेव हि सीमन्तरिकाय विनासं करोतीति वृत्तोबायमत्थो। एतेनेव 
नदिनिमित्तं कत्वा बद्धाय सीमाय सङ्घे कम्मं करोन्ते नदियम्पि याव गामखेत्तं आहच्च ठिताय उदकुक्खेपसीमाय अज्जेसं कम्मं कातुं वट्टतीति सिद्धं होति। या पनेता लोकवोहारसिद्धा 
गामारञ्जनदिसमुद्दजातस्सरसीमा पञ्च, ता अञ्जमञ्जरुक्खादिसम्बन्धेपि सम्भेददोसं नापज्जति, तथा लोकवोहाराभावतो । न हि गामादयो गामन्तरादीहि, नदिआदीहि च रुक्खादिसम्बन्धमत्तेन सम्भिन्नाति 
लोके वोहरन्ति। लोकवोहारसिद्भानञ्च लोकवोहारतोव सम्भेदो वा असम्भेदो वा गहेतब्बो, नाञ्ञतो। तेनेव अड्टकथायं तासं अञ्ञमञ्ञं कत्थचिपि सम्भेदनयो न दस्सितो, सासनवोहारसिद्भोयेव 
दस्सितोति। 


एत्थ पन बद्धसीमाय ताव “हेडा पथवीसन्धारकं उदकपरियन्तं कत्वा सीमागता होती 'तिआदिना (महाव० अट्ठ० १३८) अधोभागपरिच्छेदो अटुकथायं सब्बथा दस्सितो। गामसीमादीनं पन न 
दस्सितो। कथमयं जानितब्बोति? केचि तावेत्थ “गामसीमादयोपि बद्धसीमा विय पथवीसन्धारकं उदकं आहच्च तिट्टुती“ति वदन्ति। 


केचि पन तं पटिक्खिपित्वा “नदिसमुद्जातस्सरसीमा, ताव तन्निस्सितउदकुक्खेपसीमा च पथविया उपरितले, हेट्ठा च उदकज्झोत्थरणप्पदेसे एव तिइन्ति, न ततो हेट्ठा उदकस्स अज्झोत्थरणाभावा। 
सचे पन उदकोघादिना योजनप्पमाणम्पि निन्नड्ठानं होति, नदिसीमादयोव होन्ति, न ततो हेट्टा। तस्मा नदिआदीनं हेट्ठा बहितीरमुखेन उमङ्गेन, इद्धिया वा पविट्ठो भिक्खु नदियं ठितानं कम्मं न कोपेति। सो पन 
आसन्नगामे भिकखूनं कम्मं कोपेति । सचे पन सो उभिन्नं तीरगामानं मज्झे निसिन्नो होति, उभयगामड्टानं कम्मं कोपेति। सचे पन तीरं गामखेत्तं न होति, अगामकारञ्जमेव। तत्थ पन तीरद्वयेपि 
सत्तब्भन्तरसीमं विना केवलाय खुहकारञ्जसीमाय कम्मं करोन्तानं कम्मं कोपेति। सचे सत्तब्भन्तरसीमायं करोन्ति, तदा यदि तेसं सत्तब्भन्तरसीमाय परिच्छेदो एतस्स निसिन्नोकासस्स परतो एकं 
सत्तब्भन्तरं अतिक्कमित्चा ठितो न कम्मकोपो। नो चे, कम्मकोपो। गामसीमायं पन अन्तोउमङ्गे वा बिले वा यत्थ पविसितुं सक्का, यत्थ वा सुवण्णमणिआदिं खणित्वा गण्हन्ति, गहेतुं सक्काति वा 
सम्भावना होति, तत्तकं हेट्ठापि गामसीमा, तत्थ इद्धिया अन्तो निसिन्नोपि कम्मं कोपेति । यत्थ पन पकतिमनुस्सानं पवेससम्भावनापि नत्थि, तं सब्बं याव पथविसन्धारकउदका अरञ्ञसीमाव, न 
गामसीमा। अरञ्ञसीमायम्पि एसेव नयो। तत्थपि हि यत्तके पदेसे पवेससम्भावना, तत्तकमेव उपरितले अरञ्जसीमा पवत्तति। ततो पन हेट्ठा न अरञ्जसीमा, तत्थ उपरितलेन सह एकारञ्ञवोहाराभावतो। 
न हि तत्थ पविट्टं अरञ्जं पविट्टो ति वोहरन्ति। तस्मा तत्रड्डो उपरि अरञ्जट्ठानं कम्मं न कोपेति उमङ्गनदियं ठितो विय उपरिनदियं ठितानं । एकस्मिज्हि चक्कवाळे गामनदिसमुद्दजातस्सरे मुञ्चित्वा तदवसेसं 
अमनुस्सावासं देवब्रह्मलोकं उपादाय सब्बं अरञ्ञमेव | “गामा वा अरञ्ञा वा ति वृत्तत्ता हि नदिसमुदजातस्सरादिपि अरञ्जमेव। इध पन नदिआदीनं विसुं सीमाभावेन गहितत्ता तदवसेसमेव अरञ्ञं 
गहेतब्बं । तत्थ च यत्तके पदेसे एकं अरञ्ञ न्ति वोहरन्ति, अयमेकारञ्ञसीमा । इन्दपुरञ्हि सब्बं एकारञ्ञसीमा। तथा असुरयक्खपुरादि। आकासङ्टदेवब्रह्मविमानानि पन समन्ता आकासपरिच्छिन्नानि 
पच्चेकं अरञ्ञसीमा समुद्दमज्झे पब्बतदीपका विय । तत्थ सब्बत्थ सत्तब्भन्तरसीमायं, अरञ्ञसीमायमेव वाति कम्मं कातब्बं । तस्मा इधापि उपरिअरञ्जतलेन सद्भि हेट्ठापथविया अरञ्जवोहाराभावा विसुं 
अरञ्जसीमाति गहेतब्बं । तेनेवेत्थ गामनदिआदिसीमाकथाय अडुकथायं 'इद्धिमा भिकखु हेट्ठापथवितले ठितो कम्मं कोपेतीति (महाव० अइ० १३८) बद्धसीमायं दस्सितनयो न दस्सितो^ति वदन्ति। 


इदञ्चेतासं गामसीमादीनं हेड्ठापमाणदस्सनं सृत्तादिविरोधाभावा यूत्तं विय दिस्सति । वीमंसित्वा गहेतब्बं। एवं गहणे च गामसीमायं सम्मता बद्धसीमा उपरि गामसीमं, हेट्ठा उदकपरियन्तं अरञ्जसीमञ्च 
अवत्थरतीति तस्सा अरञ्ञसीमापि खेत्तन्ति सिज्झति। भगवता च “सब्बा, भिक्खवे, नदी असीमा"तिआदिना (महाव० अट्टु० १४७) नदिसमुहदजातस्सरा बद्धसीमाय अखेत्तभावेन वुत्ता, न पन अरञ्ञं। 
तस्मा अरञ्जम्पि बद्भसीमाय खेत्तमेवाति गहेतब्बं। यदि एवं कस्मा तत्थ सा न बज्झतीति? पयोजनाभावा। सीमापेक्खानन्तरमेव सत्तब्मन्तरसीमाय सम्भवतो। तस्सा च उपरि सम्मताय बद्धसीमाय 
सम्भेदज्झोत्थरणानुलोमतो विपत्तिसीमा एव सिया। गामखेत्ते पन ठत्वा अगामकारञ्जेकदेसम्पि अन्तोकरित्वा सम्मता किञ्चापि सुसम्मता, अगामकारञ्ञे भगवता विहिताय सत्तब्भन्तरसीमायपि 
अनिवत्तितो। तत्थ पन कम्मं कातुं पविट्ठानम्पि ततो बहि केवलारञ्ने करोन्तानम्पि अन्तरा तीणि सत्तन्भन्तरानि ठपेतब्बानि, अञ्ञथा विपत्ति एव सियाति सब्बथा निरत्थकमेव अगामकारञ्चे 
बद्धसीमाकरणन्ति वेदितब्बं । 


अन्तोनदियं पविइसाखायाति नदिया पथवितलं आहच्च ठिताय साखायपि, पगेव अनाहच्च ठिताय। पारोहेपि एसेव नयो। एतेन सभागं नदिसीमं फुसित्वा ठितेनपि विसभागसीमासम्बन्धसाखादिना 
उदकुकखेपसीमाय सम्बन्धो न वट्टतीति दस्सेति। एतेनेव महासीमं, गामसीमञ्च फुसित्वा ठितेन साखादिना माळकसीमाय सम्बन्धो न वट्टतीति जापितोति ददुब्बो। 


अन्तोनदियंयेवाति सेतुपादानं तीरट्टतं निवत्तेति। तेन उदकुक्खेपपरिच्छेदतो बहि नदियं पतिट्टितत्तेपि सम्भेदाभावं दस्सेति। तेनाह “बहितीरे पतिड्टिता"तिआदि। यदि हि उदकुक्खेपतो बहि 
अन्तोनदियम्पि पतिट्टितत्ते सम्भेदो भवेय्य, तम्पि पटिक्खिपितब्बं भवेय्य कम्मकोपस्स समानत्ता, न च पटिक्खित्तं । तस्मा सब्बत्थ अत्तनो निस्सयसीमाय सम्भेददोसो नत्थेवाति गहेतब्बं। 


आवरणेन वाति दारुआदिं निखणित्वा उदकनिवारणेन। कोटटकबन्धनेन वाति मत्तिकादीहि पूरेत्वा कतसेतुबन्धेन। उभयेनापि आवरणमेव दस्सेति। “नदिं विनासेत्वा' ति वृत्तमेवत्थं विभावेति 
“हेट्ठा पाळि बद्धा”ति, हेड्ठा नदिं आवरित्वा पाळ बद्भाति अत्थो। छह्ठितमोदकन्ति अतिरित्तोदकं । “नदिं ओत्थरित्वा सन्दनट्ठानतो ति इमिना तळाकनदीनं अन्तरा पवत्तनड्ठाने न वट्टतीति दस्सेति। 
उप्पतित्वाति तीरादिभिन्दनवसेन विपुला हुत्वा। बिहारसीमन्ति बद्भसीमं । 


अगमनपथेति तदहेव गन्त्वा निवत्तितुं असक्कुणेय्ये। अरञ्ञसीमासङ्ख्यमेव गच्छतीति लोकवोहारसिद्धं अगामकारञ्ञसीमं सन्धाय वदति। तत्थाति पकतिया मच्छबन्धानं गमनपथेसु दीपकेसु। 
तं ठानन्ति आवाटादीनं कतड्डानमेव, न अकतन्ति अत्थो। लोणीति समुद्दोदकस्स उप्पत्तिवेगनिन्नो मातिकाकारेन पवत्तनको । 


१४८. सम्भिन्दन्तीति यत्थ चतूहि भिक्खूहि निसीदितुं न सक्का, तत्तकतो पट्ठाय याव केसग्गमत्तम्पि अन्तोसीमाय करोन्तो सम्भिन्दति। चतुन्नं भिकखूनं पहोनकतो पट्टाय याव सकलम्पि अन्तो 
करोन्तो अज्झोत्थरन्तीति वेदितब्बं । संसटुविटपाति अञ्जमञ्ञं सिब्बित्वा ठितमहासाखमूला, एतेन अञ्जमञ्जस्स अच्चासन्नतं दीपेति। साखाय साखं फुसन्ता हि दूरड्डापि सिय्युं, ततो एकंसतो 

सम्भेदलक्खणं दस्सितं न सियाति तं दस्सेतुं विटपग्गहणं कतं । एवञ्हि भिकखूनं निसीदितुं अप्पहोनकट्टानं अत्तनो सीमाय अन्तोसीमड्ठं करित्वा पुराणविहारं करोन्तो सीमाय सीमं सम्भिन्दति नाम, न 
ततो परन्ति दस्सितमेव होति। बद्धा होतीति पोराणकविहारसीमं सन्धाय वृत्तं। अम्बन्ति अपरेन समयेन पुराणविहारपरिक्खेपादीनं विनद्ठत्ता अजानन्तानं तं पुराणसीमाय निमित्तभूतं अम्बं। अत्तनो सीमाय 
अन्तोसीमड्टं करित्वा पुराणविहारसीमड्ं जम्बुं कित्तेत्वा अम्बजम्बूनं अन्तरे यं ठानं, तं अत्तनो सीमाय पवेसेत्वा बन्धन्तीति अत्थो। एत्थ च पुराणसीमाय निमित्तभूतस्स गामइ॒स्स अम्बरुक्खस्स 
अन्तोसीमडट्टाय जम्बुया सह संसडविटपत्तेपि सीमाय बन्धनकाले विपत्ति वा पच्छा गामसीमाय सह सम्भेदो वा कम्मविपत्ति वा न होतीति मुखतोव वुत्तन्ति वेदितब्बं। 


पदेसन्ति सङ्घस्स निसीदनप्पहोनकप्पदेसं । ““सीमन्तरिकं ठपेत्वा”तिआदिना सम्भेदज्झोत्थरणं अकत्वा बद्धसीमाहि अञ्ञमञ्चं फुसापेत्वा अब्यवधानेन बद्धापि सीमा असीमा एवाति दस्सेति। 
तस्मा एकद्वङ्गुलमत्तापि सीमन्तरिका वट्टति एव । सा पन दुब्बोधाति अट्टकथासु चतुरङ्गुलादिका वृत्ताति ददुब्बं।द्विन्नं सीमानन्ति द्विन्न॑ बद्धसीमानं । निमित्तं होतीति निमित्तस्स सीमतो बाहिरत्ता 
बन्धनकाले ताव सम्भेददोसो नत्थीति अधिप्पायो। न केवलञ्च निमित्तकत्ता एव सङ्करं करोति, अथ खो सीमन्तरिकाय ठितो अञ्ञोपि रुक्खो करोति एव। तस्मा अप्पमत्तिकाय सीमन्तरिकाय वड्डनका 
रुक्खादयो न वट्टन्ति एव। एत्थ च उपरि दिस्समानखन्धसाखादिपवेसे एव सङ्करदोसस्स सब्बत्थ दस्सितत्ता अदिस्समानानं मूलानं पवेसेपि भूमिगतिकत्ता दोसो नत्थीति सिज्झति। सचे पन मूलानिपि 
दिस्समानानेव पविसन्ति, सङ्करोव। पब्बतपासाणा पन दिस्समानापि भूमिगतिका एव । यदि पन बन्धनकाले एव एको थूलरुक्खो उभयम्पि सीमं आहच्च तिट्ठति, पच्छा बद्धा असीमा होतीति दडब्बं । 


सीमासङ्करन्ति सीमासम्भेदं । यं पन सारत्थदीपनियं वुत्तं “सीमासङ्करं करोतीति वड्डित्वा सीमप्पदेसं पविट्ठे द्विन्नं सीमानं गतड्ठानस्स दुविञ्जेय्यत्ता वुत्त’ न्ति (सारत्थ० टी० महावग्ग ३.१४८), तं न 
युत्तं गामसीमायपि सह सङ्करं करोतीति वत्तब्बतो। तत्थापि हि निमित्ते वड्डिते गामसीमाबद्धसीमानं गतट्टान॑ दुब्बिञ्जेय्यमेव होति, तत्थ पन अवत्वा ढ्विन्न॑ बद्भसीमानमेव सङ्करस्स वुत्तत्ता 
यथावृत्तसम्बद्धदोसोव सङ्कर-सद्देन वृत्तोति गहेतब्बं। पाळियं पन निदानवसेन “येसं, भिक्खवे, सीमा पच्छा सम्मता, तेसं तं कम्मं अधम्मिक ` न्तिआदिना (महाव० १४८) पच्छा सम्मताय असीमत्ते वुत्तेपि 
द्वीसु गामसीमासु ठत्वा द्वीहि सङ्घेहि सम्भेदं वा अज्झोत्थरणं वा कत्वा सीमन्तरिकं अट्डपेत्वा वा रुक्खपारोहादिसम्बन्धं अवियोजेत्वा वा एकस्मिं खणे कम्मवाचानिट्ठापनवसेन एकतो सम्मतानं द्विन्नं 
सीमानम्पि असीमता पकासिताति वेदितब्बं। 


गामसीमादिकथावण्णना निड्टिता। 
उपोसथभेदादिकथावण्णना 


१४९. अधम्मेन बग्गन्ति एत्य एकसीमाय चतूसु भिक्खूसु विज्जमानेसु पातिमोक्खुद्देसोव अनुञ्ञातो, तीसु, द्वीसु च पारिसुद्धिउपोसथोव। इध पन तथा अकतत्ता “अधम्मेना' ति वुत्तं । यस्मा पन 
छन्दपारिसुद्धि सङ्घे एव आगच्छति, न गणे, न पुग्गले, तस्मा “वग्ग” न्ति वृत्तन्ति। 


सचे पन द्वे सङ्घा एकसीमाय अञ्ञमञ्ञं छन्दं आहरित्वा एकस्मिं खणे विसुं सङ्घकम्मं करोन्ति, एत्थ कथन्ति? केचि पनेतं वट्टतीति वदन्ति, तं न गहेतब्बं वग्गकम्मत्ता। कम्मं करोन्तानञ्हि 
छन्दपारिसुद्धि अञ्ञत्थ न गच्छति तथा वचनाभावा, विसुं विसुं कम्मकरणत्थमेव सीमाय अनुञ्ञातत्ता चाति गहेतब्बं। विहारसीमायं पन सङ्घे विज्जमानेपि केनचि पच्चयेन खन्धसीमायं तीसु, द्वीसु वा 
पारिसुद्भिउपोसथं करोन्तेसु कम्मं धम्मेन समग्गमेव भिन्नसीमट्टुत्ताति दब्बं । 


उपोसथभेदादिकथावण्णना निट्टिता। 
पातिमोक्खुदेसकथावण्णना 


१५०. एवमेतं धारयामीति। सुता खो पनायस्मन्तेहीति एत्थ “एवमेतं धारयामी”ति वत्वा “उददिटटं खो आयस्मन्तो निदानं, सुता खो पनायस्मन्तेहि चत्तारो पाराजिका धम्मा”तिआदिना वत्तब्बं। 
मातिकाइकथायम्पि (कङ्खा० अटट० निदानवण्णना) एवमेव वृत्तं । सुतेनाति सुतपदेन। 


सवरभयन्ति वनचरकभयं। तेनाह “अटविमनुस्सभय  ्ति । निदानुद्देसे अनिट्टिते पातिमोक्खं निद्रिटुँ नाम न होतीति आह “दुतियादीसु उद्देसेसू”तिआदि। तीहिपि विधीहीति 
ओसारणकथनसरभञ्जेहि। एत्थ च अत्थं भणितुकामताय वा भणापेतुकामताय वा सुत्तस्स ओसारणं ओसारणं नाम | तस्सेव अत्थप्पकासना कथनं नाम | केवलं पाठस्सेव सरेन भणनं सरभञ्ञं नाम। 
सज्झायं अधिट्टुहित्वाति “सज्झायं करोमीति चित्तं उप्पादेत्वा। ओसारेत्वा पन कथेन्तेनाति सयमेव पाठं वत्वा पच्छा अत्थं कथेन्तेन । 


पातिमोक्खुद्देसकथावण्णना निड्टिता। 
अधम्मकम्मपटिक्कोसनादिकथावण्णना 


१५५. नवविधन्ति सङ्घगणपुग्गलेसु तयो, सुत्तुहदेसपारिसुद्धिअधिट्ठानवसेन तयो, चातुद्दसीपन्नरसीसामग्गीवसेन तयोति नवविधं । चतुब्बिधन्ति अधम्मेनवग्गादि चतुन्बिधं | दुबिधन्ति 
भिक्खुभिक्खुनिपातिमोक्खवसेन दुविधं पातिमोक्खं । नवविधन्ति भिक्खूनं पञ्च, भिक्खुनीनं चत्तारोति नवविधं पातिमोक्खुद्देसं । 


अधम्मकम्मपटिक्कोसनादिकथावण्णना निट्टिता। 
पक्खगणनादिउग्गहणानुजाननकथादिवण्णना 
१५६. कतिमीति तिथि-सद्दापेक्खं इत्यिलिङ्गं दटुब्बं। 
१६३. उतुवस्सेयेवाति हेमन्तगिम्हेसुयेव। 


१६४. विञ्ञापेतीति एत्थ मनसा चिन्तेत्वा कायविकारकरणमेव विञ्ञापनन्ति दइब्बं । पाळियं अञ्जस्स दातब्बा पारिसुद्धीति पारिसुद्धिदायकेन पुन अञ्ञस्स भिकखुनो सन्तिके दातब्बा । 
“भूतंयेब वा सामणेरभावं आरोचेती'ति वुत्तत्ता ऊनवीसतिवस्सकाले उपसम्पन्नस्स, अन्तिमवत्युअज्झापन्नसिक्खापच्चक्खातादीनं वा याव भिक्खुपटिञ्ञा वत्तति, ताव तेहि आहटापि छन्दपारिसुद्धि 


तिरच्छानगतो पटिजानाति। उभतोब्यञ्जनको पटिजानाति, आहटा होति पारिसुद्धी "ति वुत्तत्ता पण्डकादीनम्पि भिक्खुपटिञ्ञाय वत्तमानकालेसु छन्दपारिसुद्धिया आगमनं सिद्धमेव । तेनाह “एस नयो 
सब्बत्था”ति। उम्मत्तकखित्तचित्तवेदनाड्टानं पन पकतत्ता अन्तरामग्गे उम्मत्तकादिभावे पटिञ्ञातेपि तेसं सङ्गप्पत्तमत्तेनेव छन्दादि आगच्छतीति ददुब्बं। 


““भिक्खूनं हत्थपास "न्ति इमिना गणपुग्गलेसु छन्दपारिसुद्धिया अनागमनं दस्सेति। “सङ्घप्पत्तो"ति हि पाळियं वृत्तं। बिळालसङ्कलिकपारिसुद्धीति बिळालगीवाय बन्धनसङ्कलिकसदिसा पारिसुद्धि 
नाम, यथा सङ्कलिका बिळाले आगच्छन्ते एव आगच्छति, न अनागच्छन्ते तप्पटिबद्भत्ता, एवमयं पारिसुद्धिपीति अत्थो। अथ वा यथा सङ्कलिकाय पठमवलयं दृतियवलयं पापुणाति, न ततियवलयं, 
एवमयम्पीति अधिप्पायो। उपलक्खणमत्तञ्चेत्थ बिळाल-ग्गहणं दडटब्बं । 


पक्खगणनादिउग्गहणानुजाननकथादिवण्णना निट्टिता। 

छन्ददानकथादिवण्णना 
१६५. पाळियं “सन्ति सङ्घस्स करणीयानी"ति वत्तब्बे वचनविपल्लासेन “करणीयः न्ति वृत्तं । 


१६७. “तस्स सम्मुतिदानकिच्चं नत्थी”ति इदं पाळियं एकदा सरन्तस्सेव सम्मुतिदानस्स वुत्तत्ता एकदा असरन्तस्स सम्मुतिअभावेपि तस्स अनागमनं वग्गकम्माय न होतीति वृत्तं। केचि पन 
“सोपि हत्थपासेव आनेतब्बो ति वदन्ति, तं न गहेतब्बं। 


१६८. सङ्घसन्निपाततो पठमं कातब्बं पुब्बकरणं। सङ्गसन्निपाते कातब्बं पुब्बकिच्चन्ति ददुब्बं। पाळियं नो चे अधिदुहेव्य, आपत्ति दुक्कटस्साति एत्थ असञ्चिच्च असतिया अनापत्ति। यथा 
चेत्थ, एवं उपरिपि। यत्थ पन अचित्तकापत्ति अत्थि, तत्थ वकखाम। 


१६९. “पञ्जत्तं होती”ति इमिना “न सापत्तिकेन उपोसथो कातब्बो”ति विसुं पटिक्खेपाभावेपि यथावुत्तसुत्तसामत्थियतो पञ्जत्तमेवाति दस्सेति। इमिना एव नयेन - 
“अट्ठानमेतं, भिक्खवे, अनवकासो यं तथागतो अपरिसुद्धाय परिसाय उपोसथं करेय्य, पातिमोक्खं उद्दिसेय्या”ति (चूळव० ३८६; ३० नि० ८.२०; उदा० ४५) - 


आदिसुत्तनयतो च अलज्जीहिपि सदधि उपोसथकरणम्पि पटिक्खित्तमेव अलञ्जिनिग्गहत्थत्ता सब्बसिक्खापदानन्ति दडुब्बं । “पारिसुद्धिदानपञ्ञापनेना ˆ ति इमिना सापत्तिकेन पारिसुद्धिपि न दातब्बाति 
दीपितं होति। उभोपि दुक्कटन्ति एत्थ सभागापत्तिभावं अजानित्वा केवलं आपत्तिनामेनेव देसेन्तस्स पटिग्गण्हन्तस्स अचित्तकमेव दुक्कटं होतीति वदन्ति। यथा सङ्घो सभागापत्ति आपन्नो जत्ति ठपेत्वा 
उपोसथं कातुं लभति, एवं तयोपि “सुणन्तु मे, आयस्मन्ता, इमे भिक्खू सभागं आपत्ति आपन्ना"तिआदिना वुत्तनयानुसारेनेव गणजत्ति ठपेत्वा द्वीहि अञ्ञमञ्ञं आरोचेत्वा उपोसथं कातुं वट्टति। एकेन पन 
सापत्तिकेन दूरं गन्त्वापि पटिकातुमेव वट्टति, असम्पापृणन्तेन “भिक्खुं लभित्वा पटिकरिस्सामी"ति उपोसथो कातब्बो, पटिकरित्वा च पुन उपोसथो कत्तब्बो। 


छन्ददानकथादिवण्णना निड्टिता। 
अनापत्तिपन्नरसकादिकथावण्णना 


१७२. केनचि ६३ करणीयेन गन्त्वाति सीमापरिच्छेदतो बहिभूतं गामं वा अरज्जं वा गन्त्वाति अत्थो। एतेनेव उपोसथञत्तिया उपनकाले समग्गा एव ते जत्ति ठपेसुन्ति सिद्धं । तेनेव पाळियं “उददिटट 
सुउद्दिट्ट न्ति सब्बपन्नरसकेसुपि वुत्तं । बग्गा समग्गसञ्जिनोतिआदि पन जत्तिया निद्धिताय “किं सङ्घस्स पुब्बकिच्च''न्तिआदीनं (महाव० १३४) वचनक्खणे बहिगतानं भिक्खूनं सीमाय पविद्ठत्ता भिक्खू 
तस्मिं खणे बग्गा होन्तीति वृत्तं । तेनाह “तेसं सीमं ओक्कन्तत्ता बग्गा”तिआदि, एतेन पाराजिकुद्देसादिकखणेपि वग्गसञ्जीनं उद्दिसन्तानं आपत्ति एव, जत्तिया पन पुब्बे निट्टितत्ता कम्मकोपो नत्थीति 
दस्सितमेव होति। एवं उपरिपि सब्बवारेसु अधिप्पायो वेदितब्बो। 


एत्थ च पाळियं “सब्बाय बुद्धिताय...पे०... तेसं सन्तिके पारिसुद्धि आरोचेतब्बा"ति (महाव० १७४) वुत्तत्ता बहिसीमागताय परिसाय तेसु यस्स कस्सचि सन्तिके अनधिड्टितेहि पारिसुद्धि आरोचेतुं 
वट्टतीति वदन्ति। 


अनापत्तिपन्नरसकादिकथावण्णना निड्टिता। 
लिङ्गादिदस्सनकथादिवण्णना 
१७९. अञ्जातकं नाम अदिट्ठपुब्बन्ति आह “अज्जेसं सन्तक ˆन्ति। अञ्ञेसन्ति अत्तना अदिटपुन्बानं। नानासंवासकभावन्ति लद्धिनानासंवासकभावं । 
१८०. पाळियं अभिवितरन्ति समानसंवासकाभावं निच्छिनन्ति। 


१८१. उपोसथकारकाति सङ्घुपोसथकारका। तेनेव “अञ्जत्र सङ्घेना ति वृत्तं। सङ्ुपोसथट्ठानतो हि गच्छन्तेन अत्तचतुत्थेनेव गन्तब्बं, तिण्णं भिक्खूनं निसिन्नट्टानतो पन गच्छन्तेन एकेन भिक्खुनापि 
सह गन्तृम्पि बट्टति। पाळियं “अभिक्खुको आवासो ति इदं निदस्सनमत्तं, सङ्कुपोसथट्ठानतो गणपुग्गलेहि सभिक्खुकोपि आवासो न गन्तब्बो “अञ्ञत्र सङ्घेना"ति वृत्तत्ताति वदन्ति। उपोसथं करोन्तीति 
सङ्घुपोसथं वा गणुपोसथं वा। “तस्स सन्तिक न्ति इदं गणुपोसथट्टानतो गच्छन्तं सन्थाय वुत्तं, अञ्जथा “सब्बन्तिमेन परिच्छेदेन अत्तचतुत्थेन वाति वचनेन विरुज्झनतो। आरञ्ञकेनाति एकचारिना। 
उपोसथन्तरायोति अत्तनो उपोसथन्तरायो। 


१८३. पाळियं भिक्खुनिया निसिन्नपरिसायातिआदीसु भिक्खुनियातिआदि करणत्थे सामिवचनं। 
लिङ्गादिदस्सनकथादिवण्णना निट्टिता। 


उपोसथक्खन्धकवण्णनानयो निट्टितो। 


३. वस्सूपनायिकक्खन्धको 
वस्सूपनायिकअनुजाननकथादिवण्णना 

१८४. वस्सूपनायिकक्खन्धके अपरस्मिं दिवसेति दुतिये पाटिपददिवसे। 

१८५. अञ्ञत्थ अरुणं उद्बापनेन बाति सापेक्खस्स अकरणीयेन गन्त्वा अञ्जत्थ अरुणं उट्टापनेन वा। परिहानीति गुणपरिहानि। 


१८७. पाळियं सत्ताहं सन्निवत्तो कातब्बोति सकलं सत्ताहं बहि एव अवीतिनामेत्वा सत्ताहपरियोसानभूतं अरुणुड्वानकालं पुन विहारेव सम्बन्धवसेन सत्ताहं विहारे सन्निवत्तं कातब्बं । 
सत्ताहपरियोसानकालो हि इध सत्ताह-सद्देन वुत्तो, तदपेक्खाय च “सन्निवत्तो”ति पुल्लिङ्गेन वृत्तं। तीणि परिहीनानीति भिक्खुनीनं वच्चकुटिआदीनं पटिविखत्तत्ता परिहीनानि। 


१८९. न पलुज्जतीति अञ्जेसं अप्पगुणत्ता, मम च मरणेन न विनस्सति। 
वस्सूपनायिकअनुजाननकथादिवण्णना निट्टिता। 


पहितेयेवअनुजाननकथावण्णना 

१९९. भिक्खूहि सद्धि वसनकपुरिसोति अनञ्जगतिकोति दस्सेति। गन्तब्बन्ति सङ्घकरणीयेन अप्पहितेपि गन्तब्बं। एत्थ च अनुपासकेहिपि सासनभावं जातुकामेहि पहिते तेसं पसादवङ्टिं 
सम्पस्सन्तेहिपि सत्ताहकरणीयेन गन्तुं वट्टतीति गहेतब्ब । 


रत्तिच्छेदविनिच्छयोति सत्ताहकरणीयेन गन्त्वा बहिद्धा अरुणुद्ापनसङ्घातस्स रत्तिच्छेदस्स विनिच्छयो। गन्तुं बट्टतीति अन्तोउपचारसीमायं ठितेनेव सत्ताहकरणीयनिमित्तं सल्लकखेत्वा इमिना 
निमित्तेन गन्त्वा “अन्तोसत्ताहे आगच्छिस्सामी”ति आभोगं कत्वा गन्तुं वट्टति । पुरिमक्खणे आभोगं कत्वा गमनक्खणे विस्सरित्वा गतेपि दोसो नत्थि “सकरणीयो पक्कमती”ति (महाव० २०७) वुत्तत्ता। 
सब्बथा पन आभोगं अकत्वा गतस्स वस्सच्छेदोति वदन्ति। यो पन सत्ताहकरणीयनिमित्ताभावेपि “सत्ताहब्भन्तरे आगमिस्सामी "ति आभोगं कत्वा गन्त्वा सत्ताहब्मन्तरे आगच्छति, तस्स आपत्तियेव, 
वस्सच्छेदो नत्थि सत्ताहस्स सन्निवत्तत्ताति वदन्ति। वीमंसित्वा गहेतब्बं । भण्डकन्ति चीवरभण्डं | सम्पापुणितुं न सक्कोति, वट्टतीति तदहेव आगमने सउस्साहत्ता वस्सच्छेदो वा आपत्ति वा न होतीति 
अधिप्पायो। आचरियन्ति अगिलानम्पि निस्सयाचरियञ्च धम्माचरियञ्च, पगेव उपसम्पदाचरियउपज्झायेसु। बदति, बट्टतीति सत्ताहातिक्कमे आपत्तिअभावं सन्धाय वुत्तं, वस्सच्छेदो पन होति एव। 


पहितेयेवअनुजाननकथावण्णना निड्टिता। 
अन्तरायेअनापत्तिवस्सच्छेदकथावण्णना 
२००. पाळियं गण्हिसूति गहेत्वा खादिंसु । परिपातिंसूति पलापेसुं, अनुबन्धिंसूति अत्थो। 


२०१. सत्ताहवारेन अरुणो उट्ठापेतब्बोति एत्थ छदिवसानि बहिद्धा वीतिनामेत्वा सत्तमे दिवसे पुरारुणा एव अन्तोउपचारसीमाय पविसित्वा अरुणं उद्दापेत्वा पुनदिवसे सत्ताहं अधिट्ठाय गन्तब्बन्ति 
अधिप्पायो। केचि पन “सत्तमे दिवसे आगन्त्वा अरुणं अनुट्ठापेत्वा तदहेव दिवसभागेपि गन्तुं वट्टती"ति वदन्ति, तं न गहेतब्बं “अरुणो उद्ठापेतब्बो "ति वृत्तत्ता। सत्तमे दिवसे तत्थ अरुणुद्ापनमेव हि 
सन्धाय पाळियम्पि “सत्ताहं सन्निवत्तो कातब्बो ति वृत्तं। अरुणं अनुट्टापेत्वा गच्छन्तो अन्तो अप्पविसित्वा बहिद्धाव सत्ताहं वीतिनामेन्तेन समुच्छिन्नवस्सो एव भविस्सति अरुणस्स बहि एव उदट्टापितत्ता। 
इतरथा “अरुणो उट्ठापेतब्बो "ति वचनं निरत्थकं सिया “सत्ताहवारेन अन्तोविहारे पविसित्वा अरुणं अनुटटापेत्वापि गन्तब्बः न्ति वत्तब्बतो। अञ्जेसु च ठानेसु अरुणुड्डापनमेव वुच्चति। वक्खति हि 
चीवरक्खन्धके एकस्मिं विहारे वसन्तो इतरस्मिं सत्ताहवारेन अरुणमेव उड्ठापेती "ति (महाव० अट्ट० ३६४)। 


अथापि यं ते बदेय्युं “सत्तमे दिवसे यदा कदाचि पविङ्ठेन तंदिवसनिस्सितो अतीत अरुणो उद्डापितो नाम होतीति इममत्थं सन्धाय अट्टुकथायं वुत्त" न्ति, तं सद्दगतियापि न समेति। न हि उट्टिते अरुणे 
पच्छा पविट्टो तस्स पयोजको उट्डापको भवितुमरहति। यदि भवेय्य, वस्सं उपगन्त्वा पनस्स अरुणं अनुट्ठापेत्वा तदहेव सत्ताहकरणीयेन पक्कन्तस्सापीति एत्थ “अरुणं अनुद्ठापेत्वाति वचनं विरुज्ञेय्य, 
तेनपि तंदिवससन्निस्सितस्स अरुणस्स उट्ठापितत्ता। आरञ्जकस्सापि हि भिक्खुनो सायन्हसमये अङ्गयुत्तं अरञ्जट्ठानं गन्त्वा तदा एव निवत्तन्तस्स अरुणो उद्ठापितो धुतङ्गञ्च विसोधितं सिया, न चेत युत्तं 
अरुणुग्गमनकाले एव अरुणुड्टापनस्स वृत्तत्ता। वुत्तञ्हि “कालस्सेव पन निक्खमित्वा अङ्गयृत्ते ठाने अरुणं उड्टापेतब्बं। सचे अरुणुट्ठानवेलायं तेसं आबाधो वड्टति, तेसं एव किच्चं कातब्बं, न 
धुतङ्गविसुद्धिकेन भवितब्ब' न्ति (विसुद्धि० १.३१) । तथा पारिवासिकादीनम्पि अरुणं अनुट्ठापेत्वा वत्तं निक्खिपन्तानं रत्तिच्छेदो वुत्तो। “उग्गते अरुणे निक्खिपितब्ब”न्ति (चूळव° ९७) हि वृत्तं । 
सहसेव्यसिक्खापदेपि अनुपसम्पन्नेहि सह निवुत्यभावपरिमोचनत्थं “पुरारुणा निक्खमित्वा^तिआदि वृत्तं। एवं चीवरविप्पवासादीसु च सब्बत्थ रत्तिपरियोसाने आगामिअरुणवसेनेव अरुणुट्ठापनं दस्सितं, 
न अतीतारुणवसेन। तस्मा वुत्तनयेनेवेत्थ अरुणुट्टापनं वेदितब्बं अञ्जथा वस्सच्छेदत्ता। 


यं पन वस्सं उपगतस्स तदहेव अरुणं अनुट्ठापेत्वा सकरणीयस्स पक्कमनवचनं, तं वस्सं उपगतकालतो पट्टाय यदा कदाचि निमित्ते सति गमनस्स अनुञ्ञातत्ता युत्तं, न पन सत्ताहवारेन गतस्स अरुणं 
अनुट्ठापेत्वा तदहेव गमनं “अरुणो उद्ठापेतब्बो ति वृत्तत्ता एव। यथा वा “सत्ताहं अनागताय पवारणाय सकरणीयो पक्कमति, आगच्छेय्य वा सो, भिक्खवे, भिक्खु तं आवासं, न वा 
आगच्छेय्या"तिआदिना (महाव० २०७) पच्छिमसत्ताहे अनागमने अनुञ्ञातेपि अञ्ञसत्ताहेसु न वट्टति । एवं पठमसत्ताहे अरुणं अनुट्ठापेत्वा गमने अनुञ्जातेपि ततो परेसु सत्ताहेसु आगतस्स अरुणं 
अनुट्ठापेत्वा गमनं न वट्टतीति निट्ठमेत्थ गन्तब्बं। इध आहटन्ति विहारतो बहि आगतट्ठाने आनीतं । 


अन्तरायेअनापत्तिवस्सच्छेदकथावण्णना निट्टिता। 
वजादीसु वस्सूपगमनकथावण्णना 
२०३. उपगन्तुं ६८ न वट्टतीति कुटिकादीनं अभावेन “इध वस्सं उपेमी”ति एवं वचीभेदं कत्वा उपगन्तुं न वट्टति। 


२०४. पाळियं पिसाचिल्लिकाति पिसाचदारका । पविसनद्वारं योजेत्वाति सकवाटट्रारं कत्वा | रुक्खं छिन्दित्वाति सुसिरट्डानस्स उपरिभागं छिन्दित्वा । खाणुमत्थकेति सुसिरखाणुमत्थके। 
टङ्कितमञ्चो नाम दीघे मञ्चपादे विज्झित्वा अटनियो पवेसेत्वा कतो, सो हेडुपरियवसेन पञ्जत्तोपि पुरिमसदिसोव होति, तं सुसाने, देवताठाने च ठपेन्ति । चतुन्नं पासाणानं उपरि पासाणफलके अत्थरित्वा 
कतगेहम्मि “टङ्कितमञ्चो' ति वुच्चति। 


वजादीसुवस्सूपगमनकथावण्णना निट्टिता। 
अधम्मिककतिकादिकथावण्णना 
२०५. महाविभङ्केति चतुत्थपाराजिकवण्णनायं। परतो सेनासनक्खन्धकेपि अधम्मिकं कतिकवत्तं आवि भविस्सति एव। 


२०७. यस्मा नानासीमायं द्वीसु आवासेसु वस्सं उपगच्छन्तस्स “दुतिये वसिस्सामी "ति उपचारतो निकखन्तमत्ते पठमो सेनासनग्गाहो पटिप्पस्सम्भति। तस्मा पाळियं “तस्स, भिक्खवे, भिक्खुनो 
पुरिमिका च न पञ्जायती”ति पठमं सेनासनग्गाहं सन्धाय वुत्तं। दुतिये सेनासनग्गाहे पन पुरिमिका पञ्ञायतेव, तत्थेव तेमासं वसन्तो पुरिमवस्संवुत्थो एव होति, ततो वा पन दुतियदिवसादीसु 
““पठमसेनासने वसिस्सामी”ति उपचारातिक्कमे पुरिमिकापि न पञ्ञायतीति दब्बं । 


२०८. पाळियं “सो सत्ताहं अनागताय पवारणाय सकरणीयो पक्कमती ति वुत्तत्ता पवारणादिवसेपि सत्ताहकरणीयं विना गन्तुं न वट्टतीति वेदितब्बं । कोमुदिया चातुमासिनियाति पच्छिम- 
कत्तिकपुण्णमाय। सा हि तस्मिं काले कुमुदानं अत्थिताय कोमुदी, चतुन्नं वस्सिकमासानं परियोसानत्ता चातुमासिनीति च वुच्चति। 


अधम्मिककतिकादिकथावण्णना निड्टिता। 
वस्सृपनायिकक्खन्धकवण्णनानयो निद्टितो। 
४. पवारणाक्खन्धको 


अफासुविहारकथादिवण्णना 

२०९. पवारणाक्खन्धके पाळियं पिण्डाय पटिक्कमेय्याति पिण्डाय चरित्वा पटिक्कमेय्य। अवक्कारपातिन्ति अतिरेकपिण्डपातठपनकं एकं भाजनं । अविसय्हन्ति उक्खिपितुं असक्कुणेय्यं । 
विलङ्घनं उक्खिपनं विलङ्घो, सो एव विलङ्कको, हत्थेहि विलङ्घको हत्थविलङ्घकोति आह “हत्थुक्खेपकेना "ति। अथ वा विलङ्घकेन उकखेपकेन हत्थेनातिपि अत्थो, अञ्जमञ्ञं संसिब्बितहत्थेहीति वृत्तं 
होति। 


२१३. सचे पन बुड्ृतरो होतीति पवारणादायको भिक्खु वुडतरो होति। एवञ्हि तेन तस्सत्थाय पवारितं होतीति एत्थ एवं तेन अप्पवारितोपि तस्स सङ्कप्पत्तिमत्तेन सङ्घपवारणाकम्मं 
समग्गकम्ममेव होतीति दडुब्बं। तेन च भिक्खुनाति पवारणादायकेन भिकखुना । 


२३४. बहुपि समानवस्सा एकतो पवारेतुं लभन्तीति एकस्मिं संवच्छरे लद्धूपसम्पदताय समानुपसम्पन्नवस्सा सब्बे एकतो पवारेतुं लभन्तीति अत्थो। 


२३७. पाळियं मिच्छादिट्टीति “नत्थि दिन्न `न्तिआदि (दी० नि० १.१७१; म० नि० १.४४५; २.९४, ९५, २२५; ३.९१, ११६, १३६; सं० नि० ३.२१०; ध० स० १२२१) नयप्पवत्ता। अन्तग्गाहिकाति 
सस्सतुच्छेदसङ्कातस्स अन्तस्स गाहिका। यं खो त्वन्तिआदीसु यं पवारणं ठपेसि, तं दिट्टेन ठपेसीति तं-सद्दं अज्झाहरित्वा योजेतब्बं। 


२३९. बत्थुं पकासेन्तोति पुग्गले परिसङ्कुप्पत्तिया निमित्तभूतं वत्थुमत्तंयेव सन्धाय वृत्तं । यं पन वत्थुं सन्धाय “पुग्गलो पञ्जायति, न वत्थू'ति आह, न तं सन्धायेतं वृत्तं। यदि पन तस्स भिक्खुनो 
बसनट्ठाने पोकखरणितो मच्छग्गहणादि दिस्सेय्य, तदा “वत्थु च पुग्गलो च पञ्ञायती 'ति वत्तब्बं भवेय्य। तेनाह “पुरिमनयेनेव चोरेही”तिआदि। भिक्खुनो सरीरे मालागन्धञ्च अरिट्ठगन्धज्च दिस्वा एवं 
“वत्थु च पुग्गलो च पञ्जायती"ति वुत्तन्ति वेदितब्बं । 


अफासुविहारकथादिवण्णना निट्टिता। 
भण्डनकारकवत्थुकथावण्णना 


२४०. दवे चातुइसिका होन्तीति ततियपक्खे चातुद्दसिया सद्धि दवे चातुद्दसिका होन्ति। “भण्डनकारकानं तेरसे वा चातुहसे वा इमे पन्नरसीपवारणं पवारेस्सन्ती”ति इमिना यथासकं 
उपोसथकरणदिवसतो पट्ठाय भिकखूनं चातुहदसीपन्नरसीवोहारो, न चन्दगतिसिद्भिया तिथिया वसेनाति दस्सेति। किञ्चापि एवं अनुजानामि, भिक्खवे, राजूनं अनुवत्तितु न्ति (महाव० १८६) वचनतो 
पनेत्थ लोकियानं तिथि अनुवत्तन्तेहिपि अत्तनो उपोसथक्कमेन चातुददसि पन्नरसिं वा, पन्नरसिं चातुद्दसि वा करोन्तेहेव अनुवत्तितब्बं, न पन सोळसमदिवसं वा तेरसमदिवसं वा उपोसथदिवसं करोन्तेहि। 
तेनेव पाळियम्पि “द्वे तयो उपोसथे चातुद्दसिके कातु" न्ति वृत्तं। अञ्ञथा द्वादसियं, तेरसियं वा उपोसथो कातब्बोति वत्तब्बतो। “सकि पक्खस्स चातुद्से, पन्नरसे वा"तिआदिवचनम्पि उपवुत्थक्कमेनेव 
वुत्तं, न तिथिक्कमेनाति गहेतब्बं । 


भण्डनकारकवत्थुकथावण्णना निट्टिता। 
पवारणासङ्कहकथावण्णना 
२४१. “पवारेत्वा पन अन्तरापि चारिकं पक्कमितुं लभन्ती”ति इमिना पवारणासङ्गहे कते अन्तरा पक्कमितुकामा सङ्घ सन्निपातापेत्वा पवारेतुं लभन्तीति दस्सेति। 
पवारणासङ्गहकथावण्णना निट्टिता। 


पवारणाक्खन्धकवण्णनानयो निट्टितो। 


५. चम्मक्खन्धको 
सोणकोळिविसकथादिवण्णना 
२४२. चम्मक्खन्धके उण्णपाबारणन्ति उभतो लोमानि उड्टापेत्वा कतं उण्णमयं पावारणं, उभतो कप्पासपिचुं उट्ठापेत्वा बीतपावारोपि अत्थि, ततो निवत्तनत्थं “उण्णपावारण''न्ति वृत्तं । 
अड्घचन्दपासाणेति सोपानमूले उपड्ड अन्तो पवेसेत्वा ठपिते अड्डपासाणे । पाळियं बिहारपच्छायायन्ति विहारपच्चन्ते छायाय, विहारस्स वड्टमानच्छायायन्तिपि वदन्ति। 


२४३. भोगाति उपयोगत्थे पच्चत्तवचनं । अच्चायताति अतिआयता खरमुच्छना। सरबतीति मधुरसरसंयुत्ता। अतिसिथिला मन्दमुच्छना। बीरियसमथन्ति वीरियसम्पयुत्तसमथं । तत्थ च निमित्तं 
गण्हाहीति तस्मिञ्च समभावे सति यं आदासे मुखनिमित्तं विय निमित्तं उप्पज्जति, तं समथनिमित्तं, विपस्सनानिमित्तं, मग्गनिमित्तं, फलनिमित्तञ्च गण्हाहि निब्बत्तेहीति, एवमस्स अरहत्तपरियोसानं 
कम्मड्ानं कथितं । 


२४४. छठानानीति छ कारणानि। अधिमृत्तोति पटिविज्झित्वा ठितो। नेक्खम्माधिमुत्तोतिआदि सब्बं अरहत्तवसेन वुत्तं । अरहत्तञ्हि सब्बकिलेसेहि निक्खन्तत्ता नेक्खम्मं, तेहेव च पविवित्तत्ता 
पविवेको, ब्यापज्जाभावतो अब्यापज्जं, उपादानस्स खयन्ते उप्पन्नत्ता उपादानक्खयो, तण्हकखयन्ते उप्पन्नत्ता तण्हक्खयो, सम्मोहाभावतो असम्मोहोति च वुच्चति। 


केवलं सद्धामत्तकन्ति केवलं पटिवेधपञ्जाय असम्मिस्सं सद्धामत्तकं | पटिचयन्ति पुनप्पुनं करणेन वह्डिं। बीतरागत्ताति मग्गपटिवेधेन रागस्स विगतत्ता एव नेक्खम्मसङ्घातं अरहत्तं पटिविज्ित्वा 
सच्छिकत्वा ठितो होति। सेसपदेसुपि एसेव नयो | पविवेकाधिमुत्तोति “पविवेके अधिमुत्तो अह''न्ति एवं अरहत्तं व्याकरोतीति अत्थो। 


सीलब्बतपरामासन्ति सीलञ्च वतञ्च परामसित्वा गहितग्गहणमत्तं । सारतो पच्चागच्छन्तोति सारभावेन जानन्तो। अब्यापज्जाधिमुत्तोति अब्यापज्जं अरहत्तं ब्याकरोति। 
अमिस्सीकतन्ति अमिस्सकतं। किलेसा हि आरम्मणेन सद्भि चित्तं मिस्सं करोन्ति, तेसं अभावा अमिस्सीकतं। भुसा वातवुट्टीति बलववातक्खन्धो। 


उपादानक्खयस्स चाति उपयोगत्थे सामिवचनं। दिस्वा आयतनुप्पादन्ति चकखादिआयतनानं उप्पादञ्च वयञ्च दिस्वा। चित्तं विमुच्चतीति इमाय विपस्सनापटिपत्तिया फलसमापत्तिवसेन चित्तं 
विमुच्चति। 


सोणकोळिविसकथादिवण्णना निड्टिता। 
दिगुणादिउपाहनपटिक्खेपकथावण्णना 


२४५. सकटबाहेति द्वीहि सकटेहि परिच्छिन्ने वाहे। “बाहे”ति बहुवचनस्स हिरञ्ञविसेसनत्तेपि सामञ्ञापेक्खाय “हिरञ्ञ "न्ति एकवचनं कतं । 


www.tipitaka.org Vipassana Research Institute 


Page 131 sur 167 


२४६. अहारिटुकवण्णाति अल्लारिट्टफलवण्णा, तिन्तकाकपक्खवण्णातिपि वदन्ति। रजनन्ति उपलित्तं नीलादिवण्णं सन्धाय वृत्तं । तेनाह “चोळकेन पुञ्छित्वा”ति। तञ्हि तथा पुञ्छिते 
विगच्छति । यं पन चम्मस्स दुग्गन्धापनयनत्थं काळरत्तादिरजनेहि रञ्जितत्ता काळरत्तादिवण्णं होति, तं चोळादीहि अपनेतुं न सक्का चम्मगतिकमेव, तस्मा तं वट्टतीति दटुब्बं 


खल्लकन्ति सब्बपण्हिपिधानचम्मं, अपरिगळनत्यं पण्हिउपरिभागे अपिधाय आरोपनबन्धनमत्तं वट्टति । विचित्राति सण्ठानतो विचित्रपटा अधिप्पेता, न वण्णतो सब्बसो अपनेतब्बेसु खल्लकादीसु 
पविइत्ता। बिळालसदिसमुखत्ता महाउलूका ““पक्खिबिळाला”ति वुच्चति, तेसं चम्मं नाम पक्खलोममेव। 


दिगुणादिउपाहनपटिक्खेपकथावण्णना निड्टिता। 
अज्झारामेउपाहनपटिक्खेपकथादिवण्णना 
२५१. उण्णाहि कतपादुकाति एत्थ उण्णामयकम्बलेहि कता पादुका सङ्गय्हन्ति। 


२५३. गङ्घामहकीळिकायाति गङ्गामहे कीळिकाय। तत्थ हि इत्थिपुरिसा यानेहि उदककीळं गच्छन्ति। पीठकसिविकन्ति फलकादिना कतं पीठकयानं | पटपोतलिकं अन्दोलिका । सब्बम्पि यानं 
उपाहनेनपि गन्तुं असमत्थस्स गिलानस्स अनुञ्ञातं। 


२५४. बाळरूपानीति आहरिमानि वाळरूपानि। चतुरङ्गलाधिकानीति उद्दलोमीएकन्तलोमीहि विसेसदस्सनं । चतुरङ्गलतो हि ऊनानि किर उद्दलोमीआदीसु पविसन्ति। बानचित्रो 
उण्णामयत्थरणोति नानावण्णेहि उण्णामयसुत्तेहि भित्तिच्छेदादिवसेन वायित्वा कतचित्तत्थरणो। घनपुष्फकोति बहलरागो । पकतितूलिकाति तूलपुण्णा भिसि। विकतिकाति सीहरूपादिवसेन वानचित्राव 
गय्हति। उह्दलोमीति “उभतोदसं उण्णामयत्थरण'न्ति दीघनिकायटुकथायं वृत्तं । कोसेव्यकट्टिस्समयन्ति कोसियसुत्तानं अन्तरा सुवण्णमयसुत्तानि पवेसेत्वा वीतं | सुवण्णसुत्तं किर “कट्टिस्सं, कसट न्ति 
च बुच्चति । तेनेव “कोसेय्यकसटमय”न्ति आचरिय-धम्मपालत्थेरेन वुत्तन्ति वदन्ति । रतनपरिसिब्ब्रितन्ति सुवण्णलित्तं । सुद्धको सेय्यन्ति रतनपरिसिब्बनरहितं । 


अजिनमिगचम्मानं अतिसुखुमत्ता दुपट्टतिपट्टानि कत्वा सिब्बन्तीति वृत्तं “अजिनप्पवेणी ति । रत्तवितानेनाति सब्बरत्तेन वितानेन। यं पन नानावण्णं वानचित्तं वा लेपचित्तं वा, तं वट्ठति। 
उभतोलोहितकूपधानेपि एसेव नयो। “चित्रं बा”ति इदं पन सब्बथा कप्पियत्ता वृत्तं, न पन उभतोउपधानेसु अकप्पियत्ता। न हि लोहितक-सह्द चित्ते वत्तति, पटलिग्गहणेनेव चित्तकस्सपि अत्थरणस्स 
सङ्गहेतब्बप्पसङ्गतो, कासावं पन लोहितकवोहारं न गच्छति । तस्मा वितानेपि उभतोउपधानेपि वट्टति। सचे पमाणयुत्तन्तिआदि अञ्जप्पमाणातिक्कन्तस्स बिब्बोहनस्स पटिक्खित्तभावदस्सनत्थं वृत्तं, न 
पन उच्चासयनमहासयनभावदस्सनत्थं तथा अवुत्तत्ता। तं पन उपधानं उपोसथिकानं गहट्ठानं वट्टति । उच्चासयनमहासयनमेव हि तदा तेसं न वटति । दीघनिकायटुकथादीसु किञ्चापि “ठपेत्वा तूलिकं 
सब्बानेव गोनकादीनि रतनपरिसिब्बितानि वटन्ती"तिआदि वुत्तं, विनयट्टकथायेव कप्पियाकप्पियभावे पमाणन्ति गहेतब्बं । 


अज्झारामेउपाहनपटिक्खेपकथादिवण्णना निट्टिता। 
गिहिविकतानुञ्जातादिकथावण्णना 
२५६. अभिनिस्सायाति अपस्साय। विसुकायिकविप्फन्दितानन्ति पटिपक्खभूतानं दिट्टिचित्तविप्फन्दितानन्ति अत्थो। 
२५७. यतिन्द्रियन्ति मनिन्द्रियवसेन सञ्जतिन्द्रियं 


२५८. पाळियं अहुकवग्गिकानीति सुत्तनिपाते (सु? नि० ७७२ आदयो) अट्ठकवग्गभूतानि सोळस सुत्तानि। एवं चिरं अकासीति एवं चिरकालं पब्बज्जं अनुपगन्त्वा अगारमज्झे केन कारणेन 
वासमकासीति अत्थो। सो किर मज्झिमवये पब्बजितो, तेन भगवा एवमाह। एतमत्थं विदित्वाति कामेसु दिट्ठादीनवा चिरायित्वापि घरावासेन पक्खन्दन्तीति एतमत्थं सब्बाकारतो विदित्वा। 


आदीनवं लोकेति सङ्घारलोके अनिच्चतादिआदीनवं। निरुपधिन्ति निब्बानं। “अरियो न रमती पापे”ति इमस्स हेतुमाह “पापे न रमती सुची”ति। तत्थ सुचीति विसुद्धपुग्गलो । 
२५९. काळसीहोति काळमुखवानरजाति । चम्मं न बट्टतीति निसीदनत्थरणं कातुं न बट्टति, भूमत्थरणादिवसेन सेनासनपरिभोगो वट्टतेव। 
गिहिविकतानुञ्जातादिकथावण्णना निड्टिता। 


चम्मक्खन्धकवण्णनानयो निड्टितो। 


६. भेसज्जक्खन्धको 

पञ्चभेसज्जादिकथावण्णना 
२६०. भेसज्जक्खन्धके पित्तं कोइुब्भन्तरगतं होतीति बहिसरीरे व्यापेत्वा ठितं अबद्धपित्तं कोडब्भन्तरगतं होति, तेन पित्तं कुपितं होतीति अधिप्पायो। 
२६१-२. पाळियं नच्छादेन्तीति रुचि न उप्पादेन्ति। सुसुकाति समुद्दे एका मच्छजाति, कुम्भिलातिपि वदन्ति। संसद्भुन्ति परिस्सावितं। 
२६३. पिट्टेहीति पिसितेहि। कसावेहीति तचादीनि उदके तापेत्वा गहितऊसरेहि । उन्भिदन्ति ऊसरपंसुमयं । लोणबिलन्ति लोणविसेसो। 


२६४-५. छकणन्ति गोमयं। पाकतिकचुण्णन्ति अपक्ककसावचुण्णं, गन्धचुण्णं पन न वट्टति | पाळियं चुण्णचालिनिन्ति उदुकखले कोट्टितचुण्णपरिस्सावनिं। सुबण्णगेरुकोति सुवण्णतुत्थादि। 
पाळियं अञ्जनूपपिसनन्ति अञ्जने उपनेतुं पिसितब्बभेसज्जं। 


२६७-९. कबळिकाति उपनाहभेसज्जं। घरदिन्नकाबाधो नाम घरणिया दिन्नवसीकरणभेसज्जसमुड्टिआबाधो। ताय छारिकाय पग्घरितं खारोदकन्ति परिस्सावने तच्छारिकं पक्खिपित्वा उदके 
अभिसिञ्चिते ततो छारिकतो हेट्ठा पग्घरितं खारोदकं । पाळियं अकटयूसेनाति अनभिसङ्घतेन मुग्गयूसेन। कटाकटेनाति मुग्गे पचित्वा अचालेत्वा परिस्सावितेन मुग्गयूसेनाति वदन्ति। 


पञ्चभेसज्जादिकथावण्णना निद्ठिता। 
गुळादिअनुजाननकथावण्णना 


२७२-४. गुळकरणन्ति उच्छुसालं । अविस्सत्थाति सासङ्का। 

२७६. अप्पमत्तकेपि वारेन्तीति अप्पमत्तके दिन्ने दायकानं पीळाति पटिक्खिपन्ति । पटिसङ्कापीति एत्तकेनपि यापेतुं सक्का, “अवसेसं अज्जेसं होतू ति सल्लक्खेत्वापि पटिक्खिपन्ति । 
२७९. बत्थिपीळनन्ति यथा वत्थिगततेलादि अन्तोसरीरे आरोहन्ति, एवं हत्थेन वत्थिमद्नं । सम्बाधे सत्थकम्मवत्यिकम्मानमेव पटिकिखित्तत्ता दहनकम्मं वट्टति एव। 
गुळादिअनुजाननकथावण्णना निट्टिता। 
यागुमधुगोळकादिकथावण्णना 


२८२-३. पाळियं दसस्स ठानानीति अस्स पटिग्गाहकस्स दस ठानानि कारणानि धम्मेनाति अत्थो। अनुष्पवेच्छतीति देति। वातञ्च ब्यपनेतीति सम्बन्धो, वातञ्च अनुलोमेतीति अत्थो। सग्गा ते 
आरद्धाति तया देवलोका आराधिता। 


यागुमधुगोळकादिकथावण्णना निट्टिता। 
पाटलिगामवत्थुकथावण्णना 


२८६. पाटलिगामे नगरं मापेन्तीति पाटलिगामस्स समीपे तस्सेव गामखेत्तभूते महन्ते अरञ्जप्पदेसे पाटलिपृत्तं नाम नगरं मापेन्ति। याबता अरियं आयतनन्ति यत्तकं अरियमनुस्सानं 
ओसरणट्ठानं। यावता वणिप्पथोति यत्तकं वाणिजानं भण्डविक्कोणनङ्ठानं, वसनट्ठानं वा, इदं तेसं सब्बेसं अग्गनगरं भविस्सतीति अत्थो । पुटभेदनन्ति सकटादीहि नानादेसतो आहटानं भण्डपुटानं 
विक्कीणनत्थाय मोचनट्टानं । सरन्ति तळाकादीसुपि वत्तति, तन्निवत्तनत्थं सरन्ति इध नदी अधिप्पेता”ति वुत्तं सरति सन्दतीति कत्वा। विना एव कुल्लेन तिण्णाति इदं अप्पमत्तकउदकम्पि 
अफुसित्वा विना कुल्लेन पारप्पत्ता। 


पाटलिगामवत्थुकथावण्णना निट्टिता। 
कोटिगामेसच्चकथावण्णना 


२८७. पाळियं सन्धावितन्ति भवतो भवं पटिसन्धिग्गहणवसेन सन्धावनं कतं। संसरितन्ति तस्सेव वेवचनं। ममञ्चेव तुम्हाकञ्चाति मया च तुम्हेहि च, सामिवसेनेव वा मम च तुम्हाकञ्च सन्धावनं 
अहोसीति अत्थो गहेतब्बो | संसरितन्ति संसरि । भवतण्हा एव भवतो भवं नेतीति भवनेत्तीति वुत्ता। 


२८९. “नीला होन्ती”ति वुत्तमेवत्थं विवरितुं “नीलबण्णा”तिआदि वृत्तं। नीलबण्णाति नीलविलेपना। एस नयो सब्बत्थ। पटिबट्टेसीति पहरि। अम्बकायाति अम्बाय। उपचारवचनज्हेतं, 
मातुगामेनाति अत्थो । उपसंहरथाति उपनेथ, “ईदिसा तावतिंसा”ति परिकप्पेथाति अत्थो। इदञ्च भिकखूनं संवेगजननत्थं वृत्तं, न निमित्तग्गाहत्थं । लिच्छविराजानो हि सब्बे न चिरस्सेव अजातसत्तुना 
विनासं पापुणिस्सन्ति। 


कोटिगामेसच्चकथावण्णना निड्टिता। 
सीहसेनापतिबत्थुआदिकथावण्णना 


२९०. सन्धागारेति राजकिच्चस्स सन्धारणत्थाय निच्छिइं कत्वा विचारणत्थाय कतमहासभाय। गमिकाभिसङ्घारोति गमने वायामो। धम्मस्स च अनुधम्मन्ति तुम्हेहि वृत्तस्स कारणस्स अनुकारणं, 
तुम्हेहि वृत्तस्स अत्थस्स अनुरूपमेवाति अधिप्पायो। सहधम्मिको वादानुवादोति परेहि वृत्तकारणेन सकारणो हुत्वा तुम्हाकं वादो वा इतो परं तस्स अनुवादो वा। कोचि अप्पमत्तकोपि गारस्हं ठानं न 
आगच्छतीति किं तव वादे गारस्हकारणं नत्थीति वुत्तं होति। 


२९३. अनुविच्चकारन्ति अनुविदिताकारं । रतनत्तयस्स सरणगमनादिकिरियं करोति। सहसा कत्वा मा पच्छा विप्पटिसारी अहोसीति अत्थो। पटाकं परिहरेय्युन्ति धजपटाकं उक्खिपित्वा “ईदिसो 
अम्हाकं सरणं गतो सावको जातो"ति नगरे घोसेन्ता आहिण्डन्ति। 


२९४. निमित्तकम्मस्साति मंसखादननिमित्तेन उप्पन्नपाणातिपातकम्मस्स। 
सीहसेनापतिवत्युआदिकथावण्णना निट्टिता। 
कप्पियभूमिअनुजाननकथावण्णना 


२९५. अनुष्पगे एवाति पातोव। ओरबसहन्ति महासददं। तं पन अवत्वापीति पि-सद्देन तथावचनम्पि अनुजानाति। अडुकथासूति अन्धकट्टकथाविरहितासु सेसदट्कथासु । साधारणलक्खणन्ति 
अन्धकट्टकथाय सह सब्बड्टकथानं समानं । 


चयन्ति अधिट्टानउच्चवत्थुं । यतो पट्ठायाति यतो इट्टकादितो पट्ठाय, यं आदिं कत्वा भित्ति उड्डापेतुकामाति अत्थो। “थम्भा पन उपरि उग्गच्छन्ति, तस्मा बटटन्ती”ति एतेन इट्टकपासाणा हेट्ठा 
पतिट्ठापितापि यदि चयतो, भूमितो वा एकङ्गुलमत्तम्पि उग्गता तिइन्ति, वट्टन्तीति सिद्धं होति। 


आरामोति उपचारसीमापरिच्छिन्नो सकलो विहारो। सेनासनानीति विहारस्स अन्तो तिणकुटिआदिकानि सङ्घस्स निवासगेहानि। बिहारगोनिसादिका नामाति सेनासनगोनिसादिका। सेनासनानि हि 
सयं परिविखत्तानिपि आरामपरिक्खेपाभावेन “गोनिसादिकानी" ति वृत्तानि। “उपड्डपरिक्खित्तोपी ति इमिना ततो ऊनपरिक्खित्तो येभुय्येन अपरिक्खित्तो नाम, तस्मा अपरिविखत्तसङ्ख्यमेव गच्छतीति 
दस्सेति। एत्थाति उपड्डादिपरिक्खित्ते। कप्पियकुटिं लद्धं बट्टतीति गोनिसादिया अभावेन सेसकप्पियकुटीसु तीसु या काचि कप्पियकुटि कातब्बाति अत्थो। 


तेसं गेहानीति एत्थ भिक्खूनं वासत्थाय कतम्पि याव न देन्ति, ताव तेसं सन्तकंयेव भविस्सतीति दडब्बं। बिहारं ठपेत्वाति उपसम्पन्नानं वासत्थाय कतगेहं ठपेत्वाति अत्थो। गेहन्ति निवासगेहं, 
तदज्जं पन उपोसथागारादि सब्बं अनिवासगेहं चतुकप्पियभूमिविमुत्ता पञ्चमी कप्पियभूमि । सङ्घसन्तकेपि हि एतादिसे गेहे सुहु परिक्खित्तारामत्तेपि अब्मोकासे विय अन्तोवुत्थादिदोसो नत्थि। येन केनचि 
छन्ने, परिच्छन्ने च सहसेस्यप्पहोनके भिकखुसङ्गस्स निवासगेहे अन्तोवुत्थादिदोसो, न अञ्जत्थ। तेनाह “यं पना तिआदि। तत्थ “सङ्किकं वा पुग्गलिकं वा”ति इदं किञ्चापि भिक्खुनीनं सामञ्ञतो वुत्तं, 
भिकखूनं पन सङ्किकं पुग्गलिकञ्च भिकखुनीनं, तासं सङ्भिकं पुग्गलिकञ्च भिक्खूनं गिहिसन्तकड्टाने तिट्ठतीति वेदितब्बं। 


मुखसन्निधीति अन्तोसन्निहितदोसो हि मुखप्पवेसननिमित्तं आपत्ति करोति, नाञ्जथा। तस्मा “मुखसन्निधी"ति वृत्तो। 


तत्थ तत्थ खण्डा होन्तीति उपड्डरतो अधिकं खण्डा होन्ति । सब्ब्रस्मिं छदने विनद्वेति तिणपण्णादिवस्सपरित्तायके छदने विनड्टे। गोपानसीनं पन उपरि वल्लीहि बद्धदण्डेसु ठितेसुपि जहितवत्थुका 

होन्ति एव। पक्खपासकमण्डलन्ति एकस्मिं पस्से तिण्णं गोपानसीनं उपरि ठिततिणपण्णादिच्छदनं वुच्चति। 
अनुपसम्पन्नस्स दातब्बो अस्सातिआदिना अकप्पियकुटियं वुत्थम्पि अनुपसम्पन्नस्स दिन्ने कप्पियं होति, सापेक्खदानञ्चेत्थ वट्टति, पटिग्गहणं विय न होतीति दस्सेति। 
२९९. पाळियं कन्तारे सम्भावेसीति अप्पभक्खकन्तारे सम्पापुणि। 
कप्पियभूमिअनुजाननकथावण्णना निट्टिता। 
केणियजटिलवत्थुकथावण्णना 


३००. जटिलोति आहरिमजटाधरो तापसवेसधारको यञ्जयुत्तो लोकपूजितो ब्राह्मणो । पवत्तारो पावचनवसेन वत्तारो। येसं सन्तकमिदं, येहि वा इदं गीतन्ति अत्थो। गीतं पवुत्तं समिहितन्ति 
अञ्ञमञ्ञस्स परियायवचनं वृत्तन्ति अत्थो। तदनुगायन्तीति तं तेहि पुब्बे गीतं अनुगायन्ति। एवं सेसेसु च। 


यावकालिकपक्कानन्ति पक्के सन्धाय वुत्तं, आमानि पन अनुपसम्पन्नेहि सीतुदके मद्दित्वा परिस्सावेत्वा दिन्नपानं पच्छाभत्तम्पि कप्पति एव। अयञ्च अत्थो महाअट्टकथायं सरूपतो अवुत्तोति आह 
“कुरुन्दियं पना तिआदि। “उच्छुरसो निकसटो"ति इदं पातब्बसामञ्जेन यामकालिककथायं वृत्तं, तं पन सत्ताहकालिकमेवाति गहेतब्बं। इमे चत्तारो रसाति फलपत्तपुप्फउच्छ्रसा चत्तारो। 


पाळियं अग्गिहुत्तमुखाति अग्गिजुहनपुब्बका । छन्दसोति वेदस्स। सावित्ती मुखं पठमं सज्झायितब्बाति अत्थो। तपतन्ति विजोतन्तानं । 
केणियजटिलवत्थुकथावण्णना निड्टिता। 
रोजमल्लादिवत्थुकथावण्णना 


३०१. बहुकतो बुद्धे वाति बुद्धे कतबहुमानोति अत्थो। सो खो अहं, भन्ते आनन्द, जातीनं दण्डभयतज्जितो अहोसिन्ति सेसो एवञ्हि सति “एवाह न्ति पुन अहं-गहणं युज्जत | विवरीति 
“विवरतू" ति चिन्तामत्तेन विवरि, न उट्टाय हत्थेन। 


३०३. अञ्ञतरोति सुभद्दो वुडपब्बजितो । द्वे दारकाति सामणेरभूमियं ठित द्वे पुत्ता। नाळियावापकेनाति नाळिया चेव थविकाय च। संहरथ इमेहि भाजनेहि तण्डुलादीनि सड्डड्थाति अत्थो। 
भुसागारेति पलालमये अगारे, पलालपुञ्जं अब्मन्तरतो पलालं सङ्कट्टित्वा अगारं कतं होति, तत्थाति अत्थो। 


रोजमल्लादिवत्थुकथावण्णना निट्टिता। 
चतुमहापदेसकथावण्णना 
३०५. परिमहन्ताति उपपरिक्खन्ता। द्वे पटा देसनामेनेव वुत्ताति तेसं सरूपदस्सनपदमेतं । नाञ्जनिवत्तनपदं पत्तुण्णपटस्सापि देसनामेन वृत्तत्ता। 
तुम्बाति भाजनानि । फलतुम्बो नाम लाबुआदि । उदकतुम्बो उदकघटो | किलञ्जच्छत्तन्ति वेळुविलीवेहि वायित्वा कतछत्त । सम्भिन्नरसन्ति मिस्सीभूतरसं । 
चतुमहापदेसकथावण्णना निट्टिता। 


भेसज्जक्खन्धकवण्णनानयो निद्ठितो। 


७. कथिनक्खन्धको 
कथिनानुजाननकथावण्णना 


३०६. कथिनक्खन्धके सीसवसेनाति पधानवसेन। कथिनन्ति पञ्चानिसंसे अन्तोकरणसमत्थताय थिरन्ति अत्थो। सो नेसं भविस्सतीति युज्जतीति “सो तुम्हाक न्ति अवत्वा “नेस न्ति वचनं 
युज्जति। ये अत्थतकथिनाति न केवलं तुम्हाकमेव, ये अञ्जेपि अत्थतकथिना, तेसं भविस्सतीति अत्थो। अथ वा बोति तदा सम्मुखीभूतेहि सद्धि असम्मुखीभूते च अनागते च भिक्खू सब्बे एकतो 
सम्पिण्डेत्वा वुत्तं, तुम्हाकन्ति अत्थो। सो नेसन्ति एत्थ सो तेसन्ति योजेतब्बं। तेनाह “अत्थतकथिनानं वो, भिक्खवे, इमानि पञ्च कप्पिस्सन्ती “ति । मतकचीवरन्ति मतस्स चीवरं । “वुत्थवस्सवसेना"ति 
इदं पच्छिमवस्संवुत्थानम्पि साधारणन्ति आह “पुरिमिकाय वस्सं उपगन्त्वा पठमपवारणाय पवारिता लभन्ती”ति। उपगता वा न लभन्तीति पच्छिमिकाय वुत्थवस्सेपि सन्धाय वुत्तं । 


खलिमक्खितसाटकोति अहतवत्थं सन्धाय वृत्तं । “अकातुं न लब्भती”ति इमिना अनादरिये सति दुक्कटन्ति दीपेति। 


““अपलोकेत्वा ति इदं अज्जेसं वस्संवुत्थभिकखूनं अदत्वा दातुकामेहि कत्तब्बविधिदस्सनं । यदि एवं कम्मवाचाय एव दानं अवुत्तन्ति आह “कम्मवाचा पना”तिआदि। कथिनचीवरं विय 
कम्मवाचाय दातुं न वट्टतीति अपलोकेत्वाव दातब्बन्ति अधिप्पायो। 


३०८. महाभूमिकन्ति महाविसयं, चतुवीसतिआकारवन्तताय महावित्थारिकन्ति वृत्तं होति । पञ्चकन्ति पञ्चखण्डं। एसेव नयो सेसेसुपि। पठमचिमिलिकाति कथिनवत्थतो अञ्ञा अत्तनो 
पकतिचिमिलिका। कुच्छिचिमिलिकं कत्वा सिब्ब्रितमत्तेनाति थिरजिण्णानं चिमिलिकानं एकतो कत्वा सिन्बनस्सेतं अधिवचनन्ति वदन्ति। महापच्चरियं, कुरुन्दियञ्च वुत्तवचनन्ति दस्सनं, ब्यञ्जनतो 
एव भेदो, न अत्थतोति दस्सनत्थं कतन्तिपि वदन्ति | पिट्टिअनुवातारोपनमत्तेनाति दीघतो अनुवातस्स आरोपनमत्तेन। कुच्छिअनुवातारोपनमत्तेनाति पुथुलतो अनुवातस्स आरोपनमत्तेन। 
रत्तिनिस्सग्गियेनाति रत्तिअतिक्कन्तेन। 


३०९. हतवत्थकसाटकेनाति अतिजिण्णसाटको । न हि तेनातिआदीसु तेन परिवारागतपाठेन इध आनेत्वा अवुच्चमानेन कथिनत्थारकस्स जानितब्बेसु न किञ्चि परिहायति, तस्स सब्बस्स इधेव 
वुत्तत्ताति अधिप्पायो। 


३१०. माता वियाति मातिका, इवत्थे क-पच्चयो दडब्बो । तेन सिद्धमत्थं दस्सेन्तो आह “मातिकाति मातरो”तिआदि। अस्साति एतिस्सा मातिकाय। पक्कमनन्तिको कथिनुब्भारो एव हि सयं 
अत्तनो उप्पज्जतीति एवमभेदृपचारेन “मातिका' ति वुत्तो उब्मारस्सेव पक्कमनन्ते समुप्पत्तितो, तब्बिनिमुत्ताय च मातिकाय अभावा, तप्पकासिकापि चेत्थ पाळि “मातिका' ति वत्तुं युज्जति। सापि हि 
पक्कमनन्तिकुब्भारप्पकासनेन “पक्कमनन्तिका ति वुत्ता। एसेव नयो सेसुब्भारेसुपि। पक्कमनन्ति चेत्य उपचारसीमातिक्कमनं दडब्बं । 

कथिनानुजाननकथावण्णना निड्टिता। 
आदायसत्तककथावण्णना 


३९९. “न पुन आगमिस्स”न्ति इदं आवासपलिबोधुपच्छेदकारणदस्सनं। पञ्चसु हि चीवरमासेसु यदा कदाचि न पच्चेस्सन्ति चित्तेन उपचारसीमातिक्कमेन आवासपलिबोधो छिज्जति । पच्चेस्सन्ति 
बहिउपचारगतस्स पन यत्थ कत्थचि न पच्चेस्सन्ति चित्ते उप्पन्नमत्ते छिज्जति। पठमं चीवरपलिबोधो छिज्जतीति न पच्चेस्सन्ति पक्कमनतो पुरेतरमेच चीवरस्स निद्वितत्ता वत्तं। “कतचीवरमादाया”ति 
हि वुत्तं। अत्थतकथिनस्स हि भिक्खुनो याव “सङ्घतो वा दायककुलादितो वा चीवरं लभिस्सामीति चीवरासा वा लद्धवत्थानं सहायसम्पदादियोगं लभित्वा सङ्घाटिआदिभावेन “छिन्दित्वा करिस्सामी”ति 
करणिच्छा वा पवत्तति, ताव चीवरपलिबोधो अनुपच्छिन्नो एव । यदा पन यथापत्थितड्ठानतो चीवरादीनं सब्बथा अलाभेन वा चीवरासा चेव लद्धानं कत्वा निट्ठानेन वा नट्ठविनट्वादिभावेन वा चीवरे 
निरपेक्खताय वा करणिच्छा च विगच्छति, तदा चीवरपलिबोधो उपच्छिन्नो होति। 


सो च इध “कतचीवरं आदाया”ति वचनेन पकासितो । एवं उपरि सब्बत्थ पाळिवचनक्कमं निस्साय नेसं पठमं, पच्छा च उपच्छिज्जनं वृत्तन्ति दडुब्बं । सब्बथापि च इमेसं उभिन्नं पलिबोधानं 
उपच्छेदेनेव कथिनुब्भारो, न एकस्स। तेसञ्च पुब्बापरियेन, एकक्खणे च उपच्छिज्जनं दस्सेतुं इमा अट्ट मातिका ठपिताति वेदितब्बा। अन्तोसीमायन्ति चीवरनिट्ठानकखणेयेव छिन्नत्ता वुत्तं। नेविमं चीवरं 
कारेस्सन्ति चीवरे अपेक्खाय विगतत्ता करणपलिबोधस्सापि उपच्छिन्नतं दस्सेति। यो पन अप्पिच्छताय वा अनत्थिकताय वा सब्बथा चीवरं न सम्पटिच्छति, तस्स बहिसीमागतस्स सब्बथापि 
चीवरपलिबोधाभावेन न पच्चेस्सन्ति सन्निट्ठानमत्तेन सन्निट्ठानन्तिको कथिनुब्भारो वेदितब्बो। सो पनाति पलिबोधुपच्छेदो। अयं पनाति आसावच्छेदको कथिनुब्भारो विसुं वित्थारेत्वा वृत्तो, इध न 
वुत्तोति सम्बन्धो । 


अनासाय लभतीति “यस्मिं कुले चीवरं लभिस्सामा”ति आसा अनुप्पन्नपुब्बा, तत्थ चीवरासाय अनुप्पन्नड्वाने यत्थ कत्थचि लभतीति अत्थो। आसाय न लभतीति आसीसितड्टाने न लभतीति 
अत्यो। इध न वुत्तोति इध सवनन्तिकानन्तरे न वृत्तो । तत्थाति तस्मिं सीमातिक्कन्तिके । सीमातिक्कन्तिको नाम चीवरमासानं परियन्तदिवससङ्घाताय सीमाय अतिक्कमनतो सञ्जातो। केचि 
““बहिसीमाय कालातिक्कमो सीमातिक्कमो "ति मञ्जन्ति, तेसं अन्तोउपचारे चीवरकालातिक्कमेपि कथिनुब्मारो असम्मतो नाम सियाति न चेतं युत्तं । तस्मा यत्थ कत्थचि कालातिक्कमो सीमातिक्कमोति 
वेदितब्बो। एत्थ च पाळियं “कतचीवरो' ति इदं उपलक्खणमत्तं, अकतचीवरस्सपि कालातिक्कमेन सीमातिक्कन्तिको होति, द्रे च पलिबोधा एकतो छिज्जन्ति। एवं अञ्जत्थापि यथासम्भवं तंतं 
विसेसनाभावेपि कथिनुब्मारता, पलिबोधुपच्छेदप्पकारो च वेदितब्बो। “सहुब्भारे द्वेपि पलिबोधा अपुब्बं अचरिमं छिज्जन्ती”ति इदं अकतचीवरस्स पच्चेस्सन्ति अधिट्ठानसम्भवपकखं सन्धाय वृत्तं, तेसु 
अञ्जतराभावेपि सहुब्भारोव होति। 


३१२-३२५. समादायवारो आदायवारसदिसोव। उपसग्गमेवेत्थ विसेसो। तेनाह “पुन समादायवारेपि...पे०... तेयेव दस्सिता”ति। विप्पकतचीवरे पक्कमनन्तिकस्स अभावतो “यथासम्भव न्ति 
बुत्तं। तेनेव विप्पकतचीवरवारे छळेव उब्मारा वुत्ता, चीवरे हत्थगते च आसावच्छेदिकस्स असम्भवा, सो एतेसु वारेसु यत्थ कत्थचि न वृत्तो, विसुञ्जेव वृत्तो। विप्पकतवारे चेत्थ 
आदायवारसमादायवारवसेन द्रे छक्कवारा वृत्ता। 


ततो परं निट्ठानसन्निट्ठाननासनन्तिकानं वसेन तीणि तिकानि दस्सितानि। तत्थ ततियत्तिके अनधिट्टितेनाति “पच्चेस्सं, न पच्चेस्सन्ति एवं अनधिट्टितेन, न एवं मनसिकत्वाति अत्थो। ततियत्तिकतो 
पन परं एकं छक्कं दस्सितं। एबं तीणि तिकानि, एकं छक्कञ्चाति पठमं पन्नरसकं वृत्तं, इमिना नयेन दुतियपन्नरसकादीनि वेदितब्बानि। 


पाळियं आसाद्वादसके बहिसीमागतस्स कथिनुद्धारेसु तेसम्पि चीवरासादिवसेन चीवरपलिबोधो याव चीवरनिट्ठाना तिट्टुतीति आह “सो बहिसीमागतो सुणाति 'उब्भतं किर तस्मिं आवासे 
कथिनन्ति...पे०... सवनन्तिको कथिनुद्धारो”ति। एत्थ च सवनक्खणे आवासपलिबोधो पठमं छिज्जति, निट्टिते चीवरपलिबोधोति वेदितब्बो । 


दिसंगमिकनवके दिसंगमिको पक्कमतीति न पच्चेस्सन्ति पक्कमति, इमिना आवासपलिबोधाभावो दस्सितो होति । तेनेव वस्संवुत्थावासे पुन गन्त्वा चीवरनिट्ठापितमत्ते निट्टानन्तिको कथिनुद्धारो 
वुत्तो। “चीवरपटिविसं अपविलायमानो”ति इमिना चीवरपलिबोधसमङ्गिकत्तमस्स दस्सेति, अपविलायमानोति आकङ्कमानो। सेसं सुविञ्जेय्यमेव। 


आदायसत्तककथावण्णना निट्टिता। 


कथिनक्खन्धकवण्णनानयो निड्टितो। 


८. चीवरक्खन्धको 
जीवकवत्थुकथादिवण्णना 
३२९. चीवरकखन्धके कम्मविपाकन्ति कम्मपच्चयउतुचित्ताहारसमुट्टितं अप्पटिबाहियरोगं सन्धाय वृत्तं कम्मजस्स रोगस्स अभावा। 


३३०. पाळियं संयमस्साति सङ्गहणस्स। अविसज्जनस्साति अत्थो “यो संयमो सो विनासो'तिआदीसु (पे० व° २३७) विय। एतस्स संयमस्स फलं उपजानामाति योजना । तमेव फलं दस्सेन्ती आह 
““बरमेतं...पे०... आसित्त''न्ति। केचि पन “संयमस्साति आनिसंसस्स, उपयोगत्थे चेतं सामिवचन' न्ति (सारत्थ° टी० महावग्ग ३.३२९-३३०) अत्थं वदन्ति। 


३३६. उस्सन्नदोसोति सञ्जातपित्तादिदोसो। सब्बत्थाति सकलसरीरे। 
३३७. महापिट्रियकोजवन्ति हत्थिपिद्टियं अत्थरितब्बताय “महापिट्टिय न्ति लद्भसमञ्ञं उण्णामयत्थरणं । 
३३८-९. उपड़कासिनं खममानन्ति अट्टकासिअग्धनकं | पाळियं कि नु खोति कतमं नु खो। 


३४०-३४२. उपचारेति सुसानस्स आसन्ने पदेसे । छट्टेत्वा गताति किञ्चि अवत्वा एव छट्टेत्वा गता, एतेन “भिक्खू गण्हन्तू "ति छड्डिते एव अकामा भागदानं विहितं, केवलं छड्डिते पप कतिकाय 
असति एकतो बहूसु पविट्ठेसु येन गहितं, तेन अकामभागो न दातब्बोति दस्सेति। समाना दिसा पुरत्थिमादिभेदा एतेसन्ति सदिसाति आह “एकदिसाय वा ओक्कमिंसू ति। धुरविहारट्ठानेति विहारस्स 
सम्मुखड्टाने। 


जीवकवत्थुकथादिवण्णना निड्टिता। 
भण्डागारसम्मुतिआदिकथावण्णना 


३४३. विहारमज्झेति सब्बेसं जाननत्थाय वृत्तं | वण्णावण्णं कत्वाति पटिबीसप्पहोनकताजाननत्थं हलिद्दियादीहि खुहकमहन्तवण्णेहि युत्ते समे कोट्ठासे कत्वा । तेनाह “समे पटिवीसे ठपेत्वा”ति। 
इदन्ति सामणेरानं उपड्डपटिवीसदानं | फातिकम्मन्ति पहोनककम्मं । यत्तकेन विनयागतेन सम्मुञ्जनीबन्धनादिहत्थकम्मेन विहारस्स ऊनकता न होति, तत्तकं कत्वाति अत्थो। सब्बेसन्ति 

ततुप्पादवस्सावासिकं गण्हन्तानं सब्बेसं भिक्खूनं, सामणेरानञ्च। भण्डागारिकचीवरेपीति अकालचीवरं सन्धाय वृत्तं । एतन्ति उक्कुड्टिया कताय समभागदानं। विरज्झित्वा करोन्तीति 
कत्तब्बकालेसु अकत्वा यथारुचितक्खणे करोन्ति। 


एत्तकेन मम चीवरं पहोतीति द्वादसग्घनकेनेव मम चीवरं परिपुण्णं होति, न ततो ऊनेनाति सब्बं गहेतुकामोति अत्थो। 
भण्डागारसम्मुतिआदिकथावण्णना निद्टिता। 
चीवररजनकथादिवण्णना 
३४४. एवञ्हि कतेति वट्टाधारस्स अन्तो रजनोदकं, बहि छल्लिकञ्च कत्वा वियोजने कते। न उत्तरतीति केवलं उदकतो फेणुड्ठानाभावा न उत्तरति। रजनकुण्डन्ति पक्करजनट्टपनकं महाघटं । 


३४५. अनुवातादीनं दीघपत्तानन्ति आयामतो, वित्थारतो च अनुवातं । आदि-सहेन द्विन्नं खन्धानं अन्तरा मातिकाकारेन ठपितपत्तञ्च “दीघपत्त” न्ति दडुब्बं । आगन्तुकपत्तन्ति दिगुणचीवरस्स 
उपरि अज्जं पट्टं अप्पेन्ति, तं सन्धाय वुत्तं। तं किर इदानि न करोन्ति। 


३४६. पाळियं नन्दिमुखियाति तुट्टिमुखिया, पसन्नदिसामुखायाति अत्थो। 
३४८. अच्छुपेय्यन्ति पतिट्ठपेय्यं । हतवत्थकानन्ति पुराणवत्थानं । अनुद्धरित्वावाति अग्गळे विय दुब्बलट्टानं अनपनेत्वाव। 


३४९-३५९. विसाखवत्थुम्हि कल्लकायाति अकिलन्तकाया। गतीति जाणगति अधिगमो। अभिसम्परायोति “सकिदेव इमं लोकं आगन्त्वा दुक्खस्सन्तं करोतीतिआदिना (सं० नि० ५.१०४८) 
बुत्तो जाणाभिसम्परायो, मग्गञाणयृत्तेहि गन्तब्बगतिविसेसोति अत्थो। तं भगवा ब्याकरिस्सति। “ददाति दान न्ति इदं अन्नपानविरहितानं सेसपच्चयानं दानवसेन वुत्तं | सोबग्गिकन्ति सग्गसंवत्तनिकं। 


३५९. अड्रुपदकच्छन्नेनाति अइपदकसङ्घातजूतफलकलेखासण्ठानेन। 


३६२. पाळियं नदीपारं गन्तुन्ति भिक्खुनो नदीपारगमनं होतीति अत्थो। अग्गळगुत्तियेव पमाणन्ति इमेहि चतूहि निक्खेपकारणेहि ठपेन्तेनपि अग्गळगुत्तिविहारे एव ठपेतुं वट्टतीति अधिप्पायो। 
निस्सीमागतन्ति वस्सानसङ्घातं कालसीमं अतिक्कन्तं, तं वस्सिकसाटिकचीवरं न होतीति अत्थो। 


चीवररजनकथादिवण्णना निट्टिता। 
सङ्गिकचीवरुप्पादकथावण्णना 


३६३. पञ्च मासेति अच्चन्तसंयोगे उपयोगवचनं। बड़िं पयोजेत्वा ठपितउपनिक्खेपतोति वस्सावासिकस्सत्थाय दायकेहि वड्डि पयोजेत्वा ठपितउपनिक्खेपतो। “इध वस्संबुत्थसङ्कस्सा "ति इदं 
अभिलापमत्तं | इध-सहं पन विना “वस्संवुत्थसङ्कस्स देमा"ति वृत्तेपि सो एव नयो। अनत्थतकथिनस्सापि पञ्च मासे पापुणातीति वस्सावासिकलाभवसेन उप्पन्नत्ता अनत्थतकथिनस्सापि वुत्थवस्सस्स 
पञ्च मासे पापुणाति। वक्खति हि “चीवरमासतो पट्टाय याव हेमन्तस्स पच्छिमो दिवसो, ताव वस्सावासिकं देमाति वृत्ते कथिनं अत्थतं वा होतु अनत्थतं वा, अतीतवस्संवुत्थानमेव पापुणाती'ति (महाव० 
अट्ट० ३७९)। ततो परन्ति पञ्चमासतो परं, गिम्हानस्स पठमदिवसतो पड्डायाति अत्थो। “कस्मा? पिट्टिसमये उप्पन्नत्ता”ति इदं “उदाहु अनागतवस्से ति इमस्सानन्तरं दडब्बं । पोत्थकेसु पन 
“अनत्थतकथिनस्सापि पञ्च मासे पापृणाती"ति इमस्सानन्तरं “कस्मा पिट्टिसमये उप्पन्नत्ता"ति इदं लिखन्ति, तं पमादलिखितं पिट्टिसमये उप्पन्नं सन्धाय “अनत्थतकथिनस्सापी "ति वत्तब्बतो। वुत्थवस्से 
हि सन्धाय “अनत्थतकथिनस्सापी "ति वृत्तं, न च पिट्टिसमये उप्पन्नं बुत्यवस्सस्सेव पापुणातीति सम्मुखीभूतानं सब्बेसम्पि पापुणनतो। तेनेव वक्खति “सचे पन गिम्हानं पठमदिवसतो पट्ठाय एवं वदति, तत्र 
सम्मुखीभूतानं सब्बेसं पापुणाति। कस्मा? पिट्टिसमये उप्पन्नत्ता'ति (महाव० अट्टः १७९)। 


दुग्गहितानीति अग्गहितानि। सङ्किकानेवाति अत्थो। इतोबाति थेरानं दातब्बतोव, इदानेवाति वा अत्थो। 
सङ्गिकचीवरुप्पादकथावण्णना निड्टिता। 
उपनन्दसक्यपुत्तवत्थुकथावण्णना 


३६४. “सत्ताहवारेन अरुणमेव उट्ठापेती”ति इदं नानासीमाविहारेसु कत्तब्जनयेन एकस्मिम्पि बिहारे द्वीसु सेनासनेसु निवुत्थभावदस्सनत्थं वृत्तं, अरुणुट्ठापनेनेव तत्थ बुत्यो होति, न पन 
वस्सच्छेदपरिहाराय। अन्तोउपचारसीमायपि यत्थ कत्थचि अरुणं उट्ठापेन्तो अत्तना गहितसेनासनं अप्पविट्ठोपि बुत्थवस्सो एव होति, गहितसेनासने पन निवुत्थो नाम न होति, तत्थ च अरुणुट्टापने पन सति 
होति। तेनाह “पुरिमस्मिं बहुतरं निवसति नामा “ति, एतेन च इतरस्मिं सत्ताहवारेनापि अरुणुड्टापने सति एव अप्पकतरं निवसति नाम होति, नासतीति दीपितं होति । नानालाभेहीति विसुं विसुं 
निबद्धवस्सावासिकलाभेहि । नानूपचारेहीति नानापरिक्खेपनानाद्रारेहि । एकसीमाबिहारेहीति द्रिन्नं विहारानं एकेन पाकारेन परिक्खित्तत्ता एकाय उपचारसीमाय अन्तोगतेहि द्रीहि विहारेहि । सेनासनग्गाहो 
पटिष्पस्सम्भतीति पठमं गहितो पटिप्पस्सम्भति । तत्थाति यत्थ सेनासनग्गाहो पटिप्पस्सद्धो, तत्थ। 


उपनन्दसक्यपुत्तवत्थुकथावण्णना निट्टिता। 
गिलानवत्थुकथावण्णना 


३६५-६. भूमियं परिभण्डं अकासीति गिलानेन निपन्नभूमियं किलिट्डट्टानं धोवित्वा हरितूपलित्तं कारेसीति अत्थो। भेसज्जं योजेतुं असमत्थोति परेहि वुत्तविधिम्पि कातुं असमत्थो। पाळियं 
गिलानुपट्टाकानं चीवरदाने सामणेरानं तिचीवराधिट्ठानाभावा “चीवरञ्च पत्तञ्चातिआदि सब्बत्थ वृत्तं। सचेपि सहस्सं अग्घति, गिलानुपट्टाकानज्जेव दातब्बन्ति सम्बन्धो। 


गिलानवत्थुकथावण्णना निट्टिता। 
मतसन्तककथादिवण्णना 
३६९. अञ्ञन्ति चीवरपत्ततो अञ्ञं। अप्पग्घन्ति अतिजिण्णादिभावेन निहीनं। ततोति अवसेसपरिक्खारतो। सब्बन्ति पत्तं, तिचीवरञ्च। 


तत्थ तत्थ सङ्घस्सेबाति तस्मिं तस्मिं विहारे सङ्घस्सेव। पाळियं अविस्सज्जिकं अवेभङ्गिकन्ति आगतानागतस्स चातुद्दिसस्स सङ्घस्सेव सन्तकं हुत्वा कस्सचि अविस्सज्जिकं अवेभङ्गिकं भवितुं 
अनुजानामीति अत्थो। 

३७९-२. अक्कनाळमयन्ति अक्कदण्डमयं । अक्कदुस्सानीति अक्कवाकेन कतदुस्सानि, पोत्थकगतिकानि दुक्कटवत्थुकानीति अत्थो। दुपट्टचीवरस्स वा मज्झेति यं निट्टिते तिपट्टचीवरं होति, 
तस्स मज्झे पटलं कत्वा दातब्बानीति अत्थो। 


३७४. “सन्ते पतिरूपे गाहके ”ति वुत्तत्ता गाहके असति अदत्वा भाजितेपि सुभाजितमेवाति दडुब्बं । 


३७६. दक्खिणोदकं पमाणन्ति “एत्तकानि चीवरानि दस्सामी”ति पठमं उदकं पातेत्वा पच्छा देन्ति। तं येहि गहितं, ते भागिनोव होन्तीति अधिप्पायो। परसमुद्देति जम्बुदीपे । तम्बपण्णिदीपञ्हि 
उपादायेस एवं वुत्तो। 


मतसन्तककथादिवण्णना निट्टिता। 
अटुचीवरमातिकाकथावण्णना 


३७९. पुग्गलाधिट्ठाननयेन वुत्तन्ति “सीमाय दान" न्तिआदिना वत्तब्बे “सीमाय देती 'तिआदि पुग्गलाधिट्ठानेन वृत्तं । “अपिचा”तिआदिना पठमलेडुपातभूतपरिकखेपारहड्डानतो बहि दुतियलेड्डुपातोपि 
उपचारसीमा एवाति दस्सेति । धुवसन्निपातट्डानादिकम्पि परियन्ते ठितमेव गहेतब्बं। लोके गामसीमादयो विय लाभसीमा नाम विसुं पसिद्धा नाम नत्थि, केनायं अनुञ्जाताति आह “नेब 
सम्मासम्बुद्धेना”तिआदि। एतेन नायं सासनवोहारसिद्धा, लोकवोहारसिद्धा एवाति दस्सेति। “जनपदपरिच्छेदो”ति इदं लोकपसिद्धसीमासदत्थवसेन वुत्तं । परिच्छेदब्भन्तरं पन सब्बं जनपदसीमाति 
गहेतब्बं, जनपदो एव जनपदसीमा। एवं रड्ुसीमादीसुपि। तेनाह “आणापवत्तिट्ठान ˆ न्तिआदि। 


पथवीवेमज्झे गतस्साति याव उदकपरियन्ता खण्डसीमत्ता वुत्तं, उपचारसीमादीसु पन अबद्भसीमासु हेट्ठापथवियं सब्बत्थ ठितानं न पापुणाति, कूपादिपवेसारहट्ठाने ठितानञ्जेव पापुणातीति हेट्ठा 
सीमाकथायं वृत्तनयेन तंतंसीमड्टभावो वेदितब्बो। चक्कवाळसीमाय पन दिन्नं पथवीसन्धारकउदकड्ठानेपि ठितानं पापुणाति सब्बत्थ चक्कवाळवोहारत्ता। 


बुद्धाधिवुत्थोति बुद्धेन भगवता निवुत्थो । पाकवट्वन्ति निबद्भदानं । वत्ततीति पवत्तति । तेहीति येसं सम्मुखे एस देति, तेहि भिवखूहि । दुतियभागे पन थेरासनं आरुळहेति याव सङ्घनवका एकवारं 
सब्बेसं भागं दत्वा चीवरे अपरिक्खीणे पुन सब्बेसं दातुं दुतियभागे थेरस्स दिन्नेति अत्थो। पंसुकूलिकानम्पि बट्टतीति एत्थ “तुय्हं देमा“ति अवुत्तत्ताति कारणं वदन्ति। यदि एवं “सङ्घस्स देमा“ति वुत्तेपि 
वट्टेय्य, “भिक्खूनं देम, थेरानं देम, सङ्घस्स देमा”ति (महाव० अट्ट० ३७९) वचनतो भेदो न दिस्सति। वीमंसितब्बमेत्थ कारणं। 


पारुपितुं बट्टतीति पंसुकूलिकानं वट्टति। भिक्खुसङ्घस्स च भिक्खुनीनञ्च दम्मीति वुत्ते पन न मज्झे भिन्दित्वा दातब्बन्ति एत्थ यस्मा भिक्खुनिपक्खे सङ्घस्स पच्चेकं अपरामटुत्ता भिकखुनीनं 
गणनाय भागो दातब्बोति दायकस्स अधिप्पायोति सिज्झति, तथा दानञ्च भिकखूपि गणेत्वा दिन्ने एव युज्जति। इतरथा हि कित्तकं भिकखूनं दातब्बं, कित्तकं भिकखुनीनन्ति न विञ्ञायति, तस्मा 
“भिक्खुसङ्घस्सा ति वुत्तवचनम्पि “भिक्खून' न्ति वुत्तवचनसदिसमेवाति आह “भिक्खू च भिक्खुनियो च गणेत्वा दातब्ब' न्ति। तेनाह “पुग्गलो ...पे०... भिक्खुसङ्घग्गहणेन अग्गहितत्ता”ति। 
भिक्खुसङ्घ-सद्देन भिक्खूनञ्जेव गहितत्ता, पुग्गलस्स पन “तुय्हञ्चा"ति विसुं गहितत्ता च तत्थस्स अग्गहितता दडब्बा, “भिक्खूनञ्च भिक्खुनीनञ्च तुस्हञ्चा "ति वृत्तद्ानसदिसत्ताति अधिप्पायो। 
पुग्गलप्पधानो हेत्थ सङ्घ-सद्दो दडुब्बो। केचि पन “भिक्खुसङ्घग्गहणेन गहितत्ता"ति (सारत्थ० टी० महावग्ग ३.३७९) पाठं लिखन्ति, तं न सुन्दरं तस्स विसुं लाभग्गहणे कारणवचनत्ता। तथा हि विसुं 
सङ्घग्गहणेन गहितत्ताति विसुं पुग्गलस्सपि भागग्गहणे कारणं वुत्तं। यथा चेत्थ पुग्गलस्स अग्गहणं, एवं उपरि “भिक्खुसङ्घस्स च तुय्हञ्चा"तिआदीसुपि सङ्घादि-सद्देहि पुग्गलस्स अग्गहणं दटुब्बं । यदि हि 
गहणं सिया, सङ्घतोपि, विसुम्पीति भागद्वयं लभेय्य उभयत्थ गहितत्ता। 


पूजेतब्बन्तिआदि गिहिकम्मं न होतीति दस्सनत्थं वृत्तं। “भिक्खुसङ्घस्स हरा ति इदं पिण्डपातहरणं सन्धाय वृत्तं। तेनाह “भुञ्जितुं बट्ठती _ति। “अन्तोहेमन्ते "ति इमिना अनत्थते कथिने वस्सानं 
पच्छिमे मासे दिन्नं पुरिमवस्संबुत्थानञ्जेव पापुणाति, ततो परं हेमन्ते दिन्नं पच्छिमवस्संवुत्थानम्पि बुत्थवस्सत्ता पापुणाति । हेमन्ततो पन परं पिट्टिसमये “वस्संवुत्थसङ्घस्सा "ति एवं वत्वा दिन्नं अनन्तरे 
चस्से वा ततो परेसु वा यत्थ कत्थचि तस्मिं वुत्थवस्सानं सब्बेसं पापुणाति। ये पन सब्बथा अवुत्थवस्सा, तेसं न पापुणातीति दस्सेति । सब्बेसम्पीति हि तस्मिं भिकखुभावे वुत्थवस्सानं सब्बेसम्पीति अत्थो 
दट्ठुब्बो। “वस्संवुत्थसङ्घस्सा "ति वृत्तत्ता सम्मुखीभूतानं सब्बेसन्ति एत्थापि एसेव नयो। अतीतवस्सन्ति अनन्तरातीतवस्सं। 


उद्देसं गहेतुं आगतोति उद्देसे अग्गहितेपि अन्तेवासिकोवाति वुत्तं। गहेत्वा गच्छन्तोति परिनिट्टितउद्देसो हत्वा गच्छन्तो। वत्तं कत्वा उद्देसपरिपुच्छादीनि गहेत्वा विचरन्तान ”न्ति इदं 
“उद्देसन्तेबासिकान" न्ति इमस्सेव विसेसनं, तेन उद्देसकाले आगन्त्वा उद्देसं गहेत्वा गन्त्चा अज्जत्थ निवसन्ते अनिबद्धचारिके निवत्तेति। 


अट्टचीवरमातिकाकथावण्णना निट्टिता। 


चीवरक्खन्थकवण्णनानयो निट्टितो। 


९. चम्पेय्यक्खन्धको 
कस्सपगोत्तभिक्खुवत्थुकथादिवण्णना 
३८०. चम्पेय्यक्खन्धके तन्तिबद्धोति तन्ति वुच्चति ब्यापारो, तत्थ बद्धो, उस्सुक्कं आपन्नोति अत्थो। तेनाह “तस्मिं आवासे”तिआदि। 


३८७-८. हापनं वा अज्ञथा करणं वा नत्थीति जत्तिकम्मस्स जत्तिया एकत्ता हापनं न सम्भवति, तस्सा एकत्ता एव पच्छा जत्तिठपनवसेन, द्विक्खत्तुं उपनवसेन च अञ्जथा करणं नत्थि। परतोति 
परिवारे। तन्ति पब्बाजनीयकम्मं, तस्साति अत्थो। 


कस्सपगोत्तभिक्खुवत्थुकथादिवण्णना निट्टिता। 
द्वेनिस्सरणादिकथावण्णना 


३९५. एसाति “बालो"तिआदिना निदिट्ठपुग्गलो, अप्पत्तोति सम्बन्धो । तत्थ कारणमाह “यस्मा”तिआदि। तत्थ आवेणिकेन लक्खणेनाति पब्बाजनीयकम्मस्स निमित्तभावेन पाळियं वृत्तत्ता 
असाधारणभूतेन कुलदूसकभावेन । यदि हेस तं कम्मं अप्पत्तो, कथं पन सुनिस्सारितोति आह “यस्मा पनस्स आकङ्खमानो सङ्घो पब्बाजनीयकम्मं करेय्याति वृत्तं, तस्मा सुनिस्सारितो”ति। तत्थ 
बुत्तन्ति कम्मक्खन्धके (चूळव० २७) वुत्तं। 


एत्थ पन कुलदूसककम्मं कत्वा पब्बाजनीयकम्मकतस्स तेरसककण्डकडुकथायं “यस्मिं विहारे वसन्तेन यस्मिं गामे कुलदूसककम्मं कतं होति, तस्मिं विहारे वा तस्मिं गामे वा न 
वसितब्ब'न्तिआदिना (पारा० अट्ट ० २.४३३) या सम्मावत्तना वुत्ता, सा इतरेनापि पूरेतब्बा । यं पन पटिप्पस्सद्धकम्मस्स कुलदूसकस्स तत्थेव अट्ठकथायं “येसु कुलेसु कुलदूसककम्मं कतं, ततो पच्चया न 
गहेतब्ना“तिआदि वुत्तं, तं न पूरेतब्बं कुलसङ्गहस्स अकतत्ता। एवं सेसकम्मेसुपि। यदि एवं “तज्जनीयकम्मारहस्स नियसकम्मं करोति...पे०... एवं खो, उपालि, अधम्मकम्मं होती तिआदिवचनं (महाव० 


www.tipitaka.org Vipassana Research Institute 


Page 137 sur 167 


४०२) विरुज्झतीति? न विरुज्झति सङ्घसन्निट्ठानवसेन तज्जनीयादिकम्मारहत्तस्स सिज्झनतो। यस्स हि सङ्घो “तज्जनीयकम्मं करोमा”ति सन्निट्टानं कत्वा कम्मवाचं सावेन्तो पब्बाजनीयकम्मवाचं 
सावेति, तस्स कम्मं अधम्मकम्मं होति। सचे पन “तस्सेव पब्बाजनीयकम्ममेव करोमा"ति सन्निड्ठानं कत्वा तदेव करोति, तस्स तं कम्मं धम्मकम्मन्ति वेदितब्बं । 


एवमिध “निस्सारण'न्ति अधिप्पेतस्स पब्बाजनीयकम्मस्स वसेन अत्थं दस्सेत्वा इदानि तदञ्जेसं तज्जनीयादीनं वसेन निस्सारणे अधिप्पेते “ अप्पत्तो निस्सारण''न्ति इमस्स पटिपक्खवसेन सम्पत्तो 
निस्सारणं, “तञ्चे सङ्घो निस्सारेति। सुनिस्सारितो”ति अत्थसम्भवं दस्सेतुं पुन “तञ्चे सङ्घो निस्सारेतीति सचे सङ्घो/तिआदि वुत्तं। तत्थ तत्थाति तज्जनीयादिकम्मविसये, एकेनापि अङ्गेन निस्सारणा 
अनुञ्जाताति योजना। पाळियं अप्पत्तो निस्सारणन्ति एत्थ आपन्नो आवेणिकवसेन तज्जनीयादिसङ्कातं निस्सारणं पत्तोति अत्थो गहेतब्बो। 


द्वेनिस्सरणादिकथावण्णना निड्टिता। 


चम्पेय्यक्खन्धकवण्णनानयो निट्टितो। 


१०. कोसम्बकक्खन्धको 
कोसम्बकविवादकथावण्णना 


४५१. कोसम्बकवखन्धके सचे होति, देसेस्सामीति विनयधरस्स वचनेन आपत्तिदिट्टिं पटिलभित्वा एवमाह । तेनेव पाळियं “सो तस्सा आपत्तिया अनापत्तिदिट्टि होती” ति वुत्तं । नत्थि आपत्तीति 
उदकस्स ठपनभावं अजानित्वा वा ठपितं छड्टेत्वा विस्सरित्वा वा गमने असञ्चिच्च असतिया अनापत्तिपक्खोपि सम्भवतीति विनयधरो तत्थ अनापत्तिदिट्टिं पटिलभित्वा एवमाह । तेनेव पाळियं “अञ्जे 
भिक्खू तस्स आपत्तिया अनापत्तिदिट्टिनो होन्ती”ति वुत्तं। परिसायपिस्स अनापत्तिदिद्टिया उप्पन्नत्ता “अञ्ञे”ति बहुवचनं कतं । अनापत्तिदिट्टि अहोसीति सुत्तन्तिकत्थेरस्स विनये अपकतञ्ञुताय 
विनयधरस्स वचनमत्तेन सो एवमहोसि, सा पनस्स आपत्ति एव उदकावसेसस्स ठपनभावं जत्वा ठपितत्ता। वत्थुमत्तजानने एव हि सेखिया सचित्तका, न पण्णत्तिविजानने । तेनेव पाळियं “तस्सा आपत्तिया 
अनापत्तिदिट्टि होती"ति सब्बत्थ आपत्ति इच्चेव वुत्तं । “आपत्ति आपज्जमानो ति इदं विनयधरत्थेरो “तया इदं उदकं ठपित "न्ति अत्तना पुद्ठेन सुत्तन्तिकत्थेरेन “आमावुसो" ति वुत्तवचनं सरित्वा 
पण्णत्तिअकोविदताय सञ्चिच्चेव अकासीति आपत्तिदिट्टि हुत्वाव अवोच। तेनेव पाळियं “अज्जे भिक्खू तस्सा आपत्तिया आपत्तिदिटटिनो होन्ती “ति वृत्तं। 


४५३. “न ताव भिन्नो”ति इदं उव्खिपनतदनुवत्तनमत्तेन सङ्घो भिन्नो नाम न होति, तं निस्साय पन उभयपक्खिकानं पक्खं परियेसित्वा अञ्जमञ्जं कोधवसेन कायवचीकलहवड्टनेनेव होतीति 
इममत्थं सन्धाय वुत्तं। तेनाह “सो च खो कलहवसेना”ति । सम्भमअत्थवसेनाति तुरितत्थवसेन। 


४५४. अकारणेतिआदि अनुक्खिपित्वाव उपायेन सञ्जापेत्वा हितेसिताय आपत्तितो मोचेतु युत्तद्वाने कोधचित्तवसेन विहेठनत्थाय कतभावं सन्धाय वुत्तं, न पन कम्मङ्गस्स अभावं सन्धाय। तेनेव 


४५५. “अधम्मवादीनं पक्खे निसिन्नो”ति इदं उपलक्खणमत्तं, धम्मवादीनं पक्खे निसीदित्वा अधम्मवादीनं लद्धि गण्हन्तोपि धम्मवादीनं नानासंवासको होति एव। कम्मं कोपेतीति तं विना 
गणस्स अपूरणपकखं सन्धाय वुत्तं। यत्थ वा तत्थ बाति धम्मवादीनं पक्खे वा अधम्मवादीनं पक्खे वाति अत्थो। इमे धम्मवादिनोति गण्हातीति तंतंपवखगते भिक्खू याथावतो वा अयाथावतो वा “इमे 
धम्मवादिनो”ति गण्हाति, अयं तंतंपक्खगतानं अत्तानं समानसंवासकं करोति। 


४५६. उपदंसेन्तीति पवत्तेन्ति। पाळियं एत्ताबताति “एत्तकपदेसं मुञ्चित्वा निसिन्ना मयं कोधचित्ते उप्पन्नेपि अञ्जमञ्जं अननुलोमिकं कायकम्मादिं पवत्तेतुं न सक्खिस्सामा"ति सल्लेक्खेत्वा दूरे 
निसीदितब्बन्ति अधिप्पायो । तेनाह “उपचार मुञ्चित्वा”ति। 


४५७. पाळियं भण्डनजातातिआदीसु कलहस्स पुब्बभागो भण्डनं नाम | हत्थपरामासादि कलहो नाम | विरुद्धवादो विवादो नाम। 


४५८. परिपुण्णकोसकोड्ठागारोति एत्थ कोसो नाम सुवण्णमणिआदिभण्डागारसारगब्भो। कोडं वुच्चति धञ्ञस्स आवसनट्टानं, कोडभूतं अगारं कोड्ठागारं, धञ्जसङ्गहट्ठानं। अब्भुय्यासीति युद्धाय 
अभिमुखो निक्खमीति अत्यो। एकसङ्घातम्पीति एकयुद्धम्पि । धोवनन्ति धोवनुदकं। 


४६३. परियादिन्नरूपाति कोधचित्तेन परिग्गहितसभावा। 


४६४. तं न जानन्तीति तं कलहं न जानन्ति। ये उपनस्हन्तीति यथावृत्तं कोधाकारं चित्ते बन्धन्ति। पाकटपरिस्सयेति सीहादिके | पटिच्छन्नपरिस्सयेति रागादिके। पाळियं नत्थि बाले ९७ 
सहायताति बालं निस्साय सीलादिगुणसङ्घाता सहायता नत्थि, न सक्का लद्भुन्ति अत्थो। 


४६६. अत्तकामरूपाति अत्तनो हितकामयमानसभावा। अनुरुद्धाति एकसेसनयेन तिण्णम्पि कुलपुत्तानं आलपनं, तेनेव बहुवचननिद्देसो कतो । खमनीयं सरीरं यापनीयं जीवितं “कच्चि वो 
सरीरञ्च धारेतुं, जीवितञ्च यापेतुं सक्का ति पुच्छति। तग्घाति एकंसत्थे निपातो, एकंसेन मयं भन्तेति अत्थो। यथा कथन्ति एत्थ यथाति निपातमत्तं, यथाकथन्ति वा एको निपातो कारणपुच्छनत्यो, केन 
पकारेनाति अत्थो। एकञ्च पन मञ्जे चित्तन्ति एकस्स चित्तवसेन इतरेसम्पि पवत्तनतो सब्बेसं नो एकं विय चित्तन्ति अत्थो। कच्चि पन वो अनुरुद्धाति एत्थ बोति निपातमत्तं, पच्चत्तवचनं वा, कच्चि 
तुम्हेति अत्थो। अम्हाकन्ति निद्धारणे सामिवचनं, अम्हेसु तीसु यो पठमं पटिक्कमतीति अत्थो। 


कोसम्बकविवादकथावण्णना निङ्टिता। 
पालिलेव्यकगमनकथावण्णना 
४६७. येन पालिलेव्यकन्ति पच्चत्ते उपयोगवचनं, यत्थ पालिलेय्यको गामो, तत्थ अवसरीति अत्थो। दहरपोतकेहीति भिङ्कच्छापेहि। “ओगाहि”न्तिपि पाठो, नहानपोक्खरणिन्ति अत्थो। 
उदानगाथायं पन - रथईससदिसदन्तस्स नागस्स हत्थिनो एतं विवेकनिन्नं चित्तं नागेन बुद्धनागस्स विवेकनिन्नचित्तेन समेति। कस्मा? यं यस्मा एकोव रमति वने, तस्मा एवं योजना दट्टुब्बा। 
पालिलेय्यकगमनकथावण्णना निड्िता। 
अट्ठारसवत्थुकथावण्णना 
४६८. यथा धम्मो तथा तिट्ठाहीति यथा धम्मो च विनयो च ठितो, तथा तिट्ठ, धम्मवादीपक्खे तिट्ठाति अत्थो। 


४७३. “यो पटिबाहेव्य, आपत्ति दुक्कटस्सा ति इदं सामग्गीभेदस्स अकारके सन्धाय वुत्तं। ये पन भेदकारका विरुद्धा अलज्जिनो, तेसं पटिबाहितुं वट्टति तेसं सन्तकस्सपि सेनासनस्स 

विनासनवचनतो। “विवित्तं कत्वापि दातब्ब न्ति वृत्तत्ता पन यथावुडं वरसेनासनं अदत्वा वुड़ानम्पि असञ्ञतानं सञ्जतेहि विवित्तं कत्वा दातब्बन्ति दडुब्बं । 


४७५. कम्मवाचाय ओसारेत्वाति एत्य उविखित्तस्स भिक्खुनो आपत्तियापन्नभावं पटिजानित्वा सम्मावत्तनेन उक्खेपकानं समृप्पन्नओसारणच्छन्दस्स पगेव जातत्ता पटिप्पस्सम्भनकम्मवाचाय 
उविखत्तानुवत्तका सयमेव नं ओसारेसुन्ति दडुब्बं । 


४७६. अत्थतो अपगताति सामग्गीअत्थविरहिता, तुच्छब्यञ्जनाति अत्थो। 
४७७. अप्पटिच्छन्नाचारोति अप्पटिच्छादेतब्बसुन्दराचारो। अनपगतन्ति कारणतो अनपेतं। आदातब्बतो गहेतब्बतो आदायन्ति आचरियवादो वुत्तोति आह “आदायं अत्तनो आचरियवाद न्ति। 


अद्ठुहि दूतङ्गेहीति “सोता च होति सावेता च उग्गहेता च धारेता च विज्ञाता च विञ्ञापेता च कुसलो च सहितासहितस्स नो च कलहकारको "ति (अ० नि० ८.१६) एवं वुत्तेहि अट्हि दूतङ्गेहि। 
सेसमेत्थ, हेट्ठा सब्बत्थ सुविञ्जेय्यमेवाति। 


अट्टारसवत्थुकथावण्णना निट्टिता। 
कोसम्बकक्खन्धकवण्णनानयो निट्टितो। 
इति समन्तपासादिकाय विनयट्टकथाय विमतिविनोदनियं 
महावग्गवण्णनानयो निट्टितो। 


॥ नमो तस्स भगवतो अरहतो सम्मासम्बुद्धस्स॥ 
चूळवग्गवण्णना 


९. कम्मक्खन्धको 
तज्जनीयकम्मकथावण्णना 


१. चूळवग्गस्स पठमे कम्मक्खन्धके ताव ““बलबाबलव'न्ति इदं एकपदं । “बलवबलव''न्ति वत्तब्बे आकारं कत्वा “बलवाबलवःन्ति वृत्तं । तञ्च “दुक्खदुक्ख' न्तिआदीसु विय अतिसयत्थे 
वत्ततीति आह “सुरु बलबं पटिबदथा”ति, अति विय बलवं कत्वा पटिवचनं देथाति अत्थो। 


२. पाळियं आपत्ति आरोपेतब्बाति एत्थ किञ्चापि “मा खो तुम्हे आयस्मन्तो एसो अजेसी”तिआदिके भण्डनादिजनके वचने पञ्जत्ता काचि आपत्ति नाम नत्थि मुसापेसुञ्जादीसु एतस्स अप्पविटुत्ता, 
तथापि भिक्खूहि विसु, सङ्घमज्झे च “मा, आवुसो, भिक्खू अज्ञमज्जं पयोजेत्वा भण्डनादिं अकासि, नेदं अप्पिच्छतादीनं अत्थाय वत्तती ति एवं अपञ्ञत्तेन वुच्चमानस्स भिक्खुनो अनादरियेन 
अनोरमनपच्चया वा अञ्जवादविहेसादिकरणपच्चया वा या आपत्ति होति, सा आपत्ति आरोपेतब्बा दिट्टिविपन्नस्स वियाति एवमत्थो दडुब्बो। 


यस्स पन इदं वचनं विनाव कायवाचाहि आपन्ना लहुकापत्ति अत्थि, तस्सपि आरोपेतब्बाव। यं पन कम्मवाचाय “अत्तना भण्डनकारका”ति अत्तना-सहग्गहणं, “येपि चञ्जे भिक्खू भण्डनकारका... 
पे०... ते उपसङ्कमित्वा”तिआदिवचनञ्च, तं वत्थुवसेन गहितं । यो पन सयमेव भण्डनकारको होति, अञ्ञे पन भण्डनकारके उपसङ्कमित्वा “मा खो तुम्हे”तिआदिवचनं न वदति, तस्सापेतं कम्मं 
कातब्बमेव | करोन्तेहि च “सुणातु मे, भन्ते, सङ्घो, अयं इत्थन्नामो भिक्खु भण्डनकारको..पे०... सङ्घे अधिकरणकारको। यदि सङ्घस्स पत्तकल्ल"न्तिआदिनाव कम्मवाचा कातब्बा। यो च अञ्नेपि भिक्खू 
कलहाय समादपेति, तस्सापि एवमेव कम्मवाचं कातुं वट्टति अञ्जेसं समादापनस्सपि भण्डनकारकत्ते एव पविसनतो। अञ्जेसं समादापनाकारम्पि वत्वाव, कम्मवाचं कातुकामेनपि च तेहि वुत्तवचनत्थमेव 
गहेत्वा तदनुगुणं योजेत्वाव कातब्बं, न इधागतवसेनेव सब्बेसम्पि इधागतवसेनेव वचनासम्भवा। भूतेन वत्थुना कतमेव हि अविपन्नं होति, नाञ्जन्ति गहेतब्बं । एस नयो नियस्सकम्मादीसुपि। 


तज्जनीयकम्मकथावण्णना निट्टिता। 
अधम्मकम्मद्वादसककथादिवण्णना 


४. अप्पटिञ्ञाय कतन्ति वत्युं वा आपत्ति वा असम्पटिच्छापेत्वा कतं । यो पन सनब्बेसं पस्सन्तानं एव वत्थुवीतिक्कमं कत्वा पच्छा कम्मकरणभयेन “न करोमी"ति मुसा वदति, तस्स भिक्खूनं 
सम्मुखे वीतिक्कमकरणमेव पटिञ्ञा । तथतो जाननत्थमेव पटिञ्जाय करणं अनुञ्ञातं । यत्थ पन सन्देहो होति, तत्थ सम्पटिच्छापेत्वाव कत्तब्बन्ति गहेतब्बं । 


““पाराजिकापत्तिया बा”ति इदं लिङ्गनासननिमित्तताय पाराजिकस्स कम्मेन अतिकिच्छनीयतो वृत्तं। “सङ्घादिसेसापत्तिया वा ति इदं पन परिवासादिनिस्सारणकम्मस्स आवेणिकस्स विज्जमानत्ता 
बुत्तं। यं पन परतो “अधिसीले सीलविपन्नो होति...पे०... तज्जनीयकम्मं करेय्या”ति (चूळव° ६) वृत्तं, तं “आयतिं संवरे ठत्वा बुट्ठानं करोही "ति ओवदियमानस्स अनादरियादिपच्चयलहुकापत्ति सन्धाय 
बुत्तं। सीलविपत्तिमूलकञ्हि लहुकापत्ति आपन्नो इध अभेदूपचारेन “अधिसीले सीलविपन्नो'ति वुत्तो “अतिदिद्टिया दिड्टिविपन्नो^ति एत्थ विय। 


यथा च दिड़िं गहेत्वा वोहरन्तस्स “इतो दिड्टितो ओरमाही”ति अवत्वा कतकम्मं केवलाय दिड्टिविपत्तिया कतत्ता अनापत्तिया कतं नाम अधम्मकम्मं होति, एवं सीलविपत्ति आपज्जित्वा लज्जिधम्मे 
ओक्कन्ते यथाधम्मं वुद्ठाय संवरे ठातुकामस्स कतं तज्जनीयादिकम्मं केवलाय सीलविपत्तिया कतत्ता अदेसनागामिनिया कतं नाम अधम्मकम्मं होति । तेनेव नियस्सकम्मेपि “अपिस्सु भिक्खू पकता 
परिवासं देन्ता"तिआदिना संवरे अट्ठानमेव कम्मनिमित्तभावेन वुत्तं। अदन्तं दमनत्थमेव हि तज्जनीयादिकम्मानि अनुञ्जातानीति। केचि पन “अदेसनागामिनियाति इदं पाराजिकापत्तियेव सन्धाय वृत्तं, न 
सङ्घादिसेस"न्ति (सारत्थ० टी० चूळवग्ग ३.४) वदन्ति, तं सुक्कपक्खे “देसनागामिनिया आपत्तिया कतं होतीति इमिना वचनेन विरुज्झति। सङ्घादिसेसस्सापि च परियायतो देसनागामिनिवोहारे गस्हमाने 
“आपत्तिया कतं होतीति वृत्तवारतो इमस्स वारस्स विसेसो न सिया, अट्ठकथायम्पेत्थ विसेसभावो न दस्सितो। तस्मा वृत्तनयेनेवेत्थ अधिप्पायो गहेतब्बो। 


६. सब्बानिपीति तज्जनीयनियस्सपब्बाजनीयकम्मानि तीणिपि। अञ्ञकम्मस्स वत्थुनाति तज्जनीयतो अञ्ञस्स कम्मस्स वत्थुना अञ्जकम्मकरणं नाम कोचि दोसोपि न होतीति अधिप्पायो। 
कारणमाह “कस्मा”तिआदिना। 


८. पन्नलोमाति पतितमानलोमा। 


अधम्मकम्मद्वादसककथादिवण्णना निङ्टिता। 

नियस्सकम्मकथादिवण्णना 


११. नियस्सकम्मे पाळियं अपिस्सूति अपिचाति इमस्मिं अत्थे निपातसमुदायो । निस्साय ते वत्थब्बन्ति एत्थ केचि कल्याणमित्तायत्तवृत्तितं सन्धाय वृत्तन्ति वदन्ति, अञ्जे पन निस्सयग्गहणमेवाति, 
उभयेनपिस्स सेरिविहारो न वड्टतीति दीपितन्ति दडुब्बं 


२९. पब्बाजनीयकम्मे “पब्बाजनीयकम्मं पटिप्पस्सम्भेत्‌ “ति इदं पक्कमनादिं अकत्वा सम्मावत्तन्तानं वसेन वुत्तं। 


३३. पटिसारणीयकम्मे नेव भिकखुवचनं, न गिहिवचनन्ति एत्थ परियायतोपि भिक्खू परखुंसनं न वदन्ति, गहट्ठा पन सरूपेनेव अक्कोसितुं समत्थापि उपकारीसु अकारणं एवरूपं न वदन्ति, त्वं 
गिहिगुणतोपि परिहीनोति अधिप्पायो। 


३९. “अङ्गसमन्नागमो पुरिमेहि असदिसो”ति इमिना तज्जनीयादीनं वुत्तकारणमत्तेन इदं कातुं न वट्टतीति दीपेति। इध वृत्तेन पन गिहीनं अलाभाय परिसक्कनादिना अङ्गेन तानिपि कातुं वट्टतीति 
गहेतब्बं । एत्थ च “सद्धं पसन्नं दायकं कारकं सङ्कुपट्ठाकं हीनेन खुंसेती"ति वृत्तत्ता तादिसेसु गिहीसु खुंसनादीहि गिहिपटिसंयुत्तेहि एव अङ्गेहि कम्मारहता, न आरामिकचेटकादीसु खुंसनादीहि । तत्थापि 
दायकादीसु खमापितेसु कम्मारहता नत्थि, आपत्ति च यत्थ कत्थचि देसेतुं वट्टति यो चे तिक्खत्तुं खमापियमानोपि न खमति, अकतकम्मेनपि दस्सनूपचारे आपत्ति देसेतब्बा। सो चे कालकतो होति, 
देसन्तरं वा गतो, गतदिसा न जायति, अन्तरामग्गे वा जीवितन्तरायो होति, कतकम्मेनपि अकतकम्मेनपि सङ्घमज्झे यथाभूतं विञ्जापेत्वा खमापेत्वा आपत्ति देसेतब्बाति वदन्ति । धम्मिकपटिस्सवस्स 
असच्चापने पन तेसं सन्तिकं गन्त्वा “मया असमवेक्खित्वा पटिस्सवं कत्वा सो न सच्चापितो, तं मे खमथा*तिआदिना खमापने वचनक्कमो जापेतब्बो। 


४१. पाळियं मङ्कुभूतो नासक्खि चित्तं गहपति खमापेतुन्ति तिंसयोजनमग्गं पुन गन्त्वापि मानथद्भताय यथाभूतं दोसं आविकत्वा अखमापनेन “नाहं खमामी "ति तेन पटिक्खित्तो मङ्कभूतो खमापेतुं 
न सक्खि, सो पुनदेव सावत्थिं पच्चागन्त्वापि माननिग्गहत्थायेव पुनपि सत्थारा पेसितो पुरिमनयेनेव खमापेतुं असक्कोन्तो पुनागच्छि। अथस्स भगवा “असन्तं भावनमिच्छेय्यातिआदिनाव (ध० प° ७३) 
धम्मं देसेत्वा माननिम्मथनं कत्वा अनुदूतदानं अनुञ्ञासीति दटुब्बं। 


४२. “नो चे खमति...पे०... आपत्ति देसापेतब्त्रो”ति वृत्तत्ता पगेव गहट्टो खमति चे, दस्सनूपचारे आपत्तिदेसनाकिच्चं नत्थीति गहेतब्बं । 


४६. उकखेपनीयकम्मेसु तीसु अरिट्ठवत्थुस्मि आपत्ति आरोपेत्वाति विसुं सङ्घमज्झेव पापिकाय दिट्टिया अप्पटिनिस्सज्जनपच्चया दुक्कटं, समनुभासनपरियोसाने पाचित्तियं वा आपत्ति आरोपेत्वा। 
एत्थापि कम्मवाचाय “तथाहं भगवता"तिआदि वत्थुवसेन वुत्तं । येन येन पकारेन दिट्टिगतिका वोहरिंसु, तेन तेन पकारेन योजेत्वा कम्मवाचा कातब्बा। गहणाकारं पन विनापि “सुणातु मे, भन्ते, सङ्घो, 
इत्थन्नामस्स भिक्खुनो पापिकं दिट्टिगतं उप्पन्नं, सो तं दिट्ि अप्पटिनिस्सज्जति, यदि सङ्घस्स पत्तकल्ल' न्ति एवं सामञ्जतोपि कम्मवाचं कातुं वट्टति। 


६५. “यं दिट्ठि निस्साय भण्डनादीनि करोतीति इमिना दिं निस्साय उप्पन्नानि एव भण्डनादीनि इध अधिप्पेतानि, न केवलानीति दस्सेति । यो पन “भण्डनादीनं करणे दोसो नत्थी"ति दिट्टिको 
हुत्वा भण्डनादिं करोति, सापिस्स दिट्टि एव होति, तस्सपि अप्पटिनिस्सग्गे कम्मं कातुं वट्टति। 


नियस्सकम्मकथादिवण्णना निट्टिता। 


कम्मक्खन्धकवण्णनानयो निड्टितो। 


२. पारिवासिकक्खन्धको 
पारिवासिकवत्तकथावण्णना 


७५. पारिवासिकक्खन्धके अन्तमसो मूलायपटिकस्सनारहादीनम्पीति आदि-सद्देन मानत्तारहमानत्तचारिकअब्मानारहे सङ्गण्हाति । ते हि पारिवासिकानं, पारिवासिका च तेसं पकतत्तड्टाने एव 
तिइन्ति। अधोतपादडुपनकन्ति यत्थ ठत्वा पादे थोवन्ति, तादिसं दारुफलकखण्डादिं । पादघंसनन्ति सवखरकथलादिं। “वत्तं करोन्ती”ति एत्तकमत्तस्सेव वृत्तत्ता सद्भिविहारिकादीहिपि अभिवादनादिं 
कातुं न वट्टति। 


““पारिसुद्धिउपोसथे करियमाने "ति इदं पवारणादिवसेसु सङ्घे पवारेन्ते अनुपगतछिन्नवस्सादीहि करियमानपारिसुद्धिउपोसथम्पि सन्धाय वृत्तं। अत्तनो पाळियाति नवकानं पुरतो। 
““पारिवासिकस्सेवा ति इदं अब्मानारहपरियोसाने सब्बे गरुकड्ठे सन्धाय वुत्तं । तेसम्पि पच्चेकं ओणोजनस्स अनुञ्ञातत्ता तदवसेसा पकतत्ता एव तं न लभन्ति । 


चतुस्सालभत्तन्ति भोजनसालाय पटिपाटिया दिय्यमानभत्तं। हत्थपासे ठितेनाति दायकस्स हत्थपासे पटिग्गहणरुहनट्ठानेति अधिप्पायो। महापेळभत्तेपीति महन्तेसु भत्तपच्छिआदिभाजनेसु ठपेत्वा 
दिस्यमानभत्तेसुपि। 


७६. पापिडुतराति पाराजिकापत्तीति उक्कंसवसेन वुत्तं । सञ्चरित्तादिपण्णत्तिवज्जतो पन सुक्कविस्सट्ठादिका लोकवज्जाव, तत्थापि सङ्घभेदादिका पापिट्टतरा एव। 


“कम्मन्ति पारिवासिककम्मवाचा ति एतेन कम्मभूता वाचाति कम्मवाचा-सद्दस्स अत्थोपि सिद्धोति वेदितब्नो । सबचनीयन्ति एत्थ “सदोस''न्ति (सारत्थ० टी० चूळवग्ग° ३.७६) अत्थं वदति। 
अत्तनो वचने पवत्तनकम्मन्ति एवमेत्थ अत्थो दइब्बो, “मा पक्कमाही ति वा “एहि विनयधरानं सम्मुखीभाव" न्ति वा एवं अत्तनो आणाय पवत्तनककम्मं न कातब्बन्ति अधिप्पायो। एवञ्हि केनचि 
सवचनीये कते अनादरेन अतिक्कमितुं न वट्टति, बुद्धस्स सङ्घस्स आणा अतिक्कन्ता नाम होति। 


रजोहतभूमीति पण्णसालाविसेसनं । पच्चयन्ति वस्सावासिकचीवरं। सेनासनं न लभतीति वस्सग्गेन न लभति। 

अपण्णकपटिपदाति अविरद्भपटिपदा। सचे वायमन्तोपीति एत्थ अविसयभावं जत्वा अवायमन्तोपि सङ्गय्हति। 

८९. अविसेसेनाति पारिवासिकुक्खित्तकानं सामञ्जेन | पञ्चवण्णच्छदनबद्धट्ठानेसृति पञ्चप्पकारच्छदनेहि छन्नटठानेसु। 

ओबद्धन्ति उट्ठानादिब्यापारपटिबद्धं । पीळितन्ति अत्थो। मञ्चे वा पीठे वाति एत्थ वा-सद्दो समुच्चयत्थो, तेन तड्िकाचम्मखण्डादीसु दीघासनेसुपि निसीदितुं न वट्टतीति दीपितं होति। 
न वत्तभेददुक्कटन्ति वुड्डतरस्स जानन्तस्सापि वत्तभेदे दुक्कटं नत्थीति दस्सेति। “वत्तं निक्खिपापेत्वा ति इदं पारिवासादिमेव सन्धाय वुत्ं। 


पारिवासिकवत्तकथावण्णना निड्टिता। 


www.tipitaka.org Vipassana Research Institute 


Page 140 sur 167 


पारिवासिकक्खन्धकवण्णनानयो निड्ितो। 


३. समुच्चयक्खन्धको 
सुक्कविस्सट्टिकथावण्णना 


९७. समुच्चयक्खन्धके वेदयामहन्ति जानापेमि अहं, आरोचेमीतिअत्थो। अनुभवामीतिपिस्स अत्थं वदन्ति। पुरिमं पन पसंसन्ति आरोपनवचनत्ता। आरोचेत्वा निक्खिपितब्बन्ति 
दुक्कटपरिमोचनत्थं वुत्तं। केचि पन “तदहेव पुन वत्तं समादियित्वा अरुणं उट्टापेतुकामस्स रत्तिच्छेदपरिहारत्थम्पी^ति वदन्ति। 


“सभागा भिक्खू वसन्तीति वृत्तत्ता विसभागानं वसनड्टाने वत्तं असमादियित्वा बहि एव कातुम्पि वट्टतीति दडब्बं । “द्वे लेडृपाते अतिक्कमित्वा”ति इदं विहारे भिक्खूनं 
सज्झायादिसहसवनूपचारविजहनत्थं वुत्तं । “महामग्गतो ओक्कम्मा ति इदं मग्गपटिपन्नानं भिक्खूनं उपचारातिक्कमनत्थं वृत्तं । गुम्बेन वातिआदि दस्सनूपचारविजहनत्थं। 


“सोपि केनचि कम्मेन पुरे अरुणे एव गच्छती "ति इमिना आरोचनाय कताय सब्बेसुपि भिक्खूसु विहारगतेसु ऊने गणे चरणदोसो वा विप्पवासदोसो वा न होति आरोचितत्ता सहवासस्साति 
दस्सेति। तेनाह “अयञ्चा” तिआदि। अब्भानं कातुं न वट्टतीति कतम्पि अकतमेव होतीति अत्थो। 


सुक्कविस्सट्टिकथावण्णना निड्टिता। 
पटिच्छन्नपरिवासकथावण्णना 


१०२. सुद्धस्साति सभागसङ्घादिसेसं अनापन्नस्स, ततो वुड्टिस्स वा। अञ्जस्मिन्ति सुद्धन्तपरिवासवसेन आपत्तिवुट्ठानतो अञ्ञस्मिं आपत्तिवुद्ठाने । पाळियं “पटिकस्सितो सङ्घेन उदायि भिक्खु 
अन्तरा एकिस्सा आपत्तिया..पे०... मूलायपटिकस्सना"ति इदं करणवसेन विपरिणामेत्वा मूलायपटिकस्सनाय पटिकस्सितोति योजेतब्बं। अथ वा “मूलाय पटिकस्सना खमति सङ्घस्सा "ति उत्तरपदेन सह 
पच्चत्तवसेनेव योजेतुम्पि वट्टति। 


““उदायिं भिकखुं अन्तरा एकिस्सा आपत्तिया..पे०... मूलाय पटिकस्सित्वा"ति एत्थ अन्तरा एकिस्सा आपत्तिया हेतुभूताय उदायिं भिक्खुं मूलाय पटिकस्सित्वा मूलदिवसे आकड्ित्वा तस्सा 
अन्तरापत्तिया समोधानपरिवासं देतूति योजना। आविकारापेत्वा विस्सज्जेतब्बोति तस्स अतेकिच्छभावं तेनेव सङ्घस्स पाकटं कारेत्वा लज्जिगणतो वियोजनवसेन विस्सज्जेतब्बो। 


सतं आपत्तियोति कायसंसग्गादिवसेन एकदिवसे आपन्ना सतं आपत्तियो। दससतन्ति सहस्सा आपत्तियो । रत्तिसतं छादयित्वानाति योजेतब्बो। सब्बपरिबासकम्मवाचावसानेति हेट्ठा दस्सितानं 
वन्नं सुद्धन्तपरिवासानं, तिण्णं समोधानपरिवासानञ्चाति इमेसं सब्बेसं परिवासानं कम्मवाचापरियोसाने | पुरिमनयेनेवाति पटिच्छन्नपरिवासे वुत्तनयेन। 


बिहारूपचारतोपीति बहिगामे भिक्खूनं विहारूपचारतोपि। “द्वे लेडुपाता अतिक्कमितब्बा”ति इदं भिक्खूनं सवनूपचारातिक्कमनं वृत्तं । गामस्साति न वुत्तन्ति गामस्स उपचारं मुञ्चितुं वट्टतीति न 
वुत्तं । तेन गामूपचारे ठितापि तत्थ दस्सनसवनूपचारे अतिक्कमित्वा ठिता भिक्खू च भिक्खुनियो च तस्सा रत्तिच्छेदं न करोन्तीति दीपेति। 


अनिक्खित्तवत्तभिक्खूनं वुत्तनयेनेवाति उपचारसीमाय पविट्ठानं वसेन रत्तिच्छेदं सन्धाय वुत्त | तस्मिं गामेति भिवखुनीनं निवासनगामे । अत्तानं दस्सेत्वाति यथा आरोचेतुं सक्का, तथा दस्सेत्वा। 
“सम्मन्नित्वा दातब्बा”ति इमिना सम्मताय सहवासेपि रत्तिच्छेदो न होतीति दस्सेति। 


मूलायपटिकस्सितस्साति मूलायपटिकस्सितस्स पुन परिवुत्थपरिवासस्साति अत्यो । तिस्सन्नन्ति मूलापत्तिया सह विन्नं अन्तरापत्तीनञ्च। 


१०८. सचे पटिच्छन्नाति निक्खित्तवत्तेनापन्नापत्ति सन्धाय वुत्तं। पाळियं पञ्चाहप्पटिच्छन्नवारे अन्तरापत्तिकथायं “एवञ्च पन, भिक्खवे, छारत्तं मानत्तं दातब्ब”न्ति इदं 
मूलायपटिकस्सनाकम्मवाचानन्तरमेव दातुं वुत्तं न होति मूलायपटिकस्सितस्स पन पञ्चदिवसानि परिवसित्वा याचितस्स मानत्तचरणकाले आपन्नाय ततियाय अन्तरापत्तिया अप्पटिच्छन्नाय मानत्तदानं 
सन्धाय वुत्तं। एवञ्च दिन्नमानत्तस्स एकेन छारत्तेन पुब्बे दिन्नमानत्ताहि तीहि आपत्तीहि सह चतस्सन्नम्मि आपत्तीनं मानत्तं चिण्णमेव होति। इमिना पन नयेन अब्भानारहकाले आपन्नाय अन्तरापत्तिया, 
पक्खप्पटिच्छन्नवारे अन्तरापत्तीसु च पटिपज्जनं वेदितब्बं । “एकाहप्पटिच्छन्नादिवसेन पञ्चा” ति इदं एकाहप्पटिच्छन्नादीनं चतुन्नं पच्चेकपरिवासदानमानत्तदानअब्मानानि एकेकं कत्वा वृत्तं । 
““अन्तरापत्तिवसेन चतस्सो ति इदम्पि मानत्तदानअब्भानानि तस्मिं तस्मिं मूलायपटिकस्सने एकत्तं आरोपेत्वा वुत्तं। 


पटिच्छन्नपरिवासकथावण्णना निट्टिता। 
समोधानपरिबवासकथावण्णना 


१२५. “यस्मा पटिच्छन्ना अन्तरापत्ती”ति इदं समोधानपरिवासदानस्स कारणवचनं, न पन चिण्णपरिवुत्थदिवसानं मक्खितभावस्स, अप्पटिच्छन्नाय अन्तरापत्तिया मूलायपटिकस्सने कतेपि तेसं 
मक्खितभावसम्भवतो । तस्मा “मानत्तचिण्णदिवसापि परिवुत्थदिवसापि सब्बे मक्खिताव होन्तीति इमस्सानन्तरं “समोधानपरिवासो चस्स दातब्नो ति एवमेत्थ योजना कातब्बा । तेनाह 
“नतेनेवा”तिआदि। 


समोधानपरिवासकथावण्णना निद्टिता। 
अग्घसमोधानपरिवासकथावण्णना 


१३४. “एकापत्तिमूलकञ्चा”ति इमिना “एका आपत्ति एकाहप्पटिच्छन्ना, एका आपत्ति द्रीहप्पटिच्छन्ना”तिआदिनयं दस्सेति। अप्पटिच्छन्नभावं दस्सेतुन्ति अजाननादिना पटिच्छन्नायपि 
आपत्तिया मानत्तारहतावचनेन अप्पटिच्छन्नभावं दस्सेतुं। “एकस्स, आवुसो, मासस्स भिक्खु मानत्तारहो”ति (चूळव० १५३) हि वुत्तं । एत्थ एकस्स अजाननपटिच्छन्नमासस्स परिवासारहो न होति, केवलं 
आपत्तिया अप्पटिच्छन्नत्ता मानत्तारहो होतीति अधिप्पायो। पाळियं मक्खधम्मोति मदितुकामता। सङ्घादिसेसानं परिवासदानादिसब्बविनिच्छयस्स समुच्चयत्ता पनेस समुच्चयक्खन्धकोति वृत्तोति 
वेदितब्बो। 


अग्घसमोधानपरिवासकथावण्णना निट्टिता। 


समुच्चयक्खन्धकवण्णनानयो निट्टितो। 


४. समथक्खन्धको 

सतिविनयकथादिवण्णना 
१९५. समथक्खन्धके खीणासवस्स विपुलसति निस्साय दातब्बो विनयो चोदनादिअसारुप्पानं विनयनुपायो सतिविनयो। 


१९६. चित्तविपरियासकतोति कतचित्तविपरियासो। गग्गं भिक्खु...पे०... चोदेन्तीति एत्थ पन उम्मत्तकस्स इदं उम्मत्तकं, अज्झाचिण्णं। तदेव चित्तविपरियासेन कतन्ति चित्तविपरियासकतं । तेन 
उम्मत्तकेन चित्तविपरियासकतेन अज्झाचिण्णेन अनाचारेन आपन्नाय आपत्तिया गग्गं भिक्खुं चोदेन्तीति एवमत्थो दट्ठुब्बो। पठमं मूळहो हुत्वा पच्छा अमूळहभावं उपगतस्स दातब्बो विनयो 
अमूळहविनयो। 


२०२. धम्मवादीनं येभुय्यभावसम्पादिका किरिया येभुव्यसिकाति इमस्मिं अत्थे स-कारागमसहितो इक-पच्चयन्तोयं सद्दोति दस्सेतुं आह “यस्सा”तिआदि। तत्थ यस्सा किरियायाति 
गूळहकविवट्टकादिना सलाकग्गाहापककिरियाय। येभुय्यभावं निस्सितसमथकिरिया येभुय्यसिकाति एवं येभुय्यसिकासददस्स अत्थो गहेतब्बो। एवञ्हि अयं अधिकरणसमथो नाम होति। 
यथावृत्तसलाकग्गाहेन हि धम्मवादीनं येभुय्यभावे सिद्धे पच्छा तं येभुय्यभावं निस्सायेव अधिकरणवूपसमो होति, न धम्मवादीनं बहुतरभावसाधककिरियामत्तेन। 


२०७. “सेसमेत्थ तज्जनीयादीसु वुत्तनयमेवा”ति एतेन तज्जनीयादिसत्तकम्मानि विय इदम्पि तस्सपापियसिकाकम्मं असुचिभावादिदोसयृत्तस्स, सङ्घस्स च बिनिच्छये अतिट्ठमानस्स कक्तब्बं विसुं 
एकं निग्गहकम्मन्ति दस्सेति। एतस्मिञ्हि निग्गहकम्मे कते सो पुग्गलो “अहं सुद्धो "ति अत्तनो सुद्धिया साधनत्थं सङ्घमज्झं ओतरितुं, सङ्घो चस्स विनिच्छयं दातुं न लभति, तं कम्मकरणमत्तेनेव च तं 
अधिकरणं वूपसन्तं होति। 


कथं पनेतं कम्मं पटिप्पस्सम्भतीति? केचि पनेत्थ “सो तथा निग्गहितो निग्गहितोव होति, ओसारणं न लभति। तेनेव पाळियं ओसारणा न वृत्ता”ति वदन्ति। अज्जे पन “पाळियं न 
उपसम्पादेतब्बन्तिआदिना सम्मावत्तनस्स वुत्तत्ता सम्मावत्तित्वा लज्जिधम्मे ओक्कन्तस्स ओसारणा अवृत्तापि तज्जनीयादीसु विय नयतो कम्मवाचं योजेत्वा ओसारणा कातब्बा एवा”ति वदन्ति, इदं युत्त। 
तेनेव अट्ठकथायं वक्खति “सचे सीलवा भविस्सति, वत्तं परिपूरेत्वा पटिप्पस्सद्धि लभिस्सति। नो चे, तथानासितकोव भविस्सती "ति (चूळव° अट्ट० २३८) | तस्सपापियसिकाकम्मन्ति च 
अलुत्तसमासोयेव। तेनाह “इदं ही"ति आदि। 


सतिविनयकथादिवण्णना निड्टिता। 
अधिकरणकथावण्णना 
२१५. विरूपतो विपरिणामड्टेन चित्तं दुक्खं विपच्चतीति आह “चित्तदुक्खत्थं बोहारो”तिआदि। उपवदनाति चोदना। तत्थेवाति अनुवदने। 
आदितो पट्टाय च तस्स तस्स कम्मस्स विञ्ञातत्ताति वित्थारतो आगतकम्मवग्गस्स आदितो पट्टाय वण्णनामुखेन विञ्ञातत्ता विनिच्छयो भविस्सतीति योजना। 
२१६. पाळियं अज्झत्तं बाति अत्तनि वा अत्तनो परिसाय वा। बहिद्धा वाति परस्मिं वा परस्स परिसाय वा। अनवस्सवायाति अनुप्पादाय। 
२२०. “बिवादाधिकरणं कुसलं अकुसलं अब्याकत' न्ति इदं पुच्छावचनं। विवादाधिकरणं सिया कुसलन्तिआदि विसज्जनं। एस नयो सेसेसुपि। 


२२२. सम्मुतिसभावायपि आपत्तिया कारणूपचारेन अकुसलाब्याकतभावेन वुच्चमाने कुसलस्सापि आपत्तिकारणत्ता तदुपचारेन “आपत्ताधिकरणं सिया कुसल" न्ति वत्तब्बं भवेय्य, तथा अवत्वा 
“नत्थि आपत्ताधिकरणं कुसल'न्ति एवंबचनस्स कारणं दस्सेतुं “एत्थ सन्धायभासितवसेन अत्थो वेदितब्बो ति वुत्तं। एत्थ चायमधिप्पायो - यदि हि आपत्ति नाम परमत्यधम्मसभावा भवेय्य, तदा 
“आपत्ताधिकरणं सिया अकुसल'न्तिआदिवचनं युज्जेय्य। यस्मा दुड्दोससिक्खापदट्टकथादीसु दस्सितदोसप्पसङ्गतो परमत्थसभ आवता न युत्ता, एकन्तसम्मुतिसभावा एव सा होति, तस्मा “सिया 
अकुसलं सिया अब्याकत' न्तिपि निप्परियायतो न वत्तब्बा। यदि पन अकुसलअब्याकतधम्मसमुट्टितत्तमेब उपादाय परियायतो “सिया अकुसलं सिया अब्याकत' न्ति वृत्तं । तदा कुसलधम्मसमउट्टितत्तम्पि 
उपादाय परियायतो ““आपत्ताधिकरणं सिया कुसल न्तिपि वत्तब्बं भवेय्य। यतो चेतं वचनं आपत्तिया अकुसलाब्याकतूपचारारहत्तस्स कुसलूपचारानारहत्तस्स विसुं कारणसब्भावं सन्धाय भासितं, तस्मा यं 
तं कारणविसेसं सन्धाय इदं भासितं, तस्स वसेनेवेत्थ अत्थो वेदितब्बो। 


इदानि पन यो अङ्गप्पहोनकचित्तमेव सन्धाय आपत्तिया अकुसलादिभावो वुत्तो, नाञ्जं विसेसकारणं सन्धायाति गण्हेय्य, तस्स गाहे दोसं दस्सेन्तो “यस्मिं ही”तिआदिमाह। तत्थ 
पथवीखणनादिकेति पथवीखणनादिनिमित्ते पण्णत्तिवज्जे। आपत्ताधिकरणे कुसलचित्तं अङ्गन्ति पण्णत्ति अजानित्वा कुसलचित्तेन चेतियङ्गणादीसु भूमिसोधनादिवसेन पथवीभूतगामविकोपनादिकाले 
कुसलचित्तं कारणं होति। तस्मिं सतीति तस्मिं आपत्ताधिकरणे विज्जमाने कुसलचित्तसमुट्टितत्तेन कुसलवोहारारहाय आपत्तिया विज्जमानायाति अधिप्पायो। सारत्थदीपनियं (सारत्थ° टी० चूळवग्ग 
३.२२२) पन “तस्मिं सती"ति इमस्स “तस्मिं कुसलचित्ते आपत्तिभावेन गहिते"ति अत्थो वुत्तो, तं न युज्जति “यस्मि न्ति य-सद्देन परामट्टस्सेव आपत्ताधिकरणस्स “तस्मि” न्ति परामसितब्बतो। 


न सक्का वत्तुन्ति यदि सम्मुतिसभावायपि आपत्तिया अकुसलादिसमुट्वितत्तेन अकुसलादिवोहारो करीयति, तदा कुसलवोहारोपि कत्तब्बोति “नत्थि आपत्ताधिकरणं कुसल न्ति न सक्का वत्तु 
अञ्जथा अकुसलादिभावोपिस्स पटिक्खिपितब्बोति अधिप्पायो। तस्माति यस्मा कुसलादीनं तिण्णं समानेपि आपत्तिया अङ्गप्पहोनकत्ते कुसलवोहारोव आपत्तिया पटिकिखित्तो, न अकुसलादिवोहारो, तस्मा 
नयिदं अङ्गप्पहोनकं चित्तं सन्धाय वुत्तन्ति “आपत्ताधिकरणं सिया अकुसलं सिया अब्याकतं, नत्थि आपत्ताधिकरणं कुसल" न्ति इदं आपत्तिया समुद्ठापकत्तेन अङ्गप्पहोनकं कारणभूतं चित्तमत्तं सन्धाय 
न वुत्तं, अञ्जथा “आपत्ताधिकरणं सिया कुसल'न्तिपि वत्तब्बतोति अधिप्पायो। एतेन आपत्तिया अकुसलादिभावोपि केनचि निमित्तेन परियायतोव वुत्तो, न परमत्थतोति दस्सेति। यथाह “यं कुसलचित्तेन 
आपज्जति, तं कुसलं, इतरेहि इतर”न्ति। 


इदं पनातिआदीसु अयं अधिप्पायो - “आपत्ताधिकरणं सिया अकुसलं सिया अब्याकत' न्ति इदञ्हि यं किञ्चि कदाचि कत्थचि कारणं भवन्तं अनियतकारणं सन्धाय वुत्तं न होति। यं पन 
सब्बसिक्खापदेसु आपत्तिया कारणं भवितुमरहति, इदमेव कारणं सन्धाय वुत्तं। अकुसलञ्हि पण्णत्ति जत्वा वीतिक्कमन्तस्स सब्बापत्तिया कारणं होति, लोकवज्जापत्तिया पन पण्णत्ति अजानन्तस्सपि 
कारणं होति। केवलं पण्णत्तिवज्जापत्तीसु कुसलाब्याकतचित्तपवत्तिक्खणे एव अकुसलं न वत्तति, तदञ्ञत्थ सयमेव पवत्तति। अब्याकतं पन कायवचीभूतं कुसलाकुसलादीनं पवत्तिक्खणे 
निरोधसमापन्नस्स सहसेय्यापत्तियन्ति सब्बापत्तिया अङ्गमेव होति छन्नं आपत्तिसमुट्ठानानं कायवाचङ्गविरहितत्ताभावा। तस्मा इमेसं अकुसलाब्याकतानं सब्बापत्तिमूलकत्तमेव सन्धाय इदं आपत्तिया 
अकुसलत्तं, अब्याकतत्तञ्च वृत्तं। यत्थ पन पथवीखणनादीसु कुसलम्पि आपत्तिया कारणं होति, तत्थापि आपत्तिया तदुपचारेन कुसलत्तवोहारो अयुत्तो सावज्जानवज्जानं एकत्तवोहारस्स विरुद्धत्ता। 
यदग्गेन अञ्ञमञ्ं विरुद्धा, तदग्गेन कारणकारियवोहारोपि नेसं अयुत्तो। तस्मा तत्थ विज्जमानम्पि कुसलं अब्बोहारिकं, कायवचीद्वारमेव आवेणिकं कारणन्ति। 


तत्थ एकन्ततो अकुसलमेबाति अकुसलचित्तेन समुद्ुहनतो कारणूपचारतो एवं वृत्तं । तत्थाति लोकवज्जे। विकप्पो नत्थीति सिया-सद्दस्स विकप्पनत्थतं दस्सेति। अकुसलं होतीति 
अकुसलसमुट्टिताय कारणूपचारेन अकुसलं होति। सहसेय्यादिवसेन आपज्जनतो अब्याकतं होतीति इत्थियादीहि सह पिट्टिसारणवसप्पवत्तकायद्वारसङ्कातरूपाब्याकतवसेनेव आपज्जितब्बतो 
कारणूपचारेनेव आपत्ति अब्याकतं होति। तत्थाति तस्मिं पण्णत्तिवज्जापत्ताधिकरणे। सञ्चिच्चासञ्चिच्चबसेनाति पण्णत्ति जत्वा, अञ्जत्वा च आपज्जनवसेन इमं विकप्पभाबं सन्धाय 
अकुसलत्तअब्याकतत्तसङ्कातं यथावुत्तं इमं विकप्पसभावं सन्धाय इदं वचनं वुत्तं । 


यदि एवं असञ्चिच्चापज्जनपकखे कुसलेनापि आपज्जनतो तम्पि विकप्पं सन्धाय “आपत्ताधिकरणं सिया कुसल" न्तिपि कस्मा न वुत्तन्ति आह “सचे पना'तिआदि। “अचित्तकान' न्ति वृत्तमेवत्थं 

समुट्ठानवसेन विभावेतुं “ एळकलोमपदसोधम्मादिसमुट्ठानानम्पी ति वुत्तं। अचित्तकसमुट्टानानं “कुसलचित्तं आपज्जेय्या”ति एतेन सावज्जभूताय आपत्तिया कारणूपचारेनापि 
अनवज्जभूतकुसलवोहारो अयृत्तोति दस्सेति। “न च तत्था”तिआदिना कुसलस्स आपत्तिया कारणत्तं विज्जमानम्पि तथा वोहरितुं अयृत्तन्ति पटिक्खिपित्वा कायवाचासङ्घातं अब्याकतस्सेव कारणत्तं 
दस्सेति। तत्थ चलितप्पवत्तानन्ति चलितानं, पवत्तानञ्च। चलितो हि कायो, पवत्ता वाचा। एत्थ च कायवाचानमञ्जतरमेव अङ्गं । तञ्च...पे०... अब्याकतन्ति एवं अब्याकतस्स आपत्तिकारणभावेनेव 
वुत्तत्ता। “आपत्ताधिकरणं सिया अकुसलं सिया अब्याकत' न्ति इदं कारणूपचारेन परियायतो वृत्तं, न निप्परियायतोति सिज्झति। 


यं पन सारत्थदीपनियं (सारत्थ° टी० चूळव० ३.२२२) आपत्तिया निप्परियायतोव अकुसलादिसभावतं समत्थेतुं बहुं पपञ्चितं, तं न सारतो पच्चेतब्बं दुददोससिक्खापदट्ठकथायमेव पटिक्खित्तत्ता। 
तेनेवेत्थापि “यं चित्तं आपत्तिया अङ्गं होती"तिआदिना अकुसलचित्तस्सापि आपत्तिया कारणत्तेन भिन्नताव दस्सिता। यं पनेत्थ वत्तब्बं, तं हेट्ठा दस्सितमेवाति इध न वित्थारयिम्ह । एबं बीतिक्कमतो यो 
बीतिक्कमोति एत्थ अकुसलचित्तेन जत्वा वीतिक्कमन्तस्स कायवचीवीतिककमसमुड्टिता आपत्तिवीतिक्कमोति वृत्तो। एस नयो अब्याकतवारेपि। 


अधिकरणकथावण्णना निड्टिता। 
अधिकरणवूपसमनसमथकथादिवण्णना 


२२८. पाळियं विवादाधिकरणं एकं समर्थ अनागम्मातिआदि पुच्छा । सियातिआदि विस्सज्जनं | सियातिस्स वचनीयन्ति एतेनेव वूपसमं सियाति वत्तब्बं भवेय्याति अत्थो। सम्मुखाबिनयस्मिन्ति 
सम्मुखाविनयत्तस्मिन्ति भावप्पधानो निददेसो दडुब्बो । एवं सब्बवारेसु। “कारको उक्कोटेती”ति इदं उपलक्खणमत्तं, यस्स कस्सचि उक्कोटेन्तस्स पाचित्तियमेव। उब्बाहिकाय खीयनके पाचित्तियं न वृत्तं 
तत्थ छन्ददानस्स नत्थिताय। 


२३५. वण्णावण्णायो कत्वाति खुद्दकमहन्तेहि सञ्जाणेहि युत्तायो कत्वा। तेनाह “निमित्तसञ्ञं आरोपेत्वा”ति। 
२४२. किच्चाधिकरणं ...पे०... सम्मतीति एत्थ सम्मुखाविनयेन अपलोकनादिकम्मं सम्पज्जतीति अत्थो दइब्बो। 
अधिकरणवूपसमनसमथकथादिवण्णना निट्टिता। 


समथक्खन्धकवण्णनानयो निड्टितो। 


५. खुद्दकवत्थुक्खन्धको 
खुद्दकवत्थुकथावण्णना 


२४३. खुद्दकवत्थुक्खन्धके अट्टुपदाकारेनाति जूतफलके अट्टगब्भराजिआकारेन । मल्लकमूलसण्ठानेनाति खेळमल्लकमूलसण्ठानेन । इदञ्च वट्टाधारकं सन्धाय वुत्तं, कण्टके उद्झपेत्वा 
कतवट्टकपालस्सेतं अधिवचनं। 


२४४. पुथुपाणिकन्ति मुद्ठिं अकत्वा विकसितहत्थतलेहि पिट्टिपरिकम्मं वुच्चति। एतमेव सन्धाय ““हत्थपरिकम्मन्ति वुत्त। 
२४५. मुत्तोलम्बकादीनन्ति आदि-सद्देन कुण्डलादि सङ्गण्हाति | पलम्बकसुत्तन्ति ब्राह्मणानं यञ्जोपचितसुत्तादिआकारं वुच्चति। वलयन्ति हत्थपादवलयं । 


२४६. ढङ्खलेति उपयोगबहुवचनं, द्रङुलप्पमाणं अतिक्कामेतुं न वट्टतीति अत्थो । एत्थ च दुमासस्स वा द्रङ्गलस्स वा अतिक्कन्तभावं अजानन्तस्सापि केसमस्सुगणनाय अचित्तकापत्तियो होन्तीति 
वदन्ति। 


कोच्छेनाति उसीरतिणादीनि बन्धित्वा समं छिन्दित्वा गहितकोच्छेन । चिक्कलेनाति सिलेसयुत्ततेलेन | उण्हाभितत्तरजसिरानम्पीति उण्हाभितत्तानं रजोकिण्णसिरानं। अद्दहत्थेनाति अल्लहत्थेन। 


२४८-९. साधुगीतन्ति अनिच्चतादिपटिसञ्जुत्त गीतं । चतुरस्सेन वत्तेनाति परिपुण्णेन उच्चारणवत्तेन। तरङ्गवत्तादीनं सब्बेसम्पि सामज्जलक्खणं दस्सेतुं “सब्बेसं...पे०... लक्खण न्ति वुत्तं। 
यत्तकाहि मत्ताहि अक्खरं परिपुण्णं होति, ततोपि अधिकमत्तायुत्तं कत्वा कथनं विकारकथन नाम, तथा अकत्वा कथनमेव लक्खणन्ति अत्थो । बाहिरलोमिन्ति भावनपुंसकनिद्देसो, यथा बहिद्धा लोमानि 
दिस्सन्ति, एवं धारेन्तस्स दुक्कटन्ति अत्थो। 


२५०. पाळियं तरुणञ्ञेव अम्बन्ति तरुणं असञ्जातबीजं एव अम्बफलं पातापेत्वाति छिन्दापेत्वाव | “मत्तावण्णिता”ति इदं “परे निन्दन्ती”ति सासनहितेसिताय वृत्तं। न परियापुर्णिसूति 
नासिक्खिसु। 


२५९. चत्तारि अहिराजकुलानीति सब्बेसं अहिभेदानं चतूसु एव सङ्गहतो वुत्तं। अत्तपरित्तं कातुन्ति अत्तनो परित्ताणं कातुं। 


विरूपक्खेहि मे मेत्तन्ति विरूपक्खजातिकेहि नागेहि सह मरहं मित्तभावो होतु, मेत्ता होतूति अत्थो, ते सुखिता निहुक्खा अवेरा होन्तूति अधिप्पायो। एवञ्हि मेत्ताफरणं होति। सेसेसुपि एसेव नयो। 
अपादकेहीति अहिकुलेहि सह सब्बसत्तेसु ओधिसो मेत्ताफरणदस्सनं। मा मं अपादको हिंसीति ताय मेत्ताय अत्तरक्खाविधानदस्सनं। 


सब्बे सत्तातिआदि अत्तानं उपमं कत्वा सब्बसत्तेसु अनोधिसो मेत्ताफरणदस्सनं । तत्थ मा कञ्चि पापमागमाति कञ्चि सत्तं लामकं दुक्खहेतु, दुकखञ्च मा आगच्छतु । 


एवं मेत्ताय अत्तगुत्ति दस्सेत्वा इदानि रतनत्तयानुस्सरणेन दस्सेतुं “अप्पमाणो"तिआदि वृत्तं । तत्थ पमाणकरधम्मा अकुसला, तब्बिपाका च पमाणा, तप्पटिपक्खा सीलादयो गुणा, तब्बिपाका च 
लोकियलोकुत्तरफलानि अप्पमाणा, ते अस्स अत्थीति अप्पमाणो, अप्पमाणा वा अपरिमेय्यगुणा अस्सातिपि अप्पमाणो। पमाणबन्तानीति यथावुत्तपमाणकरधम्मयुत्तानि। अहिविच्छिकाति 
सरीसपानञ्जेव पभेददस्सनं । उण्णनाभीति लोमसनाभिको मक्कटो । सरबूति घरगोळिका। 


पटिक्कमन्तूति अपगच्छन्तु, मा मं विहेसयिंसूति अत्थो। सोहं नमोति एत्थ “करोमीति पाठसेसो। यस्मा मया मेत्तादीहि तुम्हाकञ्च मस्हञ्च रक्खा कता, यस्मा च सोहं भगवतो नमो करोमि, 
विपस्सीआदीनं सत्तन्नम्पि नमो करोमि, तस्मा पटिक्कमन्तु भूतानीति योजना। 


अञ्ञम्हीति कामरागे असुभमनसिकारादिना छेतब्बेति अत्थो। अङ्गजातन्ति बीजविरहितं पुरिसनिमित्तं। बीजे हि छिन्ने ओपक्कमिकपण्डको नाम अभब्बो होतीति वदन्ति। एके पन “बीजस्सापि 
छेदनक्खणे दुक्कटापत्ति एव कमेन पुरिसिन्द्रियादिके अन्तरहिते पण्डको नाम अभब्बो होति, तदा लिङ्गनासनाय नासेतब्बो' ति वदन्ति। तादिसं वा दुक्खं उप्पादेन्तस्साति मुट्विप्पहारादीहि अत्तनो दुक्खं 
उप्पादेन्तस्स। 

२५२. पाळियं तुय्हेसो पत्तोति “यो च अरहा चेव इद्धिमा च, तस्स दिन्नमेवा" ति सेड्िना वुत्तं, तं सन्धाय वदति। तं पत्तं गहेत्वा तिक्खत्तुं राजगहं अनुपरियायीति एत्य वेळुपरम्पराय बद्धपत्तस्स 
उपरिभागे आकासे नगरं तिकखत्तुं अनुपरियायित्वा ठितभावं सन्धाय “पत्तं गहेत्वा ति वृत्तं, न पन थेरो हत्थेन पत्तं सयमेव अग्गहेसि। केचि पन वदन्ति “इद्धिबलेन त॑ पत्तं वेळुपरम्परतो मुञ्चित्वा थेरं 
अनुबन्धमानो अट्टासि, सो च अनेन हत्थेन गहितो विय अहोसी”ति। तथा ठितमेव पन सन्धाय “भारद्वाजस्स हत्थतो पत्तं गहेत्वा"ति वृत्तं । ते च मनुस्सा...पे०... अनुबन्धिंसूति ये च मनुस्सा पठमं 
पाटिहारियं नाहसंसु, ते अम्हाकम्पि पाटिहारियं दस्सेहीति थेरमनुबन्धिंसु । थेरो च सीहब्यग्घादिरूपं गहेत्वा विकुब्बनिद्धि दस्सेति, ते च अच्छरियब्भुतजाता उच्चासद्दा महासद्दा अहेसुं । तेनाह “किं नु खो 


३.१३) एवमागता अत्तनो सरीरस्स विकारापादनवसप्पवत्ता विकुब्बनिद्धि अधिप्पेताति आह “अधिट्ठानिद्धि पन अप्पटिक्खित्ता”ति। पकतिया एको बहुकं आवज्जति, सतं वा सहस्सं वा सतसहस्सं वा 
आवज्जेत्वा जाणेन अधिट्ठाति “बहुको होमी''ति (पटि० म० ३.१०) एवं दस्सिता अधिट्ठानवसेन निप्फन्ना अधिट्ठानिद्धि नाम। गिहिविकटानीति गिहिसन्तकानि। 


२५३. पाळियं न अच्छुपियन्तीति न फुसितानि होन्ति। रूपकाकिण्णानीति इत्थिरूपादीहि आकिण्णानि। 


२५४. भूमिआधारकेति दन्तादीहि कते वलयाधारके। एतस्स वलयाधारकस्स अनुच्चताय ठपिता पत्ता न परिपतन्तीति “तयो पत्ते ठपेतुं वट्टती'ति वृत्तं। अनुच्चतञ्हि सन्धाय अयं 
“भूमिआधारको ति वृत्तो। दारुआधारकदण्डाधारकेसूति एकदारुना कतआधारके, बहूहि दण्डेहि कतआधारके च । एते च उच्चतरा होन्ति पत्तेहि सह पतनसभावा। तेन “सुसज्जितेसू "ति वृत्तं। 
भमकोटिसदिसोति यत्थ धमकरणादिं पवेसेत्वा लिखन्ति, तस्स भमकस्स कोटिया सदिसो। तादिसस्स दारुआधारकस्स अवित्थिण्णताय ठपितोपि पत्तो पततीति “अनोकासो  ति वुत्तो। 


आलिन्दकमिड्टिकादीनन्ति पमुखमिट्टिकादीनं, उच्चवत्थुकानन्ति अत्थो। बाहिरपस्सेति पासादादीनं बहिकुट्टे। तनुकमिङ्टिकायाति वेदिकाय । सब्बत्थ पन हत्थप्पमाणतो अन्भन्तरे ठपेतुं वट्टति। 
आधारे पन ततो बहिपि वट्टति। 


पाळियं ओट्डोति मुखवट्टि | पत्तमाळकन्ति उपचिकानं अनुद्ुहनत्थाय भूमितो उच्चतरं कतं वेदिकाकारमाळकं | महामुखकुण्डसण्ठानाति महामुखचाटिसण्ठाना । लग्गेन्तस्स दुक्कटन्ति केवलं पत्तं 
लग्गेन्तस्स, न थबिकाय लग्गेन्तस्साति वदन्ति। वीमंसितब्बं । अञ्जेन पन भण्डकेनाति अञ्चेन भारबन्धनेन भण्डकेन । “बन्धित्वा ओलम्बेतु” न्ति वुततत्ता पत्तत्थविकाय अंसबद्धको यथा 
लग्गितट्ठानतो न परिगळति, तथा सब्बथापि बन्धित्वा ठपेतुं वट्टति । बन्धित्वापि उपरि ठपेतुं न बट्टतीति उपरि निसीदन्ता ओत्थरित्वा भिन्दन्तीति वुत्तं। तत्थ ठपेतुं बट्टतीति निसीदनसङ्काभावतो वुत्तं । 
बन्धित्वा बाति बन्धित्वा ठपितछत्ते वा। यो कोचीति भत्तपूरोपि तुच्छपत्तोपि। 


२५५. परिहरितुन्ति दिवसे दिवसे पिण्डाय चरणत्थाय ठपेतुं । पत्तं अलभन्तेन पन एकदिवसं पिण्डाय चरित्वा भुञ्जित्वा छटटेतुं वटटति। तेनाह “तावकालिकं परिभुञ्जितुं बट्टती”ति। 
पण्णपुटादीसुपि एसेव नयो। अभुं मेति अभूति मय्हं, विनासो मय्हन्ति अत्थो। पाळियं पिसाचो वतमन्ति पिसाचो वतायं, अयमेव वा पाठो । पिसाचिल्लिकाति पिसाचदारका। छवसीसस्स पत्तोति 
छवसीसमयो पत्तो। पकतिविकारसम्बन्धे चेतं सामिवचनं। 


चब्बेत्वाति निद्ठुभित्वा। “पटिग्गहं कत्वा ति वुत्तत्ता उच्छिटटहत्थेन उदकं गहेत्वा पत्तं परिप्फोसित्वा धोवनघंसनवसेन हत्थं धोवितुं वट्टति, एत्तकेन पत्तं पटिग्गहं कत्वा हत्थो धोबितो नाम न होति। 
एकं उदकगण्डुसं गहेत्वाति पत्तं अफुसित्वा तत्थ उदकमेव उच्छिट्ठहत्थेन उक्खिपित्वा गण्डुसं कत्वा, वामहत्थेनेव वा पत्तं उक्खिपित्वा मुखेन गण्डुसं गहेतुम्पि वट्टति। बहि उदकेन विक्खालेत्वाति द्वीसु 
अङ्गुलीसु आमिसमत्तं विक्खालेत्वा बहि गहेतुम्मि वट्टति | पटिखादितुकामोति एत्थ न सयं खादितुकामोपि अञ्जेसं खादनारहं ठपेतुं लभति। तत्थेब कत्वाति पत्तेयेव यथाठपितट्टानतो अनुद्धरित्वा। 
लुञ्चित्वाति ततो मंसमेव निरवसेसं उड्टेत्वा। 


२५६. किण्णचुण्णेनाति सुराकिण्णचृण्णेन। मक्खेतुन्ति सूचि मक्खेतुं । निस्सेणिम्पीति चतूहि दण्डेहि चीवरप्पमाणेन आयतचतुरस्सं कत्वा बद्धपटलम्पि। एत्थ हि चीवरकोटियो समकं बन्धित्वा 
चीवरं यथासुखं सिब्बन्ति। तत्थ अत्थरितब्बन्ति तस्सा निस्सेणिया उपरि चीवरस्स उपत्थम्भनत्थाय अत्थरितब्बं। कथिनसङ्घाताय निस्सेणिया चीवरस्स बन्धनकरज्जु कथिनरज्जूति 
मज्झिमपदलोपीसमासोति आह “याया”तिआदि। तत्थ यस्मा द्विन्नं पटलानं एकस्मिं अधिके जाते तत्थ वलियो होन्ति, तस्मा दुपट्टचीवरस्स पटलद्वयम्पि समकं कत्वा बन्धनकरज्जु कथिनरज्जूति 
वेदितब्बं । 


पाळियं कथिनस्स अन्तो जीरतीति कथिने बद्भस्स चीवरस्स परियन्तो जीरति। कथिननिस्सितञ्हि चीवरं इध निस्सयवोहारेन “कथिन''न्ति वुत्तं “मञ्चा घोसन्ती"तिआदीसु विय। अनुवातं 
परिभण्डन्ति कथिने बन्धनरज्जूहि चीवरस्स समन्ता परियन्तस्स अजीरणत्थं येहि केहिचि चोळकेहि दीघतो अनुवातं, तिरियतो परिभण्डञ्च सिब्बित्वा कातुं यत्थ रज्जुके पवेसेत्वा दण्डेसु पलिवेठेत्वा 
चीवरसमकं आकड्डितुं सक्का, तादिसन्ति अत्थो। केचि पन “कथिनसङ्कातेसु किलञ्जादीसु एव अजीरणत्थाय अनुवातपरिभण्डकरणं अनुञ्जात' न्ति वदन्ति । तस्स मज्झेति पुराणकथिनस्सेव अन्तो। 
भिक्खुनो पमाणेनाति भिक्खुनो चीवरस्स पमाणेन। अज्ञं निस्सेणिन्ति दीघतो च तिरियतो च अञ्ञं दण्डं ठपेत्वा बन्धितुं । 


बिदलकन्ति दिगुणकरणसङ्घातकिरियाविसेसस्स अधिवचनं । तेनाह “दुगुणकरण ”न्ति। पवेसनसलाकन्ति वलीनं अग्गहणत्थाय पवेसनकवेळुसलाकादि। पाळियं पटिग्गहन्ति अङ्गुलिकञ्चुकं। 


२५७. पाति नाम भण्डट्टुपनको भाजनविसेसो | पाळियं पटिग्गहथविकन्ति पातिआदिभाजनत्थविकं । चिनितुन्ति उच्चवत्थुपरियन्तस्स अपतनत्थाय इटुकादीहि चिनितुं। आलम्बनबाहन्ति 
आलम्बनरज्जुदण्डादि। परिभिज्जतीति कटसारादिकं कथिनमज्झे भङ्गं होति। उस्सापेत्वाति दण्डकथिनं सन्धाय वृत्तं । 


२५८-९. उदकं अकप्पियन्ति सप्पाणकं । उपनन्धीति वेरं बन्धि। अद्धानमग्गो पटिपज्जितब्ब्रोति एत्थ अद्भयोजनं अद्धानमग्गो नाम, तं पटिपज्जितुकामस्स सञ्चिच्च विहारूपचारातिक्कमने 
आपत्ति। असञ्चिच्च गतस्स पन यत्थ सरति, तत्थ ठत्वा सङ्घाटिकण्णादिं अनधिद्टहित्वा गमने पदवारेन आपत्तीति वेदितब्बं । न सम्मतीति न पहोति। 


२६०. अभिसन्नकायाति सेम्हादिदोससन्निचितकाया। तत्थ मज्झेति अग्गळपासकस्स मज्झे। उपरीति अग्गळपासकस्स उपरिभागे। उदकट्ठ पनट्ठानन्ति उदकट्पनत्थाय परिच्छिन्दित्वा कतट्टानं। 
२६१. पाळियं उदपानन्ति कूपं । नीचवत्थुकोति कूपस्स समन्ता कूलट्ठानं, भूमिसमं तिइतीति अत्थो। उदकेन ओत्थरिय्यतीति समन्ता वस्सोदकं आगन्त्वा कूपे पततीति अत्थो । 

२६२. वाहेन्तीति उस्सिञ्चन्ति। अरहटघटियन्तं नाम चक्कसण्ठानं अनेकारं अरे अरे घटिकानि बन्धित्वा एकेन, द्वीहि वा परिब्भमियमानयन्तं। 

२६३. आविद्धपक्खपासकन्ति कण्णिकमण्डलस्स समन्ता ठपितपक्खपासकं । मण्डलेति कण्णिकमण्डले। पक्खपासके ठपेत्वाति समन्ता चतुरस्साकारेन फलकादीनि ठपेत्वा। 


२६४. नमतकं नाम सन्थतसदिसन्ति केचि वदन्ति। केचि पन “रुक्खतचमय" न्ति । चम्मखण्डपरिहारेनाति अनधिट्टहित्वा सयनासनविधिनाति अत्थो। पेळायाति अइंससोळसंसादिआकारेन 
कताय भाजनाकाराय पेळाय। यत्थ उण्हपायासादिं पबिखिपित्वा उपरि भोजनपाति ठपेन्ति भत्तस्स उण्हभावाविगमनत्थं, तादिसस्स भाजनाकारस्स आधारस्सेतं अधिवचनं । तेनेव पाळियं 
“आसित्तकृपधान' न्ति वृत्तं । तस्स च पायासादीहि आसित्तकाधारोति अत्थो । इदञ्च आसित्तकूपधानं पच्चन्तेसु न जानन्ति कातुं, मञ्झिमदेसेयेव करोन्ति। केचि पन “गिहिपरिभोगो अयोमयादि सब्बोपि 
आधारो आसित्तकूपधानमेव अनुलोमेती"ति वदन्ति, एके पन “कप्पियलोहमयो आधारो मळोरिकमेव अनुलोमेती"ति। वीमंसित्वा गहेतब्बं । पुब्बे पत्तगुत्तिया आधारो अनुञ्ञातो। इदानि भुञ्जितुं 
मळोरिका अनुञ्जाता। छिइन्ति छिट्दयत्तं । बिद्धन्ति अन्तोविनिविद्धछि्ं। आविद्धन्ति समन्ततो छिदं । 


२६५. पत्तं निक्कुञ्जितुन्ति एत्थ कम्मवाचाय असम्भोगकरणवसेनेव निक्कुज्जनं, न पत्तानं अधोमुखट्टपनेन । तेनाह “असम्भोगं सङ्घेन करोतू तिआदि, तं वड कम्मवाचाय सङ्घेन सद्धि 

असम्भोगं सङ्घो करोतूति अत्थो। 


पत्तं निक्कुञ्जेय्याति वड्डस्स पत्तनिक्कुञ्जनदण्डकम्मं करेय्य। असम्भोगं सङ्गेन करणन्ति सङ्घेन वड्टस्स असम्भोगकरणं । यथा असम्भोगो होति, तथा करणन्ति अत्थो । निक्कुञ्जितो...पे०... 
असम्भोगं सङ्घेनाति एत्थ सङ्घेन असम्भोगो होतीति अत्थो दटब्बो। एवं भगवता असम्भोगकरणस्स आणत्तत्ता, कम्मवाचाय च सावितत्ता, अट्टकथायञ्च “कोचि देय्यधम्मो न गहेतब्नों ति वुत्तत्ता पत्ते 
निक्कुज्जिते तस्स सन्तकं जत्वा गण्हन्तस्स दुक्कटमेवाति गहेतब्बं। 


अच्चयोति जायप्पटिपत्ति अतिक्कमित्वा पवत्ति, अपराधोति अत्थो। मं अच्चगमाति मं अतिक्कम्म पवत्तो। तं ते मयं पटिग्गण्हामाति तं ते अपराधं मयं खमाम | भिक्खूनं अलाभाय 
परिसक्कतीतिआदीसु अलाभाय परिसक्कनादितो विरतोति एवमत्थो गहेतब्नो। असम्भोगं भिक्खुसङ्केनाति एत्य “कतो” ति पाठसेसो। 


२६८. याब पच्छिमा सोपानकळेवराति पठमसोपानफलकं सन्धाय वृत्तं । तज्हि पच्छा दुस्सेन सन्थतत्ता एव वुत्तं । “पच्छिमं जनतं तथागतो अनुकम्पती ति इदं थेरो अनागते भिक्खूनं 
चेलपटिकस्स अक्कमनपच्चया अपवादं सिक्खापदपञ्जत्तिया निवारणेन भगवतो अनुकम्पं सन्धायाह। अपगतगढ्भाति विजातपुत्ता। तेनाह “मङ्कलत्थाया”ति। 


२६९-२७०. बीजनिन्ति चतुरस्सबीजनिं। एकपण्णच्छत्तन्ति तालपण्णादिना एकेन पत्तेन कतछत्तं। 


२७४-५. अनुरक्खणत्थन्ति परिग्गहेत्वा गोपनत्थं । दीघं कारेन्तीति केसेहि सदधि अच्छिन्दित्वा ठपापेन्ति । चतुकोणन्ति यथा उपरि नलाटन्तेसु द्रे, हेट्ठा हनुकपस्से द्वेति चत्तारो कोणा पञ्जायन्ति, 
एवं चतुरस्सं कत्वा कप्पापनं। पाळियं दाठिकं ठपापेन्तीति उत्तरो्ठे मस्सुं अच्छिन्दित्वा ठपापेन्ति । रुधीति खुद्दकवणं । 


२७७. पाळियं लोहभण्डकंसभण्डसन्निचयोति लोहभण्डस्स, कंसभण्डस्स च सन्निचयोति अत्थो। बन्धनमत्तन्ति वासिदण्डादीनं कोटीसु अपातनत्थं लोहेहि बन्धनं । तन्तकन्ति आयोगवायनत्थं 
तदाकारेन पसारिततन्तं । 


२७८. “यत्थ सरति, तत्थ बन्धितब्ब न्ति एतेन असञ्चिच्च कायबन्धनं अबन्धित्वा पविट्ठस्स अनापत्तीति दस्सेति। मुरजवट्टिसण्ठान वेठेत्वा कतन्ति एवं बहुरज्जुके एकतो कत्वा नानावण्णेहि 
सुत्तेहि कतन्ति केचि वदन्ति। एकवण्णसुत्तेनापि वलयघटकादिविकारं दस्सेत्वा वेठितम्मि मुरजमेव। विकारं पन अदस्सेत्वा मट्टं कत्वा निरन्तरं वेठितं वट्टति तेनेव दुतियपाराजिकसंवण्णनायं वुत्तं 
“बहुरज्जुके एकतो कत्वा एकेन निरन्तरं वेठेत्वा कतं 'बहुरज्जुक न्ति न वत्तब्बं, वट्टती"ति। मुदिककायबन्धनं नाम चतुरस्सं अकत्वा सज्जितं। पामङ्कदसा चतुरस्सा। मुदिङ्गसण्ठानेनाति 
वरकसीसाकारेन। पासन्तोति दसापरियोसानं। 


२७९. पाळियं गण्ठिकफलकं पासकफलकन्ति एत्थ दारुदन्तादिमयेसु फलकेसु गण्ठिकपासकानि अप्पेत्वा चीवरे ठपेतुं अनुञ्ञातं। कोट्टो बिबरियतीति अनुवातो विवरियति। 
२८०-९. पाळिकारकोति भिक्खूनं यथावुडटं पाळिया पतिट्टापको । तस्सापि तथा पारुपितुं न वट्टति। पाळियं मुण्डवट्टीति मल्लादयो। 


२८२. पमाणङ्कलेनाति वड्कोअङ्गुलेन। केचि पन “पकतिअङ्गुलेना'ति वदन्ति, तं चतुरङ्गुलपच्छिमकवचनेन न समेति। न हि पकतङ्गुलेन चतुरङ्गुलप्ममाणं दन्तकट्टं कण्ठे अविलग्गं खादितुं 
सकाति। 


२८५. पाळियं सकाय निरुत्तिया बुद्धवचनं दूसेन्तीति मागथभासाय सब्बेसं वत्तुं सुकरताय हीनजच्चापि उग्गण्हन्ता दूसेन्तीति अत्थो। 
२८९. मा भिक्खू ब्याबाधयिंसूति लसुणगन्धेन भिक्खू मा बाधयिंसु। 
२९१. अवलेखनपीठरोति अवलेखनकट्ठानं उपनभाजनविसेसो । अपिधानन्ति पिधानफलकादि। 

खुद्दकवत्थुकथावण्णना निट्टिता। 


खुद्दकवत्थुक्खन्धकवण्णनानयो निट्टितो। 


६. सेनासनक्खन्धको 
विहारानुजाननकथावण्णना 


२९५. सेनासनक्खन्धके सिसिरेति सिसिरकाले हिमपातवसेन सत्ताहवद्दलिकादिवस्सपातवस्सेन च उप्पन्नो खरो सीतसम्फस्सो अधिप्पेतोति आह “सम्फुसितको ति । “ततो”ति इदं कत्तुअत्थे 
निस्सक्कवचनं, तेन च विहारेन वातातपो पटिहञ्ञतीति अत्थोति आह ““बिहारेन पटिहञ्ञती”ति। 


२९६. आविञ्छनछिद्न्ति यत्थ अङ्गुलि वा रज्जुसङ्कलिकादिं वा पवेसेत्वा कवाटं आकङुन्ता द्वारबाहं फुसापेन्ति, तस्सेतं अधिवचनं | सेनासनपरिभोगे अकप्पियं नाम नत्थीति दस्सनत्थं “सचेपि 
दीपिनङ्गुड्ेना”तिआदि वृत्तं। चेतिये वेदिकासदिसन्ति वातपानदारु वा जालं वा अट्पेत्वा दारुट्टाने चेतिये वेदिकाय पट्टादीनि विय इडुकादीहि उद्भ, तिरियञ्च पट्टिकादयो दस्सेत्वा चतुषिददयत्तं कतं। 
थम्भकवातपानं नाम तिरियं दारूनि अदत्वा उद्धं ठपितदारूहि एव कतं | चोळकपादपुञ्छनं बन्धितुन्ति वातपानप्पमाणेन पादपुञ्छनसदिसं चोळकादिना बन्धित्वा वग्गुलिआदिप्पवेसननिवारणत्थं, 
कथेतुन्ति अत्थो। मिड्डकन्ति मञ्चाकारेन कट्ठमत्तिकादीहि कतवेदिकाकारं । 


२९७. चतुरस्सपीठन्ति समचतुरस्सं। अङुङ्गुलपादकं बट्टतीति अङुङ्गलपादकमेव वट्टति। पमाणातिक्कन्तोपि बट्टतीति समचतुरस्समेव सन्धाय वुत्तं। आयतचतुरस्सा पन सत्तङ्गपञ्चङ्गापि 
उच्चपादा न वडन्ति। वेत्तेहेव चतुरस्सादिआकारेन कतं भद्दपीठन्ति आह “बेत्तमयं पीठ”न्ति। दारुपट्टिकाय उपरीति अटनिआकारेन ठितदारुपटलस्स हेट्ठा उद्धं पादं कत्वा। पवेसनकालञ्हि सन्धाय 
““उपरी"ति वुत्तं। एळकस्स पच्छिमपादद्वयं विय वङ्काकारेन ठितत्ता पनेतं “एळकपादपीठ "न्ति वृत्तं । पलोठेन्तीति सह मञ्चेहि पवट्टेन्ति । रुक्खे, लता च मुञ्चित्वा अवसेसं गच्छादिकं सब्बम्पितिणजाति 
एवाति आह “येसं केसञ्चि तिणजातिकान "न्तिआदि। 


उपदहन्तीति ठपेन्ति। सीसप्पमाणं नाम यत्थ गीवाय सह सकलं सौसं ठपेतुं सक्का, तस्स च मुड्टिरतनं वित्थारप्पमाणन्ति दस्सेन्तो “बित्थारतोतिआदिमाह। इदञ्च बिम्बोहनस्स उभोसु अन्तेसु 
ठपेतब्बचोळप्पमाणदस्सनं। तस्स बसेन बिम्बोहनस्स वित्थारप्पमाणं परिच्छिज्जति, तं वटटं वा चतुरस्सं वा कत्वा सिब्बितं यथा कोटितो कोटि वित्थारतो पुथुलद्वानं मुड्टिरतनप्पमाणं होति, एवं सिब्बितब्बं । 
इतो अधिकं न वट्टति, तं पन अन्तेसु उपितचोळं कोटिया कोटिं आहच्च दिगुणं कतं तिकण्णं होति। तेसु तीसु कण्णेसु द्विन्नं कण्णानमन्तरं विदत्थिचतुरङ्गुलं होति, मज्झट्टानं कोटितो कोटिं आहच्च 
मुट्टिरतनं होति, इदमस्स उक्कडुप्पमाणं । तेनाह “तीसु कण्णेस्‌"तिआदि। 


““कम्बलमेव...पे०... उण्णभिसिसङ्ख्यमेब गच्छतीति सामञ्जतो वुत्तत्ता गोनकादिअकप्पियम्पि उण्णमयत्थरणं भिसियं पक्खिपित्वा सयितुं वट्टतीति दटुब्बं। 

मसूरकेति चम्ममयभिसियं। चम्ममयं पन बिम्बोहनं तूलपुण्णम्पि न वट्टति । पाळियं सेनासनपरिक्खारदुस्सन्ति सेनासनपरिक्खारकरणत्थाय दुस्सं। भिसि ओनन्धितुन्ति भिसित्थविकाय 
पक्खिपित्वा बन्धितुं । परिभिज्जतीति मञ्चादितो सारियमाना पीठकोटिआदीसु निसीदन्तेहि घंसियमाना भिसि परिभिज्जति। ओनद्धमञ्चन्ति भिसिं एकाबद्धं कत्वा बद्भमञ्चं। पाळियं छविं उप्पाटेत्वा 
हरन्तीति भिसिच्छविं चोरा हरन्ति। फोसितुन्ति चोरेहि हरितस्स पच्छा हरितसञ्जाणफुसितबिन्दूनि दातुं । भित्तिकम्मन्ति नानावण्णेहि विभित्तिराजिकरणं । हत्थकम्मन्ति हत्थेन यं किञ्चि सञ्जाकरणं। 


२९८. पाळियं न निपततीति न अल्लीयति। पटिबाहेत्वाति घंसित्वा। न निबन्धतीति अनिबन्धनीयो, न लग्गनकोति अत्थो। 


२९९. “करोही”ति वत्तुम्पि न लब्भतीति आणत्तिया एव पटिक्खित्तत्ता द्वारपालं “कि न करोसी”तिआदिना परियायेन वत्तुं वट्टति । जातकपकरणन्ति जातकपटिसंयुत्तं इत्थिपुरिसादि यं किञ्चि रूपं 
अधिप्पेतं। “परेहि कारापेतु' न्ति वुत्तत्ता बुद्धरूपम्मि सयं कातुं न लभति । पाळियं पञ्चपटिकन्ति जातिआदिपञ्चप्पकारवण्णमड्टं । 


३००. उपचारो न होतीति गब्भस्स बहि समन्ता अनुपरिगमनस्स ओकासो नप्पहोति। रुक्खे विज्झित्वाति तच्छितसारदारुं अग्गसमीपे विज्झित्वा। कत्वाति छिद्दे कत्वा। कप्पकतं विय सारखाणुके 
आकोटेत्वा एवं कतमेव “आहरिमं भित्तिपाद/ न्ति वृत्तं । उपत्थम्भनत्थं भूमियं पतिट्ठापेतुन्ति जिण्णभित्तिपादेन बहि समानभारं खाणुकप्पसीसेन उस्सापेत्वा मूलेन भूमियं पतिट्ठापेतुं । परित्ताणत्थन्ति 
उल्लित्तावलित्तकुटिया ओवस्सनड्ठानस्स परित्ताणत्थं। किटिकन्ति तालपण्णादीहि कतपदलं । मददितमत्तिकन्ति ओवस्सनछिहस्स पिदहनत्थं वुत्तं 


उभतोकुट्टं नीहरित्वा कतपदेसस्साति यथा बहि ठिता उजुकं अन्तो निसिन्ने न पस्सन्ति, एवं द्वाराभिमुखं पिदहनवसेन भित्तिञ्च अज्जतो द्वारञ्च योजेत्वा कतद्ठानं वदति। समन्ता परियागारोति 
समन्ततो आविद्धपमुखं । बंसं दत्वाति पुरिसप्पमाणे पादे निखणित्वा तेसं उपरि पिट्ठिवंससदिसं पस्सवंसं ठपेत्वा ओसारेत्वा। एकं दण्डकोटिं अतिउच्चाय विहारभित्तिकोटिया एकं कोटिं नीचे वंसपिट्टियं 
ठपनवसेन दण्डके पसारेत्वा। चक्कलयुत्तो किटिकोति कवाटं विय विवरणथकनसुखत्थं चक्कलबन्धकिटिकं । पाळियं उग्घाटनकिटिकन्ति आपणादीसु अनत्थिककाले उक्खिपित्वा, उपरि च बन्धित्वा 
पच्छा ओतरणकिटिकं, कप्पसीसेहि वा उपत्थम्भनीहि उक्खिपित्चा पच्छा ओतरणकिटिकम्पि। 


३०९. पानीयं ओतप्पतीति पानीयभाजनेसु ठपितपानीयं आतपेन सन्तप्पति। 
३०३. तयो वाटेति तयो परिक्खेपे । वेळुवाटन्ति सब्बं दारुपरिकखेपं सङ्गण्हाति। कण्टकवाटन्ति सब्बसाखापरिक्खेपं । 


३०५. आलोको अन्तरधायीति यो बुद्रारम्मणाय पीतिया आनुभावेन महन्तो ओभासो अहोसि, येन चस्स पदीपसहस्सेन विय विगतन्धकारो मग्गो अहोसि, सो बहिनगरे छवसरीरसमाकुलं दुग्गन्धं 
बीभच्छं आमकसुसानं पत्तस्स भयेन पीतिवेगे मन्दीभूते अन्तरधायि। 


सतं हत्थीति गाथाय हत्थिनो सतसहस्सानीति एवं पच्चेकं सहस्स-सद्देन योजेत्वा अत्थो जातब्बो । पदवीतिहारस्साति “बुद्धं वन्दिस्सामी”ति रतनत्तयं उद्दिस्स गच्छतो एकपदवीतिहारस्स, 
तप्पच्चयकुसलफलस्साति अत्थो। तस्स सोळसमो भागो कलं नाम, तं सोळसिं कलं यथावृत्ता हत्थिआदयो सब्बे नाग्घन्ति नारहन्ति, निदस्सनमत्तञ्चेतं । अनेकसतसहस्सभागम्पि नाग्घन्ति। 


अन्धकारो अन्तरधायीति पुन बलवपीतिया आलोके समुप्पन्ने अन्तरधायि। आसत्तियोति तण्हायो। बयकरणन्ति देय्यधम्ममूलं नवकम्मं 
३०९. ददेय्याति नवकम्मं अधिट्ठातुं विहारे इस्सरियं ददेय्याति अत्थो। दिन्नोति नवकम्मं कातुं विहारो दिन्नो, विहारे नवकम्मं दिन्नन्ति वा अत्थो। 
३१३-४. सन्थागारेति सन्निपातमण्डपे। ओकासेति निवासोकासे। उद्दिस्स कतन्ति सङ्घं उद्दिस्स कतं । गिहिबिकटन्ति गिहीहि कतं पञ्जत्तं, गिहिसन्तकन्ति अत्थो। 
विहारानुजाननकथावण्णना निट्टिता। 
सेनासनग्गाहकथावण्णना 


३१८. “छमासच्चयेन छमासच्चयेना”ति इदं द्विकखत्तुं पच्चयदानकालपरिच्छेददस्सनं, एवं उपरिपि। “तं न गाहेतब्ब'न्ति वचनस्स कारणमाह ““पच्चयेनेब हि त न्तिआदिना, पच्चयञ्जेव 
निस्साय तत्थ वसित्वा पटिजग्गना भविस्सन्तीति अधिप्पायो। 


उब्भण्डिकाति उक्खित्तभण्डा भविस्सन्ति। दीघसालाति चङ्कमनसाला। मण्डलमाळोति उपट्ठानसाला। अनुदहतीति पीळेति। “अदातु न लब्भती "ति इमिना सञ्चिच्च अददन्तस्स पटिबाहने 
पविसनतो दुक्कटन्ति दीपेति। 


“न गोचरगामो घड्टेतब्बो' ति वृत्तमेवत्थं विभावेतु “न तत्थ मनुस्सा वत्तब्बा”तिआदि वृत्तं। वितक्कं छिन्दित्वाति “इमिना नीहारेन गच्छन्तं दिस्वा निवारेत्वा पच्चये दस्सन्ती”ति एवरूपं वितक्कं 
अनुप्पादेत्वा। भण्डप्पटिच्छादनन्ति पटिच्छादनभण्डं। सरीरप्पटिच्छादनचीवरन्ति अत्थो। “सुद्धचित्तत्ताव अनवज्ज ˆ न्ति इदं पुच्छितक्खणे कारणाचिक्खनं सन्धाय वुत्तं न होति असुद्धचित्तस्सपि 
पुच्छितपञ्हविसज्जने दोसाभावा। एवं पन गते मं पुच्छिस्सन्तीतिसञ्ञाय अगमनं सन्धाय वुत्तन्ति दड्ठब्बं। 


पटिजग्गितब्बानीति खण्डफुल्लपटिसङ्करणसम्मज्जनादीहि पटिजग्गितब्बानि। मुद्दवेदिकायाति चेतियस्स हम्मियवेदिकाय घटाकारस्स उपरि चतुरस्सवेदिकाय। कस्मा पुच्छितब्बन्तिआदि यतो 
पकतिया लभति। तत्थापि पुच्छनस्स कारणसन्दस्सनत्थं वृत्तं । 


पटिक्कम्माति विहारतो अपसक्कित्वा। तमत्थं दस्सेन्तो “योजनद्वियोजनन्तरे होती ति आह। उपनिकखेपं ठपेत्वाति वड्डिया कहापणादिं ठपेत्वा, खेत्तादीनि वा नियमेत्वा। इति सद्धादेय्येति एवं 
हट्टा वृत्तनयेन सद्भाय दातब्बे वस्सावासिकलाभविसयेति अत्थो। 


बत्थु पनाति ततुप्पादे उप्पन्नरूपियं, तञ्च “ततो चतुपच्चयं परिभुञ्जथा"ति दिन्नखेत्तादितो उप्पन्नत्ता कप्पियकारकानं हत्थे “कप्पियभण्डं परिभुञ्जथा^ति दायकेहि दिन्नवत्थुसदिसं होतीति आह 
“कपियकारकान ही तिआदि। 


सङ्घसुहुतायाति सङ्घस्स हिताय। पुग्गलवसेनाति “भिक्खू चीवरेन किलमन्ती" ति एवं पुग्गलपरामासवसेन, न “सङ्घो किलमती"ति एवं सङ्घपरामासवसेन । 


“कप्पियभण्डवसेना''ति सामञ्जतो वुत्तमेवत्थं विभावेतुं “चीवरतण्डुलादिवसेनेव चा ति वुत्तं। च-कारो चेत्थ पन-सहत्थे वत्तति, न समुच्चयत्थेति द्ठब्बं। पुग्गलवसेनेव, कप्पियभण्डवसेन च 
अपलोकनप्पकारं दस्सेतुं “तं पन एवं कत्तब्ब' न्तिआदि वृत्तं। 


चीवरपच्चयं सल्लक्खेत्वाति सद्धादेय्यततुप्पादादिवसेन तस्मिं वस्सावासे लब्भमानं चीवरसङ्कातं पच्चयं “एत्तक”न्ति परिच्छिन्दित्वा। सेनासनस्साति सेनासनग्गाहापनस्स। “नवको बुड्डतरस्स, 
बुड़ो च नवकस्सा”ति इदं सेनासनग्गाहस्स अत्तनाव अत्तनो गहणं असारुप्पन्ति वुत्तं, द्रे अञ्जमञ्ञं गाहेस्सन्तीति अधिप्पायो। अट्डपि सोळसपि जने सम्मन्नितुं वट्टतीति एककम्मवाचाय सब्बेपि एकतो 
सम्मन्नितुं वट्टति । निग्गहकम्ममेव हि सङ्घो सङ्घस्स न करोति। तेनेव सत्तसतिकक्खन्धके उब्बाहिककम्मसम्मुतियं अपि जना एकतोव सम्मताति। 

आसनघरन्ति पटिमाघरं । मग्गोति उपचारसीमब्भन्तरगते गामाभिमुखमग्गे कतसाला वुच्चति । एवं पोक्खरणीरुक्खमूलादीसुपि । 


लभन्तीति तत्रवासिनो भिक्खू लभन्ति । बिजटेत्वाति “एकेकस्स पहोनकप्पमाणेन वियोजेत्वा। आवासेसु पक्खिपित्वाति “इतो उप्पन्नं असुकस्मिं असुकस्मिञ्च आवासे वसन्ता पापेत्वा 
गण्हन्तू"ति वाचाय उपसंहरित्वा। पबिसितब्बन्ति महालाभे परिवेणे वसित्वाव लाभो गहेतब्बोति अधिप्पायो। 


अयम्पीति एत्थ यो पंसुकूलिको पच्चयं विस्सज्जेति । तेनेव विस्सट्ठो अयं चीवरपच्चयोपीति योजना । पादमूले ठपेत्वा साटकं देन्तीति पच्चयदायका देन्ति। एतेन गहट्ठेहि पादमूले ठपेत्वा दिन्नम्पि 
पंसुकूलिकानम्मि बट्टतीति दस्सेति। अथ वस्सावासिकं देमाति वदन्तीति एत्य पंसुकूलिकानं न वट्टतीति अज्झाहरित्वा योजेतब्बं । वस्संवुत्थभिक्खूनन्ति पंसुकूलिकतो अञ्नेसं भिक्खूनं। 


उपनिबन्धित्वा गाहापेतब्बन्ति इध रुक्खादीसु वसित्वा चीवरं गण्हथाति पटिबन्धं कत्वा गाहेतब्बं। 


पाटिपदअरुणतोतिआदि वस्सूपनायिकदिवसं सन्धाय वुत्तं। अन्तरामुत्तकं पन पाटिपदं अतिक्कमित्वापि गाहेतुं वट्टत | निबद्धवत्तं ठपेत्वाति सज्झायमनसिकारादीसु निरन्तरकरणीयेसु कत्तब्बं 
कतिकवत्तं कत्वा। कसावपरिभण्डन्ति कसावरसेहि भूमिपरिकम्मं । 


तिबिधम्पीति परियत्तिपटिपत्तिपटिवेधवसेन तिविधम्पि। सोधेत्वाति आचारादीसु उपपरिक्खित्वा । एकचारिकवत्तन्ति भावनाकम्मं । तञ्हि गणसङ्गणिकं पहाय एकचारिकेनेव वत्तितब्बत्ता एवं वृत्तं 
दसवत्थुककथा नाम अप्पिच्छकथा, सन्तुट्ठि, पविवेक, असंसग्ग, वीरियारम्भ, सील, समाधि, पञ्जा, विमुत्ति, विमुत्तिजाणदस्सनकथाति इमा दस। 


दन्तकट्ुखादनवत्तन्ति दन्तकइमाळके निक्खित्तेसु दन्तकट्ठेसु “दिवसे दिवसे एकमेव दन्तकं गहेतब्ब 'न्तिआदिना (पारा० अट्ट० १.१०९) अदिन्नादाने दन्तपोनकथायं वुत्तं वत्तं। पत्तं वा...पे०... न 
कथेतब्बन्ति पत्तगुत्तत्थाय वुत्तं। विसभागकथाति तिरच्छानकथा । खन्धकवत्तन्ति बत्तक्खन्धके (चूळव° ३६५) आगतं पिण्डचारिकवत्ततो अवसिद्ठवत्तं तस्स ““भिक्खाचारवत्त' न्ति विसुं गहितत्ता। 


इदानि यं दायका पच्छिमवस्संवुत्थानं वस्सावासिकं देन्ति, तत्थ पटिपज्जनविधिं दस्सेतुं ““पच्छिमवस्सूपनायिकदिवसे पना”ति आरद्धं। आगन्तुको सचे भिक्खूति चीवरे गाहिते पच्छा आगतो 
आगन्तुको भिक्खु । पत्तट्ठानेति वस्सग्गेन पत्तट्ठाने। पठमवस्सूपगताति आगन्तुकस्स आगमनतो पुरेतरमेव पच्छिमिकाय वस्सूपनायिकाय वस्सूपगता । लद्धं लद्धन्ति पुनप्पुनं दायकानं सन्तिका 
आगतागतसाटकं । 


नेव वस्सावासिकस्स सामिनोति छिन्नवस्सत्ता वुत्तं। पठममेव कतिकाय कतत्ता “नेव अदातुं लभन्ती'”ति वृत्तं, दातब्बं वारेन्तानं गीवा होतीति अधिप्पायो। तेसमेव दातब्बन्ति वस्सूपगतेसु 
अलद्धवस्सावासिकानं एकच्चानमेव दातब्बं। 


भतिनिविुन्ति पानीयुपट्ठानादिभति कत्वा लद्धं । सट्डिक॑ं पनातिआदि केसञ्चि वाददस्सनं। तत्थ अपलोकनकम्मं कत्वा गाहितन्ति “छिन्नवस्सानं वस्सावासिकञ्च इदानि 
उप्पज्जनकवस्सावासिकञ्च इमेसं दातुं रुच्चती ति अनन्तरे वुत्तनयेन अपलोकनं कत्वा गाहितं सङ्घेन दिन्नत्ता विब्भन्तोपि लभति। पगेव छिन्नवस्सो। पच्चयवसेन गाहितं पन तेमासं वसित्वा गहेतुं 
अत्तना, दायकेहि च अनुमतत्ता भतिनिविट्टम्पि छिन्नवस्सोपि विन्भन्तोपि न लभतीति केचि आचरिया वदन्ति। इदञ्च पच्छा वृत्तत्ता पमाणं । तेनेव वस्सूपनायिकदिवसे एव दायकेहि दिन्नवस्सावासिकं 
गहितभिकखुनो वस्सच्छेद॑ अकत्वा वासोव हेट्ठा विहितो, न पानीयुपट्ठानादिभतिकरणवत्तं। यदि हि तं निविट्ठमेव सिया, भतिकरणमेव विधातब्बं। तस्मा वस्सग्गेन गाहितं छिन्नवस्सादयो न लभन्तीति 
वेदितब्बं। 


“सड्डिकं होती 'ति एतेन वुत्थवस्सानम्पि वस्सावासिकभागो सङ्किकतो अमोचितो तेसं विब्भमेन सट्लिको होतीति दस्सेति। लभतीति “मम पत्तभागं एतस्स देथा”ति दायके सम्पटिच्छापेन्तेनेव 
सङ्किकतो वियोजितं होतीति वुत्तं। 


वरभागं सामणेरस्साति तस्स पठमगाहत्ता, थेरेन पुब्बे पठमभागस्स गहितत्ता, इदानि गस्हमानस्स दुतियभागत्ता च वुत्तं। 
सेनासनग्गाहकथावण्णना निड्टिता। 
उपनन्दवत्थुकथावण्णना 
३१९. पाळियं उभयत्थ परिबाहिरोति कमेन उभयस्सपि मुत्तत्ता वृत्तं, न सब्बथा उभयतो परिबाहिरत्ता। तेनाह “पच्छिमे...पे०... तिट्टुती”ति। 


३२०. यं तिण्णं पहोतीति मञ्चपीठविनिमुत्तं यं आसनं तिण्णं सुखं निसीदितुं पहोति, इदं पच्छिमदीघासनं । एत्थ मञ्चपीठरहितेसु असमानासनिकापि तयो निसीदितुं लभन्ति। मञ्चपीठेसु पन द्वे। 
अदीघासनेसु मञ्चपीठेसु समानासनिका एव द्वे निसीदितुं लभन्ति दुवग्गस्सेव अनुञ्ञातत्ता। 


हत्थिनखो हेट्ठाभागे एतस्स अत्थीति हत्थिनखो, पासादो। पासादस्स नखो नाम हेड्टिमभागो पादनखसदिसत्ता, सो सब्बदिसासु अनेकेहि हत्थिरूपेहि समलङ्कतो ठितो । तस्सूपरि कतो पासादो 
हत्थिकुम्भे पतिट्टितो विय होतीति आह “हत्थिकुम्भे पतिट्टित न्ति । सुवण्णरजतादिविचित्रानीति सङ्किकसेनासनं सन्धाय वुत्तं । पुग्गलिकं पन सुवण्णादिबिचित्रं भिक्खुस्स सम्पटिच्छितुमेव न वट्टति “न 
केनचि परियायेन जातरूपरजतं सादितब्ब'न्ति (महाव० २९९) वृत्तत्ता। तेनेवेत्य अटुकथायं “सङ्किकविहारे वा पुग्गलिकविहारे वाति न वृत्तं, गोनकादिअकपण्पियभण्डविसये एव वुत्तं एकभिक्खुस्सापि 
तेसं गहणे दोसाभावा। गिहिविकटनीहारेनाति गिहीहि कतनीहारेन, गिहीहि अत्तनो सन्तकं अत्थरित्वा दिन्ननियामेनाति अत्थो । लब्भन्तीति निसीदितुं लब्भन्ति। 


उपनन्दवत्थुकथावण्णना निद्टिता। 
अविस्सज्जियवत्थुकथावण्णना 
३२१. अरञ्जरोति बहुउदकगण्हनिका महाचाटि, जलं गण्हितुमलन्ति अरञ्जरो। 


थावरेन च थाबरन्तिआदीसु पञ्चसु कोड्टासेसु पुरिमद्वयं थावरं, पच्छिमत्तयं गरुभण्डन्ति वेदितब्बं। समकमेब देतीति एत्थ ऊनकं देन्तम्पि विहारवत्थुसामन्तं गहेत्वा दूरतरं दुकखगोपं विस्सज्जेतुं 
वट्टतीति दडुब्बं । वक्खति हि “भिकखूनं चे महग्घतरं...पे०... सम्पटिच्छितुं वट्टती ति (चूळव० अट्ट? ३२१) | जानापेत्वाति भिक्खुसङ्कस्स जानापेत्वा, अपलोकेत्वाति अत्थो। “ननु तुम्हाकं बहुतरा 
रुक्खाति वत्तब्ब”न्ति इदं सामिकेसु अत्तनो भण्डस्स महग्घतं अजानित्वा देन्तेसु तं जत्वा थेय्यचित्तेन गण्हतो अवहारो होतीति वृत्तं । 


बिहारेन विहारो परिवत्तेतब्बोति सवत्थुकेन अञ्जेसं भूमियं कतपासादादिना, अवत्थुकेन वा सवत्थुकं परिवत्तेतब्बं। अवत्थुकं पन अवत्थुकेनेव परिवत्तेतब्बं। केवलं पासादस्स भूमितो अथावरत्ता। 
एवं थावरेसुपि थावरविभागं जत्वाव परिवत्तेतब्बं। 


“कप्पियमज्चा सम्पटिच्छितब्बा”ति इमिना सुवण्णादिविचित्तं अकप्पियमञ्चं “सङ्घस्सा"ति वृत्तेपि सम्पटिच्छितुं न वट्टतीति दस्सेति। “विहारस्स देमा”ति वृत्ते सङ्घस्स वट्टति, न पुग्गलस्स खेत्तादि 

वियाति दडुब्बं। एतेसूति मञ्चादीसु । कप्पियाकप्पियं वुत्तनयमेवाति आसन्दीतूलिकादिविनिच्छयेसु वृत्तनयमेव। अकप्पियं बाति आसन्दीआदि, पमाणातिक्कन्तं बिम्बोहनादि च। महग्घं कप्पियं 
बाति सुवण्णादिविचित्तं कप्पियवोहारेन दिन्नं। 


“गकाळलोह...पे०... भाजेतब्बो ति वृत्तत्ता बट्टकंसलोहमयम्पि भाजनं पुग्गलिकम्पि सम्पटिच्छितुम्पि परिहरितुम्पि वट्टति पुग्गलपरिहरितब्बस्सेव भाजेतब्बत्ताति वदन्ति। तं उपरि 
“कंसलोहवट्टलोहभाजनविकति सङ्किकपरिभोगेन वा गिहिविकटा वा वट्टती”तिआदिकेन महापच्चरिवचनेन विरुज्झति । इमस्स हि “वट्टलोहकंसलोहानं येन केनचि कतो सीहळदीपे पादग्गण्हनको 
भाजेतब्बो ति वुत्तस्स महाअट्टकथावचनस्स पटिक्खेपाय तं महापच्चरिवचनं पच्छा दस्सितं। तस्मा वट्टलोहकंसलोहमयं यं किञ्चि पादग्गण्नकवारकम्पि उपादाय अभाजनीयमेव। गिहीहि दिय्यमानम्पि 
पुग्गलस्स सम्पटिच्छितुम्पि न वट्टति | पारिहारियं न वट्टतीति पत्तादिपरिक्खारं विय सयमेव पटिसामेत्वा परिभुञ्जितुं न वट्टति। गिहिसन्तकं विय आरामिकादयो चे सयमेव गोपेत्वा विनियोगकाले 
आनेत्वा पटिनेन्ति, परिभुञ्जितुं वट्टति। “पटिसामेत्वा भिकखूनं देथा ति वत्तुम्पि वट्टति । 


पण्णसूचि नाम लेखनीति वदन्ति। “अत्तना लद्धानिपी”तिआदिना पटिग्गहणे दोसो नत्थि, परिहरित्वा परिभोगोव आपत्तिकरोति दस्सेति। यथा चेत्थ, एवं उपरि अभाजनीयवासिआदीसु अत्तनो 
सन्तकेसुपि। 


अनामासम्पीति सुवण्णादिमयम्पि सब्बं तं आमसित्वापि परिभुञ्जितुं वट्टति | उपक्खरेति उपकरणे। अड्डबाहुप्पमाणा नाम अड्डबाहुमत्ता। अड्डब्याममत्तातिपि वदन्ति । योत्तानीति चम्मरज्जुका । 
अङुङ्टुलसूचिदण्डमत्तोपीति तसरदण्डादिसूचिआकारतनुदण्डकमत्तोपि । रित्तपोत्थकोपीति अलिखितपोत्थको । इदञ्च पण्णप्पसङ्गेन वृत्तं 


“घट्टनफलकं घट्टनमुग्गरो ति इदं रजितचीवरं एकस्मिं मट्ठे दण्डमुग्गरे वेठेत्वा एकस्स मट्डफलकस्स उपरि ठपेत्वा उपरि अपरेन मट्डफलकेन निकुज्जित्वा एको उपरि अक्कमित्वा तिइति। द्वे जना 
उपरि फलकं द्वीसु कोटीसु गहेत्वा अपरापरं आकड्डनविकड्डनं करोन्ति, एतं सन्धाय वुत्तं। हत्थे ठपापेत्वा हत्थेन पहरणं पन निड्टितरजनस्स चीवरस्स अल्लकाले कातब्बं। इदं पन फलकमुग्गरेहि घट्टनं 
सुक्खकाले थद्भभावविमोचनत्थन्ति दटुब्बं । अम्बणन्ति एकदोणिकनावाफलकेहि पोक्खरणीसदिसं कतं । पानीयभाजनन्तिपि वदन्ति। रजनदोणीति एकदारुनाव कतं रजनभाजनं । उदकदोणीपि 
एकदारुनाव कतं उदकभाजनं। 


भूमत्थरणं कातुं वट्टतीति अकप्मियचम्मं सन्धाय वृत्तं । तत्थ भूमत्थरणसङ्घेपेन सयितुम्पि वट्टतियेव । “पच्चत्थरणगतिक न्ति इमिना मञ्चादीसु अत्थरितब्बं महाचम्मं एळकचम्मं नामाति दस्सेति। 
छत्तमुट्टिपण्णन्ति तालपण्णं सन्धाय वुत्तं । पत्तकटाहन्ति पत्तपचनकटाहं। 
अविस्सज्जियवत्थुकथावण्णना निङ्टिता। 
नवकम्मदानकथावण्णना 


३२३. पाळियं पिण्डनिक्खेपनमत्तेनातिआदीसु खण्डफुल्लड्टाने मत्तिकापिण्डट्रपनं पिण्डनिक्खेपनं नाम नबकम्मन्ति नवकम्मसम्मुति। अग्गळबट्टि नाम कवाटबन्धो। छादनं नाम तिणादीहि 
गेहच्छादनं । बन्धनं नाम दण्डवल्लिआदीहि छदनबन्धनमेव। चतुहत्थविहारेति वित्थारप्पमाणतो वुत्तं । उब्बेधतो पन अनेकभूमकत्ता वड्डकीहत्थेन वीसतिहत्थोपि नानासण्ठानविचित्तोपि होति । तेनस्स 
चतुवस्सिकं नवकम्मं वृत्तं। एवं सेसेसुपि। 


पाळियं सब्बे विहारेति भुम्मत्थे उपयोगबहुवचनं। एकस्स सब्बेसु विहारेसु नवकम्मं देतीति अत्थो। सब्बकालं पटिबाहन्तीति नवकम्मिका अत्तनो गाहितं वरसेय्यं सम्पत्तानं यथाबुड्ं अकत्वा 
उतुकालेपि पटिबाहन्ति। 


“सचे सो आवासो जीरती”तिआदि पाळिमुत्तकविनिच्छयो। मञ्चट्ठानं दत्वाति मञ्चड्डानं पुग्गलिकं दत्वा। तिभागन्ति ततियभागं। एवं विस्सज्जनम्पि थावरेन थावरपरिवत्तनड्टाने एव पविसति, न 
इतरथा सब्बरसेनासनानं विनस्सनतो। सचे सद्धिविहारिकानं दातुकामो होतीति सचे सो सङ्घस्स भण्डकट्ठपनट्ठानं वा अञ्चेसं भिक्खूनं वसनट्ठानं वा दातुं न इच्छति, अत्तनो सद्धिविहारिकानञ्ञेव 
दातुकामो होति, तादिसस्स तुस्हं पुग्गलिकमेव कत्वा जग्गाति न सब्बं तस्स दातब्बन्ति अधिप्पायो। तत्थ पन कत्तब्बविधिं दस्सेन्तो आह “कम्म न्तिआदि। एवञ्हीतिआदिम्हि वयानुरूपं ततियभागे वा 
उपड्डभागे वा गहिते तं भागं दातुं लभतीति अत्थो। 


येनाति तेसु द्रीसु भिक्खूसु येन। सो सामीति तस्सा भूमिया विहारकरणे सोव सामी, तं पटिबाहित्वा इतरेन न कातनब्बन्ति अधिप्पायो। सो हि पठमं गहितो। अकतट्टठानेति चयादीनं अकतपुन्बट्ठाने 
चयं वा पमुखं बाति सङ्घिकसेनासनं निस्साय ततो बहि चयं बन्धित्वा, एकं सेनासनं वा। बहिकुट्टेति कुट्टतो बहि, अत्तनो कतट्ठानेति अत्थो। 


नवकम्मदानकथावण्णना निट्टिता। 
अञ्ञत्रपरिभोगपटिक्खेपादिकथावण्णना 
३२४. वड्टिकम्मत्थायाति यथा तम्मूलग्घतो न परिहायति, एवं कत्तब्बस्स एवं निप्फादेतब्बस्स मञ्चपीठादिनो अत्थाय। 
चक्कलिकन्ति पादपुञ्छनत्थं चक्काकारेन कतं | परिभण्डकतभूमि वाति काळवण्णादिकतसण्हभूमि वा। सेनासनं वाति मञ्चपीठादि वा। 
““तथेव वळञ्जेतुं वट्टती ति इमिना नेवासिकेहि धोतपादादीहि वळञ्जनट्ठाने सञ्चिच्च अधोतपादादीहि वळञ्जन्तस्सेव आपत्ति पञ्जत्ताति दस्सेति। 
“द्वारम्पी तिआदिना सामञ्जतो वृत्तत्ता द्वारवातपानादयो अपरिकम्मकतापि न अपस्सयितब्बा। अजानित्वा अपस्सयन्तस्सपि इध लोमगणनाय आपत्ति। 
अञ्जत्रपरिभोगपटिक्खेपादिकथावण्णना निड्टिता। 
सङ्घभत्तादिअनुजाननकथावण्णना 
३२५. उद्देसभत्तं निमन्तनन्ति इमं बोहारं पत्तानीति एत्य इति-सद्दो आदिअत्थो, उद्देसभत्तं निमन्तनन्तिआदिवोहारं पत्तानीति अत्थो। तम्पीति सङ्घभत्तम्पि। 
सङ्घभत्तादिअनुजाननकथावण्णना निड्टिता। 


उद्देसभत्तकथावण्णना 

भोजनसालायाति भत्तुद्देसट्वानं सन्धाय वृत्तं। एकवढञ्जन्ति एकद्रारेन वळञ्जितब्बं । नानानिबेसनेसूति नानाकुलस्स नानृपचारेसु निवेसनेसु। 
निसिन्नस्सपि निद्दायन्तस्सपीति अनादरे सामिवचनं, वुडतरे निद्दायन्ते नवकस्स गाहितं सुग्गहितन्ति अत्थो। 
बिस्सडटदूतोति यथारुचि वत्तु लभनतो निरासङ्कदूतो । पुच्छासभागेनाति पुच्छावचनपटिभागेन । “एका कूटट्टितिका नामा"ति वुत्तमेवत्थं विभावेतुं “रञ्जो वा ही तिआदि वुत्तं। 
सब्बं पत्तस्सामिकस्स होतीति चीवरादिकम्पि सब्बं पत्तस्सामिकस्सेव होति, मया भत्तमेव सन्धाय वुत्तं, न चीवरादिन्ति वत्वा गहेतुं न वट्टतीति अत्थो। 
अकतभागोनामाति आगन्तुकभागो नाम, अदिन्नपुब्बभागोति अत्थो। 
किं आहरीयतीति अवत्वाति “कतरभत्तं वा तया आहरीयती”ति दायकं अपुच्छित्वा । पकतिट्वितिकायाति उद्देसभत्तद्टितिकाय । 
उद्देसभत्तकथावण्णना निट्टिता। 

निमन्तनभत्तकथावण्णना 
विच्छिन्दित्वाति “भत्तं गण्हथा^ति पदं अवत्वा । तेनेवाह “भत्तन्ति अवदन्तेना”ति। 
आलोपसङ्केपेनाति एकेकपिण्डवसेन, एवञ्च भाजनं उद्देसभत्ते न वट्टति। तत्थ हि एकस्स पहोनकप्पमाणेनेव भाजेतब्बं। 


आरुळहायेव मातिकं, सङ्घतो अट्ट भिक्खूति एत्थ ये मातिकं आरुळ्हा, ते अट्ट भिक्खूति योजेतब्बं। उद्देसभत्तनिमन्तनभत्तादिसङ्गिकभत्तमातिकासु निमन्तनभत्तमातिकाय ठितिवसेन आरुळहे 
भत्तुद्देसकेन वा सयं वा सङ्घतो उद्दिसापेत्वा गहेत्वा गन्तब्बं, न अत्तनो रुचिते गहेत्वाति अधिप्पायो। मातिकं आरोपेत्वाति “सङ्घतो गण्हामी 'तिआदिना वुत्तमातिकाभेदं दायकस्स विञ्ञापेत्वाति अत्थो। 


पटिबद्धकालतो पन पट्ठायाति तत्थेव वासस्स निबद्भकालतो पट्टाय। 
निमन्तनभत्तकथावण्णना निड्टिता। 
सलाकभत्तकथावण्णना 
उपनिबन्धित्वाति लिखित्वा। गामवसेनपीति येभुय्येन समलाभगामवसेनपि। बहूनि सलाकभत्तानीति तिसं वा चत्तारीसं वा भत्तानि। “सचे होन्ती”ति अज्झाहरित्वा योजेतब्बं। 


सल्लक्खेत्वाति तानि भत्तानि पमाणवसेन सल्लक्खेत्वा । निग्गहेन दत्वाति दूरं गन्तुं अनिच्छन्तस्स निग्गहेन सम्पटिच्छापेत्चा दत्वा। पुन विहारं आगन्त्वाति एत्थ विहारं अनागन्त्वा भत्तं गहेत्वा 
पच्छा विहारे अत्तनो पापेत्वा भुञ्जितुम्पि वट्टति। 


एकगेहबसेनाति वीथियम्पि एकपस्से घरपाळिया वसेन। उद्दिसित्वापीति असुककुले सलाकभत्तानि तुय्हं पापुणन्तीति वत्वा। 
बारगामेति अतिदूरत्ता वारेन गन्तब्बगामे । सट्टितो बा पण्णासतो वाति दण्डकम्मत्थाय उदकघटं सन्धाय वुत्तं। बिहारबारोति सब्बभिक्खूसु भिकखत्थाय गतेसु विहाररक्खणवारो। 


तेसन्ति विहारवारिकानं । फातिकम्ममेवाति विहाररकखणकिच्चस्स पहोनकपटिपादनमेव। एकस्सेब पापुणन्तीति दिवसे दिवसे एकेकस्सेव पापितानीति अत्थो। 


विसुद्धिमग्गे वुत्तं । अग्गभिक्खामत्तन्ति एककटच्छुभिक्खामत्तं । लद्धा वा अलद्धा वा स्वेपि गण्हेय्यासीति लद्धेपि अप्पमत्तताय वृत्तं । तेनाह “यावदत्थं लभति...पे०... अलभित्वा "स्वे गण्हेय्यासी'ति 
वत्तब्बो”ति। 


त्तत्थाति तस्मिं दिसाभागे। तं गहेत्वाति तं वारगामे सलाकं अत्तनो गहेत्वा। तेनाति दिसंगमिकतो अञ्जेन तस्मिं दिसंगमिके | देबसिकं पापेतब्बाति उपचारसीमाय ठितस्स यस्स कस्सचि वस्सग्गेन 
पापेतब्बा। एवं एतेसु अगतेसु आसन्नविहारे भिक्खूनं भुञ्जितुं वट्टति इतरथा सङ्किकतो। 


अम्हाकं गोचरगामेवाति सलाकभत्तदायकानं गामं सन्धाय वृत्तं । बिहारे थेरस्स पत्तसलाकभत्तन्ति विहारे एकेकस्सेव ओहीनत्थेरस्स सब्बसलाकानं अत्तनो पापनवसेन पत्तसलाकभत्तं। 
सलाकभत्तकथावण्णना निट्टिता। 
पक्खिकभत्तादिकथावण्णना 


“से पक्खो”ति अज्ज पक्खिकं न गाहेतब्बन्ति अट्टमिया भुञ्जितन्बं सत्तमिया भुञ्जनत्थाय न गाहेतब्बं, दायकेहि नियमितदिवसेनेव गाहेतब्बन्ति अत्यो । तेनाह “सचे पना”तिआदि। स्वे 
लूखन्ति अज्ज आवाहमङ्गलादिकरणतो अतिपणीतभोजनं करीयति, स्वे तथा न भविस्सति, अज्जेव भिक्खू भोजेस्सामीति अधिप्पायो। 


पक्खिकभत्ततो उपोसथिकस्स भेदं दस्सेन्तो आह “उपोसथङ्रानि समादियित्वा”तिआदि। निबन्धापितन्ति “असुकविहारे आगन्तुका भुञ्जन्त "ति नियमितं। 


गमिको आगन्तुकभत्तम्पीति गामन्तरतो आगन्त्वा अवूपसन्तेन गमिकचित्तेन वसित्वा पुन अञ्जत्थ गच्छन्तं सन्धाय वुत्तं। आवासिकस्स पन गन्तुकामस्स गमिकभत्तमेव लब्भति। “लेसं 
ओऑहेत्वा”ति वृत्तत्ता लेसाभावे याव गमनपरिबन्धो विगच्छति, ताव भुञ्जितुं वट्टतीति जापितन्ति दड्॒ब्बं। 


तण्डुलादीनि पेसेन्ति...पे०... वट्टतीति अभिहटभिक्खत्ता वट्टति । तथा पटिग्गहितत्ताति भिक्खानामेन पटिग्गहितत्ता। 
अविभत्तं सङ्किकं भण्डन्ति कुक्कुच्चुप्पत्तिआकारदस्सनं। एवं कुक्कुच्चं कत्वा पुच्छितब्बकिच्चं नत्थि, अपुच्छित्वा दातब्बन्ति अधिप्पायो। 


पक्खिकभत्तादिकथावण्णना निड्टिता। 

सेनासनक्खन्धकवण्णनानयो निड्टितो। 


७. सङ्घभेदकक्खन्धको 
छसक्यपब्बज्जाकथादिवण्णना 


३३०. सङ्घभेदकक्खन्धके पाळियं अनुपियं नामाति अनुपिया नाम हेट्ठा पासादाति पासादतो हेट्ठा हेट्टिमतलं, “हेट्टापासाद''न्तिपि पाठो। अभिनेतब्बन्ति वपितखेत्तेसु पवेसेतब्बं। निन्नेतब्बन्ति 
ततो नीहरितब्बं। निद्धापेतब्बन्ति सस्सदूसकतिणादीनि उद्भरितब्बं। उजुं कारापेतब्बन्ति पुञ्जं कारापेतब्बं, अयमेव वा पाठो। 


३३२. परदत्तोति परेहि दिन्नपच्चयेहि पवत्तमानो। मिगभूतेन चेतसाति कत्थचि अलग्गताय मिगस्स विय जातेन चित्तेन। 


३३३. मनोमयं कायन्ति झानमनेन निब्बत्तं ब्रह्मकायं, “किं नु खो अहं पसादेय्यं, यस्मिं मे पसन्ने बहुलाभसक्कारो उप्पज्जेय्या ति पठमं उप्पन्नपरिवितक्कस्स मन्दपरियुड्टानताय देवदत्तस्स तस्मि 
खणे झानपरिहानि नाहोसि, पच्छा एव अहोसीति दडुन्बं । तेनाह “सह चित्तुप्पादा”तिआदि। द्वे वा तीणि वा मागधकानि गामखेत्तानीति एत्थ मगधरड्े खुद्दक गामखेत्तं गावुतमत्तं, मञ्झिमं पन 
दियड्डगावुतमत्तं, महन्तं अनेकयोजनम्पि होति। तेसु मज्झिमेन गामखेत्तेन द्रे वा खुद्दकेन तीणि वा गामखेत्तानि, तस्स सरीरं तिगावुतप्पमाणो अत्तभावोति वुत्तं होति। 


३३४. सत्थारोति गणसत्थारो। नास्सस्साति न एतस्स भवेस्य । तन्ति सत्थारं । तेनाति अमनापेन। सम्मन्नतीति चीवरादिना अम्हाकं सम्मानं करोति, परेहि वा अयं सत्था सम्मानीयतीति अत्थो। 


३३५. नासाय पित्तं भिन्देय्युन्ति अच्छपित्तं वा मच्छपित्तं वा नासापुटे पविखपेय्युं । अस्सतरीति वळवाय कुच्छिस्मिं गद्रभस्स जाता । तस्सा हि गहितगब्भाय विजायितुमसक्कोन्तिया उदरं फालेत्वा 
पोतकं नीहरन्ति। तेनाह “अत्तवधाय गब्भं गण्हाती”ति। 


३३९. पोत्थनिकन्ति छुरिकं, “खर ˆ न्तिपि वुच्चति। 


३४२. मा कुञ्जर नागमासदोति हे कुञ्जर बुद्धनागं वधकचित्तेन मा उपगच्छ। दुक्खन्ति दुक्खकारणत्ता दुक्खं । इतोति इतो जातितो। यतोति यस्मा, यन्तस्स वा, गच्छन्तस्साति अत्थो। मा च 
मदोति मदो तया न कातब्बोति अत्थो। 


३४३. तिकभोजनन्ति तीहि भुञ्जितब्बं भोजनं, ततो अधिकेहि एकतो पटिग्गहेत्वा भुञ्जितुं न वट्टनक गणभोजनपटिपकखं भोजनन्ति अत्थो। कोकालिकोतिआदीनि देवदत्तपरिसाय गणपामोक्खानं 
नामानि। कप्पन्ति महानिरये आयुकण्पं, तं अन्तरकप्मन्ति केचि। केचि पन “असङ्ख्येय्यकप्प”न्ति। 


छसक्यपब्बज्जाकथादिवण्णना निट्टिता। 
सङ्घभेदककथावबण्णना 


३४५. परस्स चित्तं जत्वा कथनं आदेसनापाटिहारियं। केवलं धम्मदेसना अनुसासनीपाटिहारियं। तदुभयम्पि धम्मी कथा नाम | ताय थेरो ओवदि। इद्धिविधं इद्धिपाटिहारियं नाम । तेन सहिता 
अनुसासनी एव धम्मी कथा। ताय थेरो ओवदि। 


““थुल्लच्चयं देसापेही”ति इदं भेदपुरेक्खारस्स उपोसथादिकरणे थुल्लच्चयस्स उपोसथक्खन्धकादीसु पठममेव पञ्ञत्तत्ता वुत्तं, इतरथा एतेसं आदिकम्मिकत्ता अनापत्तियेव सिया। 
३४६. सरसीति सरो। महिं विकुब्बतोति महिं दन्तेहि विलिखन्तस्स। इदञ्च हत्थीनं सभावदस्सनं । नदीसूति सरेसु । भिसं घसमानस्साति योजना । जग्गतोति यूथं पालेन्तस्स। 


३४७. दूतेय्यं गन्तुन्ति दूतकम्मं पत्तुं, दूतकम्मं कातुन्ति अत्थो। सहितासहितस्साति यृत्तायुत्तस्स, यं वत्तुं, कातुञ्च युत्तं, तत्थ कुसलो। अथ वा अधिप्पेतानाधिप्पेतस्स वचनस्स कुसलो, ब्यञ्जनमत्ते 
न तिट्ठति, अधिप्पेतत्थमेव आरोचेतीति अत्थो। 


३५०. गाथासु जातूति एकंसेन। मा उदपज्जथ मा होतूति अत्थो। पापिच्छानं यथागतीति पापिच्छानं पुग्गलानं यादिसी गति अभिसम्परायो। तं अत्थजातं | इमिनापि कारणेन जानाथाति देवदत्तस्स 
““पण्डितो"तिआदिना उपरि वकखमानाकारं दस्सेति। 


पमादं अनुचिण्णोति पमादं आपन्नो। आसीसायन्ति अवस्संभावीअत्थसिद्भियं । सा हि इध आसीसाति अधिप्पेता, न पत्थना । ईदिसे अनागतत्थे अतीतवचनं सहविदू इच्छन्ति। 


दुब्भेति दुब्मेय्य । बिसकुम्भेनाति एकेन विसपुण्णकुम्भेन । सोति सो पुग्गलो। न पदूसेव्य विसमिस्सं कातु न सक्कोतीति अत्थो। भयानकोति विपुलगम्भीरभावेन भयानको । तेनापि दूसेतुं न 
सक्कुणेय्यतं दस्सेति। बादेनाति दोसकथनेन। उपहिंसतीति बाधति । 


सङ्घभेदककथावण्णना निट्टिता। 
उपालिपञ्हाकथावण्णना 


३५१. न पन एत्तावता सङ्घो भिन्नो होतीति सलाकग्गाहापनमत्तेन सङ्घभेदानिब्बत्तितो वुत्तं। उपोसथादिसङ्ककम्मे कते एव हि सङ्घो भिन्नो होति। तत्थ च उपोसथपवारणासु जत्तिनिट्ठानेन, 
सेसकम्मेसु अपलोकनादिकम्मपरियोसानेन सङ्घ भेदो समत्थोति दडुब्बो। 


“अभब्बता न वृत्ता”ति इदं “भिक्खवे, देवदत्तेन पठमं आनन्तरियकम्मं उपचित" न्तिआदिना आनन्तरियत्तं वदता भगवता तस्स अभब्बतासङ्घाता पाराजिकता न पञ्ञत्ता। एतेन आपत्ति विय 
अभन्बतापि पञ्जत्तिअनन्तरमेव होति, न ततो पुरेति दस्सेति। इध पन आदिकम्मिकस्सपि अनापत्तिया अवुत्तत्ता देवदत्तादयोपि न मृत्ताति दब्बं 


तयो सतिपट्ठानातिआदीसु तयो एव सतिपद्ठाना, न ततो परन्ति एकस्स सतिपट्ठानस्स पटिक्खेपोव इध अधम्मो, न पन तिण्णं सतिपड्टानत्तबिधानं तस्स धम्मत्ता। एवं सेसेसुपि हापनकोट्टासेसु। वडनेसु 
पन छ इन्द्रियानीति अनिन्द्रियस्सपि एकस्स इन्द्रियत्तविधानमेव अधम्मो। एवं सेसेसुपि। न केवलञ्च एतेव, “चत्तारो खन्धा, तेरसायतनानी”तिआदिना यत्थ कत्थचि विपरीततो पकासनं सब्बं अधम्मो। 
याथावतो पकासनञ्च सब्बं धम्मोति दडुब्बं। पकासनन्ति चेत्य तथा तथा कायवचीपयोगसमुड्टापिका अरूपक्खन्धाव अधिप्पेता, एवमेत्य दसकुसलकम्मपथादीसु अनवज्जट्टेन सरूपतो धम्मेसु, 
अकुसलकम्मपथादीसु सावज्जड्रेन सरूपतो अधम्मेसु च तदञ्जेसु च अब्याकतेसु यस्स कस्सचि कोड्ठासस्स भगवता पञ्जत्तक्कमेनेव पकासनं “धम्मो "ति च विपरीततो पकासनं “अधम्मो ति च 
दस्सितन्ति दडब्बं । कामञ्चेत्थ विनयादयोपि यथाभूततो, अयथाभूततो च पकासनवसेन धम्माधम्मेसु एव पविसन्ति, विनयादिनामेन पन विसेसेत्वा विसुं गहितत्ता तदवसेसमेव धम्माधम्मकोड्ठासे 

पविसतीति दडुब्बं। 


इमं अधम्मं धम्मोति करिस्सामातिआदि धम्मञ्च अधम्मञ्च याथावतो जत्वाव पापिच्छं निस्साय विपरीततो पकासेन्तस्सेव सङ्घ भेदो होति, न पन तथासञ्ञाय पकासेन्तस्साति दस्सनत्थं वृत्तं। एस 
नयो “अविनयं विनयोति दीपेन्ती”तिआदीसुपि। तत्थ निव्यानिकन्ति उक्कट्ठन्ति अत्थो। “तथेवा ति इमिना “एवं अम्हाकं आचरियकुल'न्तिआदिना वृत्तमत्थं आकड्टृति। 


संवरो पहानं पटिसङ्काति संवरविनयो, पहानविनयो, पटिसङ्काविनयो च वृत्तो। तेनाह “अयं विनयो ˆति। “पञ्जत्तं अपञ्ञत्त' न्ति दुकं “भासितं अभासित' न्ति दुकेन अत्थतो समानमेव, तथा 
दुहुल्लदुकं गरुकदुकेन । तेनेव तेसं “चत्तारो सतिपट्ठाना...पे०... इदं अपञ्जत्तं नामा”तिआदिना सदिसनिद्देसो कतो । साबसेसापत्तिन्ति अवसेससीलेहि सहितापत्ति | नत्थि एतिस्सं आपन्नायं 
सीलावसेसाति अनवसेसापत्ति। 


३५४. पाळियं समग्गानञ्च अनुग्गहोति यथा समग्गानं सामग्गी न भिज्जति, एवं अनुग्गहणं अनुबलप्पदानं। 


३५५. सिया नु खोति सम्भवेय्य नु खो। तस्मिं अधम्मदिट्टीति अत्तनो “अधम्मं धम्मो”ति एतस्मिं दीपने अयुत्तदिट्ठि। भेदे अधम्मदिट्टीति “अधम्मं धम्मो” ति दीपेत्वा 
अनुस्सावनसलाकग्गाहापनादिना अत्तानं मुञ्चित्वा चतुवग्गादिकं सङ्घ एकसीमायमेव ठिततो चतुवग्गादिसङ्घतो वियोजेत्वा एककम्मादिनिप्फादनवसेन सङ्घभेदकरणे अधम्मदिट्टिको हुत्वाति अत्थो। 
बिनिधाय दिद्ठिन्ति या तस्मिं “अधम्मं धम्मो”ति दीपने अत्तनो अधम्मदिङ्टि उप्पज्जति, तं विनिधाय पटिच्छादेत्वा “धम्मो एवाय न्ति विपरीततो पकासेत्वाति अत्थो। एवं सब्बत्थ अत्थो वेदितब्बो। 


भेदे धम्मदिट्टीति यथावुत्तनयेन सङ्घभेदने दोसो नत्थीति लद्धिको । अयं पन “अधम्मं धम्मो"ति दीपने अधम्मदिङ्टिको हुत्वापि तं दिट्टिं विनिधाय करणेन सङ्घभेदको अतेकिच्छो जातो। एवं भेदे 
वेमतिकोति इमस्स पन भेदे वेमतिकदिड्टिया विनिधानम्पि अत्थि। सेसं सममेव । तस्मिं धम्मदिट्टिभेदे अधम्मदिट्टीति अयं पन भेदे अधम्मदिट्वि विनिधाय कतत्ता सङ्घभेदको अतेकिच्छो जातो। सुक्कपक्खे 
पन सब्बत्थ “अधम्मं धम्मो तिआदिदीपने वा भेदे वा धम्मदिट्टिताय दिट्ठिं अविनिधायेव कतत्ता सङ्घभेदकोपि सतेकिच्छो जातो । तस्मा “अधम्मं धम्मो"तिआदिदीपने वा सङ्घभेदे वा उभोसुपि वा 
अधम्मदिड्टि वा वेमतिको वा हुत्वा तं दिट्टि, विमतिञ्च विनिधाय “धम्मो "ति पकासेत्वा वुत्तनयेन सङ्घभेदं करोन्तस्सेव आनन्तरियं होतीति वेदितब्बं। 


उपालिपञ्हाकथावण्णना निड्टिता। 


सङ्घभेदकक्खन्धकवण्णनानयो निङ्टितो। 


८. वत्तक्खन्धको 
आगन्तुकवत्तकथावण्णना 
३५७. वत्तक्खन्धके पत्थरितब्बन्ति आतपे पत्थरितब्बं। पाळियं अभिवादापेतब्ब्रोति वन्दनत्थाय वस्सं पुच्छनेन नवको सयमेव वन्दतीति वृत्तं । निल्लोकेतब्बोति ओलोकेतब्बो। 
आगन्तुकवत्तकथावण्णना निट्टिता। 
आवासिकवत्तकथावण्णना 


३५९. “यथाभाग'न्ति ठपितट्ठानं अनतिक्कमित्वा मञ्चपीठादिं पप्फोटेत्वा पत्थरित्वा उपरि पच्चत्थरणं दत्वा दानम्पि सेनासनपञ्जापनमेवाति दस्सेन्तो आह “पण्फोटेत्वा हि पत्थरितुं पन 
बड्टतियेवा”ति। 


आवासिकवत्तकथावण्णना निट्टिता। 


अनुमोदनवत्तकथावण्णना 


३६२. पञ्चमे निसिन्नेति अनुमोदनत्थाय निसिन्ने। न महाधेरस्स भारो होतीति अनुमोदकं आगमेतुं न भारो। अज्झिट्ठोव आगमेतब्बोति अत्तना अञ्झिद्देहि भिक्खूहि अनुमोदन्तेयेव 
निसीदितब्बन्ति अत्थो। 


अनुमोदनवत्तकथावण्णना निड्टिता। 
भत्तग्गवत्तकथावण्णना 


३६४. मनुस्सानं परिविसनट्ठानन्ति यत्थ अन्तोबिहारेपि मनुस्सा सपृत्तदारा आवसित्चा भिक्खू नेत्वा भोजेन्ति। आसनेसु सतीति निसीदनट्ठानेसु सन्तेसु। इदं, भन्ते, आसनं उच्चन्ति आसन्ने 
समभूमिभागे पञ्जत्तं थेरासनेन समकं आसनं सन्धाय वृत्तं, थेरासनतो पन उच्चतरे आपुच्छित्वापि निसीदितुं न वट्टति। यदि तं आसन्नमपि नीचतरं होति, अनापुच्छापि निसीदितुं वट्टति। महाथेरस्सेव 
आपत्तीति आसनेन पटिबाहनापत्तिया आपत्ति। अवत्थरित्वाति पारुतसङ्घाटिं अवत्थरित्वा, अनुक्खिपित्वाति अत्थो। 


पाळियं “उभोहि हत्थेहि...पे०.. ओदनो पटिग्गहेतब्बो "ति इदं हत्थतले वा पच्छिपिट्ठिआदिदुस्सण्ठिताधारे वा पत्तं ठपेत्वा ओदनस्स गहणकाले पत्तस्स अपतनत्थाय वृत्तं, सुसज्जिते पन आधारे 
पत्तं ठपेत्वा एकेन हत्थेन तं परामसित्वापि ओदनं पटिग्गहेतुं वट्टति एव। उभोहि हत्थेहि...पे०... उदकं पटिग्गहेतब्बन्ति एत्थापि एसेव नयो। 


हत्थधोबनउदकन्ति भोजनावसाने उदकं । तेनाह “पानीयं पिवित्वा हत्था धोवितब्बाति। तेन परियोसाने धोवनमेव पटिक्खित्तं, भोजनन्तरे पन पानीयपिवनादिना नयेन हत्थं थोवित्वा पुन भुञ्जितुं 
बट्टतीति दस्सेति। पोत्थकेसु पन “पानीयं पिवित्वा हत्था न धोवितब्बा"ति लिखन्ति, तं पुरिमवचनेन न समेति परियोसाने उदकस्सेव “'हत्थधोवनउदक' न्ति वृत्तत्ता। सचे मनुस्सा धोवथ, भन्तेतिआदि 
निट्टितभत्तं निसिन्नं थेरं सन्धाय वत्तं । धुरे द्वारसमीपे । 


भत्तग्गवत्तकथावण्णना निट्टिता। 


पिण्डचारिकवत्तकथादिवण्णना 
३६६. पाळियं ठापेति बाति तिट्ठ भन्तेति वदन्ति। 


३६७. अत्थि, भन्ते, नक्खत्तपदानीति नक्खत्तपदविसयानि जातानि अत्थि, अस्सयुजादिनवखत्तं जानाथाति अधिप्पायो। तेनाह “न जानाम, आवुसो”ति। अत्थि, भन्ते, दिसाभागन्ति एत्थापि 

एसेव नयो। केनज्ज, भन्ते, युत्तन्ति केन नक्खत्तेन चन्दो युत्तोति अत्थो। 

३६९. अङ्गणेति अब्मोकासे। एवमेब पटिपज्जितब्बन्ति उद्देसदानादि आपुच्छितब्बन्ति दस्सेति। 

३७४. निबद्धगमनत्थायाति अत्तनोव निरन्तरगमनत्थाय। ऊहदिताति एत्थ हद-धातुस्स वच्चविस्सज्जनत्थतायाह “बहि बच्चमक्खिता”ति। 
पिण्डचारिकवत्तकथादिवण्णना निड्टिता। 


वत्तक्खन्धकवण्णनानयो निट्टितो। 


९. पातिमोक्खट्ुपनक्खन्धको 
पातिमोक्खुद्ेसयाचनकथावण्णना 


३८३. पातिमोक्खड्पनक्खन्धके पाळियं नन्दिमुखियाति ओदातदिसामुखताय तुडमुखिया। “उद्भस्तं अरुण" न्ति वत्वापि “उद्दिसतु, भन्ते, भगवा"ति पातिमोक्खुद्देसयाचनं अनुपोसथे 
उपोसथकरणपटिक्खेपस्स सिक्खापदस्स अपञ्जत्तत्ता थेरेन कतन्ति दडुब्बं । कस्मा पन भगवा एवं तुण्हीभूतोव तियामरत्ति वीतिनामेसीति? अपरिसुद्धाय परिसाय उपोसथादिसंवासकरणस्स सावज्जतं 
भिकखुसङ्घे पाकटं कातुं, तञ्च आयतिं भिक्खूनं तथापटिपज्जनत्थं सिक्खापर्द ञापेतुं। केचि पनेत्थ “अपरिसुद्धम्पि पुग्गलं तस्स सम्मुखा “अपरिसुद्धो ति वतुँ महाकरुणाय अविसहन्तो भगवा तथा 
निसीदी 'ति कारणं वदन्ति। तं अकारणं पच्छापि अवत्तब्बतो, महामोग्गल्लानत्थेरेनापि तं बाहायं गहेत्वा बहि नीहरणस्स अकत्तब्बतापसङ्गतो। तस्मा यथावुत्तमेवेत्थ कारणन्ति। तेनेव “ अट्टानमेतं, 
भिक्खवे, अनवकासो, यं तथागतो अपरिसुद्धाय परिसाय उपोसथं करेय्य, पातिमोक्खं उद्दिसेय्या "ति (अ० नि० ८.२०; चूळव० ३८६; उदा० ४५) वत्वा “न च, भिक्खवे, सापत्तिकेन पातिमोक्खं 
सोतब्ब'न्तिआदिना (चूळव० ३८६) सापत्तिकपरिसाय कत्तब्बविधि दस्सितो। 


सङ्कस्सरसमाचारन्ति किञ्चिदेव असारुप्पं दिस्वा “इदं इमिना कतं भविस्सती 'ति परेहि सङ्काय सरितब्बसमाचारं, अत्तना वा “मम अनाचारं एते जानन्ती”ति सङ्काय सरितब्बसमाचारं। 
समणवेसधारणेन, सङ्गिकपच्चयभागगहणादिना च जीविकं कप्पेन्तो “अहं समणो”ति पटिञ्जं अदेन्तोपि अत्थतो देन्तो विय होतीति “समणपटिज्जँ ब्रह्मचारिपटिञ्ञ न्ति वृत्तं। अवस्सृतन्ति 
किलेसावस्सनेन तिन्तं। सञ्जातदुस्सिल्यकचवरत्ता कसम्बुजातं, असारताय वा कसम्बु विय जातं । बहिद्वारकोटुका निक्खामेत्वाति द्वारसालतो बहि निक्खमापेत्वा। 


३८४. महासमुद्दे अभिरमन्तीति बहुसो दस्सनपविसनादिना महासमुद्दे अभिरतिं विन्दन्ति। न आयतकेनेव पपातोति छिन्नतटमहासोब्भो विय न आदितोव निन्नोति अत्थो। ठितधम्मोति 
अवट्टितसभावो। पूरत्तन्ति पुण्णत्तं । नागाति सप्पजातिका। 


पातिमोक्खुद्देसयाचनकथावण्णना निद्टिता। 
पातिमोक्खसवनारहकथादिवण्णना 
३८६. उदाहरितब्बन्ति पाळिया अवत्वा तमत्थं याय कायचि भासाय उदाहटम्पि उदाहटमेवाति दडुब्बं। 
पुरे वा पच्छा बाति अत्तिआरम्भतो पुब्बे वा जत्तिनिट्ठानतो पच्छा वा। 


३८७. कतञ्च अकतञ्च उभयं गहेत्वाति यस्स कतापि अत्थि अकतापि। तस्स तदुभयं गहेत्वा। धम्मिकं सामग्गिन्ति धम्मिकं समग्गकम्मं । पच्चादियतीति उक्कोटनाधिप्पायेन पुन कातुं 
आदियति। 


३८८. आकारादिसञ्ञा वेदितब्बाति आकारलिङ्गनिमित्तनामानि वुत्तानीति वेदितब्बानि। 
पातिमोक्खसवनारहकथादिवण्णना निड्टिता। 
अत्तादानअङ्गकथादिवण्णना 


३९८. पुन चोदेतुं अत्तना आदातनब्बं गहेतब्बं अधिकरणं अत्तादानन्ति आह “सासनं सोधेतुकामो”तिआदि। वस्सारत्तोति वस्सकालो। सोपि हि दुम्मिकखादिकालो विय अधिकरणवूपसमत्थं 
लज्जिपरिसाय दूरतो आनयनस्स, आगतानञ्च पिण्डाय चरणादिसमाचारस्स दुक्करत्ता अकालो एव। 


समनुस्सरणकरणन्ति अनुस्सरितानुस्सरितवखणे पौतिपामोज्जजननतो अनुस्सरणुप्पादकं । विगतूपक्किलेस...पे०... संवत्ततीति एत्थ यथा अब्भहिमादिउपक्किलेसविरहितानं चन्दिमसूरियानं 
सस्सिरीकता होति, एवमस्सापि चोदकस्स पापपुग्गलूपक्किलेसविगमेन सस्सिरीकता होतीति अधिप्पायो। 


३९९. अधिगतं मेत्तचित्तन्ति अप्पनाप त्तं मेत्तझानं । 

४००-९. “दोसन्तरो^ति एत्थ अन्तर-सह्दो चित्तपरियायोति आह “न दुइचित्तो हुत्वा”ति। 

कारुञ्जं नाम करुणा एवाति आह “कारुञ्ञताति करुणाभावो”ति। करुणन्ति अप्पनाप्पत्तं वदति । तथा मेत्तन्ति। 
अत्तादानअङ्गकथादिवण्णना निड्टिता। 


पातिमोक्खट्टपनक्खन्धकवण्णनानयो निड्ितो। 


१०. भिक्खुनिक्खन्धको 
महापजापतिगोतमीवत्थुकथावण्णना 


४०३. भिक्खुनिक्खन्धके “मातुगामस्स पब्बजितत्ता”ति इदं पञ्चवस्ससततो उद्धं सद्धम्मस्स अप्पवत्तनकारणदस्सनं । सुक्खविपस्सकखीणासववसेन वस्ससहस्सन्तिआदि खन्धकभाणकानं 

मतं गहेत्वा वुत्तं । दीघनिकायटुकथायं पन “पटिसम्भिदाप्पत्तेहि वस्ससहस्सं अट्ठासि, छळभिञ्जेहि वस्ससहस्सं, तेविज्जेहि वस्ससहस्सं, सुक्खविपस्सकेहि वस्ससहस्सं, पातिमोवखेहि वस्ससहस्सं 
अट्टासी”ति (दी० नि० अट्ट० ३.१६१) वुत्तं । अद्भुत्तर (अ० नि० अट्ठ० ३.८.५१) -संयुत्तदकथासुपि (सं० नि० अट्ठ० २.२.१५६) अञ्जथाव वृत्तं, तं सब्बं अञ्जमञ्जविरुद्धम्मि तंतंभाणकानं मतेन 
लिखितसीहळडुकथासु आगतनयमेव गहेत्वा आचरियेन लिखितं ईदिसे कथाविरोधे सासनपरिहानिया अभावतो, सोधनुपायाभावा च। परमत्थविरोधो एव हि सुत्तादिनयेन सोधनीयो, न कथामग्गविरोधोति। 
महापजापतिगोतमीवत्थुकथावण्णना निड्टिता। 
भिक्खुनीउपसम्पदानुजाननकथावण्णना 
४०४-८. पाळियं यदग्गेनाति यस्मिं दिवसे। तदाति तस्मिंयेव दिवसे | विमानेत्वाति अवमानं कत्वा। 
४१०-१. आपत्तिगामिनियोति आपत्ति आपन्नायो। कम्मविभङ्केति परिवारे कम्मविभङ्गे (परि० ४८२ आदयो)। 
४१३-५. पाळियं द्वे तिस्सो भिक्खुनियोति द्वीहि तीहि भिक्खुनीहि। न आरोचेन्तीति पातिमोक्खुद्देसकस्स न आरोचेन्ति। 
४१६. दुस्सवेणियाति अनेकदुस्सपट्टे एकतो कत्वा कतवेणिया। 
४१७. विसेसकन्ति पत्तलेखादिवण्णविसेसं । पकिणन्तीति विक्किणन्ति। नमनकन्ति पासुकड्विमनकबन्धनं । 


४२२-५. संबेल्लियन्ति कच्छं बन्धित्वा निवासनं । तयो निस्सयेति रुकखमूलसेनासनस्स तासं अलब्भनतो वुत्तं । 


४२६-८. अट्ठेव भिक्खुनियो यथाबुट्टं पटिबाहन्तीति अट्ट भिक्खुनियो वुडपटिपाटियाव गण्हन्तियो आगतपटिपारि पटिबाहन्ति, नाञ्जाति अत्थो। अनुवादं पढ्रुपेन्तीति इस्सरियं पवत्तेन्तीति अत्थं 
वदन्ति। 


४३०. भिक्खुदूतेनाति भिक्खुना दूतभूतेन। सिक्खमानदूतेनाति सिक्खमानाय दूताय। 

४३९. न सम्मतीति नप्पहोति। नवकम्मन्ति “नवकम्मं कत्वा वसतू ति अपलोकेत्वा सङ्गिकभूमिया ओकासदानं । 

४३२-६. सन्निसिन्नगब्भाति दुविञ्जेय्यगब्मा । महिलातित्थेति इत्थीनं साधारणतित्थे। 
भिकखुनीउपसम्पदानुजाननकथावण्णना निट्टिता। 


भिक्खुनिक्खन्धकवण्णनानयो निड्टितो। 


११. पञ्चसतिकक्खन्धको 
खुद्दानुखुइकसिक्खापदकथावण्णना 


४३७. पञ्चसतिकवखन्धके पाळियं “अपावुसो, अम्हाकं सत्थारं जानासी”ति इदं थेरो सयं भगवतो परिनिब्बुतभावं जानन्तोपि अत्तना सहगतभिक्खुपरिसाय जापनत्थमेव, सुभद्दस्स 
बुड्॒पब्बजितस्स सासनस्स पटिपक्खवचनं भिकखूनं विज्ञापनत्थज्च एवं पुच्छि। सुभद्दो हि कुसिनारायं भगवति अभिप्पसन्नाय खत्तियादिगहङ्टुपरिसाय मज्झे भगवतो परिनिब्बानं सुत्वा हट्टपहट्ठोपि भयेन 
पहट्टाकारं वाचाय पकासेतुं न सक्खिस्सति, इधेव पन विजनपदेसे सुत्वा यथाज्झासयं अत्तनो पापलद्धि पकासेस्सति, ततो तमेव पच्चयं दस्सेत्वा भिक्खू समुस्साहेत्वा धम्मविनयसङ्गहं कारेत्वा एतस्स 
पापभिक्खुस्स, अञ्जेसञ्च ईदिसानं मनोरथविघातं, सासनट्टितिञ्च करिस्सामीति जानन्तोव तं पुच्छीति वेदितब्बं । तेनेव थेरो “एकमिदाहं, आवुसो, समय” न्तिआदिना सुभइवचनमेव दस्सेत्वा धम्मविनयं 
सङ्गायापेसि। नानाभावोति सरीरेन नानादेसभावो, विप्पवासोति अत्थो। विनाभावोति मरणेन वियुज्जनं । अञ्ञजथाभाबोति भवन्तरूपगमनेन अञ्ञाकारप्पत्ति। 


४४१. “आकङ्कमानो...पे०... समूहनेव्या”ति इदं भगवा मया “आकङ्खमानो"ति वृत्तत्ता एकसिक्खापदम्पि समूहनितब्बं अपस्सन्ता, समूहने च दोसं दिस्वा धम्मसङ्गहका भिक्खू “अपञ्ञत्त न 
पञ्जापेस्साम, पञ्जत्तं न समुच्छिन्दिस्सामा”तिआदिना पुन “पञ्जत्तिसदिसाय अकुप्पाय कम्मवाचाय सावेत्वा समादाय वत्तिस्सन्ति, ततो याव सासनन्तरधाना अप्पटिबाहियानि सिक्खापदानि 
भविस्सन्ती”ति इमिना अधिप्पायेन अवोचाति द्ठब्बं। तेनेव महाथेरापि तथेव पटिपज्जिंसु। 


गिहिगतानीति गिहीसु गतानि। खत्तियमहासारादिगिहीहि जातानीति अत्यो। चितकधूमकालो अत्तनो पवत्तिपरियोसानभूतो एतस्साति धूमकालिकं । 


४४३. ओळारिके निमित्ते करियमानेपीति  आकङ्घमानो, आनन्द, तथागतो कप वा तिट्ठेय्य कप्पावसेसं वाति एवं थूलतरे “तिट्ठतु, भगवा, कप्प''न्ति याचनहेतुभूते ओकासनिमित्ते कम्मे 
करियमाने। मारेन परियुट्टितचित्तोति मारेन आविट्टचित्तो। 


४४५. उज्जवनिकायाति पटिसोतगामिनिया। कुच्छितो लवो छेदो विनासो कुलो, निरत्थकविनियोगो। तं न गच्छन्तीति न कुलवं गमेन्ति। 
खुद्दानुखुहकसिक्खापदकथावण्णना निट्टिता। 


पञ्चसतिकक्खन्धकवण्णनानयो निट्टितो। 


१२. सत्तसतिकक्खन्धको 
दसवत्थुकथावण्णना 
४४६. सत्तसतिकक्खन्धके भिक्खग्गेनाति भिवखुगणनाय। महीति हिमं । 


४४७. अविज्जानिबुताति अविज्जानीवरणेन निवता पटिच्छन्ना। अबिद्सूति अञ्जाणिनो। उपक्किलेसा वुत्ताति तेसं समणब्राह्मणानं एते सुरापानादयो उपक्किलेसाति वृत्ता । नेत्तिया तण्हाय 
सहिता सनेत्तिका। 

४५०-९. अहोगङ्कोति तस्स पब्बतस्स नामं। पटिकच्चेव गच्छेय्यन्ति यत्थ नं अधिकरणं वूपसमितुं भिक्खू सन्निपतिस्सन्ति, तत्थाहं पठममेव गच्छेय्यं | सम्भावेसुन्ति सम्पापुणिसु। 
४५२. अलोणिकन्ति लोणरहितं भत्तं, व्यञ्जनं वा। आसुताति सब्बसम्भारसज्जिता, “असुत्ता”ति वा पाठो। 
४५३. उज्जविंसृति नावाय पटिसोतं गच्छिंसु । पाचीनकाति पुरत्थिमदिसाय जातत्ता वज्जिपृत्तके सन्धाय वृत्तं । पावेय्यकाति पावेस्यदेसवासिनो । 


४५४. ननु त्वं, आवुसो, बुड्डोति ननु त्वं थेरो निस्सयमुत्तो, कस्मा तं थेरो पणामेसीति भेदवचनं वदन्ति। गरुनिस्सयं गण्हामाति निस्सयमुत्तापि मयं एकं सम्भावनीयगरुं निस्सयभूतं गहेत्वाव 
वसिस्सामाति अधिप्पायो। 


४५५. मूलादायकाति पठमं दसवत्थूनं दायका, आवासिकाति अत्थो। पथब्या सङ्घत्थेरोति लोके सब्बभिक्खूनं तदा उपसम्पदाय वुड्ठो। सुञ्ञताविहारेनाति सुञ्जतामुखेन अधिगतफलसमापत्ति 
सन्धाय वदति। 


४५७. सुत्तविभङ्गेति पदभाजनीये। इदञ्च “यो पन भिक्खु सन्निधिकारकं खादनीयं वा भोजनीयं वाति (पाचि० २५३) सुत्ते यावकालिकस्सेव परामट्टुत्ता सिङ्गीलोणस्स यावजीविकस्स 
सन्निधिकतस्स आमिसेन सद्धि परिभोगे पाचित्तियं विभङ्गनयेनेव सिज्झतीति वृत्तं, तं पन पाचित्तियं विभङ्गे आगतभावं साधेतुं “कथं सुत्तविभङ्गेतिआदि वृत्तं। तत्थ हि लोणमेत्थ सन्निधिकतं, न 
खादनीयं भोजनीयन्ति लोणमिस्सभोजने वज्जिपृत्तका अनवज्जसञ्चिनो अहेसुं। तथासञ्जीनम्पि नेसं आपत्तिदस्सनत्थं “सन्निधिकारे असन्निधिकारसञ्ञी “ति इदं सुत्तविभङ्गं उद्धटन्ति वेदितब्बं। 


तेन सद्धिन्ति पुरेपटिग्गहितलोणेन सद्भि । दुक्कटेनेत्थ भवितब्बन्ति “यावकालिकेन, भिक्खवे, यावजीविकं पटिग्गहितन्ति अवत्चा “तदहुपटिग्गहित "न्ति वचनसामत्थियतो पुरेपटिग्गहितं 
यावजीविकं यावकालिकेन सद्धि सम्भिन्नरसं कालेपि न कप्पतीति सिज्झति, तत्थ दुक्कटेन भवितब्बन्ति अधिप्पायो। दुक्कटेनपि न भवितब्बन्ति यदि हि सन्निधिकारपच्चया दुक्कटं मञ्जथ, 
यावजीविकस्स लोणस्स सन्निधिदोसाभावा दुक्कटेन न भवितब्बं, अथ आमिसेन सम्भिन्नरसस्स तस्स आमिसगतिकत्ता दुक्कटं मा मज्जथ | तदा च हि पाचित्तियेनेव भवितब्बं आमिसत्तुपगमनतोति 
अधिप्पायो। न हि एत्थ यावजीविकन्तिआदिनापि दुक्कटाभावं समत्थेति। 


पाळियं राजगहे सुत्तविभङ्गेतिआदीसु सब्बत्थ सुत्ते च विभङ्गे चाति अत्थो गहेतब्बो। तस्स तस्स विकालभोजनादिनो सुत्तेपि पटिक्खित्तत्ता विनयस्स अतिसरणं अतिक्कमो विनयातिसारो। 
“निसीदन नाम सदसं वुच्चतीति आगत” न्ति इदं विभङ्गे च आगतदस्सनत्थं वृत्तं । तं पमाणं करोन्तस्साति सुगतविदत्थिया विदत्थित्तयप्पमाणं करोन्तस्स, दसाय पन विदत्थिद्वयप्पमाणं कतं । 
अदसकम्पि निसीदनं वट्टति एवाति अधिप्पायो। सेसमिध हेट्ठा सब्बत्थ सुविञ्जेय्यमेव। 


दसवत्थुकथावण्णना निद्टिता। 
सत्तसतिकक्खन्धकवण्णनानयो निड्ितो। 
इति समन्तपासादिकाय विनयट्टकथाय विमतिविनोदनियं 
चूळवग्गवण्णनानयो निट्टितो। 


॥ नमो तस्स भगवतो अरहतो सम्मासम्बुद्धस्स॥ 


परिवारवण्णना 


महावग्गो 


पञ्जत्तिवारवण्णना 


१. विसुद्धपरिवारस्स सीलकखन्धादिधम्मक्खन्धसरीरस्स भगवतो विनयपरियत्तिसासने खन्धकानं अनन्तरं परिवारोति यो विनयो सङ्गहं समारुळहो, तस्स दानि अनुत्तानत्थवण्णनं करिस्सामीति 
योजना। 


समन्तचक्खुनाति सब्बञ्जुतञ्ञाणेन । अतिविसुद्धेन मंसचकखुनाति रत्तिन्दिवं समन्ता योजनप्पमाणे अतिसुखुमानिपि रूपानि पस्सनतो अतिविय परिसुद्धेन पसादचक्खुना। “अत्थि तत्थ 
पञ्जत्ती”तिआदीसु अत्थि नु खो तत्थ पञ्जत्तीतिआदिना अत्थो गहेतब्बोति आह “तत्थ पञ्ञत्ति...पे०... केनाभतन्ति पुच्छा”ति। 


२. पुच्छाविस्सज्जनेति पुच्छाय विस्सज्जने। विनीतकथाति विनीतवत्थुकथा, अयमेव वा पाठो। 


इङ्गिकेन एकेन समुट्टानेनाति अङ्गद्वयसमुदायभूतेन एकेन। अङ्गद्वयविमुत्तस्स समुद्ठानस्स अभावेपि तेसु एकेनङ्गेन विना अयं आपत्ति न होतीति दस्सनत्थमेव “एकेन समुट्ठानेना" ति वृत्तं। इदानि 
तेसु द्वीसु अङ्गेसु पधानङ्गं दस्सेतुमाह “एत्थ हि चित्तं अङ्गं होती”तिआदि। यस्मा पन मग्गेनमग्गप्पटिपत्तिसङ्घाताय कायविञ्जत्तिया सेवनचित्तेनेव सम्भवे सति अयं तं अङ्गद्वयं उपादाय भगवता पञ्जत्ता 
आपत्तिसम्मुति होति, नासति । तस्मा तं चित्तं कायविञ्जत्तिसङ्कातस्स कायस्स अङ्गं कारणं होति, न आपत्तिया। तस्स पन तंसमुड्टितकायो एव अङ्गं अब्यवहितकारणं, चित्तं पन कारणकारणन्ति 
अधिप्पायो। एवं उपरिपि सब्बत्थ चित्तङ्गयुत्तसमुट्ठानेसु अधिप्पायो वेदितब्बो। “एकेन समुद्ठानेन समुट्टाती"तिआदिपरिवारवचनेनेव आपत्तिया अकुसलादिपरमत्थसभावता पाळिअट्टकथासु परियायतोव 
वुत्ता, सम्मुतिसभावा एव आपत्तीति सिज्झति समुट्ठानसमुद्ितान भेदसिद्धितोति गहेतब्बं । इममत्थं सन्धायाति आपन्नाय पाराजिकापत्तिया केहिचिपि समथेहि अनापत्तिभावापादनस्स 
असक्कुणेय्यत्तसङ्घातमत्थं सन्धाय। 


३. पोराणकेहि महाथेरेहीति सङ्गीतित्तयतो पच्छा पोत्थकसङ्गीतिकारकेहि छळभिञ्ञापअसम्भिदादिगुणसमुज्जलेहि महाथेरेहि । चतुत्थसङ्गीतिसदिसा हि पोत्थकारोहसङ्गीति। 
१८८. महाविभङ्गेति भिक्खुविभङ्गे । सोळस वारा दस्सिताति येहि वारेहि आदिभूतेहि उपलविखितत्ता अयं सकलोपि परिवारो सोळसपरिवारोति वोहरीयति, ते सन्धाय वदति। 


पञ्जत्तिवारवण्णना निद्टिता। 


समुट्ानसीसवण्णना 

२५७. पाळियं निब्बानञ्चेब पञ्ञत्तीति एत्थ यस्मा सङ्घतधम्मे उपादाय पञ्जत्ता सम्मुतिसच्चभूता पुग्गलादिपञ्त्ति परमत्थतो अविज्जमानत्ता उप्पत्तिविनासयृत्तवत्थुधम्मनियतेन 
अनिच्चदुक्खलक्खणद्रयेन युत्ताति वत्तुं अयुत्ता, कारकवेदकादिरूपेन पन परिकप्पितेन अत्तसभावेन विरहितत्ता “अनत्ता”ति वतुं युत्ता। तस्मा अयं पञ्त्तिपि असङ्कतत्तसामञ्जतो वत्थुभूतेन निब्बानेन 
सह “अनत्ता इति निच्छया' ति वृत्ता। अविज्जमानापि हि सम्मुति केनचि पच्चयेन अकतत्ता असङ्कता एवाति। 


करुणासीतलत्तं, पञ्ञापभासितत्तञ्च भगवतो दस्सेतुं “बुद्धचन्दे, बुद्धादिच्चे”ति एतं उभयं वृत्तं । हायति एतेनाति हानि, दुक्खस्स हानि दुक्खहानि, सब्बदुक्खापनूदनकारणन्ति अत्थो। पिटके 
तीणि देसयीति यस्मा अञ्जेपि महावीरा सम्मासम्बुद्धा सद्भम्मं देसयन्ति, तस्मा अङ्गीरसो पिटकानि तीणि देसयीति योजना | महागुणन्ति महानिसंसं । एवं नीयति सद्धम्मोति यदि विनयपरियत्ति 
अपरिहीना तिइति, एवं सति पटिपत्तिपटिवेधसद्भम्मोपि नीयति पवत्तीयति, न परिहायतीति अत्थो। 


विनयपरियत्ति पन कथं तिट्ठतीति आह “उभतो चा”तिआदि। परिवारेन गन्थिता तिट्ठतीति योजेतब्बं। तस्सेव परिवारस्साति तस्मिं एव परिवारे । समुट्ठानं नियतो कतन्ति एकच्चं समुट्ठानेन नियतं 
कतं। तस्मिं परिवारे किञ्चि सिक्खापदं नियतसमुट्ठानं अञ्जेहि असाधारणं, तं पकासितन्ति अत्थो। 


सम्भेदं निदानञ्चञ्ञन्ति सम्भेदो सिकखापदानं अञ्ञमञ्जसमुट्ठानेन संकिण्णता, निदानञ्च पञ्जत्तिट्ठानं, अज्ञं पुग्गलादिवत्थादि च । सुत्ते दिस्सन्ति उपरीति हेट्ठा वृत्ते, उपरि वकखमाने च 
परिवारसृत्ते एव दिस्सन्ति। यस्मा च एवं, तस्मा सकलसासनाधारस्स विनयस्स ठितिहेतुभूतं परिवारं सिक्खेति, एवमेत्थ योजना दडुब्बा। 


सम्भिन्नसमुट्ठानानीति अञ्ञेहि साधारणसमुट्टानानि। आदिम्हि ताव पुरिमनयेति सब्बपठमे पञ्जत्तिवारे आगतनयं सन्धाय वदति, तत्थ पन पञ्जत्तिवारे “पठमं पाराजिकं कत्थ पञ्जत्तन्ति, 
वेसालियं पञ्जत्त ` न्तिआदिना (परि० १) निदानम्पि दिस्सति एव। परतोति आगतभावं पन सन्धाय परतो आगते सुत्ते दिस्सतीति वेदितब्बन्ति वुत्तं । तस्साति उभतोविभङ्गपरियापन्नस्स सिक्खापदस्स। 


२५८. अनियता पठमिकाति आपत्ति अपेक्खित्वाव इत्थिलिङ्गं कतं, पठमानियतं सिक्खापदन्ति अत्थो। पाळियं नानुबन्धे पवत्तिनिन्ति वुट्ठापितं पवत्तिनिं अननुबन्धनसिक्खापदं। 


२६०. एळकलोमसिक्खापदवत्थुस्मिं “भिक्खुनियो एऊकलोमानि धोवन्तियो रजन्तियो विजटेन्तियो रिञ्चन्ति उद्देसं परिपुच्छ” न्ति (पारा० ५७६) आगतत्ता इमं रिञ्चन्ति-पदं गहेत्वा सिकखापदं 
उपलक्खितन्ति दस्सेन्तो “बिभङ्गे 'रिञ्चन्ति उद्देस'न्ति आगतं एळकलोमधोवापनसिक्खापद''न्ति आह। 


वस्सिकसाटिकसिक्खापदन्ति असमये वस्सिकसाटिकपरियेसनसिक्खापदं (पारा० ६२६ आदयो) | रतनसिक्खापदन्ति रतनं वा रतनसम्मतं वा पटिसामनसिक्खापदं (पाचि० ५०२ आदयो)। 
२६५. पाळियं बुद्धञाणेनाति पटिविद्धसब्बञ्जुतञ्ञाणेन। 

२६७. “न देसेन्ति तथागता”ति एतेन छत्तपाणिस्स धम्मदेसनापटिक्खेपं दस्सेति। 

२६९. अकतन्ति अञ्जेहि अमिस्सीकतं, नियतसमुट्ठानन्ति अत्थो। अकतन्ति वा पुब्बे अनागतं, अभिनवन्ति अत्थो। 


२७०. समुट्टानञ्हि सङ्केपन्ति एत्थ सङ्किपन्ति सङ्गय्हन्ति सदिससमुट्ठानानि एत्थाति सङ्घेपो, समुट्ठानसीसं । नेति विनेति कायवचीदुच्चरितन्ति नेत्ति, विनयपाळि, सा एव धम्मोति नेत्तिधम्मोति आह 
““बिनयपाळिधम्मस्सा”ति। 


समुट्ठानसीसवण्णना निट्टिता। 


अन्तरपेय्यालं 
कतिपुच्छावारवण्णना 


२७१. कति आपत्तियोति पाराजिकादीसु पञ्चसु आपत्तीसु मेथुनादिन्नादानादिअन्तोगधभेदं अपेविखित्वा जातिवसेन एकत्तं आरोपेत्वा पुच्छा कता। कति आपत्तिक्खन्धाति अन्तोगधभेदं 
अपेक्खित्वा पच्चेकं रासट्ठेनाति एत्तकमेवेत्य भेदो। बिनीतानियेव विनीतवत्थूनीति आपत्तितो विरमणानि एव अविप्पटिसारपामोज्जादिधम्मानं कारणत्ता वत्थूनीति विनीतवत्थूनि, तानि एत्थ अत्थतो 
विरतिआदिअनवज्जधम्मा एव । वेरं मणतीति वेरहेतुत्ता “वेर न्ति लद्धनामं रागादिअकुसलपकखं विनासेति। 


धम्मस्सबनग्गं भिन्दित्वा गच्छतीति बहुसु एकतो निसीदित्वा धम्मं सुणन्तेसु तं धम्मस्सवनसमागमं कोपेत्वा उद्डाय गच्छति । अनादरोवाति तुस्सितब्बद्दाने तुद्ठि, संविजितब्बड्टाने संवेगञ्च 
अपवेदेन्तो एव। कायपागब्भियन्ति उन्नतिवसेन पवत्तनकायानाचारं। 


२७८४. मेत्ताय सम्भूतं मेत्तं, कायकम्मं । उभयेहिपीति नवकेहि, थेरेहि च । पियं करोतीति तं पुग्गलं पेमट्ठानं करोति, केसन्ति आह “सब्रह्मचारीन न्ति। 

पुग्गलं पटिविभजित्वा भुञ्जतीति पकतेन सम्बन्धो। तमेव पुग्गलपटिविभागं दस्सेतुं “असुकस्सा 'तिआदि वुत्तं। 

भुजिस्सभाबकरणतोति तण्हादासब्यतो मोचेत्वा समथविपस्सनासु सेरिविहारिताकरणतोति अत्थो। निय्यातीति पवत्तति। सम्मादुक्खक्खयाय संवत्ततीति अत्थो। 
कतिपुच्छावारवण्णना निड्टिता। 
छआपत्तिसमुट्टानवारवण्णना 


२७६. पठमेन आपत्तिसमुट्ठानेनाति केवलं कायेन। पाराजिकापत्तिया एकन्तसचित्तकसमुट्टानत्ता “न हीति वत्तब्ब” न्ति वुत्तं। सङ्घादिसेसादीनं दुक्कटपरियोसानानं पञ्चन्नं अचित्तकानम्पि 
सम्भवतो “सिया” ति वुत्तं, आपज्जनं सिया भवेय्याति अत्थो। हीनुक्कट्टेहि जातिआदीहि ओमसने एव दुब्भासितस्स पञ्जत्तत्ता सा एकन्तवाचाचित्तसमुट्ठाना एवाति। 


दुतियसमुट्ठाननये वाचाय एव समापज्जितब्बपाटिदेसनीयस्स अभावा “न ही ति वुत्तं। 
ततिये पन वोसासमानरूपं भिक्खुनि कायवाचाहि अनपसादनपच्चया पाटिदेसनीयसम्भवतो “सिया"ति वुत्तं। 


ओमसने पाचित्तियस्स अदिन्नादानसमुट्टानत्तेपि तप्पच्चया पञ्चत्तस्स दुब्भासितस्स पञ्चमेनेव समुप्पत्तीति दस्सेतुं चतुत्थवारे “दुब्भासितं आपज्जेय्याति न हीति वत्तब्ब'न्ति वत्वा पञ्चमवारे 
““सियाति वत्तब्ब'न्ति वुत्तं। कायविकारेनेव ओमसन्तस्स पनेत्थ दुब्मासितभावेपि कायकीळाभावाभावतो दुक्कटमेवाति दइब्बं । 

छट्ठवारे पन विज्जमानोपि कायो दुब्भासितस्स अङ्गं न होति, पञ्चमसमुट्टाने एव छट्ठम्पि पविसतीति दस्सेतुं “न ही"ति पटिक्खित्तं, न पन तत्थ सब्बथा दुब्भासितेन अनापत्तीति दस्सेतुं | न हि 
दवकम्यताय कायवाचाहि ओमसन्तस्स दुब्भासितापत्ति न सम्भवति । यञ्हि पञ्चमेनेव समापज्जति, तं छट्टेनपि समापज्जति एव धम्मदेसनापत्ति वियाति गहेतब्बं । सेसं समुट्ठानवारे सुविञ्जेय्यमेव । 


छआपत्तिसमुट्ठानवारवण्णना निट्टिता। 
कतापत्तिवारवण्णना 


२७७. दुतिये पन कतिवारे पठमसमुट्ठानेन आपज्जितब्बानं आपत्तीनं लहुदस्सनसुखत्थं कुटिकारादीनि एव समुद्धटानि, न अञ्जेसं अभावा, सञ्चरित्तादीनम्पि विज्जमानत्ता। एवं 
दुतियसमुट्ठानादीसुपि । ““कप्पियसञ्जी”ति इमिना अचित्तकत्तं दस्सेति। “कुटिं करोती”ति इमिना वचीपयोगाभावं । उभयेनापि केवलं कायेनेव दुक्कटादीनं सम्भवं दस्सेति। एवं उपरिपि यथानुरूपं 
कातब्बं। 


“एकेन समुट्ठानेन समुडुहन्ती”ति इदं इध विसेसेत्वा दस्सितानं कायतोव समुट्टितानं वसेन वृत्तं, अविसेसतो पन ता आपत्तियो इतरसमुट्टानेहिपि यथारहं समुद्टुहन्ति एव। एवं उपरिपि। 
““तिणवत्थारकेन चा”ति इदं सङ्घादिसेसवज्जितानं चतुन्नं आपत्तीनं वसेन वृत्तं। 
२७९. संबिदहित्वा कुटिं करोतीति वाचाय संविदहति, सयञ्च कायेन करोतीति अत्थो। 

कतापत्तिवारवण्णना निद्टिता। 

आपत्तिसमुट्ठानगाथावण्णना 


२८३. ततियो पन गाथावारो दुतियवारेन वृत्तमेवत्थं सङ्गहेत्वा दस्सेतुं वृत्तो । तत्थ कायोव कायिकोति वत्तब्बे वचनविपल्लासेन “कायिका ˆ ति वृत्तं। तेनाह “तेन समुट्टिता”ति, कायो समुट्ठानं 
अक्खातोति अत्थो। 


बिवेकदस्सिनाति सब्बसङ्कतविवित्तत्ता, ततो विवित्तहेतुत्ता च नीवरणविवेकञ्च निब्बानञ्च दस्सनसीलेन। बिभङ्ककोबिदाति उभतोविभङ्गकुसलाति आलपनं । इध पनेवं अञ्जो पुच्छन्तो नाम नत्थि, 
उपालित्थेरो सयमेव अत्यं पाकटं कातुं पुच्छाविसज्जनञ्च अकासीति इमिना नयेन सब्बत्थ अत्थो वेदितब्बो। 


आपत्तिसमुटड्ठानगाथावण्णना निद्टिता। 
विपत्तिपच्चयवारवण्णना 
२८४. चतुत्थे पन विपत्तिपच्चयवारे सीलविपत्तिपच्चयाति सीलविपत्तिपअच्छादनपच्चया। 
२८६. दिद्विविपत्तिपच्चयाति दिड्टिविपत्तिया अप्पटिनिस्सज्जनपच्चया। 


२८७. आजीवविपत्तिपच्चयाति एत्थ आगम्म जीवन्ति एतेनाति आजीवो, चतुपच्चयो, सोव मिच्छापत्तिया विपन्नत्ता बिपत्तीति आजीवविपत्ति, तस्सा आजीवविपत्तिया हेतु, 
तदुप्पादनतपरिभोगनिमित्तन्ति अत्थो। 


विपत्तिपच्चयवारवण्णना निट्टिता। 
अधिकरणपच्चयवारवण्णना 


२९१. पञ्चमे अधिकरणपच्चयवारे किच्चाधिकरणपच्चयाति अपलोकनवचनजत्तिकम्मवाचासङ्कतकम्मवाचापच्चया । पञ्चाति एत्थ अधम्मिककतिकादिं अपलोकेत्वा करोन्तानं अनिमित्तन्ति 
अत्थो। पञ्चमे अधिकरणपच्चयवारे किच्चाधिकरणपच्चया अपलोकनावसाने दुक्कटं, अधिप्पायादिना जत्तिकम्मादिं करोन्तानं थुल्लच्चयादि च सङ्गय्हतीति दडटब्बं। अवसेसा आपत्तियोति 
सोतापत्तिफलसमापत्तिआदयो। “नत्थञ्ञा आपत्तियो”ति इदं विपत्तिआदिभागिनियो सावज्जापत्तियो सन्धाय वुत्तं। 


अधिकरणपच्चयवारवण्णना निद्ठिता। 


समथभेदं 
अधिकरणपरियायवारबण्णना 


२९३. छट्ठे परियायवारे अलोभो पुब्बङ्गमोतिआदि सासनट्टितिया अविपरीततो धम्मवादिस्स विवादं सन्धाय वृत्तं। अट्टारस भेदकरवत्थूनि ठानानीति धम्मादीसु अधम्मोतिआदिना गहेत्वा दीपनानि 
इधेव भेदकरवत्थूनि, तानि एव कायकलहादिविवादस्स कारणत्ता ठानानि, ओकासत्ता वत्थूनि, आधारत्ता भूमियोति च वृत्तानि। अब्याकतहेतूति असेक्खानं विवादं सन्धाय वृत्तं। द्वादस मूलानीति कोधो 
उपनाहो, मक्खो पलासो, इस्सा मच्छरियं, माया साठेय्यं, पापिच्छता महिच्छता, सन्दिद्विपरामासिता आधानग्गाहीदुप्पटिनिस्सज्जितानीति इमेसं छन्नं युगळानं वसेन छ धम्मा चेव लोभादयो छ हेतू चाति 
द्वादस धम्मा विवादाधिकरणस्स मूलानि । 


२९४. चुद्दस मूलानीति तानेव द्वादस कायवाचाहि सदधि चुद्दस अनुवादाधिकरणस्स मूलानि। 


२९५. पथवीखणनादीसु पण्णत्तिवज्जेसु कुसलाब्याकतचित्तमूलिका आपत्ति होतीति दस्सेतुं “अलोभो पुब्बङ्गमो”तिआदि वृत्तं। सत्त आपत्तिक्खन्धा ठानानीतिआदि सत्तन्नं आपत्तिक्खन्धानं 
पटिच्छादनपच्चया आपत्तिसम्भवतो वुत्तं। “आपत्ताधिकरणपच्चया चतस्सो आपत्तियो आपज्जती”ति (परि० २९०) हि वृत्तं। “छ हेतू? ति इदं कुसलानं आपत्तिहेतुवोहारस्स अयुत्तताय वृत्तं, न पन 
कुसलहेतूनं अभावतो। “अलोभो पुब्बङ्गमो”ति हि आदि वृत्तं। आपत्तिहेतवो एव हि पुब्बङ्गमनामेन वृत्ता। 


२९६. चत्तारि कम्मानि ठानानीतिआदीसु अपलोकनवाचा, जत्तिआदिवाचायो च कम्मानीति वुत्तं। ता एव हि एकसीमायं सामग्गिमुपगतानं कम्मप्पत्तानं अनुमतिया सावनकिरियानिप्फत्तिसङ्घातस्स 
सङ्घगणकिच्चसभावस्स किच्चाधिकरणस्स अधिट्ठानाभावेन “'ठानवत्थुभूमियो "ति वुच्चन्ति । एकं मूलं सङ्घोति येभुय्यवसेन वृत्तं । गणजत्तिअपलोकनानञ्हि गणोपि मूलन्ति । अत्तितो बाति 
जत्तिजत्तिदुतियञत्तिचतुत्थकम्मवाचानं जत्तिरूपत्ता, जत्तिपुब्बकत्ता च वुत्तं। कम्मञत्तिकम्मवाचाञत्तिवसेन हि दुविधासु जत्तीसु अनुस्सावनापि कम्ममूलकन्त्वेव सङ्गय्हन्ति। जत्तिविभागो चायं उपरि आवि 

भविस्सति। 


“इमे सत्त समथा...पे०... परियायेना”ति इदं पुच्छावचनं । “सिया”ति इदं विसज्जनं। “कथञ्च सिया” ति इदं पुन पुच्छा। विवादाधिकरणस्स द्रे समथातिआदि पुन विसज्जनं। तत्थ 
““बत्थुवसेना”ति इदं “सत्त समथा दस समथा होन्ती"ति इमस्स कारणवचनं । “परियायेना "ति इदं “दस समथा सत्त समथा होन्तीति इमस्स कारणवचनं । चतुब्बिधाधिकरणसङ्घातवत्थुवसेन च 
देसनाक्कमसङ्घातपरियायवसेन चाति अत्थो। 


अधिकरणपरियायवारवण्णना निट्टिता। 
साधारणवारादिवण्णना 
२९७. सत्तमे साधारणवारे साधारणाति विवादाधिकरणस्स वूपसमनकिच्चसाधारणा । एवं सब्बत्थ । 
२९८. अइमे तब्भागियवारे तब्भागियाति विवादाधिकरणस्स वूपसमनतो तप्पक्खिका। 
साधारणवारादिवण्णना निङ्टिता। 
समथासमथस्ससाधारणवारवण्णना 


२९९. नवमे समथासमथसाधारणवारे “सब्बे समथा एकतोव अधिकरणं समेन्ति उदाहु नाना”ति पुच्छन्तेन “समथा समथस्स साधारणा, समथा समथस्स असाधारणा'ति वुत्तं । 
विवादादिअधिकरणक्कमेन तब्बूपसमहेतुभूते समथे उद्धरन्तो “येभुय्यसिका”तिआदिमाह। सम्मुखाविनयं विना कस्सचि समथस्स असम्भवा सेसा छपि समथा सम्मुखाविनयस्स साधारणा वृत्ता, तेसं पन 
छन्नं अञ्जमञ्जापेकखाभावतो ते अञ्ञमञ्ञं असाधारणा वुत्ता। तब्भागियवारेपि एसेव नयो। 


समथासमथस्ससाधारणवारवण्णना निट्टिता। 
समथसम्मुखाविनयवारादिवण्णना 
३०१-३. एकादसमवारेपि सम्मुखाविनयोतिआदि पुच्छा। येभुव्यसिका सतिविनयोतिआदि विसज्जनं। एवं विनयवारे कुसल-वारे ततो परेसुपि पुच्छाविसज्जनपरिच्छेदो वेदितब्बो। 


तत्थ सम्मुखाविनयो सिया कुसलोतिआदीसु तस्मिं तस्मिं विनयकम्मे, विवादादिम्हि च नियत्तपुग्गलानं समुप्पज्जनककुसलादीनं वसेन सम्मुखाविनयादीनं, विवादादीनञ्च कुसलादिभावो तेन तेन 
उपचारेन वृत्तो। यस्मा पनेतस्स सम्मुखाविनयो नाम सङ्घसम्मुखतादयो होन्ति, तेसञ्च अनवज्जसभावत्ता अकुसले विज्जमानेपि अकुसलत्तूपचारो न यृत्तो आपत्ताधिकरणस्स अकुसलत्तूपचारो विय, तस्मा 
नत्थि सम्मुखाविनयो अकुसलोति अत्थो। 


३०४. ततो परेसु यत्थ येभुय्यसिका लब्भति, तत्थ सम्मुखाविनयो लब्भतीतिआदि सम्मुखाविनयस्स इतरेहि समथेहि नियमेन संसड्टतं, इतरेसं पन छन्नं अञ्ञमञ्जं संसग्गाभावञ्च दस्सेतुं वुत्तं । 
समथसम्मुखाविनयवारादिवण्णना निट्टिता। 
संसटुवारादिवण्णना 


३०६. अधिकरणन्ति वा समथाति वा इमे धम्मा संसट्ठातिआदि समथानं अधिकरणेसु एव यथारहं पवत्ति, अधिकरणानि बिना तेसं विसुं अट्ठानञ्च दस्सेतुं वृत्तं । बिनिब्भुजित्वा नानाकरणं 
पञ्ञापेतुन्ति अधिकरणतो समथेहि वियोजेत्वा असंसट्ठे कत्वा नानाकरणं अञ्जमञ्ञं असंसट्टताय ठितभावसङ्कातं नानत्तं पञ्जापेतुं अधिकरणवूपसमक्खणे एव तेसं असंसग्गं पञ्ञापेतुं किं सक्काति 
पुच्छति। 


अधिकरणन्तिआदि गारय्हवाददस्सनं। सो मा हेवन्ति यो एवं वदति, सो “मा एवं वदा“ति वचनीयो अस्स, न च लब्भति समथानं अञ्जत्र अधिकरणा वूपसमलक्खणन्ति पहानावत्थानसङ्कातं 
नानाकरणं पटिक्खिपति। लक्खणतो पन अधिकरणेहि समथानं नानाकरणं अत्थेवाति दइब्बं। समथा अधिकरणेहि सम्मन्तीति अपलोकनादीहि चतूहि किच्चाधिकरणेहि सब्बेपि समथा निद्ठानं गच्छन्ति, 
नाञ्जेहीति इममत्थं सन्धाय वुत्तं। तेनेव वक्खति “सम्मुखाविनयो विवादाधिकरणेन न सम्मति। अनुवाद...पे०... आपत्ताधिकरणेन न सम्मति, किच्चाधिकरणेन सम्मती'तिआदि (परि० ३११)। 


३०७-३१३. विवादाधिकरणं कतिहि समथेहि सम्मतीतिआदिको सम्मतिवारो। तदनन्तरो सम्मतिनसम्मतिवारो च अधिकरणेहि समथानं संसद्ुत॑, विसंसट्ठतञ्च दस्सेतुं वृत्तो। समथा समथेहि 
सम्मन्तीतिआदिको समथाधिकरणवारो समथानं अञ्जमञ्ञं, अधिकरणेहि च अधिकरणानञ्च अञ्जमञ्जं, समथेहि च वूपसमावूपसमं दस्सेतुं वुत्तो। 


३१४. समुद्दापेतिवारो पन अधिकरणेहि अधिकरणानं उपत्तिप्पकारदस्सनत्थं वृत्तो। न कतमं अधिकरणन्ति अत्तनो सम्भवमत्तेन एकम्पि अधिकरणं न समुट्ठापेतीति अत्थो। कथञ्चरहि 
समुट्ठापेतीति आह “अपि चा”तिआदि। तत्थ जायन्तीति अनन्तरमेव अनुप्पज्जित्वा परम्परपच्चया जायन्तीति अधिप्पायो। “धम्मो अधम्मो”तिआदिना उभिन्नं पुग्गलानं विवादपच्चया 
अञ्जमञ्जखेमभङ्गा होन्ति, तप्पच्चया तेसं पक्खं परियेसनेन कलहं वडन्तानं विवादो कञ्चि महापरिसं सङ्घपरिणायकं लज्जि आगम्म वृपसमं गच्छति। तथा अवूपसमन्ते पन विवादो कमेन वड्टित्वा 
सकलेपि सङ्घे विवादं समुट्ठापेति, ततो अनुवादादीनीति एवं परम्परक्कमेन वूपसमकारणाभावे चत्तारि अधिकरणानि जायन्ति । तं सन्धायाह “सङ्घो विवदति विवादाधिकरण ˆ न्ति। सङ्घस्स विवदतो यो 
विवादो, तं विवादाधिकरणं होतीति अत्थो। एस नयो सेसेसुपि। 


संसट्ठवारादिवण्णना निट्टिता। 
भजतिबारबण्णना 


३१८. तदनन्तरवारे पन बिवादाधिकरणं चतुन्नं अधिकरणानन्तिआदि अधिकरणानं वृत्तनयेन अञ्ञमञ्जपच्चयत्तेपि संसग्गभावदस्सनत्थं वृत्तं । विवादाधिकरणं चतुन्नं अधिकरणानं 
बिबादाधिकरणं भजतीतिआदीसु विवादाधिकरणं चतूसु अधिकरणेसु विवादाधिकरणभावमेव भजति, नाञ्जाधिकरणभावं, चतूसु अधिकरणेसु विवादाधिकरणत्तमेव निस्सितं विवादाधिकरणमेव 
परियापन्नं विवादाधिकरणभावेनेव सङ्गहितन्ति एवमत्थो गहेतब्बो। 


३१९. विवादाधिकरणं सत्तन्नं समथानं कति समथे भजतीतिआदि पन चतुन्नं अधिकरणानं वूपसमने सति नियतसमथे दस्सेतुं वृत्तं । तत्थ कति समथे भजतीति अत्तनो उपसमत्थाय कित्तके 
समथे उपगच्छति, कित्तके समथे आगम्म वूपसमं गच्छतीति अत्थो। कति समथपरियापन्नन्ति अत्तानं वूपसमेतुं कतिसु समथेसु तेहि समानवसेन पविट्टं। कतिहि समथेहि सङ्गहितन्ति वूपसमं करोन्तेहि 
कतिहि समथेहि वूपसमकरणत्थं सङ्गहितं। 

भजतिवारवण्णना निट्टिता। 


खन्धकपुच्छावारो 
पुच्छाविस्सज्जनावण्णना 


३२०. उपसम्पदक्खन्धकन्ति पब्बज्जाखन्धकं (महाव° ८४) । सह निद्देसेनाति सनिद्देसं। “सन्निददेस” न्ति वा पाठो, सो एवत्थो। निदानेन च निद्देसेन च सद्धिन्ति एत्थ 
पञ्जत्तिट्ठानपुग्गलादिप्पकासकं निदानवचनं निदानं नाम, तन्निदानं पटिच्च निदिट्ठसिक्खापदानि निद्देसो नाम, तेहि अवयवभूतेहि सहितं तंसमुदायभूतं खन्धकं पुच्छामीति अत्थो। उत्तमानि पदानीति 
आपत्तिपञ्जापकानि वचनानि अधिप्पेतानि । तेसं...पे०... कति आपत्तियो होन्तीति तेहि वचनेहि पञ्ञत्ता कति आपत्तिक्खन्धा होन्तीति अत्थो । ननु आपत्तियो नाम पुग्गलानञ्चेव होन्ति, न पदानं, कस्मा 
पन “समुक्कट्टपदानं कति आपत्तियो'ति सामिवसेन निद्देसो कतोति आह “येन येन हि पदेना”तिआदि। पाळियं उपोसथन्तिआदि उपोसथक्खन्धकादीनञ्ञेव (महाव० १३२ आदयो) गहणं । 


पुच्छाविस्सज्जनावण्णना निट्टिता। 


एकुत्तरिकनयं 
एककवारवण्णना 


३२१. एकुत्तरिकनये पन अजानन्तेन बीतिक्कन्ताति पण्णत्ति वा वत्थुं वा अजानन्तेन वीतिक्कन्ता पथवीखणनसहसेय्यादिका, सापि पच्छा आपन्नभावं जत्वा पटिकम्मं अकरोन्तस्स अन्तरायिकाव 
होति। 


पारिबासिकादीहि पच्छा आपन्नाति वत्तभेदेसु दुक्कटानि सन्धाय वुत्तं । तस्मिं खणे आपज्जितब्बअन्तरापत्तियो सन्धायाति केचि वदन्ति, तस्स पुब्बापत्तीनंअन्तरापत्ति-पदेनेव वक्खमानत्ता पुरिममेव 
युत्ततरं। मूलबिसुद्धिया अन्तरापत्तीति मूलायपटिकस्सनादीनि अकत्वा सब्बपठमं दिन्नपरिवासमानत्तविसुद्धिया चरणकाले आपन्नअन्तरापत्तिसङ्घातसङ्घादिसेसो। अग्घबिसुद्धियाति अन्तरापत्ति 
आपन्नस्स मूलाय पटिकस्सित्वा ओधानसमोधानवसेन ओधुनित्वा पुरिमापत्तिया समोधाय तदग्घवसेन पुन दिन्नपरिवासादिसुद्रिया चरणकाले पुन आपन्ना अन्तरापत्ति। 


सउस्साहेनेबाति पुनपि तं आपत्ति आपज्जितुकामताचित्तेन, एवं देसितापि आपत्ति न वुट्टातीति अधिप्पायो। धुरनिक्खेपं अकत्वा आपज्जने सिखाप्पत्तदोसं दस्सेन्तो आह “अट्ुमे वत्थुस्मि 
भिक्खुनिया पाराजिकमेवा”ति। न केवलञ्च भिक्खुनिया एव, भिक्खूनम्पि धुरनिक्खेपं अकत्वा थोक थोक सप्पिआदिकं थेय्याय गण्हन्तानं पादग्धनके पुण्णे पाराजिकमेव। केचि पन “अइ्मे वत्थुस्मि 
भिक्खुनिया पाराजिकमेव होतीति वुत्तत्ता अट्टवत्थुकमेवेतं सन्धाय वुत्त" न्ति वदन्ति। 


धम्मिकस्स पटिस्सवस्साति “इध वस्सं वसिस्सामी”तिआदिना गिहीनं सम्मुखा कतस्स धम्मिकस्स पटिस्सवस्स, अधम्मिकस्स पन “असुकं पहरिस्सामी”तिआदिकस्स पटिस्सवस्स असच्चापनेन 
आपत्ति नत्थि। 


तथा चोदितोति अधम्मेन चोदितो, सयं सच्चे, अकुप्पे च अद्ठत्वा पटिच्छादेन्तोपि अधम्मचुदितको एव | पञ्चानन्तरियनियतमिच्छादिट्टियेव मिच्छत्तनियता नाम । चत्तारो मग्गा सम्मत्तनियता नाम | 
एककवारवण्णना निट्टिता। 
दुकवारवण्णना 
३२२. दुकेसु सयमेव सपुग्गलोति आह ““मुदुपिट्टिकस्सा”तिआदि। आदि-सद्देन अङ्गजातच्छेदअत्तघातादिआपत्तियो सङ्गहिता। 
भण्डागारिकचित्तकम्मानि बाति गहट्ठानं भण्डपटिसामनं, इत्थिपुरिसादिपटिभानचित्तकम्मानि वा। “चीबरादीनि अदेन्तो आपज्जती”ति इदं “उपज्झायेन, भिक्खवे, सद्भिविहारिको सङ्गहेतब्बो 
सङ्गहिता। 


पाळियं देसेन्तोति सभागापत्ति, अदेसनागामिनिआदिञ्च देसेन्तो। निदानुद्देसे आपत्ति अनाविकरोन्तो, न देसेन्तो च आपज्जति नाम | ओवादं अगण्हन्तोति भिक्खूहि भिक्खुनिओवादत्थाय वुत्तं वचनं 
अगण्हन्तो बालगिलानगमियविवज्जितो। अत्तनो परिभोगत्थं दिन्नं अञ्जस्स दाने, सङ्घाटिं अपारुपित्वा सन्तरुत्तरेन गामप्पवेसनादीसु च आपत्तियोपि अपरिभोगेन आपज्जितब्बापत्तियोव | पमाणन्ति 
सङ्घभेदानन्तरियनिप्फत्तिया लक्खणं। बालस्साति निस्सयग्गहणविधि अजानन्तस्स लज्जिबालस्सेव । लज्जिस्साति व्यत्तस्स निस्सयदायकसभागतं परिवीमंसन्तस्स। विनये आगता अत्था वेनयिकाति 
आह “द्वे अत्था विनयसिद्धा”ति। 


पाळियं अण्पत्तो निस्सारणन्ति एत्थ पब्बाजनीयकम्मं विहारतो निस्सारणत्ता निस्सारणन्ति अधिप्पेतं, तञ्च यस्मा कुलदूसकं अकरोन्तो पुग्गलो आपत्तिबहुलोपि आवेणिकलक्खणेन अप्पत्तो नाम 
होति, तस्मा अप्पत्तो निस्सारणं। यस्मा पन आपत्तादिबहुलस्सापि “आकङ्घमानो सङ्घो पब्बाजनीयकम्मं करेय्या^ति (चूळव° २७) वुत्तं, तस्मा सुनिस्सारितो, सब्बथा पन सुद्धो निरापत्तिको दुन्निस्सारितोति 
दटुब्बो। 


अप्पत्तो ओसारणन्तिआदीसु उपसम्पदाकम्मं एत्थ ओसारणं अधिप्पेतं, तञ्च हत्थच्छिन्नादिको एकच्चो पटिक्खित्तत्ता अप्पत्तोपि सोसारितो, पण्डकादिको दोसारितोति अत्थो। 
दुकवारवण्णना निट्टिता। 
तिकवारबण्णना 


३२३. तिकेसु लोहितुप्पादापत्तिन्ति पाराजिकापत्ति। आवुसोवादेनाति “आवुसो ति आलपनेन। आपत्तिन्ति दुक्कटापत्ति । सेसा रत्तिञ्चेव दिवा चाति एत्थ अरुणुग्गमने आपज्जितब्बा 
पठमकथिनादी (पारा० ४५९) सब्बा आपत्तियोपि रत्तिन्दिवानं वेमज्झेयेब आपज्जितब्बत्ता ततियकोट्ठासञ्ञेव पविट्ठाति दद्ठुब्बा। अथ वा उद्धस्ते अरुणे आपज्जितन्बत्ता दिवा आपज्जितब्बेसु एव पविट्ठाति 
दइब्बा, अत्थङ्गते सूरिये भिक्खुनियो ओवादनापत्तियो, पन रत्तन्धकारे पुरिसेन सद्भि सन्तिइ्ठनापत्ति च रत्तियञ्जेव आपज्जितब्बा। 


पुरेभत्तं कुलानि उपसङ्कमनअनतिरित्तभोजनादीनि दिवा एव आपज्जितब्बानि। केचि पन “भोजनपटिसंयुत्तानि सेखियानि, गणभोजनादीनि च दिवा एव आपज्जितब्बानी "ति वदन्ति। तस्मा ईदिसा 
आपत्तियो मुञ्चित्वा सेसाव ततियकोड्टासं भजन्तीति वेदितब्बं । 


www.tipitaka.org Vipassana Research Institute 


Page 158 sur 167 


न ऊनदसबस्सोति दसवस्सस्स बालस्सेव पञ्जत्तसिक्खापदत्ता वुत्तं । सद्भिविहारिकअन्तेवासिकेसु असम्मावत्तनापत्ति, अलज्जीनं निस्सयदानादिम्पि दसवस्सोच आपज्जति, बुद्ठापिनि द्वे वस्सानि 
अननुबन्धादिम्पि ऊनदसवस्सा आपज्जन्ति। अब्याकतचित्तोति सुपन्तस्स भवङ्गचित्तं सन्धाय वुत्तं। 


अप्पवारेन्तोति अनादरियेन अप्पवारेन्तो केनचि पच्चयेन अप्पवारेत्वा काळपक्खचातुदसे सङ्घे पवारेन्ते तत्थ अनादरियेन अप्पवारेन्तो तमेव आपत्ति काळेपि आपज्जतीति जुण्हे एवाति नियमो न 
दिस्सति, पच्छिमवस्संवुत्थो पन पच्छिमकत्तिकपुण्णमियमेव पवारेतुं लब्भतीति तत्थ अप्पवारणापच्चया आपत्ति आपज्जमानो एव जुण्हे आपज्जतीति नियमेतब्बोति दडुब्बं । जुण्हे कप्पतीति एत्थापि 
एसेव नयो। 


“अपच्चुद्धरित्वा हेमन्ते आपज्जती”ति इमिना “वस्सानं चातुमासं अधिट्ठातु "न्ति नियमवचनेनेव अपच्चुद्धरन्तस्स दुक्कटन्ति दस्सेति। वस्सानुपगमनअकरणीयेन पक्कमादयोपि वस्से एव 
आपज्जति। वत्थिकम्मादिम्पि गिलानो एव। अधोतपादेहि अक्कमनादीनिपि अन्तो एव आपज्जति। भिक्खुनिया अनापुच्छा आरामप्पवेसनादि च अन्तोसीमायमेव। निस्सयपटिपन्नस्स 
अनापुच्छादिसापक्कमनादि च बहिसीमायमेव। पातिमोक्खुददेसे सन्तिया आपत्तिया अनाविकरणापत्तिसमनुभासनऊनवीसतिवस्सूपसम्पादनादिसब्बअधम्मकम्मापत्तियोपि सङ्घे एव। अधम्मेन 
गणुपोसथादीसुपि गणादिमज्झे एव। अलज्जिस्स सन्तिके निस्सयग्गहणादिपि पुग्गलस्स सन्तिके एव आपज्जति। 


तीणि अधम्मिकानि अमूळहविनयस्स दानानीति यो उम्मत्तकोपि वीतिक्कमकाले, अनुम्मत्तो सञ्चिच्चेव आपत्ति आपज्जित्वा भिक्खूहि पच्छा चोदितो सरमानो एव “न सरामी "ति वदति, यो च 
“सुपिनं विय सरामी ति वा मुसा वदति, यो च उम्मत्तककाले कतं सब्बम्मि सब्बेसं वट्टतीति वदति, इमेसं तिण्णं दिन्नानि तीणि अमूळहविनयस्स दानानि अधम्मिकानि। 


अपकतत्तोति विनये अपकतञ्ञू। तेनाह “आपत्तानापत्ति न जानाती”ति (परि० ३२५)। “दिट्टिञ्च अनिस्सज्जन्तानंयेव कम्मं कातब्बन्ति इदं भिक्खूहि ओवदियमानस्स दिट्टिया 
अनिस्सज्जनपच्चया दुक्कटं, पाचित्तियम्पि वा अवस्समेव सम्भवतीति वुत्तं। 


मुखालम्बरकरणादिभेदोति मुखभेरीवादनादिप्पभेदो । उपघातेतीति विनासेति । बीजनिग्गाहादिकेति चित्तं बीजनिं गाहेत्वा अनुमोदनादिकरणेति अत्थो। 
तिकवारवण्णना निट्टिता। 
चतुक्कवारवण्णना 


३२४. चतुक्केसु सोति गिहिपरिक्खारो। अवापुरणं दातुन्ति गब्भ॑ विवरित्वा अन्तो परिक्खारट्टुपनत्थाय विवरणकुञ्चिकं दातुं। सङ्कत्थाय उपनीतं सयमेव अन्तो पटिसामितुम्पि वट्टति । तेनाह 
“अन्तो ठपापेतुञ्च बट्टती”ति। 


आदिकम्मिकेसु पठमं पुरिसलिङ्गं उप्पज्जतीति आह “पठमं उप्पन्नवसेना”ति। पाळियं अनापत्ति वस्सच्छेदस्साति वस्सच्छेदसम्बन्धिनिया अनापत्तिया एवमत्थो। मन्तभासाति मन्ताय पञ्ञाय 
कथनं । “नवमभिक्खुनितो पट्ठाया”ति इदं “अनुजानामि, भिक्खवे, अटुन्नं भिक्खुनीनं यथावुईं अवसेसानं यथाकतिक न्ति (चूळव० ४२६) वचनतो आदितो अदुन्नं भिक्खुनीनं पच्चुट्ठातब्बत्ता वुत्तं । 


“इध न कप्पन्तीति वदन्तोपि पच्चन्तिमेसु आपज्जती”तिआदिना सञ्चिच्च कप्पियं अकप्पियन्ति वा अकप्पियं कप्पियन्ति वा कथेन्तस्स सब्बत्थ दुक्कटन्ति दस्सेति। 
पुब्बकरणन्ति बुच्चतीति अट्ठकथासु वृत्तं, तानि इध परिवारे उद्धटानीति अधिप्पायो। इधाधिप्पेतानि पन दस्सेन्तो “छन्दपारिसुद्धीतिआदिमाह। 
चतुक्कवारवण्णना निड्टिता। 
पञ्चकवारबण्णना 


३२५. पञ्चकेसु आपुच्छित्वा चारस्स अभाबोति पिण्डपातिकस्स “निमन्तितो सभत्तो"ति इमस्स अङ्गस्स अभावा तेन सिक्खापदेन तस्स सब्बथा अनापत्तीति अधिप्पायो। सुसानं नेत्वा पुन 
आनीतकन्ति सुसाने पेतकिच्चं कत्वा निक्खन्तेहि न्हत्वा छट्टितानि निवत्थपारुतवत्थानि एवं बुच्चन्ति। 


पाळियं पञ्चहाकारेहीति पञ्चहि अवहारङ्गेहि। वत्थुतो पन गरुकलहुकभेदेन पाराजिकथुल्लच्चयदुक्कटानि वृत्तानि । इत्थिपुरिससंयोगादिकं किलेससमुदाचारहेतुकं पटिभानचित्तकम्मं नाम । 
पञ्हासहस्सं पुच्छीति समथविपस्सनाकम्म्ठानेसु पञ्हासहस्सं सम्मज्जित्वा ठितं दहरं पुच्छि। इतरोपि दहरो अत्तनो गतमग्गत्ता सब्बं विस्सज्जेसि, तेन थेरो पसीदि । वत्तं परिच्छिन्दीति वत्तं निट्ठापेसि। किं 
त्वं आवुसोतिआदिकं थेरो खीणासवो सम्मज्जनानिसंसं सब्बेसं पाकटं कातुं अवोचाति ददुब्बं 


““जण्णुकेहि पतिट्टाय पदचेतिय "न्ति पाठसेसो। चोदनं कारेस्सामीति भगवता अत्तानं चोदापेस्सामि, अत्तानं निग्गण्हापेस्सामीति अत्थो। 


एत्तकं गय्हुपगन्ति एत्तकं अधिकरणवूपसमत्थाय गहेतब्बवचनन्ति यथा सुत्वा विञ्ञातुं सक्कोति, एवं अनुग्गण्हन्तोति योजना। एत्थ च “अत्तनो भासपरियन्तं अनुग्गहेत्वा परस्स भासपरियन्तं 
अनुग्गहेत्वा”ति एकं, “अधम्मेन करोती"ति एकं, “अप्पटिञ्जाया^ति एकञ्च कत्वा पुरिमेहि द्वीहि पञ्चङ्गानि वेदितब्बानि। वत्थुन्ति मेथुनादिवीतिक्कमं । कथानुसन्धिविनिच्छयानुलोमसन्धिवसेन वत्थु 
न जानातीति चोदकेन वा चुदितकेन वा वुत्तकथानुसन्धिना तेसं वचनपटिवचनानुरूपेन वदन्तो कथानुसन्धिना वत्थुं न जानाति नाम, तञ्च सुत्तविभङ्गे विनीतवत्थुसङ्घातेन विनिच्छयानुलोमेनेव वदन्तो 
विनिच्छयानुलोमसन्धिवसेन वत्थुं न जानाति नाम | जत्तिकम्मं नाम होतीति जत्तिकम्मं निद्धितं नाम होतीति न जानातीति सम्बन्धो। जत्तिया कम्मप्पत्तोति जत्तिया निट्टितायपि कम्मप्पत्तो एव होति। 
अनुस्सावनड्ठाने एव कम्मं निङ्टितं होतीति जत्तिकम्मं निट्टितं नाम होति, तं जत्तिया कारणं न जानातीति अत्थो। 


पाळियं पञ्च विसुद्धियोति आपत्तितो विसुद्धिहेतुत्ता, विसुद्रेहि कत्तब्बतो च पातिमोक्खुद्देसा वुत्ता । 
पञ्चकवारवण्णना निट्टिता। 
छक्कवारादिवण्णना 


३२६. छक्कादीसु पाळियं छ अगारवाति बुद्धधम्मसङ्घसिकखासु, अप्पमादे, पटिसन्थारे च छ अगारवा, तेसु एव च छ गारवा वेदितब्बा। “छब्बस्सपरमता धारेतब्ब” न्ति इदं विभङ्गे आगतस्स 
परमस्स दस्सनं। 


३२८. पाळियं आगतेहि सत्तहीति “पुब्बेवस्स होति मुसा भणिस्स” न्तिआदिना मुसावादसिक्खापदे (पाचि० ४) आगतेहि सत्तहि। 


३२९. तं कुतेत्थ लब्भाति तं अनत्थस्स अचरणं एत्थ एतस्मिं पुग्गले, लोकसन्निवासे वा कुतो केन कारणेन सक्का लद्भुन्ति आघातं पटिविनेति। 

३३०. सस्सतो लोकोतिआदिना वसेनाति “सस्सतो लोको, असस्सतो लोको। अन्तवा लोको, अनन्तवा लोको। तं जीवं तं सरीरन्ति वा, अञ्ञं जीवं अञ्ञं सरीरन्ति वा। होति तथागतो परम्मरणा, 
न होति तथागतो परम्मरणा। होति च न होति च तथागतो परम्मरणा, नेव होति न न होति तथागतो परम्मरणा”ति (म० नि० १.२६९) एवं आगता दस अन्तग्गाहिका दिट्टियो सन्धाय वुत्तं। 
मिच्छादिट्िआादयोति मिच्छादिट्टिमिच्छासङ्कप्पादयो अट्टमिच्छाजाणमिच्छाविमुत्तीहि सद्धि दस मिच्छत्ता । तत्थ मिच्छाजाणन्ति मिच्छादिट्टिसम्मयृत्तो मोहो। अविमृत्तस्सेव विमुत्तसञ्जिता मिच्छाविमुत्ति 
नाम। 


बिपरीताति सम्मादिट्टिआदयो सम्माजाणसम्माविमुत्तिपरियोसाना दस। तत्थ सम्माविमुत्ति अरहत्तफलं, तंसम्पयुत्तं पन जाणं वा पच्चवेक्खणञाणं वा सम्माजाणन्ति वेदितब्बं। 


एकुत्तरिकनयो निड्टितो। 


उपोसथादिपुच्छाविस्सज्जनावण्णना 
३३२. उपोसथादिपुच्छासु पबारणगाथाति दिट्ठादीहि तीहि ठानेहि पवारणावाचा एव। एवं वृत्तानं पन छन्दोविचितिलक्खणेन वुत्तजातिभेदा गाथा। 
छक्कवारादिवण्णना निड्टिता। 
महावग्गवण्णनानयो निट्टितो। 


पञ्जत्तिवग्गो 


पठमगाथासङ्गणिकं 
सत्तनगरेसु पञ्ञत्तसिक्खापदवण्णना 
३३५. अडुड्सतानीति पञ्ञासाधिकानि तीणि सतानि। विग्गहपदेन मनुस्सविग्गहं वृत्त 
अतिरेकन्ति पठमकथिनं । काळकन्ति सुद्धकाळकं । भूतन्ति भूतारोचनं। भिक्खुनीसु च अक्कोसोति “या पन भिक्खुनी भिकखुं अक्कोसेय्या”ति (पाचि० १०२९) वृत्तं सिक्खापदं। 


द्वेपि च भेदाति द्रे सङ्घभेदसिकखापदानि। अन्तरवासकनामेन अञ्जातिकाय भिक्खुनिया हत्थतो चीवरपटिग्गहणं वृत्तं । सुत्तन्ति सुत्तं विञ्ञापेत्वा वायापनं। विकालेति विकालभोजनं । चारित्तन्ति 
पुरेभत्तं पच्छाभत्तं चारित्तं। नहानन्ति ओरेनद्भमासनहानं । 


चीबरं दत्वाति समग्गेन सङ्घेन चीवरं दत्वा खिय्यनं । गिरग्गन्ति नच्चगीतं। चरियाति अन्तोवस्सं चारिकचरणं । तत्थेवाति वस्संवुत्थाय चारिकं अपक्कमित्वा तत्थेव निवासनं पटिच्च 
पञ्जत्तसिक्खापदं | छन्ददानेनाति पारिवासिकेन छन्ददानेन। 


पाराजिकानि चत्तारीति भिकखुनीनं असाधारणानि। सोळसाति आदितो पञ्च सिकखापदानि, कुलदूसनञ्चाति छ, भिक्खुनीनं असाधारणानि दस निस्सग्गियानि। 


चतुत्तिसाति पठमकथिनसुद्भकाळक चीवरपटिग्गहणरूपियचीवरवायापनकोसेय्यमिस्सकएळकलोमधोवापनदुतियपत्तवज्जितानि भिक्खुविभङ्गे ट्रावीसति, भिकखुनीनं असाधारणानि द्वादस चाति 
चतुत्तिंस। छपञ्ञाससतन्ति वेसालियादीसु पञ्जत्तानि द्रत्तिससिक्खापदानि ठपेत्वा सेसा छपञ्जाससतं। 


दस गारय्हाति वोसासअप्पटिसं विदितसिक्खापदद्वयञ्च ठपेत्वा सेसानि दस पाटिदेसनीयानि। द्वे सत्तति सेखियानि सुरुसुरुकारकसामिसेनहत्थेनपानीयथालकपटिग्गहणससित्थकपत्तधोवनानि 
तीणि ठपेत्वा सेसानि सेखियानि। 


सेय्याति अनुपसम्पन्नेन सहसेय्यसिक्खापदं । खणनेति पथवीखणनं । गच्छ देवतेति भूतगामसिक्खापदं वृत्तं। सप्पाणकं सिञ्चन्ति सप्पाणोदकसिञ्चनं। महाबिहारोति महल्लकविहारो। 
अञ्जन्ति अञ्ञवादकं | द्वारन्ति याव द्रारकोसा अग्गळट्टपनं । सहधम्मोति सहधम्मिकं वुच्चमानो। पयोपानन्ति सुरुसुरुकारकसिक्खापदं। 


एळकलोमोति एळकलोमधोवापनं। पत्तो चाति दुतियपत्तो। ओवादोति भिक्खुनुपस्सयं उपसङ्कमित्वा ओवादो । भेसज्जन्ति चतुमासपच्चयपवारणासिक्खापदं। आरञ्जिकोति चतुत्थपाटिदेसनीयं । 
ओवादोति ओवादाय वा संवासाय वा अगमनं। 


३३७. “ये च यावततियका ति पञ्हस्स “इमे खो यावततियका”ति विस्सज्जनं वत्वा तदनन्तरं “साधारणं असाधारणः न्तिआदिपञ्हानं विस्सज्जने वत्तब्बे यस्मा तं अवत्वा “कति 
छेदनकानी 'तिआदिके अड पज्हे अन्तरा विस्सज्जेत्वा तेसं अनन्तरा “वीसं द्वे सतानि भिक्खूनं..पे०... छचत्तारीसा भिक्खूनं, भिक्खुनीहि असाधारणा”तिआदिना उक्कमेनेव साधारणादिपञ्हा विस्सज्जिता, 
तस्मा तं उक्कमविस्सज्जनकारणं दस्सेतुं “यस्मा पन ये च यावततियकाति अयं पञ्हो”तिआदिमाह। 


३३८. धोबनञ्च पटिग्गहोतिआदिगाथा अटुकथाचरियानं गाथाव। छब्बस्सानि निसीदनन्ति द्वे सिक्खापदानि । द्वे लोमाति तियोजनातिक्कमधोवापनवसेन द्वे एऊकलोमसिक्खापदानि। वस्सिका 
आरञ्ञकेन चाति वस्सिकसाटिका परियेसनअरञ्जकेसु सेनासनेसु विहरणसिक्खापदेन सह। 


पणीतन्ति पणीतभोजनविञ्ञापनं । ऊनन्ति ऊनवीसतिवस्सूपसम्पादनं | मातुगामेन सद्धिन्ति संविधाय गमनं वुत्तं । या सिक्खाति यं सिक्खापर्द । निसीदने च या सिक्खाति 
पमाणातिक्कन्तनिसीदनकारापने यं सिक्खापर्द । तथा बस्सिका या च साटिकाति एत्थापि। 


पाळियं सतं सत्तति छच्चेविमे होन्ति उभिन्नं असाधारणाति भिकखूनं भिकखुनीहि असाधारणा छचत्तारीस, भिकखुनीनं भिक्खूहि असाधारणा तिंसाधिकं सतञ्चाति एवं उभिन्नं असाधारणा च 
छसत्ततिअधिकं सतं सिक्खापदानीति अत्थो। सतं सत्तति चत्तारीति उभिन्नं साधारणसिक्खानं गणना चतुसत्ततिअधिकं सतं सिकखापदानीति अत्थो। 


बिभत्तियोति आपत्तिक्खन्धा चेव उपोसथपवारणादयो च अधिप्पेता ते हि पाराजिकादिभेदेन, भिक्खुउपोसथादिभेदेन च विभजीयन्ति । तेनाह “विभत्तियोतिआदि। तेसन्ति अइन्नं पाराजिकादीनं। 
द्वीहीतिआदि विवादाधिकरणादीनं समथेहि वूपसमदस्सनं । 


सत्तनगरेसु पञ्ञत्तसिक्खापदवण्णना निट्टिता। 

पाराजिकादिआपत्तिवण्णना 


३३९. इदन्ति “पाराजिकन्ति यं वुत्त न्तिआदिना वृत्तं वचनं सन्धाय वदति। इदज्हि हेड्ठा “गरुक लहुक”न्तिआदिना उद्धटपञ्हेसु अनागतम्मि “सब्बानिपेतानि वियाकरोहि, हन्द वाक्यं सुणोम तेति 
एत्थ यथावृत्तानि अञ्ञानिपि “सब्बानिपेतानि वियाकरोहि, हन्द वाक्यं सुणोमा "ति एवं गहितमेवाति दस्सेन्तो “इमिना पन आयाचनवचनेन सङ्गहितस्सा”तिआदि वृत्तं। 


अतिवस्सतीति ओवस्सति, वस्सोदकं पविसतीति अत्थो। धम्मानन्ति यथा चतुपच्चये धारयतीति धम्मो, तेसं । तेनाह “सङ्कतधम्मान ˆ न्ति। गाथासङ्घणिकन्ति गाथासङ्गहो, ते ते अत्था गाथाहि 
सङ्गहेत्वा गणीयन्ति कथीयन्ति एत्थाति हि गाथासङ्गणिकं । 


पाराजिकादिआपत्तिवण्णना निड्टिता। 


पठमगाथासङ्गणिकवण्णनानयो निङ्टितो। 


अधिकरणभेदं 
उक्कोटनभेदादिकथावण्णना 


३४१. “अलं आवुसो”ति अत्तपच्चत्थिके सञ्ञापेत्वाति पत्तचीवरादिअत्थाय अलं भण्डनादिकरणन्ति विवादादीसु दोसदस्सनमत्तेन सञ्ञापेत्वा अञ्जमञ्ञं खमापेत्वा वृपसमेन्ति, न पन 
अञ्जमञ्ञं आपत्तानापत्तिदस्सनवसेनाति अधिप्पायो। तेनाह “पाळिमुत्तकविनिच्छयेनेवा"ति। 


विसमानि कायकम्मादीनि निस्सितो भिक्खु बिसमनिस्सितो नाम, मिच्छादिड्टिनिस्सितो गहननिस्सितो, बलवन्ते पुरिसे निस्सितो बलबनिस्सितो नामाति दस्सेन्तो “एको बिसमानी”तिआदिमाह। 
उक्कोटनभेदादिकथावण्णना निडिता। 
अधिकरणनिदानादिवण्णना 


३४२. आपत्ति निस्साय उप्पज्जनकआपत्तिवसेनाति परेसं, अत्तनो च आपत्ति पटिच्छादेन्तानं वज्जपटिच्छादीनं पाराजिकादिआपत्तिमेव सन्धाय वृत्तं, न सब्बापत्तियो। किच्चं निस्साय 
उप्पज्जनककिच्चानन्ति उक्खेपनीयादिकम्मं निस्साय उप्पज्जनकानं तदनुवत्तिकाय भिक्खुनिया यावततियानुस्सावनानं किच्चानं वसेन, न सब्बेसं किच्चानं वसेनाति। 


३४४. पाळियं “कतिहि अधिकरणेहीति पुच्छाय “एकेन अधिकरणेन किच्चाधिकरणेना "ति वृत्तं । “कतिसु ठानेसू ति पुच्छाय “तीसु ठानेसु सङ्घमज्झे, गणमज्झे, पुग्गलस्स सन्तिके ति वृत्तं। 
“कतिहि समथेही ति पुच्छाय “तीहि समथेही' ति वुत्त । तीहिपि एतेहि एको वूपसमनप्पकारोव पुच्छितो, विस्सज्जितो चाति वेदितब्बो। 


३४८. विवादाधिकरणं होति अनुवादाधिकरणन्तिआदीसु विवादाधिकरणमेव अनुवादाधिकरणादिपि होतीति पुच्छाय विवादाधिकरणं विवादाधिकरणमेव होति, अनुवादादयो न होतीति 
विस्सज्जनं। 


अधिकरणनिदानादिवण्णना निड्टिता। 
सत्तसमथनानात्थादिवण्णना 
३५४. अधिकरणपुच्छाविस्सज्जने पाळियं विपच्चयताय बोहारोति विरूपविपाकाय अञ्जमञ्जं दुक्खुप्पादनाय कायवचीवोहारो । मेधगन्ति वुद्धिप्पत्तो कलहो। 
अनुसम्पवङ्कताति विपत्तिचोदनाय अनु अनु संयुज्जनवसेन निन्नता। 


अब्भुस्सहनताति अतिविय सञ्जातुस्साहता। अनुबलप्पदानन्ति चोदकानम्पि उपत्थम्भकरणं। कम्मसङ्गहाभावेनाति सङ्घसम्मुखतादिमत्तस्स सम्मुखाविनयस्स सङ्घादीहि कत्तब्बकिच्चेसु 
सङ्गहाभावा। 


सत्तसमथनानात्थादिवण्णना निड्टिता। 

अधिकरणभेदवण्णनानयो निट्टितो। 
दुतियगाथासङ्गणिकं 

चोदनादिपुच्छाविस्सज्जनावण्णना 


३५९. दुतियगाथासङ्गणिकाय “चोदना किमत्थाया"तिआदिका पुच्छा उपालित्थेरेन कता । “चोदना सारणत्थायातिआदिविस्सज्जनं भगवता वुत्तं। उपालित्थेरो सयमेव पुच्छित्वा विस्सज्जनं 
अकासीतिपि वदन्ति। 


मन्तग्गहणन्ति तेसं विचारणागहणं, सुत्तन्तिकत्थेरानं, विनयधरत्थेरानञ्च अधिप्पायगहणन्ति अत्थो। पाटेक्कं विनिच्छयसन्निट्ठापनत्थन्ति तेसं पच्चेकं अधिप्पायं जत्वा तेहि समुद्ठापितनयम्पि 
गहेत्वा विनिच्छयपरियोसापनत्थन्ति अधिप्पायो। 


“मा खो तुरितो अभणी”तिआदिना अभिमुखे ठितं कञ्चि अनुविज्जकं ओवदन्तेन विय थेरेन अनुविज्जकवत्तं कथितं । 


अनुयुञ्जनवत्तन्ति अनुयुज्जनक्कमं, तं पन यस्मा सब्नसिकखापदवीतिक्कमविसयेपि तंतंसिकखापदानुलोमेन कत्तब्बं, तस्मा “सिक्खापदानुलोमिक ˆ न्ति वुत्तं । अत्तनो गतिं नासेतीति अत्तनो 
सुगतिगमनं विनासेति। 


अनुसन्धित-सद्दो भावसाधनोति आह “अनुसन्धितन्ति कथानुसन्धी”ति। वत्तानुसन्धितेनाति एत्थापि एसेव नयो। वत्तानुसन्धितेनाति आचारानुसन्धिना, आचारेन सद्धि समेन्तिया पटिञ्ञायाति 
अत्थो। तेनाह “या अस्स वत्तेना”तिआदि। 

पाळियं सञ्चिच्च आपत्तिन्तिआदि अलज्जिलज्जिलक्खणं भिक्खुभिक्खुनीनं वसेन वृत्तं तेसञ्ञेव सब्बप्पकारतो सिक्खापदाधिकारत्ता। सामणेरादीनम्पि साधारणवसेन पन सञ्चिच्च यथासकं 
सिक्खापदवीतिक्कमनादिकं अलज्जिलज्जिलक्खणं वेदितब्बं । 


कथानुसन्धिवचनन्ति चुदितकअनुविज्जकानं कथाय अनुसन्धियुत्तं वचनं न जानाति, तेहि एकस्मिं कारणे वृत्ते सयं तं असल्लकखेत्वा अत्तनो अभिरुचितमेव असम्बन्धितत्थन्ति अत्थो । 
बिनिच्छयानुसन्धिवचनञ्चाति अनुविज्जकेन कतस्स आपत्तानापत्तिविनिच्छयस्स अनुगुणं, सम्बन्धवचनञ्च। 


चोदनादिपुच्छाविस्सज्जनावण्णना निद्टिता। 


चोदनाकण्डं 
अनुविज्जककिच्चवण्णना 
३६०. पाळियं यं खो त्वन्तिआदीसु त्वं, आवुसो, यं इमं भिक्खुं चोदेसि, तं किम्हि दोसे चोदेसि, कतराय विपत्तिया चोदेसीति अत्थो। एवं सब्बत्थ। 
३६९. असुद्धपरिसङ्कितोति असुद्धाय अट्ठाने उप्पन्नाय परिसङ्काय परिसङ्कितो। तेनाह अमूलकपरिसङ्कितो”ति। 


३६४. पाळियं उपोसथो सामग्गत्थायाति विसुद्धानं भिक्खूनं अञ्जोञ्जनिरपेक्खो अहुत्वा उपोसथो उपोसथडट्टानं सन्निपतित्वा “पारिसुद्धि आयस्मन्तो आरोचेथ, परिसुद्रेत्थायस्मन्तो, परिसुद्धो अहं 
आवुसोतिआदिना अञ्ञमञ्जं परिसुद्धिवीमंसनारोचनवसेन अयुत्ते विवज्जेत्वा यृत्तेहेव कायचित्तसामग्गीकरणत्थाय। 


बिसुद्धाय पवारणाति दिट्टसुतादीहि अञ्ञमञ्ञं कथापेत्वा विसुद्धिसम्पादनत्थायाति अत्थो। उभो एतेति आमिसपुग्गलनिस्सयने एते उभो। 


अनुविज्जककिच्चवण्णना निड्टिता। 
चूळसङ्गामं 
अनुविज्जकस्स पटिपत्तिवण्णना 


३६५. तत्र हीति तस्मिं सन्निपाते । अत्तपच्चत्थिकाति लज्जिपेसलस्स चोदकपापगरहीपुग्गलस्स अनत्थकामा वेरीपुग्गला । सासनपच्चत्थिकाति अत्तनो अनाचारानुगुणं बुद्धवचनं पकासेन्तो 
तण्हागतिका, दिट्टिगतिका च । अज्झोगाहेत्वाति अलज्जिअभिभवनवसेन सङ्घमज्झं पविसित्वा। सो सङ्गामावचरोति सो चोदको सङ्गामावचरो नाम | दिइुसुतमुतम्पि राजकथादिकन्ति दिट्टसुतवसेनेव 
राजचोरादिकथं, मुतवसेनपि अन्नादिकथञ्च अकथेन्तेनाति योजेतब्बं । कप्पियाकप्पियनिस्सिता वातिआदीसु रूपारूपपटिच्छेदपदेन सकलअभिधम्मत्थपिटकत्तं दस्सेति । समथाचारादीहि 
पटिसंयुत्तन्ति सकलपसृत्तन्तपिटकत्तं। तत्थ समथाचारो नाम समथभावनाक्कमो । तथा बिपस्सनाचारो । ठाननिसज्जवत्तादिनिस्सिताति सङ्घमज्झादीसु गरुचित्तीकारं पच्चुपट्ुपेत्वा ठानादिक्कमनिस्सिता 
चेव चुहसमहावत्तादिवत्तनिस्सिता च, आदि-सद्देन अप्मिच्छतादिनिस्सिता चाति अत्थो। पञ्हे उप्पन्नेति केनचि उप्पन्ने पञ्हे पुच्छिते। इदञ्च उपलक्खणमत्तं, यं किञ्चि उपट्टितं धम्मं भासस्सूति 
अधिप्पायो। 


कुलपदेसो नाम खत्तियादिजातियम्पि कासिकराजकुलादिकुलविसेसो । एतमेवाह “कुलपदेसो खत्तियकुलादिवसेनेव वेदितब्बो”ति। सन्निपातमण्डलेति अत्तनो अनुविज्जमानप्पकारं सङ्घस्स 
जापनत्थं उड्डाय सङ्घसन्निपातमज्झे इतो चितो च परेसं मुखं ओलोकेन्तेन न चरितब्बं। यथानिसिन्नेनेव धम्मविनयानुगुणं विनिच्छयं यथा सब्बे सुणन्ति, तथा वत्तब्बन्ति अत्थो। 


पाळियं अचण्डिकतेनाति अकतचण्डभावेन, अफरुसेनाति अत्थो। “हितानुकम्पिना/ति एतेन मेत्तापुब्बभागो वुत्तो । “कारुणिकेन भवितब्ब ˆ न्ति इमिना अप्पनाप्पत्तकरुणा वुत्ता। 
“हितपरिसक्किना "ति इमिना करुणापुब्बभागो। तेनाह “करुणा च करुणापुब्बभागो च उपट्ठापेतब्बोति अयं पदद्वयेपि अधिप्पायोˆति। लज्जियाति लज्जिनी। 


अनुयोगवत्तं कथापेत्वाति “कालेन वकखामीतिआदिना (परि० ३६२) वृत्तवत्तं। अनुयुञ्जनाचारक्कमेनेव अनुयुञ्जनं अनुयोगवत्तं नाम, तं कथापेत्वा तेनेव कमेन अनुयुञ्जापेत्वाति अत्थो। 
उजुमद्दवेनाति एत्थ अज्झाहरितब्बपदं दस्सेति “उपचरितब्बो ति। “धम्मेसु च पुग्गलेसु चा“ ति इदं “मज्झत्तेन भवितब्ब न्ति पकतेन सम्बन्धितब्बन्ति आह “धम्मेसु च पुग्गलेसु च...पे०... मज्झत्तोति 
वेदितब््रो”ति। यञ्हि यत्थ कत्थचि कत्तब्बं, तं तत्थ अतिक्कमन्तो मज्झत्तो नाम न होति, धम्मेसु च गारवो कत्तब्बो। पुग्गलेसु पन मेत्ताभावेन पक्खपातगारवो । तस्मा इमं विधि अनतिक्कन्तोव तेसु 
मञ्झत्तोति वेदितब्बो। 


३६६. संसन्दनत्थन्ति आपत्ति वा अनापत्ति वाति संसये जाते संसन्दित्वा निच्छयकरणत्थं वृत्तन्ति अधिप्पायो। अत्थदस्सनायाति साधेतब्बस्स आपत्तादिउपमेय्यत्थस्स चोदकचुदितके अत्तनो 
पटिञ्जाय एव सरूपविभावनत्थं । अत्थो जानापनत्थायाति एवं विभावितो अत्थो चोदकचुदितकसङ्घानं जापनत्थाय निज्झापनत्थाय, सम्पटिच्छापनत्थायाति अत्थो। पुग्गलस्स ठपनत्थायाति 
चोदकचुदितके अत्तनो पटिञ्जाय एव आपत्तियं, अनापत्तियं वा पतिट्ठापनत्थाय | सारणत्थायाति पमुटुसरापनत्थाय । सवचनीयकरणत्थायाति दोसे सारितेपि सम्पटिच्छित्वा पटिकम्मं अकरोन्तस्स 
सवचनीयकरणत्थाय। “न ते अपसादेतब्बा”ति इदं अधिप्पेतत्थदस्सनं । तत्थ अविसंवादकट्टाने ठिता एव न अपसादेतब्बा, न इतरेति दडुब्बं 


अप्पच्चयपरिनिब्बानत्थायाति आयतिं पटिसन्धिया अकारणभूतपरिनिब्बानत्थाय । परिनिब्बानञ्हि नाम खीणासवानं सब्बपच्छिमा चुतिचित्तकम्मजरूपसङ्घाता खन्धा, ते च सब्बाकारतो 
समुच्छिन्नानुसयताय पुनब्भवाय अनन्तरादिपच्चया न होन्ति अज्जेहि च तण्हादिपच्चयेहि विरहितत्ता। तस्मा “अप्पच्चयपरिनिब्बान न्ति वुच्चति । तन्ति विमुत्तिजाणदस्सनं । तेनेवाह “तस्मि न्ति। 
विनयमन्तनाति विनयविनिच्छयो। सोतावधानन्ति सोतस्स ओदहनं, सवनन्ति अत्थो। तेनाह “यं उप्पज्जति जाण'न्ति। यथावुत्ताय विनयसंवरादिकारणपरम्पराय विमुत्तिया एव पधानत्ता सा पुन 
चित्तस्स विमोक्खोति उद्धटोति आह “अरहत्तफलसङ्कातो विमोक्खो”ति। अथ वा यो यं किञ्चि धम्मं अनुपादियित्वा परिनिब्बानवसेन चित्तस्स चित्तसन्ततिया, तप्पटिबद्भकम्मजरूपसन्ततिया च 
विमोक्खो विमुच्चनं अपुनप्पवत्तिवसेन विगमो, एतदत्थाय एतस्स विगमस्सत्थाय एवाति एवं निगमनवसेनपेत्थ अत्थो वेदितब्बो। 


३६७. अनुयोगवत्तगाथासु कुसलेन बुद्धिमताति सम्मासम्बुद्धेन। कतन्ति निब्बत्तितं, पकासितन्ति अत्थो। तेनेवातिआदीसु तेनेव कताकतस्स अजाननेव पुब्बापरं अजाननस्स, अञ्ञस्सपि 
भिकखुनो यं कताकतं होति, तम्पि न जानातीति अत्थो। अत्तनो सदिसायाति यथावृत्तेहि दोसेहि युत्तताय अत्तना सदिसाय। 


अनुविज्जकस्स पटिपत्तिवण्णना निद्टिता। 
महासङ्गामं 


बोहरन्तेन जानितब्बादिवण्णना 

३६८-३७४. महासङ्गामे पाळियं सङ्गामावचरेनाति अनुविज्जकं सन्धाय वृत्तं। वत्थूति मेथुनादिवीतिक्कमो | निदानन्ति वेसालिआदिपञ्जत्त्ठानं। पुग्गलो अकारको जानितब्ब्रोति एत्थ सङ्घे वा 
गणे वा परिणायकभूतो पुग्गलोति ददुब्बं 


३७५. विस्सट्ठिसिक्खापदन्ति नीलादिदसन्नं सुक्कानं मोचनवसेन वृत्तं सुक्कविस्सद्विसिकखापदं । तञ्हि तेलादिमन्दवण्णानं नीलादिपचुरवण्णानं वसेन “वण्णावण्णा ति वृत्तं । पचुरत्थे हि इध 
अवण्णोति अ-कारो। 


३७९. याब अकनिदरुब्रह्मानो द्विधा होन्तीति एत्थ अविहादिसुद्धावासिका अञ्जभूमीसु अरिया धम्मवादीपक्खं एव भजन्ति, इतरे दुविधम्पीति ददुब्बं 


बोहरन्तेन जानितब्बादिवण्णना निड्टिता। 


कथिनभेदं 


कथिनअत्थतादिवण्णना 


४०४. कथिने अनागतवसेनाति उदकाहरणादिपयोगे उप्पन्ने पच्छा धोवनादिपुब्बकरणस्स उप्पत्तितो तप्पयोगस्स अनागतवसेनेव अनन्तरपच्चयो। पच्चयत्तञ्चस्स कारियभूतस्स यस्मा 
निप्फादेतब्बतं निस्साय पच्चया पवत्ता, न विना तेन, तस्मा तेन परियायेन वृत्तं, न सभावतो सब्बत्थ । तेनाह “पयोगस्स ही”तिआदि। तत्थ पयोगस्स सत्तविधम्पि पुब्बकरणं पच्चयो होतीति सम्बन्धो। 
कारणमाह “यस्मा”तिआदि। पुब्बकरणस्सत्थायाति पुब्बकरणस्स निप्फादनत्थाय। पुरेजातपच्चयेति पुरेजातपच्चयस्स विसये। एसाति पयोगो। धोवनादिधम्मेसु एकम्पि अत्तनो पुरेजातपच्चयभूतं धम्मं 
न लभति, अत्तनो उप्पत्तितो पुरेजातस्स पुब्बकरणस्स अभावाति अत्थो। लभतीति पच्छाजातपच्चयं पुब्बकरणं लभति, पच्छाजातपच्चयो होतीति अत्थो। 


पाळियं पन्नरस धम्मा सहजातपच्चयेन पच्चयोति एत्थ पुब्बकरणस्साति वा पयोगस्साति वा अञ्ञस्स कस्सचि पच्चयुप्पन्नस्स अपरामइत्ता पन्नरस धम्मा सयं अञ्जमञ्जसहजातपच्चयेन 
पच्चयोति एवमत्थो गहेतब्बो, तेहि सह उप्पज्जनकस्स अज्जस्स अभावा। एवं उपरि सब्बत्थ। तेनाह “सहजातपच्चयं पना”तिआदि। मातिका च पलिबोधा चाति एत्थ च-सद्देन पञ्चानिसंसानि 
गहितानीति दब्बं । एवं मातिकानञ्च पलिबोधानञ्चाति एत्थापि। तेहिपि अत्थो अनन्तरमेव मातिकादीहि सह जायन्ति । तेनेव “पन्नरस धम्मा सहजातपच्चयेन पच्चयो”ति वुत्ता। आसाति चीवरासा। 
बत्थूति आसाय निमित्तभूतं अनुप्पन्नचीवरं। “दस्साम करिस्सामा”ति हि दायकेहि पटिञ्जातचीवरं निस्साय अनन्तरं उप्पज्जमाना चीवरासा अनन्तरपच्चयादिभावेन वुत्ता। आसानञ्च अनासानञ्चाति 
लब्भमानकचीवरे उप्पज्जनकचीवरासानञ्चेव अलब्भमाने चीवरे उप्पज्जनकअनासानञ्च, आसानं, तब्बिगमानञ्चाति अत्थो। खणे खणे उप्पत्तिभेदं सन्धाय “आसान न्ति बहुवचनं कतं, आसाय, 
अनासाय चाति अत्थो। तेनाह “आसा च अनासा चा”ति। 


कथिनअत्थतादिवण्णना निट्टिता। 
पुब्बकरणनिदानादिविभागवण्णना 


४०६-७. छ चीवरानीति खोमादीसु छसु अञ्जतरं सन्धाय वुत्तं। सब्बसङ्गाहिकवसेन पन “चीबरानी”ति बहुवचनं कतं । पाळियं पनेत्थ वत्थु, आसा च अनासा चातिआदीसु अत्थते कथिने 
आनिसंसवसेन उप्पज्जनकपच्चासाचीवरं “वत्थू”ति वुत्तं। कथिनचीवरं हेतुपच्चय-सद्देहि वुत्तन्ति वेदितब्बं । 


४०८. पच्चुद्धारो तीहि धम्मेहीतिआदि कथिनत्थारत्थाय तिचीवरतो अञ्जं वस्सिकसाटिकादिं पच्चुद्धरितुं, अधिट्ठहित्वा अत्थरितुञ्च न वट्टतीति दस्सनत्थं वृत्तं। “वचीभेदेना”ति एतेन केवलं 
कायेन कथिनत्थारो न रुहतीति दस्सेति। 


पुब्बकरणनिदानादिविभागवण्णना निट्टिता। 
कथिनादिजानितब्ब्रविभागवण्णना 


४१२. येसु रूपादिधम्मेसूति “पुरिमवस्संवुत्था भिक्खू, पञ्चहि अनूनो सङ्घो, चीवरमासो, धम्मेन समेन समुप्पन्नं चीवर न्ति एवमादीसु येसु रूपारूपधम्मेसु। सतीति सन्तेसु। मिस्सीभावोति 
संसग्गता समूहपञ्जत्तिमत्तं। तेनाह “न परमत्थतो एको धम्मो अत्थी”ति। 


४१६. एकतो उप्पज्जन्तीति कथिनुद्धारेन सह उप्पज्जमानारहा होन्तीति अत्थो। कथिनत्थारतो हि पभुति सब्बे कथिनुद्धारा तं तं कारणन्तरमागम्म उप्पज्जन्ति, तस्मा सब्बे एकुप्पादा नाम जाता। 
तेसु अन्तरुब्भारसहुब्मारा द्वे एव तं विहारं अनत्थतकथिनविहारसदिसं करोन्ता सयं सकलेन कथिनत्थारेन सह निरुज्झन्ति उद्धारभावं पापृणन्ति। अवसेसा पन तं तं पाटिपुग्गलिकमेव कथिनत्थारं द्विन्नं 
पलिबोधानं उपच्छिन्दनवसेन निरोधेन्ता सयं उद्धारभावं पापुणन्ति, न सकलं कथिनत्थारं | कथिनुद्धारानञ्च निरोधो नाम तं तं कारणमागम्म उद्धारभावप्पत्ति, एवञ्च उप्पत्ति नाम कथिनुद्धारो एव। तेनाह 
“सब्बेपि अत्थारेन सद्धिं एकतो उप्पज्जन्ती”तिआदि। तत्थ पुरिमा द्वेति “एकुप्पादा एकनिरोधा"ति पाळियं पठमं वृत्ता अन्तरुब्भारसहुब्भारा द्रे। तेसूति पक्कमनन्तिकादीसु। उद्धारभावं पत्तेसूति 
उद्भारभावप्पत्तिसङ्घातनिरोधं पत्तेसृति अत्थो। अत्थारो तिट्ठतीति कतचीवरं आदाय पक्कन्तादिपुग्गलं ठपेत्वा तदवसेसानं पलिबोधसब्भावतो कथिनत्थारो तिति । 


कथिनादिजानितब्बविभागवण्णना निट्टिता। 
पञ्जत्तिवग्गवण्णनानयो निड्टितो। 
सङ्गहवग्गो 
उपालिपञ्चकं 
नप्पटिप्पस्सम्भनवग्गबण्णना 


४२१. समग्गेहि करणीयानीति विवादाधिकरणेहि पुब्बे असमग्गा हुत्वा पच्छा सामग्गिं उपगतेहि कत्तब्बानि। कि पन असञ्जतमिस्सपरिसाय सद्भि लज्जिनो सामग्गिं करोन्तीति आह 
“उपोसथपवारणादीसु ही”तिआदि। तत्थ ठितासूति उपोसथपवारणासु अप्पवत्तीसु। उपत्थम्भो न दातब्ब्रोति उपरूपरि अप्पवत्तनत्थाय मयम्पि उपोसथं न करिस्सामातिआदिना कलहस्स उपत्थम्भो न 
दातब्बो, धम्मेन विनयेन सामग्गिं कत्वा समग्गेहेव असञ्जता भिक्खू विनेतब्बाति अधिप्पायो। तेनाह “सचे सङ्घो अच्चयं देसापेत्वा”तिआदि। भिक्खुनो नक्खमतीति केसुचि पुग्गलेसु 
अण्पमत्तकदोसदस्सनेन न रुच्चति । दिट्टाबिकम्मम्पि कत्बाति “न मेतं खमती”ति सभागस्स भिक्खुनो अत्तनो दिट्ठि आविकत्वा । उपेतब्बाति सासनहानिया अभावा सामग्गिं अकोपेत्वा कायसामग्गी 
दातब्बा, ईदिसे ठाने अलज्जिपरिभोगो आपत्तिकरो न होति, वट्टतियेव । ये पन सासनविनासाय पटिपन्ना, तेहि सह न वत्तति, आपत्ति एव होति सासनविनासो च। तेनाह “यत्र पन उद्धम्म' न्तिआदि। 

““दिद्वाविकम्मं न वट्टती”ति इमिना दिड्टिया आविकतायपि आपत्ति दस्सेति। 


४२२. कण्हवाचोति रागदोसादीहि किलिट्टबचनो। अनत्थकवचनस्स दीपनं पकासनं अस्साति अनत्थकदीपनो। मानं निस्सायाति विनिच्छयकरणं तव भारोति सङ्घेन भारे अकतेपि  अहमेवेत्थ 
बोहरितुं अरहरूपो ति मानं निस्साय। यथादिट्टियाति अनुरूपलद्धिया । यस्स हि अत्थस्स यादिसी दिदट्ठि अनुरूपा, तं गहेत्वा न ब्याकताति अत्थो ।अस्स अत्तनोति अधम्मादिअत्थं सन्धाय वदति, न 
पुग्गलं, अस्स अधम्मादिअत्थसङ्कातस्स अत्तनो सरूपस्स या अनुरूपा दिट्टीति अत्थो। लद्धि निक्खिपित्वाति अनुरूपलद्धि छट्टेत्वा, अग्गहेत्वाति अत्थो। तेनाह “अधम्मादीसु धम्मादिलद्धिको 
हृत्वा”ति। अथ वा अत्तनो लद्धि निगूहित्वा पुग्गलानुगुणं तथा ब्याकरोन्तो न यथादिट्टिया ब्याकता नाम | इमस्मिं पवखे अधम्मादीसु धम्मादिलद्धिको हुत्वाति एत्य अधम्मादीसु धम्मादिलद्धिको विय 
हुत्वाति अत्थो गहेतब्बो। 


नप्पटिप्पस्सम्भनवग्गवण्णना निट्टिता। 
बोहारवग्गादिवण्णना 


४२४. कम्मञत्तीति कम्मभूता जत्ति। अनुस्सावननिरपेवखा जत्तिकम्मभूता जत्तीति अत्थो । कम्मपादञत्ति नाम जत्तिदुतियकम्मादीसु अनुस्सावनकम्मस्स पादभूता अधिट्ठानभूता जत्ति। नबसु 
ठानेसूति ओसारणादीसु नवसु ठानेसु। द्वीसु ठानेसूति जत्तिदुतियजत्तिचतुत्थकम्मेसु । 


सुत्तानुलोमन्ति उभतोविभङ्गे सुत्तानुलोमभूते महापदेसे सन्धाय वृत्तं। बिनयानुलोमन्ति खन्धकपरिवारानुलोमभूते महापदेसे । सुत्तन्तिके चत्तारो महापदेसेति सुत्ताभिधम्मपिटकेसु 
अनुञ्ञातपटिक्खित्तसुत्तानुलोमवसेन नयतो गहेतब्बे चत्तारो अत्थे। 


४२५. दिट्टीनं आविकम्मानीति आपत्तिलद्धीनं पकासनानि, आपत्तिदेसनाकम्मानीति अत्थो। 


यथा चतूहि पञ्चहि दिट्टि आविकता होतीति यथा आविकते चतूहि पञ्चहि एकोभूतेहि एकस्स पुग्गलस्स सन्तिके आपत्ति देसिता नाम होति, एवं देसेतीति अत्थो। एवं देसेन्तो च अत्तना सद्धि 
तयो वा चत्तारो वा भिक्खू गहेत्वा एकस्स सन्तिके देसेति। एवं देसेतुं न वट्टति | देसिता च आपत्ति न वुट्ठाति, देसनापच्चया दुक्कटञ्च होति। द्विन्न॑ तिण्णं पन एकतो देसेतुं वट्टति। 


४४४. अदस्सनेनाति इमस्स अकप्पियं परिवज्जेन्तानं विनयधरानं पटिपत्तिया अदस्सनेन, तेसं दिट्ठानुगति अनापज्जनेनातिपि अत्थो गहेतब्बो। अकप्पिये कप्पियसअञतायाति रजतादिअकण्पिये 
तिपुआदिसञ्जिताय। पुच्छित्वा वा अञ्जेसं वा बुच्चमानं असुणन्तो आपज्जतीति एत्थ पुच्छित्वा असुणन्तो वा पुच्छियमानं असुणन्तो वाति पच्चेकं योजेतब्बं । एकरत्तातिक्कमादिवसेनाति 
अधिट्टितचीवरेन विप्पवसित्वा एकरत्तातिक्कमेन पाचित्तियं आपज्जति। आदि-सद्देन छरत्तातिक्कमादीनं सङ्गहो। 


४५०. अनत्थं कलिसासनन्ति अनत्थावहं कोधवचनं आरोपेन्तो दोसं आरोपेन्तो उपद्दवाय परिसक्कतीति अत्थो। 
४५४. बोहारनिरुत्तियन्ति तस्स तस्स अत्थस्स वाचकसद्दे पभेदगतजाणप्पत्तो न होतीति अत्थो। 
४५५. परिमण्डलब्यञ्जनारोपने कुसलो न होतीति परिमण्डलेन पदब्यञ्जनेन वत्थुं, परेहि वृत्तं जानितुञ्च असमत्थोति अत्थो। 


४५८. अनुस्सावनेनाति अनु अनु कथनेन। तेनाह “ननु तुम्हे तिआदि, यं अवोचुम्ह, स्वायं पकासितोति सम्बन्धो । तत्थ यन्ति इदं यस्मा वचनापेक्खं न होति, वचनत्थापेक्खमेव, तस्मा तेन वचनेन 
नानाकरणाभावं पकासयिस्सामाति यमत्थं अवोचुम्हाति अत्थो गहेतब्बो । तेनेव “स्वाय”न्ति पुल्लिङ्गवसेन पटिनिद्देसो कतो, तस्स सो अयं नानाकरणाभावोति अत्थो। 


४६७. मञ्चपदादीसुपि नळाटं पटिहञ्जेय्याति अन्धकारे चम्मखण्डं पञ्जपेत्वा वन्दितुं ओनमन्तस्स नळाटं वा अबिख वा मञ्चादीसु पटिहञ्ञति । एतेन वन्दतोपि आपत्तिअभावं वत्वा वन्दनाय 
सब्बथा पटिक्खेपाभावञ्च दीपेति। एवं सब्बत्थ सुत्तन्तरेहि अप्पटिक्खित्तेसु। नग्गादीसु पन वन्दितुं न वट्टतीति। एकतो आवट्टोति एकस्मिं दोसागतिपकखे परिवत्तो पविट्ठोति अत्थो। तेनाह “सपत्तपक्खे 
ठितो”ति। बन्दियमानोति ओनमित्वा वन्दियमानो । वन्दितब्बेसु उद्देसाचरियो, निस्सयाचरियो च यस्मा नवकापि होन्ति, तस्मा ते बुट्टा एव वन्दियाति वेदितब्बा। 


४७०. पुब्बे वुत्तमेवाति सहसेस्यादिपण्णत्तिवज्जं । इतरन्ति सचित्तकं। 


बोहारवग्गादिवण्णना निट्टिता। 


अपरदुतियगाथासङ्गणिकं 
कायिकादिआपत्तिवण्णना 


४७४. “कति आपत्तियो”तिआदिना उपालित्थेरेन विनयस्स पाटवत्यं सयमेव पुच्छित्वा विस्सज्जनं कतं। भिक्खुनीनंयेव...पे०... अटुवत्थुका नामाति भिक्खुनीनं पञ्जत्ता एका एव आपत्ति 
अट्ठव॒त्थुका नामाति अत्थो। 


४७५. कम्मञ्च कम्मपादका चाति एत्थ यस्मा जत्तिकम्मेसु जत्ति सयमेव कम्मं होति, जत्तिदुतियजत्तिचतुत्थेसु कम्मेसु अनुस्सावनसङ्घातस्स कम्मस्स जत्तिपादकभावेन तिट्ठति, तस्मा इमानि द्वे 
“अत्तिकिच्चानी"ति वुत्तानि। 


पाचित्तियेन सद्धि दुक्कटा कताति दससुपि सिक्खापदेसु एकतोउपसम्पन्नाय वसेन वृत्तदुक्कटं सन्धाय वृत्तं । पठमसिक्खापदम्हीति भिवखुनोवादवग्गस्स पठमसिक्खापदविभङ्गे (पाचि० १४४ 
आदयो)। अधम्मकम्मेति भिकखुनोवादकसम्मुतिकम्मे अधम्मकम्मे जाते आपज्जितब्बा द्वे आपत्तिनवका, धम्मकम्मे द्वे आपत्तिनवकाति चत्तारो नवका वृत्ता। आमकधञ्जं विञ्ञापेत्वा भुञ्जन्तिया 
बिञ्जापनादिपुब्बपयोगे दुक्कटं, अज्झोहारे पाचित्तियं । पाचित्तियेन सद्भि दुक्कटा कतायेवाति वुत्तं 


बिजहन्ती तिइुतीतिआदीसु यदा भिक्खुनिया एकेन पादेन हत्थपासं विजहित्वा ठत्वा किञ्चि कम्मं कत्वा ततो अपरेन पादेन विजहित्वा ठातुकामता उप्पज्जति, तदा सा यथाक्कमं “विजहन्ती तिट्ठति, 
विजहित्वा तिइती”ति इमं वोहारं लभति। अञ्जथा हिस्सा गामृपचारमोक्कन्तिया विसेसो न सिया हत्थपासविजहनस्सापि गमनत्ता। निसीदति वा निपज्जति वाति एत्थापि यथावुत्ताधिप्पायेन अद्धासनेन 
हत्थपासं विजहन्ती निसीदति, सकलेन वा आसनेन विजहित्वा निसीदति, अद्भसरीरेन विजहन्ती निपज्जति, सकलेन सरीरेन विजहित्वा निपज्जतीति योजेतन्बं । 


कायिकादिआपत्तिवण्णना निङ्टिता। 


पाचित्तियवण्णना 

४७६. सब्बानि नानावत्थुकानीति सप्पिनवनीतादीनं पञ्चन्नं वत्थूनं भेदेन पाचित्तियानि पञ्च नानावत्थुकानि। एस नयो पणीतभोजनविसये नव पाचित्तियानीतिआदीसुपि। एतेन 
भेसज्जपणीतभोजनसिक्खापदानि एकेकसिक्खापदवसेन पञ्जत्तानिपि वत्थुभेदेन पच्चेकं पञ्चसिक्खापदनवसिक्खापदसदिसानि भिक्खुनीनं पाटिदेसनीयापत्तियो वियाति दस्सेति । तेनेव 
““नानावत्थुकानी "ति वुत्तं । सप्पिं एव पटिग्गहेत्वा अनेकभाजनेसु ठपेत्वा सत्ताहं अतिक्कामेन्तस्स भाजनगणनाय सम्भवन्तियो बहुकापि आपत्तियो एकवत्थुका एव होन्ति, एवं सप्पिभोजनमेव बहूसु ठानेसु 
बिञ्ञापेत्वा एकतो वा विसुं विसुमेव वा भुञ्जन्तस्स आपत्तियो एकवत्थुका एवाति दडुब्बा। 


पाळियं एकवाचाय देसेय्य, वुत्ता आदिच्चबन्धुनाति एत्य “देसेस्याति वृत्ता"ति इति-सहं अज्झाहरित्वा योजेतब्बं । एवं सेसेसुपि। 


भेदानुवत्तकानन्ति एत्थ आदि-सह्दो लुत्तनिदिड्ठो । यावततियका च सब्बे उभतोविभङ्गे आगता, सङ्घादिसेससामञ्जेन एकं, पाचित्तियसामञ्जेन च एकं कत्वा “यावततियके तिस्सो”ति वुत्तन्ति 
दब्बं । एत्थ च जत्तिया दुक्करं, द्वीहि कम्मवाचाहि थुल्लच्चयापि सन्ति एव तानि मातिकाय न आगतानि। मातिकागतवसेन हेत्य “तिस्सो ति वृत्तं । 


सङ्घादीहीति सङ्घगणपुग्गलेहि कारणभूतेहि । अब्भुण्हसीलोति परिसुद्धभावूपगमनेन अभिनवुप्पन्नसीलो । अभिनवुप्पन्नञ्हि “अन्भुण्ह" न्ति बुच्चति, परिसुद्भसीलोति अत्थो। तेनाह 
“पाकतिको”ति। 


“*कोसम्बकक्खन्धके वुत्तानिसंसे”ति इदं कोसम्बकक्खन्धके “सचे मं इमे भिक्खू आपत्तिया अदस्सने उक्खिपिस्सन्ति, न मया सद्धि उपोसथं करिस्सन्ती"तिआदिना आपत्तिया अदस्सने आदीनवं 
दस्सेत्वा परेसम्पि सद्भाय आपत्तिदेसनाविधानमुखेन सामत्थियतो पकासितो। एकतो उपोसथकरण, पवारणाकरण, सङ्घकम्मकरण, आसनेनिसीदन, यागुपानेनिसीदन, भत्तग्गेनिसीदन, एकच्छन्नेसयन, 
यथावुडअभिवादनादिकरणसङ्काते अट्टानिसंसे सन्धाय वुत्तं। 


चतुन्नन्ति विनयपिटके आगतानं वसेन वुत्तं। कतमा पन साति सा चतुब्बिधा अच्चयदेसना कतमाति अत्थो। अभिमारानन्ति मारणत्थाय पयोजितधनुग्गहानं । उपट्ठायिकायाति 
सहसेव्यसिक्खापदवत्थुस्मिं आगताय। 


अडुन्नं भिक्खुनीनन्ति थेरासनतो पट्टाय अट्ठहि भिकखुनीहि इतराय आगताय वुड्टाय भिक्खुनिया आसनं दातब्बं । अइन्नं पन भिक्खुनीनं नवकाय आगताय अदातुम्पि वट्टति। ताय पन सङ्घनवकासने 
लद्धोकासे निसीदितब्बं। अथ वा अइन्नं बुड्ढानं भिक्खुनीनं इतराय नवकतराय आसनं दातब्बं। कम्मानि नवाति ओसारणादीनि नव एव। 


पाचित्तियवण्णना निद्ठिता। 
अवन्दनीयपुग्गलादिवण्णना 
४७७. दस जनाति “दस इमे, भिक्खवे, अवन्दिया"तिआदिना (परि० ३३०) वुत्ता नवकअनुपसम्पन्ननानासंवासकमातुगामपण्डका पञ्च, पारिवासिकादयो च पञ्चाति दस जना। 
द्वादस कम्मदोसाति दोसयुत्तकम्मानि द्वादसाति अत्थो। कम्मसम्पत्तियोति सम्पन्नकम्मानि, विसुद्धकम्मानीति अत्थो। एतदेवाति धम्मेन समग्गमेव। 
अनन्तं निब्बानं अजिनि जिनित्वा पटिलभतीति अनन्तजिनोति आह “परियन्त'इच्चादि। स्वेवाति सो एव भगवा। 


““बिनयं पटिजानन्तस्स, विनयानि सुणोम ते तिआदिना उपालित्थेरेनेव एकं विनयधरं सम्मुखे ठितं पुच्छन्तेन विय पुच्छित्वा तेन विस्सज्जितं विय विस्सज्जनं कतं। तत्थ विनयं 
पटिजानन्तस्साति विनयं जानामीति पटिजानन्तस्स। बिनयानीति विनये तया वुच्चमाने सुणोम। 


४७८. पाळियं पाराजिकातिआदि उभतोविभङ्गेसु आगतेसु अग्गहितग्गहणवसेन वुत्तं । 


अवन्दनीयपुग्गलादिवण्णना निड्टिता। 


सेदमोचनगाथा 
अविप्पवासपञ्हावण्णना 


४७९. सेदमोचनगाथासु अकप्पियसम्भोगोति अनुपसम्पन्नेहि सद्भि कातुं पटिविखत्तो उपोसथादिसंवासो एव वृत्तो । पञ्हा मेसाति एत्थ म-कारो पदसन्धिकरो। एसाति च लिङ्गविपल्लासवसेन वुत्तं, 
पञ्हो एसोति अत्थो। पञ्ह-सह्दो वा द्विलिङ्गो दडुब्बो। तेनाह “एसा पञ्हा”तिआदि। 


गरुभण्डं सन्धायाति गरुभण्डेन गरुभण्डपरिवत्तनं सन्धाय। दसाति दस अवन्दियपुग्गले। एकादसेति अभब्बपुग्गले । सिक्खाय असाधारणोति खुरभण्डं धारेतुं अनुञ्जातसिक्खापदेन भिक्खूहि 
असाधारणसिक्खापदोति अत्थो। 


उब्भक्खके न बदामीति अक्खतो उद्धं सीसे ठितमुखमग्गेपि पाराजिकं सन्धाय न वदामि। अधोनाभिन्ति नाभितो हेट्ठा ठितवच्चपस्सावमग्गेपि विवज्जिय अञ्जस्मिं सरीरण्पदेसे मेथुनधम्मपच्चया 
कथं पाराजिको सियाति अत्थो। 


छेज्जवत्थुन्ति पाराजिकं। 
अविप्पवासपञ्हावण्णना निङ्टिता। 
पाराजिकादिपञ्हावण्णना 


४८०. दुस्सकुटिआदीनीति आदि-सद्देन अच्छतरतिपुपट्टादीहि, तिणपण्णादीहि च पटिच्छन्नकुटियो सङ्गण्हाति। तादिसाय हि कुटिया बहि ठत्वा अन्तो ठिताय इत्थिया मग्गे दुस्सादिना सन्थतं कत्वा 
पवेसेन्तोपि पाराजिको सिया। लिङ्गपरिवत्तं सन्धाय वुत्ताति लिङ्गे परिवत्ते पटिग्गहणस्स विजहनतो पुन अप्पटिग्गहेत्वा परिभुञ्जनापत्ति सन्धाय वुत्तं। 


पाळियं भिक्खू सिया बीसतिया समागताति वीसतिया सङ्घाताय भिक्खू समागता, एतेन सब्बकम्मारहतं सङ्घस्स दस्सेति। 


निबत्थोति गाथाय अन्तरवासकेन निवत्थो उत्तरासङ्गेन दिगुणं कत्वा पारुतसङ्घाटियो। इति तानि तीणिपि चीवरानि काये गतानेव भिक्खुनिया बिन्दुमत्तं काळकं उदकेन धोवितमत्ते निस्सग्गियानि 
होन्तीति अत्थो। 


www.tipitaka.org Vipassana Research Institute 


Page 165 sur 167 


इत्थिं हनेति गाथाय न मातुभूतं इत्थिं हनेय्य, न पितुभूतं पुरिसं हनेय्य। अनरियन्ति तञ्च अनरहन्तमेव हनेस्य, एतेन अरहन्तघातकोपि न होतीति दस्सेति। अनन्तरं फुसेति आनन्तरियं फुसतीति 
अत्थो। 


४८१. सुप्पतिट्टित-निग्रोधसदिसन्ति योजनवित्थतं रुक्खं सन्धाय वृत्तं । 
सत्तरसकेसूति भिक्खुनीनं पञ्जत्तसत्तरससङ्घादिसेसेसु। 


पाराजिकादिपञ्हावण्णना निड्टिता। 


पञ्चवग्गो 
-कम्मवग्गवण्णना 


४८३. कम्मवग्गे ठपितउपोसथपवारणानं कत्तिकमासे सामग्गिया कताय सामग्गीपवारणं मुञ्चित्वा उपोसथं कातुं न वट्टतीति आह “ठपेत्वा कत्तिकमास'न्ति। सचे पन तेसं नानासीमासु 
महापवारणाय विसुं पवारितानं कत्तिकमासब्भन्तरे सामग्गी होति, सामग्गीउपोसथो एव तेहि कत्तब्बो, न पवारणा। एकस्मिं वस्से कतपवारणानं पुन पवारणाय अविहितत्ता। सामग्गीदिबसोति 
अनुपोसथदिवसे सामग्गीकरणं सन्धाय वुत्तं। सचे पन चातुहदसियं, पन्नरसियं वा सङ्घो सामग्गिं करोति, तदा सामग्गीउपोसथदिवसो न होति, चातुइसीपन्नरसीउपोसथोव होति। उपरि पवारणायपि एसेव 
नयो। 


पच्चुक्कड्टित्वा ठपितदिवसोति भण्डनकारकेहि उपहता वा केनचिदेव करणीयेन पवारणासङ्गहं वा कत्वा ठपितो काळपक्खचातुइसीदिवसोव। द्वे च पुण्णमासियोति पुब्ब-कत्तिकपुण्णमा, 
पच्छिमकत्तिकपुण्णमा चाति द्वे पुण्णमासियो। एवं चतुब्बिधम्पीति पुणणमासीद्वयेन सद्धि सामग्गीपवारणं, चातुद्दसीपवारणञ्च सम्पिण्डेत्वा वृत्तं । इदञ्च पकतिचारित्तवसेन वत्तं । तथारूपपच्चये पन सति 
उभिन्नं पुण्णमासीनं पुरिमा द्वे चातुइसियोपि काळपक्खचातुद्दसिया अनन्तरा पन्नरसीपीति इमेपि तयो दिवसा पवारणादिवसा एवाति इमं सत्तविधम्पि पवारणादिवसं ठपेत्वा अञ्जस्मिं दिवसे पवारेतुं न 
वट्टति। 


४८४. अनुस्सावनकम्मं कत्वाति पठमं अनुस्सावनं सावेत्वा “एसा ञत्ती”ति अनुस्सावनानन्तरमेव सकलं जत्ति वत्वा, परियोसाने “एसा ञत्ती ति वत्वाति अधिप्पायो । 


४८५. य्वायन्ति ब्यञ्जनप्पभेदो अधिप्पेतो। दसधा ब्यञ्जनबुद्धिया पभेदोति एत्थ दसधा दसविधेन ब्यञ्जनानं पभेदोति योजेतब्बं । केनायं पभेदोति आह “ब्यञ्जनबुद्धिया”ति। 
यथाधिप्पेतत्थब्यञ्जनतो ब्यञ्जनसङ्घातानं अक्खरानं जनिका बुद्धि ब्यञ्जनबुद्धि, ताय ब्यञ्जनबुद्धिया, अक्खरसमुट्ठापकचित्तभेदेनेवाति अत्थो। यं वा संयोगपरं कत्वा वुच्चति, इदम्पि गरुकन्ति योजना । 


तत्थ आयस्मतोतिआदीसु यानि अनन्तरितानि स-कारम-कारादिब्यञ्जनानि “संयोगो "ति वुच्चन्ति, सो संयोगो परो यस्स अ-कारादिनो, सो संयोगपरो नाम । रस्सन्ति अकारादिब्यञ्जनरहितं सरं। 
असंयोगपरन्ति ` यस्स नक्खमती 'तिआदीसु य-कार न-कारादिब्यञ्जनसहितसरं सन्धाय वुत्तं। त-कारस्स थ-कारं अकत्वा वग्गन्तरे सिथिलमेव कत्वा “सुणाटु मे 'तिआदिं वदन्तोपि दुरुत्तं करोतियेव 
ठपेत्वा अनुरूपं आदेसं । यञ्हि “सच्चिकत्थपरमत्थेना''ति वत्तब्बे “सच्चिकटपरमड्टेना"ति च “अत्थकथा”ति वत्तब्बे “अट्टकथा"ति च तत्थ तत्थ वुच्चति, तादिसं पाव्ठिअट्ठकथासु दिट्टपयोगं, 
तदनुरूपञ्च वत्तुं वट्टति, ततो अञ्ञं न वट्टति। तेनाह “अनुक्कमागतं पवेणिं अविनासेन्तेना”तिआदि। 


दीघे वत्तब्बे रस्सन्तिआदीसु “भिक्खून न्ति वत्तब्बे “भिक्खुन"न्ति वा “बहूसू"ति वत्तब्बे “बहुसू "ति वा “नक्खमती"ति वत्तब्बे “न खमती ति वा “उपसम्पदापेक्खो”ति वत्तब्बे 
““उपसम्पदापेखो"ति वा एवं अनुरूपट्टानेसु एव दीघरस्सादि रस्सदीघादिवसेन परिवत्तेतुं वट्टति, न पन “नागो ति वत्तब्बे “नगो"ति वा “सङ्घो ति वत्तब्बे “सघोति वा “तिस्सो ति वत्तब्बे “तिसो”ति वा 
““याचती' ति वत्तब्बे “याचन्ती”ति वा एवं अननुरूपट्ठानेसु वत्तुं। सम्बन्धं, पन ववत्थानञ्च सब्बथापि वट्टतीति गहेतब्बं । 


४८६. सेससीमासुपीति अतिमहतीआदीसु दससुपि। 


४८८. चतुवग्गकरणेति चतुवग्गेन सङ्गेन कत्तब्बे। अनिस्सारिताति उपोसथट्टपनादिना वा लद्धिनानासंवासकभावेन वा न बहिकता। अट्ठकथायज्हि “अपकतत्तस्साति उक्खित्तकस्स वा, यस्स वा 
उपोसथपवारणा ठपिता होन्ती”ति (परि० अटट० ४२५) वुत्तत्ता ठपितउपोसथपवारणो भिवखु अपकतत्तो एवाति गहेतब्बं। परिसुद्धसीलाति पाराजिकं अनापन्ना अधिप्पेता । परिवासादिकम्मेसु पन 
गरुकट्डापि अपकतत्ता एवाति गहेतब्बं। अवसेसा...पे०... छन्दारहाव होन्तीति सङ्घतो हत्थपासं विजहित्वा ठिते सन्धाय वुत्तं। अविजहित्वा ठिता पन छन्दारहा न होन्ति, तेपि चतुवग्गादितो अधिका 
हत्थपासं विजहित्वाव छन्दारहा होन्ति। तस्मा सङ्घतो हत्थपासं विजहित्वा ठितेनेव छन्दो वा पारिसुद्धि वा दातब्बा। 


कम्मवग्गवण्णना निड्टिता। 
अपलोकनकम्मकथावण्णना 


४९६. एतरहि सचेपि सामणेरोतिआदीसु बुद्धादीनं अवण्णभासनम्पि अकप्पियादिं कप्मियादिभावेन दीपनम्पि दिट्टिविपत्तियञ्जेव पविसति । तेनेव वक्खति “तं लद्धि निस्सज्जापेतब्बो"ति। 
भिक्खूनम्पि एसेव नयो। मिच्छादिट्टिकोति बुद्धवचनाधिप्पायं विपरीतो गण्हन्तो, सो एव अन्तग्गाहिकाय दिट्टिया समन्नागतोति च वुत्तो। केचि पन “सस्सतुच्छेदानं अञ्ञतरदिट्टिया समन्नागतो"ति 
वदन्ति, तं न यृत्तं, सस्सतुच्छेदग्गाहस्स सामणेरानं लिङ्गनासनाय कारणत्तेन हेड्ठा अडुकथायमेव (महाव० अट्ठ० १०८) वुत्तत्ता, इध च दण्डकम्मनासनाय एव अधिप्पेतत्ता। 


तस्सापि दातब्ब्रोति विज्जमानं मुखरादिभावं निस्साय अप्पटिपुच्छित्वापि पटिञ्ञं अग्गहेत्वापि आपत्ति अनारोपेत्वापि देसितायपि आपत्तिया खुंसनादितो अनोरमन्तस्स दातब्बोव। ओरमन्तस्स पन 
खमापेन्तस्स न दातब्बो। 


ब्रह्मदण्डस्स दानन्ति खरदण्डस्स उक्कट्टुदण्डस्स दानं । तज्जनीयादिकम्मे हि कते ओवादानुसासनिप्पदानपटिक्खेपो नत्थि । दिन्नब्रह्मदण्डे पन तस्मिं सद्धिं तज्जनीयादिकम्मकतेहि पटिक्खित्तम्पि 
कातुं न वट्टति, “नेव वत्तब्बो"तिआदिना आलापसल्लापादिमत्तस्सापि नकारेन पटिक्खित्तत्ता। तज्हि दिस्वा भिक्खू गीवं परिवत्तेत्वा ओलोकनमत्तम्मि न करोन्ति, एवं विवज्जेतब्बं निम्मदनकरणत्थमेव 
तस्स दण्डस्स अनुञ्ञातत्ता। तेनेव छन्नत्थेरोपि उक्खेपनीयादिकम्मकतोपि अभायित्वा ब्रह्मदण्डे दिन्ने “सङ्घेनाहं सब्बथा विवज्जितो ति मुच्छितो पपति। यो पन ब्रह्मदण्डकतेन सद्भि जत्वा संसट्ठो 
अविवज्जेत्वा विहरति, तस्स दुक्कटमेवाति गहेतब्बं अञ्जथा ब्रह्मदण्डविधानस्स निरत्थकतापसङ्गतो । तेनाति ब्रह्मदण्डकतेन। यथा तज्जनीयादिकम्मकतेहि, एवमेव ततो अधिकम्पि सङ्घं आराधेन्तेन 
सम्मावत्तितब्बं । तञ्च “सोरतो निवातवृत्तीतिआदिना सरूपतो दस्सितमेव। तेनाह “सम्मावत्तित्वा खमापेन्तस्स ब्रह्मदण्डो पटिप्पस्सम्भेतब्बो ति। 


यं तं भगवता अवन्दियकम्मं अनुञ्जातन्ति सम्बन्धो। “तस्स भिक्खुनो दण्डकम्मं कातु न्ति सामञ्जतो अनुञ्जातप्पकारं दस्सेत्वा पुन विसेसतो अनुञ्ञातप्पकारं दस्सेतुं “अथ 
खो”तिआदिपाछि उद्धटाति वेदितब्बं । इमस्स अपलोकनकम्मस्स ठानं होतीति अपलोकनकम्मस्स सामञ्ञस्स पवत्तिट्ठानं होतीति। विसेसब्यतिरेकेन अविज्जमानम्पि तदञ्जत्थ अप्पवत्ति दस्सेतुं 
विसेसनिस्सितं विय वोहरीयति। “कम्मञ्जेव लक्खण''न्ति इमिना ओसारणादिवसेन गहितावसेसानं सब्बेसं अपलोकनकम्मस्स सामञ्जलक्खणवसेन गहितत्ता कम्मञ्जेव लक्खणमस्साति 

कम्मलक्खणन्ति निब्बचनं दस्सेति। इदञ्च वुत्तावसेसानं कम्मानं निट्ठानड्ठानं, सङ्घारक्खन्धधम्मायतनानि विय वृत्तावसेसखन्धायतनानन्ति दट्ठब्बं तेनेव वक्खति “अयं पनेत्थ पाळिमुत्तकोपि 
कम्मलक्खणविनिच्छयो"तिआदि (परि० अट्ट? ४९५-४९६) | यथा चेत्थ, एवं उपरि जत्तिकम्मादीसुपि कम्मलक्खणं वृत्तन्ति वेदितब्बं । तस्स करणन्ति अवन्दियकम्मस्स करणविधानं । 


“न बन्दितब्बरो ति इमिना वन्दन्तिया दुक्कटन्ति दस्सेतीति दब्बं । सङ्घेन कतं कतिकं जत्वा मदनं विय हि सङ्घसम्मुतिं अनादरेन अतिक्कमन्तस्स आपत्ति एव होति। 
भिक्खुसङ्घस्सापि पनेतं लब्भतियेवाति अवन्दियकम्मस्स उपलक्खणमत्तेन गहितत्ता भिकखुसङ्घस्सापि कम्मलक्खणं लब्भति एव। 


सलाकदानट्टानं सलाकग्गं नाम । यागुभत्तानं भाजनट्ठानानि यागग्गभत्तग्गानि नाम । एतेसुपि हि ठानेसु सब्बो सङ्घो उपोसथे विय सन्निपतितो, कम्मञ्च वग्गकम्मं न होति, “मयमेतं न जानिम्हा^ति 
पच्छा खिय्यन्तापि न होन्ति । खण्डसीमाय पन कते खिय्यन्ति। सङ्गिकपच्चयञ्हि अच्छिन्नचीवरादीनं दातुं अपलोकेन्तेहि उपचारसीमड्ठानं सब्बेसं अनुमतिं गहेत्वाव कातब्बं । यो पन विसभागपुग्गलो 
धम्मिकं अपलोकनं पटिबाहति, तं उपायेन बहिउपचारसीमागतं वा कत्वा खण्डसीमं वा पविसित्वा कातुं वट्टति। 


यं सन्धाय “अपलोकनकम्मं करोतीति सामञ्जतो दस्सेति, तं अपलोकनकम्मं सरूपतो दस्सेतुमाह “अच्छिन्नचीबरं ˆ इच्चादि । यदि अपलोकेत्वाव चीवरं दातब्बं, कि पन 
अप्पमत्तकविस्सज्जकसम्मुतियाति आह “अप्पमत्तकविस्सज्जनकेन पना”तिआदि। नाळि वा उपड़नाळि वाति दिवसे दिवसे अपलोकेत्वा दातब्बस्स पमाणदस्सनं। तेन यापनमत्तमेव अपलोकेतब्बं, 
न अधिकन्ति दस्सेति। एकदिवसंयेव बातिआदि दसवीसतिदिवसानं एकस्मिं दिवसेयेव दातब्बपरिच्छेददस्सनं, तेन याव जीवन्ति वा याव रोगा बुडहतीति वा एवं अपलोकेतुं न वट्टतीति दस्सेति। 
इणपलिबोधन्ति इणवत्थुं दातुं वट्टतीति सम्बन्धो । तञ्च इणायिकेहि पलिबुद्भस्स लज्जिपेसलस्स सासनुपकारकस्स पमाणयुत्तमेव कप्पियभण्डं नियमेत्वा अपलोकेत्वा दातब्बं, न पन सहस्सं वा 
सतसहस्सं वा महाइणं | तादिसञ्हि भिव्खाचरियवत्तेन सब्बेहि भिक्खूहि तादिसस्स भिकखुनो परियेसित्वा दातब्बं। 


उपनिक्खेपतोति चेतियपटिजग्गनत्थाय वड्टिया पयोजेत्वा कप्पियकारकेहि ठपितवत्थुतो। सङ्गिकेनपीति न केवलञ्च ततुप्पादतो पच्चयदायकेहि चतुपच्चयत्थाय सङ्घस्स दिन्नवत्थुनापीति अत्थो। 
सङ्घभत्तं कातुं न वट्टतीति महादानं देन्तेहिपि करियमानं सङ्कभत्तं विय कारेतुं न वट्टतीति अधिप्पायो। 


““यथासुखं परिभुञ्जितुं रुच्चती ति वुत्तत्ता अत्तनो परिभोगप्पहोनकं अप्पं वा बहुं वा गहेतब्बं, अधिकं पन गहेतुं न लभति। उपोसथदिबसेति निदस्सनमत्तं, यस्मिं किस्मिञ्चि दिवसेपि कतं 


विसेसो। तेसम्पीति रुक्खानं। सा एव कतिकाति विसुं कतिका न कातब्बाति अत्थो। 


तेसन्ति रुक्खानं। सङ्घो सामीति सम्बन्धो। पुरिमबिहारेति पुरिमे यथासुखं परिभोगत्थाय कतकतिके विहारे । परिवेणानि कत्वा जग्गन्तीति यत्थ अरक्खियमाने फलाफलानि, रुक्खा च विनस्सन्ति, 
तादिसं ठानं सन्धाय वुत्तं, तत्थ सङ्घस्स कतिका न पवत्तीति अधिप्पायो। ये पन रुक्खा बीजानि रोपेत्वा आदितो पट्ठाय पटिजग्गिता, तेपि दसमभागं दत्वा रोपकेहेव परिभुज्जितब्बा। तेहीति जग्गकेहि। 


तत्थाति तस्मिं विहारे । मूलेति आदिकाले, पुब्बेति अत्थो। दीघा कतिकाति अपरिच्छिन्नकाला यथासुखं परिभोगत्थाय कतिका । निक्कुक्कुच्चेनाति “अभाजितमिद' न्ति कुक्कुच्चं अकत्वाति 
अत्थो। खिव्यनमत्तमेवेतन्ति तेन खिय्यनेन बहुं खादन्तानं दोसो नत्थि अत्तनो परिभोगप्पमाणस्सेव गहितत्ता, खिय्यन्तेपि अत्तनो पहोनकं गहेत्वा खादितब्बन्ति अधिप्पायो। 


गण्हथाति न वत्तब्बाति तथावुत्ते तेनेव भिकखुना दिन्नं विय मञ्ञेय्युं, तं निस्साय मिच्छाजीवसम्भवो होतीति वुत्तं । तेनाह “अनुविचरित्वा/तिआदि। उपड्रभागोति एकभिक्खुनो पटिवीसतो 
उपड्डभागो। देन्तेन च “एत्तकं दातुं सङ्घो अनुञ्जासी”ति एवं अत्तानं परिमोचेत्वा यथा ते सङ्घे एव पसीदन्ति, एवं वत्वा दातब्बं । 


अपच्चासीसन्तेनाति गिलानगमिकिस्सरादीनं अनुञ्जातपुग्गलानम्पि अत्तनो सन्तकं देन्तेन अपच्चासीसन्तेनेव दातब्बं, अननुञ्जातपुग्गलानं पन अपच्चासीसन्तेनापि दातुं न वट्टतीति। सङ्गिकमेब 
यथाकतिताय दापेतब्बं। अत्तनो सन्तकम्मि पच्चयदायकादी सयमेव विस्सासेन गण्हन्ति, न वारेतब्बा, लद्भकप्पियन्ति तुण्ही भवितब्बं। पुब्बे वुत्तमेवाति “कुद्धो हि सो रुक्खेपि छिन्देय्या"तिआदिना 
तुण्हीभावे कारणं पुब्बे वृत्तमेव । तेहि कतअनत्थाभावेपि कारुञ्चेन तुण्ही भवितुं वट्टति, “गण्हथा'तिआदि पन वत्तुं न वट्टति। 


गरुभण्डत्ता...पे०... न दातब्बन्ति जीवरुक्खानं आरामड्टानीयत्ता, दारूनञ्च गेहसम्भारानुपगतत्ता “सब्बं त्वमेव गण्हा“ति दातुं न वट्टतीति वुत्तं । अकतावासं वा कत्वाति पुब्बे अविज्जमानं सेनासनं 
कत्वा जग्गितकाले फलवारे सम्पत्ते। 


अपलोकनकम्मकथावण्णना निड्टिता। 
अत्थवसवग्गादिवण्णना 


४९८. विपाकदुक्खसङ्घातानं सम्परायिकवेरानन्ति एत्थ पाणातिपातादिवेरेन निब्वत्तत्ता, वेरप्पत्तिया हेतुत्ता च “विपाकदुक्खवेदना'ति वृत्ता। पाणातिपातादिपञ्चवेरविनिमृत्तानम्पि अकुसलानं वेरेहि 
सह एकतो सङ्गण्हनत्थं “ दसअकुसलकम्मपथप्पभेदान न्ति पुन वृत्तं। 


४९९-५००. तं कम्मन्ति तज्जनीयादिकम्ममेव, सत्ता आपत्तिक्खन्धा पञ्ञत्तं नामाति सम्बन्धो। अन्तरा केनचि अपञ्ञत्ते सिक्खापदेति इमस्मिं कप्पे आदितो पट्ठाय याव अम्हाकं भगवतो 
अभिसम्बोधि, ताव अन्तराकाले ककुसन्धादिं ठपेत्वा केनचि अपञ्जत्ते सिक्खापदेति अत्थो। बिनीतकथा सिक्खापदन्ति विनीतवत्थूनि एव । तानि हि तंतंसिक्खाकोड्ठासानं पकासनतो “सिक्खापद”न्ति 
च आपत्तिअनापत्तीनं अनुपञ्जापनतो “अनुपञ्ञत्तन्ति च बुच्चन्ति। 


अत्थवसवग्गादिवण्णना निद्ठिता। 
सङ्गहवग्गवण्णनानयो निड्टितो। 
इति महावग्गो, पञ्जत्तिवग्गो, सङ्गहवग्गोति तीहि महावग्गेहि पटिमण्डितो परिबारोति वेदितब्बो। 
इति समन्तपासादिकाय विनयट्टकथाय विमतिविनोदनियं 
परिवारवण्णनानयो निट्टितो। 
निगमनकथावण्णना 


अवसानगाथासु उभतोविभङ्ग-खन्धक-परिवारेहि विभत्तत्ता विभागपटिदेसना यस्मिं विनयपिटके । सो उभतोविभङ्ग-खन्धक-परिवारविभत्तदेसनो आहाति योजना । तस्साति विनयपिटकस्स। 

सत्थु महाबोधीति दविखणसाखं सन्धाय वदति । यं पधानघरं नाम परिवेणं, तत्थ चारुपाकारेन सञ्चितं परिक्खित्त यं पासादं कारयि, तत्र तस्मिं महानिगमसामिनो पासादे वसताति योजेतब्बा। 
बुद्धसिरिं उद्दिसित्वा निस्साय, तस्स वा अज्झेसनम्पि पटिच्च या इद्भा परिपुण्णबिनिच्छयताय समिद्धा विनयसंवण्णना आरद्धाति योजना। 
सिरिनिबासस्साति सिरिया निवासनट्डानभूतस्स सिरिपालनामकस्स रञ्ञो। जयसंबच्छरेति विजययूत्ते संवच्छरे। आरद्भकालदस्सनत्थं पुन “जयसंवच्छरे अयं आरद्धा' ति वृत्तं । 
काले वस्सन्ति युत्तकाले वस्सनसीलो। देबोति मेघो। 
निगमनकथावण्णना निडिता। 
निगमनकथा 


एत्तावता च आरद्भा, विनयट्ठकथाय या। 
वण्णना नातिवित्थिण्णा, परिपुण्णविनिच्छया॥ 


पञ्जासभाणवाराय, तन्तिया परिमाणतो। 
समिज्झनिड्टिपरमा, या विमतिविनोदनी॥ 


अनन्तरायेन कता, अयं निट्टमुपागता । 
यं तं निट तथा सब्बे, पाणिनो समनोरथा॥ 


थेरेहि विनयञ्ञूहि, सुचिसल्लेखवृत्तिहि। 
अविस्सत्थातिवित्थिण्ण-गन्थभीरू हिपत्यितं॥ 


करोन्तेन मया एवं, विनयअत्थवण्णनं। 
यं पत्तं कुसलं तेन, पत्वा सम्बोधिमृत्तमं॥ 


विनयत्थं पकासेत्वा, यो सोपायेन लक्खणं । 
सोपायं विमतिच्छेद-जाणचक्खुपदायकं ॥ 


विरद्भत्थविपल्लास-गन्थवित्थारहानिया। 
विसुद्धि पापयिस्सामि, सत्ते संसारदुक्खतो॥ 


लोकियेहि च भोगेहि, गुणेहि निखिला पजा। 
सब्बेहि सहिता होन्तु, रता सम्बुद्धसासनेति॥ 


विमतिविनोदनीटीका निड्टिता। 

